
CAPUT III
DE EFFECTU
In capite praecedenti actum est de causis intrinsecis, seu de materia
et forma, in quibus physica ipsa sacramenti essentia consistit. Incipit
iam sermo de causis extrinsecis, seu finali et efficienti, et quidem in
praesenti capite agitur de fine huius sacramenti quippe qui cum eius
effectu in executione coincidit. Sic absolvitur etiam sermo de tribus
elementis quae assignari solent omni sacramento, scilicet sacramentotantum, quod est ipsum exterius signum ex materia et forma coales­
cens, re-et-sacramento, quod est primus sive immediatus ac indivisi­
bilis effectus sacramenti quodque in tribus sacramentis characteristicis
cum ipso charactere coincidit, et re-tantum, quae est ultimus ac per
se principalis effectus sacramenti, seu gratia sacramentali, a qua
metaphysica ipsa sacramenti essentia ac definitio desumitur.
Porro de hoc duplici effectu1 sacramenti Ordinis plura iam a nobis
praeoccupata sunt, sive in primo tractatu De sacramentis in genere, ubi
disseruimus generice tam de gratia sacramentali quam de charactere,
sive in superioribus articulis huius tractatus, praecipue in art. 2, ubi
ex eius supernaturalibus effectibus probavimus sacramentalitatem
Ordinis, in art. 5, ubi ex defectu novi sacramentalis characteris ostendi­
mus deesse in episcopali consecratione, qua tali ac praecisive sumpta,
propriam ac distinctam rationem sacramenti, et in art. 7, ubi ex
intestino discrimine inter characterem Ordinis et characteres Bap­
tismi et Confirmationis ostendimus labilitatem illius quorundam mo­
dernorum theoriae quae etiam in duobus his characteribus proprie
dictum aliquod omnium fidelium sacerdotium fundare conatur. Restat
igitur ut praefata omnia elementa in quandam synthesini iterum re­
vocemus per tres quaestiones de gratia sacramentali (art. 9), de1
1 Quidam moderni tribuunt sacramento Ordinis tres effectus, scilicet gratiam, characte­
rem et sacram potestatem; alii rariores numerant quatuor effectus, addita scilicet
facultate et obligatione utendi sacra potestate (cui Lerchcr-Uniberg addunt obligationem
exhibendi testimonium Christo in munere hierarchico). At huiusmodi additiones frustraneae apparent; nam sacra potestas coincidit cum charactere, et eius exercitium est
exercitium ipsius characteris, saltem in sententia thomistica; obligationes vero quae
consequuntur ordinationem, fundantur quidem in eius effectu, sed non sunt proprie eius
effectus, cum omnis obligatio ab aliqua lege proveniat, non a sacramento, adeoque sermo
de obligationibus respicit quaestionem de subiecto. Occasionem praefatae additioni
fortasse dedit quaterna formula quorundam mediaevalium de indole characteris: signum
distinctivum, configurativum, dispositivum et obligativum, cuius ultimum membrum
primus Scotus introduxit.
1

sacra potestate (art. 10) sive charactere (art. 11) et de utriusque
habitudine ad invicem (art. 12), quibus addetur corollaria quaestio
de convenienti definitione huius sacramenti, quae sub aspectu metaphysico ac principali nonnisi ex ipso effectu significato, tanquam ex
specificativa nota, rimari potest (art. 13).
ART. 9. Utrum proprius ac specificus effectus sacramenti Or­
dinis sit gratia hierarchica sive ministerialis sive sacerdotalis, qua
nempe “quis sit idoneus minister”2 {Suppi., q. 34, a. 3; q. 35, a. 1;
C. Gent. 4. 74; Opusculum De articulis fidei et Ecclesiae sacramentis. Cf.
2-2, q. 184, aa. 5 et 8; 3 p., q. 62, a. 2; q. 65, a. 1; a. 2, corp, et ad 2; a. 3,
corp, et ad 1, 2, 3; a. 4, ad 1 ; Suppi., q. 37, a. 5; q. 38, a. 1, ad 1 ; C. Gent.
4. 58 et 75; De Veritate, q. 27, a. 5, ad 12; In 4 Sent., dist. 1, q. 1, a. 4,
q- 5)·3
’ Cone. Flor., Decretum pro Armcnis, ex noto opusculo S. Thomae.
’ Peculiaris bibliographia de gratia sacramentali Ordinis pauperrima est, etiam apud
modernos. Gencratim haec materia tangitur in tractatione ipsius sacramenti vel in
articulis ac monographiis quae peculiariter agunt de gratia sacramentali in communi,
nam difficilior quaestio in hac re respicit praecise indolem gratiae sacramcntalis genera­
liter spectatae.
Bellevue, De, La grâce sacramentelle ou effet propre des sacrements, Vannes 1899.
Bertetto, D , “La grazia sacramentale.” Salesianum IX (1949) 397-413; Note sulla
causalità sacramentaria presso i teologi cattolici moderni (Torino 1949) 52-68.
Billot, L., De Ecclesiae sacramentis I (cd. 7, Romae 1931) 93-96.
Bouëssé, II., Le Sauveur du monde, IV: L’économie sacramentaire (Chambéry-Lcysse
[ l')511) 240-257.
Boulanger, J., De gratia sacramentali in sensu stricto (Nancy 1950) 7-10, 45-58.
Brazzarola, B , La natura della grazia sacramentale nella dottrina di San Tommaso,
Grottaferrata 1941.
Crowley, Ch. B., “The role of sacramental grace in the Christian life,” The Thomist
II (1940) 519-545; /1 defense of the common thomistic teaching on sacramental grace,
Rome 1947.
Doronzo, E.. De sacramentis in genere (Milwaukee 1946) 212-225.
Egan, J. M., “The sacramental grace of Matrimony,” Proceedings of the eleventh
annual convention of the Catholic Theological Society of America, June 25-27, 1956,
pp. 45-70.
Everett, L. P., The nature of sacramental grace, Washington 1948.
Giovanni Battista da Farnese, 11 sacramento dell’Ordine nel periodo precedente la
sessione xxiii di Trento [1515-1562] (Roma 1946) 288-295.
Gounin, P., "Sur la grâce sacramentelle,” Revue apologétique LV (1932) 129-150.
257-277.
Hoffmann, A. M . “Die Stufen der sanctificatio sacramcntalis,” Divus Thomas
(Freiburg) XVI (1938) 129-160.
Hugon. E , “L'effet immédiat des sacrements,” Revue augustinienne XII (1908) 343345.
Journet, Ch., L’Eglise du Verbe Incarné II (Paris 1951) 614-634.
Lécuyer, J., “La grâce de la consécration épiscopale,” Revue des sciences philosophi­
ques et théologiques XXXVI (1952) 289-417.
Lennerz, H., De sacramentis Novae Legis in genere (ed. 2, Romae 1939) 164-169.
Masure, E., Prêtres diocésains (Lille 1947) 55-67, 86-98.
Masterson, R. R., "Sacramental graces: modes of sanctifying grace,” The Thomist
Will (19S5) 311-372.
Maupréaux, L., “La grâce sacramentelle,” Revue augustinienne XI (1907) 216-222.
Michel, A , “Sacrements,” Dictionnaire de théologie catholique XIV-1 (Paris 1939)
627-631. Refert quae sub anonymo iam scripserat in L’ami du clergé XLVI (1929)
323-326.

STATUS QUAESTIONIS
Quaestio est de proprio ac specifico effectu sacramenti Ordinis, seu
de propria gratia sacramentali, qua ipsum distinguitur a ceteris sacra­
mentis. Praevia autem ac generalior quaestio, an Ordo causet gratiam,
coincidit cum quaestione an Ordo sit proprie dictum sacramentum,
seu signum efficax gratiae, quam resolvimus in art. 2 (tom. 1, pp.
489-612). Ex ibidem disputatis et ex dictis praeterea circa sacramenta
in genere in illo primo tractatu, sequitur effectum Ordinis esse tum
gratiam communem (et quiden per se secundam, per accidens vero
primam, cum sit sacramentum vivorum), tum propriam aliquam ac
distinctivam gratiam sacramentalem. Restat igitur ut huius specificae
gratiae sacramentalis, quae apte hierarchica, sive ministerialis, sive
sacerdotalis, vocari potest, propria indoles propriique aspectus ac
gradus iuxta gradus ipsius sacramenti, potissime exhibeantur, attentis
doctrina magisterii Ecclesiae, sensu Scripturae et Traditionis, et
conclusionibus theologicae rationis.

CONCLUSIO affirmativa.
Probatur.

I. DOCTRINA MAGISTERII ECCLESIAE, exhibita in docu­
mentis fusius infra referendis, haec quatuor proponit:
Neveüt, E., “De causalitatc sacramentorum iuxta D. Thomam et quemdam recentem
theologum,” Divus Thomas (Piacenza) V (1904) 23-28; “La grâce sacramentelle,” ibid
XXXVIII (1935) 249, 266-285.
Nicolas, J .-H., “La grâce sacramentelle,” Revue thomiste LXI (1<:61) 165-192.
Piault, A.-M., “Le sacrement de l’Ordre,” Nouvelle revue théologique LXXI (1949)
1030-1036.
Piolanti, A., De sacramentis (ed. 3, Taurini 1947) 59-67. 425-427; “La grazia sacramentale e i suoi rapport! con gli altri misteri soprannaturali,” Euntes docete IX (1956)
269-288.
PoNCiN, J., “Nature et signification du sacrement de l’Ordre,” Collectanea mechliniensia
XL (1955) 397-406.
Roguet, A.-M., “Les sacrements,” Saint Thomas d’Aquin. Somme théologique (éd. 2,
Paris 1951) 222 sq., 364-369.
Sciileck, Cn. A., “On sacramental grace,” Revue de l’Université d’Ottawa XXIV
(1954) *227
-251
; “St. Thomas on the nature of sacramental grace,” The Thomist XVIII
(1955) 1-30, 242-278.
Shea, C. W., “A survey of the theology of sacramental grace,” Proceedings of the
Eighth Annual Convention of the Catholic Theological Society of America, June /W,
pp. 81-127.
Teixidor, A., “De causalitatc sacramentorum. Nota circa difficultatem assequendi hac
in re mentem Doctoris Angelici,” Gregorianum VIII (1927) 76-100.
Thomas, J., “L’ordre et les ordres: effets sacramentels de caractère et de grâce,”
Revue diocésaine de Tournai II (1947) 500-505.
Uxterleidner, A,. “L’effet immédiat des sacrements,” Revue augustinienne XII (1908)
186-194, 345.
Vieujean, J., “La grâce sacramentelle,” Revue ecclésiastique de Liège XXV (1933)
145-157.

1. Effectus Ordinis est gratia. Hoc est de fide, definita tum aequivalenter in duplici collata definitione quod Ordo est Sacramentum
(Cone. Trid., sess. 7, can. 1; sess. 23, can. 3) et quod sacramentum
in genere confert gratiam (sess. 7, cann. 6-8; imo in sess. 23, cap. 3,
quod est explicativum can. 3, explicite docetur, etsi non directe defi­
niatur, ideo Ordinem esse sacramentum quia confert gratiam), tum
formaliter implicite in ipsa definitione quod Ordo confert Spiritum
S. (sess. 23, can. 4: “Si quis dixerit, per sacram ordinationem non
dari Spiritum Sanctum. . . A.S.”), nam, iuxta Ecclesiae terminologiam,
collatio Spiritus S. significat, vel importat collationem gratiae spiri­
tualis. Propterea, Pius XII in Const. “Sacramentum Ordinis” ait
effectum Ordinis esse “gratiam Spiritus Sancti,” et ipsum Cone. Trid.,
ex ore Apostoli, illum vocat “spiritum virtutis et dilectionis et
sobrietatis.”
2. Est gratia secunda, seu augumentum gratiae, non vero, saltem
per se, gratia prima qua remittuntur peccata mortalia seu quae ordi­
natur ad iustificationem impii. Hoc est doctrina catholica, fundata in
doctrina tridentina de necessitate sacramenti Poenitentiae ad iustifica­
tionem postbaptismalem (sess. 6, cap. 14 et can. 29; sess. 14, capp.
1-2, cann. 1-2) et in consequenti communi doctrina theologorum de
duobus sacramentis mortuorum, scilicet Baptismo et Poenitentia.
Ceterum Cone. Florentinum in Decreto pro Armenis explicite statuit:
“Effectus [sacramenti Ordinis est] augmentum gratiae.”
3. Est gratia peculiaris huic sacramento. Hoc est pariter doctrina
catholica. Pius XI: “[Ordinatus] nova etiam peculiarique gratia,
peculiarique ope adaugetur”; “Quae communiter a Deo datur gratia,
daturque peculiari ratione sacramentum Ordinis suscipienti . . .”;
Leo XIII: “Gratia Ordinis sacerdotii.” Id continetur tum in generali
doctrina de diversa finalitate sacramentorum et de diversitate effec­
tuum unicuique attributorum, quam proponit compendiose Cone.
Florentinum in Decreto pro Armenis (Dcnz. 695); tum in particulari
ac directa descriptione quam de hac gratia exhibent documenta Ec­
clesiae, prout directe refertur ad sacrum ministerium, iuxta mox
dicenda.
4. Est gratia hierarchica, seu ministerialis, seu sacerdotalis, qua
nempe homo peculiariter ac directe adiuvatur ad munia hierarchici
ac sacerdotalis ministerii rite ac digne obeunda. Hoc est doctrina
catholica, multipliciter ac insistenter proposita in documentis magis­
terii. Cone. Florentinum, Decr. pro Armenis: “Gratia, ut quis sit
idoneus minister.” Catechismus Cone. Trid.: “Gratia ad illud munus
[consecrandae Eucharistiae] rite et legitime obeundum”; “Virtus
qua possit crucem Christi Domini et iugum suave divinae legis per-

ferre eamque non verbis solum, sed vitae sanctissime et honestissime
actae exemplo tradere”; “Gratia, ut, sacrorum ministerio, Ecclesiae
atque adeo omnium hominum saluti consulatur”; “Gratia, qua idoneus
habilisque ad recte munere suo fungendum sacramentaque adminis­
tranda [ordinatus] reddatur.” Pius XI: “Ad sacerdotale munus ge­
rendum sacramentale auxilium”; “Ut [quis] digne nec deiectus animo
possit arduis suscepti ministerii officiis respondere”; “Ad sui muneris
accuranda et exsequenda officia.” Pius XII: “Ad rite obeunda munia
ecclesiastica.”
Praecipua documenta quae ad rem faciunt:
CONC. FLORENTINUM, Decretum pro Armenis: “Per ordinem. . . Ecclesia
gubernatur et multiplicatur spiritualiter. . . Effectus [sacramenti Ordinis est]
augumentum gratiae, ut quis sit idoneus minister” (Denz. 695, 701).

CONC. TRID., sess. 23, cap. 3: “Cum Scripturae testimonio, apostolica tradi­
tione, et Patrum consensu perspicuum sit, per sacram ordinationem, quae verbis
et signis visibilibus perficitur, gratiam conferri: dubitare nemo debet, ordinem
esse vere et proprie unum ex septem sanctae Ecclesiae sacramentis. Inquit enim
Apostolus: ‘Admoneo te, ut resuscites gratiam Dei, quae est in te per imposi­
tionem manuum mearum. Non enim dedit nobis Deus spiritum timoris, sed
virtutis et dilectionis et sobrietatis’ [2 Tim. 1. 6-7; cf. 1 Tim. 4. 14]” (Denz.
959). Can. 3: “Si quis dixerit, ordinem sive sacram ordinationem non esse vere
et proprie sacramentum [i.e. gratiam conferens, iuxta cap. 3]. . . A.S.” (Denz.
963). Can. 4: “Si quis dixerit, per sacram ordinationem non dari Spiritum Sanc­
tum, ac proinde frustra episcopos dicere: ‘Accipe Spiritum Sanctum’. . . A.S.”
(Denz. 964).
CATECHISMUS CONC. TRID., pars 2, c. 7, q. 10, explicans definitionem
tridentinam, docet ideo Ordinem esse sacramentum quia “gratiam et potestatem
significat, quae illi tribuitur, qui consecratur” et per Ordinem “potestatem conse­
crandae Eucharistiae, charactere animo impresso, tradi, cui gratia adiuncta sit,
ad illud munus rite et legitime obeundum.” Q. 25: “Quo quidem [i.e. per caere­
moniam impositionis stolae] declaratur, Sacerdotem virtute indui ex alto, qua
possit crucem Christi Domini et iugum suave divinae Legis perferre eamque non
verbis solum, sed vitae sanctissime et honestissime actae exemplo tradere.” Q. 30:
“Maximam autem in hoc sacramento cautionem adhibendam esse [scilicet in
promovendo ad Ordines] ita colligitur quod cetera [sacramenta] gratiam ad
illorum sanctificationem et usum tribuunt, a quibus percipiuntur: at vero qui
sacris initiantur, ob eam rem caelestis gratiae participes fiunt, ut eorum ministerio
Ecclesiae, atque adeo omnium hominum saluti consulatur” (cf. qq. 32-32). Q. 34:
“Constat vero, quamvis Ordinis sacramentum . . . maxime ad Ecclesiae utilitatem
et pulchritudinem spectet, tamen in eius quoque anima, qui sacris initiatur,
sanctificationis gratiam efficere, qua idoneus habilisque ad recte munere suo
fungendum sacramentaque administranda reddatur: quemadmodum etiam Bap­
tismi gratia quilibet ad alia sacramenta percipienda aptus efficitur.”

LEO XIII, Epist. “Apostolicae curae,” 13 sept. 1S96 (de invaliditate anglicanarum ordinationum) : “Omnes norunt, sacramenta novae Legis utpote signa
sensibilia atque gratiae invisibilis efficientia, debere gratiam et significare quam
efficiunt, et efficere quam significant. . . lamvero verba quae ad proximam usque
aetatem habentur passim ab Anglicanis tanquam forma propria ordinationis presbyteralis, videlicet ‘Accipe Spiritum Sanctum,’ minime sane significant definite

ordinem sacerdotii vel eius gratiam, et potestatem, quae praecipue est potestas
consecrandi et offerendi verum corpus et sanguinem Domini” (Denz. 1963 sq.).

PIUS XI, Encycl. “Casti connubii,” 31 dec. 1930: “Sicut per baptismum et
ordinem homo deputatur et iuvatur sive ad vitam Christiano more degendam sive
ad sacerdotale munus gerendum, eorumque sacramentali auxilio nunquam desti­
tuitur, eodem fere modo (quamquam non per characterem sacramentalem) fideles,
qui semel matrimonii vinculo iuncti fuerint, eius sacramentali adiutorio ac liga­
mine privari numquam possunt” (Denz. 2238).
Idem, Encycl. “Ad catholici sacerdotii,” 20 dec. 1935: “Praeterea, non hanc
dumtaxat sacerdotalem formam [seu characterem], non . . . tantummodo . . .
excelsas potestates per ordinis sacramentum adipiscitur sacerdos, sed nova etiam
peculiarique gratia, peculiarique ope adaugetur, per quas quidem — si modo
divinitus efficienti caelestium donorum virtuti, adiutrici liberaque opera sua,
fideliter obsecundaverit — digne projecto nec deiectus animo poterit arduis su­
scepti ministerii officiis respondere. . . Quae communiter a Deo datur gratia,
daturque peculiari ratione sacramentum ordinis suscipienti, haud dubie eidem, si
modo reapse velit, opitulabitur non minus ad emendandum, quod initio a se
fuerit vitiose forte positum, quam ad sui muneris accuranda et exequenda officia”
(Denz. 2275).

PIUS XII, Constit. “Sacramentum Ordinis,” 30 nov. 1947: “[Per] sacramentum
Ordinis a Christo Domino institutum . . . traditur spiritualis potestas et confertur
gratia ad rite obeunda munia ecclesiastica. . . Effectus, qui Sacra Diaconatus,
Presbyteratus et Episcopatus Ordinatione produci ideoque significari debent, po­
testas scilicet et gratia, in omnibus Ecclesiae universalis diversorum temporum
et regionum ritibus sufficienter significati inveniuntur manuum impositione et
verbis eam determinantibus. . . Ordinem Diaconatus, Presbyteratus et Episco­
patus materia eaque una est manuum impositio; forma vero itemque una sunt
verba applicationem huius materiae determinantia, quibus univoce significantur
effectus sacramentales, scilicet potestas Ordinis et gratia Spiritus Sancti” (Denz.
3001).

II. SCRIPTURA effectum gratiae valde probabiliter, non tamen
certo, proponit in duplici textu de ordinatione Timothei, innuitque
fortasse in duobus aliis locis, ut fusius ostensum est in art. 2 (tom. 1,
pp. 508-570).
Ex sex scilicet textibus, quos cum maiori vel minori certitudine
aut probabilitate ibidem diximus referri ad ritum ordinationis, duo,
i.e. Act. 14. 23 (de constitutione presbyterorum in ecclesiis per Paul­
um et Barnabam) et 1 Tini. 5. 22 (de non temere imponendis mani­
bus in ordinationem), nihil continent aut suggerunt de re nostra. Duo
vero, scilicet Act. 6. 6 (de ordinatione septem diaconorum) et Act.
13. 3 (de probabili ordinatione Pauli et Barnabae), suggerunt ex suo
contextu effectum gratiae, quatenus Stephanus diaconus, immediate
post suam ordinationem, exhibetur exercere praedicationis minis­
terium “plenus gratia et fortitudine” (Act. 6-8-10), et Paulus atque
Barnabas explicant magnum apostolicae gratiae zelum in primo prae­
dicationis itinere, immediate post suam ordinationem suscepto (Act.
13-14).
In postremis autem duobus ac parallelis textibus de Timothei ordi­

natione, 1 Tim. 4. 14 et 2 Tim. 1. 6-7, explicite proponitur super­
naturalis effectus sub nomine charismatis sive gratiae (charisma,
charisma Dei). Sub qua quidem voce conveniunt catholici doctores
non significari merum aliquod ac transiens charisma, de genere pro­
phetiae vel gratiae miraculorum (gratia, ut dicitur, stricte gratis data,
ac transiens), sed aliquod charisma permanens, habilitans Timotheum
ad congruum exercitium sacri ministerii; sed discrepant iidem docto­
res in ulteriori illius determinatione, aliis intelligentibus ipsam ac
solam gratiam gratum facientem, aliis ipsam ac solam sacram potes­
tatem, quam nunc characterem vocamus, aliis tandem mediam viam
arripientibus iuxta quam charisma illud significat complexive et in
confuso totum effectum ordinationis prout importat sive potestatem
sive gratiam, intime ad invicem copulatas et ordinatas. Quam ultimam
sententiam ostendimus probabiliorem esse atque maxime congruere
ipsi textui (cf. in tom. 1, pp. 565-569). Peculiariter autem ad effec­
tum gratiae referuntur, in altero loco, verba v. 7: “Non enim dedit
nobis Deus spiritum timoris, sed virtutis et dilectionis et sobrietatis,”
quae ab ipso Cone. Trid. (cap. 3, supra cit., in p. 5) ad gratiam
ordinationis referuntur quaeque etiam ipsam peculiarem gratiam sacramentalem circumscribere videntur, indigitando tres ex illis gratiae
virtutibus quae magis conferunt ad ministerium sacerdotale digne
exercendum, fortitudinem scilicet, charitatem et prudentiam.
Ex Scriptura igitur sufficienter colligi potest effectum ordinationis
sacerdotalis esse gratiam sanctificantem, et quidem peculiarem gra­
tiam fortitudinis, charitatis et prudentiae.

III. TRADITIO effectum gratiae, eaeque peculiaris sive minis­
terialis, distincte proponit, quamvis soleat in altero effectu sacrae
potestatis libentius insistere aut utrumque effectuum in unum intime
copulare, ut de textu paulino nuper dictum est. Signantiores Patrum
expressiones de uno vel altero, vel utroque simul effectu, particula­
riter ac ordinate retulimus in art. 2 (tom 1, pp. 572-590), ex quo
iuverit haec pauca depromere.4
1. Gratiam communem sanctificantem Patres proponunt, dicentes:
Per ordinationem hominem accipere Spiritum S., gratiam Spiritus,
spiritum septiformis gratiae, plenitudinem Spiritus S., virtutem gra­
tiarum, gratiam quae animam in melius transformat, veram sanctifi­
cationem, gratiam quae est participatio divinae naturae. Ignatius
Antiochenus ait Christum episcopum, presbyteros et diaconos philadelphienses “firmasse in stabilitate per sanctum suum spiritum”
4 Singuli textus extensius citantur ibidem.

DE CAUSIS EXTRINSECIS ORDINIS

8

(Phil., inscriptio epist.). Pseudo-Cyprianus: “Spiritum sanctum per
impositionem manus, cordis excepimus hospitio” (De aleatoribus 4).
Chrysostomus: “Gratia Spiritus, quam accepisti. . . Tibi dedit spiri­
tum virtutis et caritatis” (In 2 Tim., 1. 6 sq.). Mopsuestenus:
“Gratia Spiritus S. qua ipse accessit ad sacerdotium,” “Sacerdos pos­
sidet gratiam spiritualem, quam accepit in suo sacerdotio” (Liber
ad baptizandos 5 sq.). Innocentius I: “Plenitudo Spiritus S. maxime
in ordinationibus operatur” (Epist. 24. 4). Amalarius significat epis­
copum, imponendo manus super diaconos, “precari virtutem gratia­
rum” (Liber officialis 12). Nyssenus: “Eadem verbi vis [quae oper­
atur in Baptismo et Eucharistia] etiam sacerdotem augustum et
honorandum facit, invisibili quadam vi ac gratia invisibilem animam
in melius transformatam gerentem” (Oratio in diem luminum).
Pseudo-Gregorius M.: “Virtus sacramenti gratia est spiritus septi­
formis. Quam certe gratiam qui accipiunt, quasi alio accepto corde
immutantur, quia quos gratia sua sanctus Spiritus roborat, esse eos
facit protinus quod non erant” (In 1 Reg., P. 4, n. 23). Cyrillus
Alex.: Deus in ordinatione “perficit per veram sanctificationem, suae
naturae participem communicatione Spiritus efficiens ac veluti refin­
gens naturam hominis ad supernaturalem vim atque gloriam” (In
Io., P. 2); hic Pater explicite quoque distinguit et opponit hunc
sanctificationis effectum alteri effectui potestatis, aiens illuni ab hoc
exigi: “Postquam [Christus apostolos] sacerdotes constituit, statim
eos sanctificat, manifesto insufflatu Spiritum eis elargiens. Ostendit
vero necessario sequi ut detur iis Spiritus qui ad divinum apostolatum
per eum deliguntur” (ibid.).5

2. Gratia proprie sacromentalis designatur ut gratia ministerialis,
seu adiuvans ad rite ac digne ministerium exercendum, ac magis
determinatur vel describitur per eas particulares virtutes vel virtutum
aspectus, qui ad hunc ministerialem finem propinquius ducunt quique
directe vel indirecte reduci possunt ad triplicem gratiam ab ipso
Apostolo indicatam in 2 Tim. 1. 7: “Spiritum virtutis, dilectionis et
sobrietatis,” seu fortitudinem, charitatem et prudentiam. Has virtutes
Traditio fere indiscrimmatim tribuit triplici ordinationi diaconali,
presbyterali et episcopali, quamvis videatur insistere in gratia charitatis vel mansuetudinis relate ad episcopum et in gratia prudentiae
sive consilii relate ad presbyterum; diacono potius tribui videtur
gratia sollicitudinis et industriae, quae ad virtutem fortitudinis reduci
potest.
' Cf. alios textus relatos in tom. 1, pp. 582-588, in quibus uterque gratiae et potestatis
effectus copulatus invenitur, necnon documenta liturgica, mox referenda.

Quoad minist eriaient indolem sive destinationem huius gratiae:
Chrysostomus: “Gratia Spiritus, quam accepisti, ut praesis Ecclesiae”
{In 2 Tim. 1. 6 sq.). Mopsuestenus: “Gratia Spiritus Sancti confertur
ei, ut possit conari ad publicum ministerium persolvendum digne ac
convenienter,” “Sacerdos possidet gratiam spiritualem, quam accepit
in suo sacerdotio et ex qua derivat fiduciam dandi talia [i.e. sacra­
menta Corporis et Sanguinis Christi]. . . Sacerdos hoc donum manu
sua distribuit cum magna fiducia, ratione gratiae Spiritus ipsi collatae in ordine ad hoc ministerium,” “Diaconi ordinati sunt ad mini­
strandum in hoc tremendo officio [eucharistici sacrificii] per gratiam
Spiritus sancti quam acceperunt” {Liber ad baptizandos 5 sq.).
Cyrillus Alex.: “Ostendit vero Christus necessario sequi ut detur iis
Spiritus qui ad divinum apostolatum per eum diliguntur” {In Io.,
1. 12). Traditio Apostolica in ordinatione episcopali adprecatur aux­
ilium divinum, ut episcopus “sine reprehensione serviat” et “placeat
[Deo] in mansuetudine et mundo corde”; in ordinatione presbyteri:
“Impartire spiritum gratiae et consilii ... ut adiuvet et gubernet
plebem tuam in corde mundo”; in ordinatione diaconi: “Da spiritum
sanctum gratiae et sollicitudinis et industriae in hunc servum tuum,
quem elegisti ministrare ecclesiae tuae.” Sacramentarium Serapionis:
Ordinatio confert episcopo “gratiam et spiritum divinum [quo] dig­
nus sit qui pascat gregem immaculate et inoffense”; presbytero “spiri­
tum veritatis, sensum et cognitionem et cor bonum ut possit adminis­
trare populum et dispensare verba divina et reconciliare populum
Deo”; diacono “spiritum cognitionis ac discretionis, ut possit pure
et immaculate ministrare.” Constitutiones Apost. in ordinatione epis­
copi et presbyteri, fere idem ac Traditio Apostolica; in ordinatione
diaconi: “Imple eum spiritu et virtute ... ut ministerium sibi tra­
ditum probe, constanter, innocue et inculpabiliter administret.” Tes­
tamentum D.N.I.C., in ordinatione episcopi: “Illumina et effunde
intelligentiam et gratiam Spiritus tui principalis [super servum
tuum] ... ut pascat gregem tuum et summo sacerdotio fungatur
sine querela, die ac nocte tibi ministrans . . . [ut] tibi diligenter et
cum omni timore offerat oblationes”: in ordinatione presbyteri: “Da
ei spiritum gratiae, consilii et magnanimitatis, spiritum presbyteratus,
qui non senescit, qui non deficit, spiritum homogeneum, fideles dil­
igentem et redarguentem ad coadiuvandum et gubernandum populum
tuum”; in ordinatione diaconi: “Emitte spiritum gratiae et diligen­
tiae super famulum tuum, ut ei detur studium, quies, magnanimitas,
virtus placendi tibi. Da ipsum, Domine, operarium legalem absque
confusione, mitem, amatorem orphanorum, amatorem colentium pie­
tatem, amatorem viduarum, ferventem spiritu, amatorem bonarum

rerum.” Canones Hippolyti, in ordinatione episcopi et presbyteri:
“Tribue illi spiritum clementem”; in ordinatione diaconi: “Concedas
[illi] mores sine peccato coram omnibus hominibus.” Sacramentaria
et Pontificalia Romana inde a saec. 8 (Sacramentarium GregorianumHadrianum saec. 8-9, Pontificalia Romanum-Germanicum saec. 10,
Romanum saec. 12, Romanum hodiernum) haec verba continent,
quae, saltem nunc iuxta Constitutionem Pii XII. sunt ipsae formae
trium ordinationum: In ordinatione episcopi: “Comple in Sacerdote
tuo ministerii tui summam, et ornamentis totius glorificationis in­
structum coelestis unguenti rore sanctifica”; in ordinatione presby­
teri: “Da, quaesumus, omnipotens Pater, in hunc famulum tuum
Presbyterii dignitatem; innova in visceribus eius spiritum sanctitatis,
ut acceptum a te, Deus, secundi meriti munus obtineat censuramque
morum exemplo suae conversationis insinuet”; in ordinatione diaconi:
“Emitte in eum, quaesumus, Domine, Spiritum Sanctum, quo in opus
ministerii tui fideliter exequendi septiformis gratiae suae munere
roboretur.”

Quod attinet peculiares virtutes vel aspectus huius gratiae mini­
sterialis, non parva varietas observatur, tum in illorum enumeratione
tum in attributione ad tres particulares ordinationes, idque dependenter tum a varietate actuum virtuosorum qui ab eodem ministerio
exiguntur, tum a generica unitate ac specifica simul distinctione
trium ministeriorum episcopalis, presbyteralis et diaconalis. Hinc
idem spiritus sive gratia quandoque uni ordinationi, quandoque
duabus vel tribus ordinationibus attribuitur. Ut tamen supra ob­
servatum est (p. 8), peculiariter ad episcopum referri videtur gratia
charitatis (mansuetudo, clementia), ad presbyterum gratia pruden­
tiae (spiritus consilii), ad diaconum gratia fortitudinis (sollicitudo,
industria, diligentia, observantia disciplinae). Chrysostomus, commentans textum 2 Tim. 1. 6 sq., ait: “‘Non enim dedit nobis Deus
spiritum timoris, sed virtutis et dilectionis et sobrietatis.’ Id est,
non ideo spiritum accepimus, ut reprimamur, sed ut cum fiducia
agamus. . . Multis dat spiritum fortitudinis. . . At contra tibi dedit
spiritum virtutis et caritatis” (Zn 2 Tim. 1. 6 sq.). De eodem spiritu
fiduciae bis loquitur Mopsuestenus in loco supra citato (p. 9).
Traditio Apostolica, quoad episcopum: “mansuetudo”; quoad pres­
byterum: “spiritus consilii”: quoad diaconum: “spiritus sollicitudinis
et industriae.” Sacramentarium Serapionis, quoad episcopum: “spiri­
tus divinus”: quoad presbyterum: “spiritus veritatis, sensus, cognitio,
cor bonum”; quoad diaconum: “spiritus cognitionis et discretionis.”
Constitutiones A post., quoad presbyterum: “spiritus consilii”; quoad

diaconum: “spiritus et virtus”; Testamentum D.N.I.C., quoad epis­
copum: “intelligentia” et “diligentia”; quoad presbyterum: “spiritus
consilii et magnanimitatis”; quoad diaconum: “spiritus diligentiae.”
Canones Hippolyti, quoad episcopum et presbyterum: “spiritus clem­
entiae”; quoad diaconum: puritas vitae coram hominibus. Sacramentaria et Pontificalia, quoad episcopum: “coelestis unguenti ros
sanctificans,” ac praeterea sanctitas morum, fides, charitas, mansue­
tudo, fidelitas, prudentia, sollicitudo, fervor, humilitas, fortitudo:
quoad presbyterum: “spiritus sanctitatis,” ac praeterea “totius forma
iustitiae,” peculiariter iustitia, constantia, misericordia, fortitudo;
quoad diaconum: “septiformis gratiae munus,” ac praeterea “totius
forma virtutis,” peculiariter modestia, pudor, puritas, observantia
disciplinae.

IV. RATIO THEOLOGICA evolvit ac harmonice componit doc­
trinam in praefatis Ecclesiae documentis atque fontibus revelationis
sparsim contenta.
Dictum est in tractatu De sacramentis in genere (pp. 213, 220)
existentiam gratiae sacramentalis, ut distinctae a gratia communi,
eiusque diversitatis iuxta diversitatem sacramentorum, fundari in ipsa
existentia sacramenti eiusque pluralitatis: frustranea enim esset insti­
tutio et pluralitas sacramentorum si per ea nonnisi eadem communis
gratia conferretur quae etiam extrasacramentaliter obtineri potest.
Pariter dictum est essentiam gratiae sacramentalis consistere saltem,
iuxta communissimam sententiam modernorum, in iure ad peculiaria
auxilia, correspondentia propriae finalitati uniuscuiusque sacramenti,
et insuper, iuxta doctrinam thomisticam, in aliqua etiam habituali
ac physica realitate, quae est etiam fundamentum praefati iuris quae­
que consistit in quadam modalitate ipsius gratiae communis, quae
nempe veluti colligit varias vires gratiae sanctificantis ac virtutum
easque dirigit ad proprium ac distinctum finem uniuscuiusque sacra­
menti (ibid., pp. 217-225). Ceterum, quomodolibet haec sacramen­
talis gratia intelligatur, nonnisi ex propria uniuscuiusque sacramenti
finalitate dimentienda est.
Porro, propria finalitas ac destinatio sacramenti Ordinis ex altero
ac manifesto eius effectu sacrae potestatis, de qua sermo erit in art.
seq., potissime dignoscitur, cum hoc sacramentum, sua vi ac desti­
natione, sit undequaque ac eminenter potestativum et sociale. Unde
iuxta varios aspectus huiusmodi potestatis, quae simul est hierarchica.
ministerialis et sacerdotalis, ipsa gratia sacramentalis ad eosdem tres
aspectus convenienter reduci potest, ita ut dividatur in gratiam
hierarchicam, gratiam ministerialem et gratiam sacerdotalem,

12

DE CAUSIS EXTRINSECIS ORDINIS

1. Gratia hicrarchica consequitur ex ipsa ratione sacrae potestatis,
cuius congruum exercitium requirit auxilium gratiae. C. Gent. 5. 74:
“Ad divinam . . . liberalitatem pertinet ut cui confertur potestas ad
aliquid agendum, conferantur etiam ea sine quibus huiusmodi operatio
convenienter exerceri non potest” (idem in Suppi., q. 35, a. 1). Ad
potestatis autem exercitium maxime conferunt virtutes fortitudinis
et prudentiae, adeoque hae virtutes peculiari modo et sub peculiari
modalitate conferuntur ordinatis; propterea in documentis Traditio­
nis saepe sermo est de gratia fiduciae et de spiritu consilii, et S.
Thomas explicite ait “prudentiam [respondere] Ordini” (3 p., q. 65,
a. 1). Haec gratia, in sua ratione hierarchica, petit consequenter esse
socialem, evangelicam, et, in suo gradu, eminentem.
Est imprimis gratia socialis, seu ad bonum societatis directe ordi­
nata, ut iterato inculcat S. Thomas: 3 p., q. 65, a. 3, ad 2: “Per
ordinem et confirmationem deputantur fideles Christi ad aliqua spe­
cialia officia quae pertinent ad officium principis”; a. 1: “Perficitur
homo in ordine ad totam communitatem . . . per hoc quod accipit
potestatem regendi multitudinem et exercendi actus publicos. Et
loco huius in spirituali vita est sacramentum Ordinis, secundum illud
Hebr. 7. 27, quod sacerdotes hostias offerunt non solum pro se sed
etiam pro populo. . . Ordo [ordinatur] contra dissolutionem multi­
tudinis”; a. 4: “Sacramentum ordinis est necessarium Ecclesiae, quia
‘ubi non est gubernator, populus corruet,’ ut dicitur in Prov. 11. 14”;
Suppi., q. 35, a. 1, ad 1: “Ordo datur non in remedium unius per­
sonae, sed totius Ecclesiae”; 3 p., q. 65, a. 2: “Ordo et matrimonium
. . . ordinantur ad multitudinis perfectionem”; ad 2: “Sacramento
ordinis . . . aliquis constituitur perfector aliorum”; C. Gent. 4. 58:
“[Ordinati] sunt . . . propagatores et conservatores spiritualis vitae
secundum spirituale ministerium.”
Est praeterea gratia evangelica, ordinata nempe ad gignendam in
populo christiano eam fidem quae est fundamentum Christianae re­
ligionis et ad pellendam ab eo ignorantiam. 3 p., q. 65, a. 1: “[Virtuti]
prudentiae [respondet] ordo, et ordinatur contra ignorantiam”®;
Suppi., q. 35, a. 1. ad 1: “Ordo datur non in remedium unius per­
sonae, sed totius Ecclesiae. Unde quod dicitur contra ignorantiam
dari, non est intelligendum ita quod per susceptionem ordinis pellatur
* Recole tertiam ex tribus sacramentorum divisionibus allatam a S. Thoma in eo loco
ct iuxta quam tria sacramenta Baptismi, Poenitentiae et Extremae Unctionis ordinantur
contra defectum ipsius peccati (originalis, mortalis, venialis), quatuor vero reliqua contra
pocnalitatcs, seu vulnera ex peccato relicta, scilicet Ordo contra ignorantiam, Eucharistia
contra malitiam. Confirmatio contra infirmitatem et Matrimonium contra concupiscentiam.

ignorantia in suscipiente, sed quia suscipiens ordinem praeficitur ad
pellendam ignorantiam in plebe.”7
Tandem gratia hierarchica est necessario gratia eminens, relate
nempe ad gratiam quae confertur per cetera sacramenta, praeter
Eucharistiam. Ratio est ipsa eminentia sacramenti, nam, post Euchar­
istiam “potissimum sacramentum . . . in via . . . perfectionis est
sacramentum Ordinis” (3 p., q. 65, a. 3). Quod quidem patet tum ex
eius aspectu sociali, quia nempe facit ut quis sit sanctificator et
perfector ceterorum, ex quo sequitur “quod ad idoneam executionem
ordinum non sufficit bonitas qualiscumque, sed requiritur bonitas
excellens, ut sicut illi qui ordinem suscipiunt super plebem consti­
tuuntur gradu ordinis, ita et superiores sint merito sanctitatis. Et
ideo praeexigitur gratia quae sufficiebat ad hoc quod digne con­
numerentur in plebe Christi, sed confertur in ipsa susceptione ordinis
amplius gratiae munus, per quod ad maiora reddantur idonei” (Suppi.,
q. 35, a. 1, ad 3); tum ex eius aspectu liturgico vel sacerdotali, nam
“per sacrum ordinem aliquis deputatur ad dignissima ministeria, qui­
bus ipsi Christo servitur in sacramento altaris, ad quod requiritur
maior sanctitas interior quam requirat etiam religiosus status” (2-2,
q. 184, a. 8). Haec effectus gratiae amplitudo significatur peculiari
modo per ipsum ritum impositionis manuum: “Per manus imposi­
tionem datur plenitudo gratiae, per quam ad magna officia sunt
idonei” {Suppi., q. 37, a. 5). Quamvis hic abundantior gratiae gradus,
materialiter consideratus, pertineat praecipue ad gratiam communem,
formaliter tamen totus spectat ad gratiam sacramentalem, nam cor­
responde! proprio ac specifico fini sacramenti, seu peculiariter datur
per sacramentum Ordinis et ideo per ipsum datur quia exigitur a
proprio eius fine.
2. Gratia ministerialis, seu ordinata ad actus ministerii rite ac
digne persolvendos, consequitur ex ipsa principali destinatione eius­
dem sacrae potestatis quae per Ordinem confertur quaeque praecipue
ad ministrationem sacramentorum ordinatur. 3 p., q. 65, a. 3, ad 4:
“Ordo et confirmatio habent quandam excellentiam ratione ministerii”
(Hic ministerium sumitur in ampliori sensu ministerii tum apostolatus,
seu fidei, tum liturgiae) ; Suppi., q. 34, a. 3: Per Ordinem “ordinantur
aliqui ad dispensationem divinorum sacramentorum”; q. 35, a. 1: “Per
' In C. Gcnt. 4. 70, S. Thomas de influxu ignorantiae in vitam moralem observat:
“Omne peccatum ex quadam ignorantia contingit: unde dicit Philosophus [3 Ethic. 1]
quod ‘omnis malus est ignorans,’ et in Proverbiis [14. 22] dicitur: ‘Errant qui operantur
malum.’ Tunc igitur solum homo securus potest esse a peccato secundum voluntatem,
quando secundum intellectum securus est ab ignorantia et errore.”

sacramentum ordinis homo ordinatur ad aliorum sacramentorum dis­
pensationem.” Haec gratia ministerialis praecipue appellat virtutes
sollicitudinis, diligentiae, discretionis, fidei, zeli charitatis, humilitatis,
clementiae, iuxta indolem singulorum sacramentorum, easque colligit
et dirigit ad hunc ministerialem finem sacramenti Ordinis.
3. Gratia sacerdotalis, seu ordinata ad actus proprie sacerdotales ac
praecipue ad oblationem sacrificii, quae est specificus actus omnis
sacerdotii. 3 p., q. 65, a. 3: “Sacramentum ordinis ordinatur ad
Eucharistiae sacramentum”; a. 1: “Perficitur homo in ordine ad totam
communitatem . . . per hoc quod accipit potestatem regendi multi­
tudinem et exercendi actus publicos. Et loco huius in spirituali vita
est sacramentum Ordinis, secundum illud Hebr. 7. 27, quod sacer­
dotes hostias offerunt non solum pro se sed etiam pro populo”; 2-2,
q. 184, a. 8: “Per sacram ordinationem aliquis deputatur ad dignissima
ministeria, quibus ipsi Christo servitur in sacramento altaris, ad
quod requiritur maior sanctitas interior quam requirat etiam reli­
giosus status.” Haec sacerdotalis gratia, qua propinquius homo ac­
cedit ad Divinitatem ac verius fit “homo Dei” et “alter Christus,”
peculiariter appellat sanctitatem vitae, quae a coniunctione cum Deo
nominatur, quaeque implicat peculiarem gradum plurium virtutum,
atque cum Romano Pontificali “spiritus sanctitatis,” vel “totius forma
iustitiae,” vel “totius forma virtutis,” nuncupari potest.

Praefata gratia sacramentalis, cum triplici suo aspectu gratiae
hierarchicae, ministerialis et sacerdotalis, duplicatur iuxta duos sacra­
mentelles gradus Ordinis, scilicet presbyteratum et diaconatum, quibus
plures theologi addunt etiam episcopatum. Ceterum, quamvis, ut
ostendimus in art. 5 (tom. 2, pp. 228 sqq.), probabilius sit episcopatum
praecisive sumptum non esse directe et secundum se sacramentum,
sed tantum vereque ad sacramentum Ordinis pertinere tanquam eius
extensionem, nihilominus sub hac ipsa ratione sibi vindicat aliquod
auxilium gratiae, utut non sacramentaliter collatum (cf. ibid., pp.
286 sq., 301 sq.), cuius ratio et amplitudo dimetienda est ex ipsa
ratione et amplitudine sacrae ac extensive sacerdotalis potestatis,
quae per episcopalem consecrationem, tanquam per ordinem hierarchicum non sacramentalem, confertur. Distinguenda igitur est
triplex gratia ordinationis, episcopalis scilicet, presbyteralis et diaconalis, quarum duae postremae sunt certo sacramentales, prima vero
est saltem hierarchica ac cultualis, quaeque inter se differunt tum
quantitate sive gradu, tum qualitate.
Sicut enim gratia corresponde! potestati, ita gradus gratiae gradui
potestatis. “Episcopalis [autem] potestas . . . , etsi quidem quantum

ad consecrationem Corporis Christi non excedat sacerdotis potestatem,
excedit tamen in his quae pertinent ad fideles. Nam et ipsa sacer­
dotalis potestas ab episcopali derivatur; et quidquid arduum circa
populum fidelem est agendum episcopis reservatur,” ita ut potestas
episcopalis excedat simpliciter potestatem presbyteralem, tanquam
“aliqua superior potestas in Ecclesia, alicuius altioris ministerii, quae
ipsum Ordinis sacramentum dispensat” (C. Gent. 4. 75). Unde, si
in omni ordinatione confertur “amplius gratiae munus” (Suppi., q.
35, 1. ad 3) et si in ordinatione sacerdotali sive presbyterali con­
fertur “maior sanctitas interior quam requirat etiam status religionis”
(2-2, q. 184, a. 8), in episcopali consecratione tanta expectanda est
gratia, quanta requiritur ut quis possit constitui in statu perfectionis,
nam “episcopi obligant se ad ea quae sunt perfectionis, pastorale
assumentes officium, ad quod pertinet ut ‘animam suam ponat pro
ovibus suis,’ sicut dicitur Io. 10. 11” (2-2, q. 184, a. 5). Post epis­
copum presbytero amplior effectus gratiae convenit quam diacono, quod
videtur exprimi per ipsam ampliorem manuum extensionem, quam
praestant alii sacerdotes praesentes in eius ordinatione, ut suggerit
S. Thomas scribens: “Et quia indigent amplissima gratia, ideo sacer­
dotes manus cum episcopo imponunt eis qui in sacerdotes promoven­
tur; sed diaconis solus episcopus” (Suppi., q. 38, a. 1, ad 1).
Quod attinet autem ad qualitatem sive indolem huius trinae gratiae,
notandum est quod illi nequaquam distributive corresponde! supra­
dicta trina divisio gratiae in hierarchicam, ministerialem et sacer­
dotalem, ac si nempe sola gratia episcopalis sit hierarchica, sola
presbyteralis sit sacerdotalis, et sola diaconalis sit ministerialis, sed
tres isti aspectus simul verificantur ac copulantur in unaquaque il­
larum gratiarum. Nihilominus primus ac hierarchicus aspectus magis
verificatur in gratia episcopali, quae est eminenter gratia capitis,
gratia socialis, gratia evangelica sive apostolica, uno verbo gratia
pontificalis (cuius ceteroquin apex sublimari videtur in ipso Supremo
Pontificatu R. Pontificis, cui peculiaris gratia status, quamvis sine
consecratione accedens, certissime convenit).8 Secundus vero ac
ministerialis aspectus aequa fere lance convenit tum gratiae epis­
copali, quatenus ordinatur ex una parte ad administrationem duorum
excellentium sacramentorum Confirmationis et Ordinis et ex alia parte
ad exteriorem regulationem totius cultus, seu omnium sacramentorum,
non exclusa Eucharistia; tum gratiae presbyterali, quatenus ordinatur
* Cf. dicta in art. 5, tom. 2, p. 311-313. Dc quibusdam determinationibus sive amplifica­
tionibus tum potestatis tum gratiae pontificalis, quae allatae sunt ab aliquibus auctoribus
modernis, ut Masure, Piault, Boularand et Lécuycr, quaeque indebite commiscent tres
ecclesiasticas potestates regiminis, magisterii et ministerii sive Ordinis, in unam, eamque
proprie sacramcntalem, rcalitatcm, dictum est ibidem, pp. 295-297.

praecipue ac iure proprio ad confectionem trium sacramentorum, seu
Poenitentiae, Extremae Unctionis et Eucharistiae, quorum primum
est maximae necessitatis, tertium est excellentissimae dignitatis. Ter­
tius tandem ac proprie sacerdotalis aspectus, qua parte respicit prae­
cipuum suum ac specificum munus sacrificale, refertur ad gratiam
presbyteralem, quae proinde dici potest gratia sacrificalis vel gratia
formaliter sacerdotalis, quamvis, ratione muneris hierarchici quod
episcopus exercet tum ordinando ipsos sacerdotes consecratores et
oblatores sacrificii, tum regulando ipsum sacrificalem cultum Eu­
charistiae gratia episcopalis dici possit gratia eminenter sacerdotalis,
sicut ipsa eius potestas dici solet supremum sacerdotium sive pontifi­
catus. Diaconali autem gratiae nullus ex tribus praefatis aspectibus
principali aliqua ratione convenit, cum ipsa potestas, cui ea gratia
correspondet, sit undequaque essentialiter subordinata, sive hierarchice, sive ministerialiter, sive sacerdotaliter; inde vocari potest
gratia ministrativa, dummodo hoc nomen non confundatur cum supradicta appellatione gratiae ministerialis quae ampliorem sensum prae
se fert.
Huic diaconali gratiae accedunt, per similitudinem, illae gratiae
quae conferuntur, non quidem ad modum sacramenti (sicut gratia
presbyteralis et diaconalis) nec ad modum ordinativae consecrationis
divinitus institutae (sicut gratia episcopalis), sed ad modum meri
ecclesiastici sacramentalis, per varios ordines inferiores (subdiaconatus et minorum ordinum), quaeque describuntur in ipso Pontificali
Romano iuxta diversam indolem ecclesiasticae potestatis, per unumquemquem ordinem collatae.
Dictum est supra (p. 11), iuxta doctrinam thomisticam gratiam
sacramentalem in genere consistere physice ac subiective in aliqua
habituali realitate sive modalitate gratiae communis, quae huius
gratiae vires atque virtutes veluti colligit ac dirigit ad proprium finem
sacramenti. Recenter nonnullae prodierunt ingeniosae elucubrationes
et suggestiones circa hanc doctrinam,0 quae tamen, quod attinet ad
ipsam indolem illius gratiae, nihil novi attulisse videntur supra id
quod diximus in tractatu De sacramentis in genere (pp. 212-225), imo
vitale aliquod punctum, parallelism! scilicet et assimilationis illius
gratiae cum modalitate qua gratia ipsa iustitiae originalis differebat
a nostra gratia sanctificante, non satis ponderasse videntur. Unde, ad
complementum praesentis articuli, operae pretium est aliquid de prae­
fata doctrina iterum recolere atque huic particulari quaestioni de
sacramentali gratia Ordinis breviter accommodare.
* Cf. bibliographiam in pp. 2 sq.

Gratia sacramentalis se habet ad gratiam communem, non proprie
tanquam eius gradus sive intensitas, neque tanquam eius proprietas
sive virtus (quae necessario emanat a gratia sanctificante, sicut
naturales proprietates emanant a propria substantia), sed tanquam
eius modus sive modalitas, quemadmodum ad sanctificantem gratiam
iustitiae originalis se habebat illa spiritualis perfectio sive vigor, per
quam ea Adami gratia differebat a nostra gratia sanctificante eiusque virtutibus, seu donum integritatis, consideratum saltem quoad
essentialem vel principalem eius partem, quae est donum rectitudinis:
nam theologi sub nomine doni integritatis intelligere solent quatuor
dona, excludentia quatuor tristes sequelas naturae in anima et cor­
pore hominis, scilicet: donum rectitudinis auferens concupiscentiam
(in largiori sensu acceptam), donum scientiae expellens ignorantiam,
donum immortalitatis prohibens mortem, et donum impassibilitatis
praeveniens dolorem. Cum autem per peccatum originale, non solum
donum integritatis abierit ac quatuor inde praefatae tristes sequelae
redierint, sed etiam (iuxta sententiam iugiter thomisticam, ab aliis
impugnatam vel in dubium revocatam) quatuor vulnera, quae de­
fuissent in natura pura, naturae lapsae supervenerint, scilicet vulnera
malitiae et ignorantiae (non confundendae cum tristi sequela eiusdem
nominis) in parte rationali, et vulnera infirmitatis et concupiscentiae
(non confundendae cum tristi sequela eiusdem nominis) in appetitu
sensitivo, quibus homo inclinatur in malum quaeque proinde pervertunt
illam ipsam prorsusque naturalem tristem sequelam, quam superius
concupiscentiam vocavimus, restitutio praefatae originalis integritatis,
quantum ad eam essentialem vel principalem partem quae auferebat
naturalem concupiscentiam generando rectitudinem, non amplius fieri
potest nisi ad modum medicinae, seu per aliquem effectum supernaturalem qui sit simul perfectivus et sanativus, seu extinctivus et
medicativus quatuor praedictorum vulnerum. Qui quidem effectus
nequit esse nisi aliqua forma seu aliquid habituale et intrinsecum
animae, sicut sunt ipsa vulnera sananda et ipsa tristis sequela iterum
expellenda, nec tamen esse poterit aliqua forma vel habitus prorsus
distinctus a gratia sanctificante, adeoque erit necessario aliqua modali­
tas seu aliquis modus essendi et operandi illius gratiae, sicut erat
ipse vigor originalis integritatis, in cuius privatione praefata vulnera
consistunt.

Haec autem praecise modalitas gratiae sanctificantis constituit
physice ac ontologice essentiam gratiae sacramentalis et ad hanc
praecise conferendam instituta sunt ac ordinantur varia sacramenta,
sub varia quidem ratione ac formalitate, iuxta septenariam eorum

indolem, et ita ut diversimode attingant eadem quatuor vulnera (aut
ad unum vel alterum vulnus peculiariter hoc vel illud sacramentum
dirigatur), ad modum multifariae medicinae quae eidem corpori ad­
hibetur. Sicut igitur gratia communis sanctificans restituit essentiam
iustitiae originalis (abstrahendo a gradu gratiae restitutae), ita gratia
sacramentalis, tanquam modalitas ipsius gratiae communis, restituit
quodammodo essentiam doni integritatis seu ipsam modalitatem gratiae
originalis (abstractione iterum facta a gradu huiusmodi restitutionis),
occludendo vel medicando vulnera peccati originalis, per personalia
peccata ulterius aggravata.
Et hinc patet medicinalis vel, si placet, negativus aspectus gratiae
sacramentalis, secundum quod ordinatur contra defectum peccati, in
quo tantopere insistebant antiqui theologi et ipse S. Thomas (prae­
cipue in iuniori suo opere Commentarii super Sententias), fundati in
antiquiori Traditione. Nec obstat quod quaedam, eaque principaliora,
sacramenta, scilicet Baptismus et Poenitentia, dicantur ordinari contra
ipsum peccatum, originale vel personale, potiusquam contra vulnera
per peccatum relicta, nam et ipsa vero ac radicaliori quodam modo ad
sananda vulnera ac restituendum vigorem originalem diriguntur.
Primo enim, haec sacramenta, infundendo ipsam primam vitalem
gratiam, eo ipso ponunt primam radicem omnis curationis et sanitatis,
seu ea ipsa vitalia principia quae connaturaliter tendunt ad expel­
lendam infirmitatem, ipsius mortis praecursorem. Secundo, ipsam
primam ac vitalem gratiam non quomodolibet ea sacramenta in­
fundunt, sed ut modificatam, seu ut reparativam et expulsivam mortis
spiritualis, genitricis praefatorum vulnerum; dum enim gratia com­
munis directe et per se confert vitam et sanitatem spiritualem, nec
nisi ex consequenti aufert peccati mortem et infirmitatem, gratia
baptismalis directe et per se ordinatur ad auferendam mortem pec­
cati, ita ut non tam generet quam regeneret, et gratia poenitentialis
ordinatur ad reparandam sanitatem, ita ut non tam in sanitate con­
stituat quam in eam restituat. Tertio ac radicalius, dici potest cum
S. Thoma etiam gratiam baptismalem et poenitentialem ordinari contra
peccatum, non directe prout est peccatum seu inordinatio actus, sic
enim ei opponitur virtus, sed prout consequenter inducit vulnera in
naturam: “Gratia virtutum opponitur peccato, secundum quod pec­
catum continet inordinationem actus; sed gratia sacramentalis op­
ponitur ei secundum quod vulnerat naturale bonum potentiarum . . .
Recessus a peccato, prout opponitur virtuti, et accessus ad perfec­
tionem virtutis pertinent ad eandem gratiam, non autem recessus
a peccato secundum quod vulnerat naturam: quia requirit specialem

medicinam, sicut in morbo corporali etiam patet” (In 4 Sent., dist. 1,
q. 1, a. 4, q. 5, ad 2 et 3).
Ceterum, et hic est positivus sive perjectivus aspectus gratiae sacranientalis, in quo principalius insistere videtur S. Thomas senior in
suo opere Summae Theologicae (cf., inter alios locos, 3 p., q. 65,
a. 1), praefata vulnerum sanatio ac originalis vigoris restitutio,
nequaquam consistit in mera expulsione spiritualis infirmitatis sed
in positiva et habituali aliqua forma vigoris, quae animae infunditur,
cum omnis privatio per contrariam formam removeatur, nec prae­
terea haec ipsa habitualis forma secerni aut separari potest ab habi­
tuali forma sanctificantis gratiae (ex qua quidem imaginaria, utut in­
voluntaria, separata consideratione, provenire solent scrupuli quibus
quidam moderni inaniter contorquentur), imo est quaedam illius
gratiae intestina modalitas, quae proinde sine ipsa re modificata nec
adaequate concipi, nec a fortiori esse aut operari potest. Est igitur
gratia sacramentalis potius consideranda ad modum unius cum
gratia cummuni, tanquam alter aspectus eiusdem gratiae, quamquam
formaliter, tantumque modaliter, ab ea distinguatur. In sacramento
scilicet, gratia sanctificans non quomodolibet confertur, sed ut re­
parati va et medicativa, iuxta septiformem reparationem et medica­
tionem quam Deus separatin'! operandam elegit per singula sacra­
menta, et iuxta hanc septiformem finalitatem ipsa in unoquoque
sacramento assumit veluti distinctam formam et orientationem suarum
virium, quasi colligens ac exprimens, in ambitu variarum virtutum
quae ex ea aequaliter profluunt, illas peculiares virtutes, vel actus,
vel gradus, vel aspectus virtutum, qui respondent fini alicuius par­
ticularis sacramenti.
Si quis autem, veluti obiciendo, ampliorem huiusmodi modalitatis
quaerat explicationem, impertinenter quaeret, non secus ac si quae­
reret quomodo gratia iustitiae originalis differebat a nostra gratia
sanctificante, plus quam per aliquam modalitatem sive vigorem (alium
a mero gradu intensitatis), ratione cuius vires eiusdem sanctificantis
gratiae, quae absque dubio duplicari non potest, ita colligerentur ac
exprimerentur ut inde rectitudo humanae naturae generaretur.10 In
10Simili obicctioni, transeunter a Van Noort-Verhaar (Dc sacram. I 5S) allatae, sic
pertinenter respondet Bovëssé: “Objectera-t-on . . . que ’le nouveau mode interne ou
la vigueur spéciale de la grâce sanctifiante, dans la grâce sacramentelle, s’entendent diffi­
cilement’ [Van Noort] ? Veut-on dire qu’on ne comprend pas la raison d’être des
modalites ou virtualités désignées plus ou moins heureusement sous ces expressions? Sûre­
ment non, puisque si on en récuse l’existence, on admet pour en remplir l’office un
ensemble de dons ou de grâces actuelles. Avoue-t-on simplement ne guère voir comment
la grâce sanctifiante exerce cette efficacité spéciale? Mais qui ne ferait un tel aveu?
Celui-là ne serait-il pas dans l’illusion ou dans l’erreur, qui prétendrait en un domaine

utroque casu eadem difficultas habetur, quae quidem provenit ex
ipsa abscondita ac indeterminata ratione tum tristium sequelarum
naturae, quas donum integritatis auferebat, tum vulnerum peccati
originalis, quibus gratia sacramentalis medetur. Idque consulto sug­
gerit ipse S. Thomas, instituens comparationem inter virtutes et
gratias sacramentales: “Sicut diversae virtutes et diversa dona
Spiritus sancti ad diversos actus ordinantur, ita diversi sacramentorum
effectus sunt ut diversae medicinae peccati, et participationes virtutis
dominicae passionis, quae a gratia gratum faciente dependent, sicut
virtutes et dona. Sed virtutes et dona nomen speciale habent, propter
hoc quod actus ad quos ordinantur, sunt manifesti: unde secundum
nomen a gratia distinguuntur. Defectus autem peccati, contra quos sac­
ramenta instituuntur, latentes sunt: unde sacramentorum effectus no­
men proprium non habent, sed nomine gratiae nominantur; dicuntur
enim gratiae sacramentales; et penes has sacramenta distinguuntur
sicut penes proprios effectus. Pertinent autem isti effectus ad gratiam
gratum facientem, quae istis effectibus coniungitur; et sic cum pro­
priis effectibus habent effectum communem, qui est gratia gratum
faciens, quae etiam per sacramentum et non habenti datur, et habenti
augetur” (De verit., q. 27, a. 5, ad 12).
Profecto posset quis acutius inquirere in naturam modorum sive
modalitatum, earumque theoriam saltem verbaliter evolvere, ut qui­
dam recenter conati sunt, sed quid amplius inde conficiet nisi in­
geniosas quasdam circumlocutiones illius immediate evidentis con­
ceptus quem praebet ipse sensus communis, alicuius nempe rei quae
possit, sub diversa habitudine ac dispositione, intestinas suas vires
vel virtualitates diversimode exerere et explicare? Quod si cras­
sioribus delecteris imaginationibus, cogita bulbum solani (vulgo:
“potato, patata, pomme-de-terre”) qui, idem essentialiter permanens,
nihilominus, si diversimode coquatur, assetur vel frigatur (boiled,
baked, or fried potato), tales variosque ex eadem substantia ex­
primet vires atque variis palatis multiformiter gustabiles qualitates,
qui participe proprement au mystère de Dieu, entendre le ‘quid’ des choses, alors que
tout l’effort de l’intelligence de la foi est de déterminer le fait, ‘quia’, de le retrouver
dans les données de la foi, dans 1’ ‘auditus fidei’ où il est à titre d’affirmation implicite
ou explicite; de dresser une synthèse doctrinale des sanctifications propres à chaque
sacrement en fonction du sens général et profond de l’institution sacramcntaire dans
l’humanité rachetée par Jésus-Christ.
“Or, il faut l’observer encore, autant il est malaisé de se rendre compte abstraitement
de ce qu’est la grâce sacramentelle, autant les catéchèses bibliques et patristiques, et,
nous osons ajouter, l’interpretation que nous venons de produire à leur suite et dans le
sens meme de la pensée de saint Thomas, sont concrètement distinctes et pratiquement
intelligibles. Qu’on relise de ce point de vue, les grands textes scripturaires ou tradi­
tionnels ayant trait à l’efficacité des sacrements. Nous avons cité plus haut les principaux
de ceux qui concernent le Baptême’’ (Le Sauveur du monde IV [Chambéry-Leysse 1951]
256 sq.).

quae in crudo ipso bulbo (“raw potato”) virtualiter quidem sive
essentialiter iam continebantur, sed sub ea particulari ratione ac
modalitate nec colligebantur nec exprimebantur; ita eadem communis
ac veluti cruda gratia, septiformiter per sacramenta modificata ac
veluti praeparata, tales variasque exprimit suae naturae virtualitates,
ut sacramentaliter septiformis evadat. Ad quod exemplum, sive imagi­
nationem, non difficulter nec sine ingenio alia exempla rimare poteris.
Ad ipsam autem Ordinis sacramentalem gratiam descendendo, haec
ex disputatis consequuntur. Cum quis ordinatur, accipit normaliter
augmentum gratiae communis, seu tum gratiae sanctificantis tum eius
omnium virtutum ac donorum, sed hanc gratiam secundam accipit
ut modificatam, seu ut totam ordinatam ad specificum finem huius
sacramenti qui est sociale bonum Ecclesiae sive spirituale bonum
animarum, per exercitium sacrae ac ministerialis potestatis obtinen­
dum, ita ut, inter varias vires praefatae gratiae ac virtutum, eae fiunt
in ordinato magis vel peculiariter actuosae, quae ad talem finem magis
congruunt vel directius conducunt.
Et quidem, attento negativo ac medicinali aspectu huius gratiae,
haec dirigitur peculiariter ad sananda duo vulnera, quibus specialius
impeditur praefatus finis, scilicet: Primo, vulnus ignorantiae, non
ita quidem ut auferatur ipsa ignorantia ab intellectu ministri, cum
scientia non pendeat a gratia sanctificante, sed ita ut ex una parte
reprimatur in ipso ministro inclinatio naturae lapsae ad inepte ac
imprudenter indicandum de practica actuum moralitate in ordine ad
ministerium, ad quod confert peculiariter virtus prudentiae," et ex
alia parte expellatur a mente fidelium ipsa ignorantia circa fidem et
moralitatem (cf. 3 p., q. 65, a. 1; Suppi., q. 35, a. 1, ad 1, cit. in
p. 12 sq.), in quod influere potest peculiariter ipsa viva fides ministri
aliaeque virtutes prout uno vel alio modo ad hanc evangelicam gratiam
directius conferre possunt (unde videmus S. loannem Mariam Vianney, vulgo Curé d’Ars, cum parva scientia sed viva fide, maiorem
animarum numerum, quam longe doctiores parochos, illuminasse).
Secundo, gratia sacramentalis ordinatur ad sanandum vulnus malitiae,
quatenus hoc vulnus per tramitem superbiae, ambitionis et amoris
sui, est principium dissentionum et schismatum, seu dissolutionis
ecclesiasticae unitatis, tum apud fideles tum apud ipsos hierarchas,
11 Propterea fortasse unus vel alter theologus videtur docuisse gratiam sacramentalem
Ordinis residere in solo intellectu tanquam in subiccto. Ita I. Viguerius: “Potissimus,
licet posterior effectus sacramenti ordinis, est gratia sacramentalis. per quam datur facultas
congrue et debite cxcqucndi officium in ordine ad communitatem, et pellendam ignoran­
tiam in plebe. . . Effectus huius gratiae sacramentalis, ultra gratiam gratum facientem,
est in intellectu, qui per eam fortificatur et dirigitur ad debite exercendum officium
ordinis” (Institutiones, c. 16, §6, vers. 8 [Parisiis 1582] 592).

a quibus, tanquam ab infecto capite, schismata originari solent (propterea S. Thomas, 3 p., q. 65, a. 4, cit. in p. 12, ait “Ordinem [ordi­
nari] contra dissolutionem multitudinis”), ad quem effectum con­
ferunt peculiariter virtutes humilitatis et propriae abnegationis. Prae­
terea, attento ipso exercitio sacri ministerii, gratia sacramentalis tendit
etiam ad medendum tum vulneri infirmitatis, mediante virtute forti­
tudinis, tum vulneri concupiscentiae, mediante virtute mortificationis
et castitatis, quam exigit puritas ac sanctitas ipsarum rerum
tractandarum.
Attento autem positivo ac perfectivo suo aspectu, gratia ordina­
tionis sanctificat ipsum subiectum, tum complendo ipsam gratiam
communem ab eo possessam, idque non tantum quia confert quomodolibet illius augmentum, nam hoc pertinent proprie ad rationem
gratiae communis, utut collatae per sacramentum, sed quia illud con­
fert in eminenti quodam ac perfecto gradu, ratione ipsius ministerialis
dignitatis, quod pertinet ad gratiam sacramentalem, ut supra dictum
est (p. 13); tum modificando gratiam communem, modo supra ex­
plicato, quatenus nempe exprimit ex ea omnes vires et virtualitates
quae ad ministerialem sacramenti finem concurrunt, praecipue scilicet
super relatas virtutes prudentiae, fidei, humilitatis ac propriae abnega­
tionis, mortificationis ac castitatis, ac praeterea fidelitatem in divino
servitio et diligentiam in ministerio, ac tandem zelum domus Dei et
zelum animarum, concurrentes in unum motum illius supremae vir­
tutis charitatis, quae est vinculum perfectionis et quaedam “totius
forma iustitiae,” ex qua vere ac plene sacerdos dicitur “homo Dei”
et “alter Christus.”
Quod attinet autem ad gratias actuales et ius ad eas, quas supra
(p. 11) cum communi sententia theologorum diximus pertinere ad
gratiam sacramentalem, manifeste patet sacramentale eorum mo­
mentum in nuper explicata sententia thomistica non modice infirmari.
Nam, semel posito quod gratia sacramentalis est aliquid habituale,
seu quod consistit in quadam modalitate gratiae communis vel in
hac ipsa gratia ut modificata, necessario consequitur hanc adiutricem
gratiam iugiter ministro adesse in omnibus circumstantiis et in omni
exercitio sui ministerii, nec ipsum ulterius indigere nisi motu gratiae
actualis quae corresponde! ipsi mechanismo praefatae gratiae habi­
tualis quaeque numquam deest, sicut nec deest ipsi gratiae communi.
E contra, in sententia eorum qui dicunt gratiam sacramentalem con­
sistere in ipsis gratiis actualibus vel in ipso iure ad eas, haec auxilia
capitale imo totale momentum sibi vindicant, ut manifestum est. Ex­
inde etiam pendet responsio quaestioni: num gratia sacramentalis pos­

sit remanere recedente gratia communi, seu in ministro indigno. Id in
altera sententia, prima saltem fronte, nullum videretur habere incon­
veniens, cum auxilium gratiae actualis, generice spectatum, sit adiacens
ac separabile ab exercitio gratiae habitualis et peccatores moveantur
a Deo per gratias actuales, quamvis non ad elicientiam actuum proprie
dictarum ac perfectarum virtutum, idque propterea affirmant quidam
moderni. Attamen, cum gratia ministerialis ac sacerdotalis per ipsum
virtutum exercitium expleatur, ut ex dictis patet, cumque peccator
sit cuiuslibet virtutis expers (si excipiantur fides et spes, quae etiam
amittunt rationem proprie dictae ac perfectae virtutis), non apparet
ad quid reduceretur huiusmodi gratia sacramentalis-actualis, a con­
sortio gratiae sanctificantis divulsa, nisi velimus gratuito adstruere
miraculosas quasdam motiones divinas, puta ad fidelitatem, ad dili­
gentiam in sacro ministerio, ad accuratam confectionem sacramen­
torum. In sententia vero thomistica, praefata utriusque gratiae sepa­
ratio est prorsus impossibilis, cum gratia sacramentalis dicatur esse
modalitas ipsius gratiae sanctificantis, et sine ipsa re modificata ne­
queat consistere modificatio; nisi quis velit incongruenter et arbitrarie
separare, in ipsa gratia sacramentali, habitualem illam modalitatem
et auxilia actualia sive ius ad auxilia, ita ut haec sola dicantur re­
manere in peccatore: in quo casu impingeret etiam in alterum incon­
veniens quod modo obiecimus priori sententiae.12
ART. 10. Utrum alter effectus sacramenti Ordinis sit sacra
potestas, qua quis constituitur minister cultus quaeque adaequate
“Ad haec observat Bouëssé: “Saint Thomas ne nie pas le moins du monde l’existence
d’un droit à des secours surnaturels en harmonie avec l’état dans lequel le sacrement fait
entrer le chrétien. Il est clair et entendu une fois pour toutes dès le traité du gouverne­
ment divin, que Dieu meut les êtres à leur fin suivant leur nature, leur structure et les
organismes naturels ou surnaturels dont il les a dotés. La grâce sacramentelle peut com­
prendre un droit à des secours surnaturels d'ordre actuel, comme parle la théologie
moderne, mais elle comprend avant tout la sanctification d'ordre habituel immanente à
l’âme qui reçoit avec fruit un sacrement. C’est cette grâce sanctifiante à effets spéciaux
qui fonde immédiatement le droit à des motions surnaturelles correspondantes. Les fils
de Dieu sont conduits par Dieu comme des fils de Dieu. Certes, nous avons enseigné
comment le caractère ou le sacrement intérieur, immanents à l’âme chrétienne, consti­
tuent des dispositions, des appels relativement à la sainteté à quoi ils sont divinement
ordonnés. Mais qui soutiendrait que les âmes ainsi marquées sacramentcllement, indé­
pendamment de la grâce sanctifiante reçue, jusque dans l’état de péché par conséquent,
ont un droit réel à des grâces d’ordre actuel, pouvant comme telles être regardées comme
sacramentelles?
“Je pense bien que Dieu ne délaisse pas le chrétien ou le prêtre pécheurs; mais les
sacrements reçus exercent-ils vraiment en raison de ce qui demeure d’eux dans les sujets
qui sciemment et donc volontairement les ont reçus sans fruit, un appel exigitif aux
grâces actuelles correspondant à la sanctification sacramentelle qu’ils eussent dû produire
normalement? Les grâces actuelles dont Je Seigneur environne ces pécheurs ne relèventelles pas plutôt de la miséricorde, non de la justice de Dieu? Le sacrement reçu indigne­
ment n’appelle-t-il pas, comme tel, la condamnation, non le salut?” (Le Sauveur du
monde IV LChambéry-Leysse 1951] 244 sq.).

distinguitur a potestate jurisdictionis ac magisterii (2-2, q. 39, a. 3;
3 p., q. 63, aa. 1-6; Suppi., q. 8, aa. 4 et 6; q. 17, a. 2; q. 19, a. 6; q. 20,
aa. 1-3; q. 25, a. 2; q. 35, aa. 1-2; q. 40, a. 5; C. Gent. 4. 72; cf. alios
locos infra, pp. 54-62).13

STATUS QUAESTIONIS
Agitur de altero, et quidem natura priori, ac inseparabili effectu
huius sacramenti, quae potestas Ordinis nuncupari solet. Quaestio
duplex movetur: altera de existentia huiusmodi effectus, altera de
eius essentia sive adaequata distinctione a duplici alia potestate iurisdictionis ac magisterii, divinitus pariter instituta sed non per ordi­
nationem collata, saltem sub ea perfecta ac publica ratione qua con­
fertur per electionem aut canonicam missionem.
u Huc etiam facit bibliographia art. scq. (infra, pp. 88-91) quae est de charactere,
cum sacra potestate intime connexo. Ad habitudinem autem potestatis Ordinis ad potes­
tatem iurisdictionis et magisterii directe referentur sequentia opera:
Alonso, J. M,. “Juridismo y caridad,” XII Semana espaüola de teologia (1952)
(Madrid 1953) 449-541.
Alonso Lobo, A., “Algunos problcmas de actualidad en Ia teologia sacramcntaria,”
Cientia tomista LXXXII (1955) 569-609.
Billot, L., Dc Ecclesia Christi I (ed. 5, Romae 1927) 335-355, 466-469; De Ecclesiae
sacramentis II (ed. 7, Romae 1930) 231 sq.
Ciiarrière, F., “Le pouvoir d’Ordre et le pouvoir de juridiction dans le sacrement de
Pénitence,” Divus Thomas (Freiburg) XXIII (1945) 191-213.
Congar, Y.-M., “Ordre et juridiction dans l’Eglisc,” Irénikon X (1933) 22-31, 97-110,
243-252, 401—408; Jalons pour une théologie du laïcat [Paris 19531 229.
Fucus, J., “Weihesakramentale Grundlegung kirchlichcr Rechtsgewalt,” Scholastik
XVI (1941) 496-520.
Giovanni Battista da Farnese, Il sacramento dell’Ordine nel periodo precedente la
sessione xxiii di Trento [1515-1562] (Roma 1946) 283-288.
Gv, P.-M., “L’Ordre,” Initiation theologique IV (Paris 1954) 711-716.
Heggelbacher, O., “Ordcn sacramental y derecho canonico en los primeros tiempos
del cristianismo,” Revista de teologia (Ciudad Eva Perôn) (1955) 38-58.
Héris, Cii. V., L’Eglise du Christ. Son sacerdoce, son gouvernement (Juvisy [1930])
59-83.
Journet, Ch., L’Eglise du Verbe Incarné I (éd. 2 [Paris 1955]) 30-36, 101-118, 147,
153-165, 198-222, 634-642, 653-658.
Lerciier, L., Institutiones theologiae dogmaticae (ed. 3, retractata a J. Umberg quoad
tractatum de Ordine) IV-2 2 (Oeniponte 1949) 303-312.
Môrsdorf, K., “Weihegewalt und Hirtengcwalt in Abgrenzung und Bezug,” Miscelânea
Camillas XV (1951) 95-110; “Die Entwicklung der Zwciglicdrigkcit der kirchlichcr
Hierarchic,” Münchener theologisch Zeitschrift (1952) 1-16; “Altkanonischcs ‘Sakramentsrccht,’” Studia Gratiana (1953) 485-502.
Monsecu, B., “En que coincidcn y en que se difcrencian la potestad de Ordcn y la
potestad de santificar,” ΛΎ Semana Espaüola de teologia (1955) (Madrid 1956) 89-117.
Salaverri, J., “La triple potestad de la Iglesia,” Miscelânea Camillas XIV (1950) 7-84;
Tractatus de Ecclesia Christi ("Sacrae Theologiae Summa,” auctoribus hispanis Patribus
S.J., I, Matriti 1950) 907-925; “Lo divino y lo humano en la Iglesia,” XII Semana
espaüola de teologia (1952) (Madrid 1953) 328-362; “El decrecho en cl misterio de la
Iglesia,” Revista espaüola de teologia XIV (1954) 207-273; “La potestad de magisterio
cclesiâstico y asentimiento que le es debido,” Estudios cclesiâsticos XXIX (1955) 155—
195; idem articulus extat in XIV Semana espaüola de teologia (1954) 75-117.
Soi.à, Fr. de P., “<> Hasta que punto puede depender de la potestad de jurisdiction el
valor de los sacramentos?,” ΛΎ Semana Espaüola de teologia (1955) (Madrid 1956) 1-32.
Zapelena, T., De Ecclesia Christi II (cd. 2, Romae 1954) 151-171.

Haec quidem Ordinis potestas practice coincidit cum ipso sacramentali charactere, vel saltem in eo fundatur aut cum eo intime connectitur, ita ut cum ipso coalescat in unicum ac totalem effectum
ordinationis; praetulimus tamen quaestionem de charactere a prae­
senti quaestioni separare eamque ad proximum articulum remittere,
tum ob amplitudinem materiae, tum ob varietatem quaestionum quas
quidam theologi moderni suscitarunt sive de indole potestatis Ordinis,
abstrahendo a charactere, sive de habitudine huius potestatis ad
characterem ac de intima natura ipsius characteris.

PARS NEGATIVA ct PARS AFFIRMATIVA
QUOAD PRIMAM QUAESTIONEM, contra partem affirmativam,
quae est doctrina de fide ab Ecclesia constanter proposita (ut infra
exponetur), occurrunt omnes haeretici qui negant ipsam existentiam
omnis sacrae potestatis aut ipsius sacramenti Ordinis, scilicet pseudospiritualisticae sectae medii aevi, Wicleflitae et Protestantes, quorum
sententiam fuse exposuimus in art. 1 et 2 (tom. 1. pp. 95-197, 622—
645). Nec refert quosdam inter illos suam negationem verbotenus
emollire, loquentes de aliqua sacra potestate, quam aliquatenus con­
nectant cum ritu ordinationis, quoniam reapse utrumque conceptum
proprio ac catholico sensu evacuant, ita ut nec vera potestas (et multo
minus sacerdotalis), nec vera ordinatio, seu efficax ritus divinitus
institutus, ab eis asseratur.
Peculiariter Protestantium generalis ac communis sententia negat
tum proprie dictam, et a fortiori sacerdotalem, potestatem in ministris
Ecclesiae, cui quidem substituit oeconomicum quoddam sive domesti­
cum officium administrationis et superintendentiae, tum sacramentalem, aut quomodolibet intestinam efficaciam, ritus ordinationis in
ordine ad ministerialem veramque potestatem conferendam.14 Recole
verba Lutheri: “Non quod damnandum censeam eum ritum per tanta
saecula celebratum, sed quod in rebus sacris nolim humana com­
menta fingi, nec liceat astruere aliquod divinitus ordinatum, quod
divinitus ordinatum non est. . . Quare permitto, ordinem esse quendam ritum ecclesiasticum, quales multi alii quoque per ecclesiasticos
Patres sunt introducti, ut consecratio vasorum, domorum, vestium,
aquae, salis, candelarum, herbarum, vini, et similium, in quibus
nemo ponit sacramentum esse, nec ulla in eis est promissio.”15 Apud
quosdam tamen, praesertim Anglicanos, subsistit mitigata quaedam
doctrina de divina origine particularis cuiusdam ac determinati minis­
terii (distincti nempe ab universali Christianorum sacerdotio) necnon
MCf. in tom, 1, pp. 118-160, 623-645.

“ Cf. integrum textum ibid., 120sq.

de aliqua morali efficacia ritus quo huiusmodi potestas sive minis­
terium transmittitur.10 Recole ipsius Calvini verba: “Certe nimis
improbi sunt [catholici doctores], dum sacramenti titulo insignire
audent [suum sacrificale sacerdotium]. Quantum ad verum presby­
terii munus attinet, quod ore Christi nobis est commendatum, libenter
eo loco habeo. Illic enim caeremonia est, primum ex Scriptura sumpta,
deinde quam non esse inanem nec supervacaneam, sed fidele spiritualis
gratiae symbolum, testatur Paulus (1 Tim. 4. 14). Quod autem tertium
in numero [sacramentorum, i.e., post Bapt. et Euch.] non posui, eo
factum est, quod non ordinarium nec commune est apud omnes fideles,
sed ad certam functionem specialis ritus.”17
QUOAD ALTERAM QUAESTIONEM, scilicet de essentia po­
testatis Ordinis, sive de eius distinctione a reliquis duabus potestatibus
jurisdictionis et magisterii, tria problemata a recentioribus praesertim
theologis agitata sunt, quorum duo priora respiciunt directe habitudi­
nem inter ipsam potestatem Ordinis et ceteras duas simul sumptas,
habitudinem nempe sive distinctionis sive dependentiae ab invicem,
tertium vero respicit directe habitudinem distinctionis inter duas
ipsas potestates iurisdictionis et magisterii, atque hic, breviter saltem,
delineandum ducimus eo quod conferat ad intelligentiam et synthesim totius materiae de ecclesiastica potestate, quamvis directe
pertineat ad tractatum De Ecclesia, in quo solet a theologis agitari.

Primum Problema: Utrum potestas Ordinis adaequate distinguatur
a potestate iurisdictionis et magisterii, et peculiariter nullam secundum
se importet iurisdictionem. etiam qua parte refertur ad sacramentum
Poenitentiae atque exercet remissionem peccatorum, ita ut ipsa iurisdictio requisita ab absolvendum ei accedat tota ab extrinseco, seu
non conferatur per ipsam ordinationem sed per subsequentem canoni­
cam missionem.
De hac quaestione, prout saltem respicit iurisdictionem sacramentalem ad absolvendum, fuse actum est in tractatu De Poenitentia
(IV 723-754), ubi recitavimus tres theologorum sententias: unam
nempe quae affirmat talem adaequatam distinctionem, et duas quae
illam negant, quarum prior magis radicalis docet in ordinatione accipi
etiam potestatem iurisdictionis, et quidem completam, cuius tamen
validum exercitium alligatur ulteriori canonicae iurisdictioni ab Ec­
clesia conferendae; altera vero moderatius docet in ordinatione accipi
iurisdictionem inchoatam sive incompletam quae subinde completur
“ Cf. ibidem, pp. 131-134, 492-498.
” Cf. ibidem, pp. 132 sq., 494. Lege fortiores adhuc affirmationes anglicanorum Gore
et Dix, ibidem, pp. 495 sq.

per iurisdictionem acceptam ab Ecclesia, quatenus per hanc illi as­
signatur materia, sive subditi absolvendi. Prima sententia fuit et
iugiter manet longe communior; tertiam benevole aspicit inter mod­
ernos Galtier (ait: “Fortasse melius . . .”), eam absolvens a specie
incongruitatis;18 secundam vero recenter resuscitare et argute de­
fendere conati sunt duo scriptores thomistae, scilicet Ch. Journet et
Fr. Charrière, docentes potestatem Ordinis, quatenus refertur ad
absolutionem, non solum importare iurisdictionem sed nihil esse nisi
iurisdictionem, seu distinguentes duplicem iurisdictionem requisitam
ad absolvendum: alteram divinam sive Ordinis, alteram humanam
sive ecclesiasticam, quarum prima dat ipsam completamque potes­
tatem, altera vero assignat materiam sive subditos; differunt autem
hi duo doctores in hoc quod prior ait hanc materiae sive subditorum
assignationem per iurisdictionem Ecclesiae esse necessariam absolute
et ex ipsa natura iudicii sive potestatis, alter vero hanc necessitatem
dicit esse contingentem seu inductam ex sola voluntate Christi de­
cernentis de facto ut omnis potestas, etiam Ordinis, debeat exerceri
dependenter a canonica iurisdictione sive Ecclesiae auctoritate.
JOURNET: “L’acte de remettre ou retenir les péchés est . . . une sentence
sacramentelle, c’est-à-dire un sacrement dont la forme est sentencielle. judiciaire. . .
C’est l’unique cas de juridiction instrumentale qu’il nous faille retenir. Mais cette
juridiction a cela de singulier qu’elle nous fait passer de la ligne du pouvoir de
juridiction dans la ligne du pouvoir d’ordre: ‘Sacramentalis absolutionis principium,
dit Cajetan, non est potestas iurisdictionis. sed potestas ordinis’. . . Il n'y a que
deux pouvoirs, le pouvoir sacramentel, qui s’exerce par une forme indicative, ou
déprecative, ou impérative, ou sententielle et judiciaire; et le pouvoir juridic­
tionnel, déclaratif ou canonique, propre à l’Eglise. Le pouvoir d’absoudre est un
pouvoir juridictionnel d’ordre, tout à fait distinct du pouvoir juridictionnel de
juridiction.”19

CHARRIERE: “Le pouvoir d’ordre nous apparaît .... de par la doctrine
de saint Thomas et de par l’enseignement officiel du Concile de Trente, comme
un véritable pouvoir judiciaire, et cela non pas en vertu d'une mission con­
férée en dehors de l’ordination, mais en vertu de l’ordination elle-même. . .
La rémission des péchés est le fait du pouvoir d’ordre. Mais pour être béné­
ficiaire de ce pouvoir, il faut d’abord se soumettre à l'autorité de l’Eglise;
c’est elle qui désigne les personnes qui pourront recevoir l’absolution sacerdotale.
C’est elle qui donne au prêtre les sujets de son pouvoir sacramentel. . .
“M. l’abbé Journet, dans sa lumineuse et profonde étude sur l’Eglise du Verbe
Incarné (vol. Il, pages 190/1). a traité récemment le problème que nous ex­
aminons ici, et en particulier les difficultés qui se réfèrent au confesseur du
pape. Il a le grand mérite de mettre bien en évidence la distinction essentielle
entre la juridiction divine qu’est le pouvoir d'ordre et la juridiction ecclésiastique.
Mais quand il veut expliquer la nécessité de cette dernière, il nous paraît nette­
ment dans l’erreur. Cette nécessité serait, selon lui. absolue. Sans elle, prétend-il.
le pouvoir d’ordre n’aurait pas de matière sur laquelle s'exercer. Nous nous
sommes expliqué tout au long là-dessus: il faut de toute nécessité qu’un pouvoir
” De Poenitentia (ed. 2, Romae 1950) 471.
n Op. cil. (supra, in p. 24) 217; cf. 215-218.

28

DE CAUSIS EXTRINSECIS ORDINIS

judiciaire ait des sujets et donc que le pouvoir judiciaire divin conféré dans
l’ordination ait aussi les siens, sans quoi il ne pourra s’exercer. Ici, la nécessité
est absolue. Mais il n’est pas nécessaire en soi que la désignation du pénitent
se fasse par la collation au prêtre d’un second pouvoir, incapable d’ailleurs
d’atteindre le péché.”20

Praeterea, abstrahendo ab hac particulari quaestione de inclusione
iurisdictionis ad absolvendum in potestate Ordinis, duplex alius dis­
sensus a quibusdam modernis inductus est, in eadem generali quaes­
tione de adaequata distinctione potestatis Ordinis a potestate iuris­
dictionis et magisterii.
Primo scilicet, unus vel alter theologus, signanter Lercher-Umberg,21
docet potestati Ordinis (et quidem in omni eius gradu, episcopatus
scilicet, presbyteratus et diaconatus) generaliter admisceri, vel ipsam
continere, vi ipsius ordinationis, aliquam potestatem regendi et do­
cendi, non quidem publicam, seu quae exercetur nomine Ecclesiae ut
societatis publicae (haec enim adaequate distinguitur a potestate
Ordinis), sed privatam et vicarie divinam, quae necessario requiritur
ad ipsam administrationem sacramentorum. Hic tamen dissensus est
minoris momenti ac fere de verbis, proceditque ex quadam confusione,
qua aliqua officia exercenda in sacramentorum administratione con­
siderantur ut vera et proprie dicta potestas, istiusque nomine ac
dignitate decorantur.
Secundus ac projundior dissensus, qui indirecte attingit ipsam
naturam et finalitatem Ordinis eiusque potestatis, est illorum qui, ut
Masure, Piault, Lécuyer et Botdarand, disputantes de propria indole
episcopatus, docent hunc ordinem, qua ordinem (et quidem qua
ordinem sacramentalem, nam decisive sustinent eius sacramentalitatem), non esse essentialiter ac primario potestatem cultualem nec
exhauriri per suam relationem ad Eucharistiam aliaque sacramenta,
sed esse totalem quondam participationem potestatis Christi, prout
haec excedit ipsum munus sacerdotale seque extendit ad triplex munus
sacerdotale, propheticum et regale. Idem, proportione servata, intelligunt etiam de presbyteratu et diaconatu, quos habent ut diminutam
ac uniformem participationem potestatis episcopalis. Quorum verba
et doctrinam, cum particularibus variisque explicationibus et deter­
minationibus. recitavimus in art. 5 (tom. 2, pp. 208-216. 295-297).
Hic tantum notare volumus, ex tali doctrina necessario sequi com­
mixtionem trium potestatum Ordinis, iurisdictionis et magisterii in
unam totalem potestatem, habentem triplicem functionem sacer­
dotalem, regalem et magisterialem. quae conferatur per sacram ordi­
nationem; quomodo autem et in quo sit distinctio inter potestatem
"Art. tit. (supra, in p. 24) 200, 207, 211.
” Institutiones theologiae dogmaticae IV-2 2 (Oenipontc 1949) 308-312.

iurisdictionis ac magisterii quae confertur per ordinationem et eam
quae confertur per canonicam missionem aut publici muneris assecu­
tionem, ex praefatorum theologorum doctrina non clare apparet.22
Secundum Problema: Utrum potestas Ordinis, generaliter spectata,
dependeat a potestate iurisdictionis ac magisterii eique subordinetur,
an e converso.
Hic non habentur proprie dictae controversiae inter theologos, sed
tantum aliquorum exaggerationes, quae abundant in unum vel alterum
sensum. Quidam nempe, ut Fuchs23 et Congar,2' docent potestatem
iurisdictionis simpliciter dependere a potestate Ordinis. Alii, ut
Brinktrine, Morsdorj, Beyer, sentiunt e converso potestatem Ordinis
simpliciter dependere ac subordinari potestati iurisdictionis. Alii tan­
dem, ut Billot, Héris et Journet,25 utriusque potestatis mutuam de­
pendentiam et praeeminentiam ostendunt.

Tertium Problema: Utrum ipsa etiam potestas magisterii adae­
quate distinguatur a potestate iurisdictionis, ita ut sint distinguendae
tres potestates in Ecclesia: Ordinis, iurisdictionis et magisterii, an e
converso potestas magisterii importet essentialiter iurisdictionem, ita
ut sint distinguendae duae tantum potestates, scilicet Ordinis et iuris­
dictionis, cuius quidem iurisdictionis una pars integrans, vel una
species, sit ipsa potestas magisterii.
Haec controversia, quae ab uno saltem saeculo dividit canonistas
et theologos ac recenter iterum incaluit, pertinet directe ad tractatum
de Ecclesia, ac ideo nonnisi summis labiis hic referenda venit, quatenus
indirecte confert ad illustrandam etiam indolem potestatis Ordinis,
in generali quadro potestatis Ecclesiae.2*5
Prima sententia affirmat praefatam adaequatam distinctionem
utriusque potestatis iurisdictionis et magisterii, ac ideo tres enumerat
potestates specifice vel adaequate distinctas. Ita Franzelin, Billot,2'
a Confer ad invicem duos articulos Boularand, “Caractère sacramentel et mystère du
Christ,” Nouvelle revue théologique LXXII (1950) 271-273, et “La consécration épisco­
pale est-elle sacramentelle?” Bulletin de littérature ecclésiastique LTV (1953) 17 sq.
n Loc. cit. (supra, in p. 24).
34 Ait: “La théologie des pouvoirs hiérarchiques montre toujours dans celui-ci [i.e. le
sacerdoce] le principe des autres pouvoirs, celui qui, vraiment constitue la hiérarchie et
lui donne son unité” {Jalons pour une théologie du laïcat [Paris 1953] 229).
aLoc. cit. (supra, in p. 24).
34 Totam quaestionem apte expositam habes apud Salaverri et Zapelena (loc. cit.
[supra, in p. 24]), qui vivaciter inter se de hac materia recenter decertarunt.
” Billot nihilominus praeter hanc potestatem magisterialem nec iurisdictionalem, tri­
buit Ecclesiae etiam potestatem aliquam magisterialem ac iurisdictionalem quae tamen
sit mere instrumentalis, ac ideo obliget non iure Ecclesiae sed iurc divino (ita collatis
duobus locis De Ecclesia Christi I [cd. 5. Romae 1927] 33S-343, et De sacramentis II
[Romae 1895] 398). Sic cum exponit et impugnat Journet (op. cit. [supra, in p. 24]
205 in nota, 210). Nihilominus in priori illo ac principali loco (i.e. De Ecclesia), in quo

D’Herbigny, Hervé, Dieckmann, De Guibert, Stolz, Anger, Mura,
Mersch, Vellico, Tronip, Phillips, Congar, Salaverri.
Rationes sunt:29 1. Tres illae potestates sunt participatio trium
munerum Christi: Sacerdotis, Regis et Doctoris; atque haec tria
Christi munera specifice distinguuntur; ergo similiter tres illae Ec­
clesiae potestates. 2. Potestas specificatur per suum actum et obiectum;
atqui tres illae potestates habent actum et obiectum specifice dis­
tinctum, scilicet sanctificare, praecipere et docere; ergo sunt specifice
distinctae. 3. Tres illae potestates pariunt specifice diversum ius et
obligationem: potestas enim Ordinis parit in subiecto ius ministrandi
et in fidelibus obligationem recipiendi media sanctificationis; potestas
iurisdictionis parit in subiecto ius exigendi, et in fidelibus obligationem
praestandi subiectionem voluntatis; potestas magisterii parit in subi­
ecto ius exigendi, et in fidelibus obligationem praestandi subiectionem
intellectus; ergo sunt potestates specifice diversae. 4. Sicut excom­
municabis, schismaticus et haereticus specifice differunt, ita etiam
potestates Ordinis, iurisdictionis et magisterii, quibus illi respective
opponuntur: nam contrariorum eadem est ratio. 5. Tres illae po­
testates, aliae prae aliis latius patent et natura praecedunt; ergo
specifice distinguuntur: profecto potestas magisterii se extendit etiam
ad non baptizatos atque praecedit alias duas potestates; potestas
Ordinis per Baptismum se extendit ad non subditos Ecclesiae ac
subsequitur potestatem magisterii et praecedit potestatem iurisdic­
tionis; haec sequitur ultimo ac respicit solos baptizatos seu subditos
Ecclesiae. 6. Potestas iurisdictionis provenit ex ipsa sociali indole
Ecclesiae, non secus ac eadem potestas in civili societate, potestas
vero magisterii, non minus quam potestas Ordinis, provenit ex alio
principio, seu ex supernatural! indole Ecclesiae, vel si placet ex posi­
tiva voluntate Christi, qui voluit in hac societate constituere regnum
gratiae et veritatis; ergo potestas magisterii, non minus quam potestas
Ordinis, specifice distinguitur a potestate iurisdictionis. 7. Praecipua
ratio quae adducitur pro contraria sententia, negante specificam dis­
tinctionem magisterii et iurisdictionis, est quia Ecclesia per suum
magisterium non tantum habet ius proponendi veritatem sed etiam
Billot directe exponit habitudinem potestatis magisterii ad potestatem iurisdictionis,
mens cius mimine clara est. Tria enim docet: 1. Potestas magisterii adaequate et formaliter distinguitur a potestate iurisdictionis nec eam importat. 2. Hanc tamen de facto
habet sibi annexam (“Magisterium ecclesiasticum non nudum et simplex magisterium
est, sed habet inseparabiliter annexam potestatem praecipiendi oboedientiam fidei circa
ea quae definit vel docet”). 3. Obligatio, ex ea orta, est non tantum iuris divini sed
etiam iuris ecclesiastici ("ita nimirum ut haec ipsa fidei oboedientia obligatoria fiat, non
in vi solius legis divinae, verum etiam in vi legis ecclesiasticae”). Quomodo haec ultima
assertio stet cum conceptu potestatis instrumentalis quae obliget non vi ecclesiastici
iuris sed divini, non clare apparet.
” Prout afferuntur a Salaverri, si excipiatur ultima quae diversimode ab aliis proponitur.

exigendi seu imperandi assensum sive actum fidei necnon iudicandi
de causis fidei, imperare autem ac iudicare sunt actus potestatis
iurisdictionis. lamvero haec ratio non valet, nam a) per potestatem
magisterii Ecclesia imperat et iudicat imperio et iudicio mere doc­
trinali, seu imperat internum assensum intellectus et iudicat de ipsa
veritate propositionis, non autem imperio et iudicio disciplinari, quo
nempe imperatur externa actus protestatio et iudicatur de rectitudine
actionis, quod quidem pertinet ad jurisdictionem (ita Salaverri); b)
negatur etiam quod potestas magisterii importet vi sui aliquam obli­
gandi auctoritatem seu ius exigendi assensum, nam magistri est pro­
ponere et exponere veritatem, qua Ecclesiae propositione posita, ali­
unde seu ex ipso iure divino exurgit obligatio profitendi fidem per
assensum intellectus (ita Billot, Franzelin, De Guibert).

Secunda sententia negat praefatam adaequatam distinctionem inter
potestatem magisterii et potestatem iurisdictionis, ac ideo duas tantum
enumerat potestates in Ecclesia, scilicet Ordinis et iurisdictionis, quae
quidem iurisdictio subdividitur in duas partes integrantes, vel in duas
species, scilicet magisterium et regimen, vel si placet in iurisdictionem
magisterialem et iurisdictionem disciplinarem. Ita Palmieri, Wilmers,
Mazzella, De Groot, De San, Straub, MuncuniU, Schultes, Felder,
Dorsch, Lercher-Schlagenhaujen, Journet, Mors, Zapclcna, et quamplures inter canonistas, ut Wernz-Vidal, Hammerstcin, Rodriguez
Sotillo, Cappello.
Rationes sunt:29 1. Ecclesia habet potestatem docendi vi missionis
divinae, adeoque non tantum proponendi veritatem sed etiam im­
ponendi assensum internum; iamvero huiusmodi potestas est vere
iuridica, seu est vera potestas iurisdictionis. 2. Potestas regendi sub­
ditos in societate perfecta, est vera iurisdictio; iamvero potestas magis­
terii vere regit subditos in ordine doctrinali, quatenus proponit doc­
trinam fidei et obligat ad illius acceptationem. 3. Potestas ligandi et
solvendi est vere iuridica; iamvero potestas magisterii est quaedam
potestas ligandi, nam potestas ligandi se extendit ad omnes actus
necessarios vel convenientes in ordine ad regnum coelorum, qualis
est actus fidei, obiectum potestatis magisterii. 4. luxta 2 Cor. 9. 5 sq.,
potestas magisterii est potestas regendi intellectum in obsequium
Christi et ulciscendi inoboedientiam; ergo est vera iurisdictio. 5.
Potestas magisterii est vere iudicialis, siquidem iudicat authentice
tum de sensu legis divinae tum de conformitate vel difformitate actuum
fidelium cum hac lege; ergo est vera iurisdictio. 6. Cone. Vaticanum
” Prout afferuntur a Zapelota. Ci. etiam aptam expositionem et discussionem Journet,
op cit. (supra, in p, 24) 203-210.

huic sententiae favere videtur cum significat jurisdictionem R. Pon­
tificis sese extendere ad res quae pertinent tum ad disciplinam tum
ad fidem et mores, et per eam fideles doceri ac regi (Denz. 1827,
1829).

CONCLUSIO
Conclusio 1. Per hoc sacramentum (et generalius per sacram ordina­
tionem)30 confertur sacra potestas, quae nempe habet triplicem indolem,
hierarchicam, ministerialem et sacerdotalem.
Probatur.

I. DOCTRINA MAGISTERII ECCLESIAE, exhibita in docu­
mentis mox fusius referendis, reduci potest ad tria capita:
1. Effectus Ordinis est potestas hierarchica, seu vera potestas sacra.
Vocatur potestas (passim), “potestas spiritualis” (Cone. Trid.,
Pius XII), “potestas Ordinis” (loannes XXII, Catechismus Cone.
Trid., Codex I.C., Pius XII). Comparatur et opponitur alteri veraeque potestati iurisdictionis: loannes XXII: “lurisdictionis et Ordinis
auctoritas”; Cone. Trid.: Quamvis sacerdos habeat per ordinationem
potestatem remittendi peccata, tamen invalida est eius absolutio si
non habet “jurisdictionem”; Catechismus Cone. Trid.: “Ea autem
[potestas Ecclesiae] duplex est, Ordinis et iurisdictionis”; Codex I.C.:
“Ex divina institutione sacra hierarchia ratione Ordinis constat epis­
copis, presbyteris et ministris; ratione iurisdictionis, pontificatu su­
premo et episcopatu subordinate.” Comparatur ad ordinationem ut
effectus ad causam: Cone. Later. IV: “Hoc sacramentum [Eucha­
ristiae] nemo potest conficere, nisi sacerdos, qui rite fuerit ordinatus”;
Cone. Trid.: Sacerdos remittit peccata “per virtutem Spiritus S. in
ordinatione collatam”; Catechismus Cone. Trid. potestatem appellat
“huius sacramenti effectum”; Leo XIII gratiam et potestatem appellat
ea quae significantur et efficiuntur ab hoc sacramento; Codex I.C.:
“In gradibus potestatis Ordinis constituuntur [ministri] sacra ordi­
natione”; Pius XI: “Excelsas potestates per Ordinis sacramentum
Hoc ideo addimus, quia probabilius putamus episcopatum non esse proprie et directe
ordinem sacramentalem, quamvis sit verus ordo, ipseque supremus, divinitus institutus.
Oportuit tamen totam de Ordinatione materiam simul colligere, tum quia ipsa quaestio
de sacramentalitate episcopatus incerta est et a multis in sensu affirmativo resolvitur,
tum quia ceteroquin episcopatus vere pertinet suo modo ad sacramentum Ordinis, tanquam illius linearis, etsi non homogenea, extensio et complementum.
De potestate autem quae confertur per subdiaconatum et minores ordines, nihil
peculiare hic dicendum habemus, cum non sint divinae institutionis. Ceterum, breviter
ac sufficienter de ea dictum est in art. 6, tom. 2, pp. 361 sq., 438-442, ubi de illorum
ordinum mere ecclesiastica institutione: cf. 622 sq., ubi de eorum materia et forma.

adipiscitur sacerdos”; Pius XII: “[Per] sacramentum Ordinis tradi­
tur spiritualis potestas et confertur gratia ad rite obeunda munia
sacra,” “Effectus sacramentales [sunt] potestas Ordinis et gratia
Spiritus S.”
2. Est potestas ministerialis.

Potestas qua quis fit “idoneus minister” (Cone. Flor.). “Potestas
ad obeunda munia ecclesiastica” (Pius XII). Potestas conficiendi et
ministrandi sacramenta (Benedictus XII, Cone. Constantiense, Cone.
Trid., Catechismus Cone. Trid., qui inde probat omnia sacramenta
dependere ab Ordine). Potestas peculiariter et principaliter conficiendi
sacramenta Eucharistiae et Poenitentiae, seu consecrandi et offerendi
Corpus Christi ac remittendi peccata; hoc binomium proponitur a
Cone. Trid., tanquam characteristicum munus sacerdotii novae legis,
exhibitum in Scriptura et in constanti Traditione: “Hoc [sacerdotium]
ab eodem Domino Salvatore nostro institutum esse, atque Apostolis
eorumque successoribus in sacerdotio potestatem traditam consecrandi,
offerendi et ministrandi corpus et sanguinem eius, nec non et peccata
dimittendi et retinendi, sacrae Litterae ostendunt, et catholicae Ec­
clesiae traditio semper docuit”; item Catechismus Cone. Trid.: “Novi
testamenti sacerdotes ceteris omnibus honore longe antecellunt. Po­
testas enim tum corpus et sanguinem Domini nostri conficiendi et offer­
endi, tum peccata remittendi, quae illis collata est, humanam quoque
rationem atque intelligentiam superat, nedum ei aliquid par et simile
in terris inveniri queat.” Nihilominus validus usus potestatis remit­
tendi peccata alligatur iurisdictioni Ecclesiae (Cone. Flor., Cone.
Trid., Codex I.C.). Potestas denique ac potissime celebrandi myste­
rium Eucharistiae, in quo quidem unificantur bini sacrae potestatis
aspectus, ministerialis nempe (qui refertur generaliter ad sacramenta)
et stricte ac specifice sacerdotalis (qui refertur directe ad sacrificium).
3. Est potestas sacerdotalis.

Haec refertur potissime ac specifice ad Eucharistiam, maxime sub
ratione sacrificii. In documentis Ecclesiae ceterae potestates, quae
Ordinationi tribuuntur (administrandi sacramenta, remittendi pec­
cata), manifeste subordinantur muneri eucharistico, imo quandoque
hoc solum citatur tamquam sacerdotale munus. Praeter praefata
verba, Catechismus Cone. Trid. ait: “Sacerdotis munus est, Deo
sacrificium facere et ecclesiastica sacramenta administrare, quemad­
modum ex consecrationis ritibus perspicitur”; “Ea autem [ecclesias­
tica potestas] duplex est, Ordinis et iurisdictionis. Ordinis potestas
ad verum Christi Domini corpus in sacrosancta Eucharistia refertur;
iurisdictionis vero potestas tota in Christi corpore mystico versatur.

Ad eam enim spectat Christianum populum gubernare et moderari, et
ad aeternam coelestemque beatitudinem dirigere. Verum Ordinis po­
testas non solum consecrandae Eucharistiae vim et potestatem con­
tinet, sed ad eam accipiendam hominum animos praeparat et idoneos
reddit [i.e. per cetera sacramenta, et praecipue per Poenitentiam],
ceteraque omnia complectitur, quae ad Eucharistiam quovis modo
referri possunt.” Cone. Trid.: “Christus [in ultima Coena] instituit
apostolos sacerdotes et ordinavit ut ipsi aliique sacerdotes offerrent
corpus et sanguinem suum.” Leo XIII: “Sacerdotii . . . potestas . . .
praecipue est potestas consecrandi et offerendi corpus et sanguinem
Domini, eo sacrificio, quod non est nuda commemoratio sacrificii in
cruce peracti.” Pius XI: “Sacerdos . . . hac etiam in re lesu Christi
munus persequens . . . , publicus ex officio extat ad Deum pro omnibus
deprecator: eidem in mandatis est non modo proprium verumque al­
taris sacrificium Ecclesiae nomine caelesti Numini offerre, sed etiam
‘sacrificium laudis’ [Psal. 49. 14] communesque preces.” Idem Pontifex
de ordinatione, generice et absque distinctione graduum, ait “per
Ordinem hominem deputari ad sacerdotale munus gerendum.”
Haec omnia quae dicuntur generaliter de Ordine et praeprimis de Or­
dine sacerdotali, qui essentialiter coincidit cum presbyteratu, data opera
significantur convenire etiam episcopatui et diaconatui, iuxta propriam
indolem horum duorum graduum, quorum primus est complementum
ac summa sacerdotii, alter vero diminuta quaedam participatio, ita
ut unusquisque ex tribus ordinibus episcopatus, presbyteratus et dia­
conatus, importet, iuxta proprium gradum et rationem, potestatem
tum hierarchicam, tum ministerialem, tum sacerdotalem.

Episcopi potestas describitur ut “ministerii summa,” complens dig­
nitatem sacerdotalem (Pontificale Romanum, in ipsa essentiali forma
consecrationis: “Comple in sacerdote tuo ministerii tui summam”),
ut “summi sacerdotii ministerium” (Pontificale Rom., in eadem or­
dinativa praefatione; Leo XIII; Pius XII), ut “ordo pontificalis”
(Pontificale Rom.).
Plura officia comprehendit, quae referuntur ad ministerium tum
verbi tum sacramentorum: “Episcopum oportet indicare, interpretari,
consecrare, ordinare, offerre, baptizare et confirmare” (Pontificale
Rom.), quaeque indicantur etiam in accidentalibus caeremoniis con­
secrationis: in unctione capitis sermo est de “collatione clavium regni
coelorum” (qua indicatur praeprimis indicium sacramentale sive
poenitentiale), in unctione manuum, impositione baculi, mitrae et
anuli, et traditione libri evangeliorum, sermo est de potestate bene­
dicendi ac consecrandi, de auctoritate pastoralis officii et dignitate

sponsi Ecclesiae, de officio praedicandi. Catechismus Cone. Trid. po­
testatem episcopi describit ut praeposituram et pastoratum, quo popu­
lus fidelis regitur et eius saluti cum vigilantia et cura prospicitur.
Inter sacramenta praecipue, et sub aliqua ratione exclusive, potestati
episcopi pertinet administratio Confirmationis (quod attinet rationem
ministri ordinarii) et Ordinis (saltem relate ad tres ordinationes diaconalem, presbyteralem et episcopalem), signantius vero Ordinis
(Benedictus XII, Clemens VI, Cone. Flor., Cone. Trid., Catechismus
Cone. Trid., Pontificale Rom., Leo XIII, Codex I.C.). Leo XIII
signanter docet: “In primis episcopatus muniis illud est, ministros
ordinandi in sanctam Eucharistiam et sacrificium,” quibus verbis
ostenditur ipsum supremum munus episcopalis potestatis ordinari ad
Eucharistiam.
Presbyteri potestas describitur ut directe sacerdotalis, seu ut
potissime ordinata ad confectionem Eucharistiae sub utraque ratione
tum sacramenti tum ac praecipue sacrificii, ut patet ex locis supra
relatis, qui, cum loquuntur de sacerdotio, directe respiciunt ipsum
presbyterum. Id peculiariter significatur in ipso ritu ordinationis,
seu sive in admonitione et oratione episcopi ordinatoris: “Sacer­
dotem oportet offerre . . . ,” “Agnoscite quod agitis . . . mortis
Dominicae mysterium celebrantes,” “Purum et immaculatum minis­
terii sui donum custodiant, et in obsequium plebis tuae panem et
vinum in Corpus et Sanguinem Filii tui immaculata benedictione
transforment,” tum in caeremonia traditionis calicis et patenae sub
verbis: “Accipe potestatem offerre sacrificium Deo. Missasque cele­
brare” (Pontificale Rom.).
Generaliter spectata, presbyteralis potestas dicitur, relate ad episco­
palem, “secundi meriti munus” (Pontificale Rom., in ipsa oratione
ordinationis; Pius XII), “sequentis ordinis virorum et secundae digni­
tatis,” “cooperatorum ordinis nostri [i.e. episcopalis]” (Pontificale
Rom., in ordinativa praefatione). Haec potestas plura officia com­
prehendit quae referuntur ad ministerium verbi et sacramentorum:
“Sacerdotem oportet offerre, benedicere, praeesse, praedicare et bap­
tizare” (Pontificale Rom.). Indeterminata potestas benedicendi
significatur in caeremonia unctionis manuum in ritu ordinationis: “Ut
quaecumque [manus istae] benedixerint, benedicantur; et quaecumque
consecraverint, consecrentur et sanctificentur” (Pontificale Rom.).
Inter sacramenta, presbytero, tanquam ministro ordinario, tribuuntur
Baptismus, Eucharistia, Poenitentia et Extrema Unctio (varia docu­
menta passim, peculiariter Cone. Flor, et Codex I.C.), praecipue
autem Eucharistia et Poentitentia (Cone. Trid., Catechismus Cone.

Trid.; ci. supra, p. 33 sq.) ; ad quod Poenitentiae sacramentum refer­
tur caeremonia finalis impositionis manuum in ritu ordinationis:
“Accipe Spiritum Sanctum: quorum remiseris peccata, remittuntur
eis; et quorum retinueris, retenta sunt” (Pontificale Rom.). Tanquam
ministro extraordinario, ei tribuitur Confirmatio et benedictio olei in­
firmorum (Clemens VI, Cone. Flor., Codex I.C.). Denegatur vero
ordinatio quoad diaconatum, presbyteratum et episcopatum (Bene­
dictus XII, Cone. Trid., Catechismus Cone. Trid.)31 necnon con­
secratio chrismatis Confirmationis (Clemens VI, Codex I.C.). Tandem
oblatio sacrificii exhibetur tanquam praecipuum ac proprium munus
presbyteratus, ut nuper dictum est.
Diaconi potestas describitur ut essentialiter secundaria ac sub­
serviens potestati sacerdotali, seu presbyterali et episcopali, et hoc
sensu ut ministerialis. In ipsa forma ordinationis ea potestas vocatur
“opus ministerii” (Pontificale Rom., Pius XII); in caeremonia im­
positionis stolae dicitur: “Accipe stolam candidam de manu Dei:
adimple ministerium tuum”; in allocutione episcopi ad ordinandos,
diaconi dicuntur “comministri et cooperatores” et in secundario ac
subordinate sensu “ministri Christi et cooperatores mysteriorum Dei”
(Pontificale Rom.).
Catechismus Cone. Trid. sic describit generalem indolem et prae­
cipua officia huiusmodi ministerii: “Ad eum [i.e. diaconum] pertinet
episcopum perpetuo sequi, condonantem custodire, eique et sacerdoti
sacra facienti, vel alia sacramenta administranti, praesto esse, et in
Missae sacrificio evangelium legere.” Paulo aliter sed praecisius Pon­
tificale Romanum: “Diaconum oportet ministrare ad altare, baptizare
et praedicare.” Ad opus ministerii altaris referuntur ipsa activa as­
sistentia sacrificio Missae (de qua in libris liturgicis), extraordinaria
ministratio Communionis, ordinaria expositio et repositio SS. Sacra­
menti, extraordinaria benedictio SS. Sacramenti (Codex I.C.), lectio
Evangelii intra Missam de qua in caeremonia traditionis libri evangeliorum in ritu ordinationis: “Accipe potestatem legendi Evangelium
in Ecclesia Dei” (Pontificale Rom.). Ad opus baptizandi refertur
ratio ministri extraordinarii in Baptismo solemni (Cone. Flor., Codex
I.C.). Ad opus praedicationis, praeter ipsam lectionem Evangelii in
Missa, refertur facultas praedicandi in Ecclesia (Catechismus Cone.
Trid., Codex I.C.), quam Codex dicit solis sacerdotibus et diaconis,
non vero ceteris clericis, regulariter faciendam esse. Idem Codex
“Quoad praecisum sensum horum documentorum et quoad vim trium Bullarum
Bonifatii IX, .Martini V et Innocenta VIII, quae videntur ostendere presbyterum posse
esse ministrum extraordinarium ordinationis diaconalis et presbyteralis, dicetur in proprio
loco, ubi de ministro (pp. 650-652, 723-746).

praeterea statuit diaconos (imo et lectores) posse dare aliquas bene­
dictiones, eas nempe quae ipsis expresse a iure permittuntur.
Ceterum ex his apparet praecipuum officium potestatis diaconalis
esse ministerium altaris, ac pro tanto hanc potestatem esse vere
sacerdotalem, quamvis inferiori quadam ac subordinata ratione. Pon­
tificale Romanum tanquam primum officium diaconi refert “minis­
trare ad altare” et diaconos appellat “comministros et cooperatores
Corporis et Sanguinis Domini” et Catechismus Cone. Trid. ad unum
Eucharistiae sacramentum refert summam totius potestatis Ordinis
eiusque graduum, inquiens: “Aliam quoque gratiam [praeter gratiam
sanctificantem] hoc sacramento tribui perspicuum est, praecipuam
videlicet potestatem, quae ad sanctissimum Eucharistiae sacramentum
refertur: in sacerdote quidem plenam et perfectam, ut qui Domini
nostri corpus et sanguinem unus potest conficere: in aliis vero in­
feriorum ordinum ministris maiorem minoremve, quo quisque minis­
terio suo magis minusve ad altaris sacramenta accedit.” Pius XI de
ordinatione in genere et absque distinctione trium graduum ait “per
Ordinem hominem deputari ad sacerdotale munus gerendum.”
Praefata doctrina continetur quoad essentialia elementa in constanti magisterio
ecclesiastico, tam extraordinario quam ordinario, inde a primo ipso Traditionis
documento exhibito in epistola Clementis Romani ad Corinthios, in quo fit
distinctio inter munera (λίΐτουργίαΐ) qUae competunt ministris et praecepta quibus
laici constringuntur {Denz. 42 sq., cit. in tom. 1, pp. 228-231). Satis autem erit
breviter indicare recentiora ac solemniora documenta prolata inde a medio aevo,
ex quo nempe Ordo signanter ut sacramentum consideratum est.
CONC. LATERANENSE IV: Potestas conficiendi Eucharistiam est propria
sacerdotis rite ordinati, seu est proprius effectus sacerdotalis ordinationis {Denz.
430).

I0ANNES XXII contra Fraticellos docet sacerdotes rite ordinatos habere
potestatem conficiendi sacramenta et docendi populum {Denz. 486. 488). “Secun­
dus error [Fraticellorum] . . . venerabiles Ecclesiae sacerdotes aliosque ministros
sic jurisdictionis et ordinis clamitat auctoritate desertos, ut nec sententias ferre,
nec sacramenta conficere, nec subiectum populum instruere valeant vel docere,
illos fingentes omni ecclesiastica potestate privatos, quos a sua perfidia viderint
alienos” {Denz. 486).

BENEDICTUS XII: Sacerdos ordinatus habet potestatem remittendi peccata,
"potestatem conficiendi et ministrandi omnia sacramenta”; episcopus habet po­
testatem ordinandi; presbyter non habet potestatem ordinandi diaconum {Denz.
538, 545, 547, 548).

CLEMENS VI: Solus episcopus habet potestatem conficiendi chrisma Con­
firmationis; item ipse solus potest ex officio hoc sacramentum administrare, pres­
byter vero nonnisi ex commissione R. Pontificis {Denz. 571-574).
CONC. CONSTANTIENSE: Sacerdos, etiam malus, habet potestatem con­
ficiendi sacramenta {Denz. 672).
CONC. FLORENTINUM, loquens de Ordine, generice significat per ipsum

38

DE CAUSIS EXTRINSECIS ORDINIS

constitui idoneum ministrum (“Effectus [est] augmentum gratiae, ut quis sit
idoneus minister”). Minister Baptismi, est sacerdos ex officio, diaconus (vel laicus)
in casu necessitatis; Confirmationis minister ordinarius est episcopus, ex dispensa­
tione vero presbyter; Poenitentiae minister est sacerdos, qui habet auctoritatem
absolvendi ordinariam vel commissam; Extremae Unctionis minister est sacerdos;
Ordinis ordinarius minister est episcopus (Denz. 696-702).

CONC. TRIDENTINUM : Ordo confert “potestatem spiritualem” in charactere
fundatam (Denz. 960, 964). Haec potestas non est aequalis in omnibus ministris,
sed gradus importat qui sacram hierarchiam constituunt (Denz. 960, 962, 966,
967). Ministri habent potestatem conficiendi et conferendi sacramenta (Dènz.
853-856). Praecipua munia sacerdotalis potestatis sunt administrationes Eucha­
ristiae et Poenitentiae (Denz. 957 et 961, ubi sacerdotium describitur per “po­
testatem consecrandi et offerendi corpus et sanguinem Domini, et peccata remit­
tendi et retinendi”). Potestas celebrandi sacrificium eucharisticum est primarium
munus sacerdotii (Denz. 938, 949: “Christus [in ultima Coena] instituit Apos­
tolos sacerdotes, et ordinavit, ut ipsi aliique sacerdotes offerrent corpus et san­
guinem suum”). Sacerdos habet potestatem remittendi peccata (Denz. 894, 896,
899, 902, 903, 904, 919, 920), per ipsam ordinationem collatam (Denz. 902: “Sacer­
dotes . . . per virtutem Spiritus Sancti in ordinatione collatam tamquam Christi
ministri functionem remittendi peccata exercent”), cuius tamen validitas quoad
suum exercitium pendet ab ulteriori iurisdictione ab Ecclesia accepta (Denz.
903). Sacerdos habet potestatem imponendi satisfactionem sacramentalem (Denz.
905, 923, 925). Proprius minister Extremae Unctionis est omnis sacerdos (Denz.
908, 910, 929). Solus episcopus est ordinarius minister Confirmationis (Denz. 873,
960, 967). Habet potestatem ordinandi (Denz. 960, 967). Generaliter “episcopi
. . . presbyteris superiores sunt, ac sacramentum confirmationis conferre, ministros
Ecclesiae ordinare, atque alia pleraque peragere ipsi possunt, quarum functionum
potestatem reliqui inferioris ordinis nullam habent” (Denz. 960; cf. 967).

CATECHISMUS CONC. TRID. (pars 2, c. 7): Effectus Ordinis est potestas
(qq. 10 et 34). Potestas sive dignitas sacerdotalis, generaliter spectata, est esse
legis interpretem et intemuncium, et ipsius Dei in terris vices gerere (q. 2).
Concrete spectata, haec potestas refertur ad ministrationem sacramentorum, quae
ideo ab Ordine dependent (qq. 5, 22, 25, 32). Peculiariter est “potestas tum
corpus et sanguinem Domini nostri conficiendi et offerendi, tum peccata remit­
tendi” (q. 2). Praecipuum autem eius munus est prior ac eucharistica potestas,
imo, generaliter loquendo, Ordinis “praecipua potestas ad sanctissimae Eucharistiae
sacramentum refertur” (q. 34), nam “duplex est [potestas in Ecclesia], Ordinis
et iurisdictionis. Ordinis potestas ad verum Christi Domini corpus in sacrosancta
Eucharistia refertur; iurisdictionis vero potestas tota in Christi corpore mystico
versatur” (q. 6); unde “sacerdotis munus est, Deo sacrificium facere et ecclesias­
tica sacramenta administrare, quemadmodum ex consecrationis ritibus perspicitur”
(q. 25). Haec autem eucharistica potestas ordinatur non solum ad ipsam Eucha­
ristiam consecrandam, sed etiam ad disponendos animos ad receptionem Eucha­
ristiae (praecipue per Poenitentiam), necnon ad ea omnia quae quovis modo ad
Eucharistiam referri possunt (q. 7). Episcopi generale munus est esse praepositum
sive pastorem, seu regere tum ceteros ministros tum populum, et eorum saluti
cum vigilanti cura prospicere (q. 26). Ordinatio est “proprium episcopi munus”
(qq. 25 et 29). Diaconi officia sunt: ministrare, assistere episcopo verbum et
sacramenta administranti, legere Evangelium in Missa; praeterea: pervestigare
quomodo se gerant fideles ac referre episcopo, praedicare sive Evangelium ex­
planare. non tamen e superiori loco; antiquitus committebatur diacono sive minis­
tratio calicis in communione populi sub utraque specie, sive administratio tem­
poralium bonorum Ecclesiae (q. 20).
PONTIFICALE ROMANUM. Quoad diaconatum: potestas, per ipsum collata,

est generaliter “opus ministerii,” ut significatur in ipsa essentiali forma ordina­
tionis et in ritu impositionis stolae (“Accipe stolam condidam de manu Dei:
adimple ministerium tuum”). Praecipua munera huius ministerii indicantur in
allocutione episcopi: “Diaconum oportet ministrare ad altare, baptizare et praedi­
care.” Ad primum ac primarium munus referuntur sequentia verba eiusdem allocu­
tionis: “Comministri et cooperatores Corporis et Sanguinis Domini” necnon ritus
traditionis libri Evangeliorum : “Accipe potestatem legendi Evangelium in Ecclesia
Dei.”
Presbyteralis potestatis munia indicantur in allocutione episcopi: “Sacerdotem
oportet offerre, benedicere, praeesse, praedicare et baptizare.” Ad primum ac
praecipuum eucharisticum munus referuntur tum verba allocutionis: “Agnoscite
quod agitis . . . mortis Dominicae mysterium celebrantes,” tum verba orationis
post ordinationem: “Purum et immaculatum ministerii sui donum custodiant, et
in obsequium plebis tuae panem et vinum in Corpus et Sanguinem Filii tui
immaculata benedictione transforment,” tum ritus traditionis calicis et patenae:
“Accipe potestatem offerre sacrificium Deo, Missasque celebrare.” Ad secundum
munus benedicendi refertur ritus unctionis manuum: “Ut quaecumque [manus
istae] benedixerint, benedicantur; et quaecumque consecraverint, consecrentur et
sanctificentur.” Praeterea, munus remittendi peccata, quod saltem non explicite
refertur in illa enumeratione, signanter proponitur in ritu ultimae impositionis
manuum: “Accipe Spiritum Sanctum: quorum remiseris peccata, remittuntur eis:
et quorum retinueris, retenta sunt.” Inferioritas gradus presbyteralis relate ad
episcopalem, exprimitur hac triplici expressione praefationis ordinativae: “Sequentis
ordinis viri et secundae dignitatis.” “Secundi meriti munus,” “Cooperatores ordinis
nostri [i.e. episcopalis].”
Episcopi potestas generaliter describitur, ut “ministerii summa” complens sacer­
dotalem dignitatem (in forma ordinationis), ut “summi sacerdotii ministerium” (in
praefatione ordinativa), ut “collatio clavium regni coelorum” (in subsequent!
oratione), ut “ordo pontificalis” (in ritu unctionis capitis). Varia eius munia
referuntur in allocutione episcopi consecratoris: “Episcopum oportet iudicare.
interpretari, consecrare, ordinare, offerre, baptizare et confirmare.” In caeremoniis
unctionis manuum, impositionis baculi ac anuli, et traditionis libri Evangeliorum.
significantur respective potestas benedicendi ac consecrandi, auctoritas pastoralis
ac dignitas sponsi Ecclesiae, et officium praedicandi.

LEO XIII in Epistola “Apostolicae curae” de ordinationibus anglicanis ait
praecipuam sacerdotis sive presbyteri potestatem, per ordinationem collatam, esse
potestatem offerendi sacrificium et pariter unum ex praecipuis muniis episcopi
referri ad idem sacrificium, consistens in ordinatione ministrorum sacrificii: “Sacer­
dotii . . . potestas . . . praecipue est potestas consecrandi et offerendi verum
corpus et sanguinem Domini, eo sacrificio, quod non est nuda commemoratio sacri­
ficii in cruce peracti” {Denz. 1964). “In primis episcopatus muniis illud . . . est.
ministros ordinandi in sanctam Eucharistiam et sacrificium” {Denz. 1965).
CODEX I.C.: Duplex est potestas in Ecclesia. Ordinis scilicet et iurisdictionis:
“Ex divina institutione sacra hicrarchia ratione ordinis constat episcopis, presby­
teris et ministris; ratione iurisdictionis, pontificatu supremo et episcopatu sub­
ordinate: ex Ecclesiae autem institutione alii quoque gradus accessere” (can. 108.
§3). “Qui in ecclesiasticam hicrarchiam cooptantur, non ex populi vel potestatis
saecularis consensu aut vocatione adleguntur; sed in gradibus potestatis ordinis
constituuntur sacra ordinatione; in supremo pontificatu, ipsomet iure divino,
adimpleta conditione legitimae electionis eiusdemque acceptationis; in reliquis
gradibus iurisdictionis, canonica missione” (can. 109).
Sacerdos seu presbyter est minister ordinarius Baptismi solemnis (can. 738.
§1); minister extraordinarius Confirmationis (can. 782); minister eucharistici
sacrificii (can. 802) ac minister ordinarius Communionis (can. 845); minister
Poenitentiae, ita tamen ut huius potestatis validum exercitium alligetur iuris-

dictioni acceptae ab Ecclesia (cann. 871 sq.), in quo exercitio sacerdos habet
ius iniungendi satisfactionem (can. 887) ac se gerit ut iudex simul ac medicus
(can. 888); minister Extremae Unctionis (can. 938) ac extraordinarius minister
confectionis materiae sive olei (can. 945); extraordinarius minister aliquorum
ordinum (can. 951). Episcopus est minister confectionis chrismatis Confirmationis
(can. 781) et ordinarius minister eiusdem sacramenti (can. 782); quoad Poeni­
tentiam, episcopus, seu potius qui ordinario iure potest concedere iurisdictionem
ad audiendas confessiones (excepto Vicario Capitulari et \zicario Generali), potest
aliqua peccata sive casus reservare (can. 893); episcopus est ordinarius minister
benedictionis olei Extremae Unctionis (can. 945) et Ordinationis (can. 951).
Diaconus est minister extraordinarius Baptismi solemnis (can. 741) et Com­
munionis eucharisticae (can. 845, §2); praeterea ipsi, non minus quam sacerdoti,
committi potest praedicatio (can. 1342, §1); exponit etiam ac reponit sacram
hostiam in Benedictione SS. Sacramenti, non tamen ipsam Benedictionem conferre
potest (can. 1274, §2); diaconus (imo et lector) dare potest aliquas benedictiones,
nempe eas tantum quae ei expresse a iure permittuntur (can. 1147, §4).
PIUS XI in Encycl. “Casti connubii” ait effectum Ordinis esse “deputationem
ad sacerdotale munus gerendum” (Denz. 2238, cit. supra, in p. 6). In Encycl.
“Ad catholici sacerdotii” ait sacerdotem esse ministrum Christi, instrumentum
Redemptoris, continuatorem operis eius, “alterum Christum,” quas “excelsas
potestates per ordinis sacramentum adipiscitur”; eius munus esse offerre tum
sacrificium eucharisticum tum etiam sacrificium laudis seu orationis: “Sacerdos
denique, hac etiam in re lesu Christi munus persequens . . . , publicus ex officio
extat ad Deum pro omnibus deprecator: eidem in mandatis est non modo proprium
verumque altaris sacrificium Ecclesiae nomine caelesti Numini offerre, sed etiam
‘sacrificium laudis’ [Psal. 49. 14] communesque preces” (Denz. 2275 sq.).

PIUS XII, Encycl. “Sacramentum Ordinis”: “[Per] sacramentum Ordinis a
Christo Domino institutum . . . traditur spiritualis potestas et confertur gratia
ad rite obeunda munia ecclesiastica,” “Effectus, qui sacra Diaconatus, Presbyteratus
et Episcopatus Ordinatione produci ideoque significari debent, potestas scilicet
et gratia . . . ,” “Verba . . . quibus univoce significantur effectus sacramentales,
scilicet potestas Ordinis et gratia Spiritus Sancti. . .” In ipsis formis, ibidem pro
triplici ordinatione assignatis, haec potestas quoad diaconum dicitur esse “opus
ministerii,” quoad presbyterum “presbyterii dignitas . . . [sive] secundi meriti
munus,” quoad episcopum “ministerii summa” quae complet sacerdotalem
dignitatem.

II. SCRIPTURA.

Ipsa existentia sacrae potestatis in Ecclesia probata est ex Scriptura
in art. 1 (tom. 1, pp. 219-227), ubi de institutione sacerdotii N.L.,
cuius praecipuum ac sacrificale munus explicite indicatur in verbis
Christi: “Hoc facite in meam commemorationem” {Luc. 22. 19; 1
Cor. 11. 25). Ipsa autem eius sacramentalitas, seu eam potestatem
conferri per ipsum ritum ordinationis, sufficienter eruitur ex textibus
quibus in art. 2 (tom. 1, pp. 508-570) probata est sacramentalitas
Ordinis.
Inter sex scilicet textus ibidem invocatos, Act. 6. 1-6 ostendit
septem viros ordinatos fuisse in aliquod officium quod “ministrare
mensis” appellatur, quodque, ut ibidem dictum est cum communi

sententia catholicorum, importat aliquam sacram potestatem, proba­
biliter connexam cum celebratione mensae eucharisticae; admissa
praeterea, cum communiori sententia, identitate septem illorum
virorum cum proprie dictis diaconis de quibus sermo est in epistolis
paulinis {Phil. 1. 1; 1 Tim. 3. 1-13) quique consociantur ipsis
episcopis in regimine ecclesiarum, clarius apparet in illo textu agi
de collatione sacrae potestatis, et quidem secundariae ac ministerialis;
talibus diaconis Apostolus tribuit sacrum ministerium ac hierarchicum
gradum: “Hi autem probentur primum et sic ministrent, nullum
crimen habentes. . . Qui enim bene ministraverint, gradum bonum
sibi adquirent” (1 Tim. 3. 10, 12). Praeterea, ipsum ministerium
praedicationis et Baptismi, exhibitum a duobus ex illis viris, Stephano
scilicet et Philippo, post suam investituram {Act. 6. 8-15; 7. 1-60;
8. 5-38; 21. 8), non inepte invocari potest ut signum tum acceptae
potestatis tum ministerialis indolis illius. Ex quibus omnibus cum
maiori vel minori probabilitate ex ipsa Scriptura erui potest ordina­
tionem Diaconatus conferre sacram potestatem, ordinatam aliquo
modo ad ministerium praedicationis, Baptismi et Eucharistiae: quae
quidem sunt praecipua munia, diaconis explicite assignata in sub­
sequent! Ecclesiae Traditione.
Act. 13. 3, si, ut probabilius est, agit de ipsa ordinatione Pauli et
Barnabae, ostendit ipsis per ritum impositionis manuum collatam
fuisse apostolicam potestatem, qua apti essent ad fundandas ecclesias,
constituendo illarum rectores et ordinando ministros cultus, ut ap­
paret ex sequenti textu.
Act. 14. 23 ostendit praecise Paulum et Barnabam per manuum im­
positionem constituentes presbyteros per singulas ecclesias, qui nempe
haberent in eis potestatem regendi, docendi et ministrandi sacra,
quasi loco ipsorum apostolorum, qui eas fundaverunt.
1 Tim. 5. 22 (“Manus cito nemini imposueris neque communivaveris peccatis alienis”) nihil directe explicat circa finem sive effectum
impositionis manuum; effectum tamen sacrae potestatis innuitur in
ultimis verbis, quatenus communicatio ordinatoris peccatis ordinati
supponit illum huic aliquod communicasse donum habituale qu'
ipse abuti possit.
1 Tim. 4. 14 et 2 Tim. 1. 6 sq. explicite proponunt effectum ordina­
tionis sub voce charismatis sive gratiae (charisma, charisma Dei\
sub qua voce, ut notavimus supra (p. 7), alii intelligunt solam
gratiam sanctificantem, alii solam sacram potestatem, alii probabilius
ac convenientius utrumque simul effectum, modo nempe indeterminato
ac complexivo. Ceterum, in iisdem epistolis S. Paulus ostendit triplex
munus regendi, docendi et sanctificandi, quod competit pastorali po·

testati seu “ministerio” quod Timotheus implet: 1 Tini. 3. 2, 5:
“Oportet . . . episcopum . . . esse . . . doctorem, Ecclesiae Dei
diligentiam habentem”; 2 Tini. 4. 2, 5: “Praedica verbum, insta
opportune, importune, argue, obsecra, increpa in omni patientia et
doctrina. . . Tu vero vigila, in omnibus labora, opus fac evangelistae,
ministerium tuum imple”; 1 Tini. 5. 22: “Manus cito nemini im­
posueris, neque communivaveris peccatis alienis.” Utrum autem in
his textibus agatur de proprie dicto episcopo an de presbytero, pendet
a disputata quaestione de indole biblicorum presbytero-episcoporum,
agitata in art. 3 (tom. 1, pp. 745-792).
III. TRADITIO.
Ipsa existentia sacrae potestatis fuse ex Traditione probata est in
art. 1 (tom. 1, pp. 227-489), pariterque in art. 3 (ibid., pp. 793-955)
ostensa est existentia triplicis potestatis episcopalis, presbyteralis et
diaconalis eiusque variorum officiorum. Eiusdem autem potestatis
sacramentalitas, seu causalis nexus cum ritu ordinationis, ostensa est
in art. 2 (ibid., pp. 570-590). Nihil igitur restat amplius quam pauca
ex illis locis resumere,32 sub triplici quidem capite potestatis hierarchicae, ministerialis et sacerdotalis, quatenus per ordinationis ritum
confertur, uti egimus supra quoad documenta magisterii ecclesiastici.

1. Effectus Ordinis est potestas hierarchica, seu vera potestas sacra.
Id imprimis significant quotquot dicunt per ordinationem sive
manuum impositionem conferri episcopatum, vel presbyteratum, vel
sacerdotium, vel ministerium, vel apostolatum: nam sub his vocibus
sacra potestas significatur; ita Didascalia, Cornelius R. P., Ephraem,
Nazianzenus, Theodoretus, Cyrillus Alex.
Plures Patres explicite asserunt per talem ritum conferri sacram
potestatem, praesidentiam, pastoratum, dignitatem, virtutem. Tertul­
lianus: “Praesident probati quique seniores honorem istum non pretio
sed testimonio [i.e. electione, seu ordinatione] adepti.” Ephraem: “0
potestas ineffabilis, quae in nobis dignata est habitare per imposi­
tionem manuum sacrorum sacerdotum.” Athanasius: “Priusquam epis­
copatus gratiam accepisses, nulli notus eras: iam vero ordinatus cum
sis, te populi expectant, ut cibus illis subministres.” Lucifer calaritanus: “Neque enim posset impleri virtute Spiritus sancti ad Dei
gubernandum populum, nisi is, quem Deus allegisset, cuique manus
per catholicos episcopos fuisset imposita.” Ambrosius: “Habet in
suo munere commissae sibi florem potestatis [scilicet per ordina­
tionem].” Amalarius: “Episcopus quia vicarius Christi est, in capite
“Textus extensius relatos invenies in tom. 1, pp. 573-590.

* -w

DE EFFECTU

43

ungitur; ab illo enim significatur se accipere hanc unctionis gratiam,
qui caput est totius corporis.” Gerbertus (Silvester II, R. P.): “Homo
imponit manum, et Deus largitur gratiam; sacerdos Deo servit sup­
plici dextera, Deus benedicit potenti dextera; episcopus initiat ordi­
nem, et Deus tribuit dignitatem.” Petrus Damianus: “Gratia sancti
Spiritus ipse ordo ecclesiasticae dignitatis accipitur: quem videlicet
sive indignus praebeat, sive indignus accipiat, Spiritus sanctus qui
Ecclesiae sua iura disponit, ratum esse decernit.” Bonizo: “Manus
impositio . . . , qua episcopis et sacerdotibus et levitis virtus traditur
ministerii.” Peculiariter ad rem faciunt duo textus Nysseni et Augus­
tini, emphatice proponentes supernaturalem efficaciam ritus ordina­
tionis in collationem sacrae potestatis. Xyssenus: “Eadem item verbi
vis [quae operatur in Baptismo et eucharistica consecratione] etiam
sacerdotem augustum et honorandum facit, novitate benedictionis a
communitate vulgi segregatum. Cum enim heri ac tempore superiori
unus e multitudine ac plebe esset, repente redditur praeceptor, praeses,
doctor pietatis, mysteriorum latentium praesul.” Augustinus: “Xon
dare aliud est, aliud non recte dare. Sicut non recte habet [potestatem]
qui ab unitate discedit, sed tamen habet, et ideo redeunti non reddi­
tur: sic etiam non recte dat qui ab unitate discedit, sed tamen dat:
et ideo quod ab eo accepit, venienti ad unitatem non iteratur.”33
Ex documentis liturgicis, Traditio Apostoliea significat per imposi­
tionem manuum conferri episcopo “virtutem principalis spiritus”
(ad litteram: spiritum principalitatis31 sive potestatis) et “spiritum
primatus sacerdotii” (ad litteram: spiritum archisacerdotalem): pres­
bytero vero “spiritum gratiae et consilii ut adiuvet et gubernet ple­
bem”; diaconum “eligi ministrare Ecclesiae.” Sacramentarium Serapio­
nis significat per ordinationem conferri episcopo “spiritum divinum
[quo] dignus sit qui pascat gregem”; presbytero vero “spiritum verita­
tis, sensum et cognitionem et cor bonum ut possit administrare populum
et dispensare verba divina et reconciliare populum Deo”; diacono
“spiritum cognitionis et discretionis, ut possit pure et immaculate
ministrare.” Constitutiones Apostolorum significant per ordinationem
conferri episcopo “virtutem principalis spiritus” quo possit “pascere
gregem, pontificem agere, ministrare”; presbytero “spiritum gratiae
et consilii, ut adiuvet ac gubernet populum”; diacono “spiritum et
virtutem, ut ministerium sibi traditum administret.” Testamentum
D.NJ.C. significat dari episcopo “intelligentiam et gratiam spiritus
principalis, ut pascat gregem et summo sacerdotio fungatur, et offerat
** Cf. integrum textum in tom. 1, p. 584.
w Circa sensum huius expressionis, quae aequivalenter recurrit in posterioribus docu­
mentis liturgicis, confer dicta in torn. 1. pp. 312-314.

oblationes Ecclesiae”; presbytero, “spiritum gratiae, consilii et mag­
nanimitatis, spiritum presbyteratus ... ad coadiuvandum et guber­
nandum populum”; diacono “spiritum gratiae et diligentiae . . . [ut
sit] operarius legalis [i.e. idoneus minister].” Canones Hippolyti
significant episcopo et presbytero conferri “virtutem divinam et
spiritum efficacem quem Deus tribuit sanctis apostolis, illis qui
fundarunt Ecclesiasm in omni loco,” necnon “potestatem ad redi­
menda peccata.” Antiqua Sacramentaria et Pontificalia, ex quibus
originem habet hodiernum Pontificale Romanum, omnino cum hoc
Pontificali concordant in supradictis (p. 38).
2. Eflectus Ordinis est potestas ministerialis, seu ordinata ad
ministrationem tum cultus seu sacramentorum, tum verbi divini,
quod est ipsius cultus fundamentum.
Quoad ministerium verbi: Irenaeus: “Cum episcopatus successione
[quae fit per ordinationem] charisma veritatis acceperunt.”35 Ambrosiaster: “Ad hoc enim creatur dux populo, ut huius salutis sol­
licitudinem gerat, admonendo, docendo, ut fructum habeat ordinatio.”
Nyssenus supra relatus: Sacerdos per ordinationem “redditur prae­
ceptor, doctor pietatis.” Theodoretus gratiam collatam Timotheo in
ordinatione intelligit “docendi munus.” Sacramentarium Serapionis
nuper relatum significat in ordinatione conferri presbytero “spiritum
veritatis, ut possit dispensare verba divina.”
Quoad ministerium sacramentorum, et peculiariter Poenitentiae et
Ordinis (omissa Eucharistia, de qua infra): Nyssenus: Sacerdos per
ordinationem redditur “mysteriorum latentium praesul.” Augustinus
supra relatus (p. 43) significat episcopum per ordinationem accepisse
indelebilem potestatem ordinandi. Traditio Apostolica ad “spiritum
primatus” quem accipit episcopus in ordinatione refert “habere po­
testatem dimittere peccatum ... [et] dare sortes [seu ordinare].”
Idem fere excribit derivatum documentum Constit. Apost. (pro “dare
sortes” habet “dare cleros”).3r' Testamentum D.N.l.C. significat per
ordinationem conferri episcopo “spiritum pollentem potestate ad
solvenda omnia ligamina.” Canones Hippolyti significant per ordina­
tionem conferri episcopo et presbytero “potestatem ad redimenda
peccata.”
3. Effectus Ordinis est potestas sacerdotalis, seu stricte ac specifice
talis, quae ordinatur ad sacrificium eucharisticum.
“De sensu expressionis "charisma veritatis’’ confer in tom. 1, p. 575.
” Mentio potestatis ordinandi in formula ordinationis episcopalis deest in aliis duobus
documentis ab eadem 7'raditione Apostolica derivatis, scilicet Testamento D.N.l.C. et
Canonibus Hippolyti, ut notatum est in tom. 1, pp. 923, 926.

Didache satis suggestive significat ideo episcopos et diaconos con­
stitui (seu ordinari) debere, ut possit sacrificium in Ecclesia offerri.
Ambrosiaster: “Manus impositiones verba sunt mystica, quibus con­
firmatur ad hoc opus electus, accipiens auctoritatem, teste conscientia
sua, ut audeat vice Domini sacrificium Deo offerre.” Chrysostomus:
“Si quis enim secum reputet quantum illud sit, nempe hominem carne
et sanguine involutum, prope beatam illam et immortalem naturam
[i.e. gloriosum corpus Christi in Eucharistia praesens] constitui, tunc
probe intelliget quanto honore Spiritus gratia sacerdotes ornaverit,”
i.e. per ordinationem, de qua idem Doctor alibi ait: “Xeque enim has
[sacerdotum] ordinationes sine tali descensu [Spiritus S.] fieri est
possibile.” Cyrillus Alex, significat cos “qui ad divinum apostolatum
deliguntur” non secus ac primos Apostolos “divinorum altarium dis­
pensatores ac sacerdotes constitui.” Huiusmodi sacerdotalis sive
sacrificalis potestas exprimitur constanter in documentis liturgicis,
et quidem in ipsis ordinativis orationibus. Traditio Apostolica: “Da
. . . super hunc servum tuum, quem elegisti ad episcopatum . . .
primatum sacerdotii tibi exhibere, sine reprehensione servientem
noctu ac die, incessanter repropitiari vultum tuum et offerre dona
sanctae ecclesiae tuae.” Constitutiones A post., quoad episcopum fere
ac praecedens documentum: “Pontificem tuum agere, inculpate minis­
trantem nocte ac die ... , ac offerre tibi dona sanctae tuae ecclesiae”;
quoad presbyterum: “Ut . . . serviat tibi sincere . . . , atque sacra,
quae pro populo celebrantur, inculpate perficiat.” Testamentum
D.N.l.C., quoad episcopum: “Eum dignum redde, qui tibi diligenter
et cum omni timore offerat oblationes ecclesiae sanctae tuae.” Canones
Hippolyti, quoad episcopum et presbyterum: “Accipe orationes eius
et oblationes eius quas tibi offeret die noctuque et sint tibi odor
suavitatis.”

Quod autem huiusmodi potestas, secundum triplicem eius aspectum
hierarchicum, ministerialem et sacerdotalem, vcrificetur in unoquoque
ex tribus gradibus episcopatus, presbyteratus et diaconatus, et quaenam
sint peculiaria munia unicuique gradui in Traditione assignata, patet
tum ex modo recitatis textibus, prout referuntur ad unum vel alterum
gradum, tum ac praecipue ex dictis in art. 3 (tom. 1, praesertim
pp. 830-837, 849-852, 906-918, 949-952, 955-962), ubi oportuit
ea munia ex testimoniis variarum periodorum Traditionis colligere.
Breviter: propria munia episcopi sunt: praeesse, docere, confirmare,
ordinare (offerre autem, baptizare, et reconciliare, conveniunt ei ut
sacerdoti, ac sunt communia cum presbytero) ; propria presbyteri
munia sunt: offerre, reconciliare, baptizare, praedicare; propria offi-

cia diaconi sunt: ministrare ad altare et evangelizare, occasionaliter
etiam baptizare.37 Quae quidem conveniunt essentialiter cum officiis
exhibitis in Pontificali Romano: “Episcopum oportet iudicare, inter­
pretari, consecrare, ordinare, offerre, baptizare et confirmare.” “Sacer­
dotem [seu presbyterum] oportet offerre, benedicere,38 praeesse,
praedicare et baptizare.” “Diaconum oportet ministrare ad altare,
baptizare et praedicare.” Quibus, ad invicem collatis, apparet hierarchicum characterem de singulis tribus gradibus aliquomodo praedi­
cari, saltem quatenus importatur in ipso magisterio verbi divini et
ministratione sacramentorum, praecipue tamen praedicari de episco­
patu; pariter ministerialis character trium graduum ostenditur in
collatione sacramentorum, praecipue Baptismi (qui tamen nonnisi
extraordinaria ratione tribuitur diacono), Poenitentiae (quae praeter
Baptismum tribuitur etiam presbytero), Confirmationis et Ordinis
(qui distincte ac simpliciter tribuuntur soli episcopo) ; tandem sacer­
dotalis character trium graduum, ostenditur in eorum diversa partici­
patione eucharistico sacrificio, quae quoad diaconum est mere ministrativa ac secundaria, quoad episcopum vero et presbyterum est
oblativa ac principalis.
Conclusio 2. Potestas Ordinis, quae nempe confertur per ipsam ordina­
tionem, distinguitur formaliter et adaequate a ceteris duabus potestatibus
magisterii et iurisdictionis (non exclusa ea ipsa iurisdictionc quae operatur
in absolutione sacramentali), quamvis cum cis intime connectatur ex parte
subiecti et exercitii. Unde per ipsam ordinationem, formaliter et praecisive
qua talem, nulla proprie dicta confertur iurisdictionis aut magisterii
potestas.

Probatur.

Frustranee quis peremptorium argumentum, sive pro sive contra
hanc conclusionem, ex ipsa Scriptura aut antiqua Traditione conficere
conaretur. Profecto Christus dedit apostolis, eorumque successoribus,
triplicem potestatem, sive offerendi sacrificium (“Hoc facite in meam
commemorationem”), necnon administrandi sacramenta Baptismi
(“Euntes . . . baptizantes”) et Poenitentiae (“Quorum remiseritis
peccata . . . , quorum retinueritis . . .”), sive docendi (“Euntes
docete omnes gentes”), sive regendi (“Quaecumque alligaveritis . . . ,
quaecumque solveritis,” “Qui vos audit, me audit, qui vos spernit,
me spernit”); attamen quae aut quot ex his potestatibus conferantur
* Cf. in tom. 1, pp. 960-962.
“ De hoc officio cf. P. Puniet, “Le pouvoir sacerdotal de bénir,” Ephemerides liturgicae (1928) 425-439.

per ipsam ordinationem, non significavit. Pariter S. Paulus in duobus
locis de ordinatione Timothei docet per ordinationem conferri “char­
isma,” quod aliquam sacram potestatem involvit, et in iisdem epis­
tolis pastoralibus commendat triplex munus docendi, regendi et
sanctificandi, quod competit rectori Ecclesiae quodque uno vel alio
modo fundatur vel connectitur cum praefato charismate potestativo;
attamen, quae aut quot ex illis muneribus conferantur per ipsam
ordinationem et absque ulteriori Ecclesiae interventu, aut identificentur cum eo charismate, nec docet nec significat. Idemque valet
de documentis antiquae Traditionis tam doctrinalibus quam liturgicis,
in quibus tres praefatae potestates commixte ac veluti indiscriminate
ad ordinationem referuntur vel cum ea intime connectuntur, etsi
ceteroquin cultualis ipse aspectus potestatis, per ordinationem collatae, explicite ac constanter proponatur et super alios aspectus mani­
feste emergat.

Ad quorum documentorum rectam intelligentiam notandum est
difficultatem in eorum interpretatione ex quatuor causis provenire.
Primo scilicet, ex simultanea collatione trium potestatum. Cum
enim aliquis ordinabatur episcopus, simul intelligebatur praefici ec­
clesiae tanquam illius rector et doctor, quod pariter valebat, subordinata quidem ratione, de presbytero et diacono. Hinc non mirum est
eidem materialiter caeremoniae, totaliter ac cumulative spectatae,
quae potuit ex intentione Ecclesiae formaliter aequivalere duplici
investiturae, alteri nempe ordinativae et alteri canonicae, duplicatum
effectum potestatis ordinis et potestatis iurisdictionis ac magisterii
indistincte ac cumulative referri.
Secundo, ex intestina connexione inter has potestates, quatenus
potestas Ordinis est connaturale, et sub aliqua ratione necessarium,
fundamentum aliarum duarum potestatum, ut explicabitur infra (pp.
68-74). Quo fit ut ordinatus episcopus sit connaturalis rector et
doctor Ecclesiae atque per ipsam ordinationem et ante canonicam
missionem habeat aptitudinem ac veluti exigentiam ad illas potes­
tates, et pro tanto dici possit eas habere.
Tertio, ex impraecisione quorumdam terminorum, praecipue qui
referuntur ad curam, pastoratum, praefecturam et gubernationem
Ecclesiae. Nam hae voces non necessario indicant potestatem iuris­
dictionis, sed possunt referri ad quamlibet veram potestatem, et
nominatim etiam ad potestatem Ordinis, per quam quilibet minister
sacrificii et sacramentorum vere curat, pascit, praeest et gubernat
populum christianum. Unde cum in ipsis libris liturgicis et in ipsis
ordinativis orationibus significatur munus episcopi vel presbyteri esse

pascere vel praeesse vel gubernare, ea expressio ambigua est ac
potest referri ad administrationem sacramentorum non minus quam
ad exercitium iurisdictionis; ad hanc certe sacramentalem praefec­
turam sive auctoritatem sese refert Nyssenus cum ait sacerdotem
per ordinationem reddi “mysteriorum latentium praesulem” necnon
Ambrosiaster cum ait illum per impositionem manuum “accipere
auctoritatem ut audeat vice Domini sacrificium Deo offerre.” Pariter
ipsae voces: indicare, interpretari, docere, praedicare, quae vario
modo designant potestates connexas cum ordinatione, suam etiam
ambiguitatem habent, cum praeter proprie dictam potestatem magis­
terii significare etiam possint merum exercitium scientiae, doctrinae
ac discretionis, quod comitatur ipsam administrationem sacramen­
torum, et ab ea, tanquam ministri officium, necessario exigitur.
Quarto, ex impraecisione ipsius doctrinae de distinctione trium
illarum potestatum deque earum proximo fonte ac relativa separabilitate. Sicut enim simul conferebantur, ita ad modum unius intelligebantur, tanquam una ac totalis participatio ac transmissio potes­
tatis a Christo apostolis collatae, quin adhuc occurreret ratio vel
occasio eas distinguendi, donec in medio aevo, faventibus tum ec­
clesiastica praxi eas separandi quoad individuum subiectum aut
quoad modum conferendi tum evolutione scientiae canonicae ac theo­
logicae, facta fuerit distinctio sive nominum (potestas ordinis et
potestas iurisdictionis) sive originis (ordinatio et canonica missio
sive investitura).
Quapropter securius argumentum in hac quaestione conficiendum
est potius ex tardiori Traditione, prout exprimitur in ipsis documentis
Ecclesiae ac ratione ipsa theologica illustratur; ex quibus ceteroquin
retro illuminatur ipse sensus antiquorum documentorum.
lamvero, Ecclesiae documenta supra recitata (pp. 37-40), inde
a medio aevo, constanter ac signanter non aliud potestati Ordinis
munus assignant nisi quod refertur ad oblationem sacrificii et admin­
istrationem sacramentorum.
Io annes XXII loquitur quidem tam de confectione sacramentorum
quam de magisterio populi, sed simul distinguit duplicem potestatem
Ordinis et iurisdictionis.
Cone. Florentinum in Decreto pro Armenis nihil aliud dicit nisi
“effectum [Ordinis esse) augmentum gratiae, ut quis sit idoneus
minister,” nec aliter ministrum intelligit quam ut ministrum sacra­
mentorum. ut patet tum ex generali tenore illius Decreti, in quo
assignatur minister pro unoquoque sacramento, tum ex communi

terminologia, tum ex doctrina S. Thomae quam illud Decretum re­
produce. Nec obstat quod in prologo, assignans generalem divisionem
ac finalitatem septem sacramentorum, Decretum dicat cum S. Thoma
“per Ordinem Ecclesiam gubernari et multiplicari spiritualiter,” nam
nihil probat hanc gubernationem referri etiam ad proprie dictam
iurisdictionem et magisterium, nisi remote ac fundamentaliter, sed
potius, ad mentem ipsius S. Thomae, ibi significatur gubernium sive
potestas consistens in ipsa administratione sacramentorum, ut suadet
ipsa distinctio inter multiplicare et gubernare, quorum primum re­
fertur ad Baptismum, alterum consequenter ad cetera sacramenta.
Cone. Tridentinum, bis definiens sacerdotium N.L., non aliam
indicat potestatem quam sacramentalem, seu offerendi sacrificium et
remittendi peccata (Denz. 957, 961). Nec obstat quod, loquens de
hierarchia eiusque gradibus, Concilium declarat, iuxta doctrinam
Apostoli, non omnes fideles esse apostolos, prophetas, evangelistas,
pastores et doctores, et supremo gradui episcopatus assignat regimen
Ecclesiae (Denz. 960); nam ex una parte ea pericope intelligi potest
generaliter et in confuso de utraque simul hierarchia Ordinis et
iurisdictionis et de episcopo prout in se colligit utriusque hierarchiae
potestatem quae generaliter regimen Ecclesiae vocatur (cf. Denz.
966-968), et ex alia parte, etiam intellecto regimine de sola Ordinis
potestate, illud ibidem non aliter explicatur quam per potestatem
administrandi sacramenta aliarumque cultus functionum: “Sancta
Synodus declarat, praeter ceteros ecclesiasticos gradus episcopos, qui
in Apostolorum locum successerunt, ad hunc hierarchicum ordinem
praecipue pertinere, et ‘positos (sicut idem Apostolus ait) a Spiritu
Sancto regere Ecclesiam Dei,’ eosque presbyteris superiores esse, ac
sacramentum confirmationis conferre, ministros Ecclesiae ordinare,
atque alia pleraque peragere ipsos posse, quarum functionum potes­
tatem reliqui inferioris ordinis nullam habent.”

Catechismus Cone. Trid., in q. 34, ubi quaerit directe de effectibus
sacramenti Ordinis, duos tantum effectus assignat, scilicet gratiam
sanctificantem et potestatem consecrandi Eucharistiam quae cum
charactere identificatur. Praeterea, in q. 25, quaerens quodnam sit
proprium sacerdotii munus, ait: “Sacerdotis munus est, Deo sacrifi­
cium facere et ecclesiastica sacramenta administrare, quemadmodum
ex consecrationis ritibus perspicitur.” Tandem, in q. 6, ubi quaerit
quotuplex sit potestas ecclesiastica, docet eam esse duplicem, seu
Ordinis et iurisdictionis, quarum prima refertur ad verum sive eucharisticum Corpus Christi, altera ad corpus mysticum gubernandum
ac moderandum et ad aeternam beatitudinem dirigendum. Ex quo

sequitur potestatem Ordinis secundum se nullam involvere potestatem
iurisdictionis et ab ea adaequate distingui.
Difficultas peti posset quoad potestatem magisterii, quatenus Cate­
chismus non semel significat duplex esse sacerdotis munus, scilicet
ministrare cultum et docere fideles: “Episcopi et sacerdotes tanquam
Dei interpretes et internuntii quidam sunt, qui eius nomine divinam
legem et vitae praecepta homines edocent, et ipsius Dei personam
in terris gerunt” (q. 2); “Qui Ordinis sacramento sunt initiati,
praecipua quaedam munera et functiones in Ecclesia exequi oportet.
Nam sacra pro seipsis et pro omni populo faciunt, et divinae legis
vim tradunt ad eamque prompto et alacri animo servandam fideles
hortantur et instituunt, et Christi Domini sacramenta, quibus omnis
gratia impertitur et augetur, administrant” (q. 5); “In sacerdote
non solum ea cognitio requirenda est, quae ad sacramentorum usum
et tractationem pertinet, sed etiam sacrarum Litterarum scientia ita
instructum esse oportet, ut populo Christianae fidei mysteria et di­
vinae legis praecepta tradere, ad virtutem et pietatem excitare, a
vitiis revocare fideles possit. Sacerdotis enim duo sunt munera, quo­
rum alterum est, ut sacramenta rite conficiat et administret, alterum,
ut populum fidei suae commissum in rebus et institutis, quae ad
salutem necessaria sunt, erudiat. Malachias enim ita testatur: ‘Labia
sacerdotis custodient scientiam, et legem requirent ex ore eius, quia
Angelus Domini exercituum est’ [2. 7]” (q. 32). Attamen, tum ex
generali contextu totius doctrinae Catechismi tum ex immediato con­
textu horum verborum, clare apparet ipsa dupliciter intelligi posse
ac debere. Primo nempe de proprie dicta potestate magisterii, quae
competit solis illis sacerdotibus qui sibi commissam habent curam
animarum, quaeque provenit non directe et immediate ex vi ordi­
nationis sed ex canonica missione, et de hac agitur in ultimo textu,
ut patet tum et verbis “ut populum fidei suae commissum erudiat”
tum ex explicita doctrina S. Thomae {Suppi., q. 36, a. 2; cf. infra,
p. 55) quam Catechismus ibi reproducit. Secundo, non de proprie
dicta potestate, sed tantum de eo scientiae usu ac de ea proponendae
doctrinae fidei obligatione, quam necessario involvit aut exigit ipsa
sacramentorum administratio, ut sit tum valida tum fructuosa
subiecto: utramque enim sacramenti validitatem et efficacitatem
procurare debet minister, cum ad utramque sacramentalis potestas
ordinetur; quo sensu Codex I.C. (can. 888) ait sacerdotem in ad­
ministrando sacramento Poenitentiae sese gerere ut iudicem (relate
ad validitatem) et simul ut medicum (relate ad efficacitatem sacra­
menti). Et utroque modo intelligi possunt duo priores textus; propterea Catechismus, loquens de potestate Ordinis prout refertur ad

ipsam celebrationem Eucharistiae, generaliter significat in ea involvi
divinae legis “interpretationem”, pro quanto nempe id exigit “ad
eam accipiendam animorum praeparatio”: “[In sacerdotum ordi­
natione, episcopus] manus sacro oleo inungit . . . , calicem cum vino
et patenam cum hostia tradit, dicens: ‘Accipe potestatem offerendi
sacrificium . . : quibus caeremoniis et verbis interpres ac mediator
Dei et hominum constituitur: quae praecipua sacerdotis functio
aestimanda est” (q. 25); ‘Ordinis potestas non solum consecrandae
Eucharistiae vim et potestatem continet, sed ad eam accipiendam
hominum animos praeparat, et idoneos reddit, ceteraque omnia com­
plectitur, quae ad Eucharistiam quovis modo referri possunt” (q. 7).
Pontificale Romanum in formis ordinationis, indicatis a Pio XII
per Constitutionem “Sacramentum Ordinis,” non aliter describit po­
testatem acceptam per ordinationem quam ut “ministerii summam”
(quoad episcopum), “presbyterii dignitatem” (quoad presbyterum)
et “opus ministerii” (quoad diaconum); in quibus, nedum quidquam
indicetur de potestate iurisdictionis et magisterii, potius sub nomine
ministerii sola administratio sacramentorum suggeritur. Quod autem
ait episcopum oportere indicare et interpretari, presbyterum praeesse
et praedicare, diaconum praedicare, intelligi possunt de ea praesi­
dentia, indicio, interpretatione et doctrina sive praedicatione, quae,
abstrahendo ab ulteriori ac proprie dicta potestate iurisdictionis et
magisterii collata per canonicam missionem, involvuntur in ipsa administratione sacramentorum, ut nuper dictum est quoad verba Catechismi Cone. Trid., vel de ea ipsa proprie dicta potestate iurisdictionis
et magisterii, ad quam ipsa ordinatio aptitudinem confert quaeque
tamen actu non datur nisi per canonicam missionem, ut dictum est
supra (p. 47 sq.) in interpretatione antiquorum documentorum liturgicorum, a quibus descendit et quorum indolem adhuc retinet hodiernum
Pontificale. Ceterum Pontificale etiam dicit episcopum debere conse­
crare (scilicet etiam ecclesiam, altare, vasa sacra) et presbyterum
debere benedicere (scilicet etiam benedictione quae est purum Ec­
clesiae sacramentale), quae tamen bina munia non proveniunt ex
ipsa ordinatione sed ex adiecto iure Ecclesiae, institutricis sacramentalium. Ex quibus satis patet Pontificale varias potestates sive
munia, quomodolibet fundata aut connexa cum ordinatione, cumula­
tive tantum proponere, non distinguendo quid ex ipsa ordinatione
proprie ac divinitus proveniat et quid ei per canonicam missionem
aut alio quovis modo ab Ecclesia superaddatur.

Codex I.C., can. 108, §3 et can. 109, distinguens duas potestates,
alteram Ordinis, quae confertur sacra ordinatione, et alteram iuris-

dictionis, quae confertur canonica missione, supponit priorem non
esse nec totaliter nec etiam partialiter iurisdictionem, sed ab altera
adaequate distingui et, per ordinationem qua talem, nullam conferri
iurisdictionem. Nec valet opponere can. 948: “Ordo ex Christi insti­
tutione clericos a laicis in Ecclesia distinguit ad fidelium regimen et
cultus divini ministerium”, nam verba “ordo” et “regimen” accipienda
sunt in generaliori sensu, ulterius specificando iuxta indolem uni­
uscuiusque Ordinis, siquidem ordo in codice accipitur late etiam de
ordinibus minoribus, imo et de ipsa tonsura (ut explicite statuit
subsequens can. 950) quam nemo dicet esse divinae institutionis,
et ipse Codex in can. 107 docet non omnes clericos esse divinae
institutionis (cf. can. 108); pariter regimen fidelium seu sacra hierarchia dividitur in can. 108 in hierarchiam Ordinis et hierarchiam
iurisdictionis. Unde sensus illius canonis est quod Ordo quoad princi­
palem saltem eius partem est Christi institutionis atque importat
aliquod fidelium regimen, quod implicatur in quolibet genere hierarchiae; sola tamen hierarchia iurisdictionis ordinatur ad illud regi­
men quod proprie magisterium et iurisdictio vocatur; ceterum ob
intimam utriusque hierarchiae unionem, quarum prior sive ordinis
est fundamentum alterius (cf. infra, p. 69-71), intelligi potest eam
generaliter et in confuso loquendo, ordinari ad omne regimen
Ecclesiae.
Pius XI, in Encycl. “Ad catholici sacerdotii,” tractans ex professo
de excellentia, dignitate et muniis sacerdotii, sacerdotalem potestatem
constanter ad solum cultum divinum refert, nec ullam proprie dictam
iurisdictionis aut magisterii potestatem ei commiscet. Sacerdos in
genere est conciliator Dei et hominum, offerens Deo publicum cultum
seu preces, piacula, sacrificia. Christianum sacerdotium breviter
apteque describitur ab Apostolo: “Sic nos existimet homo ut minis­
tros Christi et dispensatores mysteriorum Dei” (1 Cor. 4. 1). Effec­
tus ordinationis, quo hoc sacerdotium confertur, est dignitas ministri
Christi, seu continuatoris ac veluti instrumenti operis redemptionis,
quo Christus evexit humanitatem ad altiorem cultum (Denz. 22742276).

Hic Ecclesiae sensus illustratur ratione theologica.
Primo enim, consentientibus passim theologis, potestas Ordinis in
hoc distinguitur a potestate iurisdictionis quod ipsa refertur essen­
tialiter ad cultum conficiendum et ad sanctificationem animarum
(inde dicitur potestas sanctificandi), eiusque exercitium sive actus
consistit in aliquid agendo, seu in conficiendo et administrando sacra­

menta, potestas vero iurisdictionis refertur essentialiter ad actiones
subditorum et eius exercitium sive actus consistit in ius dicendo, seu
in imperando: actiones nempe sociales exequendas, si agitur de iurisdictione disciplinari, aut assensum mentis praebendum, si agitur de
iurisdictione magisterial! (Si quis autem non admittit magisterium
importare iurisdictionem [cf. in pp. 29 sq., 74], dicet iurisdictionem
consistere in imperando, magisterium vero in declarando; quod qui­
dem hic parum refert, cum sive imperare, sive declarare, sint aliud
ac sanctificare). Iamvero conficere cultum et animas sanctificare
nullum importat imperium de aliqua actione a subdito ponenda (nec
ullam veritatis declarationem), facere enim aliquid et imperare aliis
aliquid faciendum (vel docere aliquid credendum) sunt duo conceptus
adaequate distincti.39 Ergo potestas Ordinis nullam secundum se et
essentialiter importat iurisdictionem (aut magisterium) et ab aliis
potestatibus adaequate distinguitur.
Secundo, si potestas Ordinis importaret aliquam iurisdictionem (vel
magisterium), frustranea esset, vel confusiva, recepta apud theologos
divisio potestatis in Ordinis et iurisdictionis (necnon magisterii), cum
unum membrum includeretur in altero.
Tertio, in eo casu haberentur in Ecclesia duae distinctae ac diversi
generis iurisdictiones (necnon duo distincta magisteria), altera veluti
privata ac sacramentalis, quae conferretur per ordinationem, et altera
publica ac canonica, quae confertur per ecclesiasticam missionem aut
per ecclesiastici muneris consecutionem; iamvero, quamvis quibusdam
modernis placere videatur huiusmodi distinctio ac separatio, nemo
est qui insolitum ac peregrinum eius sonum non advertat.
Quarto, in hoc casu non intelligeretur quomodo Ecclesia per pub­
licam suam iurisdictionem posset impedire validum usum privatae
illius iurisdictionis, divinitus collatae per ordinationem (puta iuris­
dictionis ab absolvendum in sacramento Poenitentiae), cum tamen
non possit impedire validum usum potestatis consecrandi Eucharis­
tiam, per eandem ordinationem collatae.
Quinto, nostra Conclusio excellenter confirmatur per doctrinam S.
Thomae, quae ad sequentia quinque capita reduci potest:
1. Quotiescumque S. Doctor loquitur de potestate collata per ordi“Ad rem Billot: “Ordinis potestas . . . nihil aliud est quam potestas conficiendi et
tradendi sacra ex officio. Dicitur enim sacerdos quasi sacra dans, et quia omnis recipiens
qua talis subiicitur danti seu agenti, constat quod potestas ordinis per seipsam ponit in
ordinato veram pracemincntiam super eos qui in statu laicali existentes, deputantur tan­
tum ad sacrorum receptiones. Verum praeeminentia ista nondum illa est quae in prae­
lato respectu subditorum consideratur; alia enim est subiectio recipientis ad dantem, et
alia subiectio subditi ad superiorem pollentem iure imperandi, praecipiendi, ligandi et
solvendi. Hanc igitur subiectionem sola facit potestas quam iurisdictionis vocant” (De
Ecclesiae sacramentis II fed. 7, Romae 1930] 300).

nationem, eam refert ad solos actus cultus seu ad administrationem
sacramentorum, necnon aliorum quae in hac administratione invol­
vuntur, numquam vero ad actus imperii vel authentici magisterii, quos
important binae potestates iurisdictionis et magisterii.
2-2, q. 184, a. 6: “In presbyteris et diaconibus curam habentibus animarum,
duo possunt considerari, scilicet ordo et cura. Ordo autem ipse ordinatur ad
quendam actum in divinis officiis. . . Unde per hoc quod aliqui suscipiunt ordi­
nem, accipiunt potestatem quosdam sacros actus perficiendi.”
3 p., q. 63, a. 1: “Sacramenta novae legis ad duo ordinantur, videlicet ad
remedium contra peccata, et ad perficiendam animam in his quae pertinent ad
cultum Dei, secundum ritum Christianae vitae. . . Et ideo cum homines per
sacramenta deputentur ad aliquid spirituale pertinens ad cultum Dei, consequens
est quod per ea fideles aliquo spirituali charactere insigniantur.” Omnis igitur
character, et a fortiori character Ordinis qui fundat propriam potestatem collatam
per Ordinem (imo, iuxta S. Doctorem, cum ea identificatur), non praetergreditur
ambitum cultus atque abstrahit a materia iurisdictionis et magisterii.

Ibid., a. 2: “Character importat quandam potentiam spiritualem ordinatam ad
ea quae sunt divini cultus”, “Divinus autem cultus consistit vel in recipiendo
aliqua divina, vel in tradendo aliis.”
Ibid., a. 3: “Deputatur quisque fidelis ad recipiendum vel tradendum aliis ea
quae pertinent ad cultum Dei. Et ad hoc proprie deputatur character sacramentalis.”

Ibid., a. 4, ad 3: “Character ordinatur ad ea quae sunt divini cultus. Qui
quidem est quaedam fidei protestatio per exteriora signa.”
Ibid., a. 5: “Character sacramentalis est quaedam participatio sacerdotii Christi
in fidelibus eius, ut scilicet sicut Christus habet plenam spiritualis sacerdotii
potestatem, ita fideles ei configurentur in hoc quod participant aliquam spiritualem
potestatem respectu sacramentorum et eorum quae pertinent ad divinum cultum.”·* 0
Ibid., a. 6: “Per hoc sacramentum [Ordinis] deputantur homines ad sacramenta
aliis tradenda.” (cf. ad 1 et 2).

Suppi., q. 35 (in qua agitur directe de effectu Ordinis), a. 1: “Per quod
[sacramentum Ordinis] homo ordinatur ad aliorum sacramentorum dispensa­
tionem.”

Ibid., a. 2: “Per quemlibet ordinem aliquis constituitur supra plebem in aliquo
gradu potestatis ordinatae ad sacramentorum dispensationem.”
Ibid., ad 1: “Quilibet ordo vel habet actum circa ipsum sacramentum, vel
ordinatum ad sacramentorum dispensationem.”
Ibid., q. 36, a. 3: “Ministrorum Ecclesiae . . . non est dare gratiam, sed
gratiae sacramenta.”

Ibid., ad 1: “Hoc nomen sacerdos institutum [est] ad significandum eum qui
sacra dat in sacramentorum dispensatione.”

Ibid., q. 37, a. 2: “Potestas Ordinis aut est ad consecrationem Eucharistiae
ipsius, aut ad aliquod ministerium ordinandum ad hoc.”
Circa hanc copulatam expressionem “Sacramenta et alia quae pertinent ad cultum ”
et similes, confer dicta in art. 7, tom. 2, p. 488 sq.

Ibid., ad 1: “Ordines habent quod sint sacramenta ex relatione ad maximum
sacramentorum [i.e., Eucharistiam]. Et ideo secundum hoc debet numerus ordi­
num accipi.”
Ibid., ad 3: ‘Ordines ordinantur principaliter ad sacramentum Eucharistiae,
ad alia autem per consequens, quia etiam alia sacramenta ab eo quod in sacra­
mento continetur, derivantur” (cf. a. 4).
Ibid., q. 40, a. 5, ob. 2: “Ordo nihil aliud est quam quidam potestatis gradus
in spiritualibus dispensandis. Sed Episcopi possunt dispensare aliqua sacramenta
quae non possunt dispensare sacerdotes, sicut confirmationem et ordinem. Ergo
episcopatus est ordo.”

2. Potestatem magisterii S. Doctor explicite excludit a potestate
Ordinis, inquiens propositionem legis divinae non requiri ab eo qui
est mere ordinatus, sed tantum ab eo cui praeterea committitur cura
animarum.
Suppi., q. 36, a. 2, ad 1: “Sacerdos habet duos actus: unum principalem, supra
corpus Christi verum, et alium secundarium, supra corpus Christi mysticum.
Secundus autem actus dependet a primo, sed non convertitur. Et ideo aliqui ad
sacerdotium promoventur, quibus committitur primus actus tantum, sicut religiosi
quibus cura animarum non committitur. Et a talium ore lex non requiritur
[Allusio ad Malach, 2. 7: “Labia enim sacerdotis custodient scientiam, et legem
requirent ex ore eius”] sed tantum quod sacramenta conficiant. Et ideo talibus
sufficit si tantum de scientia habeant quod ea quae ad sacramentum perficiendum
spectant, rite servare possint. Alii autem promoventur ad alium actum, qui est
supra corpus Christi mysticum. Et a talium ore populus legem requirit. Unde
scientia legis in eis debet esse; non quidem ut sciant omnes difficiles quaestiones
legis, quia in his debet ad superiores recursus haberi, sed sciant ea quae populus
debet credere et observare de lege. Sed ad superiores sacerdotes, scilicet epis­
copos, pertinet ut etiam ea quae difficultatem in lege facere possunt, sciant, et
tanto magis quanto in maiori gradu [i.e., iurisdictionis. nam in ordine episcopatus
non dantur gradus] collocantur” (cf. corp., infra cit., in p. 60).

3. Potestatem iurisdictionis, et nominatim etiam iurisdictionem sacramentalem requisitam ad absolvendum in sacramento Poenitentiae,
S. Doctor explicite ac frequenter distinguit et opponit potestati Ordi­
nis. Ceterum, quod attinet ad hanc sacramentalem iurisdictionem,
numquam ipse distinguit inter duas iurisdictiones, alteram nempe
quae imbibatur vel conferatur in ipsa potestate Ordinis per ritum
ordinationis, et alteram quae huic superaddatur per commissionem
Ecclesiae. Nec dici potest huiusmodi distinctionem S. Doctorem
aequivalenter suggerere cum ait iurisdictionem Ecclesiae requiri ad
hoc ut sacerdoti assignetur materia sive subiectum; nam ex una
parte satis clare significat aliquem habere iurisdictionem et illi as­
signari subiectum, esse, saltem materialiter et identice, aequipollentia,
ac propterea indifferenter loquitur de collatione iurisdictionis per
Ecclesiam et de assignatione subiecti per eandem (nulla quippe est
iurisdictio, ubi subiectum non habeatur, seu ubi non sit actu inferior
et superior), et ex alia parte non semel clare significat sacerdotem

ordinatum, antecedenter ad concessionem jurisdictionis per Ecclesiam,
nullam prorsus habere iurisdictionem.41 Pariter nihil refert quod dicat
iurisdictionem Ecclesiae requiri non ad habendam ipsam elavem seu
potestatem, sed ad eius actum sive exeeutionem; nam elavem sim­
pliciter opponit jurisdictioni, ita ut sensus sit: potestas clavis, quae
de se non est iurisdictio, requirit iurisdictionem ab Ecclesia ut possit
exercere actum suum.
2-2, q. 39, a. 3: “Duplex est spiritualis potestas, una quidem sacramentalis,
alia iurisdictionalis. Sacramentalis quidem potestas est quae per aliquam con­
secrationem confertur. Omnes autem consecrationes sunt immobiles. . . Et ideo
talis potestas secundum suam essentiam remanet in homine . . · , sive in schisma,
sive in haeresim labatur. . . Potestas autem iurisdictionalis est quae ex simplici
iniunctione hominis confertur, et talis potestas non immobiliter adhaeret; unde
in schismaticis et haereticis non manet; unde non possunt nec absolvere, nec
excommunicare, nec indulgentias facere, aut aliquid huiusmodi; quod si fecerint,
nihil est actum.”
C. Gent. 4. 72: “Minister Ecclesiae in usu clavium iudicium quoddam exercet.
Nulli autem iudicium committitur nisi in sibi subiectos. Unde manifestum est
quod non quilibet sacerdos quemlibet potest absolvere a peccato, ut quidam
mentiuntur: sed eum tantum in quem accepit potestatem.”
Quodlibetum 12, q. 18, a. 30: “Quidam dicunt quod quilibet sacerdos potest
absolvere quemquam a quolibet peccato; et licet non bene faciat absolvendo,
tamen absolutus est. Et ratio horum fuit, quia simul datur presbytero
in sua ordinatione potestas consecrandi corpus Christi et potestas clavium; et
ideo, sicut potest consecrare quamlibet hostiam, ita potest absolvere quemlibet.
Sed hoc est erroneum, quia nullus potest absolvere propria auctoritate nisi eum
qui est aliquo modo sibi subditus; quia actus fiunt in materia propria et absolutio
sacramentalis habet iudicium annexum; et hoc, scilicet iudicium, non est nisi
in subditos et inferiores. Qui ergo non habet subditum, non potest absolvere: et sic
iurisdictio dat materiam sacerdoti determinatam ; secus autem est de hostia, quae
est materia determinata. Cui ergo nulla cura committitur, habet elavem ligatam,
ut iuristae dicunt, scilicet quia non habet omnino materiam.”

Suppi., q. 8, a. 4: “In Poenitentia actus accedentis ad sacramentum est de
substantia sacramenti; eo quod contritio, confessio et satisfactio sunt poenitentiae
partes, quae sunt actus poenitentis. Actus autem nostri, cum in nobis principium
habeant, non possunt ab alio nobis dispensari nisi per imperium. Unde oportet
quod ille qui dispensator huius sacramenti constituitur, sit talis qui possit im­
perare aliquid agendum. Imperium autem non competit alicui in alium, nisi qui
habet super eum iurisdictionem. Et ideo de necessitate huius sacramenti est,
non solum ut minister habeat ordinem, sed etiam quod habeat iurisdictionem.”42
“ Mens S. Doctoris illustrari potest etiam ex eadem doctrina proposita ab cius coaevis
theologis, nominatim Alberto M. et Bonaventura (cf. in tractatu De Poenitentia IV
736 sq.).
° A vi huius aliorumquc textuum Cimrrière leviter sese expedit, scribens: “Quant à
saint Thomas, il y a en effet des textes de lui qui paraissent affirmer la nécessité, absolue
et pas seulement hypothétique, du pouvoir de juridiction ecclésiastique chez le con­
fesseur. Par exemple celui-ci [Suppl., q. S, a. 41. . . Nous ne pensons pas cependant que
ce texte et d’autres semblables infirment ce que dit ailleurs le saint docteur sur le pou­
voir d’ordre qu’il a appelé ‘auctoritas cognoscendi de causa, auctoritas absolvendi.’ 11
faut que la matière du pouvoir d’ordre soit désignée par l’Eglisc; cela est nécessaire
puisque c'est à l’Eglise que le Christ a confié les sacrements. C’est cela, croyons-nous,

DE EFFECTU

57

Ibid., a. 6: “Quilibet sacerdos, quantum est de virtute clavium, habet potestatem
indifferenter in omnes et quantum ad omnia peccata; sed quod non possit omnes
ab omnibus peccatis absolvere, hoc est, quia per ordinationem Ecclesiae habet
iurisdictionem limitatam, vel omnino nullam habet.”
Ibid., q. 17, a. 2: “Eadem potestas videtur esse per essentiam qua sacerdos
conficere [Eucharistiam] potest et qua potest solvere et ligare si iurisdictio adsit."
Ibid., ad 2: “Omnis potestas spiritualis datur cum aliqua consecratione. Et
ideo clavis cum ordine datur. Sed exeeutio clavis indiget materia debita, quae
est plebs subdita per iurisdictionem. Et ideo antequam iurisdictionem habeat,
habet claves, sed non habet actum clavium. Et quia clavis per actum definitur,
ideo in definitione clavis ponitur aliquid ad iurisdictionem pertinens [cum nempe
cum Magistro assignatur vulgata clavis definitio: ‘Potestas ligandi et solvendi,
qua ecclesiasticus iudex dignos recipere, indignos excludere debet a regno’].”

Ibid., q. 19, a. 6: “In omnibus praedictis [i.e., schismaticis, haereticis et ex­
communicatis] manet clavium potestas quantum ad essentiam, sed usus impeditur
ex defectu materiae. Cum enim usus clavium in utente praelationem requirat
respectu eius in quem utitur, ut dictum est [q. 17. a. 2, ad 2. nuper cit.], propria
materia in quam exercetur usus clavium, est homo subditus. Et quia per ordina­
tionem Ecclesiae subditur unus alteri, ideo etiam per Ecclesiae praelatos potest
subtrahi alicui ille qui erat ei subiectus. Unde cum Ecclesia haereticos et schis­
maticos, et alios huiusmodi, privet subtrahendo subditos, vel simpliciter vel
quantum ad aliquid, quantum ad hoc quo privati sunt, non possunt usum
clavium habere.”
Ibid., q. 20, a. 1, ad 1: “Ad absolutionem a peccato requiritur duplex potestas,
scilicet potestas ordinis et potestas iurisdictionis. Prima quidem potestas aequaliter
est in omnibus sacerdotibus, non autem secunda. Et ideo ubi Dominus. Io.
20. 23, dedit omnibus apostolis communiter potestatem remittendi peccata, intelligitur de potestate quae consequitur ordinem. Unde et sacerdotibus, quando
ordinantur, illa verba dicuntur (‘Accipite Spiritum S.: quorum remiseritis. . .’).
Sed Petro singulariter dedit potestatem dimittendi peccata, Matt. 16. 19, ut
intelligatur quod ipse prae aliis habet potestatem iurisdictionis. Potestas autem
ordinis, quantum est de se, se extendit ad omnes absolvendos, et ideo indeter­
minate Dominus dixit: ‘Quorum remiseritis peccata,’ intelligens tamen quod usus
ilius potestatis esse deberet praesupposita potestate Petro collata secundum ipsius
ordinationem.”

Ibid., a. 2: “Potestas ordinis, quantum est de se, extendit se ad omnia peccata
remittenda; sed quia ad usum huius potestatis requiritur iurisdictio, quae a
maioribus in inferiores descendit, ideo potest superior aliqua sibi reservare in
quibus iudicium inferiori non committat.”

Ibid., a. 3, ad 3: “Absolutio in foro confessionis est principaliter potestatis
clavium, et ex consequenti respicit iurisdictionem. Sed excommunicatio respicit
totaliter iurisdictionem. Quantum autem ad potestatem ordinis omnes sunt aequales,
non autem quantum ad iurisdictionem.”
Ibid., q. 25, a. 2, ad 1: “Clavis est duplex: scilicet ordinis et iurisdictionis.
Clavis ordinis sacramentalc quoddam est. Et quia sacramentorum effectus non
sunt determinati ab homine sed a Deo, non potest taxare sacerdos quantum per
elavem ordinis in foro confessionis de poena debita dimittat, sed tantum dimittitur

et pas plus, qu’affirme ici et ailleurs saint Thomas quand il parle de juridiction. Aller
plus loin serait, semble-t-il, le mettre en contradiction avec lui-même dans les textes où
il affirme que le pouvoir de juridiction ne s’étend pas aux choses du ciel” (art. cit.
[supra, p. 24] 212 sq.).

quantum Deus ordinavit. Sed clavis iurisdictionis noti est quid sacramentale, et
effectus eius arbitrio hominis subiacet. Et huius clavis effectus est remissio quae
est per indulgentias, cum non pertineat ad dispensationem sacramentorum talis
remissio, sed ad dispensationem bonorum communium Ecclesiae. . . Unde in
arbitrio dantis indulgentias est taxare quantum per indulgentiam de poena dimit­
tatur” (cf. q. 19, a. 3).
Adverte S. Thomam in q. 17, a. 2, ad 2, supra cit., distinguere inter elavem
et jurisdictionem, hic vero inter elavem Ordinis et elavem iurisdictionis; nam in
priori loco agit de sola potestate ad absolvendum, in qua distinguit potestatem
Ordinis, quam solam vocat elavem, et potestatem iurisdictionis sacramentalis,
quam opponit clavi; in praesenti vero loco agit de potestate iurisdictionis ad
excommunicandum eamque opponit simpliciter clavi Ordinis, quae quidem exer­
cetur cum jurisdictione sacramentali. dicens eam non esse sacramentalem. Ex
quibus inepte quis inferret jurisdictionem esse sacramentalem in hoc sensu quod
non solum exercetur in sacramento sed etiam, una cum potestate Ordinis, confertur
per sacramentum.43 Ut explicatum est in tractatu De Poenitentia IV 7S9-793,
1097. clavis multipliciter acciptur a S. Thoma, secundum magis vel minus strictam
ac propriam acceptionem; distinguit scilicet: primo, elavem sacramentalem, seu
quae exercet actum suum in sacramento Poenitentiae, quaeque essentialiter et
directe importat solam potestatem Ordinis, nullatenus vero iurisdictionis. quamvis
requirat iurisdictionem ad exercitium sui actus, eamque simpliciter vocat “Clavem
Ordinis”; secundo, clavem non sacramentalem. seu quae exercetur extra sacra­
mentum per indulgentiam et excommunicationem, quaeque proinde importat solam
iurisdictionem et quidem non sacramentalem, eamque hic vocat “clavem iurisdic­
tionis” (in aliis vero locis eam praecisius vocat: “clavem iurisdictionis in foro
causarum,” vel “in foro exterioris iudicii,” “in foro publico exterioris iudicii."
"clavem iurisdictionis in foro iudiciali”: Suppi., q. 19, a. 3; q. 22, a. 1, corp.,
ad 1 et 2); ipsa autem jurisdictio sacramentalis numquam a S. Doctore vocatur
clavis, neque Ordinis neque etiam iurisdictionis (quamvis utroque modo, in sensu
quodam diminuto, vocari posset), ea fortasse ratione quia non est potestas com­
pleta ac per se stans (quod quidem sonat nomen clavis) sed conditio vel com­
plementum alterius potestatis, scilicet Ordinis, quae proinde sola ac directe clavis
Ordinis vocatur. Unde cum S. Doctor in Suppi., q. 17. a. 2, ad 2, ait: “Clavis
cum ordine datur” nullo modo intelligit aliquam etiam iurisdictionem cum Ordine
dari, etsi diversam ab ea quae per commissionem Ecclesiae confertur.
Ibid., q. 38, a. 2, ad 1: “Ad absolutionem requiritur iurisdictio, quam non
habet ab Ecclesia praecisus [ut haereticus].”

Ibid., q. 40, a. 4: “Sacerdos non potest absolvere et ligare nisi praesupposita
praelationis iurisdictione, qua sibi subdantur illi quos absolvit.”
Ibid., a. 5, ob. 3 et ad 3: “[Ob.] In Ecclesia non est aliqua spiritualis po­
testas nisi ordinis vel iurisdictionis. Sed ea quae pertinent ad episcopalem po­
testatem non sunt iurisdictionis. alias possent committi non episcopo, quod falsum
est. Ergo sunt potestatis ordinis. Ergo episcopus habet aliquem ordinem quem
non habet sacerdos simplex, Et sic episcopatus est ordo. . . [Resp.] Potestas
episcopalis non est tantum iurisdictionis. sed etiam ordinis . . . , secundum quod
ordo communiter accipitur [i.e., secundum quod abstrahit a ratione sacramentali].”

4. Cum S. Doctor, agens de potestate Ordinis, loquitur de guber­
natione et ducatu fidelium (regere multitudinem, ordinari contra dis­
solutionem multitudinis, esse in remedium totius Ecclesiae, constitui
u Eam illationem nihilominus facit Charrière {ibid. 203), afferrens textum Suppi.,
q. 19, a. 3, qui est parallelus textui q. 25, a. 2, ad 1.

supra plebem, esse ducem aliorum), vel de scientia, doctrina et indicio
quae cum ea potestate connectuntur (ordinari contra ignorantiam,
pellere ignorantiam in plebe, exercere indicium discretionis, habere
congruentem scientiam eaque uti), haec nequaquam intelligit de aliqua
proprie dicta potestate iurisdictionis aut magisterii quae importetur in
potestate Ordinis, sed de praeeminentia ac gubernatione quae involvi­
tur in ipso conceptu omnis potestatis, etiam mere administrativa
cultus et sacramentorum, et pariter de usu scientiae ac doctrinae, qui
necessario involvitur in administratione sacramentorum, ad procuran­
dam tum eorum validitatem, tum eorum efficacitatem in subiecto,
iudicando de ipsius dignitate et fovendo in ipso bonas dispositiones, a
quibus efficacitas sacramenti dependet, ut notatum est supra (pp.
49 et 50 sq.) quoad documenta Traditionis et Ecclesiae. Quandoque
etiam S. Doctor loquitur de vera potestate discernendi et iudicandi de
dignitate subiecti antequam pronuntietur indicium absolutionis in
sacramento Poenitentiae, sed huiusmodi potestas pertinet non ad
potestatem magisterii sed ad potestatem iurisdictionis, seu iudicii
sacramentalis, quam pariter S. Thomas distinguit ab ipsa potestate
Ordinis, ut supra dictum est, quamque appellat “clavem scientiae,”
“auctoritatem actum scientiae exercendi,” “auctoritatem discernendi.”
“auctoritatem cognoscendi de culpa,” “scientiam discernendi” (Suppi.,
q. 17, a. 3, ob. 4, corp., ad 2; In Mat., c. 16, ad v. 19; C. Gent.
4. 72).
Sint de utraque re pauci textus, qui ceteroquin ulteriori explicatione non
indigent:
Quoad gubernationem fidelium:
3 p., q. 65, a. 1: “Perficitur . . . homo in ordine ad totam communitatem . . .
per hoc quod accipit potestatem regendi multitudinem et exercendi actus publicos.
Et loco huius in spirituali vita est sacramentum ordinis, secundum illud Hebr.
7. 27, quod sacerdotes hostias offerunt non solum pro se, sed etiam pro populo. . .
Ordo [ordinatur] contra dissolutionem multitudinis . . . [Virtuti] prudentiae
[correspondet] ordo.” A. 2: “Ordo et matrimonium . . . ordinantur ad multi­
tudinis perfectionem.” A. 3, ad 2: “Per ordinem et confirmationem deputantur
fideles Christi ad aliqua specialia officia quae pertinent ad officium principis.”
A 4: “Sacramentum Ordinis est necessarium Ecclesiae, quia ‘ubi non est guber­
nator, populus corruet,’ ut dicitur Prov. 11. 14.”
Suppi., q. 35, a. 1, ad 1: “Ordo datur non in remedium unius personae, sed
totius Ecclesiae.” A. 2: “Per quemlibet ordinem aliquis constituitur supra plebem
in aliquo gradu potestatis ordinatae ad sacramentorum dispensationem.”
Ibid., q. 36, a. 1: “In quolibet ordine aliquis constituitur dux aliis in rebus
divinis.”
Ibid., q. 40, a. 4 Sed contra: “Divina ministeria debent esse magis ordinata
quam humana. Sed humanorum officiorum ordo exigit ut in quolibet officio
praeponatur unus qui sit princeps illius officii, sicut praeponitur militibus dux.
Ergo et sacerdotibus debet aliquis praeponi qui sit sacerdotum princeps. Et hic
est episcopus. Ergo episcopalis potestas debet esse supra sacerdotalem.”
Opusc. De articulis fidei et Ecclesiae sacramentis: “Per ordinem vero Ecclesia

gubernatur et multiplicatur spiritualiter” (Reproducitur a Cone. Flor., Dccr. pro
Armenis, Denz. 695.)

Quoad usum scientiae sive doctrinae:
3 p., q. 65, a. 1: “[Virtuti] prudentiae [respondet] ordo, et ordinatur contra
ignorantiam.”
Suppi., q. 17, a. 3: “In omni actu qui requirit idoneitatem ex parte recipientis,
duo sunt necessaria ei qui debet actum illum exercere: scilicet indicium de idonei­
tate, et expletio actus. . . Et quia actus clavis requirit idoneitatem in eo in
quem exercetur, quia ‘recipit’ per elavem ‘iudex ecclesiasticus dignos et excludit
indignos,’ ut ex dicta definitione [clavis] patet, ideo indiget indicio discretionis,
quo idoneitatem iudicat, et ipso receptionis actu, et ad utrumque potestas quaedam
sive auctoritas requiritur. Et secundum hoc sunt duae claves, quarum una pertinet
ad iudicium de idoneitate eius qui absolvendus est, [clavis scientiae] et alia ad
ipsam absolutionem [clavis potentiae]. Et hae duae claves non distinguuntur in
essentia auctoritatis qua utrumque ex officio sibi competit, sed ex comparatione
ad actus, quorum unus alium praesupponit.”
Ibid., q. 35, a. 1, ad 1 : “Suscipiens ordinem praeficitur ad pellendam ignorantiam
in plebe.”
Ibid., q. 36, a. 2: “In quolibet actu hominis, si debet esse ordinatus, oportet
quod adsit directio rationis. Unde ad hoc quod ordinis officium exequatur, oportet
quod habeat tantum de scientia quae sufficiat ad hoc quod dirigatur in actum
ordinis illius. Et ideo etiam talis scientia requiritur in eo qui debet ad ordinem
promoveri; et non quod universaliter in tota Scriptura sit instructus, sed plus vel
minus secundum quod ad plura vel pauciora se eius officium extendit; ut scilicet
qui aliis praeponuntur curam animarum suscipientes, sciant ea quae ad doctrinam
fidei et morum pertinent, et alii sciant ea quae ad exeeutionem sui ordinis
spectant.” Ut dictum est supra (p. 55), S. Thomas in hoc eodem loco, in resp.
ad 1, explicite significat potestatem magisterii esse tantummodo apud cos qui.
praeter ordinem, habent curam animarum, eis commissam ab Ecclesia.
Ibid., q. 37, a. 4, ad 4: “Doctrina est remota praeparatio ad sacramentum
suscipiendum, et ideo pronuntiatio doctrinae ministris committitur. Sed doctrina
veteris testamenti adhuc est magis remota quam doctrina novi, quia non instruit
de hoc sacramento [Eucharistiae] nisi in figuris. Et ideo novum testamentum
superioribus ministris pronuntiandum committitur, vetus autem inferioribus. Doc­
trina etiam novi testamenti perfectior est quam Dominus per seipsum tradidit,
quam ipsius manifestatio per apostolos. Et ideo Evangelium diaconis, epistola
subdiaconis committuntur.”

5. Etiam cum loquitur de episcopatu, qui est ordo maxime potesta­
tivus ac directivus, hanc potestatem, praecise prout est Ordinis, S.
Thomas refert unice ad ministerium cultus et sacramentorum, seu
ad regulationem cultus et administrationem sacramentorum, peculiari­
ter Confirmationis et Ordinis, atque exinde petit eius distinctionem a
presbyteratu.
3 p., q. 82, a. 1, ad 4: “Episcopus accipit potestatem ut agat in persona
Christi supra corpus eius mysticum, id est super Ecclesiam; quam quidem po­
testatem non accipit sacerdos in sua consecratione, licet possit eam habere ex
episcopi commissione. Et ideo ea quae non pertinent ad dispositionem corporis
mystici non reservantur episcopo, sicut consecratio huius sacramenti [Eucha­
ristiae]. Ad episcopum vero pertinet tradere non solum populo, sed etiam sacer­
dotibus, ea ex quibus possunt propriis officiis uti. Et quia benedictio chrismatis
et olei infirmorum, et aliorum quae consecrantur, puta altaris, ecclesiae, vestium
et vasorum, praestat quondam idoneitatem ad sacramenta perficienda quae

pertinent ad officium sacerdotis, ideo tales consecrationes episcopo reservantur,
tanquam principi totius ecclesiastici ordinis.”
Suppi., q. 38, a. 1: “Potestas episcopalis habet se ad potestatem ordinum in­
feriorum sicut politica, quae coniectat bonum commune, ad inferiores artes et
virtutes, quae coniectant aliquod bonum speciale. . . Politica autem, ut dicitur
in 1 Ethic. 2. 6, ponit legem inferioribus artibus, scilicet quis quam debeat
exercere, et quantum et qualiter. Et ideo ad episcopum pertinet in omnibus divinis
ministeriis alios collocare. Unde ipse solus confirmat, quia confirmati in quodam
officio confitendi fidem constituuntur. Ideo etiam solus ipse virgines benedicit,
quae figuram gerunt Ecclesiae Christo desponsatae, cuius cura ipsi principaliter
committitur. Ipse etiam in ministeriis ordinum ordinandos consecrat, et vasa
quibus debent uti eis determinat sua consecratione, sicut et officia saecularia in
civitatibus distribuuntur ab eo qui habet excellentiorem potestatem, sicut a rege.”

Ibid., q. 40, a. 4, Sed contra, cit. supra, in p. 59. Corp.: “Omnis potestas
quae non potest exire in actum nisi praesuppositis quibusdam ordinationibus,
dependet ab illa potestate quae illas ordinationes facit. Sacerdos autem non potest
absolvere et ligare nisi praesupposita praelationis iurisdictione, qua sibi sub­
dantur illi quos absolvit. Potest autem consecrare quamlibet materiam a Christo
determinatam; nec aliud requiritur, quantum est de necessitate sacramenti, quam­
vis ex quadam congruitate praesupponatur actus episcopalis in consecratione al­
taris vel vestium et huiusmodi. Et ita patet quod oportet esse supra sacerdotalem
potestatem episcopalem quantum ad actum secundarium sacerdotis [quod est
absolvere], non quantum ad primum [quod est consecrare].” Ad 3: “Sicut
omnium rerum naturalium perfectiones praeexistunt exemplariter in Deo, ita
Christus fuit exemplar omnium officiorum ecclesiasticorum. Unde unusquisque
minister Ecclesiae quantum ad aliquid gerit typum Christi ... ; et tamen ille
est superior qui secundum maiorem perfectionem Christum repraesentat. Sacerdos
autem repraesentat Christum in hoc quod per seipsum aliquod ministerium im­
plent; sed episcopus in hoc quod alios ministros instituit et Ecclesiam fundavit.
Unde ad episcopum pertinet mancipare aliquid divinis officiis, quasi cultum divinum
ad similitudinem Christi statuens. Et propter hoc etiam episcopus specialiter
sponsus dicitur Ecclesiae, sicut et Christus.”

Ibid., a. 5: “[Episcopatus est ordo] si consideratur ordo secundum quod est
officium quoddam respectu quarumdam actionum sacrarum.” Ob. 2: “Ordo nihil
aliud est quam quidam potestatis gradus in spiritualibus dispensandis. Sed episcopi
possunt dispensare aliqua sacramenta quae non possunt dispensare sacerdotes,
sicut confirmationem et ordinem. Ergo episcopatus est ordo.” Ad 2: “Licet detur
aliqua potestas spiritualis episcopo in sui promotione respectu aliquorum sacra­
mentorum, non tamen illa potestas habet rationem characteris.”

Ibid., a. 6, ad 3: “Potestas sacerdotis exceditur a potestate episcopi quasi
a potestate altioris generis. Sed potestas episcopi exceditur a potestate Papae
quasi a potestate eiusdem generis. Et ideo omnem actum hierarchicum quem
potest facere Papa in ministratione sacramentorum, potest facere episcopus; non
autem omnem actum quem potest facere episcopus, potest facere sacerdos in
sacramentorum collatione. Et ideo quantum ad ea quae sunt episcopalis ordinis,
omnes episcopi sunt aequales. Et propter hoc quilibet alium potest consecrare.”
C. Gent. 4. 76: “Quia vero omnium horum ordinum collatio cum quodam
sacramento perficitur . . . , sacramenta vero Ecclesiae sunt per aliquos ministros
Ecclesiae dispensanda, necesse est aliquam superiorem potestatem esse in Ecclesia
alicuius altioris ministerii, quae Ordinis sacramentum dispenset. Et, haec est
episcopalis potestas, quae, etsi quidem quantum ad consecrationem corporis
Christi non excedat sacerdotis potestatem, excedit tamen eam in his quae pertinent

ad fideles. Nam et ipsa sacerdotalis potestas ab episcopali derivatur, et quid­
quid arduum circa populum fidelem est agendum episcopis reservatur, quorum
auctoritate etiam sacerdotes possunt hoc quod eis agendum committitur. Unde
et in his quae sacerdotes agunt, utuntur rebus per episcopum consecratis: ut in
Eucharistiae consecratione utuntur consecratis per episcopum calice, altari et
pallis. Sic igitur manifestum est quod summa regiminis fidelis populi ad epis­
copalem pertinet dignitatem.”
Opusculum De perfectione vitae spiritualis: “Quod vero . . . proponitur quod
episcopatus non est ordo, hoc manifeste continet falsitatem, si absolute intelligatur. . . Habet enim ordinem episcopus per comparationem ad corpus Christi
mysticum, quod est Ecclesia, super quam principalem accipit curam et quasi
regalem Sed quantum ad corpus Christi verum, quod in sacramento continetur,
non habet ordinem supra presbyteratum. Quod autem habeat aliquem ordinem
et non jurisdictionem solam, sicut archidiaconus vel curatus presbyter, patet ex
hoc quod episcopus potest multa jacere quae non potest committere, sicut con­
firmare, ordinare et consecrare basilicas, et huiusmodi; quae vero iurisdictionis
sunt, potest aliis committere.”

Ex dictis, essentialiter resolutum manet PRIMUM PROBLEMA
quod a theologis modernis agitatur (inter tria supra relata, in pp.
26-32), circa adaequatam distinctionem potestatis Ordinis a potestate
iurisdictionis et magisterii,41 et quidem quoad tres eius varietates.

Primo scilicet, in potestate Ordinis non includitur ipsa potestas
iurisdictionis requisita ad sacramentalitcr absolvendum, nec ista con­
fertur per ordinationem sed per ulteriorem Ecclesiae concessionem
sive canonicam missionem. Ceterum hanc thesim directe ac fuse
exposuimus et stabilivimus in tractatu De Poenitentia IV 739-754,
nec quidquam novi addendum habemus, sicut nec quidquam novi in
contrarium attulerunt duo illi doctores, Journet et C-harrière, qui ad­
versam opinionem, iam a saeculis a quibusdam propositam et fere com­
muniter subinde derelictam, resuscitare conati sunt.
Satis erit recolere triplex punctum non dissimulandae difficultatis,
quae latet in nostra ac communi sententia quaeque praecipua ratio
quibusdam fuit et est ab ea recedendi.
Prima difficultas est quia actus sacramentalis absolutionis, qui est
ipsa forma sacramenti Poenitentiae, est essentialiter actus iudicialis
seu actus potestatis iurisdictionis. unde procedere debet ab eadem
potestate a qua procedit ipsum sacramentum, seu a potestate Ordinis,
quae proinde ex propria vi est iurisdictionalis, relate ad hoc
sacramentum.
44 De ipsa generali distinctione sive conceptu utriusque potestatis Ordinis et iurisdic­
tionis. earumque propriis characteribus, breviter ac sufficienter dictum est in tractatu
De Poenitentia IV 723 sq., 740 (cf. etiam hic in pp. 52 sq., 68 sq.). Conceptus vero
ixitestatis magisterii, qui directius pertinet ad tractatum De Ecclesia apparet sufficienter
ex ipsa disputatione theologorum circa adaequatam distinctionem huius potestatis a
potestate iurisdictionis (cf. in pp. 29-32, 74sq.).

Haec autem difficultas congruenter solvitur distinguendo duplicem
aspectum in sacramento Poenitentiae eiusque forma, duplicemque
potestatem ad quam utrumque refertur. Formaliter nempe ac de
primaria intentione, hoc sacramentum est remissivum, seu ordinatur
ad remissionem peccatorum, eiusque forma est remissiva seu ex­
pressiva remissionis peccatorum, et potestas a qua conficitur est
remissiva, seu sanctificativa, seu cultus ac sacramenti confecti va et
ministrativa, uno verbo est mera Ordinis potestas, non secus ac in
ceteris sacramentis. Attamen, quia peccatorum remissio per hoc sacra­
mentum non quomodolibet aut simpliciter, sicut per Baptismum,
confertur, sed poenitentialiter, seu cum concursu actuum ipsius poenitentis qui evadunt ipsa materia sacramenti, cumque haec materia
(ab ipso quidem ministro sacramentaliter ponenda, qui proprie ipsum
ac totum sacramentum conficere sive ministrare debet) nequeat a
ministro aliter dispensari, ut scite notat S. Thomas (Suppi., q. 8,
a. 4. cit. in p. 56). nisi per moralem potestatem seu per imperium,
adeoque tamquam ab habente iurisdictionem seu potestatem imperandi
illos actus qui nonnisi in nobis suum physicum principium habent,
ideo de secundaria ac subordinata intentione, utut essentialiter ac
formaliter, sacramentum Poenitentiae evadit iudiciale. et eius forma
evadit absolutiva, et potestas a qua procedit evadit iurisdictionalis
ex parte sui actus quem exercere non potest nisi aliunde accedat ea
iurisdictio, quam ex sua natura et ad suam finalitatem exigit sed
quam in sua natura ac visceribus non habet. Unde verum est absolu­
tionem, consideratam ut absolutionem, esse essentialiter ac formaliter
actum iudicialem, nec aliud quidpiam; item verum est hanc absolu­
tionem, et nihil aliud, esse formam sacramenti: sed nihilominus ille
idem actus qui est absolutio, prout est actus remissivus, et forma
sacramenti qua talis, et proprium ac formale exercitium potestatis
Ordinis sive potestatis sacramentorum confectiva ac ministrativa. non
est iudicialis ac iurisdictionalis, sed hunc characterem emendicat a
concursu alterius potestatis, quam quidem exigit sed non habet ipsa
potestas Ordinis, quaeque ab exteriori principio, nimirum ab Ec­
clesiae canonica missione, tota procedit.
Ceterum, hic geminatus concursus duarum distinctarum potestatum
non est imaginandus ad modum duorum actuum veluti adiacenter
procedentium ab illis ac veluti ab extrinseco mutuo se adiuvantium.
sed potius ut unicus actus procedens a potestate Ordinis, quae sola
est sanctificativa ac sacramentalis quaeque tamen suum proprium
actum sanctificativum ac sacramentalem nequit exercere nisi dependenter ab influxu alterius potestatis, praesentis in eodem ministro
et concurrentis in idem subiectum, in eandem materiam et in eunder»

materialiter actum. Quo formaliori ac sacramentali sensu dici potest
potestatem iurisdictionis se habere ad potestatem Ordinis tanquam
eius conditionem, vel tanquam conditionem ad eius exercitium, et
Caietanus recte asserit “sacramentalis absolutionis principium non
esse potestatem iurisdictionis sed potestatem Ordinis,”18 quamvis
aliunde, re minus formaliter considerata, dici etiam possit eundem
materialiter actum absolutionis procedere, sub diversa formalitate, a
duplici potestate, cuius exercitium est conditio exercitii alterius, ita
nempe quod potestas Ordinis est conditio requisita ut actus absolu­
tionis, a potestate iurisdictionis procedens, sit remissivus, et potestas
iurisdictionis est conditio requisita ut actus remissivus, a potestate
Ordinis procedens, sit absolutivus.
Secunda difficultas est, quia non intelligitur quomodo potestas iuris­
dictionis, collata ab Ecclesia et accedens ab extrinseco, possit fieri
sacramentalis et esse causa remissionis peccatorum. In forma: lurisdictio sacramentalis est constitutivum elementum sacramenti, ac
pro tanto causa efficiens remissionis peccatorum. Atqui Ecclesia
nequit sua auctoritate ponere constitutivum elementum sacramenti nec
conferre potestatem quae sit causa remissionis peccatorum. Ergo
iurisdictio sacramentalis, quae constituit sacramentum et causât re­
missionem peccatorum, non provenit ex iurisdictione Ecclesiae, sed
ex intima vi ipsius potestatis quae confertur per ordinationem, seu
potestatis Ordinis.
Huic difficultati plures moderni cum Billot satisfacere conantur
negando vel distinguendo minorem argumenti; distinguunt nempe in
Ecclesia duplicem iurisdictionem, alteram principalem ac in foro
proprio et alteram instrumentalem ac in foro Dei, per quam Ecclesia
solvit a quibusdam iuris divini obligationibus (a voto, a iuramento,
a matrimonio, a poena temporali per indulgentias) et confert iuris­
dictionem sacramentalem, qua completur potestas Ordinis in sacra­
mento Poenitentiae.16
° Quaestio de ministro sacramenti Poenitentiae, n. 3, in editione leonina operum S.
Thomae XII 358. Idem aequivalenter iam dixerat ipse S. Thomas, Suppi., q. 20, a. 3.
ad 3 “Absolutio in foro confessionis est principaliter potestas clavium et ex consequenti
respicit iurisdictionem” et Quodlib. 12, q. 18, a. 30: “Absolutio sacramentalis habet
iudicium annexum” (cf. supra, pp. 56 sq.).
“Ad rem Billot: “In tota amplitudine potestatis clavium a Christo institutae duplex
distinguitur iurisdictionis modus, pro quanto alia iurisdictio est habens esse completum
in Ecclesia, eique competens tanquam causae principali: alia vero est in ea tantum
ut Dei instrumento [ac pertinet ad forum Dei, seu forum internum ac conscientiae]. . .
Porro, iurisdictionem Ecclesiae sese ad hoc quoque Dei forum aliqualiter extendere, in­
dubia veritas est. Id enim attestatur dogma catholicum de poenitentiae sacramento. Id
iterum confirmat praxis, solemni etiam Conciliorum definitione sancita, solvendi certas
obligationes quae sine dubio iuris divini obligationes sunt. Et quidam satis implicantur
in explicatione huius praxis, non attendentes quomodo non sit difficilius concipere solu-

Hac tamen solutione, aliunde non improbabili, nullatenus indigemus,
sed, transmissa minore argumenti, distinguimus maiorem ad tramitem
supra dictorum de modo quo sacramentalis ipsa iurisdictio complet
sacramentum et concurrit ad eius remissivum effectum. Nimirum, si
iurisdictio independenter et ratione sui compleret sacramentum qua
tale ac remitteret peccata, bene sequeretur quod aut non posset con­
ferri ab Ecclesia sed daretur a Deo per ipsam ordinationem (ut
volunt adversarii) aut conferretur ab Ecclesia vi praefatae instrumentalis iurisdictionis in foro Dei (ut volunt Billot aliique doctores).
Sed, ut supra explicatum est, iurisdictio concurrit ad complendum
sacramentum et producendum eius effectum dependenter a potestate
Ordinis, quae sola directe ac vi sui est sacramentalis ac sanctificativa.
quaeque, obtento necessario concursu consortis iurisdictionis, hanc
ipsam quodammodo elevat ad suam ipsius conditionem sacramentalem,
remissivam et instrumentalem, ac ita quodammodo facit eam transire
a pura linea iurisdictionis ad lineam Ordinis, quin tamen cum ea
identificetur aut ullatenus confundatur. Iurisdictio igitur ab Ecclesia
collata, secundum se et vi sui atque abstracte considerata, non est
instrumentalis sed principalis, nec est sacramentalis sed mere iurisdictionalis, nec est sanctificativa ac remissiva sed absolutiva; cum
vero ipsa adiungitur potestati Ordinis, ut haec possit exerere suum
actum instrumentalem, sacramentalem et remissivum, eo ipso, ad
modum cuiusdam necessariae conditionis47 ipsius causae causantis.
eiusdem triplicem indolem instrumentalem, sacramentalem ac remis­
sivam, necessario participat.
Tertia difficultas, quae peculiariter commovet aliquos adversarios
(nominatim modernum Charrière
'),
**
respicit absolutionem Papae:
quomodo nempe possit ab inferiori sacerdote absolvi ipse Papa, si
hic esset qui ei conferret iurisdictionem seu ipsam potestatem ab­
solvendi; sicut enim Papa non habet iurisdictionem in semetipsum, ita
non potest eam aliis communicare.
tionem obligationum iuris divini per Ecclesiae claves in certis conditionibus , . . , quam
solutionem illam quae quotidie lit in tribunali poenitentiae. Quae enim maior solutio
libaminum iuris divini, solutione culpae et reatus poenarum aeternarum?” (De Ecclesia
Christi I [ed. 5, Romae 1927] 466-468).
uUt supra satis explicatum est, non agitur de proprie dicta ac mera conditione, nam
forma sacramentalis est etiam formalitcr et essentialiter absolutio, seu forma iudicialis,
sed tamen, sub formali ratione sacraincntali ac remissiva, potestas iurisdictionis. a qua
actus absolutionis qua talis seu qua iudicialis, procedit, est aliquid secundarium ac
subserviens potestati Ordinis, ac pro tanto istius conditio dici potest.
““M. l’abbé Journet trouve aisé de répondre à la question de l’absolution du Pape.
Nous croyons qu’il n’a pas saisi la vraie difficulté. . . Le Pape peut précisément, et par
là seulement, être sujet de l’absolution sacramentelle, pareeque cette absolution ne pro­
cède pas de la juridiction ecclésiastique. Dans cette ligne-là, le Pape ne peut pas être
sujet. C’est absolument impossible” (art. cit. [supra, in p. 24] 211; cf. 19S, 209 sq.).

Huic difficultati iterum plures auctores respondent cum Billot
**
iurisdictionem sacramentalem conferri a Papa non ut a causa princi­
pali sed ut a causa instrumental!, ac semel a sacerdote acceptam
pariter exerceri instrumentaliter sub principali influxu Dei, cui subicitur et ipse Papa, tanquam peccator; aliis verbis: iurisdictionem illam
dari non a Papa sed a Deo per Papam tanquam instrumentum, ac
ideo Papam, sese illi subiciendo, non sese subicere sibimetipsi sed Deo.
Hanc responsionem et nos praetulimus in tractatu De Poenitentia
IV 751-753. At iterum ea non indigemus; imo ne cogamur admittere
praefatam instrumentalem iurisdictionem Ecclesiae, quae tantopere
videtur displicere uni ex adversariis (scilicet Journet)·'0 et ut aliunde
totum hoc negotium resolvamus uniformiter ex ipsa intestina natura
sacramenti Poenitentiae ac duarum potestatum concurrentium in
ipsum, praeferimus iterum assumere ac evolvere aliam solutionem,
iam indicatam in eodem loco et iuxta quam potestas absolvendi, sub
sua ratione sacramentali, est principaliter potestas sanctificativa seu
potestas Ordinis, nec nisi secundario, utut formaliter et essentialiter,
est potestas iurisdictionis, quatenus haec potestas inservit alteri et
requiritur ad exercitium alterius. Ex hac igitur intima utriusque
potestatis copulatione et alterius subservienti ratione, consequitur
quod ipsa potestas iurisdictionis, quamvis secundum se spectata sit
potestas non instrumentalis sed principalis et consequenter conferatur
a Papa tanquam a causa principali, tamen cum afficit potestatem
Ordinis eique coniungitur ut haec possit suum sanctificativum, sacra­
mentalem et instrumentalem actum exercere, eo ipso transit in con­
ditionem illius et ab ea veluti ad proprium ordinem transfertur, ita
ut, sub ea ipsa ratione conditionantis exercitium potestatis Ordinis,
evadat et ipsa sanctificativa, sacramcntalis et instrumentalis. Sub hac
autem ratione instrumentalitatis, ipsa potest exerceri in Papam, quia
sic non amplius dependet a Papa sed dependet et agit sub sanctificativo influxu divino et ut sacramentale instrumentum Dei, cui ipse
Papa subicitur tanquam peccator, quemadmodum sub diversa ratione
subicitur et aliis sacramentis. Et haec est altera responsio, quam eidem
difficultati videtur afferre ipse S. Thomas, inquiens: “Vel dicendum
quod absolutio in foro confessionis est principaliter potestatis clavium,
et ex consequenti respicit iurisdictionem. Sed excommunicatio respicit
totaliter iurisdictionem. Quantum autem ad potestatem ordinis omnes
sunt aequales, non autem quantum ad iurisdictionem. Et ideo non
v De Ecclesiae sacramentis II (ed. 7. Romae 1930) 231 sq.; quem citavimus in
tractatu De Poenitentia IV 752 sq.
wOp. cit. (supra, in p. 24) 215, 222.

est simile [Le., non valet illatio: nemo potest absolvere ab excom­
municatione suum superiorem, ergo etiam nemo potest eundem sacramentaliter absolvere a peccatis]” (Suppi., q. 20, a. 3, ad 3; cf. q. 8,
a. 4, c. et ad 4; necnon dicta superius, in p. 63).
Secundo, etiam abstrahendo a praejata iurisdictione sacramentali,
in potestate Ordinis nulla includitur vera potestas de genere iurisdic­
tionis et magisterii, sive imperandi et docendi.
Ut dictum est supra (p. 28), contraria sententia quam sustinent
Lercher-Umberg, procedit ex quadam confusione inter aliqua officia
directiva et doctrinalia, exercenda in administratione sacramentorum,
ad procurandam scilicet tum illorum validitatem tum efficacitatem in
subiecto, et veram potestatem imperandi ac docendi. Quod enim
minister debeat diligenter et cum scientia ac prudentia ponere et.
pro casu, exigere a subiecto ea quae requiruntur ad validitatem sacra­
menti: item quod debeat subiectum instruere, iuxta diversam indolem
sacramentorum, eumque praeparare ad dignam et fructuosam sus­
ceptionem sacramenti, pellendo ab eo ignorantiam, fovendo fidem
aliosque supernaturales motus: totum hoc non importat veram po­
testatem imperandi aut docendi sed est mera obligatio et officium
ministri rite ac digne administrandi sacramenta, seu procurandi eorum
certam validitatem et fructuosam efficacitatem (cf. dicta in pp. 49.
50 sq., 59). Nec valet id vocare privatam quamdam potestatem
magisterii et domesticam quandam ac oeconomicam potestatem, aliam
a proprie dicta ac publica iurisdictione. collatam vi ordinationis atque
vicarie divinam et independentem quoad validitatem a missione
canonica. Quid enim aliud ita conficitur quam confundere notiones
ac multiplicare potestates sine necessitate? Ipsa potestas Ordinis est
vera potestas, sed ministrandi, non imperandi et docendi, eaque im­
portat obligationem et officium utendi doctrina aliisque mediis quibus
procuratur validitas et fructus sacramentorum, sed totum hoc non
constituit novam potestatem manetque intra ambitum potestatis
ministrandi. In solo sacramento Poenitentiae habetur nova ac dis­
tincta potestas iurisdictionis, sed huiusmodi potestas non includitur in
potestate Ordinis nec confertur per ordinationem, ut supra dictum est.

Tertio, etiam potestas episcopalis, prout est potestas Ordinis, est
essentialiter ac tantummodo cultualis, ordinata nempe ad administrationem sacramentorum, nec potestas iurisdictionis et magisterii, quae
est participatio duorum munerum regalis et prophetici in Christo,
ullatenus competit episcopo ex vi ipsius ac solius ordinationis, sed
ex subsequent! canonica missione, qua praeficitur particulari ecclesiae.

68

DE CAUSIS EXTRINSECIS ORDINIS

Inanitas autem contrariae sententiae quorumdam theologorum, ut
Masure, Piault, Lécuyer et Boularand
'
*
apparet tum ex dictis in
art. 5 (tom. 2, pp. 295-297) de modo quo ipsi conantur probare
directam sacramentalitatem episcopatus ex hac ipsa ampliori accep­
tione potestatis Ordinis, tum ex rationibus theologicis superius adduc­
tis (pp. 52-53), scilicet: ex intestina diversitate potestatis Ordinis
et potestatis iurisdictionis ac magisterii; ex recepta apud theologos
divisione potestatis in Ordinis et iurisdictionis (ac magisterii) quae
frustranea ac confusiva esset, si unum membrum divisionis includere­
tur in altero; ex inepta distinctione quam praefata sententia neces­
sario induceret, inter duplicem potestatem iurisdictionis (necnon
magisterii), alteram nempe quae causaretur per ordinationem (eamque sacramentalem) et alteram quae conferretur per canonicam mis­
sionem; ex eo quod non intelligeretur quomodo Ecclesia posset im­
pedire validum usum potestatis iurisdictionis et magisterii, divinitus
collatae per ordinationem (imo per sacramentum) ac reducere aliquos
episcopos valide consecratos ad quemdam eviratum statum epis­
coporum titularium; ex doctrina S. Thomae, illi sententiae manifeste
opposita.
SECUNDUM PROBLEMA de mutua dependentia, ac pro tanto
subordinatione, inter potestatem Ordinis et potestatem iurisdictionis
ac magisterii,
*
2 satis captiosum est, nec potest simpliciter resolvi in
sensu unius vel alterius sententiae, sed distinctione indiget. Profecto,
si attendatur harum potestatum intrinseca causa sive natura, ipsa
earum adaequata distinctio, quam supra statuimus, arguit necessario
ontologicam et late dictam earum ab invicem independentiam; vicis11 Non desunt etiam apud alios theologos ambiguae quaedam expressiones, quae mani­
festant ipsos non clare et constanter distinguere inter ea quae competunt episcopo, ratione
ordinis seu ut mere consecrato, et ea quae superadduntur ex canonica electione ad
pastoratum particularis alicuius ecclesiae. Ita v.g. P.-M. Gy scribit: “L’évêque reçoit
aussi par son ordination un charisme d’enseignement, mais ce charisme est amissible
et réclame de celui qui le reçoit un engagement spirituel beaucoup plus grand. Par lui
l’évêque devient, dans la communion de tous les successeurs des apôtres et singulière­
ment du successeur de Pierre, gardien du dépôt, docteur de la foi et prédicateur de son
Eglise.” Quantum intclligi potest, auctor loquitur non de aliquo effectu gratiae, sed de
effectu potestatis, etsi dicat ipsum, aliter ac characterem, amitti posse. Ceterum crescit
ambiguitas, si attendatur id quod, potius in contrarium sensum, scribit paulo ante:
“L’exercice du sacerdoce (épiscopal et présbytéral) . . . comporte par essence une
fonction cultuelle et une fonction d’évangélisation. La fonction cultuelle . . . présuppose
le pouvoir d’ordre ... la fonction d’évangélisation . . . présuppose une juridiction ou
un mandat qui distinguent l’office des prêtres du rayonnement évangélique qui doit
leur être commun avec les laïcs” (“L’Ordre,” Initiation théologique IV [Paris 1954]
713 sq., 711).
” Pro commoditate dicendorum et ratione intimae connexionis potestatis iurisdic­
tionis et magisterii, loquimur de utraque ad modum unius prout contraponuntur potes­
tati Ordinis, non praciudicando tamen sed abstrahendo a quaestione de earum specifica
distinctione, de qua infra (pp. 74-77).

sini, si attendatur earum proximus finis sive obiectum, a quo ceteroquin
specificatur ipsa earum natura, manifestum est potestatem Ordinis
alteri potestati praecellere ac pro tanto eam sibi subordinare, cum
ordinetur immediate ad sanctificationem animarum, quam altera non­
nisi mediate respicit; praeterea ea potestas excellit in eo quod, cum
sit instrumentalis, Deo operanti immediate cooperatur, estque in­
amissibilis, nec gradus suscipit in variis subiectis sed aequaliter omni­
bus communicatur. Proprie tamen dependentia unius ab altera po­
testate potius attenditur ex parte causarum extrinsecarum, qua parte
una potest in alteram aliquem influxum exercere. Quibus multiformiter
attentis, dici potest potestatem iurisdictionis ac magisterii dependere
a potestate Ordinis ex parte causae materialis, seu quoad suum
subiectum, et vicissim hanc ab illa dependere ex parte causae
efficientis, seu quoad suum influxum et exercitium.
Et primo quidem, potestas iurisdictionis ac magisterii dependet a
potestate Ordinis quoad suum subiectum, quatenus connaturale, et,
sub aliqua ratione, necessarium eius subiectum est homo ordinatus.
Quamvis enim ea potestas possit committi, ac de facto in quibusdam
casibus committatur, subiectis non ordinatis vel nondum ordinatis
(ut in actuali disciplina episcopis electis nec adhuc consecratis) et
quamvis vicissim quibusdam episcopis ordinatis non committatur vel
auferatur (episcopis nempe mere titularibus vel episcopis schisma­
ticis), tamen connaturale est ut regulariter solis et omnibus episcopis
ordinatis ipsa committatur;53 quo sensu dici queit potestatem Ordinis
creare in subiecto dispositionem sive aptitudinem ad potestatem iuris­
dictionis ac magisterii et hanc sibi vinculare ac subordinare.51 Imo
si attendatur non hoc vel illud subiectum in particulari sed univer­
saliter tota Ecclesia, tunc apparet non solum connaturale sed etiam
de voluntate divina necessarium esse ut ea potestas adstruatur regu­
lariter super fundamentum potestatis Ordinis, ita ut Ecclesia non
possit has potestates ita ab invicem separare, ut regulariter conferat
potestatem iurisdictionis ac magisterii viris non ordinatis, aut eam
deneget ordinatis.55
M Loquimur ut patet de iurisdictionc et magisterio divinitus institutis, qualis est
potestas episcopalis. Ceterum, idem, proportione servata, valet de potestate mere ecclesi­
astica, relate ad reliquos gradus potestatis Ordinis, scilicet presbyteratum et diaconatum.
MAd rem Billot: “Ea. . . linter has potestates 1 dependentia est agnoscenda, quae
utique in genere causae materialis attenditur, tanquam formae a dispositione habilitante
subiectum ad formam: habilitante tamen, non ad hoc ut forma simpliciter in subiecto
sit aut esse possit, sed ad hoc ut in eo sit regulari et connatural! modo, prout congruit
nativae illi ordinis episcopalis ad Ecclesiae regimen destinationi, quam vel sola nominis
proprietas aperte demonstrat” (De Ecclesia Christi I fed. 5, Romae 1927] 350sq.).
“Hanc necessitatem satis communiter asserunt auctores. D’Herbigny: “De facto
tamen, e positiva Christi institutione, nequit perdurare communiter talis separatio solius

70

DE CAUSIS EXTRINSECIS ORDINIS

Huiusmodi connaturalitas et necessitas apparet vel suadetur:
1. Ex exemplari potestate Christi, cuius participatio est ecclesias­
tica potestas quaeque in una persona Verbi Incarnati colligit simul
triplex munus sacerdotale, regale et propheticum.
2. Ex ipsa institutione apostolicae potestatis, quae tota et ad
modum unius communicata est primis apostolis, eorum successoribus
transmittenda.
3. Ex ipsa antiqua praxi Ecclesiae, quae, quantum apparet ex
ipsis sacrae ordinationis documentis, conferebat episcopo cum ipsa
ordinatione etiam canonicam missionem ad potestatem iurisdictionis
ac magisterii, seu totalem illam potestatem qua ipse efficiebatur
pastor gregis et simpliciter episcopus sive inspector ac superintendens
Ecclesiae; moderna quoque praxis, quamvis ob canonicas conveni­
entiae rationes temporaliter separet utriusque potestatis collationem,
per distinctas nempe ordinationem et canonicam missionem, unam
tamen alteri regulari ac constanti modo vinculat; imo ipsa episco­
porum titularium creatio signanter mentem Ecclesiae ostendit, qua­
tenus nunquam aliquis episcopus ordinatur quin ei titulus alicuius
Ecclesiae, utut nunc emortuae, assignetur, veluti ad ostendendum
omnem episcopum consecratum, esse quodammodo pastorem natum.
Ipse praeterea Summus Pontificatus nunquam in sua altissima
iurisdictione ac magisterio separatus extitit ab episcopalis ordinis
potestate, nec videtur contra ius divinum huiusmodi separatio ab ullo
Papa attentari posse, ut nempe ipse eligat esse caput et doctor Ec­
clesiae quin sit simul sacerdos, cum ita nec esset vere ac simpliciter
Summus Pontifex, aut episcopus episcoporum et pastor totius Ec­
clesiae, nec haberet simpliciter claves regni coelorum omnemque
ligandi atque solvendi potestatem, nec Apostolicam Sedem occuparet
aut super cathedram Petri sederet, super eam nempe cathedram quam
Cyprianus “cathedram sacerdotalem” aptissime nuncupavit.50
4. Ex ipsa rei natura. Nam imprimis utraque potestas confertur
eidem Ecclesiae, quae est una societas, et utraque ordinatur, etsi
diverso modo, ad eundem finem sanctificationis animarum, et Ordinis
potestas potior est relate ad eam unitatem conservandam et ad hunc
iurisdictionis [scilicet a potestate Ordinis]” (Theologica de Ecclesia, n. 150). Lf.rcherUmiif.ro: “Dicendum esse videtur, hanc . . . praedispositioncm [ordinati ad accipiendam
iurisdictionem], utpote iurc divino acquisitam, continere, etiam iure divino, aliquam
exigentiam, ut, servato recto ordine, et imprimis spectata animarum salute, Ecclesia
teneatur conferre missionem canonicam ordinatis" (Instil, theol. dogni. 1V-2/2. n. 713).
Jovrnet “Si. au lieu de se borner à la considération de sujets particuliers, on regarde
l’Eglise entière, alors il faut dire que c’est d’une manière necessaire et absolue que le
pouvoir de juridiction exige la présence du pouvoir d’ordre dans les sujets auxquels il
est accordé La juridiction dans son ensemble n’a jamais subsisté et ne pourra jamais
subsister là où le pouvoir d’ordre fait défaut” (op. cil. [supra, in p. 24] 639).
M Cf. in torn. 2, p. 312 sq.
.

finem assequendum; inde ergo exurgit convenientia ac generalis
necessitas utramque potestatem in eodem subiecto coniungendi, ut
tali unitati ac fini facilius consuletur, necnon aptitudo et exigentia
potestatis Ordinis ad complementum alterius potestatis. Praeterea,
consecratio episcopalis confert talem Ordinis potestatem quae respicit
directe corpus mysticum Christi, adeoque ponit insimul in subiecto
aptitudinem ac veluti exigentiam ad complementum alterius potes­
tatis quae, etsi diversa ratione, ad idem mysticum corpus ordinatur.
Praeterea, potestas iurisdictionis ac magisterii, cum sit ordinis moralis
ac veluti intentionalis ac conferatur per eiusdem generis investituram,
petit quodammodo ut fundetur ac sustineatur in aliqua potestate
stabili ac permanenti, quasi in physico ac ontologico fundamento,
extructo per visibilem et operativam consecrationem; unde fit ut,
quamvis aliqua ecclesia schismatica vel haeretica possit subsistere
cum tali fundamento, amissa per separationem omni potestate iuris­
dictionis et magisterii (ita ecclesiae schismaticae vel haereticae
orientales), nulla tamen quae tale amiserit fundamentum (uti ec­
clesia anglicana), iurisdictionis alicuius aut magisterii potestatem
retinebit aut, ex quocumque capite, apostolicae auctoritatis succes­
sionem reclamare poterit.57

Secundo, potestas Ordinis alterna vice dependet a potestate iuris­
dictionis ac magisterii quoad suum influxum et exercitium, et hoc
sensu ex parte causae efficientis. Idque multipliciter. Imprimis,
potestas magisterii per ipsam praedicationem evangelii et proposi­
tionem revelationis praecedit ac praeparat administrationem Baptismi
aliorumque sacramentorum per potestatem Ordinis: prius est enim
docere quam baptizare, prius generare fidem quam fidei cultum et
sacramentalia eius signa ministrare; idem subinde magisterium,
declarando ac illibate custodiendo ipsam fidei doctrinam de natura
et efficacitate sacramentorum, huius efficacitatis exercitium fovet,
protegit ac per rectum tramitem dirigit, veluti tutela ac firmamentum
potestatis Ordinis. Praeterea, potestas iurisdictionis directius et active
influit in ipsum exercitium huius potestatis, tum apponendo ac regu­
lando conditiones licitae administrationis omnium sacramentorum,
tum etiam ut plures theologi dicunt, influendo, saltem ab extrinseco,
in ipsam validam quorumdam confectionem, uti Confirmationis,
Poenitentiae, Extremae Unctionis, Ordinis et Matrimonii, quatenus
nempe: concedit necessariam iurisdictionem ad absolvendum; confert
simplici presbytero extraordinariam facultatem tum conficiendi
chrisma Confirmationis et oleum Extremae Unctionis, tum conferHanc rationem assignat Journet, loc. cit.

■ UM*.

endi ipsum sacramentum Confirmationis (et ordinationis diaconalis
ac presbyteralis, iuxta non improbabilem sententiam plurium moder­
norum); apponit conditiones validitatis sacramento Matrimonii,
solvitque tum Matrimonium non sacramentale, etiam consummatum,
tum ipsum Matrimonium sacramentale, nondum tamen consumma­
tum; praeterea adhuc intimius ac veluti ab intrinseco influeret, si
vera esset opinio plurium modernorum de ecclesiastica potestate
determinandi ipsum essentialem ritum seu materiam et formam
quorumdam sacramentorum, quam tamen minus probabilem repu­
tamus. Attamen, ut infra explicabitur (pp. 80-85), probabilius
Ecclesia haec omnia facit non per potestatem iurisdictionis, sed per
ipsam potestatem Ordinis, quae, iuxta altioris cuiusdam ministerii
gradum, residet in ipso R. Pontifice.

Sic igitur geminae potestates Ordinis et iurisdictionis (ac magis­
terii) intime consertae inveniuntur in unitate tum hierarchici subiecti
tum sacramentalis ac sanctificativi exercitii, quasi duae facies eiusdem
ecclesiasticae activitatis: prior conferens vitam, altera dirigens viam;
prior directe operans, altera doctrina illuminans et imperio dirigens;
prior subserviens fidei, altera tendens ad charitatem, in quarum
virtutum ambitu mysterium Ecclesiae consummatur.08
Patet autem quod inter duas praefatas particulares considerationes,
ex parte nempe subiecti et ex parte exercitii, haec altera consideratio
vividior est ac maioris momenti, saltem quod spectat communem
conceptum qui voci dependentiae attribui solet, ac pro tanto potestas
Ordinis magis dependet a potestate iurisdictionis ac magisterii, quam
vicissim: in quo quidem sensu abundant et aliquatenus exaggerant
aliqui scriptores, ut Brinktrine, Morsdorf et Beyer, de quibus supra
(p. 29). Sed si abstrahendo a praefatis particularibus considerationi­
bus, quae respiciunt solas extrinsecas causas, oculos figamus in ipsam
intimam naturam ac finalitatem utriusque potestatis, ex qua fluit
primaria rerum excellentia ac valorum subordinatio, manifestum
“ Ad rem Héris: “Il y a donc une union très intime entre l’Eglisc considérée dans son
gouvernement, et l’Eglisc considérée dans son sacerdoce: cette union, c’est celle-là même
qui existe entre la vérité et la vie surnaturelles: la vérité doit conduire à la vie. mais
il n’y a pas de vie possible sans une vérité qui la dirige et lui marque les moyens et le
but. L’Eglise, unie au Christ authentiquement par les pasteurs qui ont charge de la
régir, est, comme lui, vérité; et parce qu’elle est vérité, elle donne la vie et la commu­
nique. Toute vie a sa loi de croissance et de développement; refuser de suivre cette loi,
s’est se vouer à la mort et à la stagnation. La loi de notre vie divine, c’est la vérité
révélée. L’unité de l’Eglise considérée dans scs deux fonctions sacerdotale et gouverne­
mentale, tient donc en ceci que son sacerdoce, qui est une vie, doit être réglé, mesuré
par son gouvernement qui est un enseignement et une vérité. L’unité de l’Eglise, c’est
l’unité d’un vivant dont la vie est réglée et gouvernée par l’idée organisatrice, par la
forme vitale, ouvrière de progrès, de croissance et de perfection” (L’Eglisc du Chrhl
[Juvisy 1930] 82 sq.). Cf. P.-M. Gy, op. cil. (supra, in p. 68) 711 sq.

quoque est potestati Ordinis competere potiorem ac simpliciter dictam
principalitatem et intimiorem ac veriorem independentiam, pro quanto
nempe actioni humanae praefertur influxus divinus, et doctrinae
praeit vita, et fidei praecellit charitas. Quo moderato sensu consentire
possumus illis theologis qui, ut Fuchs et Cougar (cf. supra, p. 29),
urgent primatum potestatis Ordinis simplicemque dependentiam
alterius potestatis, et ad debitam proportionem reducere hanc Congar
assertionem: “La théologie des pouvoirs hiérarchiques montre tou­
jours dans celui-ci [i.e. le sacerdoce] le principe des autres pouvoirs,
celui qui vraiment constitue la hiérarchie et lui donne son unité.”'3

Fere autem frustranea et otiosa videtur quaestio, quae hic a qui­
busdam introducitur: utrum scilicet in Ecclesia sit duplex hierarchia,
altera Ordinis et altera iurisdictionis (ut vult Morsdorf), an una
tantum, habens duplicem potestatem Ordinis et iurisdictionis (ut
sustinet Journet).00 Cum enim nomen hierarchiae possit significare
tum ipsam potestatem, iuxta nativam vim vocis et primitivum usum,
tum eius subiectum, iuxta communiorem usum hodiernum, cumque
potestas sit duplex, subiectum vero, saltem modo regulari ac generali,
sit unum (iuxta superius explicata), patet quod hierarchia, accepta
in priori sensu, est duplex, ob essentialem distinctionem et irreducibilitatem duplicis illius potestatis, accepta vero in altero sensu, est
una. Solus ergo communis usus, sive canonicus sive theologicus,
determinando sensum vocis, eam quaestionem dirimere potest. Quam­
vis autem hodie hierarchia, saltem in vulgari sermone, frequentius
accipiatur in altero sensu (scilicet pro subiecto potestatis), non tamen
hic usus, sive canonice sive theologice, satis adhuc determinatus ac
constans est, ut vel ex ipso hoc praefatorum doctorum dissensu
apparet; unde ipse dissensus et ipsa quaestio frustranea adhuc et
otiosa est. Frustraneum etiam videtur recurrere cum Journet ad can.
108 Codicis I.C.: “Ex divina institutione sacra hierarchia ratione
ordinis constat episcopis, presbyteris et ministris; ratione iurisdic­
tionis, pontificatu supremo et episcopatu subordinato”; nam haec
verba quamvis ob iuridicam suam concisionem videantur illi favere,
possunt tamen intelligi sive de una specifica hierarchia, habente
duplicem potestatem (“Una et eadem sacra hierarchia, quatenus
habet potestatem ordinis . . .”), sive etiam de una generica hier­
archia, habente sub se, tanquam species, duas hierarchias (“Sacra
n Loc. cit. (supra, in p. 29).
*“I1 n’y a donc pas deux hiérarchies, l’une d’ordre, l’autre de juridiction. Ce serait
une erreur de le penser. II n’y a qu’une seule hiérarchie, présentant deux pouvoirs dis­
tincts, mais interdépendants” (op. cit. [supra, in p. 241 35; cf. 637, 640).

hierarchia, quatenus est hierarchia ordinis, seu si sermo est de hierarchia ordinis . . .”).
TERTIUM PROBLEMA, a modernis agitatzim, de adaequata
distinctione inter duas reliquas potestates magisterii et iurisdictionis,
non est cur a nobis longius discutiatur ac peremptorie in unam vel
alteram partem dirimatur, cum pertineat ad tractatum de Ecclesia
nec faciat directe ad intelligentiam ipsius potestatis Ordinis. Nihilomimus quia haec quaestio confert ad integrandam generalem syn­
thesini de potestate Ecclesiae, quae in praesenti tandem tractatu,
post considerationem ultimae potestatis Ordinis, attentari potest,
iuverit eam breviter examinare, sub aspectu tum recti modi eam
proponendi tum probabilioris ipsius solutionis.

Primo quidem, oportet praeciso ac formali modo ipsam questionem
proponere, ne in incassum contingat disputari atque idem sub aliis
verbis a contendentibus partibus proponi. Ita frustra quaeritur utrum
sint duae vel tres distinctae potestates in Ecclesia: utrumque enim
ab utrisque contendentibus partibus asseri potest; una quippe pars
dividet potestatem in Ordinis et regiminis, regimen vero in iuris­
dictionem et magisterium, et altera pars eam dividet in Ordinis et
iurisdictionis, iurisdictionem autem in regimen et magisterium, ita
ut in utroque casu resultent tum duae, tum tres adaequate distinctae
potestates, prout considerantur tantum duo genera (Ordo et regimen:
Ordo et iurisdictio) vel unum genus et duae species alterius generis
(Ordo, iurisdictio et magisterium; Ordo, regimen et magisterium).
Item non multum iuvat quaerere utrum magisterium reducatur ad
iurisdictionem; nam vox iurisdictionis ambigua esse potest, cum non
raro accipiatur relate ad solas res agendas, ita ut opponatur ipsi
magisterio, iuxta vulgatam saltem divisionem potestatis in Ordinis,
iurisdictionis et magisterii. Utilius ergo ac inaequivocabiliter quaestio
reducatur ad hanc praecisam expressionem continentem ipsum for­
male punctum de quo theologi disputant aut disputare possunt:
Utrum nempe potestas magisterii importet non tantum potestatem
proponendi doctrinam sed etiam imperandi (ac ideo etiam indicandi
et cogendi), scilicet imperandi assensum doctrinae propositae, ita ut.
in hoc praeciso sensu imperii, sit vera iurisdictio, nec ideo distingua­
tur ab ea certissima potestate iurisdictionis, qua imperantur ipsae
res sive exteriores actiones subditorum, nisi vel ut altera pars in­
tegrans proprie dictam potestatem iurisdictionis vel ut altera species
eiusdem generis, ita nempe ut potestas iurisdictionis, seu imperandi,
dividatur ex aequo in iurisdictionem qua imperatur res facienda
(quae nomen peculiare tunc non habet aut potius retinet genericum

ipsum nomen iurisdictionis, nisi velimus ei tribuere aliud nec minus
ambiguum nomen regiminis) et iurisdictionem qua imperatur res
credenda (magisterium).

Secundo, ad solvendam in sensu affirmativo quaestionem, tali modo
propositam, non sufficit probare quod ex propositione doctrinae per
magisterium resultet in homine impositio et correlativa obligatio
suscipiendi et assentiendi tali doctrinae, nam hoc omnes theologi
catholici admittunt et admittere debent; sed oportet ulterius probare
huiusmodi impositionem et obligationem provenire immediate ex ipsa
vi magisterii ac propositionis Ecclesiae, nec tantum ex superiori
imperio ac iurisdictione ipsius Dei, quae incipiat urgere, occasione
magisterii Ecclesiae, tanquam necessariae conditionis, quemadmodum
ipse actus fidei habet pro proprio obiecto ipsum solumque verbum
divinum ac fundatur in sola auctoritate Dei, quamvis requirat etiam
verbum et auctoritatem Ecclesiae, tanquam conditionem sine qua
nequit coniungi cum praefato proprio eius obiecto.
Tertio ac ulterius, huiusmodi propriam ac obligativam vim proposi­
tionis sive magisterii Ecclesiae oportet intelligere per respectum ad
ipsum internum actum assensus in doctrinam propositam, intelligendo
proinde doctrinam ut doctrinam, non vero per respectum ad solum
exteriorem actum assensus, aliosque actus exteriores cum ipso con­
nexos, intelligendo nempe doctrinam ut exteriorem quandam eius
professionem ac proinde ut exteriorem quandam rem agendam: nam
ita haberetur merum exercitium iurisdictionis circa res quascumque
agendas, quam nemo theologorum negat aut negare potest, ac fieret
gressus extra quaestionem, formale punctum controversiae iterum
confunderetur et in incassum disputaretur.
Quarto, sic proposita quaestione et salva probabilitate contrariae
sententiae ob partialem ac speciosam veritatem quam eius rationes
continere videntur,01 putamus sententiam affirmantem iurisdictionalem
sive directam ac imperativam vim potestatis magisterii esse non
leviter probabiliorem. Et ut omittamus rationes deductas ex auctori­
tate sive S. Thomae sive etiam documentorum Ecclesiae (Cone. Vati­
cani et Codicis I.C.), quae ultra modum discussionem protraherent
quasque ceteroquin unusquique in suum sensum contorquere ac inflare
conatur, directe accedendo ad ipsum essentiale punctum controver­
siae, dicimus ipsam potestativam sive authenticam propositionem
veritatis per magisterium Ecclesiae continere veram ac directam
’* Eas rationes, supra indicatas (p. 30), singillatim refutare, cxulat a nostro scopo.
Aliquam carum refutationem invenies apud Zapelena, Ioc. cit. (supra, in p. 24). Ceterum
praecipuae rationis refutatio continetur in ipso nostro argumento, mox afferendo.

rationem imperii ac parere internam obligationem assensus (in intel­
lectu scilicet ac voluntate, a quibus veluti copulative ille actus
procedit, a voluntate quidem imperative, ab intellectu vero elicitive)
ac pro tanto magisterium esse veram potestatem iurisdictionis, non
minus quam eam communiter dictam iurisdictionem qua imperantur
res exteriores agendae, et a qua proinde solo obiecto magisterium
distinguitur.
Ad cuius rei intelligentiam, haec cum Caietano62 animadverte.
Semel nobis proposito obiecto fidei, resultat in nobis obligatio prae­
bendi assensum, quae obligatio procul dubio ab aliqua lege seu ab
aliquo actu iurisdictionis sive imperii, saltem divini, procedit. Ad
integritatem autem obiecti fidei nostrae duo elementa concurrunt,
scilicet ipsum obiectum seu veritas et eius propositio quam Deus
commisit magisterio Ecclesiae. Hoc autem magisterium, per suam
propositionem, fit veluti minister ac instrumentum obiecti fidei,
transitque in conditionem modificantem illud, seu quodammodo vere
modificat veritatem revelatam, non quidem in seipsa sed relate ad
nos et ad fidem nostram, quatenus indicat ac determinat nobis quid
sit credendum, hoc nempe vel illud, et in hoc vel illo sensu. Ex quo
sequitur quod obligatio consurgens ex propositione obiecti fidei taliter
modificati, ratione ipsius modificationis obiecti, ipsa quoque modifi­
catur ac veluti bifurcatur, ita nempe quod, quatenus est obligatio
credendi veritatem revelatam, procedit a magisterio ipsius Dei, qua­
tenus vero est obligatio credendi hanc vel illam veritatem, aut in hoc
vel illo sensu (sub hac praecise formalitate ac determinatione huius
vel illius) procedit a magisterio Ecclesiae: quod nempe, posita Ec­
clesiae propositione, debeamus credere, hoc est a Deo; sed quod
debeamus credere hoc vel illud, hoc est ab Ecclesia. Si autem ab
huiusmodi ecclesiastico magisterio obligatio procedit, manifeste conse­
quitur ipsum esse potestatem imperii sive proprie dictae iurisdictionis.
Ceterum, geminatae illae obligationes, quamvis inter se distinctae,
minime ab invicem secernuntur; sicut enim ipse assensus fidei est
unicus actus ab unico, utut modificato, obiecto specificatus, ita
obligatio, quae illum assensum imperat, est unica fidei obligatio quae
ab utroque humano ac divino magisterio sub diversa ratione procedit:
imperium quippe Ecclesiae, tanquam modificativa conditio, vehit
imperium divinum.
'
Ad haec accedit duplex alia consideratio, petita ex ampliori lati­
tudine ecclesiastici magisterii. Hoc enim se extendit non solum ad
obiectum fidei divinae infallibiliter propositum, sed etiam ad non
infallibilem sed prudentialem tantum propositionem obiectorum cum
° In 2-2, q. 1, a. 1, n. 10; q. 5, a. 3, n. 1. Cf. ipsum S. ThOmam, 2-2, q. 1, a. 10.

DE EFFECTU

77

veritate fidei intime connexorum, quae exigit assensum religiosum,
necnon ad infallibilem eorundem propositionem, quam quidam theo­
logi docent fundare obligationem solius fidei ecclesiasticae. In utroque
igitur casu (altero certo, altero problematico), deficiente auctoritate
divina, nonne est ipsa ac sola auctoritas ecclesiastici magisterii quae
possit gignere praefatam obligationem cuique propterea tribuenda
sit vera ratio iurisdictionis?
Ad coronidem huius quaestionis de potestate Ordinis eiusque habi­
tudine ad potestatem iurisdictionis, utile ducimus huc revocare
GENERALE ALIQUOD PROBLEMA CIRCA POTESTATEM
ECCLESIAE, quod uno vel alio modo emergebat aut involvebatur
in variis quaestionibus tum huius tractatus de Ordine tum aliorum
tractatuum de sacramentis, signanter in quaestionibus de potestate
Ecclesiae circa determinationem materiae et formae sacramentorum,
de indole potestatis episcopalis eiusque sacramentalitate et de ratione
ministri extraordinarii Confirmationis et Ordinis.
Problema ad hoc breviter reducitur: In Ecclesia datur duplex
potestas, Ordinis scilicet et iurisdictionis (abstrahimus autem a
praefata controversia de habitudine magisterii ad iurisdictionem.
cum ad praesens problema ipsa consideratio magisterii nihil faciat) ;
ad priorem potestatem manifeste pertinet administratio sacramen­
torum, ad alteram vero regulatio disciplinae (et quod magisterium
attinet, propositio doctrinae). Ast, praeter huiusmodi cultualia vel
disciplinaria iura et officia, quae manifestam produnt cum alterutra
potestate connexionem, competit etiam Ecclesiae complexus quidam
iurium ac potestativorum actuum, quorum origo vel connexio cum
utra potestate non jacile apparet, scilicet: determinare fortasse
materiam et formam aliquorum sacramentorum (ut saltem defendunt
plures moderni theologi); conferre simplici presbytero extraordi­
nariam facultatem conficiendi chrisma Confirmationis et adminis­
trandi ipsum sacramentum Confirmationis (et probabiliter aliquorum
ordinum sacramentalium) ; conferre iurisdictionem sine qua absolutio
sacramentalis valide exerceri nequit; apponere conditiones validitatis
sacramento Matrimonii, sanare in radice sacramentum Matrimonii,
solvere sacramentum ipsum Matrimonii ratum nec consumma­
tum, necnon Matrimonium non sacramentale etiam consummatum:
solvere per indulgentias poenam temporalem coram Deo debitam;
solvere a voto et iuramento. Quaeritur igitur ad quamnam potestatem
haec iura et actus pertineant: utrum nempe ad potestatem Ordinis
an ad potestatem iurisdictionis, an respective ad utramque, an deni­
que ad aliquam tertiam potestatem commixtae aut superioris indolis.

Praeterea, etiam resoluta in uno vel alio sensu hac quaestione,
problema ulterius implicatur ac duplicatur ex ipsa duplicitate (aut
triplicitate) potestatis in Ecclesia. Nam cum Ecclesia sit una cumque
una sit suprema in Ecclesia potestas, Romani scilicet Pontificis auc­
toritas, oportet ut in eo, tanquam in altiori principio, omnis ecclesi­
astica potestas quodammodo colligatur et ab eo procedat; iamvero
hoc nullatenus apparet in linea potestatis Ordinis, quae videtur
simpliciter abrumpi in episcopatu, dum linea iurisdictionis (ac magis­
terii) ulterius ascendit in papatum. Quomodo igitur huiusmodi duarum
potestatum disiunctio, eaque in supremo ipso ac unitario Capite
Ecclesiae, sanari aut explicari poterit, aut quomodo universalis ipsa
solvendi atque ligandi potestas, quae omnem ecclesiasticam auctori­
tatem involvit quaeque ipsi Petro eiusque successori primario collata
est, poterit ad necessariam unitatem revocari?
Primo ac principali problemati, cum quo ceteroquin alterum logice
connectitur, multifarias solutiones afferunt vel suggerunt doctores,
quae ad duas reduci possunt: alteram nempe, quae praefata iura et
actus refert ad ipsam potestatem iurisdictionis, uno vel alio modo
explicatam, et alteram, quae ea reducit ad tertiam quamdam altioremque potestatem quae medio aliquo modo se habeat inter Ordinem
et iurisdictionem; quibus et nos addemus tertiam solutionem ea iura
inter utramque potestatem dividentem.03
Prima igitur ac communior opinio est, ea omnia iura et actus
procedere ab ipsa potestate iurisdictionis. Sed quoad modum quo
iurisdictio se extendit ad ea vel influit in ea, utrum scilicet ut causa
an ut mera conditio, quatuor afferuntur discrepantes explicationes.
1. Iurisdictio est causa, et quidem principalis. Scilicet R. Pontifex
ea omnia agit ex plenitudine potestatis iurisdictionis. Haec sententia
videtur esse de mente aliquorum theologorum, et certe a quibusdam
assumitur in peculiari ac difficiliori quaestione de facultate a Papa
concessa simplici presbytero, ut extraordinario ministro Confirma­
tionis et Ordinis; qui quidem aliunde dividuntur in ulteriori quaes­
tione de indole effectus sive potestatis quem presbyter accipit ab actu
iurisdictionis Papae: nam quidam (ut Boulanger, Bouëssé, Lehmkuhl)
" Paucissimi sunt auctores qui hanc questionem considerant, modo scilicet synthctico
et relate ad omnia praedicta iura; generatim mentem suam peculiariter aperiunt occa­
sione quaestionis de extraordinario ministro Confirmationis et Ordinis, quam late expo­
suimus in art. 5 (tom. 2, pp. 251-279) quaeque est omnium difficillima. Item non omnes
mentem suam clare explicant aut ipsis verbis, quibus eorum opinionem hic exprimimus,
utuntur. Putamus tamen ab illius interpretatione essentialiter non aberrare, ut patet
praecipue ex dictis in praefato art. 5. Inter cos qui clarius et universalius suam senten­
tiam proferunt, citandi sunt peculiariter Billot et Journet.

eam concipiunt in linea Ordinis, alii vero (Ddlger, De Guibert,
Mostaza, Baisi, Morsdorf) in ipsa eadem linea iurisdictionis.®·
*
2. Iurisdictio est causa instrumentons. Scilicet R. Pontifex ea agit
non potestate principali ac iure proprio, sed potestate instrumental!,
seu tanquam instrumentum Dei; distinguenda igitur est duplex potes­
tas iurisdictionis in Ecclesia, altera principalis, qua feruntur leges
in foro Ecclesiae, et altera instrumental, qua exercentur praefata
iura et actus in ipso foro divino. Ita Billot (cf. supra, pp. 64 sq.).
3. Iurisdictio est mera conditio, sed tamen quodammodo habilitons.
Scilicet Papa, per suam iurisdictionalem actionem (declarativam vel
effectivam), hoc ad modum conditionis efficit ut ipse influxus divinus
praefatos effectus immediate operari queat. Ita Journet, qui hanc
quaestionem satis diffuse examinat, et praecedentem explicationem
Billot directe impugnat.65
4. Iurisdictio est conditio, et quidem mere designans. Papa nempe,
per suum actum iurisdictionalem, designat subiectum cui ipse Deus
confert potestatem confirmandi; vel, si placet, Papa confert pres­
bytero ius ad habendam a Deo eam potestatem. In Stratib, LercherUmberg, Dander, qui proinde agunt de solo casu extraordinarii
ministri Confirmationis (quoad solutionem autem Matrimonii, voti
et iuramenti, Lercher-Umberg sequuntur supradictam sententiam
Billot).66

Secunda opinio paucorum recentiorum docet quaedam saltem ex
illis iuribus vel actibus procedere non a potestate iurisdictionis, sed
ab altiori quadam potestate ministerial!, vel liturgica. vel excellentiae,
quae veluti medio modo se habet inter potestatem Ordinis et potes­
tatem iurisdictionis et in qua proprii characteres utriusque potestatis
veluti commiscentur. Ita praecipue Michel, Congar et Boularand,
saltem quod attinet quaestionem de collatione simplici presbytero
extraordinariae facultatis confirmandi et ordinandi, quam directe
agitant.67 Ceterum hanc communem opinionem tribus diversis modis,
ad invicem essentialiter reducibilibus, explicant. Michel enim loquitur
de potestate ministcriali, qua Papa valet determinare materiam et
formam aliquorum sacramentorum et designare extraordinarium
ministrum Confirmationis et Ordinis. Congar loquitur de quadam
MCf. in torn. 2, pp. 262-267.
““Les interventions de l’Eglise nous semblent jouer chaque fois non pas d’une façon
strictement instrumentale, mais bien plutôt (soit qu’elles se bornent à ‘déclarer’ des
volontés immédiatement divines, soit qu’elles ‘promulguent’ certaines mesures immédiate­
ment ecclésiastiques) à la manière d’un conditionnement permettant aux interventions
divines de se produire ultérieurement” (op. cil. [supra, in p. 241 215; cf. 222, in fine).
’* Cf. in tom. 2, p. 265.
*’ Cf. ibidem, pp. 267-270.

potestate liturgica, qua Papa dominatur in materia cultuali ac sacra­
mentali ac ideo valet concedere simplici presbytero facultatem confir­
mandi et ordinandi, necnon benedicendi chrisma, imo valet ipsum
sacramentum Ordinis, veluti globali modo a Christo institutum,
organizare ac determinare.”8 Boularand loquitur de quadam potestate
excellentiae quae sit participatio sic dictae illius “auctoritatis excel­
lentiae” quam Christus habet super sacramenta. Praeterea extraor­
dinariam potestatem collatam presbytero ipse concipit, sicut Congar,
ut aliquid medium inter potestatem Ordinis et potestatem iurisdic­
tionis, pertinens, ut ait, ad potestatem iurisdictionis quoad suam
originem et ad potestatem Ordinis quoad suum finem, quin tamen
utri potestati secundum se correspondeat; ex quo conici potest
ipsum, non secus ac Congar (etsi non explicite id significet), eodem
modo concipere etiam ipsam potestatem Papae, a qua ea presbyteralis potestas procedit.60
Tertia autem ac media opinio nobis videtur amplectenda, qua,
quamvis in ipsis terminis ab auctoribus non proponatur, tamen a
plurium mente non longe distare videtur, quaeque, fundata in ipsis
principiis S. Thomae de natura potestatis Ordinis eiusque habitudine
ad iurisdictionem necnon de propria distinctione inter episcopatum
et presbyteratum, servat ex una parte adaequatam distinctionem
potestatis Ordinis a potestate iurisdictionis, retinet nec pervertit hanc
classicam duarum ecclesiasticarum potestatum divisionem diuturna
traditione theologica ac ipsis Ecclesiae documentis firmatam, et in­
simul satisfit legitimis diversarum opinionum exigentiis tam in par­
ticulari ac difficiliori quaestione de extraordinario ministro Confirma*' “La notion de juridiction est une notion très précise, mais qui nous paraît trop
étroite pour s’appliquer à notre problème [du ministre extraordinaire de la Confirmation
et de l’Ordrc]. Ne faudrait-il pas chercher plutôt du côté d’un pouvoir liturgique qu’il
y aurait lieu d’étudier et de définir, sur lequel on ne prétend ici que ménager quelques
ouvertures? Bien des théologiens, sans lui donner ce nom de ‘pouvoir liturgique,’ font
appel, pour le pouvoir de confirmer, de bénir le chrême et de conférer les Ordres, actes
propres de l’évêque, à tnt pouvoir qui tient à la fois du sacerdoce et de la juridiction
sans se laisser ramener simplement ù l'un ou à l'autre. . . Je crois aussi que c’est une
notion de ce genre qui. au-delà d’une pure question de juridiction, permet de donner
tout son sens, soit au sacre du pape, soit à son titre de Souverain Pontife, soit au pouvoir
qu'il exerce en matière proprement sacramentelle, liturgique et cultuelle" (“Faits, pro­
blèmes et reflexions à propos du pouvoir d’Ordre et des rapports entre le presbytérat
et l’épiscopat,” La Maison-Dieu XIV [Paris 1948] 117 sq.).
w “Nous préférons voir dans cette délégation [du Pape] une certaine communication
de ce ‘pouvoir d’excellence’ que le Christ en tant qu’homme, possède sur les sacrements...
Les concessions que nous avons constatées ne sont-elles pas la preuve que l’Eglise possède
quelque chose de cette ‘potestas excellentiae’ de Jésus Christ? et que le Souverain Pontife,
nonobstant son incompétence sur la substance des sacrements, déterminée par le Christ
lui-même, peut transmettre, sans rite consécratoire, un certain pouvoir liturgique, ressor­
tissant <1 la juridiction par son origine et à l'ordre par sa fin, mais ne répondant exacte­
ment ni à l’un ni à l’autre?” (“La consécration épiscopale est-elle sacramentelle?.”
Bulletin de littérature ecclésiastique LIV [1953] 24 sq.).

tionis et Ordinis, quam in generaliori quaestione respiciente omnia
supradicta iura et actus Ecclesiae, in his quae pertinent sive ad
materiam sacramentalem ac cultualem sive ad forum conscientiarum.
Oportet scilicet haec omnia iura et actus reducere respective, iuxta
uniuscuiusque indolem et naturam, ad utramque Ordinis et iuris­
dictionis potestatem, ea dividendo in duas distinctas categorias,
alteram complectentem vinculorum solutionem in foro conscientiae
(indulgentias, solutionem voti ac iuramenti, et similia), quae pertinet
ad veram ac meram potestatem iurisdictionis, et alteram conplectentem determinationes in materia cultuali sive sacramentali ac
pertinentem ad ipsam potestatem Ordinis in ampliori ac hierarchico
sensu intellectam (determinationem nempe materiae et formae sacra­
menti, si qua detur, facultatem extraordinarii ministri Confirmationis
et Ordinis, ac similia; casus vero iurisdictionis ad absolvendum in
sacramento Poenitentiae et varii actus Ecclesiae circa validitatem
sacramenti Matrimonii, de quibus supra in p. 77, reduci possunt
ad unam vel alteram potestatem, iuxta diversam, solutivam nempe
aut cultualem, eorum considerationem, vel fortasse ad copulatum
influxum utriusque simul potestatis).

Et primo, quod attinet ad priorem iurium sive actuum categoriam,
non difficile intelligitur ea pertinere ad solam ac meram Ecclesiae
iurisdictionem et ab ea procedere. Non enim cogitanda aut rimanda
est Ecclesiae iurisdictio ad merum tramitem illius iurisdictionis quae
civili societati naturaliter competit; cum enim Ecclesia sit altior
supernaturalisque societas seu ad altiorem finem altioraque communia
bona ordinata, potestas ipsa iurisdictionis quae ei competit amplior
est et ad altiora iura et officia connaturaliter se extendit, seu ad
dirigenda et imperanda omnia media quae ad suum supernaturalem
finem ordinantur et inter quae invenitur ipsa doctrina fidei per
iurisdictionale magisterium regulata. Ad hanc igitur ampliorem ac
proprie ecclesiasticam iurisdictionem pertinet praefata solutio vin­
culorum in ipso foro conscientiae; nam, ex una parte solutio vinculi
est aliquid iurisdictionale, cum ad legislatorem pertineat non tantum
leges condere sed etiam privilegia dispensare ac vincula relaxare, et
ex alia parte ipsa illorum vinculorum divina ac interior natura non
obstat iuri Ecclesiae, supernaturalis societatis, cui Christus supernaturaliter contulit omnem solvendi atque ligandi potestatem.
Unde nulla apparet necessitas adstruendi peculiarem aliquam superioremque potestatem diversi generis ab ecclesiastica iurisdictione.
nec etiam fingendi aliquam instrumentaient potestatem iurisdictionis,
quae cum ipso conceptu iurisdictionis difficulter conciliari videtur et

aliunde inaniter entia multiplicaret. E converso omnia convenienter
explicantur, ampliando supradicto modo considerationem unius ac
eiusdem principalisque potestatis ecclesiasticae iurisdictionis: ipsa
enim ad omnia media, ecclesiasticum finem respicientia, proprio ac
nativo iure se extendit, unamquamque materiam sua vi ac imperio
diversimode attingens, doctrinam nempe magisterialiter (hinc potestas
magisterii), res vero et actiones disciplinariter, idque tam in ordine
communi quam in ordine cultuali pro quanto hic respicit licitam
sacramentorum ministrationem (hinc potestas disciplinaris, sive ca­
nonica, sive, ut quidam dicunt, regiminis); disciplinariter ceteroquin
ea attingit sive iubendo ac ligando, sive permittendo ac solvendo;
ad quam solvendi oeconomiam pertinent etiam supradictae indul­
gentiarum concessiones et voti ac iuramenti solutiones.
Secundo, quod attinet alteram iurium categoriam, respicientem
influxum Ecclesiae in ipsam validitatem sacramentorum, facilius
quidem intelligitur eam non pertinere ad ipsam jurisdictionem (nam
ibi non agitur de imperando, aut mere concedendo, aut solvendo, sed
potius de faciendo sive constituendo, ea nempe quae pertinent ad
validitatem sacramentorum, ut maxime patet de determinatione
materiae et formae et de constitutione validi ministri), difficilius vero
intelligitur eam pertinere ad ipsam potestatem Ordinis, quae videtur
esse tantum cultus executiva sive ministrativa, nec exigere diversam
aliquam potestatem, quae sit ipsius cultus vel principiorum cultus
veluti constitutiva. Attamen, id vehementer suadet triplex consideratio.
Et imprimis, non videtur posse dari medium inter potestatem
Ordinis et potestatem iurisdictionis, tam (sit venia verbis) horizontaliter quam verticaliter, quemadmodum non datur medium inter
eorum obiecta, seu facere et iubere, ministrare et imperare, nec
ideo illae duae potestates possunt confluere in unam et eandem
rationem formalem in qua veluti commisceantur aut superius resol­
vantur: semper manebunt duae distinctae claves regni coelorum, nec
poterunt unificari nisi ratione subiecti quod una manu utramque
elavem sustineat. Propterea supradictum conamen quorumdam
modernorum adstruendi aliquam huiusmodi potestatem, caducam
fallacemque sortem sibi parare videtur, generando contradictorium
quoddam hybridumque fetum, qui neque sit simpliciter potestas
Ordinis neque potestas iurisdictionis, et tamen quodammodo sit utra­
que,70 quique, sub mentita veste potestatis, effugit omnem potestatis
’"Congar: “Un pouvoir qui tient à la fois du sacerdoce et de la juridiction sans se
laisser ramener simplement à l'un ou à l’autre” (cf, reliqua verba, supra, p. 80).
Boularand: “Un certain pouvoir liturgique, ressortissant à la juridiction par son origine,

divisionem vagatque irreducibiliter inter Ordinem et iurisdictionem,
veluti tertia ac peregrina species inter duas oppositas species potes­
tatum.71 Nec ceteroquin melior est alia determinatio allata a Boularand, iuxta quam ea potestas esset quaedam “potestas excellentiae”
de genere illius quam Christus habet super sacramenta; nam, ut
notatum est in art. 5 (tom. 2, p. 277 sq.), huiusmodi conceptio aut
expressio est aliquid prorsus novum in theologia adversaturque pe­
culiariter doctrinae S. Thomae, ab aliis theologis communiter receptae,
iuxta quam huiusmodi potestas ita est propria Christo ut nulli,
nequidem apostolis, communicata fuerit.
Praeterea, potestas Ordinis accipienda est secundum latiorem quandam amplitudinem. Quamvis enim haec potestas tota et exclusive
ordinetur ad cultum sive sacramenta, non tamen tota exhauritur in
ipsa ac sola administratione sacramentorum, sed extenditur quoque
ad ea principia vel conditiones, a quibus haec administratio secundum
suam validitatem dependet, uti sunt ipse ritus sacramentalis et ipsa
potestas ministri a qua ritus conficitur ac ministratur. Nam, iuxta
principia S. Thomae, “eiusdem virtutis esse videtur aliquam perfec­
tionem tribuere, et ad susceptionem illius materiam praeparare”
(C. Gcnt. 4. 74), “Ad duo quorum unum est causa alterius, una
potestas ordinatur” {Suppi., q. 17, a. 2, ad 1), “Etiam in naturalibus
ab eodem agente fit materia in ultima dispositione ad formam et
recipit formam” {ibid., q. 37, a. 4, ad 1). Unde, si quae sit in Ec­
clesia seu apud Papam, potestas determinandi validas conditiones
administrationis sacramentorum, tam ex parte ipsius ritus quam ex
parte ministri, huiusmodi potestas dicenda est pertinere ad potestatem
Ordinis, saltem ut aliqua eius extensio.
Praeterea, ipsa attenta consideratio potestatis episcopalis, prout
distinguitur ac eminet potestati presbyterali, ad eandem conclusionem
ducere videtur. Quamvis enim haec potestas, collata per ordinationem,
sit certissime potestas Ordinis, et quidem, de se ac vi propria, confectiva duorum sacramentorum Confirmationis et Ordinis, tamen non
est eiusdem rationis, intra latitudinem quidem ipsius potestatis Or­
dinis, ac potestas presbyteralis, sed est “potestas alicuius altioris
ministerii” {C. Gcnt. 4. 76), ita ut “potestas sacerdotis excedatur a
potestate episcopi quasi a potestate alterius generis” {Suppi., q. 40.
et à l’ordre par sa fin, niais ne répondant exactement ni à l’un ni à l’autre” (cf. dicta
supra, p. 80).
hAd rem Journet: “Nous retrouvons une fois de plus la distinction qui reconnaît à
l’Eplisc, en droit divin, deux sortes de pouvoirs, les pouvoirs d’ordre et les pouvoirs de
juridiction. Nous n’éprouvons aucun besoin de transcender cette distinction si pro­
fondément traditionnelle. . . Il est impossible, du point de vue de la logique, de songer
à un entre-deux, qui ne serait réductible ni au droit divin ni au droit canonique”
{op. cil. [supra, in p. 24] 147).

a. 6, ad 3), generis nempe hierarchici, excedentis in sua ratione
meram sacerdotalem potestatem offerendi sacrificium ac ministrandi
quomodolibet sacramenta. Nihil ergo mirum, si in hac ipsa hierarchica ac pontificali Ordinis potestate, hierarchice extensiva ac
completiva essentialis ac sacramentalis sacerdotii, gradus duplex in­
veniatur, seu a simplici episcopatu ulterius extendatur altiusque
ascendat ad Supremum qui dicitur Pontificatum, ita ut in Papa at­
tingat alterum supremumque suum gradum, potestatis scilicet altissimi cuiusdam ministerii, cui competat non quidem administrare iure
proprio ac ordinario aliquod particulare sacramentum (haec enim
potestas in ipso episcopatu consummatur), sed ita cultui et sacra­
mentis praesidere ac dominari, ut quasdam saltem (quantum hucus­
que scimus) inducere possit determinationes in his a quibus sacra­
mentorum validitas dependet. Quo extensivo nec improprio sensu,
huiusmodi papalis potestas est Ordinis potestas, eiusdem quidem
generis ac potestas episcopalis72 sed altioris gradus, seu vere illa
“plenitudo pontificalis potestatis”73 a qua Papa, et Summus Pontifex
et Episcopus episcoporum in plenario sensu nominatur, quaeque ex­
tendendo ipsam sacerdotalem potestatem, per presbyteratum collatam,
facit ut “Cathedra Petri” sit vere “Cathedra sacerdotalis.”74

Et haec videtur esse, saltem aequivalenter, sententia ipsius S.
Thomae, ut constat praecipue ex 3 p., q. 72, a. 11, ad 1; In 4 Sent.,
dist. 7, q. 3, a. 1, q. 3; Suppi., q. 38, a. 1, ad 3; q. 40, a. 6, ad 3,
quos locos retulimus in art. 5 (tom. 2, pp. 254, 312),75 ubi hanc
”S. Thomas, Suppi., q. 40, a. 6, ad 3: “Potestas sacerdotis exceditur a potestate epis­
copi quasi a potestate alterius generis. Sed potestas episcopi exceditur a potestate Papae
quasi a potestate eiusdem generis."
” In 4 Sent., dist. 7, q. 3, a. 1, q. 3; Suppi., q. 38, a. 1, ad 3.
Iuxta expressionem Cypriani; cf. in torn. 2, p. 313.
™ Attende S. Thoniam in ipsa tractatione de potestate episcopali, prout est potestas
Ordinis, uno ac continuato discursu introducere potestatem Papae. In C. Gen. 4. 76:
“Necesse est aliquam superiorem potestatem esse in Ecclesia alicuius altioris ministerii,
quae Ordinis sacramentum dispenset. Et haec est episcopalis potestas. . . Manifestum est
autem quod quamvis populi distinguantur per diversas dioeceses et civitates, tamen, sicut
est una Ecclesia, ita oportet esse unum populum Christianum. Sicut igitur in uno speciali
populo unius ecclesiae requiritur unus episcopus, qui sit totius populi caput, ita in toto
populo christiano requiritur quod unus sit totius Ecclesiae caput.” Suppi., q. 40, a. 5,
quaerit utrum episcopatus sit ordo; subinde in a. 6 immediate quaerit utrum supra
episcopos sit aliquis superior in Ecclesia, i.e. Papa, ac scribit (corp., ad 1 et 3): “Ubi­
cumque sunt multa regimina ordinata in unum, oportet esse aliquod universale regimen
super particularia regimina. . . Et ideo cum tota Ecclesia sit unum corpus, oportet si
ista unitas debet conservari, quod sit aliqua potestas regitiva respectu totius Ecclesiae,
supra potestatem episcopalem, qua unaquaeque specialis ecclesia regitur. Et haec est
potestas Papae. . . Quamvis omnibus apostolis data sit communiter potestas ligandi et
solvendi tamen ut in hac potestate ordo aliquis significaretur, primo soli Petro data est,
ut ostendatur quod ab eo in alios ista potestas debet descendere. . . Potestas sacerdotis
exceditur a potestate episcopi quasi a potestate alterius generis Sed potestas episcopi
exceditur a potestate Papae quasi a potestate eiusdem generis.”

materiam fusius examinavimus, praecise relate ad principale prob­
lema de indole extraordinarii ministri Confirmationis et Ordinis.
Ceterum haec sententia essentialiter satisfacit legitimis ipsis exigentiis
illorum modernorum theologorum, qui, ut Congar, Boidarand et
Michel, pertinenter inculcarunt quod ad explicanda praefata Ecclesiae
iura, in his quae respiciunt validitatem sacramentorum, oportet egredi
a mera linea potestatis iurisdictionis,7® quamvis et ipsi, distracti a
phantasmate alicuius altioris ac indefinibilis potestatis, praetermise­
rint obviam ac logicam viam quae ante eorum oculos aperiebatur
quamque Angelicus ipse indigitabat. Si cui autem mira et inconsueta
videatur huiusmodi attributio potestatis Ordinis ipsi Supremo Pon­
tificatui, attendat ecclesiologos doctores, apologeticis praesertim prae­
occupationibus absorptos, in propriam indolem et amplitudinem
Supremi Pontificatus nondum exhaurienter inquisivisse, eamque intra
angustiores limites aliarum duarum potestatum iurisdictionis ac magis­
terii totam constrinxisse: cum tamen evangelica vox clare testetur
omnem potestatem ligandi atque solvendi, atque omnem elavem regni
coelorum, ipsi Petro collatam esse, a quo proinde non modo Ecclesiae
disciplina sed ipse cultus pariter dependet.

Exinde patet etiam solutio afferenda alteri problemati (cf. supra,
p. 78), de unificandis scilicet duabus Ordinis ac iurisdictionis potes­
tatibus, ita ut utraque suum culmen attingat in supremo ipso Capite
Ecclesiae, a quo ecclesiastica unitas dependet et omnis potestas
quodammodo derivatur. Triplex enim via ad id explicandum aperta
manet, unamque vel aliam unusquisque theologus arripiet iuxta modo
explicata; nonnisi tamen tertia plenius satisfacere queit. Si enim cum
communiori sententia arripitur sola via iurisdictionis, ad terminum
illius invenietur Caput Ecclesiae cum sola plenitudine iurisdictionis
ac magisterii, veluti Rex et Doctor, non veraciter Summus Pontifex:
ipsa enim Ordinis via, in qua pontificalis auctoritas invenitur, abrupta
manet ac clausa in episcopatu. Si vero quis, nitens cum audacioribus
quibusdam theologis a mera via iurisdictionis egredi, praetermittit
tamen ipsam viam Ordinis aggrediturque tertiam quamdam semitam
quae vaget inter utramque, nihil solidum conficere videtur ac desi­
deratum finem attingere non poterit: perveniet enim ad supremum
aliquod Caput Ecclesiae, habens ex una parte plentitudinem iuris­
dictionis et sustinens ex alia parte indefinibile quoddam simulacrum
alicuius ministerialis vel liturgicae vel excellentis auctoritatis, quae
nec iurisdictionis est nec Ordinis potestas. Restat igitur tertia ac
connaturalis via, per quam utraque Ordinis ac iurisdictionis linea,
”Cf. Congar, cit. supra in p. 80.

parallelo quodam ac continuato ascensu et salvis utriusque iuribus
ac proprietatibus, ad eundem Ecclesiae Caput ac unitatis principium
logice ducatur. Potestas scilicet Ordinis, quae est veluti fundamentum
ac fulcrum ipsius potestatis iurisdictionis, incipit sola in diaconatu
ac sola procedit in presbyteratum, retinens in utroque gradu purum
sacerdotalemque suum characterem; subinde ascendit in episcopatum
addens praefato suo essentialiter sacerdotali characteri novam notam
hierarchical», pertinentem ad ipsam lineam Ordinis et extensivam
praeviae illius sacerdotalis potestatis, simulque in eodem episcopali
gradu occurrit alteri potestati iurisdictionis, quae ibi initium iam
capit, eique in eodem subiecto absque confusione copulatur; tandem
utraque simul potestas ascendit in altiorem gradum Papatus, utraque
quidem sub sua propria ac distincta ratione hierarchica, altera tamen
ut hierarchia cultualis sive proprie pontificalis, altera ut hierarchia
canonica sive disciplinaris ac doctoralis. In eo igitur supremo gradu,
utraque Ordinis et iurisdictionis potestas apicem suum attingit, con­
serta quidem sed inconfusa ratione colligens omnem ligandi atque
solvendi auctoritatem in uno ac eodem subiecto, quod est simul
Pontifex, Rex et Doctor totius Ecclesiae.
Ex dictis tandem colligi potest sequens DIVISIO POTESTATIS ECCLESIAE:1'1
Potestas iuris humani, seu potestas stricte canonica. Fundatur in lege sive
concessione Ecclesiae.
Potestas Ordinis, seu liturgica. Invenitur in inferioribus nec divinae institu­
tionis ordinibus; item partialiter in diaconatu, presbyteratu et episcopatu,
prout his ordinibus canones Ecclesiae adnectunt quaedam iura in cultum,
ut ab Ecclesia statutum sive regulatum.
Potestas iurisdictionis. Ratione modi, quo confertur, dividitur in ordinariam
(propriam vel vicariam) et delegatam (a iure vel ab homine). Ratione
vero obiecti est triplex:
Lcgislativa
ludicialis
Coactiva
Potestas iuris divini. Provenit ex institutione divina ac confertur per medium
a Deo institutum, i.e. per sacramentum, consecrationem vel electionem.
Potestas Ordinis, sive liturgica, sive sanctificandi. Habet pro obiecto cultum
et sanctificationem animarum per sacrificium et sacramenta.
Potestas sacerdotalis (proprie talis). Refertur ad sacrificium et sacramenta,
ut connexa cum sacrificio.
Principalis, seu exeeutiva et productiva (Presbyteralis).
Sacrificalis. Refertur ad ipsum sacrificium.
Sacramcntalis. Refertur ad sacramenta.78
” Divisio assignatur praecipue iuxta obiectum. Typis italicis designantur potestates
quae certius specifice distinguuntur. Ceterae sunt varii actus vel varii gradus eiusdem
specifice potestatis.
™
’* Potestas sacrificalis et potestas sacramcntalis non differunt specifice inter se, sed sunt
duo actus, prior principalis et alter secundarius, eiusdem potestatis; nam, ut explicat
S Thomas, alter se habet ad priorem ut dispositio ad formam, quatenus per sacramenta
Bapt., Poenit et Extr.-Unct., homo disponitur ad Eucharistiam, et eiusdem agentis
est inducere formam et eius dispositionem (C. Geni. 4. 74; Suppi., q. 17, a. 2, ad 1;

Judicialis, vel absolutiva. Refertur ad Poenitentiam.
Mere sacramcntalis, vel mere ministerialis, vel mere remissiva.
Refertur ad Baptismum et Extremam Unctionem.
Secundaria, seu ministerialis (Diaconalis).
Potestas pontificalis (minus proprie, seu extensive, sacerdotalis).™
Episcopalis. Ordinatur praecipue ad socialia sacramenta, i.e.
Confirmationem et Ordinem.
Papalis. Influit in validas conditiones sacramentorum.80
Potestas iurisdictionis,81 sive non liturgica, sive iurisdictionis proprie
dictae, sive regiminis late accepti, sive imperandi aut iurisdictionaliter
regendi. Habet pro obiecto non cultum, ut a Deo statutum, nec sanctifica­
tionem animarum per talem cultum immediate obtinendam, sed aliquid
agendum quod imponitur.
Potestas magisterii, sive docendi authentice et auctoritative. Habet pro
obiecto ipsam doctrinam ut doctrinam, et ideo internum assensum
intellectus in eam.
Potestas regiminis (stricte accepti), sive disciplinaris, sive forensis, sive
canonica (in latiori sensu), sive regendi (in strictiori sensu). Habet
pro obiecto res agendas, qua tales, sive respiciant mores sive cultum,
quoad liceitatem regulatum, sive ipsam doctrinam quoad externam eius
professionem.
Potestas obligativa (ac pro tanto potestas ligandi). Dividitur in
potestates legislativam, iudicialem, coactivam. Ad hanc lineam per­
tinet excommunicatio, seu privatio communionis sive cultus et
sacramentorum.
Potestas dispensativa (ac pro tanto potestas solvendi).
In foro externo.
In foro interno (sive conscientiae).82
Solutio a poena per indulgentias.
Solutio ab obligatione voti ac iuramenti.

Praeter hanc generalem divisionem, iuverit notare etiam duas particulares
divisiones potestatis clavium et potestatis ligandi atque solvendi, quae nec inter
se nec a fortiori cum ea generali divisione omnino correspondent, sed per illius
membra vario modo pervagantur:83
q. 37, a. 4, ad 1). Unde non consentimus cum Zapelena scribente: “Adsunt in Ecclesia
quatuor potestates specifice diversae: potestas sacrificalis, potestas sacramcntalis, potestas
magisterii, potestas regiminis. Sacrificium specie differt a sacramento. Ergo potestas
sacrificalis specifice differt a potestate sacramentali. Nulla adest ratio quare in potestate
iurisdictionis statuatur subdivisio in magisterium et regimen; et non similis subdivisio
statuatur in potestate ordinis, subdivisio, inquam, in potestatem sacramentalem et sacri­
ficalem” (De Ecclesia Christi II [ed. 2, Romae 1954] 171).
” Haec differt a sacerdotali non proprie ut species a specie, sed ut extensio et com­
plementum a re extensa et completa, ut explicatum est in art. 5.
10 Haec differt ab episcopali, non genere sed gradu, ut notat S. Thomas.
“Ut notavimus supra (pp. 29-32), hic non concordant auctores, aliis dividentibus
potestatem in Ordinis et regiminis, regimen vero in magisterium et iurisdictionem; aliis
vero in Ordinis et iurisdictionis, iurisdictionem vero in magisterium et regimen. Quam
alteram divisionem praeferimus.
“ Divisio potestatis in forum internum et forum externum, itenique in forum divinum
et forum humanum sive ecclesiasticum, est, theologice loquendo, aliquomodo confusiva
(cf. Ciiarrière, art. cit. [supra, in p. 24] 203-206) et ceteroquin latius patet quam in
hac nostra divisione. Canonice vero ea divisio valde utilis est ac practica. Iuxta Codicem
I. C. forum dividitur in ecclesiasticum, civile sive saeculare, et mixtum; forum vero
ecclesiasticum in externum et internum, forum autem internum in extrasacramentale et
sacramentale (cf. cann. 120; 258, § 1; 1553, § 2, 1554; 1560; 1933, §3; 2341).
“Nonnisi in latiori sensu, ea omnia commiscentur, ita ut omnis Ecclesiae potestas
dicatur tum clavis tum potestas ligandi et solvendi.

Potestas clavium.3*
Sacramentalis: “Clavis ministerii,” “Clavis Ordinis.” Est potestas aperiendi
vel claudendi regnum coelorum, prout exercetur in sacramento Poenitentiae.
Dividitur in duas classes, non tanquam in species, sed tanquam in duplicem
actum unius potestatis; scilicet:
"Clavis scientiae” (iudicium praevium de dignitate vel indignitate).
“Clavis potentiae” (absolutio vel denegatio absolutionis; in qua absolutione
intervenit exercitium duplicis potestatis Ordinis et iurisdictionis).
Non sacramentalis.
Clavis excommunications.
Clavis indulgentiae.
Potestas ligandi atque solvendi,35 scilicet relate ad impedimenta regni coelorum
(Potestas clavium).
Relate ad principale impedimentum, i.e. peccatum et poenam aeternam (Clavis
sacramentalis').
Relate ad secundarium impedimentum.
Sive poenam canonicam (Clavis excommunicationis).
Sive poenam temporalem Deo debitam.
Solutam per sacramentum Poenitentiae (Clavis sacramentalis).
Solutam per thesaurum Ecclesiae (Clavis indulgentiae).

ART. 11. Utrum per sacramentum Ordinis conferatur character,
in quo fundatur et cum quo identificatur ipsa sacra potestas (In 4
Sent., dist. 4, q. 1 ; 3 p., q. 63, de charactere in genere; q. 69, a. 10, de char.
Bapt.; q. 72, a. 6, de char. Confirm.; Suppl., q. 35, aa. 2-5, de char. Ord.;
Opusculum De articulis fulci et Ecclesiae sacramentis, de char, in gen. In
aliis locis nonnisi transeunter character tangitur. In ipsa Summa C. Gent.
4. 56-60 et 74-77, ubi exponitur tota materia de sacramentis, character non
nominatur, sed tantum generaliter sermo est de sacra potestate).80
“ Cf. tractatum De Poenitentia IV 789-793.
“ Cf. ibid. 1026 sq.
’’Praeter sequentia opera, quae ad rem nostram immediatius et extensius faciunt, huc
referri possunt etiam plura opera citata in art. 5, ubi de sacramentalite episcopatus, et
in art. 7, ubi de universali fidelium sacerdotio (torn. 2, pp. 114-117, 445-453).
Adam, K., Le vrai visage du Catholicisme (trad. E. Ricard, Paris 1931) 165-168.
Ales, Λ. d’, De Baptismo et Confirmatione (Paris 1927) 100-102, 116-124.
Argenlieü, B. T. d’, “Note sur deux définitions médiévales du caractère sacramentel,”
Revue thomiste XXXIII (1928) 271-275; “La doctrine d’Albert le Grand sur le carac­
tère sacramentel,” ibid. 295-311, 479-496; “La doctrine de Saint Thomas d’Aquin sur
le caractère sacramentel dans les ‘Sentences,’” ibid. XXXIX (1929) 219-233; “La doc­
trine du caractère sacramentel dans la ‘Somme,’” ibid. 289-302.
Audet, L., Notre participation au sacerdoce du Christ: étude sur le caractère sacra­
mentel, Québec 1938; “Le caractère sacramentel,” Le Canada français XXIX (194!)
189-201; “Notre participation au sacerdoce du Christ: étude sur le caractère sacramentel,"
Laval théologique et philosophique I (1945) 9-46, 110-130.
Billot, L., De Ecclesiae sacramentis I (ed. 7, Romae 1931) 156-168; II (cd. 7,
Romae 1930) 269-272.
Βονεγτι, I, “‘Res et sacramentum’ nella concczione tomista dei sacramenti,” Divus
Thomas (Piacenza) LV (1952) 228-237.
Bouëssé, H., Le Sauveur du monde, IV: L’économie sacramentaire (ChambérvLeysse [1951]) 275-331.
Bovlarand, E.. “Caractère sacramentel et mvstère du Christ,” Nouvelle revue théolo­
gique LXXII (1950) 252-274.
Brommer, F., Die Lehre vom sakramentalem Charaktcr in der Scholastik bis Thomas

von Aquin inklusive (“Forschungcn zur christlichcn Litcratur-und Dogmcngeschichte,”
VIII-2), Paderborn 1908.
Calle, J., “Cuerpo mistico de Cristo y carâcter bautismal. Interpretation de la nociôn
tomista de carâcter a la luz de la cclesiologia," Miscelanea Contillos XXVI (Santander
1957) 145-214.
Cavallera, F., “Le décret du concile de Trente sur les sacrements en général. VU’
session,” Bulletin de littérature ecclésiastique VII (1915-1916) 74-88.
CHECCONI, I., De natura characteris Ordinis, Romae 1935.
Collart, A., “Character sacramentalis," Collationes natnurcenses XVII (1933) 187-195.
Daniélou, J., Bible et liturgie (Paris 1951) 76-96: “Chap. 3: La sphragis."
Dequeker, L., “Dcr Zin van het sacramentecl Merkteken,” Collectanea mechliniensia
XL (1955) 417-134.
Dix, G., “‘The Seal’ in the second century," Theology LI (1948) 7-12.
Dolger, F. J., -0P“7‘r, cine altchristlichc Taufbezcichnung in ihren Beziehungen zur
profanen und religioscn Kultur des Alter! urns, Paderborn 1911.
Dolan, G. E., The distinction between the episcopate and the presbyterate according
to the thomistic opinion (Washington 1950) 27-55.
DoronzO, E., De sacramentis in genere (Milwaukee [1946]) 263-338.
Durst, B., “De characteribus sacramentalibus," Xenia thomistica (Romae 1925) II
541-5S1. Idem continet opusculum De characteribus sacramentalibus, Romac-Ncrcshcim
1934.
Farine, M. J. L., Der sakramcntale Charakter, Freiburg i. Br. 1904.
Fenton, J. C., “The baptismal character and membership in the Catholic Church.”
The american ecclesiastical review CXXII (1950) 373-381.
Féret, H. M.. “‘Sacramentum res’ dans la langue théologique de S. Augustin,” Revue
des sciences philosophiques et théologiques XXIX (1940) 218-243.
Ferland, A., Le sacerdoce laïque, fondement de l'Action Catholique, Montréal (1936) ;
De Gratia — De sacramentis in communi (Montréal 1945 ) 441-459; De sacramentis in
speciali—De novissimis (Montréal 1940) 460-465.
Fraicneau-Jvlien, B., L’Eglise et le caractère sacramentel selon M.-J. Scheeben,
Bruges 1958.
Galot, J., La nature du caractère sacramentel (Paris-Bruges 1956).
Ghellinck, J. de, “Un chapitre dans l’histoire de la définition des sacrements au
xiie siècle,” Mélanges Mandonnet II (“Bibliothèque thomiste,” XIV, Paris, 1930), 79-86.
Gillmann, F., “Dcr sakramcntale Charakter bei den Glossatorcn Rufinus, J. Favcntinus, Sikard von Cremona, Iluguccio und in dcr Glossa Ordinaria des Decrets.” Dcr
Katholik XC (1910) I 300-313; “Zur Lchrc vom sakramentalen Charakter,” ibid.
(1910) II 215-218. Cf. alios articulos ibid. XCII (1912) I 453 sqq.; XCIII (1913) I
74-76.
Giovanni Battista da Farnese, Il sacramento dcll'Ordine nel periodo precedente la
sessione xxiii di Trento [1515-1562] (Roma 1946) 295-311.
Grollenderg, L., “Bij Thomas leer over het character sacramentalis,” Studia catholica
XIX (1943) 141-149.
Hàring, N. M., “Bercngar’s definitions of ‘Sacramentum’ and their influence on medie­
val sacramcntology,” Medieval studies X (1948) 109 146; “St. Augustine’s use of the
word ‘Character.’’’ ibid. XIV (1952) 79 97; “Character, Signum und Signaculum. Der
Wcg von Petrus Damiani bis zur cigentlichcn Aufnahme in die Sakramcnten lehre im
12. Jahrundcrt,” Scholastik XXXI (1956) 41-69; "Character, Signum und Signaculum,
Dic Einfiihrung in die Sakramento-thcologic des 12. Jahrhundcrts,” ibid. 181-212.
Héris, Cii.-V., Le mystère du Christ (éd. 2, Paris 1953) 209-243, peculiariter 222226, 231 sq.
Hesburgh, T. M., The relation of the sacramental character of Baptism and Con­
firmation to the lay apostolate (Washington 1946) 105-183.
Hodl, L., “Dcr Ursprung dcr Schuldcfinition des sakramentalen Charaktcrs in dcr
Scntcnzenglosse des Alexander von Hales (-f- 1245),” Miinchcner Theologische Zeitschrift
VII (1956) 297-299.
Initiation théologique (par un groupe de théologiens) IV (Paris 1954) 285-290, 370 sq.,
442, 481 sq., 495 sq., 571, 720.
Journet, Ch., L’Eglise du Verbe Incarné I (cd. 2, Paris 1955) 122 sq., in nota; II
(Paris [1951]) 247-253, 613-616, 881-883.
Jugie, M., “La doctrine du caractère sacramentel dans l’Eglisc grcco-russc,” Echos

d'Orient XXVII (1928) 17-23; Theologia dogmatica Christianorum orientalium ab
Ecclesia catholica dissidentium III (Parisiis 1930) 47-53, 143 sq., 422-425.
Laake, 0., Uber den sakramentalen Charakter, Münster 1903.
Landgraf, A. M., “Die frühscholastische Definition der Taufe,” Gregorianum XXVII
(1946) 200-219, 353-383; “Zur Fragc von der Wicderholbarkeit der Sakramcnte,” Divin
Thomas (Freiburg) XXIX (1951) 257-283; Cf. alios articulos in Collectanea francisear.a
I (1931) 297 sqq.; Recherches de théologie ancienne et médiévale X (1938) 40sqq.
Lennerz, H., De sacramentis novae legis in genere (ed. 2, Romae 1939) 170-211.
Lercher, L.-Dander, F., Institutiones theologiae dogmaticae IV-2/1 (Oeniponte 1948)
32-40; Umberg, J., IV-2/2 (Oeniponte 1949) 307, 312-314.
McCormack, S., “The configuration of the sacramental character,’’ The Thomist VII
(1944) 458-491.
Masterson, R. R., “Sacramental graces: modes of sanctifying grace,” The Thomist
XVIII (1955) 311-372.
Masure, E., Prêtres diocésains (Lille 1947) 95-98.
MonsegÙ, B., “La problemâtica del saccrdocio en la actualidad,” Revista espaûola de
teologia XIV (1954) 537-549.
Moureau, H., “Caractère sacramentel,” Dictionnaire de théologie catholique 11-2
(Paris [1905]) 1668-1708.
Nélis, J., “Le caractère sacramentel,” Collectanea mechliniensia XII (1938), 240-250.
Neveüt, E., “La grâce sacramentelle,” Divus Thomas (Piacenza) XXXVIII (1935)
249-266.
O'Neill, C., “The instrumentality of the sacramental character. An interpretation of
Summa Theologiae, III, q. 63, a. 2,” Irish theological quarterly XXV (1958) 262-268.
Pancheri, F. X., “Il carattcre sacramentale in una nuova prospettiva (M. J. Schec­
hen),” Studia Patavina IV (1957) 459-472.
Paquet, L.-A., “Aux sources de l’Action Catholique,” Le Canada français XXII (19351936) *.5-17
Périnelle, J., Le sacerdoce [Paris 1936] 37-56.
Périnelle, J-Forestier, D., “L’âme du prêtre est marquée à l’effigie du Christ,” La
vie spirituelle XXX (1932) 5-22.
Piault, B., "Le sacrement de l'Ordre,” Nouvelle revue théologique LXXI (1949)
10301036.
Pierre. Hiéromoine, “Economie ecclésiastique et réitération des sacrements. Notes
de théologie orthodoxe,” Irénikon XIV (1937) 228-247, 339-362; peculiariter 339-345
P1ERSE, G., “The origin of the doctrine of the sacramental character,” The Irish
theological quarterly VI (1911) 196-211.
Piolanti, A., De sacramentis (cd. 3, [Taurini 1947]) 74-82, 423—425.
Pourrat, P., La théologie sacramentairc (Paris 1907) 185-231.
Puech, L.-M , “Le caractère sacramentel et le sacerdoce du Christ,” Culture I (1940)
34 61, 180-206; “Le rôle du caractère sacramentel,” ibid. II (1941) 166-199; IV (1943)
200-210, 358-392.
Radomski, B., “Quomodo character baptismalis sit signum configurativum Christo,"
Collectanea theologica (Leopoli) (1932) 125-130.
Rea, J. E., The common priesthood of the members of the mystical body (Washington
1947) 172-211.
Roguet, A.-M., Les sacrements (“Saint Thomas. Somme théologique,” éd. 2, Paris
1951) 231-239, 361-363; “La théologie du caractère et l’incorporation à l’Eglise,” La
Maison-Dieu XXXII (1952) 74-89.
Sanders, N., “Duns Scotus over het character sacramentalis,” Studia catholica XXIII
(1948) 39-42.
Scueeben, M. J., The mysteries of Christianity (transi. C. Vollert, St. Louis. Mo
1947) 582-592: “The mystical nature and significance of the sacramental character."
Confer etiam introductionem, notas et appendices, quas A. Kcrkvoorde addit huic capiti
in sua versione gallica eiusdem operis.
Schellinkx. A., “Het wezen en de betsekenis van het sacramentcel karakter of merkteeken," Ons Geloof XVII (1931) 353-370, 398^08, 453-466.
Schulte, F. X. von, “Die geschichtlichc Entwicklung des rcchtlichen character indele­
bilis als Folge der Ordination,” Revue internationale de théologie IX (1901) 17—49.
Spach.. T„ Doctrina theologiae Orientis separati de sacramentis in genere (Romae
1937) 105-110.

STATUS QUAESTIONIS
Haec quaestio de charactere determinat et complet generalem
quaestionem, agitatam in art. praec., de altero effectu qui. praeter
gratiam sacramentalem, confertur per sacramentum Ordinis. Quomodolibet enim character consideretur aut quoad intimam suam es­
sentiam explicetur, certum saltem est ipsum ita cum sacra potestate
connecti ac copulari ut veluti unum complexivum sacramenti effectum
cum ea efficiat et a priori gratiae effectu pariformiter distinguatur. In
ipso autem articuli textu duplex quaestio innuitur: altera de existentia
characteris, quae est quaestio stricte dogmatica adversus haereticos
agitata, et altera de eius essentia, quae est quaestio potius theologica
inter catholicos doctores controversa, saltem quod attinet totam suam
amplitudinem, quamque, abstrahendo ab ulterioribus determinationi­
bus infra indicandis, circumloquimur dicentes sacram potestatem
fundari imo identificari cum ipso charactere.
Ceterum utraque quaestio essentialiter iam resoluta est in pluribus
locis theologiae sacramentariae, seu tam in prioribus tractatibus De
sacramentis in genere (pp. 263-338) et De Baptismo et Confirmatione
(pp. 78, 80, 84, 93, 94, 337, 339, 340, 343, sq., 349-352), quam in
praesenti tractatu, scilicet in art. 2 de sacramentalitate Ordinis (torn.
1, pp. 490, 503-507, 562-569), art. 5 de sacramentalitate episcopatus
(torn. 2, pp. 121-184, 211-279, passim), et art. 7, de universali
ridelium sacerdotio sive de sacerdotali indole characteris Baptismi
et Confirmationis (ibid., pp. 486-505, 511 sq., 51 7-522, 527 sq.,
571-590, 607-609). Attamen utile visum est, occasione praesentis
articuli, qui directe est de charactere Ordinis, ampliorem etiam quaes­
tionem de charactere in genere iterum revocare, tum ad comple­
mentum olim dictorum, tum quia vix possibile est quidquam de uno
particulari charactere determinate statuere quin advocetur generalis
doctrina de charactere, tum quia consideratio tertii ac ultimi charac­
teris connaturaliter appellat syntheticam quandam ac retrospectivam
Tetxidor, A.. “Dc causalitatc sacramentorum. Nota circa difficultatem assequendi hac
in re mentem Doctoris Angelici,” Gregorianum VIII (1927) 76 100.
Ternus, J., “Dogmatischc Untcrsuchungen zur Théologie des hl. Thomas über das
Sakrament der Weihe,” Scholastik VII (1932) 161 186, 354-386; λ III (1933) 161-202,
233 sqq.
Thomas, J.. “L’Ordre et les ordres: Effets sacramentels de caractère et de grâce,”
Revue diocésaine de Tournai II (1947) 500-505.
Van Camp, J.. “Mystère dc l’Eglisc et caractères sacramentels,” Questions liturgiques
et paroissiales XXXII (1951) 148-155.
Van den Eynde, D., “Les définitions des sacrements pendant la première période dc
la théologie scolastique (1050-1235),” Antonianum XXIV (1949) 183-228, 439-488;
XXV (1950) 3-78.
Vanneste, A., “De charactere impresso in susceptione Baptismi,” Collationes brugenses
XLIX (1953) 53-56.

visionem totius materiae, tum tandem quia generalis ipsa doctrina
de charactere hisce ultimis annis novam acutamque actualitatem
obtinuit, theologorum mentem peculiariter alliciens eorumque studium
ac curiositatem non modice excitans, in ordine praecipue ad congruam
solutionem modernorum problematum de extraordinario ministro Con­
firmationis et Ordinis, de propria indole ac sacramentalitate ordinis
episcopatus, de sic dicto universali fidelium sacerdotio: in quibus
ceteroquin quaestionibus, ipse Ordinis character potiores partes connaturaliter obtinuit, a quo, tanquam a comparationis lapide, ceterorum
characterum indoles rimanda ac dimetienda est.
Anno 1928, B.-T. D’ARGENLIEU, O.P., aperiens seriem suarum dissertationum
de sacramentali charactere, scribebat: “C’est une vérité de foi définie depuis
le Concile de Trente que trois sacrements: le Baptême, la Confirmation et l’Ordre,
impriment dans l’âme ‘un caractère,’ c’est-à-dire un certain signe spirituel in­
délébile; aussi ces trois sacrements ne peuvent-ils être reçus qu’une seule fois. . .
Or, fait curieux et facile à constater, tandis que la grâce sanctifiante, cette autre réa­
lité surnaturelle insérée dans l’âme, a été et est encore l’objet d’études nombreuses
et variées qui ont permis d’en pénétrer et d’en sonder toujours davantages
l’intimité mystérieuse, le caractère sacramentel au contraire semble jusqu’ici
n’avoir que très médiocrement attiré l’attention des théologiens. Peut-être est-il
possible d’en découvrir le motif dans le fait que l’étude du caractère sacramentel
se rattache étroitement à celle des sacrements, et chacun sait combien longtemps
la théologie sacramentaire a été délaissée. Aussi suifit-il d’en aborder l’étude pour
s’apercevoir tout de suite combien cette partie de la théologie dogmatique se
trouve moins avancée et moins poussée que les autres. Un approfondissement de
la doctrine du caractère sacramentel s’offre donc comme une occasion favorable
pour remettre au point certains aspects de la théologie sacramentaire. Il paraît
bien qu’un tel travail mérite qu’on s’y applique. En renonçant à pénétrer plus
avant la nature de cette réalité surnaturelle, à la laisser toujours dans l’ombre,
ne méconnaît-on pas, de quelque manière, la grandeur et l’importance de ce don
tout divin, qui est le premier bienfait surnaturel accordé à l’âme incorporée au
Christ par le baptême?”87

Subinde plura a theologis de natura characteris scripta sunt, sive directe sive
in expositione praefatarum quaestionum de extraordinario ministro Confirmationis
et Ordinis, de sacramentalitate episcopatus et peculiariter de universali sacer­
dotio, ut constat ex bibliographiis allatis superius.88 Attamen, num aliquis verus
progressus post tot annos accesserit aut aliquid vere novum simulque concretum
ac duraturum hucusque fermentatum fuerit, non clare apparet. Thomistae enim,
ultra essentiales conclusiones ipsius S. Thomae, docentis characterem esse quandam
physicam potentiam, et ampliores quasdam explicationes allatas ab eius com­
mentatoribus, praecipue a loanne a S. Thoma, non videntur processisse,80 nec ipsa
thomisticae doctrinae applicatio ad praefatas quaestiones genuinam suam ac
homogeneam indolem apud omnes servavit, ut iam in propriis locis ostendimus;
extra campum vero thomisticum, maior pars theologorum assumpsit commodam
quandam positionem, mediam inter doctrinam S. Thomae et opinionem Suaresii
et Lugonis, dicentes characterem esse quandam potentiam moralem fundatam in
•’“La doctrine d’Albert le Grand sur le caractère sacramentel,” Revue thomiste XXX
(1928) 295.
** Hic pp. 88-91; torn. 2, pp. 114-117 et 445-453. Cf. dicta in art. 7, torn. 2, p. 456.
" Praecipuas expositiones de natura sacramentalis characteris inter thomistas allatae
sunt a Durst et Hiris, quibus addi possunt ex recentioribus Audet, Bouëssé et Journet.

aliqua physica qualitate; quidam tamen pauci recentiores, communiorum opin­
ionum taedio affecti, peregrinam viam, iampridem a Scheeben indicatam, libenter
arripuerunt atque quaestionem de natura characteris a disciplinatis lineis sys­
tematis S. Thomae simpliciter extrahere conati sunt, eam evehendo ad altiorem
quandam amplioremque spheram, in qua tamen nihil aliud videntur reliquisse
nisi naufragas paleas, contrariis ventis agitatas.

Anno 1940, L.-M. PUECH, O.F.M., scribebat: “Le caractère sacramentel est
une réalité mystérieuse. Est-ce pauvreté des sources ou développement tardif
de la théologie sacramentaire, on en a peu parlé. Quelques explications encore
rudimentaires dans les catéchèses mystagogiques des Pères à la fin du iv
* siècle,
un peu plus développées chez saint Augustin à l’occasion de la controverse donatiste
au début du v®, et c’est pratiquement le silence jusqu’au xiiie siècle. Alexandre
de Halès surtout et saint Thomas s’efforcent alors de donner une explication
théologique du caractère. Depuis, les théologiens les répètent tant bien que mal;
ils n’ont guère apporté de nouveau qu’en théologie positive, un butin assez léger
de textes scripturaires et patristiques. Le plus mystérieux au sujet du caractère
sacramentel c’est son rôle. Les théologiens se sont surtout appliqués à démontrer
son existence et à expliquer sa nature. Nous savons qu’il distingue les fidèles des
infidèles et établit des catégories parmi les fidèles eux-mêmes; qu'il entraîne des
obligations, dispose à recevoir la grâce, marque l’âme d’un signe indélébile qui
empêche de réitérer les sacrements qui l’impriment. Mais quelle est la fonction
centrale d’où découlent tous ces effets? Quel rôle joue le caractère dans l’organisme
surnaturel? Ceci est beaucoup moins clair.
“Saint Thomas semble bien le seul auteur, qui ait tenté d’assigner au caractère
sacramentel une fonction et en expliquer ainsi toutes les propriétés et tous les
effets. Il est une participation au sacerdoce du Christ, qui permet au fidèle de
prendre part au culte que le Christ rend à son Père. Depuis quelques années
cette conception liturgique du caractère sacramentel, depuis longtemps laissée pas­
sablement dans l’ombre, connaît un renouveau. Cette théorie à peine esquissée
par saint Thomas a été reprise et développée avec complaisance par les promo­
teurs du mouvement liturgique et de l’Action Catholique. Us y voyaient un moyen
de démontrer la nécessité d’une participation active des fidèles à la messe ou à
l’apostolat du prêtre. Les caractères du baptême et de la confirmation, conférant
aux simples fidèles un certain pouvoir sacerdotal, ne doivent-ils pas exercer ce
sacerdoce en s’associant à l’offrande du prêtre et à la conquête des âmes?’’90
Anno 1950. E. BOULARAND, S.J., scribebat: “Mais alors faudra-t-il abandonner
le problème [du caractère]? Au degré de subtilité où la voilà parvenue, en ces
cadres logiques hérités d’Aristote, la discussion ne peut plus guère avancer et
perd son intérêt vital. Pour s’en convaincre, il n’est que de lire sur ce point
précis les disputations de Suarez et de Jean de Saint-Thomas, d’une virtuosité
dialectique si admirable et si décevante. . . Pourtant, la question redevient passionante si l’on envisage le caractère dans sa source et dans son effet: je veux
dire dans son rapport au Christ et à l’Eglise. Nous le voyons alors, ensemble
avec la grâce mais pour une part nécessaire, édifier le Corps mystique. Cela, en
constituant notre dignité, en fixant notre place, en déterminant notre fonction de
membres de Jésus-Christ. Car c’est en l’imprimant dans l’âme par des sacrements
visibles que le Christ s’agrège et se configure des fidèles pour le culte nouveau à
rendre sur terre à la très sainte Trinité. Perspective très large et très belle.”91
Anno 1952, A.-M. ROGUET, O.P., scribebat: “La théologie du caractère a
peut-être laissé à beaucoup d’entre nous le souvenir d’une doctrine assez peu
**“Le caractère sacramentel et le sacerdoce du Christ," Culture I (1940) 34 sq.
“ “Caractère sacramentel et mystère du Christ,” Nouvelle revue théologique LXXII
(1950) 253.

nourrissante. Le catéchisme se borne à définir le caractère comme un signe dis­
tinctif, indélébile, conféré par trois sacrements seulement, en quoi il fait écho
au Concile de Trente qui s’est contenté d’affirmer l’existence du caractère contre
les protestants, sans chercher à préciser sa nature. Au contraire, les théologiens
se sont évertués à chercher dans laquelle des catégories d’Aristote on pouvait bien
classer le caractère et dans quelle puissance de lame il s’enracine. Il aurait peutêtre été plus fécond, tout en étudiant le caractère en lui-même, d’approfondir
davantage sa finalité. C’est ce que je vais tenter, en souhaitant que d’autres
continuent à défricher ce canton trop négligé de la théologie sacramentaire.”02

Anno 1957 adhuc J. CALLE, S.J., scribit: “Hoy se escribe mucho sobre el
Carâcter. Precisamente, porque es un punto de convergenda inevitable en muchos
de los problemas que atraen la atenciôn de los Teôlogos en estos ultimos afios. . .
Todos sabemos repetir la célébré nociôn de Santo Tomâs: ‘El Carâcter es una
participaciôn en el Sacerdocio de Cristo.’ Y todos sentimos la persuasion de
que hay mucho de genial y de definitivo en estas palabras. Pero, aqui como en
otras ocasiones, lo que es adquisiciôn perfecta para la vision intelectual del
Angélico, para nosotros no pasa de ser mâs que un punto de arranque hacia
perspectivas tal vez inexploradas. Lo cierto es que la naturaleza del Carâcter. a
pesar de ser un tema central en la problemâtica de los Teôlogos actuales, sigue
apareciendo como una realidad misteriosa cuya inteligencia total no se ha
logrado totavia suficientemente. Asi, Van Camp, en un articulo publicado en
1951 hace observar que la Teologia del Carâcter, tan fundamental y sintética
es una de las mâs desconocidas ensefianzas de la Iglesia.”03

PARS NEGATIVA et PARS AFFIRMATIVA
QUOAD PRIMAM QUAESTIONEM, SCILICET DE IPSA
EXISTENTIA CHARACTERIS (tam Ordinis quam Baptismi et
Confirmationis), adversus partem affirmativam, quae est de fide a
Cone. Trid. definita, occurrunt concorditer iidem fere haeretici quos
in art. praec. (pp. 25 sq.) vidimus negare ipsum effectum sacrae po­
testatis per sacramentum Ordinis, nominatim Wiclefjitae et Protes­
tantes. Eidem negationi subinde accesserunt etiam plures Schismatici
Orientales, praesertim inter recentiores theologos russos.

WICLEFF (f 1384) sacramentalis characteris indelebilitatem ex­
plicite negavit, essentiam pessumdedit (eam pure moraliter intelligens), existentiam practice reiecit (praecipue in ultimo suo opere
Trialogus, 1. 4, c. 15,94 exarato paulo ante mortem, a. 1382, ubi ait
doctrinam de charactere non habere fundamentum in Scriptura et
Traditione), necessarium nexum cum ritu ordinationis solvit. Unde
merito Wicleff vocari solet primus explicitus negator sacramentalis
characteris.
”“La théologie du caractère et l’incorporation à l’Eglisc,” La Maison-Dieu XXXII
(1952) 74.
"“Cuerpo mistico de Cristo y carâcter bautismal. Interpretaciôn de la nociôn tomista
de carâcter a la luz de la eclesiologia,” Miscclanea Camillas XXVII (Santander 1957) 149.
M Cf. Ίηομαμ Waldensem, De Sacramentis, t. 2, c, 109.

DE EFFECTU

95

Sint quaedam eius oscillantes et ambiguae affirmationes ex priori opere De
Ecclesia (exarato a. 1378/1379), cap. 19: “Sed difficultas est utrum tales
praesciti [i.e., ministri non praedestinati] habent characterem ordinis, utrum sint
sacerdotes episcopi vel prelati. Quoad primum est dissensio inter multos de
quiditate caracteris. Aliqui enim dicunt quod est qualitas de secunda specie
qualitatis sicut naturalis potencia. Alii autem dicunt quod non est per se in
genere sed per reduccionem, sicut alie veritates consimiles extra genus, ita quod
caracter sit deputacio passiva creature racionalis ad serviendum Deo et ecclesie
secundum gradum dignitatis; nec contendo circa quiditatem talis caracteris, cum
certus sum quod non sit res ut serta regis vel aliquod signum impressum quod
poterit per se esse.03 Tenendo ergo secundam viam de quiditate caracteris dico
ulterius quod alius est necessario delebilis, ut caracter ecclesiasticus in prescitis,
eo quod non ultra diem iudicii durabit in eis officium dignitatis. In predestinatis
autem oportet esse caracterem omnino indelebilem, cum dignitas sequendi agnum
mutuo illuminandi conbeatum et percipiendi fructum vivificum non posset deleri
in eis, et de tanto habent caraterem ordinis vel caracterem baptismalem. Et
patet quod predestinati et presciti secundum diversitatem officii equivoce habent
caracterem. Et correspondenter dicitur quod equivoce habent ordinem, episco­
patum vel aliam ecclesiasticam prelaciam, quia presciti ascribuntur ad tale
officium solummodo temporale, non ut mereantur beatitudinem, sed ut mitigando
penam per accidens prosint ecclesie.”96
Cap. 21: “Sed instatur [contra me dupliciter]: Videtur enim primo quod
uterque istorum doctorum [i.e. S. Bonaventura et S. Thomas] ponat caracterem
omnino indelebilem, ego autem dixi superius quod caracter aliquis est tantum­
modo temporalis. Hic dico quod neuter eorum [doctorum] est mihi autenticus.
Ideo non allego eos nisi arguendo ad hominem. Dico tamen quod glossari possunt
intelligendo per caracterem esse vel fuisse deputatum ad aliquod sacrum minis­
terium in sancta ecclesia, et hoc non potest desinere esse, et ideo dicit prior doctor
quod caracter manet perpetuo in officio vel premio; nam in predestinatis manet
post miliciam quod illi fuerunt deputati ad officium temporale propter cuius
complecionem perpetuo permiantur, sicut in prescitis manet perpetuo quod ipsi
perpetuo puniuntur propter abusum sui officii, et ad istum sensum omnis caracter
manet perpetuo in officio vel mercede. Ego autem loquebar de caractère ut dicit
simpliciter deputacionem ad officium, nec credo quod ex scriptura vel racione
improbabitur sensus iste. Non enim caracter talis est una res quae poterit per
se esse, sed subiectum taliter se habere.
“Sed secundo [ex hac mea sententia sequi] videtur quod in omni homine et
per consequens in omni ordine caracter imprimitur, et sic reges et milites haberent
gloriosum caracterem correspondenter ad suum ordinem. Hic dico quod extense
loquenda de caractère (ut supra) est conclusio concedenda, nam omni homini
deputat Deus officium ad profectum ecclesiae. Ideo cum oportet omnem hominem
esse seivum Christi vel agendo vel paciendo, omnem hominem oportet portare
de secta sua uno modo vel alio. Nec credo aliquem infringere quin, sicut milites
spirituales Christi habent caracterem sui officii, sic et reges ac milites corporales. . .
In tribus tamen sacramentis specialiter caracter imprimitur, scilicet baptismo,
confinnacione et ordine, quae tria sacramenta sunt initerabilia ut officia caracterum
indelebilia quoad effectum vel fructum. Nam in baptismo recipit servus Christi
distinccioncm ab omnino infidelibus, in confirmacione roboracionem suae milicie,
in ordine vero recipit singularem limitacionem supra laicos ad ministerium sacra­
menti. Et ita doctores palliant descriptiones et applicant scripturam ad sensum
MTypi italici, tum hic tum in sequentibus textibus Wicleffi et Protestantium, nobis
ut de more adseribantur.
"Iohannis Wyclif Tractatus de Ecclesia (now first edited from the manuscripts with
critical and historical notes by Dr. lohann Loserth, London 1886) 443 sq.

quem asserunt, ut patet de caractère, de ordine et ceteris que vix habent corticem
apparende ex scriptura, ut ordinem militarem dicunt non habere caracterem, quia
ille ordo non limitatur ad differenter a laicis ministrandum ecclesiastica sacra­
menta. . .
“Dicitur . . . communiter quod non imprimitur caracter sacerdocii ante com­
pletionem verborum sacramentalium, sed veritas est quod ignoramus quando et
qualiter Deus imprimit sacerdotalem caracterem nec habent evidencie facte ex
legibus ecdesie et scriptura vix corticem coloris.”07

PROTESTANTES existentiam characteris, et peculiariter Ordinis,
concorditer reiciunt, saltem in catholico sensu alicuius signi spiritualis
in anima impressi, nam quidam anglicani loquuntur de quodam morali
et indelebili charactere, seu de sacra quadam potestate irrevocabiliter
ministris collata per ordinationem. Inventionem characteris Chemnithis™ tribuit Innocentio III (cf. infra, p. 154), Calvinus autem (mox
citand.) indoctis monachis eiusdem aetatis; quidam vero recentiores,
nominatin'! A. Harnack™ et R. Seeberg,*1 admittunt iam Augustinum
inter Patres locutum esse de charactere, non tamen tanquam exposi­
torem aut perfectorem alicuius conceptus traditionalis, sed ut mere
polemice talem conceptum introducentem, eo fine ut solveret ap­
parentem contradictionem sui systematis sacramentalis (cf. infra,
p. 205). Inter antiquiores Protestantes doctrinam catholicam de
charactere peculiariter impugnarunt Sarpi2 et Bingham.3
LUTHERUS: “Huic . . . tam debili fundamento [i.e. doctrinae Pseudo-Dionysii
Arcop.] nixi characteres effinxerunt [catholici doctores], quos huic suo sacramento
[Ordinis] tribuerent, qui imprimerentur ordinatis indelebiles. Unde, quaeso, tales
cogitationes? qua auctoritate? qua ratione stabiliuntur? . . . Quantum ... e
Scripturis docemur, cum ministerium sit id, quod nos sacerdotium vocamus,
prorsus non video, qua ratione rursus nequeat laicus heri semel sacerdos factus,
cum a laico nihil differat, nisi ministerio. A ministerio autem deponi adeo non
sit impossibile, ut passim ea etiam nunc celebretur vindicta in culpabiles sacer­
dotes, dum aut suspenduntur temporaliter, aut perpetuo privantur officio suo.
Nam commentum illud characteris indelebilis iam olim irrisum est. Concedo,
ut characterem hunc papa imprimat, ignorante Christo, sitque hoc ipso sacerdos
eo consecratus non tam Christi quam papae perpetuus servus et captivus” (De
captivitate babylonica, § De ordine, extense cit. in tom. 1, pp. 165-168).
CALVINUS: “Quod de charactere indelebili
monachorum] prodiit officina: nam veteribus
sentaneum est incantationibus magicis, quam
ergo facilitate repudiabitur, qua excogitatum
sess. 7, can. 9).

fabulantur, ex eadem [indoctorum
hoc ignotum fuit, et magis con­
sanae Evangelii doctrinae. Eadem
fuit’ (Antidotum Cone. Trid., ad

*’ Ibid. 507 sq., 515. Cf. 499-507, 509-515. Vide praeterea alios textus totamque Wiclcffi
doctrinam, expositam in tom. 1, pp. 106-118.
w Examen Cone. Trid., p. 2, in can. 9 de sacramentis (Francofurti 1578) 27 sq.
** Lehrbuch der Dogmengeschichte III (Freiburg 1890) 142.
1 Lehrbuch der Dogmengeschichte (Leipzig 1895) 292.
3 In sua Historia Cone. Trid. Cf. Pallavicini, Historia Cone. Trid. 1. 9, c. 5.
’ Historia scholastica baptismi laicortim, p. 2, c. 6, Origines seu antiquitates ecclesias­
ticae, 1. 17, c. 2, § 5.

"Hoc est . . . sacrum oleum quod [iuxta catholicos] characterem indelebilem
imprimit. Quasi vero oleum pulvere et sale abstergi non possit, aut (si tenacius
adhaesit) sapone. At character ille spiritualis est. Quid oleo cum anima?”4

ZWINGLIUS: ‘Ordo sacer, quem perhibent animae characterem quemdam,
velut ungue, infligere, humanum figmentum est. Quod autem de impositione
manuum ex Actis et 1 Tim. iv. 14, adducunt, frivolum est. Exterior haec con­
signatio fuit qua eos notabant in quos linguarum donum erat venturum, aut quos
ad verbi ministerium erant emissuri. Quid hoc ad characteris figmentum facit?
Functio est, non dignitas episcopatus, hoc est verbi ministerium. Qui ergo adminis­
trat verbum, episcopus est; qui minus, tam non est episcopus, quam non est
consul vel magistratus qui non fungitur.”3
SMYTHE, presbyterianus, recentiorum Protestantium communiorem sensum
apte exprimit, cum ait: "Ordination is nothing more than induction to the sacred
office. It is not the medium of any communicated character, official authority,
or actual grace. No such meaning or interpretation is sanctioned by the Word
of God, and it is therefore superstitious” (cf. in art. 1, tom. 1, p. 495).
GORE inter anglicanos admittit e converso permanentem aliquem et indebebilem
characterem sed, ut notavimus supra, in diminuto sensu alicuius potestatis permanenter et irrevocabiliter per ordinationem collatae: "Now we approach the
subject of what came to be called the ‘indelible character’ impressed by ordina­
tion. So far as church officers are elected representatives and ministers of the
congregation, they would naturally be regarded, and all down church history
have been regarded, as holding their place on terms of their good behavior: the
disorderly cleric has been deposed. But this does not exhaust the matter. The
church officer is also a representative of God: his ordination has given him
a divine commission and gift of grace; and as ‘the gifts and calling of God
are without repentance,’ so from this point of view it is necessary’ to regard him
who is once a priest as always a priest, whether he adorn his office or no.
The later doctrine of the ‘indelible character' impressed by ordination in common
with baptism and confirmation, and the clearly drawn distinction between valid
and canonical ordinations, were the final outcome in the West of the conflict
between these two principles involved from the first in the position of the
Christian ministry.”·3 “It is only a very arbitrary criticism which can fail to
see here [i.e. in 2 Tim. 1. 6sq.], save in the single point of nomination by
prophecy, the permanent process of ordination with which we are familiar in
later church history, and that conception of the bestowal in ordination of a
special ‘charisma’ which at once carries with it the idea of ‘permanent character,’
and that distinction of clergy and laity which is involved in the possession of a
definite spiritual grace and power by those who have been ordained.”7

Ceterum, id iam admiserat inter mitigatos Lutheranos, LEIBNITIUS (f 1716)
scribens: "Le caractère ou signe indélébile imprimé dans Fame de celui qui
reçoit les sacrements de Baptême, de Confirmation ou d’Ordre, fait l’objet de
nombreuses discussions parmi un certain nombre de scolastiques. La chose
cependant est claire: pour la comprendre il suffit de penser que celui qui reçoit
ces sacrements acquiert par là une qualité permanente qui ne peut être réitérée
d’une manière valide et légitime; pareilles choses se recontrent même dans le
droit civil. Personne ne peut acquérir ce qui déjà est à lui; de même celui*1
* Institutio Christianae religionis, 1. 4, c. 19, n. 31, loannis Calvini Opera selecta V (ed.
P. Barth et G. Niesel, Monachii 1936) 465.
‘De vera et falsa religione, Opera III (Ziirich 1S32) 274.
‘The Church and the ministry (new edition revised by C. H. Turner, London 1936,
reprinted 1949) 17Osq.
’
1 Ibid. 224 sq. Cf. 240, cit. in tom. 1, p. 495.

qui est solidairement le maître d’une chose, ne peut plus en devenir le maître;
que si, par l’effet de quelque prohibition légale, il ne pouvait l’aliéner en tout ou en
partie (ainsi le droit au trône, et, dans quelques pays, le domaine lui-même est
aliénable), nous aurions là quelque chose d'analogue au caractère dans ces
sacrements, c’est-à-dire une qualité réitérée invalidement.”8

Etiam inter SCHISMATICOS ORIENTALES? plures doctores recentiores (inde a saec. 18), praesertim russi, indelebilem characterem
reiecerunt tum ac praecipue in sacramento Ordinis, tum etiam in
sacramentis Baptismi ac Confirmationis. Notiores sunt: Silvester
Lebedinski] et Philaretus Drozdov inter russos, Andrutsus et Dyovuniotis inter graecos. Ut notavimus iam in Introductione tractatus (toni.
1, p. 68), in hoc errore de indelebili charactere consistit praecipuus
doctrinalis dissensus plurium schismaticorum a theologia et fide
catholica. Ceterum, generalis doctrina de tribus sacramentalibus
characteribus et praecipue de connexa initerabilitate trium correspondentium sacramentorum, iugiter oscillans et ambigua fuit apud
Schismaticos, ita ut in sua catholica integritate nonnisi a paucissimis
amplexa fuerit; cuius ratio est tum satis constans praxis reconfirmandi
apostatas, tum recentior praxis russorum, a. 1861 civili lege sancita,
clericos, poena canonica depositos aut sponte statui clericali abrenun­
tiantes, reducendi simpliciter ad statum laicalem perinde ac si nihil
in eis de suscepto Ordine remaneat. Inde generaliter dici potest doc­
tores orientales facilius admittere characterem Baptismi quam Con­
firmationis et facilius characterem Confirmationis quam Ordinis; item
quoad tria haec sacramenta, et signanter quoad Confirmationem et
Ordinem, facilius admittere characterem quam initerabilitatem sacra­
menti; ex quo quidem provenit inconstantia vel ambiguitas quorum­
dam, qui dum ex una parte admittunt characterem, ex alia parte
negant vel dubitant de initerabilitate correspondentis sacramenti.

Doctrinam de indelebili charactere, ex ipsis theologis catholicis
ceteroquin mutuatam, admiserunt plerique doctores tam graeci quam
russi a saec. 16 usque ad alteram medietatem saec. 18, inter quos
signanter: Gabriel Severus (decisive quoad Baptismum et Ordinem,
haesitanter quoad Confirmationem; cf. Συνταγμάτων, c. 7), Petrus
Moghila, metropolita Kioviensis (in suo Trebnik loquitur explicite de
* Pensées de Leibnitz sur la religion et la morale, recueillies par M. Emery et suivies
du Système théologique, traduit par M. le prince Albert de Broglie (Tours 1870) 305.
"Cf. Gordillo, M., Compendium theologiae orientalis (cd. 2, Romae 1939) 160, 162.
JUGiE, M.. Theologia dogmatica Christianorum orientalium ab Ecclesia catholica dissi­
dentium III (Parisiis 1930) 47-53, 143 sq., 422-425.
Ladomerszky, N., Theologia orientalis (Romae 1953) 185 sq., 189 sq., 193.
Pierre, Hiéromoine, “Economie ecclésiastique et réitération des sacrements. Note de
théologie orthodoxe,” ïrénikon XIV (1937) 339-345.
Spacil, T., Doctrina theologiae orientis separati de sacramentis in genere (Romae
1937) 105-110.

charactere Bapt. et Confirm.; eius quidem Confessio Orthodoxa pror­
sus silet de charactere, imo admittit iterationem Confirmationis apos­
tatarum, sed notum est hanc Confessionem fuisse a graeco Meletio
Syrigo in sensu anticatholico reformatam), Dositheus patriarcha
hierosolymitanus (in sua Confessione fidei proponit explicite charac­
terem Bapt. et Ordinis, et aliunde silet de reconfirmatione aposta­
tarum), Nicolaus Bulgaris (in suo vulgatissimo Catechismo loquitur
de tribus characteribus, sed aliunde admittit reconfirmationem
apostatarum).
Saec. 18 incoepit decisiva impugnatio sacramentalis characteris in
schola Theophani Procopovitch, archiepiscopi novogrodensis (f 1736),
qui, sub influxu amicorum suorum Protestantium, veluti alter Cyrillus
Lucaris, traditionalem theologiam russicam maculavit. Silvester
Lebedinski} (f 1808), archiepiscopus astrakhanensis, in suo Com­
pendio theologiae classico, ad mentem Procopovitch latine exarato,
directe negavit existentiam characteris, quamvis aliunde admitteret
initerabilitatem sacramenti. Dum agit de Confirmatione, scribit:
“Causa initerabilitatis, si ita fari licet, huius sacramenti non est
statuenda in charactere quodam indelebili animae impresso, ut qui­
dam statuunt. Absit ut nos quoque eandem sententiam, quae lubrico
et incerto, vel potius nullo nititur fundamento, amplectamur. Quin
illud quidquid est commenti, ex Ecclesia et schola sanioris theologiae
eliminandum profitemur. Non negamus internam Christi gratiam, quae
signum aliquod spirituale et character animae impressus sano sensu
dici potest, per sacramenta fidelibus conferri et obsignari . . . , sed
nullum alium characterem agnoscimus” (ed. Mosquensi, 1805. p.
493). Alter ac praecipuus in eadem schola characteris impugnator,
qui in doctrinam posteriorum russorum theologorum decisivum in­
fluxum habuit, est Philaretus Drozdov, metropolita mosquensis
(t 1867), qui mentionem indelebilis characteris expunxit a versione
russica praefatae Confessionis Dosithei et ab ipso eiusdem textu
graeco edito a. 1840; de eodem charactere prorsus siluit in suo
Maiori Catechismo, imo doctrinam characteris data opera impugnavit
a. 1860 in suis responsionibus ad comitem A. P. Tolstoi. Synodi
dirigentis procuratore, qui parabat legem de reductione clericorum
ad statum laicalem (cf. supra, p. 98), declarans doctrinam de charac­
tere numquam in ecclesia orthodoxa tanquam dogma fuisse receptam,
sed potius habendam esse ut scholasticum foetum medii aevi, cui
Cone. Tridentinum vim dogmaticam contulit.10
Sub influxu auctoritatis Philareti necnon praxis per praefatam
H Cf. Collectionem sententiarum et responsorum Philareti [russice] (Mosquae 1SS6)
IV 478-482.

legem inductae, in eandem negationem inclinarunt plus vel minus
clare ac decisive (quoad unum saltem vel aliud ex tribus sacramentis)
plerique russi recentiorcs, inter quos lastrebov, Gortchakov (canonista), Suvorov (canonista), Antonij (Anphitheatrov), S. Bulgakov,
et Malinovskij (qui admittit characterem in Baptismo et Confirma­
tione, negat in Ordine).
Inter graecos eandem negationem amplexi sunt praecipue Chr.
Andrutsus, in atheniensi universitate professor, qui ait doctrinam de
charactere multis incommodis implicari nec ullum habere in Scriptura
aut Traditione fundamentum,11 et K. J. Dyovuniotis qui, prius
Andrutsi sententiam impugnavit, subinde vero eidem plene consensit.*12
Eidem sententiae accesserunt magis vel minus clare ac decisive aliqui
canonistae, ut Sakellaropululos, qui ait sacerdotem propria dignitate
omnino privari et ad statum laicalem simpliciter reduci posse, et
Christodulos, qui explicite declarat doctrinam de indelebili Ordinis
charactere omni fundamento destitui et ob suas consequentias
perniciosam esse.
Attamen plures inter graecos doctores hanc doctrinam plus minusve
integraliter retinuerunt; ita, quod attinet saltem characterem Ordinis,
Mesoloras (imo explicite admittit characterem etiam in Baptismo et
Confirmatione), Papaphilus, Bernardakis, Moschopulus, Campanias,
Pariensis, Koidakis. Imo inter ipsos doctores russos recenter factus
est manifestus ac increscens regressus ad saniorem doctrinam an­
tiquiorum, ut patet tum ex collationibus habitis in magna synodo
Mosquensi a. 1917-1918, tum ex scriptis Malevanskij, Maltzev,
Ekzemplarskij, Kuznetsov et N. G. Popov.13
QUOAD ALTERAM QUAESTIONEM, SCILICET DE ESSEN­
TIA CHARACTERIS, theologi catholici, admissis generalibus tribus
notis propositis a Cone. Flor, ac definitis tanquam de fide a Cone.
Trid., scilicet: signum spirituale et indelebile, impressum in anima,
connexum cum sacramenti initerabilitate, DUAE ULTERIORES
QUAESTIONES hucusque praecipue agitarunt (a quibus ceteroquin
dependent quaedam aliae secundariae determinationes), nempe: 1.
Utrum character sit aliquid physicum, non vero aliquid mere morale,
et ulterius, si est aliquid physicum, utrum sit in genere potentiae,
adeoque aliqua potentia physica ita nempe ut adaequate identificetur
cum ipsa sacra potestate per sacramentum collata et ab ipso physice
procedat quaelibet activitas vel influxus huiusmodi potestatis. 2.
“Δογματική (Atenis 1907) 314 sq.
“ Τά μυστήρια (Athenis 1913) 26.
“Hic a. 1927 peculiarem dissertationem edidit, cui titulus: De indelebilitate gratiae
sacerdotii quatenus spectat quaestionem de redintegratione in sacerdotalem dignitatem.

Utrum character in genere sit essentialiter quaedam participatio sacer­
dotii Christi, et consequenter quaedam configuratio Christo ut sacer­
doti; aliis verbis, utrum character principaliter ac formaliter referatur
ad Christum, non vero ad alias personas S. Trinitatis, ad Christum
autem ut sacerdotem, non vero sub aliis aspectibus vel proprietatibus,
v.g., ut Verbum Incarnatum, ut regem, prophetam, caput corporis
mystici, et similia.

Quoad has duas quaestiones, et signanter quoad primam, theologi
inde a medio aevo (seu a tempore quo, firmata sententia de existentia
characteris, de eius natura disputare coeperunt) tot protulerunt
sententias, ut vix cum certitudine et claritate classificari queant, idque
ratione tum principiorum ex quibus procedunt tum conclusionum ad
quas perveniunt et in quibus aliqui simul commiscent elementa plurium
sententiarum. Hinc explicatur fastidium, quam quaestio de natura
characteris paulatim ingessit et subsequens oblivio cui tradita fuit,
nec ceteroquin nova quaedam reviviscentia, quam apud modernos
obtinuit, rem ullatenus clarificavit quin potius novas tenebras aut
confusiones accumulasse videtur.
lam Dominicus Soto (f 1560) instituens peculiarem articulum de
natura characteris ac recensens septem opiniones, aiebat: “De con­
stitutione characteris in praedicamento adeo inter doctores con­
troversatur, ut tot sint sententiae quot capita, suppudeatque omnium
opiniones recensere. Eo potissimum, quod quaestio est in visceribus
metaphysices abstrusa, et ideo cunctis molestior, quam theologis
necessaria.”14
R. II. Drouin (f 1742) vero, renuntians ipsi sententiarum exposi­
tioni, scribit: “Quatuor abhinc et amplius saeculis theologi fere
omnes, licet pro certo tenuerint, Baptismo, Confirmatione et Ordine,
imprimi in anima indelebilem characterem, de eius tamen natura sive
quidditate, ut loquuntur, dubia multa, non minus inutilia, quam diffi­
cilia ad solvendum, in scholas intulerunt; qua in re dissimulare non
possumus, eos a fidei simplicitate longe recessisse, et vanis quaestioni­
bus ventilatis, incaute Ecclesiae adversariis arma praebuisse; quid
enim iuvat, ad defensionem catholici dogmatis, importune et ad
ravim usque in scholasticis exercitationibus quaeritare, sitne character
substantia vel accidens? ens reale, aut rationis. Utrum in praedica­
mento debeat collocari, directe tamquam genus aut species, vel in­
directe tantum ac reductive, ut aiunt. Sitne relatio aliqua realis, an
denominatio pure extrinseca, an e contrario res absoluta. Et denique
ad quam speciem qualitatis pertineat. Nam in huiusmodi texendis et
“Dist. I, q. 4, a. 2, In Quartum (quem vocant) Sententiarum (Venetiis: Apud I. M.
Lcnum 1575) I 78.

secandis nodis theologos quamplures videmus magna contentione
laborasse, quodque mirum magis, ne ii quidem qui contemnebant has
nugas, praetermittere ausi sunt; tanta scilicet vis est consuetudinis!
A qua etiam cum ratione recedere turpe creditur.”15*
Adhuc saeculo elapso I. B. Bouvier (f 1854) in suis Institutionibus
theologicis, in sexaginta circiter seminariis adhibitis, scribebat: “Si
quidam, curiositate ducti, quaerant a nobis in quo ille character
consistat, fatebimur nos ignorare: scimus per fidem illum imprimi
in anima statim ut suscipitur sacramentum, ac proinde esse spirituale;
sed quae sit eius natura, nec Scriptura, nec traditio, nec Ecclesia
dicit. Non nisi ergo coniecturaliter et caecutiendo eam investigare
possumus: magis expedit silentium.”10
Utilius videtur breviter indicare ipsam historicam genesim et evolu­
tionem opinionum, ut inde etiam appareat earum essentialis dis­
crepantia necnon id quod de ipsis adhuc superest in modernorum
theologorum mentalitate ac disputatione.
Cum circa a. 1230, absoluta evolutione doctrinae de ipsa existentia
characteris (cf. infra, p. 238), theologi de eiusdem essentia inquirere
coeperunt, prolatae sunt ab ignotis auctoribus, ac passim subinde in
scholis circumlatae, duae definitiones characteris quae per totum saec.
13, non modicam fortunam obtinuerunt. Eas non commemorant ipsi
celebriores auctores qui scripserunt inter 1215 et 1230 circiter, quique
praepararunt exordium magnae aetatis scholasticae, scilicet Guido
de Orchellis (scripsit circa 1220), Guilelmus Altissiodorensis (ca
1225 ), Guilelmus Alverniensis (ca 1228), et Hugo a S. Charo (ca
1230), si unus excipiatur Alexander Halensis (ca 1227), a quo
fortasse illarum origo repetenda est; eas commemorant unaminiter
magni theologi qui scripserunt circa medium saec. 13 ac deinceps,
nominatim Pseudo-Halensis (sive auctor Summae Theologiae olim
Halensi tributae), Albertus M., Bonaventura et S. Thomas; imo Al­
bertus M. et S. Thomas in suo Commentario specialem articulum de
illis instituunt.
Prima definitio, quae tribuebatur Pseudo-Dionysio Areopagitae,
sic se habet: “Character est signum sanctum communionis fidei et
sanctae ordinationis, accedenti datum a hierarcha.” Halensis eam
refert ad verbum;17 pariter Albertus M. {In 4 Sent., dist. 6, a. 4);
15 De re sacramentaria contra perduelles haereticos, 1. 1, q. 5, c. 2, §3, apud Mignc,
Theologiae cursus completus XX (Pansis 1841) 1339.
I
’* Institutiones theologicae (cd. 11, Parisiis 1861) II 420.
” Glossa in quatuor libros Sententiarum, 1. 4, dist. 6, n. 2: “Ita videtur definire beatus
Dionysius in libro De ecclesiastica hierarchia: ‘Character est signum sanctum com­
munionis fidei et sanctae ordinationis, datum accedenti a hierarcha’” (cd. Quaracchi
1957, p. 105).

S. Thomas vero omittit verbum “accedenti” et Bonaventura pro
“communionis fidei” ponit “cognitionis vel communicationis fidei.”18
Dionysiana huius definitionis attributio falsa est, nam PseudoDionysius in loco, ex quo ipsa extracta vel concinnata est, loquitur
de solo Baptismo et quidem de signo crucis quo episcopus signabat
accedentem ad fidem. In opere De Ecclesiastica hierarchia, c. 2, n. 2,
§5, describens ritum Baptismi, ait: “Propositaque divine vivendi
norma, nec non interrogato num ex ea victurus esset, assentienti
manum capiti imponit [episcopus], et consignans eum. sacerdotibus
mandat, ut virum susceptoremque describant” (MG 3. 395). Subinde
in n. 3 (“Contemplatio” sive theologica explicatio), § 4, ait: “Sic ad­
ductum, divina beatitudo ad sui admittit communicationem propriaeque lucis, instar signi cuiusdam, ipsum participat, Deo intimum red­
dens, ac consortem munerum divinorum, atque ordinis sacri: quorum
sacra est tessera, summi sacerdotis datum signaculum, nec non salu­
taris descriptio sacerdotum, salvandis eum aggregans, atque sacris
inserens monumentis” (ibid. 399). Ceterum id advertit ipse Albertus
M., scribens: “Dicunt autem quidam beatum Dionysium in Ecclesias­
tica Hierarchia ita diffinire: ‘Character est signum sanctum com­
munionis fidei et sacrae ordinationis datum accedenti a hierarchia.’
Licet autem ita dicant, tamen in nulla Dionysii translatione invenitur
haec diffinitio, nec per verba, nec per sensum: et hoc scit bene qui­
cumque litteram Dionysii inspicit. Ibi enim unde trahere voluerunt
illa verba, dicit sic secundum veterem translationem, ostendens quid
significet, quod ordinandus venit ad summum sacerdotem, id est,
ad episcopum, etc. [Recitat textum nuper cit.] ... Si autem haec
(ut puto) est Dionysii intentio, patet quod illa diffinitio non est
sua, et numquam alibi reperitur: et ideo non sumo eam ut a Sancto,
sed sicut a Doctoribus approbatam” (In 4 Sent., dist. 6, a. 4). S.
Thomas moderatius scribit: “Illa definitio nusquam invenitur a
Dionysio posita, sed potest accipi ex verbis eius supra inductis” (In
4 Sent., dist. 4, q. 1, a. 2, q. 1); in Summa Theologica eam refert ut
quorumdam doctorum definitionem, omissa dionysiana referentia (3
p., q. 63, a. 2, ob. 3: “A quibusdam character sic definitur. . .”).
Ceterum, ob impugnatam iterum ac decisive a Scoto (In 4 Sent.,
dist. 6, q. 9) dionysianam eius originem, ea definitio brevem vitam
habuit nec videtur post Scotum amplius adhibitam.
“Dependentor ah hac definitione, quaedam aliae subinde prodierunt magistrorum
definitiones, ut ea quam tradit Hostiensis (Henricus de Sccusia. cardinalis Hostienis,
-f-1271), in sua Summa (ca 1253): “Potest tamen magistraliter sic describi: Sacramen­
tum est character quidam, qui per cum qui potestatem habet corpori humano recipientis
iuxta ritum ecclesiasticum visibiliter, anime vero invisibiliter a Spiritu sancto imprimitur”
(Summa D. Henrici Hostiensis [Venctiis 15421, fol. 35 r).

Altera definitio, quae refertur ut mere magistralis definitio (S.
Thomas: “Quaedam alia definitio magistralis”), sic sonat: “Character
est distinctio a charactere aeterno impressa animae rationali secundum
imaginem, configurans trinitatem creatam Trinitati creanti et rec­
reanti, et distinguens a non configuratis secundum statum fidei.”
Refertur et explicatur ab Alberto M. et S. Thoma (sive in Commento
sive in Summa, ibid., a. 3, Sed contra), omittitur vero a Bonaventura; primo autem invenitur apud Alexandrum Halensem sub hac
minus elaborata formula, quae suspicionem ingerit Halensianae pa­
ternitatis ipsius definitionis: “Character est figura intelligibilis con­
figurans trinitatem creatam increatae facta per verbum sacramentale
fidei Trinitatis ad discernendum fidelem in statu suo.”19

Quod attinet meritum sive aptitudinem illarum definitionum (ab­
strahendo ab earum origine et auctorum auctoritate), Albertus M.
dicit se alteram praeferre: “Sine praeiudicio videtur mihi secunda
definitio melior quam prima: neutra tamen habet robur auctoritatis,
nisi quantum facit usus Magistrorum; quia de charactere in sensu
quo Magistri disputant, de eo parum invenitur in dictis Sanctorum”
{In 4 Sent., dist. 6, a. 4, solutio). Quoad primam autem definitionem,
S. Doctor verba “sanctae ordinationis” intelligit de sacramento Ordi­
nis, et ut defendat aptitudinem illius, quae afferebatur ut definitio
characteris in genere, ait “quod illa diffinitio quoad illud membrum
tangit characterem excellentiae, qui est in Ordine; et quia character
excellentiae est, ideo aliquid speciale habet in diffinitione” {ibid.,
in resp.). S. Thomas vero, etsi id non dicat, videtur manifeste prae­
ferre primam definitionem, cum ea maxime faciat ad suam opinionem
de essentia characteris consistente in potentia ad actus cultus (de
qua infra), ac propterea non simpliciter reicit dionysianam eius
originem, imo ad praefatum finem eam aliter accommodat ac reformat,
“ Op. cit. 108. Halensianam originem definitionis nuper proposuit J. Galot scribens:
“Jusqu’à présent, il avait été impossible de déterminer l’origine de cette définition. Le
commentaire d’Alexandre de Halés dissipe cette obscurité. Nous y trouvons en effet la dé­
finition suivante [Citat verba Halcnsis]. . . Des lors, il est naturel de soupçonner qu’Alcxandre est l’auteur de la définition magistrale. Non seulement il semble le premier en date
a la proposer, mais cette définition est donnée par lui comme le résumé et la conclusion
de son exposé sur le caractère baptismal. 11 déclare, à la fin de cet exposé: ‘Pour enclore
et mettre ensemble ce qui est de l’essence du caractère baptismal, voici la définition du
caractère que l’on prend: le caractère est une figure intelligible, etc.’ Elle apparaît donc
comme élaborée par Alexandre, comme le fruit de sa doctrine. En outre, elle est tout
à fait caractérisque de cette doctrine. Elle met en relief la configuration de l’âme avec
la Trinité. Et même . . . elle définit le caractère comme figure. Or Alexandre est le
premier à ranger le caractère sous la quatrième espèce de qualité, la figure. . . Il faut
enfin remarquer qu’Alcxandrc ne parle pas de définition magistrale. C’est après lui que
la définition prendra ce titc” (La nature du caractère sacramentel [Bruges-Paris 1956]
97 sq.). Cf. etiam L. Hodl, “Der Ursprung der Schuldefinition des sakramentalen
Charakters in der Scntenzcnglosse des Alexander von Haies (ψ 1245),” Theologischf
Zeitschrift VII (1956) 297-299.

inquiens: “Illa definitio nusquam invenitur a Dionysio posita, sed
potest accipi ex verbis eius supra inductis; et acciperetur adhuc
convenientius si sic diceretur: ‘Character est signum communionis
potestatis divinorum, et sacrae ordinationis fidelium’20 datum a divina
beatitudine.” Propterea in Summa Theologica hanc definitionem refert
in ipso articulo (a. 2) de essentia characteris, alteram vero refert in
sequenti articulo (a. 3) de proprietate seu configuratione characteris
ad Christum.
Quidquid sit, haec prima definitio duplex habet meritum; primo
scilicet ostendit praeoccupationem doctorum quaerendi fundamentum
patristicum suae inquisitionis; secundo, ita mentem S. Thomae al­
lexit. ut fortasse ex ea originem habuerit nova eius ac profunda
doctrina de essentia characteris tanquam potentia ordinata ad actus
cultus, quam subinde in Summa Theologica perfecit, connectendo
characterem cum ipso Christi sacerdotio. Altera definitio illud habet
meritum quod, veluti acervat im, congreget varios aspectus et proprie­
tates characteris nominatim rationes signi configurativi et signi dis­
tinctive a quibus subsequens theologorum inquisitio de essentia char­
acteris exordium capere debebat; imo ipse conceptus configurationis
videtur primo apparere in hac ipsa definitione, cum ipsi immediate
anteriores theologi, ut Guido de Orchellis et Guilelmus Altissiodorensis, explicite considerarent solam rationem distinctionis (cf. infra,
p. 227).
Dependenter igitur ab hac definitione, quae ceteroquin colligebat
ideas iam sparsim currentes apud doctores, character concipiebatur
ut quoddam signum fidei, impressum in anima et configurans S.
Trinitati, ac peculiariter Christo, aeterno characteri. Hinc ortum
habuit binomium: signum distinctivum (acceptum nempe ex parte
subiecti, seu fidelium quibus imprimitur signum fidei) et signum configurativum (acceptum nempe ex parte causae efficientis et exemplaris,
seu Dei et Christi); ceterum, cum hoc signum conferatur per eadem
sacramenta quae simul conferunt gratiam, connaturaliter accessit
tertia characteris consideratio relate ad consortem gratiam,21 ac inde
praefatum binomium completum est per tertium membrum, ita ut
resultaret trimembris divisio: signum distinctivum, configurativum,
dispositivum. Ipse S. Thomas explicite testatur hanc triplicem con­
siderationem fuisse suo tempore communem apud doctores etsi non
” Haec verba intclligit non de Ordine sed de coordinatione seu distinctione inter fideles.
’‘Haec consideratio invaluerat apud plures theologos immediate anteriores, uti
Guilelmum Altissiodorenseni ; Guilelmus quidem Alveruiensis videtur tali considerationi
obstare, sed potius verhaliter, quatenus, cum consideret solam rationem causae efficientis,
negat characterem esse causam gratiae (cf. infra, p. 227).

utatur verbo “dispositivum” (quod ceteroquin adhibet Bonaventura) :
“Characterem in sacramentis quibusdam imprimi, omnes moderni
confitentur, sed in modo ponendi ipsum in anima partim differunt et
partim conveniunt. Conveniunt quidem in hoc quod omnes dicunt per
characterem importari relationem triplicem. Est enim character signum
distinctivum et configurativum. Inquantum ergo est signum importat
relationem ad signatum [i.e. ad gratiam]: inquantum autem est dis­
tinctivum, importat relationem ad ea a quibus distinguit; inquantum
autem est configurativum, importat relationem ad ea quibus assimilât”
(In 4 Sent., dist. 4, q. 1, a. 1; quod S. Doctor ibi accipiat signum
relate ad gratiam suadetur ex resp. ad 4 et 5, et clare apparet ex 3 p.,
q. 63, a. 3, ob. 2 et ad 2). Bonaventura paulo aliter: “Secundo
quaeritur de charactere quantum ad utilitatem, ad quid videlicet
character sit utilis. Et cum sit signum sacramentale, dicitur quod est
ad signandum; nec tantum ad hoc, sed etiam ad disponendum; est
etiam ad assimilandum et distinguendum” (In 4 Sent., dist. 6, p. 1,
a. unie., q. 2).

Cum autem maiores theologi circa medium saec. 13 coeperunt in­
timius ac scientifice inquirere in naturam characteris,22 duplicem qtiaestionem sibi proposuerunt: primo nempe, quid sit character, attentis
praedicamentis philosophiae aristotelicae quae tunc late invaluerat,
seu in quonam ex decem praedicamentis reponendum sit tale dis­
tinctivum, configurativum ac dispositivum signum; secundo, ad quid
character inserviat, qui sit eius finis, quae eius munera, quae eius
utilitas, aliis verbis a quo et quomodo precise distinguat subiectum,
ad quid et quomodo disponat, et peculiariter cuinam proprie con­
figuret. Notetur autem logica successio harum duarum quaestionem
apud tres maiores theologos illius aetatis, scilicet Albertum M., S.
Thomam23 et Bonaventuram: non enim prius quaerunt ad quid in­
serviat character, sed, assumptis supradictis magistralibus definitioni­
bus in scholis currentibus in quibus praefatae tres notae characteris
involvuntur, immediate quaerunt quid illis notis substernatur seu
quae sit praedicamentalis realitas ex qua illae notae profluunt, ac
subinde transeunt ad earundem notarum ulteriorem explicationem sive
determinationem; ita Albertus M. prius quaerit an character sit in
aliquo genere et in quo genere et in qua specie qualitatis (In 4 Sent.,
dist. 6, a. 3), subinde vero late explicat magistrales definitiones (a. 4);
” De quibusdam praeviis ac imperfectis conaminibus apud Petrum Pictavienscm, Petrum
Cantorem, Petrum de Capua, Magistrum Martinum et praecipue Guilelmtim Altissiodorensem, Guilelmtim Alverniensem, et Alexandrum Halensem, confer infra (p. 227).
"Sententiam Alberti M., et S. Thomae de sacramentali charactere exponunt Brommer,
D’Argenlieu et Galot, in operibus citatis supra (p. 88 sq.).

Bonaventura prius quaerit quid sit character secundum essentiam (In
4 Sent., dist. 6, p. 1, a. un., q. 1), subinde ad quid sit character
(q. 2, nuper cit.); S. Thomas in Commento procedit sicut Albertus
M. (In 4 Sent., dist. 6, q. 1, aa. 1 et 2), in Summa vero directe ac
distincte ponit duas successivas quaestiones: utrum character sit
spiritualis potestas et utrum sit character Christi seu utrum specialiter
ac proprie configuret Christo, et quidem ut sacerdoti (3 p., q. 63,
aa. 2 et 3).
Quod ideo animadverti volumus, quia quidam moderni (cf. infra,
p. 131), dicunt inverso modo procedendum esse, ut scilicet, omissa
vel praetermissa quaestione de essentia characteris, potius inquiratur
in eius finalitatem (quare a Deo imprimatur character, ad quid
character inserviat et ordinetur). Quae methodus commoda quidem
est. sed valde ambigua et confusa: nam quaestio de praecipua ac
immediata finalitate alicuius rei necessario reincidit in quaestionem
de eius essentia, cum nonnisi ex ipsa forma dignosci possit primarius
rei finis, secundarii vero fines dignoscantur ex proprietatibus rei quae
ex ipsa forma procedunt. Ceterum, generica quaestio tum de fine
tum de essentia characteris indeterminate et in confuso, pertinet ad
vulgarem notionem sive definitionem characteris ac facilius resolvitur
ex ipsis documentis Traditionis, dicendo characterem esse simul sig­
num aliquod distinctivum, configurativum et dispositivum; sed, cum
scientifice inquiritur de essentia seu de eo quod substernitur huiusmodi notis sive relationibus, necessario prima quaestio est quid sit
character, subinde vero ad quid sit et cui formaliter ac essentialiter
configuret sive assimilet.
Quoad primam quaestionem, iam eo tempore, seu circa medium
saec. 13, extiterunt omnes et singulae ex quinque principalibus
opinionibus quae etiam postea prolatae et expolitae sunt a theologis,
iuxta quas scilicet character est vel relatio vel una ex quatuor specie­
bus qualitatis, seu habitu, potentia, passibili qualitate et figura. Imo
Albertus, Bonaventura et S. Thomas, commemorant etiam sextam
sententiam iuxta quam character esset specialis quaedam qualitas,
non reducibilis ad quatuor illas species ab Aristotele assignatas.24
Quidam scilicet, auctores, quorum nomina non referuntur, atten­
dentes ad rationem signi, dixerunt characterem nihil aliud esse quam
M S. Thomas eas sex opiniones distincte enumerat in commentario. In Summa vero
(praefato a. 2), distincte refert ac refutat tres tantum opiniones (figura, passibilis quali­
tas ct relatio), sub verbis "ut quidam posuerunt,” "ut quidam dixerunt" (ad 1. 2 et 3) ;
ceteras tres etiam indicat sed sine explicita attributione: nam negat characterem esse
habitum (sed contra), probat ipsum esse potentiam (corp.), tamen mere instrumentalem
adeoque non per se sed reductive tantum in genere potentiae (corp.; ubi innuitur ac
partialiter assumitur opinio iuxta quam character est specialis quaedam qualitas),

signum, seu puram relationem, relationem tamen realem quae est
unum ex praedicamentis (“ens in praedicamento relationis, sicut
paternitas,” ut explicat Albertus M., hanc opinionem impugnans);
sub qua relatione nihil est absolutum nisi ipsa anima quae suscipit
trinam relationem distinctivi, configurativi et dispositivi.28 Attamen,
opponit S. Thomas (idem fere Albertus M. et Bonaventura) id esse
non posse quia relatio petit fundari in aliqua forma accidentali, quae
in casu nequit esse nisi aliqua qualitas, sustinens tres illas relationes.
Propterea alii, et quidem longe communius, dixerunt characterem
esse in genere sive praedicamento qualitatis (Albertus M.: “Fere
ab omnibus dicitur, quod character spiritualis sit qualitas”).
Ex his autem quidam, attendentes ad rationem spiritualitatis (sig­
num spirituale, signum fidei), dixerunt characterem esse quandam
specialem qualitatem, seu qualitatem infusam, non reducibilem ad
quatuor species assignatas ab Aristotele, qui loquitur de solis quali­
tatibus naturalibus, innatis vel acquisitis, quod etiam videtur innuere
ipse Aristoteles inquiens: “Fortasse apparebunt alii qualitatis modi.”28
Attamen, notant S. Thomas et Bonaventura hoc esse merum subterfugium (“Haec est fuga quaedam,” “Illud videtur quaerere fugam”);
nam, quamvis sint alii modi qualitatis, tamen omnes debent reduci
ad illas quatuor species, cum nondum alia quinta species assignata
fuerit (S. Thomas et Albertus M.), idque confirmatur ex ipso exemplo
gratiae et virtutis quae, etsi infusae, ponuntur a theologis in prima
specie qualitatis, seu habitu (Bonaventura).
Unde alii, attendentes ad rationem configurativi, dixerunt charac­
terem esse in quarta specie qualitatis, seu figura.2'' Attamen, notant
Albertus, Thomas et Bonaventura, id esse non posse quia figura, cum
sit terminus quantitatis, non invenitur proprie nisi in corporalibus,
in spiritualibus vero tantummodo metaphorice (inepte autem, ut
:i Hanc sententiam videntur sustinuisse plurcs canonistae (cf. apud Scotum, In 4 Sent.,
dist. 6, q. 9). In eodem sensu quidam intcliigunt sententiam Guilelmi Alverniensis (ca
1228), iuxta quam character est quaedam consecratio animae de genere illius consecra­
tionis qua consecratur basilica. Videtur tamen Guilelmus characterem intelligcre pro
physica quadam realitate sive qualitate quae substernatur praefatae relationi, quamvis
non diffitendum sit ipsum potuisse influere in ortum opinionis de qua loquimur (cf.
infra, pp 121, 237).
■’ His doctoribus, quorum nomina non referuntur, fortasse praeivit Guilelmus Alver­
niensis (ca 1228), docens characterem consistere in aliqua qualitate consccratoria et
imperfecte sanctificativa de genere illius consecrationis et sanctificationis qua basilicae
dicuntur vere consecratae et sanctificatae (cf. infra, p. 237). Certius cos doctores
praeiverunt Petrus Cantor (1192-1197) et Magister Martinas (ca 1200), explicite
asserentes characterem non esse aliquid pracdicamentalc, neque substantiam neque acci­
dens, cum in praedicamentis reponantur solae res naturales (cf. infra, p. 228, 231 sq.).
11 Fortasse primus qui hanc sententiam satis distincte protulerit, fuit Alexander Halensis
(ca 1230). Cf. supra, p. 104, ct infra, p. 237.

notant Albertus et Bonaventura. quidam distinguunt duplicem quanti­
tatem, aliam corporalem et aliam spiritualem); iamvero aliquid poni­
tur in genere vel specie non per id quod competit ei metaphorice,
sed proprie.

Unde alii, attendentes ad rationem distinctivi necnon ad quendam
textum Pseudo-Dionysii in quo dicitur Deus signare lumine acce­
dentes ad se, dixerunt characterem esse in tertia specie qualitatis,
seu passibili qualitate, quatenus animae sive sensui spirituali confert
quandam mulcebrem88 passionem, quae animam ornat, decorat ac
veluti illuminat.20 Attamen, iterum passibilis qualitas proprie afficit
sensum corporalem seu sensibilem partem animae, non vero intel­
lectualem, sicut character, atque connectitur cum aliqua transmuta­
tione corporali quam inducit vel a qua causatur; quapropter character
nonnisi metaphorice dicitur ornatus vel lumen, nec ideo reponi potest
in tertia specie qualitatis.
Unde alii, attendentes ad rationem dispositivi. dixerunt characterem
esse in secunda specie qualitatis, seu potentia, quatenus (ut refert
Bonaventura, hanc opinionem impugnans) ponit in anima quandam
“dispositionem ad recipiendum lumen et calorem gratiae, sicut siccitas
in ligno ad calorem et pervietas in vitro ad lumen.” Huic opinioni Al­
bertus et Bonaventura opponunt quod potentia nequit esse aliquid supernaturale et infusum, sicut est character, sed consequitur ipsam
naturam et “praeterea [addit Bonaventura], siccitas et pervietas sunt
impotentiae resistendi: ergo character esset impotentia: quod stultum
est dicere.” Nihilominus S. Thomas (scripsit Commentarium a. 1254—
1256, tertiam vero partem Summae Theologicae a. 1273) hanc opinio­
nem elegit, eam tamen dupliciter purgans et explicans. Primo nempe,
considerat characterem non tam ut signum dispositivum quam ut sig­
num distinctivum (cf. Suppi., q. 35, a. 2), ac ideo refert characterem
prout est potentia, non ad gratiam (sic concidit explicatio Bonaventurae) sed ad actus cultus, ad quos diversimode ordinantur fideles,
taliter intelligens et accommodans currentem definitionem PseudoDionysii Areopagitae (cf. supra p. 104 sq.): secundo, accipit charac­
terem ut potentiam quandam diminutam, seu tum instrumentaient
tum residentem in ipsa naturali potentia animae, veluti hanc elevan-*
3
·' Hoc verbum adbibet sive Bonaventura sive S. Thomas. Peregrina autem est alia
lectio textus S. Thomas quae pro “mulcebrem” habet "muliebrem.”
3 His doctoribus, quorum nomina non referuntur, praeivit Guilelmus Altissiodorensis
(scripsit circa 1225), qui characterem appellat quandam “illuminationem et figurationem
animae.” Attamen Guilelmus sub hac expressione non aliud intelligere videtur quam
characterem esse aliquid disponens ac praeparans ad gratiam, et hoc sensu quandam
illuminationem et figurationem animi, relate ad perfectam illuminationem et figurationem
per gratiam (cf. textum infra, p. 235).

tem ac quodammodo disponentem; propterea in Commentario ait:
“(Character non est] habitus, sed magis potentia. Unde . . . non
est in prima specie qualitatis, sed magis reducitur ad secundam”; qua
attenuata expressione (“magis potentia”) videtur significare quod
character habet quidem aliquid commune cum habitu, quatenus
perficit potentiam ipsam naturalem, sed tamen est formaliter potentia,
sicut vicissim gratia virtutum habet aliquid commune cum potentia
characteris quatenus confert posse in ordine supernatural!, quamvis
formaliter sit habitus (sic satisfit praecipuae ac communi obiectioni
Alberti et Bonaventurae). Inde S. Doctor definit characterem: “Quod­
dam signaculum quo anima insignitur ad suscipiendum vel aliis traden­
dum ea quae sunt divini cultus” (3 p., q. 63, a. 4) et “Character
importat quandam potentiam spiritualem ordinatam ad ea quae sunt
divini cultus” (a. 2); quae definitiones mutuo se complent ac
determinant ita ut convergant in hanc: Character est quaedam po­
tentia, habilitans (signans, insignans, ordinans) animam ad suscipienda
vel tradenda ea quae sunt divini cultus.

Alii tandem, attendentes pariter rationem dispositivi (scilicet ad
gratiam), dixerunt characterem esse in prima specie qualitatis, seu
habitu, quatenus disponit animam ad susceptionem gratiae sacra­
mentalis; addiderunt tamen characterem esse habitum quendam im­
perfectum seu medio modo se habentem inter habitum et disposi­
tionem, quatenus, inquantum est difficile mobilis, convenit cum habitu,
inquantum autem non est ultima perfectio sed disponit ad ipsum
habitum gratiae, convenit cum simplici dispositione. Hanc sententiam
eligunt Albertus M. (scripsit Commentarium in quartum librum
Sententiarum a. 1249) et Bonaventura (scripsit Commentarium a.
1250-1252; in hac re concordat cum Pseudo-Alexandro Halensi,
Summa Theol., 4 p., q. 19, m. 1, a. 2). Hinc Albertus M. definit
characterem: “Habitus quidam luminis spiritualis, quod se habet ad
modum habilitatis ad fidem et ad gratiam per lucem et calorem
spirituales, ut lux habilitet ad fidem et calor ad mores.” Bonaventura
vero: “Secundum rem igitur character est quaedam qualitas animam
non omnino perficiens, sed disponens ad ulteriorem perfectionem,
scilicet gratiae. Unde potest esse quod sit quoddam lumen spirituale
semiplenum et quidam calor gratis datus; et illud lumen dicitur
signaculum animae vel signari in anima, secundum illud quod dicitur
in Psalmo [4. 7] : ‘Signatum est super nos lumen vultus tui. Domine’;
signatum, inquam, per naturam, sed specialius per sacramenta divina,
specialissime per dona Spiritus Sancti gratuita.” Cui opinioni, quamvis
a tantis magistris defensae, resolutive opponit S. Thomas: “Sed hoc

non potest stare” (In Commento) et assignat metaphysicam rationem
desumptam ex Aristotele (2 Ethic., C. 5), quam sic clare ac concinne
repetit in Summa: “[Character] non est habitus. Quia nullus habitus
est qui se possit ad bene et male habere. Character autem ad utrum­
que se habet; utuntur enim eo quidam bene, alii vero male. Quod
in habitibus non contingit; nam habitu virtutis nullus utitur male,
et habitu malitiae nullus bene. Ergo relinquitur quod character sit
potentia” (3 p., q. 63, a. 2, Sed contra).

Quoad alteram quaestionem, seu ad quid inserviat character vel
quomodo sit dispositivus, distinctive et configurativus, non unus est
dicendi aut considerandi modus apud auctores huius aetatis, dependenter ab ipsis supradictis opinionibus de ipsa essentia characteris.
Praecipuus autem dissensus iterum inducitur a S. Thoma, ratione ipsius
distinctae doctrinae de essentia characteris, consistente in potentia ad
actum cultus.
Quoad rationem signi dispositivi, relate ad gratiam, iam apparet
aliquod discrimen inter Albertum M., Bonaventuram et S. Thomam.
Omnes enim asserunt characterem esse dispositionem ad gratiam,
dispositionem autem non necessitatis sed congruitatis. Attamen, quia
Albertus M. et Bonaventura docent characterem esse habitum, ideo
illum concipiunt ad gratiam disponere sicut habitum imperfectum ad
habitum perfectum (cf. supra, p. 110) seu. ut ait Bonaventura,
“sicut quoddam lumen et calorem” (In 4 Sent., dist. 6. p. 1. a. un.,
q. 2); quia vero S. Thomas docet characterem esse potentiam, ideo
illum concipit ut causam exigentem gratiam ad congruum exercitium
suae activitatis: “Character est causa sacramentalis gratiae. . . Char­
acter est dispositio ad gratiam per quandam congruitatis dignitatem.
Ex hoc enim ipso quod homo [per characterem] mancipatus est
divinis actionibus et inter membra Christi connumeratus, fit ei quae­
dam congruitas ad gratiam suscipiendam: quia Deus perfecte in
sacramentis homini providet; unde simul cum charactere, quo datur
homini ut possit exercere spirituales actiones fidelium, vel passiones
seu receptiones, datur gratia qua haec bene possit” (In 4 Sent.,
dist. 4, q. 1. a. 1, ad 4 et 5). Cf. 3 p.. q. 63, a. 3, ad 2: a. 4. ad 1.
ubi habitudo characteris ad gratiam praecisius determinatur.
Quoad rationen signi distinctivi Christianorum, discrimen inter
praefatos doctores profundius apparet. Omnes quidem, exordium
capientes a duabus supradictis definitionibus magistralibus (“Signum
sanctum communionis fidei,” “Distinguens a non configuratis secun­
dum statum fidei”), accipiunt distinctivam rationem characteris ex
parte fidei, non vero aliarum virtutum, et quidem ex parte fidei non

subiective sed obiective consideratae. Attamen, Bonaventura et Alber­
tus M. considerant characterem ut signum status fidei, qui triplex
est, scilicet fidei genitae, fidei roboratae et fidei propagatae, cuique
respective correspondet triplex distinctivus character Baptismi, Con­
firmationis et Ordinis; Albertus M. subdit etiam aliam secundariam
considerationem characteris ut est signum auctoris fidei, seu Christi
doctoris fidei, defensoris fidei, et sacerdotis offerentis sacrificium
fidei, cui respective conformatur triplex ille distinctivus character. S.
Thomas vero, cum docuerit characterem esse essentialiter potentiam
ad actus cultus, considerat characterem ut signum cultus fidei, ad
quem homo triplici modo per characterem distinguitur ac deputatur,
scilicet vel per modum agentis, quod praestat character Ordinis, vel
per modum recipientis, quod praestant sub diverso gradu ac ratione
duo characteres Confirmationis et Baptismi. Propterea, ut notatum
est supra (p. 104), S. Doctor ita accommodat magistralem defini­
tionem attributam Pseudo-Dionysio Areopagitae, ut loco “Character
est signum sanctum communionis fidei” legat “Character est signum
communionis potestatis divinorum.”
Ad rem ALBERTUS M.: “Dicendum quod [character] est signum communionis
fidei secundum fidei statum, ut dicit secunda diffinitio [magistralis] : et bene
potest esse, quod aliquis non participet habitum [fidei] secundum communionem
fidelium, vel articulorum fidei, et tamen [participet] secundum statum, quia ille
participatur etiam secundum fidei sacramentum. . . Aliae virtutes non distinguunt
quae sunt in affectu, sed fides sola quae est in intellectu: et ideo distinctio ac­
cipitur solum secundum statum fidei, licet sit dispositio ad omnes virtutes. Vel
dicatur et melius, quod status fidei distinguit characterem sacramentorum: quia
fides est fundamentum spiritualis aedificii, et penes primam distinctionem ipsius
primo accipitur distinctio totius vitae” (In 4 Sent., dist. 6, a. 4).
“Character non distinguit fidem, nec aliquid in fide, sed dicit distinctionem
status fidei secundum quod fides est incipientium vel proficientium vel perfec­
torum impletionem, et ideo potius dicitur secundum statum fidei quam secundum
fidem simpliciter” (ibid., circa finem).
“Multi multipliciter accipiunt numerum characterum: sed probabilior acceptio
videtur penes numerum distinctionis in statu fidei. . . Est igitur status fidei duplex,
scilicet primus, quando datur fides ut distinguantur fideles in sortem populi Dei:
et hoc per characterem baptismalem. Secundus, quando in tyrones confirmantur,
ut fides in eis stet et defendatur: et hoc est character confirmationis. Tertius
autem ut propagentur: et hoc est ordinis: et non sunt plures status: et ideo
non sunt plures characteres. Aliter potest dici, quod Christus imprimens char­
acterem sapientia est docens fidem, pugnans fortiter pro fide, et sacerdos ostendens
sacrificium fidei: et penes haec tria imprimit sanctae fidei characterem. In quan­
tum est sapientia docens divinam veritatem, quae est in articulis fidei, imprimit
characterem baptismi: in quantum autem pugnavit ut staret fides in nobis,
imprimit characterem confirmationis: in quantum autem ut sacerdos obtulit sacri­
ficium fidei, impressit characterem ordinis. Sed prima acceptio melior est” (ibid.,
a. 6).
H
BONAVENTURA: “Ratio distinguendi in charactere venit ex ratione signifi­
candi; character autem significat gratiam fidei secundum aliquem statum; unde

distinguit vel fidelem ab infideli vel fidelem a fideli” (In 4 Sent., dist. 6. p. 1,
a. un., q. 2).
“Notandum quod character est signum interius distinctivum. . . Quia distinctivum non unius, sed multorum, ideo unitivum multorum in uno statu fidei:
ideo in his sacramentis solum imprimitur quae respiciunt statum fidei determina­
tum. Tres autem sunt status fidei, scilicet genitae, roboratae et iam multiplicatae;
et secundum hoc attenditur triplex distinctio in populo, scilicet bonorum a malis,
fortium ab infirmis, clericorum a laicis” (ibid., q. 4).
S. Doctor proponit etiam alium peculiarem modum distinctionis, secundum quod
character assimilât Deo, et quidem triplici modo: “Quia [character] gratiam
significat et ad gratiam disponit, ideo habet aliquam similitudinem cum gratia,
quae est similitudo Dei; ideo aliquo modo configurat Deo. Et quia omnes con­
figurat uni, assimilât etiam gregem Domini inter se; et per hoc distinguit ab his
qui non sunt de grege vel etiam distinctionem facit in eodem grege secundum
aliam et aliam rationem assimilandi” (ibid., q. 2). Praeterea breviter exponit ac
refutat duos alio peregrinos modos distinguendi, allatos a quibusdam doctoribus
(cf. ibid.), sed nec ipse nec Albertus M. alludunt aut suspicantur rationem ad­
ductam a S. Thomas, quae proinde ut omnino nova ac S. Thomae propria con­
sideranda est.

S. THOMAS: “Fides hominis nota est, caritas autem incerta. Nihil enim est
alicui certius sua fide, ut Augustinus dicit, tract. V in epist. Ioan., t. 3; sed an
habeat caritatem non est alicui certum, et ideo distinctio data magis respicit
fidem quam caritatem vel alias virtutes. Vel dicendum quod ista distinctio
praecipue attenditur quantum ad operationes et receptiones, quae sunt in sacra­
mentis, in quibus maxime operatur fides. . , Fides sufficienter distinguit fideles
ab infidelibus quantum ad actus fidei, non tamen quantum ad actus spirituales qui
competunt fidelibus, quia ad hoc oportet quod spiritualis potentia addatur" (In
4 Sent., dist. 4, q. 1, a. 2, q. 2, ad 4 et 5).
“Sicut in naturalibus est potentia activa et potentia naturalis passiva, ita etiam
in spiritualibus est potentia spiritualis quasi passiva per quam homo efficitur
susceptivus spiritualium actionum, et talis spiritualis potentia confertur in bap­
tismo ... : et haec est prima distinctio, qua communiter totus populus fidelis,
cuius est sacramentorum participem esse, ab aliis distinguitur. Alia potentia est
activa spiritualis ordinata ad sacramentorum dispensationem, et aliarum sacrarum
hierarchicarum actionum exercitium: et haec potestas traditur in confirmatione et
ordine ... ; et quia in ecclesiastica hierarchia non omnes sunt agentes ... ; ideo
isti duo characteres non distinguunt populum Dei universaliter ab aliis, sed quos­
dam de populo ab aliis” (ibid., a. 4, q. 3).
“Charactere distinguitur aliquis ab alio per comparationem ad aliquem finem
in quem ordinatur qui characterem accipit, sicut dictum est de charactere militari,
quo in ordine ad pugnam distinguitur miles regis a milite hostis. Et similiter
character fidelium est quo distinguuntur fideles Christi a sends diaboli vel in
ordine ad vitam aeternam [character generalius acceptus] vel in ordine ad cultum
praesentis Ecclesiae. Quorum primum fit per caritatem et gratiam .... secundum
autem fit per characterem sacramentalem. Unde et ‘character bestiae’ intelligi
potest per oppositum vel obstinata malitia qua aliqui deputantur ad poenam
aeternam, vel professio illiciti cultus” (3 p., q. 63, a. 3; cf. a. 6, ubi S. Doctor
praecisius exhibet praefatam rationem quare tria tantum sacramenta imprimant
characterem, quia scilicet ipsa ordinantur et ordinant fideles ad cultum divinum
per modum recipientis vel agentis).

Quoad rationem signi configurait™ relate ad Deum vel Christum,
discrimen inter praefatos tres doctores suum culmen attingit, clarius
ostendens propriam originalitatem doctrinae S. Thomae eiusque syn-

theticam visionem de ipsa natura sacramentalis characteris. Exordium
scilicet capientes ab altera ex duabus supradictis definitionibus magis­
tralibus (“Character est distinctio a charactere aeterno impressa
animae rationali secundum imaginem, configurans Trinitatem creatam
Trinitati creanti et recreanti . .
omnes dicunt characterem con­
figurare sive assimilare hominem Deo, Trinitati, Patri, Filio, Spiritui
S., iuxta diversam rationem, et quidem non per proprietatem sed per
meram appropriationem, quod attinet ad singulas personas Trinitatis.
Deo nempe character configurat, quia est effectus Dei (Bonaventura), quia est similis gratiae quae est similitudo Dei (Bonaventura),
quia est quaedam participatio divinae potestatis (S. Thomas).30
Trinitati character configurat, quia omnia opera Dei ad extra sunt
communia toti Trinitati (Albertus M.) et quia ceteroquin assimilando
uni personae, eo ipso assimilât omnibus (Bonaventura). Patri char­
acter configurat, quia, praeter lumen quo assimilât Filio, importat
potestatem quae appropriatur Patri (Albertus M.) et quia character
saltem in Baptismo est signum regenerationis, regeneratio autem sicut
et generatio refertur ad Patrem (Bonaventura). Spiritui S. character
configurat, quia, praeter lumen et potestatem, importat bonitatem,
cum sit dispositio ad gratiam, bonitas autem appropriatur Spiritui S.
(Albertus M.),31 et quia est tum dispositio ad gratiam tum quaedam
gratia sive donum gratuitum, omnis vero gratia appropriatur Spiritui
S. (Bonaventura). Filio tandem, ac principaliter, character configurat,
quia praecise est character sive figura, sicut Filius est character
aeternus sive figura substantiae Patris, ut dicitur Hebr. 1. 3 (Albertus
M., Bonaventura, S. Thomas); quia est quaedam lux sive spirituale
lumen, quae ideo assimilât Sapientiae Genitae (Albertus M.); quia
refertur ad fidem, quae importat cognitionem, cognitio autem ap­
propriatur Filio, qui est cognitio personalis, et fides est a Christo
(Albertus M., Bonaventura); quia, saltem in Baptismo, character
*°/n 4 Sent., dist. 4, q. 1, a. 2, q. 2, ad 3: “Configuratio ista attenditur ad Deum
secundum participationem divinae potestatis, quae non est neque per gratiam virtutum,
neque per naturam.” Adverte S. Doctorem hanc rationem fundare in sua peculiari
sententia de essentia characteris consistente in potentia. Inferius, agens de intellectu
ut proprio subiecto characteris, ait: “Assimilatio in bonitate praecipue est ad Deum per
voluntatem; sed assimilatio in esse et posse magis est ex parte intellectus, quia ex hoc
quod aliquid esse immateriale habet, intellectivum est, et potentiam habet quodammodo
infinitam, secundum quod intellectus universalium est. quae quodammodo infinita sunt
virtute. Et ideo cum conformitas characteris respiciat spiritualem potestatem, magis
competit intellectivae parti quam affectivae” (ibid., a. 3, q. 3, ad 2).
“ Albertus Ai.: “Dicendum quod ex aequo per characterem non consignatur homo
Trinitati quoad ea quae distincte sunt personarum propria. Sed character licet essen­
tialiter sit lux consignans Filio, tamen virtute in se habet duo, scilicet potestatem in
fide vel pugna vel gradu, et bonitatem in hoc quod est dispositio ad gratiam: et per
haec duo respicit personam Patris et Filiif ?] et Spiritus Sancti” (In 4 Sent., dist. 6,
a. 4, circa finem).

est signum regenerationis spiritualis quae est similitudo aeternae
generationis Verbi (Albertus M.), et quia baptizatus dicitur induere
Christum (Bonaventura).32

S. Thomas autem, ulterius procedens, assignat configurationem non
mere appropriatam sed propriam, eamque refert ad solam secundam
personam Trinitatis, nec secundum se sed ut incarnatam, seu ad
Christum, nec ad Christum simpliciter ut Verbum incarnatum aut
secundum aliam quamlibet proprietatem (puta regalitatem aut pro­
phetiam) ex Incarnatione resultantem, sed secundum suum sacerdo­
tium: character scilicet, prout est signum configurativum, est primo,
per se et formaliter configuratio Christo Sacerdoti. Ad quod quidem
S. Doctor connaturaliter ac logice pervenit ex ipsa fundamentali sua
doctrina de natura characteris; character nempe est potentia ad actus
cultus, cultus autem derivatur a sacerdotio Christi, ergo character
est quaedam participatio sacerdotii Christi ab ipso Christo derivata,
ergo character est quaedam configuratio Christo Sacerdoti. Ad hanc
perfectam ac tenacem synthesini S. Doctor pervenit paulatim, perfi­
ciendo in Summa Theologica id quod iam satis clare innuerat in
Commentario, cum decisive se separavit a communi sententia aliorum
praecipuorum doctorum de natura characteris eamque reposuit in
quadam potentia ad actus cultus ordinata. In ipso Commentario
nonnisi duo explicite proposuit, scilicet characterem esse essentialiter
potentiam, non habitum, et hanc potentiam ordinari ad actus cultus,
nominatim ad sacramentorum susceptionem (potentiam passivam)
vel collationem (potentiam activam); connexionem vero huiusmodi
potentiae cum sacerdotio Christi, tanquam istius derivationis et con­
figurationis, etsi non explicite ibi proposuerit, discrete suggessit in
duplici loco, docens per characterem sicut “per aliquam potestatem
spiritualem hominem assimilari Christo . . . et . . . charactere Christi
aliquem configurari ad actiones Christi” (dist. 4, q. 1, a. 1, ad 3) et
characterem “attribui Filio . . . quia virtus passionis Christi operatur
in sacramentis” (a. 4, q. 4), si enim homo per characterem, ordinatum
’’“Ad illud quod quaeritur: cui principaliter assimilât fcharacter]? dicendum quod
appropriate ipsi Filio, qui character dicitur; vel etiam quia . . . character per appropria­
tionem respicit fidem” (In 4 Sent., dist. 6, p. 1, a. un., q. 2). In alio ioco, agens de
sacramento Ordinis, Bonaventura triplicat configurationem Christo, iuxta tria sacra­
menta characterem imprimentia: “Magis proprie configurat tale signaculum Christo;
unde cum Christus triplex habuerit officium, scilicet ministri in agendo, pugilis in
patiendo, redemptoris in moriendo, triplex fuit sacramentum, secundum quod homo
Christo configuratur his tribus modis; unde tantum triplex est sacramentum, in quo fit
characteris impressio. Nam Baptismus configurat morienti et redimenti, unde consepelitur
homo in mortem; confirmatio configurat patienti et pugnanti, ideo signum crucis fit in
fronte; sed Ordo configurat ministranti et operanti” (In 4 Sent., dist. 24, p. 2, a. 1,
q. 1, ad 2).

ad actiones cultus, configuratur actionibus Christi, configuratur ac­
tionibus Christi prout sunt actiones cultuales et prout operantur in
sacramentis, adeoque prout sunt sacerdotales, ac ideo per characterem
configuratur sacerdotio Christi seu Christo ut Sacerdoti.33
Ceterum explicitatio huiusmodi conclusionis erat logica consequen­
tia ad quam S. Doctor connaturaliter pervenit in Summa Theologica,
emittens formalem hanc duplicemque assertionem: “Sacramentales
characteres . . . nihil aliud sunt quam quaedam participationes sacer­
dotii Christi” “Christi sacerdotio configurantur fideles secundum
sacramentales characteres.” Et in hoc praecise reponenda est summa
ingenii S. Doctoris in hac re, ut characterem in genere, et unumquem­
que ex tribus characteribus, immediate connexuerit cum sacerdotio
Christi, eiusque intimam essentiam reduxerit ad entitatem aliquam
sacerdotalem, imo ad quandam potentiam sacerdotalem.
In 3 p., q. 63, S. Doctor instituit quaestionem de charactere in ipso tractatu
de sacramentis in genere, dum in Commentario, non secus ac Albertus M. et
Bonaventura. de eo agit in tractatu de Baptismo; post primum articulum de
ipsa existentia characteris, qui est secunda novitas ab ipso introducta, ponit
immediate quaestionem de essentia characteris, statuens ipsum esse spiritualem
potestatem (a. 2), ac subinde appendit quaestionem de characteris pertinentia
vel configuratione vel finalitate, quae ceteroquin ostendit ipsam intimam in­
dolem huiusmodi potestatis, quaerens utrum ‘'character sacramentalis sit character
Christi” (a. 3) sicque concludit: “Deputatur quisque fidelis ad recipiendum
vel tradendum aliis ea quae pertinent ad cultum Dei. Et ad hoc proprie deputatur
character sacramentalis. Totus autem ritus Christianae religionis derivatur a
sacerdotio Christi. Et ideo manifestum est quod character sacramentalis specialiter
est character Christi, cuius sacerdotio configurantur fideles secundum sacramentalcs characteres, qui nihil aliud sunt quam quaedam participationes sacer­
dotii Christi, ab ipso Christo derivatae. . . Character sacramentalis est res
respectu sacramenti exterioris, et est sacramentum respectu ultimi effectus. Et
ideo dupliciter potest aliquid characteri attribui. Uno modo secundum rationem
sacramenti. Et hoc modo est signum invisibilis gratiae quae in sacramento con­
fertur. Alio modo secundum propriam rationem characteris. Et hoc modo est
signum configurativum alicui principali, apud quem residet auctoritas cius ad
quod aliquis deputatur, sicut milites, qui deputantur ad pugnam, insigniuntur
signo ducis, quo quodammodo ei configurantur. Et hoc modo illi qui deputantur
ad cultum Christianum, cuius auctor est Christus, characterem accipiunt, quo
Christo configurantur. Unde proprie est character Christi” (corp, et ad 2).
In a. 5, agens de characteris indelebilitate, S. Doctor eandem doctrinam
repetit et aliquatenus determinat: “Character sacramentalis est quaedam par­
ticipatio sacerdotii Christi in fidelibus eius, ut scilicet sicut Christus habet plenam
spiritualis sacerdotii potestatem, ita fideles eius ei configurentur in hoc quod
participant aliquam spiritualem potestatem respectu sacramentorum et eorum
quae pertinent ad divinum cultum. Et propter hoc etiam Christo non competit
habere characterem, sed potestas sacerdotii eius comparatur ad characterem,
”In alio loco (ibid., a. 3, q. S, ad 1) S. Doctor loquitur explicite de charactere con­
figurante sacerdotio Christi, sed ibi directe sermo est de solo charactere Ordinis: “Ipse
[i.e. Christus 1 fuit sacerdos, quasi sacerdotium instituens; et ideo cius non est habere
characterem, sed illius qui aliunde sacerdotium recipit, ut per characterem principali
sacerdoti configuretur.”

sicut id quod est plenum et perfectum ad aliquam sui participationem. . .
Character indelebiliter inest animae, non propter sui perfectionem sed propter
perfectionem sacerdotii Christi, a quo derivatur character sicut quaedam instrumentalis virtus” (corp, et ad 1).

In secunda igitur medietate saec. 13, attenta saltem doctrina prae­
cipuorum theologorum, quorum auctoritas in posteros decisivum in­
fluxum exercere debebat, duae erant solidiores sententiae de essentia
characteris, altera Alberti M. et Bonaventurae docentium characterem
esse essentialiter quemdam habitum, disponentem ad gratiam et appropriative configurantem Christo characteri aeterno, et altera S.
Thomae docentis characterem esse essentialiter quandam potentiam,
ordinantem ad actus cultus et proprie configurantem Christo Sacerdoti.

Iam autem circa finem eiusdem saeculi et initium sequentis, duae
audiuntur Scoti ac Durandi discordantes notae, quae nec unam nec
alteram sententiam praeferunt, sed potius redeunt ad primam ex
supradictis opinionibus, reponentem essentiam characteris in quadam
pura relatione.™
Scotus (t 1308; scripsit suum Oxoniensem Commentarium in Sen­
tentias probabiliter a 1305-1306) multa tam problematic quam asser­
tive profert, ratione quorum eius sententiam in varium sensum pos­
teriores interpretati sunt, ita scilicet ut essentiam characteris reponat
in relatione rationis, eo quod asserit characterem esse relationem mere
ab extrinseco advenientem (ita Vasquez, disp. 134, c. 2), vel in
relatione reali (ita eum interpretantur Capreolus, Caietanus, Soto,
Gonet, aliique thomistae communiter), vel problematice in relatione
reali aut qualitate absoluta, quatenus docet utramque opinionem posse
sustineri nec necessario probari characterem esse aliquid absolutum,
ita tamen ut inclinet in opinionem de qualitate absoluta (sic eum
communiter interpretantur eius commentatores et discipuli, seu schola
scotistica).38*
**
’* Eidem opinioni favent pauci alii doctorcs franciscani, ut Petrus loamtes Olivi
(f 1298), qui Scotum immediate praecessit, et Robert us Conlon atque Hugo dr Novo·
castro (ex priori medietate saec. 14), Scoti discipuli. Cf. J. Galot, La Nature du caractère
sacramentel (Bruges-Paris 1956) 200-220.
** Hugo Cavellus in suis scholiis super Scotum in quartum Sententiarum, notat
"Resolutive [Scotus] tenet ut problema, characterem esse formam absolutam, vel rela­
tionem realem extrinsccam. Ex quo constat Vasq. 3, p. d. 34. cap. 2. falso imposuisse
Scoto, quod dixerit characterem esse relationem rationis Constat etiam alios esse teme­
rarios, qui ob hoc Scotum temeritatis notant; imo non tenet esse respectum realem, ut
falso ei imponit Sotus ...» sed tantum hoc posse defendi, probabilius tamen formam
absolutam, ita cius discipuli, Bassol. hic. q. 3. Mayron. d. 7. q. 5. a. 10. Rubion. q. 2.
a. 2. Vorillon. d. 3. q. 3. conci. 1” (I.D. Scoti opera omnis XVI [Parisiis 1S94] 631;
cf. etiam ibidem commentarium Hyquaci).
Frassen scribit: “Ex his apparet, quam temere Subtili Doctori quidam cum Vasquezio
. . . obloquantur, et cum temeritatis insimulent, quod dixerit characterem esse relationem
rationis; imo longe non minus ab cius sententia recedunt, qui volunt ipsum asseruisse

Unaquaeque autem istarum interpretationum aliquid veritatis et
aliquid exaggerationis continet. Scotus enim ita loquitur de charactere
ut relatione quadam extrinseca, ut logice devenire deberet ad meram
relationem rationis, de genere illius quam paulo post clarius edixit
Durandus, etsi ipse intendat sustinere relationem realem; nam re­
latio realis ab extrinseco adveniens nihil est, sed omnis realis relatio
oritur a subiecto mediante fundamento; extrinseci vero respectus,
vel potius modalitates rei fundatae in extrinseco respectu, uti ubi,
situs, quando et habitus, sunt quidem verae realitates seu ultima
quatuor praedicamenta aristotelica, sed distinguuntur a praedicamento
relationis nec accidunt spiritualibus sed tantum materialibus sub­
stantiis; unde realis relatio, ab extrinseco adveniens, est quaedam
contradictio, et sub illis verbis Scotus nequit proferre nisi meram
relationem rationis, in bona et logica aristotelica philosophia. Hinc
intelligitur ratio interpretationis Vasquesii. Praeterea, Scotus tam
libenter ac resolutive impugnat sententiam S. Thomae et aliorum de
necessitate reponendi characterem in aliqua entitate absoluta, ut
videatur defendere ipsam entitatem relativam. Hinc intelligitur in­
terpretatio thomistarum. Nihilominus Scotus etiam clare fatetur utram­
que sententiam de entitate absoluta et relativa cum probabilitate
sustineri posse, et subinde, explicans priorem sententiam, dicit charac­
terem non esse reponendum in tertia aut quarta specie qualitatis sed
in prima, seu habitu, vel in secunda, seu potentia. Hinc explicatur
interpretatio Scotistarum. Attamen, attentis tum resolutivo modo quo
loquitur in impugnanda necessitate prioris sententiae, tum quibus­
dam absolutis eius expressionibus, satis manifeste videtur Scotus
saltem inclinare in opinionem de charactere ut mera relatione, quae
communius ipsi affigitur; quo sensu dissentimus a communi inter­
pretatione Scotistarum. In refutando primo argumento S. Thomae,
Scotus absolute pronuntiat: “Character non potest esse forma absoluta,
quia ad quidditatem formae absolutae non pertinet essentialiter aliquis
respectus [sicut dicitur quod character est essentialiter signum, seu
relatio], quia tunc illa quidditas esset ad se, et non esset ad se.”3e
Alibi, loquens de potestate clavium collata sacerdoti per characterem.
characterem esse relationem realem; nam si penitus e recto rerum aestimatore et indice
inspiciatur Doctor, apparebit cum duntaxat docuisse, quod utique propugnari posset
sententia affirmans characterem esse relationem realem ; probabiliorem tamen iudicat
illam esse sententiam, quae contendit ipsum characterem esse formam absolutam de
genere qualitatis; quam utique sententiam quasi suam propriam, ut assolet, postremo
loco assignat et propugnat. Unde illam etiam propugnant celebriores illius Discipuli,
Bassolius. . . , Mayronius. . . , Rubioneus. . . , Vorillon. . . , ut missos faciam omnes
Modernos, qui cum doctissimo Scholiastc Cavello eandem assertionem tuentur” (Scotus
academrcus IX [ed. nova, Romae 1901] 127).
'S
14 Opera omnia XVI (Parisiis: Vives 1894) 617.

Scotus manifeste supponit se elegisse opinionem de natura characteris
ut mera relatione: “Item (ut dictum est supra) character non potest
esse nisi relatio; relatio autem non potest esse eadem ad plures
terminos. Corpus Christi verum et mysticum, vel consecratio huius,
et absolutio illius sunt distincti termini; ergo illud, quod est relatio ad
consecrationem, non est idem cum potestate ad absolvendum.”17
Ceterum, id sincere fatetur modernus scotista et commentator Scoti,
P. Minges, scribens: “Character ... est forma spiritualis animae
impressa, sed qualis generis haec forma sit, scilicet utrum forma
absoluta an relativa, Scotus non definitive decidit, sed sententiam
nonnisi esse formam relativam praeferre videtur. . . Scotus magis
favere videtur opinioni, characterem esse formam relativam, prae­
sertim cum alibi legamus. ‘Item (ut dictum est supra) character non
potest esse nisi relatio.’ ”38
Scotus igitur, In 4 Sent., dist. 6, qq. 9-10,39 sequenti modo procedit. Primo
(q. 9), posita quaestione de ipsa existentia characteris, ait eam non posse probari
neque ex ratione neque ex Scriptura neque ex Patribus, sed admittendam esse
ex sola auctoritate Ecclesiae, cui addi possunt quaedam rationes congruentiae:
“Licet characterem inesse animae, non possit probari per rationem naturalem . . .
licet etiam ex creditis manifeste, sive quae sunt explicite de substantia fidei,
sive quae continentur in Scriptura, sive quae manifeste per Sanctos sunt
elicita ex creditis, non possit probari, quia non apparet necessaria habitudo eius
ad talia credita, tamen poni potest, quia non repugnat ipsi animae talem formam
habere, qualis describitur character, nec per consequens Deo posse animae talem
formam imprimere. Sed ne omnino frustra et sine necessitate ponatur, oportet
aliquam auctoritatem habere, cui innitatur, qui ponit eam. . . [Addit auctoritates,
quae ex Patribus afferri solent, non multum valere, et in particulari ex textibus
Augustini nihil concludi posse]. Breviter, sicut habetur Extrav. de haereticis, ad
abolendam, sentiendum est de Sacramentis Ecclesiae sicut sentit Romana Ec­
clesia. Romana autem Ecclesia videtur sentire characterem imprimi in anima in
Baptismo, sicut dicit Innocentius III. Extras. de Baptismo, et eius effectu, c.
Maiores: ‘Qui ftete accedit ad Baptismum, characterem suscipit Christianitatis
impressum.’ Et ibidem in fine: ‘Tunc characterem sacramentalis imprimit opera­
tio, cum obicem voluntatis contrariae non invenit obsistentem.’ Et si prima
auctoritas posset exponi vocando characterem Christianitatis ipsum Baptismum,
tamen secunda, quae dicit quod sacramentalis operatio imprimit characterem,
tamquam de aliquo impresso ipsi animae, sicut loquimur in proposito. Propter
ergo solam auctoritatem Ecclesiae, quantum occurrit ad praesens, est ponendum
characterem imprimi. Ad hoc autem poni possunt tres congruentiae.”
Subinde (q. 10), transiens ad quaestionem de essentia characteris et quaerens
“An character sit forma absoluta,” refert argumenta utriusque oppositae sen­
tentiae et longe immoratur in refutandis argumentis sententiae affirmativae. Inter
alia, haec dicit: Haec sententia sibimetipsi contradicit, nam in definitione charac­
teris ponit signum, signum autem non est aliquid absolutum sed relativum.
“Praeterea . . . non sunt ponenda plura sine necessitate. . . Sed propter illa
"Ibid. XVIII 618.
u loannis Duns Scoti doctrina philosophica et theologica (Ad Claras Aquas 1930) II
522 sq.
”Op. cit. XVI 590-609, 615-636.

omnia, propter quae ponitur character [ut distinctionem, configurationem et
dispositionem] non est necesse, quod sit perfectio absoluta; possunt enim ista
omnia etiam salvari sufficienter, si sit forma aliqua relativa; ergo superflue et
sine causa ponitur esse forma absoluta.” Ad tria vero argumenta, petita ex eo
quod mutatio (qualis intervenit in impressione characteris) non terminatur ad
relationem sed ad aliquid absolutum, et quod relatio non potest fundare rela­
tionem (quemadmodum character fundat varias relationes signi distinctivi, configurativi et dispositivi), et quod relatio nequit esse potestas, sicut dicitur esse
character, respondetur primum valere de solis relationibus intrinsecis non vero
de his quae ab extrinseco adveniunt (uti “ubi” quod nihil aliud est praeter locum
et locatum) ; secundum vero esse falsum, ut patet ex ipsa relatione proportionalitatis quae est similitudo duarum proportionum ac ideo fundatur in his ipsis
duabus relationibus; tertium tandem aequivocare, nam si intelligitur de potentia
morali, haec non oportet ut sit aliquid absolutum sed sufficienter constituitur per
relationem, imo per meram relationem rationis (“imo sufficit in multis quod
sit tantummodo relatio rationis”), ut patet de iudicis potestate, si vero intelligitur
de potentia physica, haec neganda est quoniam nullus est actus quem potest
physice exercere ille qui habet characterem et non possit pariter exercere qui
eo caret.

Concludit autem: “Non obstantibus ergo istis rationibus, quae non concludunt,
ut visum est, potest dici characterem esse tantummodo quemdam respectum ex­
trinsecus advenientem ipsi animae, causatum a Deo immediate in susceptione
Sacramenti initerabilis, quia sic ponendo saltem omnes conditiones salvantur,
quae communiter attribuuntur characteri. . . [Ad quaestionem autem de proximo
fundamento illius relationis] Dico . . . , si character ponatur character realis.
eius fundamentum proximum est ipsa nuda anima, sive essentia, sive potentia . ..,
quia respectus extrinsecus adveniens potest fundari super fundamentum, ex cuius
principiis nullo modo egrediatur; nec fundamentum eius proximum oportet
determinari ad illum aliquo modo ex ratione sua propria, quia tunc non esset
respectus extrinsecus adveniens, sed tantummodo determinatur ad illum ab ipso
agente. . . Ad quaestionem igitur [i.e. finaliter concludendo] potest dici, quod
sicut non potest probari [ipsa existentia characteris i.e.] aliquam formam realem
imprimi in susceptione Baptismi, aliam a gratia et virtutibus, et hoc neque per
rationem naturalem, neque etiam per rationem evidentem ex creditis manifestis,
ita non potest probari [quidquam de essentia characteris, i.e.] characterem, si
ponatur forma realis, esse formam absolutam realem vel respectivam, quia utrum­
que salvari potest, quod sit. scilicet forma respectiva, sicut iam ostensum est,
vel quod sit forma realis absoluta. . . Sed ... si [character] ponatur forma
absoluta, necesse est dicere quod pertineat ad genus qualitatis. . . Sed tunc est
dubium, in qua specie qualitatis debeat poni. . . Respondeo . . . , quod si
ponatur accidens absolutum, potest poni in secunda specie qualitatis, vel etiam
in prima; nec alterum istorum potest evidenter improbari.”

Durandus (t 1334), magis decisive et clarius quam Scotus, com­
munes aliorum doctorum sententias reiecit. Ait duplicem esse opinionem
de essentia characteris, unam quae docet characterem esse aliquam
rem absolutam, virtutem nempe vel potentiam, et alteram quae
tenet illum non esse aliquam naturam absolutam sed meram rela­
tionem rationis, fundatam in ordinatione sive institutione divina, qua
quis deputatur ad sacras actiones: character ergo, seu illa realitas
qua quis constituitur minister sacramentorum vel susceptivus eorum,
consistit formaliter in pura relatione rationis. Ut patet, Durandus

non negat, nec potest negare, per sacramenta conferri moralem veramque potestatem suscipiendi vel conferendi sacramenta, et eam esse
non ens rationis sed reale, utut morale, sed docet hanc moralem
potestatem nihil physicum supponere in homine nec fundari in aliqua
physica realitate (puta reali relatione, vel potentia vel alia qualitate),
animae impressa, sed in mera extrinseca ordinatione divina, ex qua
resultat relatio rationis inter subiectum et praefatam moralem po­
testatem; et hanc relationem rationis vocat characterem.
Quinam essent patroni huiusmodi sententiae revera non apparet.
Verisimile est ipsum in hoc sensu interpretari sententiam Scoti et
aliorum de charactere consistente in mera relatione, nam ab illogica
relatione reali extrinseca, proposita a Scoto, ad puram relationem ra­
tionis, propositam a Durando, immediatus ac logicus est gressus, ut
notatum est supra (p. 118). Quidam ad hanc Durandi sententiam re­
ferunt Guilelmum Alvernienscm (ca 1228) eo quod assimilet charac­
terem consecrationi basilicae, sed, ut notatum est supra (p. 108).
Guilelmus videtur potius intelligere characterem ut veram qualitatem
quae substernatur relationi sive destinationi ad sacra. Ceterum,
Durandus loquitur de quadam communi opinione (“Opinio aliorum”)
nec ideo potest se referre ad solitariam ac peregrinam opinionem
prolatam a Guilelmo ante integrum saeculum. Unde dicendum videtur
Durandum introduxisse novam ac septimam opinionem.
Ad rem ipse: “Omnes moderni profitentur imprimi characterem in aliquibus
sacramentis et nos loquentes ut pluries dicamus cum eis characterem non nihil
esse. . . Est [autem] duplex opinio, sicut et de virtute existente in sacramentis,
de qua dictum fuit prius, dist. 1. Illi enim qui dicunt quod in sacramentis sit aliqua
virtus subjective, dicunt etiam, quod character in ministro est quaedam virtus
vel potentia, per quam regenerati in vita spirituali operantur divinas actiones
per ministerium. . . Haec autem opinio . . . , licet habeat aliquam probabilitatem
quantum ad characterem ordinis, per quem ordinatus dicitur operari divina per
ministerium tamen nullam probabilitatem habet de charactere baptismi, quia
per baptismum non efficitur aliquis minister sacramentorum, sed solum receptivus
eorum, unde cum virtus quae ponitur ab aliquibus in sacramentis sit activa ad
producendum aliquid in altero, character qui ponitur proportionafiter in ministro
debet esse potentia activa ad producendum aliquid in altero: quod non potest
dici de charactere baptismali. De charactere autem ordinis qui secundum hanc
positionem dicitur esse potentia activa, licet sit maior probabilitas, tamen in­
stantiam habet etiam supposita praedicta opinione, quia virtus quae ponitur
esse in sacramentis, secundum positores huius opinionis non est permanens sed
transiens, solum enim ponitur esse in rebus sacramentalibus pro tempore actualis
exhibitionis sacramenti, ergo consimiliter virtus quae ponitur in ministro debet
esse transiens et non permanens post exhibitionem sacramenti. Hoc autem se­
cundum eos non convenit characteri sacramenti ordinis quem dicunt indelebiliter
permanentem. . .

“Dicendum ergo est aliter, quod secundum opinionem aliorum, qui dicunt
quod in sacramentis non est aliqua virtus subjective : imo sacramenta sunt causa
gratiae vel cuiuscumque alterius effectus existentis in anima, non quaecumque,

sed per accidens, et sine qua non. . . Et isti dicunt quod character non est
aliqua natura absoluta, sed est sola relatio rationis, per quam ex institutione
vel pactione divina deputatur aliquis ad sacras actiones. Quod declaratur sic,
sicut nummus sortitur rationem pretii, et merellus rationem signi ex humana
institutione, sic res naturales sortiuntur rationem sacramenti, et homo rationem
ministri ex divina institutione, sed nummus efficitur pretium, et merellus signum
per solam relationem rationis humanae sic instituentis, ergo res sacramentales
sortiuntur rationem sacramenti, et homo rationem ministri per solam rationem
relationis divinae sic instituentis. Cum igitur character sit id quo homo efficitur
minister sacramentorum, vel susceptivus eorum, patet quod character non est
nisi relatio rationis ex ordinatione vel pactione divina. . . Ad ea quae sunt
fidei, cum sint satis obscura, de se. non est conveniens adducere vias obscuras,
et per quae plus habetur obscuritatis, et difficultatis quam principale propositum:
sic est de virtute quae ponitur inhaerens sacramentis, ut prius patuit dist. 1
et de charactere (ut nunc patet). Dicere autem quod res naturales habent ra­
tionem sacramenti, et homo rationem ministri ex sola institutione et ordinatione
Dei, qui solus dat gratiam, et omnem effectum spiritualem quem recipit suscipiens
Sacramenta, nihil difficultatis continet apud fideles.”4041

Apud theologos posteriores usque ad nostrum aevum, unaquaeque
ex septem supradictis opinionibus (relatio rationis, relatio realis,
qualitas specialis nec reducibilis ad quatuor species aristotelicas,
figura, passibilis qualitas, habitus, potentia) suos patronos habuit,
quamvis opinio quae accipit characterem ut quandam qualitatem
ad exclusionem relationis (sive rationis sive realis) absque ulteriori
saltem determinatione, facta sit communissima.
Opinio ipsa Durandi de relatione rationis, quamvis nullum, ut
videtur, habuerit decisivum patronum et post Cone. Flor, et Trid.
visa fuerit graviter vulnerata et communiter a theologis ut suspecta
considerata, tamen nonnullum favorem apud quosdam obtinuit, qua­
tenus saltem intentionalis ille character Durandianus transformatus
fuerit in quoddam ens morale, seu in potentiam moralem, cui nulla
substernatur physica qualitas: quo sensu inducta est nova quaedam
ac octava opinio de charactere consistente in morali quadam entitate
sive dignitate. In hoc sensu eam benigne aspiciunt postridentini
scriptores Van Es pen (f 1728) et Drouin (f 1742), quorum alter
praeterea declarat “eam canonistarum communem doctrinam esse”u
(cf. infra, p. 161, ubi de censura contra opinionem Durandi); imo
magnus ipse theologus tridentimus ac thomista D. Soto, eam proba­
bilem dicit et in ipsam satis suggestive inclinare videtur, quamvis ut
probabiliorem eligat contrariam sententiam. Scribit enim: “Haec,
fateor, opinio [Durandi], quantum ad id quod ponit, characterem
'° In 4 Sent., dist. 4, q 1. In Petri Lombardi Sententias theologicas commentariorum
libri IIII (Venetiis: G. Bindoni 1586) 298 sq.
41 Exaggerata est haec Drouin affirmatio. Certe I. Morinus (-f- 1659) nullam huiusmodi
opinionem suspicatur cum scribit: “Verum a posterioribus Doctoribus passim improbata
fuit illius [i.e. Durandil sententia, et hodiernorum nemini placere potuit” (De sacris
Ecclesiae ordinationibus, pars 3, exerc. 3, c. 1, n. 1).

non esse rem distinctam a subiecto, numquam mihi visa est a veritate
ita multum aliena. Cum quodam tamen moderamine. Nam profecto
istarum rerum multiplicatio, ubi excusari potest, nullibi mihi arrisit.
Moderamen tamen est, quod quamvis quispiam non censeat charac­
terem rem esse ab intellectu distinctam, non tamen subinde negandum
est sacramentum characterem imprimere, esseque qualitatem secundae
speciei. Enim vero quamquam nominales negent quantitatem distingui
a re quanta, non ideo negare debent, quantitatem esse aliud praedi­
camentum a substantia, imo nec concedere debent formaliter, quod
substantia sit quantitas: sed quod est res quae est quanta. Item
neque negare illis licet, quin motus augmentationis terminetur ad
quantitatem et non ad substantiam. Nam per hoc quod res illae habent
diversas definitiones, possunt huiusmodi diversae enunciationes ut­
cumque verificari. Et quamvis dicant potentias re non distingui ab
anima, nihilominus anima est substantia: intellectus vero et voluntas
sunt in secunda specie qualitatis. . . Quae si quis hoc modo sentire
voluerit [de charactere], nihil prorsus renuerim. Neque vero argu­
menta in contrarium multum urgent, scilicet quod cum character sit
terminus actionis realis, debet esse res realis. Item, quod cum sit
potestas agendi aliquid reale: nempe, suscipiendi, aut administrandi
sacramenta, non est merum ens rationis. Eadem enim argumenta cur­
runt de praetore et indice a rege instituto. Institutio siquidem est
actio realis, per quam facultas fit illi exercendi reales actiones iuridicas,
et tamen nihil acquirit nisi respectum rationis, scilicet quod est
persona instituta ad illud officium. . . Eodem ergo pacto dici potest,
eo quod per baptismum quis adsciscitur in christianam rempublicam,
fieri potentem recipiendi, eius sacramenta, et per hoc quod ordinatur
fieri potentem illa ministrare, et illae potestates dicuntur characteres:
licet non sint ab anima realiter distincti. At vero consonantius sanc­
torum dictis est, ac perinde probabilius, quod character sit res dis­
tincta ab anima. . .”42
Cum opinione Durandi, quatenus reducit characterem ad relationem
rationis, aliquam cognationem habere videtur peregrina sententia
A. Rosmini et M. J. L. Farine, quorum primus dicit ipsum Verbum
divinum esse characterem impressum in anima fidelis baptizati. alter
vero docet hunc characterem esse Spiritum S., quatenus per seipsum
tangit animam in eius potentiis eamque Christo assimilât/3 Nisi enim
velimus haec pantheistice intelligere, quasi ipsa Persona divina fiat
forma animae humanae, unicus logicus sensus huiusmodi sententiae
Dist. 1, q. 4. a. 2, In Quartum {quem vocant) Sententiarum (Venetiis: Apud I. M.
Lenum 1575) I 79.
“ Der sakramcntalc Charakter (Freiburg 1094) 1-59.

esse potest quod character ex parte causae efficientis est ipsa Persona
divina, ex parte vero subiecti sive animae est quaedam relatio ad
Personam divinam, et, cum aliunde nulla ontologica realitas inde in
anima resultet, sequitur characterem ex parte animae nihil aliud esse
quam relationem rationis. Opinio Rosmini sic exprimitur et damnatur
in Decreto S. Officii, 14 dec. 1887: “In Christiana doctrina Verbum,
character et facies Dei, imprimitur in animo eorum, qui cum fide
suscipiunt baptismum Christi. — Verbum, id est character, in anima
impressum, in doctrina Christiana, est Esse reale (infinitum) per se
manifestum, quod deinde novimus esse secundam personam SS.
Trinitatis” (JDenz. 1918).
Opinio Scoti et aliorum de relatione reali, parvum favorem habuit,
cum ex una parte ipsa logice ducat in extremam sententiam Durandi
(unde qui ei favere velit, facile dilabitur in hanc potius opinionem)
et ex alia parte ipsi Scotistae sui magistri sententiam aliter inter­
pretati fuerint, in sensum nempe opinionis de absoluta qualitate,
quam proinde Scotistae communiter secuti sunt, etsi absque ulteriori
ac peculiari illius qualitatis determinatione (cf. supra, p. 117, in
nota). Nihilominus duo moderni Scotistae hanc opinionem redinte­
grare conati sunt. P. Minges in suo commentario in Scotum (opere
posthumo) ait: “Character videtur esse non aliqua forma absoluta,
id est qualitas, sive potentia sive habitus, sed quaedam relatio seu
forma relativa, id est respectus extrinsecus adveniens,” et in hunc
sensum, aliter ac reliqui Scotistae, interpretatur ipsam Scoti senten­
tiam, inquiens: “Qualis generis haec forma sit, scilicet utrum forma
absoluta an relativa, Scotus non definitive decidit, sed sententiam
nonnisi esse formam relativam praeferre videtur.”44 Magis decisive
L-M. Puech, assimilans impressionem characteris ipsi unioni hypo­
staticae, iuxta novam viam quam ineunt quidam moderni (cf. infra,
pp. 131, 147 sq.), scribit: “Le caractère est . . . une possession [de
l’âme par le Christ] comme l’union hypostatique [est une possession
de la nature humaine par le Verbe]. . . Notre union au Christ [réalisée
par le caractère] consiste donc dans une relation comme l’union hypo­
statique, puisqu’elle exclut elle aussi tout mélange d’être ou d’activité,
mais dans une relation simplement accidentelle, et non plus substanti­
elle; c’est-à-dire que cette relation ne remplace aucun des éléments,
sans lesquels nous ne saurions ni être conçus, ni exister, et qu’elle
s’ajoute à notre être pleinement constitué comme essence et comme
personne. Est-elle aussi une relation réelle ou bien seulement morale?
Posséder n’est-ce pas un lien juridique? Nous ne nions pas qu’il
° Loc. cit. (supra, in p. 119).

existe une possession d’ordre moral; nous savons qu’on peut n’ad­
mettre qu’une union morale entre le Christ et le chrétien; mais si
l’on croit, comme nous l’avons dit plus haut, que l’insistance des
sources et l’analogie de l’incarnation insinuent davantage et qu’on
soutienne que notre union au Christ est réelle, alors la relation qui
établit cette union, doit-elle aussi être réelle. Comment objectera-t-on
expliquer la réalité de cette relation? A ceci nous répondrons d’abord,
que les théologiens ne laissent pas de soutenir unanimement la
réalité de la relation, qui joint l’homme au Verbe dans le Christ,
quoiqu’ils ne s’entendent plus, quand il s’agit de l’expliquer. Ensuite
presque tous les théologiens enseignent, que le caractère est une
qualité réelle et pour un bon nombre il joue plus que le rôle d’un
simple signe. N’y aurait-il pas là de quoi fonder une relation réelle?
Réelle comme l’union hypostatique, non pas dans le Christ, qui ne
change pas en nous prenant pour siens, mais en nous qui seuls
sommes changés par cette prise de possession.”45
Opinio quorumdam de speciali qualitate non reducibili ad quatuor
species aristotelicas, quae communiter ac decisive reicitur a maioribus
theologis quamque S. Thomas et Bonaventura non sine nota ironiae
“quandam fugam” sive commodum ac frustraneum subterfugium
appellant (cf. supra, p. 108), non videtur carere aliquo, utut inconfesso, favore apud quosdam modernos, qui a nimis determinatis sen­
tentiis, praecipue ubi agitur de re connexa cum philosophia, refugere
malunt. Baisi satis clare in hunc sensum scribit: “Concludere pos­
sumus characterem reducendum esse ad categoriam qualitatis. Mira
autem est theologorum dissensio in diiudicando ad quamnam speciem
qualitatis character adseribendus sit. . . [Breviter referuntur variae
opiniones] Puto studium intimae constitutionis Corporis Christi mys­
tici aliquod lumen afferre posse enodationi huius quaestionis. In
charactere enim elementum essentiale videtur ontologica configuratio
Christo, sacerdotio Christi; supernaturalis potestas aliquid sacri
accipiendi vel tradendi ex hac configuratione consequitur. Libenter
igitur dicerem characterem formam accidentalem realem et ontologicam, non tamen immediate subiectatam in animae essentia, sed in eius
potentiis; forma, quia ontologice configurans et distinguens: immedi­
ate subiectata in potentiis, quia potestatem tradens aliquid sacri
dandi vel recipiendi. Non igitur character proprie comprehenditur in
categoriis aristotelicis: at, mirabilia quae Deus in nobis operatur nobisque per gratiam elargitur quis humano schemate comprehendere
audebit?”'''’ Ad similem fugam sive subterfugium logice revocanda
15 “Le rôle du caractère sacramentel,” Culture II (1941) 193 sq.
44 Institutiones theologiae scholasticae IV (Milano 1949) 101 sq.

videtur tum voluntaria quorumdam abstentio a determinanda quali­
tate in qua character consistit (ita inter alios Hurter, Bellacasa, Dc
Aldama) tum quaedam aliorum oscillatio inter unam et alteram
speciem qualitatis aut commoda plurium qualitatum commixtio in
una characteris essentia. Ita plures Scotistae significant (ad mentem
Scoti, problematice tamen loquentis) characterem esse vel habitum
vel potentiam: inter modernos Lennerz scribit: “Breviter dicendum
videtur: character non est figura, ut patet: neque potentia physica,
nam confirmatus ex. gr. nihil potest physice, quod non possit non
confirmatus (cf. Suarez, disp. 11, sect. 3); confert autem potentiam
quandam moralem et ita potest reduci ad secundam speciem. Cum
autem in traditione ipse character primario appareat ut signum vel
sigillum, ad quod illa potentia moralis consequitur, reponi potest vel
in prima specie (Suarez) vel in tertia (de Lugo).”'7 Abdrzuza com­
modiorem fugam arripit: “Id quod nobis videtur dicendum de es­
sentia characteris est quod character sit consecratio perpetua et
indelebilis, qua homo destinatur ad sacra, et ad res divinas obstringi­
tur; haec tamen consecratio secum fert aliquid quo hominem con­
figurat Xto., quo etiam hominem participem facit sacerdotii Xti. ad
officium quoddam recipiendum, vel peragendum. Quapropter charac­
ter non est ad unam, vel ad aliam, speciem qualitatis reducendus, sed
participat de omnibus.”18
Opinio de quarta specie qualitatis, seu dc figura, intellecta proprie
ut specie aristotelica. vix aliquem favorem obtinuit, etsi ratio con­
figurationis ad Christum maxime allexerit mentem theologorum, prae­
cipue modernorum: facile enim intellexerunt doctores hanc rationem
nonnisi metaphorice accipi posse. Solet pro hac opinione referri Marsilius dc Inghen (f 1396; In 4 Sent., q. 4, a. 1, conci. 7), cui Lugo
addit Richardum, Annibalem et Io. de Salas, S.J. (t 1612; Disputa­
tiones in 1-2 S. Thomae, tr. 2, disp. 8, sect. 3, n. 59), quem dicit eam
late probare et explicare.
Opinio de tertia specie qualitatis, seu de passibili qualitate, vix
unum habuit defensorem sive explanatorem, scilicet Lugo, quem inter
modernos sequitur Pesch scribens: “Proxime ... et proprie [charac­
ter] videtur esse passibilis qualitas, quia est ornamentum animae et
sigillum impressum ad distinguendos signatos a non-signatis. Dicitur
‘passibilis qualitas,’ ut distinguatur a passione, quae est cito transiens,
cum passibilis qualitas sit ex se stabilis.”49 Ratio Lugonis est quia
*’ Dc sacramentis novae legis in genere (cd. 2, Romae 1939) 210.
" Manuale theologiae dogmaticae III (Apud Padre Las Casas [Chile! 1947) 37.
* Praelectiones dogmaticae (ed. 4, Friburgi Br. 1914) VI 87.

omnes qualitates sive corporales sive spirituales, quae, ut ipse charac­
ter, potissime dantur ad perficiendam substantiam, non vero exclusive
aut potissime ad operandum, pertinent ad tertiam speciem qualitatis,
non vero proprie ad primam, in qua sunt soli habitus operative, nec
ad secundam, in qua sunt potentiae quae solum dantur ad operan­
dum.50 Ceterum, ut ipse notat, haec sententia nonnisi verbaliter
(“Controversia, quam dicimus esse de vocibus”) differt a sequenti
sententia Suarezii reponentis characterem in prima specie qualitatis,
quatenus dispositio, sive ornamentum animae, a Suarezio considera­
tur ut verus habitus, etsi non operativus sed entitativus, a Lugone
vero ut passibilis qualitas, cum nonnisi habitus operativos ponat in
proprie dicta specie habitus.
Opinio de prima specie qualitatis, seu de habitu, magnos sed paucos
defensores habuit in Bellarmino (minus clare; De sacr. in gen., 1. 2.
c. 19), Vasquez (Disp. 134, c. 5) et praecipue Suarez (In 3 p., q. 63.
a. 4, disp. 11, sect. 3, praecipue nn. 13 sq.). Ceterum, ipsam opinionem
antiquorum, seu Pseudo-Halensis, Alberti M. et Bonaventurae, isti
ita reformant ut dicant characterem non esse habitum operativum.
seu disponentem animam ad susceptionem gratiae sacramentalis (ut
illi docebant; cf. supra, p. 110), sed habitum mere entitativum.
seu disponentem animam in seipsa.51 Suarez ita rem concipit: Charac­
ter est proprie qualitas primae speciei seu habitus, non tamen opera­
tivus sed mere entitativus sive animae in seipsa dispositivus, ad
modum quo pulchritudo vel sanitas est bona dispositio corporis:
“Dicendum existimo, characterem esse qualitatem primae speciei,
scilicet, dispositionem, seu habitum, convenientem ipsi animae, ac
formaliter perficientem illam, sine ullo ordine ad operationes, sicut
pulchritudo, vel sanitas est bona corporis dispositio. . . Hoc modo
facile intelliguntur dicta Conciliorum; dicunt enim characterem esse
signum spirituale.”52 Ideo autem character non est proprie potentia,
seu in secunda specie qualitatis, quia res ponuntur in praedicamento
non per id quod improprie ac metaphorice ipsis convenit sed per
id quod proprie eis attribuitur; iamvero character, utpote potentia
non physica sed moralis, non est potentia nisi “metaphorice ac per
** Dc sacramentis in genere, disp. 6, sect. 3, nn. 47 sq., Disp. schol. III (cd. Vives
1892) 429.
11 Hoc apte animadvertit Toletus, qui hanc sententiam valde probabilem dicit, etsi
potius adhaereat sententiae S. Thomae ut probabilissimae: “(S. Thomae] sententia
omnium probabilissima videtur. . . Hoc non obstante, probabilis est multum opinio
Alexandri [i.e. Pscudo-Halcnsis] in eo, quod in prima specie ponit characterem; quamvis
non oh illam causam, quod disponat ad gratiam, sed quod sit quaedam qualitas impressa
ad significandum” (In Summam Theologiae S. Thomae Aquinatis enarratio III [Romae
1870] 427).
"Opera omnia XX (Parisiis: Vivès 1866) 203.

denominationem extrinsecam, quatenus, per extrinsecum actum Dei,
[ille] qui per characterem est designatus, factus est capax talis actus
ex ordinatione divina, sicut aliis exemplis declaratum ets,”33 “quomodo
[scilicet] potestas iurisdictionis vocatur potentia; et sceptrum seu
virga regis potest vocari potentia moralis, si per traditionem eius
detur potestas dominandi vel regendi.”54
Opinio tandem S. Thomae de secunda specie qualitatis seu dc
potentia, imo et de potentia quae sit quaedam participatio sacerdotii
Christi, latum ac duraturum suffragium obtinuit et adhuc obtinet;
nam praeter scholam integram thomisticam, eam secuti sunt plures
alii, tam inter antiquiores, ut Toletus, Valentia, Henriquez, Estius,
Tournely, quam inter modernos. Attamen, extra scholam thomisticam,
haec opinio ita per elementa aliarum opinionum, signanter per sub­
stitutionem potentiae moralis potentiae physicae, iuxta viam Suarezii
et Lugonis, attenuata et edulcata est, ut re ipsa ortum dederit nonae
cuidam opinioni (cf. supra, p. 122), donec recentius apparuerit deci­
mum quoddam conamen, ex variis opinionibus convergens ad solven­
dum, per aliam ut aiunt viam, difficile enigma sacramentalis
characteris.

Quod attinet igitur modernum statum quaestionis, triplex est positio
theologorum:
Primo, thomistae tenaciter adhaerent duobus postulatis sententiae
S. Thomae, scilicet characterem esse in secunda specie qualitatis,
seu proprie dictam potentiam, eam que necessario physicam, et ipsum
esse proprie dictam participationem sacerdotii Christi, idque quoad
omnes suos gradus seu quoad unumquemque ex tribus characteribus,
ita tamen ut in Ordine sit potentia activa, in Baptismo potentia pas­
siva (vel principaliter passiva), in Confirmatione potentia passiva, vel
activa simul et passiva (vel principaliter activa et secundario passiva,
vel principaliter passiva et secundario activa, iuxta varios dicendi
modos). Ita in familia dominicana D’Argenlieu, Héris, Gerland,
Hugon, Merkelbach, Dafjara, Gigon, McCormack, Roguet, Bou'èssé,
Sauras, Masterson, inter extraneos vero Einig, Paquet, Mattiussi,
Lcpicicr, Durst, K. Adam, Lahitton, Mura, Diekamp, Connell, Zubizarreta, Ferland, Piolanti, Cijuentes, Grez, Audet, Caron, Ilesburgh,
Dolan, Journet. Dum generatim hi auctores mere affirmant charac­
terem esse potentiam physicam, aliqui, ut Heris, Durst, Audet et
Journet, sequentes viam loannis a S. Thoma et Salmanticensium.
conantur explicare quomodo character physice influat, de qua re sermo
erit infra in Conclusione 2 (pp. 253-258).
u Loc cit.

"Ibid. 197.

Secundo, alii plures extra scholam thomisticam retinent quidem
duplex postulatum S. Thomae, scilicet characterem esse in specie
potentiae atque participationem sacerdotii Christi, sed quoad primum
negant characterem esse potentiam physicam docentque ipsum esse
potentiam moralem, etsi aliunde teneant, cum communi ab antiquo
sententia theologorum, characterem esse aliquam physicam qualitatem.
Aliis verbis: essentia characteris coalescit ex physica qualitate et
morali potestate; physica illa qualitas est fundamentum ontologicum
vel potius signum sive obsignatio moralis potestatis, quemadmodum
physicus habitus militaris est obsignatio moralis cuiusdam potestatis
seu deputationis ad militiam; cum autem physica illa qualitas con­
sideretur ad modum unius cum potestate, cuius est signum et ad
quam obsignandam datur, ipsa quoque transit ad speciem potentiae,
ac ita character est simul aliquid physicum et aliquid pertinens ad
speciem potentiae et tamen non est potentia physica sed moralis. Ita
ad mentem Billot, qui ingeniosam hanc constructionem protulit;
nam alii, ut Pesch, De Smet, Van Noort, Otten, Mors, Bozzola, Dan­
der, Lercher-Dandcr, contenti sunt affirmare quod character est simul
qualitas physica et de specie potentiae et tamen potentia moralis, sed
ulterius nihil explicant.55
Haec sententia non essentialiter differt a sententia Suarezii et
Lugonis, sed tantum diverso modo considerandi, quo eadem realitas
vestitur mentito quodam pallio praedicamentalis potestatis. Profecto,
etiam Suarez et Lugo admittunt characterem esse physicam quali­
tatem (habitum nempe vel passibilem qualitatem) eamque secum
trahere moralem aliquam potentiam sive potestatem; sed ipsi inde
sincere fatentur characterem non esse essentialiter potentiam, nec
ex hoc quod fundet moralem potestatem trahi ad speciem praedica­
mentalis potentiae. Isti vero moderni doctores produnt hybridum
quendam characteris fetum, qui ex una parte est aliquid physicum
atque in genere potentiae et ex alia parte non est physica potentia:
si enim de essentia characteris est esse aliquid physicum et simul
esse aliquam potentiam, quis poterit absque contradictione dicere
characterem non esse physicam potentiam? Nec levatur contradictio,
dicendo characterem coalescere ex duplici elemento, quorum uni com­
petit esse physicum et alteri esse potentiam: nam character, quoad
suam essentiam, vel est primum elementum, seu qualitas physica, vel
est secundum elementum, seu potentia moralis, vel utrumque simul;
“ Plurcs alii, ut Tanquercy, II. Mazzclla, Hervé, Denis, Baisi, affirmant tantum cha­
racterem esse potentiam, sed nihil dicunt an sit physica vel moralis: quorum mens
probabiliter saltem inferri potest ex eorum doctrina de physica causalitate sacramento­
rum: qui enim hanc negant, censentur etiam characterem habere ut meram potentiam

si primum, essentia characteris non est potentia, sed mera physica
qualitas (ceteroquin ab his doctoribus non determinata), quae ad
summum dici potest signum potentiae quaeque ex hoc quod significat
potentiam nequit nisi abusive dici potentia, salva distinctione signi
et signati;50 si secundum, essentia characteris non est quid physicum
sed morale, nec ceteroquin ex hoc quod significatur a signo physico
evadit quid physicum; tertium autem repugnat, nam una essentia
nequit coalescere ex duobus elementis essentialiter diversis ac dis­
paratis, qualia sunt ens physicum et ens morale. Praeterea, haec
sententia non explicat quid sit illa physica qualitas quae est signum
moralis potentiae: si dicatur esse habitus vel quomodolibet aliqua
entitativa dispositio, iam incidimus in sententiam Suaresii et Lugonis,
cum ulteriori aggravante contradictione modo explicata; si vero
dicatur esse merum signum potentiae, incidimus in sententiam quae
tribuitur Scoto, cum signum secundum se nihil aliud sit quam relatio.
Exinde patet hanc sententiam, in qua commode sedent plures mod­
erni, esse quoddam impossibile connubium sententiae Suaresii et
sententiae S. Thomae, suamque facilitatem duro contradictionis pretio
comparare. Si quis velit doctrinae S. Thomae de physica indole
huius potentiae valedicere et simul tamen velit potentiam quomodoli­
bet retinere tanquam de essentia characteris, unica logica via est ut
dicat characterem esse purum ens morale ac tandem regrediatur ad
ipsam sententiam quam Durandus primus in tota sua cruditate
proposuit.
BILLOT sic suam opinionem ingeniose proposuit aliisque subministravit:
“Character sacramentalis secundum suam intrinsecam naturam consideratus, est
quaedam potentia ministerialis, qua homo sub Christo summo sacerdote, ‘potest
in actiones hierarchicas’. . .
“Ex natura militaris characteris licet determinare et definire quae propria
sit characteris sacramentalis ratio, salva interim proportione corporalium ad
spiritualia. Nunc autem deputatio ad militiam considerata per ordinem ad actum
suum, est per se potentia ordinis moralis, quae non dat posse physice pugnare,
sed solum posse ex officio; nam per hoc potissimum miles a latrone distinguitur.
Insuper haec potentia non est completa, quamdiu non accessit physica quaedam
et corporalis nota per quam homo signatur ut regularis gubernii minister et
instrumentum, eo quod ius gentium nemini attribuit facultatem militandi, nisi
in quantum est et manet corporali illa nota sive speciali habitu insignitus. Et
ideo, cum eitismodi tessera consideretur per modum unitis cum officio et militari
gradu, reducitur et ipsa ad genus potentiae, pro quanto dat suo modo posse in
actus militares. Haec nunc applica characteri sacramentali.
“Sane vero sacramentales characteres non sunt cogitandi ut potentiae elicitivae
actuum ad quos hominem Christianum ordinant. Non enim aliud conferunt quam
posse ex officio, sive ex speciali deputatione, et si quandoque dant posse valide
** Sicut, iuxta populare effatum, “habitus non facit monachum,” nec habitus, qui est
signum monachi, ullo modo dici potest monachus, ita qualitas quae esset signum poten­
tiae non facit potentiam nec ullo modo potentia dici queit.

agere id quod alius charactere non insignitus valide facere nequit, validitas ista
non consistit in quadam physica conditione actus, sed tota provenit ex hoc quod
lex institutionis specialem in ministro, vel etiam in suscipiente, requirit deputationem aut designationem. Quod ut manifestius appareat, singulos characteres
considera. Quomodo in primis differt confessio fidei coram tyranno, in eo qui
Confirmationis characterem habet, et in eo qui non habet, nisi quia unus ex
speciali officio agit, alter vero non ut proprius minister ad hoc institutus? Sed
haec differentia profecto ordinis physici non est. Vide nunc characterem Baptis­
matis. An forte somniabis ibi physicam potentiam suscipiendi effectus sacramentales? Sed anima est per seipsam physice suscepti va horum effectuum; alioquin ad ipsum baptismi effectum oportuisset dari aliquem characterem antece­
dentem, et sic in infinitum. Considera tandem ipsum characterem Ordinis. Certe
actio qua sacerdos baptizat, non differt physice ab actione qua baptizat laicus:
imo vero nec quoad validitatem differt, eo quod lex institutionis baptismi nullam
specialem requirit in ministro deputationem, ut sit valida collatio sacramenti.
Cum tamen procul dubio sacerdos semper baptizet ut proprius minister vi sacer­
dotalis consecrationis, laicus vero nequaquam, impossibile omnino est ut character
signans atque constituens ordinarium baptismi ministrum, physice influat in
actionem baptizandi.

“Haec igitur et alia permulta quae brevitatis gratia omittuntur, satis ostendunt
non esse hic fingendam potentiam activam physice elicitivam operationis, aut
potentiam passivam physice receptivam actus, sed facultatem ordinis legalis,
quae in speciali deputatione tota consistit, licet non detur nisi cum physica
obsignatione qua homo intus in anima obsignatur ut alicui servitio sacro in domo
Christi manicipatus. Et ideo dicendum quod character sacramentorum vere habet
rationem potentiae ministerialis qua quis potest in actiones hierarchicas eodem
fere pacto quo militaris character accipitur ut potentia per ordinem ad actus
militares.”57

Tertio, recentiori tempore, ut notatum est supra (p. 128), quidam
theologi conati sunt per aliam viam resolvere difficile enigma sacra­
mentalis characteris. Cum enim quaestio de natura characteris peculi­
arem actualitatem obtinuerit, ratione nempe evolutionis duplicis prae­
sertim doctrinae de Corpore Mystico et de universali fidelium sacer­
dotio, cui ipse sacramentalis character videbatur aptum quoddam ac
inopinatum fundamentum praebere, aliqui theologi aut naturali hor­
rore philosophicarum categoriarum, quibus moderna ac superficialis
mentis educatio parum congruit, aut ex mero timore sese iterum
illaqueandi in compedibus praedicamentorum, in quibus quaestio et
controversia de natura characteris veluti vinculata et exsiccata vide­
batur, rem totam ad liberiorem altioremque spheram trahere conati
sunt, eo ipso nec abrenuntiato fine ut ipsa quaestio de intima natura
characteris solveretur. Quamquam autem non eodem prorsus modo
ipsi procedunt, tamen triplex in variis eorum tentaminibus communis
quaedam nota deprehendi potest. Primo nempe, ipsum problema a
quaestione de essentia characteris transfertur ad aliam quaestionem
de eius fine, vel munere, vel utilitate, vel causa et effectu (iuxta
diversas nec valde claras diversorum expressiones), et peculiariter de
"De Ecclesiae sacramentis I (ed. 7, Romae 1931) 156, 158-160.

modo quo character nos unit ac configurat Christo; aliis verbis: in­
vertitur ordo duarum quaestionum supra dictarum (p. 100), ita ut,
dum olim prius quaerebatur quid in se sit character (essentia) ac
inde descendebatur ad quaestionem: quid operetur character et quo­
modo Christo nos uniat ac configuret (proprietates) (cf. supra, p.
106), nunc e converso, prius ac praecipue inquiratur quomodo charac­
ter nos uniat Christo ac configuret, ut inde aliqualis intellectio de
eius natura habeatur, abstrahendo ceteroquin a philosophicis cate­
goriis vel saltem eis in umbra ac liberis nec fructuosis scholarum dis­
putationibus derelictis.38 Secundo, ea ipsa unio ac configuratio cum
Christo, effecta per sacramentalem characterem, in largiori sensu
intelligitur, quam ferebat rigida conceptio systematis S. Thomae, ita
nempe ut egrediatur restrictum quadrum sacerdotii Christi et ex­
tendatur ad omne munus quod implicat Christi dignitas, imo potius
ad ipsum fundamentale mysterium unionis hypostaticae, ita nempe
ut character sit primario ac formaliter unio quaedam sive participatio
ac configuratio cum unione hypostatica, potiusquam cum mero sacer­
dotio Christi, et sit simpliciter character Christi, potiusquam character
Christi Sacerdotis. Tertio ac consequenter, character consideratur
potius statice, ut consecratio animi et unio cum Christo, quam dinamice
ut potentia ad cultum et instrumentum Christi, vel, si placet, haec
ipsa potentia consideratur non ut essentia characteris sed ut mera
proprietas sive consequentia, fluens ex ea consecrativa sive unitiva
essentia.
Cum haec triplex nota nequaquam efformet determinatum quod­
dam systema, sed potius indicet genericam quandam ac confusam
tcndentiam, nec cum eadem emphasi aut integritate a praefatis auc­
toribus proponatur, utilius erit assumere quosdam ex eis, tanquam
directivum typum ceterorum.

Baisi, in textu supra citato (p. 125), docet characterem secundum
suam essentiam esse ontologicam configurationem Christo, et quidem
Christo Sacerdoti, potentiam vero cultualem esse aliquid consequens,
adeoque aliquam proprietatem et effectum, illius essentiae sive con­
Puecii ait: "Les théologiens se sont surtout appliques à démontrer son existence et
à expliquer sa nature [i.e. signum distinctivum, configurativum, dispositivum]. . . Mais
quelle est la fonction centrale d’où découlent tous ces effets? Quel rôle joue le caractère
dans l’organisme surnaturel?” Boularand: “Au degré de subtilité où la voilà parvenue,
en ces cadres logiques hérités d’Aristote, la discussion ne peut plus guère avancer et perd
son intérêt vital. . . Pourtant, la question redevient passionnante si l’on envisage le
caractère dans sa source et dans son effet: je veux dire dans son rapport au Christ et à
l’Eglise.” Roguet: “Les théologiens se sont évertués à chercher dans laquelle des
catégories d’Aristote on pouvait bien classer le caractère et dans quelle puissance de
l'âme il s’enracine. Il aurait peut-être été plus fécond, tout en étudiant le caractère en
lui-même d’approfondir davantage sa finalité.” Hos tres auctores extensius citavimus
supra, pp. 93 sq.

figurationis. Si autem ab eo quaeratur quid sit ea configuratio, quae
sit physica realitas ex qua consurgit illa relatio imaginis, effugit
quaestionem, respondens eam non posse aristotclicis categoriis conprehendi sive explicari, perinde ac si, in quaestione de gratia, quae
pariter est quaedam configuratio Dei. quis diceret eam non posse
ulterius explicari nec ad categoriam habitus reduci. Unde de facto
Baisi nihil resolvit de essentia characteris, sed tantum manet in ea
generali proprietate quam inde a medio aevo theologi tribuebant
characteri, scilicet quod sit configuratio Christi, eamque gratuito
assumit ut ipsam physicam essentiam characteris, ita ut potentia
cultualis sit mera eius proprietas sive consequentia. Et similis est
commodus processus quorumdam aliorum theologorum, quem proinde
S. Thomas “quandam fugam” recte nuncupavit.

Piolanti autem dividit quaestionem de essentia characteris iuxta
duplicem considerationem: alteram nempe philosophicam, in qua
character accipitur ut potentia physica, ad exclusionem aliarum
specierum qualitatis praedicamentalis, secundum doctrinam S. Thomae,
et alteram theologicam, in qua character consideratur in sua triplici
relatione ad Christum, ad gratiam et ad Ecclesiam, seu ut signum
configurativum, dispositivum et distinctivum: primo autem modo con­
sideratus, character dicitur “quaedam participatio Sacerdotii Christi et
configuratio ad Unionem Hypostaticam, pressius ad naturam hu­
manam Christi hypostatizatam. quia intima viget similitudo inter
id quod Unio Hypostatica operatur in humanitate Christi et id quod
character efficit in animabus fidelium. . . Unio [enim]. . . Hypo­
statica contulit esse, posse, bene posse sacerdotale Christo, nimirum
formaliter constituit Christum hominem, sacerdotem perfectum novi
et aeterni testamenti. Character autem tot munera exercet in anima
fidelium, quot exserit Unio Hypostatica in natura humana Christi
[sub ratione tamen sacerdotalitatis]. . . Confert esse sacerdotale,
quia constituit hominem medium ontologicum Deum inter et ceteros
homines. . . Confert posse sacerdotale, quia character est praeterea
. . . quaedam potentia physica instrumentalis. . . Confert bene posse
sacerdotale, quia exigit moraliter gratiam. . .”50
Duo autem displicent in hac ingeniosa synthesi, quatenus saltem
auctor “Angelici doctrinam nova quadam ratione evolvere posse
confidit.”00
Primo, ipsa separatio duarum considerationum essentiae characteris,
non valde felix esse videtur; nam ingerit suspicionem characterem
habere duplicem essentiam, alteram philosophicam et alteram theo­
“Dc Sacramentis (cd. 3 [Taurini 1951]) 77 sq.

*° Loc. cit.

134

DE CAUSIS EXTRINSECIS ORDINIS

logicam, vel quomodolibet characterem esse aliud philosophice et
aliud theologice. De facto id ducit auctorem ad asserendum essentiam
characteris philosophice spectatam esse ipsam potentiam, theologice
vero spectatam, consistere in participatione sacerdotii Christi prout
dat esse, posse (potentiam) et bene posse, quod est idem ac dicere:
potentia, philosophice loquendo, constituit totam essentiam characteris,
theologice vero constituit tantum unam partem essentiae, et quidem
non primam ac fundamentalem partem, seu ipsum esse sacerdotale,
sed subsequentem partem, seu posse sacerdotale. Praeterea, non ad­
vertit auctor quod, saltem iuxta doctrinam S. Thomae quam evolvere
intendit, tres relationes conhgurativi, dispositivi et distinctivi, non
sunt ipsa essentia characteris, sed eius proprietates, resultantes ex
ratione potentiae, in qua tota essentia tam philosophice quam
theologice consistit.
Secundo, auctoris distinctio inter esse et posse sacerdotale in eadem
characteris realitate, non concordat cum doctrina S. Thomae, iuxta
quam auctor procedit. Nam pro auctore, potentia non constituit ipsum
esse sacerdotale, sed tantum consequens posse, nec est tota essentia
characteris sed eius secunda pars, ut modo dictum est; e converso
pro S. Thoma potentia et character sunt perfecte aequivalentes et
potentia est tota essentia characteris, non enim S. Doctor tantum­
modo ac quomodolibet asserit “characterem sacramentalem esse quandam participationem sacerdotii Christi” (3 p., q. 63, a. 5; cf. a. 3)
sed etiam clare significat hanc participationem nihil aliud esse quam
ipsam potestatem; immediate enim addit determinando: “Ut scilicet
sicut Christus habet plenam spiritualis sacerdotii potestatem, ita
fideles eius ei configurentur in hoc quod participant aliquam spiri­
tualem potestatem” (ibid.: cf. integrum textum supra, p. 116).
Ceterum non valet intelligi quid sit ipsum esse sacerdotale, ut dis­
tinctum et antecedens ad posse; nam esse sacerdotale et posse sacer­
dotale sunt unum et idem, etiam in ipso Christo, cum sacerdotium
nihil aliud sit quam aliquod posse, additum ad esse personae, aliquod
nempe munus, aliquod officium, aliqua dignitas potestativa. Praeterea,
si esse sacerdotale esset aliquid distinctum a posse, oporteret determi­
nare quid sit, aliqua nempe qualitas distincta a potentia eamque
fundans, aliqua scilicet alia ac mere entitativa qualitas, aliquis habitus,
vel aliqua spiritualis passio, vel aliqua supernaturalis figura, et sic
aut quaestio de essentia characteris non resolvitur sed suspenditur,
aut necessario fit lapsus in sententiam Suaresii et aliorum, relicta
ipsa via S. Thomae quae perfici videbatur.
Boularand et Puech (ut duos tantum indigitemus, qui distinctius

ac fusius praefatam novam viam exposuerunt), sequentes ac de­
terminantes generale aliquod systema de natura sacramentalis charac­
teris, ut directa participatione unionis hypostaticae, iam essentialiter
elaboratum a Scheeben saeculo elapso,01 triplicem novitatis notam,
superius indicatam (pp. 131 sq.), in unam systematicam doctrinam
clare ac decisive collegerunt. Cum autem sub communitate idearum
nonnullae expressionum aut ulteriorum determinationum discrepantiae
observentur, utile erit horum trium theologorum sententiam separatim
referre, iuxta ordinem logicum, quo praefata communis conceptio
participationis unionis hypostaticae maiorem determinationem as­
sequitur (sententias scilicet Scheeben, Boularand, Puech; quorum
ceteroquin ordo chronologicus parum differt: Scheeben enim scripsit
a. 1865, Puech a. 1940-43, Boularand a. 1950).
Scheeben in suo opere Mysteria Christianitatis (Die Mysterien des
Christentums'), parte sexta “Mysterium Ecclesiae eiusque sacramen­
torum,” haec docet de natura sacramentalis characteris:
1. Character est sigillum, quod, assimilando hominem Christo,
tanquam Verbo Incarnato, ostendit hominem pertinere ad corpus
mysticum Christi, tanquam membrum ei organice unitum.
2. Cum sit assimilatio ad Christum, character est reflexio quaedam
sive imitatio ipsius characteris Christi, seu illius entitatis qua Christus
fit Christus, seu unionis hypostaticae, seu illius sigilli quod divina
Persona imprimit in humana natura, cum eam hypostatice sibi unit.
3. Inde character est quaedam, ut ita dicatur, hypostatica elevatio
sive sanctificatio, sive consecratio, in hoc sensu quod elevat, sanctifi­
cat, consecrat ipsam hypostasim hominis, per quandam unionem cum
hypostasi Christi.
4. Et in hoc praecise apparet discrimen inter characterem et gra­
tiam. Nam gratia elevat naturam eiusque activitatem, character vero
elevat ipsam hypostasim; gratia subsequitur characterem et ab eo
exigitur ac veluti causatur, eo modo quo gratia Christi creata sub­
secuta est unionem hypostaticam: gratia sanctificat et gratum facit
simpliciter, character vero tantum secundum quid, quatenus nempe as­
sociat hominem Christo et inde confert ei talem dignitatem ut partici­
pet in honore et activitate Christi. Ceterum, non solum gratia, sed
"Eandem conceptionem iam in praecedenti sacculo transeunter indicaverat Thomas a
Charmes, O.M.Cap. (*f· 1765), scribens “Homo Christianus evadit Christum participando,
ncc alio modo Christianus fieri potest, nam si Christum non participat, nihil Christi habet
ncc proinde est Christianus; unde recte dicitur: Christianus alter Christus. Porro
Christus non est Christus nisi per unionem Verbi cum humana natura; illa enim
unio est veluti character Christi Ergo etiam illam participando, modo plus minusve
imperfecto, homo Christianus evadit. Et hic est character Baptismi. Idem vero dicendum
est de charactere Confirmationis et Ordinis; in his enim maior est Christi participatio”
(Theologia universa [Parisiis 1S77] VI 78).

etiam character, totam animam sanctificat et elevat, nec solas eius
facultates (puta intellectum vel voluntatem), ac pariter residet in tota
anima sicut in subiecto.
5. Ratione huiusmodi consecrationis et elevationis ad dignitatem
et unionem cum Christo, character confert ipso facto etiam par­
ticipationem in eadem activitate ad quam Christus ordinatur per
unionem hypostaticam seu per suum theandricum characterem, cum­
que haec Christi activitas revolvat circa sacerdotium, tanquam suum
centrum, character confert potestatem quandam sacerdotalem, seu
participationem ad sacerdotalem activitatem Christi, quatenus habili­
tât subiectum ad perficiendas actiones externas ut instrumentum
Christi vel ad accipiendum effectum huiusmodi externarum actionum.
6. Proinde character non est cogitandus tanquam vitalis quaedam
facultas aut vitalis quaedam forma, quae hominem assimilât Christo,
sed potius tanquam organica configuratio sive structura, qua varia
membra in uno corpore uniuntur et accommodantur capiti, et ratione
cuius suscipiunt capitis influxum atque ei subserviunt ut organa
activitatis eius.
Ad rem ipse: “The nature and significance of the character seem to us to
come to this, that it is the signature which makes known that the members oj
the God-man’s mystical body belong to their divine-human head by assimilating
them to Him, and testifies to their organic union with Him. The character oj
the members must be a reflection and replica oj the thcandric character oj this
head.62 For, to become other Christs, the members must share in the character
by which the head becomes Christ. But the signature whereby Christ’s humanity
receives its divine dignity and consecration is nothing else than its hypostatic
union with the Logos. Consequently the character of the members of Christ's
mystical body must consist in a seal which establishes and exhibits their relation­
ship to the Logos; their character must be analogous to the hypostatic union
and grounded upon it. . .

“The character and the grace of divine sonship have this in common, that
they are both graces, that is, supernatural marks of God’s favor, and that
they both sanctify us. The grace of divine sonship is a mark of God’s favor
in the sense that the fatherly kindness of God is inseparably bound up with it,
and is formally included in it, for the reason that it makes us supernatural
likenesses of the divine nature; it is ‘gratia gratum faciens,’ purely and simply.
Further, it sanctifies us by formally endowing us with a holy disposition and
a living union with God; it is an unqualified ‘gratia sanctificans.’ The character,
on the contrary, renders us pleasing to God inasmuch as it brings out the fact
that we belong to the Son of God. and sanctifies us in the sense that it confers
on us a holy dignity, in virtue of which we are made worthy to share in the
honor paid to the Son of God. and are commissioned to discharge high and
sacred functions. In a word, it makes us pleasing to God and sanctifies us by
the holiness of consecration. It is distinct from the grace present in us some­
what as the holiness which Christ’s human nature formally possessed by per­
taining to the Logos through the hypostatic union, was distinct from that
“ Italici typi in toto textu nobis adscribantur.

holiness which formally consisted in the conformation of His human nature to
the divine nature, and in the living union between the two.
“We might say that grace is an ennobling and elevation of our nature and
its activity by their glorification and transformation. But the character is an
ennobling and elevation oj the hypostasis, so jar as it raises our hypostasis to
a certain unity with Christ's hypostasis, and empowers it to share in the consecra­
tion which the latter has through the divine dignity of the Logos. Although
the character is not identical with ‘gratia gratum faciens’ in the narrower sense,
it cannot simply be reckoned among the ‘gratiae gratis datae,’ because it is
bestowed primarily not for the benefit oj others but for the good oj the possessor
himself, and at the very least confers a higher consecration on him. . .
“As members of the divine-human head [through the aforesaid union worked
by the character] we are ‘ipso facto’ called to share in the activities to which
He is called by His thcandric character. . . The activity of the God-man is
centered in His priesthood. . . The character we possess as members of Christ
destines us, that is, empowers and obligates us, to a . . . participation in His
sacerdotal activity. . . Hence St. Thomas is quite right when he refers the
character primarily to participation in Christ’s priesthood. . .
“Thus ... the idea we expressed at the beginning is substantiated: that the
character by which Christians are anointed and become Christians is analogous
to the hypostatic union of the humanity with the Logos, which is what makes
Christ what He is. Accordingly, when the theologians declare that the sacramental
character is a ‘signum configurativum cum Christo,’ this is not to be understood
of a similarity we have with the divine or the human nature in Christ — for
this is founded on grace — but of a similarity, or better, both similarity and
connection, with the stamping of the seal oj the divine person upon the human
nature. . . In general, all those conceptions of the character which view it as
an affection or quality of the faculties of the soul, whether of the intellect or of
the will or both, seem to us defective. For the first and most essential element
in the character is the dignity, the participation in the dignity of Christ, with
which it clothes us; and this dignity directly elevates and transfigures the entire
subject, the entire substance, just as in the order of grace most theologians assume,
besides the transfiguration of the faculties, a transfiguration and elevation of the
substance, to which they assign the dignity of divine sonship. . . We are not to
think of the character as a vital faculty or a vital form that assimilates us to
Christ. Rather we should say that the character is to the mystical body of Christ
what the general configuration is to the members of the natural human body. This
configuration is the form and structure by which the various members are fittingly
accommodated to the structure of the head to which they are to belong, and
arc therefore adapted, by virtue of their organic union with the head, to receive
influence and life from it, as also to serve as organs for its activity. Similarity
of structure is a condition for union with the head, and hence for conformity
and agreement between the inner life and external activity. The organically formed
and animated body gives us, on the whole, the most perfect image of the nature
and significance of the mystical stamp impressed on the mystical body of Christ.”*3

Observa convenientiam et discrimen inter conceptionem Scheeben
et doctrinam S. Thomae. Primo nempe, pro utroque doctore character
The mysteries of Christianity (transi. C. Vollert, St. Louis, Mo. 1947) 582-590. Haec
versio facta est ex reccntiori editione originalis: Die Mysterien des Christentums, ed. J.
Hofer, Freiburg i. Br. 1941. Utiliter conferuntur introductio, notae et appendices, additae
aci praesens caput de mysterio Ecclesiae eiusque sacramentorum ab .1. Kerkvoorde in
$ua versionc gallica.

est assimilatio ad Christum, ut ad Verbum Incarnatum, secundum
nempe unionem hypostaticam; est quaedam animi consecratio; esi
quoddam principium sive potentia sacerdotalis activitatis vel passivi­
tatis, ita nempe quod activitas vel passivitas cui character ordinat
non alia sit, saltem principaliter ac recapitulative, quam sacerdotalis.
Secundo tamen, dum pro S. Thoma character est primo et essen­
tialiter potentia nec nisi consequenter configuratio Christi ex hac
ipsa potentia resultans, pro Scheeben character est primo et essen­
tialiter configuratio nec nisi consequenter potentia (nec ceteroquin
character ab ipso consideratur ut vera potentia, sed ut mera iunctura
sive articulatio cum corpore mystico, quae sit quaedam conditio
ad hoc ut activitas Capitis possit diffluere ac communicari membro
connexo). Tertio, dum pro S. Thoma ea configuratio est ad Christum
ut sacerdotem, seu ad sacerdotium Christi dimanans ex ipsa unione
hypostatica, pro Scheeben configuratio est ad Christum ut Christum,
seu ad ipsam unionem hypostaticam, ex qua dimanat sacerdotium.
Quarto, dum pro S. Thoma character configurat sive consecrat solam
potentiam animi sive intellectum, ac residet in intellectu, sicut ipsum
sacerdotium Christi residet in eius intellectu, pro Scheeben est con­
figuratio sive consecratio totius animae, imo ipsius hypostasis hu­
manae, sicut unio hypostatica est consecratio totius naturae humanae
Christi et totam hanc naturam amplectitur.
Ex quibus patet conceptionem Scheeben esse ampliorem ac pro
tanto, materialiter saltem, profundiorem quam conceptio S. Thomae,
quatenus character implicat generaliorem conceptum configurationis
potius quam potentiae, et attingit ex parte Christi ipsum fundamentale
mysterium Incarnationis sive unionis hypostaticae, ex parte vero
hominis se extendit ad ipsam essentiam animae imo ad ipsam hypostasim hominis nec sistit in sola facultate et multo minus in solo in­
tellectu. Inde huiusmodi conceptio quosdam theologos ita allexit ac
seduxit, ut eam ultra meritum exaggeraverint, tanquam veriorem ac
vere profundiorem quam S. Thomae doctrina, vel saltem tanquam
istius progressum ac perfectum complementum. Ita Boularand scribit:
“Telle est donc la conception de Scheeben. Nous l’avons exposée
dans son ordre propre. Puissions-nous avoir fait sentir sa profondeur!
Mais il reste à la juger: plus précisément, à apprécier son apport
à la solution de notre problème. Nous le ferons en la comparant à
la solution de saint Thomas. A première vue, elle paraît la com­
pléter, mais cela sans s’écarter de sa ligne de pensée, par un appro­
fondissement réel, qui met en belle lumière une idée qu’elle laissait
dans la pénombre. . . Tandis que le Docteur Angélique prête surtout

attention à la fonction de religion à laquelle il [Le. le caractère] nous
députe, Scheeben envisage d’abord la dignité qu’il imprime dans l’âme
comme sceau du Christ. . . [Cette] idée de fond qu’il a si puissamment
développée . . . nous paraît d’autant plus précieuse qu’elle répond à
tous ces splendides passages des Pères qui font du chrétien un autre
Christ. Bien plus, elle permet d’approfondir la thèse même de saint
Thomas, selon ses propres principes. Car pour lui la consécration
sacerdotale du Christ, à laquelle nous fait participer le caractère, se
réalise dans le mystère de l’incarnation. . . Scheeben nous a donc
fait progresser vers une solution plus large du problème. Mais, ce
faisant, il n’a pas trahi saint Thomas. Du moins il nous le semble.
Et c’est pourquoi, sommés de ‘choisir’ entre leurs deux conceptions,
nous croyons n’avoir pas à opter.”04

Attamen, ad trutinam strictorum theologicorum conceptuum revo­
cata, ea Scheeben conceptio in suis essentialibus elementis apparet
nec verior, nedum profundior, nec etiam congrua, nedum completiva,
relate ad conceptionem S. Thomae. Quod ostendit ipsa analysis singu­
larum assertionum, supra relatarum (pp. 135 sq.).
1. In ipsa generali definitione characteris, tria cumulative ac veluti
acervatim proferuntur, quorum non apparet quodnam sit essentiale
elementum, saltem attenta ipsa definitione; dicitur enim character
esse assimilatio ad Christum, unio ad corpus et caput mysticum, et
signum utriusque assimilationis et unionis. Quodnam igitur est essen­
tiale elementum, fundans cetera duo? Supponendo autem hoc esse
ipsam assimilaiionem sive configurationem Christi, ut suggerit ulterior
contextus, quaeri potest undenam sequatur eam necessario fundare
organicam unionem cum Christo sive aggregationem corpori mystico:
per hoc enim quod aliquis configuretur Christo, non alia unio neces­
sario sequitur quam ea quae importatur in ipsa relatione configura­
tionis quaeque nonnisi improprie unio vocatur, cum revera sit mera
relatio, quemadmodum ex hox quod homo per naturam est imago
ac configuratio Dei non sequitur ipsum uniri Deo nisi improprie et
in solo ordine exemplaritatis. Praeterea, ea ipsa configuratio affirma­
tur, sed ontologice non explicatur: nam configuratio non est nisi quae­
dam relatio imaginis, quae debet proinde resultare ex praevia aliqua
ontologica realitate, tanquam ex necessario eius fundamento, ad quam
tandem aliquando oportet reducere essentiam characteris: quid igitur
M “Caractère sacramentel et mystère du Christ.” Nouvelle revue théologique LXXII
(1950) 263-266. Recentius doctrinam Scheeben de sacramcntali charactere exposuerunt
B. Fraigneau-Julien, L’Eglise et le caractère sacramentel selon M.-J. Scheeben, Bruges
1958, et F. X. Pancheri, “Il carattcre sacramentale in una nuova prospettiva (M. J.
Scheeben),” Studia Patavina IV (1957) 459-472.

est ea ontologica realitas, quodnam genus qualitatis? Id Scheeben
non explicat, sed suspensum relinquit, eo modo quo erat in medio
aevo antequam maiores theologi inciperent inquirere de fundamento
triplicis relationis configurativi, distinctivi et dispositivi, quam charac­
ter importat. Inferius quidem Scheeben ait eam configurationem con­
cipiendam esse ut quandam formam sive structuram, qua membrum
organice aptatur corpori, sed inde nihil determinate explicatur, cum
afferat aliquam metaphoram cuius propria realitas adhuc manet
determinanda.
E converso, S. Thomas clare et inaequivocabiliter assignat defini­
tionem et essentiam characteris, hanc reponens in sola ratione potentiae
ad cultum, ex qua necessario consequitur triplex ratio configurativi,
distinctivi et dispositivi; ratio ceteroquin unitivi ad corpus mysticum,
potius ac directe assignanda est ex parte gratiae quae nos conglutinat
gratiae capitali Christi quaeque aliunde connectitur cum ipso charac­
tere sub ratione signi dispositivi.
2. Scheeben addit eam configurationem ad Christum, collatam per
characterem, esse quandam reflexionem sive imitationem unionis hypo­
staticae seu sigilli quod divina Persona imprimit in humana natura
Christi. Id autem est obscurum per obscurius explicare. Unio enim
hypostatica secundum se est unio substantialis ac personalis Verbi
cum humana natura; id autem quod in hac natura et ex ea unione
immediate resultat, adeoque, iuxta terminologiam Scheeben, sigillum
quod divina Persona imprimit in humana natura, est quaedam relatio
realis, fundata in ipsa humana natura ut a Verbo terminata sive personalizata. Quo autem modo haec possint imitari per characterem et
in eo reflecti, revera non apparet. Nam unio ipsa hypostatica qua
talis, seu ut substantialis unio cum divina Persona, est propria et
exclusiva Christi, ut ipse Scheeben alibi *fatetur; 15 nec aliunde potest
fingi quod ipsa communicetur animae Christianae secundum aliquam
diminutam et accidentalem rationem, nam ita esset simul unio sub­
stantialis et accidentalis, hypostatica et non hypostatica, quod in
terminis repugnat. Ipsa autem realis relatio quae ex unione hypo­
statica relinqui concipitur tanquam sigillum in humana natura, nequit
replicari aut imitari, nisi replicetur aut imitetur eius fundamentum,
quod est ipsa unio substantialis. Ceterum, si quomodolibet character
consisteret in quadam relatione animi ad Verbum, oporteret assignare
fundamentum illius relationis, seu aliquam formam unitivam et qui­
dem personaliter unitivam seu ad personam Verbi *unientem, 16 quae**
“Op.cit. 319.
** Scheeben in textu supra cit: “The character is an ennobling and elevation of the
hypostasis, so far as it raises our hypostasis to a certain unity with Christ’s hypostasis."

non alia esse poterit nisi vel ipsa Verbi persona, ut accedens ad
animam Christianam eamque veluti accidentaliter sibi aggregans, vel
ipsa anima ut passive modificata a Verbo accedente, vel aliquis super­
additus modus, medius inter Verbum et animam sic unitam (iuxta
diversos modos quos aliquis fingere posset in explicanda ipsa sub­
stantiali unione hypostatica). lamvero prima explicatio incideret
in ineptam damnatamque opinionem Rosmini. iuxta quam “Verbum,
character et facies Dei, imprimitur in animo eorum, qui cum fide
suscipiunt baptismum Christi” (cf. supra, p. 124). Secunda explicatio
est impossibilis, quia omnis modificatio ipsius essentiae animae in or­
dine ad unionem cum ipsa persona Verbi erit necessario substantialis,
seu ipsius substantiae animae, et hypostatica, seu in ordine ad unionem
cum hypostasi divina, et ita haberetur vera unio hypostatica, sicut
in humana natura Christi. Tertia tandem explicatio destrueret ipsam
praesuppositam unionem cum Verbo et ipsam originalem conceptionem
Scheeben; nam ille modus sive forma quae mediaret inter animam
et personam Verbi non esset proprie unitiva. neque directe cum ipsa
persona Verbi, quia talis directa unio cum persona nequit esse nisi
ordinis substantialis ac personalis seu hypostatici, ac ita corruit ipsa
replicatio sive imitatio unionis hypostaticae quam sustinet Scheeben:
neque etiam directe cum natura divina Christi, quia divina natura
nequit accidentaliter uniri cum natura creata; neque tandem cum
ipsa Christi humana natura, quia nulla substantia queit accidentaliter
uniri cum alia substantia, unione scilicet propria atque intrinseca,
nisi desinat esse substantia et convertatur in accidens; restat igitur
quod, media inter animam et Christum, nequeat concipi nisi aliqua
accidentalis forma, suscepta in anima, quae non proprie uniat Christo
nec ideo replicet etiam accidentaliter ipsam unionem hypostaticam,
sed uno vel alio modo configuret Christo per aliquam relationem ad
ipsum, sive ea forma dicatur quaedam dispositio mere ornativa ac
dignificativa sive dicatur aliqua vera potentia, iuxta diversas aliorum
theologorum opiniones de essentia sacramentalis characteris.

3. Scheeben docet characterem esse quandam perfectionem et
elevationem ipsius hypostasis humanae (per quandam unionem ad
hypostasim Christi) et in hoc differre a gratia sanctificante quae
directe est perfectio et elevatio solius naturae. lamvero perfici et
elevari directe et in se, tanquam immediatum subiectum perfectionis
et elevationis, est contra ipsam rationem hypostasis prout distinguitur
a natura; nam hypostasis ut distinguitur a natura, seu personalitas
sive subsistentia, est mera forma informans ac terminans naturam,
nec in se suscipiens ulterius complementum aut perfectionem in linea

essentiae; omnis autem accidentalis perfectio sive complementum,
superveniens essentiae ultimo constitutae per personalitatem, nequit
suscipi aut exerceri nisi in natura, tanquam in immediato subiecto
aut principio, quamvis personalitas, vel potius persona sive concretum
suppositum, sit subiectum ac principium-quod omnis passionis et
actionis. Unde dicere quod character perficit immediate ipsam hypostasim, gratia vero naturam, est permiscere receptos saltem con­
ceptus currentis philosophiae atque novas ambiguitates et obscuri­
tates accumulare.
4. Ex hac ipsa distinctione inter characterem perficientem hypostasim et gratiam perficientem naturam sequeretur characterem esse
superiorem ipsa gratia, quemadmodum in Christo unio hypostatica,
quam character imitatur, est superior quam gratia Christi creata
quae ex illa unione derivatur (imo ipsa unio hypostatica est quae­
dam gratia substantialiter sanctificans naturam humanam antecedenter
ad gratiam creatam); constat autem apud omnes gratiam, utpote
participationem ipsius divinae naturae, excellentiorem esse charactere,
qui est participatio alicuius perfectionis humanae naturae Christi,
puta muneris sacerdotalis vel, si placet iuxta viam Scheeben, ipsius
sigilli impressi a Verbo in humana natura per eius elevationem ad
unionem hypostaticam; unde conceptio huius theologi tendit logice
ad elevandum ordinem hierarchicum, in charactere fundatum, supra
ordinem sanctitatis. Nec refert quod Scheeben immediate addat
gratiam sanctificare ac gratum facere simpliciter, characterem vero
tantum secundum quid; nam ex hoc ipso iterum manifestum fit parallelismum inter unionem hypostaticam et characterem esse prorsus
caducum. Hunc defectum advertit ac concedit ipse Boularand, sequax
opinionis Scheeben, scribens: “Au reste, nous l’avons dit, la pensée
de Scheeben ne brille pas toujours de clarté. Ses formules n’ont pas
l’admirable justesse, la concision latine des assertions de saint Thomas.
Ici, il n’a pas assez mis en relief combien la consécration du Christ
diffère de la notre. Si bien qu’il a paru accorder au caractère une
supériorité sur la grâce sanctifiante.””7

5. Scheeben docet quod, ratione assimilationis ad unionem hypo­
staticam, character confert consequenter participationem in eadem
sacerdotali Christi potestate et sic configurat sacerdotio Christi. Hic
iterum apparet caducitas praefati parallelism! et assimilationis inter
characterem et unionem hypostaticam. Nam ex hac unione sequuntur
in humanitate Christi plura alia munera et plures activitates, praeter
‘'Art. cit. (supra, in p. 139) 265.

munus sacerdotale, scilicet ut sit rex, propheta, mediator, caput
aliorum mysticum, instrumentum divinitatis per potentiam; cur igitur
ea activitatis participatio restringitur ad solum sacerdotium, et cur
in particulari non extenditur ad alia duo sic dicta munera Christi,
propheticum scilicet ac regale?’* Nec valet dicere quod omnis alia
Christi activitas revolvit circa ipsum sacerdotium, tanquam circa
suum centrum; nam id non ita verum est ut inde distinctio et propria
activitas ceterorum munium evanescat; sicut ergo Christus, vi hypo­
staticae unionis, est verus rex et propheta et mediator et divinum
instrumentum, quamquam sacerdotaliter vel ad fines sacerdotii, ita
etiam omnis Christianus, vi characteris replicantis unionem hypo­
staticam, deberet ea omnia munera et officia in sua dignitate colligere
et exercere. Propterea praefatus Boularand, hunc defectum in sys­
temate Scheeben iterum advertens, conatur eum corrigere, extendens
characteris assimilationem ad generalem activitatem Christi media­
toris, in hac colligens varias activitates capitis, prophetae, regis et
sacerdotis.
6. Scheeben ait characterem non esse cogitandum ut vitalem quandam facultatem aut formam, sed potius ut quandam structuram ac
configurationem membri ad corpus, ex qua explicatur ipsa participatio
membri in activitate capitis. Hinc supprimitur clara conceptio S.
Thomae de charactere ut vera ac proprie dicta potentia, sed quid
aliud ei substituitur nisi quaedam obscura ac indeterminata meta­
phora, quae pariter convenit gratiae sanctificanti, imo quae com­
muniter attribui solet soli gratiae sanctificanti? Data ceteroquin
veritate huiusmodi metaphorae relate ad ipsum characterem, adhuc
explicandum manet quomodo, ratione structurae sive appositionis
corpori et Capiti operatae per characterem, anima christiani participet
sacerdotalem activitatem Capitis seu evadat operativa, nec aliter
explicari poterit quam recurrendo ad aliquam vitalem facultatem
sive potentiam, aut physicam aut saltem moralem, iuxta diversas
opiniones ceterorum theologorum.
Unde systema a Scheeben noviter elaboratum nec congruens, nec
perficiens, nec multo minus verius est, relate ad systema S. Thomae,
“Scheeben quidem transeunter concedit quod, vi characteris, omnis Christianus partici­
pat aliquo modo in officiis prophetico et regali Christi, sed reapse huiusmodi participa­
tionem propria auctoritativa ratione expoliat ac ita fere ad nihilum reducit: “As Christ’s
divine-human character comprised, besides His priesthood, His prophetical and regal
offices, we must add that in virtue of the sacramental character we, too, are called upon
to share in His prophetic and regal offices, although neither the baptismal nor the sacer­
dotal character automatically involves the authorisation to set ourselves up as spiritual
teachers or rulers, particularly when there is question of juridical power that would
bind others” (op. cit. 586 sq.).

multorum saeculorum suffragio comprobatum; nec ceteroquin ap­
parentem suam amplitudinem ac profunditatem nisi magno confusionis
aut obscuritatis pretio comparare valet.

E. Boularand, S.J., eandem Scheeben conceptionem sequitur ac
perficere conatur.00 Primo scilicet, colligit et approbat criticismum a
pluribus expressum circa systema S. Thomae, quod scilicet S. Doctor
restringat proprium munus ac significationem characteris, reponendo
eius essentiam in quadam potentia spirituali, appensa angustiori mys­
terio Redemptionis, loco eam reponendi in quodam signo christianae
dignitatis, dependente a largiori ac profundiori mysterio Incarnationis,
in quo ipsa Redemptio fundatur. Secundo, hanc alteram conceptionem,
a Scheeben elaboratam, exponit, approbat ac praefert, tanquam
ceteroquin completivam ac perfectivam ipsius systematis S. Thomae,
indigitans tamen in ea peculiares quosdam defectus, nominatin'! de­
fectum thomisticae claritatis, ratione cuius Scheeben videtur tribuere
characteri aliquam superioritatem relate ad gratiam, et nimis restric­
tam sacerdotalem interpretationem propriae activitatis characteris
(cf. supra, p. 138, 142, 143). Tertio, eandem Scheeben conceptionem
evolvere ac perficere conatur, tum per attentam ac distinctam con­
siderationem trium particularium characterum, tum removendo prae­
fatos defectus, ita nempe ut praecipue doceat characterem referri ad
unionem hypostaticam prout haec est gratia unionis quo Christus
constituitur simpliciter Mediator, seu non tantum Sacerdos sed etiam
Caput, Propheta ac Rex (“Character est quaedam gratia consecra­
tionis, reflexio illius gratiae unionis quae Verbum incarnatum con­
stituit unicum mediatorem inter Deum et homines”). Tres autem
particulares characteres sunt tres distinctae reflexiones sive imita­
tiones illius hypostaticae ac mediatricis consecrationis Christi, et
unusquisque reddit subiectum particeps triplicis praefatae functionis
mediatricis, quamvis character Baptismi particulariter et immediate assimilet et uniat Christo Mediatori, ut Capiti; character confirma­
tionis, ut Prophetae ac Regi; character Ordinis ut Sacerdoti.
Ad rem ipse: “Mais cette grandiose synthèse [de saint Thomas] n’aurait-elle
pas un défaut: celui d’être trop belle? Certains l’ont pensé, qui l’ont soumise
à une critique serrée: par exemple, Scot, Durand, Suarez et bien d’autres. Nous
ne les suivrons pas dans leurs subtiles discussions. Trop souvent, elles cherchent
raison démonstrative là où saint Thomas n’a vu qu’argument de convenance. . .
Cependant un reproche de portée plus générale perce çà et là qu’il importe
de noter. On pourrait le formuler ainsi. Saint Thomas, en faisant du caractère
une puissance spirituelle, a rétréci sa signification et son rôle. Signe de con• F. un sequuntur quidam alii scriptores, qui tamen rem nonnisi levi dicito tangunt,
uti F Jurgensmeier, Il corpo mistico di Cristo (ed. 4, trad. G. Marzorati, Brescia
1945) 121.

sécration mais réduit à un pouvoir sacré, il ne marque plus autant la qualité
de notre union, le degré de notre ressemblance au Christ chef de l’Eglise, que
notre aptitude à la religion de son Eglise. Ainsi le caractère baptismal semble
moins sceller notre dignité de membres de Jésus-Christ que nous députer à la
fonction de culte commune à tous les fidèles. Celui de la Confirmation reste
peu justifié, puisque ce sacrement ne rend capable ni d’en recevoir ni d'en
transmettre d'autres. Celui de l’Ordre, pourtant le mieux expliqué, dit plutôt
le pouvoir ministériel qui découle de notre configuration au Christ Souverain
Prêtre que cette configuration elle-même. Si bien que la réalité des caractères
ne répond plus exactement à l’image du mot. Mais où chercher la cause de
cette simplification, sinon dans une moindre attention portée ici par saint Thomas
au mystère qui jonde notre incorporation à l’Homme-Dieu, l’incarnation, qu à
celui qui par les sacrements la réalise dans l’unité de l’Eglise vivante: la
Rédemption? C’est la pensée qui vient à l’esprit quand on lit les pages de
Scheeben sur la nature et la signification du caractère sacramentel. . .

“Comme un mystère surnaturel déborde toujours la plus compréhensive des
synthèses, il nous sera plus utile d'achever cette enquête, sans plus d’égard
aux systèmes, par une analyse de la réalité elle-même. Or cette réalité, ce n’est
pas le caractère, ce sont les trois caractères distincts du Baptême, de la Confirma­
tion et de l’Ordre. Puisse cette brève étude positive de chacun d’eux nous conduire
à une intelligence plus concrète de leur nature commune. . .
“Le Baptême, en incorporant l’homme au Fils de Dieu fait homme, imprime
en lui sa ressemblance. . . C’est Dieu même. Père et Fils et Saint-Esprit, qui
prend possession de l’homme par le signe baptismal. Cela, pour le régénérer dans
le Christ, en le rendant participant de sa nature divine et en l’introduisant dans
le mystère de sa vie trinitaire; mais aussi pour le vouer tout entier, dans son
être, dans son agir, à sa gloire. Consécration définitive, qu’opère le sacrement par
l’infusion dans l’âme d'une qualité surnaturelle inamissible, mode d’être nouveau,
forme distinctive qui est en elle comme l’effigie du Christ; et donc comparable à
l’empreinte d'un sceau ou à ces marques indélébiles gravées sur un objet, sur
un animal, sur une personne, en signe d’authenticité, de propriété, de destina­
tion, de consécration. . . Ainsi le caractère baptismal nous apparaît comme une
insigne faveur divine. Ce n’est pas la grâce de la filiation adoptive, c’est une
grâce de consécration, reflet de cette grâce d’union qui constitue le Verbe incarné
médiat car de Dieu et des hommes. C’est une empreinte spirituelle qui nous
configure et nous unit à sa Personne en tant qu’il est le chef du Corps mystique.
Il est ainsi le signe de notre dignité et de notre rôle de chrétiens. Mais tout cela,
parce que, plus profondément encore, il marque notre appartenance à la très
sainte Trinité qui nous consacre à l’office du Christ médiateur. Or cette médiation
unique s’exerçant dans l’ordre prophétique, royal et sacerdotal, le caractère bap­
tismal nous destine, à titre de simples membres du Christ, à participer à chacune
de ces fonctions. . .
“[Le caractère de la Confirmation] est une empreinte indélébile qui nous
configure au Christ en tant qu’il est le témoin fidèle de la vérité, en toute force
et toute liberté spirituelle, jusque dans la mort. C’est un sceau qui. en formant
dans notre âme les traits du ‘martyr’ par excellence de Dieu, nous consacre
définitivement à son combat spirituel contre Satan et le monde. Cela, par la
profession publique de cette foi chrétienne dont la Croix seule peut assurer la
victoire. Ainsi le caractère de la Confirmation nous fait spécialement participer
à la fonction prophétique et royale du Christ. . .

’‘Le caractère sacerdotal est ... , lui aussi, une empreinte surnaturelle dis­
tinctive, d’origine sacramentelle, qui marque l’âme à l’image de l’Homme-Dieu,
chef du corps mystique. . . Mais il a ceci de propre qu’il configure immédiate­

ment le fidèle aut Christ selon sa fonction de Souverain Prêtre, la plus élevée
de sa médiation. . . Ajoutons que les trois fonctions de médiation, qui sont unies
dans le Christ, le sont aussi dans l’Eglise. Le pouvoir de sanctifier appelle donc
celui d’enseigner et de régir. N’est-il pas leur fin ultime? Cependant, le prêtre
ne participe à la fonction prophétique et à la fonction royale de Jésus-Christ,
selon les exigences mêmes de l’enseignement de foi et du gouvernement spirituel,
qu’en dépendance de l’authorité suprême de l’Eglise et qu’en union avec les
évêques, lesquels, seuls, sont de droit divin docteurs et pasteurs.”
In fine sic omnia resumit ac concludit: “Par cette analyse du caractère sacer­
dotal, le plus grand, le dernier, voilà terminée notre recherche. Tirons-en la
conclusion. Il s’agissait de la nature du caractère sacramentel. Après avoir posé
la question dans son développement historique et indiqué les deux solutions
d’ensemble qu’elle a reçues au moyen âge, nous avons opté pour la deuxième,
celle qui fait du caractère non pas une relation pure, mais une réalité physique,
une qualité surnaturelle distincte de la grâce sanctifiante, produite dans l’âme
par le sacrement. Mais nous défiant des explications trop logiques, nous avons
essayé de l’approfondir en l’envisageant, avec saint Thomas et Scheeben, dans
sa source et dans son effet: le Christ et l’Eglise. Du premier, qui le comprend
comme une puissance spirituelle par laquelle nous participons au sacerdoce du
Christ, au second, qui voit en lui la marque de notre dignité de chrétiens,
analogue à la consécration de l'Homme-Dieu dans l’union hypostatique, nous
avons progressé vers une synthèse plus large de toutes les données. Mais pour
finir, c’est l’étude positive de chacun des caractères qui le plus réellement, le
plus concrètement, nous a fait comprendre ce qu’il est.

“Réalité surnaturelle d’ordre sacramentel, le caractère n’est intelligible que
par rapport au Christ et à l’Eglise. Car il est essentiellement une marque spirituelle
distinctive qui, dans son lien au rite extérieur signifie et réalise notre union au
Christ et notre consécration aux fonctions médiatrices de son Eglise. Cela, parce
que, à la manière d’une empreinte indélébile, il nous configure pour toujours à
l’Homme-Dieu, en tant qu’il est le chef du Corps mystique et l’unique médiateur.
Et ainsi il constitue, à ses trois degrés, la dignité des membres de Jésus-Christ,
comme la forme propre à chacun d’eux et la structure de tout le corps. Il en­
traîne, il contient un pouvoir correspondant à la fonction à laquelle il les députe.
On peut dire, pratiquement, qu’il est une puissance spirituelle. Mais nous
préférons cette autre formule, plus large, de saint Thomas: ‘Character importat
quandam potentiam spiritualem. . .’ [3 p., q. 63, a. 2]. Ce pouvoir est ordonné,
en définitive, au culte chrétien, à la religion de l’Eglise du temps. Et donc il
apparaît bien comme une certaine participation du sacerdoce du Christ dans ses
fidèles. Cependant, soulignons le mode propre selon lequel chacun des caractères
nous configure au Christ médiateur. Celui du Baptême nous assimile immédiate­
ment au Christ Tête; celui de la Confirmation, au Christ Prophète et Roi; celui
de l’Ordre. au Christ Prêtre.”70

Quantum intelligimus, unicum notabile discrimen a conceptione
Scheeben et unicus progressus a Boularand in ea allatus, est haec ipsa
extensio configurationis et activitatis characteris a restricta functione
sacerdotali ad totalem functionem mediatricem, quam ipse subdistinguit in triplicem functionem Capitis, Prophetae simul ac Regis, et
Sacerdotis. Iamvero quamvis huiusmodi extensio omnino logice peta­
tur ab ipsa Scheeben conceptione, secundum se tamen nullatenus felix
” Caractère sacramentel et mystère du Christ,” Nouvelle revue théologique LXXII
(1950) 258-274.

videtur. Nam, ut non semel alibi inculcatum est (art. 5, tom. 2, pp.
289-299, 304 sq.), quamvis, secundum se ac physice considerata.
Incarnatio sit praecipuum ac fundamentale Christi mysterium, tamen
ex parte finis et quoad nos, capitale est mysterium Redemptionis,
ad quam principaliter ac veluti formaliter ipsa Incarnatio ordinata
est, et in hac praeterea redemptionis oeconomia centrale ipsum mys­
terium est sacrificium Christi, in Cruce peractum et in Eucharistia
iteratum, a qua primaria ac sacerdotali functione necessario pendet
eique veluti appenditur omnis alia, sive prophetica sive regalis, media­
tionis functio; in ipsum autem Ecclesiae mysterium quae, tanquam
Christi sponsa et instrumentum, idem redemptionis opus vehit et
extendit, mediatrix illa Christi functio per sacramentalem characterem
eodem modo et sub eadem ratione descendit, nimirum ut sacerdotale
munus ac potestas. In hac Boularand conceptione de sacramentali
charactere, sicut et in alia eius aliorumque modernorum conceptione
de episcopatu et sacerdotio (cf. in torn. 2, pp. 295-297), iterum atque
iterum apparet quaedam reliquia vel reviviscentia notae sententiae
scotisticae de primario fine Incarnationis, quae mysterium Redemp­
tionis ad rationem secundarii finis detrudit.
Praeterea, ipsa distinctio munium in Christo Mediatore, et con­
sequenter in christiano, per triplicem characterem ei assimilato. satis
confuse ac incerte a Boularand assignatur, iuxta triplicem nempe
functionem Capitis, Prophetae-Regis, et Sacerdotis, dum theologi
solent distinguere tria potestativa munia Prophetae, Regis et Sacer­
dotis, functionem vero Capitis referre ad corpus mysticum qua tale
atque connectere non directe cum charactere sed cum gratia sanctifi­
cante quo illud corpus conglutinatur. Tandem, quod attinet ipsam
quaestionem de propria essentia et munere characteris quae praecipue
in medium proditur, Boularand nihil determinate concludit, et multo
minus quidquam addit his quae Scheeben clarius docuerat, ac totum
suspendit in eodem metaphorico et indefinito conceptu alicuius con­
figurationis et assimilationis ad Christum, quem iam communiter
protulerant mediaevales doctores, antequam inciperent determinate
inquirere de natura characteris.
L.-M. Puech, O.F.M., multo fusius per quinque solidos articulos71
quaestionem pertractans, paulo aliter rem concipit, ita tamen ut in
ipsa explicatione essentiae characteris eandem Scheeben conceptionem
de imitatione unionis hypostaticae assumat et quodammodo perficiat.
Primo, conatur ostendere doctrinam S. Thomae, de charactere ut
participatione sacerdotii Christi, non fuisse nec esse tam communem
1 Cf. supra, p. 90.

inter theologos, ut dici possit obtinuisse consensum moraliter unani­
mem, adeoque exaggerare eos qui dicunt eam esse theologice certam
aut quomodolibet coarctare libertatem ab ipsa dissentiendi. Secundo,
satis audaci crisi subicit duo essentialia puncta ex quibus S. Thomas
suam doctrinam deducit, scilicet: characterem esse deputationem ad
cultum et omnem cultum derivare a sacerdotio Christi; quibus op­
ponit: ex una parte characterem deputare ad plura quae non sunt
cultus, uti confessionem fidei, et ex alia parte quaedam quae pertinent
ad cultum non habere connexionem cum sacerdotio, uti cultum priva­
tum, cultum internum, praedicationem, sed potius cum numere regali
aut prophetico. Tertio, positive conatur determinare quae sit natura
et munus characteris, exordium capiens a theologia de corpore mys­
tico. Primarium scilicet ac fundamentale munus characteris est nos
incorporare Christo; incorporamur enim Christo per sacramenta, non
prout conferunt gratiam (secus peccatores non essent de corpore
Christi et tamen sunt, cum sint membra Ecclesiae quae est corpus
Christi) sed prout conferunt characterem. Haec autem incorporatio
consistit in quadam reali possessione christiani per Christum. Ontologica autem realitas huius possessionis explicatur per comparationem
cum ipsa unione hypostatica, resumendo et adaptando conceptionem
Scheeben, seu est quaedam imitatio unionis hypostaticae; consistit
nempe in quadam reali unione inter Christianum et Christum, non
quidem physica (ac si fieret commixtio naturarum vel operationum
christiani et Christi), nec tamen tantummodo moralis, sed mystica.
Haec mystica unio consistit in reali relatione (sicut habetur in unione
hypostatica), relatione tamen accidentali, cuius fundamentum est ipse
character, seu aliquod sigillum impressum in anima, de cuius natura
nihil certi asseri potest. Quarto, hanc unionem, possessionem et in­
corporationem auctor refert non ad Christum qua sacerdotem sed
principaliter ad Christum qua regem, nam, contra communem aliorum
sententiam et strictius adhaerens thesi scotisticae de gloria Christi
ut primario fine Incarnationis, sustinet munus regale esse praecipuum
munus ad quod ordinantur duo reliqua munia sacerdotale et
propheticum.
Ad rem ipse: “On voit . . . que si l’idée de la participation au sacerdoce
du Christ est assez communément reçue des théologiens modernes, ils ne sont
guère moins attachés à l’idée plus ancienne d’une assimilation au Christ, réalisée
par chaque caractère pour une fonction différente. Il ne serait pas mauvais de
tenir compte de cette nuance, quand on nous dit que la théorie de la participa­
tion au sacerdoce du Christ est universellement admise. . . On voit dès lors
combien il est exagéré d’écrire, comme Dom Bernard Durst, que tous les
théologiens acceptent la doctrine de saint Thomas que les caractères confèrent
une certaine participation au sacerdoce du Christ, tellement que devant ce
consentement on pourrait peut-être la dire théologiquement certain. M. A

Ferland s’est montré beaucoup plus modeste et plus près de la vérité, lorsqu il
qualifie sa thèse d’opinion plus commune, quoique historiquement il semble assez
difficile de prouver que les théogiens ont tenu plus communément pour une
participation physique.

“Quant à la théorie telle qu’elle se présente chez M. L. Audet et M. A.
Ferland, avec la participation au sacerdoce du Christ comme le centre de toute
la doctrine du caractère, comme son effet formel, qui explique tout le reste,
c’est du nouveau et du tout récent en théologie. W. Scherer remarque que
l’insistance sur le double sacerdoce conféré par le caractère, celui des laïques
et celui du prêtre, est quelque chose de tout récent. Le T. R. P. J. Fuller rattache
ce courant d’idées aux écrits du R. P. Héris et de Karl Adam, qui de fait l'un
et l’autre, mais surtout le R. P. Héris, ont insisté sur la participation au sacer­
doce du Christ comme l’essence du caractère sacramentel. Il aurait pu ajouter
Dom B. Durst, auquel Karl Adam se réfère expressément. En même temps que
nous tracions une esquisse de l’histoire et des progrès de la théologie dans l’ex­
plication du rôle du caractère sacramentel, nous avons établi la valeur dogmatique
de la théorie qu’on nous propose. C’est une simple opinion, toute récente dans
certains de ses éléments, très belle et très respectable au demeurant, mais qui ne
peut se réclamer ni de l’Ecriture, ni de la tradition, pours s’imposer à l’assentiment
du théologien. Il reste libre de chercher une meilleure explication, à moins que celle
qu’on lui offre ait parfaitement résolu toutes les difficultés.”72
“L’union au Christ par le caractère précède . . . l’union par la grâce. Il
faut distinguer dans le chrétien plusieurs degrés d’union à son chef, comme
nous distinguons en Jésus plusieurs degrés d'union au Verbe. En Jésus trois
degrés d’union: union dans la personne ou union hypostatique, qui fait ap­
partenir au Verbe l'humanité du Christ, mais sans la changer dans sa nature;
union dans la nature par la grâce, qu’exige l’union hypostatique et qui trans­
forme la nature humaine en la faisant participer à la nature divine; enfin union
dans l’activité, qui suit des deux autres, quand Jésus conforme toute son activité
humaine à la volonté du Père. . . Pareillement dans le chrétien trois degrés d’union :
union dans la personne, lorsque dans le baptême le Christ imprime dans son
âme le sceau spirituel, indiquant qu’elle lui appartient; union dans la nature
par la grâce, qu’entraine l’union par le caractère, s’il ne rencontre pas d’obstacle,
et qui assimile le chrétien à Jésus en lui communiquant sa vie surnaturelle; enfin
union dans l’activité, exigée par les deux autres, si le chrétien conforme toute
son activité humaine à la volonté du Christ. . .
“Ce que nous venons d’écrire indique déjà un peu la nature de notre union
au Christ par le caractère sacramentel. Essayons cependant de nous en faire
une idée plus précise. Puisque comme nous venons de le dire, en adoptant
une idée chère à Schecben et à quelques autres théologiens, le caractère est
comme une imitation de l'union hypostatique, c’est à elle que nous comparerons
notre union mystique au Christ pour essayer d’en pénétrer la nature, les pro­
priétés et les effets [Statuit hanc unionem non esse neque physicam neque
moralem]. . . Ni union physique, ni union purement morale, alors que nous
reste-t-il? Il reste une union par relation, qui évite le mélange des extrêmes
comme dans l’union physique, non une union par relation intentionnelle comme
dans l’union morale, mais une union qui joint les extrêmes par une relation réelle
comme l'union hypostatique. . .

“L'union hypostatique est . . . fondamentalement une possession. Or précisé­
ment lorsqu’il parlent du caractère sacramentel, les Pères mettent au tout
premier plan l’idée de possession; ils semblent en faire essentiellement une
marque de propriété, d’appartenance au Christ. Qu’on se rappelle les comn,,Le caractère sacramentel et le sacerdoce du Christ,” Culture I (1940) 205 sq.

paraisons, dont ils se servent pour l’expliquer. Il est comme le sceau, qui protège
un trésor contre les voleurs en indiquant son propriétaire; comme le signe dont
le maître marque les brebis de son troupeau, afin qu’on n’ose s’en emparer, et
qui permet au berger de reconnaître celles qui lui appartiennent; comme le
stigmate militaire, dont les chefs d’armée marquent leurs soldats, afin qu'ils se
reconnaissent entre eux et ne puissent déserter sans se trahir; comme l’empreinte
des monnaies, qui indique de qui elle est. A ce signe le Christ, notre maître,
nous reconnaît pour siens, comme on reconnaît l’esclave ou le soldat à la
marque qu'il porte au front. . . Le caractère est donc bien une possession connue
l'union hypostatique. . . Notre union au Christ consiste donc dans une relation
comme l’union hypostatique, puisqu’elle exclut elle aussi tout mélange d’etre ou
d’activité, mais dans une relation simplement accidentelle, et non plus sub­
stantielle; c’est-à-dire que cette relation ne remplace aucun des éléments, sans
lesquels nous ne saurions ni être conçus, ni exister, et qu’elle s’ajoute à notre
être pleinement constitué comme essence et comme personne.
“Est-elle aussi une relation réelle ou bien seulement morale? Posséder n’est-ce
pas un lien juridique? Nous ne nions pas qu’il existe une possession d’ordre
moral; nous savons qu’on peut n’admettre qu'une union morale entre le Christ
et le chrétien; mais si l’on croit, comme nous l’avons dit plus haut, que l'in­
sistance des sources et l’analogie de l’incarnation insinuent davantage et qu'on
soutienne que notre union au Christ est réelle, alors la relation qui établit
cette union, doit-elle aussi être réelle. Comment, objectera-t-on, expliquer la
réalité de cette relation? A ceci nous répondons d’abord, que les théologiens ne
laissent pas de soutenir unanimement la réalité de la relation, qui joint l’homme
au Verbe dans le Christ, quoiqu’ils ne s’entendent plus, quand il s'agit de
l’expliquer. Ensuite presque tous les théologiens enseignent, que le caractère
est une qualité réelle et pour un bon nombre il joue plus que le rôle d’un simple
signe. N’y aurait-il pas là de quoi fonder une relation réelle? Réelle comme
l’union hypostatique, non pas dans le Christ, qui ne change pas en nous prenant
pour siens, mais en nous qui seuls sommes changés par cette prise de possession.’’^
“Nous avons proposé une explication qui, tout en restant une hypothèse, semble
assez bien d’accord avec les sources: le caractère aurait pour rôle premier et
fondamental de nous incorporer au Christ. Cette incorporation consisterait dans
une possession réelle du chrétien par le Christ et l’on définirait très exactement
le chrétien en disant: ‘Etre chrétien, c’est appartenir au Christ et vivre de son
Esprit.’ Entre eux, le Christ et le chrétien, aucun mélange de nature ou d’opération
et plus qu'une simple union morale: une relation réelle, comme dans l’union
hypostatique, quoique accidentelle, dont le fondement serait le caractère, cette
marque spirituelle et indélébile imprimée dans l’âme, sur la nature duquel il
n’y a pas de données certaines.”74

Quantum intelligimus, iuxta Puech character secundum suam na­
turam est sigillum impressum in anima, puta aliqua qualitas, quam
auctor, sicut alii scotistae, determinare non vult. Cetera sunt veluti
consequentes proprietates. Hoc scilicet sigillum ulterius evadit funda­
mentum alicuius realis relationis ad Christum, quae relatio realizat
unionem cum Christo, per quam unionem Christus assumit posses­
sionem christiani, per quam possessionem realizatur christiani in­
corporatio ad Christum. Haec autem unio, possessio et incorporatio,
” “Le rôle du caractère sacramentel,” Culture II (1941) 189-194
u Ibid. IV (1943) 200.

respicit principaliter Christum non ut sacerdotem sed ut regem. Puech
igitur differt a Scheeben in quatuor: Primo nempe, Scheeben ponit
essentiam characteris in ipsa assimilatione ad unionem hypostaticam;
Puech vero in quodam indeterminato sigillo (sive qualitate), ex quo
resultat ea assimilatio cum unione hypostatica. Secundo, pro Scheeben
character mediante hac assimilatione configurat et unit Christo eo
modo quo membrum aggregatur corpori; pro Puech vero ex charactere
oritur relatio et exinde gignitur unio, possessio et incorporatio, imo
propria incorporatio corpori mystico, quae quidem est ipse primarius
finis sive munus characteris; unde ipse clarius explicitât hunc con­
ceptum incorporationis, imo ab eo exordium capit. Tertio. Scheeben
non explicat in quo ea assimilatio cum unione hypostatica ontologice
consistat; Puech vero assignat relationem realem ex parte naturae
humanae, de genere illius quae habetur in unione hypostatica. Quarto.
Puech, aliter ac Scheeben et magis radicaliter quam Boularand. ita
extendit relationem characteris ad Christum sub ratione triplicis
muneris regalis, prophetici et sacerdotalis, ut simpliciter excludat
characterem referri primario aut etiam peculiariter ad munus sacer­
dotale, decisive impugnans doctrinam et principia S. Thomae.
Haec autem synthesis, magis completa ac radicalis, nihil videtur
ad rem conficere, nec uno scatet defectu. Et imprimis, ipsam quaes­
tionem de essentia characteris in aëre indecisam relinquit: agitur
nempe de aliquo sigillo, in anima impresso, quod quidem asserebant
omnes antiqui doctores, inclusis Durando et Scoto. quodque proponit
ipsa fides tridentina. Cetera quae auctor dicit de munere (“le rôle”)
characteris, nutantia videntur. Ait ex sigillo oriri relationem quae
facit sive importat unionem cum Christo; sed, ut iam notavimus
supra contra opinionem Scheeben (p. 139), ex tali sigillo nequit
oriri nisi aliqua relatio configurationis sive imaginis quae unitiva non
est: si enim esset aliqua relatio unitiva, unio physica necessario
haberetur sicut in ipsa Incarnatione (cf. dicta superius, p. 140):
nec valet recurrere ad voluntarium nec explicatum effugium alicuius
unionis quae nec physica nec moralis sit sed mystica, nam realis ac
unitiva relatio, cum sit physica relatio, necessario unionem physicam
supponit. Ait characterem efficere incorporationem ad corpus mysti­
cum; sed hoc voluntarie profert et contra communem ipsam senten­
tiam theologorum, qui docent eam incorporationem fieri per gratiam
sanctificantem: quod ceteroquin ipsa metaphora corporis manifestat,
involvens conceptus vitae et influxus vitalis qui in ordine supernatural!
soli gratiae conveniunt; character ergo, cum non sit principium vitae,
nequit de se incorporare Christo, ut Capiti mystici corporis, sed ag­
gregat ei sub alia ratione, seu alicuius muneris et dignitatis. Auctor

tandem excludit omnem primatum sacerdotalis referentiae in charac­
tere, sed prorsus voluntarie ad extremam conclusionem ducens scotisticam opinionem de primario fine Incarnationis, quam hic discutere
non vacat.
Supradictus igitur conatus quorumdam modernorum (cf. supra
p. 131), resolvendi per aliam viam difficile problema de natura
sacramentalis characteris, defecisse videtur, saltem quod attinet hoc
ipsum principale eius intentum, quamvis aliunde utilis fuerit ac
maneat ad illustrandas varias proprietates characteris, prout est sig­
num distinctivum, dispositivum et configurativum, et praesertim sub
hac ultima ratione configurationis ad Christum, consideratum in variis
aspectibus vel muneribus quae fluunt ex ipsa unione hypostatica:
praeterea, ipsa caducitas huiusmodi conatus contulit ad ostendendam
nativam consistendam ac stabilitatem systematis S. Thomae de
charactere ut formali configuratione seu participatione sacerdotii
Christi. Nova via, inita a praefatis modernis, in hoc tandem constitit
ut transferretur problema ab ipsa essentia characteris ad eius finalitatem, vel potius ad aliquam eius proprietatem, scilicet configura­
tionem cum Christo (signum configurativum, configurationem, assimilationem, possessionem, incorporationem); quae quidem via legitima
est, cum ex proprietatibus, tanquam ex effectibus, cognosci possit
essentia; sed tamen quidam videntur eam configurationis proprieta­
tem voluisse convertere in ipsam essentiam ac iterum se illaqueasse,
non attendentes quod configuratio nequit esse nisi quaedam relatio,
ac ideo, quomodocumque explicetur ac perscrutetur, adhuc quae­
rendum ac determinandum manet fundamentum illius relationis, in
quo essentia characteris reconditur. Ceterum, ut notatum est supra
(p. 106), etiam antiqui theologi eandem viam quodammodo secuti
sunt, etsi in ea non diutius morarentur; nam primo determinarunt,
saltem in confuso ac generaliter, ipsas proprietates characteris seu
triplicem relationem sive aspectus distinctivi, dispositivi et configurativi; subinde descenderunt ad ipsam quaestionem de essentia, scilicet
de physica et absoluta realitate quae fundat ipsas relationes et ex
qua istae necessario dimanant; tandem ex determinata hac essentia,
S. Thomas iterum ac logice revertitur ad considerationem illius pri­
mariae ac peculiaris proprietatis quae est configuratio et assimilatio
cum Christo, ut eam nempe magis determinet, sub luce ipsius essentiae
quam in quadam potentia ad cultum iam reposuerat, ac logice con­
cludit in hac potentia inveniri et ab ea immediate consequi rela­
tionem ad Christum ut auctorem et regulatorem cultus, seu ut Sacer­

DE EFFECTU

153

dotem, ac proinde eam consistere, tanquam in immediata proprietate,
in quadam participatione sacerdotii Christi.

CONCLUSIO
Conclusio 1. Tria sacramenta Baptismi, Confirmationis et Ordinis, con­
ferunt characterem, seu “imprimunt in anima signum quoddam spirituale
et indelebile”75 quod in sacramento Ordinis intime connectitur cum sacra
potestate per idem sacramentum collata.
Probatur.

I. DOCTRINA MAGISTERII ECCLESIAE.
Innocentius III (f 1216) protulit primum Ecclesiae documentum
de existentia characteris in sua epistola “Maiores Ecclesiae causas”
ad Ymbertum archiep. arelatensem circa finem a. 1201. Ad quaes­
tionem: utrum Baptismus valide conferatur non solum parvulis sed
etiam amentibus et dormientibus, imo et invitis, respondet: “Quaeri­
tur, utrum huiusmodi dormientibus et amentibus sacramenti saltem
character in baptismate imprimatur, ut excitati a somno vel ab aegri­
tudine liberati non sint denuo baptizandi. Sunt autem nonnulli, qui
dicunt, quod sacramenta, quae per se sortiuntur effectum, ut baptis­
mus et ordo ceteraque similia, non solum dormientibus et amentibus,
sed invitis etiam et contradicentibus, etsi non quantum ad rem, quan­
tum tamen ad characterem conferuntur, quum non solum parvuli, qui
non consentiunt, sed et ficti, qui quamvis non ore, corde tamen dis­
sentiunt, recipiant sacramentum. . .
“Inter invitum et invitum, coactum et coactum alii non absurde
distinguunt, quod is, qui terroribus atque suppliciis violenter attrahi­
tur, et, ne detrimentum incurrat, baptismi suscipit sacramentum, talis
quidem, sicut et is, qui ficte ad baptismum accedit, characterem
suscipit Christianitatis impressum, et ipse, tanquam conditionaliter
volens, licet absolute non velit, cogendus est ad observantiam fidei
Christianae. . . Ille vero, qui nunquam consentit, sed penitus con­
tradicit, nec rem, nec characterem suscipit sacramenti, quia plus est
expresse contradicere quam minime consentire. . . Dormientes autem
et amentes, si, priusquam amentiam incurrerent aut dormirent, in
contradictione persisterent, quia in eis intelligitur contradicitionis
propositum perdurare, etsi fuerint sic immersi, characterem non
suscipiunt sacramenti. Secus autem, si prius catechumeni existitissent.
”Conc. Trid., sess. 7, can. 9 de sacr. in genere.

et habuissent propositum baptizandi; unde tales in necessitatis articulo
consuevit ecclesia baptizare. Tunc ergo characterem sacramentalis
imprimit operatio, quum obicem voluntatis contrariae non invenit
obsistentem.”76
In hac epistola prima vice mentio characteris occurrit in docu­
mentis Ecclesiae; supponitur tamen notus et passim admissus tum
quoad Baptismum, tum quoad Ordinem, tum quoad quaedam alia
sacramenta (ubi fit allusio ad quosdam qui non solum in Confirma­
tione sed etiam in Extrema Unctione characterem ponebant: cf. infra,
p. 240) ; unde calumnia fuit quorumdam antiquorum Protestandum
qui, cum Chemnitio, inventionem characteris tribuunt Innocentio (cf.
supra, p. 96). S. Pontifex tria proponit, scilicet: characterem “im­
primi” in subiecto, distingui ab altero gratiae effectu, i.e. “re sacra­
menti” (“Nec rem nec characterem suscipit sacramenti”), distingui
pariter a sacramento seu exteriori ritu (“Characterem sacramentalis
imprimit operatio”). Hanc doctrina non est quidem definitio ex
cathedra, nam Papa loquitur secundum communem sententiam
theologorum, sed tamen hanc ipsam sententiam auctoritati ve con­
firmat; unde ipse Scotus, qui nihil de existentia characteris videt in
Scriptura et Traditione, ob solum hoc documentum, cuius vim effugere
non valet, cogitur asserere: “Propter ergo solam auctoritatem Ecclesiae
est ponendum characterem imprimi” (cf. supra, p. 119).
Gregorius IX (t 1241) secundum prodit documentum, et quidem
directe de ipso charactere Ordinis, in quadam epistola ad archiepiscopum baranensem a. 1228: “Consultationi tuae taliter respondemus,
quod eos qui extra tempora statuta sacros ordines receperunt, charac­
terem non est dubium recepisse, quos pro transgressione huiusmodi,
primo eis poenitentia imposita competenti, sustinere poteris in sus­
ceptis ordinibus ministrare.”77

Cone. Florentinum, Dec. pro Armenis, agens de sacramentis in
genere, hanc determinatam doctrinam de charactere mutuatur ex noto
opusculo S. Thomae (ubi autem agit de singulis sacramentis charac­
terem non amplius commemorat): “Inter haec sacramenta tria sunt:
baptismus, confirmatio et ordo, quae characterem, id est, spirituale
quoddam signum a ceteris distinctivum, imprimunt in anima in­
delebile. Unde in eadem persona non reiterantur. Reliqua vero quat­
tuor characterem non imprimunt, et reiterationem admittunt” (Denz.
69 5).78 In hoc documento sex distincte proponuntur: causa characteris
” Decretales, 1. 3, tit. 42, c. 3, Corpus luris Canonici, cd. Friedberg. II 646 (ci
Denz. 410sq.).
"Decretales, 1. 1, tit. 11, c. 16, ibid. 124.
” Haec sunt verba correspondentia in S. Thomae opusculo De articulis fidei et Eccksiif

(tria sacramenta B., C. et O.), subiectum (anima), natura (signum
spirituale), proprietates (distinctivum et indelebile signum), effectus
(initerabilitas sacramenti), numerus determinatus (triplex character
ex triplici tantum sacramento). Ut alibi (torn. 2, pp. 698-728) dictum
est, hoc decretum non est, saltem iuxta commune iudicium moder­
norum theologorum, documentum definitivum et infallibile, sed vel
doctrinale ac decisivum sed citra infallibilitatem, vel doctrinale sed
mere expositivum, vel practivum ac mere directivum. iuxta diversas
opiniones; unde nondum in eo existentia characteris infallibiliter
definita est, quamvis ab eo communis doctorum sententia solemniorem
saltem confirmationem obtinuerit.
Cone. Tridentinum, sess. 7, can. 9 de sacr. in gen., existentiam
trium characterum solemniter definivit: “Si quis dixerit, in tribus
sacramentis, baptismo scilicet, confirmatione et ordine, non imprimi
characterem in anima, hoc est signum quoddam spirituale et in­
delebile, unde ea iterari non possunt: A. S.” (Denz. 852). Hic
proponuntur omnia quae iam proposuerat Cone. Flor., omissis tamen
duobus, quod nempe character sit signum distinctivum et quod non­
nisi per tria sacramenta conferatur, quorum ceteroquin primum
necessario colligitur ex ipsa rei natura, alterum fortasse implicite
continetur in ipsa mentione solorum trium sacramentorum, cum ex
una parte ea erat communis sententia doctorum, ipso florentino de­
creto confirmata, et ex alia parte nulla apparet discussio de numero
characterum inter patres tridentinos (nonnisi unus vel alter pater, ut
Bituntinus, obstitit nominationi trium sacramentorum, nec ullam ra­
tionem addidit: “Non nominentur sacramenta illa tria”). Concilium
tacet de charactere, agens de Baptismo et Confirmatione, iterum vero
illum commemorat, cum agit de Ordine, sess. 23, cap. 4: “Quoniam
vero in sacramento ordinis, sicut et in baptismo et confirmatione,
character imprimitur, qui nec deleri nec auferri potest: merito sancta
Synodus damnat eorum sententiam, qui asserunt. Novi Testamenti
sacerdotes temporariam tantummodo potestatem habere, et semel rite
ordinatos iterum laicos effici posse” (Denz. 960). et can. 4: “Si quis
dixerit per sacram ordinationem . . . non imprimi characterem: vel
eum. qui sacerdos semel fuit, laicum rursus fieri posse: A. S.” (Denz.
sacramentis: “Sunt autem et quaedam propria sacramentis quibusdam. Nam quaedam
horum imprimunt characterem, idest spirituale quoddam signum distinctivum a ceteris,
sicut in sacramento Ordinis vel sacramento Baptismi, et in sacramento Confirmationis:
ct talia sacramenta nunquam iterantur super eandem personam . . . quia character, qui
in huiusmodi sacramentis imprimitur, indelebilis est. In aliis vero sacramentis non impri­
mitur character suscipienti ea, ct ideo possunt iterari quantum ad personam suscipien­
tem, non tamen quantum ad materiam.”

964) ; in quibus locis Concilium videtur assimilare characterem Ordinis
cum ipsa potestate.
Antequam determinemus vim huius conciliaris definitionis, utile
erit quaedam excerpere ex Actis quae eam praecesserunt.70
Articulus 9, inter 14 articulos Protestantium minoribus theologis
examinandos propositos, die 17 ian. 1547, sic sonat: “In nullo sacra­
mentorum imprimi caracterem sed rem fictitiam esse. Lutherus de
capt. Babil. Concedo, ut caracterem hunc Papa imprimat, ignorante
Christo.”80
Ex theologis minoribus plures putarunt articulum esse simpliciter
et ut prostat damnandum ut haereticum; aliqui vero dixerunt “non esse
damnandum sine aliqua declaratione,”81 imo “quidam optarunt, hunc
articulum non damnari simpliciter, ut haereticum, sed amplexendam
contrariam partem veluti probabiliorem.”82 Ita G. Hervetus: “Falsus;
sed non ut haereticus damnandus”; J. B. Moncalvius, O.F.M. Conv.:
“Damnandus, sed non ut haereticus”; B. Miranda, O.P.: “Erroneus,
cum non sit verus simpliciter, neque falsus”; Gregorius a S. lacobo,
O.P.: “In aliquo casu non esset erroneus”; A. Navarra: “Damnatus
in c. Maiores, de baptismo, et in conc. Florentino, non probatur tamen
ex Scripturis sacris, ideo est damnandus cum declaratione”; Hierony­
mus ab Oleastro, O.P.: “Non est damnandus tanquam haereticus
sed amplectenda contraria opinio, ut probabilior.”83 Antonius Solisius
solum commendavit ne in damnatione articuli tangeretur disputata
inter theologos quaestio de essentia characteris: “Omnes theologi
caracterem confitentur; sed discordant quid sit, et in quo sit, in
quo etiam sunt gravissimi doctores: ideo neutra pars est damnanda:
sed articulus in se damnetur, quod non sit caracter.”84 Ratio partialis
oppositionis horum theologorum videtur esse tum relativus defectus
argumentorum Scripturae et Traditionis pro doctrina characteris, ra­
tione cuius Scotus, Biel et Caietanus dixerant characterem nonnisi ex
auctoritate Ecclesiae admittendum esse, tum ipsa varietas theologorum
circa naturam characteris. Ob talem oppositionem, finalis resolutio
discussionum theologorum fuit ut in relatione, patrum conciliarium
examini proponenda, articulus referretur inter eos qui. suadentibus
pluribus theologis, non essent damnandi sine aliqua declaratione.
”Cf. F. Cavallera, “Le décret du concile de Trente sur les sacrements en général,
vii* session," Bulletin de littérature ecclésiastique VII (1915-1916) 83-88; A. Michel,
Les décrets du Concile de Trente (“Histoire des Conciles,” Hcfclc-Leclcrcq, X-l, Paris
1938) 169, 182. 188, 208-210.
‘° Apud A. Theiner, Acta genuina ss. oecumenici Concilii Tridentini (Zagabriae in
Croatia [1874]) I 384.
11 Ibid. 401; cf. 425.
aIbid. 401, 397, 392, 397, 394.
n Ibid. 403.
"Ibid. 398.

Eidem indicio de articulo non simpliciter damnando assentierunt
pariter quidam inter patres conciliares, uti Claramontanus: “De
caractère, non damnetur sub anathemate”85; Acciensis, sicut praefatus
theologus Solisius, monet: “De caractère debet distingui et damnari,
quod non sit caracter; sed quid sit, non damnandus, cum variae sint
opiniones”80; Oscensis aliquatenus ambigue dixit: “Damnetur affirma­
tive, non autem negative.”87 Ceterum, longe maior pars patrum articu­
lum simpliciter ut haereticum damnandum censuit, quorum quidam
dixerunt characterem probari ex Scriptura, Patribus et documentis
Ecclesiae, unus vel alter ex sola auctoritate Ecclesiae, plures mere
dixerunt articulum esse simpliciter damnandum. Portuensis: “Censet
damnandum simpliciter, et in hoc non probat iudicium theologorum
[praefatorum], cum caracter, expresse habeatur in scripturis, in con­
ciliis et in doctoribus sacris”; Aquensis: “Damnetur . . . quia
caracter habetur in sacris conciliis, et sanctis doctoribus”: Bonucius,
generalis Ord. Servit.: “Quoad caracterem dixit, illud probari ex
scripturis, et ex doctoribus, et ex rationibus contra id quod dixerat
Costacciarius”; Bituntinus: “Damnetur simpliciter . . . sine ulla
declaratione: probavitque multis rationibus esse in baptismo charac­
terem”; Bossaniensis: “Damnetur simpliciter, cum damnatus sit iam
ab ecclesia”; Costacciarius, generalis Min. Conv.: “De caractère etiam
damnetur simpliciter ut haereticus, licet ex sacra scriptura probari
non possit caracter, neque in sacris scriptoribus, sed tantum ex
romanae ecclesiae determinatione.”88 Alii mere dixerunt articulum
esse simpliciter damnandum ut haereticum: Motulanus, Castellimaris,
Parentinus, \reronensis, Lancianensis, Syracusanus, Pacensis, Albinganensis, Aliphantus, Minoricensis, Procurator Card. Augustani, Pro­
curator Trevicensis, Seripandus, generalis Ord. S. Aug.89
Inde finalis patrum resolutio sive censura fuit: “In nullo sacra­
mentorum imprimi characterem, damnetur ut iacet, et exprimatur
quod in his tribus imprimitur: baptismo, confirmatione, et ordine.”90

Primum schema, confectum die 27 febr. 1547 ac subinde patribus
examinandum propositum, sic sonat: “Si quis dixerit, in tribus sacra­
mentis, baptismo scilicet, confirmatione et ordine, non imprimi carac­
terem in anima, hoc est signum quoddam spirituale, et indelebile,
ratione cuius ea [Theiner mendose ponit: ratione cuiusvis etiam]
iterari non possunt: anathema sit.”01 Ut patet, unicum discrimen a
secundo ac definitivo schemate, diei 3 martii, est ultimum incisum
"Ibid.
'•Ibid.
"Ibid.
-Ibid.

459.
430.
440,
433, 439, 447, 438, 434, 444,

” Ibid. 434. 435, 436, 437. 440, 441, 443, 446.
90 Ibid. 448.
·* Ibid. 457.

quod immutatum est in “Unde ea iterari non possunt,” id petentibus
pluribus patribus, quorum aliqui praeterea frustra ulteriores muta­
tiones suggesserant.
Quod attinet ligamen causalitatis inter impressionem characteris et
initerabilitatem sacramentorum, expressum in praefato inciso (“Ra­
tione cuius. . .”), pauci petierunt ut retineretur, ita Aliphanus: “Quia
alias baptismus esset reiterabilis”92 et Bituntinus: “Cuius ratione
iterari non possunt, placet”93; eius vero suppressionem simpliciter
petierunt Card.Gienensis: “Cuius ratione etc. deleantur, sed dicatur,
et esse reiterabilia”91 et Turritanus: “Cuius rationem etc. deleatur,
quia illa non est ratio, quare sacramenta illa non reiterantur,”95 qui­
bus consentierunt Antibarensis, Armacanus, Senogallensis, Bossanensis, Lancianensis, Pacensis, Calaguritanus, Generales praedicatorum et
conventualium.96 Castellinaris proposuit ut incisum de initerabilitate
praeponeretur mentioni de impressione characteris: “Ratione cuius
etc. ponatur primum hoc, quam impressio characteris.”97 Albinganensis proposuit sequentem molliorem expressionem quae subinde adoptata
est in finali schemate: “Ibi, ratione cuius, dicatur, unde ea iterari.”·’
Finalis patrum resolutio fuit: “Cuius ratione, dicatur, aut ea etc.”
(i.e. aut ea iterari posse).99 Unde patrum resolutio adoptavit proposi­
tionem Card. Gienensis sed finale schema adoptavit suggestionem
Albinganensis. Praeterea quidam suggesserunt, sed sine exitu, sup­
pressionem mentionis animae, nominis characteris (utpote nimis
technici), descriptionis characteris (“Hoc est signum quoddam spiritu­
ale et indelebile”) et trium sacramentorum: ita Panormitanus:
“Character digniori nomine ornetur”; Fanensis: “Posset deleri, carac­
terem, et dici, signum quoddam spirituale etc.”; Bossanensis: “Delean­
tur . . . illa, in anima, et hoc est signum etc.”; Bituntinus: “Non
nominentur sacramenta illa tria.”1 Portuensis e contrario videtur
desiderasse magis completam definitionem: “De caractère, damnetur
ut in conc. Florentino.”2
Quod attinet autem ad ipsum obiectum definitionis certum est,
nemine contradicente, in ea saltem tria ut de fide definiri, scilicet
existentiam sive impressionem characteris, numerum ternarium, trinam
causam imprimentem seu tria sacramenta imprimentia. Ceterum quoad
primum, non certo definitur eam impressionem esse physicam potiusquam tantum moralem, ut volebant quidam doctores, nam patres
Λ Idem
" Ibid.
"Ibid.
’· Ibid.
"Ibid.
·’ Ibid.

notaverant duo theolopi minores, I. A. Delphinus et Fr. Vita (ibid. 399),
441, 460.
458.
"Ibid. 461.
459.
” Ibid. 462.
459-461.
‘ Ibid. 459 sq.
460.
’ Ibid. 459.

generaliter voluerunt abstrahere ab opinionibus theologorum de natura
characteris; quoad secundum et tertium definitio sonat assertive, non
exclusive (in quo differt ab explicita exclusione Florentina), adeoque
non necessario excludit per alia sacramenta characterem imprimi.
Praeterea, Concilium docet quatuor, quae propterea pertinent sal­
tem ad doctrinam catholicam nec negari possunt sine errore aut saltem
temeritate, scilicet: characterem imprimi in anima, abstrahendo tamen
a qua parte animae; characterem esse signum spirituale, abstrahendo
tamen ab eius physica vel morali entitate, necnon ab eo quod per
characterem significatur; characterem esse indelebilem, abstrahendo
utrum id sit ex ipsa natura characteris an ex mera voluntate divina,
et utrum indelebilitas respiciat tantum hanc vitam an etiam vitam
futuram;3 indelebilitatem characteris habere aliquam connexionem
cum initerabiUtate sacramenti, abstrahendo utrum sit connexio causae
ad effectum an e converso, utrum nempe sacramentum sit initerabile
quia character est indelebilis, an e converso character sit indelebilis
quia sacramentum est initerabile. ita ut indelebilitas characteris sit
merum signum, non causa, initerabilitatis (propterea ambigua frasis
definitionis: “Unde ea iterari non possunt” potest dupliciter glossari: “Ratione cuius iterari non possunt” vel “Ratione cuius intelligitur ea iterari non posse”).
Unus vel alter theologus sentit haec quatuor non esse de fide,
sed tantum doctrinam catholicam, eo quod non constituant directum
obiectum definitionis, quod est sola existentia characteris, sed addun­
tur tanquam mera explicatio obiecti definiti sive characteris. Ita
Puech, scribens: “S’ensuit-il qu’il faille tenir cette incise [“Signum
quoddam spirituale et indelebile, unde ea iterari non possunt”] comme
définie? Il ne semble pas, puisque l’intention des Pères était de
définir l’existence du caractère; qu’elle apparaît dans le canon comme
une partie accidentelle, une simple explication du mot ‘characterem’:
‘Unde exaggerant quidam theologi, cum dicunt absolutam indelebilitatem characteris,
etiam pro altera vita, esse theologice certam, imo saltem theologice certam, sin minus
de fide. Ita B. Durst: “Mera indelebilitas secundum quid. i.e. durante hac vita mortali,
dici potest veritas de fide tenenda [attento canone tridentino]. Ope principii: Deus in
esse conservat id quod conservari potest, licet sit in statu imperfecto, cogita virtutem
fidei informis, theologi deducunt, Deum characterem etiam in altera vita conservare tum
in beatis tum in damnatis, quia character utpote qualitas moraliter indifferens statui nec
beatorum nec damnatorum repugnat. Haec explicatio, quia ab omnibus fere theologis
admittitur et etiam in institutione religiosa fidelium in catechismis et praedicationibus
proponitur, saltem theologica certa dicenda est” (“De characteribus sacramentalibus,”
Xenia thomistica [Romae 19251 11 551). Adhuc recentius H. Bovëssé: “Cette immo­
bilité du caractère a été définie au Concile de Trente. Indubitable en ce qui concerne
l’état de la vie présente, elle est théologiquement certaine sinon de foi, dans l’absolu”
(Le Sauveur du monde IV [Chambéry-Leysse (1951)1 304) Quamvis interpretatio
Catechismi Conc. Trid. (cf. infra, p. 166) illi absolutae indelebilitati patrocinetur. ipsa
non valet, ut patet, eam reddere theologice certam.

160

DE CAUSIS EXTRINSECIS ORDINIS

qu’il règne parmi les théologiens un parfait désaccord sur la note
théologique à donner, lorsqu’il s’agit de la réalité physique ou morale
du caractère, de son indélébilité, de sa connexion avec la non-réiteration des sacrements.”' Communiter autem theologi ea quatuor habent
ut definita. Quibus omnino consentiendum videtur, praecipue quod
attinet priorem partem illius incisi, i.e. signum spirituale et indelebile;
nam, quamvis ea quatuor non sint praecipuum obiectum definitionis,
sunt tamen directum obiectum, utut secundarium, nec tantum aliquid
indirecte aut obiter dictum, et praecipue praefata pars incisi constituit
ipsam descriptionem characteris, ad quam Concilium, abstrahendo
ab ulterioribus theologorum determinationibus, intendit explicite
limitare suam definitionem et sensum quem tribuit voci characteris,
cuius existentiam definit. Ceterum, quod Puech asserit de discordia
theologorum in assignanda nota theologica circa indelebilitatem
characteris eiusque connexionem cum initerabilitate sacramenti, pror­
sus exaggeratum videtur: nescimus enim quinam sint theologi aliter
sentientes; tota doctorum discordia videtur respicere solam quaes­
tionem de physica aut morali realitate characteris iuxta definitionem
tridentinam et de censura affigenda opinioni Durandi et aliorum,
iuxta quam character est aliquid mere morale, imo aliquod ens
rationis.

De qua quaestione haec adverte. Sententia Durandi sive ante sive
et a fortiori post Cone. Trid. communius a theologis ut suspecta
habita est, ita tamen ut priores theologi posttridentini de ea durius
et tanquam de haeresi vel proxima haeresi loquerentur, recentiores
vero suum indicium ita attenuaverint ut dicant eam cum definitione
tridentina non concordare aut difficile conciliari; nihilominus sive
ante sive post concilium nonnulli theologi eam ab omni prorsus cen­
sura absolvere conati sunt.
Iam tempore ipsius Durandi (t 1334), Thomas de Argentina
(t 1357) de simili opinione dixerat: “Ista opinio a nullo catholico
videtur esse tenenda” (In 4 Sent., dist. 6, q. 1). Post Cone. Flor,
et immediate ante Trid., Caietanus indicat eam sententiam falsam
ex ipsa auctoritate Ecclesiae, seu contrariam documento Innocent»
III: “Eius falsitas patet ex auctoritate Ecclesiae, Extra, de Bapt. et
cius effectu, in cap. Maiores, in fine, ubi dicitur quod sacramentalis
operatio imprimit characterem: certum est enim quod relatio rationis
non imprimitur” (In 3 p., q. 63, a. 2, n. 6). Post Cone. Trid., eam
ut haereticam vel haeresi proximam habuerunt Bellarminus, Toletus,
Suarez, Lugo, aliique antiquiores uti loannes a S. Thoma, lacobatius,
“‘Le caractère sacramentel et le sacerdoce du Christ,” Culture I (1940) 181 sq.

DE EFFECTU

161

Wiggers, Mastrius; quibus consentit unus vel alter modernus, ut
Lépicier, Daffara et Bozzola; Bellarminus: “Quae sententia vix dis­
tinguitur ad haeresi huius temporis, et videtur expresse damnata in
conciliis, quae si Durandus videre potuisset, sine dubio aliter docuisset”
(De sacr. in gen., 1. 2, c. 19); Toletus: “Cuius opinio periculosa et er­
rori [in fide] proxima mihi videtur” (In 3 p., q. 63, a. 2); Suarez:
“Haec . . . sententia Durandi potuit fortasse suo tempore sine haeresi
sustineri, quamquam non sine temeritate, cum non solum esset contra
caeteros theologos, sed etiam contra Innocentium III. . . Nunc vero
non potest haec opinio ab errore in fide vindicari, propter definitiones
Concil. Florent, et Trident., quae docent characterem esse spirituale
signum animae impressum” (In 3 p., q. 63, disp. 11, sect. 2); Lugo,
relato iudicio Bellarmini et Suaresii, ait: “Ego sententiam Durandi
non solum minus veram iudico [ut videtur iudicare Vasquez], sed con­
tra mentem conciliorum” (De sacr. in gen., disp. 6, sect. 2); Lépicier
ait Durandum praeivisse Novatores; Daffara ait opinionem Durandi
contradicere Concilio; Bozzola consentit censurae Suaresii. Alii, prae­
cipue inter recentiores, censuram emolliunt, ita ut illam opinionem
iudicent vel erroneam vel temerariam, quatenus vel utuntur his ipsis
verbis (pro erronea utuntur voce “theologice certa” quoad contrariam
sententiam); ita Einig (theologice certa), Gasparri (videtur theologice
certa), Hurter, Otten, Merkelbach (temeraria); vel dicunt eam
opinionem cum canone tridentino esse inconciliabilem: ita Van Noort.
Ferland, Lercher-Dander, Baisi, Roguet, Ott; aut difficile conciliabilem: ita Boularand et Bouëssé, necnon Michel (canon tridentinus
non est directe oppositus sententiae Durandi, sed tamen eam indirecte
excludere videtur) et De Aldama (quatenus ait Suaresium videri
excedere in qualificatione Durandi).
Nihilominus quidam pauci sententiam Durandi ab omni censura
excusant. Dominicus Soto (t 1560), scribens post sess. 7 Cone. Trid.,
eam dicit probabilem imo in eam cum moderamine inclinat, ut os­
tensum est supra (p. 122). Paulo post, Vasquez (Disp. 134) ait
eam, quamvis minus probabilem, nulla censura mulctandam esse,
eo quod impressio intelligi possit etiam de ente morali, sicut macula
peccati dicitur imprimi animae, etsi sit ens morale. Pariter eam ex­
cusant Arriaga, Maeratius, Holtzclau, Berti, Drouin qui ait illam
sententiam esse communem apud canonistas (cf. supra, pp. 101, 122),
et Van Espen canonista, cuius indicium de tridentino canone sic
refert et approbat Drouin (t 1742): “Verisimile est, inquit eorum
[canonistarum] unus, Van Espen iuris ecclesiast. universi, parte 2,
tit. 1, de Sacram, in gen., c. 1, aliud dicere noluisse synodum Trid.,

nisi quod per haec Sacramenta imprimatur in anima ens quoddam
morale, quale solet imprimi, dum quis ad dignitatem aut conditionem
aliquam stabilem et permanentem assumitur; ut, exempli gratia, ad
dignitatem regalem, doctoralem, etc; in horum enim adoptione et
collatione accedit ipsi accipienti huiusmodi dignitatem vel condi­
tionem, quoddam ens morale, ratione cuius perpetuo reputatur rex,
doctor, etc., unde non male loannes Douiatius in notis ad Institu­
tiones Lancellotti, loquens de hoc signo ait, lib. 2, tit. 2, q. 3, hoc
signum tria Sacramenta, Baptismus, Confirmatio et Ordo, ideo, ni
fallor imprimere censentur in anima suscipientium, quod per ea
homines specialiter ad Dei cultum destinentur.” Cui immediate addit
ipse Drouin: “Ita praedicti scriptores, ad quorum mentem character
non aliud quidquam esse videtur, quam exterior denominatio; quam
quidem doctrinam, licet non probemus, fidei tamen non dicimus esse
contrariam; absit enim ut indicium Ecclesiae praevertamus.”5*Holtzclau (t 1783) indicium Vasquesii suum facit scribens: “Quam Durandi
praesertim opinionem sunt qui errori doctorum Novatorum omnino
affinem antument; at, ut Vasquesio aliisque videtur, immerito. . .
Etsi igitur non aeque commode huius opinio conciliari possit cum
catholico dogmate; potest tamen absolute, ac proinde proscripta dici
non potest; permisso enim gratis, characterem non esse absolutum
quid, sed relationem aliquam, sive realem, sive rationis, adhuc ab­
solute loquendo posset dici indelebilis, quia haec relatio est perpetua;
item impressus, inhaerens, sic enim et macula dicitur permanere in
anima, licet actus peccaminosus transierit; etsi multorum consensu
nihil sit aliud quam peccatum moraliter adhuc perseverans.”0 Pariter
inter modernos, quidam pauci dicunt non posse ex canone tridentino
argui contra Durandum; ita praeprimis Cavallera, scribens: “On
a vu que les expressions adoptées [par le Concile] étaient usuelles
dans toutes les écoles, employées aussi bien par ceux qui avec Du­
rand tenaient seulement pour la réalité morale du caractère que par
ceux qui lui attribuaient une réalité physique, sous forme de relation
ou de qualité: pour tous le caractère était quelque chose de spirituel
imprimé dans l’âme et indélébile. Après le Concile de Trente, it était
facile de le perdre de vue. L’ancienne opinion de la réalité morale,
à laquelle restait attaché le nom de Durand, fut discutée dans ses
rapports avec l’orthodoxie. Très généralement elle fut déclarée en
opposition plus ou moins ouverte avec la définition de Trente”7;
1 De re sacrament aria contra perduelles haereticos, 1. 1, q. 5, c. 2, q. 9, apud Migne,
Theologiae cursus completus XX (Parisis 1841) 1340 sq.
• Theologia Wirceburgensis (ed. 3, Parisiis 1880) IX 73.
1 Art. cil. (supra, in p. 156) 87.

quem secuti sunt Puech, Larnicol
*
et Lennerz, qui scribit: “Post
Concilium Tridentinum complures quidem putant eam [Durandi opi­
nionem] contrariam esse definitioni; at immerito, ut videtur. Con­
cilium enim non definivit, cuius naturae sit signum illud spirituale,
indelebile, animae impressum, eaque verba adhibuit quae apud omnes
in usu erant, etiam apud defensores huius sententiae, et quibus natura
characteris nondum determinatur.”9
Nobis videtur duo distinguenda esse in sententia Durandi, scilicet
primo quod character est ens rationis, seu pura extrinseca denomi­
natio, quae fundatur in ordinatione divina et ponit in homine rela­
tionem rationis ad moralem veramque potestatem; secundo, haec
ipsa moralis veraque potestas. Si attendatur primum et revera dicatur,
ut videtur dicere Durandus (cf. supra, p. 122), characterem nihil
aliud esse quam eam ipsam relationem rationis, opinio Durandi
est vere haeretica post Cone. Trid., quoniam manifestum est Con­
cilium definire characterem esse aliquod ens reale impressum in anima
nec entia rationis sint obiecta definitionum conciliarium aut ratio­
nabiliter dici possunt imprimi in anima. Si vero attendatur secundum,
seu si, ad rationabiles conceptus accommodando opinionem Durandi,
dicatur character esse ens morale seu ipsa potentia moralis, ut eam
interpretati sunt illi qui in eam inclinarunt aut excusare voluerunt,
dicendum videtur quod, quamvis non certo, tamen longe saltem
probabilius huiusmodi opinio adversatur definitioni tridentinae ac
pro tanto ut suspecta nec libera merito indicatur. Id apparet:

Primo, ex ipsa doctrina Concilii. Nam Concilium definit characterem
imprimi in anima;ens vero sive potestas moralis non dicitur imprimi,
nisi forte per arduam nec communem metaphoram, quae ideo non
est tribuenda definitioni Ecclesiae absque certo argumento. Idque
confirmatur ex similibus expressionibus quas Concilium adhibet in
doctrina et definitione de gratia (sess. 6, cap. 7 et 16; can. 11)
dicens hanc infundi, diffundi et inhaerere cordibus (“lustitiam in
nobis recipientes,” “Caritas Dei diffunditur in cordibus atque ipsis
inhaeret,” “lustitia nostra dicitur, quia per eam nobis inhaerentem
justificamur,” “Gratia et caritas in cordibus eorum diffunditur atque
illis inhaeret”: Dcnz. 799, 800, 809, 821); quo ergo iure haec gratiae
inhaesio accipitur in sensu proprio, ita ut erroneum sit eam metaphorice
de gratia ut ente morali interpretari, eodem iure ac necessitate im­
pressio characteris in sensu proprio accipienda est. seu de ente non
'Mitigate tantum ait: “Ante Tridentinum generatin'» non habebatur haec sententia ut
prohibenda; nec certum est ex Tridcntino contra ipsam argui posse; tamen hodie dere­
licta est” (Compendium theologicum IV [Romae 1939] 96).
’De sacramentis novae legis in genere (ed. 2, Romae 1939) 208.

mere morali sed physico. Praeterea, Concilium docet characterem
imprimi in anima, potestas vero moralis habet pro subiecto ipsam
totam personam, quae est proprium subiectum iurium et obligationum,
ipsum autem exterius sacramentum, per quod potestas confertur, sus­
cipitur in solo corpore; non ergo intelligeretur quare Concilium dis­
tincte assumat ut subiectum characteris ipsam animam, nisi agatur
de aliqua physica qualitate in ea suscepta, sicut ipsa gratia de qua
Concilium pariter dicit suscipi sive inhaerere cordi. Praeterea, Con­
cilium loquitur de indelebilitate characteris, quae quidem proprietas
confirmat physicam indolem impressi characteris et corroborat con­
ceptum physicae impressionis; moralis enim potestas non dicitur
indelebilis sed inamissibilis, iuxta obvium ac communem modum
loquendi. Praeterea, Concilium distinguit inter characterem et eius
indelebilitatem; si autem character consisteret in mero morali effectu
sacramenti, sufficiebat definire solam indelebilitatem sive inamissibilitalem huiusmodi moralis effectus, quam solam negabant Protestantes
saltem quoad sacramentum Ordinis, dicentes semel ordinatos iterum
laicos effici posse (cf. sess. 23, cap. 4, et can. 4) : ad quid nempe
agitare contra Novatores novum spectrum characteris, quod ipsi hor­
rebant quodque reapse non differebat ab eo quod ipsi admittebant,
dempta quidem indelebilitate? Praeterea, Concilium intendit damnare
doctrinam Novatorum; iamvero hi reiciebant tantum characterem
intellectum ut qualitatem physicam, quam proinde irridebant ut
“humanum figmentum” (Lutherus et Zwinglius), ut “incantationem
magicam” vel oleum animam imbibens (Calvinus), non vero negabant
characterem intellectum ut qualitatem moralem, quinimmo in hoc
sensu moralis cuiusdam dignitatis interpretabantur verba Scripturae
et Traditionis tam de gratia quam de charactere; in quo sensu tum
Leibnitius, tum Gore, aliique plures inter modernos Protestantes,
parati sunt loqui de impressione indelebilis etiam characteris (cf.
supra, pp. 97 sq.). Ad rem advertit Pallavicini in sua historia et
interpretatione Cone. Trid.: “Comme ces expressions, qui désignent
une qualité intrinsèque et imprimée en nous, employées aussi par
l’Ecriture à propos de la grâce justifiante, étaient entendues par les
hérétiques dans un sens impropre et métaphorique, ainsi les entendaient-ils à propos du caractère. Ce qui les leur faisait interpréter de
cette manière, c’est que parmi les hommes les pouvoirs et les adop­
tions n’emportent aucune impression de qualité réelle; et cependant
dans ces cas on ne s’exprime pas différemment, puisque les juris­
consultes parlent de ces droits et de ces pouvoirs comme s’ils étaient
des qualités réelles et intrinsèques dans ceux qui les possèdent. On

DE EFFECTU

165

pouvait donc croire que l’Ecriture, pour se conformer à l’usage des
hommes, employait les mêmes termes dans le même sens.”10

Secundo, Acta Concilii nihil produnt quo significetur mentem patrum
fuisse abstrahere a quaestione de physica vel morali entitate charac­
teris, imo contrarium potius supponunt. Nam patres sese referunt ad
doctrinam Cone. Florentini, quae est ipsa doctrina S. Thomae, loquentis de charactere ut physica realitate; praeterea, ut ostensum est
supra (p. 156), plures theologi et patres reclamabant ut doctrina
de charactere proponeretur tantum ut probabilior vel saltem non sine
aliqua declaratione, adeoque non cogitabant de mero ente morali,
cum nemo sanae mentis dubitare possit characterem esse saltem quali­
tatem moralem idque admittebant et ipsi Protestantes. Nec valet
opponere, patres voluisse abstrahere ab opinionibus theologorum circa
naturam characteris (cf. supra, p. 156, verba Solisii et Acciensis);
nam imprimis vix dici potest peregrinam opinionem Durandi occur­
risse menti patrum tanquam unam ex probatis opinionibus theologorum,
et ceteroquin ea generalis patrum intentio abstrahendi ab opinionibus
theologorum non obstitit quominus definiretur ipsa existentia charac­
teris, quam quidam definiri nolebant praecise ob dubia mota a qui­
busdam theologis (ut Scoto, Biel et Caietano) circa scripturistica et
traditionalia fundamenta existentiae characteris et ob varias opiniones
theologorum de eius natura. Praeterea ad rem facit quod Catechismus
Cone. Trid., exaratus praecipue a quatuor auctoribus (Mutio Calino,
Leonardo de Marinis, Aegidio Foscarari, et Francisco Forerio)
quorum tres postremi fuerunt theologi tridentini,11 loquitur de charac­
tere tanquam de “interiori quadam nota animae impressa” (cf. infra,
p. 167); item recentia documenta Pii XI et Pii XII (de quibus infra,
p. 168), in lineari continuitate cum mente tridentinorum patrum,
loquuntur de charactere ut de “indelebili jorma animo impressa,” quae
“fidelium in animo quasi insculpitur” et “ex qua oriuntur” morales
potestates sacerdoti attributas.

Tertio, communis sensus theologorum postridentinorum. censurantium uno vel alio sed constanti modo, sententiam Durandi, in­
tellectam de charactere ut mero ente morali, suum etiam nec leve
pondus habet, quod simpliciter praetermitti non potest; nec mitigatus
“Histoire du Concile de Trente, 1. 9, ch, 5, n. 4 (trad, française, Montrouge 1S44)
II 342.
“Collaborasse etiam dicuntur Cardinalis Scripandus et Michael Medina, pariter theo­
logi tridentini, quorum prior videtur habuisse peculiarem influxum in hoc ut existentia
characteris decisive definiretur, contra aliquos qui petierant ut res proponeretur tantum
tanquam sententia probabilior (cf. supra, p. 157).

166

DE CAUSIS EXTRINSECIS ORDINIS

et indeterminatus dissensus paucorum, vim praefati consensus, hucus­
que saltem, infringere valet. Et imprimis, parvus est numerus dis­
sidentium; dissensus antiquiorum videtur dependere a Vasquesio,
modernorum vero a Cavallera. Praeterea, ipsi non valde clare nec
valde consequenter loquuntur: Vasquez enim dicit opinionem Durandi,
attento Cone. Trid., esse tantum minus probabilem; iamvero, ut Lugo
contra ipsum arguit ad hominem, “si non esset contra mentem Con­
cilii, nec Concilium intendisset astruere characterem physicum, non
esset minus probabilis illa sententia, prout eam Vasquez appellat:
seclusa enim Ecclesiae auctoritate, nihil cogit ad multiplicantia entia,
et ponendam illam qualitatem physicam, quam non ponimus in doctore,
praetore, et aliis, sed entitatem moralem sicut etiam in clerico primae
tonsurae.”12 Lennerz de eadem Durandi sententia, quam dicit im­
merito a compluribus theologis traduci ut contrariam definitioni tridentinae, paulo ante sic iudicat: “Haec sententia considerat charac­
terem fere unice ut est deputatio ad aliquid et consequenter potestatem
correspondentem importat; et sub solo hoc respectu forte possibilis
esset. Sed non videtur sufficienter attendere ea quae de charactere ut
sigillo in traditione dicuntur, quae indicant rem absolutam, obiectivam,
in subiecto receptam et subiectum modificantem”13; iamvero hoc idem
dici potest de eadem sententia per respectum ad definitionem tridentinam, eam scilicet non sufficienter concordare cum eo quod docet
Concilium de impressione alicuius signi spiritualis et indelebilis in
anima.
Omnibus igitur perpensis et attenta ipsa sola definitione tridentina,
non videtur ab omni nota temeritatis excusari posse sententia, quae
doceret characterem nihil physice ponere in anima sed meram moralem
dignitatem conferre.
Pius IV, Professio fidei tridentina a. 1564, necessarium non ducit
revocare existentiam characteris, dum proponit initerabilitatem trium
sacramentorum: “Profiteor . . . baptismum, confirmationem et ordinem
sine sacrilegio, reiterari non posse” {Denz. 996).
Catechismus Cone. Trid. (primo editus a. 1566), p. 2, c. 1, qq.
30 31: “Alter vero sacramentorum effectus non quidem omnibus com­
munis, sed trium tantummodo proprius, Baptismi, Confirmationis et
Ordinis sacri, est character, quem animae imprimunt. . . Est autem
character veluti insigne quoddam animae impressum, quod deleri
nunquam potest, eique perpetuo inhaeret. . . lam vero character hoc
praestat, tum ut apti ad aliquid sacri suscipiendum vel peragendum
efficiamur; tum ut aliqua nota alter ab altero internoscatur. Ac Bapu De sacr. in genere, disp. 6, sect. 2.

“ Loc. cit. (supra in p. 163)·

tismi quidem charactere utrumque consequimur, ut ad alia sacramenta
percipienda reddamur idonei, et eo praeterea fidelis populus a genti­
bus, quae fidem non colunt, distinguatur. Idem autem in charactere
Confirmationis, et Sacri Ordinis licet agnoscere: quorum altero veluti
Christi milites ad eius nominis publicam confessionem et propugna­
tionem, ac contra insitum nobis hostem et spiritualia nequitiae in
coelestibus armamur atque instruimur, simulque ab iis, qui nuper
baptizati, tanquam modo geniti infantes sunt, discernimur: alter vero
tum potestatem sacramenta conficiendi et ministrandi coniunctam
habet, tum eorum, qui huiusmodi potestate praediti sunt, a reliquo
fidelium coetu distinctionem ostendit. Tenenda igitur est Catholicae
Ecclesiae regula, qua docemur, tria haec sacramenta characterem
imprimere, neque ullo unquam tempore iteranda esse.”
In c. 7, q. 34, peculiariter de charactere Ordinis, haec habet: “Aliam
quoque gratiam [praeter gratiam sanctificantem et sacramental em]
hoc sacramento tribui perspicuum est, praecipuam videlicet potes­
tatem, quae ad sanctissimum Eucharistiae sacramentum refertur. . .
Atque haec potestas etiam character spiritualis dicitur; quod qui
sacris imbuti sunt, interiori quadam nota animae impressa ab aliis
fidelibus distinguantur, ac divino cultui mancipentur.”
Comparando doctrinam Catechismi cum doctrina Concilii, quinque
inveniuntur additiones sive potius ampliores explicationes: 1. Charac­
ter imprimitur interius in anima seu ut “interior quaedam nota”;
hoc determinat tridentinum conceptum impressionis characteris in
anima. 2. Character est simpliciter indelebilis, etiam in altera vita;
hoc Catechismus non explicite dicit, sed videtur aequivalenter ex­
primere his verbis, quae sobrietatem expressionis tridentinae non
leviter praetergrediuntur; “Quod deleri nunquam potest, eique [i.e.
animae] perpetuo inhaeret”; idque confirmatur ipsa explicita doctrina
S. Thomae, quam auctores Catechismi passim sequuntur. 3. Charac­
ter est signum distinctivum, seu ideo imprimitur “ut aliqua nota
alter ab altero internoscatur”; hoc iam dixerat Cone. Flor., omiserat
vero Trid. 4. Character praestat aptitudinem, ac pro tanto aliquam
potentiam, qua “apti ad aliquid sacri suscipiendum vel peragendum
efficiamur,” quod quidem, saltem quoad characterem Ordinis, est
actus divini cultus; hoc omiserat Trid. ubi de charactere in genere,
notaverat vero quoad characterem Ordinis. 5. Character saltem
Ordinis identificatur cum ipsa hac potentia (“Haec potestas etiam
character spiritualis dicitur”) ; id iam innuerat sed non ita clare
significaverat ipsum Cone. Trid., ut notatum est supra (p. 156).
Pontificale Romanum (primo editum a. 1596) existentiam charae-

168

DE CAUSIS EXTRINSECIS ORDINIS

teris incidenter testabatur in rubrica generali ante collationem ordi­
num: “Moneat ordinandos, quod instrumenta, in quorum traditione
character imprimitur, tangant.” Haec tamen rubrica recenter sup­
pressa est per Decretum de “variationibus in rubricis Pontificalis
Romani,” 20 febr. 1950 (AAS XLII [1950] 448), ratione Constitu­
tionis Pii XII a. 1947, excludentis traditionem instrumentorum a
ratione essentialis ritus Ordinationis.

Benedictus XIV, in Professione fidei Orientalibus (Maronitis) prae­
scripta a. 1743, tacet characterem ac solam proponit trium sacra­
mentorum initerabilitatem, sicut supradicta Professio fidei tridentina
a Pio IV lata: “[Profiteor] baptismum, confirmationem et ordinem
(sine sacrilegio) iterari non posse” (Denz. 1470).

Leo XIII, Deer. S. Officii 14 dec. 1887, damnavit suprarelatam (p.
124) propositionem Rosmini de natura characteris ut impressionis
ipsius Verbi divini in anima fidelium. In epistola autem “Apostolicae
curae” 13 sept. 1896, de ordinationibus anglicanis, Papa utile non
duxit invocare doctrinam de charactere, Protestantibus invisam, ac
ideo in medium adduxit generaliorem conceptum sacrae potestatis (cf.
Denz. 1964 sq.).

Codex I.C., can. 732, § 1, simul refert impressionem characteris
et initerabilitatem trium sacramentorum, abstrahendo tamen a nexu
causali inter haec duo: “Sacramenta baptismi, confirmationis et ordi­
nis, quae characterem imprimunt, iterari nequeunt.” Pluries praeterea
loquitur de “charactere episcopali” (cann. 239, §20; 323, §2; 957,
§ 1; 958, §4; 966, §2; 1147, §1), sed tantum in latiori sensu
dignitatis, non vero in proprio sensu sacramentali de quo in can.
732, § 1, ut explicatum est in art. 5 (tom. 2, pp. 237 sq.).

Pius XI, in Encycl. “Casti connubii,” 31 dec. 1930, comparat in­
dissolubile vinculum coniugale cum indelebili charactere Baptismi
et Ordinis, docens hunc characterem esse quandam “deputationem
sive ad vitam christiano more degendam sive ad sacerdotale munus
gerendum”: “Nam, ut S. Augustinus docet, sicut per baptismum et
ordinem homo deputatur et iuvatur sive ad vitam christiano more
degendam sive ad sacerdotale munus gerendum, eorumque sacra­
mentali auxilio numquam destituitur, eodem fere modo (quamquam
non per characterem sacramentalem) fideles, qui semel matrimonii
vinculo iuncti fuerint, eius sacramentali adiutorio ac ligamine privari
numquam possunt” {Denz. 2238). In Encycl. “Ad catholici sacer­
dotii,” 20 dec. 1935, docet characterem esse “indelebilem formam

animo impressam,” distinguens inter characterem Ordinis et moralem
sacram potestatem quam dicit oriri ex charactere: “Istiusmodi po­
testates, peculiari sacramento sacerdoti collatae, cum ex indelebili
forma oriantur eius animo impressa, qua, illius instar, cuius sacer­
dotium participat ‘sacerdos in aeternum’ [Psal. 109. 4] factus est,
non caducae sunt ac fluxae, sed stabiles atque perpetuae” (Denz.
2275).
Pius XII, Encycl. “Mediator Dei,” 20 nov. 1947, docet characterem
Baptismi esse aliquid quod “in animo quasi insculpitur” et quandam
Christiani “ad cultum divinum deputationem” necnon aliqualem
“Christi sacerdotii participationem”: “Baptismatis . . . lavacro [fi­
deles] generali titulo christiani in Mystico Corpore membra efficiuntur
Christi sacerdotis, et ‘charactere’ qui eorum in animo quasi insculpi­
tur, ad cultum divinum deputantur; atque ideo ipsius Christi sacer­
dotium pro sua condicione participant” (AAS XXXIX [1947] 555.
Ibidem Papa prosequitur, diffuse determinando qua ratione ipsi sim­
plices fideles sacerdotium Christi participent; cf. in art. 7. tom. 2,
p. 599 sq.). In Constitutione autem “Sacramentum Ordinis,” 30 nov.
1947, Papa, agens de tribus ordinibus diaconatus, presbyteratus et
episcopatus, loquitur generaliter de sacra potestate, tacito charactere,
fortasse ob theologorum disputationes tum de charactere episcopali,
tum de ipsa episcopatus sacramentalitate, ut notatum est in art. 5
(tom. 2, p. 241).

Ex his documentis, sequens colligitur Ecclesiae doctrina, cum rela­
tiva etiam nota vel censura theologica (cf. supra, pp. 158—166).
1. Existit character, et quidem triplex, et quidem collatus per
tria sacramenta Baptismi, Confirmationis et Ordinis. Tria haec sunt
de fide, explicite definita a Cone. Trid., nemine theologorum dubitante.
Praeterea, quod attinet ipsum sacramentum Ordinis, de fide est
characterem imprimi saltem in ordine prcsbyterali, nam de fide est
hunc esse ordinem sacramentalem et pariter de fide est sacramentum
Ordinis imprimere characterem. Quoad diaconatum vero, temerarium
videtur negare impressionem characteris, cum temerarium sit negare
ipsam sacramentalitatem huius ordinis (cf. art. 3, tom. 1, pp. 646648). Quoad episcopatum tandem, sive de eius sacramentalitate. sive
et a fortiori de impressione characteris, libere adhuc disputatur (cf.
art. 5, tom. 2, pp. 238-244).

2. Character imprimitur in anima; est signum spirituale; est in­
delebile (saltem in hac vita) ; habet aliquam connexionem, aut causae,
aut concausae, aut effectus, cum ipsa initerab ilitat e sacramenti a quo

imprimitur. Quatuor haec pertinent saltem ad doctrinam catholicam,
cui contradicere erroneum aut saltem temerarium esset, nemine pariter
contradicente aut dubitante theologo. Praeterea, haec quatuor sunt
valde probabiliter etiam ab eodem Concilio definita, cum longe com­
munius theologi ea indicent ut definita, adeoque constituunt doctrinam
proximam fidei, ita ut contraria sit proxima haeresi.
3. Character est aliquid physicum, seu non merum ens morale aut
moralis dignitas sive potestas. Hoc dicimus ita certum, ut contrarium
nequeat nunc sustineri sine aliqua nota temeritatis ; imo non abnuere­
mus si dicatur theologice certum. Id sequitur ex ipsa definitione
tridentina, corroborata a subsequentibus documentis, in quibus
character, indelebiliter impressus in anima (Cone. Trid.), describitur
amplius ut “interior quaedam nota animae impressa” (Catechismus
Cone. Trid.), ut “indelebilis forma animae impressa” (Pius XI) et
aliquid quod “fidelium in animo quasi insculpitur” (Pius XII), “ex
quo oriuntur” morales potestates sacerdoti attributas (Pius XI). Velle
enim has continuatas nec unquam attenuatas Ecclesiae expressiones
de impressione characteris reducere ad meram aliquam metaphoram,
exprimentem solam collationem moralis potestatis, est velle eludere
obviam vim documentorum Ecclesiae atque haec convertere in poeticas
quasdam evolutiones.

4. Moralis potestas, collata per sacramentum Ordinis, ita connectitur cum charactere, ut saltem in eo fundetur et ab eo oriatur.
Id est doctrina catholica, exhibita a Cone. Trid., Catechismo Cone.
Trid. et Pio XI (supra, pp. 156, 166, 168). Ulterius, Cone. Trid.
innuit et Catechismus Cone. Trid. clarius significare videtur, identi­
tatem characteris cum potestate (cf. supra, p. 167), sed hoc extra
notam theologicam ponendum est.
5. Character in genere, etiam Baptismi et Confirmationis, confert
aliquam deputationem ad cultum, ac pro tanto est quaedam partici­
patio sacerdotii Christi. Hoc, quod sufficienter iam significabatur a
Catechismo Cone. Trid. et clare recentius edictum est a Pio XII in
Encyclica “Mediator Dei,” considerari nunc potest ut doctrina ca­
tholica, quatenus praecise docetur solemniter et expresse a Pio XII;
unde sine temeritate imo sine errore in doctrina catholica nunc negari
nequit.
Iam a. 1925 B. Durst aiebat hanc doctrinam, ob communem con­
sensum theologorum, forsitan ut theologice certam haberi posse:
“Doctrina S. Thomae: characteres conferre participationem quandam
sacerdotii Christi, ab omnibus theologis recepta est, ita quidem ut

propter hunc consensum theologorum doctrina S. Thomae forse
theologice certa dici possit.”14 A. 1940 L.-M. Puech (supra cit., p.
148) hanc Durst assertionem tanquam exaggeratam ac minime fun­
datam impugnabat. Post praefatam autem Encycl. Pii XII “Mediator
Dei” a. 1947, tota illa Puech dissertatio, qua generaliter impugnat
doctrinam S. Thomae de charactere ut participatione sacerdotii
Christi, suis viribus deseritur, et H. Bouëssé a. 1951 potuit sine
contradictione asserere: “A quoi configure le caractère? Réponse ... :
Configuration des hommes au sacerdoce du Christ, souverain prêtre. . .
Doctrine de saint Thomas, plus communément reçue et théologique­
ment certaine.”15

6. Tamen characterem consistere in quadam proprie dicta et in­
strumental! potentia, de genere illius quam docent thomistae cum S.
Thoma, non est obiectum doctrinae Ecclesiae, quamvis cum ea maxime
concordet, nec ideo ulla nota theologica decorari potest. Unde prorsus
exaggerat idem thomista Bouëssé cum praefatae propositioni hanc
alteram subiungit et theologice certam iudicat: “Le charactere or­
donne au culte de Dieu selon le rite de la religion chrétienne dans
l’Eglise du temps. C’est une consécration qui consiste dans un pouvoir
cultuel, ministeriel. Sa nature de vertu instrumentale de l’intelligence
chrétienne, faculté du culte, explique sa permanence absolue. . .
Doctrine de saint Thomas, théologiquement certaine.”1*1II.

II. SCRIPTURISTICUM FUNDAMENTUM DOCTRINAE
DE CHARACTERE.
S. Paulus in tribus locis loquitur de aliqua spirituali signatione,
quam accipiunt christiani: 2 Cor. 1. 21 sq.: “Qui autem confirmat
nos vobiscum in Christo, et qui unxit nos Deus, qui et signavit
[σφραγισά/ui'oç] nos et dedit pignus Spiritus in cordibus nostris.” Eph.
1. 13 sq.: “In quo et vos, cum audissetis verbum veritatis, evangelium
salutis vestrae, in quo et credentes signati estis [ΐσόραγίσ^τί] Spiritu
promissionis sancto, qui est pignus hereditatis nostrae, in redemp­
tionem adquisitionis, in laudem gloriae ipsius.” Eph. 4. 30: “Et nolite
contristare Spiritum sanctum Dei, in quo signati estis [ίσφραγίσΰητι]
in diem redemptionis.”
’"‘De characteribus sacramcntalibus,” Xenia thomistica (Romae 1925) II 551.
u Le Sauveur du monde IV ( Chambcry-Lcysse (19511) 276.
'* Loc. cit. Ibidem auctor prosequitur, hanc suam propositionem, iam ut theologice
certam praciudicatam, explicans in puro ac determinato sensu thomistico potentiae
physicae, in solo intellectu residentis et absolute (i.e. etiam in altera vita) indelebilis.
Peculiariter de hac absoluta indelcbilitate itenim pronuntiat eam esse theologice certam
sin minus de fide (cf, supra, p. 159),

172

DE CAUSIS EXTRINSECIS ORDINIS

Praeterea, idem Apostolus loquitur de circumcisione ut de quodam
signaculo fidei quo signabantur fideles in A. T. quodque erat figura
spiritualis circumcisionis quam accipiunt fideles in N.T., Rom. 4.
11 sq.: “Et [Abraham] signum [σφραγίδα] accepit circumcisionis,
signaculum iustitiae fidei, quae est in praeputio, ut sit pater omnium
credentium per praeputium, ut reputetur et illis ad iustitiam, et sit
pater circumcisionis non iis tantum, qui sunt ex circumcisione, sed
et iis qui sectantur vestigia fidei, quae est in praeputio, patris nostri
Abrahae”; Coi. 2. 11-13: “In quo [i.e. in Christo] et circumcisi estis
circumcisione non manu facta in exspoliatione corporis carnis, sed
in circumcisione Christi, consepulti ei in baptismo, in quo et resur­
rexistis per fidem operationis Dei, qui suscitavit illum a mortuis. Et
vos cum mortui essetis in delictis et praeputio carnis vestrae, con­
vivificavit cum illo donans vobis omnia delicta.”
Praeterea, in Apocalypsi est sermo de quodam sigillo (σφραγίΐ)
impresso in frontibus servorum Dei, quod opponitur sigillo sive
characteri (χα'ραγμα) impresso in fronte aut manu servorum bestiae:
7. 2-4: “Et vidi alterum angelum ascendentem ab ortu solis, habentem
signum [σφραγίδα] Dei vivi, et clamavit voce magna quatuor angelis,
quibus datum est nocere terrae et mari dicens: Nolite nocere terrae
et mari neque arboribus, quoadusque signemus [σφραγίσω/uv] servos
Dei nostri in frontibus eorum. Et audivi numerum signatorum
μ’σφραγισμό-ωρ·] centum quadraginta quatuor millia signati [άτφραγισράΌΐ],
ex omni tribu filiorum Israel”; 9. 4: “Et praeceptum est illis [i.e.
locustis] ne laederent foenum terrae, neque omne viride neque omnem
arborem, nisi tantum homines, qui non habent signum Dei [σφραγίδα
τοϋ Θ<οϋ] in frontibus suis” (cf. 3. 12; 14. 1; 22. 4); 13. 16 sq.:
“Et faciet omnes pusillos et magnos, et divites et pauperes, et liberos
et servos habere caracterem [χάραγ/χα] in dextera manu sua aut in
frontibus suis; et ne quis possit emere aut vendere, nisi qui habet
caracterem [χα'ραγμα] aut nomen bestiae aut numerum nominis eius”:
14. 9-11: “Si quis adoraverit bestiam et imaginem eius et acceperit
caracterem17 in fronte sua aut in manu sua, et hic bibet de vino irae
Dei .... nec habent requiem die ac nocte, qui adoraverunt bestiam
et imaginem eius, et si quis acceperit caracterem nominis eius”:
16. 2: “Qui habebant caracterem bestiae”; 19. 20: “Qui acceperunt
caracterem bestiae”; 20. 4: “Nec acceperunt caracterem eius [i.e.
bestiae] in frontibus aut in manibus suis.”
Praeterea in duplici loco ubi agit de ordinatione Timothei, Apos” In hoc et sequentibus locis pro latina forma “character” iugiter occurrit forma
χάραγμα, non vero χαραχτήρ. Haec altera forma occurrit tantum semel in originali
N.T , i.e. ffebr. 1. 3, ubi tamen Vulgata eam vertit non per vocem characteris sed
figurae.

tolus ait ipsum per ordinationem accepisse quodclam charisma, quod
videtur describere ut aliquid permanens: 7 Tini. 4. 14: “Noli negligere gratiam [χάρισμά] quae in te est, quae data est tibi per prophetiam
cum impositione manuum presbyterii”; 2 Tini. 7. 6: “Admoneo te
ut resuscites gratiam [χα'ρισμα] Dei, quae est in te per impositionem
manuum mearum.”

In his textibus theologi vident fundamentum scripturisticum doc­
trinae de charactere, definitae ab Ecclesia, et germen evolutionis
patristicae ex qua ea doctrina paulatim efformata est: praecipue in­
vocantur tres priores textus (ex epp. Cor. et Eph.), quoad charac­
terem Baptismi, qui completur per characterem Confirmationis, et
duo ultimi textus (ex epp. ad Tim.) quoad characterem Ordinis:
ceteri textus, de circumcisione et de charactere opposito characteri
bestiae, habentur ut accessorii ac complementares.
Ceterum, varium est iudicium theologorum de vi et valore huiusmodi fundamenti.
Et primo quidem, aliqui antiquiores usque ad Cone. Trid., nullum
videntur illis textibus tribuere valorem, quatenus non solum eos in
praesenti quaestione non invocant sed etiam generaliter asserunt ex
Scriptura (imo et ex Patribus) nihil solidum adduci posse in favorem
doctrinae de charactere. Albertus M.: “De charactere in sensu quo
Magistri disputant, de eo parum invenitur in dictis Sanctorum” (Joc.
cit., supra, in p. 104). Scotus: “Characterem inesse animae ... ex
creditis manifeste, sive quae sunt explicite de substantia fidei, sive
quae continentur in Scriptura, sive quae manifeste per Sanctos sunt
elicita ex creditis, non potest probari. . . Propter ergo solam auctori­
tatem Ecclesiae, quantum occurrit ad praesens, est ponendum char­
acterem imprimi” (loc. cit., supra, in p. 119).1S Durandus idem
videtur supponere cum ait: “Omnes moderni profitentur imprimi
characterem in aliquibus sacramentis, et nos loquentes ut pluries
dicamus cum eis characterem non nihil esse” (Zn 4 Sent., dist. 6,
a. 4). Bid: “Sic ergo patet, quod neque auctoritas sacrae Scripturae,
neque sanctorum patrum originalia, cogunt ponere characterem ad
hunc intellectum in quo accipitur a recentioribus auctoribus” {In 4
Sent., dist. 6, q. 2, a. 1); imo, longius quam Scotus procedens, etiam
post Cone. Flor, non magis videtur in favorem characteris ex auctori“ Antea, in q. 7, eiusdem dist. 6, Scotus dixerat: “Quod autem character imprimatur,
non est notum ex prima eius institutione, nec ex tota Scriptura, neque etiam ex multis
auctoritatibus Sanctorum, sicut tangetur statim in quaestionibus de charactere. Et hoc
videtur, quia si fuisset multum de hoc tractatum a Sanctis, Magister Sententiarum
mentionem fecisset de ipso. Non invenitur autem aliquod verbum dixisse de charactere
secundum istam significationem, secundum quam utimur eo” (o/>. cit. [supra, in p. 118]
582).

tate Ecclesiae concludere quam notam probabilioris opinionis: “In
proposito magis videtur consonare determinationi Ecclesiae ponere
characterem quam eius oppositum et communiter schola theologorum
tenet. Sunt etiam ad hoc congruentiae quae dictae sunt. Quare praesumptuosum foret negare characterem” (ibid., a. 3). Caietanus:
“Sacramenta imprimere characterem ex sacra Scriptura non habetur,
sed ex Ecclesiae auctoritate, et non multum antiqua: ut patet ex
sacris canonibus et priscis quaestionibus Patrum de reiteratione bap­
tismi; quae locum non habuissent si Ecclesia iam determinasset im­
primi in anima characterem per baptismum; quod Innocentius III,
Extra, de Bapt., cap. Maiores causas, determinavit” (In 3 p., q. 63,
a. 1). Unus ex patribus tridentinis, Bonaventura Pius Costacciarius,
generalis Minorum Conventualium. sententiam Scoti in Concilio repe­
tiit, inquiens: “[Articulus Protestantium] de charactere etiam damne­
tur simpliciter ut haereticus, licet ex sacra scriptura probari non
possit caracter, neque in sacris scriptoribus, sed tantum ex romanae
ecclesiae determinatione” (quem redarguit Bonucius, generalis Ser­
vitarum; cf. supra, p. 157). Ipse Petrus Soto, theologus tridentinus,
edens suum opus post tridentinam definitionem, observat: “Quia
vero tribuitur nonnullis sacramentis quidam specialis effectus, scilicet
character, qui in antiquioribus doctoribus non reperitur, propter quod
de eo aliqui dubitant, de eo brevissime sequentia adnotamus.”1’
Ipse tandem Dominicus Soto, quamvis afferat et exponat textus Apos­
toli et Augustini in favorem doctrinae de charactere, nonnisi mitigate
iudicat de praefata negatione illorum antiquiorum, observans: “Sed
revera nescio an haec verba tam Scoti, quam Caietani et Durandi
sint satis circumspecta.”20

5. Thomas, primus inter antiquos theologos instituens specialem
quaestionem de ipsa existentia characteris (3 p., q. 63, a. 1; alii, uti
Albertus M., Bonaventura et Pseudo-Halensis, immediate incipiunt a
quaestione de essentia, fortasse quia non putent pro existentia char­
acteris posse quidquam afferri ex Scriptura et Traditione), primus
etiam ad duos fontes revelationis appellat, citans Apostolum (2 Cor.
1. 21; Rom. 4. 11) et Augustinum (Contra epist. Parmen., 1. 2. n.
29: ter refertur: 3 p., q. 63, aa. 1 et 5; q. 66, a. 9); ceterum ipse
renuit referre ad characterem textum Eph. 4. 30, dicens quod “Apos­
tolus ibi loquitur de configuratione secundum quam aliquis deputatur
” Assertio catholicae fidei adversus articulos confessionis Wittenbergensis (Coloniae
1555), fol. 27. Vere miranda sunt ea verba Soti: “Propter quod de eo aliqui dubitant.’’
Soto enim primo edidit suum opus a. 1552, cum iam Concilium definierat existentiam
characteris in sess. 7, a. 1547. Forte ea scripsit ante hunc annum.
” Op. cit. (supra, in p. 123) 73.

ad futuram gloriam, quae fit per gratiam” et ipsum textum 2 Cor.
1. 21 alibi (Comm. in h.l., lect. 5) fere eodem modo interpretatur
(scilicet de signo fidei, vel crucis, vel Spiritus S. sive gratiae). Plures
theologi posteriores textus Apostoli referunt ad characterem et ut
argumentum satis apodicticum habere videntur; ita Thomas Waldensis (in sua impugnatione Wicleffi), quem refert et sequitur Dom.
Soto (In 4 Sent., dist. 1, q. 4, a. 1), et plures patres tridentini quos
retulimus supra (p. 157; cf. verba Portuensis, Aquensis, Bonucii.
Bituntini). Theologi postridentini, ut Bellarminus, Suarez, Lugo.
Gonet, Billuart, generatim sentiunt ex ipsa Scriptura confici posse
probabile saltem argumentum in favorem existentiae characteris.
Plurium istorum sensus videtur satis proxime appropinquare sequenti
iudicio auctorum Catechismi Cone. Trid.: “Cum Apostolus ait:
‘Unxit nos Deus, qui et signavit nos, et dedit pignus spiritus in cordi­
bus nostris’ [2 Cor. 1. 21 sq.], voce illa ‘Signavit,’ non obscure
characterem descripsit, cuius proprium est aliquid signare et notare”
(p. 2, c. 1. q. 30); praeterea, quidam, ut auctores eiusdem Catechismi.
vident characterem Ordinis designatum sub voce “charisma” in
duplici textu ad Timotheum, alii vero, ut Suarez, hoc charisma inter­
pretantur de sola gratia sanctificante.21

Inter modernos theologos, quod attinet ad eundem duplicem textum
ad Timotheum, eadem duplex opinio circumfertur; cui quidam addunt
tertiam ac mediam opinionem de charismate complectente, veluti
confuse ac indistincte, duplicem simul effectum characteris et gratiae,
ut expositum est in art. 2 (tom. 1. p. 565).
Maior autem habetur varietas iudicii de vi trium praecipuorum
locorum Apostoli (2 Cor. 1. 21 sq.; Eph. 1. 13 sq.; 4. 30), prout
referuntur ad characterem Baptismi et Confirmationis. Omnes tamen
videntur plus minusve convenire in his: Ex illis locis nequit confici
certum argumentum, quia signatio, in eis expressa, potest intelligi
et de facto a multis commentatoribus intellecta est, aliter quam de
charactere, et praecipue de ipsa gratia sanctificante; certe tamen in
eis continetur aliquod germen, ex quo de facto exordium coepit
futura evolutio doctrinae de charactere apud Patres; ex illis praeterea
confici potest probabile aliquod sive suasivum argumentum, ita ut
legatur in eis aliqua insinuatio characteris, saltem si considerantur
sub luce subsequentis Traditionis et tardioris definitionis Ecclesiae.
51 Catechismus Conc. Trid.. p. 2, c. 7, q. 34: “Haec potestas etiam character spiri­
tualis dicitur. . . Ad quam Apostolus videtur spectasse, cum ad Timotheum ait: ‘Noli
negligere gratiam. . ” Suarez: “Dc charactere vero Ordinis nullum invenio Scripturae
locum, in quo satis insinuetur, nam illud 1 ad Timotheum 4 ... et 2 ad Timotheum
1 . . . haec (inquam) loca sufficienter intclliguntur de gratia gratum faciente” (In 3 p..
q. 63, a. 4, disp. 11, sect. 1, n. 4).

Discrimen autem doctorum, nonnumquam vix clare intelligibile, est
in modo quo alii aliter proponunt vim praefati probabilis argumenti,
quatenus quidam videntur hanc probabilitatem concedere sub sola
luce Traditionis et Ecclesiae, alii vero etiam sub ipsa textuum exegesi,
itemque quidam maiorem, alii vero minorem gradum concedunt
probabilitatis.22
Sub qua ultima consideratione, sic auctores distribui possunt:
Quidam videntur argumento concedere magnam probabilitatem, atque appropin­
quant praefato iudicio Catechismi Cone. Trid.: “Apostolus voce illa “signavit” non
obscure characterem descripsit.” Ita Billot, Laake, Moureau, Lépicier, Hugon,
Lercher, Diekamp, Van Noort-Verhaar, Daffara, Roguet; nec refert quod quidam
tantum dicant characterem insinuari vel adumbrari, nam generatim significant
in ipsis textibus proponi distinctionem inter gratiam et alium effectum qui
signatio vocatur.

Moureau: “De divers endroits des Epîtres de saint Paul il semble résulter que
les fidèles auraient été marqués par Dieu, lors de leur baptême, d’un signe spécial,
distinct de la grâce quoiqu’en rapport étroit avec elle et enfin indélébile. . .
Le catéchisme du concile de Trente . . . cite l’Epître aux Corinthiens en preuve
du caractère sacramentel, et en effet, quand même on ne voudrait pas voir dans
ces textes pris en eux-mêmes une démonstration rigoureuse . . . , la doctrine
du ‘sigillum’ qui apparaît dès les temps apostoliques éclaire singulièrement les
expressions dont saint Paul s’est send et y fait voir clairement le germe de la
doctrine qui s’est développée pendant les siècles suivants.”23

Lercher (ad cuius mentem argumentum nostrum exposuimus in tractatu De
sacramentis in genere 270sq.): “Ex his locis in se spectatis thesis cum certitudine
probari nequit; licet enim de charactere intelligi possint, tamen et alio modo ex­
plicari possunt et reapse a catholicis explicantur. . . Si tamen ratio habeatur
doctrinae traditae de charactere sacramentali, satis apparet, eam generalioribus
verbis iam a Paulo in locis citatis adumbratam fuisse. En argumentum: Si 1°
constat scriptorem veritatem quandam ut revelatam fide cognovisse; si 2° scriptor
in libro quodam verbis utitur ex se perquam aptis ad veritatem illam significan­
dam; si 3° verba haec profert in tali contextu, qui necessario veritatem illam in
scriptoris memoriam revocat: tunc scriptor merito praesumitur verbis suis illam
veritatem attingere voluisse. Atqui hae conditiones verificantur in tribus textibus
Paulinis quoad doctrinam de charactere nobis propositam ad credendum. Ergo,
merito Paulus praesumitur in istis locis veritatem characteris attingere voluisse. . .
Sic igitur valde probabile efficitur, textus Paulinos de eodem sigillo spirituali
intelligendos esse, quod ab Ecclesia ut credendum proponitur, atque adeo prae­
dicationem Ecclesiae ad locos istos se habere sicut doctrinam explicatam ad
doctrinam adumbratam.”21
a Praeterea plurcs discriminationem instituunt inter tres illos textus. Aliqui enim
omnes tres textus adducunt, praeferentes tamen 2 Cor. 1. 21 sq., in quo plurcs effectus
indicantur, ac ideo distinctio characteris a gratia facilius innuitur (ita Pesch; cui favent
moderni exegetae Osty et Alio) ; alii c converso rciciunt hunc textum, tanquam nullam
habentem referentiam sacramentalcm et adducunt duplicem textum ad Eph., praecipue
primum, in quo sacramentalis referentia facilius intclligitur (ita Lennerz; cui favent
inter exegetas Estius, Comely, Prat, Zorell).
M “Caractère sacramentel,” Dictionnaire de théologie catholique II—2 (Paris 1905) 1702.
14 Institutiones theologiae dogmaticae IV (cd. 2, Oeniponte 1935) 247 sq. In tertia
tamen editione, a. 1948 a Dander castigata, ingeniosum hoc argumentum Lercher sup­
pressum est ac res tota ad meram characteris insinuationem reducta est.

Roguet: “Le texte de S. Paul (2 Cor. 1. 21 sq.] semble bien une preuve
scripturaire de l’existence du caractère, puisque ce texte distingue entre l’onction
(production de la grâce) et la signation (impression du caractère). Pour le
P. Allô (Commentaire de la 2° Ep. au Cor. in h. loc.) Fonction désigne la Con­
firmation et le ‘sceau’ désigne le baptême [? Alio dicit contrarium; unctio est
Baptismus, sigillum vero Confirmatio]. Le texte est donc bien sacramentel, mais
ne vise pas directement le caractère. Le catéchisme du Concile de Trente . . .
cite ce même texte comme une preuve du caractère sacramentel. De même Eph.
iv. 30.”25
In recentiori suo scripto, Roguet emollit expressionem, sed non videtur opin­
ionem essentialiter mutare: “Il est évidemment très tentant de voir dans cette
onction la grâce, et dans ce sceau le caractère. Mais c’est commettre un ana­
chronisme, en lisant saint Paul avec les lunettes d’une théologie bien postérieure.
Le P. Allô a fait dans son commentaire de ce texte (Coll. ‘Etudes bibliques’)
l'histoire de son exégèse. Il conclut, pour lui, que le passage [2 Cor. 1. 21 sq.]
(venant après une allusion liturgique à l’Amen) a certainement une valeur sacramentaire. Et comme le chanoine Osty (Bible de Jérusalem) il estime que Fonction
désigne le baptême, et le sceau la confirmation. Si c’est manquer de sens his­
torique que voir dans ce texte l’affirmation du caractère, on peut dire que Cajetan
de son côté en manquait par excès d’exigence. Si ce texte n’affirme pas l’existence
d’une réalité, qui n'a été connue explicitement que longtemps après saint Paul,
on peut dire que l’on se meut ici dans une ambiance sacramentaire qui est bien
celle du caractère dont le nom (σφρα'/tç) appararait ici. . . Répétons-le une fois
de plus. Nous n’avons trouvé ni chez saint Paul, ni chez les Pères, la doctrine
préfabriquée du caractère. Néammoins, sans qu’ils distinguent le baptême de la
confirmation, ni la grâce du caractère, ils reconnaissent parmi les effets du sacre­
ment d'initiation, une réalité liée à la grâce, mais qui en semble distincte, non
pas tant dans sa nature qui n’est pas approfondie, que dans sa finalité qui est
surtout ecclésiologique.”26
Alii videntur concedere argumento minorem probabilitatem, sed tamen satis
solidam, quatenus simpliciter admittere videntur in textibus paulinis characterem
innui vel adumbrari; hi insistere solent in connexione illorum textuum cum luce
posterioris Traditionis. Ita Pesch, De Smet, Hervé, Durst, D’Alès, Connell. Denis,
Lercher-Dander, Baisi, Bozzola, Ott, Daniélou, Galot, aliique communius.
Pesch: “Hi tres textus possunt ita considerari, ut nondum supposita veritate
characteris sacramentalis ipsi ad probandum characterem afferantur; aut ita, ut
supposita veritate characteris quaeratur, num in hac suppositione textus de hoc
charactere interpretandi sint. Si textus afferuntur ad probandum characterem, est
fortasse argumentum probabile. Apostolus enim in epistula ad Cor. distinguit
unctionem, quae est gratia creata, Spiritum Sanctum, qui est gratia increata. et
tertium, quod vocat sigilli impressionem (a^ptryiad/wor). Ergo secundum apostolum
Christiani praeter gratiam creatam et increatam tertium aliquod donum spirituale
accipiunt, quod sigillum seu character merito vocari potest. Sed hoc argumentum
limites probabilitatis non excedit, quia textus alio modo explicari possunt et reapse
a catholicis doctoribus explicantur. . . Si vero quaeritur de sola exegetica exposi­
tione illorum textuum, concedendum est quosdam SS. Patres et multos theologos
explicasse cos de charactere sacramentali, et ipsam appellationem et descriptionem
characteris ad loquendi modum S. Pauli reducendam esse.”2T

Hervé, referens et approbans verba De Smet: “At haec mentio obsignationis,
‘quam operari dicitur Deus, non modo valde indeterminata apparet, sed neque
* Les sacrements (“Saint Thomas. Somme Thcologique,” éd. 2, Paris 1951) 230.
u“La théologie du caractère ct l'incorporation à l’Eglise,” La Maison-Dieu XXXII
(Paris 1952) 75, 79.
” Pracl. dogm. VI, nn. 1S1-1S3.

certo referenda ad Baptismatis sacramentum. In quantum vero mentio illa scripturistica attenditur in connexione cum clarioribus Traditionis documentis, ipsi
non deest quaedam vis probativa.’ De Smet, n. 64.”28*

Durst: “Nec in S. Scriptura nec in Traditione doctrina de characteribus sacramentalibus explicite continetur sed implicite tantum. Tempore apostolico duo
germina inveniuntur, quae si sub luce doctrinae a Tridentino definitae consideran­
tur, veritatem revelatam de characteribus sacramentalibus objective involvere seu
implicite continere cognoscuntur. Horum germinum unum invenitur in S. Scrip­
tura, alterum in Traditione. Germen scripturisticum habetur in verbis S. Pauli,
qui Eph. 1. 13; 4. 30 loquitur de signatione hominis a Deo facta. Germen traditionalc est antiquissima praxis liturgica ubique in Ecclesia vigens, quaedam
sacramenta videlicet baptismum, confirmationem, ordinem, dummodo fuerint valide
collata, numquam iterandi.”20

D’Alès, indicatis tribus textibus paulinis, ait: “Significatur electio divina et
character electis impressus ad gratiam, ad ministerium evangelicum, ad gloriam;
quae sunt cum Baptismo coniuncta,” et subinde, additis quibusdam aliis locis
biblicis de sigillo, uti textibus Apoc., addit: “Haec omnia cogitationem iniciunt
cuiusdam divinae electionis sigillantis animam. Unde Patres, ac maxime rXugustinus,
eruerunt notionem theologicam characteris sacramentalis.”30

Lercher-Dander: “Veritas characteris insinuatur in doctrina paulina [2 Cor.
1. 21 sq.; Eph. 1. 13; 4. 30], . . Ex his igitur locis mere in se spectatis argu­
mentum pro existentia characteris certum desumi non potest. Si vero ratio
habeatur doctrinae traditae de charactere sacramentali, apparet, eam generaliori­
bus verbis a Paulo insinuatam esse, praesertim cum Patres quidam ad textus supra
citatos provocent et inde a saec. 13 multi theologi ex illis textibus existentiam
characteris probare conentur.”31

Daniélou ingeniose connectit consignationem baptismalem, de qua in Eph. 1. 13,
cum aliis textibus Apostoli de signaculo circumcisionis, ut figura spiritualis sig­
naculi collati per Baptismum: “L’ importance du rite [de la ‘sphragis,’ c’est-à-dire
de l’imposition du signe de la croix sur le front du candidat au Baptême] apparaît
au fait qu’il sert souvent à désigner le baptême tout entier. Celui-ci est fréquem­
ment [chez les Pères] appelé ‘sphragis’32. . . La ‘sphragis’ baptismale est mise
[par les Pères] en relation avec la circoncision juive. Comme celle-ci était le
sceau de l’alliance avec Dieu et de l’incorporation à l’Israël ancien, ainsi le
baptême apparaît comme sceau de la nouvelle alliance et incorporation au nouvel
Israel. Ici c’est dans la théologie de l’alliance que nous introduit la ‘sphragis’ et
par conséquent le baptême est mis en relation avec sa figure dans l’Ancien
Testament. Ce qui donne à cette interprétation sa valeur est que par elle tout
un groupe de textes va entrer en jeu, qui sont ceux du Nouveau Testament. Saint
Paul fait souvent allusion à la ‘sphragis.’ Ainsi dans VEpitre aux Ephésiens:
‘C’est en Lui que vous avez cru et que vous avez été marqués du sceau du SaintEsprit qui avait été promis’ 1. 13). Nous remarquons le lien établi entre la foi
et la ‘sphragis’. . . Par ailleurs saint Paul se sert du mot ‘sphragis’ pour désigner
la circoncision d’Abraham . . . (Rom. 4. 11). Il y a parfait parallélisme entre
les deux passages. Et nous sommes donc en droit de penser que, quand saint
Paul parle de la ‘sphragis’ des chrétiens, succédant à la foi, il établit un parallèle
entre le baptême et la circoncision, qui est la ‘sphragis’ de la Vieille Alliance. . .
L'interprétation paulinienne [de la ‘sphragis’] doit sans doute se rattacher au
* Manuale theol. dogm. III (ed. 17), n. 45S.
3“De characteribus sacramentalibus,” Xenia thomistica (Roma 1925) II 552.
10 De Baptismo et Confirmatione (Parisiis 1927) 100.
'Λ.
Inslit. theol. dogm. IV-2/1, n. 40.
.Aj
"Auctor in nota addit: “Peut-être déjà chez saint Paul: II Cor., 1. 22; Eph., 1. 13."

thème de la circoncision, c’est-à-dire au signe de la nouvelle alliance. C'est en
effet un thème courant que la seconde alliance n’est pas scellée par un sceau
charnel, mais un sceau spirituel. Ce n’est plus une marque dans la chair, mais
une transformation opérée per l’Esprit. Ceci expliquerait que la référence rituelle
soit moins claire quand il s’agit du point de vue paulinien. Ceci explique aussi
que la ‘sphragis’ rituelle ait pu être utilisée tantôt dans le sens d une configuration
à la mort du Christ, tantôt dans celui de l’effusion de l’Esprit,
"Mais ce qui nous importe, parce que c’est l’aspect fondamental de ce second
symbolisme, c’est la relation entre la circoncision et le baptême, comme sceaux
de l’alliance. Elle nous donne l’intelligence d’un des aspects essentiels de la
théologie du baptême, celui du ‘caractère’ baptismal. Or c’est le caractère
essentiel de l’alliance d’être une action de l'amour de Dieu par lequel celui-ci
s’engage à disposer de ses biens en faveur de celui avec qui il conclut une alliance.
La circoncision est le sceau de cet engagement. Or ce qui caractérise cet engage­
ment, c’est qu’il est irrévocable, c’est-à-dire, quelles que soient les infidélités de
l’homme, elles peuvent faire qu’il se soustraie au bénéfice de la promesse, mais
elles ne peuvent pas faire que la promesse soit révoquée. Celle-ci constitue un
ordre stable, définitif, auquel l’homme pourra toujours faire appel.”33
Alii videntur argumento concedere minimam prorsus probabilitatem.
Ita Lcnnerz: "Usus vocis signaculi pro ritu initiationis Christianae (baptismus,
confirmatio) apud Patres sine dubio fundamentum habet in s. Scriptura (maxime
Eph. 1. 13 et 4. 30); a saeculo 13. a multis theologis ex his textibus et 2 Cor.
1. 21 s. existentia characteris probatur; non vero dici potest, secundum canonem
externum textus illos intelligendos esse de charactere sacramentali. cum textus
illi apud catholicos alias quoque habeant expositiones. . . Si vero textus in se
considerantur, vix inde argumentum habetur. Nam 2 Cor 1. 21, 22 unctio videtur
intelligenda collatio muneris apostolici et communicatio Spiritus Sancti ad munus
illud rite perficiendum, et obsignatio est comprobatio, quot sit verus ac genuinus
apostolus, quae comprobatio exhibetur collatione charismatum Spiritus Sancti.
De charactere sermo esse non potest, cum agatur de signo quo cognosci possit
doctrinam eius esse veram (cf. Comely in h.l.; Zorell. s.v. σφραγίζω). Eph.
1. 13 et 4. 30 de Spiritu Sancto, sive de gratia sanctificante facile intelliguntur.
neque quidquam in textu est, ex quo existentia characteris indelebilis deduci
possit.”3·*
Bouëssé: “Sur ce point doctrinal comme si souvent en théologie moderne et
contemporaine lorsqu’il s'agit de montrer les fondements scripturaires ou patristiques d’un dogme qui n’a été que défini tardivement ou progressivement tenu
dans l'Eglise, il est pénible pour ne pas dire affligeant de constater les exposés
les plus divers chez les auteurs. . . Commençons par l'examen critique des
allégations scripturaires. Pouvons-nous y découvrir l'affirmation ‘non obscure’
[Catéchisme du Concile de Trente], c’est-à-dire, claire, du caractère? [Examinat
tres textus paulinos et concludit S. Thomam. Estium. Comely. Osty et Allô,
non invenire in eis doctrinam de charactere, sed, ad summum, indicationem Bap­
tismi et Confirmationis]. . . Voir explicitement dans l’Ecriture l’existence du
caractère est sûrement une gageure. Les exégètes sérieux accordent le plus, qui dans
les textes allégués reconnaissent comme très probable la mention des deux sacre­
ments de baptême et de confirmation. Cela peut constituer une base, un point de
départ pour le développement dogmatique, surtout, comme c’est le cas à partir
du iv,Ilc siècle, si des Pères ont appuyé leur enseignement relatif à la ‘sphragis’
sacramentaire sur ces textes pauliniens.”35
u Bible et liturgie (Paris 1951) 77, 89 sq., 94 sq.
"De sacramentis Novae Legis in genere (cd. 2, Romac 1939) 193 sq.
"Le Sauveur du monde IV (Chambéry-Leyssc [1951]) 311-316.

Ex ipsa hac varietate simul et concordantia auctorum, suspicari
licet veritatem in medio inveniri, ita nempe ut, resecato hinc inde
quorumdam excessu vel defectu, concedatur sufficiens ac solida proba­
bilitas argumento scripturistico de charactere in genere, prout con­
ficitur principaliter ex tribus praedictis textibus paulinis. Quod quidem
ostenditur tum ex canone interno, seu examine sive textus sive con­
textus, tum ex canone externo, seu ex adiecto lumine Traditionis et
Ecclesiae.
Si attendatur canon internus, haec tria deprehendimus, quae, simul
sumpta, praefatam probabilitatem sustinent.
Primo, hi tres textus habent sensum sacramentalem, seu implicant
aliquem effectum susceptum in Baptismo (et Confirmatione, quae
simul conferebatur). Hoc omnes exegetae et theologi concedunt quoad
Eph. 1. 13 sq., cum ibi agatur de signatione Spiritus fidelibus collata
quando adhaeserunt Christo per fidem in evangelium; idemque con­
cedendum est quoad textum Eph. 4. 30, utpote parallelum alteri,
quamvis in eo mentio conversionis ad fidem omittatur. Quoad 2 Cor.
1.21 sq., sacramentalis sensus est sub controversia. Negant inter alios
Comely, Prat, Zorell, quibus inter theologos consentiunt Durst et
Lennerz, dicentes ibi agi de collatione muneris apostolici, de com­
municatione Spiritus S. ad tale munus perficiendum et de obsigna­
tione seu comprobatione charismatum, quibus ostenditur quis sit verus
ac genuinus apostolus. Affirmant vero, inter recentiores exegetas,
Belser, Osty et Alio (qui ait maiorem partem modernorum id con­
cedere'10), quibus consentiunt complures theologi. Attento igitur priori
duplici textu, nihil deduci potest in favorem characteris, nisi quod
possit in eo significari character, vel solus vel ad modum unius cum
gratia, sicut et sola gratia significari potest. Admissa autem cum
probabiliori sententia sacramentalitate alterius textus, ipsa duplicatio
ac veluti oppositio involuta in inciso “Unxit et signavit” ingerit sus­
picionem duorum distinctorum efjectuum, quorum prior sit gratia et
”“I1 est fort probable, et la plupart des modernes l’admettent, que Paul fait ici men­
tion des sacrements, quand il emploie les mots χρίσαΐ et σφρα-γισάμινοί. Sa pensée s’était
portée sur les cérémonies liturgiques avec 1’ ‘Amen’ ... ; elle demeure quelques instants
fixée en ce domaine. . . Après l’ancienne exégèse jusqu’à Estius, cette explication sacra­
mentelle a fait son chemin. Cornelius a Lapide ramenait les deux termes ... à la
confirmation, et ajourd’hui Windisch au baptême . . . Reiser . . . tient à préciser:
l’onction est le baptême ... et le sceau, qui, reçu une fois . . . nous a donné ... les
arrhes de l’Esprit, gage de progrès perpétuel, c’est la confirmation. Nous admettons très
volontiers cette exégèse. . . Cette mention, au moins très probable, de la confirmation
après le baptême (cf. Eph. 1. 13 et 4. 30, ou les deux actes peuvent être compris sous
un seul mot), est un trait précieux à relever dans la doctrine de Paul. Plus explicite est
Heb. 6. 2” {Saint-Paul. Seconde Epitre aux Corinthiens [éd. 2, Paris 1956] 29 sq.).

alter character, iuxta posteriores notiones et appellationes; suspici­
onem, inquimus, nam, absolute loquendo, bina verba possunt referri
ad unam eandemque realitatem, puta ad ipsam gratiam.
Secundo tamen, ea suspicio increscit (idque valet etiam quoad binos
textus ad Eph.} si consideratur quod vox sigillum sive sphragis, quam­
vis secundum se possit significare gratiam sanctificantem, tanquam
figuram et sigillum divinitatis, tamen de facto, sive apud Paulum sive
in aliis locis N.T., numquam alibi significat gratiam sanctificantem.
Apud Paulum ter alibi occurrit: Rom. 4. 11, ubi agitur de circum­
cisione (“Et signum accepit circumcisionis, signaculum iustitiae
fidei”), 1 Cor. 9. 2, ubi sermo est de signo seu effectu comprobante
veritatem et efficacitatem causae (“Signaculum apostolatus mei vos
estis in Domino”), et 2 Tim. 2. 19, ubi agitur de inscriptione in lapide
tanquam signo possessionis (“Sed firmum fundamentum Dei [i.e.
fidei] stat [contra haereticos] habens signaculum hoc: Cognovit
Dominus qui sunt eius, et discedat ab iniquitate omnis qui nominat
nomen Domini”).37 Ipsum verbum sphragizo (obsigno) semel occurrit,
Rom. 15. 28, in sensu assignationis eleemosinae ecclesiarum (“Cum
assignavero eis fructum hunc”). In Apocalypsi vox sphragis occurrit
duodecies, vel in sensu sigilli claudentis librum: 5. 1, 2, 5, 9; 6. 1,
3, 5, 7, 9, 12; vel in sensu signi sive nominis imprimendi aut im­
pressi in frontibus servorum Dei: 7. 2; 9. 4 (cf. 14. 1); ipsum verbum
sphragizo occurrit decem et octo vicibus in sensu vel signandi nomine
Dei frontes servorum eius: 7. 3-8 (15 vicibus), vel retinendi: 10. 4.
vel claudendi: 20. 3, vel occultandi: 22. 10. In aliis libris vox non
occurrit, verbum vero occurrit ter: Mat. 27. 66 (claudere sigillo), Io.
3. 33 (testimonium reddere); 6. 27 (comprobare).
Tertio, ea suspicio ulterius increscit atque intellectum tanquam in
rem satis probabilem inclinat, cum attenditur contextus parallelism!
inter hanc sacramentalem Spiritus consignationem et carnalem con­
signationem Circumcisionis, quam Apostolus effert ut illius imaginem
et figuram (Rom. 4. 11 sq.: Coi. 2. 11-13, cit. in p. 172). Circumcisio
enim, quae sigillum ab Apostolo vocatur, taliter subiectum obsignabat,
ut conferret ei permanentem aliquem ac stabilem effectum, incor­
porationem scilicet populo Dei et irrevocabile ius participandi in
divina promissione ac testamento; cum igitur Apostolus, qui considerat
Circumcisionem ut figuram Baptismi et Baptismum ut spiritualem
quandam circumcisionem, loquitur de effectu Baptismi tanquam de
aliquo sigillo, probabile est ipsum ita insistere in suo parallelism©
inter Baptismum et Circumcisionem, ut sub ea voce indicare velit
" Cf. C. Spicq, Lea Epitres Paatoralea (Paris 1947) 355 sq.

permanentem aliquem ac indelebilem Baptismi effectum, quem nunc
characterem appellamus.38
Supra relati praeterea textus Apocalypsis (p. 172) de sigillo collato servis Dei, suam confirmationem addunt, in hoc sensu quod ibi
agitur de aliquo sigillo distincto a gratia sanctificante, seu collato
his qui aliunde sunt servi Dei per gratiam. Quamvis natura et finis
illius sigilli apocalyptica ipsa obscuritate involvatur, tamen, si attenda­
tur quod liber Apocalypsis scatet reminiscentiis baptismalibus, proba­
bile est signum illud, servis Dei impressum, esse quandam allusionem
ad sigillum baptismale, quod significabatur per signum crucis factum
in fronte baptizati, ac pro tanto connecti cum eodem paulino sigillo.
Huiusmodi apocalyptici sigilli directa figura habetur in prophetico
illo signo than (T = signo crucis) quod Ezcchiel ostendit inscribendum
in frontibus fidelium: “Et gloria Domini Israel adsumpta est de
cherub, quae erat super eum ad limen domus; et vocavit virum, qui
indutus erat lineis et atramentarium scriptoris habebat in lumbis
suis, et dixit Dominus ad eum: Transi per mediam civitatem, in
medio Jerusalem, et signa than super frontes virorum gementium et
dolentium super cunctis abominationibus quae fiunt in medio eius”
(9. 3sq.). Ad eundem generalem conceptum divini cuiusdam sigilli,
ut notae protectionis, referuntur Gen. 4. 15 (signum appositum Cain
ne occideretur), Exod. 12. 7, 13 (signum sanguinis appositum aedibus
Hebraeorum, ne tangerentur ab angelo exterminatore), Rom. 4. 11 sq.
(circumcisio, data Abrahae in signaculum iustitiae fidei).

Si autem attendatur canon externus, praefata probabilitas in­
crescit, ac magis solida evadit. Omnes enim theologi admittunt, prae­
dictos textus Apostoli, seu eam paulinam affirmationem de sigillo
collato christianis in sua baptismali adhaesione ad Christum, fuisse
veluti germen ex quo exordium coepit subsequens Patrum evolutio
de spirituali sigillo, quae gradatim duxit ad pleniorem doctrinam de
charactere, tanquam de indelebili effectu a gratia distincto, quam
subinde Ecclesia definivit: nam Patres adhibent eandem vocem sigilli
sive sphragis et eundem generalem conceptum spiritualis signationis,
et praeterea quidam inter eos explicite sese referunt ad praedictos
textus paulinos (ita Athanasius, Epist. I ad Serapionem 23, Cyrillus
Hier., Procatechesis 16, Catech. XVII. 35; Chrysostomus, In 2 Cor.,
hom. 4, n. 7, cum n. 4; In Eph. hom. 2, n. 1; Ambrosius, De Spiritu
S. 6. 78 sq.; De mysteriis 42). lamvero, vel dicendum est eam evolu­
tionem fuisse tantum verbalem et eterogeneam et factam esse non
“ Cf. verba Daniélou, supra, p. 178 sq.

ex ipsa doctrina S. Pauli sed tantum occasione illius, quatenus nempe
Patres assumpserint eandem vocem sphragis eundemque generalem
conceptum spiritualis signationis eumque pedetemptim interpretati
fuerint alio modo ac ferebat ipsa mens apostolica, seu detorserint a
sensu signationis gratiae ad sensum alterius signationis a gratia dis­
tinctae; vel dicendum est eam evolutionem fuisse realem et homogeneam ac processisse ex ipsa doctrina S. Pauli, quatenus nempe
idem conceptus retineretur ac ulterius explicaretur et determinaretur,
ac proinde in ipsa doctrina et mente S. Pauli iam involvatur, modo
quodam confuso et ad modum unius cum ipsa gratia, quaedam
spiritualis ac permanens signatio quae ideo non prorsus idem sit cum
ipsa gratia, vel, si placet, in ea christiani signatione, ab Apostolo ter
proposita, aliquid plus significetur quam sola gratia sanctificans.
Primum autem non videtur convenienter dici posse, si attendatur
assistentia Spiritus S. in evolutionem dogmatum per canalia Tradi­
tionis; et ceteroquin, si diceretur, non recte affirmaretur, ut com­
muniter fit ab auctoribus, in illis textibus paulinis inveniri germen vel
initium doctrinae de charactere et sub luce Traditionis intelligi in
eis contineri insinuationem sive adumbrationem illius doctrinae, ac
pro tanto ex eis aliquod probabile, utut leve, argumentum pro illa
doctrina confici posse;39 nam in eo casu potius haberetur quaedam
deflectio a conceptu S. Pauli et quoddam illegitimum initium
evolutionis.
Accedit ipse idem communis consensus theologorum in agnoscendo
germen et adumbrationem doctrinae de charactere in textibus paulinis
et consequenter aliquam probabilitatem argumento scripturistico ex
illis confecto, necnon constans quaedam inde a medio aevo theologorum
traditio, unum vel alterum saltem ex illis textibus referendi ad sacramentalem characterem. Partialis autem dissensus interpretationis
quoad hunc vel illum textum, vel etiam quoad omnes, ostendit tantum­
modo theologos sentire vel ex eis non posse confici certum argu­
mentum. vel ipsam probabilitatem argumenti provenire praecipue ex
luce subsequentis Traditionis et ulterioris definitionis Ecclesiae.
' Inter ipsos minimistas in hac rc, Bouëssé fatetur: “Cela peut constituer une base,
un point de départ pour le développement dogmatique, surtout, comme c’est le cas à
partir du ivn>* siècle, si des Pères ont appuyé leur enseignement relatif à la ‘sphragis’
sacramentaire sur ces textes pauliniens” (loc. cit. [supra, in p. 179]). Ipse Lennerz non
negat aliqualc argumentum, utut infimum, ex textibus Scripturae confici posse “Usus
vocis signaculi pro ritu initiationis christianae . . . apud Patres sine dubio fundamentum
habet in Scriptura. . . Si vero textus in se considerantur, vix inde argumentum habetur”
(loc. cit. [supra, in p. 179]).

III. TRADITIONIS DOCTRINA EIUSQUE EVOLUTIO.
luverit distinguere quatuor periodos: saec. 2-3; saec. 4; doctrina
Augustini; saec. 5 ad initium saec. 13.·
*°
Antequam autem ad singulas periodos accedamus, generaliter prae­
notandum est, doctrinam Patrum de charactere exordium coepisse
tum ex praxi et doctrina de initerabilitate trium sacramentorum Bap­
tismi, Confirmationis et Ordinis, tum ex praefato paulino conceptu
spiritualis sigilli Christianorum.
Et imprimis, historice certum est jactum persuasionis et praxis
Ecclesiae non iterandi ea sacramenta, cum de eorum validitate con­
staret. Huiusmodi Ecclesiae sensus descendit ex ipsa Scriptura, ut
patet ex his quae de Simone mago dicuntur in Act. 8. 9-24 (prae­
cipue vv. 14 et 2 2),11 cuius baptismus habetur ut validus sed in­
fructuosus nec nisi per poenitentiam reparabilis, et ex his quae de
unitate sive initerabilitate baptismi suggeruntur in ep. ad Hebraeos
6. 1-6. Ipsum autem luculenter ostendit duplex controversia de rebaptismate et reordinatione; nam haec controversia non erat de
iterabilitate sacramenti valide collati, quam nemo, etiam inter haere­
ticos, sustinuisse videtur, sed potius de ipsa validitate sacramenti,
an scilicet haec esset pendula a bona ministri dispositione. Hoc aliqui
sustinuerunt quoad Baptismum, ac inde, tempore Cypriani, mos et
haeresis rebaptizantium; alii quoad solam Confirmationem, ac inde
mos quarundam ecclesiarum usque fere ad saec. 5, reconfirmandi eos
qui Confirmationem susceperant in haeresi; alii peculiariter quoad
Ordinem, ac inde, tempore Augustini, praxis et haeresis Donatistarum
reordinantium. Unum tamen apud omnes compertum erat, ea scilicet
sacramenta, semel valide collata, iteranda non esse, nec aliqui itera­
tionem attentabant, nisi quia sacramenta ab haereticis collata, invalida
esse reputabant.
4,1 Quoad hanc ultimam periodum confer bibliographiam infra, p. 218. Quoad tres
vero priores periodos confer:
Alès, A. d’, De Baptismo et Confirmatione (Paris 1927) 100-102, 116-124.
Bovëssé, H , Le Sauveur du monde (Chambéry-Lcysse 11951]) 305-312, 316-328
Daniélou, J , Bible et liturgie, chap. 3 “La sphragis” (Paris 1951) 76-96.
Dix, G., “‘The Seal’ in the second century,” Theology LI (1948) 7-12.
Dôlger, F. J.,
cine altchristliche Tau/bezeichnung, Paderborn 1911.
Féret, IL M., ‘“Sacramentum res’ dans la langue théologique de S. Augustin,” Revue
des sciences philosophiques et théologiques XXIX (1940) 218-243.
H (ring, N. M., “St. Augustine’s use of the word ‘Character,’” Medieval studies XIV
(1952) 79-97.
Lennerz, H„ De sacramentis novae legis in genere (cd. 2, Romae 1939) 181-192.
Pourrat, P., La théologie sacramentaire (éd. 4, Paris 1910) 189-217.
Roguet, A.-M., “La théologie du caractère et l’incorporation à l’Eglise,” La MaisonDieu XXXII (1952) 76-81.
I
41 Cf. Augustinum, De bapt., 1. 3, n. 21, ML 43. 149.

DE EFFECTU

185

Huius igitur persuasionis et praxis ratio, quamvis determinate as­
signari non possit, cum a Patribus, saltem usque ab Augustinum, non
significetur, tamen rationabiliter conicitur esse ipsa natura illorum
sacramentorum, quatenus important aliquam definitivam consecra­
tionem, scilicet incorporationem Christo et Ecclesiae per Baptismum
et Confirmationem, et deputationem ad ministerium cultus per Ordi­
nem; in qua quidem definitiva consecratione, germen reconditur ex
quo conceptus ipse characteris, seu alicuius indelebilis effectus per ea
sacramenta collati, subinde ab Augustino evolvi debebat.
Etenim, quamvis ex hoc quod quis aggregetur Ecclesiae aut ordine­
tur ad cultum, non necessario necessitate absoluta sequatur id ob­
tinere in perpetuum nec posse separari ab Ecclesia aut a cultu
secerni, ac iterato subinde in pristinam conditionem redintegrari (nam
potuisset Christus res ita disponere, ut continuatio illius aggregationis
aut ordinationis esset pendula a fidelitate subiecti, ut contingit in
naturali societate), tamen id videtur sequi necessitate quadam hy­
pothetica, ex eo nempe quod sine poenitentia sunt dona Dei ac ideo,
semel collata, iugiter perseverant nisi sint incompossibilia cum mala
dispositione subiecti, ut contingit quidem quoad gratiam et virtutes,
non vero quoad dignitatem membri aut ministri Ecclesiae. Praeterea,
quamvis, ex hoc quod tria illa sacramenta importent definitivam hanc
consecrationem, non necessario sequatur ea imprimere in animo
peculiarem aliquem ac determinatum effectum, praeter ipsam defini­
tivam moralemque destinationem, quae ex ipsa sua consecrativa indole
consequitur, tamen id conici potest ex ipso modo agendi divinae
Providentiae, quae res etiam physice perficere et aptare solet quas
ad aliquod peculiare munus destinat, ut patet de ipso physico dono
gratiae sanctificantis. Ex ipsa igitur consecrativa indole sacramenti
duo veluti paralleli effectus connaturaliter procedunt, scilicet tum eius
initerabilitas tum aliqua determinata ac consecrativa dignitas in subiiecto suscepta, quae nunc character appellatur; ex quo sequitur quod,
quamvis character non sit unica nec ultima ratio initerabilitatis sacra­
menti (ultima enim ac propria ratio est ipsa consecrativa indoles
sacramenti), tamen de facto character et initerabilitas sacramenti
sese invicem appellant, tanquam consortes effectus eiusdem consecrativae indolis sacramenti, et hoc sensu ex existentia unius ad existentiam alterius argui potest, mediante saltem eorum communi causa,
et ipsa doctrina ac praxis initerabilitatis sacramenti dici potest con­
tinere germen doctrinae de charactere. De facto, tum posterior Tradi­
tionis evolutio tum ipsa Ecclesiae definitio, ostendit hos duos effectus
pari passu procedere et indissolubili vinculo copulari.

Patet igitur quo sensu dicamus initerabilitatem sacramenti con­
tinere germen doctrinae de charactere: non ita scilicet ac si initerabilitas sacramenti fundetur unice aut ultimo in charactere, ac ideo
ex initerabilitate arguatur necessario ac immediate existentia charac­
teris, sed ita ut initerabilitas fundetur ultimo ac proprie in con­
secrativa indole sacramenti, quae tamen connaturaliter secum trahit
characterem, ac ideo ex initerabilitate, mediante consecrativa indole
sacramenti, recte arguatur ipsa existentia characteris, hac scilicet con­
natural! argumentatione, quae latet in ipsa doctrina Augustini: tale
sacramentum est initerabile, ergo importat aliquam definitivam con­
secrationem, ergo importat etiam aliquem characterem quae ab ea
consecratione inducitur. Ex quo sequitur initerabilitatem sacramenti
de facto fundari in charactere, vel si placet tum in consecrativa indole
sacramenti tum in charactere quem ea consecrativa indoles de facto
secum trahit.

Ceterum, nonnisi posterius apud Augustinum ea initerationis praxis
suum implicitum doctrinale momentum ostendit relate ad doctrinam
de charactere, quae apud alios Patres pacifice ac connaturaliter sese
evolvit ex ipso conceptu paulino de spirituali sigillo. In cuius conceptus
evolutione quatuor periodi, tum chronologice tum logice distingui
possunt: prima nempe ac initialis (saec. 2-3), in qua mera spiritualis
indoles huiusmodi sigilli proponitur, quin eius indelebilitas et dis­
tinctio a gratia indicetur; secunda (saec. 4), in qua satis clare
proponitur illius indelebilitas, non tamen, nisi obscure et implicite,
eius distinctio ab effectu gratiae; tertia (opere ipsius Augustini cir­
cumscripta), in qua haec a gratia distinctio, una cum indelebilitate.
omnino explicite proponitur, quin tamen sufficienter indicetur ipsa
distinctio sigilli ab exteriori sacramento; quarta denique (ab Augus­
tino ad initium saec. 13), in cuius postrema parte (inde a medio
saec. 12), haec ipsa distinctio explicite proponitur.
Prima Periodus:

Saec. II-III.

In hac aetate sermo est de quodam spirituali sigillo, quod Chris­
tiani accipiunt in Baptismo. Vocatur a Graecis sphragis et a Latinis
signaculum (seu sigillum), eiusque spiritualis indoles significatur
vocibus: beatum signaculum (Clemens Alex.), signaculum Christi
(Acta Pauli), sigillum Filii Dei (Hermas), Domini vel dominicum
signaculum ( Acta Pauli, Acta Petri. Clemens Alex., Cyprianus), sigil­
lum veritatis (Theodotus). signaculum fidei (Tertullianus), signaculum
nostrum (Tertullianus).
IGNATIUS ANTIOCHENUS (ca f 107), Ep. ad Magnesianos, 5. 2, loquitur

de duobus characteribus, mundi et Dei, impositis respective infidelibus et fidelibus;
quo videtur ad unum sensum revocare textus paulinos et textus Apocalypsis
de signaculo fidelium (Paulus et loannes utuntur voce “sphragis,” Ignatius vero
assumit vocem “character,” affinem voci “charagma,” adhibitae a loanne pro
solo charactere bestiae) : “Quemadmodum enim sunt numismata duo, alterum
quidem Dei, alterum autem mundi, et unumquodque proprium characterem
habet impositum, infideles characterem mundi huius, fideles autem in caritate
characterem Dei [χαρακτήρα 0«οϋ] patris per lesum Christum . .
(Funk 1. 195).
Ut patet, sacramentalis sive baptismalis referentia explicite non proponitur, sed
legitime supponitur.
EPISTOLA BARNABAE (exarata probabiliter Alexandriae circa a. 130, certe
ante a. 140) ad tale spirituale signum indirecte alludit, quatenus assumit signum
(sphragis) circumcisionis Abrahae ut propheticam figuram spiritualis circum­
cisionis in Christo (quae quidem fit in Baptismo sub imagine signi crucis). 9. 6-8:
"At inquies: Et vero ille populus in signum [sphragis] foederis circumcisus est.
Verum et omnis Syrus et Arabs et omnes sacerdotes idolorum. Ergo pertinent
illi quoque ad Domini testamentum. Sed et Aegyptii circumcisionem usurpant.
Discite igitur, filii dilectionis, de omnibus abunde, quod Abraham, qui primus
dedit circumcisionem, in spiritu prospiciens in lesum circumcidit accepta trium
literarum doctrina. Narrat enim Scriptura: ‘Et circumcidit Abraham e domo sua
decem et octo et trecentos viros.’ Quae ergo illi in hoc data est cognitio? Discite,
quod primo decem et octo et distinctione facta dicit trecentos. Decem et octo
sunt ιή; habes lesum. Quia vero crux in litera T gratiam erat signatura, ait
etiam trecentos. Ostendit itaque lesum in duabus literis et crucem in tertia”42
(Funk 1. 29-31).

PASTOR HERMAE (ca 140-155), Sim. 8. 6. 3: “Dico ei: Domine, nunc
ergo demonstra mihi eos, qui virgas porrexerunt, qualis quis eorum sit, et habita­
tionem eorum, ut audiant qui crediderunt et sigillum acceperunt et fregerunt neque
sanum servaverunt, et cognoscentes opera sua poenitentiam agant, accipientes a
te sigillum, et glorificent Dominum, quod misertus est ipsorum misitque te. ut
spiritus eorum renovares” (Funk 1. 489-491). Sim. 9. 16. 2-4: “Necesse habue­
runt . . . per aquam ascendere, ut vitam consequerentur; aliter enim ‘non poterant
intrare in regnum Dei,’ nisi mortalitatem deposuerint vitae suae prioris. Acceperunt
ergo et isti, qui dormierunt, sigillum filii Dei et ‘intraverunt in regnum Dei
*;
priusquam enim . . . homo nomen filii Dei portaverit, mortuus est: cum autem
acceperit sigillum, deponit mortalitatem et resumit vitam. Sigillum ergo est aqua:
in quam igitur descendunt mortui et ascendunt vivi. Et illis ergo praedicatum
est hoc sigillum et usi sunt eo, ut ‘intrarent in regnum Dei’” (ibid. 531-533).
Sim. 9. 16. 5 et 7: “Et ipsi dederunt sigillum praedicationis. . . Hoc sigillum non
habuerunt” (ibid. 533). Sim. 9. 17. 4: “Omnes gentes, quae sub caelo habitant,
postquam audierunt ac crediderunt, in nomine filii Dei vocati sunt. Accepto
igitur sigillo unam cogitationem habuerunt et unum sensum, et una fides eorum
fuit et una caritas” (ibid. 535).
PSEUDO-CLEMENTIS ROMANI EPISTOLA 2 AD CORINTHIOS (ca 150).
7. 6 ‘‘De iis enim, qui sigillum non servaverint, ait: ‘Vermis eorum non morietur et
ignis eorum non exstinguetur, et erunt in visionem omni carni’” (Funk 1. 153).
8. 6: “Hoc ergo dicit: servate carnem castam et sigillum immaculatum, ut vitam
recipiamus” (ibid. 155).
ABERCII EPITAPHIUM (ca ISO) “Ibique [i.e. Romae] vidi populum splendido
sigillo insignem” (Rouet de Journel. Enchir. patrist. 187).
“Scilicet 18 = «’? (sic scribitur graeco) = initium nominis lesus (<»?σοΐΐ); 300 — T
(ut scribitur graeco) = crux (in qua salus a lesu facta est).

EXCERPTA EX THEODOTI (gnostici sacc. 2) deperditis operibus, apud
Clementem Alex., n. 83: “Ad baptisma gaudentes accedere conveniebat. Sed
quoniam saepenumero descendentibus nonnullis spiritus etiam impuri una des­
cendunt, cumque homines sigilli fiunt participes, insanabiles in posterum facti
sunt, haneque ob causam gaudio timor admiscetur, ut quis purus solus ipse
descenderit” (MG 9. 695). N. 86: “Cum Domino numisma fuerit oblatum, dixit
ille non Cuius illud iuris est? sed ‘Cuius est imago ac superscriptio?’ Caesaris: ut
cuius esset, illi daretur. Sic etiam fidelis, Dei nomen per Christum sibi super­
scriptum habet, Spiritum autem ut imaginem. Quin et muta animalia per signacu­
lum ostendunt cuius unumquodque pecus sit, atque ex signo hoc vindicantur.
Sic etiam anima quae fidelis, quaeque sigilhttn veritatis accepit, stigmata Christi
secum portat” (ibid. 698).
ACTA PAULI (apocryphum ignoti auctoris ex Asia, circa a. 180), 2. 25:
“Et Thecla dixit: ‘Tantum da mihi signaculum Christi, et nulla tentatio attinget
me.’ Et Paulus dixit: ‘Thecla, patientiam habe et accipies aquam.’” 10. 5:
“Dabunt vobis signaculum Domini.” 10. 7 “Dederunt eis signaculum Domini.”43
ACTA PETRI (apocryphum ignoti auctoris ex Asia, circa initium saec. 3),
c. 5 : “Si vis me dignum habere quem intingas in signo domini, habes occasionem.”44

CLEMENS ALEX, (ca 150-215), Stromata, 1. 2, c. 3: “Quare [apud haereti­
cos] nec amplius baptismus rationis consentaneus, nec beatum signaculum, nec
Filius, nec Pater, sed est eis Deus, ut videtur, impia naturarum distributio, quae
fidem voluntarium non habet fundamentum salutis” (MG 8. 942 sq.). Ibid.,
c. 9 refert supradicta verba Hermae, Simii. 9. 16. 5 et 7. In opere Quis dives
salvetur, c. 42, enarrans historiam iuvenis, a loanne apostolo cuiusdam sacerdotis
spirituali curae commissi, scribit: “Presbyter . . . adolescentem sibi traditum in
domum suam suscipiens, educando, continendo, fovendo operam dabat; ac tandem
sacro baptismate initiavit. Deinceps sacerdos de pristina cura atque custodia
paulatim remisit, ut qui perfectum ei tutamen, ac quo cautum omnino foret,
Domini signaculum adhibuisset” (ibid. 9. 647).
ORIGEN ES (ca 185-254), Contra Celsum, 6. 27, refert Celsum impugnantem
et pervertentem sigillum Christianorum: “Postquam de diagrammate dixit, quasdam
de sigillo [sphragisj ut auctores ecclesiastici vocant, ineptias sibi fingit et proponit
in morem dialogi digestas, quas ne audivit quidem: nimirum ‘qui sigillum adhibet,
eum vocari patrem; eum vero qui sigillo notatur, iuniorem et filium appellari,
huneque respondere: Unctus sum unguento albo ex ligno vitae,’ quod ne ab
haereticis quidem audivi unquam doceri” (MG II. 1331-1334).
TERTULLIANUS (ca 160-post 222), De praescript. haeret., c. 36, n. 5:
“Eam aqua signat, sancto spiritu vestit, eucharistia pascit” (CCL 1. 217). De
spectaculis, c. 4, n. 1, Baptismum vocat “signaculum nostrum” (ibid. 231). Ibid.,
c. 24, n. 2 sq, loquens de Baptismo, ait: “Hoc erit pompa diaboli, adversus quam
in signaculo fidei eieramus. Quod autem eieramus, neque facto neque dicto neque
visu neque conspectu participare debemus. Ceterum si nos eieramus et rescindimus
signaculum, rescindendo testationem eius, numquid ergo superest ut ab ipsis
ethnicis responsum flagitemus?” (ibid. 248). De baptismo, c. 13, n. 2: “[In N.T.]
addita est . . . obsignatio baptismi” (ibid. 289). De poenitentia, c. 6, n. 16:
“Lavacrum illud obsignatio est fidei” (ibid. 331). De pudicitia, c. 9, n. 11:
“Recuperabit igitur et apostata vestem priorem, indumentum Spiritus sancti, et
anulum denuo, signaculum lavacri, et rursus illi mactabitur Christus” (ibid.
2. 1298).
° Apud L. Vouaux, Les Actes de Paul (Paris 1913) 195. Gallicum textum latine
vertimus.
44 Apud L. Vouaux, Les Actes de Pierre (Paris 1922) 258.

DIDASCALIA APOSTOLORUM (ante a. 250), 3. 12. 3: “Et cum ascendit
ex aqua, quae baptizatur, cam suscipiat diaconissa ac doceat et erudiat, infragile
esse sigillum baptismi in castitate et in sanctitate” (Punk 1. 210; cf. infra, p.
194, textum Const it. A post, ex his verbis derivatum).

CYPRIANUS (ca 200-258), Epist. 73 (ad lubaianum). 9: “Quod nunc quoque
apud nos geritur, ut qui in Ecclesia baptizantur, praepositis Ecclesiae offerantur,
ut per nostram orationem ac manus impositionem Spiritum sanctum consequantur
et signaculo Dominico consummentur” (ML 3. 1160).
ANONYM US DE REBAPTISMATE (ca 256), n. 10, agens contra Cyprianum
de validitate baptismi haereticorum: “Signum quoque fidei integrum hoc modo et
hac ratione tradi in Ecclesia merito consuevit, ne invocatio nominis lesu quae
aboleri non potest, contemptui a nobis videatur habita” (ML 3. 1243 sq.).

In hac periodo sigillum paulinum consideratur praecipue in sua
ratione spiritualitatis. Nulla explicita referentia habetur ad textus
paulinos, sed parallelismus locorum satis patens est. Aliquis progressus
relate ad ipsos textus paulinos observatur quoad sacramentalem ra­
tionem sigilli seu quoad claram et explicitam eius connexionem cum
Baptismo (et Confirmatione), quae apud S. Paulum probabilis quidem
est sed non certa. Imo ipse Baptismus vocatur sigillum: “Sigillum
ergo est aqua” (Hermas), Signaculum Christi est aqua {Acta Pauli),
“Aqua signatur [christianus],” “lavacrum est obsignatio,” “Obsignatio
Baptismi,” “Signaculum lavacri” (Tertullianus), “Sigillum Baptismi”
(Didascalia). Quamvis ipsum sacramentum vocetur sigillum, nec
fiat explicita distinctio inter sacramentum et eius effectum, tamen totus
contextus indicat sacramentum sub ratione sigilli considerari ad
modum unius cum suo effectu; sacramentum nempe vocatur sigillum
ratione ipsius effectus, in quo sacramentum censetur permanere, ut
maxime patet ex his quae dicuntur de amissione et recuperatione
sigilli.
In ipso tamen effectu, nondum consideratur indclebilitas, seu non­
dum fit ulla distinctio inter effectum qui nequeat amitti et effectum
qui amittitur per peccatum; imo sigillum ita consideratur ad modum
unius cum gratia sanctificante et cum ea practice identificatur, ut
dicatur amitti vel frangi per peccatum et recuperàri per poeniten­
tiam: iusti habent “sigillum immaculatum” (Pseudo-Clemens) et
“splendidum sigillum” (Abcrcii cpit.)· per peccatum “sigillum non
servatur” (Pseudo-Clemens), “frangitur nec sanum servatur”
(Hermas), “rescinditur” (Tertullianus); qui fracto sigillo “poeni­
tentiam agunt, accipiunt [i.e. iterum] . . . sigillum” (Hermas), et
“recuperant signaculum” (Tertullianus). Didascalia quidem loquitur
de “infragili sigillo” (qua expressione Patres saeculi sequentis designa­
bunt indelebilitatem sigilli), sed contexta verba “in castitate et in
sanctitate” sensum reddunt ambiguum; nam sensus esse posset quod

sigillum sit immaculate servandum, quo sensu Pseudo-Clemens ait:
“Servate carnem castam et sigillum immaculatum,” quamvis proba­
bilius videatur quod ea verba referantur tantum ab bonas dispositiones
cum quibus sigillum illud infragile est accipiendum: ita interpretatur
Bar Hebraeus in suo Nomocanon (ed. Badjau, 1898, p. 26: “Et
docebit ei puritatem et sanctitatem”) et F. Nau vertit: “Quand
celle qui est baptisée sort de l’eau, la diaconesse la recevra, l’instruira
et la nourrira, afin que le sceau infrangible du baptême soit (imprimé)
avec pureté et sainteté”15; imo ipsae Constitutiones Apostolorum (ca
400), reproducentes textum Didascaliae, ea verba accommodant ad
decentiam ministerii diaconissarum: “Ac virum quidem suscipiat
diaconus, mulierem vero diaconissa; ut cum decenti gravitate collatio
sigilli infragilis peragatur” (cf. infra, p. 194).

Ceterum, exinde non sequitur hos Patres essentialiter discrepare a
Patribus saec. 4 asserentibus indelebilitatem sigilli, aut hanc fuisse
istorum novam prorsus inventionem. Nam illi, considerantes sub
nomine sigilli totalem ac indistinctum effectum Baptismi, qui est
adhaesio et incorporatio ad Christum, potuerunt loqui de peccato
tanquam de fractione ac rescissione, imo amissione, sigilli, qua parte
sigillum involvit sanctitatem novae vitae, non explicite attendentes
utrum necne sigillum implicaret aliam partem quae proprie frangi
vel amitti non possit; ceterum plures ex illis expressionibus satis
attenuatae videntur: “frangere” enim non necessario dicit amissionem
et idem Hermas loquitur de his qui “sigillum fregerunt neque sanum
servaverunt”; Tertullianus vero videtur “rescissionem signaculi” intelligere de rescissione sive fractione iuramenti, quod fiebat in sus­
ceptione Baptismi (“Si nos eieramus et rescindimus signaculum,
rescindendo testationem eius. . .”). Praeterea, probabile est Didascalia
sigillum ut “infragile” proponere. Praeterea, Theodotus, quem refert
et approbat Clemens Alex., comparat sigillum cum signo possessionis
impresso sive in pecunia (imagine Caesaris; hoc exemplum iam attul­
erat Ignatius Ant.) sive in pecoribus; quas comparationes, posteriores
Patres veluti connaturaliter connexuerunt cum ipsa sigilli indelebilitate. Quibus consideratis, una simul cum supradicta praxi et persua­
sione de initerabilitate trium sacramentorum, dici potest indelebilitas
sigilli supponi sive implicite contineri in ipsa generali doctrina horum
Patrum: quod etiam confirmat ipsa pacifica ac connaturalis evolutio
doctrinae apud Patres subsequentis aetatis, qui ab eisdem principiis
et sub iisdem comparationibus procedentes, sine ullo signo novitatis
aut controversiae, indelebilitatem characteris explicite asseruerunt.43
43 La Didascalie des douze Apôtres (traduite du syriaque pour la première fois, éd 2,
Paris 1912) 135.

Secunda Periodus: Saec. IV.

Usque ad Augustinum exclusive, praecedentis Traditionis doctrina
de spirituali ac sacramentali sigillo ita explicatur ac perficitur, ut
satis explicite asseratur cius indelebilita s, non tamen, nisi tantum
implicite, et in hac ipsa indelebilitate, prodatur distinctio sigilli a
gratia sanctificante.
EPHRAEM, Hymni de oleo et oliva, hym. 28: “Charissimum Spiritui sancto
oleum, quod eidem ministrat, eiusque lateri haeret, quasi ipsius disciplinae
alumnus. Oleo Spiritus sanctus sacerdotes et Christos designat: oleo quoque idem
Spiritus ovibus suis signum suum imprimit. Sicut cerae suam annulus notam,
sic occultum Spiritus signum per oleum corporibus imprimitur quando haec in
baptismo linuntur, sed et eodem baptismo signantur.”46

ATHANASIUS, Epist. 1 ad Serapionem 23: “Unctio quoque Spiritus dicitur,
et est item sigillum; unde loannes scribit [1 Io. 2. 27]: “Et vos unctionem
quam accepistis ab eo manet in vobis. Et non necesse habetis, ut aliquis doceat
vos: sed sicut unctio eius, nempe eius Spiritus, ‘docet vos de omnibus.’ Et
apud Isaiam prophetam legitur |7s. 61. 1]: ‘Spiritus Domini super me. cuius
causa unxit me.’ Paulus etiam ait [Eph. 1. 13; 4. 30]: Ίη quo et credentes
signati estis in diem redemptionis.’ At res creatae illo signantur et unguntur, ac
de omnibus docentur. Si igitur Spiritus unctio sive unguentum et sigillum est.
in quo omnia ungit et signat Verbum: quaenam similitudo aut convenientia
unguenti et sigilli esse potest cum his rebus quae unguntur et signantur? Nequit
proinde heri ut ipse inter res omnes numeretur. Nec enim aliquis ex his qui
signantur, sigillum ipse dicendus sit: nec similiter aliquis ex his qui unguntur,
unguentum idem erit. Sed id proprium est ungentis et signantis Verbi. Unguentum
quidem ungentis suavitatem et odorem retinet, cuius participes facti qui unguntur,
dicunt [2 Cor. 2. 15]: ‘Christi bonus odor sumus.’ Sigillum vero signantis Christi
effigiem servat, cuius qui signantur participes effecti, ad eam conformantur; ut
ait Apostolus | Gal. 4. 19] : ‘Filioli mei, quos iterum parturio, donec formatur
Christus in vobis.’ Hoc autem modo signati, convenienter divinae naturae con­
sortes reddimur, uti docet Petrus [2 Petr. 1. 4]: atque ita universae res creatae
Verbi in Spiritu fiunt participes” (MG 26. 583-586).
CYRILLUS HIER., frequentius et uberius quam alii Patres de sigillo locutus
est, ita ut merito consideretur tanquam principalis expositor doctrinae traditionalis de sigillo saec. 4. Procatechesis 16: “Magna res est sane, quod verbis
proponitur baptisma: captivis pretium, peccatorum remissio, mors peccati, animae
regeneratio, luminosum indumentum, signaculum sanctum indissolubile [σφραγί?
άγια ακατάλυτο?], vehiculum ad coelum, paradisi deliciae, regni obtinendi causa,
adoptionis donum’’ (MG 33. 359-362). Ibid. 17: “Spiritus sancti concedat [Deus]
signaculum indelebile [άν^άλαπτον] in saecula” (ibid. 366). Catech. I. 2:
‘Accedite ad mysticum signaculum, ut ab hero favorabiliter agnosci possitis.
Sancto ac ratione praedito Christi gregi acccnseamini” (ibid. 371). Ibid. 3: “Non
dat sancta canibus: sed ubi probam conscientiam videt, illi salutare et admirabile
sigillum confert, quod contremiscunt daemones et agnoscunt angeli: ita ut illi
quidem fugitent abacti, hi vero ut cognatum et familiarem circumplectantur.
His ergo qui spiritale illud ac salutare sigillum suscipiunt, opus est ut proprium
quoque studium adhibeant. Ut enim calamo scriptorio vel telo, necessaria utentis
opera est, ita et gratia credentibus opus habet” (ibid. 374). Catech. III. 4:
* Apud Assemani, Bibl. Orient. I 94, et Lamy, Sancti Ephraem Syri hymni et sermones
II 80S sq., in nota.

“Uti corpus aqua mundat, ita animam obsignat Spiritus; ut aspersi cor per
Spiritum, et abluti corpus aqua munda accedamus ad Deum. Qui itaque in aquam
descensurus es, ne ad elementi vilitatem attende, sed Spiritus sancti efficacia
salutem suscipe; nam sine ambobus perfectionem consequi non potes ... ; neque,
si quis aqua baptizetur, Spiritum vero non accipiat, gratiam perfectam habet,
neque, si quis etiam virtutum operibus instructus, signaculum per aquam non
accipiat, ille coelorum regnum ingressurus est” (ibid. 430 sq.). Catech. F. 6:
“Igitur per similitudinem fidei in adoptionem devenimus Abrahae. Tuncque post
fidem, similiter ut ille, spiritale signaculum accipimus, Spiritu sancto per lavacrum
circumcisi, non corporis praeputium sed cordis, iuxta leremiam [4. 4] dicentem:
‘Et circumcidimini Deo praeputium cordis vestri,’ ac iuxta Apostolum [Co. 2.
11 sq.]: ‘In circumcisione Christi, consepulti ei in baptismo’” (ibid. 514).
Catech. XVII. 35: “Hic enim [i.e. Spiritus S.] paratus adest, qui [in Baptismo]
animam tuam consignet; dabitque tibi coeleste quoddam et divinum, quod
daemones contremiscunt, signaculum: uti scriptum est [Eph. 1. 13]: “In quo
etiam cum crederetis, obsignati estis Spiritu promissionis sancto” (ibid. 1010).
Ibid. 36: “Arma sumes daemonibus terribilia, quae si non abieceris, habueris autem
in anima signaculum, non accessurus est daemon; horrore enim refugiet; quippe
cum in spiritu Dei daemonia eliciantur” (ibid. 1011). Catech. XXII (myst. IV).
7: “Oleo caput tuum impinguavit in fronte, per signaculum quod habes Dei, ut
efficiaris effigies signaculi, sanctificatio Dei” (ibid. 1102).47

BASILICS, Homilia 13 in sanctum baptisma, n. 4: “In acie duces tesseram
tribuunt sub se militantibus, ut et amici facile se invicem inclament, et si in
conflictu fuerint cum hostibus commisti, queant citra confusionem seiungi. Agnos­
cet te nemo, nosterne sis, an hostium, nisi mysticis signis necessitudinem affini­
tatemque ostenderis, nisi signatum sit super te lumen vultus Domini. Quomodo
vindicabit te angelus? quomodo eripiet ex hostibus, nisi agnoverit signaculum?
Quomodo dicturus es tu. Dei sum, si notas ac insignia non exhibeas? An ignoras,
exterminatorem domos signatas praeteriisse, in his vero quae signatae non erant,
primogenita occidisse? Thesaurus non obsignatus diripi a furibus facile potest:
ovi signo carenti tuto struuntur insidiae” (MG 31. 431). Ibid., n. 5, fere repetit
supra citum textum Cyrilli Hier., Procat. 16, inquiens: “Baptismus captivis est
redemptionis pretium, debitorum comdonatio, mors peccati, regeneratio animae,
indumentum lucidum, sigillum quod conatu nullo frangi potest [άνεπιγείρητος],
vehiculum ad coelum, regni conciliator, adoptionis donum” (ibid. 434). De Spiritu
S., n. 40: “Nunc enim [i.e. in hac vita] tametsi [Spiritus S.] non admiscetur
indignis, attamen aliquo pacto videtur adesse semel baptizatis [ad litteram:
signatis, «σφραγισμεΤοις], expectans ut salutem per conversionem consequantur;
tum vero [i.e. in altera vita] in totum ab anima, quae gratiam ipsius profanaverit,
resecabitur. Eoque non est in inferno qui confiteatur, neque in morte qui memor
sit Dei, cum iam non adsit Spiritus adiutorium” (MG 32. 142 sq.).

GREGORIUS NAZIANZENUS, Or. 8. 20, loquens de defuncta sorore sua
Gorgonia quae recenter baptizata erat, ait: “[Baptismum quidem] recens . . .
acceperat. Imo vero tota vita nihil illi aliud erat, quam purgatio, et perfectio:
ac regenerationem quidem a Spiritu sancto habebat. . . Atque soli ei pene, ut
audacter loquar, baptismus, non gratia, sed sigillum erat” (MG 35. 811-814).
Or. 40, n. 4, in sanctum baptisma, hoc sacramentum vocat “sigillum, quia
conservatio est ac dominationis obsignatio” (MG 36. 366). Ibid., n. 15: “Si
per baptismum teipsum praemunieris ac pulcherrimo et firmissimo auxilio tibi
in futurum caveris, animum scilicet et corpus unctione et Spiritu consignans,
quemadmodum olim Israel nocturno illo cruore, qui primigenos tuebatur, quid
tibi accidet, et quod tibi praesidium comparatum erit? . . . Hoc tibi et viventi,
maximum ad securitatem momentum afferet. Pecus enim signata non facile
*’ Hic forte habetur allusio ad Exod. 28. 36.

insidiis appetitur, quae autem minime signata est, a furibus facile capi potest”
(ibid. 387).

GREGORIUS NVSSENUS, Oratio adversus eos qui differunt Baptismum:
“Pauperes et egentes, festinate ad distributionem donorum regalium; oves ad
signaculum [σφραγίδα] et signum crucis, quod malis opem fert et remedium. . .
Animam minime illuminatam, et regenerationis gratia non ornatam, nescio an
angeli suscipiant, postquam fuerit a corpore separata. Quomodo enim, cum non
sit obsignata, nec ullum ferat signum sui Domini?” (MG 46. 418, 423).
AMBROSIUS, De Spiritu S., c. 6, nn. 78-80: “Numquid in aqua vivimus,
sicut in Spiritu? In ipso enim vivimus, et ipse est pignus haereditatis nostrae,
sicut et Apostolus scribens ad Ephesios, ait: ‘In quo credentes signati estis
Spiritu promissionis sancto, qui est pignus haereditatis nostrae’ (Eph. 1. 13 sq.).
Sancto igitur Spiritu signati sumus, non natura, sed a Deo, quia scriptum est:
‘Qui unxit nos Deus, et qui signavit nos, et dedit pignus Spiritum in cordibus
nostris’ (2 Cor. 1. 21 sq.). Signati ergo a Spiritu Dei sumus. Sicut enim in
Christo morimur, ut renascamur: ita etiam Spiritu signamur, ut splendorem
atque imaginem eius et gratiam tenere possimus: quod est utique spiritale
signaculum. Nam etsi specie signemur in corpore, veritate tamen in corde signa­
mur: ut Spiritus sanctus exprimat in nobis imaginis coelestis effigiem. Quis
igitur audeat dicere discretum a Deo Patre et Christo esse Spiritum sanctum:
cum per ipsum ad imaginem et similitudinem Dei esse mereamur: et per ipsum
fiat, quemadmodum Petrus apostolus dixit (2 Petr. 1. 4), ut divinae simus con­
sortes naturae? In quo utique non carnalis successionis haereditas, sed adoptionis
gratiae spiritale commercium est. Atque ut sciamus cordis nostri magis hoc,
quam corporis esse signaculum, docet Propheta qui dicit: ‘Signatum est in nobis
lumen vultus tui. Domine: dedisti laetitiam in corde meo' (Psal. 4. 7)” (ML
16. 752 sq.). De mysteriis, n. 42: “Unde repete quia accepisti signaculum spiritale,
spiritum sapientiae et intellectus, spiritum consilii atque virtutis, spiritum cogni­
tionis atque pietatis, spiritum sancti timoris (Is. 11. 2): et serva quod accepisti.
Signavit te Deus Pater, confirmavit te Christus Dominus, et dedit pignus Spiritus
in cordibus tuis, sicut Apostolica lectione didicisti (2 Cor. 1. 21 sq.)” (ibid.
419). De sacramentis, 1. 3, n. 8: “Sequitur spiritale signaculum quod audistis
hodie legi; quia post fontem superest ut perfectio fiat, quando ad invocationem
sacerdotis Spiritus sanctus infunditur, Spiritus sapientiae et intellectus, Spiritus
consilii. . .” (ibid. 453). Ibid., 1. 6, η. 7: “Ergo unxit te Deus, signant te
Christus. Quomodo? Quia ad crucis ipsius signatus es formam, ad illius passionem:
accepisti signaculum ad illius similitudinem” (ibid. 475). De obitu Valentiniani
58sq.: “Valentinianus meus .... habens in se imaginem Christi. . . Nec iniuriam
putes: charactere Domini inscribuntur et servuli, et nomine imperatoris signantur
milites. . . Licet ergo et mihi charactere'3 Domini signare servulum” (ML 16.
1437 sq.).
......
CHRYSOSTOM US, In 2 Cor., horn. 3, η. 7. “Tu quoque in baptismo rex
et sacerdos, et propheta efficeris: rex, cum omnes pravas actiones in terram
abiecisti ... : sacerdos, cum teipsum Deo obtulisti ... : propheta denique,
cum futura discis ac divino numine afflaris atque obsignaris. Quemadmodum
enim nota [σφραγίς] quaedam militibus, ita fidelibus quoque Spiritus imponitur.
Quo fit, ut si ordinem deserueris, perspicuus omnibus fias. ludaei enim signi
[σφραγίι] loco circumcisionem habebant, nos autem pignus Spiritus” (MG 61.
417 sq.; ex n. 4, ibid. 411, apparet S. Doctorem hic sese referre ad verba
Apostoli, 2 Cor. 1. 21 sq.). In Eph., hom. 2.2: “Signati fuerunt etiam Israelitae,
sed circumcisione, sicut pecora et bruta: nos quoque sumus signati, sed sicut
filii, Spiritu” (MG 62. 18).
“Ante Augustinum, sacramcntalis usus vocis “character” rarus est apud scriptores
latinos; prorsus vero desiderari videtur apud africanos.

194

DE CAUSIS EXTRINSECIS ORDINIS

THEODORUS MOPSUESTENUS, De oratione dominica et de sacramentis
Baptismi et Eucharistiae, c. 3: “[The priest] signs you on your forehead with
the holy Chrism and says: ‘So-and-so is signed in the name of the Father, and
of the Son, and of the Holy Spirit’ . . . The sign with which you are signed
means that you have been stamped as a lamb of Christ and as a soldier of the
heavenly King. Indeed, immediately we possess a lamb we stamp it with a
stamp which shows to which master it belongs, so that it may graze the same
grass as that which the rest of the lambs of the owner graze, and be in the
same fold as that in which they are. A soldier who has enlisted for military
service, and been found worthy of this service of the State because of his
stature and the structure of his body, is first stamped on his hand with a
stamp which shows to which king he will henceforth offer his service; in this
same way you also, who have been chosen for the Kingdom of heaven, and
after examination been appointed a soldier to the heavenly King, are first
stamped on your forehead, that part of your head which is higher than the rest
of your body, which is placed above all your body and above your face, and
with which we usually draw near to one another and look at one another when
we speak. You are stamped at that place so that you may be seen to possess
great confidence.”40
SACRAMENTARIUM SERAPIONIS, n. 25: Oratio in oleum quo unguntur
baptizati: “Deus virtutum . . . ut . . . opereris in hoc oleo operationem divinam
ac caelestem, ut baptizati etiam uncti in eo effigies signi [σημείου] salutaris
crucis unigeniti, per quam crucem depulsus et triumphatus est satanas et omnis
potestas adversaria, tamquam regenerati ac renovati per lavacrum regenerationis
et hi participes fiant doni spiritus sancti et hoc sigillo [σφραγΐδι] confirmati
permaneant stabiles et immobiles” {Funk 2. 187).
His verbis simillima est forma sacramenti Confirmationis, in usu apud Orientales
iam inde a saec. 4: ϋφραγίς δωρεάς Πνεύματος άγιου: Signaculum doni Spiritus S.
Ad hanc formam, quae manifeste connectilur cum textibus paulinis (2 Cor
1. 21 sq.; Eph. 1. 13), videtur etiam alludere Cyrillus Hier., Procatech. 17 supra
cit (p. 191) eamque ad verbum profert Asterius, Amaseae episcopus (saec. 4),
Homilia in parabolam de filio prodigo: “Datur prodigo post stolam et annulus,
signum intelligibilis confirmationis Spiritus. Ut enim in regeneratione per baptismum
et stola et confirmatio doni Spiritus sancti [σφραγίς δωρεάς Πνεύματος αγίου]
datur, sic et in regeneratione per poenitentiam.”50
CONSTITUTIONES APOSTOLORUM, 1. 3, c. 16: “Tu igitur, episcope, ad
illam formam caput eorum qui baptizantur . . . unges oleo sancto, in figuram
spiritualis baptismi. Deinde . . . baptizabis eos in aqua. . . Ac virum quidem
suscipiat diaconus; mulierem vero diaconissa: ut cum decenti gravitate collatio
sigilli infragilis [άθρανστον σφραγίδος] peragatur” (Funk 1. 211; MG 1. 798;
cf. supra, p. 189, textum Didascaliae, ex quo haec verba desumpta sunt). Ibid.,
c. 17, explicatur ratio variorum rituum qui in Baptismo occurrunt et dicitur
sigillum dari pro cruce, seu ad significandam crucem Christi, sicut unctio datur
pro Spiritu S.: “Baptismus igitur, in mortem lesu datur: et aqua adhibetur
pro sepultura; oleum pro Spiritu sancto; signum crucis, pro cruce [rectius:
signum pro cruce: η σφραγίς àvrï τοϋ σταυρού]; chrisma, confirmatio est con­
fessionis” (Funk 1. 211; MG 1. 799). In 1. 7 (qui usque ad c. 32 est quaedam
adaptatio et ampliatio Didache), c. 22, ubi agitur de modo baptizandi: “Unges
autem prius oleo sancto; deinde baptizabis aqua, et tandem signabis unguento,
“Apud A. Mingana, Commentary oj Theodore of Mopsuestia on the Lord’s Prayer
and on the Sacraments of Baptism and the Eucharist (“Woodbrookc Studies," vol. 6,
Cambridge 1933) 46.
M Apud Photium, Bibliotheca, cod. 271 (MG 104. 214).

ut oleum quidem sit participatio spiritus sancti, aqua vero symbolum mortis,
unguentum autem sigillum [σφραγίς] pactionum” {Funk 1. 407; in fonte Didache
7 nihil horum invenitur).

Summa dictorum in his textibus ad hanc reducitur:
Attento nomine, sigillum sive sphragis51 vocatur tum Baptismus,
seu ritus baptismalis complexive acceptus (Cyrillus Hier., Basilius,
etc); tum ac peculiariter Confirmatio, seu ritus unctionis chrismalis
immediate subsequens baptismalem ablutionem et alius ab unctione
quae ablutionem praecedebat (Ephraem, Athanasius, Cyrillus, Nazianzenus, et valde explicite Mopsuestenus, Sacr. Serapionis, forma orien­
talis Confirmationis, Asterius, Constit. A post.); tum signum crucis fi2
peculiariter illud quod fiebat per chrisma in fronte in Confirmatione
(Ephraem: Per oleum fit signum in corpore; Nyssenus: “Signaculum
est signum crucis”; Ambrosius: “Ad crucis ipsius signatus es formam”;
Sacr. Serapionis: “Effigies signi salutaris crucis”; Constit. Apost.:
“Signum crucis”); tum Spiritus S. (Athanasius: Spiritus est sigillum),
qui tamen manifeste consideratur ut synonymus gratiae, accepta causa
pro effectu (passim); tum eflectus baptismalis atque confirmativae
initiationis (Cyrillus et Basilius: Baptismus est sive regeneratio sive
sigillum; Cyrillus: Aqua mundat, Spiritus obsignat; sigillum per
aquam accipitur; sigillum est in anima); tum eflectus gratiae sanc­
tificantis (Athanasius et Ambrosius: Sigillum est participatio divinae
naturae; Nyssenus: Sigillum est gratia regenerativa; Ambrosius: Sigil­
lum est septiformis spiritus sapientiae, intellectus, consilii, etc.).
Breviter: sigillum vocatur signum crucis, peculiariter illud quod fit
in fronte fidelium in ritu Christianae initiationis; inde totus baptis­
malis ritus, et specialiter confirmativa chrismatio appellatur sigillum;
consequenter ipse effectus ritus baptimalis, et specialiter chrismationis,
idem nomen assumit, et quidem tum effectus veluti generaliter ac
indistincte, tum effectus gratiae regenerativae et unctivae in Spiritu.

Attenta sigilli natura, haec circumscribitur sub variis comparationi­
bus quae involvunt rationem tum signi cuiusdam configurativi (Atha­
nasius: Sigillum est imago Christi; Ambrosius: Sigillum est imago
caelestis, imago crucis et passionis; character est imago Christi,53
tum ac praecipue signi distinctivi, cuius ratio est rei possessio
(“Dominationis obsignatio,” ut ait Nazianzenus), vel protectio, vel
utraque; ac ita sigillum comparatur notae impressae ab anulo in cera
(Ephraem), sigillo obseranti ac protegenti thesaurum (Basilius), sig" Ambrosius inter latinos utitur etiam nomine “character.”
"In hoc sigilli aspectu peculiariter insistit Danjéloü, loc. cit. (supra, in p. 178), quem
abbreviat ac sequitur Roguet, loc. cit. (supra, p. 177).
"Ut dictum est supra (p. 190), comparationem cum numismate sive pecunia iam
attulerant in periodo praecedenti Ignatius et Theodotus.

naculo ovibus impresso ne abripiantur a fure, vel a lupo ac protegan­
tur (Ephraem, Cyrillus, Basilius, Nazianzenus, Nyssenus, Chrysostomus, Mopsuestenus),51 notae inscriptae in servis (Ambrosius: “Charac­
ter Domini signans servulum”), notae militibus impressae, ut
dignoscantur ac vindicentur (Basilius, Ambrosius, Chrysostomus,
Mopsuestenus), signo sanguinis apposito domibus Hebraeorum in
Aegypto ne tangerentur ab angelo exterminatore (Basilius, Nazian­
zenus), notae sive cicatrici Circumcisionis qua Israelitae a paganis
distinguebantur (Cyrillus, Chrysostomus). Ut patet tres sunt prae­
cipuae comparationes, binae desumptae ex communi usu et allegorismo,
seu nota ovis et militis, quae habent ceteroquin proximum funda­
mentum biblicum in figura Christi ut pastore animarum et in conceptu
paulino de fideli ut milite Christi,55 tertia vero, seu nota Circumcisionis,
desumpta ex puro usu israelitico et immediato conceptu biblico, quae,
ob suam ipsam figuralem rationem, ab Apostolo indicatam, gravida
M Hanc comparationem iam protulerat Theodotus in praecedenti periodo (p. 190).
“Ad hanc militis comparationem, notat Daniélou: “Je voudrais . . . marquer au
passage que cette conception du baptême, comme enrôlement au service du Christ, sanc­
tionné par la ‘sphragis,’ qui est le sceau dc l’acceptation par le Christ, est un thème
familier à l’antiquité chrétienne. Il a été traité par Harnack dans Militia Christi, par
Dolgcr dans Sacra nient um militiae (Ant. und Ch., ii, 4). L'enrôlement comportait l’im­
position de la sphragis l’inscription sur le registre et le serment. Il était facile de
commenter les cérémonies du baptême à l’aide de ces images. On sait en particulier que
chez les auteurs latins et Tertullien en particulier, le mot ‘sacramentum’ est en relation
directe avec le serment militaire et souligne l’aspect d’engagement de service au Christ.
Ce vocabulaire militaire remonte d’ailleurs à saint Paul, qui parle dc l’armure du
chrétien, de ses combats. En particulier la comparaison du nouveau chrétien à une
jeune recrue est courante. Ainsi chez Grégoire de Nysse: ‘Celui qui a reçu depuis
peu le bain dc régénération est semblable à un jeune soldat qui vient d’être rangé au
nombre des athlètes, mais qui n’a pas encore prouvé sa valeur militaire’ (xlvi, 429 C).”
(op. cil. [supra, in p. 179] 83).
Item Roguet: “On marquait aussi les soldats par un tatouage représentant en
abrégé le nom dc leur général. Le ‘signaculum’ baptismal signifie donc l’appartenance
à l’armée du Christ-Roi. Ce thème militaire se retrouve ailleurs dans la catéchèse des
rites baptismaux. L’inscription au premier dimanche de Carême pour être baptisé à
la Pâque prochaine est un enrôlement. Le Carême est la période d’entrainement du
soldat (‘exercitatio quadragesimalis’). Le renoncement à Satan et l’attachement à
Jésus-Christ (l’«ir<5rafcj et la σόι-ταξυ) signifient le passage d’une armée à l’autre, d’une
τάξιι à une autre.
“Qu’on me permette, à ce sujet, de faire une remarque sur notre catéchèse. On dit
souvent que la confirmation fait de nous des soldats du Christi, qu’elle nous fortifie
pour le combat. Je lisait dernièrement sur une image de communion solennelle: ‘Enfant
dc Dieu par le baptême, le tant. . . Soldat du Christ par la confirmation, le tant. . .’
Cette façon de parler n’est pas du tout traditionnelle. Ce qui nous fait soldats du
Christ, c’est le baptême, sacrement du combat. M. Martimort nous a suffisamment
montré . . . que la confirmation fait de nous des prophètes et des témoins, voire des
martyrs. On peut évidemment rapprocher martyre et combat. Néammoins, traditionnelle­
ment, c’est le baptême, à lui seul, qui nous fait soldats du Christ, qui nous engage au
service du Christ. Comme dit saint Cyrille: “Chacun dc vous va se présenter devant
Dieu, en présence des armées innombrables des anges. L’Esprit-Saint marquera vos
âmes. Vous allez vous enrôler dans l’armée du grand roi’” (art. cil. [supra, in p.
177] 77).

est sacramentalis significationis et ad rem nostram de natura charac­
teris sacramentalis peculiariter facit.
Attenta proprietate, sigillum effertur ut aliquid, aliquo saltem modo,
vere indelebile seu permanens. Id implicite vel obscure iam significatur
in praefatis comparationibus, quae, ratione physicae indolis ipsius
rei symbolicae, proferunt aliquam rei perpetuitatem quaeque subinde
ad Augustino resumi ac emphatice urgeri debebant; peculiariter autem
ad hoc facit comparatio cum physico et inamissibili signo carnalis
Circumcisionis, ob suam ipsam rationem propheticae figurae ab Apos­
tolo indicatae, ratione cuius inculcat indefectibilitatem divini pacti et
inamissibilitatem ipsius effectus.56 Explicite praeterea exprimitur sim­
plicibus nec mitigatis verbis: indissolubile (Cyrillus ακατάλυτος), in­
delebile (Cyrillus: άν^άλαπτος), infrangibile (Basilius: ά^-ιχα'ρ^τοί),
infragile (Constit. Apost.: αβρουσ-τοτ). Et haec quidem doctrina de
aliquali permanentia sive indelebilitate sigilli, quam subinde idem
Augustinus clarius ac magis determinate exhibere debebat, est characteristica nota huius periodi ac magis decisivus gressus Traditionis in
evolutione doctrinae de sacramentali charactere. Ceterum, negari
nequit hanc ipsam notam indelebilitatis aliquatenus obscurari per
MAd rem Daniélou: “L’aspect fondamental de ce second symbolisme, c’est la rela­
tion entre le circoncision et le baptême, comme sceaux dc l’alliance. Elle nous donne
l’intelligence d’un des aspects essentiels de la théologie du baptême, celui du ‘caractère’
baptismal. La circoncision en effet est le signe de l’alliance Or c’est le caractère essentiel
de l’alliance d’être une action de l’amour de Dieu par lequel celui-ci s’engage à disposer
de ses biens en faveur de celui avec qui il conclut une alliance. La circoncision est le
sceau de cet engagement. Or ce qui caractérise cet engagement, c’est qu’il est irrévocable,
c’est-à-dire que, quelles que soient les infidélités de l’homme, elles peuvent faire qu’il
se soustraie au bénéfice de la promesse, mais elles ne peuvent pas faire que la promesse,
soit révoquée. Celle-ci constitue un ordre stable, définitif, auquel l’homme pourra
toujours faire appel. . .
“En réalité le caractère ineffaçable du caractère baptismal vient de ce qu’il repose sur
l’engagement irrévocable de Dieu. La ‘sphragis’ du baptême signifie donc un engagement
de Dieu à l’égard du baptise par quoi Dieu lui concède irrévocablement un droit aux
biens dc la grâce. Le baptisé pourra se soustraire au bénéfice de ce droit, mais il ne
pourra pas faire que ce droit soit révoqué. Or on voit que c’est toute la théologie du
caractère sacramentel qui est ici en germe, telle que saint Augustin l’a précisée contre
les donatistes, en condamnant le réitération du baptême. Celui-ci est donné irrévocable­
ment. Par le péché l’homme peut se soustraire à son bénéfice. Mais il subsiste quelque
chose, qu’on appelle le caractère, et dont le fondement est l'engagement irrévocable de
l’amour dc Dieu, scellé officiellement par la ‘sphragis’ baptismale” (ibid. 94-96).
Item Rocuet: “Nous n’avons trouvé ni chez saint Paul, ni chez les Pères, la doctrine
préfabriquée du caractère. Néammoins. sans qu’ils distinguent le baptême de la con­
firmation, ni la grâce du caractère, ils reconnaissent parmi les effets du sacrement d’ini­
tiation, une réalité liée à la grâce, mais qui en semble distincte, non pas tant dans sa
nature qui n’est pas approfondie, que dans sa finalité qui est surtout ecclésiologique.
L’initiation sacramentelle comporte une incorporation au peuple dc Dieu, au peuple de
l’Alliance, comme faisait jadis la circoncision, une aggrégation au troupeau du Bon
Pasteur et à l’armée du Christ-Roi, un signe qui marque à la fois l’appartenance et la
distinction, qui rend celui qui le porte redoutable aux démons; ce signe distinctif et
protecteur est inviolable” (ibid. 79).

incertam vel indeterminatam doctrinam de distinctione inter sigillum
et gratiam, cum ipsa indelebilitate sigilli logice et arcte connexa, quae
manifestat permanentiam eiusdem confusionis observatae in prae­
cedenti aetate, subinde ab Augustino totaliter dissipandae.
Attenta igitur relatione sigilli ad gratiam, utriusque effectus distinc­
tio nondum explicite proponitur, etsi logice et implicite contineatur in
vera sigilli indelebilitate, quae saltem generaliter et absque peculiari
restrictione aut ulteriori determinatione a Patribus asseritur. Hi
adhuc considerant, sub nomine sigilli, totalem effectum christianae
initiationis, seu Baptismi et Confirmationis, cuius certe principalis
aspectus est sanctificativus et Christo simpliciter unitivus, ac ideo,
cum explicant vim huiusmodi sigilli praecipue ad varios effectus gratiae
sanctificantis sese convertunt, ut supra ostensum est. Cum tamen
aliunde permanentem indolem eiusdem sigilli ipsi suspicentur et vividis
comparationibus nec ambiguis verbis fateri cogantur, inde eorum mens
veluti anceps manere aut potius ab ulteriori inquisitione refugere
videtur. Hinc explicantur quaedam ambiguae expressiones quae in
unam vel alteram partem inclinare videntur. Ita Cyrillus Hier., qui
bis saltem sigillum vocat indelebile sive indissolubile atque explicite
illud comparat cum permanenti signaculo Circumcisionis, nihilominus
quandoque dicere videtur sigillum non imprimi nisi ubi adsit proba
conscientia, ipsumque posse per indigna opera abici: “Non dat sancta
canibus: sed ubi probam conscientiam videt, illic salutare et admirabile
sigillum confert,” “Arma sumes daemonibus terribilia, quae si non
abieceris, habueris autem in anima sigillum, non accessurus est
daemon” (cf. supra, pp. 191 sq.). Basilius vocat quidem et ipse
sigillum infrangibile, sed. cum sibi proponit casum Christiani indigni,
nonnisi ambigue ac indeterminate asserere audet: “Tametsi [Spiritus]
non admiscetur indignis, attamen aliquo pacto videtur adesse semel
baptizatis [i.e. signatis], expectans ut salutem per conversionem
consequantur” (supra, p. 192). Nazianzenus, sibi proponens casum
de effectu Baptismi in eo qui accedit iam iustificatus, nonnisi haesi­
tanter ait: “Soli ei pene, ut audacter loquar, baptismus, non gratia,
sed sigillum est” (supra, p. 192). Chrysostomus, proponens sibi casum
militis Christi desertoris, in quo Augustinus clarum argumentum in­
delebilis characteris videre debebat, ait, suggestive quidem sed adhuc
ambigue: “Quemadmodum enim nota quaedam militibus, ita fidelibus
quoque Spiritus imponitur. Quo fit, ut si ordinem deserueris, per­
spicuus omnibus fias” (supra, p. 193). Nemo autem videtur suspicari
casum, subinde ab Augustino in tota sua nuditate propositum, ac­
cedentis nempe ad Baptismum absque dispositione iliumque sus­

cipientis absque fructu gratiae: casum scilicet sigilli impressi nec
sanctificantis, vel sanctificantis in spe. non autem in re.

Alius defectus in doctrina Patrum huius periodi est absentia explicitac distinctionis trium characterum sive sigillorum. Doctrina enim
sigilli refertur unice ad effectum baptismalis ritus, ncc ullatenus ad
sacramentum Ordinis; quamvis autem in aliis locis (relatis in art. 2,
tom. 1, pp. 574-588; cf. etiam in art. 10, supra, pp. 42-46) saepius
Patres loquantur de charismate potestatis quod, ad mentem S. Pauli,
confertur per hoc sacramentum, atque etiam nonnunquam comparent
ad invicem Baptismum et Ordinem quoad rationem efficacitatis et
sacramentalitatis (in quo peculiariter eminet Gregorius Nyssenus,
Or. in diem Ium., cit. in tom. 1, p. 582), tamen de facto eam potes­
tatem non considerant ut aliquod sigillum sive characterem indelebiliter impressum in anima nec sub hac sigilli ratione comparant ad
invicem Baptismum et Ordinem, ut subinde comparavit Augustinus.
Ceterum, in ipso etiam sigillo collato in ritu baptismal! nequaquam
distinguunt inter duo sigilla, alterum per Baptismum et alterum per
Confirmationem collatum, sed, quemadmodum haec duo ipsa sacra­
menta ad modum unius ac totalis Christianae initiationis considerant,
ita pariter nonnisi unum indistinctum ac veluti confusum sigillum
eorum menti obicitur, imo si praelatio inter duo sacramenta facienda
est, potius apparet sigillum directe attribui ipsi Confirmationi, qua­
tenus haec in suo effectu consideratur tanquam Baptismi eiusque
effectus sigillum.
Tertia Periodus: Doctrin,\ Augustini (354-430; praecipue 400418).
In opere Augustini, et praecisius in periodo suae controversiae cum
Donastistis (praecipue ab a. 400 ad 418), praecedens Traditionis
doctrina ita peculiariter ac decisive perficitur, ut non solum indelebilitas spiritualis sigilli explicitius ac firmiter asseratur, sed etiam eius
distinctio ab effectu gratiae explicite ac signate proponatur. Nondum
tamen absolvitur processus evolutionis; quinimno, dum ex una parte
distinctio sigilli a gratia in plena luce proponitur, aliunde eius dis­
tinctio ab ipso exteriori sacramento aliquatenus obscurari videtur.
Doctrina Augustini de hac re praecipue continetur in eius operibus
antidonatisticis, scilicet Contra epistolam Parmeniani donatistae (a.
400), quod fuit primum eius opus contra Donatistas, De baptismo
(a. 400), Contra litteras Petiliani donatistae (a. 400-402), Contra
Cresconium donatistam (a. 406), Sermo ad caerariensis ecclesiae
plebem (habitus a. 418 coram Emerito, episcopo donatista). Ceterum

eiusdem controversiae ac doctrinae resonantiae frequenter occurrunt
in aliis scriptis eiusdem periodi, seu epistolis, sermonibus et exegeticis
commentariis, ut patet ex textibus mox referendis.
Ad quorum textuum intelligentiam, haec breviter observa circa sen­
sum praefatae donatisticae controversiae (cf. ipsum Augustinum, prae­
cipue De baptismo, 1. 1, nn. 1-3; item quae retulimus in tractatu De
sacr. in genere 476 sq., 484-486). Donatistae, rebaptizantes ac reordinantes, non necessario aut non directe negabant initerabilitatem sacra­
menti valide collati, sed potius ipsam validitatem sacramenti ab
haeretico ministro collati (quod proinde iterabant rebaptizando et
reordinando), ita ut fundamentale problema, ab eis suscitatum, ver­
teret circa determinationem proprii influxus sive ministri sive sacra­
menti. Praefatam autem invaliditatem deducebant ex duplici principio
Cyprianico, scilicet “Nemo dat quod non habet,” adeoque haereticus
sive indignus minister nequit conferre fidem et sanctitatem quam non
habet, et “Extra Ecclesiam nulla salus,” adeoque sacramenta adminis­
trata extra Ecclesiam non sunt salvifica sive sanctificativa ac proinde
frustranea et invalida. Prius argumentum Augustinus dissolvit dis­
tinguendo inter causam principalem et causam instrumentalem; minis­
ter nempe est merum instrumentum ac ideo efficacitas sacramenti non
pendet ab eius dispositione; alterum argumentum resolvit distingu­
endo inter validitatem et fructum sacramenti, qua distinctione nianuducitur ad expoliendam doctrinam de charactere quae in ea validitate
seminaliter continetur. Quidam tamen Donatistae docebant ministrum
haereticum amittere sive Baptismum sive ordinationem, ratione cuius
invalide baptizabat et ordinabat, ac ideo revertens ab haeresi de­
buisse iterum baptizari et ordinari, sicut et ceteros ab ipso baptizatos
et ordinatos; alii vero, obiectionibus pressi, distinguebant inter Baptis­
mum et ordinationem, ita ut minister haereticus non amitteret Baptis­
mum sed solam ordinationem, ac ideo revertens ab haeresi debebat
tantum ordinari. Cui distinctioni Augustinus obiciebat eam illogicam
esse, cum uterque ritus sit pariter sacramentum et cum quadam con­
secratione conferatur; ac ita manuducebatur ad distinguendum ex­
plicite inter duos characteres.
Textus de Baptismo.
Enarrationes in psalmos (scriptae incertis temporibus, inde ad a. 391), Psal.
39, n. 1 : “Quid dicitur ab haereticis hominibus christiano catholico [cum nempe
eum rebaptizant]? Veni, esto christianus. . . Ubi quaero abs te, haeretice, . . .
quid agis? Numquid tollis quod habet, quia negavit quod habet? Non facis ut
non habeat, sed ut ad poenam habeat. Quod enim habet, habet. Baptismus ille
tanquam character infixus est: ornabat militem, convincit desertorem” (ML
36. 432 sq.).

Serm. 8. (incerti temporis). 2: “Sunt quidam, qui Christum solo sacramento
induerunt, quo in fide vel moribus nudi sunt. Nam et multi haeretici ipsum
habent sacramentum baptismatis, sed non ipsum fructum salutis. . . Baptizatus
in Ecclesia, si fuerit desertor Ecclesiae, sanctitate vitae carebit, sacramenti sig­
naculo non carcbit. Nam utique exeuntem non potuisse amittere demonstratur,
quod redeunti non redditur. Sicut desertor militiae caret legitima societate, non
caret regio charactere. Qui, si et alterum eodem signo ipse signaverit, non faciet
consortem vitae, sed comitem poenae. Si autem ad legitimam ordinatamque
militiam et ille redeat, et ille veniat, placata regia severitate et illi ignoscitur,
quod recessit, et ipse suscipitur, qui accessit. In ambobus culpa corrigitur,
ambobus poena remittitur, ambobus pax datur, in nullo, quod signatum est
iteratur" (ML 46. 839).
Epist. 23 (ca 392; forte prima impugnatio Donatismi). 4: “Ego unum baptis­
mum novi, Patris et Filii et Spiritus sancti nomine consecratum atque signatum;
hanc formam ubi invenio necesse est ut approbem; non destruo quod dominicum
agnosco, non exsufflo vexillum regis mei. . . Si veteris populi temporibus ludaeus
essem, quando aliud esse melius non possem, accepissem utique circumcisionem.
Quod signaculum iustitiac fidei . . . illo tempore valuit. . . Si ergo illo tempore
ludaeus essem, et veniret ad me Samaritanus, vclletque . . . , quem Samaritani
circumciderant, fieri ludaeus, vacaret certe iterationis audacia, et id quod apud
haeresim factum erat, quod praeceperat Deus, non repetere sed approbare cogere­
mur. Quod si in carne circumcisi hominis non invenirem locum ubi circumcisionem
repeterem, quia unum est illud membrum, multo minus invenitur locus in uno
corde, ubi baptismus Christi repetatur. Ideo qui duplicare Baptismum vultis,
necesse est omnino ut corda duplicia requiratis” (ML 33. 96 sq.).
Epist. 98 (ca 409). 5: “Christiani baptismi sacramentum, quando unum ac
idipsum est, etiam apud haereticos valet et sufficit ad consecrationem, quamvis
ad vitae aeternae participationem non sufficiat; quae consecratio reum quidem
facit haereticum extra Domini gregem habentem dominicum characterem, cor­
rigendum tamen admonet sana doctrina, non iterum similiter consecrandum"
(.VL 33. 362).

Epist. 105 (ca 409). 1: “[Vos, Donatistae, plebes] vultis vestras facere ne
Christi sint, quamvis eas sub eius nomine possidere conemini; tanquam si
servus furetur oves de grege domini sui. et quaecumque ex illis nata fuerint,
characterem domini sui eis infigat, ne furtum eius possit agnosci. Sic enim
fecerunt maiores vestri; separaverunt ab Ecclesia populos habentes baptismum
Christi, et quicumque illis accreverunt, baptismo Christi eos baptizaverunt. Sed
Dominus et fures punit, si non se correxerint, et oves ab errore revocat ad
gregem, nec in eis suum exterminat characterem” (ML 33. 396).
Epist. 173. (ca 416). 3: “Et vos [Donatistae] oves Christi estis, characterem
dominicum portatis in sacramento quod accepistis; sed erratis et peritis” (.ML
33. 754).
Epist. 185. (ca 417). 23: “Sic . . . error corrigendus est ovis, ut
corrumpatur signaculum Redemptoris Neque enim, si quisquam regio
a signato desertore signetur, et accipiant indulgentiam, atque ille
militiam, ille autem esse in militia, in qua nondum erat, incipiat,
eorum character ille rescinditur, ac non potius in ambobus agnoscitur,
debito, quoniam regius est, approbatur” (ML 33. 803).

non in ea
charactere
redeat ad
in aliquo
et honore

Tractatus in epistolam loannis ad Parthos (a. 416), tr. 5, n. 6: “Ecce accepit
sacramentum nativitatis homo baptizatus; sacramentum habet, et magnum sacra­
mentum. . . Attendat tamen in eos, si perfectum est ibi, quod Jactum est in
wrpore: videat si habet charitatcm, et tunc dicat. Natus sum ex Deo. Si autem

non habet, characterem quidem impositum habet, sed desertor vagatur” (JfL
35. 2015).
Tractatus in loannis evangelium (a. 416^117), tr. 6, nn. 15 sq.: “Puta te
esse militarem: si characterem imperatoris tui intus [i.e. intra Ecclesiam] habeas,
securus militas; si extra habeas, non solum tibi ad militiam non prodest character
ille, sed etiam pro desertore punieris. . . Tene ergo quod accepisti; non mutatur,
sed agnoscitur: character est Regis mei, non ero sacrilegus; corrigo desertorem,
non immuto characterem” (CCL 36. 61 sq.; item ML 35. 1432 sq.).

Contra epistulam Parmentoni (donatistae; a. 400; hoc fuit primum opus antidonatisticum), 1. 2, n. 29: “Si enim aliqui furtim et extra ordinem, in monetis
publicis aurum, vel argentum, vel aes percutiendo signaverint, cum fuerit depre­
hensum, nonne illis punitis, aut indulgentia liberatis, cognitum regale signum
thesauris regalibus congeretur? Aut si quisquam, sive desertor, sive qui nunquam
omnino militavit, nota militari privatum aliquem signet, nonne ubi fuerit de­
prehensus, ille signatus pro desertore punitur, et eo gravius quo probari potuerit
nunquam omnino militasse, simul semel punito, si eum prodiderit, audacissimo
signatore? Aut si forte illum militiae characterem in corpore suo, non militans
pavidus exhorruerit, et ad clementiam imperatoris confugerit, ac prece fusa et
impetrata iam venia militare iam coeperit: numquid homine liberato atque cor­
recto character ille repetitur, ac non potius agnitus approbatur. An forte minus
haerent sacramenta Christiana, quam corporalis haec nota, cum videamus nec
apostatas carere Baptismate, quibus utique per poenitentiam redeuntibus non
restituitur, et ideo admitti non posse indicatur?” (ML 43. 71 sq.).
De baptismo (contra Donatistas; a. 400), 1. 4, n. 24: “[Qui charitatem non
habent] tamen verum baptisma possunt et accipere et tradere. ‘Salus,’ inquit
[Donatista cum Cypriano] ‘extra Ecclesiam non est.’ Quis negat? Et ideo quae­
cumque ipsius Ecclesiae habentur, extra Ecclesiam non valent ad salutem. Sed
aliud est non habere, aliud non utiliter habere. Qui non habet, est baptizandus ut
habeat; qui autem non utiliter habet, ut utiliter habeat corrigendus” (.VL
43. 170).

Ibid., 1. 5, n. 33 sq.: ‘ Ecclesiam et Spiritum et Baptisma, dicit [Cyprianus,
cp. 14 ad Pompeium] ad invicem non posse separari, et ideo qui ab Ecclesia
separati sunt et a Spiritu sancto, etiam a Baptismo vult intelligi separari.
Quod si ita est, cum quisquis in Ecclesia catholica Baptismum acceperit,
tamdiu in eo manet, quamdiu in Ecclesia et ipse manet: si autem inde discesserit,
discedit a Baptismo; quod non ita est. Nam ideo redeunti non redditur, quia
cum discederet, non amisit. Quemadmodum autem Spiritum sanctum sicut habent
filii dilecti, non habent filii maligni, et tamen Baptismum habent: sic et Ecclesiam
sicut habent Catholici, non habent haeretici, et tamen Baptismum habent. Nam
‘Spiritus sanctus disciplinae fugiet fictum’ (Sap. 1. 5), nec tamen eum fugiet
Baptismus. Itaque sicut potest Baptisma esse et unde se aufert Spiritus sanctus,
ita potest esse Baptisma ubi non est Ecclesia. . . Induunt autem homines Christum,
aliquando usque ad sacramenti perceptionem, aliquando et usque ad vitae sanc­
tificationem; atque illud primum et bonis et malis potest esse commune, hoc
autem alterum proprium est bonorum et piorum” (ML 43. 193).
Ibid., 1. 6. η. 1: “Non ob aliud . . . visum est quibusdam etiam egregiis
viris antistitibus Christi, inter quos praecipue beatus Cyprianus eminebat, non
esse posse apud haereticos vel schismaticos Baptismum Christi, nisi quia non
distinguebatur sacramentum ab effectu vel usu sacramenti. Et quia cius effectus
atque usus in liberatione a peccatis et cordis rectitudine apud haereticos non
inveniebatur, ipsum quoque sacramentum non illic esse putabatur. Sed convertenti­
bus oculos ad interioris paleae multitudinem, cum et hi qui in ipsa unitate
perversi sunt et perdite vivunt, appareant remissionem peccatorum nec dare posse

DE EFFECTU

203

nec habere . . . , habere tamen, et dare et accipere Baptismi sacramentum, satis
eluxit pastoribus Ecclesiae catholicae toto orbe diffusae, per quos postea plenarii
concilii auctoritate originalis consuetudo firmata est, etiam ovem, quae foris
errabat, et dominicum characterem a fallacibus depraedatoribus suis foris acceperat,
venientem ad christianae unitatis salutem, ab errore corrigi, a captivitate liberari,
a vulnere sanari, characterem tamen in ea dominicum agnosci potius quam
improbari” (ML 43. 197).

Contra litteras Pctiliani (donatistae; a. 40CM02), 1. 2, n. 247: “Sic approbamus
in haereticis Baptismum, non haereticorum, sed Christi, sicut in fornicatoribus,
immundis, luxuriosis, idolatris . . . , et his similibus approbamus Baptismum,
non eorum, sed Christi. Omnes enim isti inter quos et haeretici positi sunt . . .
regnum Dei non possidebunt. . . Nec ideo putandi sunt esse in Christi corpore,
quod est Ecclesia, quia sacramentorum eius corporaliter participes fiunt. . .
Venientes a vobis [Donatistis haereticis] recipere non possumus, nisi quod vestrum
est destruamus. Destruimus enim perfidiam desertoris, non destruimus characterem
imperatoris” (ML 43. 345 sq.).

Contra Cresconium (donatistam; a. 406), 1. 1, n. 35: “Vide ergo nos quam
probabilem rationem sequamur, qui ca quae schismatici vel haeretici corruperunt,
cum ad nos inde veniunt corrigimus: quae vero sicut acceperunt tenuerunt,
agnoscimus et probamus, ne commoti humanis vitiis ultra iustitiam, faciamus
ullam divinis rebus iniuriam. . . Neque enim propterea mutandus vel improbandus
est regius character in homine, si erroris sui veniam et militandi ordinem a rege
impetraverit, quia eundem characterem quo sibi satellites congregaret, desertor
infixit, aut propterea signa mutanda sunt ovibus, cum dominico gregi sociantur,
quia eis dominicum signum fugitivus servus impressit” (ML 43. 464).
Sermo ad Caesariensis ecclesiae plebem (a. 418), n. 2: “Multi . . . disputant
parum intelligentes quid loquantur, et dicunt: Si schismatici sunt, si haeretici
sunt, quare sic illos suscipiunt? . . . Non ... sic illos suscipimus ut sunt:
absit a nobis; nam haeretici sunt, suscipimus autem catholicos: mutantur, sus­
cipiuntur. . . Baptismus non est ipsorum [haereticorum], sed Christi. Invocatio
nominis Dei super caput ipsorum quando ordinantur episcopi, invocatio illa Dei
est, non Donati. Non enim suscipio episcopum, si quando est ordinatus, super
caput eius Donatus est invocatus. In errante et deserente milite crimen est
desertoris, character autem non est desertoris, sed imperatoris. Sed frater noster
non deseruit, ubi adhuc nunquam fuit. Siquidem in illo desertoris error est natus,
quando est a desertore signatus. Qui primo schisma fecit, qui se ab Ecclesia
catholica separavit, cum his quos secum traxit, desertor fuit: ceteri a desertoribus
signati sunt, non tamen signo desertoris, sed signo imperatoris. Non enim desertor
characterem suum fixit. Quid est quod dico, desertor characterem suum non fixit?
Donatus non baptizavit in nomine Donati. . . Ipse desertor, characterem fixit
imperatoris sui. Deus et Dominus noster lesus Christus quaerit desertorem, delet
erroris crimen, sed non exterminat suum characterem. Ego quando venio ad fra­
trem meum, et colligo errantem fratrem meum, attendo fidem in nomine Patris et
Filii et Spiritus sancti. Iste est character imperatoris mei. De isto charactere
militibus suis vel potius comitibus suis, ut hunc imprimerent eis quos con­
gregabant castris eius, praecepit dicens: ‘Ite, baptizate gentes in nomine Patris
et Filii et Spiritus sancti’ (Mat. 28. 19)” (ML 43. 691 sq.).

Textus de Confirmatione.
Unicus textus qui afferri potest, est Contra litteras Petiliani (donatistae; a.
400-402), 1. 2, n. 239: “Et in hoc unguento [de quo in Psal. 132: ‘Tanquam
unguentum in capite. . .’] sacramentum chrismatis vultis interpretari: quod quidem
in genere visibilium signaculorum sacrosanctum est, sicut ipse Baptismus: sed
potest esse et in hominibus pessimis, in operibus carnis vitam consumentibus, et

regnum coelorum non possessuris, et ideo nec ad barbam Aaron, nec ad oram
vestimenti eius, nec ad ullam contextionem vestis sacerdotalis pertinentibus. .
Discerne ergo visibile sanctum sacramentum, quod esse et in bonis et in malis
potest, illis ad praemium, illis ad iudicium, ab invisibili unctione charitatis, quae
propria bonorum est” (ML 43. 342 sq.).
Textus de Ordine.
Hi multo pauciores sunt quam textus de Baptismo.

Contra epistulam Parmeniani (donatistae; a. 400), 1. 2, n. 28: “Nam illud
quod quidam eorum veritate convicti dicere coeperunt, ‘Baptismum quidem non
amittit qui recedit ab Ecclesia, sed ius tamen dandi [i.e. potestatem Ordinis]
amittit,’ multis modis apparet frustra et inaniter dici. Primo, quia nulla ostenditur
causa cur ille qui ipsum Baptismum amittere non potest, ius dandi potest amittere.
Utrumque enim sacramentum est, et quadam consecratione utrumque homini datur:
illud cum baptizatur, istud cum ordinatur; ideoque in Catholica utrumque non
licet iterari. Nam si quando ex ipsa parte venientes etiam praepositi, pro bono
pacis correcto schismatis errore suscepti sunt, et si visum est opus esse ut eadem
officia gererent quae gerebant, non sunt rursum ordinati ; sed sicut Baptismus in eis,
ita Ordinatio mansit integra: quia in praecisione fuerat vitium, quod unitatis
pace correctum est, non in sacramentis, quae ubicumque sunt, ipsa sunt. Et cum
expedire hoc iudicatur Ecclesiae, ut praepositi eorum venientes ad catholicam
societatem honores suos ibi non administrent, non cis tamen ipsa Ordinationis
sacramenta detrahuntur, sed manent super eos. Ideoque non eis in populo manus
imponitur, ne non homini, sed ipsi sacramento fiat iniuria. . . Sicut autem habent in
Baptismo quod per eos dari possit, sic in Ordinatione ius dandi; utrumque quidem
ad perniciem suam, quamdiu charitatcm non habent unitatis. Sed tamen aliud
est non habere, aliud perniciose habere, aliud salubriter habere” (ML 43. 70 sq.).
Ibid, n. 30: “Si nos male facimus, ipsi explicent quomodo sacramentum baptizati non possit amitti, et sacramentum ordinati possit amitti: quoniam dicunt,
‘Recedens ab Ecclesia Baptismum quidem non amittit, ius dandi tamen amittit.'
Si enim utrumque sacramentum est, quod nemo dubitat, cur illud non amittitur
et illud amittitur? Neutri sacramento iniuria facienda est. Si sancta malos fugiunt,
utrumque fugiat; si sancta in malis inviolabiliter manent, utrumque maneat. Si
dixerint, Baptismus in sola vera Ecclesia recte datur: respondetur eis, Baptismus
in sola vera Ecclesia recte habetur. Cur non potest dari ubi non recte datur, cum
possit haberi ubi non recte habetur? An quia non habere aliud est, aliud noti
recte habere? Sic et non dare aliud est, aliud non recte dare? Sicut non recte
habet qui ab unitate discedit, sed tamen habet, et ideo redeunti non redditur,
sic etiam non recte dat qui ab unitate discedit, sed tamen dat; et ideo quod
ab eo accepit, venienti ad unitatem non iteratur” (ML 43. 72).

De baptismo (contra Donatistas; a. 400), 1. 1, n. 2: “Sacramentum . . .
Baptismi est quod habet qui baptizatur, et sacramentum dandi Baptismi est quod
habet qui ordinatur. Sicut autem baptizatus, si ab unitate recesserit sacramentum
Baptismi non amittit, sic etiam ordinatus, si ab unitate recesserit, sacramentum
dandi Baptismi non amittit. Nulli enim sacramento iniuria facenda est: si dis­
cedit a malis, utrumque discedit; si permanet in malis, utrumque permanet.
Sicut ergo acceptatur Baptismus, quem non potuit amittere qui ab unitate dis­
cesserat. sic acceptandus est Baptismus, quem dedit ille qui sacramentum dandi
cum discederet non amiserat. Nam sicut redeuntes, qui priusquam recederent
baptizati sunt, non rebaptizantur, ita redeuntes, qui priusquam recederent ordinati
sunt, non utique rursus ordinantur; sed aut administrant quod administrabant, si
hoc Ecclesiae utilitas postulat, aut si non administrant, sacramentum ordinationis
suae tamen gerunt; et ideo eis manus inter laicos non imponitur” (ML 43. 109).

Sermo ad Caesariensis ecclesiae plebem, n. 2, prima pars textus supra citati
(in p. 203).

Doctrina, in his textibus contenta, prima fronte videtur facilis et
clara, praecipue quod attinet distinctionem inter characterem et
gratiam, ac inde est quod plures declarent apud Augustinum inveniri
explicitant doctrinam de charactere et ipsi critici Protestantes Harnack
et Seeberg idipsum fateantur (cf. supra, p. 96); aliunde tamen,
attentior textuum consideratio non parvam ambiguitatem prodit, quod
attinet praesertim distinctionem characteris ab exteriori sacramento,
qua quidem negata, evanescit per aliam viam ipsa existentia charac­
teris, sicut apud Patres anteriores ea videbatur evanescere per identificationem sigilli cum gratia sanctificante; ac inde est quod quidam
theologi videantur non leviter dubitare de supradicta aliorum facili
declaratione aut insudent in ostendendo quomodo S. Doctor sibi con­
stans dici possit nec vere sibimetipsi contradicat. Indicabimus igitur
praeprimis quae clare et explicite ab Augustino proponuntur, ut
subinde punctum ambiguitatis vel difficultatis convenienter circum­
scribi ac resolvi queat.
1. Baptismus est absolute initerabilis. Ex hac veritate, quam tena­
citer contra Donatistas defendere intendit, tota Augustini doctrina
procedit et ad eam tota eius ratiocinatio convergit; ac proinde sub
luce illius veritatis pensanda sunt omnia quae ad doctrinam de
charactere in verbis S. Doctoris referuntur et limites ad quos ipse
hanc doctrinam perducit.

2. Baptismus potest suscipi aut esse validus et simul infructuosus,
ac proinde ex infructuositate Baptismi, suscepti v.g. in haeresi aut
secundis maculis inquinati, nequit argui iteralibilitas Baptismi, cum
non possit argui eius invaliditas aut destructio validitatis. Illud prin­
cipium, quod non sufficienter anteriores Patres sibi proposuisse viden­
tur (cf. supra, p. 198), breviter ac sculptorie ab Augustino exprimitur
in eo non semel repetito effato: “Aliud est habere, aliud utiliter habere,
et pariter aliud est non habere, aliud non utiliter habere” (De bapt.
4. 24: C. cp. Parm. 2. 28, 30). Ad hanc capitalem distinctionem,
quam in terminis modernis diceremus inter sacramentum validum sed
informe et sacramentum validum et formatum, et in qua proprium
germen doctrinae de charactere continetur. S. Doctor manuducitur ex
ipsa doctrina de initerabilitate sacramenti, in praxi Ecclesiae fundata,
et ex copulato ipso principio Cyprianico “Extra Ecclesiam nulla
salus”; admissa enim utraque veritate, exurgit necessitas distinguendi
inter sacramentum validum et sacramentum fructuosum, qua distinc­
tione utrique veritati satisfit, nam sacramentum, ratione suae validi­

tatis non iteratur, et ratione suae infructuositatis nullam salutem sive
sanctificationem extra Ecclesiam operatur, etsi etiam ibi valide
conferatur.
3. Valida haec susceptio implicat eo ipso aliquem effectum distinc­
tum a gratia sanctificationis, saltem nempe hoc quod est esse valide
baptizatum prout distinguitur ab hoc quod est esse sanctificatum.
Ex quo ipsa initerabilitas Baptismi illustratur et confirmatur. “Dis­
cerne ergo visibile sacramentum, quod esse et in bonis et in malis
potest, ab invisibili unctione charitatis, quae propria bonorum est”
(C. lit. Pet. 2. 239; hoc dicitur directe de Confirmatione, sed ex
contextu valet etiam de Baptismo); “Sunt quidam, qui Christum
solo sacramento induerunt, quo in fide vel moribus nudi sunt” (Serm.
8); “Induunt autem homines Christum, aliquando usque ad sacra­
menti perceptionem, aliquando et usque ad vitae sanctificationem”
(De bapt. 5. 34), “Apud haereticos [Baptismus] valet et sufficit ad
consecrationem, quamvis ad vitae aeternae participationem non suffi­
ciat” (Ep. 98). Ratione saltem huiusmodi effectus. Baptismus vocatur
character (frequenter), sacramenti signaculum (Serm. 8), vexillum
regis mei (Ep. 23), signaculum Redemptoris (Ep. 185), character
dominicus (Epb. 105 et 173; De bapt. 6. 1), character regius vel
regis mei (C. Cresc. 1. 35; In Io., tr. 6), character imperatoris, im­
peratoris mei. imperatoris tui (C. Iit. Pet. 2. 247; Serm. ad caes. eccl.
plcb. 2; In Io., tr. 6).

4. Huiusmodi effectus est permanens seu indelebilis. Dicitur enim
Baptismus vel eius effectus imprimi, infigi, haerere, manere, imo
inviolabiliter manere. Ex qua indelebilitate, ipsa Baptismi initerabili­
tas amplius roboratur. Christus, dando apostolis praeceptum bapti­
zandi. mandavit ut “characterem hunc imprimerent” (Serm. ad caes.
eccl. plcb. 2); “Baptismus tanquam character infigitur” (In psal.
39; cf. Serm. ad caes. eccl. pleb. 2; C. Cresc. 1. 35); “An forte
minus haerent sacramenta Christiana, quam corporalis haec nota
[militaris]?” (C. ep. Parni. 2. 29); “Sacramenta . . . manent super
eos [qui ordinantur vel baptizantur],” “Inviolabiliter manent” (ibid.
2. 28, 30). Hanc permanentiam peculiariter inculcant (ut explicite
significatur ab ipso Augustino in modo relatis verbis), variae com­
parationes, ab anterioribus Patribus hereditatae, cum physico signa­
culo Circumcisionis (Ep. 23), cum imagine impressa in moneta (C.
ep. Parni. 2. 29), cum nota impressa ovibus (Epp. 98, 105, 173,
185) et cum charactere militari, quem Augustinus maxime praediligere
videtur, ad eum frequenter recurrens et ab eo nomen ipsum assumens

{Ep. 185; In psal. 39; Serm. 8; C. ep. Parm. 2. 29; C. lit. Pet.
2. 247; C. cresc. 1. 35; Serm ad caes. eccl. pleb. 2).

5. Quoad naturam huiusmodi effectus, Augustinus saltem haec duo
explicite affirmat: ipsum scilicet consistere in quadam consecratione
et in quadam initiali incorporatione ad Christum. “Utrumque [i.e.
Baptismus et Ordo] sacramentum est, et quadam consecratione utrum­
que homini datur” (C. ep. Parm. 2. 28); “Apud haereticos [Baptis­
mus] valet et sufficit ad consecrationem, quamvis ad vitae aeternae
participationem non sufficiat” {Ep. 98); “Induunt autem homines
Christum, aliquando usque ad sacramenti perceptionem, aliquando
et usque ad vitae sanctificationem” {De bapt. 5. 34). “Sunt quidam,
qui Christum solo sacramento induerunt, quo in fide vel moribus
nudi sunt” {Serm. 8).

Haec omnia Augustinus dicit directe de Baptismo eiusque effectu,
qui praecipue vertebatur in controversiam cum Donatistis; ceterum
ea valent similiter de Ordine, ut constat a paritate quam ipse in
eadem quaestione ac disputatione explicite instituit inter utrumque
sacramentum et ex his quae dicit in ipsis, utut paucioribus, textibus
supra citatis. Eadem paritas extendi potest etiam ad sacramentum
Confirmationis, ad mentem ipsius S. Doctoris utrumque sacramentum
comparantis sub ipsa ratione distinctionis inter visibile sacramentum,
quod esse potest et in bonis et in malis, et invisibilem gratiae effectum,
qui in solis bonis esse queit; quamvis fatendum sit nonnisi semel
{c. Iit. Petii. 2. 239, supra, p. 203) nec satis distincte. S. Doctorem
alterum effectum Confirmationis, quem characterem appellamus, in
medium adducere, cuius ratio convenienter intelligitur ex ipso obiecto
controversiae quod erat de rebaptizatione et reordinatione. Quod at­
tinet ad terminologiam, nomen ipsum “character” de solo Baptismo
directe dicitur, quamvis ex contextu quandoque intelligi possit valere
etiam de Ordinefcf. Serm. ad caes. eccl. plcb. 2): Confirmationi autem
tribuitur solum nomen signaculi, sicut ipsi Baptismo.
Punctum autem obscuritatis vel difficultatis, duplex est: alterum
de nomine, alterum de ipsa re.
Primo, scilicet, non clare apparet quid ab Ausugtino indicetur sub
nomine characteris™ utrum ipsum sacramentum an eius effectus,
ille nempe effectus qui inde a medio aevo character a theologis
appellatur.58 In quo triplex datur opinio.
“'Sacramentalis usus huius vocis dici potest eminenter augustinianus ; nam ante
Augustinum raro occurrit apud scriptores latinos (cf. supra, p. 193, textum Ambrosii) et
numquam, ut videtur, apud africanos.
Abstrahimus ab illis paucis locis in quibus Augustinus signum crucis appellat charac­
terem: Servi. 107, n. 7; Servi. 302, n. 3 (bis) (ML 38. 630, 1586 sq.); ubi ceteroquin

Complures dicunt vel supponunt characterem designare ipsum ef­
fectum, saltem communiter, et ita ut, si quando directe designet
sacramentum, id contingat ratione ipsius effectus (iuxta vulgatas
distinctiones sigilli sigillati et sigilli sigillantis, sive characteris characterizati et characteris characterizantis, et sicut distinguitur inter
peccatum originale originatum et originale originans). Inde con­
cludunt tum Augustini mentem fuisse aliquatenus impraecisam ac
fluctuantem, tum ipsam augustinianam doctrinam de charactere fuisse
subinde oblivioni traditam usque ad saec. 12, eo quod scriptores
Augustino posteriores non amplius utantur nomine characteris, saltem
ad designandum effectum sacramenti.
Ita POURRAT scribit: “Saint Augustin n’a pas fait de spéculations proprement
dites sur la nature du caractère baptismal. . . La doctrine augustinienne con­
tient . . . quelques imprécisions. Au lieu de considérer toujours le caractère comme
un effet du sacrement, saint Augustin appelle parfois caractère le rite sacramentel
lui-même. Dc même que le mot ‘character’ est employé au sens passif pour
désigner l’empreinte, la marque du sceau, et au sens actif pour désigner l’instru­
ment dont on se sert pour imprimer la marque, ainsi le saint docteur appelle
caractère, tantôt le résultat du sacrement sur celui qui est baptisé ou ordonné,
tantôt le sacrement lui-même. . . Saint Augustin ne distingue donc pas toujours
le caractère du rite sacramentel, comme on distingue l’effet de sa cause. Son
imprécision vient de ce que le caractère étant un signe, il faut, pour qu'il puisse
être reconnu, qu’il soit en quelque manière sensible. Les théologiens de l’avenir,
Alexandre de Halès et saint Thomas, expliqueront que le caractère étant un
signe spirituel ne saurait être connaissable en lui-même; il l’est par sa cause,
c’est-à-dire par le rite sacramentel qui le produit. Ces précisions théologiques
sont tout à fait dans le prolongement de la pensée augustinienne qu’elles expliquent
et complètent, mais qu’elle dépassent. . .
“La solution du problème [des réordinations qui eurent lieu pendant une longue
suite de siècles] doit être cherchée, semble-t-il, dans l’imprécision de la théologie
sacramentaire et dans l’oubli dc la doctrine du caractère. . . Le jour où le
dogme dc l’efïicacité et celui du caractère furent entièrement développés, toutes
les discussions relatives à la validité des ordinations simoniaques cessèrent.
On vit clairement alors que si l’ordination conférée par un ministre indigne est
valide et produit un caractère indélébile, elle ne saurait être réitérée. Ce résultat
était pleinement acquis dans la première moitié du xiii siècle. L’entier développe­
ment de la doctrine du caractère sacramentel était accompli, en effet, à cette
époque.”50

Quidam concedunt characterem quandoque designare solum ex­
terius sacramentum absque immediata relatione ad suum effectum, et
exinde concipiunt aliquam perplexitatem quoad ipsam Augustini doc­
trinam de charactere atque insudant in explicando quomodo S. Doctor
sibimetipsi constans sit.
··

*

Ita BOUESSE, scribens: “Cependant, on pourra s’interroger. Dans tous ces
textes, saint Augustin invoque-t-il autre chose sous le nom de caractère, sous
illud signum connexionem habet cum Baptismo, sicut etiam supra (p. 195) notatum
est dc eodem sensu vocis sphragis apud Patres graecos.
” La théologie sacrantentaire (cd. 4, Paris 1910) 208, 210-212, 217.

l'affirmation de consécration et de permanence du sacrement, que le fait, lequel
ne peut être aboli, que fut conféré le caractère, c’est-à-dire, le signe extérieur du
baptême? . . . Saint Augustin [dans Serin, ad cacs. eccl. pleb. 2] . . . déclare
nettement que [le caractère] c’est la foi au nom du Père et du Fils et du
Saint-Esprit. . . Un passage du Tractatus sur Jean [tract. 5, n. 6], rapproché
du texte précédant, laisse le lecteur critique dans la même perplexité. Peut-on
vraiment voir en ces diverses affirmations la profession d’une entité immanente
au baptisé ou au prêtre et non le simple fait qu’a été valide et que pour
cette raison n’est pas réitérable sans injure pour le signe. . . ?
. Il est toujours très difficile d’entrer dans la pensée d'un auteur, à travers
des siècles de distance, surtout lorsqu’une expression, chez lui ainsi que chez
d’autres peut revêtir divers sens. Or, c’est le cas pour le terme de caractère
chez saint Augustin comme chez saint Thomas. Ce n’est pas parce que ce mot
désigne indubitablement en certains lieux de la théologie d’Augustin, le sacre­
ment extérieur et avant tout la forme sacramentelle validement conférés, qu’il
ne désigne pas ailleurs, comme chez saint Thomas par exemple, un signe spirituel
intérieur immanent à l’âme. Ce n’est pas parce que l’indélébilité du caractère
dont il parle, peut s’expliquer à un plan, par le fait que le sacrement ne peut
une fois qu’il a eu lieu, ne pas avoir eu lieu, que l’indélébilité proprement dite
du signe intérieur n'a pas été expressément envisagée par lui, bien que le con­
texte où cette affirmation semble affleurer ne paraisse pas péremptoire.”®0
··

Novissime vero N. M. HARING, in peculiari dissertatione de hac
re, sustinuit nomen characteris apud Augustinum numquam significare
ipsum effectum qui, inde a saec. 12, vocatur character, sed tantum­
modo externum ritum, quem nunc sacramentum vocamus, et peculiari­
ter eius formam seu trinitariam formulam Baptismi; praefatum vero
indelebilem effectum, qui certe ab Augustino docetur, designari ipso
nomine sacramenti (quandoque etiam aliis nominibus: sanctitas, con­
secratio, Baptismus sive ordinatio), ita ut id quod nos vocamus
characterem, Augustinus vocabat sacramentum, et vicissim id quod
nos vocamus sacramentum, Augustinus vocabat characterem. Inde
deducit falsa esse duo quae communiter a theologis asseri solent:
primo nempe, doctrinam de charactere etiam quoad suam terminologiam (seu quoad nomen characteris) inveniri in Augustino: nam
hoc nomen apud Augustinum non designat ipsum characterem, seu
indelebilem effectum sacramenti; secundo, doctrinam augustinianam
de charactere fuisse deperditam apud posteriores doctores usque
ad saec. 12 eo quod non utantur voce characteris: nam e converso
ea doctrina reapse servata est. non tamen sub nomine characteris,
sed sub eo ipso authentico nomine sacramenti, sub quo ipse Augustinus
eam expresserat.
Ad rem ipse: “St. Augustine undoubtedly taught that such sacraments
as Baptism and Holy Orders produce a permanent effect in the recipient, but a
closer examination of his terminology reveals that he did not use the word
character to designate this lasting effect. By misinterpreting Augustinian terminollu£c Sauveur du monde IV (Chambcry-Leyssc [1951]) 324-327.

ogy, P. Pourrat, among many others, concluded not only that the Augustinian
doctrine itself was lost for more than seven centuries, but also that St. Augustine
was neither precise nor consistent in his elaboration, since he was supposedly
unable to decide whether to call character the internal spiritual mark or the
external sacramental rite. . . [Pourrat’s] exposition creates the impression that
St. Augustine became more uncertain, obscure and confused towards the end
of his life. Nothing is gained by Pourrat’s statement that St. Augustine “did
not indulge in speculation properly so-called about the nature of the baptismal
character.’ The very fact that the saint spent the best years of his life refuting
Donatism should be sufficient to cast suspicion on such an evasion of a problem. . .

“Examining St. Augustine’s works in their historical sequence, this study intends
to prove: 1) that the word character, as used by St. Augustine, designates not
a spiritual imprint on the soul but the trinitarian form or the external sacramental
rite; 2) that the Augustinian equivalent of character as used in scholastic theology
is ‘sacramentum,’ signifying a lasting effect in the recipient of Baptism and
Holy Orders. In other words, to express the doctrine that these two sacraments
produce a permanent effect which modern theology calls character, St. Augustine
uses a different terminology, viz., sacramentum or less frequently sanctitas, con­
secratio, baptismus and ordinatio. . .
"The Augustinian usage of sacramentum designating a permanent and lasting
element in Baptism and Holy Orders is one and, strictly speaking, the only
reason why the Christian writers up to the second half of the twelfth century
did not use the word character as we use it today. Truly Augustinian equivalents
for sacramental character in the modem sense are such expressions as sacra­
mentum, consecratio, sanctitas or even baptismus and ordinatio. This terminology
was more or less clearly understood and used from St. Augustine to Peter Lom­
bard and it contained what in the second half of the twelfth century began
to be called character. Hence the doctrine of character or lasting consecration and
sanctitas, received inside or outside the Church, was never lost with regard to
Baptism, though occasionally obscured with regard to Holy Orders. But the
doctrine was expressed in Augustinian, not modern, terminology. In other words.
Christian writers did not speak of character in the modern sense of the word
for some seven centuries, because S. Augustine had not used the term in the
modern sense.”81

Unaquaeque istarum interpretationum suum veritatis elementum
habet, quod aliae non satis attendunt, ac ideo ab unaquaque resecan­
dum est id quod nimis assertive aut exclusive profertur; omnibus
tamen consideratis, prima interpretatio propius ad veritatem accedit,
nec frustra theologorum communiorem consensum ipsa collegit.
Peculiariter Haring exaggerare videtur; nam nonnisi in uno loco
explicite et directe character dicitur esse ipsa fides in nomine P. et
F. et Sp. S. (nec directe dicitur esse ipsa formula baptismalis, quamvis
ad hanc manifeste alludatur, Serni. ad caes. eccl. pleb. 2: “Attendo
fidem in nomine P. et F. et Sp. S. Iste est character imperatoris mei”);
alter textus qui ad illum locum propinquius accedit (i.e. In ep. Io.
5. 6: “Ecce accepit sacramentum . . . , characterem impositum
habet”) ambiguitate non caret, quam participant ceteri textus ab
“‘‘St. Xugustine’s use of the word ‘character,’” Medieval studies XIV (Toronto 1952)
80, 83, 85 sq.

Haring invocati (Epp. 98; 105; 108; 173; 185; In psal. 39; C. lit.
Peril. 2. 247; C. Cresc. 1. 35). Concedendum quidem est nunquam
Augustinum nomen characteris tribuere explicite et directe alicui
effectui sacramenti, ita ut simul hunc signate distinguat a sacramento,
sed aliunde non minus certum est ipsum numquam illud nomen ita
tribuere exteriori sacramento ut simul sacramentum secernat a suo
effectu, ac ideo inde non sequitur ipsum sub ea voce intelligere purum
ac nudum sacramentum nec velle simul sub ea designare etiam
sacramenti effectum, imo potius hunc et ratione huius ipsum sacra­
mentum. Imo totus contextus variorum locorum ad invicem collatorum
suggerit S. Doctorem considerare ad modum unius Baptismum eiusque
indivisibilem consecrationis effectum, prout opponuntur gratiae sanc­
tificationis quae simpliciter tanquam effectus sacramenti consideratur,
ac inde facilius explicatur quare illa duo sibi mutuo commodent
propria sacramenti et characteris nomina, vel potius quare eadem
complexiva ac indivisibilis unitas sacramenti consecrativi, vel con­
secrationis sacramentalis, indifferenter sive sacramentum sive charac­
ter appelletur. Vix logicum videtur quod S. Doctor, assumpto metaphorico nomine characteris ab ipsa corporali nota ovis vel militis,
quae est effectus alicuius exterioris ac distinctae actionis eam im­
primentis, illud nomen transferat non ad ipsum effectum sacramenti,
qui sit spiritualis quaedam ac correspondons metaphorica nota, sed
ad solum sacramentum seu ad meram exteriorem actionem, eo vel
magis quod vix intelligi possit quomodo haec actio imprimi ac per­
manere dici queat, nisi praecise ratione sui effectus. Pariter mirum
videtur quod dum Augustinus sub voce characteris solum sacramentum
designaverit, posteriores doctores saec. 12 connaturaliter ac concordi­
ter sensum illius vocis immutaverint, eam transferendo, et quidem
logice, ad ipsum effectum sacramenti.
Ceterum ea Haring interpretatio nihil confert ad solvendam ipsam
realem difficultatem, quae in verbis Augustini invenitur, quatenus
nempe in pluribus locis ipse videtur docere indelebilem effectum sacra­
menti non aliud esse quam ipsam validam sacramenti susceptionem,
sive haec vocetur character sive sacramentum. Pariter idem videtur
esse defectus sive falsum suppositum duarum ceterarum interpretatio­
num: omnes enim illae tres interpretationes falso supponunt quaestio­
nem de nomine esse necessario ligatam cum quaestione de re et hanc ex
illa resolvi posse aut debere, ac inde duae priores insistere volunt in
sensu vocis characteris, ut significantis distinctum effectum a sacra­
mento, Hâring vero, reiecto hoc sensu, dicit talem distinctum effectum
clare significari sub alia voce, scilicet ac praecipue sub nomine
sacramenti.

Secundo igitur, praecipua quaestio, a vocibus quidem independens,
haec est: an revera Augustinus admiserit, praeter gratiam sanctifican­
tem, aliquem effectum indelebilem distinctum ab ipso sacramento ut
valide suscepto. Nam in pluribus textibus ipse videtur et contrario
non aliter indelebilitatem sacramenti aut indelebilem eius effectum
intelligere (sive sub nomine characteris sive sub nomine sacramenti,
parum refert) quam pro ipsa valida susceptione sacramenti, quatenus
sacramentum si semel extitit, nequit non extitisse, si est, est, si habetur,
habetur (“Quod enim habet, habet,” “Sacramenta, ubicumque sunt,
ipsa sunt”), vel ad summum pro aliquo morali effectu, qui vix
ceteroquin differat ab ipso sacramento eiusque validitate, quatenus
nempe sacramentum dicatur indelebiliter permanere in hoc sensu
quod, semel suscepto, semel pro semper designat hominem esse baptizatum, esse christianum, esse consecratum ac Christo incorporatum,
quin huiusmodi denominationes aliquam distinctam ac physicam
realitatem involvant, quae ipsis substernatur.02
Fortiores inter huiusmodi expressiones sunt: “Quod enim habet,
habet. Baptismus ille tanquam character infixus est” (In psal. 39. 1).
“Sacramenta, ubicumque sunt, ipsa sunt” ( C. ep. Parm. 2. 28).
“Aliud est non habere, aliud non utiliter habere. Qui non habet, est
baptizandus ut habeat” (De bapt. 4. 24). “Aliud est non habere,
aliud perniciose habere, aliud salubriter habere” (C. ep. Parm. 2. 28).
“Non dare aliud est, aliud non recte dare” (ibid. 30). “[A quibusdam,
ut Cypriano] non distinguebatur sacramentum ab effectu vel usu
sacramenti. Et quia eius effectus atque usus in liberatione a peccatis
et cordis rectitudine apud haereticos non inveniebatur, ipsum quoque
sacramentum non illic esse putabatur” (De bapt. 6. 1). “[Haeretici]
sacramentorum corporaliter participes fiunt” (C. Ut. Petii. 2. 247).
“Attendat in eos, si perfectum est ibi [per charitatem in corde],
quod factum est in corpore” (In ep. Io., tr. 5. 6). “Discerne ergo
** Hanc difficultatem iam indigitarunt illi antiquiores theologi qui, ut Albertus M.,
Scotus, Durandus, Biel, et Caictanus (cf. supra, pp. 173 sq.), nullum videbant apud
Patres (et praecipue subintelligunt ipsum Augustinum) argumentum pro existentia cha­
racteris. Peculiariter Scotus, inducens explicite Augustinum ac referens duos ex praecipuis
textibus (De bapt. 6. 1 ; C. ep. Parm. 2. 28), ait ex eis nihil deduci posse, cum de solo
exteriori sacramento intclligi queant: “Inter auctoritates autem Sanctorum secundum
istam significationem characteris, de qua loquimur, non videntur multae auctoritates
expressae, tamen aliquae allegantur non concludentes ex Augustino [Refert De bapt.
6. 1; C. cp. Parm. 2. 28]. . . In ista auctoritate pluries I Augustinus! nominat characte­
rem, sed apparet quod nihil ad propositum secundum significationem characteris, de qua
loquimur, quia dicit, quod lupi lupis infigunt characterem, quod magis salvatur de Sacra­
mento Baptismi, quam de aliquo effectu in anima. Unde ubique in illa auctoritate potest
character bene ad intentionem eius accipi pro Baptismo, non effectu Baptismi, sicut
prius dictum est Magistrum accipere characterem in ista definitione pro forma Baptismi"
(In 4 Sent., dist. 6, q. 9, Opera omnia XVI [Parisiis 1894] 603 sq.).

DE EFFECTU

213

visibile sacramentum, quod esse et in bonis et in malis potest, ab
invisibili unctione charitatis, quae propria bonorum est” (C. Ut.
Petii. 2. 239). “Sacramentum Baptismi est quod habent qui baptizan­
tur, et sacramentum dandi Baptismum est quod habet qui ordinatur”
{De bapt. 1. 2). “Characterem dominicum portatis in sacramento
quod accepistis” {Ep. 173). “An forte minus haerent sacramenta
Christiana, quam corporalis haec nota [militaris]” (C. ep. Parm.
2. 29). “Attendo fidem in nomine P. et F. et Sp. S. Iste est character
imperatoris mei” {Scrm. ad caes. eccl. pleb. 2). “Invocatio nominis
Dei super caput ipsorum quando ordinantur episcopi, invocatio illa
Dei est, non Donati. . . Non enim desertor characterem suum fixit. . .
Donatus non baptizavit in nomine Donati” {ibid.) [Quidam] Christum
solo sacramento induerunt, quo in fide vel moribus nudi sunt” {Scrm.
8). “Induunt homines Christum, aliquando usque ad sacramenti
perceptionem, aliquando et usque ad vitae sanctificationem” {De
bapt. 5. 34).
Dicimus igitur huiusmodi expressiones ostendere S. Doctorem non­
dum proferre determinatum et explicitum conceptum de charactere,
ut de quodam effectu simpliciter distincto ab exteriori ritu eiusque
morali effectu, quemadmodum illum clare exhibet ut distinctum a
simpliciter dicto effectu sacramenti qui est gratia sanctificans (in
quo quidem consistit proprius ac notabilis eius progressus relate ad
doctrinam anteriorum Patrum). Totaliter enim absorptus in con­
troversia cum Donatistis et in probanda contra ipsos initerabilitate
sacramenti, hoc maxime contendit et ad hoc omnes vires ratiocinii
sui convertit, ut inculcet sacramentum semel collatum, iugiter per­
manere, ac ideo iterari non posse. Quo autem modo aut quo sensu
sacramentum indelebiliter permaneat, et utrum, praeter ipsum factum
suae existentiae sive validae susceptionis, involvat simul aliquem dis­
tinctum effectum, qui veluti concretam reddat eam sacramenti validi­
tatem et indelebilitatem. S. Doctor nec explicite dicit nec peculiariter
inquirit, cum id non directe nec necessario faciat ad punctum con­
troversiae quod evincere conatur, scilicet veram permanentiam ac
consequentem initerabilitatem sacramenti. Inde explicantur quaedam
expressiones, quae aliter, a generali totius doctrinae contextu divulsae,
aut falsae sunt ac contra mentem ipsius S. Doctoris aut mere tautologice sonant; ita cum dicit sacramenta in corpore suscipi, non loquitur
de mero facto corporalis ablutionis, nam haec verificatur etiam in
invalido sacramento, sed tantum opponit susceptionem veri ac validi
exterioris sacramenti susceptioni spiritualis fructus gratiae seu ablu-

tionis cordis; pariter, cum dicit quod sacramenta ubi sunt, ipsa sunt,
et qui habet sacramentum, illud habet nec potest non habere, nequa­
quam intendit asserere ipsum factum validae collationis sacramenti,
quod esset mere tautologicum, sed ipsam permanentiam sacramenti
fundatam in facto validae collationis, ita ut sensus sit: sacramentum,
semel valide collatum, iugiter perseverat, et ideo ubi est, est, et qui
illud habet, habet, seu, semel existente, permanet, et, semel habito,
retinetur.
Ceterum, quamvis S. Doctor praefatam distinctionem, inter sacra­
mentum et eius effectum, alium a gratia sanctificante, determinate
et explicite non proferat, eam tamen implicite proponit. Nam, nisi
velimus omnes eius expressiones et explicationes accipere ut exag­
geratam quandam ac repetitam emphasim, in tanto argutoque doctore vix explicabilem eiusque argumentationis vim non leviter in­
firmantem, ea distinctio logice involvitur tum in iterata assertione
quod sacramentum manet, non amittitur, inviolabiliter permanet,
infigitur, haeret (haec enim vix dici possunt de mera transeunti ac
corporali actione ac passione, puta ablutione); tum in duplici des­
criptione eius quod per sacramentum christiani consequuntur, scilicet
consecrationis et incorporationis ad Christum (haec enim implicite
comparantur cum ipsa ulteriori ac physica unctione et incorporatione
ad Christum quae fit per simpliciter dictum effectum sacramenti, seu
per gratiam sanctificantem; bis enim S. Doctor significat quosdam
homines induere Christum, seu incorporari Christo, tantummodo usque
ad sacramenti perceptionem, quosdam vero usque ad vitae gratiae
consecutionem); tum in vividis et veluti ad nauseam inculcatis com­
parationibus inter hoc quod est suscipere sacramentum et impres­
sionem physicae notae sive characteris in ovibus et militibus: ad quod
peculiariter facere videtur comparatio quam S. Doctor iustituit etiam
inter Baptismum et Circumcisionem, inquiens: “Quod si in carne
circumcisi hominis non invenirem locum ubi circumcisionem repe­
terem, quia unum est illud membrum, multo minus invenitur locus in
uno corde, ubi Baptismus Christi repetatur” (Ep. 23).
Praeterea, nisi ea inter sacramentum eiusque effectum distinctio in
verbis S. Doctoris implicite saltem contineretur, dicendum esset eius
doctrinam, saltem ex hac parte, non constituere aliquem progressum,
sed potius regressum, relate ad doctrinam anteriorum Patrum. Nam
isti distinctionem spiritualis sigilli a sacramento explicite proposu­
erunt, quamvis non explicite significaverint eius distinctionem ab
effectu gratiae, ita ut quandoque videantur illud cum hac identificare;
Augustinus e converso dum explicite proponit distinctionem a gratia,
insimul distinctionem a ritu, quam aliunde sciebat a praecedentibus

Patribus explicite propositam,03 suppressisset, ita, ut per aliam viam,
ipsam existentiam effectus quem nunc characterem vocamus, iterum
naufragio commisisset, sicut priores Patres visi sunt eam periculo
committere per suam dubitationem vel ambiguitatem circa distinc­
tionem sigilli ab effectu gratiae. Potius evolutio doctrinae de charac­
tere, subinde ab Ecclesia definitae, harmonice ac connaturaliter ex­
plicatur, per progressivam ac constantem determinationem eiusdem
originalis seminis, ab Apostolo inculcati, de quodam spirituali sigillo
ab anima in sua Christiana initiatione suscepto; priorum quidem
Patrum mentem peculiariter attraxit sacramentalis indoles huiusmodi
sigilli ac ideo maxime ipsi inculcarunt distinctionem illius a ritu quo
imprimitur, non attendentes ad eius distinctionem ab ipsa gratia,
vel potius illud una cum gratia ad modum totalis cuiusdam ac con­
fusae sigillationis concipientes; Augustinus vero, donatistica con­
troversia coactus, mentem suam convertit ad ipsam distinctionem
illius sigilli a gratia sanctificationis, non directe attendens illius
distinctionem a ritu sacramentali, quae ad suum scopum immediate
non conferebat, quin tamen hanc ipsam distinctionem, in Traditione
iam inculcatam et acquisitam, ullatenus denegaret.

Aliis verbis: ipsa doctrina de charactere, ut de quodam tertio ele­
mento sacramentali, veluti medio inter ritum et gratiam, aliquam
intestinam involvit difficultatem, quae nonnisi per plures gressus
nec sine aliqua dubitatione aut impraecisione solvi debebat. Si enim
quis attendat solum vel praecipue characteris relationem ad ritum,
et a ritu illum distinguat, videtur ipsum considerare ex parte effectus
ac veluti proicere in sinum gratiae, ita ut cum ipsa gratia eum con­
fundere videatur; et hoc contigit apud priores Patres seu in priori
“Augustinus cognovit, sive per tramitem S. Ambrosii, sive personaliter (etsi non
appareat ipsum linguam graccam peculiariter calluisse), aliqua saltem opera Patrum
graecorum, uti Cyrilli Hier., quem Ambrosius imitatur in utroque suo opere De mysteriis
et De sacramentis, Basilii et Chrysostomi, quorum auctoritatem ipse appellat circa finem
suae vitae in controversia cum Pelagianis (Contra lulianum pelagianum, 1. 1, n 35;
1.2, n. 33, ML 44. 666, 697). Imo G. Bardy non cunctatur asserere (fortasse cum aliqua
exaggeratione): “Si grande qu’elle ait été, l’érudition de Julien est bien peu de chose
en face de celle d’Augustin qui, pendant sa longue carrière, a trouvé le temps de lire les
ouvrages les plus importants des Pères, tant grecs que latins. De saint Irénée à saint
Jean Chrysostome, il n’ignore aucun des maîtres illustres de l'antiquité chrétienne”
(Saint Augustin [éd. 7, Paris 1948] 424).
H.-J. Marrou, discussa tota hac quaestione de cognitione quam Augustinus habuit
tum dc lingua gracca tum de operibus Patrum Graecorum, concludit: “On voit dans
quelles limites, relativement étroites, s’enferme l'héllénisme de saint Augustin. Il sait
le grec, c’est entendu, assez pour s’en servir dans le travail scientifique pour une brève
vérification du texte, mais il n’a pas accès, j’entends un accès aisé, aux trésors de
l'hellénisme; il ne connaît pas du tout les classiques grecs; et des philosophes païens
comme des pères dc l’Eglise orientale il n'a pratiqué que les seuls écrits dont existait une
traduction latine. La culture intellectuelle d’Augustin est toute entière de langue latine”
(Saint Augustine et la fin de la culture antique [Paris 1949] 37).

gressu evolutionis. Si vero quis attendat solum vel praecipue charac­
teris relationem ad ipsam gratiam et ab ea illum distinguat, videtur
ipsum considerare ex parte causae ac veluti proicere in sinum sacra­
menti, ita ut cum eo illum confundere videatur; et hoc accidit apud
Augustinum seu in sequenti evolutionis gressu. Adhuc igitur manebat
ac expectabatur alius ac finalis gressus, quo duorum praecedentium
elementa in unum colligerentur atque inter praefatas binas tendentias
conveniens aequilibrium institueretur, ita nempe ut simul et explicite
affirmaretur utraque distinctio a ritu et a gratia, seu existentia
alicuius effectus sacramenti, quod ita esset sui iuris, ut pariformiter
distaret tum a ritu tum a gratia. Quod quidem fieri non debebat
nisi circa finem saec. 12, ut expetebat ipsa evolutio scientiae theo­
logicae, quae essentialia elementa Traditionis colligere ac systematice
componere solet, viam sternens ipsi Ecclesiae definitioni, cuius iudicium
ostendit totam doctrinae evolutionem rectum tramitem percurrisse.
Comparando doctrinam Augustini cum doctrina subinde definita
ab Ecclesia in Concilio Tridentino (“In tribus sacramentis, baptismo
scilicet, confirmatione et ordine, imprimi characterem in anima, hoc
est signum quoddam spirituale et indelebile, unde ea iterari non
possunt”), apparet tria ultima elementa, ab Ecclesia definita, scilicet:
existentiam peculiaris signi spiritualis (seu a gratia distincti), eius
indelebilitatem, et initerabilitatem sacramenti a quo inducitur, ex­
plicite proponi ab Augustino, et quidem inverso connexionis ordine,
ita ut exordium capiat ab initerabilitate sacramenti, inde descendat ad
indelebilitatem signi, ac inde ulterius procedat ad inculcandam illius
distinctionem a gratia. Tria vero reliqua elementa, scilicet impressio
signi in anima per sacramentum adeoque distinctio signi ab ex­
teriori sacramento, appropriatio nominis characteris, et distinctio trium
characterum, potius in umbra ab Augustino relinquuntur vel non satis
clare exhibentur.

Triplex igitur progressus habetur in doctrina Augustini. Primo, S.
Doctor directe consideravit spirituale sigillum in sua connexione cum
doctrina et praxi Ecclesiae de initerabilitate sacramenti, quod omi­
serunt anteriores Patres; quae quidem connexio, quomodocumque ex­
plicetur (ut dictum est supra, pp. 184 -186), cum sit realis ac intima,
erat aptissima via evolutionis doctrinae de sigillo, ut ipse eventus
comprobavit. Secundo, exinde devenit ad maxime insistendum in
sigilli indelebilitate sub ratione permancntiae sacramenti valide collati; quam indelebilitatem, etsi sufficienter, non tamen ita clare ac
firmiter proposuerant anteriores Patres (cf. supra, p. 197). Ter­
tio, ex hac permanentia et indelebilitate devenit ad valde explicite

proponendam distinctionem et scparabiUtatem inter sigillum et gra­
tiam, eam considerans non solum quoad casum peccatoris amittentis
gratiam, servato sigillo, sed etiam quoad casum ficte accedentis ad
sacramentum et acquirentis solum sigillum sine gratia, quorum utrum­
que inaniter vel saltem difficulter inquiritur apud anteriores Patres;
in qua etiam distinctione ac separatione Augustinus ponit fundamen­
tum sic dictae reviviscentiae sacramenti (cf. C. ep. Parm. 2. 29,
supra, p. 202).
Triplex autem dejectus in doctrina Augustini deprehenditur. Primo,
nonnisi implicite vel saltem non satis explicite ipse proponit dis­
tinctionem sigilli ab exteriori sacramento, vel, si placet, a morali eius
effectu qui cum ipsa valida sacramenti susceptione fere identificatur;
et hic quidem est principalis defectus, qui quandam ambiguitatem
vel obscuritatem proicit super totam eius doctrinam de charactere,
ita ut videatur ipsam existentiam sigilli naufragio committere: quae
quidem ambiguitas nequit totaliter dissipari nisi recurrendo ad cog­
natam doctrinam anteriorum Patrum, explicite distinguentium inter
ritum et sigillum, ita ut, attenta continuitate communis doctrinae,
conceptio Augustini consideretur tanquam novus passus ac progressus
in eadem linea traditionali. Secundo, nomen characteris, sicut ceteroquin etiam nomen sacramenti, nondum determinatum sensum habet
apud S. Doctorem, ac inde suam etiam ambiguitatem generat in
interpretatione totius doctrinae. Tertio, distinctio trium characterum
non satis clare proponitur, qua parte nempe respicit signaculum
Confirmationis, quod, deficiente occasione aut necessitate a con­
troversia imposita, nonnisi semel nec satis explicite proponitur.

Attento praefato substantiali progressu, sed simul pensato triplici
connexo defectu, possumus, cum quadam tamen restrictione, con­
sentire sequenti iudicio quorumdam auctorum de Traditione loquente
per os Augustini et de Ecclesia ipsam eius doctrinam definiente.
Billot: “Principale argumentum quo veritas characterum sacramentalium a Tridentino definita demonstratur, est divina Traditio,
cuius testis omni exceptione maior fuit Augustinus in longo illo
certamine quod nomine totius Ecclesiae contra Donatistas sustinuit.
Ideo ipse unus loco aliorum omnium esse posset, quoniam etsi per
se loquendo, singulorum Patrum auctoritas non sit irrefragabilis,
contingit tamen ut unius etiam testimonium suppeditet inconcussum
divinae revelationis argumentum, quando ex adiunctis causae, com­
munis et antiqua fides referri et defendi intelligitur.”'·' Durst: “Dis­
tinctio S. Augustini inter characteres et gratiam sanctificantem, licet
** De Ecclesiae sacramentis I (ed. 7, Romae 1931) 152 sq.

logice resultet ex effatis SS. Patrum antecedentium, tam clare pro­
posita erat aliquid novi. Utrum antem S. Doctor doctrina sua sensum
veritatis revelatae rite explicaverit, illis temporibus certo diudicari
nondum potuit. Charisma enim infallibilitatis non convenit episcopo
singulari, sed Ecclesiae universali. Quapropter eo demum, quod Ec­
clesia explicationi S. Augustini Spiritu S. dirigente consensit, habeba­
tur critérium certum, doctrinam S. Augustini non fuisse ingeniosum
inventum humanum, sed explicationem veritatis revelatae illam, quam
ipse Spiritus veritatis per S. Doctorem Ecclesiae dedit.”05 Bouéssé:
“La doctrine du caractère chez Augustin, enracinée dans la tradition
catholique, constituera une véritable théologie et une théologie vraie
au point que l’Eglise la définira un jour comme sa foi explicite.”’

Quarta Periodus: Ab Augustino

ad

Priorem Partem Saec. 13."

Usque ad medium circiter saec. 12, doctrina de charactere nullum
progressum fecisse videtur sed perseveravit in eo adhuc impraeciso
statu, in quo eam reliquerat Augustinus.
Apud graecos, Pseudo-Dionysius Areopagita (ca 500) nomine
sphragis et verbo sphragizo utitur ad designandam triplicem consigna­
tionem per signum crucis, adhibitam in toto ritu baptismali, seu in
impositione manus catechumeno ante Baptismum, in unctione baptis­
mali immediate ante ablutionem et in unctione chrismali ('Confirma­
tione) immediate post ablutionem: “Interrogato num ex ea [i.e.
n “De characteribus sacramentalibus,” Xenia thomistica (Romae 1925) II 554.
** Le Sauveur du monde IV (Chambéry-Leysse [1951]) 320.
"Quoad hanc periodum, et praecipue quoad ultimam eius partem (a. 1150 ad a.
1230) confer:
Brommer, F., Die Lehre vont sakramentalen Charakter in dcr Scholastik bis Thonutt
von Aquin inklusive, Paderborn 1908.
Galot, J., La nature du caractère sacramentel (Bruges 1956) 41-80.
Ghelt.inck, J. de, “Un chapitre dans l’histoire de la definition des sacraments au xii
siècle,” Mélanges Mandonnel II (“Bibliothèque thomiste,” XIV, Paris 1930) 79-96.
Gïllmann, F., "Der sakramentale Charakter bei den Glossatoren Rufinus, Johannes
Faventinus, Sikard von Cremona. Huguccio und in der Glossa Ordinaria des Decrets,” Drr
Kalholik XC (1910) I 300-313; "Zur Lehre vom ‘sakramentalen’ Charakter.” ibid. (1910)
II 215-218. Cf. alios articulos ibid. XCII (1912) I 453 sqq.; XCIII (1913) I 74sqq.
Haring, N. M., “Berengar’s definitions of ‘Sacramentum’ and their influence on
medieval sacramentology,” Medieval studies X (1948) 109-146; "St. Augustine’s use of
the word ‘Character,”’ ibid. XIV (1952) 79-97; "Character, Signum und Signaculum
Der Weg von Petrus Damiani bis zur eigentlichen Aufnahmc in die Sakramentenlchn’
im 12. Jahrhundert,” Scholastik XXXI (1956) 41-69.
Landcraf, A. M., “Die fnihscholastischc Definition der Taufe,” Gregorianum XXVII
(1946) 200-219, 353-383; "Zur Frage von dcr Wiederholbarkcit der Sakramcntc," Divus
Thomas (Freiburg) XXIX (1951) 257-283. Cf. alios articulos in Collectanea franciscana
I (1931) 297 sqq., ct in Recherches de théologie ancienne et médiévale X (1938) 40sqq
Pourrat. P., La théologie sacramentaire (éd. 4, Paris 1910) 212-217.
Van den Eynde, D., "Les définitions des sacrements pendant la première période de
la théologie scolastique (1050-1235),” Antonianum XXIV (1949) 183-228, 439-488;
XXV (1950) 3-78.

iuxta divinam vivendi normam] victurus esset, assentienti manum
capiti imponit, et consignat eum. . . Pontifex . . . trino signaculo
inchoat unctionem. . . (Post ablutionem] rursus illum ad pontificem
ducunt, qui, divinitus sacrato oleo virum consignans, sacrosanctae
Eucharistiae participem declarat” {De eccles. hier., c. 2, n. 2, §§ 5-7,
MG 3. 395). Ut dictum est supra (p. 102), ex his aliisque verbis
Pseudo-Dionysii voluntarie confecta fuit circa initium saec. 13 una
ex duabus definitionibus sacramentalis characteris, quae tunc in
scholis circumferebantur.
Damascenus (f ante 754), ultimus pater orientalis, utitur pariter
voce sphragis vel sphragisma ad designandam utramque Baptismi et
Confirmationis consignationem, nec progreditur ultra generalem con­
ceptionem Patrum saec. 4, nisi quod in Baptismi et Confirmationis
effectu ac signaculo, quo confertur Spiritus S. et similitudo Christi,
videatur distinguere duos gradus, scilicet meram peccatorum remis­
sionem et maiorem copiam gratiae quae confertur habentibus bonam
dispositionem: “Quamvis autem peccatorum remissio omnibus per
aquae baptismum detur. Spiritus tamen gratia pro fidei ac praeviae
purgationis modo conceditur. Et nunc quidem Spiritus sancti primitias
per baptismum accipimus, et regeneratio, alterius nobis vitae initium,
et signaculum et praesidium, et illuminatio efficitur” {De fide orth.,
1. 4, c. 9, MG 94. 1122); “ ‘In quo et credentes signati estis, Spiritu
promissionis sancto’ \Eph. 1. 13]. Vos quoque. . . Christo coniungimini . . . per signaculum quo fides munitur, quodque Christi similitudo
est ob Spiritus participationem” {In Eph., c. 1, v. 13. MG 95. 826):
“ ‘Et nolite contristare Spiritum sanctum Dei, in quo signati estis
in diem redemptionis’ [Eph. 4. 30] Spiritus, inquit, aversus erit a
vobis, velut luctum agens, quia, cum in obsignatione datus sit vobis
ut coniungeremini, vos tamen non reperiet ad hoc idoneos, tametsi
gratiam receperitis, qua poenam interitus ac corruptionis effugeretis”
{In Eph. c. 4, v. 30, MG 95. 846). Alibi Damascenus sub voce sphragis
designat signum crucis, quod fideles accipiunt in ritu baptismali, iuxta
morem anteriorum Patrum saec. 4 (cf. supra, p. 195): “Haec [i.e.
crux] nobis signi loco in fronte data est, haud secus ac circumcisio
“Scotus mullam videt connexionem huiusmodi signaculi cum charactere sacramentali,
sic curiose glossans textum Damasceni: “Auctoritas Damasceni valde inepte adducitur,
quia pars unius orationis conjungitur cum parte alterius, praetermissa sententia con­
cipienda cum parte praecedente. lacet enim in littera Damasceni sic: ‘Per Baptismum
primitias spiritus assumimus,’ et est ibi versus, et sequitur alius versus: ‘Et principium
alterius vitae fit nobis regeneratio,’ et tunc sequitur statim, ‘sigillum et custodia et
illuminatio’; ergo nullo modo vult ipse dicere, quod per Baptismum sit nobis sigillum,
sed quod per Baptismum sumimus primitias spiritus in primo versu; ct in alia clausula,
quod regeneratio est principium vitae et sigillum, etc. ergo ex ista auctoritate non potest
haberi nisi quod Baptismus, sive regeneratio sit sigillum, non autem quod per Baptismum
fiat in nobis sigillum” (In 4 Sent., dist. 6, q. 9).

Israeli. Per hanc nos fideles ab infidelibus distinguimur atque agnos­
cimur. . . Haec signaculum [sphragis] est, ne nos exterminator angelus
tangat. . .” (De fide orth., 1. 4, c. 11, MG 94. 1130).°°
Isidorus Hispalensis (t 636), ultimus pater occidentalis, loquens
de Baptismi initerabilitate, haec scribit quae sunt libera citatio ipsorum
textuum Augustini (Tr. in Io., C. ep. Parni. et C. Cresc.}: “Quod
sacramentum tam sanctum est, ut nec homicida ministrante polluatur.
Habet quidem haereticus baptismum Christi, sed quia extra unitatem
fidei est, nihil ei prodest. At ubi ingressus fuerit, statim baptisma,
quod habuerat foris ad perniciem, incipit illi iam prodesse ad salutem.
Quod enim accipit, approbo: sed quia foris accepit, improbo. Dum
autem venerit, non mutatur sed agnoscitur; character est enim regis
mei: non ero sacrilegus, si corrigo desertorem, et non muto charac­
terem” (De eccles. officiis, 1. 2, c. 25, n. 10. ML 83. 822 sq.).
In tota illa periodo, a saec. 7 ad saec. 12, in qua iterum viguit
in ecclesia latina controversia et praxis reordinationum, doctrina de
indelebili charactere non certe progredi, quin potius regredi aut ob­
scurari potuit. Quamvis enim praxis reordinandi illegitime ordinatos
non necessario supponat negationem indelebilis effectus ordinationis,
eiusque doctrinalis ratio cum aliis erroribus connecti potuerit (puta
cum admissa dependentia validi exercitii characteris sive potestatis
Ordinis a jurisdictione Ecclesiae),70 tamen ipsa reiteratio sacramenti
facile ac logice ducere poterat ad negationem indelebilis eius effectus,
vel saltem ad oblivionem illorum principiorum ex quibus olim Augus­
tinus, defendens ipsam initerabilitatem sacramenti, devenerat ad suam
doctrinam de charactere: si enim persuasio initerabilitatis sacramenti
fuit, tempore Augustini, connaturalis via ad inculcandam et evolven­
dam doctrinam de charactere, vicissim ipsa iteratio sacramenti potuit
subinde esse facilis via ad eam doctrinam negandam vel oblivioni
tradendam. Et in hoc mitigato sensu possumus consentire Pourrai
dicenti: “La solution du problème [des réordinations] doit être
cherchée, semble-t-il. dans l’imprécision de la théologie sacramentaire
et dans l’oubli de la doctrine du caractère.”71 Inepte tamen huiusmodi
oblivio vel obscuratio doctrinae de charactere argueretur ex raritate
usus nominis “character” aut ex eius largiori acceptione apud scrip­
ts. Thomas signaculum illud Damasceni refert ad characterem sacramcntalcm: “Sed
contra est quod Damascenus, de fide orth., 1. 4. c. 9, in definitione Baptismi ponit
sigillum. Sed sigillum impressum in aliquo est character quidam. Ergo in sacramentis
character imprimitur" (In 4 Sent., dist. 4, q. 1, a. 1, Sed contra). Scorus vero, in eo
signaculo nullam videt relationem ad characterem sacramcntalcm, inquiens: “Alia autem
auctoritas Damasceni nihil valet, nam expresse ibi loquitur de cruce” (In 4 Sent., dist.
6, q. 9). Veritas autem videtur esse in medio, ut patet ex dictis supra (p. 195).
” Cf. infra, art. 16, pp. 355 sq., ubi de initerabilitate sacramenti.
T1 Cf. integrum textum, cit. supra, p. 208.

tores huius aetatis; nam, ut dictum est supra (p. 211), quaestio de
doctrina characteris, tam apud Augustinum quam apud posteriores
scriptores, est independens a quaestione de eius nomine, et sub
iisdem nominibus, sive characteris sive sacramenti, eadem sacramenti
eiusque effectus gemina realitas, modo disiunctim modo copulatim,
significari potuit.72

Saec. 11, Petrus Domiamus (t 1072), qui pro validitate et initer­
abilitate ordinationum simoniacarum strenue pugnavit (cf. Opusc.
6, seu Liber qui dicitur gratissimus, ML 145. 99 sqq.), eandem augustinianam doctrinam et terminologiam adhibet: “Licet enim a frequen­
tatione vel exsecutione cesset ordo cuiuslibet, vel officium, in ordinato
tamen nihilominus permanet ordinis sacramento [lege: sacramentum].
Et sicut vir quispiam, etsi cesset ab opere coniugali. nullo modo
tamen absolvitur copulatione coniugii, ita clericus, etsi sui ordinis
non fungatur officio, eiusdem tamen ordinis non exuitur sacramento”
(Opusc. 18, diss. 2: Contra clericorum intemperantiam, c. 5. ML 145.
407 sq.). “Enimvero cui militaris est character impressus, quocumque
transfugiat, militiae suae, cui iuratus fuerat, secum semper signaculum
portat, et quandocumque inusti sibi stigmatis vibicem conspicit, de­
sertorem se militiae reumque transfugii recognoscit. Sic etiam clericus,
cum signaculo Spiritus sancti, quod in die suae consecrationis accepit,
probatur ad lupanaria spurca descendere, nec illud de se poterit
ulla occasione delere, quamquam et illic illud accipiat signum de quo
in Apocalypsi loannes ait: ‘Faciet omnes pusillos et magnos habere
characterem bestiae in dextra manu aut in frontibus suis’ (Apoc.
13)” {ibid., c. 6, ML 145. 409 sq.).
Et idem est modus loquendi ac cogitandi aliorum scriptorum eius­
dem saeculi et prioris saltem medietatis saeculi sequentis.73 Apud
ipsos maximos doctores saec. 12, Gratianum scilicet et Petrum Lombardum, nomen characteris suam originalem augustinianam ambigui­
tatem retinet, mox per progressivam theologorum determinationem ex­
pellendam. Gratianus (tea. 1158) mere repetit varias Augustini sen­
tentias hinc inde collectas ac peculiariter nomen characteris intra
ipsius Augustini textum ac proinde in eodem sensu profert: “Satis
eluxit pastoribus ecclesiae catholicae, et ovem, quae foris errabat et
dominicum characterem foris accipiebat, venientem ad Christianae
’’Quoad doctrinam scriptorum qui post Tsidorum Hisp. usque ad saec. 11 floruerunt,
ut Redae, Agobardi, Hincmari. Rabani Mauri, confer Haring, “Berengar’s definitions
of ‘Sacramentum’ and their influence on mediaeval sacramentologv,” Medieval studies
X (1948) 122sq.
”Cf. N. M. Hiring, “Character, Signum und Signaculum. Der Weg von Petrus Damiani bis zur eigcntlickcn Aufnahme in die Sakramentenlehre im 12. Jahrhundert.”
Scholastik XXXI (1956) 41-69.

unitatis salutem ab errore corrigi, characterem tamen dominicum in
ea agnosci potius, quam improbari, quandoquidem ipsum characterem
multi et lupi, et lupis infigunt, qui videntur quidem intus esse, verumtamen ad illam ovem, quae etiam ex multis una est. non pertinent”
(Decretum, pars 3, De consecr., dist. 4, c. 41, ML 187. 1812).
Petrus Lombardus (f 1160) bis refert nomen characteris, loquens
de baptismo et Ordine: “Ex his aperte colligitur, quod qui etiam
ab haereticis baptizati sunt, servato charactere Christi, rebaptizandi
non sunt, sed tantum manus impositione reconciliandi” (Sent., 1. 4.
dist. 6, c. 2, ed. Quaracchi, p. 778); ubi character non designat
effectum sacramenti, sed potius eius formam trinitariam vel, si placet,
totum ritum prout, servata convenienti materia et forma, valide con­
fectus est. “Si autem quaeritur, quid sit quod hic vocatur ordo, sane
dici potest, signaculum quoddam esse, id est sacrum quiddam, quo
spiritualis potestas traditur ordinato et officium. Character igitur spiri­
tualis, ubi fit promotio potestatis, ordo vel gradus vocatur. Et dicuntur
hi ordines sacramenta, quia in eorum perceptione res sacra, id est
gratia, confertur, quam figurant ea quae ibi geruntur” (ibid., dist. 24,
c. 13, ed. Quaracchi, p. 902); ubi sensus utriusque vocis “signaculum”
et “character” ambiguus est, cum possit significare sive ipsum effectum
sacramenti, qui postea character a theologis vocatus est, ac ita textum
interpretantur Albertus M. (In 4 Sent., dist. 24, a. 3, ob. 1 et resp.)
et Bonaventura (In 4 Sent., dist. 24, dub. 6), sive solum ipsum
exterius sacramentum, ut praefert S. Thomas, scribens: “Dicendum
quod ‘signaculum’ hic non ponitur pro charactere interiori, sed pro
eo quod exterius geritur, quod est signum interioris potestatis et causa.
Et sic etiam sumitur ‘character’. . . Si tamen pro interiori charactere
sumeretur, non esset inconveniens. .
(Suppi., q. 34, a. 2, ad 1).
Quidam volunt videre doctrinam de charactere apud Lombardum in
sequentibus verbis: “Hic dicendum est, aliquos suscipere sacramentum
et rem, aliquos sacramentum et non rem, alios rem et non sacra­
mentum” (In 4 Sent., dist. 4. c. 1); attamen vox “sacramentum”
ibi. non minus quam vox “character” alibi, est ambigua ac potest
significare sive sacramentum exterius, sive eius effectum, sive utrum­
que ad modum unius; unde eadem difficultas subsistit ac in verbis
Augustini, ad quae paulo inferius ipse Lombardus appellat (ibid.,
c. 3).

In secunda medietate saec. 12, paulo post Petrum Lombardum,
august iniana doctrina de sacramento impresso ac indelebiliter per­
manente, novum ac decisivum gressum facere incipit versus determina­
tum nomen et conceptum sacramentalis characteris, qualiter subinde

ab ipsa Ecclesia proponi ac tandem definiri debebat. Hic gressus es­
sentialiter consistit in explicita distinctione inter exterius sacramentum
et eius indelebilem effectum, cui praeterea reservatur nomen ipsum
characteris.
Haec evolutio apparet intime ligata cum evolutione ipsius defini­
tionis sacramenti in genere et cum determinatione sensus ipsius nomi­
nis sacramenti. Iam saeculo praecedenti, occasione eucharisticae con­
troversiae suscitatae a Berengario Turonensi (t 1088), attentio
theologorum peculiariter convertebatur ad sacramentalem rationem
Corporis Christi. Berengarius ad suum errorem firmandum, instanter
invocavit binas definitiones augustinianas de sacramento, quibus symbolica ratio ritus emphatice proponitur: “Sacramentum, id est, sacrum
signum” (De civ. Dei 10. 5, ML 41. 282) et “Sacramentum est
invisibilis gratiae visibilis forma.”7*
Non obstante tali Berengarii patrocinio et usu, haec gemina sacra­
menti definitio, cessata ipsa berengariana controversia, magnam for­
tunam obtinuit apud theologos, praecipue sub successivo influxu Ivonis
Carnotensis (Decretum II. 8; Panormia 1. 130 sq.), Abaelardi (Sic
et non 117), Anonymi Summae Sententiarum et Petri Lombardi (cf.
tractatum nostrum De sacr. in genere 46), ac secura sub tanto patro­
cinio consedit, definitive supplantans antiquiorem definitionem, tradi­
tam ab Isidoro Hispalensi (t 636; Etym., 1. 6. c. 19, ML 82. 255)
et a posterioribus scriptoribus usque ad Berengarium communiter
repetitam: “Quae [i.e. Bapt., Confirm, et Euch.] ob id sacramenta
dicuntur, quia sub tegumento corporalium rerum virtus divina secretius
M Berengarius in sua Epistola ad Adclmannum hanc definitionem tribuit Augustino
iuxta quandam epistolam quam non nominat: “Difinit R. Augustinus sacramentum in
quadam epistola: Sacramentum est invisibilis gratiae visibilis forma” (apud Martène
et Durand, Thesaurus novus anecdotorum [Parisiis 17171 IV 112) et in opere De sacra
caena quater iterum eandem definitionem Augustino tribuit, tacita mentione praefatae
epistolae (Apud W. H. Beekenkamp, Berengarii Turoncnsis De sacra coena adversus
Lanfrancum [Ilagae 1941] 55, 105).
Ad quod observat D. Van den Eynde: “La lettre [de cette définition] ... est absente
des écrits du docteur afriquain. Bérenger se garde d’ailleurs d’indiquer la source où il
l’a prise. La vague référence de la réponse à Adelman, — Augustinus in quadam epistola.
— finit même par disparaître complètement dans son De sacra coena. La formule rend
néanmoins une idée bien augustinîenne et il ne manque pas de passages de l’évêque
d’Hippone qui renferment chacun des termes et des éléments qui la composent” (“Les
définitions des sacrements. . .
Antonianum XXIV [1949] 188 sq.), atque sese refert
ad De Gueletnck (art. cit. [supra, in p. 218], qui affert Augustini Epist. 98. 2 (“Aqua
igitur exhibens forinsecus sacramentum gratiae, et Spiritus operans intrinsecus beneficium
gratiae . . . regenerant hominem”) et Quaest. in Hept. 3. 84 (“Nam sine ista sanctifica­
tione invisibilis gratiae, visibilia sacramenta quid prosunt?”). Attamen, ea definitio
invenitur tota secundum omnia sua verba, etsi non sub forma definitionis, in Epist. 105
(ad Donatistas), c. 3, n. 12: "Si autem [minister] malus est, operatur per illum Deus
visibilem sacramenti jormam, ipse autem donat invisibilem gratiam” (ML 33. 401). ex
quibus verbis immediate sequitur sacramentum esse visibilem formam invisibilis gratiae
Unde ea definitio, quantum ad suum contentum est vere ac tota Augustini, quamvis
sub propria forma definitionis primo prolata fuerit a Berengario.

salutem eorundem sacramentorum operatur, unde et a secretis vir­
tutis, vel a sacris, sacramenta dicuntur.”75

Usque ad Petrum Lo mb ardum (f 1160) inclusive, theologi super
fundamentum harum definitionum, praecipue explorarunt ac deter­
minarunt duo sacramenti elementa, seu signum, cui tribuerunt com­
muniter nomen sacramenti, et signatum, seu gratiam invisibilem sub
visibili forma sive signo contentam. In altera vero medietate saec. 12,
attentio theologorum peculiariter attracta fuit ad considerationem
tertii elementi, quod inveniebatur in sacramentis Baptismi et Ordinis,
illius scilicet permanentis effectus quem Augustinus videbatur accipere
pro ipso sacramento cuique etiam nomen characteris intime coniungebat; diuturna enim controversia de validitate simoniacarum ordina­
tionum, vix tum extincta et ab ipso Lombardo nondum decisive re­
soluta, in medium attulerat magnam messem traditionalium textuum,
praesertim S. Augustini, in quibus Baptismus et Ordo exhibentur
non tantum ut exteriores ritus sed etiam ac praecipue ut quaedam
consecrationes et sacramenta permanentia. Inde pluribus theologis
(Praepositino, Anonymo Summae de schola Praepositini, Petro de
Capua, Stephano Langton, Guidoni de Orchellis) visum est vocem
sacramenti esse ambiguam imo potius significare praefatum permanen­
tem effectum quam exteriorem ritum,7® secus ac antea concipiebatur,
ac consequenter praefatas augustinianas definitiones “Signum sacrum,
vel signum rei sacrae” et praecipue “Visibilis forma invisibilis gratiae”
non convenire proprio definito, quod secundum se nec est proprie
signum nec a fortiori aliquid visibile. Ne tamen viderentur contradi­
cere aut reicere praefatas communiter ac stabiliter receptas defini­
tiones, isti doctores conati sunt eas uno vel alio modo explicare ac
retinere, dicentes vel eas esse incompletas seu non convenire ipsi
definito, quod est invisibilis effectus, vel eas huic effectui convenire
non ratione sui sed ratione ritus exterioris, vel eas assignari per
causam sacramenti potiusquam per ipsum sacramentum (Glossae
Pseudo-Petri Pictaviensis, Pseudo-Stephanus Langton, Huguccio,
Petrus de Capua, Langton, Guido de Orchellis).
” Hacc definitio, quamvis non sit directe augustiniana sicut aliae duae, non caret
augustiniana inspiratione; fundatur remote in textibus Augustini (Dc catech. rud. 26.
50; Scrm. 272; Epist. 55. 2; et 98. 2; Quaest. in Hept. 3. 84, cit. in tract. Dc sacr. in
genere 43 sq.), proxime vero in verbis Pseudo-Gregorii (probabiliter Claudii, abbatis
classitanae urbis, discipuli Gregorii M., -J- 601), In 1 Reg., 1. 6, c. 3, n. 21: “Spiritus
quippe Domini post unctionem dirigitur: quia foris sacramenta percipimus, ut intus
sancti Spiritus gratia repleamur” (ML 79. 459).
’*Frac positions: “(Ille effectus] magis proprie dicitur baptisma”; Petrus dc Capua:
“Ille character est sacramentum”; Stephaniis Langton: “[Non aqua, sed] character est
sacramentum principale”; G nido de Orchellis: “Character ibi dicitur proprie sacra­
mentum.”

Nihilominus, anterior conceptio, praecipue Hugonis a S. Victore,
Summae Sententiarum et Petri Lombardi, de sacramento consistente
principaliter et essentialiter in ipso ritu exteriori, et de aptitudine
ac propria ratione praefatarum duarum definitionum, vi tanti impetus,
qui usque fere ad annum 1225 perduravit, solide restitit, ac tandem,
opera praecipue Guilelmi Altissiodorensis (suam Summam auream
scribentis inter 1222 et 1227), definitive triumphavit. Quod autem de
ea disceptatione subinde remansit, est appellatio et conceptus sic dicti
rei-ct-sacramenti, quatenus praefatus permanens effectus retinuit ali­
quo modo nomen sacramenti, quasi aliquid diminutum in ratione
sacramenti, ac medium inter sacramentum et rem; quae quidem fuit
ulterior evolutio ipsius nominis res-et-sacramentum vel sacramentumet-res: nam primitus sub hoc nomine venerat ipsum Corpus Christi,
ob antiberengarianan reactionem considerandi hoc Corpus ut verum
elementum sacramentale, quod ideo vocatum est sacramentum simul
et res, in oppositione ad species panis quae sunt sacramentum tantum
{Sententiae Anselmi, Summa Sententiarum, Sententiae Divinitatis,''
Petrus Lombardus, Stephanus Augustodunensis, ac tandem ipse Inno­
centius HI); subinde, iam tempore Petri Lombardi idem nomen ac
conceptus tributum est interiori poenitentiae a quibusdam innominatis
doctoribus, ut refert nec reprobat idem Lombardus: tandem, post
praefatam disceptationem de Baptismo, nomen tributum est ipsi
characteris Baptismi (primo, ut videtur ab Hugone a S. Charo,
scribente suum Commentarium in Sententias circa 1230-1232), et a
sequentibus theologis extensum est uniformiter ad characteres Con­
firmationis et Ordinis, et quidem in pleno sensu vocis sacramenti,
seu tum signi tum causae, ut maxime apparet ex littera S. Thomae
”Sententiae Anselmi ex priori parte saec. 12: “Est tamen Christus et sacramentum
et res sacramenti. Corpus enim eius quod diversis respectibus visibile et invisibile dicitur,
res est visibilis sacramenti; sacramentum panis caelestis et invisibilis quo vivunt angeli”
(ed. J. Bliemetzreider, Bcitrage XVIII [1919] 116).
Anonymus Summae Sententiarum (ex schola Hugonis a S. Àictore, scribens 11401146), primus, ut videtur, exhibet etiam trinam formulam: sacramentum tantum, sacramcntum-ct-res, res-tantum: “Tria hic considerare oportet: unum quod est sacramentum
tantum, alterum quod est sacramentum et res sacramenti, tertium quod est res tantum.
Sacramentum et non res, sunt species visibiles. . . Sacramentum et res, ipsum corpus
Christi et sanguis: res quantum ad illas species quibus significatur. Haec res iterum
sacramentum est alterius, scilicet unitatis capitis et membrorum quam efficit fides cor­
poris et sanguinis Domini; et ista res sacramenti virtus appellatur. Dicitur etiam spiri­
tualis caro Christi” (tr. 6, c. 3, ML 176. 140. Ipse Hugo Victorious, -f- 1141, eandem
doctrinam et distinctionem fecerat, sed non sub his vocibus, De sacramentis, 1. 3, p. 3,
c. 7, ML 176. 466).
Sententiae divinitatis (circa 1145): “Tria hic consideranda sunt: unum quod est sacra­
mentum tantum, alterum, quod est sacramentum ct res sacramenti, tertium quod est res
tantum. . . Species illae panis ct vini . . . sunt sacramenta duarum rerum, scilicet corporis
Christi, quod sumpsit dc virgine, ct corporis, scilicet quod est ecclesia” (cd. B. Geyer,
p. 135).
Alii doctores, incipiendo ab ipso Petro Lombardo, ab his manifeste dependent

■

226

DE CAUSIS EXTRINSECIS ORDINIS

(cf. referendas in tractatu De sacr. in genere 322, in nota, ct ibidem
dicta).

Ceterum, praecipuus fructus illius disceptationis fuit praecise evo­
lutio doctrinae de sacramentali charactere, sub ea determinata ratione
distinctionis characteris a ritu exteriori, sub qua adhuc desiderabatur
ad complendam doctrinam ipsius Augustini. Sive enim character di­
ceretur a quibusdam esse proprie aut principaliter sacramentum, sive
consideraretur ab aliis ut secundarium elementum relate ad exteriorem
ritum qui proprius esset sacramentum, ab omnibus tamen considera­
batur ut aliquid interius in anima, ab exteriori ritu omnino distinc­
tum, cui iam nomen ipsum characteris, olim ambigue ab Augustino
adhibitum, tanquam proprium ac inaequivocabile appellativum
tribuebatur.

Ea distinctio iam vivente adhuc Petro Lombardo fieri coepit, etsi
minus clare, quatenus significabatur Baptismus imprimere charac­
terem; Magister Simon scribit : “Baptismus | hominem] charactere
signat,” et Rufinus ait: “[Aliquis] baptizando imprimit signum regis
nostri.” Prima clarior distinctio invenitur in Glossis Pseudo-Pctri Pictaviensis (exaratis ante 1175), quae cetcroquin eam attribuunt cuidam
Magistro Pagano de Corbolio, coaevo Petri Lombardi (cf. infra, p.
229); eadem attributio refertur in alia Glossa eiusdem fere aetatis et
eiusdem probabiliter scholae Petri Comestoris (t 1178), et in quadam
Summa anonyma e schola Praepositini.™ Omnino clare eandem dis­
tinctionem proferunt, Pscudo-Alanus de Insidis: “Virtus baptismi
baptizato characterem imprimit,” Pseudo-Stephaniis Langton: “Sus­
cipit clericus cum ordinatur characterem quondam,” et Stephaniis
Langton: “In baptismo enim sine forma aquae visibilis non impri­
meretur character.” Signanter etiam eam proponunt quotquot com­
parant characterem cum effectu extremae unctionis (Hugitccio et
Praepositinus)] quotquot distinguunt in sacramento tria elementa
(Huguccio: aqua, ablutio et character; Pracpositinus: unum elemen­
tum significans nec manens, aliud significans et manens, tertium
significatum); quotquot dicunt sacramentum non esse aquam sed
’’Hinc prima acceptio nominis characteris in moderniori sensu, seu ad designandum
non ipsum sacramentum sed eius distinctum ac indelebilem effectum, probabiliter tii
buenda est huic Magistro Pagano, cuius opera vel potius doctrina nonnisi per transeuntes
eas allusiones noscuntur. Cf. A. M. Landcraf, "Untersuchungen zur Gelehrtengcschichte
des 1? Jahrhunderts,” Miscellanea Giovanni Mercali II (Città dei Vaticano 10
*16)
260
276. Ipse Pdrin 1'ictaviensis (scribens ante 1176: cf. infra, p. 229) nondum utitur no­
mine characteris sed "passione abluti" (seu ablutione ut passione subiecti); pariter
Magister Marlinn.s (adhuc circa initium saec 13) ignorat nomen characteris atque mere
comparat effectum relictun a Baptismo vinculo cuidam coniugali inter animam et Deum.
Cf. eundem Landgraf, "Die frühscholastischc Definition der Taufc,” Gregorianum
XXVII (1946) 218.

ipsum characterem (Glossae Pseudo Petri Pietaviensis, Langton, Guido
de Orchellis); quotquot dicunt characterem esse quid interius et in­
visibile ac ideo ei non convenire vulgatas definitiones sacramenti seu
signum et visibilem formam (Glossae Pseudo Petri Pietaviensis,
Pscudo-Langton, Hnguccio, Petrus de Capua, Langton, Guido de
Orchellis; cf. supra, p. 224) ; quotquot significant characterem, secus
ac exteriorem ritum, permanere, “inesse homini” (Prae positions),
“adhaerere ei inseparabiliter” (Hnguccio), “imprimi” (Pseudo-Alanus,
Petrus Cantor, Langton, Altissiodorensis, Alverniensis), “imprimi
animae” (expressio definita a Cone. Trid.; Petrus de Capua, Guido
dc Orchellis et Robert us Curtonus (pii notanter ait: “Tria sacramenta
. . . imprimut characterem. . . Anima fidelis antequam hos characteres
suscipiat, quasi informis est. Sed quam cito baptizatur, quasi nova
forma et sculptura novi characteris signatur. Deinde in confirmatione
fortiori signaculo quasi charactere novae armaturae roboratur. Tertio
dignioris ordinis charactere quasi vexillo praelationis et quodam privi­
legio insignitur”); quotquot tandem dicunt rationem initerabilitatis
sacramenti esse ipsam permanentiam characteris: id primus asseruisse
videtur Petrus Cantor (f 1197), vel aliquis de eius schola, inquiens:
“Sed in sacramento . . . character imprimitur, et ideo non iteratur,”
cui concinit inter alios Guido de Orchellis, hanc regulam assignans:
“Unde regula est quod ubi character imprimitur, sacramentum non
iteratur; ubi vero non imprimitur, iterabile est sacramentum.”

Quod attinet ipsam essentiam characteris, iam in hac periodo in­
cipit rudimentaliter ac veluti transeunter quaestio de ea moveri. Et
primo quidem, ipsa ratio signi vel signaculi a quibusdam premitur,
sub ratione signi distinet ivi fidelis a non fideli (Glossae Pseudo-Petri
Pietaviensis, Stephaniis Langton: “Character discretionis.” Guido de
Orchellis, Mtissiodorensis) ; Guilelmus tamen Alverniensis huic pro­
prietati peregrine contradicit, quia, ut ait, haec convenit cuicumque
qualitati et praeterea, si omnes essent baptizati, character non esset
distinctivus. Ratio signi dis posit ivi ad gratiam, quae explicite urgetur
ab Altissiodorensi, peregrine pariter impugnatur ab Alverniensi, qui
tamen id intelligit de charactere ut proprie dicta causa efficienti
gratiae. Ratio vero signi configurat ivi nondum apparet apud hos auc­
tores, mox tamen emphatice proponenda in magistralibus definitionibus
characteris quae circa idem tempus vulgari coeperunt, ut dictum est
supra (pp. 102-105).
Intimius aliqui de essentia inquirere coeperunt sub ratione ipsarum
formularum aristotelicorum praedicamentorum; ita iam Petrus Pic­
taviensis (scribens ante a. 1176) ait: “Sed si veniatur ad districtam

inquisitionem quid illud [i.e. character] sit, an substantia, an accidens,
difficile est signare quid,” et pariter Petrus de Capua (circa a. 1201)
eandem quaestionem dubitative proponit: “Sed utrum character ille
sit substantia vel accidens, an habeat suum existendi modum, ut
essentialia, dubium est. Potest tamen dici, quod sit quoddam spirituale
accidens”; Petrus Cantor vero (1192-1197) characterem reponit inter
ea quae “non continentur in aliquo praedicamento nec sunt substantia
vel accidens” et Magister Martinus (ca 1200) magis clare negat
characterem reduci posse ad aliquod praedicamentum, cum distinctio
praedicamentorum non respiciat res supernaturales sed naturales:
“Hoc sacramentum non est praedicamentalis res. Non enim substantia
vel accidens vel substantialis differentia est. Haec enim nomina et
verba locum habent circa ea, quae naturaliter sunt”; Guilelmus
Alverniensis adhuc circa a. 1228 testatur: “lam consenserunt sacri
doctores in hoc, quod praeter gratiam . . . imprimatur character, licet
non declaraverint, nec fecerint scire quid ipse character sit specie, etsi
tamen dicant ipsum esse in genere qualitatum.” Prima tentamina
ulterius determinandi hanc quaestionem, mox a maioribus theologis
medii saec. 13 late ac subtiliter agitandam, debentur Guilelmo Altissiodorensi, Alexandro Halensi et Guilelmo Alverniensi, quorum prior
reponit characterem in genere passibilis qualitatis, alter in genere
figurae, tertius vero ambigue assimilât essentiam characteris consecra­
tioni basilicae, inde probabiliter sternens viam posteriori quorundam
opinioni quod character consistat in mera relatione, subinde a Scoto
et Durando magis determinandae, sive potius evacuandae, per con­
ceptum cuiusdam relationis extrinsecae, vel merae rationis (cf. infra,
pp. 235-237).
En praecipui textus, qui praefatam evolutionem doctrinae de charactere inter
annos circiter 1150 et 1230 ostendunt (alii plures addi possunt, praecipue ex
adhuc ineditis operibus):™
lam MAGISTER SIMON, scribens eodem fere tempore ac Petrus Lombardus,80
bis loquens de charactere Baptismi, videtur distinctionem inter sacramentum et
characterem suggerere, quatenus ait Baptismum signare christianos charactere
et praecipue quatenus instituit comparationem inter characterem et effectum
Extremae Unctionis. “In baptismo quippe caractère sui regis baptizatus insignitur,"
“Baptismus hoc saeculum ingredientes Christi caractère signat; unctio egredientes
divinae visioni représentât.”81 Ceterum anonymus Tractatus de septem Ecclesiae
sacramentis, eiusdem scholae ac Magister Simon, scribens paulo post (inter 1160
”Cf. apud Brommcr, Galot, Gillmann, Haring, Landgraj, et Van den Eynde, op. cil.
supra in p. 218.
” Petrus Lombardus scripsit suas Sententias circa 1155-1157 vel paulo ante; Magister
Simon vero scripsit inter 1145 et 1160, iuxta editorem Weisweiler.
“ Tractatus de sacramentis, apud H. Weisweiler, Maître Simon et son groupe 'De
sacramentis’ (“Spicilegium sacrum lovanicnse,” fasc. 17, Louvain 1937) 6, 43; cf. bdx,
Ixxxix-xci.

et 1175) loquitur de charactere Baptismi in generali adhuc et ambiguo sensu
augustiniano, iuxta quem de solo exteriori ritu directe intelligi potest.

RUFINUS canonista, Summa decretorum (inter 1157 et 1159), Causa 1, q. 1,
c. 97: “Eadem ratione, si iste in heresi, quasi furtim et non militans in ecclesia,
baptizando impresserit alicui signum regis nostri, scilicet Christi, caracterem
utique militie Christiane, non est illud sacramentum repetendum, sed appro­
bandum.”82

PETRUS COMESTOR (vel Manducator; φ 1178), Sententiae de sacramentis
(inter 1165 et 1170), nihil directe dicit de charactere, sed loquitur de initerabilitate trium sacramentorum, appellans notum Augustini principium quod nulli
sacramento facienda sit iniuria: “Hoc sacramentum [Confirmationis] non est
iterandum, sicut nec baptismus nec ordo. Unde Augustinus: ‘Nulli sacramento
facienda est iniuria.’ Quod fieri putatur quando non iterandum iteratur. Sed utrum
nullum [sacramentum] possit vel debeat iterari, postea dicetur. De ordine vero
et baptismo dicit Augustinus quod ‘neutrum licet iterari.’ Quod et de confirma­
tione tenendum est.”83
PSEUDO-PETRUS PICTAVIENSIS in Glossis super Sententias Petri Lom­
bardi (exaratis ante 1175; olim communiter attributis Petro Pictaviensi j- 1205,
sed incerti auctoris scribentis probabiliter ante ipsum Petrum Pictaviensem. ac
dependentis potius a Petro Comestore) praebet fortasse primum documentum
characteris accepti in moderniori sensu. Ceterum, ipse huiusmodi acceptionem
attribuit antiquiori cuidam Magistro Pagano de Corbolio, coaevo Petri Lombardi
et familiari Petri Comestoris “M[agister] Paganus dicit, quod sacramentum est
caracter, quo distinguuntur fideles ab infidelibus.”84 Paulo ante, haec legitur
marginalis additio: “‘Sacramentum proprie dicitur quod ita etc.’ Sed obicitur:
in baptismo aut caracter est sacramentum, aut aqua. Si caracter, ergo est visibilis
forma invisibilis gratiae; si aqua, ergo aqua est ibi sacramentum. Solutio: hoc
dicitur, non quod omne sacramentum sit visibilis forma invisibilis gratiae, sed
quia omne sacramentum sit sub visibili forma, et hic quod est caracter(is)
attribuit aque.”85

Alia Glossa super Sententias (eiusdem aetatis ac pariter dependens a Petro
Comestore) similiter dicit: “‘Sacramentum,’ id est caracter secundum P[aganum]
magistrum de Corbolio, qui caracter tam bono quam malo imprimitur.”86 “Magis­
ter p[aganus] de Corbolio sic querit, cum sacramentum baptismi a quibusdam
dicatur ipsum elementum, a quibusdam tinctio passive, a quisbusdam character,
quid dicetur sacramentum confirmationis?”87
PETRUS PICTAVI ENSIS (j
* 1205; maximus inter discipulos Lombardi et
unus ex primis cius commentatoribus), in Sententiis (exaratis ante 1176), 1. 5,
c. 4, refert opinionem quorundam de charactere, omissa quidem voce characteris,
simulque innuit obscuritatem quae involvit essentiam illius effectus Baptismi:
“Propterea dicunt quidam quod baptismus est quiddam quod conflatur ex actione
abluentis et passione abluti, quod est a Deo et est opus Dei non hominis. Sed
“Apud H. Singer, Dic “Summa decretorum’' des Magister Rufinus (Paderborn 1902)
219.
“Apud R. M. Martin, Pierre le Mangeur ‘De sacramentis’ (“Spicilegium sacrum
lovanicnse,” fasc. 17, Louvain 1937) 31
*.
“Ms. Paris. Nat. lat. 14423, fol. 94, apud A. M. Landcraf, “Die friihscholastiche
Definition der Taufe,” Gregorianum XXVII (1946) 354.
Kibid., fol. 93.
“Ms. München Clm 22288, fol. 83, apud Landgraf, loc. cit.
*' Ms. München Clm 22288, fol. 86, apud H. Weisweiler, “Eine noue frühe Glosse zum
vierten Buch der Sentcnzcn des Petrus Lombardus,” Festschrift Grabmann: Aus der
Geisteswelt des Mittelaltcrs (Münster 1935) I 368sq., 371.

si veniatur ad districtam inquisitionem quid illud sit, an substantia, an accidens,
difficile est assignare quid, nec est aliquid quod expressiorem habeat similitudinem
cum illa interiori emundatione quam illa corporis ablutio” (ML 211. 1230).
ALANUS DE INSULIS (f 1203), Distinctiones dictionum theologicarum (ex­
aratae inter 1178 et 1195), ad vocem “Character”: “Character, figura. Dicitur
imitatio Antichristi, unde in Apoc. : ‘Et factum est vulnus saevum in homines
ac pessimum qui habent characterem,’ id est qui imitantur bestiam, id est Antichristum. Dicitur susceptio sacramentorum, unde fideles dicuntur habere Christianae
religionis vel fidei characterem” (ML 210. 737 sq.).

PSEUDO-ALANUS DE INSULIS (iuxta Grabmann: Nicolaus Ambianensis,
f non ante 1203), De arte seu articulis catholicae fidei, 1. 4, c. 5: “Cum virtus
baptismi baptizato characterem imprimat Christianum, qui nullo modo potest oblit­
terari reatu incurrente criminis recidivo, supervacuus esset baptismus iteratus.
Nam actum agere esset, si, quod habet Christianus, iterum ei conferretur, et sic
iniuria fieret sacramento” (ML 210. 614).

PSEUDO-STEPHANUS LANGTON, Summa Breves dies hominis (exarata
1180-1185): “Notandum est quorundam opinio de ordinibus. Dicunt enim plerique
quemlibet ordinem proprie dici sacramentum. Suscepit enim ut aiunt clericus
cum ordinatur caracterem quemdam, seu visibilem seu invisibilem, qui significat
appositionem gratie prime vel augmentum apposite, et dicitur tum ordo tum
sacramentum. Et secundum hoc non erit hec descriptio convertibilis cum suo
descripto: ‘Sacramentum est invisibilis gratie visibile signum.’”83
HUGUCCIO (j
* 1210), canonista, Summa in Decretum Gratiani (exarata circa
1190), part. 3, de consecr., dist. 2, c. 32: “‘Sacramentum visibilis forma in­
visibilis gratie’ id est, est visibilis species et significat invisibilem gratiam. . .
Sed quid de caractère baptismi, qui est sacramentum et est invisibile? Ideo dicunt
quod illa non est definitio sacramenti sed quaedam insufficiens assignatio.”89
“Notandum tria esse in baptismo, quorum quodlibet est sacramentum et dicitur
‘baptismus,’ scilicet aqua quae est visibile sacramentum ... et ablutio exterior facta
sub forma baptizandi a Christo instituta et character quidam dominicus qui Deo
auctore statim ex ipsa ablutione abluti et ablutione abluentis id est dum ille
abluit et iste abluitur innascitur seu fit in abluto et adhaeret ei inseparabiliter
perpetuoque in eo remanet, cum alia duo recedant. . . Unde haeretico redeunti
ad ecclesiam non datur baptismus, quia ab eo non recessit.”00 In part. 1, dist. 95,
c. 3: “Et ut dixi de chrismate, ipsum oleum [in Extrema Unctione] est sacra­
mentum et ipsa unctio et interior caracter.”01

PRAEPOSITINUS (f 1210, vel paulo post). Summa theologica (exarata 1206—
1210): “Dicimus quod in hoc sacramento [i.e. Baptismo] tria considerantur:
unum quod est significans et non manens, aliud quod est significans et manens,
tertium quod est significatum. Significans et non manens ipsa aqua; significans
et manens quoddam signaculum, quod inest homini ex hoc quod baptizatur in
forma ecclesiae; significatum gratia mundans. Et primum et secundum et tertium
dicitur baptisma; primum quia vim habet regenerativam, secundum quod in
forma ecclesiae confertur et gratiam interiorem operatur; tertium quia interius
“Ms. Cambrai lat. 402, fol. 110 r, apud D. Van den Eynde, “Les définitions des
sacrements pendant la première période de la théologie scolastique (1050-1235),"
Antonianum XXIV (1949) 476.
" Ms. Val. lat. 2280, fol. 340 v, apud Van den Eynde, loc. cit.
"Ms. Paris Nat. lat. 3892, fol. 384 v, apud Gii.mann, “Der sakramcntale Charakter
bei den Glossatoren Rufinus, lohannes Faventinus, Sikard von Cremona, Huguccio und
in der Glossa ordinaria des Dekrets,” Der Katholik XC (1910) I 305.
w Loc. cit.

abluit. . . Ubi auctores dicunt quod baptisma non potest quis amittere, de secundo
intelligitur. . . Sed medium magis proprie dicitur baptisma.”02 “Potest dici, quod
quoddam signaculum, quod ipsa unctione confertur, sacramentum est [scii. Ex­
tremae Unctionis], et tamen non oportet, quod semper remaneat. Tantum enim
tria sacramenta hoc debent, scilicet baptismus, confirmatio et ordo. Manet tamen,
ut quibusdam placet per annum. Unde, si contingat infirmum inungi et postea
infra annum infirmari et mori, non debet inungi denuo.”93

SUMMA anonyma e schola Praepositini: “Alii vero, ut magister Paganus de
Corbolio et alii dixerunt baptismum esse quemdam characterem.”04

PETRUS CANTOR (ψ 1197), Summa de sacramentis et animae consiliis (ex­
arata inter 1192 et 1197): “Queritur etiam, utrum [Extrema Unctio] possit
iterari. Et videtur. Omne enim sacramentum, in cuius collatione non imprimitur
aliquis caracter, iterabile est. Ut in collatione et susceptione eucharistiae non
imprimitur suscipienti aliquis caracter, et ideo frequenter suscipitur. Sed ubi
aliquis caracter imprimitur, ut in baptismo et ordine, non iteratur. . . Potest
tamen [Extrema Unctio] iterari, quia nullus caracter imprimitur, sicut nec in
sacramento penitentie. Sed in sacramento confirmationis caracter imprimitur, et
ideo non iteratur.”05
“Si autem queratur, quid sit ille baptismus, qui conflatur ex IUIor, sub­
stantia an accidens? si accidens, cui insit? vel si inest ei, quamdiu vivit? vel si
desinit esse statim, quando ministerium sacerdotis cessat, et ita aliud est illud
baptisma, aliud caracter baptizati anime impressus? Si hoc, inquam, queratur,
dicimus, quod non debemus ad hoc respondere, quia tria sunt genera substanti­
arum [intellige: sententiarum]; naturalis de naturalibus rebus; rationalis de
natura vocum, ut dialectica; moralis. Sola naturalia autem (?) in cathegoriis
continentur. Moralia autem et rationalia, ut matrimonium, baptismus, sillogismus,
argumentum nec [Ms habet ut] continentur in aliquo predicamento nec sunt
substantia vel accidens nec subsunt nec insunt. Si tamen dicitur, quod est quae­
dam qualitas, quae inest baptizato, quamdiu durat ministerium sacerdotis bap­
tizantis, et per eius brevem inherentiam imprimitur quidam caracter perpetuus,
non posset improbari.”90

Tamen in prima ac critica editione huius operis recenter publicata a J.-A.
Dugauquier atque exarata iuxta antiquissimum omnium manuscriptum bibliothecae
Troyes, uterque textus desideratur, qui proinde esse potest aliqua additio, facta
ab aliquo discipulo Cantoris; ceterum manuscriptus Parisiensis, in quo haec
additio invenitur, pertinet ad initium saec. 13. In praefata critica editione, haec
tantum de charactere leguntur: “Quid sit autem hoc sacramentum [Baptismi],
varie diversi diffiniunt. Quidam ipsam aquam et illam tantum que corpus con­
tingit. Alii caracterem quemdam ad quem quatuor concurrant: persona baptizantis
et persona baptizati, et materia elementi et intentio immergentis, Alii quod in­
tinctio. Dicit enim Augustinus quod baptismus est intinctio in aqua verbo vitae
"Ms. Vat. lat. 1174, fol. 58 r, apud Brommer, Die Lehre vom sakramentalen Charakler iit der Scholastik bis Thomas von Aquin inklusive (Paderborn 1908) 14 sq.
"Ms. Erlangen lat. 353, fol. 55 v, apud Landgraf, “Zur Frage von der Wiederholbarkeit der Sakramente,” Divus Thomas (Freiburg) XXIX (1951) 275.
"Ms. Vat. lat. 10754, fol. 33 r, apud Landgraf, “Eine neuentdeckte Summc aus der
Schule des Praepositinus,” Collectanea franciscana I (1931) 297.
"Ms. Paris Nat. lat. 9593, fol. 151 v, apud Landgraf, “Zur Frage von der Wiederholbarkeit der Sakramcnt,” Divus Thomas (Freiburg) XXIX (1951) 273, in nota.
MMs. Paris Nat. lat. 9593, fol. 152 v, apud Landgraf, “Die friihscbolastische Defini­
tion der Taufe,” Grcgorianum XXVII (1946) 366.

sanctificata. Apud antiquos tamen celebrior fuit illa opinio de aqua quod ipsa
sit sanctificata et in usum intingendi aliquem assumpta sit sacramentum.”07
MAGISTER MARTINUS (floruit eodem tempore ac Praepositinus et Petrus
Cantor), Summa theologica (ca 1200): “Ad illud, quod tertio quesitum est,
dicas, quod hoc sacramentum non est predicamentalis res. Non enim substantia
vel accidens vel substantialis differentia est. Hec autem nomina et verba locum
habent circa ea, que naturaliter sunt. Hoc autem sacramentum et sacramenta
cetera supra merita (!) naturam (!) sunt inferiorum nec ex virtute nature in­
ferioris fiunt, set superioris gratie. Eodem modo solve, si obiectum fuerit de
sacramento ordinis et coniugii. Contentus autem sit, qui opponit hac solutione
nec minus (!) instet propter simplices, quia non expedit ita subtiliter incedere
inter uteros pregnantium. Ad quartum dicas, quod baptismus non est in corpore
vel in anima, sed in persona.”08
PETRUS DE CAPUA (j- 1242), Summa theologiae (exarata 1201-1202, vel
forte paulo ante): “Praeterea caracter, cum non sit visibilis, non videtur alicui
esse sacramentum, id est signum. ‘Sacramentum enim est invisibilis gratie visibilis
forma,’ ut tradit auctoritas. Responsio. Non est hec descriptio sacramenti, set
qualiscumque assignatio; nam et corpus Christi est sacramentum Ecclesiae, cum
tamen non videatur.”00 “Nos dicimus, quod quidam caracter, [qui] imprimitur
in anima baptizati, est sacramentum, et illud semper remanet in ipso. Set utrum
caracter ille sit substantia vel accidens, an habeat suum existendi modum ut
essentialia, dubium est. Potest tamen dici, quod sit quoddam spirituale accidens.
Set, si ille caracter est spirituale, ille, qui ficte accedit, non videtur suscipere
aliquid spirituale. Ergo nec illum caracterem. Non ergo suscepit sacramentum
baptismi, cum ille caracter sit sacramentum. . ,”*
1
ROBERTUS CURTONUS (f 1219; praecipuus discipulus Petri Cantoris),
Summa theologiae (ca 1204): “Solutio: Quaedam sacramenta sunt cum impressura
caracteris, ut baptismus, confirmatio, ordo, et illa semel collata non sunt iteranda.
Alia sunt cotidiane necessitatis contra ruinas nostre fragilitatis, ut penitentia,
eucharistia, extrema inunctio. Et quia cotidianis contra infirmitates nostras egemus
remediis, ideo sepius iteramus huiusmodi sacramenta.”2
“Est ergo baptismus character sive signaculum quoddam Christianae religionis
consideratum sive confectum ex forma verborum et substantia elementi et in­
tentione baptizantis.” “Confirmatio prout hic accipitur est signaculum Christianae
religionis ex intentione et officio confirmantis et verborum benedictione et chrismatione proveniens.” “Sunt autem ut praediximus tria sacramenta quae imprimunt
characterem: primum est baptismus, secundum confirmatio, tertium ordo. Baptis­
mus imprimit characterem ingressuris, confirmatio pugnaturis, ordo vexillum duca­
tus aliorum gesturis. Nam anima fidelis antequam hos characteres suscipiat, quasi
informis est. Sed quam cito baptizatur, quasi nova forma et sculptura novi
characteris signatur. Deinde in confirmatione fortiori signaculo quasi charactere
novae armaturae roboratur. Tertio dignioris ordinis charactere quasi vexillo
praelationis et quodam privilegio insignitur.” “Aliquis cum ficte accedit ad
baptismum recipit characterem, sed adveniente gratia sortitur in eo effectum
baptismus et tollitur omnis culpa.”3
M Apud J.-A. Dugauquier, Sumina de sacramentis et animae consiliis. Première partie
(Louvain 1954) 97; cf. xci sq.
“Ms. Paris. Nat. lat. 14556, fol. 352, apud Landgraf, “Die friihscholastische Definition
der Taufe,” Gregorianum XXVII (1946) 218 sq.
wMs. Vat. lat. 4304, fol. 63 r, apud Van den Eynde, loc. cit. (supra, in p. 230).
1 Ms. München Clm. 14508, fol. 57 v, apud Landgraf, “Zur Frage von der Wiederholbarkeit der Sakramente,” Divus Thomas (Freiburg) XXIX (1951) 280.
* Ms. Bruges lat. 247, fol. 150, apud Landcraf, loc. cit.
’ Apud Brommer, Die Lchre vom sakramentalen Charaktcr in der Scholastik bis
Thomas von Aquin inklusive (Paderborn 1908) 16 sq.

STEPIIANUS LANGTON (Longodunus; archiep. cantuaricnsis et cardinalis;
discipulus Petri Comestoris; j- 1228), Commentarius in Sententias (exaratus circa
initium saec. 13), 1. 4 [dist. 1]: “‘Visibilis forma.’ Ergo ipsa aqua baptismi est
sacramentum. Quod non est verum, quia caracter est sacramentum principale.—
Responsio: Id est sacramentum est et fit in re visibili et attribuit sacramento,
quod rei est, mediante qua fit sacramentum.” “Queritur ergo, quid in circum­
cisione sit sacramentum. Videtur, quod caracter, sicut in baptismo. — Contra:
Nulla est similitudo caracteris ad rem sacramenti, scilicet peccatorum remissionem,
quia caracter alicuius rei impressionem aliquam notat et sic ponit; peccatorum
remissio ablationem notat et nullius rei impressionem. — Responsio: Secus in
circumcisione quam in baptismo. Principalis effectus circumcisionis est tollere
et significat ablationem peccatorum. Si ergo similitudo sit inter sacramentum et
rem, circumcisio, id est ipsa passio circumcisi est sacramentum, non caracter,
quia in circumcisione nullus est caracter. . . Baptismus vero caracterem habet
pro sacramento, quia principalis eius effectus est dare gratiam ex virtute sui.
Et ideo caracter est sacramentum in baptismo.”4
Quaestiones theologicae (ab eodem exaratae circa 1203-1206): "Sed quare
potius hoc sacramentum [Extremae Unctionis] iteratur quam ordo vel baptismus.
In baptismo imprimitur caracter discretionis, in ordinibus caracter excellentie.
Si sacerdos iteraret vel episcopus, aut imprimeret caracterem aut non. Si non
imprimeret, nichil faceret. Si imprimeret, ergo nullum alium quam istum. Ergo
similiter nihil faceret. Et ideo generaliter nullum sacramentum imprimens est
iterandum; nec etiam confirmatio propter causas predictas.”5

Ibid: “Sacramentum sic describitur ab Augustino: ‘Sacramentum est invisibilis
gratie visibilis forma.’ Sed si est descriptio, ergo convenit cuilibet sacramento:
et hoc fere falsum in omnibus sacramentis. Quia caracter est sacramentum in
baptismo, non tamen est visibilis forma, quia non est forma. Sic nec caracter
ordinis. Sic corpus Christi est sacramentum unitatis Ecclesie, non tamen est
visibilis forma. . . Solutio. Descriptio illa data est per causam. Sicut dicitur
‘Dies est sol lucens super terram,’ quia ubi est dies est sol etc., ita dicitur quod
sacramentum est visibilis forma, quia ubi est sacramentum est aliqua visibilis
forma: illa est causa sacramenti sicut sol est causa diei, et ideo dixit ‘quasi
causa.’ In baptismo enim sine forma aque visibilis non imprimeretur caracter.
In corpore autem Christi bene concedimus, quod ibi sit visibilis forma, sed non
est visibilis nisi oculis glorificatis. Ad hoc tamen quod sit sacramentum, exigitur
quod ibi sit forma visibilis etiam oculis non glorificatis; unde si nullus esset
panis, corpus Christi non esset sacramentum, id est, si nulla forma panis esset.”6
GUIDO DE ORCHELLIS (f non post 1233; probabiliter ante 1229), Summa
dc sacramentis et officiis Ecclesiae (exarata inter 1215 et 1220) ceteris omnibus,
qui ante Guilelmum Altissiodorensem floruerunt, abundantius et absolutius scribit
de sacramentali charactere. Guido in sua doctrina pendet a Stephano Langton,
sicut Altissiodorensis ab ipso Guidone.
Definitio characteris Baptismi: “Character ... est signaculum fidei, dis­
tinguens inter fidelem et infidelem.”7
Proprie sacramentum Baptismi consistit in ipso charactere: “Restat videre
‘Apud A. M. Landgraf, Der Sentenzenkommentar des Kardinals Stephan Langton
(Münster, Westfalen 1952) 147, 149 sq.
‘Ms. Paris. Nat. lat. 14556, fol. 266, apud Landgraf, “Zur Frage von der Wiederholbarkeit der Sakramente," Divus Thomas (Freiburg) XXIX (1951) 280.
‘Ms. Cambridge S. John’s Coll. 57, fol. 262 v, et Ms. Paris. Nat. lat. 1456, fol. 194 v
—195 r, apud Van den Evnde, “Les définitions des sacrements pendant la première
période de la théologie scolastique (1050-1235),” Antonianum XXIV (1949) 478.
’ Guidonis de Orchellis Tractatus dc sacramentis ex eius Summa de sacramentis et
officiis Ecclesiae (cd. D. et O. Van den Evnde, St. Bonaventure, N. Y. 1953) 23,

quid sit baptismus. Videtur enim quod sit aqua. . . Augustinus dicit quod ‘accedit
verbum ad elementum et fit sacramentum.’ Ergo elementum est sacramentum.
Aliorum autem opinio fuit quod ablutio sit sacramentum. . . Sed quod non sit
sacramentum, sic ostenditur. . . Tam aqua quam ablutio desinit esse in baptizato.
Sed baptismus non desinit esse, vivente baptizato. Ergo nec aqua nec ablutio
est baptismus. . . Sunt igitur ibi tria quorum quodlibet baptismus dicitur: aqua,
propter virtutem regenerativam ; character qui imprimitur animae, magis proprie
dicitur sacramentum, eo quod est signaculum fidei, per quod discernitur fidelis
ab infideli; dicitur etiam gratia sacramentum, quae interius abluit. . . Dicimus
ergo quod character ibi proprie dicitur sacramentum. Nomen tamen baptismi
quandoque complectitur ista tria: aquam, characterem et interiorem munda­
tionem.”8*
Huic non obstat definitio sacramenti tradita ab Augustino, iuxta quam sacra­
mentum est invisibilis gratiae visibilis forma: “Haec descriptio multiplicem vide­
tur habere calumniam. Nam in baptismo character animae impressus est sacra­
mentum, qui tamen non est visibilis forma. . . Ad hoc dicimus quod in rei
veritate definitio data est per causam. Dicitur enim sacramentum visibilis forma,
quia ministratur mediante visibili forma: quod enim est unius attribuitur adiuncto,
sicut Augustinus utitur in descriptione orginalis peccati, ubi dicit quod orginale
est quod transit reatu et remanet actu: quod enim est ipsius fomitis attribuitur
adiuncto, id est originali. Sic et in praemissa descriptione.”0
Character est indelebilis: “Quaeritur utrum Lazarus, revocatus ad vitam, debuit
rebaptizari. . . Ad quod dicimus quod non debuit rebaptizari, quia non est solutus
baptismus in morte, cum character sit impressus animae.”10

Pariter sacramentum Confirmationis consistit in ipso charactere: “Sed quaeritur
quid sit in essentia confirmationis sacramentum: utrum videlicet unctio ipsa, et,
si unctio, utrum scilicet unctio inungentis actio, vel passio inuncti. . . Ad quod
dicimus quod character est ibi sacramentum, et . . . est signum agilitatis seu
strenuitatis in pugna.”11
Character Confirmationis praerequirit characterem Baptismi “Dicimus quod
si aliquis non esset baptizatus et tamen crederet se esse baptizatum, si talis
confirmaretur, gratiam quidem Spiritus Sancti reciperet, sed non characterem.
Unde confirmatio in tali effectum haberet quantum ad gratiae infusionem, non
quantum ad characteris impressionem; sicut de presbytero non baptizato, qui
potest recipere gratiam sed non ordinem.”12
Definitio Ordinis: “Ordo autem sic describi potest: Ordo est sacrum signaculum,
quo spiritualis potestas ordinato confertur.’ Sicut enim in Veteri Testamento
aliquo signo distinguebantur levitae, sic in Novo Testamento aliquo charactere
distinguuntur qui divinis officiis mancipantur. Ille autem character signum est
praeeminentiae.”13
Sacramentum Ordinis consistit in ipso charactere: “Posito quod adhuc viveret
Aaron, quaeritur utrum esset reordinandus ad hoc quod posset conficere corpus
Christi. Nam cum in sacerdotio Aaron impressus esset character, illud, id est
sacramentum, non deberet iterari: haec est enim causa quare non iteratur baptis­
mus vel confirmatio. Ergo videtur quod non esset Aaron reordinandus, cum duo
characteres eiusdem speciei non possint esset in anima. . . Dicimus quod revera
reordinandus esset Aaron, et quod character veteris sacerdotii et character novi
non sunt eiusdem speciei sed diversarum.”14
Tantummodo in his tribus sacramentis character imprimitur: “Dicimus quod
tam in baptismo quam in confirmatione character imprimitur, in extrema vero
unctione nequaquam. Unde regula est quod ubi character imprimitur, sacramentum
* Ibid. 24 sq.
’ Ibid. 4.
10 Ibid. 42 sa.

11 Ibid. 52 sq.
"Ibid. 55.
"Ibid. 172.

"Ibid. 179.

non iteratur; ubi vero non imprimitur, iterabile est sacramentum, sicut patet
in sacramento corporis Christi, in poenitentia, in extrema unctione.”15*

GVILELMUS ALTISSIODORENSIS (φ 1231),10 Summa aurea (exarata inter
1220 et 1227), praecedentium doctorum conceptus magis determinat. L. 4, tr. 3,
c. 1: “Verus baptismus character est vel characterem imponit.” Ibid., c. 2:
“Quidam . . . dicunt, quod aqua inquantum abluens, sive ablutio aquae est
baptismus. . . Dicunt alii quod baptismus est quoddam permanens, scilicet charac­
ter impressus animae ad distinguendum hominem baptizatum a non baptizato:
sicut circumcisio distinguebat ludaeum a Gentili. . . Nobis videtur dicendum,
quod nec sola aqua abluens vel ablutio aquae est baptismus nec solus character:
sed illa duo ita quod utraque sunt unus baptismus et unum sacramentum
ab unitate gratiae signatae, licet diversa sint secundum essentiam.” Attenta
vulgata definitione, iuxta quam sacramentum est visibilis forma invisibilis gratiae,
“aqua abluens vel aquae ablutio propriissime est sacramentum baptismi”; nihil­
ominus hoc secundario convenit etiam characteri, sub ratione causae materialis
dispositivae ad gratiam, quatenus nempe, “character baptismalis est summa et
consumptissima praeparatio materialis ad infusionem gratiae: sicut in embrione
summa organizatio vel aliquid utile [? simile] eius est summativa praeparatio qua
habita necesse est animam infundi.” “Baptismus est ultima praeparatio animae
ad suscipiendam gratiam. Est enim illuminatio, ut dicit Dionysius, et figuratio
animae, qua figuratur anima et habilitatur summa habilitatione ad suscipiendam
gratiam: ergo sicut cum in utero matris formatus est foetus, et figuratur summa
et ultima organizatione, necesse est infundi animam, ita cum baptizatus est
parvulus, necesse est infundi gratiam.”17 “Ad illud quod quesitum est cuiusmodi
qualitatis sit caracter, dicimus quod sicut claritas vel illuminatio aeris est passio
vel passibilis qualitas ipsius aeris, ita caracter ille, cum sit illuminatio sicut
dicit Io. Damascenus, passibilis qualitas est anime, et est illuminans sinderesim;
facilius enim videt sinderesis, per caracterem illum quid faciendum et quid non
quam si non haberet caracterem illum.”18

GUILELMUS ALVERNIENSIS (vel Parisiensis; f 1249),19 Tractatus de sacra­
mentis (ca 1228), qui sunt vera quaedam diffusa encyclopedia de hac materia,
agens de Ordine (c. 7), confitetur existentiam characteris, sed de eius absoluta
indelebilitate videtur dubitare, imo positive putare quod ille character (aliter
ac character Baptismi) possit per Ecclesiae auctoritatem, ope degradationis sive
depositionis ordinati, deleri: “Manifestum ergo est ex his, quod si fuerit intentio
ecclesiae auferre, seu abolere characteres ordinum exauctoratis, et depositis, si
u Ibid. 168; cf. 43 et 145, ubi character denegatur Matrimonio et Poenitentiae.
’* Guilelmus, doctor ac regens parisiensis, fuit praeses commissionis a Gregorio IX
institutae ad examinanda opera Aristotelis. Eius Summa non est merum commentarius
in Petrum Lombardum, sed opus vere originale, caque scientifica forma praeditum qua
de propinquo accedit ad magna opera scholastica mox proditura. Una cum Guilelmo
Alverniensi, ipse dici potest veluti pons inter binas periodos mediaevalis Scholasticae,
quarum unam dominatur Petrus Lombardus, alteram Thomas Aquinas.
"Apud Brommer, op. cit. (supra, in p. 231) 48-69, ubi tota Altissiodorensis doctrina
exponitur. Cf. etiam Landcraf, “Die Friihscholastische Definition der Taufe," Gregorianum XXVII (1946) 370-372; J. Galot, La nature du caractère sacramentel (Bruges
1956) 69-80.
“Apud Galot, ibid. 73.
’’Guilelmus, magister parisiensis, nominatus est episcopus eiusdem civitatis a. 1228,
quo fere tempore edidit suum tractatum de sacramentis. Est immediatus praecursor
Magnae Scholasticae, incoeptae ab .Alexandro Halcnsi, (-f- 1245), qui eodem tempore
docuit Parisiis usque ad a. 1238 scripsitquc suum originale ac noviter inventum opus
Glossae in Quatuor libros Sententiarum ante a. 1234, imo inter 1223 et 1227, iuxta
editores Quaracchianos, fere proinde eodem tempore quo prodibat Summa aurea Guilelmi
Altissiodorensis a qua tamen ca Glossa dependet. Unde opera Altissiodorensis, Alverniensis et Halcnsis nonnisi brevissimo temporis intervallo successive prodierunt.

postmodum restitui obtinuerint, iterum ordinandi, ct ordinum signaculis im­
primendi, seu signandi sunt, utpote in quibus ministcro ecclesiae foris agente, et
virtute divina intus operante, characteres ordinum aboliti fuerant penitus, ct
abrasi, alioquin cxauctoratio, et depositio nihil aliud esse viderentur, quam ab
ipsa exccutione perpetua suspensio. . . Quae autem sit intentio ecclesiae in opere
exauctorationis, et depositionis, ab ecclesia Romana discendum est. . . Propositum
vero nostrum non est hic vel canones factos exponere vel contrarias opiniones
doctorum ipsorum in his ad concordiam reducere.”20

Loquens de Baptismo (c. 3), diffuse exponit doctrinam de charactere, absolute
indelebili, imo attentat aliquam explicationem sive theoriam de ipsa essentia
characteris, qua haec assimilatur consecrationi ecclesiae quaeque fortasse influxum
habuit in posteriorem quorumdam sententiam iuxta quam character consistit in
quadam relatione, vel intrinseca (quidam), vel ab extrinseco adveniente (Scotus),
vel pure rationis (Durandus).
“Iam consenserunt sacri doctores in hoc, quod praeter gratiam, praeter totum
decorum, virtutem et honorem, sine quibus Deo non placetur, imprimatur charac­
ter, licet non declaraverint, nec fecerint scire quid ipse character sit specie,
etsi tamen dicant ipsum esse in genere qualitatum, non tamen determinant nobis
qualem efficiat animam baptizantis, vel ipsum baptizatum.”21 Continuo reicit
sententiam tum dicentium characterem efficere distinctionem subiecti ab aliis
(nam id est commune omnibus qualitatibus; id non obtineret in casu quo omnes
homines essent baptizati; id nequit proprie convenire characteri, cum sit in­
visibilis sive spiritualis), tum dicentium characterem esse causam gratiae sanc­
tificantis (nam si causa esset, non aliter esset quam efficienter, et tunc produceret
effectum similem sibi, seu qualitatem eiusdem speciei, adeoque non gratiam sed
alium characterem).22
Hinc immediate subicit hanc suam opinionem: “Nos autem dicimus quod
illud quod imprimitur in baptismo praeter gratiam gratum Deo facientem, et
quod remanet post remissionem ipsius, sanctitas quaedam est, cuius exemplum,
et figura est sanctitas basilicarum consecratarum, et valorum. Basilica enim
consecrata, quantumcumque post consecrationem polluatur, aut prophanetur,
sancta remanet, alioquin non essent sacrilegi violatores, invasores, et pollutores
ipsius. . . Et propter hoc cum veritas immobilior sit quam figura, sicut post
figuralem sanctificationem, et ex illa remanet in basilicis sua sanctitas figuralis;
sic post veritatem sanctificationis in baptismate et ex illa, veritatem remanere
necesse est sanctitatis. . . Cuiusmodi autem sanctitas ista sit, et quis eius effectus
ex eius figura et signo, scilicet sanctitate basilicae apparet: quemadmodum enim
ex illa sanctitate hoc habet, ut arceantur ab ea daemones, ut minus possint
contra frequentantes ipsam, scilicet orantes, psallentes et sacrificantes in ipsa
ct hac etiam virtute praedita est, ut orantes in ea facilius exaudiantur, et gratia
etiam devotionis facilius visitentur, et illustrentur, sic ex ista sanctitate bap­
tismal!, de qua loquimur, debilitatur potestas daemonum adversus ipsos baptizatos. Incomparabiliter enim minus potest contra ipsos quam contra alios.
Et deinde facilius gratia devotionis illustrantur ad orandum, et alia bona facienda,
facilius etiam gratia compunctionis visitantur, et revertuntur, si lapsi fuerint,
ipsis etiam daemonibus magis verendi, et formidabiles sunt graviusque torquentur
daemones si eos tentationibus invaserint, aut si forte peccatis polluerint. . .
Ex hac ergo sanctitate ista proveniunt, et ex ea baptizati de sorte sunt, et de
parte Dei, appropriati ct [lege: ei] per sanctitatem ipsam. Et hoc est sanctificare
Domino, vel dicare, vel appropriare eidem, et in ius, et in proprietatem specialem
eiusdem aliquid transferre, et per hoc statim ut suum ipsum baptizatum [Deus]
" Guiliclmi Alverni episcopi parisiensis opera omnia, tomis duobus contenta (Parisiis·
apud E. Couterot 1674) I 540, col. 1.
51 Ibid. 421, col. 1.
22 Ibid. 421 sq.

mundat, aedificat, et exornat, rcpletque donis virtutum, et gratiarum nisi per
ipsum steterit, ct sanctitas haec est signum gratiae gratum Deo facientis.”23

Solet ab auctoribus modernis haec sententia ita intelligi ut dicatur, iuxta
Guilelmum Alvemiensem, character esse mera relatio, imo mera extrinseca de­
nominatio aut relatio rationis: quo sensu hic doctor esset procursor sententiae
Scoti, imo et Durandi, de essentia characteris; ipse Innocentius V (Petrus de
Tarcntasia; j· 1276), scribens circa a. 1257-1259, fortasse etiam ad Alvemiensem
alludit cum ait: “Quidam dicunt quod [character] est relatio quaedam tantum
qua ordinatur anima ad hoc ut sit Dei templum, sicut consecratio ecclesiae non
est aliud quam ordinatio in Dei templum” (In 4 Sent., dist. 5, q. 2. a. 1). Attamen,
quamvis ea Alvernicnsis opinio potuerit originem dare paulo posteriori ac deter­
minatae opinioni, quam explicite referunt ac impugnant Albertus M., Bonaventura
et S. Thomas, de charactere consistente in quadam reali ac intrinseca relatione
praedicamentali (quam subinde Scotus et Durandus fere evacuaverunt per sub­
stitutionem cuiusdam relationis realis ab extrinseco advenientis, vel ipsius rela­
tionis rationis), tamen in ipso textu considerata, minime clara est, ac potest
probabilius intelligi de aliqua physica qualitate ornativa sive consecrativa, in
qua fundetur praedicta ordinatio sive relatio. Ipse enim Alvernicnsis in priori
textu, nuper citato, fatetur cum ceteris doctoribus characterem esse “in genere
qualitatum,” etsi disputetur “quid sit specie.” Nec obstat adducta ab eo com­
paratio cum consecratione basilicae, tum quia, ut ipse ait, huiusmodi consecratio
assumitur ut mera figura ab ipsa veritate deficiens (“Cum veritas immobilior sit
quam figura”) ; tum quia comparatio quam instituit respicit directe spirituales
effectus utriusque consecrationis, basilicae scilicet et characteris, potiusquam earum
entitatem, quam quoad characterem iam dixerat esse in genere qualitatis: tum
quia ceteroquin potuit Alverniensis putare ipsi basilicae ex eius consecratione
acquiri aliquam spiritualem ac veram virtutem, de genere illius quam ipse S.
Thomas subinde, non sine aliqua etiam ambiguitate, admisit2‘ quamque Caietanus.
explicans litteram S. Thomae, inchoativam virtutem appellat.
ALEXANDER HALENSIS (j- 1245), Glossa in quatuor libros Sententiarum
(exarata ante a. 1230 ac recenter inventa),25 magis distincte ponit ac resolvit
quaestionem de essentia characteris, illum reponens in genere figurae spiritualis
atque explicite excludens rationem habitus. “Quaeritur quid sit character in essen­
tia, et cuius sit effectus proximo. Et dicitur quod est in genere qualitatis. Secun­
dum hoc ergo quaeritur in qua specie. Si enim est habitus aut dispositio, ad
aliquem actum habilitât potentiam; sed character nullius potentiae est deter­
minatae, sed respicit essentiam animae: ipsa enim in sui essentia est imago,
character vero est imaginis distinctivus. Praeterea, habitus vel dispositio non
semper est in actu; sed character semper est in suo actu; ergo character non est
dispositio neque habitus. Propter hoc dicunt aliqui quod est figura. Quod non
videtur, quia figura est determinata in corporibus ut figura: character vero est
in spiritu. . . Si [igitur] . . . quaeratur quid sit in essentia character, patet quod
est figura intellectualis. Nec ponitur esse habitus, quia non est determinatus ad
agendum et semper est in suo actu, ut praehabitum est.”2e
''Ibid. 422, col. 1 sq. Confer reliqua verba quae ibidem subicit ad explicandam hanc
relationem characteris ut signi, ac pro tanto causae dispositivae, gratiae sanctificantis.
”3 p., q. 83, a. 3. ad 3: “Ecclesia, et altare, et alia huiusmodi inanimata consecrantur,
non quia sint gratiae susccptiva, sed quia ex consecratione adipiscuntur quandam spiri­
tualem virtutem, per quam apta reddantur, divino cultui, ut scilicet homines devotionem
quandam exinde percipiant, ut sint paratiores ad divina, nisi hoc propter irreverentiam
impediatur. . . Et ideo propter virtutem quae ex consecratione ecclesiae acquiritur, con­
secratio ecclesiae non iteratur” (cf. commentarium Caietani in h. 1.).
”Cf. notam quam adiecimus in nostro tractatu De Extrema Unctione I 222.
* In 4 Sent., dist. 23, ed. Quaracchi 1957, pp. 395 et 39S.

Igitur, iam circa annum 1230, antequam inciperet apud maiores
scholasticos ulterior inquisitio de essentia characteris (quam expo­
suimus supra, in Parte Negativa et Affirmativa, p. 102), absolve­
batur processus evolutionis doctrinae de ipsa existentia characteris,
iuxta omnes notas quae involvuntur in eius generali notione, qualis
ab ipso Cone. Trid. definita est: “Si quis dixerit, in tribus sacramentis,
baptismo scilicet, confirmatione et ordine, non imprimi characterem
in anima, hoc est signum quoddam spirituale et indelebile, unde ea
iterari non possunt, A.S.” (can. 9).
“Signum spirituale, impressum in anima,” iam ab ipso Apostolo
insinuatum, in prima ipsa periodo, saec. 2-3, late ac insistenter pro­
ponitur, absque ulteriori tamen determinatione, ita ut modo cum ef­
fectu gratiae, modo cum ipso exteriori ritu confundi videretur. Signum
“indelebile” in secunda periodo, saec. 4, satis clare proponitur, non
ita tamen explicite ut inde omnis ambiguitas aut dubitatio tolleretur,
nec ita ut sufficienter eius distinctio a delebili gratia significaretur:
circa finem nihilominus eiusdem aetatis, in ipsa doctrina Augustini,
quae per se solam constituit distinctam ac tertiam periodum in hac
evolutione, huiusmodi ambiguitas ac dubitatio totaliter evanescit,
declarata absoluta indelebilitate praefati spiritualis signi eiusque per­
fecta distinctione ab effectu gratiae sanctificantis; nondum tamen
processus absolvebatur, quin potius, dum fiebat praefata distinctio
a gratia, videbatur ab ipso Augustino supprimi distinctio spiritualis
signi ab ipso ritu exterioris sacramenti. Haec igitur altera distinctio
nonnisi in secunda parte saec. 12 explicite ex ipsis Augustini prin­
cipiis, copulatis cum generali sensu Traditionis, deduci debebat, ita
ut compleretur veritas illius incisi quo incipit tridentina definitio “In
tribus sacramentis imprimitur character,” quo significatur distinctio
characteris ab exteriori sacramento illum imprimente. Ceterum, toti
huic evolutionis processui, constanter substernitur praxis ac doctrina
Traditionis de initerabilitate trium sacramentorum, quam Concilium
connectit cum ipso charactere in ultimis verbis suae definitionis:
“Unde ea iterari non possunt,” quaeque, saltem de facto, continet
semen unde doctrina de charactere legitime ac secure evolvi potuit.
IV RATIO THEOLOGICA pro existentia characteris eiusque
ternario numero.
Plures afferri solent a theologis rationes, diversae quidem indolis et
valoris. quae deducuntur vel ex historica consideratione, vel ex aliis
principiis dogmaticis, vel ex mera rei convenientia.

Prima ratio, eaque historica et negativa, quae argumentum prae·

scriptionis vocari solet, deducitur ex ipso facto doctrinae de charactere
vulgatae ac communiter a theologis admissae circa initium saec. 13.
Huiusmodi enim consensus nulla alia historica ratio assignari potest
quam origo apostolica illius doctrinae. Ex una enim parte Protes­
tantes nequeunt assignare auctorem, tempus, locum, modum originis
huiusmodi doctrinae quam novam appellant. Olim a quibusdam cum
Chemnitio indigitabatur Innocentius III tanquam illius auctor (cf.
supra, p. 96); sed, ut apparet ex ipsa eius epistola, quae ceteroquin
est occasionalis quaedam responsio ad archiepiscopum arelatensem.
Papa supponit, ut communem apud theologos, doctrinam de charactere
et ex hac suppositione procedit in sua responsione (cf. supra, p.
153). Calvinus hanc doctrinam leviter declaravit inventionem ip­
sorum mediaevalium theologorum; et tamen hi doctores, multipliciter
inter se disputantes de sacramentali indole characteris eiusque habi­
tudine ad exterius sacramentum, nullum ostendunt signum novitatis
quoad ipsam essentialem doctrinam de existentia characteris, ex qua.
tanquam ex communi supposito, in suis disputationibus procedunt.
Tandem, quidam moderniores ac eruditiores Protestantes, nominatim
Harnack et Seeberg, huiusmodi levibus affirmationibus valedixerunt,
concedentes doctrinam de charactere explicite inveniri initio saec. 5
apud Augustinum, qui fuerit veluti illius inventor nec ullatenus anti­
quioris Traditionis continuator; non tamen adhuc probarunt adesse
essentiale aliquod discrimen inter doctrinam Augustini et doctrinam
Patrum eiusdem fere aetatis, quamvis innegabilis in ea progressus
observetur. Ex alia vero parte, a priori prorsus improbabilis apparet
novitas et inventio alicuius doctrinae intime connexae cum Baptismo,
fundamentali ritu christianae religionis, si attendatur zelus Ecclesiae
in asservandis antiquis conceptibus ac traditionibus, eo vel magis
quod nullum in hac re appareat signum controversiae, sed doctrina
de spirituali sigillo, iam ab Apostolo obscure insinuata, connaturaliter
per saecula expanditur et pacifice ac lineariter evolvitur, sub iisdem
fere expressionibus iisdemque illustrativis comparationibus, et in eadem
explicita vel implicita connexione cum altera persuasione ac praxi
de initerabilitate Baptismi aliorumque duorum sacramentorum, ut
supra ostensum est.

Secunda ratio, eaque dogmatica, deduci potest contra Protestantes,
ex ipsa doctrina Ecclesiae copulata cum eiusdem indefectibilitate. Nam
inde a saec. 13 officialis Ecclesiae doctrina proposuit characterem,
qualiter subinde a Cone. Trid. definitum est: idque concedunt ipsi
Protestantes atque constat tum ex documentis Innocentii III. Gregorii
IX et Cone. Flor., tum ex ipsa persuasione theologorum quorum plures.

ut Scotus, Biel et Caietanus, qui nullum putabant ex Scriptura et
Traditione deduci posse solidum argumentum pro existentia charac­
teris, hanc nihilominus tenuerunt praecise ob ipsam Ecclesiae auctori­
tatem. lamvero, supposita assistentia Spiritus S. a Christo Ecclesiae
promissa in tradenda doctrina fidei, vix credibile est Ecclesiam, per
tria saltem integra saecula, potuisse pacifice docere aliquem errorem
satis intime connexum cum ipsa doctrina revelata, seu cum essentiali
effectu ipsius Baptismi, fundamentalis ritus Christianae religionis.

Tertia ratio, eaque pariter dogmatica, deducitur ex ipsa veritate in·
iterabilitatis triplicis sacramenti, ex eo nempe quod huiusmodi initerabilitatis nulla alia solida ac conveniens causa assignari possit
quam impressio characteris. De valore tamen huiusmodi rationis non
conveniunt theologi.
Certum quidem est doctrinam characteris intime connecti cum initerabilitate sacramenti, ut maxime apparet apud Augustinum, et in
hac initerabilitate contineri aliquo modo, et saltem de facto, semen
doctrinae de charactere. Aliunde etiam certum est plures antiquos
doctores alias quoque rationes assignasse initerabilitati Baptismi,
scilicet: vel symbolismum passionis Christi: sicut nempe passio
Christi ex qua Baptismus efficaciam habet, non iteratur, ita nec
ipse Baptismus (Rabanus Maurus, Haimo, Hervaeus Burdig., PseudoPrimasius, Sedulius Scottus, Gilbertus Porretanus, Glossa ordinaria,
Petrus Lombardus, Robertus Pullus, Simon Tornacensis, Simon de
Bisiniano, Stephanus Langton, S. Thomas, aliique, fundati in Hebr.
6. 4-6: “Impossibile est enim eos, qui semel sunt illuminati ... et
prolapsi sunt, rursus renovari ad poenitentiam, rursus crucifigentes
sibimetipsis Filium Dei”); vel propriam efficaciam Baptismi prout
remittit peccatum originale, quod, semel deletum, redire non potest
(Summa Ms. Bamberg Patr. 136, fol. 64, Odo de Ourscamp, Gualterius Brugensis, S. Thomas, alii); vel propriam iterum ac positivam
efficaciam Baptismi prout est spiritualis regeneratio, quae ideo non
secus ac carnalis generatio iterari non potest (ita peculiariter S.
Thomas, qui in 3 p., q. 66, a. 9, simul colligit quatuor illas rationes,
scilicet characterem, passionem Christi, deletionem originalis peccati,
et spiritualem regenerationem). Inde a fine circiter saec. 12, et prae­
cisius inde a Petro Cantore (t 1197; cf. supra, pp. 227, 231 sq.),
theologi maxime institerunt in ratione impressionis characteris, tan­
quam fundamento initerabilitatis sacramenti, ac ideo quidam ex non
impresso charactere deducebant Extremam Unctionem iterari posse
(Petrus Cantor. Guido de Orchellis), alii vero ex relativa initerabili­
tate Extremae Unctionis concedebant in ea relativum quemdam sive

DE EFFECTU

241

temporaneum characterem imprimi (Huguccio, Praepositinus) ; ipse
S. Thomas, quamvis, dum loquitur de Baptismo, assignet quatuor
causas initerabilitatis eius, alibi scribens de Confirmatione et Ordine
insistit, et quidem in sensu generali, in impressione characteris (3 p.,
q. 72, a. 5, Sed contra: “In omni sacramento quod non iteratur im­
primitur character”; Suppi., q. 35, a. 2, Sed contra: ‘Omne sacra­
mentum in quo non imprimitur character, est iterabile. Sed nullus
ordo est iterabilis. Ergo in quolibet ordine imprimitur character”).
Iam apud theologos et patres tridentinos, dissensus manifestabatur
quoad nexum causalitatis inter initerabilitatem sacramenti et impres­
sionem characteris; plures enim petierunt ut mutaretur incisum prioris
schematis “Ratione cuius ea iterari non possunt,” nam, ut declaravit
episcopus Turritanus, “illa non est ratio, quare sacramenta illa non
reiterantur”; cui petitioni partialiter tantum satisfecit Concilium
emolliendo expressionem per incisum “Unde ea iterari non possunt.”
quo certe significatur initerabilitas sacramenti sequi aliquo modo ex
impressione characteris, etsi non ex hac tantum ratione (cf. supra,
p. 157).
Inter posteriores vero theologos explicite posita est quaestio de
valore argumenti ab initerabilitate sacramenti ad existentiam charac­
teris. Triplex autem prolata est opinio. Quidam, ut Bellarminus, \'asquez, Drouin, Wirceburgenses, De Augustinis, Hugon, Connell, Denis,
Daffara, sentiunt tale argumentum habere vim apodicticam et absolu­
tam. quatenus nulla alia ratio, praeter impressionem characteris, valet
explicare eam initerabilitatem: non scilicet repraesentatio passionis,
nam haec repraesentatur etiam in Eucharistia, quamvis sub alio
aspectu; nec remissio peccati originalis, nam haec remissio non fit
in casu ficte accedentis, et tamen Baptismus est validus nec iterabilis;
nec gratia regenerationis, nam haec in eodem casu non confertur,
et ceteroquin comparatio gratiae baptismalis cum naturali genera­
tione non in omnibus tenet, cum per peccatum quis totaliter amittat
vitam spiritualem quae proinde per novum baptismum restitui pos­
set.27 Alii pauciores, ut Lugo, Durst et Lennerz, dicunt illud argu­
mentum non esse validum tum quia sunt plura quae iterari non
possunt quaeque tamen characterem non imprimunt, uti consecratio
calicis vel ecclesiae, tonsura (Lugo), ordines minores, ipsa Extrema
Unctio et Matrimonium, tum ac praecipue quia excogitari possunt
aliae rationes initerabilitatis (Durst, Lennerz), uti tres supradictae.2*
”Cf. peculiariter Bellarminum, Dc sacr. in gen , 1. 2, c. 22, et Drovin, De re sacram en laria, Dc sacr. in gen . q. 5, c. 2, § 2, prob. 1 ; § 3, Instes 4, qui afferunt ac refellunt
eas ipsas aliasque rationes, iam ab ipsis Protestantibus obiectas.
3Lugo: "Haec tamen ratio non videtur satis efficax; quia licet ex impressione charae-

Alii tandem, ut Pesch, De Smet et Hervé, emollientes primam opi­
nionem, distinguere videntur inter ius et factum, seu inter valorem
absolutum et valorem de facto: quamvis scilicet ex initerabilitate non
necessario et absolute sequatur existentia characteris, quatenus Deus
potuisset velle ut aliqua sacramenta sint initerabilia quin producant
characterem, tamen de facto initerabilitas, prout proponitur in Tradi­
tione, arguit existentiam characteris, quatenus Traditio non solum
proponit initerabilitatem, sed etiam non aliam assignat ei rationem
quam quia sacramentum imprimit characterem.29

Unaquaeque autem istarum opinionum suam veritatem habet, suamque pariter exaggerationem in unum vel alium sensum secum fert,
quamvis tertia videatur magis ad veritatem appropinquare. Prima
enim, nimis parvipendere videtur alias rationes initerabilitatis, quae
saltem pro Baptismo assignantur ab antiquis ipsis scriptoribus quas­
que colligit S. Thomas, ut supra dictum est, adeoque nimium valorem
illi argumento tribuere videtur. Secunda opinio non satis attendere
videtur intimum nexum quo initerabilitas sacramenti vinculatur charac­
teri in doctrina augustiniana, quae praecipua est in tota evolutione
doctrinae de charactere, ita ut de facto haec ex ipsa praxi et per­
suasione initerabilitatis germinaverit, ut passim fatentur theologi.
Tertia opinio exaggerat, dicens in Traditione non aliam proponi
initerabilitatis rationem quam impressionem characteris, cuius con­
trarium supra summis tantum labiis indicavimus et signanter con­
firmatur ex ipso supradicto dissensu patrum tridentinorum et ex
teris arcuatur bene non posse iterari illa sacramenta, prout intulit Tridentinum, non
tamen videtur c contra arcui bene ex eo quod iterari non possint, quod imprimant
characterem; nam consecratio calicis, vel ecclesiae ac etiam prima tonsura iterari non
possunt, et tamen non imprimunt characterem” (De sacr. in gcn., disp. 6, sect. 1, n. S).
Durst: "Quae sit ratio dogmatica, cur ista sacramenta non iterentur, solus intellectus
humanus certo determinare nequit. Quod enim attinet praxim liturgicam, diversae ra­
tiones excogitari possunt, cur iteratio istorum sacramentorum vetetur” ("De characteribus
sacramcntalibus," Xenia thomistica [Romae 19251 II 552). Lennerz: “Si adhuc quaeri­
tur, num forte ex alia veritate existentia characteris inferri possit, videtur negandum.
Veritas ex qua talis illatio possibilis videri possit, est initerabilitas sacramentorum, vel
quod illa sacramenta definitive conferant aliquem statum. Argumentatio esset valida, si
initerabilitas unice in existentia characteris posset fundata esse; hoc autem neque ante
neque post revelationem characteris probari potest. Hinc exsistentiam characteris unice
cognoscimus immediate ex revelatione” (De sacramentis Novae Legis in genere [ed. 2,
Romae 1939] 195).
” Pesch in hoc sensu accipiens etiam sententiam Bellarmini, Vasquesii et Wirceburgensium, scribit: “Nonnulli theologi ... ex eo, quod tria illa sacramenta iterari nequeunt,
ostendunt veritatem characteris, ut Bellarminus et Vasquez. Et recte quidem. Quamvis
enim sola voluntas Dei sufficere possit, ut sacramenta non sint iterabilia, tamen in
traditione ecclesiastica non tantum continetur quaedam sacramenta iterari non posse,
sed etiam docetur ideo iterari non posse, quod signum indelebile animae imprimant, ct
nulla alia ratio huius rei nota est. Ergo theologi recte concludunt: Quodcumquc sacra­
mentum iterari nequit, characterem imprimit (cf. Wirceburgcnses n. 98). “(Praei, dogm.
VI, n. 188). Cf. De Smet, De sacr. in gen., n. 69; Hervé, Man. thcol. dogm. III, ed.
17, n 456.

consequenti reformatione incisi “Ratione cuius iterari non possunt”
in can. 9.
Unde revertendum videtur ad explicationem quam superius attuli­
mus, loquentes de influxu praxis et persuasionis Ecclesiae, non iteran­
tis tria sacramenta, in ipsam genesim et evolutionem doctrinae de
charactere. Scilicet: ex absoluta initerabilitate sacramenti immediate
ac necessario arguitur ipsa perpetua ac indelebilis permanentia sacra­
menti: nulla enim alia ratio assignari potest quare sacramentum
repeti non posset, si totaliter evanesceret; nec valet recurrere ad
meram Dei volutantem statuentis ut semel tantum hoc vel illud sacra­
mentum recipiatur, nam, cum ex una parte nullibi in revelatione haec
voluntas explicite significetur et ex alia parte Deus non censeatur itera­
tionem tam efficacium sacramentorum non sine proportionata gravique
ratione prohibere, huiusmodi ratio in ipsa permanentia sacramenti
quaerenda est.30 lamvero, cum ipsum exterius sacramentum non
maneat, ratio illa transferenda est ad iugem permanentiam alicuius
effectus sacramenti (nam sacramentum nihil aliud est quam signum
sensibile, collativum alicuius supernaturalis effectus), et quidem ad
permanentiam alicuius effectus qui necessario sequatur ex valido
sacramento et indelebiliter subinde permaneat, transacto sacramento,
adeoque alicuius effectus distincti ab effectu gratiae, quae est separa­
bilis a valido sacramento nec indelebiliter adhaeret subiecto: quo qui­
dem ratiocinio manent exclusae, tanquam per se solas insufficientes,
tres supradictae rationes assimilationis passionis Christi, quae non est
effectus sacramenti sed tantum causa et significatum, et collationis
gratiae regenerativae atque deletionis peccati originalis, quae proprie
ac immediate se habent ex parte amissibilis effectus gratiae. Si quis
igitur talem sacramenti effectum concipiat ut aliquid mere morale
(puta, ut esse Christo incorporatum, Deo consecratum, Ecclesiae incardinatum, et similia) atque, cum uno vel alio antiquiori theologo
(nominatin'! Durando), inepte contentus esse velit huiusmodi morali
charactere, iam habet ex initerabilitate apodicticum argumentum de
eius existentia. Si vero, cum communi sententia theologorum, prae­
cipue postridentinorum, velit ulterius arguere physicum aliquem
characterem, oportet ut subiungat novum principium, scilicet modum
agendi Divinae Providentiae, quae etiam physice perficere et aptare
wAd rem apte Bellarminus: “Iam vero Kcmnitius in 2. par. Exam. pag. 133. ponit
unam rationem non suo nomine, sed Gabrielis, quod videlicet divina institutio sit caussa,
cur quaedam sacramenta iterari possint, quaedam non possint. At haec ratio parum
valet: non enim sine magna ratione Deus prohiberet rem tam utilem repeti. Qui ergo
non possunt ullam caussam assignare cur Deus prohibuerit, temere dicunt Deum prohi­
buisse. Unde enim ipsi sciunt Deum prohibuisse? nam Scripturae id aperte non
dicunt. . .” (De sacr. in gen., 1. 2, c. 22).

solet ea quae ad aliquod peculiare munus destinat, ut patet de ipso
physico dono gratiae sanctificantis quae est consors effectus eiusdem
sacramenti; et ex hac quidem parte argumentum non necessario sed
tantum probabiliter ac suasibiliter concludit: cum solida tamen proba­
bilitate, ut confirmat vel ipse communis recursus theologorum. Paucis,
ad hoc reducitur argumentum: Sacramentum est absolute initerabile,
ergo perpetuo permanet; non autem permanet secundum se seu
secundum ritum exteriorem, ergo permanet secundum suum effectum;
non tamen permanet secundum effectum gratiae, ergo secundum ali­
quem effectum distinctum a gratia, et saltem moralem, quem charac­
terem appellabis (et hucusque argumentum cum necessitate concludit);
non autem permanet secundum hunc tantum moralem effectum,
quia Deus solet physice etiam perficere quae ad peculiare munus
destinat, ut patet de ipsa gratia sanctificante per idem sacramentum
causata; ergo permanet secundum aliquem physicum effectum vere
in anima impressum, qui simpliciter ac plene character vocari solet
(et in hac ultima conclusione argumentum assumit solam rationem
solidae probabilitatis).
Quarta ratio, quae tamen non ipsum factum probat, sed ipsius
facti convenientiam ostendit, aptissime a S. Thoma deducitur ex ipso
fine sacramentorum, copulato cum his quae contingunt in ipsa hu­
mana consuetudine, quam Divina ipsa Providentia aemulari con­
suevit. “Sacramenta novae legis ad duo ordinantur, videlicet ad re­
medium contra peccata et ad perficiendum animam in his quae
pertinent ad cultum Dei secundum ritum Christianae vitae. Quicum­
que autem ad aliquid certum deputatur, consuevit ad illud consignari:
sicut milites qui adscribebantur ad militiam antiquitus solebant qui­
busdam characteribus corporalibus insigniri, eo quod deputabantur ad
aliquid corporale. Et ideo cum homines per sacramenta deputentur
ad aliquid spirituale pertinens ad cultum Dei, consequens est quod
per ea fideles aliquo spirituali charactere insigniantur” (3 p., q. 63,
a. 1). Vim et aptitudinem huius rationis expandimus in tractatu De
sacr. in genere 284-286. Confer etiam quae, in hac ipsa ratione fun­
data, dicemus infra (pp. 247-249).31
’ Leviter autem Argeni.ieu, thomista quidem, minuit aptitudinem huius rationis quam
appellat “une raison de convenance assez faible”; quod iudicium sic subinde iustificat:
“Le fait humain . . . , qui est invoqué, n’a qu’une valeur tout à fait générale, car il
n’est pas absolument nécessaire, meme humainement parlant, que la députation à des
actions déterminées soit liée absolument et rigoureusement à la réception d’un signe
de reconnaissance, il n’y a là nulle nécessité intrinsèque. Dieu est libre, à plus forte
raison, de choisir un autre procédé que cette consignation. Il ne semble donc pas que
cet article . . . soit absolument probant” (“La doctrine du caractère sacramentel dans
la ‘Somme,’” Revue thomiste XXXIV 1.1929] 291 sq.). Auctor videtur oblivisci quod
inter “rationem convenientiae satis debilem” et rationem necessario et “absolute pro-

Quidam addunt alias rationes vel parum suasivas vel nullatenus
conclusivas:
1. Sicut unio moralis hominum cum Adamo, in contrahendo debito
peccati originalis, habet physicum fundamentum in physica unione
cum Adamo per semen generationis, ita convenit ut moralis unio cum
Christo, quam operatur Baptismus, habeat aliquod physicum funda­
mentum in anima, seu characterem quo Christo saltem inchoative in­
corporamur.32 Ut patet, haec ratio refertur ad solum characterem
Baptismi, nec habet vim et aptitudinem rationis S. Thomae.
2. Impressionem physici characteris petit tum factum rcviviscentiae
sacramenti, quae debet fundari in aliquo effectu relicto a sacramento;
tum ipsa causalitas sacramenti, quae convenienter appellat aliquam
dispositionem praeviam ad formam seu ad principalem effectum
gratiae; tum peculiaris efficacitas sacramenti validi et informis, quod
sine ullo prorsus effectu relinqueretur, nisi saltem character causare­
tur. Attamen istae tres rationes, si quid concludunt, valent pariter
de omnibus sacramentis atque arguunt existentiam alicuius effectus,
medii inter sacramentum et gratiam, quem theologi rem-et-sacramentum appellant, non vero existentiam ipsius characteris, seu huius
specifici effectus qui character appellatur. Ceterum, ut ostendimus in
tractatu De sacr. in genere 327-330, etiam relate ad ipsum rem-etsacramentum in genere, sola prima ratio satis evidenter concludit,
ceterae vero non uno modo claudicant.

Ratio autem ipsius indelebilitatis characteris, saltem quoad hanc
vitam, deducitur, sicut ipsa existentia characteris ex absoluta initerabilitate sacramenti. Absoluta vero eius indelebilitas, etiam quoad
alteram vitam, deducitur a S. Thoma (3 p., q. 63, a. 5, corp, et ad 1)
ex aeternitate sacerdotii Christi, cuius exemplaris participatio est
character secundum suam essentiam (ut ostendetur in Conci, seq.).
Quae ratio ita ab ipso S. Thoma completur: manente sua causa, seu
sacerdotio Christi quod est aeternum, necessario manet effectus, seu
character, et quidem eadem aeterna duratione, nisi aliunde ipse posset
expelli ex parte subiecti, vel quatenus hoc corrumperetur vel quatenus
in ipsum induceretur aliqua dispositio contraria formae characteri;
iamvero anima, vel potius intellectus, quae est subiectum characteris,
est incorruptibilis, et aliunde nulla potest poni dispositio quae contrarietur characteri, sicut accidit dispositio contraria formae gratiae;
bantem” manet magna scala maioris vel minoris probabilitatis et aptioris vel minus
aptae convenientiae. Magnam aptitudinem illius rationis S. Thomae ostendit ipse com­
munis usus theologorum; ipse Scotus, qui talibus rationis congruentiis parum fidere
solet, memoratis tribus rationibus a doctoribus adductis, de ea ait: “Istarum congruen­
tiarum tertia est magis rationabilis" (In 4 Seni., dist. 6, q. 9).
nHanc rationem affert et evolvit Durst, art. cit. (supra, in p. 242) 56S-567.

nam character non residet in anima tanquam quaedam forma habens
esse completum, sicut est gratia, sed tanquam forma instrunientalis
(ut explicabitur in Conci, seq.) habens esse incomplectum, cuius tota
ratio est dependens a conditione et influxu causae principalis, adeoque
non dependet quantum ad suum esse a dispositione subiecti. Unde
gratia est delebilis, quamvis sit quaedam participatio aeternae sanc­
titatis Christi, character vero est indelebilis, quia est instrumentalis
quaedam participatio aeterni sacerdotii Christi, impressa in anima
immortali (cf. dicta in tractatu De sacr. in genere 315 sq.).33
Quidam, ut Heris2' et Roguet22 hanc proponunt non despiciendam
nec tamen exaggerandam rationem. Solus character indelebilis simul
ac (mediante exteriori sacramento) visibilis, potest conferre societati
Christianae requisitam necessariam suam visibilitatem et stabilitatem;
alter vero sacramentorum effectus, scilicet gratia, id non potest, ra­
tione suae invisibilitatis et amissibilitatis, seu incertae existentiae in
membris Ecclesiae et in ipsis ministris. Héris: “Il faut . . . que le
culte chrétien repose sur un autre principe que la sainteté de ses
membres. Ce principe, nous le découvrons précisément dans le carac­
tère sacramentel.” Roguet: “Si le caractère était refusé ou perdu
chaque fois que la grâce est refusée ou perdue . . . l’Eglise n’aurait
plus aucune consistance, aucune organisation, aucune visibilité. Elle
deviendrait un corps fluide, insaisissable, inorganisé. On ne saurait
jamais, puisqu’on ne voit pas les coeurs, si tel baptisé a été vraiment
baptisé ou s’il l’est demeuré. Si tel prêtre est vraiment prêtre ou
s’il l’est encore, et par conséquent si ses consécrations, ses absolutions,
ses bénédictions sont encore valides. Il n’y aurait plus de culte, tout
rite risquant d’être mensonger.”
Conclusio 2. Essentia characteris sacramentalis consistit in quadam phy­
sica qualitate, ad actus cultus ordinata, et specifice in quadam potentia,
physica et instrumental!; cuius proinde primaria finalitas est ut homo par­
ticipet Sacerdotio Christi eique ut Sacerdoti assimiletur. Quae omnia
cuilibet characteri essentialiter conveniunt, quamvis pleniori modo verificentur in charactere Ordinis, tanquam in primaria potestate et in altiori par­
ticipatione Sacerdotii Christi.
“A.-M. Rogvet, thomista (“La théologie du caractère et l’incorporation à l’Eglise,"
La Maison-Dieu XXXII [Paris 19S2] 84) non satis fidet huic rationi S. Thomae, eo
quod non sufficienter eam ponderare videtur et inepte eam dividit in duas rationes,
alteram ex sacerdotio Christi (de qua ait: “Elle ne me paraît pas suffisante”) et alteram
ex instrumental! natura characteris (de qua ait: “Le second motif ... est plus précis,
mais plus discutable”). Praefert subinde afferre aliam rationem, quam continuo indica­
mus quamque vocat “un raisonnement plus concret.”
” Le mystère du Christ (éd. 2, Paris [1953]) 213 sq.
" Loc. cit.

Probatur.

1° PARS: ESSENTIA CHARACTERIS CONSISTIT IN QUA­
DAM PHYSICA QUALITATE.

Ut constat ex dictis in Parte Negativa et Affirmativa (p. 107)
noveni sententiae a theologis inde a saec. 13 prolatae sunt, circa
essentiam characteris: ens rationis (Durandus), ens morale, relatio
realis (Scotus), qualitas non praedicamentalis, figura, passibilis quali­
tas (Lugo), habitus (Albertus M., Bonaventura, Bellarminus, Vasquez, Suarez), habitus sive aliqua physica qualitas, copulata cum
potentia morali (Billot aliique plures moderni), potentia eaque physica
(S. Thomas, thomistae tam antiqui quam moderni). Omnes autem pos­
sunt largo modo reduci ad tres: relatio, habitus, potentia; nam de qua­
dam relatione agitur in tribus prioribus opinionibus (relatione rationis,
morali, reali) et de quodam habitu, saltem late dicto, agitur in
quinque subsequentibus (eo vel magis quod earum patroni non eodem
modo concipiant proprie dictum habitum praedicamentalem, ut
maxime constat ex discrimine inter Lugo et Suarez, sententia autem
Billot est quaedam reformatio sententiae Suaresii). Ex his tribus
nonnisi duae postremae supersunt, scilicet opinio de habitu, refor­
mata tamen per additionem potentiae moralis, et opinio de potentia
physica, ut notatum est supra (pp. 128-131).
Defectus singularum opiniorum, praeter ultimam, sufficienter os­
tensus est in ipsa earum expositione (cf. etiam tractatum De sacr. in
genere 294-296) et peculiaris dissonantia duarum priorum opinionum,
quae negant characterem esse aliquid physicum, exposita est occasione
definitionis Conc. Trid. (pp. 155-165); nec vacat in ampliori earum
refutatione immorari, tunc quia iam ab aevo, substantialiter saltem,
obsoleverunt omnes, si una excipiatur Billot aliorumque modernorum
opinio quae ceterarum reliquiam salvare conatur, tum quia haec ipsa
superstes opinio vix scientifice sustineri queit suamque consistendam
ex ipsa S. Thomae sententia, suo tamen vigore evirata, illegitime
emendicare conatur, ut supra ostensum est (pp. 160-166).36
Restat igitur ut huius S. Thomae sententiae fundamentum, vis et
aptitudo ostendatur.

Ha PARS: CHARACTER ESSENTIALITER ORDINATUR AD
CULTUM.
Id colligitur tum a priori ex ipsa generali finalitate sacramentorum.
Contra communem Billot et Suaresii sententiam, prout defendit potentiam moralem
copulatam cum aliqua physica qualitate, agit Ioannes a S. Thoma, In 3 p., disp. 25,
a. 2, nn. 74 sq.

ex quibus character procedit, tum a posteriori ex consideratione
ipsorum trium characterum in seipsis.
Primo quidem, primaria ac essentialis finalitas sacramentorum
duplex est, scilicet conferre “remedium contra peccata et perficere
animam in his quae, pertinent ad cultum Dei secundum ritum Chris­
tianae vitae” (3 p., q. 63, a. I),17 ita nempe quod gratia sacramcntalis, per quam anima perficitur, non quomodolibet sed cultualiter
acquiratur et cultualiter exerceatur, ac veluti religiosa evadat, expan­
dens suam activitatem etiam in cultum exteriorem per quem perfecta
humanaque religio duplici suo invisibili ac visibili elemento perficitur.
Quod autem sacramentis competat, tamquam primaria quidem et
essentialis, haec altera cultualis finalitas, nec ea sit mera arbitraria
assertio a S. Thoma primo ac gratis prolata, apparet ex ipsa natura
sacramentorum prout sunt imitatio et instrumentum Passionis Christi,
medium scilicet quo Christo coniungimur ac configuramur. Ea enim
Passio non fuit merus actus internae religionis sed verum etiam
externumque sacrificium, nec ideo quomodolibet nobis remissionem
peccatorum et vitam gratiae acquisivit, sed modo sensibili ac cultuali,
per illud nempe sacrificium quo Christus sacerdos “initiavit ritum
Christianae religionis” (3 p., q. 62, a. 5). Unde necesse est ut “sacra­
menta Ecclesiae [quae] specialiter habent virtutem ex passione Christi,
cuius virtus quodammodo nobis copulatur per susceptionem sacra­
mentorum” (ibid.), eundem duplicem aspectum in se referant et
ad eandem duplicem finalitatem ordinentur, ut scilicet non quomodo­
libet vitam gratiae nobis communicent sed sub ratione rituali, ita
nempe ut per ea ipsi Christo coniungamur ac configuremur, non solum
ad vivendum quomodolibet vita gratiae sed etiam ad hanc vitam
per exteriorem ipsum cultum exprimendum, quem Christus in sua
passione inauguravit.38
” Idem passim repetit S. Doctor quoties agit de effectu sacramentorum: 3 p„ q. 60,
a. 5; q. 62, a. 5; q. 63, aa. 1, 2, 6; q. 65, a. 1.
’Unde inepte PvF.cn (cf. supra, pp. 147 sq.) scribit: "Saint Thomas pose en principe
‘Les sacrements de la loi nouvelle ont une double fin: remédier au péché et perfectionner
Fame en ce qui regarde le culte divin propre à la religion chrétienne.’ De ce principe
découle tout le reste. . . Toutes les différences entre saint Thomas et scs prédécesseurs
proviennent de cette idée centrale. On en regrettera d’autant plus que ni lui, ni aucun
de ses disciples, du moins à notre connaissance, n’aient senti le besoin de prouver cette
affirmation et qu’ils se soient contentés de la poser comme un axiome. Autant vaut le
principe, autant valent les conclusions. Est-il donc si évident que les sacrements dépu­
tent au culte? Sans doute en les recevant et en les administrant, on fait une profession
extérieure de la foi, un acte de culte, comme en faisant le signe de la croix ou une
génuflexion, en récitant publiquement l’office divin ou en assistant à un salut du T. S.
Sacrement. Est-ce à dire que Notre-Seigneur les a institués précisément pour nous
permettre de professer extérieurement notre foi? Cela mériterait au moins une preuve.
N’enscignons-nous pas d’ordinaire que les sacrements sont ordonnés à la sanctification
de l’homme, la messe au culte de Dieu? Mais, dira-t-on, le caractère permet de recevoir
ou d’administrer les sacrements. Sans doute, mais est-ce sa raison d’être ou seulement une
conséquence de sa destination première” (art. cit. [supra, in p. 150] II 170).

Huic igitur cultuali sacramentorum et gratiae sacramentalis finalitati, dicimus correspondere characterem sacramentalem ac proinde
hunc esse primario et essentialiter ordinatum ad cultum. Cum enim
sacramenta sint actus cultuales et ad cultualem gratiam conferendam
ordinati, ac ideo nomine ipsius Christi et vi cuiusdam vinculi cum
sacerdotio Christi peragendi, necesse est ut nemo possit ea recipere
aut conferre nisi sit ad hoc a Deo deputatus. Nullibi autem huiusmodi deputationem invenimus nisi in sacramentali charactere. Nam
ex una parte ipsa gratia sacramentalis ac cultualis nequit esse deputatio ad semetipsam, ut manifestum est, nec etiam ad sacramenta,
cum non necessario conferatur nec indelebiliter remaneat, ut patet
in casu ficti vel peccatoris, ipsa quoque pura moralis deputatio, quae
absolute possibilis esset, nullibi in revelatione significatur; ex alia
vero parte habemus de facto ex revelatione et doctrina Ecclesiae
ipsum effectum characteris, necessario ac indelebiliter collatum per
aliqua sacramenta, qui quidem in se realizat omnes conditiones
requisitas ad huiusmodi deputationem, scilicet homines configurare et
incorporare Christo et ius conferre ad suscipienda (character Bap­
tismi) vel conferenda (character Ordinis) sacramenta Ecclesiae. Ergo
legitime concluditur characterem esse primario ac essentialiter ordina­
tum ad cultum.
Secundo, id confirmatur ex ipsa consideratione trium characterum
in seipsis.
Et primo, incipiendo a faciliori, nemo nisi voluntarie negabit charac­
terem Ordinis ordinari primario et essentialiter ad cultum; per hunc
enim confertur potestas ponendi ipsum cultum in esse et offerendi
sacrificium in quo cultus principaliter consistit; per hunc veluti
constituitur ac regitur ipsa cultualis societas, quae est extensio ac
plenitudo sacerdotii Christi. Dicere autem haec omnia esse quid
accidentale vel secundarium vel mere consecutivum in eo charactere,
essentialem vero vel primariam esse aliam quamlibet rationem con­
figurationis cum Christo aut participationis dignitatis eius, est absque
gravi et sufficienti fundamento recedere a traditionalibus ipsis con­
ceptibus de sacramento Ordinis. Cultualis etiam ac essentialis destina­
tio characteris Baptismi, etsi minus perspicua, satis evidens est quin
leviter in dubium revocari possit; Baptismus enim in tota Traditione
constanter ac emphatice describitur (qua parte fit abstractio ab
ipso effectu gratiae regenerativae et initialis) ut ianua Ecclesiae et
fundamentum ceterorum sacramentorum, ut fundamentalis ritus
Christianae religionis, ut id quo consequimur ius recipiendi cetera
sacramenta et participandi cultui Ecclesiae: quae omnia dicuntur

non ratione gratiae regenerativae sed ipsius characteris. Velle autem
haec omnia iterum ad aliquid accidentale vel secundarium vel consecutivum referre, satis voluntarium est ac requisita gravique ratione
destitutum. Eadem cultualis destinatio Confirmationis, solitarie con­
sideratae, minus evidens est, ob ipsam minorem perspicuitatem pro­
priae ac specificae indolis huius sacramenti; nihilominus, attenta
generali eius indole, prout est intima ac linearis extensio et com­
plementum Baptismi, sive quoad effectum gratiae sive quoad effectum
characteris, cultualis destinatio characteris Baptismi necessario di­
cenda est sese extendere, sub eadem generica ratione, ad characterem
Confirmationis, etsi specifica huius ratio difficilius intelligatur nec
uno modo a theologis explicetur, ut ostensum est in art. 7 (toni. 2,
pp. 576-590). Ceterum, cultualem ordinationem esse essentialem
characteribus Baptismi et Confirmationis, confirmari potest ex analogia
seu potius ex generica eorum identitate cum charactere Ordinis; cum
enim tres isti characteres de facto ordinentur ad cultum, etsi diversi­
mode, seu active aut passive, si cultualis destinatio est essentialis et
primaria in charactere Ordinis, idipsum asserendum est de duobus
aliis characteribus, cum eorum discrimen non ex ipsa ordinatione aut
non ordinatione ad cultum, sed ex diverso ordinationis modo, activo
nempe vel passivo, petatur.
Ex hac primaria et essentiali ordinatione characteris ad cultum,
apparet characterem sacramentalem esse ipsum fundamentum in quo
totus cultus sustinetur, ac veluti cardo in quo tota fabrica Ecclesiae,
cultualis societatis, revolvitur: nam per sacramenta, quae characterem
generant et a charactere generantur, “dicitur esse fabricata Ecclesia
Christi” (3 p., q. 64, a. 2, ad 3).30
” Ad rem belle Bouëssé: “L’économie sacramentelle apparaît ainsi comme un tout
systématique ou organique. N'y figurent pas seulement des ministres actifs: ceux qui
confèrent les sacrements, je veux parler des ministres officiels et spécialisés, nécessaires
à l’administration de tous les sacrements en dehors du Baptême et du Mariage. Les
ministres du culte dans l’Eglise, ce ne sont pas seulement les prêtres comme on est tente
de le penser à regarder les choses du dehors; ce sont tous les chrétiens, de par leur
baptême et leur confirmation. Les uns et les autres sont députés, à des échelons sociaux
différents, au même et identique culte et ils y sont consacrés sacramentcllemcnt par le
caractère qui correspond précisément à leur place dans l’Eglise présente [Haec tamen
ab auctore exaggerate dicuntur, iuxta praeconccptam opinionem de universali sacerdotio
fidelium, de qua egimus in art. 7, in tom. 21. A l’absence de ce caractère, rien ne peut
suppléer. Sans lui, on n’est pas de l’Eglise. On peut appartenir au Christ et à l’Eglise.
société d’amour, à ce que nous nommons l'âme de l’Eglise ou Eglise invisible, corps
mystique de Jésus, on ne peut appartenir au corps de l’Eglise, à l’Eglise, société de culte.
A plus forte raison ne peut-on prendre part à son culte, en vérité sacramentelle. On
n’est d'Eglise, ‘ecclesiasticos,’ que par le baptême. L’Eglise de la vie présente apparaît,
de ce chef, littéralement ‘fabriquée par les sacrements,’ comme dit saint Thomas [3 p,
q. 64, a. 2, ad 3], Elle est un sacrement; elle est mystère sacramentel. Et c’est cette
ossature, cet organisme mystérique qui assure en elle la vie de grâce et de sainteté qui
y circule et y palpite” (Le Sauveur du monde IV [Chambéry-Leyssc (1951)] 289-292)

HIa PARS: CHARACTER EST ESSENTIALITER AC SPECI­
FICE QUAEDAM POTENTIA, ET QUIDEM PHYSICA ET IN­
STRUMENTAIS, adeoque reductive pertinet ad secundam speciem
praedicamentalis qualitatis.
1. Characterem esse potentiam, sequitur ex ipsa eius primaria et
essentiali ordinatione ad cultum. Nam cultus consistit in actibus, ad
quos dupliciter aliquis potest primario et essentialiter se habere, scilicet
aut active, eos producendo, aut passive, eos suscipiendo: iamvero ad
utrumque requiritur aliqua potentia, activa nempe vel passiva; si
ergo character primario et essentialiter ordinat hominem ad cultum,
necessario et essentialiter consistit in aliqua potentia vel activa
(character ordinis) vel passiva (characteres Baptismi et Confirma­
tionis) (3 p., q. 63, aa. 2 et 6).
Consulto autem diximus characterem esse potentiam sequi ex eius
primaria et essentiali ordinatione ad cultum: nam plura sunt quae
ad cultum ordinantur, ut fides, scientia et alia id genus, quae tamen
non sunt potentia, et generaliter ad actum aliquem plura possunt
concurrere, scilicet potentia, habitus variaeque dispositiones, adeoque
ex hoc quod character ordinatur quomodolibet ad actum cultus non
necessario sequitur ipsum esse potentiam, sicut non necessario sequi­
tur ipsum esse habitum, vel scientiam, vel fidem et huiusmodi. Inter
ea autem quae ad actum ordinantur, sola potentia se habet ad actum
primario et essentialiter, seu radicaliter, primo et per se. tanquam
id sine quo actus haberi non potest et a quo actus ut a radicali
principio procedit, cetera vero se habent tanquam dispositiones prin­
cipii, et potius ad melius esse quam ad esse actus; et ideo ex hoc
quod character ordinatur non quomodolibet, sed primario et essentiali­
ter, ad cultum, recte sequitur ipsum esse potentiam.40

2. Characterem esse physicam potentiam, sequitur immediate ex
duobus prioribus assertis in unum obiectum essentialiter concurrenti­
bus, scilicet ex eo quod character est essentialiter aliquid physicum
et simul est essentialiter potentia. Cum enim essentia non sit divisi­
bilis nec unum possit habere duas essentias, necessario sequitur totam
essentiam characteris esse quid physicum et totam eius essentiam
esse potentiam, adeoque eius essentiam esse physicam potentiam.
Unde, ut notavimus supra (pp. 129 sq.), contradictoria est opinio
Billot aliorumque modernorum, iuxta quam character est essentialiter
aliqua qualitas physica et simul essentialiter aliqua potentia moralis.
*>Cf. Caietanum ct Suaresium, In 3 p., q. 63, a. 2; Ioannem a S. Thoma, disp.
25, a. 2, nn. 13-16.

252

DE CAUSIS EXTRINSECIS ORDINIS

Ceterum, eadem radicalis absurditas latet in ipsa sententia Suaresii,
ex qua illa opinio inconfessa origine descendit et iuxta quam character
est merus ornativus nec operativus habitus, cui adnectitur aliqua
potentia moralis (cf. supra, pp. 127, 129). Contra utramque opinionem
apte scribit Mattiussi: “In facultate [S. Thomas characterem] ponit,
ut quid instrumentaliter et immediate operativum. Etenim, primo:
non est intelligibilis qualitas spiritualis, quae neque immediate per
se, neque ut radix alius qualitatis, ordinetur ad operationem [vel ut
habitus vel ut potentia] ; quum operatio sit ultimum complementum
omnis entitatis, et unumquodque prout est in actu etiam agat. Gratia
sanctificans radix est habituum supernaturalium, et per hos operativa
est. Ergo absurde fingeretur character ut signum quoddam designans
tantum subiectum, in quo sacramenta effectum obtinent, et cuius ac­
tiones ut sacramentales accipi debent. Deinde: non potest character
accipi ut radix quaedam remota operationis [ut est gratia sanctificans
relate ad virtutes] ; quia contra est ultima dispositio subiecti in
ordine ad recipiendum, vel agendum instrumentaliter, in sacramentis.
Atqui quod immediate respicit operationes, in facultate est, non in
animae essentia. Ergo legitime character in facultate ponitur.”11
3. Characterem esse potentiam tantummodo instrumentalem, sequi­
tur ex eo quod est potentia ministerialis, qua nempe constituitur
minister, de cuius ratione est esse instrumentum. Instrumentalis autem
potentia est aliquid imperfectum et secundarium in genere potentiae,
quia non constituit simpliciter principium agendi vel patiendi, sed
tantum secundum quid et dependenter ab alio principio quod residet
in causa principali; et ideo ipsa non pertinet proprie et directe ad
speciem potentiae praedicamentalis, sed reductive tantum, sicut omne
imperfectum reducitur ad perfectum in eadem linea causalitatis. Ad
rem S. Thomas: “Sciendum tamen quod haec spiritualis potentia
[i.e. character] est instrumentalis, sicut etiam . . . dictum est de
virtute quae est in sacramentis. Habere enim sacramenti characterem
competit ministris Dei; ‘minister autem habet se per modum instru­
menti.' ut Philosophus dicit in 1 Pol. [2. 4]. Et ideo sicut virtus quae
est in sacramentis, non est in genere per se, sed per reductionem, eo
quod est quiddam fluens et incompletum, ita etiam character non
proprie est in genere vel specie, sed reducitur ad secundam speciem
qualitatis” (3 p., q. 63, a. 2).
Addit autem Joannes a S. Thoma quod, quamvis character sit reduc­
tive tantum in specie et genere subalterno potentiae, tamen est
proprie et directe in genere supremo seu praedicamento qualitatis, est-41
41 De sacramentis in genere et Eucharistia (Romae 1925) 77 sq.

que vera et perfecta qualitas, quia cum genus abstrahat a differentiis
specificis, potest contingere ut aliquid habeat perfecte id quod pertinet
ad genus, imperfecte vero id quod pertinet ad speciem, quemad­
modum embryo est directe et per se substantia, quia univocam ra­
tionem substantiae in se continet, et tamen est reductive tantum in
genere animalis, quia nonnisi imperfecte attingit differentialem ra­
tionem animalis.42
S. Thomas, loquens de subtecto characteris (3 p., q. 63, a. 4), ait
characterem non esse in ipsa essentia animae, quia ordinatur ad
actum, anima vero non agit per suam essentiam sed per suas potentias,
sed immediate subiectari in facultate, et quidem non in voluntate,
sed in intellectu, quia character ordinatur ad cultum et cultus est
quaedam protestatio fidei quae residet in intellectu, quaeque ideo
appellat secum consortem characterem. Cui rationi addunt Com­
mentatores (loannes a S. Thoma, Salmanticenses, Gonet) quod
character est potestas ordinativa, non affectiva, nec datur ut moveat
sed ut ministret quasi mota; ordinare autem pertinet al intellectum
qui potens est alias facultates movere et dirigere per suum imperium,
unde character est in intellectu, et quidem in intellectu practico, cuius
imperium sacramentaliter modificat in ordine ad validitatem actus cul­
tus quos intellectus per facultates exteriores disponit. Quae omnia
fusius explicavimus in tractatu De sacr. in gen. 312-315.
Si autem quaeratur de modo quo character sit physica ac instru­
mentalis potentia, seu de eius actu vel influxu, eadem difficultas et
obscuritas consurgit ac in ipsa thomistica sententia de physica causalitate sacramentorum, cum praesenti quaestione intime connexa. Ipse
S. Thomas nullo in hac re scrupulo agitari videtur sed candide quaes­
tionem praetermittit, transeunter adnotans: “Haec spiritualis potentia
est instrumentalis, sicut etiam supra [q. 62, a. 4] dictum est de
virtute quae est in sacramentis” (3 p., q. 63, a. 2). Plures vero
’’"Non repugnat quod aliquid directe, et per se pertineat ad aliquod praedicamentum,
ct tamen solum reductive pertineat ad genus vel speciem talis praedicamenti Cum enim
perfecta ct tota ratio superior non dependeat, sed abstrahat a differentiis contrahentibus,
ct constituentibus species, bene potest contingere quod aliquid habeat id quod pertinet
ad rationem superiorem perfecte ct univoce, non tamen perfecte attingat differentiam
aliquam, quia in illo genere est quid imperfectum. Sicut embryo, verbi gratia, est
directe ct per se substantia, quia convenit in illa ratione univoca constitutiva substantiae
ut sic; quia tamen imperfecte attingit rationem differentialem animalis, ideo reductive
tantum est in genere animalis; per se autem in praedicamento ct genere substantiae . . .
Et hoc modo se habet character, quod rationem et gradum qualitatis perfecte participat;
differentialem autem rationem potentiae imperfecte; et quia potentia non est species
atoma, sed subalterna, quae simul est genus, ideo S. Thomas dicit, quod in genere et
specie ponitur reductive, id est in genere subalterno, licet in genere supremo conveniat
directe” (In 3 p., disp. 25, nn. 165 sq., Cursus theologicus IX (Parisiis: Vives 1886]
360 sq.).

theologi tanto scrupulo et admiratione in utraque quaestione agitan­
tur, ut inde a sententia thomistica longe recedant, maioribus ceteroquin obscuritatibus sese committentes. Imo Suarez, qui physicam
sacramentorum causalitatem cum thomistis sustinet, in praesenti
quaestione de charactere a S. Thoma recedit, inquiens: “Tertia sen­
tentia est S. Thomae. . . Mihi tamen haec sententia visa semper est
difficillima” (Disp. 11, sect. 3, n. 3). Quorum theologorum difficultas
videtur, hic sicut in cognata quaestione de sacramentorum causalitate, ex ipsa eadem imaginatione consurgere, quam ipsi sententiae
thomistarum libenter affigunt. Imaginantur enim thomisticum charac­
terem tanquam aliquam potentiam veluti per se stantem ac per se
agentem, elicitivam alicuius proprii actus et effectus, elicitivam ipsius
sacramenti, motivam intellectus, productivam gratiae sacramentalis,
et id similia, quae vel a proprio conceptu potentiae instrumentalis
aberrant vel ipsam instrumentalem rationem, quae characteri competit,
indebite premunt.
Ad propriam rationem characteris, ut physicae potentiae, recte as­
sequendam,·'3 a duplici excessu, altero extenuante, altero dilatante,
sedulo recedere oportet. Et imprimis, non ita haec physica potentia
concipienda est, ac si mere considat in intellectu, tanquam aliqua
conditio, qua posita, Deus praebet suum sacramentalem concursum
et influxum, utut physicum, exteriori actioni ministri; nam ita charac­
ter non esset potentia, quia nullum haberet influxum, sed esset simplex
aliquod signum vel si placet statuta quaedam conditio, nec vere con­
stitueret ministrum sed illum mere Deo indigitaret; ita haberetur
quidem aliquid physicum, puta de genere habitus vel spiritualis
ornatus, sed non potentia physica. Et hic est extenuans excessus, qui
vix differt a sententia Suaresii et Billot de charactere ut potentia
morali. Secundo tamen, non ita est concipienda illa potentia, ac
si character haberet suum proprium ac distinctum actum vel subiec­
tum in quod influeret, ita v.g. ut Deus moveat characterem, character
subinde moveat intellectum ministri, hic moveat sacramentum, hoc
Audet, L„ “Notre participation au sacerdoce du Christ: étude sur le caractère sacra­
mentel.” Laval théologique et philosophique I (1945) 35-46.
Bouessé. H., Le Sauveur du monde IV (Chambéry-Leysse [1951]) 285-293, 298-300.
Durst, B., “Dc characteribus sacramcntalibus,” Xenia thomistica (Romae 1925) Il
575-578.
Héris. Cii. V., Le mystère du Christ (éd. 2, Paris [1953]) 220-228.
Ioannes A S. Thoma, In 3 p., disp. 25, a. 2, dub. 2 et 3, Cursus theologicus IX
(Parisiis: Vivès 1886) 339-365.
Journet, Ch., L’Eglise du Verbe Incarné II (Paris [1951]) 248-251.
McCormack, S., “The configuration of the sacramental character,” The Thomist VII
(1944) 466-491.
Périnelle, J., Le sacerdoce [Paris 1936] 41-49.
Sai.manticenses. De sacramentis in communi, disp. 5, dub. 2, Cursus theologicus
XVII (Parisiis 1881) 433-449.
u

moveat subiectum in quo gratia causatur, vel ita ut influxus divinus,
gratiae causativus, prius instrumentaliter transeat per characterem,
subinde per ministrum ac tandem per sacramentum. Haec enim et
similia, sunt imaginariae quaedam ac partialiter saltem absurdae
amplificationes et determinationes, quae longe distant a sententia
thomistica, quoniam character non movet sed constituit ministrum,
nec movet sed afficit eius intellectum, nec conficit ipsum sacramentum
sed conficientem informat, quamvis, ita se habens, vere et physice
influat, tanquam vera nempe ac physica potentia, tum antecedenter
relate ad ipsum ministrum tum consequenter in ipsum actum applica­
tionis efficacis sacramenti.
Ad duo igitur haec physica potentia ordinatur ac dupliciter physice
influit.
Primo nempe, per suam ipsius informationem, cum a Deo infunditur
in intellectu, hanc ipsam facultatem elevat ac veluti “instrumentalizat,” constituens ipsum ministrum in esse ministri, seu in ratione
instrumenti apti ad ponendum validum sacramentum, ita ut quandocumque libere velit materiam et formam applicare, iuxta Christi et
Ecclesiae legem ac intentionem, haec ipsa eius intentio et ea ipsa
materiae et formae applicatio illico evadat sacramentalis, seu talis
cui necessario debeatur concursus divinus, sacramentalis effectus instrumentaliter causativus. Non igitur character immutat propriam ac
naturalem vim intellectus, nec novum quoddam lumen in eo producit,
nec novam quandam sacramentalem intentionem in eum infundit,
sed mere informat intellectum, eumque ita elevat ac perficit, ut quandocumque minister velit conficere sacramentum, eius ipsa naturalis
intentio et imperium evadat vere sacramentalis, seu validans in esse
sacramenti et determinans ad esse sacramenti naturalem ipsam externamque actionem, ab ipso intellectu naturaliter dispositam et impera­
tam. loannes a S. Thoma apte comparat duos homines, quorum unus
habet characterem et alius caret, duobus calamis, quorum unus est
praeparatus ad scribendum (puta, quia est atramento intinctus; cogita
praecipue modernum calamum qui anglice “fountain pen,” italice
“penna stilografica” appellatur), alius vero non est praeparatus:44 in
utroque casu utrumque instrumentaliter a Deo vel homine adhiberi
possunt, sed unum est iam paratum et proxime potens adhiberi, aliud
non, nisi remote.
““Igitur habens characterem ad producendam gratiam, habet se sicut calamus praepa­
ratus. qui est instrumentum proportionatum et connaturale, scribendi; aliae autem res
[vel homines 1, quae elevari possunt a Deo ad causandam gratiam, habent se sicut
calamus non praeparatus ad scribendum, vel sicut aliquid aliud ad id non proportiona­
tum” (Disp. 25, a. 2, n. 144).

Nec est confundenda haec potentia instrumentais, in qua character
consistit, cum vi instrumentai, quae inest ipsi sacramento in eius
applicatione, quaeque, ut infra dicetur, communicatur etiam ipsi minis­
tro et ipsi characteri ad modum unius cum sacramento, quoniam haec
est vis instrumentais, fluens ac transiens, sicut ipsa actio quam afficit,
character vero est proprie potentia instrumentais, permanenter et
indelebiliter stans, sicut ipsa facultas quam informat. Nec aliunde
dici potest ipsam rationem instrumentalitatis opponi rationi per­
manendae, adeoque potentiam instrumentaient esse contradictoriam
in terminis; nam generica ratio instrumentalitatis non consistit prae­
cise in esse fluenti ac transeunti, hoc enim est proprium ac specificum
solius vis sive actionis instrumentalis, sed consistit in ente quod in­
fluit non virtute propria sed virtute alterius, ita ut non habeat ali­
quam virtutem tanquam propriam nec proinde agat aliquid sibi simile,
sed ex virtute alterius agat aliquid altius, simile alteri, seu superiori
ac principali agenti; et hoc verificatur in quolibet ente instrumental!,
sive sit vis sive potentia. Character, igitur, prout est instrumentalis
potentia, non est quaedam forma, quae ponit in subiecto ipsam activi­
tatem, etiam in actu primo, ita nempe quod independenter ab ulteriori
motione extrinsecae causae, subiectum possideat principium activi­
tatis et eo subinde in actu secundo utatur, secus character esset quae­
dam potentia principalis, sicut ipse intellectus;15 sed est quaedam
forma, quae ponit in subiecto meram capacitatem, seu proximam
aptitudinem ad hoc ut eius naturalis intentio et actio elevetur a
Deo ad rationem et influxum intentionis et actionis sacramentalis,
ita ut haec elevatio sit ipsi connaturalis ac debita (secus ac in ceteris
actionibus vel personis, charactere carentibus, quae nonnisi remotam
habent elevationis capacitatem, fundatam in generali potentia oboedientiali), quatenus quandocumque vult, ea uti possit, et divinus sacra­
mentalis concursus suae actioni debeatur; ipsam autem huiusmodi
potentiae activitatem minister consequitur subsequenter per novam
actualemque elevationem ipsius intentionis et actionis eius, quando
conficitur sacramentum.
Secundo igitur, ipse character concurrit, una cum ministro eiusque
intentione et exteriori actione, in ipsa causalitate sacramenti et ad
ipsam collationem gratiae. Non tamen concurrit veluti disiunctim et
antecedenter ad sacramentum vel ad personam ministri, quasi Deus
prius moveat characterem et subinde per characterem moveat minis­
trum et sacramentum, sed ad modum unius sive cum ministro sive cum
45 Hoc pariter modo, habitus infusi virtutum habent rationem formae principalis, non
instrumentalis, quamvis non sint potentiae sed tantum habitus operativi.

sacramento. Non enim haec omnia, scilicet character, intentio minis­
tri, exterior actio sacramentalis seu applicatio materiae et formae,
agunt tanquam tot distincta et invicem subordinata instrumenta, sed
ad modum unius ac totalis instrumenti in quo sua cuique pars
ac modalitas convenit. Sacramentum enim non est quaecumque actio,
sed actio posita a ministro, adeoque includit ministrum agentem,
minister autem non est agens nisi per suam intentionem et imperium,
quibus dirigit exteriorem actionem, intentio autem et imperium non
est sacramentale nisi ratione characteris; unde in ipso sacramento
exteriori, cui Deus communicat instrumentalem vim sanctificativam,
ea omnia, vera utut diversa ratione includuntur, et sub hac ipsa ratione
suscipiunt eandem unicamque vim instrumentalem ac fiunt instru­
mentum gratiae.
Et totum hoc nihil absurdum aut imaginarium continet. Si quae
autem obscuritas aut difficultas manet, tota se habet potius ex parte
ipsius concursus divini in physica causalitate sacramentorum; quae
difficultas, ut notavimus in tractatu De sacr. in genere 196 sq., est
insita ipsi mysterio fidei, a Cone. Trid. definito, de sacramentis vere
continentibus et conferentibus gratiam; quod quidem mysterium
dissipare, nulla theologica explicatio praesumere potest.
Quaecumque diximus valent, proportione servata, sive de potentia
activa, qualis est character Ordinis, sive etiam de potentia passiva,
quales sunt characteres Baptismi et Confirmationis, de quorum passiva
indole fuse disputatum est in art. 7 (tom. 2, pp. 571-590).
Character nempe, prout est potentia passiva instrumentalis, duo
facit in subiecto sacramentorum. Primo, per suam ipsius informa­
tionem, elevat intellectum eumque veluti “instrumentalizat,” con­
stituens ipsum subiectum in esse subiecti sacramentalis, seu in ra­
tione subiecti apti ad suscipiendum validum sacramentum, nam etiam
a subiecto, ut a causa materiali vitaliter dispositiva, validitas sacra­
menti dependet. Haec igitur potentia nequaquam physice immutat
naturalem vim intellectus, aut naturalem actum intentionis recipiendi,
nec addit aliquam actualem dispositionem quae non indigeat ulterius
affici vel compleri, nam secus ageretur de potentia passiva non in­
strumental! sed principali, sed mere ponit in subiecto proximam
aptitudinem ad hoc ut eius naturalis intentio recipiendi sit sacra­
mentalis, quatenus, quandocumque vult recipere sacramentum, ea
intentio sit valida ac sufficiens ad valide sacramentum suscipiendum.
Secundo, in ipsa actuali susceptione sacramenti, ipse etiam character
passive concurrit ad modum unius cum passione sacramentali (quae
coincidit cum actione ministri, cum actio et passio sint idem re) et

cum subiecto recipiente, tanquam afficiens eius intentionem suscipi­
endi; omnia enim haec constituunt formaliter et actualiter subiectum
unumque subiectum sacramenti, scilicet ipsa passio, ipsa persona
subiecti, eius ipse intellectus eiusque intentio, ipse character residens
in intellectu ac sacramentaliter modificans intentionem; unde charac­
teri, sub sua ratione formae afficientis subiectum in ordine ad validam
actualemque susceptionem sacramenti, competit vera ratio potentiae
instrumentalis, passive seu dispositive influentis.
Ceterum duae peculiares difficultates, quae quoad geminos Baptismi
et Confirmationis characteres petuntur sive ex ipsa ratione potentiae,
utut passivae, quae non videtur eis convenire, sive ex ratione instrumentalitatis quae videtur repugnare potentiae passivae, expositae
ac resolutae sunt in art. 7 (tom. 2, pp. 571-576).
Salmanticenses, solutis his aliisque difficultatibus, ad terminum suae
expositionis sententiae thomisticae de natura characteris, scribunt:
“Haec sunt vel omnia, vel graviora, quae opponunt adversarii; atqui
ex non obscura eorum solutione constat minime habere illam indissolubilitatem, quam Suarez . . . rationibus a se excogitatis detulit, ut
palam D. Thomam impugnaverit. Liquet ulterius, quam alte sentiat
opinio thomistica de charactere christiano, et quam plures veros et
reales effectus illi attribuat; cum tamen apud adversarios vix, aut
nullo modo explicari valeat, ad quid character deserviat, quemve
effectum formalem physicum inducat.”4’

In hac essentia characteris, seu in ratione potentiae cultualis, fun­
dantur et ab ea procedunt varii eius respectus sive relationes, quas
theologi inde a medio aevo colligunt sub trinomio: signum distinctivum, signum configurativum, signum dispositivum, quasque, iam suf­
ficienter explicatas in tractatu De sacr. in genere 300-309, iterum
mox veniunt considerandae sub aspectu primariae finalitatis sive
intimae rationis sacramcntalis characteris.

IVa PARS: PRIMARIA FINALITAS SIVE INTIMA RATIO
CHARACTERIS EST UT HOMO PARTICIPET SACERDOTIO
CHRISTI EI QUE UT SACERDOTI ASSIMILETUR. Sub quo pro­
inde finalitatis respectu, character “nihil aliud est quam quaedam
participatio sacerdotii Christi, ab ipso Christo derivata” (3 p., q. 63,
a. 3).
1. Primaria enim finalitas sive intima ratio alicuius rei, ex ipsa
eius essentia dimetienda ac deducenda est. Character autem secundum
suam essentiam est potentia ad actus cultus; totus autem cultus
'eOp. cit. (supra, in p. 254) 449.

christianae religionis derivatur a sacerdotio Christi;” ergo et ipse
character, una cum cultu ad quem ordinatur, derivatur a sacerdotio
Christi, ita nempe quod, sicut actus cultus qui exercentur in Christiana
religione derivantur ab actibus cultus ipsius Christi, nominatim a
sacrificio Crucis, ita pariter ipse character derivetur a cultuali potentia
Christi sitque quaedam participatio, et consequenter configuratio, sa­
cerdotalis potestatis Christi. Et in hoc specifico sensu character dicitur
“Character Christi” vel SIGNUM CONFIGURATIVUM Christi,
seu character Christi Sacerdotis vel signum configurativum Christo ut
Sacerdoti (cf. supra, pp. 115 sq.).'8 Haec configuratio est vera ac realis
relatio, et quidem duplex: relatio scilicet mensurati ad mensuram, fun­
data in ipsa causalitate exemplari, et relatio imaginis, proxime fundata
in similitudine, quarum utraque remote fundatur, tanquam, in subiecto,
in ipsa potentia qua essentia characteris constituitur. Praeterea, charac­
ter induit etiam realem relationem signi ad Christum, non quidem
secundum se, cum character non sit sensibilis sicut oportet esse sig­
num, sed mediate et ratione exterioris sacramenti cum quo necessario
coniungitur, ut explicatum est in tractatu De sacr. in genere 301 sq.
(cf. 3 p., q. 63, a. 1, ad 2).
Et haec est propria ac formalis ratio participationis et configura­
tionis quae in charactere invenitur. Nam proprie et formaliter par­
ticipatio et configuratio dicuntur per respectum ad causam exem­
plarem, dum generaliores conceptus effectus et signi accipiuntur etiam
per respectum ad causam efficientem; character autem, quamvis in
linea causae efficientis sit effectus totius Trinitatis, tamen, cum con­
sistat essentialiter in potentia ad cultum, de facto nobis confert
participationem alicuius perfectionis quae competit uni tantum Per­
çut notavimus supra, p. 148, Puech duobus his S. Thomae principiis opponit quod
ex una parte character deputat etiam ad alia quae non sunt cultus, uti confessionem
fidei, et ex alia parte quaedam quae pertinent ad cultum non habent connexionem cum
sacerdotio, uti cultus privatus, cultus internus ct praedicatio, sed potius cum munere
regali aut prophetico (cf. art. cit. [supra, in p. 1501 II 174- 179). Attamen, character
respicit confessionem fidei prout est actus cultus vel prout continetur in ipsa exeeutione et
receptione actus cultus, ut explicatum est in torn. 2 (pp. 576 590) et cultus privatus ac
cultus internus, prout secernuntur a cultu publico et externo, non sunt cultus proprie
ac stricte dictus, quamvis cultus ipse internus sit maioris momenti ac veluti anima
ipsius cultus externi (cf. dicta ibidem, pp. 548-553, 564-570) ; ac ideo duplex ille cultus
non conncctitur immediate cum sacerdotio sed cum altiori dignitate sanctitatis, in qua
participamus gratiae Christi ct configuramur Capiti Corporis mystici; cuius dignitatis
character est ipsum “signaculum gratiae,” ut notat S. Thomas, loquens de duplici cha­
ractere Christianorum, opposito duplici characteri bestiae (3 p., p. 63, a. 3, corp, et ad 3).
“ Homo dupliciter induit Christum ct configuratur Christo, i.e. per gratiam Christi
ct per characterem Christi: “Baptizari in Christo potest intelligi dupliciter. Vno modo
in Christo, idest in Christi conformitate. Et sic quicumque baptizantur in Christo con­
formati ei per fidem ct caritatem, induunt Christum per gratiam. Alio modo dicuntur
aliqui baptizari in Christo, inquantum accipiunt sacramentum Christi. Et sic omnes
induunt Christum per configurationem characteris, non autem per conformationem
gratiae” (3 p., q. 69, a. 9, ad 1; cf. 1 p., q. 93, a. 4).

sonae, seu Verbo secundum quod per incarnationem evadit sacerdos,
et huic soli nos proprie et formaliter assimilât, ac ideo ab ipso solo
dependet et ab ipso solo derivat, in propria linea causae exemplaris.
Cum hac autem propria ac formali participatione et configuratione,
duae alia connectuntur, una scilicet impropria et late dicta, quae
refertur indistincte ad totam Trinitatem, quatenus character, cum sit
eius effectus, fundat quandam late dictam rationem participationis
et configurationis ad Trinitatem: in omni enim effectu virtus causae
participatur et omnis actio ac passio fundat relationem signi inter
effectum et causam; altera fundamentalis tantum, quae refertur remote
ad Personam Verbi, prout est character aeternus sive figura sub­
stantiae Patris, proxime vero ac proprius ad eius Incarnationem, in
qua Sacerdotalis ipsa Christi potestas immediate fundatur.
Ad ampliorem intelligentiam huius ultimae participationis ac con­
figurationis cum Incarnatione, qua abutuntur quidam moderni, eam
accipientes ut propriam ac formalem, prae sacerdotali configura­
tione proposita a S. Thoma,49 haec observa. De ipso formali constitu­
tivo sacerdotii Christi dissentiunt theologi, quamvis omnes fateantur
vel supponant id non esse primo et immediate ipsam unionem hypo­
staticam qua talem (cum aliud sit esse unitum et aliud esse sacer­
dotem, et unio respiciat utramque naturam, dum sacerdotium est
dignitas et munus solius humanae naturae Christi), sed aliquid im­
mediate consequens unionem hypostaticam, sicut ex eadem unione
in eadem humana natura consequuntur aliae dignitates regis, pro­
phetae, capitis, instrumenti Divinitatis. Quidam igitur dicunt prae­
fatum constitutivum esse ipsam gratiam unionis, vel, si placet, ipsam
unionem hypostaticam quatenus, considerata ex parte humanae na­
turae, hanc substantialiter sanctificat, consecrat, reddit capacem
mediandi per suos actus inter Deum et homines; in quo casu, sacer­
dotium nihil physicum poneret in humana Christi natura quod dis­
tinguatur ab ipsa unione hypostatica (ita sentire videntur, Gonet,
Scheeben, Billot, Galtier, Hugon, Périnelle, Héris, Ferland, GarrigouLagrange, Piolanti, Audet, Puech, Bouëssé, Piault, Monsegù, Bou­
larand). Alii constitutivum illud reponunt in ipsa gratia capitali; sed
aliqui hanc vocem videntur intelligere in sensu stricto, pro ipsa
gratia virtutum et donorum (Salmanticenses, De Incarn., disp. 3,
Cf. supra, pp. 135-152, ubi praecipue exposuimus ac refutavimus opinionem Scheeben,
noviter iterum propositam ac determinatam a Boularand et Puech. Generalis defectus
illarum opinionum in eo est quod assumunt ut essentiam id quod est consequentia sive
proprietas characteris, scilicet confisu rationem ad Christum, et quod, praeterea, hanc
configurationem transferunt a Sacerdotio Christi ad ipsam unionem hypostaticam, quae
est illius sacerdotii origo ac fundamentum.

dub. 1, η. 16, Durst, Sauras50), alii vero in sensu latiori, prout ea
includit tum gratiam illam sanctificantem tum potestatem gubernandi
Ecclesiam et, magis determinate, instituendi ac regulandi cultum,
ita ut sub hac altera parte et ratione constituat sacerdotium (loannes
a S. Thoma, In 3 p., disp. 25, a. 4, n. 13, Journet; quibus favet S.
Thomas, 3 p., q. 22, a. 1, ad 3, coli, cum q. 6, a. 6 et q. 8, aa. 5-6).
Et haec ultima opinio nobis magis arridet, ita nempe ut character
Christi concipiatur ut quaedam physica perfectio, distincta tum a gra­
tia unionis tum a proprie dicta gratia personali ac capitali, quaedam
scilicet potentia, tota ad cultum divinum ordinata (cultus oblativa,
cultus causativa, cultus regulativa, cultus motiva), residens in ipso
intellectu practico humanitatis Christi. Idque suadet ipsa eius imago
ac participatio, sacramentalis scilicet character.

Ceterum, quidquid sit de hac quaestione, cum character consistat
essentialiter in ipsa participatione sacerdotii Christi, nonnisi huic
sacerdotio proprie et immediate nos assimilât; cum tamen sacerdotium
Christi proxime fundetur et immediate emanet ab ipsa unione hypo­
statica, etiam character, mediante hoc sacerdotio, cum eadem hypo­
statica unione intimam cognationem habet. Ac inde in eo resultant
sequentes similitudines vel potius analogiae, quae ceteroquin uno vel
alio modo determinari ac premi possunt, iuxta triplicem praefatam
opinionem de formali constitutivo sacerdotii Christi.51
Primo quidem character, mediante sacerdotio Christi a quo exemplariter derivatur, connectitur cum ipsa Incarnatione a qua dimanat
socerdotium Christi, et ulterius mediante Incarnatione, quae est quae­
dam extensio aeternae generationis, connectitur cum ipso Verbo qui
est character aeternus seu figura substantiae Patris. Ita character est
quaedam sacerdotalis continuatio Incarnationis et ipsius aeternae
generationis; propterea in magistrali definitione, vulgata apud theo­
logos medii aevi, character describebatur ut aliquid “a charactere
aeterno impressum animae rationali” (cf. supra, p. 104). Sed, ut
patet, huiusmodi continuatio et emanatio non est homogenea nec
tota clauditur in linea exemplaritatis, in qua proprie dicta con­
figuratio invenitur: primus enim gressus illius emanationis est quae­
dam generatio, seu Verbi a Patre; secundus vero est quaedam unio,
Verbi scilicet cum humana natura; tertius est quaedam connaturalis
dimanatio, nimirum sacerdotii Christi ex ea unione hypostatica;
quartus est quaedam participatio ac replicatio, characteris scilicet ab
“Diffuse de hac re Sauras agit in El Cuerpo Mistico de Cristo (Madrid 1952) 466-482.
11 R. Laurentin, “La Vierge Marie,” Initiation théologique IV (Paris 1954) 285-290,
ingeniose instituit etiam comparationem inter characterem baptismalem et Maternitatem
B. V., quatenus utrumque unit Deo, incorporat Christo et est fons gratiae.

exemplari sacerdotio Christi, cui soli proinde proprie character
assimilatur.
Secundo, per unionem hypostaticam natura humana unitur Verbo,
tum entitative ac substantialiter tum instrumentaliter, tanquam in­
strumentum coniunctum Divinitati. Pariter per characterem homo
unitur Christo Sacerdoti, tum quadammodo entitative, quamvis accidentaliter (per realem relationem imaginis), tum instrumentaliter,
tanquam separatum instrumentum Sacerdotii eius.
Tertio, per unionem hypostaticam natura humana ita evadit coniunc­
tum instrumentum Divinitatis, ut prius permanenter constituatur in
ratione instrumenti ac subinde instrumentaliter moveatur. Pariter per
characterem homo prius permanenter et indelebiliter constituitur in
ratione instrumenti, tanquam calamus paratus ad scribendum, ac
subinde per actualem motionem instrumentaliter adhibetur ad colla­
tionem vel susceptionem sacramenti.
Quarto, humanitas hypostatice unita in hoc differt ab humanitate
non hypostatice assumpta cuiuslibet hominis, quod, quamvis haec
ratione potentiae oboedientialis posset a Deo adhiberi tanquam in­
strumentum supernaturalis effectus, tamen illa est iam permanenter
elevata et parata ut moveatur tanquam instrumentum, et huiusmodi
motio sit ei debita ac connaturalis. Pariter idem discrimen occurrit
inter hominem charactere signatum et hominem charactere destitutum.
Quinto, unio hypostatica est quaedam consecratio humanae naturae,
eaque tam perfecta ut substantialiter hanc naturam sanctificet, antecedenter ad ipsam gratiam sanctificantem. Pariter character est quae­
dam consecratio hominis, accidentalis tamen nec proprie sanctificans,
tanquam quaedam gratia gratis data ad perfectam sanctificationem
ordinata.52
Sexto, ea substantialis naturae humanae consecratio ac sanctificatio
connaturaliter secum trahit effectum gratiae sanctificantis necnon
triplex Christi munus regale, propheticum et sacerdotale. Pariter
character gratiam sanctificantem appellat, ac sternit connaturale fun­
damentum potestatis regiminis et magisterii; non tamen character
secum trahit, sed ipse est, munus sacerdotale, nisi consideretur in­
ferior aliquis character, puta Baptismi vel Confirmationis, qui aptitudinem confert ad superiorem.
'"Quidam videntur proponere sequentem analogiam: Sicut substantialis consecratio,
quae resultat ex unione hypostatica, constituit sacerdotium Christi, ita accidentalis con­
secratio, quae resultat ex charactere, constituit nostrum sacerdotium. Haec tamen com­
paratio claudicat, quoniam substantialis illa consecratio vere resultat ex unione hyposta­
tica, nec est ipsa unio hypostatica, dum accidentalis altera consecratio, in qua nostrum
sacerdotium consistit, non resultat cx charactere, sed est ipse character. Ceterum, ipsum
suppositum substantialis consecrationis constituentis sacerdotium Christi negatur vel in
dubium vertitur a pluribus theologis, ut supra dictum est.

Septimo, sicut in humanitate Christi habetur veluti duplex sigillum,
alterum Verbi sigillantis humanitatem, alterum Dei imprimentis per
gratiam participationem suae naturae, ita in homine imprimitur duplex
signaculum, alterum Christi Sacerdotis, alterum Dei sanctificatoris.
Octavo (et haec est proprior assimilatio), id quod fecit unio hypo­
statica in humana natura Christi, faciunt in christiano sacramenta
Baptismi, Confirmationis et Ordinis. Ab illa enim unione fluxerunt
in humana natura Christi, tanquam a principio quidem intrinseco,
geminae dignitates sacerdotii et gratiae, et pariter ex sacramentis
humanitatis ac sacerdotii Christi, quibus ipsa Incarnatio continuatur
et Ecclesia ut mysticum corpus fabricatur, immittitur in hominem,
tanquam a principio extrinseco, duplex effectus characteris sacerdotii
Christi et gratiae sanctitatis Christi. Ut patet, haec assimilatio non
currit inter characterem et unionem hypostaticam, sed inter sacra­
menta et unionem hypostaticam, vel, si placet, inter characterem ut
procedentem a sacramentis et sacerdotium Christi ut emanans ab
unione hypostatica: ad quod Christi sacerdotium omnis vera ac
proprie dicta characteris assimilatio reducenda est.

Praeter hanc primariam rationem et finalitatem, quae immediate
quadrat cum ipsa essentia characteris ac immediate fundat in charac­
tere relationem signi configurativi per respectum ad Christum, duae
aliae rationes sive finalitates in eo considerari possunt, quae fundant
duplicem subsequentem relationem signi distinctivi, per respectum ad
ceteros homines charactere destitutos, et signi dispositivi, per respec­
tum ad gratiam, alterum ac consortem effectum eiusdem sacramenti:53
2. Characterem esse SIGNUM DISTINCTIVUM Christianorum,
sequitur ex hoc ipso quod est potentia ad cultum et participatio
sacerdotii Christi; nihil enim magis distinguit inter homines quam
aliqua potestas et, inter Christianos, quam potestas ad cultum in quo
ipsa christiana religio consistit. Propterea Innocentius III (supra, p.
153) effectum Baptismi “characterem Christianitatis,” quasi vexillum
totius religionis, appellat. Triplex autem character, conferendo tripli­
cem diversamque sacerdotalem potentiam, triplicem significat dis­
tinctionem christfidelium, secundum triplicem gradum sacerdotalis
societatis: baptizatos nempe, seu initialiter ac passive se habentes
ad cultum, confirmatos, seu completive, utut passive, ad eundem
■’ Praeter hanc triplicem ac principalem relationem, aliae distingui possunt relationes,
in essentia characteris fundatae. Ita, relate ad alios homines character fundat in subiccto
non solum relationem distinctivi seu dissimilitudinis, sed etiam relationem similitudinis
relate ad cos qui eundem habent characterem. Praeterea, character assumit etiam rela­
tionem ad ipsos actus cultus, tanquam ad suum effectum vel obiectum, sed haec relatio
actu non oritur nisi quando ipse actus cultus confertur vel suscipitur.

cultum addictos, et ordinatos, seu active eundem cultum respicientes
(cf. supra, p. 112). Haec ratio signi distinctivi importat realem rela­
tionem dissimilitudinis, proxime fundata in disconvenientia secundum
qualitatem, et remote in ipsa potentia vel in diversa potentia ad
cultum in qua essentia characteris consistit. Praeterea, per respectum
ad alios homines, character fundat etiam relationem signi, mediate
tamen et ratione ipsius exterioris sacramenti cum quo character
necessario coniungitur, ut dictum est etiam quoad rationem signi
configurati vi (p. 2 59).64
Consideratio huius distinctivae indolis characteris antiquissima est
ac constans in tota Traditione, in theologica evolutione et in ipsius
Ecclesiae doctrina ac definitione. Ab ea praesertim, tanquam ab evidentiori ratione, originem habuit ipsum duplex nomen sphragis (sive
sigilli) et characteris; ad eam praecipue referuntur variae compara­
tiones signaculi vel sigilli impositi poecuniae, anulo, thesauro, servis,
ovibus, militibus, circumcisis (cf. supra, pp. 195 sq.); ab ea incoepit
in medio aevo ipsa theologorum inquisitio de natura characteris et
in ipsa fundantur primae magistrales definitiones de charactere (cf.
supra, pp. 102, 111-113; ut notatum est in p. 105, ipsa principalior
ratio signi configurativi nonnisi posterius mentes mediaevalium doc­
torum attraxit) ; eam peculiariter designant ipsa Ecclesiae documenta:
Innocentius III: “Character christianitatis”; Conc. Flor.: “Character,
id est, spirituale quoddam signum a caeteris distinctivum”; Conc.
Trid.: “Character, hoc est signum quoddam”; Catechismus Conc.
Trid.: “Est autem character veluti insigne quoddam. . . Character
hoc praestat ... ut aliqua nota alter ab altero internoscatur” (cf.
supra, pp. 153 sqq.).
Inde tamen inepte plures theologi inde a medio aevo deduxerunt
characterem consistere essentialiter in ipsa relatione signi, quae con­
ceptio, etsi non ipsis verbis, latet in pluribus aliis opinionibus de
essentia characteris (uti Lugonis, Suaresii et Billot), et ineptius unus
vel alter occasionem arripit impugnandi sententiam S. Thomae de
charactere ut essentialiter potentia, ac si non satis S. Doctor pondera­
verit vim illius traditionalis conceptus de charactere ut signo dis­
tinctive.55 Antiqua enim Traditio loquitur de charactere tanquam de
** Sub hac derivata ratione sensibilis signi S. Thomas sic exponit quomodo et quibus
character evadit signum: “Istud distinctionis signum est et propter ipsum hominem qui
suscipit, qui eo accipit distinctum posse ab aliis; et propter alios homines qui cum
admittunt ad spirituales actiones, ex consignatione sacramcntali exteriori interiorem
perpendentes; et quoad Deum, qui eius actionibus spiritualibus efficaciam praebet"
(Zn 4 Sent., dist. 4, q. 1, a. 2, q. 2, ad 2).
“Ita Puecu: “Non seulement la conception liturgique du caractère cadre mal avec
les faits, elle entraîne des conséquences malheureuses. Elle a obligé saint Thomas à
laisser dans l’ombre le rôle du caractère le plus apparent chez les Pères, celui de distin-

signo, quod est evidentior illius aspectus, quin ulterius inquirat de
realitate quae sub ratione signi necessario latet, et similiter Ecclesia
doctrinam de charactere sub hoc generaliori conceptu proponit, relin­
quens theologorum disputationibus ulteriorem eius determinationem.
Ipsi theologi qui, morem gerentes antiquis formulis traditionalibus,
characterem definierunt a signo, sub signi relatione aliquid aliud
generatim quaesierunt, in quo ipsa relatio signi fundetur, cum evidens
sit ipsum conceptum signi non importare meram relationem (sig­
nificationem) sed aliquod concretum ferens relationem (rem significamtem),55* imo de facto nulla invenitur, inter tot theologorum
opiniones, quae explicite reposuerit essentiam characteris in ipsa ra­
tione signi ut distinctivi, quae tamen videtur antiquissima omnium
conceptio, quamvis plures doctores eam reposuerint in generali ra­
tione signi. Ipse S. Thomas, etsi doceat essentiam characteris con­
sistere in aliqua potentia, nihilominus non semel characterem definit
per rationem signi,57 atque affert ac iustificare conatur magistrales
definitiones confectas ex ratione signi,58 imo ab ipsa ratione signi
incipit totam suam inquisitionem de essentia characteris in utroque
loco Summae theologicae (3 p., q. 63, a. 1) et Commentarii super
Sententias (In 4 Sent., dist. 4, q. 1, a. 1); et inde est quod Scotus
arguit inconsequentiae S. Thomam eo quod, cum posuerit signum
tanquam genus definitionis characteris, simul docuerit characterem
non esse essentialiter relationem sed aliquid absolutum.59
3. Characterem esse SIGNUM DISPOSITIVUM relate ad gratiam.
guer les fidèles au point de vue de leur appartenance au corps mystique. Il n’y touche
qu’en passant et tandis que pour les Pères le caractère montre avant tout que le chrétien
appartient au Christ comme la brebis au pasteur, le soldat à l’empereur, pour saint
Thomas il indique quel culte l’on professe. De même la distinction des fidèles entre eux
semble une simple diversité de fonctions liturgiques. Aussi éprouve-t-il plus de difficulté
que saint Bonaventure à démontrer l’existence, le nombre et l’indélébilité du caractère”
(art. cit. [supra, in p. 150] 171 sq.).
“Inter ipsos Patres, Augustinus ultra rationem signi videt in charactere rationem
cuiusdam consecrationis et initialis incorporationis ad Christum (cf. supra, p. 207).
”3 p., q. 63, a. 3: “Sicut ex supra dictis [a. 1] patet, character proprie est signa­
culum quoddam quo aliquid insignitur ut ordinatum in aliquem finem” (cf. ad 2 et 3) ;
a. 4: “Sicut dictum est [a. 3], character est quoddam signaculum quo anima insignitur
ad suscipiendum vel aliis tradendum ca quae sunt divini cultus.” Ipsius S. Thomae est
etiam definitio allata a Conc. Flor, in Decreto pro Armenis. quam essentialiter assumit
ipsum Conc. Trid.: “Quaedam [sacramenta] . . . imprimunt characterem, idest spirituale
quoddam signum distinctivum a ceteris.”
11 In 4 Sent., dist. 4, q. 1, a. 2; cf. supra, pp. 102-105.
""[ArguiturI contra opinantem [S. Thomainl ex dictis eius, quia contradicit sibi;
ipse enim dicit hanc esse definitionem characteris: Character est signum communionis
fidei et sanctae ordinationis datum a hicrarcha, vel quod est signum communionis
divinorum, et sacrae ordinationis fidelium. Quomodocumque sic vel sic definiatur, dicit
quod signum ponitur in definitione characteris, ut genus. Ex hoc arguitur, quod character
non potest esse forma absoluta, quia ad quidditatem formae absolutae non pertinet
essentialiter aliquis respectus, quia tunc illa quidditas esset ad se, et non esset ad se"
(op. cit. [supra, in p. 118] 617),

sequitur ex duplici ratione, scilicet tum ex ipsa natura characteris,
prout est essentialiter potentia ad cultum, tum ex ulteriori eius
proprietate, prout est de facto elementum sacramentale, seu quatenus
habet rationem rei-et-sacramenti.
Primo, character, consideratus secundum suam essentiam, seu prout
est potentia, immediate ordinatur ad cultum, cultus autem ordinatur
ad gratiam, unde character vere, etsi mediate tantum seu mediante
cultu, ordinatur ad gratiam. Idque tripliciter. Imprimis, actus cultus
seu sacramenta sunt productiva gratiae, adeoque character, qui con­
fert potentiam recipiendi vel conficiendi sacramenta, confert potentiam
ad recipiendam vel dandam gratiam, ac ita mediantibus sacramentis
influit in collationem gratiae (cf. supra, p. 256). Praeterea, cultus
exterior, ad quem character ordinatur, significat et fovet cultum
interiorem, qui est secundum gratiam, adeoque character, mediante
hoc vinculo inter utrumque cultum, ad gratiam ordinatur. Praeterea,
character ex hoc ipso quod est potentia ordinata ad actus, ponit in
subiecto exigentiam gratiae; nam omnis potentia indiget habitu
ad conveniens exercitium suorum actuum, quam quidem exigentiam
divina Providentia connaturaliter complet, addens habitum gratiae
potentiae characteris; ad rem S. Thomas: “Hoc signum [i.e. character]
nihil aliud est quam quaedam potentia quae potest in actiones hierarchicas, quae sunt ministrationes et receptiones sacramentorum, et
aliorum quae ad fideles pertinent; et ad hoc quod has operationes
bene exerceat indiget habitu gratiae, sicut et aliae potentiae habitibus
indigent” (In 4 Sent., dist. 4, q. 1, a. 1; cf. ad 5). “Character . . .
directe quidem et propinque disponit animam ad ea quae sunt
divini cultus exequenda, et quia haec idonee non fiunt sine auxilio
gratiae . . . , ex consequenti divina largitas recipientibus characterem
largitur gratiam, per quam digne impleant ea ad quae deputantur”
(3 p., q. 63, a. 4, ad l).c0
Haec igitur ordinatio characteris ad gratiam est partialiter in ordine
causae efficientis, ut patet ex prima ratione, quod attinet ad solum
characterem Ordinis qui concurrit una cum sacramento ad causandam
gratiam, ut supra explicatum est (p. 256), et partialiter in ordine
causae materialis dispositivae, ut patet tum ex prima ratione, quod
attinet passivos characteres Baptismi et Confirmationis, tum ac prae­
cipue ex ceteris duabus rationibus; item haec ordinatio est mediata
tantum, quatenus character ad gratiam disponit remote et indirecte.
‘3 Sub hoc respectu, sicut character ordinatur ad gratiam, ut causa exigitiva, sic etiam
gratia dici potest eo ipso ordinari ad characterem seu ad exercitium characteris, in
ordine causae finalis, quatenus character sibi subordinat gratiam ut medium vel auxilium
necessarium ad suos fines. Duo enim possunt esse sibi invicem causae in diverso ordine
causalitatis.

ut ait S. Thomas et ut patet praecipue ex secunda et tertia ratione;
item, non est ex propriis sed ex communibus, ut notat Caietanus
(In 3 p., q. 64, a. 4, ad 1) et patet ex eo quod prima ratio convenit
etiam ministro et subiecto sacramentorum, secunda vero et tertia
conveniunt pluribus aliis rebus, seu verificantur ubicumque datur
aliqua destinatio ad cultum vel aliquod posse cui Deus addit bene
posse vel auxilium gratiae.
Secundo, character, consideratus ut elementum sacramentale, seu
formaliter ut effectus sacramenti adeoque ut res-et-sacramentum,
ordinatur essentialiter ad gratiam, idque habet ex ipsa communi
ratione rei-et-sacramenti, etsi haec maxime reluceat in ipso charac­
tere. Nam, cum sacramentum nihil aliud sit quam signum efficax
gratiae adeoque essentialiter ad gratiam ordinetur, oportet quod quid­
quid contingit in sacramento antecedenter ad gratiam, adeoque etiam
eius praevius effectus, ad ipsam gratiam significative et causaliter
ordinetur: secus sacramentum haberet duplicem significationem et
duplicem causalitatem essetque duplex ens.
Haec autem sacramentalis ordinatio characteris ad gratiam intelligenda est non in ordine causalitatis efficientis,fil secus sacramentum
non esset immediata causa ipsius gratiae, sed solius characteris, quo
mediante tanquam instrumento, produceret gratiam, sed in solo ordine
causalitatis materialis sive dispositivae, quatenus nempe sacramentum,
producendo characterem, ponit per ipsum exigentiam gratiae in subi­
ecto et sub hac exigentia procedit ulterius ad producendam ipsam
gratiam, utique immediate, ita ut huiusmodi characteris productio
non proprie mediet inter sacramentum et productionem gratiae, quia
mediat in sola ratione causae dispositivae non vero in ratione causae
efficientis, sicut instrumentum. Sacramentum igitur immediate et
ad modum unius producit utrumque effectum characteris et gratiae,
primum tamen ut dispositionem alterius: non enim repugnat per
eandem causam et per eandem actionem simul induci tum formam
tum eius dispositionem, maxime cum agitur de sola morali et late
dicta dispositione, qualis est ipse character. Praeterea igitur, charac­
ter non est cogitandus ut dispositio proxima, aut eiusdem generis
ac forma gratiae, aut physica (quamvis sit in se aliquid physicum),
aut ex natura rei necessaria, sed ut dispositio moralis, ex voluntate
institutoris sacramenti inducta; nam potuisset character institui abs*'Dictum est supra (p. 266) characterem Ordinis concurrere efficienter, una cum
sacramento, ad causandam gratiam; sed ibi agebatur de alieno subiecto, hic vero agitur
de proprio subiecto. Ita, cum homo baptizatur, character Ordinis in ministro concurrit
efficienter ad causandum tum characterem tum gratiam baptismalcm in subiecto, sed
hic character baptismatis concurrit tantum dispositive ad causandam consortem gratiam
baptismalcm.

que sacramentali ordinatione ad gratiam, ita nempe ut conferretur
per ritum non sacramentalem, et vicissim potuisset gratia per sacra­
menta Baptismi, Confirmationis et Ordinis infundi independenter
a charactere seu absque simultanea characteris infusione.02 Ex quo
apparet discrimen inter hanc characteris dispositionem, inductam per
ipsum sacramentum ex opere operato, et eam dispositionem quae ad
eiusdem gratiae infusionem requiritur ex parte subiecti sive ex opere
operantis; nam haec altera dispositio est proxima, eiusdem generis
ac forma gratiae (consistit enim in bona dispositione voluntatis),
physica, ex natura rei requisita, ac ideo inseparabilis a forma gratiae,
ita ut nequeat existere sine gratia nec gratia sine ipsa.03

Ponit igitur de facto character in subiecto veram et proximam ac
permanentem exigentiam gratiae, ita ut subiecto disposito gratia, vi
impressi characteris, conferri debeat, et pariter in subiecto indis­
posito, sive ficte accedente sive gratiam deserente, remota subinde
indispositione, gratia conferri aut restitui debeat, vi ipsius characteris,
necessario collati per sacramentum et indelebiliter permanentis post
sacramentum. Et in hoc quidem casu sic dictae reviviscentiae sacra­
menti, quomodolibet tandem ea explicetur iuxta varias opiniones de
causalitate sacramentorum, maxime apparet ordinatio characteris ad
gratiam eiusque exigitivus ac dispositivus influxus, ita ut huiusmodi
reviviscentia, propria characteris causalitas appellari queat.
Huiusmodi sacramentalis ordinatio characteris ad gratiam, utut
indolis moralis nec absolutae necessitatis, de facto tanta est ut homo
characterizatus, etsi fortasse gratia privatus, dici possit iam quodam­
modo sanctificatus, destinative nempe ac radicaliter.04 Propterea
e Quae autem fuerit ratio coniungcndi in utroque ritu sacramentali utrumque separa­
bilem effectum characteris ct gratiae, fuse explicavimus in tractatu Dc sacr. in gen.
336-338 (cf. 308 sq.), ubi dc intima ratione rei-et-sacramenti generaliter spectati, quae
maxime relucet in ipso charactere. Voluit scilicet Deus utrumque effectum coniungere,
ratione intimae utriusque cognationis, qua nempe cultus exterior ordinatur ad cultum
interiorem, gratia gratis data ad gratiam gratum facientem, fides ad charitatem, sacer­
dotium Christi ad substantialem eius sanctitatem, ac ideo sacerdotalis character ad
consecrationem sanctitatis, vexillum Ecclesiae ad signaculum Deitatis.
Cf. dicta in tractatu De sacr. in genere. 332 sq.
Ad hoc Roguet: “Il ne faut pas oublier que le caractère, même privé de la grâce,
comme la foi même morte, incorpore véritablement à l’Eglise, quoique de façon incom­
plète et insuffisante au salut. . . Mais il est anormal et même monstrueux que le caractère
n’aboutisse pas à la grâce. Il est fait pour la grâce. Le pouvoir cultuel qu’il confère ne
peut être exercé convenablement qu’avec l’aide de la grâce: au contraire, exercé sans
la grâce (dans le cas du sacerdoce surtout) il aboutit au sacrilège. . .
“Si nous ne voyons jamais que la grâce comme effet du sacrement, nous risquons dc
tomber dans un individualisme moralisant, dans un subjectivisme piétistc. La doctrine
du caractère est essentielle aux dimensions ecclésiologiques, sacrales, objéctives. de la
sacramcntalité. Nous n’avons pas seulement à considérer et à estimer les bons chrétiens
mais d’abord les chrétiens. Saint Paul les appelait des saints: il savait fort bien que
tous les fidèles dc Rome ou de Corinthe n’étaient pas, comme on dit, des ‘petits saints’

Augustinus characterem vocavit initialem consecrationem et incor­
porationem ad Christum (cf. supra, p. 207). Propterea quidam
theologi mediaevales, nominatim Albertus M. et Bonaventura (cf.
supra, p. 110 sq.), considerantes characterem ut signum dispositivum gratiae, inducti sunt ad reponendam ipsam essentiam characteris
in specie habitus, seu in quodam habitu imperfecto qui disponat
ad perfectum habitum gratiae. Propterea ipse S. Thomas, quamvis
reponat essentiam characteris in specie potentiae, non ad gratiam
sed ad cultum proxime ordinatae, nequaquam inde solvit sacramentale
ligamen inter characterem et gratiam, ut quidam inepte conquerun­
tur, r”' sed, illud quidem ad debitam proportionem reducens, non minus
emphatice quam alii theologi ait: “Character est causa instrumentalis
gratiae” {In 4 Sent., dist. 4, q. 1, a. 1, ad 4),“Character est immediata
causa disponens ad gratiam,” “Recedente fictione, character incipit
habere effectum suum” {ibid., q. 3, a. 2, q. 3), “Character est res
respectu sacramenti exterioris et est sacramentum [i.e. signum et
causa] respectu ultimi effectus [gratiae]” (3 p., q. 63, a. 3, ad 2),
“Quando aliquis baptizatur, accipit characterem, quasi formam, et
consequitur proprium [huius formae] effectum, qui est gratia remit­
tens omnia peccata” (3 p., q. 69, a. 10); quae ultima expressio ac
comparatio tam emphatica est, ut quidam non leviter insudent ad
qu’il y avait parmi eux de grands pécheurs. Mais saint Paul tenait à leur rappeler
qu’ils étaient consacrés par le baptême ct par là appelés à la sainteté. . .
“Ne pourrait-on pas dire aussi que si, par le sacrement de pénitence, la grâce nous
est si facilement rendue, malgré peut-être la gravité de nos péchés, ce n’est pas seulement
à cause de la sincérité d’une conversion que Dieu nous inspire, mais c'est aussi parce
que le pire pécheur demeure un baptisé consacré par le sang du Christ, chez qui. par
la présence inaliénable du caractère, la grâce est toujours prête à rejaillir. Mais si le
caractère permet au sacrement de revivre, ne devrions-nous enseigner davantage à nos
fidèles que, grâce au caractère, la grâce sacramentelle n’est pas une réussite exceptionnelle
et fragile, un équilibre instable, mais un état durable ct, de soi, permanent? Nous
retrouverions ainsi cette indistinction de la grâce ct du caractère que les Pères con­
fondaient sous le nom dc la ‘sphragis’ empreinte inviolable dc l’alliance et du signe dc
la croix” (“La théologie du caractère et l’incorporation à l’Eglise,” La Maison-Dieu
XXII [Paris 1952] 86-89).
” Ita Puech, scribens: “Autre conséquence [de la doctrine de S. Thomas; cf. supra,
p. 264]: les prédécesseurs dc saint Thomas concevaient le caractère comme l’effet premier
du sacrement, qui signifiait ct exigeait la grâce sanctifiante: ils s’en servaient même
pour expliquer la causalité sacramentelle; c’est l’enseignement dc saint Thomas lui-même
dans les Sentences. Les théologiens modernes enseignent aussi communément que le
caractère exige la grâce et partent de ce fait pour expliquer la réviviscence des sacre­
ments. Or saint Thomas dans la Somme semble avoir renversé la relation entre le
caractère ct la grâce; le caractère semble si peu exiger la grâce, qu’il est l’effet secon­
daire, la grâce l’effet principal des sacrements. 11 dispose sans doute à la grâce, mais
dc façon éloignée et indirecte, en autant qu’elle est nécessaire au digne exercise du culte
chrétien. En d’autres termes le but premier du caractère est de permettre de poser
validement des actes objectifs du culte, et pour cela la grâce n’est pas nécessaire; mais
pour que les sentiments intérieurs, le culte subjectif, répondent aux actes extérieurs la
grâce est nécessaire. En somme ce n’est pas le caractère qui exige la grâce, mais la
volonté de Dieu, qui ne veut pas d’un culte purement extérieur” (art. cil. [supra, in.
p. 150] 172).

eam explicandam06 et alii inepte in ea videant aliquam oscillationem
vel apparentem contradictionem in scriptis S. Thomae.67
Ceterum, praefata distinctio inter characterem secundum suam es­
sentiam et characterem ut elementum sacramenti, nonnisi formalis
et abstracti va est; nam de facto, cum character evadit elementum
sacramenti, sub sacramento trahit totam suam essentiam potentiae
ad cultum triplicemque suam nativam ordinationem ad gratiam, supra
indicatam, ac ideo totum hoc sacramentalizatur, seu evadit sig­
nificatum et effectus sacramenti ac vicissim signum et causa gratiae.

Character, secundum quod est signum dispositivum relate ad gra­
tiam, importat unice ipsam relationem signi, quam ceteroquin emendi­
cat ab ipso exteriori sacramento (quod cum solum sit in se sensibile,
solum directe verificat rationem signi), quatenus ad modum unius
cum ipso et sub eadem sensibili veste, ordinatur ad gratiam significan­
dam et causandam, atque accipit nomen ipsum sacramenti, ita ut
sit vere res-et-sacramentum. Ad rem S. Thomas: “Character sacra­
mentalis est res respectu sacramenti exterioris, et est sacramentum
respectu ultimi effectus. Et ideo dupliciter potest aliquid characteri
attribui. Uno modo secundum rationem sacramenti. Et hoc modo
est signum invisibilis gratiae quae per sacramentum confertur. Alio
modo secundum propriam rationem characteris. Et hoc modo est
signum configurativum alicui principali, apud quem residet auctoritas
eius ad quod aliquis deputatur [i.e. Christo sacerdoti]” (3 p., q. 63,
a. 3, ad 2). “Character animae impressus habet rationem signi inquantum per sensibile sacramentum imprimitur; per hoc enim scitur
’· Cf. Caictani et nostram explicationem, allatam in tractatu De sacr. in genere
202 sq., 308.
*’ Ita Puech: “Est-ce un retour involontaire ou une concession à renseignement
courant? Nous laissons à d’autres d’expliquer cette apparente contradiction. Il nous
suffit de remarquer, que si l’on reste dans la ligne de l’explication thomiste, si le caractère
ne fait que députer au culte divin, que permettre d’en poser validement les actes, il
n’exige la grâce que par accident” (art. cit. (supra, in p. 150] 173 sq.).
Notandum est quod, quamvis S. Thomas in sua Summa perfecerit doctrinam de
causalitate sacramentorum, evolvendo a causalitate dispositiva (in qua vinculum inter
characterem et gratiam strictius est ac necessarium) ad causalitatcm pcrfectivam quae
terminatur ad ipsam gratiam, strictum tamen ac sacramcntale vinculum inter utrumque
effectum iugiter retinuit, ita ut vix quandoque appareat discrimen inter eius modum
loquendi in Summa et in Sententiis (confer In 4 Sent., dist. 4, q. 1, a. 1. ad 4 et 5,
cit. supra in p. 111, cum 3 p., q. 63, a. 4, ad 1, nuper cit. in p. 266; item In 4 Sent.,
dist. 4, q. 3, a. 2. q. 3, cum 3 p., q. 69, a. 10) ; imo in ipsa Summa invenitur fortior
illa expressio de charactere ut forma quae exigat gratiam ut proprium effectum formae
(3 p., q. 69, a. 10). Praeterea, quidquid sit de cius evolutione quoad causalitatcm
sacramentorum, S. Doctor in utroque opere considerat characterem ut potentiam ad
cultum, et mediante hac primaria ordinatione ad cultum, ordinat characterem ad gratiam
(cf. textus citatos in pp. 110. 266). Unde praefatus Pucch nonnisi leviter ac saltuarie
litteram S. Thomae respexit nec eius mentem, sub variis expressionibus unilateraliter
sese explicitantcm ac evolventem, satis penetravit.

aliquis esse baptismal! charactere insignitus, quod est ablutus aqua
sensibili. Nihilominus tamen character vel signaculum dici potest
per quandam similitudinem omne quod configurat alicui, vel distinguit
ab alio, etiam si non sit sensibile, sicut Christus dicitur figura vel
character paternae substantiae, secundum Apostolum, Hcbr. 1. 3”
(ibid., q. 1, ad 2).
Imo haec signi relatio nonnisi per respectum ad gratiam proxime
et proprie, utut derivate ab exteriori sacramento, in charactere verificatur, nec nisi remote, et ob communitatem subiecti, extendi potest
ad rationem distinctivi et configurati vi, quae secundum se alias re­
lationes dissimilitudinis et similitudinis important, ut dictum est supra
(pp. 259. 264). Propterea S. Thomas non distinguit characterem in
signum dispositivum, signum distinctivum et signum configurativum.
sed in signum distinctivum et configurativum, seu in signum, in
distinctivum et in configurativum, per haec intelligens triplicem rela­
tionem, i.e. signi (ad gratiam), distinctivi seu dissimilitudinis (ad
ceteros homines) et configurativi seu similitudinis sive imaginis (ad
Christum sacerdotem). Ad rem ipse: “Conveniunt [theologi] ... in
hoc quod omnes dicunt per characterem importari relationem tripli­
cem. Est enim character signum distinctivum et configurativum.
Inquantum ergo est signum, importat relationem ad signatum [i.e.
ad gratiam]; inquantum autem est distinctivum. importat relationem
ad ea a quibus distinguit; inquantum autem est configurativum.
importat relationem ad ea quibus assimilât” (In 4 Seni., dist. 4.
q. 1, a. 1).G8

Pro complemento huius Conclusionis de essentia et proprietatibus
characteris iuverit aliquas notulas addere, resumptivas vel explicativas
quorumdam peculiarium eius aspectuum.
1. Definitio characteris.
Ex dictis et iuxta sententiam thomisticam, haec essentialis definitio
colligitur: Potentia ad cultum. In qua definitione, potentia est genus,
cultus vero differentia specifica. Pressior tamen vel manifestior est
definitio: Physica et instrumentons potentia ad actus cultus tradendos
vel suscipiendos. In qua definitione, additur “physica” ad ostendendum
characterem proprie reponi in praedicamento potentiae, nam moralis
potentia dicitur metaphorice, nec quidquam ponitur in praedicamento
et essentialiter definitur per ea quae sibi non proprie sed metaphorice
conveniunt; additur “instrumentalis” tum ad ostendendum charac“Ioannes λ S. Thoma (In 3 p., disp. 25, a. 2. nn. 23-27) et Salmanticenses (De
sacr. in communi, disp. 5. dub. 4, n. 73), ostendunt contra Vasquez et Suarez, charac­
terem esse signum non mere conventionale, sed naturale.

terem reponi in suo genere, seu in praedicamento potentiae, solum­
modo reductive ac ideo esse diminutam quandam ac participatam
potentiam, tum ad distinguendum characterem a sacerdotali potentia
Christi, quae est principalis, completa et imparticipata; additur tan­
dem “ad actus cultus tradendos vel suscipiendos” ad indicandam
immediatam et essentialem divisionem potentiae, quae fundat dis­
tinctionem trium characterum.
Aliae definitiones vel non sunt aptae, vel sunt descriptivae, seu
accipiuntur ex consequentibus. Ita: “Participatio sacerdotii Christi”
(3 p., q. 63, aa. 3 et 5) est definitio per causam exemplarem vel
per causam finalem vel per immediatam quandam proprietatem. “Sig­
num configurativum, distinctivum, dispositivum” est definitio per
tres proprietates sive relationes quae fluunt ex essentia characteris.
Ceterum, si quis velit tum definitiones singulorum trium charac­
terum, tum ulteriores descriptiones per alias causas quam per causam
intrinsecam et formalem, non difficulter eas construere potest, atten­
dendo ad omnia quae superius discussimus. Character Baptismi est
physica et instrumentalis potentia passiva ad actus cultus suscipi­
endos. Character Confirmationis est pariter physica et instrumentalis
potentia passiva ad eosdem actus cultus suscipiendos, tanquam a
perfectiori receptivo.09 Character Ordinis est physica et instrumentalis
potentia activa ad actus cultus tradendos (nec vacat in proprie dicta
definitione eos actus specificare, quos omnes norunt esse principaliter
oblationem sacrificii et administrationem sacramentorum). Definitio
vero ac simul descriptio characteris in genere secundum omnes causas
et proprietates, est: Character est physica et instrumentalis potentia
ad actus cultus suscipiendos vel tradendos (causa formalis), ac con­
sequenter quaedam participatio sacerdotii Christi (causa examplaris,
causa finalis et prima proprietas), quae triplicatur in signum con­
figurativum Christi Sacerdotis, distinctivum Christianorum et dis­
positivum ad gratiam (tres proprietates sive relationes consequentes),
ac fundat sacramenti initerabilitatem (alia proprietas vel effectus),
quatenus indelebiliter (alia et eximia proprietas) residet in intellectu
practico (subiectum sive causa materialis).
Primae definitiones, attentatae a theologis in medio aevo, sunt duae magistrales
definitiones, de quarum merito dictum est supra (pp. 102-105), scilicet: “Signum
sanctum communionis fidei et sanctae ordinationis, accedenti datum a hierarcha”
et “Distinctio a charactere aeterno impressa animae rationali secundum imaginem,
configurans trinitatem creatam Trinitati creanti et recreanti, et distinguens a non
In hoc non convenimus cum quibusdam thomistis, praecipue modernis, qui accipiunt
characterem Confirmationis ut potentiam activam, vel passivoactivam. Ratio discriminis
et difficultatis provenit ex ipsa minus perspicua natura Confirmationis, seu ex illo
“enignate Confirmationis” quod late exposuimus in art. 7 (tom. 2, pp. 576-590; cf.
peculiariter pp. 588-590).

configuratis secundum statum fidei.” Alteram definitionem praefert Albertus M.,
primam vero S. Thomas, qui tamen eam reformat et accommodat ad rectam
sententiam de charactere ut potentia: “Signum communionis potestatis divinorum
et sacrae ordinationis fidelium.”
Easdem definitiones ad verbum repetunt aut uno vel alio modo accommodant
doctores saec. 13. Ita H Ostiensis sic eas imitatur: “Sacramentum est character
quidam, qui per cum qui potestatem habet corpori humano recipientis iuxta
ritum ecclesiasticum visibiliter, animae vero invisibiliter a Spiritu S. imprimitur’’
(cf. supra, p. 103).
5. THOMAS primus tradidit supradictam definitionem characteris per rationem
potentiae: “Character importat quandam potentiam spiritualem, ordinatam ad ea
quae sunt divini cultus” (3 p., q. 63, a. 2); “Hoc signum [i.e. character] nihil
aliud est quam quaedam potentia quae potest in actiones hierarchicas, quae sunt
ministrationes et receptiones sacramentorum et aliorum quae ad fideles pertinent"
(In 4 Sent., dist. 4, q. 1, a. 1). Ceterum S. Doctor non curat instituere peculiarem
quaestionem de definitione, imo ex amore traditionalium formularum, conatur
retinere etiam receptas magistrorum descriptiones et peculiariter ipsam rationem
signi, quam nonnumquam refert ut genus vel initium suae ipsius definitionis. In
Sent., dist. 4, q. 1, a. 2, q. 1, instituit quidem peculiarem articulum, non ad
conficiendam definitionem sed ad iustificandas praefatas binas magistrales defini­
tiones tunc in usu, easdemque definitiones commemorat transeunter in ipsa Summa
Theologica, 3 p., q. 63, a. 2, ob. 3; a. 3, sed contra. In opusculo De articulis
fidei et Ecclesiae sacramentis tradit generalem illam ac indeterminatam descrip­
tionem per signum, quam substantialiter subinde assumpserunt ipsa documenta
Cone. Flor., Cone. Trid. et Catechismi Cone. Trid.: “Spirituale quoddam signum
distinctivum a ceteris.”70 In Summa semel et iterum tradit propriorem supradictam
definitionem, incipiens tamen a ratione signi: “Character proprie est signaculum
quoddam quo aliquid insignitur et ordinatur in aliquem finem” (3 p., q. 63, a. 3) ;
“Character est quoddam signaculum quo anima insignitur ad suscipiendum vel
aliis tradendum ea quae sunt divini cultus” (ibid., a. 4; cf. supra, p. 265).
SCOTUS refert generalem descriptionem theologorum: “Theologi concipiunt
communiter per characterem quoddam spirituale impressum a Deo recipienti
sacramentum non iterabile” (In 4 Sent., dist. 6, q. 9). Sed cum nihil ipse deter­
minate concludat quoad propriam essentiam characteris, nullam definitionem
conficere conatur.

Theologi posteriores suas definitiones vel descriptiones conficiunt iuxta propriam
cuiusque doctrinam de essentia characteris; pauci tamen explicitam et signatam
definitionem tradunt. Ita thomistae generatim repetunt praefatam definitionem
S. Thomae (3 p., q. 63, a. 2), non tamen sub signato nomine et ratione defini­
tionis (cf. v.g. loannem a S. Thoma, disp. 25, a. 2. ad initium). A fortiori ceteri
theologi, qui in essentia characteris plura elementa cumulant (generatim quali­
tatem physicam et potentiam moralem), a tradenda signata definitione abstinere
solent.

SUAREZ hanc definitionem ad modum thesis proponit: “Character est qualitas
primae speciei, scilicet, dispositio seu habitus conveniens ipsi animae ac formaliter
perficiens illam, sine ullo ordine ad operationes, sicut pulchritudo vel sanitas est
bona corporis dispositio” (Disp. 11, sect. 3, n. 14; cf. supra, p. 127).
”Catcchismus Cone. Trid., p. 2, c. 1, q. 30, habet: “Est autem character veluti
insigne quoddam animae impressum”; inferius, c. 7, q. 34, agens de charactere Ordinis,
eam generalem descriptionem sic complet: “Interior quaedam nota animae impressa
[qua fideles] ab aliis fidelibus distinguuntur ac divino cultui mancipantur” (cf. supra
p. 167).

SALMANTICENSES signatam aptamque definitionem proponunt: “Brevior
autem, et magis propria est, [definitio] quae desumitur ex doctrina. . . Angelici
Doctoris . . . , nempe ‘character est potestas spiritualis configurans homines
Sacerdotio Christi ad divina suscipienda, vel agenda.’ In qua ly potestas spiritualis
ponitur loco generis, in quo character convenit cum aliis potestatibus spiritualibus,
quae characteres non sunt. Reliquae autem particulae ponuntur loco differentiae:
nam explicant propriam rationem characteris sacramentalis, per quam distinguitur
non solum ab aliis rebus, sed ab aliis etiam spiritualibus potestatibus, quae non
participant conceptum characteris. Manifestant etiam praedictae particulae pro­
priam characteris conditionem tam in ordine ad effectum consignandi, quam in
ordine ad alios effectus, pro quibus habet rationem potentiae” (De sacr. in com­
muni, dist. 5, dub. 4, n. 74).

BILLOT definit characterem per potentiam ad cultum, sicut thomistae, sed
hanc subinde explicat per potentiam moralem, obsignatam per physicam quali­
tatem: “Character sacramentalis secundum suam intrinsecam naturam con­
sideratus, est quaedam potentia ministerialis, qua homo sub Christo summo
sacerdote potest in actiones hierarchicas” (cf. supra, p. 130).
PESCH: “Proxime et proprie [character] videtur esse passibilis qualitas, quia
est ornamentum animae et sigillum impressum ad distinguendos signatos a non
signatis” (n. 199).
*
HERVE (fere in sensu Billot, ut videtur): “Character est supernaturalis animae
qualitas, qua homo ad divinum cultum deputatur, sub Christo summo sacerdote,
cui configuratur” (ed. 17, n. 459).

DURST tradit signatam definitionem in sensu thomistico, sic eam specificando
ad characteres Baptismi et Ordinis: “Definitio characteris baptismalis et sacer­
dotalis. . . Essentia metaphysica [seu definitio metaphysica] characteris baptismalis
consistit in potestate valide recipiendi sacramenta Novi Testamenti et legitime
assistendi sacrificio eucharistico; essentia metaphysica characteris sacerdotalis con­
sistit in potestate valide conficiendi Ss. Eucharistiam et administrandi sacramenta
Novae Legis.”71

GIGON hanc nimis diffusam tradit in sensu thomistico definitionem trium
characterum: "Character Baptismi est potestas indelebilis physica passiva, qua
baptizatus ut membrum Christi, fit capax recipiendi valide omnia sacramenta et
participandi ex officio omnia alia bona Ecclesiae. [Character] Confirmationis est
perfecta potestas exercendi actiones sacras competentes omni Christiano spiritualiter
perfecto cum iure ad auxilia his actionibus necessaria. [Character] Ordinis est
potestas valide offerendi sacrificium, administrandi sacramenta et celebrandi officia
ecclesiastica cum iure ad auxilia necessaria pro illo munere perfecte implendo.”
Inferius haec omnia sic aptius, sed adhuc diffuse, contrahit: “Definitio explicitior
characteris: Character est potestas spiritualis (causa formalis), constituens de
corpore Ecclesiae ad divina suscipienda (pro baptizato) et communiter agenda
(pro confirmato) immo tradenda (pro ordinato) (causa finalis), in intellectu
viatorum practico recepta (c. materialis), indelebiliter (proprietas), configurans
Christo-sacerdoti.”72

Et ex his paucis exemplis intelliges communem tenorem aliarum currentium
definitionum.

2. Physica essentia characteris.
Dictum est characterem esse physicam qualitatem, ut communiter
,lArt. cit. (supra, in p. 242) 568.
” De sacramentis in communi (Friburgi Hclv. 1945) 122.

admittunt theologi, et quidem physicam potentiam, ut defendunt
thomistae. Sed praeterea quaeri potest: utrum sit perfecta sive com­
pleta realitas, realiter ac simpliciter proinde distincta ab essentia
animae sive intellectus, an quaedam tantum realis modalitas, ac
proinde nonnisi realiter-modaliter a subiecto distinguatur, ut videtur
suadere ipsa instrumentalis eius ratio. Priori autem parti assentiendum
est cum Joanne a S. Thoma scribente: “Probabilius . . . apparet, quod
character sit realitas distincta a subiecto, cui inest; et in hoc differt
a motione sacramentali, quia illa non datur ut principium, sed ut
actualis concursus, nec permanenter, sed transeunter; et ideo non
debet distingui tanquam res a re: character autem, et ut principium
datur et permanenter; et ideo non multiplicamus entitates sine causa,
si quidem ut ponatur novum principium, et potentia agendi vel pati­
endi, causa sufficiens est ut ponatur nova entitas. Melius hoc probatur,
quia modus identificatur cum realitate, cuius est modus; character
autem, cum sit quid supernaturale, non potest identificari cum anima,
nec cum aliqua realitate naturali; cum supernatural! etiam non, quia
sine aliqua alia entitate supernatural! potest remanere character, ut
patet in damnatis: ergo non est modus.”73
3. Finalitas characteris prout est consecratio, seu gratia gratis data.
Character, cum sit donum Dei et quaedam consecratio subiecti.
legitime vocatur gratia; cum tamen non proprie, sicut gratia gratum
faciens, sed improprie tantum ac veluti legaliter sanctificet sive con­
secret, ideo, sub hac saltem oppositione ad gratiam gratum facientem,
legitime vocari potest gratia gratis data: est enim suprema inter
legales sanctificationes ac veluti invisibile quoddam vexillum totius
religionis, physice consecrans ac dedicans ipsum interius templum
animae illudque proxime disponens ad celebrationem principalium
actuum cultus seu septem sacramentorum quae sunt columnae et
fundamenta totius Christianae religionis. Nihilominus gratia gratum
faciens tria importat, ob quorum absentiam, aliquod ab eius ratione
deficere potest; ipsa scilicet proprie sanctificat, est primario in utili­
tatem ipsius subiecti et est aliquid permanens atque habituale in
subiecto; unde per oppositionem ad ipsam, resultat plenior ac strictior
conceptus gratiae gratis datae, quae scilicet non proprie sanctificet,
nec primario sit in utilitatem subiecti sed aliorum, nec sit aliquid
proprie permanens et habituale in subiecto, uti sunt gratiae miracu­
lorum et prophetiae, et alia id genus. Inde intelligitur quare com­
muniter theologi, attendentes extrinsecam destinationem nec proprie
sanctificativam indolem characteris, eum appellent gratiam gratis
'In 3 p., disp. 25, a. 2, n. 36, Cursus theologicus IX (Parisiis: Vives 1SS6) 331 sq.

datam, et quare e converso unus vel alter, attendens permanentem
proprietatem characteris vel etiam interiorem altamque indolem con­
secrationis per eum collatae, renuat eum vocare simpliciter gratiam
gratis datam.
Inter modernos characterem gratiam gratis datam appellant, Knabenbauer, D’Alès, Gerlaud, Neveut, Audet, et a fortiori illi qui in “gratia”
sive “charismate” Timotheo in sua ordinatione collato (1 Tim. 4. 14;
2 Tim. 1. 6) vident solum characterem Ordinis potiusquam gratiam
sacramentalem, uti Lemonnyer, Michiels, Tixeront, Bardy (cf. dicta in
tom. 1, p. 562 sq.). Inter antiquiores, ea appellatione explicite utun­
tur Albertus M.: “Hoc lumen ... in quo fundatur character . . .
est in genere gratiae gratis datae” (/n 4 Sent., dist. 6, a. 3, circa
finem) et Bonaventura: “Character ... est gratia gratis data” (In 4
Sent., dist. 6, p. 1, a. un., q. 2); addi potest Catechismus Cone.
Trid., quatenus characterem Ordinis vocat “aliam gratiam” per opposi­
tionem ad “sanctificationis gratiam” et ad eam refert praefatos
textus paulinos de gratia sive charismate ordinationis Timothei. S.
Thomas, 1-2, q. 111, a. 4, dividens gratias gratis datas in strictiori
et pleniori sensu supradicto, inter eas non refert, ut patet, characterem,
nec necessario ad characterem alludit sive ibidem in a. 5, ob. 3, sive
in Suppi., q. 35, a. 1, ob. 1 et 2, quamvis in hac ultima quaestione 35,
possit videri quaedam suggestio in hoc quod in a. 1 quaerit an Ordo
conferat gratiam gratum facientem et in a. 2 immediate subiungat
quaestionem an Ordo imprimat characterem. Imo in opusculo De
jonna absolutionis, c. 3, de potestate sacerdotali, quam alibi explicite
identificat cum ipso charactere (cf. infra, p. 284), expresse ait:
“Potestas clavium non computatur inter gratias gratis datas.” S.
Doctor potiusquam gratiis gratis datis praefert characterem assimilare
legali cuidam sanctificationi, qualis est consecratio basilicae, effectus
alicuius sacramentalis (iuxta antiquam figuram consecrationis iam
ab Augustino inculcatam) et sub ca ratione characterem opponere
gratiae sanctificanti: “Per omnia sacramenta sanctificatur homo se­
cundum quod sanctitas importat munditiam a peccato, quae fit per
gratiam. Sed specialiter per quaedam sacramenta, quae characterem
imprimunt, homo sanctificatur quadam consecratione, utpote deputatus
ad divinum cultum; sicut etiam res inanimatae sanctificari dicuntur
inquantum divino cultui deputantur” (3 p., q. 63, a. 6, ad 2; idem
fusius dicit In 4 Sent., dist. 4, q. 1, a. 4, q. 2).
Inter recentiores theologos Scheeben, ratione suae peculiaris senten­
tiae de essentia characteris, ut quadam imitatione unionis hypostaticae,
explicite adversatur simplici appellationi gratiae gratis datae, inquiens: “[Character] nequit simpliciter computari inter gratias gratis

datas, quia [quamvis non sit idem ac gratia gratum faciens] princi­
paliter confertur non in utilitatem aliorum sed in bonum ipsius
subiecti, et, ut minimum, illi confert altioris generis consecrationem”
(cf. integrum textum supra, pp. 136 sq.).

I
.
)

4. Proprietas characteris prout est res-et-sacramentum.
Dictum est supra (pp. 266, 267, 270) rationem signi dispositivi
in charactere connecti peculiariter cum ea dignitate et efficacitate,
quam character induit ex hoc quod producitur per sacramentum ac
fit vere elementum sacramentale, medium inter sacramentum et gra­
tiam, seu ut dici solet res-et-sacramentum. Ceterum, character non
est nisi unum de his quae vocantur res-et-sacramentum. seu una
peculiaris, utut singularis, species rei-et-sacramenti in genere, ac
proinde ad hanc eius rationem intimius penetrandam iuverit consulere
quae fuse de eo generali conceptu diximus in tractatu De sacr. in
genere 317-338.

5. Comparatio characteris cum gratia, secundum eorum conveni­
entiam et discrepantiam (cf. definitionem characteris per varias causas
supra assignatam, in p. 271).
Quoad causam formalem. Conveniunt: ambo sunt physica qualitas.
Discrepant: gratia est in prima specie qualitatis, seu habitu, character
vero in secunda specie, seu potentia; item, gratia est forma completa
ac principalis et directe in genere habitus, character vero est forma
incompleta ac instrumentatis, et ideo indirecte tantum ac reductive
in genere potentiae.
Quoad causam finalem. Conveniunt: ambo sunt quaedam partici­
patio perfectionis Christi, quaedam consecratio et elevatio hominis,
ordinant ad actus supernaturales, ad corpus mysticum Christi efformandum. Discrepant: gratia est participatio Deitatis et sanctitatis
Christi, character vero participatio sacerdotii Christi: gratia facit
filium et consortem, character vero ministrum et servum; gratia est
perfecta consecratio et elevatio, seu gratia gratum faciens, character
vero est imperfecta consecratio et elevatio, ac veluti gratia gratis data:
gratia ad vitam supernaturalem et corpus mysticum ordinatur immedi­
ate ac formaliter, character vero tantummodo mediate et efficienter.
Quoad causam exemplarem. Conveniunt: ambo sunt imagines et
configurationes. Discrepant: gratia est imago Deitatis, character hu­
manitatis Christi; gratia assimilât Filio, character Christo; gratia
conformat Christo in eius sanctitate, character in eius sacerdotio.
Quoad proprietates. Conveniunt: ambo sunt spiritualia signacula,
configurativa, distinctiva, invicem dispositiva. Discrepant: gratia est
signum improprie, character proprie; gratia est signaculum configu-

rans Deo, character vero configurans Christo Sacerdoti; gratia est
signaculum sanctorum et vexillum Ecclesiae triumphantis, character
vero signaculum Christianorum et vexillum Ecclesiae militantis; gratia
constituit animam Ecclesiae ac disponit ad bene esse cultus, character
vero constituit corpus Ecclesiae et disponit ad animam Ecclesiae.
Praeterea, gratia est amissibilis et augmentabilis, character vero in­
delebilis et inalterabilis, ac inde quoque evadit fundamentum initerabilitatis sacramentorum.
Quoad causam efficientem. Conveniunt: ambo sunt effectus sacra­
menti, et quidem immediatus. Discrepant: gratia datur per omnia
sacramenta, character vero tantummodo per tria; gratia est sacra­
menti effectus principalis ac specificativus, character vero secundarius
(saltem sub formali ratione sacramenti) et dispositivus, ac pro tanto
materialiter immediatus et medians inter sacramentum et gratiam;
gratia est res-tantum (i.e. tantum significatum et effectum), character
vero res-et-sacramentum (i.e. significatum et effectus et simul signum
et causa, una cum sacramento); gratia non est infallibilis effectus
sacramenti, cum possit frustrari (sacramentum informe), character
vero indivisibiliter ac necessario confertur per validum sacramentum;
gratia sub aliqua ratione conferri potest extra sacramentum (seu ut
gratia communis), character vero sub nulla ratione; gratia non exigit
characterem, ut patet in quatuor sacramentis, character vero exigit
gratiam ita ut evadat etiam causa riviviscentiae gratiae.
Quoad causam materialem. Conveniunt: ambo sunt in anima et
conferuntur incorporatis ad Christum. Discrepant: gratia est in es­
sentia et facultatibus animae, character vero in solo intellectu prac­
tice; gratia residet instabiliter, quatenus augeri et amitti potest,
character vero indelebiliter et indivisibiliter sive per diminutionem
sive per augmentum; gratia in sua infusione et gradu dependet a
dispositione subiecti, character vero est a dispositione independens,
ita ut omnibus et aequaliter infundatur; gratia necessario infunditur
solis parvulis seu usu rationis carentibus, character vero etiam adultis;
gratia est in solis bonis, character etiam in malis; gratia quis semper
bene utitur, cum sit habitus bene disponens, charactere vero sive
bene sive male; gratia aeternaliter amittitur per damnationem, charac­
ter vero aeternaliter retinetur etiam in inferno.

6. Comparatio trium characterum.
Attenta causa formali, seu eorum essentia, tres characteres specifice
differunt, nec tantum gradu sive intensitate, ut videntur putasse qui­
dam antiquiores, perinde ac si idem specifice character, collatus in
Baptismo, intenderetur subinde secundum maiorem gradum in Con-

formatione et Ordine. Haec est explicita sententia S. Thomae (In 4
Sent., dist. 7, q. 2, a. 1, q. 2; in Summa S. Doctor hanc quaestionem
praetermittit) et docetur communiter ab aliis theologis, quamvis
plures dissentiant a sententia S. Thomae de natura characteris ut
potentia ad cultum.
Probatur autem primo ex hac ipsa natura characteris, ut est po­
tentia ad cultum; character enim Baptismi atque Confirmationis
est potentia passiva, character vero Ordinis est potentia activa; passi­
vum vero et activum sunt differentiae specificae et ad invicem irreducibiles; ergo saltem character Ordinis a ceteris duobus specifice
distinguitur: specifica autem differentia inter hos duos characteres diffi­
cilius hac ratione probatur, eo vel magis quod Confirmatio sit quaedam
continuatio et complementum Baptismi, sed tamen in ipsa ratione
potentiae passivae potest iterum haberi specifica distinctio, quae in
casu induceretur a recipiendo simpliciter, imperfecte, ut parvulus, in
ordine ad vitam privatam (Baptismus), et a recipiendo tali modo,
perfecte, ut adultus, in ordine ad socialem vitam (Confirmatio), ut
alibi explicatum est. Praeterea, potentia non suscipit magis et minus,
sicut habitus, sed consistit in indivisibili, sicut ceteroquin essentia, a
qua immediate procedit; unde unus character nequit per alium charac­
terem intendi vel augeri; nec obstat quod character sit potentia
supernaturalis, infusa ab extrinseco. nam etiam ita retinet propriam
rationem potentiae, cuius tota ratio indivisibiliter specificatur ab actu.
Probatur secundo, ex proprietate characteris prout est elementum
sacramentale, seu effectus sacramenti. Nam tres characteres sunt pro­
prii et immediati effectus specifice diversorum sacramentorum, non
secus ac ipsae gratiae sacramentales; ergo et ipsi characteres inter
se specifice distinguuntur, cum diversa causa diversum producat
effectum. Praeterea, id ostenditur ex initerabilitate sacramenti: ratio
enim quare Baptismus iterari non possit, est quia manet character
indelebilis, unde si character Confirmationis esset idem specifice ac
character Baptismi, non posset Confirmatio conferri, secus iteraretur
sacramentum conferendo eundem characterem. Nec valet obicere quod,
cum character sit figura (seu configuratio animae), et recipiatur in
eadem parte animae, seu in intellectu, non possunt tres distincti
characteres ibi simul adesse, sicut non potest eadem pars corporis
simul habere tres figuras; nam character non est proprie figura, cum
haec species qualitatis sit propria rerum corporalium, sed est potentia,
nec inconvenit diversas potentias sive proprietates, sibi invicem non
oppositas, esse in eodem subiecto.
Attenta causa materiali, seu subiecto, omnes tres characteres sunt

in eodem subiecto, seu in intellectu practico, ut patet ex eorum com­
muni indole potentiae ad cultum, quae petit esse in intellectu (cf.
supra, p. 253). Ceterum non est necesse ut tres characteres sint in­
vicem veluti iuxtapositi, imo probabilius videtur eos veluti invicem
superimponi, ita ut character Confirmationis afficiat ac perficiat
characterem Baptismi, tanquam perfectior potentia passiva, et simili­
ter character Ordinis perficiat utrumque, tanquam potentia activa
in eodem ordine cultualis activitatis. Ad rem loannes a S. Thoma:
“Dici potest, quod alii characteres, etiam physice et entitative reci­
piuntur medio charactere baptismi, quia licet anima sit capax ab­
solute omnium characterum, secundum ordinariam tamen, et suavem
Dei ordinationem recipiuntur medio baptismali, cui ex natura sua
proportionantur; sicut licet de potentia absoluta possit albedo sus­
cipi immediate in substantia, hoc tamen non tollit quin quantitas
sit immediatum eius susceptivum” (Disp. 25, a. 2, n. 134). Salmanticcnses: “Dici satis probabiliter potest characterem baptismi
non solum aptare hominem ad alios characteres, sed esse etiam sus­
ceptivum quo illorum, ipsosque immediate recipere in se: nihil enim
grave occurrit, ut id negemus” (De sacr. in communi, disp. 5, dub. 2,
n. 42; cf. n. 49).
Imo nullum videtur inconveniens si dicatur tres sacramentales
characteres in unam materialiter realitatem ita coalescere, ut charac­
teres Confirmationis et Ordinis, non solum superimponantur charac­
teri Baptismi sed illum successive modificent, et ut tres characteres
sint veluti tres modalitates eiusdem rei, ab ipsa quidem modaliter
tantum distinctae, inter se vero realiter, quemadmodum ipsae gratiae
sacramentales ita in unam totalem gratiam coalescunt, ut inter se
specifice distinguantur, a communi vero gratia tantummodo modaliter.
Hoc modo stabilitur perfecta et harmonica unitas in supernatural!
oeconomia, concipiendo scilicet Baptismum eiusque geminatum effec­
tum tanquam nucleum ac fundamentum, quod caetera sacramenta
eorumque paralleli effectus, afficiunt, modificant ac perficiunt. Sicut
nempe Baptismus est ianua qua aperitur homini ingressus ad alia
sacramenta, ita gratia baptismalis est generale principium ac vitale
germen quod per subséquentes sacramentales gratias afficitur et
evolvitur, ita ut omnes in unam continuatam vitam coalescant; et
pariter character baptismalis per alios saltem characteres (sin minus
per cetera quoque res-et-sacramenta)7‘ afficitur, modificatur et evolvi’*
J/arni Sola, ad explicandam physicam reviviscendam sacramentorum, docet non
solum per subséquentes duos characteres, sed etiam per cetera res-ct-sacramcnta, charac­
terem Baptismi physice modificari, perpetuo nempe per characteres, temporanee vero
aut mere tanscunter per cetera res-ot-sacramenta. Cui opinioni favent Haynal, Michel,
MacKenna, Connell, Diekamp, Roguet. Ut notavimus in tractatu De sacr. in genert

tur in unam totalem consecrationem de genere gratiae gratis datae,
quae altiorem consecrationem gratiae gratum facientis parallelo gradu
comitatur, ac ita tota vita christiani quasi triplici homogeneo funiculo,
ab exterioribus ad intimiora procedente, sacramento nempe, re-etsacramento, ac re-tantum, intime colligatur.

Quoad ordinem generationis, sive infusionis in eodem subiecto,
character Baptismi necessario praesupponitur duobus ceteris sacra­
mentis (3 p., q. 72, a. 6; Suppi., q. 35, aa. 3-4).
Td sequitur primo, ex proprietate characteris prout est elementum
sacramentale. Baptismus enim est fundamentale sacramentum et ianua
sive initium ceterorum, cum sit sacramentum spiritualis generationis,
et primae incorporationis societati ecclesiasticae; nemo enim potest
promoveri in adultam aetatem, et in statu militiae Christianae (quod
pertinet ad complexivum effectum Confirmationis), nisi prius fuerit
generatus et societati ecclesiasticae tanquam civis incorporatus, nec
quisquam potest ulterius perfici et in publica potestate constitui
(quod pertinet ad generalem effectum Ordinis), nisi pariter initialem
perfectionem et iura civis prius consecutus fuerit. Secundo, id sequitur
immediate ex ipsa essentia characteris, prout est potentia ad cultum:
character enim baptismalis dat, et primo quidem, potentiam passivam
ad actus cultus suscipiendos, adeoque nemo potest ullum sacramentum
suscipere nisi prius habeat hanc passivam potentiam. Praeterea, po­
tentia passiva praecedit potentiam activam in eodem genere, adeoque
character baptismalis debet praecedere characterem Ordinis; ulterius,
initialis potentia passiva praecedit perfectiorem et completiorem po­
tentiam passivam in eodem genere, adeoque character baptismalis
debet praecedere characterem Confirmationis. Nec valet obicere po­
tentiam activam non necessario praesupponere potentiam passivam,
cum possit existere sine ea, ut patet in Deo; nam quando de facto
binae potentiae inveniuntur in eodem subiecto ac respiciunt actus
eiusdem ordinis, potentia passiva debet praecedere activam in via
generationis, ut per passivam possit recipi activa. Ad rem S. Thomas:
“In eo qui habet potentiam activam a se, potentia activa non praesupponit passivam. Sed in eo qui habet potentiam activam ab altero,
praeexigitur ad potentiam activam potentia passiva, quae recipere
possit potentiam activam” {Suppi., q. 35, a. 3, ad 1).
Character autem Confirmationis non necessario praesupponitur
characteri Ordinis, sed tantum ex quadam congruentia. Nam per
211, haec opinio, quantumvis alliciens, non satis convincit, praecipue qua parte ratio
rei-ct-sacramcnti videtur divelli ab his quae communiter habentur pro rcbus-et-sacramentis Eucharistiae, Poenitentiae, Extremae Unctionis et Martimonii, scilicet corpore
Christi, poenitentia interiori, animi allcviationc et vinculo coniugali.

characterem Baptismi homo iam constituitur simpliciter susceptivus
omnium actuum cultus, nec character Confirmationis addit nisi per­
fectiorem susceptivitatem, quae quidem fundat solam congruentiam
ad hoc ut praecedat characterem Ordinis, quatenus actus huius charac­
teris aptius et melius exercentur a ministro iam confirmato. Character
igitur Confirmationis non mediat inter characterem Baptismi et charac­
terem Ordinis in ratione simpliciter suscepti vi, sed in ratione perfec­
tioris et congruentioris suscepti vi. nec per characterem Confirmationis
homo constituitur susceptivus Ordinis, sicut per characterem Baptismi
constituitur susceptivus ipsius Confirmationis.
Ex dictis sequitur quod si quis non baptizatus, putans se esse baptizatum, in bona fide accedit ad ordinationem, nullum nihilominus
characterem suscipit et invalide exercet ministerium; nec dici potest
in eo casu character suppleri sine sacramento ab ipso Christo, nam.
quamvis Christus virtutem suam sacramentis non alligaverit, tamen
ita ex natura sua characterem tanquam proprium effectum sacramento
ipse alligavit ut “character numquam imprimatur nisi per sacra­
mentum” (3 p., q. 64, a. 8, ad 2). Idemque ob eandem rationem
valet de gratia sacramentali qua tali, a qua sacramentum ipsum
specificatur et ad quam sacramentum essentialiter ordinatur. E con­
verso. gratia communis, cum non sit proprius effectus sacramenti et
etiam extra sacramentum conferatur, potest connaturaliter et iuxta
dispositionem subiecti a Christo suppleri, ubi deficiat sacramentum,
et pie credi potest de facto suppleri, quantum saltem requiritur ad
commune bonum Ecclesiae. Unde S. Thomas, ad praefatum casum
sacerdotis invalide ordinati et episcopi invalide consecrati, observat:
“Sed tamen pie credi potest quod, quantum ad ultimos effectus sacra­
mentorum [intellige praecipue gratiam communem], Summus Sacer­
dos suppleret defectum, et quod non permitteret hoc ita latere quod
Ecclesiae posset periculum imminere” (Suppi., q. 35, a. 3, ad 2; 3 p..
q. 64, a. 8, ad 2; q. 72, a. 6, ad 1).
Attentis tribus peculiaribus proprietatibus signi configurat ivi, distinctivi et dispositivi, sequentes discrepantiae observantur iuxta prog­
ressionem ascendentis perfectionis. Configuratio Christi est minima
in Baptismo, maior in Confirmatione, maxima in Ordine, cum charac­
ter Ordinis sit potentia activa, utut instrumentalis, ac ideo imitetur
de propinquo sacerdotalem activitatem Christi: unde si omnis charac­
ter est vere “character Christi.” character Ordinis tam perfecte hanc
configurationem exprimit ut sacerdos vocari soleat “Alter Christus,”
dum omnis baptizatus vocatur mere Christianus. Quaecumque autem
aliae divisiones configurationum, quae fieri solent a theologis (cf.

dicta supra in pp. 113sq. et in tractatu De sacr. in genere 287 sq..
303), oportet ut reducantur ad hanc rationem configurationis ad
Christum sacerdotem, ita v.g. ut dicatur Baptismus nos assimilare
Christo ut auctori ac fundatori cultus, Confirmatio ut regulator! ac
confirmatori cultus, Ordo ut consummatori cultus, vel Baptismus
assimilare Christo ut Capiti sacerdotali, Confirmatio Duci sacerdotali,
Ordo simpliciter Sacerdoti. Distinctio fidelium fundamentalis fit per
characterem Baptismi, quatenus distinguit a non Christianis; inter
ipsos fideles vero triplicem distinctionem faciunt tres ipsi characteres,
maxime vero character Ordinis, cum nihil sit magis distinctivum in
societate quam ipsa potestas. Ceterum, quaecumque divisio trinae
distinctionis proprie conficienda est secundum rationem membrorum
sacerdotalis societatis, cum fundetur in ipsa essentia characteris,
quae est sacerdotalis potentia; inde fluit divisio in alios se habentes
ad cultum passive et initialiter. alios passive ac completive, alios ac­
tive. Et ad hanc rimandae sunt aliae divisiones, uti vexillum christiani­
tatis, vexillum militiae, vexillum potestatis (cf. dicta in pp. 112. 114.
263 sq.: et in tractatu De sacr. in genere 287 sq., 307). Dispositio
etiam ad gratiam, seu ratio signi dispositivi. magis quam aliis charac­
teribus convenit characteri Ordinis, quatenus, cum sit activa potentia,
concurrit etiam instrumentaliter efficienter, una cum sacramento, ad
ipsam collationem gratiae (cf. supra, p. 256 ), et quatenus, cum ordinet
ad altiorem ac difficiliorem statum vitae, quo quis fit sanctificator et
perfector ceterorum, et ad propinquiorem accessum ad Divinitatem,
exigit in subiecto, ut ait S. Thomas, “bonitatem excellentem” et
“amplius gratiae munus” quam id quod requiritur ut quis connumere­
tur in plebe Christi, imo “maiorem sanctitatem interiorem quam re­
quirat etiam religiosus status” (cf. supra, in art. 9, p. 13).
7. De charactere Ordinis in particulari.

De natura huius characteris.
Ut explicavimus supra, hic character est potentia physica instrumentalis, et quidem activa, in quo specifice differt a charactere tum
Baptismi tum etiam Confirmationis.
Praeterea non est distinguendum inter potentiam physicam ct po­
tentiam moralem, ac si per sacramentum Ordinis conferretur huius­
modi duplex potentia, quarum altera fundetur in prima, sed totum
id quod dici solet potestas Ordinis, prout distinguitur a potestate
iurisdictionis et magisterii utut intrasacramentaliter exercita, nihil
aliud est quam physica potentia atque cum ipso charactere adaequate
identificatur. Id colligitur ex ipsa ratione actuum seu sacramentorum
ad quos potestas Ordinis ordinatur: sive enim consecratio eucharistica

in qua etiam sacrificium offertur, sive cetera sacramenta, sunt actiones
physicae, physice operantes et a physico charactere in sua validitate
dependentes. Sola videretur Poenitentia exceptionem inferre, qua parte
est potestas non solum absolvendi sive instrumentaliter gratiam ab­
soluti vam causandi, sed etiam indicandi, quae involvit moralem
potestatem iurisdictionis; attamen, ut explicatum est in art. 10 (pp.
46-62), huiusmodi sacramentalis potestas iurisdictionis non perti­
net directe ad potestatem Ordinis sed ei ab extrinseco accedit; ceterum,
etiam si ad potestatem Ordinis ipsa pertineret, ut quidam volunt, non
necessario ipsa distingueretur a physico charactere, nam hic charac­
ter adhuc potest physice influere in actum indicandi, quatenus con­
ferret sacramentalem valorem illi actui, sicut eum confert ipsi physico
actui absolutionis, quatenus nempe Deus non concurrit ad physicam
causalitatem sacramenti Poenitentiae nisi quando minister habet
characterem, et indicat, et absolvit, ut explicatum est supra (pp. 253257). Id colligitur quoque ex tota supradicta doctrina S. Thomae
de charactere ut potentia activa et de hac ut effectu sacramenti Ordi­
nis; in Suppi., q. 17, a. 2, ad 1, S. Doctor explicite ait: “Nihil est
aliud character Ordinis sacerdotalis quam potestas exercendi illud
ad quod principaliter ordo sacerdotii ordinatur, sustinendo quod sit
idem quod spiritualis potestas” et ibidem subdit hanc spiritualem
potestatem esse unam secundum essentiam, ita ut per eandem sacerdos
consecret et absolvat. Id videtur etiam innui a Cone. Trid. et clarius
significatur a Catechismo Cone. Trid. (“Aliam quoque gratiam hoc
sacramento [Ordinis] tribui perspicuum est, praecipuam videlicet
potestatem, quae ad sanctissimum Eucharistiae sacramentum refer­
tur. . . Atque haec potestas etiam character spiritualis dicitur . . .”),
ut notatum est supra (p. 167).
Praeterea, potestas Ordinis est una et simplex, nec dividitur in
potestatem consecrandi et absolvendi, aut alia sacramenta conficiendi,
tanquam in duas aut plures potestates secundum essentiam, sed tan­
quam in plures actus eiusdem potestatis: unde v.g. potestas consec­
randi a potestate absolvendi non differt re, sed tantum ratione, i.e.
per solam comparationem ad diversos actus. Id sequitur tum ex hoc
quod potestas Ordinis identificatur adaequate cum charactere et
character est una ac indivisibilis essentia, tum ex eo quod ad plures
actus, quorum unus ab altero dependet, nonnisi unica potentia ordina­
tur, omnes autem actus, ad quos ordinatur potestas Ordinis seu ministrationes sacramentorum, dependent tanquam a principali a confec­
tione Eucharistiae. Idque explicite et insistenter docet S. Thomas,
Suppi., q. 17, a. 2, ad 1 et 2; a. 3, corp, et ad 1 et 3; q. 37, a. 5, ad 2

(cf. dicta in tractatu De Poenitentia IV 793-795, et locos Ferrariensis
ac Salmanticensium, ibidem relatos).

De multiplicitate characteris Ordinis.
In qualibet ordinatione sacramentali, praeter ipsam gratiam, con­
fertur character, saltem secundum aliquem gradum vel extensionem
praevii characteris, et ita ut novus character aliqua ratione distingua­
tur a praecedente. Nam ex una parte Ordo est unum et idem sacra­
mentum, quamvis sint plures ordinationes, eandemque propriam in­
dolem retinet, quoties applicatur, et ex alia parte unusquisque ordo,
seu ordinatio sacramentalis, confert novam ac distinctam potestatem
ad cultum.
Quapropter, prout quis admittit septem vel octo ordines sacramentales (addito nempe episcopatu consuetae enumerationi), vel
tantum tres (diaconatum, presbyteratum et episcopatum), vel tantum
duos (diaconatum et presbyteratum, ut nos tanquam probabilius de­
fendimus in art. 5), tot nec plures nec pauciores admittere debet
characteres vel saltem gradus characteris in sacramento Ordinis.
Inepte autem obiceretur diaconatum nullum conferre characterem,
eo quod nullum sit diaconi officium quod a non habente characterem
fieri non possit; nam, haec ratio si quidquam probaret, militaret etiam
contra ipsam sacramentalitatem diaconatus, in quo sensu praecise a
quibusdam theologis (Durando, Caietano et Beyer) invocata est;
ceterum sufficit ut solus diaconus sua munera explere possit ex officio
et tanquam instrumentum Dei, ad ea proxime paratum, ut sit sufficiens
ratio tam sacramentalitatis quam characteris diaconatus. Unde dia­
conus cum solemniter baptizat et celebrationi Eucharistiae proxime
ministrat, id facit vi sui characteris et sub eius influxu, etiam in
linea causalitatis physicae, modo superius explicato (pp. 253-257).75

Quod autem attinet proprium characterizantem effectum uniuscui­
usque Ordinis, non una est sententia theologorum, etiam thomistarum;
quod quidem connaturaliter provenit ex ipsa peculiari natura huius
sacramenti, quatenus, unicum inter caetera, per plures successivos
ritus conferri potest, ita ut sit simul unum et plura. Variae theologorum
sententiae sic classificari solent: Quidam pauci cum Vasquez dicunt
unum characterem ab alio distingui veluti moraliter tantum, quatenus,
semel posito primo ac physico charactere in prima ordinatione, in
’’Praefatam obicctioncm contra existentiam characteris diaconalis fusius discutiunt
Lercher-Umberg, Institutiones theologiae dogmaticae IV-2/2 (ed. 3, Oeniponte 1949)
312 sq. Cf. etiam quae diximus in art. 7 (tom. 2, p. 593) de discrimine inter laicum
rt sacerdotem baptizantes.

ceteris ordinationibus idem physicus character extenditur moraliter,
eo sensu quod per extrinsecam deputationem Dei ordinatur ad novos
actus cultus valide ponendos. Alii, praecipue inter thomistas, dicunt
unum characterem ab alio distingui physice quidem sed inadaequate,
quatenus idem character extenditur ac completur per subsequentem;
haec vocari potest distinctio inadaequata, vel virtualis, vel modalis
(nam non omnes uno modo loquuntur). Alii tandem phires cum
Bellarmino, dicunt unum characterem ab alio distingui physice et
adaquate, ita ut per unamquamque ordinationem novus ac distinctus
character imprimatur.
Attamen huiusmodi classificatio, etsi verisimiliter correspondent
menti diversorum theologorum, revera respicit directe solam quaes­
tionem de distinctione inter duos characteres presbyteratus et episco­
patus, in hypothesi quod episcopatus sit sacramentum et praeterea
imprimat characterem; eamque fusius exposuimus agentes de hac
quaestione in art. 5 (tom. 2, pp. 224-227). Nihilominus potest aliquis
prius inquirere de distinctione inter characteres diaconatus (vel
aliorum inferiorum ordinum, si teneat eos esse sacramentales) et
presbyteratus, eamque cogitare iuxta unam vel aliam ex supradictis
tribus explicationibus, ac subinde inquirere de distinctione inter
characteres presbyteratus et episcopatus, eamque cogitare diverso
modo, ita v.g. ut dicat characteres diaconatus et presbyteratus esse
duos characteres adaequate distinctos sed characterem episcopatus
nonnisi inadaequate distingui a charactere presbyteratus. Praeterea,
in ipsa ordinatione presbyterali quidam dicebant eundem presbyteralem characterem essentialiter susceptum in prima impositione
manuum vel traditione instrumentorum, subinde extendi in ultima
impositione manuum per additam potestatem absolvendi. Ex quibus
apparet triplici modo hanc totam quaestionem de distinctione charac­
terum a theologis implicari.
Nos autem, supponendo ex una parte presbyteralem characterem
esse aliquid simplex et unicam potestatem (ut nuper explicatum est)
et ex alia parte in consecratione episcopali probabilius nullum con­
ferri characterem (imo eam non esse sacramentalem, ut ostendimus
in art. 5), simplicius problema solvendum habemus, de distinctione
scilicet inter solos duos characteres diaconatus et presbyteratus.
Dicimus ergo eam esse distinctionem quidem realem, adaequatam et
specificam, non tamen perfectam (qualis intercedit inter tres charac­
teres Baptismi, Confirmationis, et Ordinis, ut dictum est supra, p.
278) sed imperfectam, seu non inter duas species perfectas sed inter
speciem imperfectam et speciem perfectam, vel inter id quod est in

specie directe et per se et id quod est in specie indirecte et reductive.
Aliis verbis: character diaconalis se habet ad characterem presbyteralem seu sacerdotalem, sicut embryo se habet ad animal; embryo
enim directe quidem et per se est in genere substantiae, quia plene
in se habet univocam rationem substantiae, sed nonnisi indirecte et
reductive est in specie animalis, quia nonnisi imperfecte ac veluti
vialiter attingit differentialem rationem animalis; simili modo, charac­
ter diaconalis est quidem directe et per se in genere characteris, ac
ita est vere ac plene character, quia plene in se realizat hanc univocam
ac genericam rationem potentiae ad cultum, sed nonnisi indirecte ac
reductive est in specie characteris sacerdotalis seu potentiae activae,
quia nonnisi imperfecte ac praeparative sive ministerialiter attingit
differentialem rationem sacerdotis; eodem modo supra fp. 252), cum
loanne a S. Thoma, diximus explicari posse quomodo ipse character
in genere sit perfecta qualitas et tamen sit potentia instrumentalis
seu reductive tantum in specie potentiae, quae est secunda in genere
qualitatis. Ceterum haec omnia melius intelligentur cum in art. 15
tractabimus quaestionem de unitate sacramenti Ordinis, nam unitas
sacramenti nonnisi ab unitate effectus ipsius recte colligi potest.
Si autem quis admittat in episcopatu conferri aliquem characterem,
tunc eius discrimen a charactere presbyterali aliter explicandum es­
set, secundum statum imperfectum et perfectum in eadem perfecta
specie characteris sacerdotalis, assumendo aliam similitudinem, iam ab
antiquo usitatam apud theologos, scilicet viri infantis et viri adulti, seu
habentis completum illum statum naturalis vitae, in qua homo hominem
generare potest suamque speciem reproducere. Sic igitur tres charac­
teres diaconalis, presbyteralis et episcopalis, se haberent ad invicem
in ordine characteris seu potentiae ad cultus, sicut se habent humanus
embryo, infans et adultus, in specie et statibus humanae vitae.

Quod attinet causam materialem sive subiectum, dictum est supra
(p. 279 sq.) tres characteres Baptismi, Confirmationis et Ordinis
suscipi in eodem subiecto seu in intellectu practico, ratione ipsorum
communitatis in eodem genere characteris seu potentiae ad cultum, et
praeterea unum alteri superimponi eumque modificare. Id autem a
fortiori dicendum est de duobus characteribus diaconatus et presby­
teratus per respectum ad invicem, cum uterque pertineat, quamvis
diverso modo, ad eandem speciem potentiae activae sive characteris
sacerdotalis, et unus veluti evolvatur in alterum, sicut embryo in
animal. Sic ergo in eadem fundamentali entitate characteris, charac­
ter Baptismi modificatur ac perficitur per characterem Confirmationis
et uterque per characterem Ordinis, ita tamen ut haec postrema

modificatio duos gressus vel gradus importet, initialem scilicet, sive
imperfectum, et totalem sive perfectum (et similiter, si admittatur
character episcopalis, hic alter gressus sub alia ratione iterum dis­
tinguendus esset in duos gradus, alterum essentialem et alterum
complementarem ac pro tanto consummativum).
Quaestio vero de ordine generationis sive infusionis in eodem subi­
ecto, aliter resolvenda est in casu characteris diaconalis relate ad
presbyteralem ac in casu characteris baptismalis relate ad chrismalem vel sacerdotalem (cf. supra, p. 281 sq.). Nam valida est
ordinatio per saltum, saltem diaconatus ad presbyteratum (disputatur
de episcopatu), sicut non repugnat miraculosa saltem generatio ani­
malis absque consueto processu embryonali, invalida vero est Con­
firmatio vel Ordinatio veluti per saltum, non suscepto Baptismo, sicut
repugnat hominem fieri adultum, aut quomodolibet perfici, antequam
sit vel generetur. Ceterum, de ea sic dicta ordinatione per saltum
quaestio erit in art. 22, ubi de subiecto ordinationis.

Ex dictis in praesenti articulo tam de existentia quam de essentia
characteris, satis elucet momentum ipsum huius doctrinae et neces­
sitas eam inculcandi et evolvendi, praecipue iuxta principia S. Thomae,
ad ampliorem intelligentiam totius sacramentalis et ecclesialis oecono­
miae. Est enim sacramentalis character, veluti fundamentum, quo
totus christianus cultus innititur; trabs indestructibilis, in qua per
Christi sacramenta fabricatur Ecclesia; funiculus triplex, quo Christi­
ana plebs cum Christi aeterno sacerdotio colligatur; vexillum fidei,
quo Ecclesia militat, quo Ecclesia congregatur; tunica sacerdotalis,
qua Crucis mysterium quotidie celebratur. Etiam in caelesti Hierusa­
lem, ubi amplius templum non erit, nisi ipse Deus et Agnus facialiter
adorandus78; ubi nullum signaculum ostendetur, nisi “signum thau,”77
“signum Dei vivi,” “nomen Dei in frontibus servorum eius”78; ubi
non erit mors, neque luctus, neque clamor, neque dolor, stipendia
terrestris militiae; ubi extinguetur lumen ipsum Mysterii Fidei:
Christianitatis illud signaculum indelebiliter asservabitur, tanquam
memoria prolapsae fidei, tanquam depositum vexillum antiqui cer­
taminis, tanquam obsoleta tunica extincti sacrificii atque vetustum
instrumentum principalis illius Sacerdotii quod nescit occasum.
ART. 12. Utrum etiam in sacramento Ordinis principalis effectus
sit ipsa gratia sacramentalis potiusquam character (3 p., q. 62, pro­
logus; cf. Suppi., q. 34, a. 2, ad 1 et 2; C. Gent. 4. 74; 3 p., q. 69, a. 10).
"Apoc. 21. 22.

" Ezech. 9. 4.

” Apoc. 7. 2; 22. 4.

STATUS QUAESTIONIS
Haec quaestio non obstante sua apparente otiositate aut subtili­
tate, videtur non leviter conferre ad intimiorem intelligentiam propriae
indolis huius sacramenti; ex ea enim dependet ipsa eius essentia ac
definitio, cum ex principali effectu haec dimetiri debeat. Porro in
hac re non unus est modus sentiendi aut dicendi apud theologos; nam,
quamvis sacramentum in genere ab omnibus definiatur per respectum
ad gratiam (signum practicum gratiae), tanquam ad specificativum,
adeoque principalem, eius effectum, cum tamen quaestio est de
sacramento Ordinis, hoc definitur praecipue per respectum ad charac­
terem sive sacram potestatem; imo, proposita explicita quaestione
quinam sit principalis effectus Ordinis, quidam respondent illum esse
characterem, alii vero gratiam sacramentalem.

Huiusmodi oscillatio et ambiguitas ascendit ad ipsum S. Thomam.
In Commentario enim docet ‘Ordinem potestatem principaliter im­
portare” seu characterem pro principali effectu habere, secus ac
Baptismum, cuius principalis effectus non est character sed gratia
interioris ablutionis: “Baptismus, quamvis in eo conferatur aliqua
spiritualis potestas recipiendi alia sacramenta, ratione cuius charac­
terem imprimit, non tamen hic est principalis effectus eius, sed ablutio
interior, propter quam baptismus fieret etiam priori causa non existente. Sed ordo potestatem principaliter importat. Et ideo character,
qui est spiritualis potestas in definitione ordinis ponitur, non autem
in definitione baptismi” {Suppi., q. 34, a. 2, ad 2); inferius S. Doctor
probat Ordinem esse sacramentum, ex hoc quod causât characterem
seu “quandam consecrationem hominis” {ibid., a. 3; idem explicitius
repetit in posteriori opere C. Gent. 4. 74) ; imo tantopere principali­
tatem characteris extollit, ut dicat characterem esse essentialiter et
principaliter ipsum sacramentum Ordinis: “Divisio sacramenti in illa
tria [i.e. in sacramentum-tantum, rem-et-sacramentum, rem-tantum]
non est in partes intégrales, proprie loquendo. Quia illud quod
est res tantum, non est de essentia sacramenti. Quod est etiam sacra­
mentum tantum, transit; et sacramentum manere dicitur. Unde
relinquitur quod ipse character interior sit essentialiter et principaliter
ipsum sacramentum ordinis” {ibid., a. 2, ad 1). E converso in 3 p.,
q. 62, prologo, S. Thomas, loquens de sacramentis in genere, explicite
elocet gratiam sacramentalem esse principalem effectum, characterem
vero effectum secundarium: “Deinde considerandum est de effectu
sacramentorum. Et primo de effectu eorum principali, qui est gratia;
secundo de effectu secundario, qui est character.” Ceterum, etiam in

Summa Theologica non deest aliqua ambiguitas, nam subinde in q. 69,
a. 10, loquens de riviviscentia Baptismi ratione characteris, S. Doctor
characterem assimilât cuidam formae, gratiam vero effectui huius
formae, quo iterum principalitatem characteris proponit, imo identi­
tatem characteris cum ipso sacramento, et quidem Baptismi, suggerit:
“Baptismus est quaedam spiritualis regeneratio. Cum autem aliquid
generatur, simul cum forma recipit effectum formae, nisi sit aliquid
impediens; quo remoto, forma rei generatae perficit suum effectum. ..
[Igitur] quando aliquis baptizatur, accipit characterem, quasi formam,
et consequitur proprium effectum, qui est gratia remittens omnia pec­
cata. Impeditur autem quandoque per fictionem. Unde oportet quod
remota ea per poenitentiam, baptismus statim consequatur suum
effectum.”

Caietanus, commentans 3 p., q. 62, a. 1 et q. 63, a. 4, asserit
simpliciter gratiam esse principalem effectum, characterem vero
secundarium: “Recolito superius [In 3 p., q. 62, a. 1, η. 1] habitae
doctrinae, quod scilicet gratia est principalis sacramentorum effectus,
et character est effectus secundarius. . . Cum hoc enim quod character
est remote et ex consequenti dispositio ad gratiam, stat quod gratia
sit principalis effectus sacramenti. Tunc enim gratia non esset princi­
palis effectus sacramenti, si solum daretur per sacramentum ut sequela
ad characterem. Quae phantasia procul sit a te. Baptismus namque
est principaliter lavacrum regenerationis in filios Dei, et membra
Christi: et secundario impressivus characteris. . .” (In 3 p., q. 63,
a. 4, n. 3). Inferius tamen, commentans supradictum locum de revivis­
centia Baptismi, cogitur distinguere duplicem aspectum Baptismi
duplicemque principalitatem in eius effectibus, quarum una competat
gratiae, altera characteri: “Tenet itaque character utrumque locum
et dispositionis et formae [relate ad effectum gratiae], diversimode
considerato baptismate. Nam baptismus inquantum generativus est
filiorum adoptionis, gratiam habet pro principali effectu ut forma.
Inquantum vero generativus est Christiani, hoc est, membri Chris­
tianae religionis seu familiae, habet pro principali effectu characterem”
(In 3 p., q. 69, a. 10, n. 4).
Pariter D. Soto gratiam habet pro principali effectu omnium sacra­
mentorum: “Gratia est primarius sacramentorum effectus, ut . . .
S. Thomas confessus est. Ordinantur enim (ut saepissime diximus)
sacramenta ad duo, scilicet et in remedium tamquam peccatorum
medicinae, et ad colendum Deum. Quorum prius potius est, et quia
peccata non remittuntur, nisi per gratiam, illa est effectus omnium
sacramentorum potissimus quem omnes alii consequuntur. Alioqui

si gratia non conferretur, nisi propter characterem, non omnia illam
conferrent, nisi tantum tria.”70
Plures theologi praetridentini, in sua polemica antiprotestantica,
characterem pro principali effectu sacramenti Ordinis habent, imo
unus vel alter tantopere huiusmodi principalitatem exaggerat, ut videa­
tur non alium effectum, quam sacram potestatem, huic sacramento
tribuere. Ita A. Pighius scribens: “Neque enim hoc sacramentum ex
opere operato iustificat, sed in ordine sacerdotali et levitico constituit
et elargitur Spiritus Sancti gratiam; non quidem iustificantem, sed
velut energiam quamdam, ad functiones eius quod officii suscipit, in
utilitatem ecclesiae corporis, membrorumque eius, efficaciter obeundas
necessarium”80 et clarius B. Purstinger: “Baptismi denique et Con­
firmationis character secum affert gratiam gratum facientem. Ordinis
vero character secum non aliam affert gratiam quam quod ordinatus
nanciscatur ecclesiasticum officium et spiritualem potestatem.”·1

Suarez distinguit inter Baptismum et Confirmationem ex una parte
et Ordinem ex alia parte, atque docet in illis effectum principalem esse
gratiam, in Ordine vero characterem, eo quod gratia Ordinis directe
conferatur ad bonum usum characteris seu spiritualis potestatis. Re­
lata supradicta sententia D. Soto, scribit: “Mihi tamen sub distinc­
tione videtur dicendum, in primis, baptismum principalius esse in­
stitutum propter gratiam gratum facientem, scilicet ad spiritualem
regenerationem, et remissionem peccati orginalis; consequenter vero
illi datum esse, ut sit ianua ad ingrediendum Christi Ecclesiam, et
participanda alia eius sacramenta. Et propterea datam esse illi virtu­
tem ad imprimendum characterem. Atque simili ratione confirmatio,
quae est veluti complementum baptismi, instituta primario est ad
conferendam plenitudinem Spiritus Sancti et abundantiora auxilia,
quibus homo constantior fiat ad confitendam fidem; consequenter vero
datum est illi, ut characterem imprimat, quo milites Christi designan­
tur. At vero in sacramento Ordinis e converso dicendum videtur, per
se primo esse institutum ad dandum spiritualem potestatem ordinis,
quae datur per impressionem characteris, gratiam vero dari in illo
sacramento ad digne exercendos actus illius potestatis. Nam licet
gratia secundum se perfectior sit, tamen in hoc sacramento datur
propter officium seu ministerium sacerdotale. Neque est generaliter
verum, quod Soto dicit, sacramenta esse instituta, ut sint medicinae
peccatorum, si sermo sit de effectu, ad quem proxime instituitur
''In 4 Sent., dist. 1, q. 4, a. 4, In quartum (quem vocant) Sententiarum (Venetiis:
apud I. M. Lcnum 1575) I 86.
”Controversiarum explicatio, 1. 2, contr. 10 (Venetiis 1541), fol. 11.
"Theologia germanica, c. 94, §5, (Augustae Vindelicorum 1531).

unumquodque sacramentum; quod apertius, quam in aliis, constat in
sacramento Ordinis; proxime enim non ordinatur ad remittenda pec­
cata eorum, quibus confertur, sed ad constituendos illos ministros
sacramentorum; et quia per hos ministros remittuntur peccata, ideo
mediate et remote ordinatur hoc sacramentum ad medicinam pecca­
torum. Igitur proximus finis et effectus eius non est dare gratiam
remittentem peccata, sed propriam formam constituentem sacerdotem,
vel ministrum divini cultus, quae est character, cui coniungitur gratia
propter bonum usum eius.”82
Auctores pariter moderni in hac quaestione dividuntur ac vario
modo loquuntur, dependenter praeterea a peculiaribus eorum opinioni­
bus de essentia sacerdotii Christi (utrum scilicet consistat in gratia
unionis an in gratia capitali) et de indole characteris Ordinis (utrum
nempe formaliter sit participatio sacerdotii Christi an unionis hypo­
staticae).83 Gratiam pro principali effectu habent Durst, Gerland,
Lennerz, Masure, Ro guet, B aisi, Sauras; characterem vero Scheeben,
Billot, Lépicier, Teixidor, Ternus, Van Noort, N event, G. B. da
Farnese, Da flara, Piault, Ferland, Boularand, Bonctti, Bozzola,
quorum praeterea plures, ut Billot, Lépicier, Ternus, Daffara, et
Bonetti, sequentes litteram S. Thomas {Suppl., q. 34, a. 2, ad 1;
cf. supra, p. 289), dicunt characterem esse principaliter ipsum sacra­
mentum Ordinis.
Sint pauca excerpta ex operibus vel articulis relatis in pp. 88-91.
Lennerz: 'Ordinatio est sacramentum non formaliter in quantum potestatem
sacerdotalem confert; nam potestas sacerdotalis non est gratia sanctificans, gratia
gratum faciens; sed est sacramentum, in quantum haec actio, qua potestas sacer­
dotalis communicatur, ex opere operato gratiam gratum facientem subiecto confert”
(op. cit. 101).
Masure: “Cette conception [que nous rejetons] entraîne les conséquences sui­
vantes: le sacrement de lOrdre imprime un caractère, c’est-à dire donne des
pouvoirs, plutôt qu’il ne communique une grâce, c’est-à-dire une participation
à la sainteté du Christ; ou plus exactement il ne donne une grâce que parce
que les pouvoirs qu’il confère réclament la sainteté. N’y a-t-il pas là une édulcora­
tion de la définition du sacrement, — signe efficace dc la grâce, — qui ne s’appli­
querait à lOrdre qu’indirectement, ‘in obliquo’ ” (op. cit. 57 sq.). “Mais enfin
il faut savoir si un sacrement a pour cause finale principale de donner un
caractère ou de donner une grâce. La définition classique du sacrement ne permet
pas d’hésiter, — et l’on n’a pas vraiment la notion complète d’un sacrement tant
qu’on n’y a pas intégré la notion de grâce qu’il apporte” (ibid. 97).

Roguet: “La grâce, c’est-à-dire le salut, l’union de l’homme avec Dieu, est
le but même de l’institution sacramentelle. C’est pour elle que les sacrements
sont donnés. Elle est la ‘res tantum’ de tous les sacrements, la réalité ultime,
invisible et non significative qu’ils sont ordonnés à procurer. . . Pourquoi le
“ In 3 p., q. 63, disp. 11, sect. 1, n. 7, Opera omnia XX (Parisiis: Vivès 1866) 192 sq.
u Cf. supra, p. 260.

caractère est-il, à la différence de la grâce, indélébile, tandis que celle-ci est plus
précieuse, étant la raison d’être de tout l'organisme sacramentel? . . .” (art. cit.
82, 84).
Billot: “Exsistit in Lege Nova Ordinis sacramentum, sic nominatum ab eo quod
est sacramentum et res, videlicet a potestate sacra quae in eius collatione princi­
paliter intenditur, et in qua, propria huiusmet sacramenti unitas asservatur. . .
Sacramentum Ordinis est ad litteram, sacramentum potestatis sive hierarchiae.
Sumitur autem dupliciter: primo pro ritu exteriori quo confertur potestas: et sic
est sacramentum tantum, quod dicitur ordinatio; secundo pro potestate collata.
et sic significatur sacramentum et res. quod est ipse ordo. Porro sacramentum
Ordinis hoc posteriori modo principalius dicitur. Primo quidem quia ordinatio
transit, ordo manet. . . Secundo quia cum sacramentum istud non pro sanctifica­
tione hominis individui fuerit institutum, sed pro necessitate ecclesiasticae socie­
tatis in qua oportet esse aliquos qui aliis sacra ministrent, ritus exterior non ad
gratiam, sed ad characterem sive spiritualem potestatem conferendam primario et
potissimum adhibetur” (op. cit. 269, 270 sq.).

Piatilt: “Ce sacrement ne donne pas d’abord une grâce — que M. Masure entend
individuelle — mais bien une consécration de tout l’être, un sceau mystérieux
qui rend tel homme semblable au Christ-prêtre et lui donne, du même coup, des
pouvoirs qui exigent que cet homme, avec l’aide de la grâce coopérante, réalise
dans sa vie et dans son action cette sainteté que le caractère vient de conférer
à son être. Car ce troisième sacrement à caractère n'apportera pas, de lui-même,
cette sanctification. Il est de l'ordre charismatique, donné en vue de fonctions
ecclésiales” (art. cit. 1033).
Ferland quaestionem de effectibus Ordinis sic dividit: “De primario Ordinis
effectu, qui est character. . . De secundario Ordinis effectu, qui est gratia” (op.
cit. 460—462).
·*.
' ·
'

CONCLUSIO.
Principalis as specificus effectus sacramenti Oidinis, prout est sacra­
mentum, non est character sed gratia sacramentalis, ad quam character ipse
sacramcntaliter ordinatur. Si tamen Ordo consideratur veluti partialiter
ct abstractive, seu ut ritus constitutivus sacrae hierarchiae, principalis cius
effectus est character, ad quem ipsa gratia exigitive ordinatur. Simpliciter
autem ac synthcticc loquendo, dici potest sacramentum Ordinis ordinari
ad unum totalem effectum, scilicet ad collationem gratiae hicrarchicae,
in qua ipsa gratia sanctificans in recto, character vero in obliquo
significatur.
Probatur.

Iuxta communem ac trad it ion aient definitionem, sacramentum in
genere est essentialiter signum practicum gratiae. Ex quo sequitur
gratiam esse praecipuum ac specificum effectum omnis sacramenti, et
quemcumque alium effectum qui a sacramento procedere contingat,
uti characterem vel aliud sic dictum rem-et-sacramentum, esse sacramentaliter subordinatum ipsi gratiae, tanquam ultimo finalizanti ac

formalizanti effectui. Unde dicere quod character, prae gratia, est
principalis effectus Ordinis, est vel denegare Ordini essentialem ra­
tionem sacramenti vel pervertere sive duplicare ipsam essentiam ac
definitionem sacramenti. Idque confirmatur ex sacramentali indole ip­
sius Eucharistiae, quae, quamvis contineat Corpus Christi quod est eius
res-et-sacramentum, tamen in ratione sacramenti non ad ipsum Corpus
Christi principaliter ordinatur, sed ad ipsam gratiam cibativam, cui
sacramentaliter subordinatur ipsum Corpus Christi, tanquam physica
caro mysticae eius carni.84
Ceterum, ipsa Ecclesiae documenta huic conclusioni favent. Et
imprimis, ea documenta non aliam definitionem, ac ideo essentialem
ac primariam destinationem, assignant sacramentis in communi quam
gratiae significationem et collationem, ut constat ex Cone. Flor., Cone.
Trid., Catechismo Cone. Trid., Leonis XIII Epist. “Apostolicae
curae,” Pii XII Constit. “Sacramentum Ordinis.” Praeterea, quaedam
etiam directe principalitatem effectus gratiae in sacramento Ordinis
suggerunt; ita Cone. Florentinum, postquam de sacramentis in genere
affirmaverit ea “continere gratiam et ipsam digne suscipientibus con­
ferre” {Denz. 695), accedens ad sacramentum Ordinis, ait simpliciter:
“Effectus [est] augmentum gratiae, ut quis sit idoneus minister”
{Denz. 701); nec refert quod, dum assignat finalitates variorum
sacramentorum, dicat: “Per ordinem vero Ecclesia gubernatur et
multiplicatur spiritualiter” {Denz. 695), nam haec ulterior finalitas
non necessario excludit principalitatem prioris ac sanctificatricis finalitatis, quod attinet ad propriam et formalem rationem sacramenti qua
talis. Cone. Tridentinum, sess. 13, cap. 3, postquam generaliter defini­
erit sacramentum: “Commune hoc ... est sanctissimae Eucharistiae
cum ceteris sacramentis, symbolum esse rei sacrae et invisibilis gratiae
formam visibilem” {Denz. 876), agens de ipso Ordine, non aliunde
quam ex effectu gratiae probat eius sacramentalitatem : “Cum ... per
sacram ordinationem . . . gratia conferatur: dubitare nemo debet,
ordinem esse vere et proprie unum ex septem sanctae Ecclesiae sacra­
mentis” {Denz. 959, extensius cit. supra, p. 5).85

Nec refert quod tum in Ecclesiae documentis tum in formulis
Ordinationis uterque effectus gratiae et potestatis pariformiter ex“ Cf. tractatum De Eucharistia I 665-667.
u Catechismus Cone. Trid. tamen haec verba Concilii reformat sive glossat, addita
mentione potestatis: “Quod autem inter cetera Ecclesiae sacramenta sacra Ordinatio
numeranda sit, sancta Tridentina Synodus ratione illa, quae saepius repetita est, com­
probavit. Nam cum sacramentum sit rei sacrae signum, id vero, quod hac consecratione
extrinsecus fit, gratiam et potestatem significet, quae illi tribuitur qui consecratur,
omnino sequi perspicuum est, Ordinem vere ac proprie sacramentum dicendum esse”
(p. 2, c. 7, q. 10).

hibeatur et quod imo ab ipsa sacra potestate hoc sacramentum suum
proprium nomen ‘Ordo” derivaverit, quoniam id debetur tum bipertitae huius sacramenti compositioni, prout essentialiter coalescit ex
duplici aspectu ritus collativi potestatis et ritus sanctificativi. tum
ipsi intimae connexioni ac veluti fusioni utriusque aspectus et utriusque
effectus.
Ut enim dictum est in tractatu De sacramentis in genere 334-338,
in sacramentis praecipue characteristicis (imo et in omnibus sacra­
mentis) agnoscenda est bipertita quaedam ac subordinata compositio,
coniunctio scilicet duorum rituum in unum per se, cum quadam subordinatione ad invicem, ritus nempe collativi characteris seu spiritualis
potestatis et ritus collativi gratiae sanctificantis, qui directe et ratione
sui est sacramentum. Potuisset quidem Deus eos ritus disiungere, ita
nempe ut per unum conferret solam sacram potestatem constitueretque cives, vel milites, vel ministros Ecclesiae, ac subinde per alium
ritum, eumque sacramentalem, eosdem sanctificaret et ad dignum
exercitium suorum actuum habiles redderet; at sapientius utrumque
ritum in unum copulavit et utrumque effectum ac destinationem unico
ac sacramentali ritui affixit, instituens nempe sacramenta sub sociali
quadam ac rituali forma, ea quibusdam ritibus vel actibus, qui pro­
prium aliunde effectum habent vel habere possunt, ita mirabiliter
consocians, ut gemini effectus ab unico sacramentali ritu procederent,
simpliciter tamen servata nativa gratiae prioritate ac potiori
principalitate.
Quapropter, si haec sacramenta considerantur secundo modo, i.e.
formaliter ut sacramenta, sic respiciunt principaliter gratiam et secun­
dario characterem, illam ut formam, hunc ut illius dispositionem; si
vero considerantur primo modo, seu ut ritus collativi potestatis, sic
respiciunt principaliter characterem ut potentiam spiritualem, secun­
dario vero gratiam ut habitum bene disponentem illam potentiam ad
suos actus; idque potissime apparet in sacramento Ordinis, in quo
non quaelibet potentia confertur sed activa potentia. Simpliciter autem
loquendo, haec sacramenta respiciunt principaliter solam gratiam,
quia ex una parte sunt simpliciter ac formaliter unicus ritus nec
unum subici potest duplici simplici considerationi, et ex alia parte
potior est in eis consideratio sacramenti quam ritus collativi potesta­
tis, sicut potior est sanctificatio quae fit per gratiam quam ea quae
fit per characterem: ideo enim instituta est tota religio, et cultus, et
spiritualis potestas, et legalis sanctificatio, et gratia gratis data, ut
per haec animae interius sanctificentur.
Ceterum, diffitendum non est potestativam indolem sacramenti Or-

dinis peculiare aliquod ac praevalens momentum habere, prae ipsis
Baptismo et Confirmatione, quatenus nempe hoc sacramentum unice
institutum est in servitium spiritualis potestatis seu ad sanctificandos
Ecclesiae ministros, dum ratio instituendi Baptismum et Confirma­
tionem, seu generandi et augendi vitam spiritualem, adhuc subsisteret,
etiam si homines non essent simul cives et milites Ecclesiae, et hoc
sensu dici possit cum ipso S. Thoma iuniore “Ordinem potestatem
principaliter importare” (Suppi., q. 34, a. 2, ad 2, cit. in p. 289);
attamen, inde non licet pervertere rationes formales, quas exigit ipsa
essentia sacramenti qua talis, nec supprimere diversum gradum prin­
cipalitatis inter gratiam et characterem, si distincte ac seiunctim
considerantur.
Ceterum, ob eam intimam ad invicem relationem, hi duo effectus
ad modum unius ac totalis sacramenti effectus considerari possunt,
ita ut ipsa praefata principalitas characteris in ipsam gratiam sacramentalem refundatur, quatenus propria gratia Ordinis evadit specifice
potestativa ac hierarchica, ratione consortis characteris, seu ratione
suae destinationis ad sanctificandos hierarchas et ad adiuvandum
conveniens exercitium characteris sive sacrae potestatis. Ut enim
dictum est in art. 2 (tom. 1, pp. 503-507), ad dissipandam praecise ip­
sam ambiguitatem praefatorum textuum S. Thomae (hic, pp. 289 sq.),
gratia huius sacramenti est essentialiter hierarchica ac cultualis,
sanctificans nempe ipsum subiectum non mere ut individuum sed
formaliter ut ministrum, quatenus nempe ideo datur ad sanctificandum
subiectum ut ipse possit convenienter exercere sacram potestatem,
sanctificatricem aliorum, ita ut gratiam ipse accipiat non veluti statice
ac passive, seu ad solam sui utilitatem, sed veluti dinamice et active,
seu in bonum aliorum, vel, si placet, tanquam aliorum sanctificator,
non quidem directe per ipsam personalem gratiam sed per exercitium
sancti Cicatricis potestatis, personali gratia directum ac fecundatum.86
Propterea, ut explicatum est in art. 9 (pp. 12-16), haec sacramentalis
ac ministerialis gratia, est peculiariter gratia fortitudinis et pruden­
tiae, gratia evangelica, gratia sollicitudinis, diligentiae, discretionis et
zeli, gratia eminentis sanctitatis: tot enim virtutes peculiariter exigit
ratio ministerii, seu ipsa potestas sacramentalis characteris.
“Ad rem Bonaventura: “Ad illud quod [contra sacramcntalitatcm Ordinis] obicitur
de medicamento [i.e. omne sacramentum esse in medicamentum, Ordinem vero ordinari
ad perficiendum], dicendum quod Ordo non est tantum in medicamentum respectu
suscipientis, sed etiam respectu aliorum; unde maxime tenet rationem sacramenti. . .
Unde quilibet hoc sacramentum suscipiens aliquam gratiam recipit, si digne recipiat,
per quam excluditur difficultas ministrandi in his quae pertinent ad cultum Dei" (In
4 Seni., dist. 24, p. 1, a. 2, q. 2).

ART. 13. Utrum Ordo metaphysice definiatur: Sacramentum
hierarchicae sanctificationis; physice vero: impositio manuum, sub
formula verborum, significans hierarchicam sanctificationem.

CONCLUSIO affirmativa
Exponitur.

Rectitudo utriusque definitionis, quam iam praemisimus in ipsa
Introductione huius tractatus (tom. 1, pp. 22 sq.), nunc facilius
intelligitur post dicta de proprio ac specifico effectu huius sacramenti
(art. 9-12, hic pp. 1-296) et de eius propria materia et forma (art.
8, tom. 2, pp. 610-859). Satis erit eas iterum recolere, additis praeterea
quibusdam ex notioribus aut communioribus definitionibus, a theologis
tam antiquis quam modernis prolatis, quarum aptitudo vel defectus
ex ipsa cum illis comparatione patebit.
In priori ac metaphysica definitione, sacramentum est genus proxi­
mum, seu materia metaphysica; hierarchica vero sanctificatio est
differentia specifica, seu forma metaphysica. Loco verbi “hierarchicae”
poni posset vox “sacerdotalis” (quae convenit etiam, etsi diminuta
quadam ratione, ordini diaconatus), ad distinguendam hierarchiam
Ordinis a hierarchia iurisdictionis. Incisum illud “hierarchicae” directe
specificat propriam gratiam sacram en talem, seu propriam rationem
sanctificationis collatae per hoc sacramentum (sicut enim Baptismus.
Confirmatio, Eucharistia, conferunt gratiam regenerativam, corro­
borati vam, cibati vam, sic Ordo confert gratiam hierarchicam sive
potestativam), indirecte vero et in obliquo connotât etiam characterem
sive sacram potestatem, ac ita satisfit exigentiae suggestae a S. Thoma
{Suppi., q. 34, a. 2, ad 2, cit. in p. 289) iuxta quam character
Ordinis, secus ac character Baptismi et Confirmationis, petit ingredi
ipsam definitionem sacramenti Ordinis (sicut Corpus Christi ingredi­
tur definitionem Eucharistiae), iuxta dicta in art. praec. (p. 295L
De aptitudine autem alius metaphysicae definitionis: Sacramentum
spiritualis potestatis, quam assumpsit iunior S. Thomas, post Petrum
Lombardum, quaeque est fundamentum vel nucleus plurium posteri­
orum theologorum definitionum, mox dicetur.
In altera ac physica definitione, impositio manuum est materia,
formula vero verborum est forma sacramentalis; relatio tandem signi
ad gratiam hierarchicae sanctificationis est ultima forma totius sacra­
mentalis artefacti : in qua quidem hierarchica sanctificatione, exercite
accepta, indicatur etiam efficacitas signi: significatur enim ea hic et
nunc exerceri, seu ecclesiasticum hierarcham hic et nunc sanctificari,
cum praefata materia et forma ad eum applicatur.

Petrus Lombardus sic Ordinem definit: “Si autem quaeritur, quid
sit quod hic vocatur ordo, sane dici potest, [1] signaculum quoddam
esse, id est sacrum quiddam, quo spiritualis potestas traditur ordinato
et officium. [2] Character igitur spiritualis, ubi fit promotio potestatis,
ordo vel gradus vocatur. [3] Et dicuntur hi ordines Sacramenta, quia
in eorum perceptione res sacra, id est gratia, confertur, quam figurant
ea quae ibi geruntur” (Sent., I. 4, dist. 24, c. 13).
In his verbis tres definitiones apponuntur, quas distinctis numeris
signavimus, quarum duae priores respiciunt Ordinem qua Ordinem,
seu qua collativum potestatis, tertia vero respicit Ordinem qua sacra­
mentum, seu qua collativum gratiae. Albertus M. (In 4 Sent., dist 24,
a. 37), Bonaventura (In 4 Sent., dist. 24, p. 1, a. 2, q. 2; et inferius,
dub. 6) et S. Thomas (Suppi., q. 34, a. 2, corp, et ad 1), non atten­
dentes ad tertiam definitionem, intelligunt duas priores de ipso sacra­
mento, ac ideo definiunt sacramentum Ordinis vel per ipsum ritum
collativum potestatis (S. Thomas) vel per ipsam potestatem seu
characterem (Albertus M., Bonaventura et ipse S. Thomas).87 Ex
tota littera et contextu horum Doctorum apparet eos non proprie velle
sacramentum cum charactere identificare, sed tantum defendere quod
sacramentum possit convenienter definiri per characterem, tanquam
per insolubilem ac permanentem eius effectum, quemadmodum sigil­
lum sigillans et sigillum sigillatum pro eodem reputantur. Aliunde
nihilominus satis clare etiam apparet eos definire sacramentum Ordi­
nis principaliter per relationem ad sacram potestatem sive characterem
(cf. praecipue S. Thomam, Suppi., q. 34, aa. 2-5), cum quo ceteroquin
supponunt intime connecti alterum gratiae effectum (cf. S. Thomam,
ibid., q. 35, a. 1, et verba Bonaventurae, cit. in p. 296, in nota). Et
hanc esse communem conceptionem illius temporis apparet etiam ex
sequenti formali definitione quam Albertus M. tribuit antiquis magis­
tris: “Tertia [definitio, praeter duas allatas a Petro Lombardo] est
antiquorum magistrorum, et est haec: ‘Ordo est sacramentum spiri­
tualis potestatis ad aliquod officium ordinatum in Ecclesia ad sacra­
mentum communionis’” (In 4 Sent., dist. 24, a. 37).
Ut iam notavimus in Introductione huius tractatus (tom. 1, p. 22),
haec definitio “Sacramentum spiritualis potestatis” (quam S. Thomas,
Suppi., q. 34, a. 2, expressam videt in verbis Petri Lombardi: “Signa­
culum quo spiritualis potestas traditur”'), est quidem apta,88 cum ex
“ Aliqua ex verbis S. Thomae citavimus supra, p. 289. Bonaventura vero scribit:
“Alio modo dicitur ordo ordinata potestas, secundum quam ipsum subiectum potens
habet ordinari dupliciter, scilicet ad opus vel ad ministerium, ct habet etiam ordinari ad
alterum; hanc autem potestatem dicimus Ordinis sacramentum."
“Si quis autem subtiliter obicit hanc definitionem non esse aptam quia convenit
etiam Baptismo, in quo confertur etiam character seu spiritualis potestas, respondetur

una parte assumat in recto spiritualem potestatem quae peculiare mo­
mentum obtinet in hoc sacramento et intimum nexum habet cum
effectu et opere sanctificationis, et ex alia parte in obliquo sufficienter
indicat hanc ipsam subiecti sanctificationem, sive ratione praefati
nexus sive ratione ipsius verbi sacramenti quod ad gratiam refertur:
sed. si attendatur Ordo secundum propriam rationem sacramenti, non
est tam formalis et explicita, sicut ea quam supra praemisimus, scilicet:
“Sacramentum hierarchicae sanctificationis,” cui propinquius ac­
cederet haec altera, concinnata in functione ipsius effectus potestatis:
“Sacramentum sanctificativae potestatis.”

Albertus M. igitur, Bonaventura et S. Thomas junior, suscipiunt ac
tradunt primam definitionem allatam a Petro Lombardo, quam sic
contrahit S. Thomas: ‘Ordo est signaculum quoddam Ecclesiae, per
quod spiritualis potestas traditur ordinato” (Suppi., q. 34. a. 2. initio).
Scotiis vero sic definit: “Ordo vel ordinatio,89 ut est sacramentum . . .
est collatio determinati ministerii per aliquod signum sensibile, sive
collatio determinati gradus ad ministrandum circa Eucharistiam, facta
a ministro idoneo, certa verba cum intentione debita proferente, sig­
nans efficaciter ex institutione divina effectum gratiae invisibilis, quo
ordinatus digne aliquod ministerium exequatur” (In 4 Sent, [opus
parisiense], dist. 24. q. unica: eadem fere definitio assignatur in
parallelo loco operis oxoniensis). Haec est diffusa descriptio, accumu­
lans varia elementa variasque causas sacramenti, absque debita
propriae definitionis concisione et claritate. Apte tamen in luce ponit
propriam sacramenti ordinationem ad effectum gratiae sanctificantis.
Inde iam habemus duos typos definitionis, ad quos appropinquant
omnes posteriorum theologorum definitiones, scilicet definitionem S.
Thomae, ex Petro Lombardo derivatam (quam S. Doctor iunior non
potuit in sua Summa perficere), in qua praecipue, sin minus exclusive,
proponitur effectus sacrae potestatis, et definitionem Scoti, in qua
uterque potestatis et gratiae effectus, utut absque necessaria subordinatione, proponitur. Priorem definitionem repetunt vel accommo­
dant inter alios: Gonet, Billuart, S. Alphonsus, Pesch, Billot. Lépicier.
Hugon, Diekamp, Huarte. Dander, Lercher-Dander. Solà. Bozzola:
alteram vero repetunt inter pl tires alios, sub breviori ac magis detercum S. Thoma quod character Baptismi est quidem potentia sed non potestas, quia
est potentia passiva, “potestas autem proprie nominat potentiam activam cum aliqua
praeeminentia; ct ideo haec definitio Baptismo non competit” (Suppi., q. 34, a. 2, ad 3).
• Scotus peregrine distinguit inter Ordinem ct ordinationem ; Ordo ait est ipse character
seu potestas, ordinatio vero est ipse ritus quo confertur potestas; unde non Ordo sed
ordinatio est sacramentum.

minata forma, Gonet, Tournely, Billuart, Wirceburgenses, Tixeront,
Hervé, Daffara, Ferland, Gigon.
Gonet: “Sacramentum Ordinis sic potest definiri, seu describi: Ordo seu Ordi­
natio est ‘Sacra ceremonia, qua traditur potestas, spirituale aliquod ministerium
exercendi, simulque gratia sanctificans ad illud rite et convenienter obeundum”
(De sacr. Ordinis, disp. 1, n. 16).

Tournely: “Sacramentum novae legis a Christo Domino institutum, quo specialis
quaedam potestas traditur et gratia confertur ad sacrum Corpus Christi consecran­
dum et debite obeunda munia ecclesiastica” (De sacr. Ordinis, q. 1).

Billuart, relata definitione Petri Lombardi et S. Thomae, addit: “Ab aliis
definitur etiam bene: Sacramentum novae legis, quo traditur spiritualis potestas
et confertur gratia ad debite obeunda munia ecclesiastica” (De sacr. Ordinis,
diss. 1, a. 1).
Wirceburgenses: “Sacramentum novae legis a Christo institutum, quo specialis
datur potestas aliqua, et confertur gratia ad munia ecclesiastica rite decenterque
obeunda” (De Ordine, prooemium).

5. Alphonsus: “Ordo autem melius definitur cum S. Thoma: Est signaculum
quoddam Ecclesiae, quo potestas traditur ordinato (adduntque communiter DD.)
in ordine ad Eucharistiam. — Ordinatio autem est sacramentum; ordo vero, effectus
sacramenti” (l. 6, n. 735). S. Doctor non videtur recte interpretari mentem S.
Thomae, qui eo modo definit ipsam ordinationem; praeterea assumit Scoti dis­
tinctionem inter Ordinem et ordinationem.
Billot: “Sacramentum Ordinis est ad litteram, sacramentum potestatis sive
hierarchiae” (De Eccl. sacram. II, thes. 28). In hac brevi definitione, logice
concinnata iuxta praeiudicatam thesim de intentionali causalitate sacramentorum,
deest omnis mentio effectus gratiae.
Lépicier: “Potestas a Christo Apostolis eorumque in sacerdotio successoribus
tradita, consecrandi, offerendi ac ministrandi corpus et sanguinem eius, necnon
peccata dimittendi et retinendi, atque sacerdotio ex officio deserviendi” (De
Ordine, q. 1, a. 1). Ordo definitur per effectum ex praeiudicio quod effectus
sacrae potestatis sit pars essentialis huius sacramenti; praeterea effectus gratiae
prorsus tacetur; ipsa sacra potestas diffuse describitur.

Pesch: “Sacramentum ordinis metaphysice definiri potest: Sacramentum quo
datur spiritualis potestas ad munia ecclesiastica rite obeunda” (Praei, dogm. VII,
n. 568). Satis apta est definitio, sed deest mentio effectus gratiae.
Gigon: “Ordo est novae legis sacramentum quo, cum gratia idoneitatis, traditur
viro baptizato quaedam spiritualis potestas relata ad corpus Christi eucharisticum,
et etiam, secundario, ad corpus Christi mysticum” (De sacr. Ordinis, n. 39).
Aptius exprimitur effectus gratiae; cetera sunt diffusa.
Solà: “Ritus sacer quo potestas spiritualis confertur ad sacra munera exer­
cenda” (De Ordine, thes. 1). Idem ac Pesch.

Dander: “Ordo est Sacramentum paternitatis spiritualis — Sacramentum con­
secrationis ad ministerium Corporis Christi eucharistici ct mystici, ad membra
Christi spiritualiter generanda et fovenda — Sacramentum aggregationis ad mili­
tiam Christi hierarchicam, ad bona Regni dispensanda” (De Ordine, praenotanda).
Secunda ex his tribus circumlocutionibus magis appropinquat ad formam defini­
tionis; omnes referuntur ad sacram potestatem, tacito effectu gratiae.

Schismatici Orientales eundem sensum in suis definitionibus produnt. Catechismus Philareti: “Sacerdotium est sacramentum in quo Spiritus Sanctus, per im­
positionem manus episcopi, eum qui legitime electus est ad perficienda sacra­
menta necnon ad pascendum Christi gregem reddit idoneum ” Melior est definitio
Macarii Bulgakov, qua parte effectum gratiae praeprimis proponit: ‘ Sub nomine
sacerdotii, quatenus est sacramentum, venit ille ritus sacer, in quo per manus
impositionem episcopi cum oratione coniunctam super caput hominis electi, in
hunc descendit divina gratia, eum sanctificans et in certo hierarchiae ecclesiasticae
gradu constituens, ac deinceps ei propria officia adimplendi auxilium praestans.”00
*°Apud M. Jugie, Theologia dogmatica Christianorum orientalium ab Ecclesia catholica
dissidentium III (Parisiis 1930) 397.

CAPUT IV
DE PROPRIETATIBUS
Quaestio de proprietatibus logice sequitur quaestionem de effectibus,
cum ab effectu specificetur sacramenti essentia, a qua fluunt ac
dimetiuntur proprietates. Sicut in tractatibus de quinque praecedenti­
bus sacramentis, quatuor proprietates hic in considerationem veniunt,
nimirum necessitas (art. 14) unitas (art. 15), initerabilitas (art. 16)
et sacramentalitas (art. 17), quarum unaquaeque peculiarem aliquam
difficultatem offert. Necessitas sacramenti connectitur immediate cum
ipsa eius existentia, prout haec consideratur non ex parte causae
(necessitas institutionis) sed ex parte subiecti (necessitas suscep­
tionis); unitas fluit immediate ab ipsa essentia sacramenti, cum ens
et unum convertantur; initerabilitas reducitur ad ipsam unitatem,
acceptam non tantum specifice sed etiam numerice, et quidem relate
ad idem subiectum, ac ita connectitur cum ipsa existentia, quatenus
indicat idem sacramentum in eodem subiecto nonnisi semel existere
posse; sacramentalitas denique respicit peculariter essentiam sacra­
menti sub generica ac propria ratione ritus gratiae collativi, atque
appellat copulatam considerationem tum genericae convenientiae tum
specificae discreptantiae Ordinis a ceteris sacramentis.
ART. 14. Utrum hoc sacramentum sit necessarium ad salutem
(3 p., q. 64, a. 4).

STATUS QUAESTIONIS
Quaestio est non de necessitate institutionis sive ex parte causae
(quae moralis necessitas aliunde colligi potest ex dictis in tractatu Dc
sacramentis in genere 114-122, collatis cum his quae diximus superius
in art. 1 et 2, tom. 1, pp. 214-217, 501 sq.), sed de necessitate sus­
ceptionis sive ex parte subiecti; quae quidem potest dupliciter con­
siderari, scilicet sive ex parte totius Ecclesiae, utrum nempe, semel
instituto sacramento, sit necesse ut illud exerceatur et administretur
in Ecclesia, ordinando ministros cultus, sive ex parte particularium
fidelium, utrum nempe hic vel ille Christianus teneatur ad ordines sus­
cipiendos. Ut explicatum est in praecedenti tractatu De Extrema Une·
302

tione II 366-368, proprie dicta necessitas distinguitur a simplici con­
venientia ac dividitur in necessitatem moralem et necessitatem
strictam, haec vero in per accidens, sive extrinsecam, et per se, sive
intrinsecam, et haec ultima in medii et praecepti.
Apud theologos nulla est vera ac generalis controversia de hac
re; in ultimo tamen decennio exarsit inter doctores practices pecu­
liaris controversia de obligatione sequendi divinam vocationem,91 quae
a magis directa quaestione de vocatione religiosa extensa est, sub
iisdem principiis, ad quaestionem de vocatione clericali ac consequen­
ter ad obligationem suscipiendi sacros ordines, quae ad necessitatem
huius sacramenti reducitur. Hanc controversiam agitarunt praecipue
doctores itali in ephemeridibus Salesianum (cf. praecipue a. 1953),
Seminarium, Vita cristiana, Rivista dei Clero, Palestra del clero,
Perfice munus. Strictam ac per se obligationem (sub periculo damna­
tionis, vel sub peccato mortali, vel sub peccato veniali) obtemperandi
vocationi, defendunt inter alios Zoffoli, Coralio, Pires, Bogliolo, Bertetto, Valentini, Olivero, Miano, Maiocco, Fanfani, Ferrante; eam
vero negant (sequentes largiores conceptus de vocatione iam pridem
propositos a J. Lahitton
*
2 et A. Vermeersch™}Geremia di S. Paolo
della Croce, Landucci, Panzarasa, Marchetti, Oldani.94
Sobrius auctores systematic!, ut Gasparri, Many, Cappello et Regatillo, videntur admittere obligationem tantum per accidens, quam
ceteroquin diversimode explicant vel determinant. Theologi dogmatici
hanc quaestionem praetermittere solent, vel transeunter tantum dicunt
sacramentum Ordinis esse necessarium toti Ecclesiae, non vero deter­
minatis individuis05; paulo fusius eam exponunt Lercher-Umberg,
docentes nullam, neque per se neque etiam per accidens, adesse posse
pro ipsis individuis necessitatem ordines suscipiendi.
·' De alia ac connexa controversia circa ipsam naturam vocationis dicetur in art. 23
(pp. 554-558).
" La vocation sacerdotale, cd. 7, Paris 1932; Theologiae dogmaticae theses IV (Parisiis
1932) 264—275.
” De vocatione religiosa et sacerdotali dissertatio, in opere De religiosis institutis et
personis II, supplem. 3, Romae 1904; extracta ex eodem opere ac iterum edita Brugis
a. 1914.
’* Plura ex istorum scripta retulimus in generali bibliographia in Introductione trac­
tatus (tom. 1, pp. 54-61).
“Lepicter scribit: “Ex hoc quod vocatio ad statum sacerdotalem ex Deo est. perperam
inferretur, in homine, qui eam acceperit, existere obligationem, sub gravi, eidem ob­
sequendi, adeo ut eam praetergrediens mortaliter peccet. Ex eo enim quod libera motio
est, nec necessario cum fine ultimo connexa, logice infertur candidatum, laudabiliter
quidem se gerere dum eamdem sequitur, sic tamen, ut liber sit qui ab eadem dissentiat.
Quod tamen de vocatione ordinaria dicitur: si enim sensibilibus signis talis vocatio
innotesceret, iam dissensus gravem secum ferret culpam, qualem incurrit, puta, propheta
lonas. dum renuit missioni sibi a Deo commissae, Ninivitis praedicandi poenitentiam,
obtemperare” (De sacramento Extremae Unctionis et dc sacramento Ordinis [Romae
1928] 317).

CONCLUSIO
Conclusio 1. Sacramenti Ordinis susceptio sive administratio est stricte
et per se necessaria toti Ecclesiae, necessitate tum medii tum ac consequen­
ter divini praecepti.
Probatur.

Huiusmodi stricta medii necessitas sequitur ex ipso fine et effectu
huius sacramenti, qui est constituere sacram hierarchiam, absolute
necessariam ad ipsam essentiam et existentiam ecclesiasticae ac cultualis societatis. Unde, relate ad Ecclesiam, sacramentum Ordinis
habet eandem strictam medii necessitatem quam habent Baptismus
et Poenitentia relate ad singulos fideles, ita ut recte a S. Thoma tria
numerentur sacramenta strictae seu simplicis necessitatis: “Neces­
sarium respectu finis . . . , dicitur aliquid dupliciter. Uno modo, sine
quo non potest haberi finis, sicut cibus est necessarius vitae humanae.
Et hoc est simpliciter necessarium ad finem. Alio modo dicitur esse
necessarium id sine quo non habetur finis ita convenienter, sicut
equus necessarius est ad iter. Hoc autem non est simpliciter neces­
sarium ad finem. Primo igitur modo necessitatis sunt tria sacramenta
necessaria. Duo quidem personae singulari; baptismus quidem sim­
pliciter et absolute; poenitentia autem, supposito peccato mortali post
baptismum; sacramentum autem ordinis est necessarium Ecclesiae,
quia ‘ubi non est gubernator, populus corruet’ ut dicitur Prov. 11. 14.
Sed secundo modo sunt necessaria alia sacramenta. Nam confirmatio
quodammodo perficit baptismum, extrema unctio poenitentiam; matri­
monium vero Ecclesiae multitudinem per propagationem conservat”
(3 p., q. 65, a. 4).
Exinde etiam probatur necessitas praecepti divini. Nam, ut non
semel dictum est in praecedentibus tractatibus,90 ex necessitate medii
sequitur ipso facto necessitas praecepti divini, quando agitur de
materia quae praecipi possit seu quae per actum liberi arbitrii exequi
queat; nam frustranea esset voluntas divina instituens sacramentum
Ordinis ut medium necessarium constituendae hierarchiae, nisi esset
simul imperativa et obligativa, seu si relinqueretur homini libera
facultas tali sacramento utendi vel non utendi. Unde Ecclesia tenetur
divino praecepto ad applicandum hoc sacramentum et ad procurandum
ut iugiter inveniatur sufficiens numerus condidatorum ad ordines, non
quidem directe alicui iubendo ut ordines suscipiat, sed indirecta ac
multiplici opera vocationes fovendo.
** De Baptismo et Confirmatione 122; De Eucharistia I 528; De Poenitentia I 485.
II 475; De Extrema Unctione II 384, 387 sq.

Conclusio 2. Sacramenti Ordinis susceptio nulli particulari ac deter­
minato fideli, utut aptitudinem et vocationem habenti, est stricte et per
se necessaria ad salutem, tam necessitate medii quam necessitate praecepti
sive divini sive ecclesiastici. Habenti tamen clericalem vocationem, eique
soli, est moraliter necessaria, necessitate tamen quae non valet fundare
peccatum in omissione. Nec praeterea videtur excogitari posse aliquis casus
strictae necessitatis per accidens, in quo nempe, ratione extrinsecarum
causarum, teneatur aliquis sub peccato gravi vel levi ordines suscipere.
Probatur.

Stricta necessitas medii ad salutem excluditur ex ipsa publica finalitate sacramenti, quod ultimo ordinatur non ad bonum individui sed
ab bonum Ecclesiae; ad bonum quippe individui, tanquam necessaria
salutis media, ordinantur duo sacramenta mortuorum, Baptismus
scilicet et Poenitentia, per quae gratia salutifera acquiritur aut recu­
peratur. Divinum autem aut ecclesiasticum praeceptum pro particu­
laribus individuis nullum datur.07 Nec valet obicere divinum praecep­
tum includi in ipsa quorumdam vocatione ad clericatum, quae frustranea esset absque praecepto; nam huiusmodi ratio petit principium,
quoniam, abstrahendo ab ipsa natura huiusmodi vocationis de qua
adhuc disputatur, probandum est huiusmodi providentialem aptitudinem, vel etiam divinam motionem, habere vim obligativam nec tan­
tummodo impulsivam sive consiliativam, ut ostendit ipsa perfectio
status tum religiosi, tum sacerdotalis qui praeterea non ratione individualis sanctificationis sed communis spiritualis boni Ecclesiae
institutus est.
Nihilominus his qui sunt vocati, seu qui sic dictam sacerdotalem
vocationem habent, hoc sacramentum est moraliter necessarium, eo
sensu (communi ceteroquin etiam aliis sacramentis vivorum) quod
nonnisi per hoc sacramentum obtinere possunt eas peculiares sacramentales gratias quae statui clericali conveniunt et quibus ipsi excel­
lentiori modo in ipsa personali sua sanctificatione proficere possunt.98
"Imo Codex I. C. explicite excludit omnem iu ridicam obligationem, lege vel praecepto
impositam. Can. 971: “Nefas est quemquam, quovis modo, ob quamlibet rationem, ad
statuin clericalem cogere.” Can. 973, § 2: “Ordinatus . . . qui superiores ordines recipere
recuset, non potest ab Episcopo ad eos recipiendos cogi.” Can. 992: “Omnes tum
saeculares tum religiosi ad ordines promovendi per se ipsi vel per alios Episcopo aliive
qui Episcopi hac in re vices gerat, suum propositum ante ordinationem opportuno
tempore aperiant.” Can. 1352: “Ecclesiae est ius proprium et cxclusivum cos instituendi
qui ecclesiasticis ministeriis sese devovere cupiunt.” Can. 2352: “Excommunicatione
nemini reservata ipso facto plectuntur omnes, qualibet etiam dignitate fulgentes, qui
quoquo modo cogant . . . virum ad statum clericalem amplectendum.”
"Cf. dicta in tractatu De Extrema Unctione II 431 de morali necessitate huius
sacramenti

Huiusmodi autem moralis necessitas non inducit rationem peccati,
neque gravis neque levis, sed solius moralis imperfectionis, in actum
omissionis, tum quia praefata vocatio importat solum consilium, tum
quia, generaliter loquendo, ea quae sunt tantum moraliter necessaria
referuntur non ad esse sed tantum ab bene esse finis, nec ideo inducunt
moralem obligationem relate ad finem salutis, sine qua obligatione
non est unde peccatum deduci possit." Obvium autem est, nonnisi
vocatis hoc sacramentum esse moraliter necessarium; nam, cum voca­
tio requiratur inter licitas conditiones ordinationis nec quisquam
possit sibi hunc honorem assumere, his qui non sunt vocati, sacra­
menti susceptio non solum non est necessaria, sed imo prohibita
ac nociva.

Stricta autem necessitas per accidens non est unde colligi posse
videatur. Tres enim extrinsecae causae, ex quibus in tractatu De
Extrema Unctione II 434-440 diximus erui posse necessitatem sus­
cipiendi illud sacramentum, scilicet defectus aliorum mediorum salutis,
ratio scandali et ratio contemptus, hic influxum non habent, cum ex
una parte alia media salutis, scilicet cetera sacramenta, homini praesto
sint et ex alia parte clericalis vocatio non sit de praecepto sed de
consilio, nec per omissionem rei non praeceptae generatur scandalum
aut contemptus, quamvis aliunde ipsum motivum omissionis, puta
crassa negligentia oblatae vocationis, possit adiacenter generare pec­
catum, quod ideo non erit peccatum omissionis sed negligentiae (cf.
dicta ibidem 440). Quidam auctores, ut Many, Cappello et Regatillo,
quatuor sequentes casus proponunt, in quibus dicunt consurgere
praefatam necessitatem per accidens.1
1. Lex canonica. Quandoque scilicet, qui ecclesiasticum beneficium
aut officium obtinet, tenetur eo ipso, ex iure communi aut particulari
vel forte ex lege fundationis, suscipere ordines sacros: ex quo vocari
solet “arctatus.” Attamen, hic casus ineptus videtur, cum nullam in­
ducat directam necessitatem, sed tantum conditionatam; potest
enim quis eam obligationem evadere non suscipiendo beneficium vel
beneficio abrenuntiando.2
2. Directum praeceptum superioris, seu proprii episcopi quoad
clericos saeculares, vel praelati regularis quoad religiosos, vel R.
Pontificis quoad omnes. Quoad possibilitatem huiusmodi praecepti
non concordant doctores. Fit enim duplex distinctio: altera inter su” Cf. dicta in tractatu Dc Extrema Unctione II, 388-391.
1 Ceterum hi tres doctores ab invicem dependent et fere iisdem verbis loquuntur, ita
ut totum negotium ascendat ad S. Many, Praelectiones de sacra ordinatione (Parisiis
1905) 219-221.
’ Cf. Benedictum XIV, De synodo diocesana, 1. 12, c. 4, nn. 4-8.

periores, et tunc quidam dicunt solum R. Pontificem posse imponere
susceptionem ordinum, alii vero id concedunt etiam episcopo et su­
periori regulari; altera inter subiecta, et tunc quidam dicunt posse
quidem imponi clericis ascensum ad altiorem ordinem, non vero ipsis
laicis accessum ad clericatum (imo Lcrcher-Umberg, simpliciter et
absque distinctione clericorum et laicorum negant “Ecclesiam huius­
modi praeceptum unquam statuisse aut statuere posse”), alii vero
dicunt R. Pontificem posse etiam laicorum ad ordines accessum im­
ponere, saltem in casu urgentis necessitatis Ecclesiae (ita Many et
Cappello, quorum alter ait laicos vel etiam clericos sic compulsos,
esse immunes ab obligationibus perpetuae castitatis et divini officii
recitandi). Attamen huiusmodi casus incertus est, ob incertitudinem
iuris Ecclesiae ad praefatam obligationem saltem laicis imponendam
(imo, supposito quod ipsa divina vocatio non sit nisi de consilio,
praefatum ius Ecclesiae negandum videtur, secus Ecclesia verteret
in praeceptum quod est essentialiter de consilio),3 et aliunde vix
practicus dici potest, cum, attenta sive assistentia Spiritus S. sive
ordinaria Ecclesiae cura in fovendis sacerdotalibus vocationibus, vix
cogitabile sit tantam ecclesiarum angustiam supervenire posse ut per
solam praecepti compulsionem sufficiens ministrorum numerus pro­
curari queat/ Ceterum, si huiusmodi casus admittatur, non ageretur
de necessitate per accidens, sed per se, proveniente nempe ex directo
Ecclesiae praecepto.
3. Extrema Ecclesiae necessitas sive magna ministrorum penuria,
ob graviora temporum locorumque adiuncta. Hinc quidam, ut Many
et Cappello, colligunt obligationem ad ordines accedendi in his qui
aliunde moraliter certi sunt se habere clericalem vocationem. Attamen
hic casus, fundatus in eadem ratione ac praecedens, pariter vix prac­
ticus dicendus est, eo vel magis quod non individuis fidelibus sed
’Cf. dicta in tractatu De Poenitentia II 531 sq. de deneganda Ecclesiae potestate
praecipiendi directe confessionem peccatorum venialium, seu vertendi materiam liberam
confessionis in materiam necessariam.
’Ad rem faciunt verba Pu XI: “Quoniam sacri ordinis Ecclesiacque rationes arctis­
sime . . . inter se cohaerent, non est dubitandum quin omni tempore satis hominum
a Deo ad sacerdotium destinetur; alioquin necessaria in re Deus unquam deesset Ecclesiae
suae, quod nefas est dicere” (Epist. A post. “Officiorum omnium” ad Caietanum Card.
Bisleti, 1 aug. 1922, Enchiridion clericorum 1152). “Nec quidquam de debita severitate
vel Episcopi vel religiosarum sodalitatum rectores remittant, eo ducti metu, ne aut in
Dioecesi aut in religioso Instituto sacerdotum copia imminuatur. Hanc opinionis captio­
nem S. Thomas Aquinas, ut iam occupaverat, ita, quo erat ingenii acumine sententia­
rumque planitate, revicerat: ‘Deus nunquam ita deserit Ecclesiam suam, quin invenian­
tur idonei ministri sufficientes ad necessitatem plebis si digni promoverentur et indigni
expellerentur’ [Suppi., q. 36, a. 4, ad 1], Ceteroqui praeclarissimus idem Doctor, verba
Concilii Occumcnici Lateranensis IV ex verbis propemodum reddens, peropportune
monet: ‘Si non possent tot ministri inveniri, quot modo sunt, melius esset habere
paucos Ministros bonos, quam multos malos’ [ibidi” (Encycl. “Ad catholici sacerdotii,"
20 dec. 1935, ibid. 1392).

constitutae auctoritati incumbit cura providendi Ecclesiae necessi­
tatibus.
4. Extraordinarium signum divinae voluntatis sive vocationis. Quod
quidem intelligi potest vel de signo ordinariae Providentiae, seu de
valde peculiaribus ac valde certis notis vocationis, vel de signo ex­
traordinariae sive miraculosae Providentiae seu de privata divina
revelatione qua alicui explicite ac directe iubeatur a Deo ordinum
susceptio. In priori casu, nihil probat adesse strictam necessitatem,
cum vocatio, utut certa, maneat de consilio, ut supra dictum est; in
altero casu, manifestum est ipsi conscientiae subiecti, cui certo ea
revelatio innotescat, veram ac strictam adesse obligationem; attamen
hic casus est mere possibilis et aliunde non respicit necessitatem per
accidens sed necessitatem per se, provenientem ex particulari ac
directo praecepto divino.
ART. 15. Utrum Ordo sit unum sacramentum, unitate totius non
universalis, nec integralis, sed potentialis {Suppi., q. 37, a. 1, ad
2 et 3; cf. q. 35, a. 5).5

STATUS QUAESTIONIS
Unitas est prima proprietas, immediate fluens ex ipsa rei essentia,
cum unum et ens convertantur. Agitur de unitate Ordinis formaliter
et in esse sacramenti, cum manifestum sit Ordinem materialiter et
in esse rei componi ex multiplici elemento ex parte materiae et formae,
imo ex pluribus materiis et formis, et quidem distinctis ac separatis
iuxta diversas ordinationes; item agitur tantum de specifica unitate
sacramenti, nam numerica unitas, intellecta pro unicitate et absolute
considerata, nulli competit sacramento (quamquam hoc quidam inepte
asseruerunt de Eucharistia, ut dictum est in eo tractatu I 616, 626628), considerata vero relate ad idem subiectum, coincidit cum in­
iterabilitate, quae est alia proprietas consideranda in art. seq.
Tertia et ultima vice occurrit in theologia sacramentaria quaestio de
specifica unitate alicuius particularis sacramenti; nam, dum Baptis­
mus, Confirmatio et Matrimonium simpliciorem compositionem prae
se ferunt et ipsa Poenitentia in sola sua materia refert sacramentalem
partium compositionem quam ad sacramentalem unitatem revocat
ipsa unitas formae a qua sacramentum specificatur, tria reliqua sacra‘ Quoad rationem unius cf. 3 p., q. 73, a. 2; Suppi., q. 29, a. 2. Quoad rationem totius
ciusque divisionem in universale, intégrale et potentiale, cf. 1 p., q. 76, a. 8; q. 77, a. I,
ad 1 ; 3 p., q. 90, aa. 1-3; Suppi., q. 37, a. 1, ad 2 et 3; In 3 Sent., dist. 33, q. 3, a. 1,
qq. 1 et 3; In 4 Sent., dist. 16, q. 1, a. 1, q. 3 ; In Met., 1. 5, lect. 21; 1. 7, lect. 10 et 12;
item Caietanum, In 1 p., q. 76, a. 8, loannent a S. Thoma, .-irr logica, c. 4 De divisione,
aliosque philosophos in sua Logica ubi de divisione.

DE PROPRIETATIBUS

309

menta, nimirum Eucharistia, Extrema Unctio et Ordo, componuntur
ex pluribus tam materiis quam formis, quibus sacramentalis unitas
scindi videretur; imo quoad Ordinem difficultas non modice aggrava­
tur ex multiplicitate ipsarum ordinationum, seu ex eo quod variae
materiae et formae in distinctos ac separatos ritus coalescunt, habentes
proprios ac peculiares effectus, qui proinde specifice distincta sacra­
menta constituere videntur.0 Porro quoad Eucharistiam et Extremam
Unctionem, hanc quaestionem resolvimus, earum specificam unitatem
revocantes ad unitatem totius integralis( idem dictum est de Poeni­
tentia quod attinet ad eius solam materiam).7 Quaeritur ergo quomodo
unitas sacramenti Ordinis, quam omnes theologi, fundati in ipsis
Ecclesiae documentis, confitentur, explicanda sit: an scilicet ad modum
totius universalis, sicut genus dividitur in species, quo quidem negatur
specifica ipsa sacramenti unitas; an ad modum totius integralis, ita
nempe ut variae ordinationes integrent unum specifice sacramentum,
sicut variae unctiones in Extrema Unctione aut binae species in
Eucharistia; an tandem ad modum totius potentialis, ita nempe ut
una eademque species sacramenti veluti replicetur in variis ordina­
tionibus secundum minorem vel maiorem suam virtutem. Tot enim
sunt possibiles modi explicationis totque sententiae a theologis ex­
cogitatae, quarum tertia sub patrocinio S. Thomae longe communior
evasit.

Ad quorum intelligentiam recole notiones unius ac totius, relatas et
applicatas etiam in aliis tractatibus de Eucharistia. Poenitentia et
Extrema Unctione.
Aliquid potest esse unum tripliciter: vel ad modum indivisibilis,
quod nempe nec actu nec potentia est plura, ut punctum et unitas;
vel ad modum continui, quod est unum in actu sed plura in potentia,
' Haec quaestio, ut patet simplificatur seu supprimitur in sententia paucorum illorum
theologorum qui. ut dictum est in art. 3 (tom. 1, pp. 616—622), conati sunt reducere
sacramentum Ordinis ad solum presbyteratum. Caietanvs aiebat “Incerta valde appa­
rebit, presbyteratu excepto, reliquorum natura ordinum ’’ Victoria: “Opinio Durandi
et Caietani est probabilissima, quod solum sacerdotium est sacramentum.” Modernus
Beyer explicite ait: "Ainsi voit-on le sacrement d’ordre se centrer ontologiquement sur
la collation du presbytérat actuel. Cette simplicité de structure convient mieux à une
oeuvre divine, la dépouille des ajoutes et complexités humaines, assimile le sacrement
d’ordre aux autres sacrements, qui eux non plus ne se dédoublent pas. et supprime du
lait même le difficile problème d’une participation progressive au caractère sacerdotal
que ne recevrait complètement que l’évêque consacre.”
E converso quaestio de unitate magis implicatur, si admittitur sacramentalitas epis­
copatus et praecipue si dicitur cum communiori opinione episcopatum esse inadaequate
tantum distinctum a presbyteratu; nam ita admittuntur tres partes, quarum duae
(diaconatus et presbyteratus) adaequate, duae vero (presbyteratus et episcopatus) in­
adaequate distinguuntur, ac proinde explicanda est duplex ista multiplicitas in unitate
sacramenti Ordinis.
5 Cf. tractatus De Eucharistia I 620, 625; De Extrema Unctione II 245 sq.. 285 sq.;
De Poenitentia I 201-205.

ut linea; vel ad modum perfecti, quod coalescit ex variis partibus ad
unum finem concurrentibus, ut homo integratur ex omnibus membris
necessariis ad operationem animae et domus integratur ex omnibus
partibus quae sunt necessariae ad inhabitandum (3 p., q. 73, a. 2;
Suppi., q. 29, a. 2). Hoc tertio modo quodlibet sacramentum dicitur
unum, inquantum multa quae sunt in uno sacramento, ut materia
et forma earumque partes, adunantur ad unum significandum vel
causandum; sed tamen in quibusdam sacramentis, scilicet in Baptismo,
Confirmatione et Matrimonio, unica actio sufficit ad perfectam signifi­
cationem sacramenti, et tunc unitas sacramenti consistit in illa tantum
actione, in aliis vero sacramentis, nimirum Eucharistia, Poenitentia.
Extrema Unctione et Ordine, plures actiones requiruntur, ad eorum
perfectam significationem, et tunc unitas sacramenti consistit in pluri­
bus actionibus et evadit proinde unitas totius: aut nempe totius
potentialis, ut in Ordine (quod infra probabitur), aut totius integralis,
ut in tribus reliquis sacramentis (Suppi., q. 29, a. 2).

Ad quam multiplicitatis sive totalitatis unitatem intelligendam,
recole trinam divisionem totius, in universale, intégrale et potentiale,
distinctius expositam in tractatu De Poenitentia I 199 et a S. Thoma
in pluribus locis applicatam (cf. supra, p. 308, in nota).
Totum universale est id quod perfecte continetur in singulis parti­
bus, tum quoad suam essentiam tum quoad suam virtutem, adeoque
potest de singulis simpliciter ac proprie praedicari, ut animal perfecte
continetur in bruto et homine et de utroque simpliciter ac proprie
praedicatur; tale totum est mere logicum, seu est ipsum proprie dictum
ac univocum genus, eiusque partes sunt species, proprie et univoce
tales.
Totum integrate est id quod continetur in singulis partibus tantum­
modo imperfecte, tum quoad suam essentiam tum quoad suam virtutem,
adeoque nullo modo potest de singulis praedicari (secus nulla habere­
tur adaequatio inter subiectum et praedicatum), ut domus relate ad
parietem et tectum, et corpus relate ad caput et pedes; hoc totum non
est aliquid logicum, sicut totum universale, sed aliquid reale; ipsum
nullo modo, neque analogice, dici potest genus, nec eius partes species;
hae partes ingrediuntur ipsam constitutionem totius, sicut paries,
domus, et caput, corporis.
Totum vero potentiale quasi medio modo se habet inter utrumque;
est enim id quod perfecte continetur in singulis partibus quoad es­
sentiam, sed non quoad virtutem quae perfecte continetur in una
tantum parte, in reliquis vero imperfecte et participative; ac ideo
potest aliquo modo praedicari de singulis partibus, ratione essentiae

contentae, sed non ita simpliciter ac proprie ut totum universale,
praecipue ratione imperfectae participationis virtutis, ut cum dicitur
quod forma plantae vel bruti est anima: nam, cum anima secundum
suam virtutem sit aliquod totum habens triplicem perfectionem vegetativi, sensitivi et intellectivi, nonnisi unam in planta, nec nisi dupli­
cem in bruto, explicat perfectionem, in homine vero totam. Hinc
totum potentiale imitatur partialiter totum universale ac dici potest
genus analogice ac similitudinarie et eius partes dici possunt analogice
species, ita ut principalis pars, in qua perfectio totius perfecte con­
tinetur, sit princeps analogatum; praeterea, partes totius potentialis
non necessario ingrediuntur constitutionem totius; tandem, totum po­
tentiale est aliquo modo logicum et aliquo modo reale, nam attenditur
non proprie secundum physicam essentiam alicuius rei, sed secundum
eius virtutem sive perfectionem (propterea dicitur totum potestativum
sive potentiale), quae qua talis ac sola non existit. eiusque partes sunt
varii modi induendi et operandi, sicut vegetativum, sensitivum et
intellectivum sunt partes animae, et consiliativum, indicativum et
imperativum sunt partes prudentiae: et exinde etiam sequitur quod
ipsa pars principalis, quamvis perfecte colligat in se virtutem totius,
tamen non simpliciter ac formaliter coincidit cum toto, nam praeter
ipsam potest inveniri in alio distincto subiecto alia pars imperfecta
eiusdem totius: sic anima humana sive rationalis, quamvis in se col­
ligat totam triplicem virtutem animae, seu vegetativam, sensitivam
et intellectivam, tamen non coincidit cum ipsa anima ut sic, nam
praeter animam humanam datur anima plantae et anima bruti, in
quibus prior et alia virtus separate et distincte invenitur.
Triplex exemplum huiusmodi totius potentialis. ex quo illustrantur
infra dicenda de Ordine ut toto potential!, affertur ab ipso S. Thoma:
virtus scilicet (puta prudentia et iustitia). anima, et civilis potestas.
Virtus prudentiae, vel potius habitus rationis practicae invenientis
et ordinantis, est totum aliquod potentiale habens tres gradus perfec­
tionis, scilicet consiliativi, indicativi et imperativi; eius partes po­
tentiates sunt virtus prudentiae, quae habet omnes tres illos gradus,
virtus ebuliae quae habet tantum primum et virtus synesis quae habet
tantum secundum (2-2. q. 51; In 3 Sent., dist. 33, q. 3, a. 1.
q. 1 et 3); pariter iustitia, vel potius habitus voluntatis disponens ad
reddendum alteri debitum ad aequalitatem, est totum potentiale quod
perfecte suam vim realizat in virtute iustitiae. imperfecte vero in
virtutibus religionis et pietatis, quae respiciunt debitum reddendum sed
non ad aequalitatem; (2-2, q. 80, a. 1): omnes istae virtutes sunt
quidem specifice distinctae inter se relate ad genus virtutis moralis,
sed relate ad prudentiam aut iustitiam, vel potius relate ad praefatam

rationem habitus boni disponentis supradicto modo rationem practicam vel voluntatem, sunt partes potentiates. Anima, seu vitale prin­
cipium corporis, prout habet perfectionem vegetativi, sensitivi et
intellectivi, est totum potentiale, cuius praecipua pars est anima
ipsa rationalis quae colligit in se tres illas perfectiones quaeque pro­
inde pro toto accipi potest, quamvis non omnino ac formaliter cum
ipso coïncidât; partes imperfectae sunt anima plantae et anima bruti,
quae sub genere viventis specifice differunt ab anima rationali, prout
planta differt a bruto et brutum ab homine, sed sub ratione principii
vitalis differunt non specifice seu univoce, sed analogice tanquam
partes totius potentialis (3 p., q. 90, a. 3; In 3 Sent., dist. 33, q. 3, a. 1.
q. 1). Civilis potestas est totum potentiale, cuius praecipua pars est
potestas regis, colligens in se omnes gradus civilis potestatis, partes
vero imperfectae sunt distinctae inferiores potestates ministri, prae­
fecti etc. (Suppi., q. 37, a. 1, ad 3; q. 35, a. 5).

PARS NEGATIVA ct PARS AFFIRMATIVA
PRIMA SENTENTIA. Ordo est unum sacramentum ad modum
totius universalis, seu est unum genus distinctum in tot species sacramentales sive in tot specifice distincta sacramenta, adeoque non est
unum specifice sed generice tantum.
Hanc sententiam primus, ut videtur, Scotus invexit, scribens: “In
divisione illa primaria Sacramenti in septem, Ordo vel magis Ordinatio
est ibi tantum unum membrum, licet possit ulterius dividi in quae­
dam specialia contenta sub ipso, quia illa prima divisio non est in
species specialissimas, sed in quaedam propinquius contenta sub ipso.’”
“Quantum ad quartum principale, an scilicet Ordo, vel ordinatio sit
unum sacramentum, vel plura? respondeo, quod quantum ad maiorem
divisionem sacramenti, qua scilicet sacramentum dividitur in septem
sacramenta, sacramentum Ordinis, vel ordinationis, est unum, non
simpliciter, sed tantum unitate generis, seu unum continens sub se
septem ordinationes, vel ordines, ut genus, sicut substantia dividens
ens est unum dividens, continens sub se multas substantias, scilicet
corporalem et incorporalem, corruptibilem et perpetuam, et sic de
aliis. Illo etiam modo dividitur virtus cardinalis in quatuor species:
Fortitudinem, Temperantiam, Prudentiam et lustitiam, quarum quae­
libet ulterius dividitur in multas species. Probatur per Philosophum
2. Ethicorum. 3. et 4. et 5. quia sub iustitia continetur tam distributiva quam commutativa, et sub istis aliae species specialissimae.
*/» 4 Sent. [Opus oxoniense], dist. 24, q. un., n. 11, Opera omnia XIX (Parisiis:
Vivès 1894) 103.

Eodem modo de aliis, prudentia et fortitudine, et temperantia, et sic
de aliis; et sic sacramentum Ordinis est unum genere, habens sub se
plures species, septem scilicet ad minus, quae sunt diversae rationis
et speciei, et diversae numero.”0
Eandem sententiam sequuntur plures Scotistae, nominatim Mastrius, Montejortino et Frassen, eique uno vel alio modo favent plures
extranei, praecipue illi qui dicunt vel significant Ordinem vel charac­
terem sacerdotalem dividi adaequate in episcopatum et presbyteratum
tanquam in duos ordines vel characteres, quosque retulimus in art. 5
(tom. 2, p. 225). Ceterum plures ex his auctoribus non valde clare
nec valde consequenter loquuntur; nam quidam uno modo loqui
videntur cum agunt de ordinibus in genere et alio modo cum agunt
de distinctione inter presbyteratum et episcopatum;10 quidam prae­
terea (ut ipse Frassen scotista), admissa distinctione Ordinis tanquam
generis in species, loquuntur de genere et speciebus non propriis seu
univocis sed analogicis, sub quibus vocibus videntur derelinquere
conceptum totius universalis et accedere ad conceptum totius potes­
tativi sive potentialis. Clarius cum Scoto sentit modernus Umberg
SJ.. scribens: “Dicendum esse videtur numerum septenarium intelligendum esse de septeni sacramentorum generibus: genera Bap­
tismi. Confirmationis, Poenitentiae. Extremae Unctionis et Matrimonii
non habent sub se diversas species, sed cum his plene coincidunt.
Eucharistiae et Ordinis genera sub se habent species, hoc tres species
Diaconatus, Presbyteratus et Episcopatus, illud Eucharistiae ‘in fieri’
et ‘in esse.’ ”u

SECUNDA SENTENTIA. Ordo est unum sacramentum ad modum
totius integralis, seu coalescit ex pluribus partibus, in quarum singulis
ipsum non perfecte continetur, nec quoad essentiam nec quoad virtu­
tem, et quarum una est complementum alterius.
Hanc sententiam satis clare proposuit solus Durandus (cit. in art.
’ Ibid. [Opus parisiense], η. 13, XXIV 356 sq.
” Aliquorum istorum sententia sic intelligi potest, ut sacramentum Ordinis sit verum
genus, divisum in duplicem speciem diaconatus et sacerdotii, et haec altera species
sacerdotii sit iterum genus, subdivisum in presbyteratum et episcopatum. Aliorum vero
sententia sic intelligenda videtur ut. si considerantur diaconatus et sacerdotium. Ordo
est totum potestativum seu potentiale, si vero considerantur presbyteratus et episcopatus
prout dividunt sacerdotium. Ordo est totum universale; aliis verbis: Ordo ut sic est
totum potestativum ac dividitur in diaconatum et sacerdotium ut in partes potestativas.
Ordo vero sacerdotalis est totum universale, et dividitur in presbyteratum et episcopatum
tanquam genus in duas species. Ita intellecta, haec explicatio accipit ipsum sacramentum
Ordinis non ut totum universale, ut accipitur ab altera post Scotum. sed ut totum
potestativum, sed subinde accipit unum membrum seu unam partem potestativam,
scilicet sacerdotium, camque considerat ut totum universale, non amplius in linea
sacramenti sed in linea ordinis sacerdotalis.
"Systema sacramenlarium (Oenipontc 1930) 2. Eandem sententiam Umbcrg discrete
introduxit in reformatum tractatum De Ordine Lcrcher (Lercher-Umbcrg, n. 698).

5, tom. 2, p. 192, 226), qui, expulsis diaconatu aliisque inferioribus
ordinibus a ratione sacramenti ac retentis solis presbyteratu et
episcopatu, ait sacramentum Ordinis integrari ex his duobus ordinibus,
sicut Eucharistia integratur duabus speciebus, et ita ut presbyteratus
sit pars imperfecta quae completur per episcopatum.
Eandem explicationem, quod attinet tamen ad solam relationem
inter presbyteratum et episcopatum, secuti sunt Contarini, Valentia,
Montejortino, Frassen, et inter modernos Zubizarreta et Lécuyer (ut
dictum est ibidem, p. 226), qui tamen, cum diaconatum habeant ut
sacramentum nec comparent inter se diaconatum et presbyteratum ut
partes integrantes, nequeunt dici consentire Durando nec docent
simpliciter sacramentum Ordinis esse totum intégrale, sed in duas
opiniones dividi possunt: quidam nempe sentiunt sacramentum Ordi­
nis esse totum universale, divisum in species diaconatus et sacerdotii,
et hanc alteram speciem dividi in presbyteratum et episcopatum ut
in meras partes intégrales, alii vero sentiunt sacramentum Ordinis
esse totum potestativum, cuius partes potestativae sunt diaconatus
et sacerdotium, et hanc alteram partem potestativam dividi in pres­
byteratum et episcopatum ut in duas partes intégrales. Unde priores
illi reponendi sunt potius in supradicata prima sententia cum Scoto,
alii vero in tertia sententia mox referenda; utrique, ut patet, non
modice implicant hoc problema de unitate sacramenti Ordinis.

TERTIA SENTENTIA. Ordo est unum sacramentum ad modum
totius potestativi sive potentialis, seu coalescit ex partibus in quarum
singulis ipsum invenitur perfecte quoad essentiam sed non perfecte
quoad virtutem, una tamen excepta, quae totam virtutem continet
quaeque etiam sub nomine totius designari potest. Ordo scilicet
invenitur tum in diaconatu (iuxta quosdam etiam in inferioribus ordi­
nibus) tum in sacerdotio (intellige presbyteratum vel etiam episco­
patum, iuxta diversas opiniones), sed in solo sacerdotio obtinet totam
suae virtutis perfectionem, ita ut sacerdotium habeat completam
rationem Ordinis sacramentalis, diaconatus vero habeat incompletam
eius rationem sive aliquam eius participationem.
Ita Albertus M. (In 4 Sent., dist. 24, aa. 3-4), Bonaventura (In
4 Sent., dist. 24, p. 1, a. 2, q. 4), S. Thomas (Suppi., q. 37, a. 1.
ad 2 et 3; cf. q. 35, a. 5), Paludanus, Capreolus, Caietanus, D. Soto,
Gonct, Salmanticenses, aliique thomistae, imo, si excipiantur Scotus.
Durandus, aliique pauci supra indicati, haec sententia dici potest
communis apud theologos, etiam modernos, nisi quod aliqui, in con­
ceptibus philosophicis parum versati, distinctionem totius in univer­
sale. potestativum et intégrale, non satis ponderare formalesque ra-

tiones commiscere videntur, et alii, ad explicandam sacramentalitatem
episcopatus, antiquis ignotam, eiusque distinctionem a presbyteratu,
introducunt inter hos duos gradus rationem totius universalis vel
integratis, retenta nihilominus ratione totius potestativi quoad ipsum
sacramentum Ordinis generaliter spectatum, ut supra dictum est
(pp. 313, in nota, et 314).
CONCLUSIO
Conclusio 1. Ordo est unum sacramentum, quamvis non unitate unius
actionis, sicut Baptismus, Confirmatio et Matrimonium, sed unitate totius
in pluribus actionibus, sicut Poenitentia, Extrema Unctio et Eucharistia.
Probatur.

1. Documenta Ecclesiae referunt omnes ordines sub una appella­
tione Ordinis et sacramenti. Conc. Trid. (sess. 7, can. 1) Ordinem
tanquam unum sacramentum refert sexto loco inter septem sacramenta,
adeoque reputat varios ordines esse, aliqua vera et essentiali ratione,
unum sacramentum nec ita inter se distingui sicut Baptismus, Con­
firmatio aliaque sacramenta inter se distinguuntur. Idem Concilium
(ibidem) definit sacramenta “non esse plura vel pauciora quam
septem”; iamvero, nisi plures ordines essent aliquo vero et essentiali
modo unum in ratione sacramenti, constituerent plura sacramenta ac
ita numerus sacramentorum esset maior septenario. Praeterea. Con­
cilium (sess. 23, cap. 3) unitatem Ordinis magis directe exprimit,
docens ‘Ordinem esse vere et proprie unum ex septem sanctae
Ecclesiae sacramentis.”
2. Sicut esse sacramenti desumitur ex eius effectu, a quo sacramenti
essentia specificatur, ita et unitas sacramenti ab unitate effectus
desumitur, cum unum et esse convertantur. Iamvero omnes sacramentales ordines conferunt unam potestatem, potentiam scilicet ad
actus cultus (quorum actuum distinctio est mere materialis, cum prae­
cipue unificentur ex ordine ad principalem, scilicet ad actum sacrificii).
Ergo omnes ordines sacramentales sunt unum sacramentum.
Cum autem dicimus Ordinem esse unum sacramentum, hoc intelligimus in pleno sensu huius vocis, scilicet non tantum de unitate
effectus, sive potestatis, sed etiam de unitate ipsius exterioris ritus
qui proprie sacramentum vocatur: unitas enim effectus non est unitas
ipsius sacramenti sed hanc causât et ostendit. Unde Ordo est unum
sacramentum, sive quoad effectum potestatis, quae, quamvis multi­
plex, unius est indolis ac finalitatis: sive quoad effectum gratiae, quae

ab eadem potestate veluti specificatur ac frangitur in varios gradus
sive aspectus gratiae ministerialis; sive tandem quoad ipsum ritum
exteriorem, qui, quamvis physice multiplex, formaliter ac sacramentaliter coalescit in unum totalem ritum, unius totalis potestatis
ac gratiae ministerialis significativum ac collativum. Unde non con­
sentimus Billot scribenti: “Plenitudo sacramenti [in ordine sacer­
dotali] et diminuta eius participatio [in aliis ordinibus] considerari
nequit ex parte effectus gratiae, tum quia gratia sacramentum non
est, tum quia impossible est fingere diminutas participationes in ipsa
eius ratione essentiali, tum denique quia mensura gratiae non dependet
nisi ex quantitate dispositionum quae possunt esse meliores in eo qui
diaconus, quam in eo qui presbyter ordinatur. Sed nec considerari
potest ex parte exterioris ritus ordinationis secundum se. Quomodo
enim ritus exterior ordinationis diaconalis dici posset participatio
ritus exterioris qui in initiatione sacerdotis adhibetur, revera non
apparet. Verum optime concipitur sacra potestas in supremo omnium
ordine plena atque perfecta, quam unam potestatem diminute par­
ticipant potestates inferiorum ordinum sacerdotio ex officio deservi­
entium. . . Sic igitur patet unitatem haberi ex eo quod est ‘sacra­
mentum et res.’ Unde necesse est ut illud idem sit principaliter
Ordinis sacramentum.”12
Ex eo quod unitas sacramenti desumitur ex unitate plurium par­
tialium potestatum et ex eo quod haec potestas pleniori modo confertur
per ordinem sacerdotalem qui specificatur a principali actu cultus,
sequitur, abstrahendo quidem ab ulteriori theologorum disputatione
de indole illius unitatis, quod sacramentum Ordinis est simpliciter
unum et secundum quid plura (ut ait Albertus M.), unum non physice
sed metaphysice (Baisi), unum non materialiter sed formaliter, unum
non unitate unius actionis sed unitate totius in pluribus actionibus;
et quod sacerdotium est sacramentum perfectum ac totale, alii vero
ordines sacramenta imperfecta (Paludanus) vel partialia (Hugon).
Et haec quidem omnia praedicari possunt, servatis servandis, etiam
de Poenitentia. Extrema Unctione et Eucharistia, quatenus et ipsae
important aliquam unitatem compositionis ac totalitatis, quamvis
diversi generis, ut ex modo dicendis patebit.
Conclusio 2. Ordo non est unum sacramentum ad modum totius uni­
versalis, seu ut genus coalescens ex pluribus speciebus.
” Dr Ecclesiae sacramentis II (cd. 7, Romae 1930) 272.

Probatur.

1. De ratione totius universalis, seu generis, est ut eius essentia et
virtus inveniatur perfecte et aequaliter in singulis partibus, sive speci­
ebus. lamvero essentia et perfectio sacramenti Ordinis non invenitur
perfecte et aequaliter in singulis ordinibus, nam potestas ad cultum,
quae per sacramentum Ordinis confertur, invenitur perfecte in solo
sacerdotio, in diaconatu vero nonnisi imperfecte et participative. Ergo
sacramentum Ordinis non est unum ad modum totius universalis, seu
ut genus divisum in plures species.
Nec valet opponere quod potestas ad cultum generaliter spectata
invenitur perfecte et aequaliter in omnibus ordinibus et subinde diver­
simode specificatur in singulis. Nam potestas ad cultum nequit accipi
ut quaedam proprie dicta ratio generica, divisibilis in species, quia
genus perfecte abstrahit a differentiis specificis, dum potestas non
abstrahit a suis gradibus, si quos habeat, sed veluti ex ipsis coalescit,
quatenus omnes gradus referuntur ad unum finem et ad unum princi­
pale obiectum, et inferiores gradus dicunt essentialem referentiam
ad summum gradum qui ad talem finem et obiectum propinquius
accedit. Unde, sicut ipse cultus non est genus divisum in species sed
pluralitas actuum ad unum principalem actum sacrificii ordinata,
ita potestas ad cultum non est generica potestas divisibilis in potentias
specificas, sed est pluralitas graduum potestativorum ad unum prin­
cipalem ac sacrificalem gradum ordinatorum, et consequenter Ordo,
qui ab hac potestate specificatur, nequit esse unus genericus Ordo
ac sacramentum, in specificos ordines ac sacramenta divisibile, sed
pluralitas rituum ad unum principalem ac sacerdotalem ritum
ordinatorum.

2. Ordo ab omnibus dicitur unum sacramentum. lamvero, si divid­
eretur in plures ordines sicut genus in species, varii ordines non
possent dici unum sacramentum sed plura (imo nec possent dici
sacramentum sed sacramenta),13 sicut Baptismus et Confirmatio, quae
sunt verae species generis sacramenti non dicuntur unum sacramentum
sed duo. quamvis uterque dicatur sacramentum ac dici possint unum
in ratione sacramenti, et pariter brutum et homo non dicuntur unum
animal sed duo, quamvis uterque sit animal ac sint unum in ratione
animalis.
Nec valet discrimen refundere in hoc quod sacramentum esset
u5 Thomas: “Totum universale non praedicatur in sii eulari de suis partibus pluralibus
simul acceptis, sive sit cenus, sive sit species: tres enim homines non sunt animal, sed
animalia” (Zm 4 Sent., dist. 16, q. 1, a. 1, q. 3).

tantum genus remotum relate ad varios ordines, genus vero proximum
esset ipsa ratio Ordinis, nam species recipiunt praedicationem non
solum generis proximi sed etiam generis remoti, sicut de homine et
bruto praedicatur non solum animal sed etiam corpus animatum;14
unde, sicut sermo est de pluribus ordinibus, ita sermo esset de pluribus
sacramentis, si Ordo esset genus divisum in species. Imo ex hoc ipso
quod sacramentum esset tantum genus remotum, relate ad varios
ordines, peti potest fortior ratio pro multiplicitate sacramentorum in­
tra Ordinem. Nam, si Ordo esset genus proximum sub remoto genere
sacramenti, magis differrent varii ordines a reliquis sacramentis quam
ista inter se, v.g. magis differret presbyteratus aut diaconatus a Bap­
tismo quam Confirmatio a Baptismo (quia a genere remoto sacra­
menti perveniretur ad speciem presbyteratus per duplicem subalternam
differentiam, dum ad species Confirmationis et Baptismi pervenitur
per unicam differentiam), sicut, facta breviori distinctione corporum
in lapidem, plantam et brutum, magis distat equus a lapide quam
planta a lapide; unde, sicut ratione suae distinctionis a Baptismo,
Confirmatio ponit in numero cum eo nec est unum sed distinctum
sacramentum, ita unusquisque ordo, ratione maioris distinctionis ab
eodem Baptismo, poneret in numero cum eo et esset aliud et aliud
sacramentum, ita ut plures ordines non essent unum sed plura
sacramenta.

3. Cone. Trid. (sess. 7, can. 1) definit sacramenta N.L. esse septem
nec plura nec pauciora. Iam vero, si ordo esset genus divisum in
plures species, hae species essent pariter tot vera ac specifice dis­
tincta sacramenta, sicut tot veri ac specifice distincti ordines, ut nuper
ostensum est, adeoque plus quam septem haberentur sacramenta.
Nec valet opponere Concilium non definisse sacramenta esse septem
in specie infima, ita ut unum vel alterum, nominatin'! Ordo, non possit
subdividi in plura specifice sacramenta. Nam, quamvis Concilium non
intenderit id definire, imo subinde in sess. 23, agens directe de sacra­
mento Ordinis, in definitivo schemate can. 3, omiserit incisum “Aut
non esse unum sacramentum” quod ferebant duo praecedentia
schemata, tamen ex ipso numero septenario quod Concilium explicite
definivit, logice sequi videtur Ordinem esse unum specifice sacra­
mentum: aliud enim est quod Concilium non intenderit definire et
aliud quod Concilium intenderit non definire; Concilium ergo ab­
strahit ab hac quaestione, sed ex eo quod de facto definivit, iure
merito menti Concilii tribuitur quidquid inde logice fluit.
"Suppi., q 37. a 1, ob. 2: “Partes subiectivae fscu species] recipiunt in plurali
praedicationem generis remoti sicut generis proximi; sicut homo et asinus sunt plura
animalia et plura corpora animata.”

Re quidem vera, doctores tridentini in sess. 23 diversa dixerunt
de indole unitatis huius sacramenti, plures quidem in sensu com­
munioris ac thomisticae sententiae de unitate totius potestativi, unus
vel alter in sensu opinionis Scoti de unitate totius universalis. Proposi­
tio 3°, ex operibus Protestantium excerpta et examini minorum theo­
logorum proposita, sic sonat: ‘Ordinem non esse unum sacramentum;
nec infimos et medios ordines vehit gradus quosdam tendere in sacer­
dotii ordinem.”15 Ad hanc propositionem Didacus Paiva observavit:
“Unicum est sacramentum ordinis, unitate perfectionis. Igitur epis­
copatus et presbyteratus duo sacramenta distincta sunt, et diaconatus
etiam sacramentum est, et ad unum omnia ordinata.” Fredericus
Pendasius: “Et licet in plures ordines dividatur, sunt tamen omnes
unum sacramentum et gradus unius sacramenti.” Franciscus Sancius:
“Omnes itaque isti ordines sacramentum sunt: ad unum tamen omnes
ordinati. Est igitur unum sacramentum non unitate individual!, sed
unitate perfectionis et finis, cum ad Eucharistiam omnes referantur.”
Benedictus de Mantua, O.P.: “Est tamen ordo unum sacramentum,
tanquam totum potentiate, et unum unitate perfectionis.” I-B. Valen­
tinus: “Ordo est unum sacramentum, constat tamen ex diversis ordini­
bus.” Theodorus Masius: “Unum est sacramentum. Constat tamen
ex pluribus partibus: et omnes isti ordines sunt sacramenta, et diversos
habent characteres, sed ad unum characterem omnes diriguntur. Nam
in uno quoque eorum sunt ea omnia, quae ad sacramentum pertinent.”
Vincendus de Messana, franciscanus: “Sunt tamen omnes isti gradus
et ordines unum sacramentum unitate generis.”1”
Inde in primo schemate can. 3, (13 oct. 1562) ab his theologis
confecto, explicita mentio unitatis posita est: “Si quis dixerit, ordi­
nem sive sacram ordinationem non esse vere et proprie sacramentum,
a Christo Domino institutum; aut non esse unum sacramentum. . .”
Eadem mentio habebatur etiam in correspondente doctrina, quae
postea in capita divisa est. In secundo schemate (3 nov. 1562), post
primas Patrum discussiones, ea mentio cedidit ex capitibus, mansit
in can. 3, qui idem prorsus sonat.17 In subsequentibus vero discussioni­
bus, aliqua vox dissentiens audita est. Ilerdensis et Faventinus episcopi
petierunt ut loco “Unum sacramentum” poneretur “Unum ex septem
“Apud A. Theiner, Acta genuina ss. oecumenici Concilii Tridentini (Zagabriae in
Croatia [1874]) II 133.
'“Ibid. 136, 137, 13S, 139.
"Ibid. 152, 156. Ut notum est, Concilium bis egit de sacramento Ordinis, i.c. mensibus
decembri-ianuario 1551 -1552 et septembri-iulio 1562-1563. Hic consideramus decisiones
habitas in secunda periodo, in qua tota quaestio iterum veluti ab ovo resumpta est
Ceterum, primitivum schema illius can. 3 (tunc can. 2) magis adhuc emphatice unitatem
Ordinis asserebat, damnans in ipsis verbis totam praefatam Protestantium propositionem
(cf. ibid. I 646).

sacramentis.”18 Episcopus Mutinensis: “Ibi ‘omnes tamen ad unum
ecclesiae sacramentum’ etc., hic videtur approbari, quod unitas ordinis
sit ex unitate finis, et refici opinio Scoti in 4 Sent., dist. 24, qui
tenet quod sit ex unitate generis, neque videtur facile reficienda eius
opinio, cum possit secundum sua principia sustineri neque dicenda
sit erronea vel haeretica, et si dicatur non refici aperte, posset res­
ponderi, quod satis reficitur, cum altera statuitur, quo facto non
amplius licuerit diversum sentire.” Episcopus Segobiensis: “In can. 3
non placet, quod dicitur anathema neganti, ordinem unum esse sacra­
mentum, quia fortassis sunt plura etiam genere differentia, quod
magis facit, ut plura debeant dici, quam unitas finis, ut dicantur
unum.”19 In tertio ac definitivo schemate (15 iul. 1563) praefatum
incisum “Aut non esse unum sacramentum” ex can. 3 expunctum
est (cf. in Denz. 963), qua ratione non constat: ratio potuit esse
ipsa illius ambiguitas, vel minus momentum ipsius doctrinae in eo
contentae; ut dictum est supra, mentio unitatis iam in secundo
schemate ceciderat ex ipsis capitibus, quamvis adhuc retineretur in
canonibus.
His non obstantibus, ut significatum est supra, ex littera tridentina
deduci potest probabile saltem argumentum contra opinionem iuxta
quam Ordo dividitur in plures partes, tanquam genericum sacra­
mentum in tot specifica sacramenta. Etenim vox “sacramentum”
tripliciter in littera Concilii accipi potest: vel de specie infima, et
tunc habemus intentum, quod nempe Ordo non est genericum sed
specificum sacramentum; vel de genere (sive specie subalterna), et
tunc falsa esset doctrina, quoniam certum est quaedam sacramenta,
uti Baptismus, Confirmatio. Poenitentia et Matrimonium, esse sacra­
menta in specie infima; vel indeterminate, seu de specie infima aut
de genere, ita ut septem dicantur sacramenta aut specifice aut generice, et tunc vana esset definitio determinati numeri septenarii,
quoniam relinqueretur locus tum additioni plurium sacramentorum
per subdivisionem unius vel alterius sacramenti tanquam generis in
veras species sacramentales, tum collectioni plurium sacramentorum
sub uno generico sacramento, ut si diceretur duo tantum esse sacra­
menta in Ecclesia, unum mortuorum et alterum vivorum.
Conclusio 3. Ordo non est unum sacramentum ad modum totius integralis, sicut sunt Poenitentia, Eucharistia et Extrema Unctio.
"Ibid. II 178. 194.
"Concilium Tridentinum (editio Gocrrcsiana), IX: Actorum pars sexta (curante S.
Ehscs, Friburgi Brisgoviae 1924) 80, 140.

DE PROPRIETATIBUS

321

Probatur.

1. Totum intégrale in nulla parte perfecte continetur tam secun­
dum suam essentiam quam secundum suam virtutem, sed partialiter
tantum est in singulis partibus ex quarum perfectionibus perfectio
totius resultat, ut patet de domo quae coalescit ex fundamento,
pariete et tectu, et de corpore humano quod capite, pectore aliisque
membris integratur; praeterea ac consequenter, totum intégrale de
nulla parte praedicari potest, non enim dici potest parietem esse
domum vel caput esse corpus humanum. lamvero sacramentum Ordinis
continetur perfecte in uno ordine, seu in presbyteratu vel in sacer­
dotio, tam quoad essentiam quam quoad virtutem, de eoque potest
simpliciter praedicari, dicendo presbyteratum vel sacerdotium esse
sacramentum Ordinis, imo etiam de inferiori ordine, scilicet diaconatu,
potest sub aliqua ratione praedicari, dicendo diaconatum esse sacra­
mentum. Ergo sacramentum Ordinis non est unum ad modum totius
integralis.
2. Si ordo esset totum intégrale, unusquisque ordo non haberet
suum sacramentalem ac proprium effectum, sed omnes ordines simul
et ad modum unius concurrerent ad eundem ac indivisibilem effectum
causandum, ut contingit in Eucharistia et Extrema Unctione, quarum
unaquaeque est unum sacramentum ad modum totius integralis.20
3. Si Ordo esset totum intégrale, saltem licita non esset una ordi­
natio sine alia, quia esset contra eius naturam (ut dictum est in
tractatu Dc Eucharistia I 641 sq.. quoad consecrationem unius speciei
sine altera), nec esset valida ordinatio per saltum, seu collatio unius
ordinis absque praevia collatione praecedentium, quia in uno ordine,
utut superiori non contineretur perfectio alterius, quemadmodum in
capite non continetur perfectio pedis; iamvero, omnibus fatentibus.
valida est ordinatio presbyteratus, praetermisso diaconatu.
Conclusio 4. Ordo est unum sacramentum ad modum totius potestativi
sive pontentialis, ct huiusmodi unitas est propria huic sacramento.

Probatur.

1. Per exclusionem. Ordo est unum non ad modum totius univer­
salis nec ad modum totius integralis, ut probatum est; ergo ad modum
totius potestativi sive potentials ; non enim datur aliud genus totius
praeter ista tria.
' Cf. tractatus Dc Eucharistia I 620, 625, 650-662; Dc Extrema Unctione II 243-249,
285 sq., ubi facta est comparatio Ordinis, Eucharistiae, Extremae Unctionis et Poeni­
tentiae quoad sacramentalem eorum unitatem.

2. Ex ratione totius potentials. Totum enim potentiale est id quod
continetur in singulis partibus perfecte quoad essentiam sed non
perfecte quoad virtutem, ita nempe quod, quoad virtutem contineatur
perfecte in una sola parte, in ceteris vero imperfecte et participative;
ex quo sequitur etiam quod possit praedicari aliquo modo de singulis
partibus (de una nempe perfecte, de aliis imperfecte), quamvis non
ita proprie sicut totum universale. lamvero haec duo verificantur in
sacramento Ordinis. Nam in unoquoque ordine (puta in diaconatu
aut in sacerdotio) invenitur tota essentia huius sacramenti prout est
signum collativum sacrae potestatis, sed eius virtus (quae ad ipsa
sacra potestate mensuratur) invenitur tota in uno tantum ordine,
scilicet in sacerdotio, in altero vero, scilicet in diaconatu, invenitur
incomplete et participative.21 Inde ratio sacramenti Ordinis praedica­
tur quodammodo tam de diaconatu quam de sacerdotio (de illo
imperfecte, de isto perfecte), quamvis non tam proprie ac totum
universale praedicatur de suis speciebus, quatenus ratio totius po­
tentials non simpliciter ac formaliter exhauritur in una vel alia parte,
ut constat tum de parte imperfecta tum etiam de parte perfecta,
eo quod praeter hanc datur praecise etiam pars imperfecta: quamvis
enim sacerdotium includat perfectionem quae est in diaconatu, ac
ita exhauriat totam ipsam perfectionem Ordinis, tamen non est
simpliciter ac formaliter idem ac Ordo, nam Ordo est totum habens
duas partes, sacerdotium vero est una eius pars; et ratio est quia
perfectio diaconalis, quae virtualiter et eminenter includitur in sacer­
dotio, potest existere etiam ut gradus separatus, seu in se et for­
maliter, quemadmodum perfectio vegetativi et sensitivi, quae con­
tinetur virtualiter et eminenter in anima rationali potest existere
etiam ut separatum ens, seu formalitcr ut anima mere vegetativa vel
mere sensitiva, ut patet in planta vel bruto, ac ideo anima et anima
rationalis non sunt simpliciter idem, sed anima est totum potentiale,
anima vero rationalis est eius perfecta pars.
Hinc resolvitur quaestio, quae videtur frustra torquere quosdam
theologos: quid nempe sit unaquaeque ordinatio, an sit sacramentum,
an sit sacramentaum imperfectum, an sit ipsum sacramentum Ordinis,
an sit replicatum sacramentum Ordinis. Non satis enim attenditur
propria natura totius potentialis. Sacramentum quippe Ordinis, unum
et idem, applicatur in unaquaque Ordinatione, sed secundum sui
31 Ad reni S. Thomas: “Distinctio ordinis non est totius intcgralis in partes, neque
totius universalis, sed totius potestativi, Cuius haec est natura, quod totum secundum
completam rationem est in uno, in aliis autem est aliqua participatio ipsius. Et ita est
hic. Tota enim plenitudo huius sacramenti est in uno ordine, scilicet sacerdotio, sed in
aliis est quaedam participatio ordinis. . . Et ideo omnes ordines sunt unum sacramen­
tum” (Suppi., q. 37, a. 1, ad 2).

partem, vel imperfectam vel perfectam; diaconatus proprie est ipsum
sacramentum Ordinis, quatenus applicatur imperfecto modo, nec nisi
improprie aut materialiter dicitur sacramentum partiale et imper­
fectum, pariter sacerdotium proprie est ipsum idem sacramentum
Ordinis, quatenus applicatur perfecto modo; nec sacramentum diacona­
tus proprie ponit in numero cum sacramento presbyteratus vel sacer­
dotii, ita ut habeantur duo sacramenta vel idem sacramentum itera­
tum, sed unum tantum habetur Ordinis sacramentum quod, cum sit
totum quoddam, in suis partibus, vel imperfecte vel perfecte, suam
perfectionem et existentiam realizat. Pro intellectu quidem infirmiori
dici potest varias ordinationes esse materialiter plures et formaliter
sive sacramentaliter unam, vel esse plures ritus sacramentales sed
unum sacramentum, vel esse sacramenta imperfecta et partialia, in­
tegrantia unum sacramentum perfectum ac totale; sed proprie lo­
quendo, ibi habetur unum simpliciter sacramentum, iuxta propriam
unitatem totius potestativi, ita ut plures ritus exteriores sint simul
unus atque idem totalis ritus sacramentalis, et plures effectus, tum
potestatis tum gratiae sacramentalis, sint unus atque idem totalis
effectus unius ac eiusdem sacramenti Ordinis.

Exinde etiam intelligitur comparationem inter animam et sacra­
mentum Ordinis, prout sunt duo tota potentialia, non undequaque
valere; nam anima ita est totum potentiale relate ad vegetativum,
sensitivum et intellectivum, ut haec tria etiam specifice differant ac
conveniant in genere viventis, cum sumuntur concrete ut planta,
brutum, et homo, dum sacramentum Ordinis sub nulla ratione dividi­
tur in diaconatum et presbyteratum tanquam in duo specifice sacra­
menta, etiam si concrete spectentur, quamvis dici possint duo ritus
specifice distincti, sub ratione nempe ritus nec proprie sub ratione
sacramenti. Fortasse melior ac propinquior est comparatio diaconatus
et presbyteratus cum embryone et animali, qua supra (p. 2S7) usi
sumus ad explicandam distinctionem et unitatem inter duos charac­
teres illorum ordinum. Diaconatus nempe se habet ad presbyteratum,
etiam in generali ratione sacramenti Ordinis, sicut embryo se habet
ad animal; sicut scilicet embryo est directe et per se in genere
substantiae, sed nonnisi indirecte et reductive in specie animalis,
ita diaconatus dici potest directe et per se in genere sacramenti, ac
ita attingit plene et univoce hanc genericam rationem et proprie
dicitur sacramentum, sed nonnisi indirecte et reductive est in ipsa
specie sacramenti Ordinis, quia nonnisi imperfecte attingit differentialem rationem huius sacramenti prout est ritus collativus sacrae
ac cultualis potestatis (nec ceteroquin ulla est repugnantia in hoc

quod aliquid habeat perfecte id quod pertinet ad genus, imperfecte
vero id quod pertinet ad speciem, ut explicatum est supra, p. 252 sq.,
cum loanne a S. Thoma). Sicut igitur eadem vitae perfectio invenitur
imperfecte in embryone et perfecte in animali, nec tamen ibi habetur
duplex vivens, sed unum atque idem vivens pertransiens per duplicem
phasem suae vitalitatis, ita eadem perfectio sacramenti Ordinis in­
venitur imperfecte in diaconatu et perfecte in presbyteratu vel sacer­
dotio, nec tamen inde resultant duo sacramenta Ordinis, sed unum
atque idem manet sacramentum, ad modum totius potentialis, quod
in utraque imperfecta et perfecta parte suam existentiam obtinet
suamque perfectionem expandit. Et simili quoque modo ratiocinari
debet qui infra diaconatum et supra presbyteratum alios ordines
sacramentales admittere velit.
ART. 16.
38, a. 2).

Utrum sacramentum Ordinis sit initerabile (Suppi., q.

STATUS QUAESTIONIS
Initerabilitas, ut dictum est in art. praec. (p. 308), est unitas
numerica considerata in eodem subiecto; unde quaeritur: utrum eidem
subiecto sacramentum Ordinis bis conferri nequeat, cumque, ut ibidem
ostensum est, sacramentum sit specifice idem in pluribus ordinibus
(puta diaconatu et presbyteratu), eadem quaestio uniformiter valet
de singulis ordinibus. Eadem quaestio mota est de duobus sacramentis
Baptismi et Confirmationis in superioribus tractatibus, ob communi­
tatem praecipui fundamenti quo initerabilitas innititur, effectus scilicet
indelebilis characteris. Nec ceteroquin, post ea quae in art. 11 diximus
de impressione indelebilis characteris, quidquam peculiare de inite­
rabilitate sacramenti, in eo effectu fundata, hic addendum esset, nisi
occurreret speciosa difficultas ex antiquis rcordinationibus deducta.

PARS NEGATIVA
Negatio initerabilitatis Ordinis procedit ex negatione vel ipsius
existentiae characteris, ut apud Protestantes, vel ipsius absolutae
indelebilitatis, de qua aliquis error irrepsit tum apud aliquos ex
antiquis Donatistis, tum apud plures Schismaticos Orientales, tum
apud unum vel alterum ex nostris doctoribus mediaevalibus.
Quidam saltem Donatistae putabant ordinatos in Ecclesia per
subsequentem haeresim amittere potestatem Ordinis, et invalide ordi­

nare, ac ideo, cum ad unitatem redirent, debuisse reordinari. Id sonant
plures textus Augustini eos impugnantis (cf. supra, pp. 200, 204 sq.).
Inter Protestantes, Lutherus (cit. in p. 96) peculiariter initerabili­
tatem Ordinis negavit, ea confisus ratione quod, cum Ordo non
imprimat characterem sed conferat tantum quandam potestatem ministerialem, nihil prohibet quominus huiusmodi potestas cesset in subi­
ecto, cessante (aut voluntarie aut in poenam degradationis) ipso eius
ministerio, ita ut sacerdos fiat laicus ac subinde ex laico iterum ad
ministerium assumatur. Et haec quidem est logica sequela totius sys­
tematis Protestantium de ecclesiastico ministerio, ut notatum est in
art. 1 (tom. 1, p. 130), quamvis mederatiores Anglicani, ut Gore
(cit. hic, in p. 97), ab ea refugere conentur, concedentes ordinatum
numquam amittere sibi commissam ministerialem potestatem.

Idem fundamentalis error circa characterem infecit plures Schis­
maticos Orientales, signanter Philaretnm, Lebedinski], Andrutsum et
Dyovuniotis, quatenus negarunt vel ipsam impressionem characteris
vel eius indelebilem permanendam ; quorum primus, auctor fuit re­
tentions praxis ecclesiae russicae simpliciter reducendi clericos ad
statum laicalem, perinde ac si nihil in eis de suscepto ordine rema­
neret. Ex qua doctrina et praxi (fusius exposita in art. 11. pp. 98100) facile quis induci posset in admittendam iterabilitatem sacra­
menti; de facto tamen Schismatici communiter admittunt initerabili­
tatem sacramenti ex aliis rationibus, nec ordinationes iterant eorum
qui ad statum laicalem reducuntur. Nihilominus "quosdam reordinationis casus olim in Russia contigisse narrant ipsi Russi. Ita lobus,
primus patriarcha Mosquensis, ordinationem episcopalem bis, immo,
si ipsi Niconi fides adhibenda, ter accepit. Anno enim 1589. cum
iam Mosquae metropolita esset, titulo patriarchae decoratus est a
leremia II patriarcha Constantinopolitano, qui ut ad hanc novam
dignitatem aliquo signo sensibili eum promoveret, totum ordinationis
episcopalis ritum super illum renovavit. Hanc veram reordinationem
approbare videntur tum A. N. Muraviev, qui postquam factum nar­
ravit, dicit: ‘Supremo Ecclesiae pastori duplex gratia necessaria fuit.’
tum Philaretus Gumilevskii, qui item scribit: ‘Postquam [leremias]
eius capiti [lobi] manum Evangeliumque imposuit, Dei gratiam super
eum advocavit, utpote qui ad suum sublime munus adimplendum
duplici gratia opus haberet.’ Quod anno 1589 leremias II super lobum
peregerat, hoc idem Theophanes, patriarcha hierosolymitanus, anno
1619 super Philaretem Nikitisch perfecit. Item Philareti successores
duo episcopalem ordinationem bis receperunt. Huius abusus rei fuerunt

non solum patriarchae Mosquenses, qui reordinationi sese subiecerunt,
verum etiam, et quidem potissimum, patriarchae orientales, qui reordinationem perficere non dubitarunt.”22
Quod attinet ordinationes heterodoxorum (i.e. haereticorum et
schismaticorum, quibus aggregant catholicos), generale principium
Orientalium est eas esse invalidas; non tamen indiscriminatim eas
iterandas esse dicunt, nam illud principium temperant per aliud sic
dictum principium oeconomiae, iuxta quod Ecclesia ex altioribus
rationibus boni communis, potestatem habet agnoscendi ut validas
(reconvalidandi, veluti sanandi in radice) ordinationes quae secun­
dum se et iuxta regulam (regula et ius opponitur dispensationi et
oeconomiae) fuerunt invalidae. Hinc intelligitur diversa orientalis
praxis reiterandi vel ratas habendi, iuxta circumstantias, ordinationes
horum vel illorum heterodoxorum.23
Inter catholicos doctores mediaevales, unus vel alter gallicus canonista aut theologus deprehenditur, qui peculiarem ac prorsus dis­
cordantem opinionem proponat, iuxta quam degradatio non solum
ligat sed omnino annihilat ordinem (adeoque delet characterem), si
talis sit Ecclesiae intentio. In quadam Glossa super Decretum (saec.
12) legitur: “Argumentum quod degradatus non retineat ordinem, ut
etiam non sit sacerdos, non clericus.” Item: “Et hoc dicunt ultramontani [i.e. galli]. Alii dicunt in contrarium quod, ex quo aliquis clericus
est vel sacerdos, licet degradetur, tamen retinet ordinem, et est sacer­
dos vel clericus, sed non retinet privilegium et executionem sui ordi­
nis.”2* In Summa Decreti Lipsiensi (alterius medietatis saec 12) legi­
tur: “Hoc videtur mihi potius dicendum, ut scii, non sit excommunicatus qui in tales manus iniicit, licet omnes fere contradicant. Magis­
ter tamen G. Coventrensis episcopus dixit quod nec ordinem habent
tales; sed ulterius processit quam debuit, ut dicunt quidam, potuit
enim concessisse, ut ordinem haberent, non tamen ut privilegium.”25
Hic magister G. iuxta Schulte editorem esset notus magister Gandulphus Bononiensis; cum tamen iste in suis Glossis super Decretum
contrariam sententiam teneat, Saltet,20 cui consentit De Ghellinck,
putat illum esse G erardum Puc ellam (floruit circa a. 1183) qui etiam51
51 M. Jugie, Theologia dogmatica Christianorum orientalium ab Ecclesia catholica
dissidentium III 'Parisiis 1930) 426 sq.
” Cf. Hiéromoine Pierre, “Economic ecclesiastique et réitération des sacrements.
Notes de théologie orthodoxe,” Irénikon XIV (1937) 228-247, 339-362, peculiariter
228-333, 34S-347; Jugie, ibid. 429-^40.
:‘Apud F. Schulte, Die Glosse zum Decret Gratians von ihren Anfdngen bis auj
die jüngsten Ausgaben (Wicn 1872) 14.
“Apud F. Schulte, Die ‘Summa Decreti Lipsiensis' des Codex 986 der Leipziger
Universitdtsbibliothek (Wien 1871) 43.
M Saltet, Les riordinations (éd. 2, Paris 1907) 355, in nota.

citatur in Summa Parisiensi et cuius opera aliunde ignorantur. PseudoPetrus Pictaviensis, Glossae super Sententias Petri Lombardi (ante
a. 1175; cf. supra, p. 229), eidem opinioni favet, dicens quaestionem
de delebilitate sive amissibili ta te characteris non esse theologicam sed
decretalem, seu pendere ab intentione Ecclesiae: ‘‘Dicitur tamen quod
[Ordo] est quibusdam character spiritualis, id est discretio qua dis­
cernitur ordinatus a non ordinato. De hoc charactere solet queri
utrum semel susceptus aliquo modo adimatur? Hec questio decretalis
est. Quidam concedunt et probabilius, quidam non.”27 Clarius eandem
opinionem amplectitur saeculo sequenti Guilelmus Alverniensis sive
Parisiensis (scribens circa 1228), proposito explicite ipso casu reordinationis: “Manifestum ergo est ex his, quod si fuerit intentio Ecclesiae
auferre, seu abolere characteres ordinum exauctoratis, et depositis,
si postmodum restitui obtinuerint, iterum ordinandi, et ordinum sig­
naculis imprimendi, seu signandi sunt, utpote in quibus ministerio
ecclesiae foris agente, et virtute divina intus operante, characteres
ordinum aboliti fuerant penitus, et abrasi” (cf. cetera verba supra,
p. 235 sq.).

PARS AFFIRMATIVA
Nota Theologica. Initerabilitas trium sacramentorum characterem
imprimentium, est iuxta omnes theologos saltem doctrina catholica,
a Cone. Trid. proposita, quae proinde sine errore aut saltem sine
temeritate negari non potest; iuxta plures et secundum veritatem,
dici debet de fide definita in eodem canone tridentino; ut explicatum
est in art 11 (p. 158 sq.; cf. etiam Professionem fidei tridentinam.
infra, p. 328).
Documenta Ecclesiae.

Cone. Florentinum: “Inter haec sacramenta tria sunt: baptismus,
confirmatio et ordo, quae characterem . . . imprimunt in anima in­
delebilem. Unde in eadem persona non reiterantur” {Denz. 695).
Cone. Trid., sess. 7, can. 9 de sacr. in gen.: “Si quis dixerit, in
tribus sacramentis, baptismo scilicet, confirmatione et ordine, non
imprimi characterem in anima, hoc est signum quoddam spirituale
et indelebile, unde ea iterari non possunt: A. S.” {Denz. 852). Sess.
23, de Ordine, damnatur Lutheri sententia, iuxta quam in ordinatione
non accipitur character sed temporaria potestas quae cessare et amitti
potest, ita ut sacerdos possit iterum fieri laicus: in qua quidem
"Ms. Paris. Nat. lat. 14423, fol. 109, apud Saltet, ibid. 356.

doctrina initerabilitas Ordinis aequivalenter continetur; cap. 4:
“Sancta Synodus damnat eorum sententiam, qui asserunt, Novi Testa­
menti sacerdotes temporariam tantummodo potestatem habere, et
semel rite ordinatos iterum laicos effici posse, si verbi Dei minis­
terium non exerceant” (Denz. 960); can. 4: “Si quis dixerit, per
sacram ordinationem . . . non imprimi characterem; vel eum, qui
sacerdos semel fuit, laicum rursus fieri posse: A. S.” (Denz. 964).
Pius IV, Professio fidei tridentina: “Profiteor . . . baptismum, con­
firmationem et ordinem sine sacrilegio reiterari non posse” (Denz.
996). Eadem verba referuntur in Professione fidei a Benedicto XIV
Orientalibus Maronitis praescripta (Denz. 1470).
Catechismus Cone. Trid.: “Tenenda igitur est catholicae Ecclesiae
regula, qua docemur, tria haec sacramenta characterem imprimere,
neque ullo unquam tempore iteranda esse” (p. 1, c. 1, q. 31).
Leo XIII, Constit. “Apostolicae curae” (de ordinationibus anglicanis) : “Firmum semper ratumque in Ecclesia mansit, Ordinis sacra­
mentum nefas esse iterari” (Leonis XIII Acta XVI [Romae 1897]
265).
Codex I. C., can. 732, § 1: “Sacramenta baptismi, confirmationis
et ordinis, quae characterem imprimunt, iterari nequeunt.” Ut patet,
iteratio Ordinis de qua Codex loquitur in can. 1007 (“Quoties ordi­
natio iteranda sit. . .”) respicit non propriam iterationem sacramenti,
sed primam eius collationem in casu invaliditatis prioris collationis.

CONCLUSIO
Sacramentum Ordinis est simpliciter initerabile in eodem subiecto.
Probatur 1. EX IPSO FINE ET EFFECTU HUIUS SACRA­

MENTI, prout est divina consecratio sive deputatio ad cultum et
participatio sacerdotii Christi.
Sicut Baptismus et Confirmatio ideo iterari non possunt, quia
conferunt spiritualem generationem et consummativam gratiam
adultae aetatis, quae nonnisi semel conferuntur eo quod nemo bis
generari aut bis adultus fieri queat, ita Ordo iterari non potest, quia
confert divinam deputationem ad cultum, qui stabiliter constitutus
est, et participationem sacerdotii Christi, quod est permanens et
aeternum. Ex ipsa quidem generali ratione quod quis deputetur ad
aliquod officium, non necessario sequitur id obtinere in perpetuum
nec posse suscepta dignitate privari ac iterato subinde in eam redin­
tegrari, nec potuisse Deum res ita disponere ut permanentia dignitatis
Ordinis esset pendula a fidelitate subiecti, ut contingit in ipsa civili

societate. Attamen, id suadet tum divina origo, tum propria indoles
huius specifici officii quod est deputatio ad cultum et participatio
sacerdotii Christi. Nam ex una parte, sine poenitentia, ut dicitur,
sunt dona Dei ac ideo, semel collata, iugiter perseverant, nisi sint
incompossibilia cum mala dispositione subiecti, quod quidem contingit
quoad donum gratiae sanctificantis, non vero quoad dignitatem minis­
tri qui habet meram rationem instrumenti; ex alia vero parte, divinus
cultus, ad quem haec dignitas et potestas ordinatur, est aliquid stabile
nec a mutabilitate humanarum legum ac circumstantiarum dependens,
imo est directa quaedam ac formalis participatio sacerdotii Christi
quod est perpetuum et aeternum, adeoque convenit ut ipsa etiam
dignitas eandem cultus stabilitatem ac sacerdotii Christi perpetui­
tatem participet, ut ita convenienter ad suum finem coaptetur et cum
suo exemplari conformetur.
Et haec ratio tanta visa est ipsis patribus tridentinis, ut quidam
obstiterint inciso prioris schematis can. 9 de sacr. in genere “Ratione
cuius [i.e. impressionis characteris] ea iterari non possunt,” in quo
videbatur initeratio sacramenti fieri pendula a sola ratione impres­
sionis characteris, et Concilium in definitivo schemate illud incisum
substituerit per verba “Unde iterari non possunt” quibus reliquebatur
locus alteri rationi quae, etiam abstrahendo ab impressione indelebilis
characteris, esset sufficiens ad initerabilitatem sacramenti deducendam
(cf. supra, pp. 157 sq., 241).
Probatur 2. EX IPSO DETERMINATO EFFECTU INDELE­

BILIS CHARACTERIS.
Quamvis ex initerabilitate sacramenti non necessario ac immediate
sequatur existentia indelebilis ac physici characteris (ut dictum est
supra, pp. 240-244), tamen vicissim ex existentia characteris neces­
sario arguitur initerabilitas sacramenti, tanquam ex necessaria et evidentiori ratione quae per se solam sufficeret, etiam abstrahendo a con­
currenti robore praecedentis argumenti. Nam, cum sacramenti essentia
a suo effectu specificetur eiusque existentia a solo fine hunc produ­
cendi effectum petatur, si hic indelebiliter permanet, non relinquitur
locus et ratio iterationis sacramenti, secus frustra sacramentum iterare­
tur, ubi proprium effectum producere non queat: repugnat enim
producere quod iam existit, cum bis idem simul esse non possit.
Probatur 3. EX SENSU TRADITIONIS.

Generalis et constans Traditionis sensus fuit sacramentum Ordinis,
semel valide administratum, non posse valide in eodem subiecto iterari.

Id ceteroquin nonnisi a paucis haereticis et schismaticis et ab uno
vel altero scholastico mediaevali, nec valde firmiter ac determinate,
iuxta diversa eorum principia aut polemicas rationes, negatum est,
ut ostendimus supra (pp. 324-327). Communis autem ratio sic dic­
tarum reordinationum, quae olim occurrerunt in ipsa Ecclesia ca­
tholica. non fuit hic idem error de iterabilitate validi sacramenti, sed
alius quorumdam error vel confusio circa ipsam validitatem ordina­
tionum ab haereticis ministris collatarum, seu circa dependentiam
validitatis ordinationis ab unione cum Ecclesia catholica, ut infra
ostendetur.
Inde ab initio, conscientia Christiana clare intellexit ordinationem
esse quoddam charisma permanens ac proinde initerabile, iuxta verba
paulina 1 Tini. 4. 14 (cf. 2 Tim. 1. 6): “Noli negligere gratiam quae
in te est.” Huiusmodi persuasio videtur substerni admonitioni Cle­
mentis Romani in sua epistola ad Corinthios (44. 4) qui suos pastores
ab officio removerant: “Non enim leve erit peccatum nostrum, si eos.
qui sancte et sine reprehensione munera obtulerunt, episcopatu eicimus” {Funk 1. 117), quamvis ibi supponatur pastores indignos ab
officio removeri posse. Idem clarius continetur in ea praxi quam Hip­
polytus romanus, vel quicumque sit auctor operis Philosophum ena
(9. 12), reprobat Callisto Papae: “Hic praecepit, tametsi episcopus
peccet, etiamsi ad mortem, eum non oportere loco suo moveri” (MG
16. 3385; cf. in tom. 1, p. 308).
Reordinationes damnat Conc. Capuense a. 391, quod refert et
approbat Conc. Carthaginiense a. 397, can. 38: “Illud autem sug­
gerimus, mandatum nobis, quod etiam in Capuensi plenaria synodo
videtur statutum: non liceat fieri rebaptizationem et reordinationes,
vel translationes episcoporum” {Hardouin 1. 964). Ambrosiaster
significat effectum ordinationis permanentem esse ac valere aequaliter
in quacumque Ecclesia: “Apud iustum iudicem Deum unicuique hic
honor manet, qui decretus est singulis Ecclesiarum officiis, ut qui
diaconus est, diaconi honorem per omnes Ecclesias obtineat” (Quaest.
V. et N. T., q. 101, ML 35. 2302). Hieronymus validitatem nec itera­
tionem arianae seu haereticae ordinationis, sicut et ariani baptismi,
proclamat: “Eadem ratione a nobis episcopum [arianum] recipi, quo
laicus [baptizatus] a vobis [Luciferianis] recipitur. . . Si in fide
sua baptizato baptizans nocere non potuit, et in fide sua sacerdotem
constitutum constituens non inquinavit,” “Eadem enim ratione epis­
copum ab Arianis recipio, qua tu recipis baptizatum” {Altercatio
Luciferiani et orthodoxi 11 et 14. ML 23. 174 et 176). Idem Hieronymi
principium subinde assumpsit et evolvit Augustinus qui, ut fuse ex­
positum est supra (p. 199 sq.: cf. 204 sq.), sensum totius Tradi-

tionis de initerabilitate tam Baptismi quam ordinationis, etiam ab
haereticis collatae, aptissime expressit. Theodoretus de Macedonio
heremita, qui invitus ordinatus fuerat, scribit: “Expleto autem heb­
domadae circulo, cum rediisset dies Dominicus, iterum evocat illum
magnus Flavianus [episcopus qui Macedonium ordinaverat], rogatque
ut celebritati cum ipsis intersit. Tum ille ad eos qui venerant: ‘An
vobis, ait, non sufficiunt quae iam acta sunt, sed iterum me pres­
byterum creare vultis?’ Et respondentibus illis fieri non posse, ut
bis eadem fiat manuum impositio, non acquievit. . .” (Religiosa
historia 13, MG 82. 1402).
Leo I pluries supponit validitatem, etsi neget canonicam habili­
tatem ordinationum collatarum ab episcopis intrusis vel haereticis:
“Nulla ratio sinit ut inter episcopos habeantur [seu tanquam epis­
copi in pleno canonico sensu considerentur] qui nec a clericis sunt
electi, nec a plebibus sunt expetiti, nec a provincialibus episcopis
cum metropolitan! iudicio consecrati. Unde cum saepe quaestio de
male accepto honore nascatur, quis ambigat nequaquam istis esse
tribuendum, quod non docetur fuisse collatum? Si qui autem clerici
ab istis pseudoepiscopis in eis Ecclesiis ordinati sunt quae ad proprios
episcopos pertinebant, et ordinatio eorum consensu et iudicio prae­
sidentium facta est, potest rata haberi, ita ut in ipsis Ecclesiis per­
severent. Aliter autem vana habenda est creatio quae nec loco fundata
est nec auctore munita” (Epist. 167, inquis. 1. ML 54. 1203). “Maxi­
mum ... ex laico licet reprehensibiliter ordinatum, tamen si Donatista iam non est, et a spiritu schismaticae pravitatis alienus, ab
episcopali, quam quoquo modo adeptus est, non repellimus dignitate”
(Epist. 12. 6, ibid. 653). “Circa quos [i.e. clericos pelagianos ad fidem
conversos] etiam illam canonum constitutionem praecipimus custodiri,
ut in magno habeant beneficio si adempta sibi omni spe promotionis,
in quo inveniuntur ordine, stabilitate perpetua maneant, si tamen
iterata tinctione non fuerint maculati” (Epist. 18, ibid. 70S). Gre­
gorius M.: “Illud autem quod dicis, ut is qui ordinatus est iterum
ordinetur, valde ridiculum est, et ab ingenii vestri consideratione
extraneum, nisi forte quod exemplum ad medium deducitur, de quo
et ille indicandus est qui tale aliquid fecisse perhibetur. Absit autem
a fraternitate vestra sic sapere. Sicut enim baptizatus semel iterum
baptizari non debet, ita qui consecratus est semel, in eodem iterum
ordine non valet consecrari. Sed si quis forsitan cum levi culpa ad
sacerdotium venit, pro culpa poenitentia indici debet, et tamen ordo
servari” (Epist., 1. 2, epist. 46, ad loannem episc. ravennatem. ML
77. 585). Constitutiones Apostolorum (circa a. 400) reordinationes
damnant poena depositionis: “Si quis episcopus vel presbyter vel

diaconus secundam ordinationem acceperit ab aliquo, deponatur et
ipse et qui eum ordinavit, nisi ostendat ab haereticis se ordinationem
habere; a talibus enim baptizati vel ordinati nec fideles nec clerici
esse possunt” (1. 8, can. 68, Funk 1. 585); nec refert quod admittant
iterationem ordinationum haereticarum, nam manifeste etiam sup­
ponunt eas fuisse invalidas, de qua ulteriori quaestione mox sermo
erit. Canones Hippolyti (circa a. 500) : “Si presbyter abit et in locis
ipsi non deputatis habitare vult, clerus huius loci ad recipiendum
eundem pronus interrogent episcopum cathedrae eius, ne forsitan
propter aliquam causam in fugam conversus sit. Quodsi vero urbs
eius nimium distat, examinetur si est discipulus, attamen caret quod
presbyteros decet. Postea in societatem recipiatur et duplici honore
afficiatur, neque iterum ordinetur” (cann. 56-58).28

Ad haereticos quod attinet, nullus citari potest casus alicuius viri
in Ecclesia ordinati et ad haereticam sectam convolantis, qui subinde,
ad Ecclesiam rediens, iterum ordinatus fuerit, quamvis in prioribus
temporibus huiusmodi clerici reducerentur ad statum laicalem (vel
“laicam communionem”), postmodum vero, inde a medio saec. 4.
in pristinum statum sive ad exercitium proprii ordinis redintegraren­
tur. Etiam quoad ordinationes peractas ab haereticis vel indignis
ministris, nullus citari potest casus in quo ipsae proprie et intentionaliter reiteratae fuerint, scilicet ex intentione iterum conferendi
validum sacramentum, sed omnes casus sic dictarum reordinationum
processerunt ex persuasione, recta vel falsa (ad nostrum scopum
parum refert), quod prior ordinatio invalida fuerit. Ad cuius evi­
dentiam necnon ad solutionem ipsius PROBLEMATIS DE REORDINATIONIBUS, iuverit distinguere tres ecclesiasticae historiae
periodos.28
'"Apud L. Duchesne, Origines du culte chrétien (cd. 5, Paris 1909) 535.
3 Praecipua opera de reordinationibus scripserunt olim Morjnus et recentius Saltet
quem alii moderni abbreviare solent.
Amann, E., “Reordinations,” Dictionnaire de théologie, catholique XIII—2 (Paris 1937)
2385-2431.
Baisi, C., II ministro straordinario degli ordini sacramentali (Roma 1935) 139-158;
Institutiones theologicae scholasticae IV (Milano 1949) 96, 620-622, 624-626.
Cappello, F. M., De sacra ordinatione (ed. 3, Taurini 1951) 183-191.
Chardon, C., Histoire des sacrements — Ordre, part 2. chap. 6, in Mignc, Theologiae
cursus completus XX (Paris 1841) 882-894.
Gioalski, B., Bruno, Bischop von Segni, Abt von Monte Cassino (Münster 1898)
184-205; “Die Stellung des Papstes Urbanus II. zu den Sakramentshandlungen der
Simonistcn, Schismatiker und Haretiker,” Theologische Quartalschrift LXXIX (1897)
218-258.
HergenrOther, J., “Die Rcordinationen der alten Kirche,” Oestcrreischische Vierleljahresschrift fur katholische Théologie I (1862) 207-252, 387—457.
Journet, Ch., “Vues récentes sur le sacrement de l’Ordre,” Revue thomiste LUI
(1953) 95—90 Eundem articulum sub forma excursus inseruit operi L’Eglise du Verbe
Incarné I (cd. 2, Paris (1955]) 141-144.

Prima Periodus: Ab Initio ad Saec. VII.30

Saec. 3 Cyprianus et Firmilianus, iuxta sua nota principia de rebaptismate “Nemo dat quod non habet” et “Extra Ecclesiam nulla
salus,” etiam ordinationes haereticas ut invalidas habuisse videntur.
Cyprianus, loquens de Novatiano schismatico, scribit: “Quisquis ille
est et qualiscumque est, christianus non est qui in Christi Ecclesia
non est. lactet se licet et philosophiam vel eloquentiam suam superbis
vocibus praedicet, qui nec fraternam charitatem nec ecclesiasticam
unitatem tenuit, etiam quod prius fuerat amisit. . . [Novatianus]
adulter atque extraneus episcopus fieri a desertoribus per ambitum
nititur . . . , creare alios pseudoepiscopos audet. . . Qui . . . nec
unitatem spiritus nec coniunctionem pacis observat, et se ab Ecclesiae
vinculo atque a sacerdotum collegio separat, episcopi nec potestatem
potest habere nec honorem” (Epist. 52, ad Antonianum, 24, ML
3. 815 sq.). Firmilianus, episcopus Caesareae in Cappadocia, in sua
epistola ad Cyprianum scribit: “Haeretici, si se ab Ecclesia Dei scide­
rint, nihil habere potestatis aut gratiae possunt, quando omnis potestas
et gratia in Ecclesia constituta sit, ubi praesident maiores natu, qui
et baptizandi et manum imponendi et ordinandi possident potestatem.
Jugie, M., Theologia dogmatica Christianorum orientalium ab Ecclesia catholica dis­
sidentium III (Parisiis 1930) 428-440.
Juncmann, B., Dissertationes selectae in historiam ecclesiasticam IV (Ratisbonae
1SS4) 110-134.
Kern, J., [Recensio operis Saltet, Les réordinations] in Zeitschrift fur katholische
Théologie XXXI (1907) 507-515.
Lennerz, H., De sacramentis Novae Legis in genere (cd. 2, Romac 1939) 133-147, 153
Many, S., Praelectiones de sacra ordinatione (Parisiis 1905) 60-81.
Michael (SJ.), “Pàpste als ‘offenbare Ketzer.’ Geschichtsfabeln Dollingers,” Zeit­
schrift fur katholische Théologie XVII (1893) 193-230.
Michel, A., “Ordre, Ordination,” Dictionnaire de théologie catholique XI-2 (Paris
1932) 1282-1298.
Morinus, J., Commentarius de sacris Ecclesiae ordinationibus, pars 3, exercit. 5
(Parisiis 1655) 74-123.
Oppenheim, Ph., Sacramentum Ordinis secundum Pontificale Romanum (Taurini
[1946]) 78-84.
Pesch, Chr., Praelectiones dogmaticae (Friburgi Br. 1909) VII 329-331.
Povrrat, P., La théologie sacramcntaire (ëd. 4, Paris 1910) 212-217.
Saltet, L., Les réordinations. Etude sur le sacrement de l’Ordre, éd. 2. Paris 1907
(éd. 1, 1906).
Schebler, A., Die Rcordinationcn in dcr altkatholischen Kirche unter besonderer
Beriicksichtigung der Anschauungcn Rudolph Sohms (“Kanonistische Studien und
Texte,” herausg. von A. Koenigcr, vol. 10), Bonn 1936.
Schulte, F., “Die gcschichtlichc Entwicklung des ‘Charakter indelebilis’ als Folge

Haeretico enim, sicut ordinare non licet nec manum imponere, ita
nec baptizare nec quidquam sancte nec specialiter gerere, quando
alienus sit a spiritali et deifica sanctitate” {Epist. 75, inter Cyprianicas,
7, ML 3. 1208 sq.). Non tamen constat ullum reordinationis casum
occurrisse eo saec. 3.
Cone. Nicaenum I, can. 8: “De his, qui se cognominant Catharos
[Novatianis], si aliquando venerint ad ecclesiam catholicam, placuit
sancto et magno Concilio, ut impositionem manus accipientes
[χίφοΑίτουμά'ους], sic in clero permaneant” {Denz. 55). Can. 19: “De
Paulianistis ad Ecclesiam catholicam confugientibus definitio prolata
est. ut baptizentur omnimodis. Si qui autem de his praeterito tempore
in clero fuerunt, si quidem immaculati et irreprehensibiles apparuerint,
baptizati ordinentur [χαροτονασ^σαν] ab episcopo Ecclesiae catholicae”
(Denz. 56). In priori canone non agitur de reordinatione, secus ac
putat Morinus, sed potius de agnitione validitatis ordinationum Nova­
tianorum, seu de mera receptione clericorum novatianorum per ritum
impositionis manuum in reconciliationem vel per ipsum ritum Con­
firmationis, quem Novatiani a baptismati initiatione expunxerant;
idque ostendunt tum circumstantiae, nam canon latus est in favorem
Novatianorum, ex quorum coetu plures episcopi Concilio aderant sub
Constantini imperatoris protectione; tum vox χ«ρο0εσία, qua significari
solebat quaelibet impositio manuum in oppositione ad χαροτονία, quae
reservabatur impositioni manuum in ordinatione quaque in hoc sensu
ipsum Concilium utitur in can. 19; tum romana interpretatio, ut
constat ex Hieronymo {Altercatio lucijeriani et orthodoxi 27) et
Siricio R. P. {Epist. 1, ad Himerium, η. 2).31 Can. 19 vero prae­
scribit reordinationem Paulinianistarum, seu sectatorum Pauli Samosateni, quorum ipsum baptismum Ecclesia orientalis invalidum habuit
ob eorum haeresim de Trinitate, quamvis illi adhiberent consuetam
formulam trinitariam, ratione cuius praxis romana validitatem bap­
tismi haereticorum agnoscebat. Objective loquendo et abstrahendo a
praefata ecclesiarum diversa praxi et interpretatione, hic haberetur
verus casus reordinationis, si constaret de validitate Baptismi et
ordinationis apud Paulianistas, quod de facto non constat, cum illorum
hacresis potuit redundare in ipsum defectum formae vel requisitae
intentionis: unde nequit dici Patres nicaenos secutos esse errorem
Cypriani et Firmiliani de dependentia valoris sacramenti a fide
ministri, sed ipsi haeresim trinitariam ita interpretati sunt ut aliquem
" Nihilominus Theophilus, patriarcha alexandrinus (385-412), interpretatur canonem
nicaenum tanquam iubentem reordinationem Novatianorum (cf. J. B. Pitra, luris
ecclesiastici Graecorum historia et monumenta I fRomae 1864] 648). Fortasse ratio
est quia inde a sacc. 4 Ecclesia orientalis severius egit cum Novatianis.

defectum in ea deprehenderent, quo ipsa validitas sacramenti in­
ficeretur quemque nunc in terminis modernae theologiae defectum
formae vel intentionis nuncupamus; ceterum Concilium nullum iudi­
cium doctrinale sed practicam tantum decisionem protulit.
Constitutiones Λ post., 1. 8, can. 68, supra cit. (p. 331), admittunt
iterationem haereticarum ordinationum, verisimiliter illarum sectarum
quae de eodem Trinitatis mysterio errabant (ut suadet quod dicitur
in 1. 6, c. 15).
Inde non mirum est, a saec. 5 ad saec. 7 in Ecclesia orientali
invalidas declaratas ac reiteratas esse ordinationes fere omnium
haereticorum, nominatim Arianorum, Macedonianorum, Apollinaristarum, Novatianorum, Quartodecimanorum et Monophysitarum.
quamvis quatuor ultimae haereses non errarent circa Trinitatem et
Novatianorum ordinationes agnitae fuissent a Cone. Nicaeno, ut
supra dictum est. Quoad omnes istas haereses, praeter Monophysitas,
ordinationis iterationem testatur quaedam constantinopolitanae eccles­
iae epistola ad Martyrium, patriarcham antiochenum (459-471), quae
exhibet ipsam praxim constantinopolitanam: “Quoad Arrianos qui­
dem et Macedonianos et Novatianos qui se puros et puriores dicunt,
et Quartodecimanos sive Tetraditas et Apollinaristas recipimus libel­
los dantes, et omnem haeresim anathematizantes quae non sentit ut
sancta nostra et catholica Ecclesia, cuius tu praeses et caput, beatis­
sime, sentit, et signatos sive unctos primum sancto chrismate, frontem
et nares et aures et pectus et omnes sensus; et eos signantes dicimus:
Signaculum doni Spiritus Sancti et postea, ut probati laici, ordinantur
illi qui inter eos prius sive presbyteri, sive diaconi, sive subdiaconi.
sive cantores, sive lectores fuerant.”32 Saec. 6 notus canonista Joannes
Scholasticus, patriarcha constantinopolitanus (565-577). tentavit
iterationem ordinationis imponere etiam Monophysitis ad Ecclesiam
redeuntibus, his tamen una cum quisbusdam catholicis acriter re­
clamantibus, ita ut huiusmodi conatus frustraneum exitum habuerit. ’
Ceterum, saec. 7 reductus est ad minimum numerus reordinationum.
quatenus agnita est validitas ordinationum Arianorum, Macedonian­
orum, Novatianorum. Quartodecimanorum et Apollinaristarum: de
facto Cone. Quinisextum sive Trullanum II a. 692. can. 95. reproducens praefatam epistolam ad Martyrium, supprimit supracitatam
“Apud G Beveridge, Synodica sive pandectae, II Annotationes (Oxford 1672) 100
“Totum hoc fundatur in solo testimonio coaevi scriptoris toannis, monophysitae
episcopi ephesini, ipsa facta minute enarrantis in tertia parte sua historiae ecclesiasticae,
quae sola ad nos pervenit. Confer versionem ex manuscripto syriaco exaratam a I. M
SrnoF.XFEi.DER, Die Kirchençcschichte det iohannes von Ephesus, München 1S62. Nulla
est ratio fidem denegandi his quae loannes narrat, saltem quoad essentiale factum at­
tentatae reordinationis, quamvis ipse sit monophysita et unicus testis huiusmodi eventus.

partem quae refert praxim eos haereticos reordinandi (cf. Hardouin
3. 1694). Inde reordinationis praxis, prout importat veram iterationem
ordinationis obiective validae, videtur iam extincta in Ecclesia orien­
tali circa finem saec. 7.

Quoad Ecclesiam latinam in hac aetate duo afferuntur documenta
attentatae verae reordinationis in regione Francorum et Hispanorum.
Conc. Aurelianense (Orleans) a. 511, can. 10: “De hereticis [Arianis]
clericis, qui ad fidem catholicam plena fide ac voluntate venerint,
vel de basilicis quas in perversitate sua Gothi hactenus habuerunt,
id censuimus observari: ut si clerici fideliter convertuntur, et fidem
catholicam integre confitentur, vel ita dignam vitam morum et actuum
probitate custodiunt, officium quo eos episcopus dignos esse censuerit,
cum impositae manus benedictione suscipiant: et ecclesias simili
quo nostrae innovari solent, placuit ordine consecrari” (Hardouin
2. 1010). Ex clariori textu Conc. Caesaraugustani, quod, ob connex­
ionem locorum et identitatem causae, probabiliter imitavit decisionem
aurelianensem, iure deduci posse videtur in utraque decisione agi
de reordinatione, nec tantum de reconciliati va manuum impositione.
Conc. Caesaraugustanum (Saragoza in regione Tarraconensi) a. 592,
can. 1 : “Id placuit sanctae et venerabili synodo, ut presbyteri, qui
ex haeresi Arriana ad sanctam catholicam Ecclesiam conversi sunt,
qui sanctam et puram fidem, atque castissimam tenuerint vitam,
acceptam denuo benedictionem presbyterii, sancte et pure ministrare
debeant: ceteri vero, qui hanc suprascriptam vitam adimplere vel
tenere neglexerint, ab officio depositi sint in clero. Ita et de diaconibus,
sicut et de presbyteris, constitutum est.” Can. 3: “Statuit sancta syno­
dus, ut episcopi ab Arriana haeresi venientes, si quas ecclesias sub
nomine catholicae fidei consecraverint, necdum benedictione percepta
a catholico sacerdote consecrentur denuo” (Hardouin 3. 533 sq.).
Quidam citant etiam duriora quaedam verba Innocenta I (401417) et Pelagii I (556-561) circa ordinationes episcopi haeretici vel
schismatici, quae subinde in medio aevo defensores rcordinationum
interpretati sunt in sensu invalidae ordinationis. Innocentius ait:
“Certe quia quod non habuit dare non potuit, damnationem utique,
quam habuit, per pravam manus impositionem dedit; et qui comparticeps factus est damnationis, quomodo debeat honorem accipere,
invenire non possum” (Epist. 17, n. 3, ML 20. 531). “Nec dare eius
[i.e. Spiritus] plenitudinem possunt [Ariani], quae maxime in ordi­
nationibus operatur, quam per impietatis suae perfidiam potius quam
fidem dixerim, perdiderunt” (Epist. 24, n. 4, ibid. 550). Pelagius:
“Pudenda, ita ut dicam, rapina in divisione est non consecratus, sed

exsecratus episcopus. Si enim ipsum nomen consecrationis rationabili
ac vivaci intellectu discutimus, is qui cum universali detrectat con­
secrari Ecclesia, consecratus dici vel esse nulla ratione potuit” (Frag­
mentum epistolae de consecratione intrusi Paulini aquileiensi, ML
69. 411). Attamen, tum circumstantia doctrinae de initerabilitate
ordinationis, firmiter stabilitae in Ecclesia latina tempore Augustini,
tum ipse contextus duarum epistolarum Innocentii I (cf. Epist. 17,
nn. 8 et 10), ostendunt ea verba accipienda esse tantummodo ut emphaticam reprobationem illicitarum sive non canonicarum ordina­
tionum: negant scilicet non ipsam potestatem, ex valida ordinatione
causatam, sed eius exercitium ac iura et honorem, ex licita sive
canonica ordinatione procedentia.34

Ex his patet, etiam in prioribus Ecclesiae saeculis pluries iteratas
esse objective validas ordinationes, quamvis non ex intentione iterandi
validum sacramentum sed ex persuasione invaliditatis prioris ordina­
tionis, fundata in communi quadam ratione dependentiae validitatis
sacramenti a ministri dignitate, generaliter ab eius fide sive com­
munione cum Ecclesia. Id satis certe constare videtur de reordinationibus Paulianistarum decretis a Conc. Nicaeno, plurium haereti­
corum in ecclesia constantinopolitana, Monophysitarum a loanne
Scholastico in eadem ecclesia, Arianorum in ecclesia franco-hispanica
iuxta decreta Conc. Aurelianensis et Caesaraugustani. Exinde tamen
nullum essentiale praeiudicium affertur generali sensui Traditionis
de ipsa independentia valoris sacramenti a fide vel dignitate ministri.
Nam Ecclesia ipsa latina ac romana constanter hunc sensum retinuit
et in praxim deduxit, ut constat ex mature reprobata doctrina et praxi
Cypriani de rebaptismate et ex doctrina Augustini contra eandem rebaptismi ac reordinationis doctrinam et praxim Donatistarum; deci­
siones vero Conc. Aurelianensis et Caesaraugustani non videntur
peculiarem connexionem habere cum generali ac romana traditione
ac possunt considerari ut peculiaris casus confusionis vel obscurationis
rectae doctrinae. Quod attinet ipsam ecclesiam orientalem, praxis reordinandi haereticos nequit dici factum aliquod generale et sine
contradictione admissum, testibus tum ipsa distinctione inter varias
classes haereticorum (ita ordinationes Novatianorum, iuxta Conc.
Nicaenum, et Monophysitarum in ecclesia constantinopolitana, ex­
cepto tempore loannis Scholastici, non iterabantur); tum acri opposi­
tione quam reordinationes Monophysitarum sub loanne Scholastico
suscitarunt, etiam apud plures catholicos; tum decisivo occasu illius
praxis in Oriente circa finem saec. 7, ut patet ex Conc. Quinisexto:
’’Ci. L. Saltet, Les réordmat ions (éd. 2, Paris 1907) 6S-72, 78-83.

tum sequenti declaratione cuiusdam anonymi antiocheni, auctoris
Quaestionum et responsionum ad orthodoxos, qui in priori parte saec.
5 videtur reordinationes ignorare: “Quaestio. Si falsus et vanus est
baptismus, qui ab haereticis datur, quare orthodoxi confugientem
haereticum ad coetum orthodoxorum non baptizant, sed in spurio
illum tanquam in vero baptismate relinquunt? Quod si forte et ordi­
nationem ab illis acceperit, illam etiam ut firmam et stabilem recipi­
unt. Quomodo ergo et qui admittitur et qui admittunt extra repre­
hensionem sunt? Responsio. Haeretici ad coetum orthodoxorum
venientis lapsus emendatur; pravae quidem opinionis, mutatione sen­
tentiae; baptismi, unctione sancti unguenti; ordinationis vero,
manuum impositione [τής δέ χαροτοράις r?j χμροθισία·, prior vox refertur
ad ordinationem, alter vero significat manuum impositionem reconciliativam vel confirmativam], nec quidquam ex prioribus superest
quod non solutum sit” (MG 6. 1262).
Ipsum autem factum reordinationis explicari potest tanquam con­
fusio vel excessus ad quem quidam devenerunt, sequentes duplicem
generalem ac indeterminatam tendentiam quae dominabatur in primis
saeculis, peculiariter in ecclesia orientali.
Primo enim, haec ecclesia severius indicavit de haereticis, quod
attinet aestimationem mediorum salutis apud illos exercitorum,
strictiusque intellexit principium “Extra Ecclesiam nulla salus,” quod
in Occidente Cyprianus ipse urgebat in plena concordantia cum orien­
tali patre Firmiliano.86 Generaliter loquendo, sacramentum adminis­
tratum apud haereticos considerabatur ut aliquid defectuosum vel
incompletum, adeoque corrigendum ac complendum cum illi accede­
bant ad veram Ecclesiam, idque praecipue respiciebat illos haereticos
qui errabant circa fidem implicatam in ipso sacramento, puta circa
fundamentale dogma Trinitatis quod praecipue in ipsa indole et
forma Baptismi involvitur; potuit ergo huiusmodi consideratio quos­
dam impellere ad praefatum defectum ita exaggerandum ut putaretur
necessario inficere ipsam sacramenti validitatem, cum ceteroquin,
ut in terminis modernis loquamur, defectus fidei in ministro possit
facile, etsi non necessario, redundare in ipsum defectum intentionis
vel, si placet, in defectum propriae formae sacramentalis, qui certe
sacramentum invalidum reddit.36 Hinc explicatur discrimen inter
“ Ci. Hiéromoine Pierre, “Economie ecclésiastique et réitération des sacrements.
Notes de théologie orthodoxe,” Irénikon XIV (1937) 233-236.
” Ad rem D’Alès: “Fundamentum dubii apud [plures Patres] . . . perseverantis
[circa validitatem Baptismi haereticorum] videtur fuisse hoc: ubi decst recta fuies
Trinitatis, non caret suspicione mens ministri” (De Baptismo et Confirmatione [Parisiis
1927] 78). De facto Basilius scribit: “Ipsos [haereticos] in Ecclesiam non admittimus,
nisi in nostrum baptisma fuerint baptizati. Etenim ne dicant: In Patrem et Filium et

praxim latinam et praxim orientalem, quae, de praefato defectu
severius diiudicans, in quibusdam casibus excedere potuit, attentans
ipsius sacramenti iterationem. Praeterea, quando ipse Baptismus haere­
ticorum non iterabatur, eius defectus apud Orientales corrigebatur
per collationem Confirmationis; cum autem nulla peculiaris caere­
monia inveniretur qua defectus Ordinis absque ipsa iteratione sacra­
menti corrigeretur, ipsa eadem manuum impositio quae fiebat in
ordinatione repetebatur, ac inde huiusmodi caeremonia potuit apud
quosdam degenerare in attentatam veram iterationem sacramenti.

Secundo, in primitiva mentalitate non premebatur clara linea dis­
tinctionis inter validam et licitam sive canonicam ordinationem, imo
nec semper inter sacerdotem et malum sacerdotem, sed utraque ratio
practice ac moraliter, ad modum unius ac totalis realitatis, con­
siderabatur; ita illicita sive non canonica ordinatio, ut inepta et in­
fecta, ac pro tanto ut non vera ordinatio (malum enim ex quocumque
defectu) considerabatur; clericus depositus ut laicus accipiebatur:
malus sacerdos non verus sacerdos dicebatur. Atque huiusmodi mentalitas praecipue in Oriente obtinuit ac perseveravit, dum in Occi­
dente, essentialiter saltem, per doctrinam Augustini dissipata vel
rimata est. Hinc contingere potuit ut quidam ab ea indeterminata, et
in se quidem orthodoxa ac legitima, mentalitate, gressum facerent ad
determinatam identificationem validitatis cum liceitate, et quod est
partialiter ac sub distinctione verum, acciperent ut simpliciter et ex
omni parte tale, ac inde iterarent illicitas et haereticas ordinationes.
Praefatae mentalitatis, quae procedebat tum ex puriori et largiori
rerum visione, tum ex zelo protegendi sanctitatem ministerii et extinguendi schismata ac haereses, tum ex nondum evoluta doctrina
de obiectivo valore sacramentorum et de impressione indelebilis
characteris, frequentissima apud Patres habentur testimonia. Clemens
Alex. (Paedag. 6. 13, cit in tom. 1, p. 291) ait verum presbyterum
esse non qui ordinatur ab hominibus sed qui facit Dei voluntatem:
pariter Origenes (In Mat., ser. 12, cit. ibid., p. 322) ait aliquem
esse episcopum apud Deum etsi non per ordinationem hominum:
Rasilius, in eadem ecclesia Cappadociae ac antea Firmilianus: “Qui
autem [ab Ecclesia] resecti, laici effecti, nec baptizandi nec ordinandi
habebant potestatem” (Epist. 188. 1); Nazianzenus: “Tibi autem
quivis ad purgationem [ut minister Baptismi] satis idoneus est, modo
inter probatos censeatur, ac non aperte condemnatus sit, atque ab
Ecclesia alienus” (Or. 40. 26); Athanasius: “Eusebius . . . homo
Spiritum Sanctum baptizati sumus; qui videlicet Deum esse malorum effectorem existi­
mant, exemplo Marcionis et reliquarum hacresum” (Epist. canonica 2, can. 47, MG
32. 731 ).

qui nunquam forte ipse ordinatus est: quod si unquam fuerit, ipse
ordinationem suam irritam fecit” (Apol. c. Arian. 6); Cone.
Nicaenum, can. 16: “Si quis [episcopus] ... ad alium pertinentem
audacter invadere, et in sua ecclesia ordinare tentaverit non con­
sentiente episcopo, a quo discessit is, qui regulae mancipatur, ordi­
natio huiuscemodi irrita comprobetur”; Cone. Antiochenum a. 341,
can. 19: “Episcopus praeter synodum et praesentiam metropolitan!
nullatenus ordinetur. . . Quod si secus contra definita factum fuerit,
nullas ordinatio vires habeat.” Ceterum similes expressiones occurrunt
etiam apud Patres latinos, ut Leonem M., Innocentium I et Pelagium
I (supra citatos, pp. 331, 336 sq.); imo ipse Augustinus, qui tanto­
pere insistit in indelebilitate characteris et independentia valoris ordi­
nationis a dignitate subiecti, non minus emphatice quam orientales
Patres scribit: “Talis debet esse bonus episcopus; si talis non erit,
episcopus non erit. Quid prodest misero, si Felix vocetur? Si mendi­
cum aliquem aerumnosum hominem aspicias, qui vocatur Felix, et
ei dicas, Veni huc Felix, vade Felix, surge Felix, sede Felix, et ille
inter omnia vocabula semper infelix; huic simile quiddam est, quando
episcopus vocatur, et non est. Quid ei confert honor nominis, nisi
cumulum criminis? Quis est autem episcopus, qui vocatur, et non
est? Qui gaudet honore eo magis quam salute gregis Dei, qui in ista
celsitudine ministerii sua quaerit, non quae lesu Christi. Vocatur
episcopus, sed non est episcopus, nomen inane est ei. . . Quid ergo
dicemus? sunt episcopi mali? Absit, non sunt: prorsus audeo dicere,
non sunt episcopi mali; quia si mali, non episcopi” (Serm. 32, inter
sermones post Maurinos repertos37).
Secundz\ Periodus: a Saec. VII ad Saec. X.

Characteristica nota huius periodi est quaedam luctuosa plaga quae
afflixit Ecclesiam, in ipsis altioribus gradibus hierarchiae, conflictus
scilicet politicae ecclesiasticae, procedens praecipue ex ambitione et
aemulatione ad capessendum supremum ipsum pontificatum. Qui
quidem occasio et stimulus fuit ad declarandas invalidas necnon
reiterandas ordinationes a praedecessoribus vel oppositis hierarchis
peractas, tanquam vexillum victoriae et efficax medium extinguendae
contentionis. Hinc non pauci occurrerunt probabiles vel certi casus
reordinationis, seu attentatae iterationis ordinationis obiective validae.
Praecipui et certiores casus sunt sequentes, quorum aliqui, utpote
cum ipsa suprema auctoritate connexi, maiorem ingerunt theologicam
difficultatem.
” Miscellanea agosliniana I (Roma 1930) 566, 568.

Primus certus casus reordinationis est ordinatio Ceaddae iam epis­
copi Eboracensis, facta circa a. 669 a Theodoro monacho graeco,
archiepiscopo Cantuariensi, in Angliam misso a S. Sede ad organizandam ecclesiam illius regionis. Ceadda, rite quidem ordinatus,
suffectus fuerat, sub influxu factionis hibernicae, Wilfrido iampridem
ad eandem sedem legitime electo, qui ad Galliam profectus erat ut
ibi consecraretur. Huiusmodi mutationi nullatenus acquiescens, Theo­
dorus consideravit Ceaddam ut merum laicum et, sub influxu fortasse
suae orientalis mentalitatis, illum reordinavit, iterum ei conferens
omnes gradus a tonsura ad episcopatum, et ad aliam sedem destinavit.
Id enarrat Eddi, testis ocularis et fidelis comes Wilfridi, scribens:
“Ille vero servus Dei verus et mitissimus [i.e. Ceadda], tunc pecca­
tum ordinandi a Quartodecimanis [quorum error vigebat apud Bre­
tones] in sedem alterius plene intelligens, poenitentia humili secundum
indicium episcoporum confessus emendavit. . . Ideoque pacifice inito
consilio cum vero servo Dei, Ceaddam, in omnibus rebus episcopis
obediente, per omnes gradus ecclesiasticos ad sedem praedictam eum
ordinaverunt” (Vita Wiljridi episcopi, c. 15).
Veram reordinationem suadent tum ipsa verba, tum orientalis
praxis reordinandi Quartodecimanos, cui graecus Theodorus verisimi­
liter actionem suam attemperavit. Nihilominus posteriori tempore
Beda, idem factum enarrans, eam originalem enarrationem ita emollit
ut loquatur de solo episcopatu ac possit intelligi non de ipsa itera­
tione consecrationis sed de mero quodam ritu canonicae sanationis et
reconciliationis; scribit enim: “Itaque Theodorus perlustrans universa,
ordinabat locis opportunis episcopos, et ea quae minus perfecta
reperit, his quoque iuvantibus, corrigebat. In quibus et Caedda
episcopum cum argueret non fuisse rite consecratum, respondens
ipse voce humillima :‘Si me, inquit, nosti episcopatum non rite suscipisse, libenter ob officio discedo. . .’ At ille audiens humilitatem
responsionis eius, dixit, non eum episcopatum dimittere debere: sed
ipse ordinationem eius denuo catholica ratione consummavit” (His­
toria ecclesiastica 4. 2, ML 95. 174).
Stephanas III (768-772) iteravit ordinationes octo episcoporum
factas a Constantino Papa, postquam Cone. Romanum, ab eo coactum
a. 769, nullas declaravit omnes ordinationes a Constantino cele­
bratas. Vix defuncto Paulo I (a. 767), Constantinus, vir laicus, ut
candidatus romanorum optimatum, vi et armis sedem apostolicam
invasit, paucis diebus omnes ordines usque ad episcopatum recepit,
et absque ulla canonica electione sedem apostolicam per tredecim
menses occupavit, ordinans episcopos octo, presbyteros octo, diaconos

342

DE CAUSIS EXTRINSECIS ORDINIS

quatuor. Eo tandem expulso ac deposito, novus pontifex Stephaniis
III coegit Concilium ex italis et gallis praelatis, quod, iuxta narra­
tionem consignatam in ipso Libro Pontificali atque Actis Concilii
omnino concordantem, sequentia decrevit: “De episcopis vero atque
presbyteris et diaconis quos ipse Constantinus consecraverat, ita in
eodem concilio promulgatum est: ut episcopi illi, si aliquis eorum
presbyter aut diaconus fuit, in pristinum honoris sui gradum rever­
terentur; et si placabile fuisset coram populo civitatis suae, denuo
facto decreto electionis, more solito, ad apostolicam advenissent
sedem, et ab eodem sanctissimo Stephano papa benedictionis sus­
ciperent consecrationem. Presbyteri vero ac diaconi ab eodem Con­
stantino consecrati, simili modo in illum quo prius existebant habitum
reverterentur. Et postmodum si qui eorum placabiles existèrent ante­
fato beatissimo pontifici, eos presbyteros aut diaconos consecraret. ..
De laicis vero qui ab eodem Constantino aut presbyteri aut diaconi
consecrati sunt, ita promulgatum est, ut in religioso habitu cunctis
diebus eorum vitae, sive in propriis domibus, vel ubi fuissent, per­
manere deberent.”38 De facto autem Stephanus reconsecravit solos
episcopos; presbyteros vero et diaconos in gradu vel laicali statu,
in quo fuerant ante Constantinum, reliquit, iuxta constitutum Concilii.
Quidam eruditi, ut Baronius, Natalis Alexander, Juénin, Vitasse,
et recentius Jungmann et Kern, dixerunt hic non agi de vera reordinatione sed de aliquo ritu reconciliationis, eo quod reordinatio sit
sine ullo praecedenti in traditione romana et statutum Concilii circa
ordinatos laicos, quod nempe debuerint permanere per totam vitam
in religioso habitu, non convenienter explicaretur nisi illi considerati
fuerint ut valide ordinati seu ut clerici mere degradati. Alii vero,
ut Morinus, Sbaralea, Lupus, Fleury, quibus consentiunt inter mo­
derniores Many, Saltet, Amann, Baisi, admittunt ibi agi de vera reordinatione et de declaratione invaliditatis praeviae ordinationis. Quibus
favet tum ipsa littera praefati decreti; tum influxus praelatorum
Francorum, quibus nequaquam inaudita erat reordinatio, ut constat
ex supradicto Cone. Aurelianensi (p. 336) praescribente reordinationem Arianorum; tum tota illa circumstantia usurpationis supremi
pontificatus a Constantino, quae, utpote non canonica, invalida esse
potuit, cuius proinde invaliditas a rudibus illis patribus conciliaribus,
in scientia sacra et cognitione Traditionis parum versatis, potuit facile
extendi etiam ad ipsam ordinationem susceptam a Constantino et
consequenter ad ipsas ordinationes ab eo peractas.
” Liber pontificalis (cd Duchesne) I 468 sq. Cf. aliam versionem relatam a Rotherio
Veronensi, in ML 136. 480 sq.

A Chorepiscopis factae presbyterorum et diaconorum ordinationes,
saec. 9 in Galliis invalidae declaratae ac reiteratae sunt, testibus
Rabano Mauro et Nicolao I qui huiusmodi reordinationes reprobarunt;
eaque praxis sub forma decretalis consignata est in collectionibus
falsarum antiquorum Pontificum decretalium, tunc temporis exaratis.
Rabanus Maurus scribit: “Retulistis, qualiter quidam de occidentali­
bus episcopis senserunt de chorepiscoporum ordine, et quod quidam
illorum reordinarent illos, qui tempore antecessorum suorum a chor­
episcopis ordinati sunt, presbyteros atque diaconos” (Opusculum 2,
ML 110. 1195). Nicolaus I: “A chorepiscopis asseris multas esse in
regionibus vestris ordinationes presbyterorum et diaconorum effectas,
quos quidam episcoporum deponunt, quidam vero denuo consecrant.
Nos vero dicimus, nec innocentes oportere percelli, nec ullas debere
fieri reordinationes, vel iteratas consecrationes. Ad formam enim
Septuaginta chorepiscopi facti sunt, quos quis dubitet episcoporum
habere officia?” (Epist. 66, ad Rodulphum bituricensem, a. 864. ML
119. 884). In has reordinationes, abstrahendo a politica passione
quae episcopos Francos commovit contra crescentem influxum chor­
episcoporum, influere potuit dubium de vera indole episcopali istorum.
Cone. Suessioncnse a. 853, praesidente Hincmaro archiepiscopo
rhemensi, invalidas declaravit omnes (tredecim) ordinationes quas
praedecessor Ebo, depositus archiepiscopus ab eadem sede rhemensi.
fecerat durante anno suae restaurationis. Decretum sic sonat: “Et
sic quinta actione canonica et apostolica auctoritate inventum et
decretum est a sacratissima synodo, ut quidquid in ordinationibus
ecclesiasticis idem Ebbo post damnationem suam egerat, secundum
traditionem Apostolicae sedis, ut in gestis Pontificum39 legitur, praeter
sacrum baptisma, quod in nomine sanctae Trinitatis perfectum est,
irritum et vacuum habeatur: et ordinati ab eo, in quamcumque ter­
rarum partem profugi evagentur, vel vagati sunt, quia divinum iudicium effugere nullatenus possunt, Spiritus sancti iudicio ecclesiasticis
gradibus privati perpetuo habeantur” (Hardouin 5. 50).
Agitur, ut videtur, de vera invaliditatis declaratione; nam circa
abatem Hilduinum, qui, postquam fuerat ordinatus diaconus ab
Ebone, receperat presbyteratum ab alio legitino episcopo, concilium
etiam hanc alteram ordinationem irritam declaravit, ea ratione quia
Hilduinus “saltu, sine gradu diaconi ad sacerdotium prosilierat” (ibid.
51); praeterea Hincmarus, convocans patres ad novum Cone. Suessionense a. 866, scribit: “A vestra fraternitate necesse est provideri,
B Scilicet in Libro Pontificali. Hic fit allusio ad iterationem ordinationum Constantini,
decretam a conc. Romano a. 769.

ne hac, quod absit, occasione auctoritatem in sacris ordinibus minis­
trandi usurpent, qui aut penitus non acceperint, aut contra regulas
acceperint, vel quibus regulariter ministerium fuerit interdictum”
(Epist. 5, ML 126. 59). Ceterum, Nicolaus I decisionem prioris Con­
cilii reprobavit atque depositorum clericorum redintegrationem per
praefatum novum Concilium (a. 866), ab Hincmaro celebrandum,
imposuit, exprimens traditionalem doctrinam de independentia valons
ordinationis ab indignitate ministri: “Verumtamen qualiscumque
fuerit, vel quaecumque pertulerit Ebbo, a se ordinatis, qui nihil
praeter humilitatem et oboedientiam exhibuerunt, nullum prorsus in­
tulit offendiculum, quoniam et beatissimus Leo ad Mauros scribens,
ita de quodam Maximo praecipit dicens (Epist. 91): Maximum quo­
que, licet reprehensibiliter ordinatum, tamen si Donatista iam non
est, et a spiritu schismaticae pravitatis alienus est, ab episcopali,
quam quoquomodo adeptus est, non repellimus dignitate. Et Anastasius eiusdem apostolicae sedis presul, quod mali bona ministrando
sibi tantummodo noceant, nec ecclesiae sacramenta commaculent, ad
Anastasium principem scribens evidentissima ratione demonstrat”
(Epist. 107, ad episcopos Cone. Suessionensis, a. 866, ML 119. 1101;
cf. Epist. 108 ad ipsum Hincmarum, ibid. 1101-1111). Propterea ipse
Hincmarus errorem suum in secunda synodo emollivit, callide divertens
ad quaestionem de illiceitate ordinationum Ebonis. Saltet10 putat
Hincmarum cogitasse de quadam subtili distinctione, iuxta quam Papa
potest per suam dispensationem sanare irritas ordinationes.
Nicolaus I, Hadrianus II, et Cone. Constantino politanum IV a.
869 damnarunt tum ordinationem et electionem Photii (a. 857), qui,
ex laico intra sex dies omnes ordines suscipiens, ad patriarchatum
constantinopolitanum elevatus fuerat, vivente adhuc legitimo patri­
archa Ignatio, tum ordinationes a Photio peractas. Cone. Const, de­
claravit: “Photium . . . iusto decreto damnamus: promulgantes nun­
quam fuisse prius aut nunc esse episcopum, nec eos qui in aliquo
sacerdotali gradu ab eo consecrati vel promoti sunt manere in eo ad
quod provecti sunt” (Hardouin 5. 900). Quidam, ut Morinus et
Sbaralea. putant ibi agi de declaratione invalidae ordinationis. Alii, ut
Many et Saltet, longe rationabilius dicunt agi de declaratione illegi­
timae ordinationis. De facto Anastasius bibliothecarius, in suis notis
additis versioni Actorum Concilii, apponit explicativam vocem “legiti­
mum” ad nomen “episcopum” in praefato decreto. Inde etiam ex­
plicatur quomodo subinde loannes VIII a. 879 ordinationibus Photii
tam facile acquieverit, ut res pacifice componeret cum illo patri*°Op. cit. 135.

archatu, et quomodo e converso Formosus (f 896) ad priorum duorum
Pontificum severitatem redierit.

loannes VIII, qui a. 879 agnoverat ordinationes ipsius Photii, paulo
post, a. 880-881, excommunicato ac deposito Ansberto, sibi inviso
archiepiscopo Mediolanensi, invalidam declaravit ordinationem losephi
episcopi Vercellensis ab Ansberto factam, “nam [inquit] cum prae­
dictus Ansbertus dudum Mediolanensis archiepiscopus esset regulariter
excommunicatus, aliquam vel minimorum in Ecclesia Dei consecra­
tionem graduum facere nullo modo potuit; quia quod non habuit,
dare profecto nequivit” (Epist. 267, ad Vercellenses, ML 126. 888),
et subinde, absoluto Ansberto ab excommunicatione, huic rescripsit
ut iteraret consecrationem losephi eumque destinaret ad ecclesiam
Astensem, decernens cum Concilio Romano, “ut, eo in pristinum ordi­
nem reducto . . . , et sicut qui nihil ab ordinatore prius acceperit, in
episcopum crearetur. . . Ordinationem illius ratam haberi decernimus,
et omnium ora contra hoc quoquo modo mussitantia apostolica auctori­
tate obstruimus . . . , quia quod non ostenditur factum per imposi­
tionem manus illius [i.e. Ansberti], cui [lege: qui] tempore suae
legationis [lege: ligationis, pro excommunicatione], quod dare visus
est, ut ita dixerim, non habuit, ratio non sinit ut videatur iteratum”
(Epist. 310, ad ipsum Ansbertum, ibid. 920 sq.).
Hic habetur satis clarus ac theologice spinosus casus reordinationis,
ab ipso R. Pontifice scienter et auctoritative volitus; duo mirabilia
asserta clare proferuntur, nimirum invalidam esse ac ideo iterandam
ordinationem factam ab excommunicato ministro, quin inde proprie
iteratio sacramenti habeatur, cum prius revera collatum non fuerit.
Ad hoc observat Saltet: “C’est donc qu’il [i.e. Papa] s’attribuait,
sinon un pouvoir décisif, du moins un arbitrage singulièrement étendu
et autorisé sur les conditions de transmission du pouvoir d’ordre.”41
Ordinationes Formosi R.P. (891-896) invalidae declaratae sunt et
partim iteratae sub successore Sergio III (904-911). Defuncto For­
moso, Stephaniis VI, immediatus Formosi successor, sub influxu
principum Spoletanorum, celebravit notum concilium cadavericum,
in quo, ut narrat Auxilius a Formoso ordinatus, adductum Formosi
cadaver pontificalibus indumentis spoliatum ac laicis vestibus indu­
tum est atque, amputatis duobus dexterae digitis in signum exeerationis latarum benedictionum, in peregrinorum caemeterio repositum
ac subinde in Tiberim proiectum fuit.'2 In eodem concilio Stephanus
"Op. cit. 152.
° Cf. Auxilium, In defensionem sacrae ordinationis papae Formosi I, c. 10, cd. E.
Dummler, Auxilius und Vulgarius (Leipzig 1866) 71. Eandem dc Formosi ordinationibus

VI declaravit degradationem omnium qui a Formoso ordinati fuerant,
sed, testante praefato Auxilio, non praesumpsit eorum reordinationem
decernere. Subinde Theodorus II (897) et loannes IX (898-900) hos
omnes clericos in proprios ordines et gradus restituerunt. Tandem
Sergius III (904-911), qui fuerat antipapa sub loanne IX, factus
Pontifex, ordinatos a Formoso non solum iterum a suo ordine deposuit
sed iterato ordinari iussit si vellent in pristinum gradum reverti, ut
referunt duo coaevi testes, scilicet Auxilius (908-911) et Vulgarius
(ca 920) et duo paulo posteriores historiographi, nimirum Luitprandus
(960) et Sigebertus (saec. 11).43
In quorum testimoniis fundati, omnes fere eruditi concedunt hic
agi de veris reordinationibus. Casus ordinationum Formosi magnam
similitudinem habet cum casu ordinationum Constantini (a. 769),
nisi quod haec nova querela et disceptatio perduraverit per ultra
viginti annos (897-920), originem dans controversiali litteraturae
(Auxilii et Vulgarii) circa conditiones validae ordinationis.

loannes XII (955-964) cum Cone. Romano a. 964 invalidas ac
reiterabiles declaravit ordinationes Leonis VIII. loannes XII (no­
bilis romanus, vix sexdecim annos natus papa renuntiatus, aetate
viginti quinque annorum defunctus) depositus est ab imperatore
Ottone, qui ei substituit antipapam Leonem VIII (laicum, illico ad
omnes ordines promotum); sedem autem iterum potitus, coegit
Concilium ad S. Petrum, in quo irritas declaravit ordinationes interim
celebratas a Leone VIII, explicite appellans similem decisionem latam
sub Stephano III a Cone. Romano a. 769 contra ordinationes Con­
stantini: “Piissimus atque sanctissimus Papa dixit: “Quid sentitis
de eis qui ab eo ordinati sunt? Sanctum concilium respondit: Priven­
tur honore quam ab ipso acceperunt. Tunc idem benignissimus Papa
praecipit ingredi eos in concilium cum vestimentis, planetis, atque
quaestionem Xuxilius exponit in De ordinationibus a Formoso papa jactis (ML 129
1059-1074) et Infensor et defensor (ibid. 1073-1102).
” Auxilius, In defensionem. . . , p. 78: "Quosdam autem ex illis, tanquam si nihil
sacrae unctionis habuerint, novum imitati sacrilegium, iterum consecrare non timuerunt,
tamquam si prima in eis non consecratio sed magis exeeratio fuerit.” Cf. Infensor et
defensor, cc. 6 et 14, ML 129. 1082, 1087). Eugenius Vulgarius, Super causa et negotio
Formosi papae (opus apud Migne ipsi Auxilio false tributum), fuse defendit validitatem
ordinationum Formosi contra illius impugnantes, invocata augustiniana assimilationc
Ordinis cum Baptismo: "Quod si unum donum per eundem Spiritum Sanctum datum
nullatenus potest evacuari, quomodo dicis aliud simile donum posse pelli?. . . Quod si
baptismus non auferri potest, procul dubio nec sacerdotium. . . Unde apparet, quia
sicut baptizatus rebaptizari non potest, sic sacratus nullo modo resacrari potest” (ML
129. 1108). Luitprandus, Historia gestorum regum et imperatorum, 1. 1, n. 30: “Cunctosque quos ipse [Formosus! ordinaverat, gradu proprio depositos, iterum [Sergius]
ordinavit” (ML 136 804). Sigebertus. Chronica: “Omnes quos ille ordinavit, iniustc
exordinavit, et iniustius reordinavit” (ML 160. 176); tamen Luitprandus et Sigebertus
falso attribuunt Sergio celebrationem supradicti concilii cadaverici.

stolis, et unumquemque eorum in Chartula scribere fecit huiusmodi
verba: Pater meus nihil sibi habuit, nihil mihi dedit. Et sic eos exutos
privavit honore quem dederat eis ipse invasor et neophytus atque
curialis, et revocavit eos in pristinum gradum” (Hardouin 6. 634).
Hic agi de declaratione invaliditatis ordinationum, apparet prae­
cipue ex sequenti explicita appellatione ad acta Cone. Romani contra
Constantinum: “Eos vero quos ipse Leo neophitus et invasor sanctae
Catholicae et Apostolicae Romanae ecclesiae in quolibet ecclesiastico
ordine provexit, Apostolica atque canonica auctoritate et synodali
decreto in pristinum revocamus gradum: quia ordinator eorum nihil
sibi habuit, nihil illis dedit. Sicuti olim noster praedecessor piae
memoriae Papa Stephanus sententiam tulit de iis, qui ordinati fuerant
a Constantino quodam neophyto et invasore sanctae sedis Apostoli­
cae, et postmodum quosdam eorum sibi placabiles presbyteros aut
diaconos consecravit: statuens ut hi qui ab eo consecrati erant, num­
quam ad superiorem ordinem ascenderent, nec ad pontificatus culmen
promoverentur, ne talis impiae novitatis error in ecclesia pullularet”
(ibid. 635).
Tertia periodus: saec. XI-XIII.

Characteristica nota huius periodi est alia novaque plaga quae
successit in Ecclesia, praecipue inde a pontificatu Leonis IX (10481054), scilicet simonia inficiens ecclesiasticam hierarchiam atque
connaturaliter ac peculiariter attingens ipsam collationem ordinum;
quae plaga subinde, sub pontificatu Gregorii VII (1073-1085),
copulata est novo flagello schismatis, a lite de investituris provocati.
Hinc doctrina de invaliditate simoniacarum ac schismaticarum ordi­
nationum, et consequens praxis eas iterandi, pluribus timoratis con­
scientiis et sanae mentis doctoribus visa est necessarium quoddam
ecclesiasticae puritatis et unitatis remedium ac tutela. Cuius rei
gravitas ac momentum exinde apparet quod huiusmodi mentalitas
influxum habuit in quasdam ecclesiasticas ac pontificias decisiones et
in quasdam insignes scholas nascentis canonico-theologicae disciplinae.
Decisiones ecclesiasticae.
Leo IX (1048 1054), primus inter Pontifices qui adlaborarunt
ecclesiasticae reformationi in medio aevo, plures simoniacas ordina­
tiones iteravit, ut videtur constare ex sequenti testimonio coaevi Petri
Damian?4: “Id etiam nos non praeterit, quod nostrae memoriae nonus
“Ita illud interpretantur Many, Saltet, Amann. Kern vero Leonem absolvit a reordinatione. Ceterum ipse Saltet subinde in appendice sui operis (p. 4OS) partialiter corrigit
vel emollit suum indicium, scribens: “Toutefois c’est un agréable devoir pour moi de
dire que certains textes de Pierre Damien rendent cette interprétation douteuse.”

Leo papa plerosque Simoniacos et male promotos tanquam noviter
ordinavit [i.e. tanquam si in priori ordinatione nihil accepissent]”
(Actus Mediolani, ML 145. 93). Cui concordat aliud testimonium
coaevi Berengarii (Leoni tamen infensi): “Papa . . . cum fuisset a
quibusdam admonitus, quod faceret contra ecclesiasticas rationes,
reordinare episcopos et presbyteros in Vercellensi illo concilio, a regia
illa sua sede consurgens, omnes qui circumsedebant in medio positus
postulavit, dominum pro eo quod reordinaret ut sibi indulgeretur
orare; et id quidem recte, sed tamen quanta laboraret indigentia
pleni, quanta ageretur levitate, quam omni circumferretur vento
doctrinae, paucis post diebus excursis manifestissimum dedit: Romam
enim reductum obiurgatione adorti sunt hi quorum consilio reordinationes fecerat, cur Vercellis contradictoribus illis ad non reordinandum cessisset. In errorem rediit atque post ad voluntatem eorum,
qui Romae fecerunt, maxime Humbert!45 illius tui. reordinavit episco­
pum Redonensem Magnum nomine, episcopum Lemovicensem Iterium
cognomento Capreolum, abbatem quoque Rodonensem nomine Phe­
neum, quos pro eo nominatim inserui, quia noti mihi erant et mecum
de eo, quod Romae gestum fuit ipsi egerant, ne quis me putet de
opinione, non de rei veritate scripsisse.”1”
Leo IX videtur inconstanter se gessisse sub alterno influxu eorum
qui, ut Petrus Damianus, adversabantur reordinationi, et eorum qui,
ut Cardinalis Humbertus in ipsa romana curia, reordinationes urge­
bant. Videtur Papa duplicem praxim secutus esse: ut nempe illi qui
pretio ordinati fuerant, reordinarentur, illi vero qui sine pretio sed
tamen scienter a simoniacis ordines acceperant, post poenitentiam
quadraginta dierum ad exercitium suscepti ordinis admitterentur:
in qua altera praxi secutus est decretum praedecessoris sui Clementis
II (1046-1047), ut testatur Petrus Damianus.17

Cone. Gerundcnse in Hispania a. 1078, praeside Amato Gregorii
VII legato, declaravit invaliditatem et reiterationem ordinationum
simoniacarum: “Item statuerunt, ut si quae Ecclesiae per pecuniam
essent consecratae, vel a simoniaco, a legitimo canonice consecrentur
episcopo. Si qui etiam clerici pecuniam praebendo, vel a simoniaco
sunt ordinati, eodem modo a catholico ordinentur episcopo. Non enim
in his fit reiteratio, sed ipsa consecratio, quoniam nihil praecesserat,
quod ratum haberi queat” (Mansi 20. 519 sq.).
° Scilicet Cardinalis Humberti, fautoris praxis iterandi simoniacas ordinationes et in
controversia eucharistica praecipui adversarii Berengarii.
"De sacra corna adversus Lanfrancum (cd. W. H. Bcchenkamp, Hagac Comitis
1941) 11.
"Liber qui dicitur gratissimus, c. 35. ifL 145. 150.

Urbanus II (1088-1099), agens de reconciliandis ordinatis ab
excommunicatis, iussit iterari integrum ritum ordinationis, excepta
tamen unctione: “Discretioni nostrae videtur, quatenus secundum
praecepti nostri tenorem, quando secundum Ecclesiae vestrae morem
sacros daturus quibuslibet alios ordines, benedicere coeperis, eos quos
tua duxerit solertia reconciliandos, inter benedicendum et manus im­
ponendum facias interesse, quibus caetera omnia consecrationis in­
strumenta praeter unctionis [lege: unctionem] explebis, et sic ad
sancta mysteria reconciliabis” (Epist. ad Anselmum archiep. mediolanensem, circa a. 1090, relata ab Ivone Carnotensi, Decretum p. 6,
c. 407, ML 161. 532).
Ad intelligentiam huius singularis decisionis, notandum est quod
in alia epistola idem Pontifex distinguit inter formam sacramenti et
effectum seu virtutem sacramenti, et docet schismaticos et haereticos
accipere formam sed non virtutem sacramenti ac ideo cum redeunt
ad unitatem, eis hanc virtutem per manuum impositionem conferre
oportere: “Ceterum schismaticorum et haereticorum sacramenta,
quoniam extra Ecclesiam sunt iuxta sanctorum Patrum traditiones,
scilicet Pelagii, Gregorii, Cypriani. Augustini, Hieronymi, formam
quidem sacramentorum, non autem virtutis effectum habere profite­
mur, nisi cum ipsi, vel eorum sacramentis initiati, per manus imposi­
tionem ad catholicam redierint unitatem” (Epist. 273, ad Lucium
praepositum S. luventii Papiae, circa a. 1089, ML 151. 532).
Ex hisce copulatis textibus, haec videtur esse Urbani sententia:
forma sive essentia ordinationis est unctio;4* cum igitur excommuni­
cat! accipiant formam ordinationis, unctio non est in eis iteranda,
sed tantum impositio manuum (una cum aliis caeremoniis), ut per
hanc possint accipere virtutem sacramenti (i.e. non solam gratiam
sed etiam potestatem seu totum effectum sacramenti), vel, si placet,
ut possit in eis compleri sacramentum. Unde Urbanus non cogitat
de invaliditate simpliciter dicta ordinationis schismaticorum ac ideo
de simplici ac totali eius iteratione, sed, ad summum, de partiali
invaliditate (quoad effectum) ac iteratione.40 Obiective autem lo­
quendo, hic agitur de vera iteratione, si supponitur, iuxta communem
ac probabilissimam sententiam theologorum, essentiam ordinationis
non fuisse, etiam eo tempore, unctionem; attamen, cum ea sententia
non sit undequaeque certa, eo quod non certe probetur Ecclesiam
non posse materiam sacramenti mutare, praefatus textus Urbani
nequit afferri ut certus casus iteratae validae ordinationis.
‘’Similis sententia exprimitur, utut ambigue, a quibusdam aliis scriptoribus saec.
12-13, ut ostensum est in art. 8 (tom. 2, pp. 768-770).
"Peculiarem hanc doctrinam involutam in variis Urbani decisionibus fuse exponit
Saltet, op. cit. 218-244, praecipue 233-235; cf. 293 sq.

Idem Urbanus iterandas declaravit duas ordinationes ad diacona­
tum, scilicet Popponis (ordinati ab Egelberto, schismatico episcopo
trevirensi) antequam eum elevaret ad episcopatum metensem, et
Daiberti (ordinati a Wezelone, pariter episcopo schismatico), quem
subinde constituit episcopum pisanum. Quoad priorem: “Illud sane
omni modo requirendum est utrum per manum Trevirensis illius
dicti archiepisc. simoniace fuerit in diaconem ordinatus. Quidquid
enim ab eo extraordinarie indigneque suscepit, nos sancti Spiritus
iudicio irritum esse censemus, ut eosdem ordines ab aliquo sortiatur
episcopo catholico praesenti auctoritate praecipimus. Talis enim
ordinator, cum nihil habuerit, dare nihil potuit” (Epist. 47. ad eccle­
siam metensem. circa a. 1091, ML 151. 327). Quoad alterum: “Daibertum a Nezelone, licet simoniaco non simoniace eiusdem confes­
sione comperimus in diaconum ordinatum, et beati Innocentii papae
sententia constat declaratum, quod Nezelon haereticus, quem constat
ab haereticis ordinatum, quia nihil habuit, dare nil potuit ei cui manus
imposuit. Nos ergo tanti pontificis auctoritate firmati, et Damasi
papae testimonio roborati, qui ait reiterari oportere quod male actum
est, Dailbertum ab haereticis corpore et spiritu digressum, atque
utilitati Ecclesiae pro viribus insudantem ex integro, necessitate
Ecclesiae ingruente, diaconum constituimus, eo quod non reitera­
tionem aestimari censemus, sed tantum integram diaconii dationem,
quandoquidem, ut praediximus, qui nihil habuit, nil dare potuit”
(Epist. ad episcopum pistoriensem et ad abbatem Vallumbrosianum,
circa a. 1088, cit. ab Ivone Carnotensi. Panoplia, 1. 3, c. 81, ML 161.
1148. Citatur etiam in Collectione Britannica et in Decreto Gratiani,
a quo alii dependent; nec proinde de illius authenticitate dubitari
queit).
In utroque casu videtur haberi reiteratio integrae ordinationis diaconalis. Concordantia autem harum duarum decisionum cum prima,
ab eodem Urbano lata, videtur reponenda in generali principio, clarius
proposito a Gratiano {Decretum, causa 1, q. 7, c. 23) saeculo se­
quenti, quod scilicet solae ordinationes quae important ritum unc­
tionis non sunt iterandae, ceterae vero iterari debent, quatenus, etsi
contulerint formam sacramenti, non tamen contulerint virtutem sacra­
menti, ad cuius proinde collationem et ad ipsius sacramenti perfec­
tionem, varii ritus, quibus perficitur sacramentum, et nominatim
manuum impositio, repeti debent.50

Sub eodem Urbano II Cone. Placentinum a. 1095 ordinationes
schismaticorum et simoniacorum “omnino irritas” declaravit (cf. Har" Cf. Saltet, op. cit., 235 ct 243.

dottin 6. 1714 sq.). Quidam, ut Morinus, Sbaralea et Many, putant
hic agi de declaratione verae et absolutae in validitatis; alii, ut Saltet,
Amann et Kern, de declaratione solius practicae seu canonicae nullitatis,51 qua adimitur praefatis ordinatis omnis spes completionis
formae sacramenti per impositionem manuum conferentem virtutem
sacramenti, iuxta supradictam doctrinam Urbani II.52

Sententiae canonistarum et theologorum.
Certum est in hac periodo, seu per duo fere saecula, perseverasse
apud plures canonistas et theologos negationem vel dubium de vali­
ditate ordinationis factae ab indigno ministro vel potius a ministro
uno vel alio modo (haeresi, simonia, schismate, excommunicatione,
degradatione) ab Ecclesia praeciso, ac proinde de dependentia valoris
ordinationis ab unione ministri cum Ecclesia; in hoc restricto sensu,
scilicet solius ordinationis (non vero Baptismi) et solius indignitatis
provenientis a separatione ab Ecclesia, geminum Cypriani principium
“Extra Ecclesiam nulla salus” et “Nemo dat quod non habet” iterum
ac instanter invocatum est. Numquam certe defuerunt qui rectam
doctrinam iampridem ab Augustino firmatam, iterum ac increscenti
numero inculcaverint, ita ut ea fere definitive praevaluerit iam in
priori parte saec. 13; attamen, tum munero tum auctoritate maior
doctorum pars contrariae doctrinae accessit aut favorem contulit, ut
patet ex duobus ipsis praecipuis magistris Gratiano et Lombardo,
quorum prior eidem favet53 alter vero, relatis discrepantibus doc­
torum opinionibus, rem decidere non audet.54 Ceterum, etiam quod
attinet ipsam negantem doctrinam, totum negotium reduci potest ad
gradualem determinationem et epurationem communis ac catholicae
doctrinae, contentae in duobus principiis ab omnibus admissis, quod
scilicet ordinatio est opus Dei, influens ex opere operato, et quod
ipsa, sicut cetera sacramenta, non excluso Baptismo, est etiam bonum
Ecclesiae, ab Ecclesia ministrandum et ab Ecclesia in suo exercitio
regulandum. Huiusmodi epuratio apparet in ipsa triplici emollita
"Inde concludit Kent etiam praefatarum diaconorum ordinationum irritationem per
eundem Urbanum II, alio modo ac de declaratione invaliditatis, explicandam esse.
° Saltet, op. cit. 328-330, citat duos casus reordinationis attributos Lucio III (11811185) et Urbano III (1185-1187), sed prior fundatur in solo transeunti nec firmo
testimonio Uguccionis (.Summa Decreti, c. 9, q. 1: “Lucius, ut audivi, fecit reordinari
ordinatos. . .’’), alter in solo testimonio Bernardi papiensis (Summa Decretalium :
"Quem postea Dominus Urbanus de novo ordinari concessit. . .”), unius ex fautoribus
reordinationis de schola bononiensi.
u Decretum, pars 2, causa 1, q. 1, dictum Gratiani post cap. 97, ML 187. 525 sq.
"Sent., 1. 4, dist. 25, c. 1: “Solet quaeri, si haeretici ab Ecclesia praecisi et damnati
possint tradere sacros ordines, et si ab eis ordinati, redeuntes ad Ecclesiae unitatem,
debeant reordinari. Hanc quaestionem perplexam ac pene insolubilem faciunt doctorum
verba, qui plurimum dissentire videntur.” Subinde recitat quatuor opiniones (cf etiam
S Thomam, Suppi., q. 38, a. 2).

gradatione, quam sententia de invaliditate ordinationum ab indignis
ministris collatarum deque earum iterabilitate, progressive assumpsit,
donec mature ac totaliter extincta fuerit.
Primitus enim, praecisio ministri ab Ecclesia (per haeresim, simoniam aut schisma) considerata est simpliciter et absque distinctione
et eodem simplici modo asserta est invaliditas et iterabilitas ordina­
tionis ab huiusmodi ministro peractae. Ita praecipue docuit Cardinalis
Humbertus in suo opere Adversus simoniacos™ qui, ut dictum est
supra (p. 348), influxum habuit in reordinationes factas a Leone IX.
Eius opinio vix differre videtur a sententia Cypriani aliorumque
antiquorum rebaptizantium. Ut rem facilius evincat, assimilât simoniam haeresi: “Venialior est error [Simonis] Magi, qui tantum aesti­
mavit vel cogitavit donum Dei pecunia posse possideri, quam istorum
qui credunt et confidunt, insuper et dicunt se illud nihil ominus
pecunia accepisse, possidere et cuilibet dare. . . Si autem credunt,
manifeste haeretici sunt, peiores illo, qui hoc prius aestimavit vel
cogitavit tantum.”58 Eo ipso quod fit simoniacus, seu accipit pecu­
niam pro ordinatione, episcopus evadit iners quoddam simulacrum
(statunculus) sicut ipsa statua quam, mediante avaritia idolorum
serva, adorat, seu amittit usum potestatis nec quidquam conferre
potest: “Symoniaci ergo sacerdotes, instar simulacrorum, nonnisi
inane nomen catholicorum sacerdotum et exterioris cultus eorum
similitudines usurpantes, quia mediatrice avaritia, quae est idolorum
servitus, auro et argento facti sunt, quasi simulacra aurea vel argentea
ab idolatria acceperunt. Quorum quia omnia sunt fucata, patet pro­
fecto, quod minimi aestimanda sint, quae apud eos dicuntur sacra­
menta. Unde et episcopus talium factor, etiamsi pridem computa­
batur catholicus, accedente sibi pretio, fit et ipse statunculus . . . ,
secundum quod Psalmista imprecatur. ‘Similes illis fiant qui faciunt
ea, et omnes qui confidunt in eis’. . . Et quia quod unusquisque colit
hoc fit, simulacrum fit qui simulacrum colit.”57 Sacramenta ab haere­
ticis, ac ideo a simoniacis, administrata nihil sunt: haeretici dant
formam non autem virtutem sacramenti58 (i.e. merum externum
“Edito in collectione Libelli de lite Imperatorum et Pontificum (“Monumenta Ger­
maniae historica”), tom. 1. Hannoverae 1891. Extat etiam in ML 143. 1007-1212. Hunc
libellum Humbertus scripsit contra opus Pf.tri Damiani, Librum qui dicitur gratissi­
mus, vel contra alium libellum ab eo intime dependentem. Cf. J. P. Whitney, “Peter
Damiani und Humbert,” Cambridge historical journal I (1925) 225-248.
“ Libelli . . . 105, 109.
"Ibid. 125 sq.
■■
“ Haec expressio, quae subinde fortunam habuit, derivatur a verbis Leonis M.: “Hi
qui baptismum ab haereticis acceperunt, cum baptizati antea non fuissent, sola Sancti
Spiritus invocatione, per impositionem manuum, confirmandi sunt, quia formam tantum
baptismi sine sanctificationis virtute sumpserunt” (Epist. 159. 7).

ritum, non ipsum validum sacramentum); nunc quidem Baptismus
haereticorum de facto repeti non potest, ob dispensationem Ecclesiae
quae virtutem sacramenti supplet per reconciliativam impositionem
manuum, sed nulla huiusmodi dispensatio potest validare ordina­
tionem, quae proinde ut simpliciter nulla ac repetenda consideranda
est. Inepte autem huiusmodi repetitio tamquam reordinatio a quibus­
dam improbatur, cum sit revera unica ac prima datio: “Identidem
sentiendum et de ordinationibus sive, ut obtrectatores contendunt,
de reordinationibus. ... Si autem catholicus post haereticum, recta
et una habetur haec ordinatio, et ideo non reordinatio sed unica
purgatio.”50
Eadem est doctrina Cardinalis Deusdedit in suo Libello contra
invasores et simoniacos,™ qui successit Cardinali Humberto in curia
romana et fortasse influxum habuit in supradictas decisiones tum
Conc. Gerundensis per pontificium legatum Amatum, tum Urbani II
(pp. 348-350). Inter alia ait reordinationes non reprobari ab ullo
Traditionis textu atque potuisse dependere ab Ecclesia utrum aliqua
ordinatio esset acceptanda an reicienda.
Subinde jacta est quaedam distinctio in praejata praecisione sive
separatione ab Ecclesia, seu inter ministros qui fuerant rite ordinati
in Ecclesia ante suam separationem (i.e. antequam fierent haeretici,
vel simoniaci, vel schismatici, vel excommunicati) et eos qui ordinati
sunt tempore suae separationis. Priores nempe valide ordinant, sed
veluti incomplete, quatenus dant Ordinem, sed non exercitium Ordinis
seu potestatem illum aliis transmittendi sive ordinandi;'1 alii vero
(seu qui a prioribus sunt ordinati), cum solum ordinem sine potestate
transmittendi acceperint, invalide ordinant. Unde ordinationes a
prioribus factae, sunt tantum perficiendae seu complendae per aliquem
ritum reconciliativum quo confertur licentia seu potentia transmit­
tendi; ordinationes vero factae ab aliis sunt simpliciter iterandae.
Hanc sententiam, originatam in schola iuristica bononiensi ex falsa
interpretatione doctrinae Urbani IIe2 primus suggessit Gratianus,*
w Op. cit. 113.
“Edito in eadem collectione Libelli ... [de qua supra, p. 352]. torn. 2 (Hannoverae 1892), pp. 300-365. Adest partialiter etiam in ML 149. 455-476 (ci. 470-476)
sub falsa attributione, seu tanquam liber secundus operis Contra Guibertum antipapam
Anselmi Lucensis. Deusdedit suum libellum scripsit ante Conc. Placentinum a. 1095
(cf. supra, p. 350), ad refutandam contrariam opinionem Petri Damiani, expressam
in Libro qui dicitur gratissimus (ML 145. 99-156).
“ Hoc alii aliter exprimunt, distinguentes formam sacramenti ct virtutem sacramenti,
vel sacramentum et officium sacramenti, vel potestatem et exeeutionem potestatis
(Gratianus), vel Ordinem ct licentiam ordinandi (Rolandus), vel veritatem sacramenti
ct officii exeeutionem aut virtutem sacramenti (Rufinus), vel Ordinem ct Ordinis
exeeutionem (Bernardus Papicnsis).
“Cf. supra, p. 349. Iuxta Saltet, op. cit. (supra, in p. 337), 231 sq., 293 sq.,

illius scholae praecursor, decisive assumpsit Rolandus Bandinelli
(subinde Alexander III, 1159-1181), eiusdem scholae fundator,
clarius expresserunt Rufinus et loanncs Faventinus, praecipui illius
scholae doctores. Subinde, impugnata ab eiusdem scholae magistris,
scilicet Omnebene, Gandulpho et Huguccione, paulatim declinare
coepit donec in saeculo sequenti, opera praesertim Raimundi de
Penafort, totaliter extincta est.03
Rufinus igitur scribit: “Sed sciendum quod . . . ordinatio habetur
irrita [dupliciter] : quoad sacramenti veritatem, quantum ad officii
executionem. . . Et quidem quantum ad veritatem sacramenti illa est
quae fit praeter formam ecclesiae vel a non habentibus potestatem;
irrita quantum ad officii executionem: ut illa, quae non fit a suo epis­
copo.”04 “Qui . . . apud haereticos ordinati sunt, si ab illis haereticis
sunt ordinati qui ultimam manus impositionem [i.e. episcopatum]
apud ecclesiam receperant, vere quidem sacramentum ordinis susce­
perunt, sed executionem ordinis, vel virtutem sacramenti non acce­
perunt, quia neutrum in ordinatore erat; nam utrumque [i.e. execu­
tionem ordinis et virtutem sacramenti] ordinator perdiderat, cum ab
ecclesia recesserat: sacramentum ordinis quod adhuc retinuerat,
ordinando dare potuerat. Ideoque si huiusmodi ordinatus ad ecclesiam
catholicam redierit, et eius persona ecclesia indiguerit, non reitera­
buntur in eo ordines sed per benedictionem sacerdotis et invocationem
S.-S. confirmabuntur. . . Si autem ab illis haereticis ordinati sunt
qui ultimam manus impositionem in ecclesia non susceperunt, cum
ad ecclesiam reversi fuerint, si necessitas vel utilitas interpellaverit
ut fungantur ordinibus, in ecclesia iterum ordinabuntur ex novo,
quia a suis ordinatoribus non solum executionem ordinum vel vir­
tutem sacramenti, sed etiam nec ipsum sacramentum receperunt. Et
hoc est infra q. ult. cap. Daibertum.”05
Urbanus prius docuit ministros praecisos, qui fuerant ordinati in Ecclesia, conferre
simpliciter ac complete ordinationem, non secus ac ministri catholici, eos vero qui
ordinantur extra Ecclesiam, ordinationem conferre incomplete tantum; quam distinc­
tionem aliter praefati doctores interpretati sunt. Subinde vero Urbanus acquiparavit
omnes ministros haereticos, tam intra quam extra Ecclesiam ordinatos, docens omnes
conferre ordinationem valide sed incomplete.
” Iam in quadam Summa Decreti, exarata in schola ipsa bononiensi circa finem saec.
12, legitur: “Nota ergo quod ita tenet hodie Ecclesia quod ordinatus ab haeretico
sive excommunicato recipit ordinem. . . Et recessit fere ab omnium opinione sententia
Faventini. . . Ratio est quia effectus dicitur caracter ordinis qui anime imprimitur,
unde non potest per inhibitionem alicui auferri, unde etiam depositus si confidat,
confectum est” (apud Saltet, ibid. 337). Nihilominus ea sententia novam, utut brexem.
reviviscentiam habuit post duo fere saecula, tempore magni schismatis occidentalis (cf
ibid. 361-36S).
M Apud H. Singer, Die "Summa Decretorum" des Magister Rufinus (Paderborn 1902)
161.
“Ibid. 20S.

Ultimo invocata est altera distinctio inter ministrum exauctoratum,
sive degradatum per directam Ecclesiae sententiam, et ministrum non
exauctoratum, quamvis haereticum aut schismaticum: primus scilicet
invalide ordinat, alter vero valide. Etiam apud fautores praecedentis
sententiae quandoque sermo est de Ecclesiae degradatione, sed tamen
ipsi supponunt huiusmodi degradationem seu privationem potestatis
ordinandi haberi ipso facto quod quis fit haereticus vel schismaticus,
dum in hac nova opinione est quaestio de directo actu Ecclesiae, seu
formali sententia degradationis.
Huiusmodi dependentiam valoris ordinationis a voluntate sive iurisdictione Ecclesiae, quae fuit ultimum effugium opinionis de invaliditate haereticarum et schismaticarum ordinationum, antequam sup­
primeretur per sanam doctrinam theologorum saec. 13, primus, ut
videtur, docuit Stephaniis Tornacensis in sua Summa Decreti (inter
1160 et 1170), scribens: “Qui ordinantur ab his quos non tolerat
Ecclesia, aut ordinantur ab excommunicatis et non exauctoratis, aut
exauctoratis et excommunicatis. Qui ab excommunicatis et non
exauctoratis [ordinantur, valide ordinantur]. . . Qui ordinantur ab
excommunicatis et exauctoratis . . . reordinentur, quoniam . . . nihil
in priori ordine susceperunt. . . Nota, neque exauctoratis, neque non
ordinatis, neque extra formam ecclesiae ordinatis ordinationem ali­
quam esse, aliquidve dignitatis vel gratiae conferre.”'3* Eandem
opinionem subinde secuti sunt pauci doctores gallici inter finem saec.
12 et initium saec. 13, scilicet anonyma quaedam Glossa super Decre­
tum, Summa Decreti Lipsiensis, Gerardus Pucella (circa a. 11S3) et
in saec. 13 Guilelmus Alverniensis, qui immo eousque influxum de­
gradationis exaggerarunt, ut docuerint per eam posse Ordinem non
solum ligari sed etiam totaliter extingui, quo quidem negatur ipsa
validi sacramenti initerabilitas a ceteris omnibus theologis admissa,
ut notatum est supra (p. 326 sq.), ubi illorum doctorum verba
retulimus.
Eandem Tornacensis sententiam sub alia ratione exaggeravit medio
saec. 13 Sinibaldus de Flisco (Innocentius IV 1243-1254) in suo
Apparatu in quinque libros decretalium (exarato a. 1245) qui magna
inter mediaevales canonistas auctoritate gavisus est, docens Papam
posse sua prohibitione sive impedimento invalidare collationem cuius­
libet sacramenti, incluso Baptismo, sicut apponit dirimentia impedi­
menta Matrimonio; id cetcroquin ipse docet, sequens aliorum, quos
non nominat, sententiam: “Alii dicunt quod si Papa prohibet epis­
copum chrismare, quod postea chrismando non confert characterem.**
**J. F. Schulte, Dic Sumina des Stephaniis Tornacensis iiber das Decretum Gratiani
(Giessen 1891) 122 sq.

Licet enim Papa non possit tollere sacramentum confirmationis, potest
tamen circa illud, ut in forma et in personis et in diebus a quibus et
in quibus conferri debeat, suas constitutiones facere. . . Et si potest
circa personas conferentes aliquid statuere, ergo certae personae vel
etiam episcopo potest potestatem auferre chrismandi. Idem dicunt de
baptismo. . . Et quidem satis bene videntur dicere in eo quod dicunt
quod possunt facere constitutiones Summi Pontifices super prae­
missis, et, eis factis, si constituatur quod non valeant sacramenta a
talibus collata, non valebunt. Idem bene fatemur quod possunt epis­
copos prohibere a chrismando, vel sacerdotes a baptizando. . . Idem
facit Ecclesia in matrimonio et in aliis sacramentis.”67 Ceterum etiam
in futuris saeculis eadem opinio semel et iterum, sub una vel altera
mitigatione, reapparuit in theologia, nec adhuc extincta dici potest
quin pauci moderni, nominatim Mbrsdorj et Baisi (cf. in art. 5, tom.
2, pp. 262-264), doceant valorem ordinationis (imo, iuxta Baisi,
omnium sacramentorum praeter Baptismi et Eucharistiae) dependere
a iurisdictione Ecclesiae, et idem Baisi exinde conatur solvere ipsum
praesens problema de antiquis reordinationibus, ut infra dicetur.

Ex longo hoc excursu de historia reordinationum, manifeste patet
id quod supra (p. 332) affirmavimus, scilicet Traditionem constanter
ac firmiter docuisse et in praxim deduxisse principium de absoluta
initerabilitate validae ordinationis (quod enim vix quatuor auctores
in tardiori medio aevo docuerint degradationem posse totaliter extingucre effectum ordinationis, ex quo sequeretur sacramenti iterabilitas, potest ut aliquid omnino peculiare ac peregrinum praetermitti)
ct omnes casus, etiam verae ac obiectivae reordinationis, processisse
ex declarata persuasione de invaliditate prioris ordinationis, ratione
alicuius indignitatis ministri, nominatim haeresis, schismatis et simoniae. Unde unica ac vera obicctio, quae ex illis factis deduci potest,
respicit aliam doctrinam catholicam de independentia valoris sacra­
menti a subiectiva dignitate ministri, de qua sufficienter egimus in
tractatu Dc sacramentis in genere 470-495. Ceterum, ad comple­
mentum ibidem discussorum, haec notanda sunt circa illud vere
spinosum reordinationum problema, quod omnem generalem et adae­
quatam solutionem effugere videtur.
Primo scilicet, discernere oportet certa ab incertis. Quamvis autem
quidam theologi vel eruditi voluerint facili modo problema ipsum re­
movere, dicendo in factis supra enarratis non agi de reordinatione sed
° In quinque libros decretalium apparatus, 1. 1, c. Quanto. De consuetudine (Lugduni
1578) 22 r.

de aliquo ritu merae reconciliationis,''” negari non potest in pluribus
illorum agi de vera reordinatione seu de ipso ritu ordinationis, posito
cum intentione vere ordinandi eos qui ob aliquam ministri indigni­
tatem habebantur tanquam non ordinati. Id patet ex ipsa hac de­
clarata ratione.
Secundo, distinguere oportet inter decisiones particularium epis­
coporum aut conciliorum et decisiones SS. Pontificum aut oecumenicorum conciliorum; nam priores potuerunt deficere, ut maxime patet
de decisione Conc. Suessionensis a. 853 (supra, p. 343), quae ab ipso
Nicolao I explicite reprobata est, ut interim praetereamus antiquam
praxim Cypriani aliorumque rebaptizantium et Donatistarum reordinantium, quam Traditio constanter reprobavit.
Tertio, quaedam decisiones potuerunt procedere ex suspicione de­
fectus formae vel intentionis, non vero ultimo ac formaliter ex ipsa
generali ratione indignitatis ministri (cf. dicta in pp. 334, 338 sq.).
Id certe asserendum est de decisione Conc. Xicaeni circa rebaptismum
et reordinationem Paulianistarum, qui errabant in fide Trinitatis ac
proinde suspicionem ingerebant de ipsa vera baptismali forma aut
intentione. Id quidem difficilius concipitur cum agitur de ipsa sola
ordinatione, sed tamen, ex una parte non repugnat ut haeresis in­
quinet formam et intentionem ipsius ordinationis, ut patet de ordi­
nationibus anglicanis quae, iuxta declarationem Leonis XIII. carent
requisita intentione faciendi quod facit Ecclesia ex hoc ipso quod
non credant per ordinationem conferri verum ac sacrificale sacer­
dotium, et ex alia parte quidam ex antiquis reordinatoribus idipsum
putare potuerunt de quibusdam insignibus haereticis, schismaticis et
simoniacis, ut de usurpatore Constantino et antipapa Leone λ'ΙΙΙ in­
vadentibus ac corrumpentibus dignitatem sacrae hierarchiae in suo
altissimo gradu (pp. 341, 346) aut de medievalibus simoniacis qui
ordinationem in mercaturam convertebant, ac si nihil crederent de
eius divina dignitate (de facto Cardinales Humbertus et Deusdedit
conabantur ostendere simoniam esse veram haeresim). Quae quidem
aestimatio, quamvis in pluribus erronea, saltem ostenderet invaliditatem ordinationis iuxta mentem illorum non necessario fuisse pendu­
lam ab ipsa indignitate ministri qua tali, sed fortasse ab haeretica
labe, quatenus potest inquinare ipsam formam et intentionem sacra­
menti. Unde hic ageretur non de errore circa independentiam valons
sacramenti a dignitate ministri sed de severiori, et in multis casibus
"Ita, ut dictum est supra (p. 342), Baronius, Natalis Alexander, Jucnin. Vitasse.
Jungmann ct Kcrn, solvunt unum ex insignioribus casibus reordinationum. qui occurrit
in causa Constantini Papae.

excessiva ac falsa, appretiatione de existentia ipsius formae et in­
tentionis, sine quibus nemo dubitat sacramentum invalidum esse.
Quarto, quidquid sit de vera intentione reordinatorum in certioribus
qui adduci possunt casibus, eorum numerus nequit sufficienter inficere
communem ac constantem sensum Traditionis declarantis independentiam valoris sacramenti a dignitate ministri, etiam quoad eam dupli­
cem difficilioremque periodum (saec. 7-10, saec. 11-12), in qua
frequentius ac certius verae ac obiectivae reordinationes occurrerunt?'
Nam numquam defuit sana oppositio ac reclamatio contra reordina­
tiones. Ita ordinationes Formosi, quas iterare attentavit Sergius III,
approbarunt Theodorus II et loannes IX et pugnaciter defenderunt
duo ecclesiastici scriptores Auxilius et Vulgarius, quibus posterius
consensit Luitprandus; decisio Cone. Suessionensis sub Hincmaro
reprobata est a Nicolao I, qui pariter reprobavit iterationem ordi­
nationum a chorepiscopis collatarum; doctrina Cardinalium Humbert!
et Deusdedit, quae non modicum influxum habuit in decisiones Leonis
IX et Urbani II, acriter impugnata est a Petro Damiano;70 decisiones
ipsae Leonis IX et Urbani II satis ambiguae sunt, imo Urbani doc­
trina potius in favorem non reiteradae ordinationis adduci debet;
Cone. Guastallense a. 1106 sub Paschali II approbavit validitatem
omnium ordinationum in AHemannia sub schismate celebratarum;71
doctrina scholae bononiensis, quae praecipue reordinationes defendebat
saec. 12, a pluribus eiusdem scholae magistris mature deserta est donec
connatural! morte interierit, progrediente scientia theologica de sacra­
mentali charactere, in altera parte eiusdem saeculi.
Quinto, ac praecipue, in decisionibus de reordinationibus latis a
quibusdam RR. Pontificibus (sex certiores72 numerari possunt omnes'’Exaggerat Baisi cum scribit: “Affirmare possumus a saec. viii ad saec. xii mentem
praevalentem Ecclesiae fuisse de nullitate ordinationum collatarum ab episcopis haere­
ticis, saltem si hi episcopi sua vice ordinati fuerant ab haeretico quodam” (Institutionis
theologicae scholasticae IV [Milano 1949] 621).
’’Fatendum est Petrum Damianum in suo Libro qui dicitur gratissimus ita loqui ut
videatur exigere fidem in ministro ad validam ordinationem: “Si recta fides assit,
videlicet ut in Patrem et Filium et Spiritum sanctum recte credatur, indigni etiam cuius­
libet sacerdotis consecratio indifferenter impletur.” Ac ita eum intelligit et inconsequen­
tiae arguit Saltet, op. cit. (supra, in p. 337) 190 sq. Attamen potest etiam intelligi in
eo sensu, quem etiam ad antiqua documenta supra applicavimus, quod defectus fidei
potest generare defectum ipsius intentionis ac ideo ingerit suspicionem quod desit
intentio (cf. dicta in pp. 334, 338, 357).
” “Patrum ergo nostrorum exemplis et scripturis instructi, qui diversis temporibus
Novatianos, Donatistas, et alios haereticos in suis ordinibus susceperunt, praefati regni
episcopos in schismate ordinatos, nisi aut invasores, aut simoniaci, aut criminosi com­
probentur, in officio episcopali suscipimus. Idipsum de clericis cuiuscumque ordinis
constituimus, quos vita scientiaque commendat” (Hardtiin 6. 1883).
” Dicimus “certiores,” attenta communiori interpretatione eruditorum. Nam de facto
nulla est decisio, praeter eam quae respicit ordinationes Formosi, de qua omnes eruditi
consentiant certo agi de reordinatione nec de aliquo mero ritu rcconcilationis sive
redintegrationis. Unde exaggerat C Baisi cum scribit: “Ci si presentano molti fatti

que saec. 7 posteriores : Stephani III in causa Constantini, loannis
VIII in causa losephi Vercellensis, Sergii III in causa Formosi, loan­
nis XII in causa Leonis VII, Leonis IX in causa simoniacorum, Urbani
II in causa duorum diaconorum Popponis et Diaberti), dogma infallibilitatis R. Pontificis non inficitur nec implicatur. Nam inprimis, non
agitur de decisionibus doctrinalibus sed practicis: in nullo enim docu­
mento profertur directe ipsa doctrina de dependentia valoris ordina­
tionis a dignitate ministri, sed mere declaratur nullitas et iterabilitas
quarumdam particularium ordinationum. Praeterea, ipsa ratio doc­
trinalis, quae ad iustificandam practicam decisionem quandoque in­
vocatur, scilicet principium “Qui non habet, dare non potest” (cf.
loannem VIII, loannem XII et Urbanum II), nonnisi transeunter
et ad modum generalis cuiusdam effati profertur, imo cum implicita
referentia ad dicta antiquorum Pontificum qui nihilominus validitatem
haereticarum ordinationum agnoverunt (ut ostensum est supra, pp.
331, 337, Leo M. haereticos ordinantes vocat pseudoepiscopos; Inno­
centius I ait haereticos ministros amittere potestatem conferendi
Spiritum S. et ad ordinationes refert praefatum principium
“Quod non habuit, dare non potuit”; Pelagius I ait episcopum ab
Ecclesia praecisum, esse potius execratum quam consecratum epis­
copum). Unde praefatae decisiones considerari possunt ut practicae
solutiones particularium casuum, motae vel a politica passione (ut
antiquiores decisiones Stephani III, Sergi III et loannis XII,
quorum moralem characterem ostendunt eventus circumstantiae)
vel a regula prudentiae quae ad protegendam validitatem ordinationum
suadebat ut severior ac tutior pars eligeretur,T’ considerato actuali
statu scientiae sacrae de conditionibus validae ordinationis, quae qui­
dem innegabilem gradum confusionis et incertitudinis attigerat per
totum medium aevum usque ad finem saec. 12 (idque respicit deci­
siones Leonis IX et Urbani II).
His positis, duae generales solutiones'1 a doctoribus allatae sunt
ad explicandam praefatam praxim et doctrinam de reordinationibus,
praecipue quod attinet ad ipsas pontificias decisiones.*
nci quali i Sommi Pontefici ccrtamcnte hanno iterato degli ordini senza dubio sacramcntali" (11 ministro straordinario degli ordini sacramentali [Roma 1935] 15Osq.).
"Van Rossum, ad quandam analogam quaestionem, observat: “Ut plurimum enim
Pontifices illis responsis practicis nequaquam intenderunt quaestionem altioris ordinis
suprema auctoritate sua definire. Merito animadvertit Waldonatus [De sacr., t. 2, de
Ordine, q. 31 . . . , ‘non omnia Pontificum responsa facere fidem catholicam, quia
frequentissime respondent illi tanquam doctores secuti vel suam vel communem opinio­
nem’” (De sacramento Ordinis [ed. 2, Romae 1931] 24).
"Non loquimur de his qui simplificant sive supprimunt problema, negando ipsum
eius suppositum, seu dicendo in omnibus casibus non agi de attentata ordinatione sed
de aliquo ritu reconciliationis. Ad hoc accedunt plures inter modernos theologos, ut
Pesch, Otten ct Cappello.

Prima ac communior solutio, quam afferunt Chardon, Many, Saltet,
Tixeront, Michel, Lercher-Umberg, Amann, Oppenheim, aliique,’5 reordinationes explicat ex quadam deformatione vel regressione vel
obscuratione sanae doctrinae, quae ex variis causis occurrerit in medio
illo aevo (saec. 7-12) quaeque potuit connaturaliter inficere etiam
papales decisiones, aliunde non directe doctrinales nec multo minus
ex cathedra prolatas.
Hanc sententiam sic apte exprimit SALTET, secutus Chardon et ab aliis
imitatus: “La solution de Chardon consiste à parler de déformations doctrinales
temporaires II sera difficile d’en trouver une autre. La doctrine relative aux
conditions de validité du sacrement de l’ordre présente l’exemple d’une régres­
sion doctrinale, la plus caractéristique peut-être de la longue histoire de la
théologie. La raison en est que cette doctrine intéresse non seulement la spécula­
tion, mais plus encore la pratique quotidienne, la vie de l’Eglise, et même, à cer­
taines époques de l’histoire, la politique. Dans ces conditions, elle devait subir, plus
que toute autre, le contre-coup des grandes crises de l’histoire ecclésiastique.

“Ainsi en a-t-il été. Mais il importe de préciser sur quel points la déformation
s’est produite. On a toujours admis qu’une ordination validement conférée ne
pouvait pas être réitérée. Les réordinations ne supposent pas la négation du
caractère inamissible de l’ordre: elle supposent toujours une ordination antérieure
considérée comme nulle. Qu'on se trompât sur la nullité de la première ordination,
c’est incontestable; mais cette erreur de fait laissait entière la doctrine d’après
laquelle l’ordination ne peut pas être réitérée. Pour ce motif, il y a un correctif
à mettre à l’exposé de Chardon qui vient d’être cité. Cette même observation
s’applique à la réitération de la confirmation, dont on a donné des exemples.
“D’autre part, il est sûr que les réordinations supposent une notion du pouvoir
d’ordre qui n’est pas celle d’aujourd’hui. D’après la théologie, le sacrement de
l’ordc confère un caractère ou pouvoir qui ne peut jamais être lié au point de
devenir pratiquement nul. An xi et xii siècles, on a admis que le pouvoir d’ordre
pouvait être lié, soit ‘ipso facto' en dehors de l’Eglise, soit par la dépostition
perpétuelle ou la dégradation. Ainsi s’explique qu’on ait considéré certaines ordi­
nations comme nulles, et qu’on les ait réitérées. Enfin aux xi et xii siècles, on a
vu quelquefois le rite essentiel du sacrement de l’ordre dans l’onction, et on a agi.
pour la réconciliation des hérétiques, conformément à cette théorie. Par là encore
on en est venu, sans le vouloir, à de vraies réordinations.
“Il est vrai que l’autorité doctrinale des papes a été plusieurs fois en cause
au cours de ces controverses. Dans quelle mesure? On n'hésitera pas à dire que
les décisions des papes, sur ces questions, n’ont pas revêtu le caractère déter­
miné par le concile du Vatican, pour les définitions qui engagent la souveraine
autorité des papes, en matière doctrinale. Dans l’histoire des réordinations, l’au­
torité des papes est bien moins engagée que dans la doctrine relative aux rapports
des deux pouvoirs, dans laquelle cependant, de l’avis des théologiens, l’infailli­
bilité pontificale est hors de cause.”70

Huic sententiae opponi potest: 1. Non explicat reordinationes quae
’* Theologi dogmatici gcncratim nonnisi breviter hanc de coordinationibus quaestionem
tangere solent et leviter pertranseunt dicentes reordinationes deberi confusioni idearum
et imperfecto statui scientiae theologicae in illis temporibus. Plurcs fere totaliter ipsum
problema supprimunt, ut dictum est.
'* Les réordinations (éd. 2, Paris 1907) 392 sq.

occurrerunt ante saec. 7, tam in ecclesia graeca quam in ecclesia latina.
2. Difficile concipitur quomodo cum Ecclesiae indefectibilitate con
cordet tam lata ac longa obscuratio veritatis, quam inepte Saltet vocat
“deformations doctrinales temporaires,” si vera sunt tot facta, quae
ipse Saltet ut vera agnoscit, per tot saecula veluti periodice repetita.
3. Quamvis verum sit papales decisiones non ostendere conditiones a
Cone. Vaticano requisitas ad infallibilitatem, scilicet directam proposi­
tionem doctrinae ut credendae, auctoritative ac definitive propositae,
tamen videtur repugnare conscientiae theologiae tam facile errorem
admittere in pluries repetitis decisionibus supremae auctoritatis,77 ut
ostensum est circa sententiam Van Rossum de errore qui irrepserit in
Decreto Florentino circa propriam materiam et formam sacramenti
Ordinis (cf. art. 8, tom. 2, p. 703-707. 722-724), eo vel magis quod,
quamvis non agatur de directa doctrinae propositione sed de practicis
decisionibus, tamen ex una parte ipsa doctrina in eis implicatur imo
quandoque significatur (assignata ratione reordinationis per illud
principium: “Qui non habet, dare non potest”; cf. loannem VIII,
loannem XII et Urbanum II), et ex alia parte decisiones illae dicuntur
emitti ex suprema apostolica auctoritate (loannes VIII: “Ordina­
tionem illius [i.e. episcopi reordinati] ratam haberi decernimus, et
omnium ora contra hoc quoquo modo mussitantia apostolica auctori­
tate obstruimus”; loannes XII: “Eos vero quos [Leo VIII] ... in
quolibet ecclesiastico ordine provexit apostolica atque canonica auc­
toritate et synodali decreto, in pristinum revocamus gradum: quia or­
dinator eorum nihil sibi habuit, nihil illis dedit”; Urbanus II: “Quid­
quid enim [Poppo diaconus] . . . suscepit, nos sancti Spiritus iudicio
irritum esse censemus. . . Talis enim [i.e. simoniacus] ordinator, cum
nihil habuerit, dare nihil potuit”).
Propterea quidam moderni, non sine aliqua exaggeratione, hanc
sententiam severe indicant; ita Baisi: “Quidam theologi, nescio utrum
nimia simplicitate an dolenda levitate, prius membrum elegerunt [i.e.
admiserunt ‘errorem Ecclesiae’]. . . Error namque Ecclesiae in re tam
gravi, tam lata, tamque prolixa eius infallibilitati directe contradi­
ceret.”78 “Secondo questi autori [refert Many, Chardon. Saltet et
Michel] molti Pontefici hanno quindi errato e in cose di una gravita
veramente eccezionalc. Essi sostengono che Pinfallibilita pontificia non
è stata minimamente compromessa. ma altri, come per esempio Dol­
linger si sono serviti di questi fatti e di questa spiegazione per sol”Ad rem apte Pesch: “Concedimus ipsum summum pontificem, etiam cum ex
officio agat vel loquatur, errare posse, dummodo ne ex cathedra doceat vel universali
ecclesiae leges praescribat; at tales errores admittendi non sunt, nisi stricte probantur
Cf. (Kerul Zeitschrift fiir Kath Théologie 1907, 507sqq ” (Praei. dogm. VIIt n 661).
''Institutiones theologiae scholasticae IV (Milano 1949) 96; cf. 621

levare obbiezioni contro l’infallibilità del papa. Ora, è ammissibile un
oscuramento del domma nella chiesa in modo cosi generale e per
cosi lungo tempo? Mi pare che questi autori abbiano un’idea abbastanza originale dell’infallibilità pontificia e della chiesa in genere:
10 credo che quando in una data cosa sbaglia il papa, sbagliano i
vescovi, almeno nella loro maggioranza, sbagliano i fedeli e per cosi
lungo tempo, bisogna dire che la chiesa nel suo magistero ordinario
ha sbagliato. Ma sappiamo d’altra parte che anche nel suo magistero
ordinario la chiesa è infallibile. Ergo . . . Che questa mentalité fosse
comune nella chiesa ce lo afferma anche Rivière,70 il quale asserisce
che nel secolo xii le ordinazioni degli eretici e dei simoniaci erano
generalmente ritenute corne inopérant!.”80
Journet: “On est surpris du nombre des auteurs qui, s’appuyant les
uns sur les autres, ont parlé en ces matières d’un obscurcissement du
dogme. C. Baisi en cite un certain nombre: Many, C. Chardon, Saltet.
Tixeront, A. Michel. Il leur opposera sa propre thèse d’après laquelle
les papes n’auraient jamais procédé qu’à des ordinations valides. Mais
11 ne voit pas lui-même que, quelle que soit la thèse qu’on adopte,
celle d’ordinations parfois invalidement réitérées, ou celle d’ordinations
toujours valides, c’est fausser complètement la perspective théologique
que de parler, à propos de cette question si mal baptisée des réordi­
nations, d’un obscurcissement du dogme.”81
Secunda solutio, quam olim proposuit Mor inus ac recenter ingeniose
recoquit Baisi, reordinationes explicat assumens iterum sententiam
incoeptam in antiqua schola bononiensi ac subinde clarius indicatam
a Stephano Tornacensi, Guilelmo Alverniensi et Innocentio IV (cf.
supra, p. 355), iuxta quam Ecclesia habet potestatem determinandi
conditiones validae ordinationis, analogam potestati quam omnes
concedunt eam habere in sacramenta Poenitentiae et Matrimonii,
ita nempe quod, quamvis ipse character semel impressus non
pendeat ab Ecclesia ac sit indelebilis nec iterabilis, tamen eius in­
fluxus et exercitium possit impediri sive ligari ab Ecclesia, cuius
posita prohibitione, episcopus invalide ordinat. Sic igitur, omnes ordi­
nationes quas Ecclesia declaravit invalidas, reapse invalidae erant,
quatenus celebratae fuerant contra regulas canonicas seu contra volun™ “Ordre,” Dictionnaire pratique de connaissances religieuses V (Paris 1927) 134.
” Il ministro straordinario degli ordini sacramentali (Roma 1935) 152 sq. Manifeste
exaggerat Baisi, supponendo omnia facta, quae adducuntur, esse certa; non attendendo
ad contrarias decisiones ct doctrinam; non distinguendo disciplinam a magisterio et in
ipso magisterio proprium obicctum ct conditiones infallibilitatis.
•‘“Vues récentes sur le sacrement de l’Ordre,” Revue thomiste LUI (1953) 97 sq.
Idem excursus extat etiam in eiusdem opere L’Eglise du Verbe Incarné T (éd. 2, Paris
[1955]) 143.

tatem Ecclesiae, et omnes reordinationes quas RR. Pontifices fecerunt,
erant verae ac primae ordinationes nec ullo modo attentatae reordi­
nationes seu invalidae ordinationes: ita iterationes ordinationum a
Constantino celebratarum fuerunt verae ac validae ordinationes, quia
Constantinus ipse contra regulas canonum tunc vigentium adeoque
invalide ordinatus fuerat antequam ascenderet ad pontificatum, ac
ideo ordinationes quas subinde celebravit, invalidae erant ac propterea
legitime et valide iteratae. Unde haec sententia tria asserit: primo
Ecclesiam habere potestatem ligandi validum exercitium Ordinis;
secundo, id de facto fecisse per antiquos canones; tertio, omnes
antiquas reordinationes, saltem a S. Sede imperatas, fuisse veras,
legitimas ac validas ordinationes, quibus sanabatur defectus validi­
tatis priorum attentatarum ordinationum.
Ad rem MORINUS: “Ecclesia enim, meo iudicio. definire potest quibus condi­
tionibus ordinans episcopus auctoritate sua uti debeat, quibusve cum donis et
qualibus ordinandus sese ordinanti sistere, ut valide et efficaciter ordinem ab eo
recipiat; ita ut si ordinans aut ordinandus definitionem hanc neglexerint, contraque egerint, actio sit nulla et irrita, atque ut effectus producatur, iteranda. Idem
de hoc sacramento analogice dicendum quod de Matrimonio et Poenitentia, quorum
materias videmus Ecclesiam saepe sub interminatione irriti sacramenti restrinxisse,
dilatasse, vario tempore variis modis determinasse. . . Hoc dato quod mihi
videtur maxime aequum . . . nulla difficultas superest in ordinationibus iteratis
eorum quos ordinaverunt Pontifices. Constantinus. Formosus, Photius, Ebbo, et
alii. Nam qui iterum ordinabant, aut ordinandos contendebant, iudicabant eos
secundum canones non fuisse ordinatos. . ,82
“Hinc ratio commoda elicitur quamobrem varia Concilia lapsu temporis multos
clericos haereticos ad Ecclesiam redeuntes recepit, et in ordinibus quos ab haereticis
acceperant, ministrare praecepit, cum antea id non faceret, sed ordinationes eorum
prorsus irritas et inanes declararet. Variae causae politicae, conservandae scilicet
pacis ct extinguendi schismatis id effecerunt. Nec mirum hoc alicui videri debet.
Dato enim Ecclesiam conditiones ordinationibus ponere posse, quibus praeteritis or­
dinatio invalida est et inanis, sane est in potestate Ecclesiae has conditiones mod­
erari, abrogare, minuere ut pro utilitate plebis Christianae aequum esse judi­
caverit. . . In charactere, ut in quavis alia re, duo distingui debent, rei sub­
stantia et virtus agendi. Character semel impressus ab Ecclesia non pendet amplius:
perpetuus est et indelebilis; sed ipsius virtus Ecclesiae regimini subdita est. ab
ea suspenditur, ita ut nihil agat aut agere possit quandiu durat suspensio. Ordi­
nare poterit episcopus depositus, hoc est, caeremonias ordinationis omnes exer­
cere, sed nullo cum effectu et fructu.”83
C. BAISI recenter eandem sententiam, communiter a modernis reiectam, assump­
sit ac ingenioso modo extendit non solum ad Ordinem sed etiam ad cetera sacra­
menta, exceptis tamen Baptismo et Eucharistia, docens in omnibus illis sacra­
mentis involvi aliquam iurisdictionem, cum exerceantur circa subditos Ecclesiae,
quae proinde jurisdictio potest ab Ecclesia denegari, ita ut illorum administratio
sit invalida. Eius verba citavimus ac sententiam fusius explicavimus in art. 5
“Explicat, cxcmplificando, graviores casus Constantini et Formosi, modo quo supra
diximus.
“ Commentarius de sacris Ecclesiae ordinationibus, pars 3, exercit. 5, c. 9, nn. 1, 2,
7, 10, (Parisiis 1655) 104-107.

(tom. 2, pp. 206 sq., 262-264), ubi diximus ad eandem opinionem, quod attinet
sacramentum Ordinis, accedere alium modernum auctorem, i.e. K. Morsdorf, cum
agitat peculiarem quaestionem de presbytero ut extraordinario ministro ordina­
tionis. Ad praesentem quaestionem breviter observat Baisi: “Ergo, ulterius con­
cludes, ad S. Ordinationem conferendam exigitur potestas quaedam iurisdictionis,
quae a nutu pendet Ecclesiae et sine qua ordinatio est invalida. Conclusio con­
firmatur ex facto reordinationum. Per nonnulla saecula Ecclesia invalidas aestima­
vit ordinationes rite collatas ab episcopis quibusdam criminibus irretitis. Cum
Ecclesia in potestatem ordinis nullam possideat auctoritatem, factum nequit ex­
plicari nisi aut per errorem Ecclesiae, aut per denegationem potestatis iurisdic­
tionis requisitae ad validitatem sacramenti. Quidam theologi, nescio utrum nimia
simplicitate an dolenda levitate, prius membrum elegerunt. At, evidenter alteri
solutioni est adhaerendum; error namque Ecclesiae in re tam gravi, tam lata,
tamque prolixa eius infallibilitati directe contradiceret.”84

Huic sententiae opponi potest: 1. Doctrina de potestate Ecclesiae
in ligandum validum exercitium potestatis Ordinis (et a fortiori determinatior explicatio Baisi) a theologis praecipue modernis communiter
reicitur.85 2. Nullum habetur argumentum aut signum quod ostendat
antiquos Ecclesiae canones, regulantes collationem ordinum, respexisse
conditiones non solum legitimitatis sed etiam validitatis, imo potius
contrarium ostendit vis modernorum canonum, ab antiquis canonibus
descendentium et eundem tenorem prae se ferentium, iuxta quos Ec­
clesia agnoscit validitatem ordinationum orientalium haereticorum
et schismaticorum et Leo XIII ex solo defectu formae et intentionis
anglicanas ordinationes invalidas declaravit. Nec valet praecise in
argumentum afferre ipsum factum antiquarum reordinationum; nam
non necessario ex eo sequitur praefata Ecclesiae potestas, ut con­
fidenter putat Baisi, sed potest alio modo explicari et alio modo com­
muniter a theologis explicatur. 3. Ea sententia non reddit rationem
omnium factorum, secus ac confidenter asserit Morinus; nam non

·
’* Loc. cit. (supra, in p. 362) ; cf. ibid. 621 sq.
“ lain S. Thomas aiebat: “Omnis potestas quae datur cum aliqua consecratione,
nullo casu contingente, tolli potest, sicut nec ipsa consecratio annullari. . . Unde, cum
episcopalis potestas cum quadam consecratione detur, oportet quod perpetuo maneat,
quantumcumquc aliquis peccet, vel ab Ecclesia praecidatur” (Suppi., q. 38, a. 2). Nec
refert quod, iuxta opinionem S. Thomae et aliorum quam nos ipsi sustinuimus in art
5, potestas ordinandi non sit sacramentalis nec consistat in charactere, nam et ipsa,
sicut character, per consecrationem datur estque perpetua et indelebilis: “In promo­
tione episcopi datur sibi potestas quae perpetuo manet in eo, quamvis dici non possit
character, quia per eam non ordinatur homo directe ad Deum, sed ad corpus Christi
mysticum. Et tamen indelcbililcr manet sicut character, et per consecrationem datur”
(ibid., ad 2).
Z
Ipse Jucie. qui tam benevole sententiam Morini aspicit ut dicat eam aptam esse ad
solvendas omnes difficultates de rcordinationibus, eam ut minus probabilem relinquit
Citatis enim Morini verbis, scribit: “Ita Morinus, cuius opinio in tuto quidem ponit
characteris indelebilitatcm. facillimam praebat viam ad omnes difficultates solvendas,
quae ex reordinationum historia, quum in Occidente tum in Oriente, peractarum oriun­
tur valdeque affinis est illi theoriae de oeconomia dicta, quam Graeci rccentiorcs atque
quadantenus etiam antiqui propugnant: quae tamen communi theologorum catholicorum
doctrinae adversatur, et ideo minus probabilis” (Theologia dogmatica Christianorum
orientalium ab Ecclesia catholica dissidentium III [Parisiis 1930] 432 sq.).

explicat varietatem ac mutuam contrarietatem decisionum, stantibus
eisdem canonibus nec ullatenus significata eorum mutatione aut dis­
pensatione: ita idem loannes VIII agnovit ordinationes factas ab ipso
Photio (de cetero prius reprobatas a Cone. Constant. IV) et simul
reiecit validitatem ordinationis factae a catholico episcopo Ansberto
(supra, p. 345) ; ordinationes Ebonis a Concilio Suessionensi invalidae,
a Xicolao II vero validae declaratae sunt (p. 343 sq.); ordinationes
Formosi a Theodoro II et loanne IX ut validae, a Sergio III ut
invalidae habitae sunt (p. 345); eadem oppositio observatur inter
decisiones Cone. Gerundensis a. 1078 et Cone. Guastallensis a. 1106
(pp. 348, 358) et inter varias decisiones ipsius Urbani II agnos­
centis ordinationes episcoporum ac presbyterorum et reicientis ordina­
tiones duorum diaconorum (pp. 349-351).

Inter duas praefatas solutiones, aliqui suggerunt molliores quasdam
solutiones absque ampliori explicatione aut determinatione. Ita Pour­
rai (cit. in p. 208) dum videtur accedere ad primam solutionem, ab
ea potius divertit, inquiens “solutionem problematis esse quaerendam
in indeterminatione theologiae sacramentariae et oblivione doctrinae
de charactere.” Attamen, haec theologia et haec doctrina etiam apud
Augustinum adhuc satis indeterminata erat, qui nihilominus clare ar
diserte asseruit independentiam validitatis sacramenti a dispositionibus
ministri. Journet, dum videtur accedere ad alteram solutionem, ab ea
reapse recedit, docens, reordinationes explicandas esse ex eo quod
earum auctores putaverint Ecclesiam posse ligare validum exercitium
potestatis Ordinis, quae sententia, quamvis a modernis theologis
reputetur falsa, tamen nondum est dogmatice resoluta, ex quo sequitur
ex una parte nullam fuisse in illis temporibus obscurationem dog­
maticae veritatis (contra primam solutionem) et ex alia parte non
necessario omnes reordinationes RR. PP. fuisse validas ordinationes
(contra alteram solutionem)/
*
’ Attamen, haec videtur superficialis
sim pii fi catio problematis; nam, ut diximus supra (p. 355). sententia
de potestate Ecclesiae in ligandum validum exercitium potestatis Ordi­
nis, nonnisi apud doctores (et quidem paucos) tardioris medii aevi
**“Mais qu’on y prenne parde: aucune définition dogmatique erronée n’a jamais
été prononcée par ces papes. Le dogme de l’inamissibilité du caractère sacerdotal et de
l'impossibilité de réitérer une ordination valide est toujours demeuré sauf. La seule
question débattue était celle de savoir si le souverain pontife peut lier, dans les
évêques schismatiques ou excommuniés, le pouvoir de conférer validement les ordres
Non, répondons-nous, car l’exercice de ce pouvoir est de droit divin. Mais ceux qui
tiennent qu’il est simplement de droit canonique répondront oui. Ajourd’hui encore la
question n’est pas dogmatiquement tranchée.” Sequuntur verba citata supra, in p. 351.
Et in nota addit: "Il n’y a pas d’obscurcissement du dogme. Mais nous ne sommes
pas obligés d’adopter la thèse de Baisi et de croire que, dans les cas mentionnés plus
haut, toutes les ordinations des papes étaient valides.”

enata est, postquam nempe a longo i am tempore praecesserant in­
signiores ac certiores casus reordinationis.

In omnibus praefatis solutionibus87 aliquod continetur veritatis ele­
mentum. quod inservire potest uno vel alio modo ad integrandam
veram et adaequatam, si quae sperari queat, huius problematis solu­
tionem, si tamen ab omni exaggerata aut exclusiva ratione secernatur.
Attento enim generali ac deplorabili statu scientiae sacrae etiam in
altioribus gradibus hiérarchisé, a saec. 7 ad initium saec. 12, quis­
nam ambigere poterit aliquam obscurationem, non quidem ipsius
essentiae dogmaticae veritatis, sed eiusdem formulationis aut practicarum applicationum occurrere potuisse, Spiritu Sancto suam ac­
tionem suumque influxum in generali Ecclesiae gubernatione tempori­
bus ipsis ac humanis moribus accommodante? Et in hoc sensu con­
sentire possumus primae solutioni Chardon et Saltet. Praeterea, in­
directe et negative influere potuit ipsa indeterminata adhuc doctrina
de charactere sacramentali, ut suadet ipsum factum quod, tunc prae­
cise omnis theologorum dubitatio de dependentia valons sacramenti
a dignitate ministri expuncta est, cum circa finem saec. 12 ea doc­
trina firmas fixit radices expressamque formulationem obtinuit (cf.
supra, p. 220). Et in hoc consentimus explicationi Pourrai. Praeterea,
in aliquos casus reordinationum potuit influere quaedam implicita
persuasio quod Ecclesia habeat potestatem ligandi validum exercitium
'’Quidam ab omni determinata solutione prudenter abstinent, dicentes totam hanc
quaestionem esse nimis confusam nec inveniri posse sufficientia solutionis elementa. Ita
Fr. Soi.A scribens: “Mas ninguna de estas solucioncs [i.e. duarum principalium supra
relatarum I nos agrada. La primera crecmos que en realidad atenta contra la infalibilidad
pontificia. . . Tampoco la segunda cxplicaciôn resuelve todas las dificultades. . . Nosotros,
en todo este complicado asunto, despues de haber leido mucha literatura sobre el
particular y haber estudiado las prolongadas controversias entre los canonistas y
teôlogos de la época, hemos llcgado a la conclusion dc que no tenemos suficicntes
datos para dar una scntcncia definitiva, a pesar de lo mucho que sc debatiô y cscribio
durante todo cl siglo ix y aun el x, y despues en las sumac sententiarum. Los principios
dogmaticos parece que cstaban suficicntemcntc claros y que no sc aplicaran mal.
En donde pudicron tal vcz quivocarsc fué en cl juzgar los hcchos para determinar
si tal o cual Obispo simoniaco habia sido consagrado vâlidamente, y por consiguientc
si las ordcnacioncs por cl confcridas gozaban o no de validez. En casos concretos,
podia quizâs dudarsc de la voluntad o intcnciôn del consagrantc, cuando sc proccdia
con tanta pasiôn coacciôn y fuerza aun de la potestad civil. Que tal o caul canonista
tuvicra ideas erroneas accrca de la validez de las ordcnacioncs confcridas por un Obispo
por cl echo de scr simoniaco, no debe imputarsc a error dc la Iglcsia o dc los Papas.
“En conclusion: Dc las ordcnacioncs declaradas invalidas y dc las rcordcnacioncs no
sacamos mas que confusion y muy poca luz. Los teôlogos siempre ban considcrado éste
como uno dc los episodios mas oscuros y dificilcs, prccisamcnte porque non sc les
occuria que cl Papa tuvicra poder para atar la potestad de orden de los Obispos. En el
caso de las ordcnacioncs anglicanas nadie pensô en una nulidad por causa del cisma o
herejia, ni a Papa alguno sc le ocurriô ligar la potestad del orden de los Obispos
herejes; y Lcôn XIII no adujo mas razôn que la falta de intcnciôn y forma” (‘QHasta
que punto puede depender de la potestad dc jurisdicciôn cl valor dc los sacramentos?,”
AT Sentana esfianola de ieologta [Madrid 19561 17-19).
I

potestatis ordinandi; hoc videtur admittere ipse Saltet quoad singu­
larem casum ordinationis imperatae a Toanne VIII (cf. supra, p.
345) et hoc saltem putarunt explicite plures doctores saec. 12-13,
non excluso ipso Innocentio IV (pp. 355 sq.). Et in hoc sensu con­
sentimus opinioni Journet. Ceterum, contraria sententia S. Thomae
et modernorum theologorum de totali independentia validi exercitii
potestatis ordinandi a potestate Ecclesiae, non tam certa est quin
recenter coeperit non leviter infirmari per quorumdam opiniones tum
de humana origine distinctionis episcopatus a presbyteratu (cf. prae­
cipue sententiam Michel, relatam in torn. 2, pp. 278 sq.) tum de non
sacramentalitate ordinis episcopalis vel saltem de absentia characteris
in hoc ordine; si enim episcopatus non sit sacramentalis (ut nos ipsi
cum S. Thoma sustinuimus ibidem, pp. 228 sqq.) vel saltem non con­
ferat characterem (ut volunt, v.g., Bouëssé et Baisi, relati ibidem,
pp. 226 sq., 262-264, 276), iam non omnino improbabiliter con­
cipi potest quod validum exercitium ordinativae eius ac hierarchicae
potestatis dependeat a superiori pontificali potestate R. Pontificis,
quae, cum sit eiusdem pontificalis ac liturgici generis, possit eam in
episcopo ligare sicut potest eam simplici presbytero conferre (cf.
dicta ibidem, pp. 255, 311-315, 857-859, et in praesenti volumine, art.
10. pp. 82-86). Et hoc sensu aliquid concedimus Baisi.
Forte non longe a veritate abierit nodumque difficultatis convenien­
ter ac generaliter solverit qui dicat antiquas illas reordinationes, si
quae certo ab ipsis R. Pontificibus peractae vel imperatae probentur,
celebratas esse ad mentem Ecclesiae, seu, ut nunc dicimus, cum in­
tentione faciendi quod facit Ecclesia. Quamvis enim illi potuerint,
ex privata opinione et sub influxu aut confusionis et impraecisionis
idearum aut politicarum passionum aut zeli ecclesiasticae reforma­
tionis, errare aut dubii haerere circa immediatum obiectum suae deci­
sionis (ita v.g. ut assertive aut dubitative putaverint haeresim. vel
schisma, vel simoniam ministri, inquinare validitatem ordinationum,
quin determinate inquirerent sub qua ratione id contingere potuit,
utrum scilicet ob ipsam meram ministri indignitatem an potius ex
consequenti defectu formae vel intentionis), tamen eorum absoluta in­
tentio in reordinando fuit ut haec nova ordinatio fieret iuxta doc­
trinam ct mentem Ecclesiae, doctrinam scilicet et mentem praeceden­
tium Pontificum, Leonis, Gregorii. Pelagii et nominatin Innocentii ad
cuius verba frequenter appellant: cum autem horum Pontificum doc­
trina. non obstantibus quibusdam fortioribus expressionibus, sim­
pliciter concordaret cum vera doctrina, iam ab Augustino tanquam
Ecclesiae ore distincte proclamata, de independentia valons sacra-

menti a malitia ministri (cf. supra, pp. 331, 336 sq.), illorum quoque
mediaevalium ac minus eruditorum Pontificum mens absolute et objec­
tive cum ea concordabat, quidquid sit de privatis aut subiectivis eorum
doctrinalibus confusionibus; non obstante enim manifestata intentione
vere ordinandi eos qui iam erant ordinati ab haereticis et schismaticis,
praevalebat in eis absoluta intentio faciendi quod facit Ecclesia, seu
peragendi id quod Ecclesia vult et potest valide peragere. Obiectiva
autem veritas aut nullitas reordinationum pependit, ut patet, ex ipsa
obiectiva veritate de independent^ valons prioris ordinationis a mera
ministri malitia.
ART. 17. Utrum Ordini competat peculiaris indoles sacramen­
talis {Suppi., q. 34, a. 2, ad 1 ; a. 4, corp, et ad 1-2; a. 5, corp, et ad 2-3).

CONCLUSIO affirmativa.
Exponitur ct probatur.

Quamvis omnia sacramenta univoce conveniant in eadem generica
ratione signi practici gratiae, tamen plura ex eis (imo omnia, praeter
Baptismum et Confirmationem), in sua specifica indole, aliquid invol­
vunt omnino peculiare, quo videntur apparenter recedere ab ea com­
muni ratione quodque repercutitur in tribus elementis quibus omne
sacramentum constare dicitur, scilicet sacramento-tantum, re-et-sacramento, re-tantum. Huiusmodi peculiaritas ac veluti dissonantia, in
Eucharistia provenit ex continentia Corporis Christi, quae huic sacra­
mento inseritur ac dominatur; in Poenitentia, ex intimo consortio cum
ipsa virtute poenitentiae, qua sacramentum imbibitur ac veluti anima­
tur; in Extrema Unctione, ex consortio materialis ipsius cum spirituali
infirmitate ac sanatione, ut explicatum est in superioribus tribus trac­
tatibus; in Matrimonio, ex sua natura contractual!, ut in proprio
tractatu ostendetur: tandem in hoc Ordinis sacramento, ex eius indole
potestativa, vel, si placet, ex peculiari natura rei-et-sacramenti sive
characteris, qui videtur in totum sacramentum dominari, ut ex con­
sideratione praefatorum trium elementorum patebit.

SACRAMENTUM-TANTUM triplicem ostendit peculiaritat em.
Primo enim, quamvis etiam in hoc sacramento verificetur hylemorphistica compositio ex materia et forma seu ex manuum impositione
et formula verborum,ss tamen distinctio ipsius materiae in proximam
“Ut ostensum est in art. 8 (tom. 2, pp. 822-829, 854-859), quidam pauci ac peregrini
rccentiores, ad solvendam controversiam de generica aut specifica institutione, conati sunt

et remotam non plene nec proprie verificatur, sicut in Baptismo, Con­
firmatione, Extrema Unctione et Eucharistia. Nam impositio manuum
non proprie scinditur in manum, tanquam materiam remotam, et eius
usum sive impositionem, tanquam materiam proximam, cum impositio
sit mera actio ipsius manus, ac ideo non distinguatur ab ipso ministro
(aliud vero accideret, si materia Ordinis esset unctio vel traditio
instrumentorum), dum in praefatis sacramentis agitur proprie de
aliqua exteriori materia, aqua nempe, oleo et pane vel vino, qua
minister utitur exercendo aliquam actionem, ablutivam, unctivam, consecrativam; ac propterea etiam, huiusmodi extrinseca materia solet
praesanctificari (per benedictionem vel transubstantiationem) ut fiat
apta ad ingrediendum sacramentum, adhuc tanquam materia remota,
dum manus ministri non consecratur quantum est ad valorem sacra­
menti, quamvis ungatur accidentali quodam sacramentali Ecclesiae.
Unde, sub hoc respectu, Ordo potius aggregandus est Poenitentiae et
Matrimonio, quorum materia sunt merae actiones et in quibus nonnisi
improprie peccatum et ius in corpus dicuntur remota materia (scilicet
non ex qua, sed circam quam).88

Secundo, ut ostensum est in art. 15 agendo de unitate ( pp. 315324), hoc sacramentum est unum in multiplicitate, etiam attento ex­
teriori ritu, qui diversimode replicatur in unaquaque ordinatione, idque
convenit ei tanquam proprium ac peculiare. Etiam quidem Poenitentia,
Extrema Unctio et Eucharistia, sunt unum in multiplicitate partium,
sed ad modum totius integralis, non vero sicut Ordo ad modum totius
potentialis, et ideo huic soli contingit habere gradus, suamque per­
fectionem atque existentiam realizare per successivam replicationem
ritus secundum partes sacramentales, quin ipsum sacramentum iterari
dicatur.
Tertio, S. Thomas aliud discrimen inter Ordinem et caetera sacra­
menta introducit, quod peregrinum et inexplicabile prima fronte vide­
tur. Docet nempe in hoc sacramento, secus ac in ceteris, materiam non
tam effective quam significative se habere, seu materiam non adhiberi
ad causandam potestatem spiritualem sed potius ad determinandum
quae potestas sit causanda, hanc autem potestatem causari ab ipsa
potestate ministri, sicut “potestas imperfecta [derivatur] a perfecta”
expungere ab hoc sacramento (necnon a Poenitentia et Matrimonio) hylemorphisticam
compositionem, cius essentiam reponentes in ipsa actione transmittendi potestatem
(aliunde quomodolibet exterius manifestata), veluti convertentes in sacramentum id
quod est tantummodo eius primus ac inseparabilis effectus (collatio potestatis per
impressionem characteris).
” Cf. quae S. Thomas ait in 3 p., q. 84, a 1, ad 1 et 2, ubi tamen S. Doctor ingeniose
eludit quaestionem de Ordine, dum distinguit sacramenta in duas categorias.

et “simile a simili,” ita ut habeatur “quasi quaedam communicatio
univoca” et “efficacia huius sacramenti principaliter resideat penes
eum qui sacramentum dispensat.” Ex quibus duo sequuntur intellectu
difficilia: primo scilicet, materiam esse essentialem partem sacramenti
et tamen non participare influxui sacramenti, quod videtur contra­
dictorium, cum essentia sacramenti sit esse signum simul et causam;
secundo, non ipsum sacramentum, sed solum ministrum per suam
potestatem, esse causam potestatis sive characteris in ordinato, quod
quidem ex una parte excludit hoc sacramentum a propria sacramenti
causalitate et effectu, et ex alia parte ponit quandam incogitabilem
derivationem sive emanationem potestatis a potestate, tanquam similis
a simili, imo (in principiis S. Thomae quod episcopalis potestas non
sit character) characteris a non charactere.
Suppi., q. 34, a 4: “Hoc sacramentum principaliter consistit in
potestate tradita. Potestas autem a potestate traducitur sicut simile
ex simili. . . Et ideo in forma ordinis . . . exprimitur traductio potes­
tatis per imperativum modum [“Accipe potestatem” et similia, iuxta
antiquorum sententiam de traditione instrumentorum].” Ibid., ad 1:
“Alia sacramenta non ordinantur principaliter ad effectus similes
potestati per quam sacramenta dispensantur, sicut hoc sacramentum.
Et ideo in hoc sacramento est quasi quaedam communicatio univoca.
Unde in aliis sacramentis exprimitur aliquid ex parte divinae virtutis,
cui effectus sacramenti assimilatur [i.e. fit mentio virtutis divinae per
invocationem Dei vel Trinitatis] ; non autem in hoc sacramento.” Ibid.,
ad 2: “Quamvis in episcopo, qui est minister huius sacramenti, non
sit auctoritas [scilicet principalis, prout auctoritas opponitur minis­
terio] respectu collationis huius sacramenti, tamen habet aliquam
potestatem respectu potestatis ordinis quae confertur per ipsum, inquantum a sua potestate derivatur.”
Ibid., a. 5: “Materia [i.e. remota, ut aqua et oleum] in sacramentis
exterius adhibita significat virtutem in sacramento agentem ex extrinseco omnino advenire. Unde, cum effectus proprius huius sacra­
menti, scilicet character, non percipiatur ex aliqua operatione ipsius
qui ad sacramentum accedit, sicut erat in poenitentia, sed omnino
ab extrinseco adveniat, competit ei materiam [remotam, i.e. instru­
menta, iuxta antiquorum sententiam] habere. Tamen diversimode ab
aliis sacramentis quae materiam [remotam] habent. Quia hoc quod
in sacramento confertur, in aliis sacramentis derivatur tantum a Deo,
non a ministro, qui sacramentum dispensat; sed illud quod in hoc
sacramento traditur, scilicet spiritualis potestas, derivatur etiam ab
eo qui sacramentum dat, sicut potestas imperfecta a perfecta.90 Et
* In consecratione episcopali traditur ordinato potestas perfecta, aequalis nempe

ideo efficacia aliorum sacramentorum principaliter consistit in ma­
teria, quae virtutem divinam significat et continet ex sanctificatione
per ministerium adhibita. Sed efficacia huius sacramenti principaliter
residet penes eum qui sacramentum dispensat; materia autem adhibe­
tur magis ad determinandam potestatem, quae traditur particulariter
ab habente eam complete, quam ad potestatem causandam. Quod
patet ex hoc quod materia [puta calix et patena] competit usui po­
testatis.” Ibid., ad 2: “Materiam in aliis sacramentis oportet sanc­
tificari propter virtutem quam continet. Sed non est ita in proposito
[i.e. non oportet quod materia Ordinis, sive instrumenta, sanctificetur
seu consecretur].” Ibid., ad 3: “Quia .. . potestas ordinis non accipitur
a materia sed a ministro, ideo porrectio materiae magis est de essentia
sacramenti quam tactus [eius].”

Praefatam difficultatem in verbis S. Thomae multi auctores nequidem suspicati sunt; aliqui vero moderni exinde occasionem arripuerunt
confirmandi suam peregrinam opinionem de essentia sacramenti Ordi­
nis consistente in ipsa actione tradendi potestatem.91 Ad illorum igitur
textuum intelligent!am, haec praenotanda sunt: Primo, S. Thomas
non loquitur simpliciter de ea quam nunc materiam appellamus, scilicet
tam proximam quam remotam, sed tantum de materia remota, scilicet
de instrumentis, iuxta suam aliorumque opinionem quod traditio in­
strumentorum sit materia huius sacramenti. Secundo, ipse loquitur
in suppositione causalitatis dispositivae, quam iunior sustinebat in
Commento (ex quo illi textus deprompti sunt); unde, si quidquam
imperfectionis ibi inveniatur quod connectitur cum illa sententia,
expurgari potest ad mentem auctoris Summae Theologicae, docentis
causalitatem perfectivam:92 inde v.g. procedit quod S. Doctor in illis
locis mentem suam totam convertit ad characterem, veluti oblitus al­
terius effectus sacramenti, scilicet gratiae. Tertio, S. Doctor loquitur
de Ordine secundum omnia quae ad eius causalitatem concurrunt,
scilicet: materiam remotam, proximam (actionem ministri), formam,
potestatem ministri, et unicuique conatur proprium influxum sig­
nificativum vel causativum assignare, supponendo tamen omnia simul
concurrere ad unum signum et causam constituendum, et hoc modo,
ratione saltem totius, unicuique competere utramque signi et causae
rationem, quae est propria sacramenti.
potestati ordinatoris, sed, iuxta S. Thomam, consecratio episcopalis non est sacramentum,
et ipse hic agit directe dc solo sacramento.
M Cf. supra, p. 368, in nota, et locos Hürth, Campo et Daffara, relatos in tom. 2,
pp. 826-829.
n Cf. quae in simili quaestione dc materia Poenitentiae ait Caictanus circa evolutionem
mentis S. Thoma (/n 3 p., q. 84, aa. 1 et 2, n. 4; cf. ipsum S. Thomam, ibid., a. 1, ad l,
2, et 3).

Sic igitur processus S. Thomae explicari potest, attentis etiam his
quae dicit in 3 p., q. 84, a. 1, ad 1-3: Quaedam sacramenta, scilicet
Poenitentia et Matrimonium, habent pro materia actus ipsos subiecti,
quia ipsa habent pro effectu aliquid correspondons actibus humanis;
carent vero materia remota seu aliqua exteriori re, quia haec ad­
hibetur ad significandum quod effectus sacramenti venit totaliter ab
extrinseco. Cetera vero sacramenta habent hanc exteriorem et remotam
materiam, quia eorum effectus procedit totaliter ab extrinseco. Est
tamen discrimen inter Ordinem (cuius materia sunt exteriora instru­
menta) et cetera sacramenta (habentia pariter suam exteriorem ma­
teriam, scilicet aquam, oleum, etc.), quia istorum effectus est non
solum totaliter ab extrinseco sed etiam totaliter a Deo, utut mediante
sacramento, ac ideo virtus sacramenti est totaliter in sola materia sive
exteriori sacramento, dum e converso effectus Ordinis, cum sit potes­
tas, est non solum a Deo sed etiam a ministro, qui per suam potes­
tatem, applicando utique sacramentum, causât potestatem in subiecto,
ita ut haec causalitas, non solum nec principaliter sit in materia seu
sacramento, sed etiam ac principaliter in ministro, et proinde minister
in hoc sacramento non sit, sicut in ceteris, merum instrumentum ap­
plicans materiam et formam, sed etiam immediatus veluti fons ex
quo, tanquam simile a simili et per quandam univocam communica­
tionem, procedit proprius huius sacramenti effectus, seu spiritualis
potestas. Aliis verbis: in sacramento Ordinis Deus utitur, tanquam
instrumento effectivo, non solum actione ministri conficiente sacra­
mentum seu uniente materiam et formam, sed etiam ipsa potestate
ministri, et ita quidem ut secundum illius naturam attemperet ac­
tionem suam principalem (quod quidem pertinet ad propriam rationem
instrumenti), producendo non quemlibet effectum, sed effectum
similem illi potestati. Unde S. Doctor non negat in materia sacra­
menti, prout saltem haec sumitur ad modum unius cum actione minis­
tri eiusque potestatis, haberi virtutem sacramenti, sed unice docere
vult, effectum Ordinis non assimilari materiae (non enim talis effec­
tus est aliquis spiritualis calix vel patena, impressa in anima, sicut
effectus Baptismi vel Confirmationis est quaedam spiritualis ablutio
vel unctio), sed assimilari potestati ministri, tanquam simile a simili
procedens.03

RES-ET-SAC RAMENTUM Ordinis, seu character sacerdotalis et
” Attenta hac S. Thomae doctrina de derivatione potestatis Ordinis a potestate ordina­
toris, non improbabiliter cogitari potest quod validitas ordinationis pendeat a potestate
Ecclesiae seu a suprema hierarchica potestate R. Pontificis, ut dictum est supra (p. 367,
et in torn. 2, p. 859).
I

activa potentia ad cultum, quamvis simpliciter loquendo sit secun­
darius effectus, sacramenti qua talis, tamen tam peculiare momentum
sibi vindicat in hoc, secus ac in aliis sacramentis, ut: primo, petat
ingredi ipsam sacramenti definitionem, ut patet ex dictis in art. 13
(p. 297); cf. textum S. Thomae, in p. 289), et de facto ingrediatur
omnes definitiones a doctoribus assignatas ( pp. 298-301); secundo,
ab eo denominari possit totum sacramenti effectum, includendo in eo
ipsam gratiam sacramentalem, ita ut ab eo tantum explicite sacra­
mentum definiatur, ut in celebri definitione Petri Lombardi, a S.
Thoma assumpta et approbata (“Sacramentum spiritualis potestatis”;
cf. supra, p. 298 sq.); tertio, ab eo ipsum sacramentum denomi­
nari possit, ita ut dicatur character esse ipsum sacramentum Ordinis,
quod quidem approbat S. Thomas explicite scribens: “Ipse character
interior est essentialiter et principaliter ipsum sacramentum ordinis”
{Suppi., q. 34, a. 2, ad 1, cit. supra, p. 297).
Ut constat ex dictis superius (pp. 292, 298), quidam theologi in­
epte haec verba S. Thomae intellexerunt in sensu directo et exclusivo,
ac si revera sacramentum Ordinis consisteret directe in ipso charac­
tere, ad exclusionem exterioris ritus; haec enim quorumdam anti­
quorum conceptio erat iam superata tempore S. Thomae et opinio
Petri Lombardi de sacramento consistente non in interiori charactere,
sed in ipso ritu exteriori, iam communiter praevaluerat et ab ipso
S. Thoma passim docetur. Unde in illis verbis S. Doctor intendit
tantummodo emphatice proponere supradictum peculiare momentum
ac veluti practicam principalitatem characteris Ordinis, vi cuius ab
eo ipsum sacramentum et definiri et denominari possit, tanquam ab
indissolubili ac practice principali eius effectu, quemadmodum sigil­
lum sigillans et sigillum sigillatum pro eodem practice reputantur
(cf. supra, p. 289 sq.; cf. 298). Etiam quoad Matrimonium S. Thomas
ait vinculum esse ipsum sacramentum {Suppi., q. 42. a. 3, ad 2:
“Sicut aqua baptismi cum forma verborum non operatur immediate
ad gratiam sed ad characterem, ita actus exteriores et verba expri­
mentia consensum directe faciunt nexum quendam, qui est sacramen­
tum matrimonii; et huiusmodi nexus ex virtute divinae institutionis
dispositive operatur ad gratiam”), et tamen paulo ante significat
sacramentum esse actum exteriorem, vinculum vero esse primum ef­
fectum seu rem-et-sacramentum, non secus ac characterem in Bap­
tismo {Suppi., q. 42, a. 1, ad 5: “Etiam in hoc sacramento sunt illa
tria. Quia sacramenta tantum sunt actus exterius apparentes; sed res
et sacramentum est obligatio quae innascitur viri ad mulierem ex
talibus actibus; sed res ultima contenta est effectus huius sacramenti”;
cf. q. 44, a. 1; q. 49, a. 3, ad 4).

RES-TANTUM, seu ultimus ac specificus effectus huius sacra­
menti, id habet peculiare quod, cum sit essentialiter gratia hierarchica
et ministerialis, seu ordinata ad sanctificandum hierarcham et minis­
trum qua talem, ultimo ac simpliciter destinatur ad commune bonum
Ecclesiae et ad sanctificationem aliorum, nam ideo subiectum ipsum
sanctificat ut ipsum habilitetur ad alios sanctificandos per convenientem
usum suae potestatis. Ac inde sequitur quod talis gratia sacerdotalis
tam intime connectatur cum altero effectu characteris seu sacra po­
testate, ut ab hac veluti determinetur et cum ipsa veluti in unum ac
totalem effectum commisceatur, a quo sub uno vel alio respectu sacra­
mentum definiri queat (cf. supra, pp. 295-301).
Comparatio Ordinis cum Baptismo et Confirmatione, seu cum aliis duobus
sacramentis characterem imprimentibus, ad sequens schema reduci potest,04 atten­
tis praecipue his quae explicavimus in art. 11 de charactere (pp. 1 1 1-117, 258—
271. 282 sq.):
BAPTISMUS
1. Sacramentum Trinitatis
Sacramentum Patris
Vexillum Regalitatis X
*
Signaculum Auctoris fidei

2. Sacramentum Fidei
Sacr. Fidei Genitae
Sacr. Vitae
Sacr. Incipientium

3. Sacramentum Christianitatis

Sacr. Passivum
Sacr. Veritatis
Sacr. Aggregationis

CONFIRMA TIO

ORDO

Incarnationis

Redemptionis

Spiritus S.
Magisterii X1
Defensoris fidei

Verbi sive Christi
Sacerdotii X1
Regulatoris fidei

Fortitudinis

Prudentiae

Roboratae
Actionis
Proficientium

Propagatae
Gubernationis
Perfectorum

M ilitiae

Hicrarchiae

Receptivum
Testimonii
Signationis

Activum
Cultus
Sacerdotii

Ceterum omnes Ordinis descriptiones, eiusque a geminis aliis characteristics
sacramentis discrepantiae, ad hanc synthesim reducuntur: Sacramentum hierarchiae, vel Sacramentum sacerdotii.
’’Similia schemata inter varia sacramenta dedimus in tractatibus De Baptismo rt
Confirmatione 352, De Eucharistia I 475, De Poenitentia IV 565, De Extrema Unctione
II 444 sq.

Subiectum, quod inter extrinsecas causas sacramenti locum habet,
dupliciter sacramentum respicit, ut notatum est in tractatu De sacr.
in genere (p. 339) : uno modo moraliter, seu prout sacramentum est
illi medium necessarium ad finem salutis et ita subiectum considera­
vimus supra in art. 14 (pp. 302-308), ubi de necessitate huius sacra­
menti; alio modo physice, seu prout est veluti materia in qua
sacramentum suscipitur, ac inde exurgit quaestio, in hoc capite agi­
tanda, de requisitis ad validam et fructuosam sacramenti suscep­
tionem. Ut autem in eodem tractatu dictum est (pp. 342, 363, 432,
435), in huiusmodi requisitis proprie loquendo distinguendum est
inter capacitatem, conditionem et dispositionem, quorum duo priora
respiciunt ipsam validitatem, tertium vero per se respicit solam
fructuositatem seu gratiae effectum, atque ita ad invicem differunt ut
capacitas dicat quidquid requiritur in subiecto quasi pertinens ad
ipsam eius naturam nec pendens ab eius voluntate (v.g. natura
humana et status viatoris); conditio vero sit aliquid requisitum in
subiecto et a subiecto, i.e. pendens ab eius voluntate, quin tamen ali­
unde illud disponat ad sacramenti effectum, tanquam ad aliquam
formam (talis est intentio suscipiendi); dispositio tandem sit aliquid
non solum in subiecto et a subiecto requisitum, sed praeterea illud
disponat ad suscipiendum ultimum effectum sacramenti (seu grati­
am), qui solus proprie dicta dispositione indiget, utpote, qui, secus ac
primus effectus (puta character), recipitur in subiecto tanquam
forma in se completa et perfecta (talis dispositio est fides et bonitas).
Porro in eodem tractatu De sacr. in genere (art. 22-25) dictum
est ad capacitatem omnis sacramenti duo pertinere, scilicet naturam
humanam et statum viatoris (ita ut nec angelus nec anima separata
possit ullum sacramentum suscipere),05 unicam vero generalem con”Quod attinet requisitum naturae humanae, ad exclusionem angeli, generali rationi,
quam ibidem desumpsimus ex natura sacramenti in communi, quod, utpote signum
sensibile, naturae angelicae ac pure spirituali nullatenus convenit, addi potest duplex
particularis ratio, deducta ex ipsa indole sacramenti Ordinis. Hoc enim sacramentum
confert quandam participationem ct assimilationcm sacerdotio Christi, ac ideo, sicut

ditionem esse intentionem suscipiendi, ita tamen ut in infante sufficiat
aliena intentio; necessariam tandem dispositionem in sacramentis
vivorum esse per se statum gratiae, per accidens vero attritionem
cum bona fide. Unde hic restat inquirendum, utrum peculiaris indoles
huius sacramenti aliquid plus requirat, sive ex parte capacitatis et
ad validitatem, scilicet sexum masculinum (art. 18), nec tamen
adultam aetatem ita ut infans valide ordinetur (art. 19) ; sive ex parte
conditionis, pariter ad validitatem, scilicet tum intentionem explicitai
(art. 20) tum praeviam susceptionem Baptismi (art. 21), et inferioris
ordinis relate ad aliquem ordinem superiorem seu episcopalem (art.
22) ; sive ad fructuositatem, et consequenter ad liceitatem, scilicet
vocationem divinam et alias dotes (uti scientiam, mores et immuni­
tatem a quibusdam impedimentis) quas ex ipsa rei natura vel ex
positiva lege Ecclesiae conveniens exercitium Ordinis requirit (art.
23) . Quibus quaestionibus appendetur brevis sermo de obligationibus,
et nominatim de lege ecclesiastici coelibatus, quae ex ordinatione in
eodem subiecto consequuntur (art. 24).
Christus est sacerdos quatenus homo, ita eius ministri homines esse debent et in eadem
communi natura participatum sacerdotium accipere (cf. 3 p., q. 64, a. 7. et commenta­
rium Caictani in h. 1.) ; praeterea, sacerdos debet etiam assimilari his pro quibus
sacerdotio fungitur, seu pro quibus sacrificium offert et quibus sacramenta dispensat,
ac ideo debet “ex hominibus assumi” sicut “pro hominibus constituitur” (Hcbr. 5. 1).
Ceterum, cum aliud sit sacerdotem esse ac ordinari, et aliud sacerdotis actum accidentaliter et extraordinarie ministrare, nullatenus repugnat nec inconvenit validum
aliquod sacramentum quandoque per ministerium angelorum conferri; nam “sicut Deus
virtutem suam non alligavit sacramentis, quin possit sine sacramentis effectum sacra­
mentorum conferre, ita etiam virtutem suam non alligavit Ecclesiae ministris, quin etiam
angelis possit virtutem tribuere ministrandi in sacramentis. Et quia boni angeli sunt
nuntii veritatis, si aliquod sacramentale ministerium a bonis angelis perficeretur, esset
ratum habendum, quia deberet constare hoc fieri voluntate divina; sicut quaedam templa
dicuntur angelico ministerio consecrata. Si vero daemones, qui sunt spiritus mendacii, ali­
quod sacramentale ministerium exhiberent, non esset ratum habendum” (S. Thomas,
ibid.).
Quod vero attinet alterum requisitum status viatoris, ad exclusionem animae separatae,
generalibus rationibus, desumptis ex natura sacramenti, quod utpotc elementum cor­
porale nequit nisi corpori applicari, et ex eius principali gratiae effectu, quae nequit
conferri animabus separatis et in statu termini immobiliter constitutis, addi potest
supradicta peculiaris ratio, iuxta quam oportet sacerdotem iis assimilari pro quibus
assumitur et pro quorum ministerio constituitur, anima autem separata differt ab
hominibus hanc vitam degentibus, tum statu (quod quidem valeret etiam de anima in
corpore glorioso) tum quodammodo natura, quatenus non est substantia completa nec
proprie dicta persona, nec ideo simpliciter homo. Cum tamen aliud sit suscipere sacra­
mentum Ordinis, et aliud actum aliquem ministerii accidentalitcr et extraordinarie
exercere, non repugnat quominus Deus per animam separatam aliquod sacramentum
ministret, ut supra de angelis dictum est, eo vel magis quod animae eorum, qui fuerunt
in sua vita ordinati, retinent characterem Ordinis, vel potentiam ministrandi (cf. 3 p.
q. 64, a. 7, ob. 2 ct ad 2). Liquidum autem est, hominem a mortuis in vitam mortalem
resurgentem, posse, si nondum fuerat ordinatus, ordinari, vel, si ordinatus fuerat, per
indelebilem characterem proprium ministerium iterum exercere ct ad altiorcs gradus
promoveri.

Hinc divisio huius Capitis in septem articulos:

Praevia requisita ad susceptionem

Capacitas

Sexus masculinus
Non tamen adulta aetas

art. 18
art. 19

Conditio

Intentio explicita
Baptismus
Injerior ordo quoad
episcopatum

art. 20
art. 21

Validam

art. 22

Fructuosam ac licitam

Consequentes obligationes

Vocatio divina,
dotes, immunitas
ab impedimentis
Coelibatus

art. 23
art. 24

ART. 18. Utrum subiectum capax validae ordinationis sit solus
vir, ita ut sexus femineus lege divina excludatur {Suppi., q. 19, a. 3,
ad 4; q. 39, a. 1; cf. 2-2, q. 177, a. 2; 3 p., q. 27, a. 5, ad 3; q. 55, a. 1,

muliebre quoddam sacerdotium, nec facile dici potest eas tam con­
corditer ac constanter a sensu communi aut lege naturali aberrasse;
in Scriptura nihil decisivum continetur, ex quo absoluta mulierum
exclusio a sacerdotio concludi possit; nullum habetur explicitum ac
solenine Ecclesiae documentum quo declaretur tanquam de iure divino
invalida ordinatio feminae; consensus autem ac constantia Tradi­
tionis et praxis Ecclesiae in excludendo mulieres a sacris ordinibus
explicatur tum ex ratione maioris convenientiae tum ex historicis
iamque superatis circumstantiis minoris emancipationis ac minoris
socialis et intellectualis evolutionis mulierum. Unde neque legi natu­
rali neque ulli divinae ac positivae legi videtur repugnare quominus
aliquatenus mutetur praesens conditio mulierum relate ad exclu­
sionem ab ordinibus, seu ut prudenter quidem ac moderate, ut exigit
ipsa disparitas sexus et minor mulierum aptitudo ad publica officia,
concedatur eis aliquis accessus ad sacros ordines.
Huiusmodi quaestio agitavit recenter plures ecclesias protestanticas, non exclusa ipsa conservatrice parte anglicana, ut infra osten­
detur. Indirectam etiam et ambiguam connexionem habuit cum
duplici apud catholicos recentius ventilata quaestione de universali
fidelium sacerdotio (quod quidam dicunt esse proprie dictum, etsi
non hierarchicum, sacerdotium) et de peculiari aliquo sacerdotio B.
Virginis, ad quod sustinendum unus vel alter97 invocat subtilem ali­
quem theologicum feminismum.

PARS NEGATIVA
Sicut communis ac constans fuit in revelata religione, sive A. sive
N.T., exclusio mulierum a hierarchico sacerdotio, ita fere communis
ac constans dici potest earum sacerdotalis participatio in religioni­
bus vel sectis, quae a revelatione per paganismum, vel ab Ecclesia
per haeresim, recesserunt.
Huiusmodi participationem ostendunt imprimis, sub vario gradu
ac modalitate, celebriores inter antiquas formas PAGANARUM
RELIGIONUM. Illius ratio varia fuit, scilicet: sexus femininus
ipsius deitatis (nam sacerdos considerabatur uti imago et incarnatio
divinitatis) ; conditio uxoris sacerdotis, quae evolvebat in conditionem
comitis in cultu; ipse connaturalis ac psychologicus influxus sexus
feminini. Generatim mulieres non attingebant supremum gradum
sacerdotii: quandoque peculiaris cultus unius divinitatis reservabatur
mulieribus, ut cultus Vestae (Vestalibus) et Cybelis apud Romanos;
ratione praefatae similitudinis sacerdotis cum divinitate, contingebat
"Laurcntin, loc. cit. (supra, in p. 379).

ut, cum mulier erat sacerdos masculinae deitatis aut vir femininae,
sacerdos vestitum et modum agendi alterius sexus assumeret (quan­
doque vir castrabatur) : quod quidem fuit una ex rationibus sacrae
prostitutionis et omosexualitatis.08

Apud Babylonienses et Assyrios,"° sub supremo sacerdote (en vel
cnu = dominus) habebantur varii gradus sacerdotum virorum (inter
quos quidam erant eunuchi, nomine kurgarû sive castrati, vel assinnu
sive effeminati) et classis sacerdotissarum (naditu = infecunda), cui
praeerat magna sacerdotissa (entu = domina, sicut enu = dominus).
Codex Hammurabi, praeter entu et naditu, refert in eadem classi
sacerdotissarum, tertiam curiosamque figuram quae vocatur zikrum
(masculus, vel potius mascula), quam quidam dicunt fuisse quendam hermaphroditam, alii mulierem prostitutam, alii virum muliebri
veste indutum, alii ac probabilius mulierem veste virili indutam, quae
locum viri, tanquam virago, inter sacerdotissas haberet. Sacerdotissae
severioris vitae regulis obligabantur (v.g. prohibebantur ingredi
tabernas) et cuidam legali virginitati vovebantur, quatenus, etsi
nuptae, non possent habere legalem progeniem, nisi vel adoptione
vel mediante aliqua ancilla.
Codex Hammurabi haec inter alia, circa legalem virginitatem et
patrimonialem dotem sacerdotissarum, statuit: “§ 137. Si aliquis con­
cubinam sacram (sugitiim), quae ei liberos pepererit, vel mulierem
sacratam (naditum), quae eum liberos habere curaverit, dimittere in
animo habuerit, feminae illi dotem restituent. Insuper dimidium
agri, horti et bonorum (mobilium) ei dabunt et ita liberos suos
alet.” “§ 144. Si aliquis mulierem sacratam (naditum) duxerit et
haec mulier sacrata servam marito suo dederit et ita (ei) liberos
procuraverit, si dein hic vir concubinam sacram (sugitum) ducen­
dam in animo habuerit, (id) huic viro non concedent. Concubinam
sacram (sugitum) ducere ei non licet.” “§ 178 a. Si sacerdotissa
[entum]. mulier sacra [naditum] vel mulier claustralis [zikrum],
cui pater dotem dederit, syngrapham (de dote) quidem scripserit,
sed in syngrapha ei conscripta non declaraverit ei licitum esse, here­
ditatem suam, cui placuisset, dare, ei ergo plenam libertatem (de
hereditate) disponendi non concesserit, ita fratres eius, postquam
pater ad fatum (morte) abiit, agrum hortumque eius sument. Sed
secundum facultatem portionis eius victum, oleum (unctionis) et
* Hunc degenerationis aspectum peculiariter considerat P. Gordon, Le sacerdoce à
travers les âges (Paris [1950]) 37—53: "Sacerdoce masculin et sacerdoce féminin.
Modalites aberrantes.”
” Cf. E. Dhorme, Les religions de Babylonie et d’Assyrie (“Marta. Introduction à
l'histoire des religions," tom. 1. Les anciennes religions orientales, vol. 2, Paris 1949)
203-214; P. Dhorme, La religion assyro-babylonienne (Paris 1910) 300 sq.

Apud Aegyptias2 titulus sacerdotissae, qui apparet in monumentis
ipsius antiquioris imperii, ostendit existentiam sacerdotii feminini,
praecipue in cultu dearum, et peculiariter deae Hathor. Huiusmodi
sacerdotissae vocabantur “reclusae” sive “concubinae dei” (cum
agebatur de divinitate masculina), non tamen in sensu sacrarum
prostitutarum, quae vigebant in cultu assyro-babyloniensi, sed in
mero sensu ancillarum divinitatis, quae efformabant veluti “harem”
dei et quarum praecipuum officium erat saltare et canere in officiis
cultus. Eligebantur inter uxores principum, eisque theoretice praesi­
debat ipsa regina (sicut ipse rex erat caput sacerdotii masculini)
quae ferebat sacerdotalem titulum “sponsae dei” vel “adoratricis
dei.” Prima quae tale officium ac titulum assumpsit videtur fuisse
Ahhotep, mater Ahmosis, fundatoris 16ne dynastiae. Sub 22a dynastia.
quae introduxerat in Aegyptum cultum libycae deae Bastet, rex
Osorkon III, ut sibi adiceret animum Aegyptiorum, filiam suam
sacravit cultui antiquioris aegyptiacae deitatis Amon. tanquam spon­
sam et adoratricem huius dei; inde efformata est regularis quaedam
progenies sacerdotissarum quae ipsius summi sacerdotis auctoritatem
superavit ac per duo saecula reipublicae dispotice dominata est.

Apud Graecos, in mysteriis eleusinis, hierarchia sacerdotalis com­
prehendebat mulieres etiam in altioribus suis gradibus (i.e. inter
hierophantes, seu praesides cultus, qui profanos mysteriis initiabant).
Ad rem V. Magnien: “La hiérarchie comprend des femmes. Il est
fréquemment question, dans les textes et les inscriptions, de hiérophantides: Par expemple, une hiérophantide couronna Antoine et
Commode comme mystipoles; Photius mentionne des hiérophantides,
qui montraient les objets sacrés à ceux qui se faisaient initier. Il est
question de prêtresse de Déméter, prêtresse de Perséphone .... de
Panageis (ou toutes pures), de Mélisses (abeilles), etc. . . . , d’une
mère sacrée qui montrait les télétés des déesses près des anactora
de Déo; de Bacchai.”3
In mysteriis delphicis oraculum dei Apollinis proferebatur a sacer­
dotissa, cui nomen Pythia. Antiqua ac classica descriptio eam reprae1 Codex Hammurabi, (transcriptio ct versio latina A. Dcimel, ed. 3, Romae l°50)
31, 33, 39.
’Cf. J. Vandier, La religion égyptienne (“Mana. Introduction à l’histoire des reli­
gions." tom. 1. Les anciennes religions orientales, vol. 1, Paris 1949) 162 sq., 174 sq..
E. Drioton, La religion égyptienne ("Histoire des religions," ed. M. Brillant et R.
Agrain, torn. 3, Paris 1955) 73 sq.
’Les mystères d’Eleusis (Paris 1950) 162.

sen tat ut “assise sur un trépied, au-dessus d’une crevasse d’où mon­
tent des vapeurs (d’acide carbonique, mais agréables à l’odorat), au
fond d’un antre obscur; ayant bu de l’eau de la source Cassotis et
mâché des feuilles de laurier, dont elle secoue en même temps une
branche qui se trouve à portée de sa main, elle entre en transe sous
l’effet des vapeurs; elle dénoue ses cheveux, l’écume lui monte aux
lèvres, ses soubresauts font retentir l’airain du trépied; dans cet
état de névrose hystérique, elle prononce d’une voix entrecoupée
des mots sans suite, mais groupés en hexamètres, que les prêtres inter­
prètent ensuite à leur gré.”4

Apud Romanos;' post summum hierarcham seu “regem sacrorum”
ordinabatur scala sacerdotum sub titulo “flamines,” qui particulare
nomen “flamen dialis, martialis, quirinus” etc. assumebant, iuxta
nomen deitatis cuius cultui unusquisque addicebatur (lovis, Martis,
Quirini, etc.). Uxor regis sacrorum vocabatur (regina sacrorum et
uxor primi ac praecipui flaminis dialis dicebatur flaminica); his muli­
eribus quaedam sacerdotalis dignitas competebat, ut patet tum ex eo
quod praefata flaminica subiciebatur eisdem legalis honestatis prae­
scriptionibus ac maritus, tum ex eo quod uxores solebant assistere
maritis in exercitio cultus. Praeterea, duplex erat cultus in quo
sacerdotale mulierum munus praecipue ac directius exercebatur, scili­
cet cultus Cereris sive Cybelis, uxoris Saturni (Bonae Deae, Magnae
Matris deorum; cuius statua ex Phrygia allata est Romam a. 204
durante periculo secundi belli punici), unde mulieres sacrae diceban­
tur “sacerdotes publicae Cereris” et “sacerdotes Matris deorum mag­
nae” et cultus \restae, filiae Saturni et patronae vitae domesticae,
cui addicebantur solae sic dictae Vestales: hae, sub praesidentia
Vestalis maximae, vivebant in clauso coenobio prope templum Vestae
propeque regiam sive domum pontificis maximi; peculiarem vestem
ferebant; virginitati per triginta annos obligabantur, quibus praeteri­
tis, ius eis erat saeculum appetendi ac nuptias ineundi (vestalis vio­
lans virginitatem, viva in poenam sepeliebatur); praecipuum earum
4 P. Amandry, La Mantique apollinienne à Delphes (Paris 1950) 19.
’Fabre, P . La religion romaine (“Histoire des religions,” cd. M. Brillant ct R. Aigrain,
tom. 3, Paris 1955) 371-374, 394 sq.
Graillot, H , Le culte de Cybèle, Mère des dieux, à Rome et dans l’empire romain,
Paris 1912.
' Λ
Grenier, A . Les religions étrusque et romaine (“Mana. Introduction à l’histoire des
religions,” tom. 3, Paris 1948) 164-167, 209-211.
Hii.n, J A.. “Vestalis, virgo vestalis, vestalia,” Dictionnaire des antiquités grecques et
romaines (cd. Darembcrg et Saglio) V-l (Paris 1912) 752-760.
Müller, 1 , “Vesta,” Ausfuhrliches Lexikon der griechischen und romischcn Mythologie
(Leipzig 1924-1937) VI 241-273.
Wissowa, G, Religion und Kultus der Romcr (ed. 2, München 1912) 177 sq., 413.
434, 436, 504.

officium erat sacrum ignem accensum servare et penus Vestae cus­
todire, veluti vigilantes matronae ipsius reipublicae; inde maximo
honore cumulabantur eisque ipsi consules locum cedere debebant.
SECTAE GNOSTICAE, ab Ecclesia separatae, quamvis ex una
parte simularent theoreticum quendam ac intransigentem puritanismum erga matrimonium et consequentem despectum sexus feminei,
libenter aliunde ac callide, ad finem sui proselytismi, magica vi
“regalis feminini” uti contenderunt; ad initium plurium gnosticorum
motuum vel factionum, apparet aliqua cooperatrix vel prophetissa
mulier et in nonnullis sectis sacerdotalia munia feminis concedebantur.
Hieronymus in sua epistola ad amicum Ctesiphontem, ad compes­
cendam levitatem quarumdam romanarum mulierum, quas pelagiana
haeresis titillabat, brevi compendio tradit historiam femineae co­
operationis mysterio iniquitatis, inde a primo haeresis ortu: “Cum
haec ita se habeant, quid volunt miserae mulierculae oneratae pec­
catis, quae circumferuntur omni vento doctrinae, semper discentes
et nunquam ad scientiam veritatis pervenientes. . . Simon Magus
haeresim condidit, Helenae meretricis adiutus auxilio. Nicolaus An­
tiochenus omnium immunditiarum repertor, choros duxit femineos.
Marcion Romam praemisit mulierem, quae decipiendos sibi animos
praepararet. Apelles Philumenem suarum comitem habuit doctrinarum.
Montanus immundi spiritus praedicator, multas ecclesias per Priscam
et Maximillam nobiles et opulentas feminas, primum auro corrupit,
deinde haeresi polluit. Dimittam vetera, ad viciniora transcendam.
Arius, ut orbem deciperet, sororem principis ante decepit. Donatus
per Africam, ut infelices quosque foetentibus pollueret aquis, Luciliae
opibus adiutus est. In Hispania Agape Elpidium, mulier virum, coecum
caeca duxit in foveam. . . Nunc quoque mysterium iniquitatis opera­
tur” (Epist. 132. 4, ML 22. 1152 sq.).

Iam tempore ipso apostolico, Simon Magus suae apostasiae associa­
vit “Helenam quandam, quae eum . . . ubique assectata est, cum antea
in lupanari prostitisset” (lustinus, A pol. I. 26, MG 6. 367), eamque
praesentabat tanquam incarnationem primi articuli suae religionis,
“dicens hanc esse primam mentis eius conceptionem, matrem omnium,
per quam initio mente concepit angelos facere et archangelos” (Irenae­
us, Adv. haer. 1. 23. 2, MG 7a. 671). Refert lustinus Simonem
Romae “tanquam deum statua honoratum [esse], quae statua erecta
est in insula Tiberina inter duos pontes, habens hanc romanam in­
scriptionem: ‘Simoni deo sancto’ . . . [eumque] Samaritanos pene
omnes et ex aliis gentibus nonnullos primum deum esse confiteri,
eumque adorare: ac Helenam . . . primam eius notionem esse dictitare”

{loc. cit.).° Cui concinit Irenaeus, dicens illius sequaces, Simonianos
vocatos, tanquam mysticos sacerdotes “imaginem Simonis habere
factam ad figuram lovis, et Helenae in figuram Minervae, et has
adorare” {ibid., n. 4, coi. 672 sq.).

Inter Carpocratianos (a fundatore Carpocrate) Irenaeus refert
quandam “Marcellinam, quae Romam sub Aniceto venit, [quaeque]
cum esset huius doctrinae, multos exterminavit” {Adv. haer. 1. 25.
6, MG 72. 685). Addit Augustinus: “Sectae ipsius fuisse traditur quae­
dam Marcellina, quae colebat imagines lesu et Pauli et Homeri et
Pythagorae, adorando incensumque ponendo” {De haer. 7, ML 42. 27;
cf. Epiphanium, Adv. haer., haer. 27. 6. MG 41. 371, 374). Etiam
Hieronymus loquitur de quadam Marcellina, sed eam dicit Romam
missam a Marcione: “Marcion Romam praemisit mulierem, quae
decipiendos sibi animos praepararet” {loc. cit.).

Apelles, discipulus Marcionis eiusque desertor ac sectae Apellitarum fundator, signis ac prestigiis a virgine Philumene seductus,
sub eius inspiratione suas revelationes seu errores de Christo et B.
Virgine scripsit. Ita testatur Tertullianus: “Providerat iam tunc Spiri­
tus sanctus futurum in virgine quadam Philumene angelum seduc­
tionis transfigurantem se in angelum lucis, cuius signis et praestigiis
Apelles inductus novam haeresin induxit.” “[Apelles] post annos
regressus non melior nisi tantum qua iam non Marcionites, in alteram
feminam impegit, illam virginem Philumenen, quam supra edidimus,
postea vero immane prostibulum et ipsam cuiusque energemate cir­
cumventus quae ab ea didicit Φαν<ρώσ«9 scripsit” {De praescr. 6. 6;
30. 6, CCL 1. 191, 211; cf. Adv. Mare. 3. 11, 2; Augustinum, De haer.
23, ML 42, 29, ubi observa notam additam ad n. 24).
Hucusque agitur de mulieribus prophetissis, nondum proprie sacerdotissis, vel saltem non directe significatur aliqua mulierum partici­
patio in ipso cultu. Ceterum, facilis ac connaturalis fuit transitus ad
huiusmodi participationem, quae in quibusdam sectis, nominatim
Marcosianorum, Pepuzianorum et Collyridianorum, apparet eodem
fere tempore, circa finem saec. 2 et initium saec. 3.
Irenaeus testatur quondam Marcum, fundatorem Marcosianorum,
mulieribus quas seduxerat concessisse ut una cum ipso Eucharistiam
consecrarent: “Pro calice . . . vino misto fingens se gratias agere, et
in multum extendens sermonem invocationis, [Marcus] purpureum et
rubicundum apparere facit; ut putetur ea Gratia ab iis, quae sunt
* Circa hanc lustini historiam confer G. Quispel, “Simon en Helena,” Nedcrlands
theologisch Tijdschrift V (1950-1951) 339-345.

super omnia, suum sanguinem stillare in illius calicem per invoca­
tionem eius: et valde concupiscere praesentes ex illo gustare poculo,
ut et in eo stillet quae per magum hunc vocatur Gratia. Rursus
mulieribus dans calices mistos, ipsas gratias agere iubet, praesente
se. Et ubi hoc factum est, ipse alium calicem multo maiorem quam
est ille, in quo illa seducta Eucharistiam facit, proferens, et trans­
fundens a minori, qui est a muliere Eucharistia factus, in illum, qui
est ab eo allatus multo maiorem, statim dicens ita: ‘Illa quae est
ante omnia, inexcogitabilis et inenarrabilis Gratia, adimpleat tuum
intus hominem, et multiplicet in agnitionem suam, inseminans granum
sinapis in bonam terram’; et alia quaedam dicens, et in insaniam
mittens illam infelicem, admirabilia faciens apparuit, quando maior
calix adimpletus est de minori calice, ut et supereffunderet ex eo.
Et alia quaedam his similia faciens, exterminavit multos et abstraxit
post se. Datur autem intelligi, eum et daemonem quemdam paredrum
habere, per quem ipse quoque prophetare videtur, et quotquot dignas
putat fieri participes suae Gratiae, prophetare facit. Maxime enim
circa mulieres vacat” (Adv. haer. 1. 13. 2 sq., MG 7a. 579-582: cf.
totum illud c. 13).
Tertullianus suum opus De baptismo scribit adversus “quandam de
Caina haeresi viperam venenatissimam [quae] doctrina sua plerosque
rapuit imprimis baptismum destruens” cuique denegat ipsum ius
docendi (“cui nec integre quidem docendi ius erat”: 1. 2sq.). Veri­
similiter agitur de aliqua profetissa (ex secta Caini tarum vel Caianitarum in Africa tunc serpente), quae non solum ius docendi sibi
usurpabat, sed ipsum Baptismi sacramentum negabat. Quidam illi
tribuunt nomen Quintiliae, quod refertur in textu iuxta editionem
Gelenii (a. 1550) ac ideo titulum operi apponunt “De baptismo ad­
versus Quintiliam” (ML 1. 1305); attamen pro lectione “Ita Quintilia
monstrosissima” habetur in codice Trecensi lectio: “Itaque illa mon­
strosissima,” quae adhibetur in nova editione CCL 1. 277. In eodem
opere Tertullianus arguit quasdam mulieres quae, invocantes exemplum
Theclae discipulae S. Pauli, sibi ius et docendi et baptizandi usurpa­
bant: “Petulantia autem mulieris quae usurpavit docere utique non
etiam tinguendi ius sibi rapiet, nisi si quae novae bestiae venerint
similes pristinae, ut quemadmodum illa [ i.e. supradicta mulier] bap­
tismum auferebat ita aliqua per se [eum] conferat. Quodsi quae Acta
Pauli quae perperam scripta sunt [exemplum Theclae] ad licentiam
mulierum docendi tinguendique defendunt, sciant in Asia presbyterum
qui eam scripturam construxit quasi titulo Pauli fecisse loco de­
cessisse. Quam enim fidei proximum videtur ut is docendi et tin-

guendi daret feminae potestatem qui nec discere quidem constanter
mulieri permisit? ‘Taceant/ inquit, ‘et domi viros suos consulant’”
(De bapt. 17. 4 sq., CCL 1. 291 sq.).
Etiam ea Acta Pauli (apocryphum ignoti auctoris asiatici circa a.
180, quem Tertullianus significat ab ecclesiastica auctoritate repro­
batum atque depositum) manifestant aliquam indulgentiam erga muli­
ebre ministerium: ibi enim narratur Theclam a S. Paulo Iconium
missam esse ad “docendum verbum Dei”; eam catechizasse Tryphaniam eiusque domum; in amphitheatro, cum esset ad mortem damnata,
semetipsam baptizasse, ac posterius, salvam evasam, retulisse S. Paulo
id se fecisse vi eiusdem divinae virtutis qua ipse evangelizabat.1
In alio opere De praescriptione haereticorum 41. 5, agens de hierarchicis abusibus Marcionitarum ct Valentinianorum, Tertullianus
iterum indicat usurpatum a mulieribus ecclesiasticum ministerium:
“Ipsae mulieres haereticae, quam procaces! quae audeant docere,
contendere, exorcismos agere, curationes repromittere, fotasse an et
tingere” (CCL 1. 22.). Ultima verba videntur significare baptismum
per feminas non fuisse tam communem apud istas sectas.
Adhuc circa medium saec. 3, Firmilianus, Caesareae Cappadociae
episcopus, in sua epistola ad Cyprianum (circa a. 256), narrat ortum
cuiusdam pseudoprophetissae quae multis prodigiis Cappadociae et
Ponti fideles alliciens et unum vel alterum de clero libidine circum­
veniens, exercitium cultus usurpavit, consueto ritu baptizans et Eucha­
ristiam consecrans.6 “Volo autem vobis et de historia quae apud nos
facta est exponere. . . Ante viginti enim et duos fere annos, temporibus
post Alexandrum imperatorem, multae istic conflictationes et pressurae
acciderunt, vel in commune omnibus hominibus, vel privatim Chris­
tianis. . . In hac autem perturbatione constitutis fidelibus . . . ,
emersit istic subito quaedam mulier quae in exstasim constituta
prophetem se praeferret et quasi sancto Spiritu plena sic ageret. Ita
autem principalium daemoniorum impetu ferebatur, ut per longum
tempus sollicitaret et deciperet fraternitatem admirabilia quaedam et
portentosa perficiens. . . Hic [spiritus nequam] unum de presbyteris
’Cap 41: “Et Thcclc, s’étant levée, dit à Paul: ‘Je vais à Iconium.’ Paul lui répondit:
‘Va, ct enseigne la parole de Dieu.’” Cap. 39: “Thècle entra donc avec elle [ie.
Tryphaincl et se reposa huit jours dans sa maison, lui enseignant la parole dc Dieu:
aussi, crut-elle, ainsi que la plupart de scs servantes.” Cap. 34: “Quand elle eut fini sa
prière, elle se retourna, vit une grande fosse pleine d’eau, et dit: ‘C’est maintenant le
moment dc recevoir le bain.’ Et elle s’y jeta en disant: ‘Au nom dc Jésus-Christ, je me
baptise à mon dernier jour.’” Cap. 40: “Elle ... lui dit: ‘J’ai reçu le baptême, Paul;
car celui qui te donna le pouvoir pour la bonne nouvelle, me l’a donné à moi-même
pour le baptême” (Apud L. Vouaux, Les Actes de Paul [Paris 19131 211—225).
* Nulla est peculiaris ratio hanc mulierem conncctendi cum Montanismo, ut plures
faciunt post Münter qui eam appellat “tertiam Montani asseclam” (Efjala et oracula
Montanistarum [Hafniac 1829] 16).

DE SUBIECTO

389

Rusticum, item ct alium diaconum fefellit, ut eidem mulieri com­
miscerentur. . . Atque illa mulier quae prius per praestigias et fallacias
daemonis multa ad deceptionem fidelium moliebatur, inter caetera
quibus plurimos coeperat, etiam hoc frequenter ausa est, ut et in­
vocatione non contemptibili sanctificare se panem et Eucharistiam
facere simularet et sacrificium Domino sine [probabilius legendum:
non sine]0 sacramento solitae praedicationis offerret, baptizaret quo­
que multos usitata et legitima verba interrogationis usurpans, ut nil
discrepare ab ecclesiastica regula videretur” {Epist. 75 [inter cyprianicas]. 10, ML 3. 1211-1213).
Praecipuus abusus videtur contigisse apud Montanistas et alias
sectas quae, ut Pepuziani (sive Priscilliani) et Collyridiani. cum
Montanismo uno vel alio modo connectuntur.
Montanistae™ vel Phrygae, vel Cataphrygae, fundatorem habue­
runt Montanum (circa a. 172), qui, tanquam novus Paracletus, sibi
consociavit duas prophetissas, Priscillam (sive Priscam) et Maximillam, veluti sui divini spiritus interpretes. Epiphanius haec verba in
ore Maximillae lepide ponit: “Dominus me misit laboris huius ac
professionis et foederis velut sectae antistitem, enarratorem et inter­
pretem; et quidem ad percipiendam Dei notitiam vellem nollem, maiori
quadam necessitate compulsum” (Adv. haer., 1. 2, t. 1, haer. 48, MG
41. 875). Harum profetissarum novum evangelium tam magnum
periculum induxit, ut quidam episcopi et ecclesiastici scriptores in eas
explicitant controversiam dirigere dedignati non sint, peculiariter Apol­
linaris hierapolitanus, anonymus quidam episcopus vel presbyter
phrygius et Apollonius ephesinus. quorum aliorumque nomina et dicta
refert Eusebius Caes. (Hist, eccl., 1. 5, cc. 14. 16. 18, 19, MG 20.
462-^172, 475-483). Tertullianus, iam et ipse montanista factus,
anteriorem suam reprobationem feminae docentis (cf. supra, p.
387 sq.), ingeniose emollivit, ne sibimetipsi contradicere videretur,
invocando exceptionem in favorem profetissae seu mulieris loquentis
sub impulsu Spiritus S.: “[Paulus] praescribit silentium mulieribus in
ecclesia, ne quid discendi dumtaxat gratia loquantur. — ceterum
prophetandi ius et illas habere iam ostendit, cum mulieri etiam
prophetanti velamen imponit — ex lege accipit subiciendae feminae
• Id exigere videtur totus contextus tum sequentium verborum de Baptismo, tum
scopi Firmiliani qui est ostendere, una cum Cypriano, non valere sacramenta confecta
extra Ecclesiam, etiamsi rectus ritus servetur. Tamen fatendum est particulam “non”
desiderari in omnibus manuscriptis hucusque examinatis (v.g. ab Hartel) ; propterea
omissa est etiam in variis editionibus, praeter oxfordensem. a. 1682 confectam a Feli et
Pearson, qui correctionem sive additionem proposuerunt, suggerentes particulam “non"
cecidisse ob propinquitatem vocis “Domino.”
'*Cf. tractatum Dc Poenitentia IV 286-289.

auctoritatem, quam, ut semel dixi, nosse non debuit nisi in destruc­
tionem. . . Exhibeat itaque Marcion dei sui dona, aliquos prophetas,
qui tamen non de humano sensu sed de dei spiritu sint locuti, qui
et futura praenuntiaverint et cordis occulta traduxerint ... ; probet
mihi etiam mulierem apud se prophetasse ex illis suis sanctioribus
feminis magnis” (Adv. Mare. 5. 8. 11 sq., CCL 1. 688). In puro
hoc Montanismo non fit mentio de participatione mulierum in ipso
cultu, sed tantum in ministerio verbi sive in hierarchico magisterio.
Nihilominus Ambrosiaster (scribens circa 366-384) Cataphrygis
tribuit ordinationem verarum diaconissarum, seu attributionem veri
et auctoritativi ministerii ecclesiastici mulieribus (cf. infra, p. 408).
Ceterum, mulierum participatio in sacerdotio apparet saltem apud
derivatas vel connexas duas sectas Pepuzianorum et Collyridianorum.
Pepuziani (a pago Pepuza, centro activitatis ipsius Montanismi)
sive Priscilliani (a Priscilla, una ex duobus prophetissis Montani),
secta phrygiana “a Montanismo derivata,”11 non solum feminis sub
nomine prophetissarum magisterium concedebant, sed eas etiam ad
omnes ordines, inclusis presbyteratu et episcopatu, promovebant, ita
ut nullum amplius sexus discrimen servaretur. Ad rem Epiphanius:
“Quintilliani,12 qui et Pepuziani vocantur et Artotyritae ac Priscilliani,
inter Phrygas [i.e. Montanistas] censentur et ab iis exorti sunt, sed
nonnihil tamen discrepant. . . Sive apud istos, sive apud Phrygas,
prophetissae feminae nuncupantur. . . Quintiliam vero cum Priscilla
auctores suos praedicant, quam et Phryges asciscunt. Multas et
vanissimas auctoritates circumferunt. Singularem Evae gratiam tri­
buunt, quod prima de scientiae fructu comederit. Sororem vero Moysis
prophetissam iactitant; cuius exemplo suo illi cooptandarum in clerum
mulierum instituto suffragantur. Quin et quatuor, inquiunt, Philippus
prophetissas filias habuit. Saepenumero in illorum ecclesiam septem
cum facibus virgines ingrediuntur, candida veste, ut populo videlicet
oracula reddant. Hae cum speciem quandam furoris prae se tulerint,
astantibus illudunt, et ad fletum provocant, ut is poenitentiae luctus
esse videatur. Nam et lacrymas profundunt, et toto corporis gestu
vitam hominum deplorant. Apud eosdem mulieres episcopi sunt et
presbyteri et ad ceteros gradus alleguntur, nullum ut sexus discrimen*13
” Epiphanius (Haer. 49) cos refert ut sectam distinctam a Montanismo (Hacr. 48).
Quidam eruditi putant agi de eadem secta Montanistica. Rationabilius dicitur una ab
altera derivari.
13 Epiphanius (et Augustinus post ipsum) cos vocat Quintillianos, a Quintilia pro­
phetissa. Solus Epiphanius (quem imitat Augustinus) ter commemorat hanc Quintiliam
quam consociat Priscillac (hoc in loco), vel Maximillae et Priscillac {Hacr. 51. 33;
haer. 79. 1). Cum loquitur de Montanistis, Epiphanius commemorat solas Maximillam
et Priscillam (Haer. 48. 1). Vidimus supra (p. 387) etiam Tertullianum probabilitet
loqui de quadam Quintilia, in Africa tamen docente.

servetur. ‘Nam in Christo lesu neque mas est, neque femina’ [Gal.
3. 28]. Haec sunt quae de illis comperire potuimus. Caeterum Artotyritas eosdem idcirco vocant, quod ad celebranda mysteria sua panem
et caseum adhibent” (Adv. haer., haer. 49, MG 41. 879-882; cf.
Augustinum, De haer. 2 7, qui abbreviat Epiphanium).
Çollyridiani (κολλυρίς — collyra, sive panis dulcis; gallice: gâteau,
anglice: cake), secta ex Thracia et Scythia in Arabiam diffusa, ut
opponerentur Antidicomarianitis (cf. apud Epiphanium, Haer. 78
et 79) qui gloriam B. Virginis obscurabant, praedicantes eam com­
mercium cum S. loseph habuisse post Christi nativitatem, offerebant
B. Virgini collyram sive panem dulcem (iuxta morem paganorum,
panem deae (Cereri offerentium; cf. supra, p. 384), tanquam verum
aliquod sacrificium, idque per ipsas mulieres, quasi per huiusmodi
sacrificii sacerdotissas. In qua quidem praxi, defectus triplex involve­
batur, scilicet pagana imitatio sive superstitio, suspicio haeresis
assimilantis B. Virginem Deo et usurpatio muneris sacerdotalis; quem
ultimum defectum vehementer carpit Epiphanius, ostendens in his­
toria sacra “numquam mulierem sacerdotio functam legi.” Epiphanius
praefatam praxim sic describit: “Quod ad . . . hoc dogma pertinet
[scilicet extollendi ultra modum dignitatem B.V.], quosnam, praeter
mulierculas, auctores ac patronos habet? Quod genus [i.e. feminarum]
lubricum, et in errorem proclive, ac pusilli admodum et angusti animi
esse solet. Per eas itaque diabolus evomuisse illud videtur, idemque
hac in parte fecisse, quod per Quintiliam ac Maximillam et Priscillam
in ridiculis illis disseminandis erroribus praestiterat. Etenim mulieres
quaedam currum, sive sellam quadratam adornantes, ac linteo desuper
extento, solemni tempore, per aliquot dies panem proponunt, et in
Mariae nomen offerunt. Tum ad unam omnes illo vescuntur” (Adv.
haer., haer. 79. 1, MG 42. 739-742).
PSEUDOSPIRITUALISTICAE SECTAE MEDII AEVI,1 abiectis ecclesiastica hierarchia et Ecclesiae sacramentis, quodeumque min­
isterium (praecipue praedicationis), quod adhuc retinerent, extende­
bant indiscriminatim ad omnes fideles, non exclusis ipsis mulieribus.
De Waldensibus testatur Bernardus abbas Fontis Calidi: “Graviter
errant, quia feminas, quas suo consortio admittunt, docere permittunt,
cum hoc sit apostolicae doctrinae contrarium” (cit. in art. 1, tom. 1,
p. 102). Bogomilae ministerium confessionis etiam mulieribus con­
cedebant, testante eorum coaetaneo impugnatore Cosma presbytero
bulgaro: “Haeretici . . . unus alteri inter se confitentur et absolvuntur
ad invicem, licet ipsi diabolicis devincti sint catenis. Hoc perficiunt
”Cf. generalem eorum doctrinam, expositam in art. 1, tom, 1, pp. 95-118.

non tantum viri sed etiam mulieres, quod maiore dignum est vituperio.
Nam dixit Apostolus: ‘Docere autem mulieri non permitto, neque
dominari in virum, sed esse in silentio.’ Et adhuc: ‘Mulier in silentio
discat cum omni subiectione’ [1 Tim. 2. llsq.].”14 Etiam apud
Wicleffitas et Ilussitas logice extendebatur ad mulieres munus prae­
dicandi, cum mordicus ipsi vindicarent omnibus Christianis ius prae­
dicandi absque licentia constitutae auctoritatis. Propterea inter inter­
rogationes Wicleffitis et Hussitis proponendis (ex Bulla “Inter cunctas”
a. 1418, lata a Martino V) legitur: “Item, utrum credat, quod liceat
laicis utriusque sexus, viris scilicet et mulieribus, libere praedicare
verbum Dei” (Denz. 687).

PROTESTANTES eandem doctrinam hereditaria quadam labe
contraxerunt.15 Ut explicatum est in art. 1 (tom. 1, pp. 125-132)
ipsi distinguunt sacerdotium universale, quod competit indistincte
omnibus fidelibus, et sacerdotium particulare ordinatorum minis­
trorum. Attento priori universali sacerdotio, admittitur validitas prae­
dicationis et sacramentorum a lacis, etiam feminis, administratorum.
Unde Lutherus, inde ab initio suae praedicationis, etiam mulieribus
vindicabat theoreticum ius administrandi sacramentum Poenitentiae
(catholico utique sensu evacuatum); prop. 13, inter damnatas a
Leone X in Bulla “Exurge Domine” a. 1520, statuit: “In sacramento
poenitentiae ac remissione culpae non plus facit Papa aut episcopus,
quam infimus sacerdos; immo, ubi non est sacerdos, aeque tantum
quilibet Christianus, etiamsi mulier aut puer esset” (Denz. 753).“
Attento autem altero sacerdotio sive pastorali ministerio ordinatorum
officialium, communis praxis variarum ecclesiarum, saltem usque ad
medium saeculum elapsum, fuit mulieres ab eo excludendi. Cum tamen
iuxta eorum principia, reiecto nempe hierarchico ac sacrificali sacer­
dotio, nihil fere maneat quod opponatur participationi mulierum,
recentiori tempore, faventibus tum sociali illarum emancipatione tum
“Apud J. M. Gagov, Theologia antibogomilistica Cosmac presbyteri bulgari (sacc. x)
(Romae 1942) 87.
” Iam paulo ante ortum Protestantismi, spiritus sic dicti “humanismi” etiam mentes
mulierum ab intellectuali quadam emancipatione ad hicrarchicas quoque aspirationes
direxisse videtur. Erasmus (-f- 1536) in suo opere Colloquia fingit mulierem ita abbatem
alloquentem. “Quod nisi caveritis vos, res eo tandem evadet ut nos [mulieres] presideamus in scholis theologicis, ut condonemur in templis: occupabimus mitras vestras"
(Colloquia abbatis et eruditae [Amstelodami 1679] 236).
“ In sua responsione ad hanc damnationem, Lutherus idipsum confirmavit, et expli­
cavit, scribens: “Quod autem absente sacerdote etiam puer aut mulier et quilibet
Christianus absolvere potest, Matt. 18. clare patet, ubi Christus omnibus Christianis
dicit: Quodcumque solveritis super terram, solutum erit in coelis. Hanc invictam autoritatem non mihi subvertent, qui enim haptisatus est, spiritum Christi habet, ubi autem
spiritus Christi ibi omnium potestas et libertas’’ (Assertio omnium articulorum Afartirti
Lutheri per Bullam Leonis X novissimam damnatorum, art. 13).

practica exigentia vel utilitate huiusmodi cooperationis, sensim sine
sensu elementum femininum irruit in opus pastoralis ministerii.17 Primo
quidem sub forma diaconissalus seu, ut aiunt, restaurationis antiqui
ordinis diaconissarum.18 Motus coepit apud Lutheranos in Germania,
ubi pastor Th. Fliedner a. 1883 fundavit apud Kaiserswerth primum
institutum diaconissarum; mox alii Protestantes secuti sunt, donec
circa finem saec. 19 fere omnes ecclesiae europeae suas diaconissas
haberent. Etiam apud Anglicanos diaconissatus mature introductus
est, prius sub forma communitatum sororum, adlaborantium operibus
charitatis, subinde sub vera forma cuiusdam ordinis ecclesiastici, ab
ecclesiastica auctoritate per aliquam ordinationem constituti, cuius
activa pars esset in ipso ministerio. Anno 1861 archiepiscopus Tait
instituit primam diaconissam, Elisabetham Catarinam Ferard, quae
fundavit primum diaconissarum institutum in civitate Londinensi:
anno 1897 episcopatus anglicanus, occasione congressus Lambeth, in­
stitutionem diaconissarum approbavit his verbis: “This Conference
recognises with thankfulness the revival alike of Brotherhoods and
Sisterhoods and of the office of Deaconesses, in our branch of the
Church, and commends to the attention of the Church the Report
of the committee appointed to consider the relation of religious com­
munities to the episcopate”: anno 1920 in alio Congressu Lambeth
iterata est institutionis approbatio: diaconissae ordinandae sunt ab
episcopo ad finem activi pastoralis ministerii, uti praedicandi, iuvenes
” Circa hunc motum confer praecipue sequentia opera (plura alia dedimus supra,
pp. 377-3SO) in generali bibliographia) :
Bandau, A., Zwdlf Jahre ais Diakonissin, cd. 2, Berlin 1881.
Buss, K., The service and status of women in the churches, London 1952.
Congar, Y„ “Diaconesses,” Catholicisme III (Paris fl952]) 719-721; “La question
du ministère ecclesiastique des femmes,” Documents—Vic intellectuelle (1931) 394-397
Fjellbus, A., lutheranus episcopus Trondheim in Norvegia: Varii articuli de hac re
editi in Aftenposten (Oslo), Fcbr. 2-7, 1956.
Flew, R. N. (editor), The nature of the Church (New York [1952]) 116.
Fliedner, G., Theodor Fliedner, 2 voll., 1910.
Forget, J., “Diaconesses,” Dictionnaire dc théologie catholique IV-1 (Paris 1910)
698-702.
Gout, R., Nos soeurs de charité protestantes: l’Association des diaconesses de Paris,
La Cause 1935.
Howson, J. S., Deaconesses, London 1862.
Refoulé, F.-R., “Les ‘femmes-prêtres’ en Suède,” Lumière et vie VIII (1959) 65-99.
Robinson, C., The ministry of deaconesses, London 1898.
Sahlin, M., Man och kvinna i Kristi Kirka [suetice = Vir et mulier in Ecclesia
Christi], Stockholm 1950.
Schafer, Th., Die wcibliche Diaconie in ihrem ganzen Umfang dargestellt, 3 voll.,
Hamburg 1879-1883.
Study (.4) of Man-Woman relationship, edit. a. 1952 a Commissione de opere mulieris
in Ecclesia, instituta a “World Council of Churches” in Amsterdam a. 1948.
Vogt, E. D, “The role of women in the protestant ministry,” Unitas VIII (1956) 41-45
’’Historiam huiusmodi restaurationis usque ad annum 1S98 describit diaconissa
Cecilia Robinson, The ministry of deaconesses (London 1898) 100-152; cf, 215-23$

praeparandi ad Confirmationem necnon praesidendi quibusdam reli­
giosis caeremoniis. Recentiori tempore apud varias denominationes
Protestandum incessanter crevit tum numerus tum ministerialis par­
ticipatio diaconissarum. In Germania orientali post ultimum bellum
mundiale, ratione necessitatis, diaconissae (Frau Vikarin) agnita est
facultas celebrandi omnes functiones religiosas, non excepta confec­
tione et distributione communionis; quod quidem valde appropinquat
ipsi officio regularis pastoris. In Statibus Unitis Americae maior pars
denominationum utitur ministerio muliebri (excipitur praecipue
ecclesia evangelica Lutherana). In Finlandia magnus est numerus
mulierum exercentium quoddam munus vicariale, paulo inferius pastoratu; idemque optant introducere in Suetia episcopi eiusdem lutheranae ecclesiae.
Post diaconissatum, motus femininus graviores proportiones re­
centiori tempore in pluribus ecclesiis assumpsit, reclamans participa­
tionem mulierum in ipsa directione communitatis et in ipso principali
ministerio sive pastoratu, et, quamvis quaedam ecclesiae, praecipue
anglicana, adhuc tenaciter obsistant, generalis tamen ac logica ten­
dentia est admittendi, saltem ut principium, paritatem utriusque sexus
in ecclesiastico ministerio ac proinde eligibilitatem mulierum ad su­
periores gradus, tum directives (puta “eldership” sive presbyteratum
in sensu protestantico) tum etiam stricte pastorales (“minister, pas­
tor”). De facto iam extant (etsi adhuc paucae) ministrissae sive
pastorissae, eiusdem omnino iuris et officii ac viri, in Anglia apud
Congregationalistas, Baptistas et “The United free Church of Scot­
land.” et in Dania apud Lutheranos (episcopus Fyn a. 1948 ordinavit
ibi tres mulieres, cum manifesta displicentia episcoporum anglicanorum). Presbyteriani in Anglia hucusque habuerunt mulieres presbyterissas sive “elders,” recentius admiserunt principium, iuxta quod
etiam pastoratus mulieribus vocatis concederetur. In Dania, Suetia
et Norvegia, sub impulsu ipsius civilis gubernii, fervet motus erga
concessionem pastoratus mulieribus et ministerialem paritatem utrius­
que sexus: imo in Norvegia recentissime, non obstante oppositione
episcoporum, huiusmodi absoluta paritas per legem civilem officialiter
sancita est.

PARS AFFIRMATIVA
Theologi catholici constanter ac fere unanimiter docent, saltem
tanquam doctrinam certam, mulierem esse subiectum incapax validae

ordinationis, idque de iure divino.10 In assignanda autem nota
theologica, est aliqua varietas; nam quidam indeterminate loquuntur
de doctrina certa (Huarte, Ferland, Ott), alii de doctrina theologice
certa (Hervé, Lercher-Umberg, Dander), alii de doctrina catholica
(Hugon), alii de doctrina proxima fidei (Mors: fidei proximum quoad
sacerdotium, theologice certum quoad diaconatum), alii de doctrina
fidei (Lépicier: de fide quoad episcopatum, presbyteratum et diacona­
tum; Many: de fide quoad presbyteratum; Solà: de fide quoad
episcopatum et presbyteratum, certum quoad diaconatum).
Si attendatur solemne Ecclesiae magisterium, res nunquam fuit
explicite ac directe declarata (nihil habetur in Cone. Flor., in Cone.
Trid. et in Catechismo Cone. Trid., p. 2, c. 7, n. 33, ubi sermo est
de his qui sunt ab ordinatione excludendi), quamvis nonnunquam
Ecclesia indirecte mentem suam manifestaverit, ut in supradicta con­
demnatione doctrinae Wicleffitarum et Lutheri (p. 392). et in Codice
I. C., can. 968, § 1, explicite asserat: “Sacram ordinationem valide
recipit solus vir baptizatus.”20 Attento sensu Traditionis ac perpetua
praxi Ecclesiae excludentis mulieres ab ordinatione, supponendum est
mentem Codicis esse quod praefata mulieris incapacitas sit de iure
divino; ex sola tamen littera Codicis id non necessario sequitur, nam,
cum nondum certum sit Ecclesiam non posse apponere impedimenta
validitatis ordinationi ac de facto contrarium putent quidam pauci
theologi (ut Morinus et Baisi, supra relati, p. 362), posset quis
”Non tamen olim defuerunt qui hanc rem negarent vel de ca dubitarent, referentes
conditionem sexus virilis potius ad liceitatcm quam ad validitatem sacramenti. Testatur
enim S. Thomas: “Quidam . . . dixerunt quod sexus virilis est de necessitate praecepti
[i.e. requisitus ad solam liceitatcm], sed non de necessitate sacramenti, quia etiam in
Decretis fit mentio de diaconissa et presbytera” (.Suppi., q. 39, a. 1). Ipse Bonavi ntvra,
nonnisi ut probabiliorem, rem proponit: “Secundum saniorem opinionem et prudentiorem
doctorum non solum non debent vel non possunt de iure [mulieres ordinari], verum
etiam non possunt de facto. . . Et ista opinio probabilior est et multis auctoritatibus
Sanctorum potest probari" (ht 4 Sent., dist. 25, a. 2, q. 1) Adhuc saec. 16 Franciscus
Victoria non tam absolute huic conclusioni adhaeret, quin fateatur “defendi contrarium
non absurde fortasse posse” (cf. infra, p. 405).
” Codex statuit etiam quasdam alias accidentales restrictiones quoad mulieres, relate
ad Eucharistiam (can. 813, §2), Poenitentiam (can. 910, § 1), jurisdictionem ecclesiasti­
cam (can. 118 coll cum can. 968, § 1), confraternitates (can, 709, §2), causas beatificationis ct canonizationis (can. 2004, § 1).
Codex, can. 813, § 2, in hunc sensum mitigat antiquam prohibitionem mulierum inserventium ad altare: “Minister Missae inserviens ne sit mulier, nisi, deficiente viro,
iusta de causa, caquc lege ut mulier ex longinquo respondeat nec ullo pacto ad altare
accedat.” Severius olim iudicaverat Innocentius IV, Epist. “Sub catholicae,” 6 mart.
1254, cuius verba subinde sua fecit ac confirmavit Benedictus XIV, tum in Constit.
“Etsi pastoralis,” 26 maii 1742, tum in Encycl. “Allatae sunt,” 26 iul. 1755, in qua ait:
“Summus Pontifex Gelasius in sua epistola nona ad Episcopos Lucaniae, cap. 26. pravam
consuetudinem iam invectam improbavit, iuxta quam mulieres Sacerdoti Missam cele­
branti inserviebant; cumque idem abusus ad Graecos transiisset, Innocentius IV in
epistola quam ad Episcopum Tusculanum dedit eundem severissime proscripsit: ‘Mulieres
autem servire ad Altare non audeant, sed ab illius ministerio repellantur omnino.’ Iisdem
verbis a Nobis quoque prohibetur in nostra saepius citata Constitutione ‘Etsi Pastoralis.’ ”

dicere eam incapacitatem esse ex iure Ecclesiae, quae liget potestatem
episcopi relate ad mulieris ordinationem. Unde, in actuali statu rerum
et quousque aliquod solemne Ecclesiae documentum rem non de­
claraverit, praefata nota theologica “saltem doctrina certa” (cui con­
traire temerarium esset) deducenda est ex solo sensu Traditionis et
ex ordinario magisterio Ecclesiae, quatenus implicite continetur in
constanti eius praxi.

CONCLUSIO
Subiectum capax validae ordinationis est solus vir, ita ut mulier de
iure divino, per sensum Traditionis ct praxim Ecclesiae manifestato, sit
exclusa ab ordinibus divinitus institutis, scilicet diaconatu, presbyteratu et
episcopatu.
Probatur.

1. EX SCRIPTURA.

Sensus Traditionis et praxis Ecclesiae de non ordinandis mulieribus
fundamentum habet et originem trahit ex dictis et factis Scripturae,
inde ab A.T., peculiariter vero ex textibus paulinis de muliebri sublec­
tione et de feminarum remotione ab ecclesiastico magisterio.
Ipsa verba Gen. 3. 16: “Sub viri potestate eris et ipse dominabitur
tui” fundamentale aliquod praeiudicium afferunt muliebri sacerdotio,
cum omne rituale sacerdotium importet aliquam praeeminendam ac
dominationem. In tota ipsa periodo patriarchali, etsi nondum extiterit
determinatum aliquod sacerdotium a Deo institutum ac regulatum,
nunquam tamen exhibetur aliqua mulier offerens Deo sacrificium ac
sacerdotaliter se gerens: sacrificia offerunt Noë, Abraham. Isaac,
lacob, lob, Melchisedech. Institutum subinde sacerdotium leviticum
nonnisi Aaroni eiusque filiis, exclusis mulieribus, traditur (Ex. 28.
1 sqq.; 29. 1 sqq.; Lev. 8. 1 sqq.; 21. 1 sqq.; Num. 3-4; 16-18).
Levitae assumuntur a Deo in sacerdotium, loco primogenitorum sexus
masculini, qui soli antea censebantur esse sacerdotes, Num. 3. 40 sq.:
“Et ait Dominus ad Moysen: Numera primogenitos sexus masculini
de filiis Israel. . . Tollesque levitas mihi pro omni primogenito filiorum
Israel.”
In ipsa participatione ad cultum mulieres pluribus restrictionibus
subiciebantur; Circumcisio, praecipuus ritus antiquae legis et signum
divini federis, pro solis masculis instituta est (Gen. 17. 10-14);
mulieres, quamvis admitterentur ad manducationem hostiae pacificae
(Lev. 10. 14; Num. 18. 11; Dent. 12. 18; 16. 11), excludebantur
tamen ab esu hostiae pro peccato, quae, utpote sanctior ac man-

ducanda in atrio sanctuarii, reservabatur viris, iuxta Num. 18. 9-11:
“Omnis oblatio et sacrificium et quidquid pro peccato atque delicto
redditur mihi et cedit in sancta sanctorum tuum erit et filiorum
tuorum. In sanctuario comedes illud; mares tantum edent ex eo,
quia consecratum est tibi. Primitias autem, quas voverint et obtul­
erint tibi filii Israel, tibi dedi et filiis tuis ac filiabus tuis iure per­
petuo; qui mundus est in domo tua vescetur eis.” Posterior rabbinica
interpretatio et praxis, in Talmud consignata, severius adhuc erga
mulieres se gessit. Disputatum est ab israeliticis doctoribus num ipsae
possent manducare agnum paschalem, ob verba Ex. 12. 43-49, quae
videntur omnem incircumcisum ab illius esu excludere. Mulier ex­
cluditur a praeceptis positivis, quae alligantur tempori, v.g. a “sèmà”
seu oratione matutina et vespertina (Qidduschin, Menakhot, Berakhot}2X\ excluditur a sapientia (Fowza)22; assimilatur servis (Bcrakhot,
Haggigah'); indicatur multo inferior viro (Meghillah, Berakhot\ cf.
infra, p. 422 sq.).
Non desunt quidem in A.T. mulieres prophetissae, uti Maria soror
Aaron, quae inspiratum canticum emisit, Debbora, ad quam tempore
ludicum ascendebant filii Israel ut expeterent consilium quaeque
veluti populum indicabat, et Holda, a qua tempore Regum responsum
divinae voluntatis exquirebant ipsi sacerdotes;· sed in huiusmodi
divino ac personali charismate nihil sacerdotale et multo minus hierarchicum continebatur. Praeterea in uno vel alio loco exhibetur mulier
Slojl/ [MiSnal 3. 3. Les femmes ct les esclaves et les enfants sont dispensés de la
récitation du sema ct des tcphillin; mais ils sont obligés à la prière, à la mezuza et
à la bénédiction des repas. F I Talmud palaestinicnse] 6b. Les femmes sont dispensées
de réciter le sema et de porter les phylactères, parce que le commendement (Dt. 11. 10)
dit ‘tes fils’ ct non tes filles. Les esclaves, parce que la formule du sema suppose quel­
qu’un qui n’a que Dieu pour maître. Les enfants, parce que la Tora ne ‘peut pas être
constamment dans leur bouche’ (Ex. 13. 9). D’ailleurs nous apprenons que les com·
mendements positifs liés à un temps déterminé (dresser les huttes, entendre la trompette,
porter les phylactères) n’obligent pas les femmes. Mais hommes ct femmes sont tenus
aux commcndcments qui ne sont pas liés à des conditions de temps (restituer une chose
trouvée, renvoyer un nid, ériger un parapet, les franges. . .)” (Apud J. Bonsirven,
Textes rabbiniques des deux premiers siècles chrétiens [Roma 1955] 97).
: “Une femme, se disant sage, lui là R. Eliézcr] posa cette question: puisque tous
avait participe egalement à la faute du veau (d’or) pourquoi tous ne subirent-ils pas
la même mort? Il lui répondit: Pour une femme il n'y a de sagesse que dans le fuseau
ct c’est ainsi qu’il disait (Ex. 35. 35): ‘Et toute femme au coeur sage filera de ses
mains’” (ibid. 227).
'Ex. 15. 20 sq.: “Sumpsit ergo Maria prophetissa soror Aaron tympanum in manu
sua; egressaeque sunt omnes mulieres post eam cum tympanis et choris, quibus praecine­
bat dicens: Cantemus Domino. . .” Judic. 4. 4 sq.: “Erat autem Debbora prophetis uxor
Lapidoth, quae iudicabat populum in illo tempore. Et sedebat sub palma, quae nomine
illius vocabatur, inter Rama et Bethel in monte Ephraim; asccndcbantque ad eam filii
Israel in omne iudicium.” 4 Reg. 22. 14—16: “Ierunt itaque Helcias sacerdos et Ahicam
ct Achobor et Saphan et Asaia ad Iloldam prophetidem uxorem Sellum filii Thecuae
filii Araas custodis vestium, quae habitabat in Jerusalem in secunda, locutique sunt ad
cam. Et illa respondit eis: Haec dicit Dominus. . . Eccc ego adducam mala super locum
istum. .

circumcidens infantem suum, sed ratione necessitatis nec ut minister
cultus; ita Sephora, uxor Moysis, circumcidit filium ut salvaret mari­
tum ab ira Dei (Ex. 4. 24-26: “Cumque [Moyses] esset in itinere,
in diversorio, occurrit ei Dominus et volebat occidere eum. Tulit
ilico Sephora acutissimam petram, et circumcidit praeputium filii
sui tetigitque pedes eius et ait: Sponsus sanguinum tu mihi es. Et
dimisit eum postquam dixerat: sponsus sanguinum ob circumcis­
ionem”) idemque fecerunt quaedam mulieres durante persecutione
regis Antiochi (2 Mach. 6. 10: “Duae enim mulieres delatae sunt
natos suos circumcidisse, quas infantibus ad ubera suspensis, cum
publice per civitatem circumduxissent, per muros praecipitaverunt”).
Antequam templum aedificaretur, tempore sacerdotii Heli, mulieres
inserviebant ad ostium tabernaculi: quae quidem exhibentur ut oc­
casio scandalosae vitae ipsorum sacerdotum, filiorum Heli (1 Reg.
2. 22: “Heli autem erat senex valde et audivit omnia quae faciebant
filii sui universo Israeli, et quomodo dormiebant cum mulieribus, quae
observabant ad ostium tabernaculi”).
In N. T., quamvis conditio mulieris in pluribus meliorata fuerit,
eius spiritualis dignitas viri dignitati omnino aequiparata (Gal. 3. 2628: “In Christo lesu . . . non est masculus neque femina”), eius
auxiliatrix cooperatio in propagatione evangelii et opere apostolorum
expetita ac laudata, habitudo tamen et exclusio a hierarchico sacer­
dotio prorsus immutata permansit, imo sub clariori luce indicata est.
Christus ipse, natus ex muliere, miserationis ac bonitatis suae in­
signiores favores erga sexum femininum non semel ostendit24; ex eodem
sexu plures fidelissimas habuit comites et adiutrices,25*quarum duae,
Maria Magdalene et Maria Cleophae, adstiterunt ipsi iuxta crucem
cum matre eius et discipulo,20 ac meruerunt primum nuncium resur­
rectionis accipere;27 ex eodem sexu elegit sublimen illam creaturam.
"WtjL 9. 20-22: mulier fluxum sanguinis patiens; Mat. 15. 22-28 et Mare. 7. 25-30.
mulier chananaca; Luc. 7. 37-50. mulier in civitate peccatrix; Luc. 11. 27: mulier
extollens vocem de turba; Io. 4. 7-29: mulier Samaritana; Io. 11. 1—45: Maria et
Martha, Lazari sorores.
* Luc. 8. 1-3: “Factum est deinceps, et ipse iter faciebat per civitates ct castella
praedicans et evangelizans regnum Dei, ct duodecim cum illo, et mulieres aliquae, quae
erant curatae a spiritibus malignis et infirmitatibus, Maria quae vocatur Magdalene, de
qua Septem daemonia exierant, ct Ioanna uxor Chusac procuratoris Herodis ct Susanna
ct aliae multae, quae ministrabant ei dc facultatibus suis.”
* Io. 19. 25; cf. Mat. 27. 55 ; Marc. 15. 40; Luc. 23. 55 sq.
:î Mat. 28. 1-7; Ιο. 20. 11-18. Ad hoc notat S. Thomas: “Mulieri non permittitur
publice docere in ecclesia, permittitur autem ei privarim aliquos domestica admonitione
instruere. Et ideo, sicut Ambrosius dicit, Super Luc. |1. 10, super 24. 9], ‘ad cos femina
mittitur qui domestici sunt.’ non autem mittitur ad hoc quod resurrectionis testimonium
ferat ad populum Ideo autem primo mulieribus apparuit, ut mulier, quae prima nun­
tium mortis ad hominem detulit, primo etiam vitam resurgentis Christi in gloria nuntia­
ret. . . Similiter etiam per hoc ostenditur quod quantum ad statum gloriae pertinet,

quam prae omnibus singularibus privilegiis cumulavit sibique sociam
ac matrem cooptavit. Et nihilominus, nulli ex tam sanctis charisque
mulieribus, nequitiem B. Virgini, sed solis viris, in persona aposto­
lorum, hierarchicum sacerdotium contulit. Eandemque praxim ipsi
apostoli secuti sunt, cum in hoc sacerdotio alios sibi consociarunt,
eligentes primos diaconos atque episcopos-presbyteros ecclesiarum;
nec aliam in ecclesia apostolica mulieres exercere exhibentur activi­
tatem, nisi aut adventitium aliquod charisma prophetiae aut aliquod
ministerium decentiae et charitatis, quo hierarchicum virorum minis­
terium adiuvabatur, ut infra ostendetur (pp. 406, 439-460).

S. Paulus in duplici loco28*prohibet mulieres in ecclesia loqui sive
docere, ac ideo eas immediate excludit ab ecclesiastico magisterio,
consequenter vero ab omni hierarchico, et a fortiori, sacerdotali minis­
terio, cum ex una parte cum omni hierarchico ministerio magisterium
necessario connectatur et ex alia parte ratio quare Apostolus deneget
mulieri magisterium sit quia hoc importat auctoritatem, quae est
proprium constitutivum hierarchiae. 1 Cor. 14. 34 sq.: “Mulieres in
ecclesiis taceant; non enim permittitur eis loqui, sed subditas esse,
sicut et lex dicit.20 Si quid autem volunt discere, domi viros suos
interrogent: turpe est enim mulieri loqui in ecclesia.”30 1 Tini. 2.
11-13: “Mulier in silentio discat cum omni subiectione. Docere autem
mulieri non permitto neque dominari in virum, sed esse in silentio.
Adam enim primus formatus est, deinde Heva: et Adam non est
seductus, mulier autem seducta in praevaricatione fuit.” In his texti­
bus praecipue fundatur sensus Traditionis et praxis Ecclesiae de
exclusione mulierum a sacris ordinibus et doctrina theologorum de
invaliditate ordinationis mulieri collatae.
nullum detrimentum patietur femineus sexus, sed si maiori caritate fervebunt, maiori
etiam gloria ex visione divina potientur; eo quod mulieres, quae Dominum arctius
amaverunt in tantum ut ab cius sepulcro, discipulis etiam recedentibus, non recederent,
primo viderunt Dominum in gloria resurgentem” (3 p., q. 55, a. 1, ad 3).
* Cf. Commentatores in 1 Cor. 14. 34 sq. et 1 Tim. 2. 11-13, peculiariter Caietanum,
Entium, Comely, Hardy, Allo, Spicq.
Λ Gen. 3. 16: “Sub viri potestate eris ct ipse dominabitur tui.”
’"Plcrique antiqui exegetae a voce “mulieres" incipiunt lectionem v. 34. modo quo
citavimus; c converso plcriquc moderni (imo iam Caictanus, Estius, Comely), innixi
melioribus codicibus graecis, trahunt ad hunc versiculum ultima verba versiculi praece­
dentis (omissa tamen voce “doceo”) ita ut w. 33-34 sonent: “33. Non enim est
dissentionis Deus, sed pacis. 34. Sicut ct in omnibus ecclesiis sanctorum, mulieres
in ecclesiis (vestris; vel mulieres vestrae in ccclcsiisl taceant” (cf. Comely, Spicq ct
Alio, in h. I ). Plurcs acatholici, ut Weinel, Hilgcnfeld, Holsten, Schmicdcl ct Loisy, ob
insolitum tenorem duorum versiculorum 34-35, qui videntur abrumpere logicam sequelam
contextus, ct ob eorum transpositionem post v. 40 in pluribus codicibus, putant cos esse
quandam interpolationem, derivatam ex altero textu 1 Tim. 2. 11-13; quam opinionem
alii, tam inter catholicos (Spicq, Alio) quam inter protestantes (J Héring), reiciunt.
Ceterum, haec quaestio vim nostri argumenti non substantialiter inficit, cum in altero
textu fere idem dicatur.

Contra quam doctrinam tria obici possunt et a quibusdam Protestantibus obiciuntur, praecipue ab his qui ministerium mulierum in
suis ecclesiis introducere conantur.
Primo scilicet, Apostolus Gal. 3. 26-28 proclamat aequalitatem
omnium fidelium in Christo ei peculiariter supprimit disparitatem viri
et mulieris: ‘Omnes enim filii Dei estis per fidem, quae est in Christo
lesu. Quicumque enim in Christo baptizati estis Christum induistis.
Non est ludaeus neque Graecus, non est servus neque liber, non est
masculus neque femina; omnes enim vos unum estis in Christo lesu”
(cf. Coi. 3. 10 sq.).
Secundo, in eadem epistola ad Corinthios 11. 4 sq. Apostolus
agnoscit mulieri, non minus quam viro, ius in ecclesia prophetandi,
exigens tantummodo ut mulier id faciat velato capite: “Omnis vir orans
vel prophetans velato capite deturpat caput suum ; omnis autem mulier
orans aut prophetans non velato capite deturpat caput suum: unum
enim est ac si decalvetur”; prophetare autem magis est quam quo·
modolibet docere; ergo, vel est contraditio in commonitione Apostoli,
vel ipse non intendit excludere mulieres a magisterio, sed fortasse
quemdam temporaneum ac localem abusum coercere.
Tertio, Apostoli prohibitio non implicat divinum aliquod praecep­
tum, aut quomodolibet apostolicum praeceptum ligans Ecclesiam,
simpliciter et pro omni tempore, sed est aliquid provisorium, fundatum
tum in regulis Synagogae31 tum in generali more, vigente etiam in
mundo hellenico, segregandi mulieres a vita publica et a civilibus
officiis, quem morem contendit Apostolus servare, compescens fortasse
quandam tendentiam emancipationis apud mulieres Corinthiacas; unde,
transactis iam huiusmodi circumstantiis et superveniente civili evolu­
tione ac emancipatione mulierum, qualiter habetur in aevo moderno,
nihil obstat quominus ecclesiasticum ministerium etiam mulieribus
committatur. Ita plures Protestantes.32 Ceterum, non desunt, etiam
inter modernos exegetas catholicos, qui fere unice insistant in con­
” Quidam Protestantes ultra modum insistunt in quodam vestigio iudaici anti feminism!,
relicto in mentalitatc S. Pauli. Ita L. Zsciiarnack, Der Diensi der Frau in den erslen
Jahrhundertcn der christlichen Kirche (Gottingen 1902) 72; G. Dellinc, Paulus Stellung
zu Frau und Ehe, Stuttgart 1931; M. Goguel, Les premiers temps de l’Eglisc (Neuchâtel
[19491) 113 (“Il a pourtant gardé quelque chose du préjugé de l'infériorité féminine”);
cf. p. 162.
” Modernus exegeta J. Héring scribit: “Il va sans dire que la raison de ce silence
(partiel) imposé à la femme doit être cherchée uniquement dans la préoccupation de
ne pas violer les règles de la bienséance généralement admises à l’époque. Nous sommes
donc ici sur le terrain du relatif. C’est ce que Calvin a fort bien vu [Comm, in 1 Cor.
14. 35], Il est permis de supposer que dans notre civilisation contemporaine, où les
femmes, jouissant de tous les droits, ne choquent personne en prenant la parole en
public, la restriction prévue par l'apôtre n’a plus la même raison d’être” (La première
épitre de Saint Paul aux Corinthiens [Neuchâtel (1949)] 130).

tingenti indole rationum quae movent Apostolum ad praefatam pro­
hibitionem ferendam.33
Ad primum respondetur quod ex ipso textu patet Apostolum prae­
dicare aequalitatem viri et mulieris quantum ad vitam gratiae et iura
atque officia quae ex ea consequuntur, non vero quantum ad ea
quae respiciunt exteriorem Ecclesiae gubernationem; secus tota ipsa
praxis Apostoli, ministerium solis viris committentis, esset manifesta
contradictio cum eius doctrina et frangrans violatio iurium mulierum.
Ad secundam dicendum est quod prophetia est quoddam particulare
et advcntitium charisma, magisterium vero est charisma fundamentale
ac constitutivum in Ecclesia, et ex hac parte simpliciter praestantius.
Ceterum, quidquid sit de illorum charismatum comparatione in prae­
stantia et nobilitate, prophetia non importat auctoritatem, sicut magis­
terium,31 et ideo nulla est contradictio in verbis Apostoli, ex una
parte concedentis mulieri ut utatur charismate prophetico, fortasse
in ipsa ecclesia (non enim potuit Apostolus extraordinario interventui
Spiritus S. opponi) et ex alia parte prohibentis ne mulier ordinarium
magisterium usurpet.
Ad levandam apparentem contradictionem in verbis Apostoli,
quidam exegetae acatholici, scilicet Hosten et Schmiedel, supprimunt
utrumque locum (1 Cor. 14. 34 sq. et 11. 4 sq.). Plures vero catholici
in varias nec necessarias abeunt explicationes, quas sic resumit ac
refutat Comely: “Minus recte nonnulli Apostolum de diversis coetibus
loqui censent, ita ut mulieribus velatis in solarum mulierum congrega­
tionibus aut in conventibus privatis linguis loqui et prophetare licu­
erit, sed in generalibus omnium fidelium congregationibus donis suis
uti non licuerit (Thom. etc. — Mcy. etc.); haec enim distinctio, quae
ne verbulo quidem innuitur, arbitraria est; neque ullo historico docu­
mento demonstratur, mulieres privata sua collegia habuisse (Thom.)
aut fideles praeter publicos etiam privatos coetus sacros celebrasse
(Mcy.). Multo minus admitti potest Apostolum velatis mulieribus
MIta E. B. Allo scribit: “[1 Cor.] xi. 7, 11, et les célèbres passages d'Eph., font voir
la haute idée que se faisait Paul du rôle de la femme dans la famille et dans la société
chrétienne. Mais il ne lui concède de manquer, sous prétexte de religion et d'émancipa­
tion évangélique, à ce qui était tenu pour une convenance rigoureuse dans la bonne
société grecque. Cette raison de dignité, et les abus qu’il avait constatés, lui ont fait
trouver très opportun de rappeler aux Corinthiennes brillantes, disputeuses et trop
enthousiastes, que leurs instructeurs naturels, c’étaient leurs maris, et le lieu de leurs
initiatives, le foyer” (Première f pitre aux Corinthiens [éd. 2, Paris 1956] 373).
” Proptcrca S. Thomas, concessa prophetia, denegat mulieribus ipsum particulare
charisma quod dicitur gratia sermonis quodque pertinet ad publicam instructionem:
"Gratia prophetiae attenditur secundum mentem illuminatam a Deo, ex qua parte non
est in hominibus sexuum differentia. . . Sed gratia sermonis pertinet ad instructionem
hominum, inter quos differentia sexuum invenitur’ (2-2, q. 177, a. 2, ad 2).

cantum permisisse, sermonem autem prohibuisse {Lap. etc.); nus­
quam enim orare et prophetare idem est quod cantare. Minus absona,
quam secunda, est tertia sententia, quae mulieribus ordinariam quidem
publice loquendi facultatem negari, extraordinariam vero ita concedi
tenet, ut aliquoties saltem, si a Spiritu S. vehementius impellebantur,
velatae publice dicere potuerint; at haec quoque distinctio, quam
pauci (God. etc.) hodie retinent,35*cum absoluta et generali loquendi
prohibitione (14. 34) aegerrime conciliatur. Alii eum morem Apostolo
fuisse monent, ut varios in eadem re abusus impugnare volens unum
post alterum aggrediatur, ac secundum quasi dissimulet, antequam
priorem profligaverit: Corinthios enim prius vituperat, quod coram
ethnicis iudicibus causas agant (6. 1 sqq.), deinde eorum litigandi
libidinem impugnat (6. 7sq.); de epulis quoque sacrificalibus prius
ita agit, ac si ob solum fratrum scandalum sint vitandae (8. 10 sqq.),
postea absolute eas damnat (10. 16 sq.). Eadem igitur ratione cum
prius mulieres dumtaxat vituperasse censent, quod capite aperto in
ecclesiis publice dicant, quamvis ei propositum fuerit, absolute vetare,
ne ullo modo, sive velatae sive non velatae, publice loquantur (cfr.
Cai., Est. etc.).30 Attamen mirum esset, si Apostolus prius conditionem
indicasset, qua impleta mulieribus dicere liceret, atque postea omnem
dicendi permissionem negasset; exempla allata prorsus esse diversa
patet.”37

Ad tertium respondetur quod, quamvis aliquis contingens et localis
abusus quarumdam feminarum (cuius ceteroquin nullum particulare
indicium habetur in ipsa epistola ad Corinthios, et multo minus in
epistola ad Timotheum) potuerit esse occasio apostolicae severitatis
ac prohibitionis, tamen Apostolus non mere contingenter sed univer­
saliter et absolute loquitur, ita ut non merum provisorium ac tempora­
neum praeceptum emittat, sed potius divinam ipsam legem ac volun­
tatem proponere intendat. Quod quidem sequentibus rationibus
suadetur.
Primo nempe, ipse Apostolus in praefato loco 1 Cor. explicite signifi­
cat ea quae referuntur in toto c. 14, de regulando usu charismatum
et de silentio servando a mulieribus, non sua sententia sed ut Domini
interpretem dixisse: “Si quis videtur propheta esse aut spiritualis
[i.e. si quis recte vel erronee putet se esse prophetam aut alio simili
” Inter moderniores eam assumit De Labriolle, cui subsidiarie consentit Allo, scri­
bens: "Ou bien, comme pense Labriolle (Montanisme, p. 176), Paul envisageait au ch.
xi des cas exceptionnels; car toute loi a ses exceptions” (loc. cil., supra, in p. 401).
M Inter modernos hanc sententiam praefert Allo (loc. tit.), quem refert ct approbat
Spicq (in Λ. I., in La Sainte Bible, ed. Pirot-Clamer).
jgS
” Prior epistola ad Corinthios (“Cursus Scripturae Sacrae, auctoribus presbyteris S.J.,”
ed. 2, Parisiis 1909) 444 sq.

charismate ornatum], cognoscat quae scribo vobis, quia Domini sunt
mandata” (v. 37), cuius sensus non est tantum, Apostolum habere a
Deo auctoritatem imponendi mandata quoad praefatam materiam,
sed ibi agi de ipsius “Domini mandatis.”38
Secundo, ratio quae ab Apostolo ad denegandum mulieribus ius
docendi adducitur, est ratio absoluta et universalis, fundata in ipsa
naturali conditione inferioritatis et subiectionis quae competit mulieri,
adeoque, iuxta Apostolum, valet universaliter pro omni loco et tem­
pore. Hanc mulieris inferioritatem, quam innixus Gen. 3. 16 (“Sub
viri potestate eris et ipse dominabitur tui”), Apostolus frequenter
alibi asserit (1 Cor. 11. 3, 7, 8, 9, 12; 14. 34 sq.; Eph. 5. 22-24;
Coi. 3. 18), in supracitatis verbis 1 Tim. 2. 11-13 (p. 399) ipse
fundat in duplici ratione, altera physica et altera morali (quae ceteroquin in physicam reincidit), deducta ex ipsa origine et praevarica­
tione primorum parentum, quatenus sunt prototypi eorum quae in
sua utriusque sexus progenie contingunt. Prima ratio est, quia “Adam
primo formatus est, deinde Heva,” cuius originis ordo ostendit mulie­
rem propter virum, non vicissim, creatam esse, adeoque esse viro
inferiorem, saltem ordine finalitatis ac ideo subiectionis (1 Cor. 11.
8sq.: “Non enim vir ex muliere est, sed mulier ex viro; etenim non
est creatus vir propter mulierem, sed mulier propter virum,” iuxta
Gen. 2. 18: “Dixit quoque Dominus Deus: Non est bonum esse
hominem solum; faciamus ei adiutorium simile sibi”).39 Secunda
“Ad rem apte Cornely: “Absolutissimum ... et universalissimum est Apostoli
praeceptum, ut nullo omnino modo mulieribus in ecclesiis loqui liceat. . . Persuasissimum
habuit Apostolus, se non a semetipso haec scripsisse sed tanquam Domini interpretem
esse locutum (cfr. Rom. 12. 3)” (ibid. 445 sq.). Ceterum, etiam si cum Lirano, Caietano
et Estio dicatur ibi "Domini mandata” intelligi mediate, seu de mandatis ab ipso Apos­
tolo conditis ex divina auctoritate et sub assistentia Spiritus S., adhuc subsistere videtur
universalis et immutabilis eorum character. Utramque sententiam sic refert Estius:
“Hoc igitur argumentum [pro exclusione mulierum a magisterio] omnium fortissimum,
ut ait Thcophylactus, ultimo loco posuit Apostolus sumptum videlicet ex auctoritate
Christi praecipientis, ac si diceret: Haec per me vobis praecipit Christus; idque veri
prophetae et spirituales ignorare non debent. Mandatum Domini sunt, qui intelligant,
quod ab ipso Christo legislatore datum est, sive loquens suis Apostolis, sive revelante,
eaque videtur Aquinatis esse sententia. Dicit enim, hinc colligi posse, quod ‘verba Apos­
tolorum sunt ex familiari revelatione Spiritus sancti et Christi, ideoque servanda sicut
praecepta Christi.’ Caietanus vero, et ante eum Liranus et alii, mandatum Domini
extendunt ad ea, quae etiam mediate a Christo profecta sunt, congrua nimirum prin­
cipiis ab illo traditis, ut sunt praecepta Apostorum ct Ecclesiae. Estque hoc probabilius.
Nam propheta aut spiritualis suo iudicio cognoscere non poterat, haec mandata a
Christo esse profecta; poterat autem cognoscere, quod essent Christi doctrinae consen­
tanea, atque Ecclesiae eius utilia. Deinde nec verisimile est, omnia, quae Paulus in hoc
capite praecepit de ordine ct honestate servanda in conventibus Ecclesiae, esse tradita
a Christo immediate per sermonem aut revelationem; sed Spiritus sanctus assistebat
Apostolis quemadmodum et nunc assistit Ecclesiae, ut nihil praecipiant, quod non con­
ducat ad eundem scopum cum praeceptis ct doctrina Christi” (In omnes D. Pauli
epistolas, item in catholicas commentarii, cura J. Holzammcr, I [Moguntiae 1S5S]
708 sq.).
°Indc nulla est necessitas videndi in praefatis Apostoli verbis allusionem ad rabbinicam doctrinam de superioritate primogenitorum, ut putant quidam acatholici exegetae.

ratio est, quia “Adam non est seductus, mulier autem seducta in prae­
varicatione fuit”; ubi nequaquam excusatur Adam a peccato aut
ei levius peccatum tribuitur, sed tantum indicatur peculiaris aliquis
defectus in peccato Evae, ex quo Apostolus rationem eius subiectionis
et inferioritatis, ac ideo ineptitudinis ad docendum, deducere intendit.
Nam Eva prior peccavit et ad peccandum Adam induxit, ita ut “a
muliere initium factum sit peccati” (Eccli. 25. 33), ac ideo, etiam in
poenam huiusmodi seductionis viri ad peccandum, mulier subicitur
viro, iuxta Gen. 3. 16: “Sub viri potestate eris et ipse dominabitur
tui,” ut quae virum sibi seducendo subiecit, viro vicissim oboediendo
subiciatur. Praeterea, dum Adam non deceptus sed veluti oculis aper­
tis peccavit, seductioni Evae indulgens, Eva mera deceptione pec­
cavit,40 seu non proprie a serpente seducta sed potius decepta est, ut
apte significat Ambrosius, vertens verba Apostoli: “Adam non est
deceptus: mulier autem seducta in praevaricatione fuit” (De paradiso,
n. 56, ML 14. 320) et colligitur ex Gen. 3. 12 sq.: “Dixitque Adam:
Mulier quam dedisti mihi sociam, dedit mihi de ligno, et comedi.
Et dixit Dominus Deus ad mulierem: Quare hoc fecisti? Quae re­
spondit: Serpens decepit me, et comedi,” innuitque etiam Apostolus
in alio loco: “Serpens Hevam seduxit astutia sua” (2 Cor. 11. 3);
ex qua deceptione intelligitur tum inferioritas sexus, seu levitas animi
et imbecillitas indicii, deceptionis causa, qua quidem serpens tentator
callide usus est, non hominem sed mulierem adiens (Gen. 3. 1-5),41
tum ac consequenter eiusdem sexus ineptitudo ad docendum, nam quae
facile decipitur et in errorem incidit, facile alios in eundem errorem
trahit (cf. commentarium Cornelii a Lapide, Estii, Caietani, S.
Thomae, Theophylacti, Oecumenii, et Chrysostomi qui ait feminam
semel hominem docuisse idque in totalem ruinam accidisse).42
Tertio, tota Traditio, ut mox ostendetur, et ipsa immutata praxis
Ecclesiae, in verbis Apostolis fundata, satis clare ostendit praeceptum
Apostoli non esse aliquid humanum, contingens ac provisorium, sed
potius declarationem universalis ac immutabilis iuris divini.
40 Apte de hoc disserit Estius, op. cit. (supra, in p. 403) II 667 sq.
41 Ad rem Augustinus: “[Diabolus] fallacia sermocinatus est feminae: a parte scilicet
inferiore illius humanae copulae incipiens, ut gradatim perveniret ad totum; non existi­
mans virum facile credulum, nec errando posse decipi, sed dum alieno cedit errori. .
Non enim frustra dixit Apostolus, ‘Sed et Adam non est seductus, mulier autem seducta
est’ (1 Tim. 2. 14), nisi quia illa quod ei serpens locutus est, tanquam verum esset,
accepit, ille autem ab unico noluit consortio dirimi, nec in communione peccati; nec
ideo minus reus, sed sciens prudensque peccavit” (De. civ. Dei 14. 11. 2, ML 4. 1 419).
"In 1 Tim., hom. 9. 1: “Docuit illa aliquando virum, et omnia subvertit. . . Docuit
semel mulier, et omnia subvertit" (cf. integrum textum infra, p. 410).

Probatur 2. EX PRAXI ECCLESIAE ET SENSU TRADITIONIS.

PRIMO, QUOD ATTINET PRAXIM ECCLESIAE, nisi mulieris
incapacitas ad suscipiendos sacros ordines esset de ipso iure divino,
vix convenienter intelligeretur tanta ecclesiarum concordantia et con­
stantia in excludendis mulieribus a proprie dicto ac hierarchico minis­
terio, ut constat ex documentis infra referendis.
Nam imprimis, quamvis nemo dubitet, et ipsa natura ostendat,
viros communiter loquendo esse aptiores ad publica officia et guber­
nium, ac ideo ad ecclesiasticum hierarchicum ministerium, tamen
non raro etiam mulieres inveniuntur, peculiaribus dotibus intellectus
et voluntatis praeditae, quibus ad huiusmodi officia, saltem inferioris
ordinis, aptae reddantur, ut patet ex ipsis civilibus moribus modernae
praesertim societatis. Unde, nisi esset iuris divini, praefata univer­
salis ac constans exclusio, videri posset quaedam aequivalens violatio
iurium mulierum ex parte Ecclesiae, ut observant quidam theologi/’
Praeterea, certe non defuerunt in tota Ecclesiae historia quaedam
urgentis necessitatis vel saltem magnae convenientiae rationes (fun­
datae v.g. in ipsa disparitate sexus eorum quibus sacramenta minis­
trantur, vel in occursu persecutionis et defectus copiae virorum minis­
trantium), quae suasissent digniores et capaciores mulieres ad
ecclesiasticum ministerium vocandas; si igitur ab hoc Ecclesia tena­
citer et universaliter refugit, signum est ipsam consciam fuisse se
id ex voluntate Christi nec licite nec valide facere posse.44
“Scotus, In 4 Sent., dist. 25, q. 2: “Istud tamen non posse tertio modo [i.e. ordinem
non posse valide suscipi], est in muliere; quod non est tenendum tanquam praecise per
Ecclesiam determinatum, sed habetur hoc a Christo. Non enim Ecclesia praesumpisset
totum sexum muliebrem privasse sine culpa sua. actu, qui posset sibi licite competere,
qui esset ordinatus ad salutem mulieris et aliorum in Ecclesia per eam, quia hoc esse
videretur maximae iniustitiae, non solum in toto sexu, sed etiam in paucis personis;
nunc autem si de lege divina licite posset competere mulieri ordo ecclesiasticus, posset
esse ad salutem et carum ct aliorum per eas. Et quod dicit Apostolus 1. Timoth. 2,
‘Docere mulieri non permitto, intelligens de doctrina publica in Ecclesia, non est dictum
Apostoli tanquam statuentis, sed ‘non permitto,’ quia nec Christus permisit” (Opera
omnia XIX [Parisiis 1894] 140). Idem docet in opere pariensiensi, eadem dist. 2, ibid.
XXIV 369sq.). Quem approbat Ptsch: “Si . . . sexus femineus capax esset huius
sacramenti iure divino, iniuste ecclesia totum sexum semper privavisset hac gratia, ut
recte advertit Scotus” (torn. 7, p. 319 sq.).
“Ad rem Victoria: "Hoc autem magnum argumentum apud me et in hac, et similibus
causis est, ut quod nunquam factum est, cum fuerit magna occasio et copia faciendi,
putem ideo non esse factum, quod fieri nec licuerit, nec potuerit.” Hoc Victoriae argu­
mentum eo notabilius est quod paulo ante ipse significaverit se non omnino absurdam
reputare mulierum participationem in sacro ministerio: “Mulieres nec Sacerdotes esse
possunt, nec aliquem ordinem, aut potestatem ecclesiasticam habere, quae quidem sit
de iure divino. Hanc conclusionem video placere omnibus Authoribus, atque adeo,
quamquam defendi contrarium non absurde fortasse possit ; tamen ne more jureconsul­
torum novas conclusiones afferamus, ex sententia Doctorum probo hanc conclusionem”
(Relecciones tcolôgicas del Maestro Fray Francisco de Vitoria II [cd. critica L. G.
Alonso Gctino, Madrid 1934] 135-137).

Praeterea, cum, ratione praefatae necessitatis, in pluribus ecclesiis
praecipue orientalibus institutus est ordo sic dictarum diaconissarum,
Ecclesia diligenter illum distinxit a proprie dictis ordinibus, nominatim
diaconatu, tum illius officium limitando ad adiutorium mulierum
(peculiariter in baptismo immersionis, in quo ratio pudoris appellabat
assistentiam mulierum, cf. infra, Didascalia, Constit. Apost., Epiphanium); tum districte vetando omnem sacramentalem participa­
tionem, etiam in ipso Baptismo (in quo nunquam diaconissis appli­
catio aquae vel prolatio formulae trinitariae permissa est, sed sola
coeremonialis unctio) et a fortiori in ministerio altaris (a quo mulieres
simpliciter excludebantur; cf. infra, ubi de Gelasio I et tribus epis­
copis gallicis, vehementer contrarium quorumdam abusum reproban­
tibus; Testamentum D.N.I.C. permittit diaconissam deferre com­
munionem ad solam mulierem infirmam ac praegnantem); tum
explicite ac generaliter declarando mulieres “non peragere quidquam
eorum quae presbyteri aut diaconi faciunt” {Constit. Apost.) seu
“nullius virilis muneris sortem sibi vindicare” (Tertullianus, Conc.
Laodicenum); tum denegando diaconissis institutionem per ritum
impositionis manuum, ne viderentur vere ordinari, sicut diaconi
(probabiliter Conc. Nicaeum; cf. etiam Conc. Laodicenum, Tradi­
tionem Apostolicam et totam praxim latinam); tum tandem mature
supprimendo vel naturali occasui derelinquendo ipsum institutum
diaconissarum, cessante ratione necessitatis ob obsoletum adultorum
baptismum per immersionem et accedente uno vel alio raro abusu
feminarum usurpantium altaris ministerium (cf. ubi de Gelasio I
et de tribus episcopis gallicis, necnon de conciliis Nemausensi, Arausicano, Epaonensi, Aurelianensi et Turonensi, vetantibus institutionem
diaconissarum: item historiam diaconissatus in pp. 455-458).

SECUNDO, QUOD ATTINET THEORETICAM TRADI­
TIONEM, seu sensum Patrum, ipsi cum tali asseverantia ac uni­
versalitate loquuntur, ut divinam prohibitionem hierarchici ministerii
mulierum manifeste supponant, nec nisi violenter eorum dicta ad
merum ecclesiasticum sive canonicum praeceptum detorqueri pos­
sint. Et imprimis, Patres simpliciter et absolute pronuntiant indecens
esse mulierem assumi ad verum ministerium, emphatice prementes
ipsa Apostoli verba: “Turpe est enim mulieri loqui in ecclesia” (1
Cor. 14. 35); peculiariter Chrysostomus significat id valere pro omni
tempore et aetate, respondens quaestioni: “Quid igitur haec ad nostri
temporis mulieres?” (cf. infra, p. 410). Ulterius Patres dicunt id esse
contra naturam et contra rationem; Pelagius: “Contra ordinem naturae
vel legis”; Constit. Apost.: “[Contra]naturae ordinem”; Epiphanius:

“Discrepans a recta ratione”; Conc. Nemausense: “Contra rationem.”
Praeterea, id esse contra legem divinam satis explicite significant; Gelasius: “Contra regulam christianam”; Conc. Nemausense: “Contra
apostolicam disciplinam”; Pelagius: “Contra legem”; Constit. Apost.:
“Non [est] Christi institutum. . . [Christus] nihil tale unquam neque
iniunxit, neque scripto tradidit, quippe qui et naturae ordinem, et rei
decentiam probe nosset, ut et naturae conditor, et constitutionis legis­
lator”; Chrysostomus: “[Apostolus] vehementer imperat, legens an­
tiquam his de rebus legem. . . Deinde, quod est omnium fortissimum,
ultimum ponit dicens: Deus haec etiam nunc iubet per me.” Tandem,
Patres ministerium mulierum intime associant haeresi, veluti characteristicam notam haereticarum sectarum (cf. praecipue Irenaeum,
Tertullianum, Epiphanium, Ambrosiastrum, Constit. Apost., epis­
tolam trium episcoporum gallicorum); Epiphanius id vocat “errorem”
et “daemonum doctrinam”; tres episcopi gallici “inauditam supersti­
tionem” et “pollutionem sacramentorum”; Const. Apos, “gentilis
impietatis errorem.”
luverit praecipuos Traditionis textus referre, ex operibus Patrum, ex docu­
mentis canonico-liturgicis et ex conciliis.
Dicta Patrum.

IRENAEUS, Adv. haer. 1. 13. 2 sq. (cit. in p. 386), reprobat gnosticum
Marcum sibi consociantem mulieres ad consecrandam Eucharistiam.
TERTULLIANUS, De bapt. 1. 2 sq. ; 17. 4sq.; De praescr. 41. 5 (cit. in p.
386sq.), reprobat, tanquam usurpationem contrariam praecepto Apostoli, praxim
haereticorum concedentium mulieribus ministerium doctrinae et Baptismi. De virg.
vel. 9: “‘Non permittitur mulieri in ecclesia loqui’ [1 Cor. 14. 34; 1 Tim. 2. 12],
sed nec docere, nec tinguere, nec offerre, nec ullius virilis muneris, nedum sacer­
dotalis officii sortem sibi vindicare” (CCL 1. 1218sq.); ibidem continuo subdit
haec omnia pariter nec virginibus concedi posse.

ORIGEN ES, In Is., Itoni. 6. 3: “. . . Verum et quae constituuntur viduae in
Ecclesiis: ‘Si sanctorum,’ inquit, ‘pedes lavit’ [1. Tini. 10], Si autem vis
apertius audire quomodo vidua lavat sanctorum pedes, audi Paulum in alio
loco constituentem viduis, et dicentem ‘Bene docentes ut pudicas efficiant adolescentulas’ [Tit. 2. 3sq.], lavantes sordes pedum iuvencularum. Et istae viduae
dignae sunt ecclesiastico honore, quaecumque sanctorum pedes lavant sermone
spiritualis doctrinae, sanctorum vero non masculorum, sed mulierum. Docere enim
mulierem non permittit, neque principari viro. Vult esse mulieres bene docentes,
ut ad castitatem suadeant non adolescentes, sed adolescentulas; indecens quippe
est, ut mulier magistra viri fiat” (MG 13. 242).
EPIPHANIUS, Adv. haer., haer. 49. 3, exposita praxi Pepuzianorum (cf.
supra, p. 390), sic eam refutat: “Verum enimvero ubi ab sincera religione
semel aberratum est, ridicula ac perturbata, quae ab hominibus geruntur, esse
omnia necesse est. . . Quod enim mulierculas ad episcoporum aut presbyterorum
ordinem asciscunt, idque ob Evam facere se dictitant, audiant sane quod a Domino
dictum est: ‘Ad virum erit conversio tua, et ipse dominabitur tibi’ [Gen. 3. 16].

Quin illud ignorant Apostoli praescriptum: ‘Mulieri non permitto loqui, neque in
viros auctoritatem habere’ [1 Cor. 14. 34j ; item ‘Non enim vir est a muliere, sed
mulier ex viro’ [1 Cor. 11. 8]; et ‘Adam non est deceptus, sed Eva prior decepta
in transgressione fuit’ [1 Tim. 2. 14], 0 mundi huius vanitatem erroremque
multiplicem!” (MG 41. 882).
Ibid., haer. 79. 2-4, contra suprarelatam praxim Collyridianorum (p. 391)
scribit: “Nam ut ab antiquis temporibus ad hanc usque diem animo repetamus
omnia, quis non videt daemonum illam esse doctrinam ac speciem, et discrepantem
ab recta ratione conatum? Nunquam enim, ex quo mundus conditus est, sacer­
dotio est juncta mulier, ac ne Eva quidem ipsa quae, tametsi gravissimum delictum
admiserit, tam impium facinus perpetrare nunquam ausa est, sed nec ulla filiarum
eius. . . [Enumerat sacrificiorum oblatores in A.T.] Nec umquam mulier sacer­
dotio functa legitur. Atque ut ad Novum Testamentum accedamus, si sacerdotium
mulieribus mandatum foret, aut canonicum quiddam praestare in Ecclesia liceret,
nulli potius quam Mariae illud in Novo Testamento committi sacerdotis officium
debuit, cui tantus honor est habitus, ut gremio sinuque suo regem omnium, ac
coelestem Deum, Deique Filium exciperet, cuius uterus, velut templum ac domi­
cilium ad divini Verbi incarnationem singulari est benignitate Dei magno ac
stupendo mysterio praeparatus. Verum longe Deo aliter est visum, ac ne bap­
tizandi quidem potestas est illi facta, cum alioqui tingi ab illa Christus potius
quam ab loanne potuisset. . . [Soli] apostoli delecti sunt, ac toto terrarum orbe
sacram Evangelii functionem administrarunt . . . iidemque mysteriorum auctores
atque conditores fuerunt. . . Nec inter illos tamen mulier ulla cooptata legitur.
Erant quidem, ut Scriptura narrat, Philippo evangelistae filiae quatuor prophetissae,
non tamen sacerdotes. Similiter et Anna prophetissa fuit Phanuelis filia, non tamen
sacerdotio praedita. . .

“Quamquam vero diaconissarum in Ecclesia ordo sit, non tamen ad sacerdotii
junctionem, aut ullam huiusmodi administrationem institutus est, sed ut muliebris
sexus honestati consulatur, sive ut baptismi tempore adsit, sive ut inspiciat si
quid passa sit, aut molestiae pertulerit, sive ut cum nudandum est mulieris
corpus, interveniat: ne virorum, qui sacris operantur, aspectui sit exposita, sed a
sola diaconissa videatur, quae sacerdotis mandato mulieris curam gerit, quo tem­
pore vestibus exuitur. Qua in re cum ordinis illius modestiae, tum ecclesiasticae
disciplinae prudenter admodum ex Canonis praescripto est ac regula consultum.
Propterea ne loqui quidem in ecclesia mulieri, aut in viros auctoritatem habere
sacrae Litterae permittunt. Sed de hac tota re plura disputari possunt. Illud
vero diligenter observandum est, solum diaconissarum officium ad ecclesiasticum
ordinem necessarium fuisse, ac viduas quidem nominatim expressas, et inter
illas, quae anus essent, presbytidas vocatas, numquam presbyteridas aut sacerdotissas esse factas” (MG 42. 742-746).

AMBROSIASTER, In 1 Tim. 2. II, Cataphrygas sive Montanistas ordinantes
mulieres impugnans, ait: “Ideoque etiam mulieres, quae inferiores videntur, sine
crimine [Apostolus] vult esse, ut munda sit Ecclesia Dei. Sed Cataphrigae erroris
occasionem captantes, propter quod post diaconos mulieres alloquitur, etiam ipsas
diaconas ordinari debere vana praesumptione defendunt,·
*
5 cum sciant apostolos
septem diaconos elegisse. Nunquid nulla mulier tunc idonea inventa est, cum inter
undecim apostolos sanctas mulieres fuisse legamus? Sed ut haeretici animum
suum verbis, non sensu legis astruere videantur, Apostoli verbis contra sensum
nituntur Apostoli: ut cum ille mulierem in Ecclesia in silentio esse debere prae“ Ambrosiaster directe impugnat ordinationem diaconissarum, seu attentatam consti­
tutionem verarum diaconarum, habentium diaconorum hierarchicum officium; nihil
autem ostendit ipsum velle etiam impugnare ipsum institutum diaconissarum, qualiter
habebatur in Ecclesia orientali.

cipiat, illi c contra etiam auctoritatem in Ecclesia vindicent ministerii’ (ML 17.
496 sq.).
Idem, Quaestiones Veteris cl Novi Testamenti, q. 21: “Quid sit ad imaginem
et similitudinem Dei fecisse hominem (Gen. 1. 27), et an mulier imago Dei
sit? Hoc est ad imaginem Dei factum esse hominem, quia unus unum fecit: ut
sicut ab uno Deo sunt omnia, ita et ab uno homine omne genus humanum
Similitudo autem haec est, ut quemadmodum de Patre est Filius, sic et de varo
mulier, ut unius principii auctoritas conservetur. Sed Filius ineffabiliter et incomprehensibiliter natus est de Deo Patre, mulier autem corporaliter . . . facta
est de viro, ut per eam nativitas oriretur. Filius vero Dei ideo natus est. ut
per ipsum fieret creatura. In hoc ergo dissimile est. Nam et de Deo Deus natus
est, de viro autem femina” (ML 35. 2228). Q. 24: “Quid est, ut cum vir et
mulier una sint caro, vir imago Dei sit, et non femina? Unius substantiae quidem
sunt vir et mulier, et in anima et in came; sed gradu maior est vir, quia ex
eo est femina, sicut dicit Apostolus, ‘Caput mulieris vir’ (Ephes. 5. 25; 1 Cor.
11. 3). Causa enim maiorem fecit virum non substantia. Nam et in uno corpore
maiora membra sunt et minora, non natura, sed ordinatione” (ibid. 2230). Q 45:
"Mulieri [attribuere] ... ut et ipsa imago Dei sit . . . absurdum est. Quomodo
enim potest de muliere dici, quia imago Dei est, quam constat dominio viri
subicctam et nullam auctoritatem habere? Nec docere enim potest, nec testis
esse, neque fidem dicere, neque iudicare: quanto magis non potest imperare?" (ibid.
2244). Q. 106: “Quid sit autem ad imaginem et similitudinem Dei, quamvis alibi
dixerimus, hic tamen locus et causa postulat ut iterum dicamus. . . Haec ergo
imago Dei est in homine, ut unus factus sit quasi dominus, ex quo caeteri oriren­
tur. habens imperium Dei quasi vicarius eius; quia omnis rex Dei habet imaginem.
Ideoque mulier non est facta ad Dei imaginem. . . Similitudo autem Dei haec
est in homine, ut sicut ex Patre Filius, sic ex homine mulier” (ibid. 2319 sq.).

PELAGIUS, Expositio tredecim epistolarum Pauli (castigata probabiliter a
loanne diacono saec. 6), In Rom. 16: “‘Commendo autem vobis Phoeben sororem
nostram quae est in ministerio ecclesiae, quae est in Cenchroeis.’ Sicut etiam
nunc in Orientalibus diaconissae in suo sexu ministrare videntur in baptismo, sive
in ministerio verbi, quia privatim docuisse feminas invenimus, sicut Priscillam.
cuius vir Aquila vocabatur” (ML 30. 714).
In 1 Cor. 11 : “Vir ad imaginem Dei factus est, et idcirco liber est. Mulier
vero ad viri similitudinem est formata, unde iubetur esse subiecta. . . Vir
propter seipsum factus est, mulier vero ad viri adiutorium creata est” (ibid. 750).
In 1 Cor. 14: “‘Mulieres in ecclesiis taceant. Non enim permittitur eis loqui,
sed subditas esse sicut et lex dicit.’ Quia contra ordinem est naturae, vel legis,
ut in conventu virorum feminae loquantur. Quaeritur ergo quomodo alibi dicat,
mulieres docere prudentiam et castitatem debere. Sed hoc in sexu suo. Sed et
hic designat locum, ubi taceant; alibi eis loqui permisit, sicut et lex dicit”
(ibid. 762).
In 1 Tim. 2: “‘Docere autem mulieri non permitto.’ Publice non permittit:
nam filium aut fratrem debet docere privatim. ‘Neque dominari in virum, sed
esse in silentio.’ Ne magisterium sibi usurpando superbiat, sed taceat in Ecclesia.
‘Adam enim primus formatus est, deinde Eva. Et Adam non est seductus, mulier
autem seducta.’ Reddit causam quare eas velit esse subiectas: scilicet, quia et
posteriores in factura sunt, et priores in culpa” (ibid. 878).
CIIRYSOSTOMUS, Hom ilia in illud “Salutate Priscillam et Aquilam” (Rom.
16. 3), n. 3: “Cum [Paulus] dicit, ‘Mulieri docere non permitto,’ de institutione
quae fit e suggestu loquitur, de sermone qui habetur ad populum, et ut sacerdotibus

ex officio incumbit; privatim autem cohortari et consilium dare non prohibuit”
(AfG 51. 192).

In 1 Cor., hom. 16. 2: “lure mulier subiecta est viro, nam honoris aequalitas
contentionem parit; neque ideo tantum, sed etiam propter deceptionem quae initio
contigit. Propterea cum quidem facta fuisset, non statim subiecta fuit, neque
cum illam ad virum adduxit, neque illa tale quidpiam a Deo audivit, neque
vir illi quidpiam simile dixit, sed tantum quod os ex ossibus eius et caro ei
carnibus eius esset dixit (Gen. 2. 23); imperii autem aut sublectionis apud illam
non meminit. Quando autem male usa est potestate, et quae adiutrix facta
fuerat, insidiatrix deprehensa est, et omnia perdidit, tunc iuste audivit: ‘Ad
virum tuum conversio tua’ (Gen. 3. 16)” (MG 61. 215).

In 1 Cor., hom. 37. Isq.: “‘Mulieres vestrae in ecclesiis taceant. Non enim
permittitur eis loqui, sed subditas esse, sicut et lex dicit’. . . Non solum ... hic
suadet, neque consulit, sed etiam vehementer imperat, legens antiquam his de
rebus legem. . . Cum ipse dixisset.’ Non permittitur eis loqui,’ non subiunxit.
sed tacere, sed pro tacere posuit quod est amplius, nempe subiici. Si hoc autem
apud maritos, multo magis apud doctores et patres, et in communi coetu ec­
clesiae. . . Et cur eas ad tantam redegit subtectionem? Propterea quod mulier res
est imbecilla et mobilis et levis. . . ‘Turpe est enim mulieri loqui in ecclesia.’
Nam primum hoc confirmavit a lege Dei; deinde a communi ratione et con­
suetudine, sicut etiam quando eis de coma dicebat: ‘Annon hoc vos ipsa docet
natura?’ (1 Cor. 11. 14). . . Deinde, quod est omnium fortissimum, ultimum ponit
dicens: Deus haec etiam nunc iubet per me" (ibid. 315-317).
In 1 Tim., hom. 9. 1 : “ ‘Mulier in silentio discat.’ Quid hoc est? Ne loquatur,
inquit, in ecclesia mulier; quod etiam in epistola ad Corinthios dicebat: ‘Turpe
est enim mulieribus in ecclesia loqui.’ Quare? Quia lex illas subiecit. . . ‘Adam
enim, inquit, primus formatus est, deinde Eva, et Adam non est seductus, mulier
autem seducta in praevaricatione fuit.’ Quid igitur haec ad nostri temporis mulieres?
Plurimum, inquit: hominum genus maiore potitus est honore; primum formatus
est vir. Alibi quoque maiorem esse ostendit, ita dicens: ‘Neque enim propter
mulierem factus est vir, sed mulier propter virum’ (1 Cor. 11. 9). Cur autem
hoc dicit? Ut ex multis primatum viro tribuat. Primo quidem hinc primatum
habeat, inquit; secundo ab his quae gesta sunt. Docuit illa aliquando virum, et
omnia subvertit, atque illum inoboedientiae fecit obnoxium. Ideo illam subdidit
Deus, quia imperio, imo potius paritate male usa est: ‘Ad virum tuum,’ inquit,
‘conversio tua’ (Gen. 3. 16). . . Docuit semel mulier, ct omnia subvertit: idcoque
ait, ‘Ne doceat.’ Quid ergo ad caetcras mulieres, si illa id fecerit? Ad caeteras
certe spectat: sexus enim est infirmus et levis. Alioquin de toto hic sexu sermo
est: non enim dixit, Eva autem seducta, sed ‘mulier,’ quod communis sexus magis
quam illius nomen est. Quid ergo? Totus sexus propter illam in praevaricatione
fuit? Ut de Adam dixit, ‘In similitudine praevaricationis Adae, qui est forma
futuri’ (Rom. 5. 14), ita et hic muliebris sexus praevaricatus est, non virilis"
(MG 62. 543-545).

GELASIUS I, Epistola 9, ad episcopos Lucaniae (a. 494), cap. 26, vehementer
reprobat, ut contrarium “regulae Christianae," abusum mulierum ad altare minis­
trantium: “Impatienter audivimus tantum divinarum rerum subiisse despectum,
ut feminae sacris altaribus ministrare ferantur [aliter: firmentur], et cuncta quae
nonnisi virorum famulatui deputata sunt, sexum cui non competit exhibere. Viso
[aliter: nisi] quod omnium delictorum quae singillatim perstrinximus, noxa omnis
[aliter: noxiorum reatus omnis] et crimen eos respicit sacerdotes qui vel ista
committunt, vel committentes minime publicando, pravis excessibus se favere
significant: si tamen sacerdotum iam sint vocabulo nuncupandi, qui delegatum
sibi religionis officium sic prosternere moliuntur, ut in perversa quaeque pro-

ianaque declives, sine ullo respectu regulae christiane praecipitia funesta sectentur’’
(ML 59. 55 sq.).

PSEUDO-SOTER1S epistola, ad episcopos Italiae, relata sive confecta a
Pscudo-Isidoro (saec. 9), eundem abusum refert: “Sacratas Deo feminas vel
monachas, sacra vasa vel sacratas pallas penes vos contingere et incensum circa
altaria deferre perlatum est ad apostolicam sedem, quae omnia reprehensione et
vituperatione plena esse, nulli recte sapientium dubium est. Quapropter huius
sanctae sedis auctoritate, haec omnia vobis resecare funditus, quanto citius
poteritis, censemus, et ne pestis haec latius divulgetur per omnes provincias,
abstergi citissime mandamus” (ML 130. 119; refertur etiam a Gratiano in suo
Decreto, p. 1, dist. 23 “Sacratas”; fons, ex quo Pseudo-Isidorus hunc textum
deduxit, est ipse Liber Pontificalis).
EPISTOLA TRIUM EPISCOPORUM in Galliis a. 511, de abusu mulierum
ministrantium calicem communionis in sacrificio Missae: “Dominis beatissimis
in Christo fratribus Lovocato et Catiherno presbyteris Lecinius, Melanius et
Eustochius episcopi. Viri venerabilis Sparati presbyteri relatione cognovimus quod
. . . quasdam tabulas per diversorum civium capannas circumferre non desinatis
et missas ibidem adhibitis mulieribus in sacrificio divino, quas conhospitas nomi­
nastis, facere praesumatis, sicut erogantibus vobis eucharistiae illae vobis positis
calices teneant et sanguinem Christi populo administrare praesumant. Cuius rei
novitas et inaudita superstitio non leviter contristavit, ut tam horrenda secta,
quae intra Gallias numquam fuisse probatur, nostris temporibus videatur mergere,
quam patres orientales pepodianam vocant,40 pro eo quod Pepodius auctor huius
scismatis fuerit, mulieres sibi in sacrificio divino socias habere praesumpserit,
praecipientes: Ut quicumque huic errori voluerit inherere. a communione ecclesi­
astica reddatur extraneus. . . Idcirco secundum statuta patrum caritati vestrae
praecipimus: Ut . . . huiuscemodi mulierculae sacramenta divina pro inlicita
administratione non polluant.”·* 7

ISI DO RUS HISP. (j- 636), De eccl. officiis, 1. 2, c. IS, n. 11, ad finem aetatis
patristicae. sic sensum Traditionis compendio tradit: “Quaeritur autem cur
feminae virgines in benedictione velentur? Quorum haec causa est. In gradibus
enim vel officiis ecclesiasticis feminae nullatenus praescribuntur, nam neque per­
mittitur eis loqui in ecclesia vel docere, sed neque tangere vel offerre, neque ullius
virilis muneris sacerdotalis officii sortem sibi vindicare. Ideoque hoc tantum, ut
quia virgo est. et carnem suam sanctificare proposuit, idcirco velaminis venia fit
illi, ut in ecclesiam notabilis vel insignis introeat, et honorem sanctificati cor­
poris in libertate capitis ostendat, atque mitram, quasi coronam virginalis gloriae,
in vertice praeferat” (ML 83. 807).
Documenta Canonico-Liturgica.

TRADITIO APOSTOLICA 7 sq. : “Si vidua constituitur, non ordinetur, sed
nominatim eligatur. . . Vidua verbo tantum constituatur et cum ceteris [viduis]
uniatur, nec vero manus ei imponatur, quia non oblationem offert neque liturgiam facit. Ordinatio fit in clero propter liturgiam. Vidua autem constituitur
propter orationem quae omnibus est communis. Virgini manus non imponatur,
sed voluntas sola eam virginem facit” (Funk 2. 105 sq.).48
“Scilicet: Pepuziani, dc quibus supra, p. 390.
“Apud J. Friedrich, “Uber dic Ccnoncs der Montanistcn bci Hieronymus," Sitsungsberichte der bayrischen Akademic der Wisscnschaften, philosophisch-historische Ktasse
(1895) II 209 sq. Refertur etiam, ab E. Amort, Elementa turis canonici (Augustae
Vindelicorum 1757) II 407.
"Haec lectio, quam latine reddit Funk ex coptica versione Traditionis Apostolicae,

D1DASCALIA, 3. 5, 2sq.: “Nihil autem aliud curet vidua nisi orare pro
dantibus et pro tota ecclesia. Ab aliquo quidpiam interrogata ne protinus respon­
deat praeterquam de iustitia solum ac de fide in Deum; atque eos, qui catechizari
volunt, ad praepositos mittat eisque, qui eam interrogant, det responsum solum”
{Funk 1. 188).
3. 6. Isq. : “Non decet ergo neque necessarium est, ut mulieres doceant, et
praesertim de nomine Christi et de redemptione passionis eius. Nam non ad hoc
estis constitutae, ut doceatis, o mulieres et maxime viduae, sed ut oretis ac
rogetis Dominum Deum, quia Dominus Deus lesus Christus magister noster nos
duodecim [Apostolos] misit, ut doceamus populos et gentes; erant enim nobiscum
discipulae Maria Magdalene et Maria filia lacobi et altera Maria, neque emisit,
ut nobiscum populum doceant. Si enim necesse fuisset, ut mulieres docerent,
magister noster has ipsas iussisset nobiscum docere” (ibid. 190).
3. 8. 1 : “Sinceras ergo oportet esse viduas, subditas episcopis et diaconis et
reverentes et trementes et metuentes episcopum sicut Deum, non habentes potes­
tatem in aliquo nec absque dispositione aliquid facientes et citra consilium aut
imperium episcopi, et ne velint ad aliquem pergere ad manducandum aut biben­
dum aut iciunare cum aliquo aut accipere ab aliquo quicquam aut manus alicui
imponere et orare, ut superius diximus, absque consilio episcopi vel diaconi”
(ibid. 196-198).
3. 9. Isq.: “Mulierem aut baptizare vel a muliere baptizari non approbamus,
quia hoc illegitimum est et magnum periculum ei, quae baptizat, et ei, qui bap­
tizatur. Si enim liceret a muliere baptizari, profecto Dominus ac magister noster
a Maria matre sua baptizatus fuisset; baptizatus est autem a loanne. sicut et
alii e populo” (ibid. 198-200).
Diaconissarum autem officia sic describuntur. 3. 1-4: “Propterea, episcope,
constituas tibi operarios iustitiae, adiutores populum tuum ad vitam adiuvantes.
Qui tibi placent ex populo universo, eos eligas ac diaconos constituas, virum, ut
curet res multas necessarias, mulierem ad ministerium feminarum. Sunt enim
domus, in quas diaconum ad mulieres non potes mittere propter gentiles, mittes
autem diaconissas. Nam et in multis aliis rebus necessarius est locus mulieris
diaconissae. Primo cum mulieres in aquam descendunt, a diaconissa oleo unc­
tionis ungendae sunt in aquam descendentes. Et ubi mulier ac praesertim dia­
conissa non invenitur, baptizantem oportet ungere eam, quae baptizatur. Ubi vero
mulier est ac praesertim diaconissa, mulieres non decet conspici a viris; praeter­
quam in manus impositione ungas caput solum, quemadmodum olim sacerdotes
ac reges in Israel ungebantur. Et tu iuxta hanc similitudinem in manus imposi­
tione ungas caput eorum, qui baptismum accipiunt, sive virorum sive mulierum;
ac postea, cum tu baptizas vel cum diaconis praecipis baptizare vel presbyteris,
diaconissa, ut praediximus, ungat mulieres, vir autem pronuntiet super eas nomina
invocationis Deitatis in aqua. Et cum ascendit ex aqua, quae baptizatur,
eam suscipiat diaconissa ac doceat et erudiat, infragile esse sigillum baptismi in
castitate et in sanctitate. Propterea dicimus valde desiderari et maxime neces­
sarium esse ministerium mulieris diaconissae, quia etiam Dominus ac salvator
noster a mulieribus ministrantibus ministrabatur, quae erant Maria Magdalene et
Maria lacobi et losephi mater et mater filiorum Zebedaei. Tu ergo in aliis rebus
diaconissam necessariam habebis, et ut eas gentilium domos ingrediatur, ubi vos
accedere non potestis, propter fideles mulieres, et ut eis, quae infirmantur, minis­
tret. quae necessantur, et in balneis iterum eas, quae meliorant, ut lavet” (ibid.
208-210).
olim vocata Constitutiones ecclesiae aegyptiacae, apprime concordat textui cx pluribus
fontibus recentius rcconstructo a G. Dix, The treatise on the Apostolic Tradition ol
St. Hippolytus of Rome (London 1937) 20 sq.

CONSTITUTIONES APOSTOLORUM, (circa a. 400), a duobus praecedenti­
bus documentis derivatae,40 referunt et amplificant quae in illis dicuntur. lia
in 1. 3, cc. 5, 6, 9, 16 (qui correspondent praecitatis locis Didascaliae; textus
graecus est apud Funk, textus etiam latinus in MG 1. 767-787, 794-798); 1. 8.
cc. 24 et 25 (locus Traditionis Apostolicae; textum habes apud Funk 1. 529).
Notetur amplior textus 1. 3, c. 9: “An autem baptizare ad mulieres pertineat,
notum vobis facimus,50 non mediocri in periculo versari eas quae hoc praesumunt.
Quare non tale consilium damus: periculosa quippe res est, imo vero illicita et
impia. Nam si vir est caput mulieris, et is eligitur ad sacerdotium, iustitiae repugnat,
ut creationis regulae praescribatur, et relicto principatu, ad extremum corpus
veniatur. Mulier enim corpus viri est, ex costa eius ortum ducens, eique subiectum, scilicet a quo ad liberorum creationem sectum fuit: ‘Ipse, inquit, tui
dominabitur’ [Gen. 3. 16] ; at vir principium mulieris tenet, utpote illius caput.
Quod si in praecedentibus, non permisimus feminis docere, quo pacto quispiam
praeter naturam eis fungi sacerdotio concedet? Nam deabus feminis sacerdotissas
creare gentilis impietatis erratum est, non autem Christi institutum. Quod si
oportuisset a mulieribus baptismum administrari, profecto Dominus a matre sua
fuisset baptizatus, et non a loanne; aut quando nos ad baptismum misit, una
quoque misisset et mulieres ad idem ministerium; iamvero nihil tale usquam
neque iniunxit, neque scripto tradidit, quippe qui et naturae ordinem, et rei dicentiam probe nosset, ut et naturae conditor et constitutionis legislator” (MG 1.
782-787).

Praeterea, in 1. 8, c. 28, n. 6. officia vigentis diaconissatus sic describuntur:
“Diaconissa [διακόνισσα] non benedicit, sed non peragit quidquam eorum quae
presbyteri aut diaconi faciunt, dumtaxat ianuas custodit et presbyteris, quando
baptizantur mulieres, ministrat propter decorum” [Funk 1. 531). Paulo ante,
cc. 19-20, in ipsa ordinatione diaconissae, eius officium nonnisi ut custodia ianuarum ecclesiae describitur: “De diaconissa [διακόνισσα] vero Bartholomaeus con­
stituo. Episcope, impones ei manus [ericaei? αντί) τάς ytipas] adstante presbyterio
una cum diaconis et diaconissis et dices: Deus aeteme. pater Domini nostri lesu
Christi, creator viri ac mulieris, qui spiritu implevisti Mariam. Debboram, Annam
et Holdam, qui non dedignatus es ex muliere nasci unigenitum filium tuum, qui
in tabernaculo testimonii et in templo feminas custodes sanctarum ianuarum
tuarum instituisti; ipse nunc quoque respice in famulam tuam hanc, electam ad
ministerium, et da ei spiritum sanctum, et munda eam ab omni inquinamento
camis et spiritus, ut opus sibi commissum perficiat condigne in gloriam tuam et
laudem Christi tui. cum quo tibi gloria atque adoratio et sancto spiritui in
saecula, amen” (ibid. 525).
EPITOME LIBRI VIII CONSTIT. APOST. (exarata paulo post ipsas Con­
stitutiones) 10 et 19. 5, eosdem duos locos reproducit (Funk 2. 81 et 84).

CAPITULA quaedam ex iisdem Const it. Apost. derivata, sed ignotae aetatis,
in paragrapho de constitutione ecclesiastica, cap. 22, habent: “Quod mulieres nihil
facere debeant, nec baptizare, nec docere” (Funk 2. 141).
TESTAMENTUM D.N.I.C. (circa a. 475), 1. 1, cc. 40-41: ‘Ordinetur in
viduam illa, quae eligitur, quae scilicet diuturno tempore sine viro manserit. . .
Sit perfecta in Domino, utpote quae a spiritu visitatur; ea, quae ipsi significan”Ut dictum est in tom. 1, pp. 440 sq., Constitutiones Ap. sunt quaedam compilatio
ct ampliatio trium originalium documentorum, ita nt in 1. 1-6 referat Didascaliam, in
I. 7 Didachc ct in 1. 8 Traditionem Apostolicam; huius tamen 1. 8 ultimum caput (c. 47)
refert 85 sic dictos Canones Apostolicos, desumptos ex canonibus Cone. Antiocheni a.
341 ct Laodiceni a. 343/381.
“Verba ponuntur in ore Apostolorum.

tur, perficiat cum timore et diligentia. Exhortetur mulieres inoboedientes, erudiat
ignorantes, reas convertat, doceatque illas, ut sint pudicae, diaconissasque per­
quirat. . . In ecclesia taceat, in oratione sit assidua, visitet aegrotas, omni die
dominico secum adducens diaconum unum aut duos, easdemque adiuvet. . .
Ordinatio viduae fiat hoc modo. Ipsa orante in ingressu altaris et deorsum
adspiciente, dicat episcopus submisse, ut sacerdotes tamen audire possint: Deus
sancte . . . , immitte, Domine, spiritum virtutis super hanc famulam tuam et tua
virtute robora eam, ut, praeceptum tuum adimplens, et laborans in sanctuario
tuo, sit tibi vas honorabile, et glorificet in die, quo pauperes tuos, Domine, glori­
ficabis. .
L. 2, c. 20: “Si mulier praegnans aegrotet ... et si nequit accedere
(ad ecclesiam), diaconissa ad ipsam deferat communionem.”51

CANONES HIPPOLYTI (circa a. 500), cann. 59 et 157: “Viduis propter
copiosas orationes, infirmorum curam et frequens ieiunium praecipuus (honor
tribuatur). . . Virginum et viduarum est ut saepe ieiunent et orent in ecclesia.”52
STATUTA ECCLESIAE ANTIQUA (circa a. 500), n. 37: “Mulier quamvis
docta et sancta viros in conventu docere non praesumat.” N. 41: “Mulier bap­
tizare non praesumat.” N. 100: “Viduae vel sanctimoniales quae ad ministerium
baptizandarum mulierum eliguntur, tam instructae sint ad officium, ut possint aperto
et sano sermone docere imperitas et rusticanas mulieres tempore quo baptizandae
sunt, qualiter baptizatori ad interrogata respondeant, et qualiter accepto bap­
tismate vivant” (ML 56. 884, 889).
Conciliorum canones.

CONC. NICAENUM I a. 325, can. 19: “De Paulianistis ad ecclesiam catho­
licam confugientibus definitio prolata est, ut baptizentur omnimodis. Si qui
autem de his praeterito tempore fuerint in clero, si quidem immaculati et irrepre­
hensibiles apparuerint, baptizati ordinentur [χ«ροτον«σ0ωσαν] ab episcopo eccle­
siae catholicae. Quod si discussio incongrues eos invenerit, abiici tales convenit.
Similiter autem et de diaconissis [των διακονίσσων], et omnino de his qui sub
regula versantur, haec forma servabitur. Meminimus autem de diaconissis [δια­
κονίσσων], quae in eodem habitu [èv τώ σχηματι, variae interpretationis: in habitu,
in hoc habitu, in hoc ordine, in hoc statu sive situatione] esse probantur, quod
non habeant aliquam manuum impositionem [γ«ρο0εσίαν], et ideo modis omni­
bus eas inter laicas deputari” (Hardouin 1. 331).
In priori parte huius canonis, Concilium iubet clerum Paulianistarum rebaptizari
ac reordinari, ut explicatum est supra (p. 334). In altera parte, diaconissas assimi­
lât clero quoad eandem praescriptionem. At magna, ac fere insolubilis difficultas
habetur quoad duo membra huius partis, nam in priori videtur affirmari diaconissas
fuisse ordinatas ac ideo reordinandas, in altera vero explicite negatur diaconissas
ullam habere manuum impositionem. Quidam, ut Hefele-Leclercq, solvunt diffi­
cultatem substituendo vocem “diaconi” pro “diaconissis” in priori membro, ita
ut ibi agatur de viris (de facto talis substitutio fit in latinis versionibus Gelasii,
Prisca, Pseudo-Isidori et Gratiani); in altero autem membro dicunt Concilium
tantum negare diaconissas habuisse proprie dictam sive ordinativam impositionem
manuum, quae competebat clericis, ac pro tanto ut laicas habitas fuisse.5'’ Alii
“Apud I. E. Rahmani, Testamentum Domini Nostri lesu Christi (Moguntiae 1899)
95-99, 143.
“ Apud L. Duchesne, Origines du culte chrétien (éd. 5, Paris 1909) 535, 542.
” Huic expositioni concordat antiqua paraphrasis arabica illius canonis: “Haec autem
statuta iniungimus etiam diaconis, cetcrisquc Ecclesiae viventis Dei ministris. Sed dia­
conissae inter moniales, eo quod in habitu tantummodo constituuntur, et sacerdotium
sibi collatum non habent, pro laids habeantur; et sic etiam moniales, quae religiosam
vitam susceperunt” (Hardouin 1. 344).

DE SUBIECTO

41 5

vero, ut duo mediaevales canonistae orientales Balsamon et Zonaras (cf. in MG
137. 303, 307), subinde Albaspinaeus, Arcudius, Morinus et inter recentiores
Neander et Many, distinguunt duas classes diaconissarum, alias iam ordinatas
et alias nondum ordinatas (puta virgines quae quasi novitiae expectabant. in
habitu quodam simili diaconissis, aetatem requisitam ad ordinationem) adeoque
reipsa adhuc laicas, ita ut de illis in priori membro, de his vero agatur in altero
membro. Si retinetur vox “diaconissa” in priori membro, melior videtur tertia
solutio, quam suggerit canonista Van Espen in suo commentario in canones
nicaenos et iuxta quam ea praescriptio sic glossari potest: “Similiter etiam
diaconissae, et generaliter omnes de clero, suum gradum quem habuerant re­
tinebunt, iuxta praedictum modum, seu prius suscepto baptismo et repetita
forma suae constitutionis. Ideo autem de diaconissis mentionem facimus, ne
quis putet quod, quia nullam accipiunt manuum impositionem ideo simpliciter
inter laicos reputandae et retrudendae sint.” Iuxta hanc et primam inter­
pretationem, Concilium testatur ac confirmat constitutionem distincti ordinis
diaconissarum, sed simul eum distinguit a clero proprie dicto, denegato ritu
impositionis manuum illarum institutioni.
CONC. LAODICENUM a. 343/381, can. 11: “Quod non oporteat eas quae
dicuntur presbyterae vel praesidentes, in ecclesiis ordinari [καθίστασθαι]”
(Hardouin 1. 783). Can. 44: “Quod non oporteat mulieres ingredi ad altare
(nec ea contingere quae virorum officiis deputata sunt)” (ibid. 789). Prior canon
difficilioris est interpretationis. Quidam putant in eo agi de quodam superiori
gradu inter diaconissas (diaconissa praesidente) qui a Concilio supprimitur,
fortasse ob abusus. Alii dicunt in eo agi generatim de diaconissis, ita ut Con­
cilium praescribat ut non amplius diaconissae instituantur; sed haec explicatio
non congruit generali praxi Orientis, in quo deinceps diaconissatus floruit. Alii
tandem dicunt Concilium prohibere ne diaconissae instituantur solemniter. puta
per ritum impositionis manuum, sicut clerici; quae explicatio congruit supra allatae
expositioni can. 19 Cone. Nicaeni.

CONC. NEMAUSENSE (Nîmes in Gallia) a. 394, can. 2: “Illud etiam a
quibusdam suggestum est, ut contra apostolicam disciplinam incognito usque in
hoc tempus in ministerium feminae nescio quo loco, leviticum videantur adsumptae; quod quidem, quia indecens est. non admittit ecclesiastica disciplina,
et contra rationem facta talis ordinatio destruatur: providendum ne quis sibi
hoc ultra praesumat.”5·*

CONC. ARAUSICANUM I (Orange in Gallia) a. 441. can. 26: “Diaconae
omnimodis non ordinandae: si quae iam sunt, benedictioni quae populo im­
penditur capita submittant” (Hardouin 1. 1786).
CONC. EPAONENSE (Epaone in Gallia) a. 517, can. 21: “Viduarum con­
secrationem, quas diaconas vocitant, ab omni regione nostra penitus abrogamus:
sola eis poenitentiae benedictione, si converti ambiunt, imponenda” (Hardouin
2. 1049).

CONC. DOVINENSE (Dovin. in Armenia) a. 527, can. 17: “Lors de l’adminis­
tration du baptême, les femmes ne doivent pas servir en qualité de diaconesses.”55
CONC. AURELIAN ENSE II (Orléans in Gallia) a. 533, can. 17: “Feminae,
quae benedictionem diaconatus hactenus contra interdicta canonum acceperunt,
si ad coniugium probantur iterum devolutae, a communione pellantur” (Hardouin
1. 1175). Can. 18: “Placuit etiam, ut nulli postmodum feminae diaconalis benedictio pro conditionis huius fragilitate credatur” (ibid. 1176).
— -

ill

M Hefele-Leclercq, Histoire des Conciles II-l (Paris 190S) 93.
" Sic hunc curiosum canoncm referunt Hefele-Leclercq, ibid. II—2, p. 1079, fundati
in historico armeno Tchamtchian.

CONC. TURONENSE II (Tours in Gallia) a. 576, can. 20, refert canones
Cone. Epaonensis et Aureliancnsis : “Omnes sciunt quod numquam in canonicis
libris legitur benedictio vidualis: quia solum propositum illis sufficere debet, sicut
in Epaonensibus canonibus a Papa Avito, vel omnibus episcopis conscriptum
est ‘Viduarum consecrationem, quas diaconas vocant, ab omni regione nostra
penitus abrogamus.’ Et expressius decretum est in synodo Arelatensi: ‘Professas
viduas, si in incontinentia perstiterint, cum raptoribus esse damnandas’ ” (Hardouin
3. 363).
CONC. PARISIENSE a. 829, can. 45: “Quidam nostrorum verorum virorum
relatu, quidam etiam visu didicimus, in quibusdam provinciis, contra legem
divinam canonicamque institutionem, feminas sanctis altaribus se ultro inserere,
sacrataque vasa impudenter contingere, et indumenta sacerdotalia presbyteris
administrare, et. quod his maius, indecentius, ineptiusque est, corpus et sanguinem
Domini populis porrigere, et alia quaeque, quae ipso dictu turpia sunt, exercere.
Miranda sane res est. unde is illicitus in Christiana religione irrepserit usus,
ut quod viris saecularibus illicitum est. feminae, quarum sexui nullatenus com­
petit, aliquando contra fas sibi licitum facere potuerint: quod quorumdam epis­
coporum incuria et negligentia provenisse nulli dubium est” (Hardouin 4. 1322).

Morinus,50 discussis singillatim canonibus Cone. Arausicani, Epaonensis et
Aurelianensis, eos interpretatur de condematione non ipsius ordinationis diaconis­
sarum, sed illicitarum tantum ordinationum contra praescriptas regulas (puta de
moribus et aetate) peractarum; sed, ut apte notat Leclercq, huiusmodi “restrictiva
interpretatio, quae aliunde remansit solitaria, negligi potest.”57 Ceterum, certum
non est ibi agi de diaconissis; ut patet praecipue ex Cone. Turonensi, agitur de
viduis instituendis absque ulla “benedictione viduali”; quod si ex vocibus
“diacona,” “ordinandae” et “diaconalis benedictio,” quis velit colligere eas viduas
fuisse veras quasdam diaconissas, pariter colligere debet in illis conciliis vel eas
penitus abrogari (Cone. Aurelianense) vel saltem cis omnem ritualem institutionem
sive benedictionem denegari, ita ut vix amplius sermo esse possit de officiali quodam
diaconissatu.

Probatur 3. EX RATIONE CONVENIENTIAE.

Quamvis incapacitas mulierum ad suscipiendum hierarchicum Or­
dinem non possit inferri ex ipsa eius natura sive sexu, sed directe ac
certo ex sola positiva institutione proveniat, tamen haec ipsa positiva
institutio in ipsa rerum natura fundatur, cui Deus legem suam at­
temperavit et in qua proinde rationes convenientiae, pro huiusmodi
incapacitate et exclusione, quaerendae sunt. Triplex autem ratio cum
S. Thoma assignari potest.

PRIMA AC FUNDAMENTALIS RATIO est ipse status subtec­
tionis sexus feminini, cui proinde minus convenit aliis principari seu
in hierarchic© gradu constitui, sive ordinis, sive iurisdictionis, sive
magisterii. Ad rem S. Thomas: “Mulier, secundum Apostolum, est in
statu subiectionis, et ideo non potest habere aliquam spiritualem
iurisdictionem; quia etiam secundum Philosophum in viii Eth.,n
M Op. cit. (supra, in p. 379) 191 sq.
"“Diaconesse,” Dictionnaire d’archéologie chrétienne et de liturgie IV-1 (Paris 1920)
731.
M Cf. infra, p. 421.

DE SUBIECTO

417

corruptio urbanitatis est, quando ad mulierem dominium pervenit.
Unde mulier non habet neque elavem ordinis neque elavem iurisdic­
tionis” {Suppi., q. 19, a. 3, ad 4; cf. q. 39, a. 1; 2-2, q. 177, a. 2;
3 p., q. 27, a. 5, ad 3; q. 55, a. 1, ad 3; q. 67, a. 4, ad 1).
Praefatus status subiectionis fundatur remote in ipsa lege crea­
tionis, qua Deus fecit feminam post virum, ex viro et propter virum
(Gen. 2. 18, 21-24) quamque aggravavit ipsa praevaricatio a muliere
incepta, ratione cuius Deus connaturalem mulieris inferioritatem veluti
in proprie dictam ac penosam subiectionem (Gen. 3. 16: “Sub viri
potestate eris et ipse dominabitur tui”; cf. 2-2, q. 164, a. 2. ad 1;
1 p., q. 92, a. 1, ad 2); in his duabus rationibus ipse Apostolus
fundat statum ecclesiasticae subiectionis mulierum (cf. supra, p.
399; item 1 p., q. 92, a. 2). Eadem subiectio fundatur proxime in
ipsa tum physica tum morali injerioritate sexus feminini, attenta
nempe ipsa indole sexus ac ideo secundum communiter contingentia,
et abstractione facta ab aliis rationibus vel circumstantiis ob quas
contingere potest ut mulier viro praecellat.' ' Imprimis enim mulier
habet minus robur in corpore, ac ideo ineptior est ad arduos labores
vitae socialis ac hierarchicae. Praeterea, minorem habet animi vigorem,
praecipue quod attinet intellectum practicum sive actum consilii et
imperii, procedentem ab energia voluntatis et ab obiectiva ratione,
levitate passionum non obnubilata; haec moralis imbecillitas, quam
ipsa Scriptura et Patres non semel indigitant (cf. infra), manifestatur
tum in levitate iudicii, tum in credulitate qua mulier fit facile obnoxia
deceptioni et seductioni (ut contigit ipsi primae mulieri; cf. supra,
p. 404), tum in fragilitate animi qua minus apta est ad frenandas
passiones et peculiariter concupiscentiam.
Ad rem 5. THOMAS, 1 p., q. 92, a. 1: “Necessarium fuit feminam fieri sicut
Scriptura dicit, in adiutorium viri; non quidem in adiutonum alicuius operis, ut
quidam dixerunt,uo cum ad quodlibct aliud opus convenientius iuvari possit vir
per alium virum quam per mulierem; sed in adiutorium generationis.” Ibid.,
ad 1 : “Per respectum ad naturam particularem femina est aliquid deficiens et
occasionatum” (cf. integrum textum infra, p. 421). Ibid., ad 2: ‘‘Naturaliter
femina subiecta est viro, quia naturaliter in homine magis abundat discretio ra­
tionis.” Suppi., q. SI, a. 3, ad 2: “Mulier subditur viro propter imbecillitatem
“Agitur, ut patet, de inferioritate in jierfectione naturali, sive secundum corpus sive
secundum animam, inquantum exercitium operationum animae est connexum cum cor­
porali dispositione; in perfectionibus vero supcrnaturalibus, praecipue in his quae per­
tinent ad gratiam gratum facientem necnon in gratiis gratis datis quae, ut prophetia,
non habent peculiarem connexionem cum corporali dispositione, nulla est distinctio sive
inferioritas aut superioritas sexus. Ad rem S. Thomas: “Prophetia non est sacramentum,
sed Dei donum. Unde ibi non exigitur significatio, sed solum res. Et quia secundum
rem in his quae sunt animae mulier non differt a viro, cum quandoque mulier inveniatur
melior quantum ad animam viris multis, ideo donum prophetiae et alia huiusmodi
potest recipere, sed non ordinis sacramentum” {Suppi., q. 39, a. 1, ad 1; cf. 2-2, q. 177,
a. 2, ad 2).
“Quos redarguit Augustinus, Dc Genesi ad litteram q. 3; cf. 1 p., q. 9S, a. 2.

naturae, et quantum ad vigorem animi et quantum ad robur corporis.” C. Gent,
3. 122: “Femina . . . indiget mare non solum propter generationem, sicut in
aliis animalibus, sed etiam propter gubernationem, quia mas est et ratione per­
fectior, et virtute fortior. . . Mulier naturaliter viro subiecta est tanquam guber­
natori” (cf. 1 p., q. 92, a. 2).
In 1 Cor. 11. 3: “Vir est perfectior muliere, non solum quantum ad corpus,
quia, ut Philosophus dicit in libro De generatione animalium, foemina est mas­
culus occasionatus, sed etiam quantum ad animae vigorem, secundum illud Eccl.
7. 29: ‘Virum ex mille reperi unum, mulierem ex omnibus non inveni.’” Ibid.
11. 7: “Vir specialius dicitur imago Dei secundum mentem, inquantum in eo
ratio magis viget [quam in femina].” Ibid. 11. 9: “Et hoc est quod [Apostolus]
dicit . . . [quod] non est creatus vir propter mulierem, sed mulier propter virum,
in adiutorium scilicet generationis: sicut patiens est propter agens, et materia
propter formam.” Ibid. 14. 34: “Ratio autem quare [mulieres] subditae sunt et
non praesunt est quia deficiunt ratione, quae est maxime necessaria praesidenti.
Et ideo dicit Philosophus, in Politica sua, quod corruptio regiminis est quando
regimen pervenit ad mulieres.” In 1 Tim. 2. 11 sq.: “[Apostolus mulieri] indicit
sublectionem quia naturale est quod anima dominetur corpori, et ratio viribus
inferioribus. Et ideo, sicut Philosophus docet, quandocumque aliqua duo ad
invicem sic se habent, sicut anima ad corpus et ratio ad sensualitatem, naturale
dominium est eius qui abundat ratione, et illud est principans, aliud autem est
subditum, quo scilicet deficit ratione. Gen. 3. 16: ‘Sub viri potestate eris’. . .
Interdicitur eis [i.e. mulieribus] dominium in virum. Eccl. 25. 30: ‘Mulier si
primatum habeat, contraria est viro suo.’ Et Philosophus dicit, quod dominium
mulierum est corruptio familiae, sicut tyranni in regno.”

In Ethic., lib. 7, lect. 5, verba Aristotelis “Mulieres . . . non ducunt, sed
ducuntur,” sic commentatur: “Et ponit exemplum de mulieribus in quibus, ut
in pluribus, modicum viget ratio propter imperfectionem corporalis naturae. Et
ideo, ut in pluribus, non ducunt affectus suos secundum rationem, sed magis ab
affectibus suis ducuntur. Propter quod raro inveniuntur mulieres sapientes et
fortes” (ed. Pirotta, p. 450). 2-2 q. 177, a. 2: “Ut communiter mulieres non
sunt in sapientia perfectae, ut eis possit convenienter publica doctrina com­
mitti.” 2-2, q. 165, a. 2, ad 1: “Mulier [in Eva] erat infirmior viro, unde magis
seduci poterat.” 2-2, q. 149, a. 4: “In mulieribus . . . non est sufficiens robur
mentis ad hoc quod concupiscentiis resistant.” Suppi., q. 62, a. 4, Sed con­
tra: “In mulieribus est maior fragilitas quam in viris; ratione cuius dicit Chrysostomus [Pseudo, Opus imperj. in Mat., hom 40]01 quod propria passio mulierum
est luxuria. Et Philosophus dicit in vii Eth., quod ‘mulieres non dicuntur con­
tinentes,’ proprie loquendo, propter facilem inclinationem ad concupiscentias,
quia nec bruta animalia possunt continere, propter hoc quod non habent aliquid
quod concupiscentiis obviare possit.”

Huiusmodi naturalis inferioritas et connaturalis subiectio nequit
rationabiliter dissimulari, nec aliis excellentibus dotibus sexus mulie­
bris ullatenus deletur, quidquid velint moderni quidam fautores
“ Opus olim Chrysostomo tributum moderni eruditi adseribunt anonyme episcopo
ariano, scribenti circa a. 550. G. Morin putat eundem esse qui Commentarium Origenis
in Matthaeum latine vertit; de quo tamen dubitat E. Klostermann, cocditor huius com­
mentarii. Verba, quae S. Thomas ad sensum reddit, haec sunt: “Quamvis multa sint
peccata in viris et mulieribus praeter ista, tamen praecipue in viris avaritia abundat,
fornicatio autem in mulieribus. Ut puta, mulier quamvis potest esse avara aut superba,
tamen non facile per avaritiam aut superbiam peccat. . . Ideo autem facile peccatum
fornicationis incurrit, maxime quia hoc vitium facile ex vacantia et otio nascitur"
(MG 56. 850).

muliebris promotionis, emancipationis et aequalitatis cum sexu virili™
Id evidens facit, tum ipsa continuata historia populorum ipsaque
praxis modernae emancipationis, nam phenomenon mulieris regnantis
vel quomodolibet ad altiora publica officia assurgentis, est adhuc, ac
semper erit, aliquid exceptionale, in comparatione multitudinis virorum
res publicas dirigentium; tum sensus communis communeque iudicium
prudentium atque doctorum.
Sint quaedam testimonia et appretiationes quae, salvis quibusdam
evidentibus exaggerationibus, lepidis expressionibus, vel etiam partiali" Circa hunc feminismi motum, satis abundans prodiit litteratura, praecipue recentiori
tempore:
Agrippa, Cornelius (-f> 1535; humanista), Sur la noblesse el exellence du sexe féminin,
de sa prééminence sur l’autre sexe et du sacrement de mariage (trad. Gueudeville),
Anvers 1529. Est primum documentum moderni feminismi. Opus in Indicem relatum.
Ancel, Μ., La condition de la femme dans la société contemporaine. Etat actuel
des législations, Paris 1938.
Archambault, P., “Nos contemporaines,” Lumière et vie VIII (1959) 10-26.
Ascon, G., “Essai sur l’histoire des idées féministes en France, du xvi siècle à la
révolution,” Revue de synthèse historique XIII (1906) 25-57, 99-106, 161-184.
Beaumont, E., “Leon Bloy and mystical feminism in the earlier nineteenth century,”
Downside review LXXVI (1958) 378-400.
Braun, L., Le problème de la femme. Son évolution historique, son aspect économique
(trad, de l’allemand), Paris 1908.
Campaux, A., La querelle des femmes au xv siècle, Paris 1865.
Carité, M., “Femme. — La promotion féminine,” Catholicisme, hier, aujourd’hui,
demain (Paris 1956) 1163-1167.
Constant, A.-L., L’assomption de la femme et le livre de l’amour, Paris 1841.
Gayard, A., La femme, hymne de la jeunesse, Paris s.a.
Féminin {Le problème) (“Les enseignement pontificaux”), Paris 1954.
Féminines {Les carrières), Eyrolles 1933.
Féminité {Conscience de la), Paris 1954.
Femme {La) catholique dans le monde contemporain, Paris 1939.
Femme {La) dans la société. Semaine sociale de Nancy 1927, Paris 1928.
Femme {La) dans la société actuelle, Paris 1928.
Femmes chrétiennes {L’apport des) à la communauté humaine, Paris 1947.
Joly, H., Le droit féminin, Paris 1922.
La Rochefoucauld, Duchesse de, La femme et ses droits, Paris 1939.
Leclercq, J., Leçons de droit naturel, III: La famille (éd. 3, Namur 1950) 333—405.
Le Fort, Gertrude von, La femme éternelle, Paris 1946.
Letourneau, Ch., La condition de la femme dans les diverses races et civilisations,
Paris 1903.
Lombroso, G., L’âme de la femme, Paris 1947.
McDonald, E. M., The position of women as reflected in Semitic codes of law,
Toronto 1931.
Metzke, E., “Anthropologic des sexes,” Lumière et vie VIII (1959) 27-52.
Nathan, M., “Des femmes ct du roman,” Lumière et vie VIII (1959) 133-144.
Rigaud, L., L’évolution du droit de la femme de Rome à nos jours, Paris 1930.
Romier, L„ Promotion de la femme, Paris 1930.
Sertillanges, A. D., Féminisme et christianisme, Paris 1908.
Telle, E. V., L’oeuvre de Marguerite d’Angoulême, reine de Navarre ct la Querelle
des Femmes, Toulouse 1937.
Thiébaux, Ch., Le féminisme ct les socialistes, Paris 1906.
Tristan, Flora, L’émancipation de la femme ou le testament de la paria, Paris 1S46.
Wadia, A. R., The Ethics of feminism, 1927.
Wormser, Olga, Les femmes dans l'histoire, Paris 1952.
Wust, P., “La mission métaphysique de la femme,” Problèmes de la sexualité (Coll.
“Présence”), Paris 1937. — La femme et sa mission, Paris 1941.

bus erroribus,03 communem quemdam ac continuatum populorum
sensum satis clare manifestant.03b,e

Inter paganos, poeta comicus Philemon aiebat: “Mulier est malum
aliquod necessarium” (apud Stobaeum 4. 22. 30).

Aristoteles, Polit., 1. 1: “Servus quidem enim omnino non habet,
quod consiliativum: femina habet quidem, sed invalidum. . . Propter
quod oportet sicut Poëta [i.e. Sophocles] dixit de muliere, sic putare
de omnibus habere; mulieri ornatum silentium praestat: sed viro
non iam hoc.” Quod sic commentatur S. Thomas (lect. 10): “Femina
cum sit libera, habet potestatem consiliandi, sed consilium eius est
invalidum. Cuius ratio est, quia propter mollitiem naturae ratio
eius infirmiter inhaeret consiliatis, sed cito ab eis removetur propter
passiones aliquas, puta concupiscentiae, vel irae, vel timoris, vel
alicuius huiusmodi. . . Ad mulieris . . . ornatum vel honestatem per­
tinet quod sit taciturna, hoc enim ex verecundia provenit quae mulieri­
bus debetur: sed hoc ad ornatum viri non pertinet, sed magis quod
sicut decet loquatur. Unde et Apostolus monet quod mulieres in
ecclesiis taceant, et si quid dicere volunt, domi viros suos interrogent
(1 Cor. 14. 34)” (ed. Spiazzi, pp. 47, 49, 50). Ibidem Aristoteles
ostendit quomodo influxus mulierum in principatum urbis Lacedae­
moniae esset ratio civilis perturbationis. Quod S. Thomas (lect. 13)
commentatur: “Nihil differt, utrum ipsae mulieres principentur, vel
ipsi principes sub mulieribus regantur, quod eis subiecti sunt propter
" De misera conditione ct oppressione feminarum in paganis societatibus, deque eius
morali redemptione in societate Christiana, confer H. Leclercq, “Femme,” Dictionnaire
d’archéologie chrétienne et de liturgie V-l (Paris 1922) 1300sqq.
e*bl’Ceterum ipse Pius XI in Encycl. "Casti Connubii," 31 dec. 1930, exaggerationes
praefati moderni feminismi, sic describit ac condemnat: “Quicumque . . . nuptialis fidei
et castimoniae nitorem scribendo dicendoquc obscurant, iidem errorum magistri fidam
honestamque mulieris viro obtemperationem facile labefactant. Audacius etiam com­
plures ex iis indignam illam esse alterius coniugis erga alterum servitutem effutiunt;
aequalia inter coniuges omnia esse iura; quae cum unius servitute violentur, quandam
mulieris emancipationem superbissime praedicant peractam esse vel peragendam. Hanc
autem triplicem sive in domestica societate regenda, sive in rc familiari administranda,
sive in prolis vita arcenda vel perimenda statuunt, et socialem, oeconomicam, physio­
logicam vocant: physiologicam quidem, quatenus mulieres ab oneribus uxoris, sive
coniugalibus, sive maternis, pro sua libera voluntate solutas aut solvendas volunt
(hanc autem non emancipationem, sed nequam facinus esse iam satis diximus) ; oecono­
micam vero, qua volunt mulierem, etiam inscio ct repugnante viro, libere posse sua sibi
negotia habere, gerere, administrare, liberis, marito familiaque tota posthabitis; socialem
denique, quatenus ab uxore curas domesticas sive liberorum sive familiae removent, ut,
iis neglectis, suo ingenio indulgere valeat, et negotiis officiisquc etiam publicis addicatur...
“Aequalitas autem illa iurium, quae tantopere exaggeratur et praetenditur, in iis
quidem agnosci debet, quae propria sunt personae ac dignitatis humanae, quaeque nup­
tialem pactionem consequuntur ct coniugio sunt insita; in iisque profecto uterque
coniux eodem omnino iure gaudet codemquc debito tenetur; in ceteris, inaequalitas
quaedam et temperatio adesse debet, quam familiae bonum ac debita domesticae societatis
et ordinis unitas firmitasque postulat” (Denz. 2247 sq.).

insolentiam mulierum. Idem enim accidit utroque modo, ut scilicet
civitas male regatur, quia mulieres deficiunt ratione” (ibid. 100).

Ethic., 1. 7: “Mulieres . . . non ducunt, sed ducuntur [suis affecti­
bus]” (cf. supra, p. 418). Ibid., 1. 8: “Omnium autem dominans
vir in oligarchiam transponitur: praeter dignitatem enim ipsum facit,
et non melius. Quando autem principantur uxores haeredes existentes,
non ita fiunt secundum virtutem principatus, sed propter divitias et
potentias, quemadmodum in oligarchiis.” Quod S. Thomas (lect. 10)
commentatur: “Ponit duos modos respondentes oligarchiae [in regi­
mine domus privatae]. Quorum unus est, quando vir vult omnia dis­
ponere et nullius rei dominium relinquit uxori. Hoc enim non secun­
dum dignitatem nec secundum quod melius est. Alius autem modus
est, quando uxores totaliter principantur eo quod ipsae sunt haeredes,
et tunc principatus non fit secundum virtutem sed propter divitias et
potentiam sicut accidit in oligarchia” (ed. Pirotta, pp. 538, 542). Ad
hunc textum sese refert S. Thomas in Suppi., q. 19, a. 3, ad 4 (supra
cit., p. 417), cum ait “corruptionem urbanitatis esse, quando ad
mulierem dominium pervenit.”
De generatione animalium, 1. 2, c. 3, Aristoteles ait quod femina
est mas occasionatus. Ad quod 5. Thomas: “Sexus muliebris est
praeter intentionem naturae inductus ex defectu virtutis formativae
in semine, quae non potest perducere materiam conceptus ad per­
fectionem virilem; unde dicit Philosophus xvi De Anim., quod femina
est mas occasionatus” (Suppi., q. 81, a. 3, ob. 3). Addit tamen:
“Quamvis feminae generatio sit praeter intentionem naturae par­
ticularis, est tamen de intentione naturae universalis, quae ad per­
fectionem humanae speciei utrumque sexum requirit” (ad 3). Idem
repetit in 1 p., q. 92, a. 1, ad 1: “Per respectum ad naturam par­
ticularem femina est aliquid deficiens et occasionatum. Quia virtus
activa quae est in semine maris, intendit producere sibi simile per­
fectum secundum masculinum sexum; sed quod femina generetur, hoc
est propter virtutis activae debilitatem, vel propter aliquam materiae
indispositionem, vel etiam propter aliquam transmutationem ab extrinseco, puta a ventis australibus, qui sunt humidi, ut dicitur in
libro De Gen. Anim. [4. 2], Sed per comparationem ad naturam uni­
versalem femina non est aliquid occasionatum. sed est de intentione
naturae ad opus generationis ordinata. Intentio autem naturae uni­
versalis dependet ex Deo, qui est universalis auctor naturae. Et ideo
instituendo naturam, non solum marem, sed etiam feminam produxit”
(ci. In 1 Tim. 2. 13).C4
M Occasione huius aliorumque textuum S. Thomae (cf. supra, p. 417 sq.), F. X. Arnold,

In Scriptura A.T., et peculiariter in libris sapientialibus, non semel
levitas animi et moralis inferioritas mulierum pessimistica quadam
nota indicatur. Prov. 30. 21-23: “Per tria movetur terra et quartum
non potest sustinere: per servum, cum regnaverit, per stultum, cum
saturatus fuerit cibo, per odiosam mulierem, cum in matrimonio fuerit
adsumpta, et per ancillam, cum fuerit haeres dominae suae.” Eccl.
7.27: “Et inveni amariorem morte mulierem, quae laqueus venatorum
est, et sagena cor eius, vincula sunt manus illius.” Ibid. 29: “Virum
de mille unum reperi; mulierem ex omnibus non inveni.” Eccli. 9. 2:
“Non des mulieri potestatem animae tuae, ne ingrediatur virtutem
tuam, et confundaris.” Ibid. 10. 22: “Non est creata hominibus su­
perbia, neque iracundia nationi mulierum.” Ibid. 19. 2: “Vinum et
mulieres apostatare faciunt sapientes et arguent sensatos.” Ibid.
25. 26, 29, 30, 33: “Brevis omnis malitia super malitiam mulieris. ..
Mulieris ira et irreverentia et confusio magna. Mulier, si primatum
habeat, contraria est viro suo. . . A muliere initium factum est pec­
cati, et per illam omnes morimur.” Ibid. 42. 13 sq.: “De vestimentis
enim procedit tinea, et de muliere iniquitas viri. Melior est enim
iniquitas viri, quam mulier benefaciens, et mulier confundens in
opprobrium.”
Rabbinica traditio, in Talmud praecipue consignata, occasione tum
horum textuum tum quarundam legis divinae restrictionum circa
mulieres, eundem pessimismum exaggeravit, ut iam notavimus supra
(p. 397). Centum mulieres non tantum valent quantum duo homines
unus ex modernis defensoribus cuiusdam exaggerati feminismi, sive paritatis inter virum
et mulierem, scribit: “L’erreur biologique d’Aristote a . . . fait son chemin jusque dans
la pensée de ces théologiens chrétiens qui se sont imaginés devoir considérer le penseur
de Stagire comme ‘le’ Philosophe par excellence. Il n’est pas jusqu’au prince de la haute
scolastique, saint Thomas d’Aquin, qui n’a été victime, lui aussi, des effets malfaisants
de la pensée aristotélicienne sur la question qui nous occupe. La preuve en a été fournie
par Albert Mitterer, dans son importante étude sur ‘L’homme et la femme dans l’univers
biologique de saint Thomas et celui de notre époque’ [in Zeitschrift fur katholischc
Théologie, a. 1933, pp. 491-556]. . . Le prince des scolastiques du Moyen Age adopte,
sans y apporter la correction nécessaire, l’idée d’Aristote qui fait de la femme un être
imparfait, déficiant, en comparaison de l’homme (deficiens, minus perfectum). L’être
humain idéal, tel qu’il est voulu en soi (per se) dans l’acte générateur, est l’homme,
tandis que la femme reste en dessous de cet idéal par suite de circonstances accidentelles
(per accidens). . . Si l’on considère le crédit et l’influence immenses de saint Thomas,
on ne s’étonnera pas que cette façon de penser ne se soit pas limitée au xiii siècle, mais
qu’elle ait eu ses effets dans l’époque qui suivit et jusque dans les temps modernes. On
ne voit que trop fréquemment, jusqu’à une époque toute récente, l’égalité de la femme
remise en question. . . Cette sous-estimation de la femme par la philosophie thomiste
paraît se prolonger jusqu’à nos jours dans le monde catholique” (La femme dans PEgUse
[Paris 19551 37-41, versio ex originali Die Frau in der Kirche, Nürcnberg 1949). Plura
sunt in hac opella quae exaggerationem sonant, ex praeconcepto suo scopo. Auctor
videtur oblivisci sensus totius Traditionis et ipsius legis creationis, de quo Gen. 3. 16:
“Sub viri potestate eris et ipse dominabitur tui,” 1 Cor. 14. 34: “Mulieres [oportet]...
subditas esse, sicut et lex dicit.”

(Berakhot). Ut Deus sit praesens conventui fidelium, necesse est ut
adsint decem saltem personae, sed novem homines et indefinitus
numerus mulierum non sufficit (Meghillah'). Talmud babyloniense
proclamat felicem qui filios, infelicem qui filias habet.6’* Tosephta
(seu additio ad Misna) tribuit Rabbi Yudae hanc exhortationem,
ut scilicet omnis vir quotidie solvat Deo orationem gratiarum actionis:
quod non fecerit eum paganum, neque feminam, neque stultum.ee
losephus scribit: “Mulier, ait Lex, est inferior homini in omnibus.
Propterea ipsa debet oboedire, non ut sese humiliet, sed ut dirigatur,
nam viro Deus dedit potestatem” {Contra Apionem 2. 24. 201).
Apud scriptores etiam Christianos idem connaturalis pessimismus
passim exprimitur, et nonnunquam exaggeratur.
Tertullianus. De cultu jeminarum 1. 1. 1 sq.: “Evam te esse nescis?
Vivit sententia dei super sexum istum in hoc saeculo: vivat et reatus
necesse est. Tu es diaboli ianua, tu es arboris illius resignatrix, tu
es divinae legis prima desertrix” (CCL 1. 343). Pseudo-Clementina
(saec. 4), hom. 3. 22: “Caeterum cum eo [i.e. Adamo] coniux creata
est natura feminea, multum eo deterior; distans ab eo, tanquam sub­
stantia ab accidenti, tanquam a sole luna, tanquam a luce ignis” (MG
2. 126). Epiphanius, Adv. haer., haer. 79. 1: “Quod genus [i.e.
mulierum] lubricum, et in errorem proclive, ac pusilli admodum et
angusti animi esse solet” (MG 42. 742: cf. supra, p. 391). Ambrosiastcr: “Constat [mulierem] . . . nullam auctoritatem habere.
Nec docere enim potest, nec testis esse, neque fidem dicere, neque
indicare: quanto magis non potest imperare?” (cit. supra, p. 409).'”
Chrysostomus: “Mulier res est imbecilla et mobilis et levis” (cit.
supra, p. 410). Gregorius Turonensis refert in Cone. Matiscensi
(Mâcon, in Gallia) a. 585 episcopum quendam dixisse mulierem non
posse hominem vocari: “Exstitit enim in hac synodo quidam ex
episcopis, qui dicebat mulierem, hominen non posse vocitari. Sed
tamen ab episcopis ratione accepta quievit: eo quod sacer veteris
Testamenti liber edoceat, quod in principio Deo hominem creante,
ait, ‘Masculum et feminam creavit eos: vocavitque nomen eorum,
Adam’ (Gen. 5. 2), quod est [exponitur] homo terrenus, sic utique
vocans mulierem, ceu virum: utrumque enim hominem dixit. . .
Multisque et aliis tertimoniis haec causa convicta quievit” (Historia
“"Rabbi disait. . . Le monde ne peut être sans hommes et femmes; heureux celui
dont les fds sont des mâles et malheur à celui dont les enfants sont des femmes” (apud
Bonsirven, op. cil. [supra, in p. 397] 419).
“"R. Yuda: on doit dire chaque jour trois bénédictions: béni celui qui ne m’a pas
fait goy, ni femme, ni ignorant: car les goym sont comme rien devant toi (Is. 60. 17),
les ignorants ne craignent pas le péché’” (ibid. 116sq.).
”Cf. 1-2, q. 105, a. 3, ad 1: "[Mulieribus] non competit simpliciter esse cives.”

Francorum 8. 20 ML 71. 462). In decisionibus huius synodi (cf.
Hardouin 6. 672) nihil refertur de hac re, adeoque agitur de praevia
ac particulari quadam discussione inter episcopos, cuius ceteroquin
sensus, de se ambiguus, probabilius intelligendum est de mera attri­
butione nominis, an scilicet mulier possit legitime comprehendi sub
grammaticali appellatione “homo” quae videtur designare solum
sexum masculinum; unde inepte apud quosdam recentiores inde a
saec. 17 enata est fabula, iuxta quam synodus illa ventilaverit quaes­
tionem an mulier sit praedita anima humana™

SECUNDA RATIO, incapacitatis mulieris ad suscipiendos ordines,
quam S. Thomas nonnisi transeunter proponit (cum agit de in­
capacitate mulieris ad suscipiendam eam gratiam gratis datam quae
dicitur gratia sermonis), est ratio decentiae, sive honestatis, sive
scandali, scilicet “ne animi hominum alliciantur ad libidinem. Dicitur
enim Eccli. 9. 11: ‘Colloquium illius quasi ignis ardescit’” (2-2, q.
177, a. 2).
Quidam hanc rationem despicere videntur, eo quod, aiunt, ipsa
possit retorqueri in sexum masculinum, qui pariter allicit femininum,
et aliunde in utroque casu omne incommodum posset vitari, separando
subiecta ministerii et sacramentorum iuxta sexum ipsorum minis­
trorum, ita ut viri viris et mulieres mulieribus ministrent.09 Attamen
huiusmodi despectus ex superficiali rerum consideratione provenire
videtur. Nam, quamvis uter sexus alterum alliciat, tamen ex una parte
sexus femininus magis allicit quam alliciatur, ut innuunt ipsae fre­
quentes Scripturae admonitiones ad viros potius quam ad mulieres
{Eccli. 9. 11: “Colloquium illius quasi ignis ardescit”; 12. 2: “Vinum
et mulieres apostatare faciunt sapientes.”) et ex alia parte mulier
in sua allectatione minus ducitur ratione ac ideo faciliorem ac maiorem
ruinam adducit, nam, ut ait Aristoteles, “mulieres non ducunt [suos
affectus] sed [ab eis] ducuntur” (cf. supra, p. 421); propterea
S. Thomas in alio loco ait: “In mulieribus est maior fragilitas quam
in viris; ratione cuius dicit Chrysostomus [-Pseudo, Opus imperfectum
in Matthaeum, hom. 40] quod propria passio mulierum est luxuria”
{Suppi., q. 62, a. 4, Sed contra; cf. supra, p. 418). Praeterea, obiecta
separatio fidelium ac correspondentium ministrorum in duas partes,
iuxta binos sexus, esset multipliciter nociva efficaciae pastoralis curae
et unitati communitatis Christianae.
“Quoad non modicam litteraturam, quam haec quaestio immerito suscitavit, confer
Leclercq, ari. cit. (supra, in p. 420) 1349 sq.
.
“Ita v.g. P. Dabin: “Le scandale pourrait être évité, si l’assistance ne se composait
que de femmes groupées à part. L’argument du scandale est susceptible de se retourner,
car l’homme peut être aussi une occasion de scandale, pour les femmes faisant partie
de l’assemblée” (Le sacerdoce royal des fidèles, I: Dans les Livres Saints [Paris 1941] 391).

Hanc rationem ingeniose evolvit E. Krebs, quem ita approbando
compendiantur Lercher-Umberg: “In determinatione subiecti Ordinis
praecavendum erat, ne fideles in suis necessitatibus spiritualibus ad
ministros sacros recurrentes in his potius personalitatem privatam,
nedum sexualitatem, respicerent quam munus divinum. Qui finis erat
obtinendus eo, quod ministri sacri constituerentur aut ex utroque sexu
aut ex alterutro tantum. Atqui ex utroque sexu ministros sacros con­
stituere erat inconveniens. Nam in eiusmodi rerum ordine data fuisset
fidelibus optio adeundi ministros etiam diversi sexus aut non; si
data fuisset, periculum fuisset quam maximum adeundi ministrum
alterius sexus qua alterius sexus, et sic finis intentus non fuisset
obtentus; si non fuisset optio data, mulieres non nisi ministras sacras
et viri non nisi ministros adire debuissent, et sic ordinata et congrua
cura animarum, utpote in duas partes discissa, fuisset impossibilis.
Ergo alteruter tantum sexus erat constituendus capax Ordinis; sed
uter? masculinus vel femineus? Ille certo qui ex naturali sua indole
aptior est ad munus triplex docendi, sanctificandi, regendi rite exer­
cendum. Aptior autem prae sexu femineo est masculinus ad docendum,
utpote mentis laboribus exantlandis ex ipsis viribus physicis generatim
magis par; aptior ad vitam supernaturalem propagandam, utpote
quae a Deo Patre (non matre) promanans ad Filium (non filiam),
per virum communicanda est generi humano; ad regendum aptior,
utpote magis quam sexus femineus sequens immote rationis, non
sensus ductum.”70
TERTIA RATIO, quam solam adducit S. Thomas cum directe
loquitur de sacramento Ordinis in Suppi., q. 39, a. 1, quaeque proinde
valet de sacramento qua tali (dum duae praecedentes rationes respici­
unt exclusionem mulierum a qualibet potestate sive Ordinis, sive
iurisdictionis, sive magisterii, ac desumuntur ex communibus), accipi­
tur ex ipsa ratione sacramenti, prout est signum spiritualis effectus.
Sexui scilicet femineo, utpote gerenti statum subiectionis, non con­
gruit propria significatio huius sacramenti, quae refertur ad aliquam
eminentiam gradus seu ad potestatem in sacris et ad gratiam sanctifi­
cationis hierarchicae, quemadmodum conditio sanitatis, sive cor­
poralis valetudinis, non congruit propriae significationi Extremae Unc­
tionis; unde sicut sanus est incapax sacramenti Extrema Unctionis,
ita mulier sacramenti Ordinis. Ad rem S. Doctor: “Cum sacramentum
sit signum, in his quae in sacramento aguntur requiritur non solum
res, sed signum rei, sicut dictum est [q. 32, a. 1] quod in extrema
’° Institutiones theologicae dogmaticae IV-22 (cd. 3, Ocnipontc 1949) 316 sq. Eandem
expositionem refert et approbat Diekamp, § 67.

unctione exigitur quod sit infirmus ut significetur curatione indigens.
Cum igitur in sexu femineo non possit significari aliqua eminentia
gradus, quia mulier statum subiectionis habet, ideo non potest ordinis
sacramentum suscipere.”
Quidam theologi hanc rationem nequidem dignantur considerare ac
facile omittunt, fortasse quia superficiali oculo minus evidentem, ut
accidit in simili casu de sacramento Extremae Unctionis.71 Nihilominus
ipsa est immediata ac formalis ratio, cum deducatur ex ipsa essentia
sacramenti, de quo formaliter nunc sermo est. Ceterum, ipsa facilius
intelligitur quam ratio sacramental i tatis adducta pro Extrema Unc­
tione, cum tandem aliquando reincidat in primam incapacitatis ra­
tionem superius allatam. Mulier scilicet, cum, ratione sui sexus, sit
in statu subiectionis et inferioritatis, est incapax suscipiendi proprium
effectum sacramenti Ordinis seu sacram potestatem, ac ideo est
subiectum incapax realizandi in se significationem sacramenti, cum
haec ab ipso effectu desumatur, ac ideo est simpliciter incapax ipsius
sacramenti, cuius essentia in significatione consistit.

Praeter has tres S. Thomae rationes, liceat breviter commemorare
quasdam leviores rationes ab aliis allatas, relicta unicuique sua ap­
parentia probabilitatis vel congruentiae.
Prima est, quia cui non competit tonsura, neque Ordo competit,
qui per tonsuram praeparatur: tonsura autem non competit mulieri­
bus, quibus non congruit decalvari sed potius ulterius velari, iuxta
Apostoli commendationem (1 Cor. 11. 4). Hanc rationem refert tum
Bonaventura. tum S. Thomas (loc. cit., in Sed contra) qui tamen
notat tonsuram non esse de necessitate sacramenti, ita innuens ipsius
rationis debilitatem.
Secunda est, quia per Ordinem subiectum fit veluti imago Dei.
participando eius divinam potestatem; solus autem vir, ut ait Apos­
tolus (1 Cor. 11. 7), in sua creatione factus est ad imaginem Dei;
unde mulier, sicut non gerit naturaliter imaginem Dei, ita pariter
inepta est ad accipiendam Dei imaginem quae per hoc sacramentum
confertur. Ita Bonaventura, nec sine aliqua ingeniositate.
Tertia est, quia per omnem ordinationem homo fit aptus ad sus­
cipiendum ipsum ultimum ordinem episcopatus, per quem ordinatus
fit sponsus Ecclesiae; mulier autem nequit esse sponsus Ecclesiae
(fieret potius sponsa sponsae); ergo incapax est etiam suscipiendi
ceteros ordines. Ita Bonaventura et D. Soto. Quae ratio ludit
inter sexum corporalem et sexum, ut ita dicatur, spiritualem.
n Cf tractatum de hoc sacramento II 573-578, ubi ostendimus congruitatcm ct pro­
funditatem rationis S. Thomae.

Quarta et melior ratio, quam praefert Bonaventura in ipso cor­
pore suae quaestionis (In 4 Sent., dist. 25, a. 2, q. 1) ac indigitant
quidam alii theologi, desumitur ex assimilatione inter sexum ipsius
Christi et sexum sui ministri, vicem et imaginem eius gerentis: “In
hoc enim sacramento persona quae ordinatur significat Christum
mediatorem; et quoniam mediator solum in virili sexu fuit et per
virilem sexum potest significari: ideo possibilitas suscipiendi Ordines
solum viris competit, qui soli possunt naturaliter repraesentare et
secundum characteris susceptionem actu signum huius ferre.”
Modernus theologus P. Dabin attentat substituere supradictis ra­
tionibus S. Thomae peregrinam quandam rationem liturgicam,'2 quae
ad hanc reducitur: In A.T., cuius institutiones imitatur N.T., sacerdos
considerabatur et consecrabatur veluti victima: de facto primogeniti
erant sacerdotes quia erant primitiae generationis, Deo oblatae: sub­
inde levitae consecrati sunt in substitutionem primogenitorum ac ideo
erant veluti victimae symbolice substitutae, ipsi vero sacerdotes
aaronici suam victimalem rationem ostendebant alio symbolico modo,
seu per impositionem manuum super victimas, quae ita significabantur
ipsis sacerdotibus substitui. Iamvero lex mosaica considerabat obla­
tionem animalis sexus feminei ut inferiorem oblatione animalis sexus
masculini, imo in quibusdam casibus prohibebat prioris sexus obla­
tionem; unde mulier est incapax ut offeratur symbolice tanquam per­
fecta oblatio et consequenter ut fiat sacerdos.
Huiusmodi ratio ad hoc breve argumentum reducitur: Sacerdos est
victima; atqui victima feminei sexus est victima inferior et imper­
fecta; ergo mulier est incapax sacerdotii. Conclusio esse deberet: ergo
mulier est incapax perfecti sacerdotii. Ceterum ipsa maior argumenti
non verificatur in N.T., in quo solus Christus est sacerdos et victima;
imo etiam quoad A.T. praefata Dabin interpretatio de sacerdotevictima est satis voluntaria: sacerdotis enim et victimae sunt duo
distincti conceptus et in A.T. erant duae distinctae realitates, nec
ex hoc quod primogeniti offerebantur Deo et simul habebant digni­
tatem sacerdotii sequitur ideo eos fuisse sacerdotes quia erant obla­
tiones; ceterum, in ipso subinde instituto sacerdotio, soli levitae
nOp. cit. (supra, in p. 424) 391 sq. Rc quidem vera ipse non loquitur dc substitu­
tione, sed potius dc additione completivae rationis, sed totus contextus, in quo conatur
ostendere debilitatem aliarum rationum, intentionem substitutionis suggerit: “Ce sont
ces deux raisons, du scandale ct dc l’état de sujétion [dont parle S. Paul, 1 Cor. ct
1 Tint.] qui constitueront l’armature de l’argumentation de saint Thomas. . . Ces raisons
ne sont point absolument apodictiqucs ni péremptoires, dans tous les cas [ ! !Nemo hoc
dicit; cf. supra, p. 4161. . . A notre sens, la justification totale de l'inhabilité de la
femme, par rapport au sacerdoce d’ordre, ne se fonde exclusivement sur des raisons,
ni philosophiques, ni éthiques, ni juridiques. Il faut joindre à celles-ci la raison
liturgique.”

substituti sunt primogenitis, sub ratione oblatorum, non vero ipsi
sacerdotes, ac ideo Dabin cogitur per aliam viam praesuppositam
suam aequationem “sacerdos-victima” explicare relate ad praefatos
sacerdotes aaronicos. Unde haec nova liturgica explicatio est longe
quaesita et satis contorta; nec utile videtur tam leviter seponere aut
insufficientem existimare planam ac traditionalem viam, iam indica­
tam ab ipso Apostolo, de naturali subiectione et inferioritate sexus
feminei ac consequenti connatural! ineptitudine vel longe minori aptitudine ad hierarchicum officium, ratione cuius ipsa positiva Dei in­
stitutio mulierem absolute incapacem reddidit sacrae ordinationis.

Ad pleniorem statutae Conclusionis intelligentiam et simul ad prae­
occupandas quasdam obiectiones quae in contrarium adduci possunt,
iuverit aliquas notas adicere, scilicet: de hermaphroditis, de incapaci­
tate mulieris etiam ad ordines inferiores qui sunt ecclesiasticae institu­
tionis, de eiusdem incapacitate ad ipsam potestatem iurisdictionis, de
antiquo instituto diaconissarum, de sacerdotio B. Virginis.

Nota 1. De Hermaphrodita,
nationis.73

an

Sit Subiectum Capax Ordi­

Hermaphrodita71 sive bisexualis dicitur anormale illud subiectum
quod gaudeat utroque sexu, seu sit simul mas et femina. Distinguendus
est triplex casus: Primus casus est hermaphrodita verus ac perfectus,
seu qui vere ac perfecto modo habeat utramque masculinam et femi­
ninam gonadem (organum internum in quo producuntur ac resident
cellulae sexuales, scilicet testiculos et ovaria); huiusmodi hermaph­
roditae non dantur, saltem iuxta probabiliorum peritorum opinionem,
nam, cum in omni hermaphroditismo agatur de sexuali anomalia,
unum saltem vel alterum organum atrophia diminutum existit; quidam
periti moderni admittunt rarissimos casus perfecti hermaphroditismi,
in quibus nempe constet subiectum, habens gonadem femininam, emit­
tere semen masculinum, attamen, ut notabat Gemelli a. 1943 “hucus” Cf. F. Hurth, “De viro ut subiecto unico validae ordinationis sacrae” Periodica de
re morali, canonica, liturgica XXXI (1942) 1-12; A. Gemelli, Quaestio de hermaphro­
ditis quoad ordines sacros suscipiendos. Vcnegono Inf. 1943: A. Lanza. “De requisita
sexus virilis certa determinatione et distinctione ad ordines.” Apollinaris XIX (1946)
49-66.
Quaestionem transeunter tangunt plures auctores pastorales ct morales, ut Antonelli.
Gasparri, Cappello, Conte a Coronata, Rodrigo, Regatillo, Fanfani. Etiam antiquiores
auctores, uti Maioli, Sanchez, Bonacina, Luco, Buscmbaum, S. Alphonsus et Hallicr
(De sacris electionibus et ordinationibus, pars 2, sect. 4, c. 2, circa finem), quaestionem
tangere non praetermittunt. Plures referuntur apud Lanza (ibid. 59-61) et apud Aim.
L. Richter, Canones et decreta Concilii Tridentini (Lipsiae 1853) 421 sq., in nota 4.
ubi resolvitur practicus quidam casus hermaphroditismi.
’* A mythologico Hermaphrodito, filio Hermae (seu Mercurii) ct Aphroditae (seu
Veneris), unito in uno corpore cum Nympha Salmacide.

que casus huiusmodi absolute certus in medicis scriptis non datur;
qui enim ut tales praesentati sunt, examen criticae, cui subiecti sunt,
non sustinent.”75*Secundus casus est hermaphrodita verus sed imper­
fectus, seu qui habet aliquid de utraque gonade; huiusmodi herma­
phroditismus existit, etsi sit rarus, ac de facto consistit in “gonade
feminina in qua simul invenitur aliquantum parenchimatis (seu tex­
turae) testicularis, omnino ad suas functiones inepti, quia atrophia
minutum et carens est ductibus qui epididymum cum vescicula semi­
nali coniungant.”70 Tertius ac frequens casus est hermaphrodita non
verus sed apparens (pseudohermaphrodita), qui nempe habet unam
tantum gonadem, masculinam vel femininam, sed in reliqua parte
organi genitalis, tam externi quam etiam interni, ostendit aliquam
anomaliam, qua imitatur uno vel alio modo organum alterius sexus, ita
ut vir feminae, et femina viro, similis sit; huiusmodi hermaphrodita
duplex est: alter masculinus, seu androgynoida (vir feminae similis),
in quo v.g. penis parvus est formamque uncialem habet, imitans femi­
neam clitoridem, vel scrotum bifariam dividitur ad instar labiorum, imi­
tans femineam vaginam (quorum ratio saepe est quia testiculi remanent
interius, in abdomine aut in canali inguinali); et alter femininus,
seu gynandroida (femina viro similis), in quo v.g. clitoris assumit
formam masculini penis, vel uretra et vagina obliterantur, vel unicum
canale urogenitale efformatur.
Ad rem nostram quod attinet, hermaphrodita verus ac perfectus, si
daretur, esset subiectum capax validae ordinationis, quia esset vere
vir; nec obstat quod esset etiam mulier, cum hoc non destrueret eius
virilitatem, a Codice I.C. (can. 968, § 1; cf. supra, p. 395), ad
validitatem requisitam.
Ceterum, casus non est practicus, tum quia a multis negatur ipsa
eius existentia, tum quia “certa et clara hermaphroditismi diagnosis
nonnisi in cadavere fieri potest”;77 unde huiusmodi casus saltem
practice dubiam reddit ordinationem, ac consequenter etiam graviter
illicitam ob rationem boni communis seu periculi invaliditatis sus­
ceptorum sacramentorum cui fideles exponerentur.78 Ubi non valere
” Gemelli, op. cit. 20.
n Ibid. 19; ubi Gemelli huiusmodi hermaphroditismum reducit ad quendam acutiorem
casum hermaphroditismi apparentis (de quo mox) scribens: “Hermaphroditi puri, si
reapse existunt, non sunt, meo iudicio, nisi casus exasperati, ut ita dicam, pseudoherma­
phroditismi.”
n Ibid. 17. Pariter Hürth scribit: “Diagnosis . . . absolute certa quoad personam
vivam saepe est impossibilis; exigeret dissectionem corporis et glandularum exstirpatio­
nem, ut generale ct plene sufficiens examen peragi posset” (art. cit. [supra, in p. 428] 7).
T*Ad hanc practicam considerationem attendunt illi qui, ut Hürth, Gemelli, ct Lanza.
dicunt verum hermaphroditam esse incapacem ordinationis: nam pro vero hermaphrodita
habent tantum cum, quem vocamus hermaphroditam verum sed imperfectum, qui solus
constituit casum practicum. Ceterum Gemelli concedit quod si daretur virilis seminis

paritatem cuin iure contrahendi matrimonium in subiecto hermaphroditico dubie valido, sic apte exponit Hürth: “Valet ... de ordine
sacro suscipiendo et exercendo aliud principium atque de matrimonio
ineundo et utendo. Quoad matrimonium in casu capacitatis dubiae,
sive agatur de dubio iuris sive de dubio facti, matrimonium non est
impediendum; habet enim homo ab ipsa natura indubium ius ad
matrimonium ineundum et utendum. Ideo a matrimonio ineundo et
utendo arceri non potest, nisi certe probetur ad hoc incapax. E contra
in casu capacitatis dubiae ad ordinem sacrum (sive suscipiendum, sive
exercendum) susceptio et exercitium ordinis positive impediri debet,
cum ex una parte grave damnum communis boni et personae tertiae
immineat, et ex altera parte nullum in candidato sit ‘ius ad ordinem
sacrum,’ neque ex iure naturae neque ex iure positivo sive divino
sive ecclesiastico.”79 Ceterum, si dubium de huiusmodi anomalia oc­
currit circa subiectum iam ordinatum, recurrendum est ad Ordinarium
ut ille ad exercitio Ordinis removeatur, ac subinde casus deferendus
est ad S. Sedem ut circa invaliditatem ordinationis declaratio fiat, vel
quomodolibet hermaphrodita ad statum laicalem reducatur.
Verus autem sed imperfectus hermaphrodita, est incapax validae
ordinationis, quia, ut dictum est supra, de facto agitur de subiecto
habente gonadem femineam cum aliqua diminuta et atrophizata parte
gonadis masculinae, quae sperma producere et emittere non potest,
ac ideo non est vir. Si tamen aliquando inversus processus verificaretur, scilicet gonadis masculinae habentis aliquid admixtum de feminina,
verus vir et valida ordinatio haberetur. Quoad praxim et quoad dubios
casus, sive ante sive post ordinationem, eadem valet regula ac de
supradicto perfecto hermaphrodita.
Apparens autem hermaphrodita, si sit femininus sive gynandroida,
est, ut patet, validae ordinationis incapax (unde si talis detegatur post
ordinationem, huius invaliditas mere declaranda est, nec quaestio
proprie esse potest de reductione ad statum laicalem); si vero sit
masculinus sive androgynoida, est capax. Tamen et hic debet arceri
ab ordinatione, ob scandalum oriens apud fideles ex feminea ipsius
se gerendi ratione et inclinatione (non tamen constat ipsi applicari
posse ac debere irregularitatem ex defectu, de qua in Codice I.C., can.
984. n. 2); si autem agatur de iam ordinato, pendet iterum a gradu
periculi scandali, utrum necne sit ab exercitio ordinis removendus et
emissio ab hermaphrodita, “examen miscroscopicum seminis poterit adducere ad diagnosim certam, quo in casu subiectum affirmabitur vir et ideo capax sacrae ordinationis
Attamen hucusque casus huiusmodi absolute certus in medicis scriptis non datur"
(ibid. 20).
” Ari. cit. (supra, in p. 428) 6.

ad statum laicalem reducendus, iuxta iudicium S. Sedis ad quam pro
singulis gravioribus casibus recurrendum est.
Nota 2. De Subdiaconatu, Ordinibus Minoribus et Tonsura,
an Possint Mulieribus Conferri.

Lege saltem ecclesiastica, feminae etiam ab inferioribus ordinibus
et tonsura excluduntur; nam Codex I.C. in can. 968, § 1 statuit
“sacram ordinationem valide recipere solum virum” et in can. 950
ait sub nomine sacrae ordinationis in sequentibus canonibus intelligi
omnes ordines, tam maiores (incluso episcopatu) quam minores, et
etiam tonsuram, nisi aliud ex natura rei vel ex contextu eruatur. Quod
autem attinet ius divinum, illi theologi, qui inferiores ordines habent
ut sacramentum, consequenter docent mulieres esse quoad eos in­
capaces de iure divino;80*inter ceteros vero theologos, qui dicunt eos
ordines esse institutionis mere ecclesiasticae, controveritur utrum ex­
clusio mulierum sit de iure divino an de solo iure ecclesiastico.

Communius affirmatur eam esse de iure divino, ob eam rationem
quod ordines inferiores (et tonsura), quamvis instituti ab Ecclesia,
sunt tamen praeambulum, praeparatio et dispositio ad maiores ordines
a Deo institutos, ac ideo feminae, sicut excluduntur a maioribus, ita
de eodem iure divino excluduntur ab inferioribus, sicut qui est in­
capax formae censetur quoque incapax dispositionis ad formam/1
Ceterum, non parva est dicendi varietas. Nam quidam, ut Haliter
cui consentit Tournely, contrariam sententiam multant censura aliqualis temeritatis (“Notam falsitatis et aliqualis temeritatis me iudice
non evitabunt”)82; alii vero abstinent a censura. Item, quidam explicite
loquntur de rei invaliditate; unus vero vel alter, ut Cappello, loquitur
de sola illiceitate. Tandem ac praecipue, nonnulli, ut Pesch quem
sequitur Otten, loquuntur de exclusione ex iure naturae83; alii ac
' .Aliunde videntur etiam exclusionem a tonsura habere ut de iure divino, nam solent
rciccre, ut peregrinam, sententiam Durandi, In 4 Sent., dist. 25, q. 3, a. 1, concedentis
tonsuram mulieribus.
“D. Soto: “Non solum maiorum ordinum non est capax [mulier], verum neque
minorum, nec primae tonsurae, quamvis non sint sacramenta: quia sunt sacramentorum
ordinis praeambula” (In 4 Sent., dist. 24, q. 1, a. 2). Wirceburgenses: "Ex his sequitur,
nequidem tonsuram posse recipi valide a muliere, quia est praeparatio ad ordines eccle­
siasticos; igitur cum iure divino sit incapax ordinis, tanquam formae, etiam incapax
censeri debet dispositionis ac praeparationis ad formam” (De sacr. ordinis, art. 10,
dico 1).
“ F. Hallier, De sacris electionibus et ordinationibus, pars 2, sect. 4, c. 2, in Migne,
Theologiae cursus completus XXIV (Parisiis 1841) 825.
“Pescii: “A tonsura autem clericali et ab ordinibus minoribus mulieres non arcentur
positivo iure divino, cum ordines minores et tonsura sint ecclesiasticae institutionis;
neque vero arcentur solo iure ecclesiastico, sed iure naturae, quia, sicut impossibile est
mulieres accipere ordines sacramentales, ita est indecens eas admittere ad ordines, qui
ex natura sua sunt praeparatorii ad ordines sacramentalcs, quique dant potestatem

communius loquuntur de exclusione ex iure positivo, uti D. Solo,
Haliier, Tournely, Wirceburgenses, Cappello.
**
Pauci vero, ut Many, Declercq et Mors, negant exclusionem muli­
erum ab ordinibus inferioribus et tonsura esse de iure divino, ea ra­
tione innixi quod cum ipsi ordines sint institutionis ecclesiasticae,
etiam exclusio ab ipsis sit de solo iure Ecclesiae, cuius est ordinis a
se instituti assignare ritum, ministrum et subiectum; idque confirmant
ex existentia antiqui ordinis diaconissatus, quo minor quidam minis­
terii gradus, et cum rituali quadam ordinatione, conferabatur mulieri­
bus, ad imitationem ipsius ordinis diaconatus.85
Ut patet ex quibusdam expressionibus, quibus aliqui inter binarum
sententiarum patronos emolliunt et ambiguam reddunt suam opin­
ionem (cf. praecipue Pesch, Cappello et Many), quaestio videtur
fere de verbis. Vera igitur sententia, quae ceteroquin ambabus satis­
facere potest, videtur esse in medio, vel potius in ipsa priori opinione,
ad sequentes tamen terminos reducta. Exclusio scilicet mulierum a
praefatis ecclesiasticis ritibus est proxime de iure ecclesiastico, remote
vero etiam de iure divino, vel, si placet, est de iure divino conditionato,
quatenus, supposita conditione ecclesiasticae institutionis illorum
rituum, prout de facto intelliguntur ab Ecclesia seu prout revera
important praeparationem ad divinos ordines et praecipue prout
important aliquod publicum, sacrum ac hierarchicum officium, ex
ipso iure divino mulieres ab illis excludendae sunt. Hoc autem divinum
ius est ipsa eadem lex, ab Apostolo generaliter promulgata in 1 Cor.
serviendi publice in templo, ubi mulieres servire non debent. Consequenter ne ipse quidem
summus pontifex dispensare potest, ut mulieres accipiant tonsuram clericalem vel ordines
minores (Vasque: disp. 245, c. 3)” (Praelectiones dogmaticae [ed. 3, Friburgi Br.
1909] VII 320).
M Cappello: “Nonnulli censent mulieres a tonsura clericali et ordinibus minoribus non
arceri iure divino positivo, sed iure naturali, ita ut ne ipse quidem R. Pontifex dispen­
sare possit ut mulieres accipiant tonsuram clericalem vel ordines minores. Haec doctrina
nonnisi caute et prudenter accipienda videtur. Procul dubio minus conveniens foret ad­
mittere mulieres ad tonsuram et ordines minores, ita ut remote et sensu quodam lato
dici possit eas arceri iure naturali. Sed collatio tonsurae ct ordinum minorum eisdem
facta a R. Pontifice vel de cius mandato, non ideo ipso iure divino positivo vel naturali
dicenda esset irrita ct nulla, at solum illicita. Igitur ratio formalis, proxima et specifica
prohibitionis derivanda est ex iure ecclesiastico” (De sacra ordinatione [cd. 3, Taurini
1951] 253).
“Ad rem Many, quo alii inniti videntur: “Quoad ordines inferiores, aut aliquem
diaconatum (seu ministerium) improprie dictum, non videtur femina radicaliter incapax
esse ad hos suscipiendos; cum enim, iuxta multo probabiliorem sententiam, hi ordines
sint institutionis mere ecclesiasticae, Ecclesia libera remanet in assignandis horum ordi­
num materia, forma et subiecto; ct revera. . . Ecclesia olim admisit aliqualcm diaconis­
sarum ordinationem. Attamen, cum Ecclesia in constituendis suis ritibus et sacramcntalibus, imitari soleat Christum in ordinandis divinis ritibus et sacramentis, Ecclesia
nunc, et a multis iam saeculis, arcere solet feminas a quolibet ministerio rituum sacramentalium, sicut arcuit eas Christus a quolibet ministerio sacrificii et sacramentorum"
(De sacra ordinatione [Parisiis 1905] 194).
‘ ■

14. 34 sq.: “Mulieres in ecclesiis taceant; non enim permittitur eis
loqui, sed subditas esse, sicut et lex dicit” (cf. supra, p. 399), quae
lex non respicit tantummodo ordines sacramentales sed quodlibet
hierarchicum officium in Ecclesia, quod involvat veram et publicam
potestatem, sive ordinis, sive iurisdictionis, sive magisterii. In art.
10 (p. 69) diximus quod, quamvis potestas Ordinis et potestas iuris­
dictionis, si attendatur hoc vel illud particulare subiectum, sint ad in­
vicem separabiles, tamen, quia connaturale est ut potestas iurisdic­
tionis adstruatur super potestatem Ordinis, ex hac ipsa connaturalitate
oritur necessitas iuris divini ut id regulariter fiat, ita ut Ecclesia non
possit eas potestates sic ad invicem separare ut regulariter conferat
potestatem iurisdictionis non ordinatis aut eam deneget ordinatis;
iamvero aliquid simile accidit in praesenti quaestione: scilicet, ipsum
factum quod Ecclesia instituat aliquos ordines, qui sint praeparatio
ad ordines sacros, quos Deus instituit, et qui praecipue importent
aliquod officium hierarchicum, fundat necessitatem, ex generali lege
divina provenientem, ut praefati ordines solis viris conferantur, quibus
Deus reservavit ipsos maiores ordines in eadem ecclesiastica hierarchia.
Ceterum nihil prohibet quominus Ecclesia instituat etiam alios
gradus vel ordines inproprie dictos, seu non hierarchicos sed oeconomi­
cos, ac veluti evirando ordines inferiores duplici sua ratione potesta­
tiva et ad sacros ordines dispositiva, eos concedat aut reservet muli­
eribus,80 ut quod debeant necessaria ad altare praeparare, pallas et
corporalia abluere, luminaria ecclesiae accendere, campanam et cimbalum percutere, ecclesiam aperire ianuamque custodire, quaedam
luminaria extra sanctuarium ferre, epistolam vel evangelium ad popu­
lum legere, et alia huiusmodi quae nunc inveniuntur inter officia ordi­
num minorum, dummodo vitetur ex una parte omnis species hierarchici
officii et ex alia parte omnis occasio scandali vel indecentiae. Et in hoc
sensu intelligenda est institutio antiqui ordinis diaconissatus, ut pate­
bit ex dicendis in Nota 4. In hoc pariter sensu quidam moderni, ut
Congar (cf. in art. 6, tom. 2, pp. 362, 414), advocantur quandam
reformationem ordinum minorum, ut possint laicis concedi et con­
stituant quendam statum medium inter laicatum et proprie dictum
sive hierarchicum clericatum.

Nota 3. De Potestate Iurisdictionis (et Magisterii),
Possit Mulieribus Committi.87

an

Haec quaestio similis est praecedenti, eodem fere modo iudicatur
“Idem proportionalitcr dici posset de tonsura. Cf. dicta superius, p. 426.
’’Theologi morales ct canonistae hanc quaestionem agitant in tractatu de censuris,
ubi de auctore censurae, seu de eo qui potest ferre censuras.

a variis theologis et pari ratione resolvenda est, ut maxime patet ex
paritate inter ordines minores et mere ecclesiasticam iurisdictionem,
quantum ad ipsorum humanam originem.
Lege saltem ecclesiastica, feminae, sicut ceteri laici, arcentur ab
ecclesiastica iurisdictione, quae solis clericis (seu prima saltem ton­
sura insignitis) conceditur, iuxta Codicem I.C., can. 118: “Soli clerici
possunt potestatem sive ordinis sive iurisdictionis ecclesiasticae et
beneficia ac pensiones ecclesiasticas obtinere” (quoad notionem clerici
cf. can. 108, § 1; quoad eos qui ferre possunt censuram, quae est
actus iurisdictionis in foro externo, cf. can. 2220, § 1).
Quod autem attinet ius divinum, distinguendum est inter gradus
iurisdictionis divinitus institutos, seu supremum pontificatum atque
episcopatum, et ceteros gradus ab Ecclesia introductos (cf. can. 108,
§ 3; can. 109). Quoad priores gradus, omnes admittunt mulieres esse
incapaces de iure divino, nec ullam difficultatem deduci posse ex
nominibus “presbyterissa” aut “episcopissa” quae in quibusdam an­
tiquis documentis occurrunt.88 Quoad alteros vero, controvertitur.

Affirmant earum absolutam incapacitatem, ita ut nec R. Pontifex
cum eis dispensare possit, S. Thomas, Victoria (ambigue), D. Solo
(valde ambigue), Concina, Coninck, Salmanticenses morales (tract.
10: de censuris, c. 1, n. n. 48), Busenbaum (cit. a S. Alphonso),
Hallier, Tournely, Billuart, S. Alphonsus (1. 7: de censuris, n. 12),
Gury, Pesch, Pie de Langogne, Prilmmer (n. 479). Quorum ratio est,
quia mulieribus propter statum subiectionis non competit ulla potestas
in Ecclesia, iuxta Apostolum, 1 Cor. 14. 34; 1 Tim. 2. 11 (S. Thomas)
et potestas iurisdictionis pertinet ad claves Ecclesiae quae solis apos­
tolis eorumque successoribus commissa est (S. Alphonsus); quaestio
autem de auctoritate abbatissarum in suas subditas, solvitur dicendo
eas non habere nec olim habuisse proprie dictam iurisdictionem, sed
improprie dictam seu dominativam, domesticam et oeconomicam po“ Celebris autem fabula papissae loannae (quae iuxta communiorem versionem sederit
in pontificatu per duos circiter annos inter Leonem IV -f- 855 et Benedictum III -f- 358),
enata circa medium saec. 13 et usque ad saec. 16 levi credulitate late evulgata, iam ab
aevo emortua est, nec ulla amplius seria consideratione ab historicis, etiam Protestantibus, donatur. Impugnata a pluribus catholicis eruditis saec. 16, ut loanne Aventino,
Onophrio Panvinio, Florimundo Remundo, Baronio et Bcllarmino {De romano pontifice,
1. 3, c. 24), reiecta inde a saec. 17 ab ipsis eruditis Protestantibus, ut Davide Blondel,
Leibnitz et praecipue Bayle {Dictionnaire historique et critique, ad voeem: Papesse
[Jeanne la]) quem secuti sunt ipsi philosophi athei saec. 18, uti Voltaire, nonnisi
saltuarie subinde a quibusdam levioribus scriptoribus in sua anticatholica polemica
resuscitata est. De ea rccentiori tempore scripserunt peculiariter I. Dollinger, Die
Papstfabeln des Mittelalters, München 1863; H. Thurston, “Pope Joan,” The Month
(1914) 4SO-463; F. Vernet, “Jeanne [La Papesse],” Dictionnaire apologétique de la
foi catholique II (1911; éd. 4, a. 1924) 1253-1270 (ubi invenies ampliorem bibliographiam) ; quem apte abbreviat E. Vacandard, Etudes de critique et d’histoire religieuse.
Quatrième série (éd. 2, Paris 1923) 15-39.

testatem, qualis est apud patrem et matrem in familia (Hallier,
Tournely, Billuart) vel, si placet, aliquem usum clavium in correc­
tionem monialium, eis commissum ab Ecclesia, ratione decentiae seu
periculi quod immineret si viri mulieribus cohabitarent (S. Thomas).

Hanc esse sententiam S. Thomae inepte a quisbusdam dubitatum
est; scribit enim: “Mulier secundum Apostolum est in statu subiectionis, et ideo non potest habere aliquam spiritualem iurisdictionem;
quia etiam secundum Philosophum in viii Eth., corruptio urbanitatis
est, quando ad mulierem dominium pervenit. Unde mulier non habet
neque clavem ordinis neque clavem iurisdictionis. Sed committitur
mulieri aliquis usus clavium, sicut habere correctionem in subditas
mulieres, propter periculum quod imminere posset, si viri mulieribus
cohabitarent” (Suppi., q. 19, a. 3, ad 4). “De abbatissis tamen dicitur
quod non habent praelationem ordinariam, sed quasi ex commissione,
propter periculum cohabitationis virorum ad mulieres” (ibid., q. 39,
a. 1, ad 2-3). Alter textus per priorem et clariorem explicandus est:
scilicet S. Doctor non distinguit inter potestatem iurisdictionis ordi­
nariam et potestatem delegatam, in sensu quo haec sumitur a modernis
iuristis, sed inter potestatem iurisdictionis et aliquem usum sive actum
illius potestatis, qui oeconomice committitur mulieri, ratione necessi­
tatis, quique si ex parte ipsius mulieris consideratur, importat in ea
non proprie dictam potestatem iurisdictionis sed tantum dominativam
atque domesticam potestatem. Propterea, S. Doctor in alio loco dicit
quod publice docere in ecclesia, ex quadam oeconomica commissione,
magis convenit viris subditis quam mulieribus, quia ratio subiectionis
est accidentalis viro, naturalis vero mulieri: “Publice alloqui totam
ecclesiam . . . mulieri non conceditur . . . propter conditionem feminei
sexus, qui debet esse subditus viro, ut patet Gen. 3. 16. Docere autem
et persuadere publice in Ecclesia non pertinet ad subditos, sed ad
praelatos. Magis tamen viri subditi ex commissione possunt exequi.
quia non habent huiusmodi subiectionem ex naturali sexu, sicut
mulieres, sed ex aliquo accidentaliter supervenienti” (2-2, q. 177,
a. 2).80
"Suarez apte mentem S. Thomae interpretatur, cum scribit: “Iuxta mentem D.
Thomae, non dicitur concedi feminae usus clavium, quia verus actus iurisdictionis spiri­
tualis ei concedatur; nam corripere subditas feminas non est actus iurisdictionis spiri­
tualis, sed est actus cuiusdam dominii religiosi, quod proprie non a potestate clavium,
sed a voto obedientiae ct professione religiosa descendit. Vocatur autem ille usus clavium,
vel solum per quamdam analogiam ct imitationem, quia illud dominium est aliquo
modo spirituale, vel quia etiam illa potestas ct usus eius non est sine interventu clavium,
quia etiam ille modus Praelationis seu regiminis non potest esse sine approbatione
Pontificis, ct ideo est veluti quidam usus per claves commissus” (De obligationibus
religiosorum, 1. 2, c. 9, n. 12, Opera omnia XVI [Parisiis: Vivès 18661 148 sq.).

In eodem sensu intelligi fortasse possunt ambigua et apparenter contradictoria
verba duorum insignorum thomistarum, scilicet Victoriae et D. Soti, quorum alter
solet pro alterutra opposita sententia nonnumquam afferri.

VICTORIA: “Pono conclusionem: Abbatissae, et aliae Matres Monasteriorum
et virginum nullam habent potestatem spiritualem, nec iurisdictionem spiritualem.
Probatur: Quia potestas spiritualis ortum habet a clavibus; mulier autem non
potest habere claves, quia sunt proprie Sacerdotum; ergo nec iurisdictionem
spiritualem. Et licet aliqui habeant iurisdictionem spiritualem, qui non sunt sacer­
dotes, nec habent claves; nullus tamen habet iurisdictionem spiritualem, qui non sit
capax et Sacerdotii et clavium. . . Haec autem . . . dicta sunt ratione iuris positivi,
non divini; quamvis enim mulier iure divino, non posset habere, vel ordinem vel
dignitatem spiritualem, et iurisdictionem, posset tamen habere potestatem aliquam
iurisdictionis spiritualis, sicut et laici possent, nisi iura prohiberent; iura autem
non plus concedunt in hac parte Abbatissae, quam laicis.”00
Ambiguitas huius textus provenit tum ex distinctione inter iurisdictionem et
potestatem aliquam iurisdictionis, tum ex assimilatione inter abbatissas seu feminas
et laicos in genere, nam de laicis viris omnes saltem moderni admittunt eos esse
capaces iurisdictionis ecclesiasticae ex dispensatione R. Pontificis, quoad feminas
vero controvertitur.
SOTO: “Tertia conclusio. Mulier non potest in dignitate constitui cui sit
spiritualis iurisdictio annexa [Probat ex textibus S. Pauli et aliis rationibus, ac
subinde addit:]. . . Haec autem dicta sint quatenus iurisdictio ratione officii
competit mulieribus. Quod quidem, ut verum dicam, non video esse plane de
iure divino: nam Paulus non prohibet mulieribus nisi docere in ecclesia, quas
iubet subditas esse viris. Neque vero quod subdit, haec esse mandata divina, sic
intelligit esse de iure divino, ut non cadat dispensatio in illa. Sed haec omnia
sunt de iure canonico, quod ecclesia tanquam verbis Pauli consentaneum statuit.
Quapropter praedictam conclusionem sub illa limitatione, ratione officii consti­
tuimus: nam ex commissione non video cur non possint hanc habere potestatem
constituendi huiusmodi praecepta spiritualia [quae nempe vere ac directe et sub
gravi obligent in conscientia]. Non, inquam, video cur Provincialis ubi ei visum
fuerit ad honorem domus et monialium expedire, non possit Priorissis, et Abba­
tissis committere, ut possint huiusmodi praecepta spiritualia in gravi necessitate
ponere, citra tamen excommunicationis censuram: nam haec facultas nunquam
mulieribus commissa est, nec eis committere decet. Tametsi Paludanus . . . , quia
hoc est ius positivum, censeat eam quoque posse eis committi, cum committatur
mere laico.”01
Ambiguitas horum verborum provenit praecipue ex distinctione inter potestatem
annexam officio et potestatem commissam; item, in hac altera, inter potestatem
ponendi spiritualia praecepta et plenam potestatem, qua etiam censura inuratur;
item ex suggesta assimilatione inter laicos et abbatissas et inclinatione in sen­
tentiam Paludani. Unde dici potest quod Soto ex una parte conatur adhaerere
generali negationi S. Thomae et ex alia parte inclinat in concedendam capaci­
tatem mulierum ad veram iurisdictionem.
"’-v

Negant autem praefatam mulierum incapacitatem Paludanus (In
4 Sent., dist. 19, q. 2, a. 1, conci. 3), Suarez (citans Navarrum et
Ugolinum, cf. infra), Laymann, Palaus, Pirhing, Lacroix, Lugo, Fer­
raris (Prompta Biblioth., ad vocem Abbatissa), Ballerini (in notis
w Relecciones
Abonso Getino,
” Dist 20, q.
Lenum 1575) I

teolôgicas del Maestro Fray Francisco de Vitoria II (cd. critica L. G.
Madrid 1934) 137-139.
1, a. 4, In quartum (quem vocant) Sententiarum (Venetiis: apud I. M.
957-959.

ad Gury, vol. 2, n. 943), Ballerini-Palmieri, Wernz, Stremler, Cap­
pello (De censuris, n. 13), Bride (Dictionaire de droit canonique, ad
vocem Censures). Quorum ratio est, tum quia ea incapacitas nequit
probari ex revelatione; tum quia iurisdictio non est necessario alligata
potestati Ordinis, qua mulieres sunt incapaces; tum quia ea potest
concedi viris mere laicis, adeoque a fortiori religiosae superiorissae;
tum quia videntur de facto olim extitisse quidam casus abbatissarum
vera iurisdictione praeditarum, quae imo habebant territorium nullius
et iurisdictionem quasi-episcopalem, uti abbatissae monasterii Con­
versam in Italia (usque ad a. 1751), monasterii Fontis Ebraldi in
Gallia, et monasterii Las Huelgas prope Burgos in Hispania (usque
ad a. 1849).02
Ceterum hi doctores nonnisi de mera possibilitate concedendi
mulieribus aliquam veram iurisdictionem loquuntur, et aliqui non
tam firmiter rem proponunt. Ita Suarez scribit: “Addo praeterea,
aliud esse loqui de potestate (ut sic dicam absoluta) Summi Pon­
tificis, aliud de ordinaria lege Ecclesiastica. Nam priori modo jortasse
non repugnat Summum Pontificem concedere hanc potestatem alicui
feminae. Quod tenet Paludanus ... et non dissentit Soto .... Navarrus ... et Ugolinus. . . Quoniam hoc non est contra ius divinum; et
ideo nihil est cur Pontifex ex absoluta potestate id facere non possit,
sicut etiam potest hanc potestatem laico conferre. At secundum com­
munem legem, et usum Ecclesiae hoc nunquam fit; et ideo nec
consuetudine introduci potest, neque ab Episcopis concedi; neque a
Pontifice Summo aliquando factum esse legimus, quia non decet; et
licet non sit simpliciter contra ius divinum aut naturae, est tamen
minus consentaneum illis.”1’3
Nobis videtur rem eodem medio modo decidendam esse ac prae­
cedentem quaestionem de incapacitate mulierum ad ordines inferiores
et tonsuram (cf. supra, p. 432). Scilicet: prima opinio probabilior
est, loquendo de iure divino conditional o ; quamvis enim huiusmodi
iurisdictio sit proxime et secundum se institutionis ecclesiasticae, non
secus ac praefati ordines inferiores, tamen, semel ab Ecclesia insti­
tuta, nequit conferri mulieribus, obstante generali lege ab Apostolo
wCf. H. Florez, Espana sagrada XXVII (Madrid 1772) 578, 5S1 ; Analecta iuris
pontificii XXIII 723; Analecta ecclesiastica VI 257 sqq.; Pie de Langogne, “Abbesses/'
Dictionnaire de théologie catholique 1-1 (Paris 1902) 20sq.; J B. Ferreres, Compen­
dium theologiae moralis (cd. 10. Barcinone 1919) II 717. Si vera sunt quae referuntur
apud praefatum Florez, abbatissa monasterii Las Huelgas habebat iurisdictionem plena­
riam, quasi episcopalem, nullius dioecesis; indicabat de causis criminalibus et civilibus:
concedebat dimissoriales epistolas ordinandis, necnon sacerdotibus licentiam ministerii
praedicationis et confessionum; determinabat censuras; et imo convocabat synodum.
” De censuris in communi, disp. 2. sect. 3, n. 7, Opera omnia XXII (Parisiis: Vives
1866) 23.

promulgata: “Mulieres in ecclesiis taceant; non enim permittitur
eis loqui, sed subditas esse, sicut et lex dicit” (1 Cor. 14. 34 sq.).
Nisi hoc admittatur, perit fere tota vis huiusmodi apostolicae iussionis, etiam quod attinet exclusionem mulierum a potestate divinitus
instituta, tam in linea iurisdictionis (papatu et episcopatu) quam in
linea Ordinis (diaconatu, presbyteratu et episcopatu): ea enim prae­
cipue fundatur in generali ratione status subiectionis sexus feminei,
cui non competit publice in Ecclesia dominari ac principari. Inno­
centius III abusum quarumdam abbatissarum audientium confes­
siones monialium, eas benedicentium et publice praedicantium,
reprobat non tantum ut illegitimum, sed ut simpliciter “absonum et
absurdum,” eo quod solis viris, seu apostolis et eorum successoribus,
“Dominus claves regni coelorum commiserit” (cf. infra, p. 439).
In obiectis autem casibus exceptionalis auctoritatis, quibusdam
abbatissis concessae (si vera sunt omnia quae de eis narrantur),
videri potest quaedam amplior commissio “alicuius usus clavium” de
quo loquitur S. Thomas (supra, p. 435), seu dominativa quaedam
sive oeconomica potestas extensa extra limites religiosae communi­
tatis ad omnes subditos (etiam viros) alicuius territorii; vel concessio
cuiusdam iuris patronatus et privilegii designationis (quod attinet
v.g. litteras dimissoriales ordinandorum, vel sacerdotum facultatem
praedicandi et audiendi confessiones) ; vel etiam quaedam vera iurisdictio secundum se temporalis (nequaquam repugnans sexui femineo,
ut patet de reginis et comitissis), quae attigerit ipsas personas et
bona ecclesiastica territorii et cui adnexa fuerint quaedam iura respi­
cientia sacrum ministerium et dignitates ipsas ecclesiasticas, uti prae­
fatum ius patronatus et privilegium designationis.9’ Nam non repug­
nat ut plura ecclesiastica iura et facultates, propria sua hierarchica
ac iurisdictionali ratione evirata, sub apparenti specie cuiusdam
publicae potestatis mulieribus concedantur, sicut dictum est supra
etiam quoad ordines minores (p. 433).
Ceterum facile contingere potuit ut praefatae abbatissae, sive per
concessionem civilis potestatis sive per privatum suum abusum, plus
in ecclesiasticis iuribus usurpaverint quam ecclesiastica lex aut con­
suetudo permiserit.95 Id certe non raro contigit in medio aevo, ut
constat ex ipso severo interventu ecclesiasticae auctoritatis. Ita Capi­
tulare Caroli Magni a. 789 decernit: “Auditum est aliquas abbatissas,
contra morem sanctae Dei ecclesiae, benedictiones cum manus impo­
sitione et signaculo sanctae crucis super capita virorum dare, necnon
*‘Cf. D. Soto, op. cit. (supra, in p. 436) 9S8; Suarez, op. cit. (supra, in p. 435) 149;
Hallier, Dc sacris elect, et ordin., p. 2, sect. 4, c. 3, nn. 32-35.
K Dc casibus confessionis peccatorum factae a monialibus apud propriam abbatissam,
confer quae diximus in tractatu De Poenitentia IV 686-6S9.

et velare virgines cum benedictione sacerdotali. Quod omnino vobis,
sanctissimi patres, in vestris parochiis interdicendum esse scitote”
(ML 97, 179). Innocentius III, Regesta sive epistolae, 1. 13, epist.
187, ad Palentinum et Burgensem episcopos, rescribit: “Nova quae­
dam nuper, de quibus miramur non modicum, nostris sunt auribus
intimata, quod abbatissae videlicet in Burgensi et Palentinensi dioe­
cesibus constitutae moniales proprias benedicunt, ipsarumque confes­
siones criminalium audiunt, et legentes Evangelium praesumunt
publice praedicare. Cum igitur id absonum sit pariter et absurdum,
nec a nobis aliquatenus sustinendum, discretioni vestrae per apos­
tolica scripta mandamus quatenus ne id de caetero fiat auctoritate
curetis apostolica firmiter inhibere; quia licet beatissima virgo Maria
dignior et excellentior fuerit apostolis universis, non tamen illi, sed
istis, Dominus claves regni caelorum commisit” (ML 216. 356).

Nota 4. De Antiquo Instituto Diaconissarum, et Generaliter
de Mulierum Cooperatione in Ecclesiastico Ministerio.90
Institutum sive officium diaconissarum originem habuit ex quadam
graduali determinatione ac veluti organizatione variorum modorum
quibus quaedam piae ac diligentiores mulieres, sive sponte sive sub
impulso ipsius hierarchiae, operam suam tam temporalem quam spiri­
tualem dederunt, tanquam extrinsecae cooperatrices ecclesiastici
ipsius ministerii.
Huiusmodi muliebris cooperatio ascendit ad tempus apostolicum,
imo ad ministerium ipsius Christi. Ut iam vidimus supra ip. 398),
Christum “per civitates et castella praedicantem et evangelizantem
regnum Dei [sequebantur] . . . mulieres, . . multae, quae ministra­
bant [δσ/κό»Όυν] ei de facultatibus suis” (Luc. 8. 1-3); pleraeque
illarum erant verisimiliter viduae, secus non convenienter intelligeretur eas tam facile potuisse domos maritosque deserere. Hae aliaeque
mulieres apparent initio Actuum Apost. una cum discipulis orantes
et expectantes adventum Spiritus S. (Act. 1. 14: “Hi omnes erant
perseverantes unanimiter in oratione cum mulieribus et Maria matre
lesu et fratribus eius”) ; eaedem aliaeque viduae ubinde connectuntur cum quodam “ministerio cotidano,”97 quod fuit occasio primae
institutionis diaconorum (Act. 6. 1: “Factum est murmur graecorum
adversus Hebraeos, eo quod despicerentur in ministerio cotidiano
viduae eorum”); non obstante huius loci obscuritate, certe hic videw Huc refer opera sparsim citata in generali bibliograpbia ad initium articuli (pp.
377—380), praecipue Andrieu, Daniélou, Forget, Goar, Hallier, Kalsbach, Leclercq,
Lcipoldt, Ludwig, Many, Mayer, Morinns, Theodoru.
” Cf. J. Vtteau, “L’institution des diacres et des veuves,” Revue d’histoire ecclésia­
stique XXII (1925) 519-526.

tur agi de viduis, tanquam de aliquo peculiari coetu, qui connectitur
cum ministerio diaconorum, ministerio nempe charitatis et assisten­
dae; nihil tamen ostendit hic agi peculiariter de ministerio assistentiae
spiritualis erga viduas,"' et multo minus praefatas viduas iam habuisse
aliquam peculiarem activamque participationem in ministerio, de
genere illius quam habuerunt diaconissae in posteriori aetate. In
Act. 9. 39, 41 iterum sermo est de viduis, quas adiuvabat Tabitha
sive Dorcas quasque vocavit Petrus (“Cum vocasset sanctos et
viduas”).

In Actibus Ap. ct epistolis paulinis frequens sermo est de mulieri­
bus adiunvatibus per ministerium charitatis, erga fideles et apostolos,
et hospitalitatis erga apostolos, vel in quarum domo congregabantur
fideles, vel generaliter laborantes in Domino et evangelio, sive in
ministerio ecclesiae; plures etiam nominatin'! indicantur. Generaliter
S. Paulus sese refert ad “illas quae mecum laboraverunt in evangelio.
cum Clemente et ceteris adiutoribus meis” (Phil. 4. 3); item gener­
aliter indicat aliquam sororem quam singuli apostoli circumferebant
in suum adiutorium (1 Cor. 9. 5: “Numquid non habemus potestatem
mulierem sororem circumducendi, sicut et ceteri apostoli et fratres
Domini et Cephas?”). Nominatin'! vero indicantur: Tabitha (Act.
9. 36, 39: ministerium charitatis sive eleemosynae); Priscilla, uxor
Aquilae (Act. 18. 1-3; Rom. 16. 3 sq.: hospitales erga Apostolum,
imo “adiutores mei in Christo lesu”); Maria, mater Marci et
Nympha, in quarum domibus congrebabantur fideles (Act. 12. 12;
Col. 4. 15); Tryphaena, Tryphosa et Persides, quae “laborant in
Domino” (Rom. 16. 12); Phoebes “quae est in ministerio ecclesiae
quae est in Cenchris” (Rom. 16. 1, ad litteram: quae est diaconus
ecclesiae; prima vice hoc nomen tribuitur feminae, adhibito vocabulo
masculino cum particula feminini generis: ονσαν διάκονον, adeoque
διάκονος; nullum autem videtur habere peculiarem sensum ultra indefi­
nitum ac varium ministerium de quo in aliis textibus; cf. in toni. 1. p.
658); quatuor filiae Philippi evangelistae, unius ex septem diaconis,
quae erant virgines et prophetissae, quaeque verisimiliter adiuvabant
patrem in suo ministerio (Act. 21. 8sq.: “Intrantes domum Philippi
evangelistae, qui erat unus de septem, mansimus apud eum. Huic
autem erant quatuor filiae virgines prophetantes”). Nominantur etiam
aliae mulieres (fortasse uno vel alio modo coadiutrices) sed sine ulla
mentione alicuius ministerii: Rhode (Act. 12. 13), Damaris (4d.
17. 34), Chloes (1 Cor. 1. 11), Evodia et Syntyche (Phil. 4. 2), Loide
w Ut vult Viteau, qui illos diaconos assimilât quibusdam directoribus sive ut nunc
diceremus, cappcllanis viduarum (ibid. 523; cf. dicta in tom. 1, p. 516, in nota).

et Eunix, respective avia et mater Timothei (2 Tim. 1. 5), Claudia
(2 Tim. 4. 21), Appia (Philem. 2).

Praeterea S. Paulus loquitur de duobus peculiaribus cetibus, scili­
cet mulieribus, quas aliquo modo aggregat diaconis in suis regulis
et commendationibus, et viduis.
Dc prioribus haec dicit in 1 Tim. 3. 11: “Mulieres similiter pudi­
cas, non detrahentes, sobrias, fideles in omnibus”; hic versus incidit
in media pericope de diaconis 3. 8-13, nec ratio est id explicandi per
interpolationem, stante concordantia fontium. Ex ipso textu non clare
apparet de quibus mulieribus agatur; hinc triplex doctorum exposi­
tio. Quidem pauci antiquiores, ut Ambrosiaster, intelligunt mulieres
in genere, quibus reapse conveniunt omnes virtutes ibi descriptae:
alii, ut S. Thomas, Caietanus, Estius, Cornelius a Lapide, Knabenbauer, Prat, intelligunt uxores diaconorum, ut videtur exigere con­
tinuatio sermonis qui totus est de diaconis; alii, ut Clemens Alex.,
Mopsuestenus et Theodoretus, quos sequuntur inter modernos Belser.
Bellamy, Forget, Dornier, Bardy, Delatte, Spicq. Dabin, intelligunt
peculiarem coetum feminarum ministrantium, scilicet diaconissas
(iuxta posteriorem appellationem), tum quia, si ageretur de uxoribus
diaconorum, Apostolus dixisset “Mulieres eorum.” tum quia versicu­
lum introducit adverbio “similiter.” tum quia alibi loquitur de aliqua
distincta diaconissa {Rom. 1. 16: Phoebe diacona), tum quia de
uxore diaconi loquitur in versiculo sequenti (v. 12: “Diaconi sint
unius uxoris viri”).
Ut patet huiusmodi rationes leves sunt ac facile dissolvuntur:
difficile ceteroquin concipitur tunc adfuisse peculiare institutum dia­
conissarum, de quibus tacent ipsa priora documenta Traditionis (cf.
infra); rationabilius videtur rem ut insolubilem derelinquere aut
faciliorem explicationem S. Thomae amplecti, de qua ait Knabcnbauer: “Haec sententia unice vera esse mihi videtur. Nam de dia­
conis sermo est v. 8-10. item de diaconis v. 12; ergo etiam in v. 11
de diaconis i.e. de uxoribus eorum agitur. Qui explicant aliter v. 11.
debent dicere et dicunt, uti Belser. in v. 12 redire Paulum ad diaconos.
Sed cur redire? si explicatur v. 11 de uxoribus diaconorum, pergit in
v. 12 in eo quod in v. 11 inceperat idque absolvit, scii, in ipsa familia
diaconi describenda. . . Cum apostolus Rom. 16. 1 διάκονον vocet
Phoeben, licet supponere, eum etiam nostro loco eadem voce usurum
fuisse, si voluisset generatim diaconissas designare” {In 1 Tim. 3.
11). Pariter Prat: “Les femmes des diacres dont il est fait mention
dans la première à Timothée et qui sont tenues à plus de modestie,
de régularité et de piété, pour ne pas compromettre le ministère de

leur maris, ne . . . sont pas davantage [des diaconesses]. Les dia­
conesses que les moeurs de l’Orient obligèrent à établir en certaines
provinces asiatiques ne vinrent que plus tard. Il n’y en a point trace
dans saint Paul.” Et in nota addit circa contrariam opinionem: “Mais
cette hypothèse nous semble tout à fait improbable.”09

peculiare aliquod ministerium, de genere futurarum diaconissarum,
assumptas esse.

De viduis vero Apostolus clare loquitur tanquam de peculiari ac
distincto quodam coetu, assignans earum electionem, aetatem, dotes.
Paulo enim post sermonem de diaconis et praefatis mulieribus, S.
Paulus prosequitur, 1 Tim. 5. 3-7, 9-10, 16: “Viduas honora, quae
vere viduae sunt. Si qua autem vidua filios aut nepotes habet, discat
primum domum suam regere et mutuam vicem reddere parentibus;
hoc enim acceptum est coram Deo. Quae autem vere vidua est et
desolata, speret in Deum et instet obsecrationibus et orationibus
nocte ac die; nam quae in deliciis est, vivens mortua est. . . Vidua
eligatur non minus sexaginta annorum, quae fuerit unius viri uxor,
in operibus bonum testimonium habens: si filios educavit, si ospitio
recepit, si sanctorum pedes lavit, si tribulationem patientibus sub­
ministravit, si omne opus bonum subsecuta est. . . Si quis fidelis habet
viduas, subministret illis, et non gravetur ecclesia, ut iis quae vere
viduae sunt sufficiat.”
Communiter interpretes in hoc textu vident peculiarem coetum,
sive officialem catalogum cui inscribebantur viduae quae praefatas
conditiones aetatis et sanctitatis ostenderent; sed quidam (plures
Patres, S. Thomas, Estius) intelligunt coetum earum quae debebant
communi patrimonio Ecclesiae sustentari; alii vero (A Lapide, Berser,
Bellamy, Forget, Domier) intelligunt institutum diaconissarum, sive
mulierum electarum ad aliquod ministerium, simile illi quod in pos­
teriori tempore exercuerunt diaconissae; alii tandem (ut Knabenbauer, Bardy et Spicq) videntur medio modo loqui de aliquo coetu
qui honori et memoriae fidelium peculiari modo commendabantur.
Ex ipso textu nonnisi unum certo deduci potest, tales scilicet viduas
tum honori fidelium, immo hierarcharum, tum curae Ecclesiae quoad
materialem earum sustentiationem commendatas esse; praeterea,
cetera quae dicuntur, suggerunt coetum aliquem ab Ecclesia appro­
batum. in quo viduae provectioris aetatis promitterent continentiam
et permanendam in statu viduitatis, ut se Deo per orationem et bona
opera sive charitatis ministerium devoverent, cuique Ecclesia defere­
bat tum peculiarem honorem tum. in casu indigentiae, sustentationem
de ecclesiastico patrimonio. Nihil autem ostendit eas viduas ad
” La théologie de S. Paul I (éd. 33, Paris 1942) 418 sq.

Attentis igitur his quae significantur in textibus Scripturae, nequit
deduci tempore apostolico extitisse aliquod institutum vel genus dia­
conissarum. Cooperatio mulierum ministerio apostolorum, quando
uno vel alio modo explicite indicatur, respicit ministerium assistendae
sive charitatis (eleemosynam, victum, hospitalitatem sive individualem sive collectivam) nec unquam indicatur aliquod ministerium
vel assistentia liturgica, uti in baptismo feminarum, quamvis omnino
rationabiliter supponi possit id occasionaliter saltem non defuisse;
ceterum huiusmodi cooperatrices assumuntur individualiter et modo
occasional! ; unicum proprie dictum institutum sive coetus, qui indi­
catur sive in Actibus Ap. sive ac magis determinate in epistola S.
Pauli ad Timotheum, sunt viduae, quibus tamen nullum competit par­
ticulare sive liturgicum ministerium. Ceterum, nemo negabit in epis­
tolis paulinis haberi veluti semen trium distinctarum categoriarum
mulierum, quae subinde evolutae sunt in Ecclesia, scilicet virginum
(1 Cor. 7. 7-9, 32-40: cf. Act. 21. 8sq.), viduarum (1 Tim. 5. 316) et diaconissarum: confer varios textus supra relatos de mulieri­
bus adiuvantibus et ministrantibus, inter quas Phoebes “quae est in
ministerio ecclesiae quae est in Cenchris” et ex cuius nomine “diacona"'
verisimiliter posterius nomen diaconissae derivatum est.
In epistola missa circa a. 111 a Plinio minori, praefecto Bithyniae,
ad Traianum imperatorem circa persecutionem Christianorum, legi­
tur: “Quo magis necessarium credidi ex duabus ancillis, quae minis­
trae dicebantur, quid esset veri et per tormenta quaerere, nihil aliud
inveni quam superstitionem pravam, immolicam, ideo. .
Hic habe­
retur antiquissimum testimonium de diaconissis si de eis ageretur:
attamen, ex textu solum deducitur quasdam mulieres in ecclesia
Bythiniae collaborasse in ministerio, sicut iam tempore S. Pauli
Phoebes dicitur fuisse in ministerio ecclesiae quae est in Cenchris.
Si iam initio saec. 2 extiterit institutum diaconissarum, non expli­
caretur silentium Ignat ii, Polycarpi, Hermae et aliorum scriptorum
saec. 2.
Ignatius, Smyrn. 13. 1: “Saluto . . . virgines vocatas viduas”;
Polyc. 4. 1: “Viduae ne negligantur; post Dominum tu [episcope]
earum curator sis” {Funk 1. 245, 249). Polycarpus. Phil. 4. 3:
'Epistolae, 1. 10, ep. 96 (alias 97), η. 8, apud R. C. Kvkula, Plinius minor (Lipsiae
1912) 316. Controversia olini exorta circa authcnticitatcin huius epistolae iam extincta
est, ita ut authenticitas habeatur ut historice certa. De qua re cf. H. Leclercq, “Edits
et rescrits, "Dictionnaire d’archéologie chrétienne et de liturgie TV-2 (Paris 1921)
2138 sq., in textu et in nota.

“Viduas vero doceamus esse prudentes circa fidem Domini, interpel­
lantes sine intermissione pro omnibus . .
5. 3: “Virgines vero
oportet in immaculata et casta conscientia degere”; 6. 1: “Presbyteri
sint ad commiserationem prompti . . . , visitantes infirmos omnes, non
neglegentes viduam aut pupillum aut pauperem” {Funk 1. 271, 273).
Hernias, Vis. 2. 4. 3: “Scribes igitur duos libellos et mittes unum
Clementi et unum Graptae. Mittet ergo Clemens in exteras civitates;
illi enim mandatum est; Grapte autem monebit viduas et orphanos”
(Funk 1. 351); de huius peculiaris mulieris munere nihil aliud indi­
catur nisi quod habuerit curam viduarum et pupillorum, unde ipsa
dici nequit diaconissa, nisi in hoc largiori sensu; Sim. 9. 27. 2:
“Episcopi autem semper inopes ac viduas ministerio suo assidue pro­
texerunt” (Funk 1. 549). Didache nihil dicit de ministerio mulierum
(imo nec de viduis et virginibus verbum facit), quamvis hoc opus
a quibusdam eruditis habeatur ut foetus montanisticum, in qua secta
exaggerabantur ministerialia iura mulierum.

Circa initium saec. 3 invenimus primum testimonium de exist entia
diaconissarum apud Clementem Alex., qui ad eas refert etiam supradictum textum 1 Tim. 3. 11. Stromata 3. 6. 53: “Sed hi quidem [i.e.
apostoli] ut erat consentaneum, ministerio, quod divelli non poterat,
praedicationi scilicet, attendentes, non ut uxores, sed ut sorores cir­
cumducebant mulieres, quae una ministraturae essent apud mulieres
quae domos custodiebant; per quas etiam in gynaeceum absque ulla
reprehensione malave suspicione ingredi posset doctrina Domini.
Scimus enim quaecumque de feminis diaconis [πίρί διακόνων γυναικών]
in altera ad Timotheum epistola praestantissimus docet Paulus’’
(MG 8. 1158). Clemens videtur praxim apostolicam interpretari ad
sensum praxis suo tempore existentis; determinatum aliquod officium
mulierum indicatur, scilicet ministerium apud mulieres et penetratio
doctrinae evangelicae in gynaeceum seu in partes domorum mulieri­
bus reservatas; ceterum, proprium institutum diaconissarum, seu
determinatus aliquis coetus ab Ecclesia officialiter electus, nondum
sufficienter indicatur. E contrario Clemens in alio loco, Paedagogo
3. 12. ostendit specialem ecclesiasticumque coetum viduarum, quas
aggregat episcopis, presbyteris et diaconis, sed non indicat illarum
identificationem aut connexionem cum praefatis diaconissis: “Plurima
autem alia praecepta, quae ad electas personas pertinent, in sanctis
libris scripta sunt: haec quidem presbyteris, alia vero episcopis, alia
diaconis, alia autem viduis, de quibus fuerit aliud dicendi tempus”
(MG 8. 675-678). Paulo post, Origenes (circa 185-254) pluries
loquitur de viduis (In Is., hom. 6. 3, supra cit., in p. 407); In Io.

32. 12; In Luc., hom. 17; De oratione 28. 4). In uno loco, explanans
textum Apostoli de Phoebe diacona, loquitur de “assumptione femi­
narum in ministerium,” in quo videri potest progressiva deter­
minatio diaconissatus, mox clare manifestanda in Didascalia Aposto­
lorum circa medietatem eiusdem saec. 3; in Comm. in epist. ad
Romanos (exarato post a. 244), 1. 10, c. 17, scribit: “Et hic locus
apostolica auctoritate docet etiam feminas in ministerio Ecclesiae
constitui. In quo officio positam Phoeben apud ecclesiam quae est
in Cenchris, Paulus cum laude magna et commendatione prosequi­
tur. . . Et ideo locus hic duo pariter docet, et haberi, ut diximus,
feminas ministras in ecclesia, et tales debere assumi in ministerium,
quae astiterint multis, et per bona officia usque ad apostolicam laudem
meruerint pervenire” (MG 14. 1278).

Didascalia Apostolorum, exarata in Oriente probabilius in Syria
ante a. 250, clare exhibet iam vigens institutum diaconissarum. In
textibus supra citatis (in p. 412), diaconissa satis explicite dis­
tinguitur a vidua, quae “nihil aliud curare [debet] . . . nisi orare
pro dantibus et pro tota ecclesia.” Diaconissa vocatur διάκονος, η
διάκονος (ut Phoebes a S. Paulo), γι'»^ διάκονος (nondum adhibetur
vox διακόνισσα, quae primo apparet in can. 19 Cone. Nicaeni I). Ex­
plicite invitatur episcopus ad eligendas diaconissas sicut et diaconos
(“Dicimus valde desiderari et maxime necessarium esse ministerium
mulieris diaconissae”). Officia diaconissae sunt: ministrare circa
feminas; adire gentilium domos quas viri adire non possunt; assistere
mulieribus in baptismo, eis applicare unctionem praebaptismalem
(reservata baptizanti unctione capitis), eas, ascendentes a balneo
seu immersione, suscipere et erudire de effectu et obligationibus sus­
cepti sacramenti; assistere mulieribus infirmis et convalescentibus.
In ecclesia latina, apparitio diaconissarum multo lentior fuit et
satis incerta, nec in toto saec. 3 aliquod eius sufficiens signum habetur.
Circa initium huius saeculi, Tertullianus (circa 180-222) loquitur
de solis viduis tanquam de his quae “adleguntur in ordinem,” seu
coetum ecclesiasticum, et quae sunt “in ecclesiasticis ordinibus.” Ad
uxorem 1. 7. 4: “Disciplina ecclesiae et praescriptio apostoli . . .
viduam adlegi in ordinem nisi univiram non concedit" (CCL 1. 381).
De exhort, cast. 13. 4: “Quanti igitur et quantae in ecclesiasticis or­
dinibus de continentia censentur, qui deo nubere maluerunt, qui
carnis suae honorem restituerunt” (CCL 2. 1035). Hi duo textus
immerito a quibusdam, post Morinum, afferuntur ut testimonia dia­
conissatus. In De virginibus velandis 9 invehit contra abusum eligendi
viduam iuniorem: “Plane scio alicubi virginem in viduatu ab annis

nondum viginti collocatam” {ibid. 1219). In De pudicitia 13. 7,
ostendit poenitentes in ecclesia ante viduas et presbyteros prosterni:
“Et tu quidem poenitentiam moechi ad exorandam fraternitatem in
ecclesiam inducens conciliatum et concineratum eum dedecore et
horrore compositum prosternis in medium ante viduas, ante pres­
byteros, omnium lacrimas suadentem, omnium vestigia lambentem,
omnium genua detinentem” {ibid. 1304). In De monogamia 11. 1,
inter coetus ecclesiasticos citantur viduae (imo “secta viduarum”)
post episcopum, presbyteros et diaconos: “Ut igitur in Domino nubas
secundum legem et apostolum (si tamen vel hoc curas), qualis es id
matrimonium postulans [i.e. secundas nuptias] quod eis a quibus
postulas non licet habere, ab episcopo monogamo, a presbyteris et
diaconis eiusdem sacramenti, a viduis, quarum sectam in te recu­
sasti?” {ibid. 1244).2
Circa medium eiusdem saeculi, Cornelius R. P. (251-253), enu­
merans varios ecclesiasticos coetus, in ecclesia romana, post ordines
maiores et minores, refert tantummodo “viduas . . . cum infirmis et
egentibus plusquam mille et quingentas” {Epist. ad Fabium, apud
Eusebium Caes., Hist. eccl. 6. 43, MG 20. 622). Eodem tempore
Cyprianus in copiosis suis epistolis de rebus ecclesiasticis nullum
praebet indicium de existentia diaconissarum. Ipsa Traditio Apostolica
(iuxta communiorem opinionem eruditorum exarata ab Hippolyto
romano ante a. 235),3 quae est veluti parallelum liturgicum docu­
mentum in ecclesia latina cum supradicta orientali Didascalia, nihil
habet de diaconissis, quamvis explicite et directe loquatur de viduis,
quas dicit non debere ordinari sed tantum nominatim eligi, quia non
propter liturgiam sed “constituitur propter orationem quae omnibus
est communis” (cf. textum citatum supra, p. 411).

Saec. 4, ipsum Concilium Nicaenum a. 325 de diaconissis deci­
sionem tulit in can. 19, quem retulimus et explicavimus supra (p.
414) et in quo nomen ipsum 8ιακόνισσα prima vice, ut videtur, in
documentis apparet, etsi supponatur communiter notum. Probabiliter
etiam Conc. Laodicenum a. 343/381, can. 11, loquitur de diaconissis
sub nomine presbyterae et praesidentis, ut dictum est supra (p.
415) . Scriptores graeci frequenter diaconissas commemorant:
’Opera Tertulliani, De velandis virginibus; De cultu feminarum, ct Cypriani, De
habitu virginum, ostendunt virgines iam inde a priori parte saec. 3 consideratas fuisse
in ecclesia latina tanquam distinctum coctum ecclesiasticum. Cf. A. D’Aiis, La théologie
dc Tertullien (Paris 1905) 295-300; La théologie de S. Cypricn (éd. 2, Paris 1922)
342-346. Quoad originem ct evolutionem huiusmodi virginatus, confer rcccntiora opera
F. DE B ViZMANOS, Las virgines cristianas dc la Iglesia primitiva, Madrid 1949; R.
Metz, La consécration des vierges dans l’Eglise romaine, Paris 1954.
’Cf. dicta in tom. 1, pp. 305-307.

Pseudo-Clemen tinae, hom. 11. 36; recognit. 6. 15; Basilius, Epist.
199. 44 {ibid. n. 24 loquitur de vidua); Codex Theodosianus 16. 2.
27 (“Nulla nisi emensis 60 annis, cui votiva domi proles sit, secun­
dum praeceptum apostoli ad diaconissarum consortium transfera­
tur”); Chrysostomus, In 1 Tim., hom. 11.1 (verba Apostoli, 3. 11,
intelligit de diaconissis: “Sed hic loquitur de iis quae in diaconissarum
dignitatem adlectae fuerant”); praecipue Epiphanius qui, in textu
supra citato (p. 408), distinguit diaconissas a viduis, loquitur de
diaconissarum ordine et officio, eisque pro munere assignat adiutorium in baptismo mulierum, ut muliebris sexus honestati consulatur:
in sua Epistola ad loannem episc. hierosolym., a Hieronymo latine
translata, videtur testari diaconissas per ordinationem tunc constitu­
tas esse: “Nunquam autem ego ordinavi Diaconissas, et ad alienas
misi provincias, neque feci quicquam ut ecclesiam scinderem” (Inter
epistolas Hieronymi, epist. 51. 2, ML 22. 519).
Apud latinos vero scriptores huius saeculi, nullum invenimus testi­
monium de existentia instituti diaconissarum in ipsa ecclesia latina,
sed eorum testimonia referuntur ad praxim orientalem. Ambrosiaster.
cit. supra (p. 408), denuntiat ordinationem diaconarum ut abusum
et errorem Cataphrygarum. Hieronymus loquitur tantum de viduis
et virginibus, exercentibus aliquod officium charitatis, puta visitando
infirmas, nec licet huiusmodi mulieres confundere cum diaconissis,
ac si nempe solum nomen in eis desideretur: Epist. 52 (ad Nepotianum, de vita clericorum). 5: “Omnes puellas et virgines Christi, aut
aequaliter ignora, aut aequaliter dilige. Ne sub eodem tecto man­
sites. . . Aegrotanti tibi quilibet sanctus frater assistat, et germana,
vel mater, aut probatae quaelibet apud omnes fidei. Quod si huiusmodi non fuerint consanguinitatis castimoniaeque personae, multas
anus nutrit Ecclesia, quae et officium praebeant et beneficium accipi­
ant ministrando, ut infirmitas quoque tua fructum habeat eleemo­
synae. . . Si propter officium clericatus aut vidua a te visitatur, aut
virgo, nunquam domum solus introeas. Tales habeto socios, quorum
contubernio non infameris” (ML 22. 531 sq.; cf. Epist. 79, 7. ubi
de viduis). Pelagius (alias Pseudo-Hieronymus) circa finem saec.
4 et initium saec. 5 haec scribit. In Rom. 16:4 “‘Commendo autem
vobis Phoeben sororem nostram quae est in ministerio Ecclesiae quae
est in Cenchris.’ Sicut etiam nunc in Orientalibus diaconissae in suo
sexu ministrare videntur in baptismo, sive in ministerio verbi, quia
‘Ut dictum est in tom. 1. p. 467, commentarius Pelagii in tredecim epistolas paulinas
ita quoad substantiam tribuitur Pelagio a modernis eruditis, ut tamen in vulgata sua
forma, quae extat in patrologia migniana, dicatur emendatus ac interpolatus a posteriori
scriptore, probabiliter loanne Diacono saec. 6.

privatim docuisse feminas invenimus, sicut Priscillam, cuius vir
Aquila vocabatur” (ML 30. 714). In 1 Tini. 3. 11: “‘Mulieres simi­
liter pudicas.’ Similiter eas, ut diaconos eligi iubet. Unde intelligitur,
quod de his dicat, quas adhuc hodie in Oriente diaconissas appellant”
(ibid. 880). Ibid. 5. 9: “‘Vidua eligatur non minus sexaginta anno­
rum, quae fuerit unius viri uxor.’ Tales voluit eligi diaconissas, quae
omnibus essent exemplum vivendi” (ibid. 883; in hoc textu dia­
conissae viduis assimilantur). Circa finem eiusdem saeculi Cone.
Nemauscnse (Nîmes in Gallia) a. 394, can. 2 (cit. in p. 415),
damnat ordinationem feminarum in leviticum gradum (adeoque dia­
conissarum), ut contra apostolicam atque ecclesiasticam disciplinam
et contra rationem; quamvis probabiliter ibi agatur de reprobatione
verae diaconalis ordinationis, quam Priscillianistae in Galliam intro­
ducere conati fuerint, tamen generalis ipse modus reprobationis indi­
care videtur non fuisse in Occidente regulare quoddam institutum
diaconissarum, ut colligitur etiam a paulo anteriori testimonio Ambrosiastri, supra memorato.

Saec. 5-7, usque ad Cone. Trullanum II a. 962, diaconissatus
ampliorem in Oriente determinationem et fortunam cognovit; subinde
rapide declinare coepit, donec circa saec. 12 fere totaliter desierit.
Satis erit liturgica et canonica documenta referre.
CONSTITUTIONES APOSTOLORUM (circa a. 400), tam abunde loquuntur
de diaconissis, ut vocari possint veluti codex diaconissatus, in quo evolvuntur ac
complentur ea quae refert Didascalia. Quoad viduas et virgines non ordinandas,
in 1. 8, cc. 24-25, repetunt quoad substantiam textum Traditionis Apostolicae
(cit. in p. 411). In 1. 3, c. 16, referunt textum Didascaliae (cit. in p. 412)
de constitutione et officio diaconissarum. In 1. 8, c. 28. iterum loquuntur de
muneribus diaconissarum (cit. in p. 413). In 1. 8, cc. 19-20, referunt ipsam
ordinationem diaconissarum per manuum impositionem ct formulam orationis
(cit. in p. 413).

Praeterea, haec nota ex quibus apparet diaconissarum distinctio a viduis earum·
que aggregatio coetui clericali: L. 2. c. 26. nn. 5-8: “Diaconus autem in typum
Christi adstat; ergo diligatur a vobis. Diaconissa [η διάκονος] vero in typum
sancti spiritus honoretur a vobis. Presbyteri etiam in typum apostolorum spec­
tentur a vobis. Viduae et orphani in typum altaris putentur autem a vobis"
(Funk 1. 104; haec verba, desumpta ex Didascalia, amplioribus additionibus in
textu exornantur). L. 2. c. 57. nn. 10 et 12: “At ostiarii stent ad virorum
introitus [ecclesiae], quos custodiant; diaconissae vero ad mulierum. . . Virgines,
et viduae, et anus, primae omnium stent, aut sedeant” (MG 1. 730 sq.). L. 2,
c. 58. n. 6: “Cum autem pauper, vel ignobilis, vel peregrinus, isque senex, aut
iuvenis. intervenerit, sedibus occupatis, iis quoque diaconus ex toto corde locum
faciet. . . Idem et servet diaconissa, in advenientibus mulieribus, sive pauperibus
sive divitibus” (MG 1. 742). L. 3, c. 11. n. 3: “Non etiam potestatem damus
presbyteris ordinandi [yaporoveiv] diaconos, vel diaconissas, vel lectores, vel
ministros, vel cantores, vel ianitores, sed episcopis solis. Hic enim est ecclesiasti­
cus ordo et concentus" (MG 1. 787-790). L. 6, c. 17, n. 4: “Diaconissa vero
eligatur virgo pudica, sin minus, saltem vidua unius quondam viri uxor, fidelis

et digna honore” (MG 1. 958). L. 8, c. 13, n. 14: “Post hoc sumat et com­
municet episcopus, deinde presbyteri, diaconi, subdiaconi, lectores, cantores et
ascetae, et in feminis diaconissae, virgines et viduae; postea pueri tuneque omnis
populus” (Funk 1. 517). L. 8, c. 28. nn. 7-8; “Diaconus excommunicat subdiaconum, lectorem, cantorem, diaconissam, si absente presbytero res id postulet.
Subdiacono non licet segregare neque lectori neque cantori neque diaconissae,
non clericum, non laicum; ministri enim sunt diaconorum” (Funk 1. 531). L. 8.
c. 31, n. 2: “Eulogias, quae in mysticis oblationibus supersunt, diaconi ex volun­
tate episcopi aut presbyterorum distribuant clero: episcopo partes quatuor, pres­
bytero partes tres, diacono partes duas, ceteris vero, subdiaconis vel lectoribus
vel cantoribus vel diaconissis, partem unam” (Funk 1. 533—535).
In Constitutionibus igitur haec peculiariter observantur: frequens usus nominis
diaconissae quod prorsus deest in Didascalia; ordinatio diaconissae per manuum
impositionem (cheirotoniam), quam videntur abiccre Concilia Nicaenum et Laodicenum; clara distinctio inter coetum viduarum et ordinem diaconissarum;
intima copulatio huius ordinis cum aliis virorum ordinibus, quandoque diaconissa
praecedit ordines minores immediate post diaconum (I. 3, c. 11, n. 3), quandoque
subsequitur (1. 8, c. 28, nn. 2, 3, 7, 8; c. 31, n. 2), quandoque omittitur, etsi
nominentur virgo et vidua, eo quod intelligitur sub communi nomine diaconi
(1. 8, c. 10, nn. 9 sq. ; c. 12, n. 43).
CAPITULA quaedam ex eisdem Constitutionibus derivata, sed ignotae aetatis,
in paragrapho de constitutione ecclesiastica haec habent: Cap. 19: “Quod mulieri
baptizatae episcopus solummodo caput ungat, diaconus vero os et pectus et
diaconissa totum corpus”; cap. 20: “Quod in baptismate diaconi viros et dia­
conissae mulieres suscipere debeant;” cap. 22: “Quod mulieres nihil facere debeant,
ncc baptizare nec docere” (Funk 2. 141).

CONC. CIIALCEDONENSE a. 451, can. 15: “Diaconissam [διακόνισσαν]
ordinandam esse ante annum quadragesimum, et hanc cum summo libramine.
Si vero suscipient manus impositionem [γαροτονίαν] et aliquandiu temporis in
ministerio permanens, semetipsam tradat nuptiis, gratiae Dei contumeliam faciens,
anathematizetur huiusmodi cum eo qui eidem copulatur” (Hardouin 1. 607).
TESTAMENTUM D.N.I.C., exaratum probabiliter circa a. 475 et quidem in
Syria sicut Constitutiones Apost. et Didascalia,5 peculiarem omnino disciplinam
exhibet, in qua respectiva munia viduae et diaconissae veluti invertuntur, ita ut
quae in Didascalia et Const it. Apost. competunt diaconissis, attribuantur viduis,
diaconissae vero nonnisi humiliorem locum et inferius rarumque aliquod officium
obtineant. Vidua speciali ritu et benedictione instituitur, de institutione vero
diaconissae nihil dicitur. In conventu liturgico vidua praecedit diaconissam, imo
et ordines inferiores, immediate post diaconos; diaconissa vero nominatur post
subdiaconum et ante lectorem. Vidua similiter accipit communionem immediate
post diaconum, diaconissa vero post ordines inferiores, imo ct post viros laicos.
Vidua vigilat super diaconissas sicut super ceteras mulieres. Sola vidua assistit
mulieribus in baptismo casque ungit; ipsa visitat infirmas mulieres, secum addu­
cens diaconum; diaconissae tribuitur tantum custodia ianuae ecclesiae (ita tamen
ut solus diaconus habeat ius introducendi vel repellendi, etiam mulieres) et
delatio communionis ad infirmas mulieres, si tamen sint praegnantes. Huiusmodi
anomalia sive discrimen ab aliis documentis inde a Didascalia, nequit explicari
nisi aut ex aliqua particulari ct omnino locali praxi (quod difficile videtur, eo
vel magis quod hoc documentum, sicut praefata duo originem habuerit in eadem
syriaca regione) aut ex antiquiori aetate, nam, etsi Testamentum communiter nunc
referatur ad saec. 5. valde probabile est aliquas eius partes multo antiquiorem
referre disciplinam, ita ut in hoc casu referat antiquiorem organizationem minis’ Cf. in tom. 1, p. 921.

terii viduarum, a diaconissis subinde usurpatum, ut apparet iam in Didascalia
circa medium saec. 3.e

En praecipui textus qui ad rem faciunt. L. 1, cc. 40-41, de ordinatione viduae,
cit. supra (p. 413). L. 1, c. 23: ‘Offerat [episcopus] intra velum una cum pres­
byteris, diaconis, viduis canonicis, hypodiaconis, diaconissis, lectoribus (et) haben­
tibus charismata.”7 L. 1, c. 23: “Suscipiat [Eucharistiam] prius clerus sequenti
ordine: episcopus, dein presbyteri, postea diaconi, hinc viduae, tunc lectores, tunc
hypodiaconi, deinde qui charismatibus fruuntur, et recens baptizati (et) pueri.
Populus autem hoc ordine: Senes, virgines (seu coelibes), deinde ceteri. Ex
mulieribus primo diaconissae, deinde ceterae.”8 L. 1, c. 40: “Exhortetur [vidua]
mulieres inobedientes, erudiat ignorantes, reas convertat, doceatque illas ut sint
pudicae, diaconissasque perquirat. . . Visitet aegrotas, omni die dominico secum
adducens diaconum unum aut duos, easdemque adiuvet.”9 L. 2, c. 8: “Mulieres
a viduis habentibus praecedentiam sessionis ungantur, cum presbyter recitat super
illas (formulam). Item in collatione baptismi eaedem viduae intra velum teneant
mulieres obducto velo, cum episcopus profert formulas professionis; itemque dum
profert formulas abrenuntiationis.”10IIL. 2, c. 20: “Si mulier praegnans aegrotet,
et nequeat observare ieiunium illis duobus diebus, ieiunet altera dei, sumatque
in prima panem et aquam, et si nequit accedere (ad ecclesiam), diaconissa ad
ipsam deferat communionem.”11
CANONES HIPPOLYTI (circa a. 500, probabiliter in Syria) nonnisi de vir­
ginibus et viduis loquuntur nec ullum earum ministerium indicant, sed tantum
orationem, curam infirmorum et ieiunium; loquuntur tamen de impositione manuum
virgini sive caelibi collata. in quo discrepant a Traditione Apostolica, Constit.
Apost. et Testamento D.N.I.C. Can. 51: “Neque alicui imponatur manus tam­
quam caelibi (virgini), nisi quando ad maturam staturam perductus pro fideli
habetur et testimonio commendatus est.” Can. 59: “Viduis propter copiosas
orationes, infirmorum curam et frequens ieiunium praecipuus (honor tribuatur)."
Can. 157: “Virginum et viduarum est ut saepe ieiunent et orent in ecclesia.”12

IUSTINIANUS imperator (527-565), leges ferens de numero, ordinationis
aetate et testamento clericorum, refert diaconissas inter gradus ecclesiasticos, et
quidem immediate post diaconos et ante subdiaconos et lectores. Leges novellae,
Nov. 3. 1 : “Sancimus igitur eos quidem, qui hactenus sunt in eadem sanctissima
maiore ecclesia [i.e. S. Sophiae] et per reliquas omnes venerabiles domos reverentissimos clericos et mulieres diaconissas [γυναίκας διακόνους] et ostiarios, manere
in quo sunt schemate (non enim quod est minuentes haec sancimus); reliquo
vero tempore nulla fiat ordinatio [χαροτονία] donec ad antiquum numerum, in­
stitutum ab his qui sanctissimas ecclesias aedificaverunt, reverentissimorum cleri­
corum quantitas redigatur. . . Sancimus non ultra 60 quidem presbyteros in
sanctissima maiore ecclesia esse, diaconos autem masculos 100 et 40 feminas,
subdiaconos vero 90, lectores autem 110, cantores 25, ita ut sit omnis numerus
reverentissimorum clericorum sanctissimae maiores ecclesiae in 425, et insuper
100 existentibus his qui vocantur ostiarii’ (cd. Schoell-Kroll, pp. 22 sq.). Nov.
6. 6: “Quanta igitur super venerabiles clericos a nobis dicta sunt, haec etiam
super deo amabilibus diaconissis [διακονίσσων] agi volumus, ut neque ipsae citra
observantiam fiant, sed primum quidem eis aetatem neque novellam esse neque
*Cf. I. E. Rahmani, Testamentum Domini Nostri lesu Christi (Moguntiae 1899)
xliii sq., 165 sq.
I Ibid. 35-37.
■
' Ibid. 47.
9 Ibid. 97.
’° Ibid. 129-131.
II Ibid. 143.
u Apud L. Duchesne, Origines du culte chrétien (éd. 5, Paris 1909), 534, 535, 542.

crescentem neque ex hinc ad delinquendum salientem, sed super mediam con­
stitutas aetatem et circa 50 annos secundum divinas regulas agentes, sicque
sacram promereri ordinationem [χαροτονίαν]” (ibid. 43). Nov. 123. 13: “Presby­
terum autem minorem 30 annorum fieri non permittimus, sed neque diaconum
aut subdiaconum minorem 25 neque lectorem minorem 18 annorum, diaconissam
in sanctam ecclesiam non ordinari quae minor est annorum quadraginta aut ad
secundas venit nuptias” (ibid. 604). Nov. 131. 13: “Si quis autem episcopus
aut clericus aut cuiuslibet ecclesiastici gradus minister aut ecclesiae diaconissa
moriatur sine testamentis et legitimis successoribus, horum successio ecclesiae
competat in qua constituti fuerunt” (ibid. 662).

CONC. QUINISEXTUM SIVE TRULLANUM II a. 692, can. 14/‘Sanctorum
divinorumque patrum nostrorum canon in his quoque valeat, ut presbyter ante
triginta annos non ordinetur, etiam si sit homo valde dignus, sed reservetur.
Dominus enim Icsus Christus tricesimo anno baptizatus est, et coepit docere.
Similiter nec diaconus ante vigintiquinque annos, nec diaconissa [διακόνισσα]
ante quadraginta annos ordinetur [χαροτονείσ^ω]” (Hardouin 3. 1666).
DUO ANTIQUI CODICES, Barberinus saec. 9 et Cryptojcrratensis saec. 10,
a Morino editi, sic evolutam diaconissae ordinationem describunt: “Alta voce
[episcopus] pronuntians istud, Divina gratia, ordinandae caput inclinanti manum
inponit, factisque tribus crucis signis sic precatur: Deus sancte . . . , respice super
hanc ancillam tuam, eamque advoca ad opus ministerii tui, et immitte in eam
divitem et abundantem donationem Sancti tui Spiritus. . . [Sequuntur aliae ora­
tiones] Dicto Arnen circumponit collo ipsius orarium sive stolam diaconicam subtus
maphorium [i.e. velum] ipsius, gestans anterius duas stolae extremitates. . .
Postquam autem particeps facta est sancti Corporis, et pretiosi sanguinis, tradit
ei archiepiscopus sanctum calicem, quem accipiens in sancta mensa deponit.’1'

MATTHAEUS BLASTARES, monachus ac canonista graecus saec. 14, in suo
Syntagma canonum alphabetico, sic resumit praecedentem praxim orientalem:
“Erat autem olim alius ordo diaconissarum, atque alius viduarum. . . Quale
autem ministerium diaconissae tunc temporis in clero implebant, omnibus fere
hodie ignotum est. . . Porro veteres libri, in quibus ordinationum omnium
peractio accurate inscripta est, quot annos agere debeat diaconissa declarant,
nimirum 40, et habitum, scilicet monachalem, eumque perfectum; et vitam, quod
virorum virtutem in rebus excellentissimis aemulari debeat, et ea peragere, paucis
duntaxat exceptis, quae viri exequuntur. Ea enim ad sacram mensam adducta
velo tegitur, extremitatibus eius propendentibus; et postquam dictum fuerit,
‘Gratia divina quae infirmis medetur,’ nec pedes movet, nec genu, sed tantum
caput inclinat; et tum antistes manum in eam imponens, precatur ut diaconissae
officium inculpate exequatur, castitatem et honestam vitae rationem colens, et
sic in sacris templis assidua sit; mysteriis vero incontaminatis eam ministrare,
aut flabellum tractare, more diaconi, non permittit. Deinde collo eius sub velo
antistes orarium diaconi imponit, praeferens duas eius extremitates: in tempore
autem participationis post diaconos sacra mysteria participat, deinde poculum
ex antistitis manu accipiens, nemini tradit, sed in sacram mensam reponit”1*
(MG 144. 1174 sq.).
” Apud J. Morinum, Commentarius de sacris Ecclesiae ordinationibus (Parisiis 1655)
69sq. Eundem ordinem refert alius codex paulo rcccntior ab eodem Morino editus;
cf. ibid. p. 99 sq. Eundem pariter refert J. Goar, Ευχολόγιο? sive Rituale Graecorum
(Lutetiae Parisiorum 1647) 262 sq.
“ Ad haec notat Morinus contra Arcudium: “Quapropter non est audiendus Arcudius
cum scribit: ‘Quod refert Blastarius ex quibusdam antiquis, seu potius apocryphis.
Euchologiis, dc stola diaconac, et quod amplius de forma illa enuntianda, Divina gratia
quae infirma sanat, etc. erroneum esse iudico, immo haereticum, per consequens impro­
bandum, et omnino reiicicndum,’ etc. Blastaris sententia non ex apocryphis Euchologiis
sed ex authenticis expressa est” (ibid. 184).

Saec. 12 labente, orientalis diaconissatus fere ubique mortuus vel
moriens apparet. Apud Graecos in patriarchatu antiocheno, tempore
patriarchae et canonistae Theodori Balsamonis (f circa 1214), dia­
conissatus iam ab aevo exoleverat, ut ipse testatur, commentans can. 15
Cone. Chalcedonensis: “Quae in praesenti canone tractantur, omnino
exolevere. Diaconissa enim hodie non ordinatur, etiamsi quaedam
ascetriae abusive diaconissae dicantur. Est enim canon, qui statuit
mulieres in sacrum tribunal non debere ingredi. Quae ergo ad sanctum
altare accedere non potest, quomodo diaconatus officium exercebit?”
(MG 137. 442). Idem canonista alibi testatur in patriarchatu constantinopolitano adhuc eligi diaconissas quasdam, quibus tamen ac­
cessus ad altare prohibebatur: “Olim aliquando ordines diaconissarum
canonibus cogniti fuere, habebantque ipsae gradum ad altare. Men­
struorum autem inquinatio ministerium earum a divino et sancto altari
expulit. In sanctissima autem Ecclesia sedis Constantinopolitorum
diaconissae deliguntur, unam quidem communicationem non habentes
ad altare, in multis autem habentes conventum, et muliebrem coetum,
ecclesiastice dirigentes” (MG 138. 987). Michael, lacobitarum patri­
archa monophysita (f 1199), testatur: “Nos autem quia vidimus,
longo iam tempore hanc rem [i.e. ordinationem diaconissae] ex ec­
clesia evanuisse . . . , non scripsimus hic ordinem istum, quamquam
in multis libris probatis complete et accurate inveniatur”; addit
autem: “Et si quis pontificum, quia in aliquo tempore occurrat causa,
voluerit diaconissam ordinare, mulierem de castitate testimonium
habentem et satis senectuti propinquam ordinet, quia etiam sancti
apostoli et patres ordinaverunt ut fiat” (apud Assemani, Bibl. Orient.
II, Dissertatio de Monophysitis, c. 10). Similem licentiam instituendi
diaconissas ratione alicuius necessitatis, expressit recentiori longe
tempore apud Maronitas Concilium Montis Libani a. 1736 (part. 3,
c. 2, n. 5; Collectio Lacensis II 272), apud quos abbatissa considera­
tur ut quaedam reliquia diaconissarum ac fungitur munere diaconissae
erga religiosas sibi subditas.
In latina autem ecclesia, institutum diaconissatus probabiliter circa
saec. 5-6 introduci coepit, donec paulatim ipsa documenta liturgica
invaserit. Ceterum, exsanguem ipsam indolem tardioris suae originis
iugiter servavit, nec nisi fallacem ac veluti nominalem fortunam
usurpavit, donec satis mature obierit, practice circa finem saec. 10.
iuridice in decursu saec. 12.
Statuta Ecclesiae antiqua (circa, a. 500), n. 100 (supra cit., p.
414), loquuntur tantum de “viduis vel sanctimonialibus quae ad
ministerium baptizandarum mulierum eliguntur,” nec necessario in­

dicant speciale institutum diaconissarum aut quarumlibet mulierum
(viduarum vel virginum) de genere illius quod vigebat in Oriente:
deest nempe sufficiens illarum distinctio a viduis et virginibus, deest
mentio alicuius specialis ritus electionis, deest illarum aggregatio ad
clerum: praefatae mulieres referuntur indiscriminatim post omnes
ordines minores et post virgines ipsas consecratas, inter quatuor
classes, scilicet virgines, viduas et sanctimoniales ad ministerium
Baptismi electas, sponsum et sponsam, viduas quae stipendio Ecclesiae
sustentantur; refertur ritus consecrationis quoad virgines et bene­
dictionis quoad sponsos, sed nullus benedictionis ritus quoad ceteras
duas classes innuitur (cf. nn. 99-102, ML 56. 889). Idem dicendum
est de viduis sive diaconissis, quarum benedictionem sive ordinationem
prohibent Concilia gallica saec. 5-6, supra relata (p. 415). Quod si
quis velit exinde colligere iam introductum fuisse verum institutum
diaconissatus, fateri etiam debet illud fuisse mature abrogatum per
canones illorum Conciliorum, praecipue per canonem 18 Cone. Aurelianensis a. 533, qui ceteroquin suggestivam similaritatem prodit cum
prohibitione lata, iam circa finem saec. 4, a Cone. Nemausensi in
eadem gallica regione. Ad eandem aetatem pertinent reclamationes
Gelasii I (a. 494), Pseudo-Soteris et trium galbeorum episcoporum (a.
511), quas subinde renovavit Cone. Parisiense (a. 829), contra abusum
quarundam feminarum, ipsum altaris ministerium usurpantium (cf.
supra, pp. 410 sq., 416).
Nihilominus Cone. Wormatiense a. 868 in Germania videtur testari
existentiam diaconissatus, cum in suo can. 73 (cf. Hardouin 5. 747)
assumit et ad verbum repetit can. 15 Cone. Chalcedonensis (supra
cit., p. 449), in quo sermo est de ordinatione diaconissae per manuum
impositionem; vis tamen huiusmodi testimonii infirmatur ex eo quod
quidam ex canonibus huius Concilii orientalem potius quam latinam
praxim referre videntur et ille ipse can. 73 mere serviliter ac verbaliter
refert canonem chalcedonensem. Quidquid sit, exaggerat Morinus
scribens: “Huius canonis innovatio confirmat usum apud latinos
omnium quae de graecis diaconissis demonstrata sunt.”15

In hac tardiori aetate, etiam in romana ecclesia inveniuntur feminae
sub nomine diaconissarum, sed non satis determinatae indolis. Cone.
Romanum a. 743, c. 5: “Ut presbyteram, diaconam, nonnam, aut
monacham, vel etiam spiritualem commatrem, nullus sibi praesumat
nefario coniugio copulare” {Hardouin 3. 1928). Leonem III (f 816),
sedem suam romanam appetentem, “universus populus romanus cum
sanctimonialibus et diaconissis et nobilissimis matronis . . . canticis
Op. cit. (supra, in p. 451) 188.

spiritualibus susceperunt” (Liber Pontificalis, ed. Duchesne, II 6).
Benedictus VIII (1012-1024), confirmans privilegia episcopi portuen­
sis, rescribit: “Pari modo concedimus et confirmamus vobis vestrisque
successoribus in perpetuum omnem ordinationem episcopalem, tam
de presbyteris quam diaconibus vel diaconissis, seu subdiaconibus,
ecclesiis vel altaribus, quae in tota Transtiberi necessaria fuerit,
faciendam” (ML 139. 1621). loanncs XIX (1024-1033) concessit
episcopo Silvae Candidae facultatem certis diebus celebrandi in
basilica vaticana “consecrationes . . . sacerdotum, clericorum, dia­
conorum seu diaconissarum totius civitatis Leonianae” (ML 78. 1056).
In Romanis Sacranientariis, Ordinibus ct Pontificalibus, occurrit
mentio diaconae sive diaconissae, eiusque institutionis per aliquem
benedictionis ritum. Sacramentarium Gregorianuni-IIadrianum (circa
finem saec. 8) refert ‘Orationem ad diaconam faciendam,” omnino
identicam ei quae adhibebatur pro diacono: “Exaudi, domine, preces
nostras et super hanc famulam tuam spiritum tuae benedictionis
emitte, ut, caelesti munere ditata, et tuae gratiam possit maiestatis
adquirere et bene vivendi aliis exemplum praebere. Per “(ed. Wilson,
p. 139; cf. p. 7). Ordo Romanus 36 (iuxta enumerationem Andrieu;
Ordo 9, iuxta Mabillon), circa finem saec. 9, ostendit benedicendas
sive instituendas diaconissas et presbyterissas in processione papali:
“Ipse [S. Pontifex] sedet super equum album; precedens et subsequens populus canit ei laudem. Similiter etiam feminae diaconissis
et presbyterissis, quae eodem die benedicuntur.”10 Ordo Romanus
antiquus (sic vocatus ab Hittorp primo editore; ordo 50 in collec­
tione Andrieu), saec. 10, refert integrum ordinem ad diaconam facien­
dam seu “missam ad diaconam consecrandam.” Post graduate recitatur
litania, qua finita, episcopus recitat supradictam orationem: “Exaudi.
Domine preces nostras.” Sequitur longa praefatio consecrativa: “Deus,
qui Annam filiam Phanuelis.” Subinde imponitur orarium seu stola,
annulus et torques seu corona cum triplici peculiari formula: “Tunc
ponat episcopus orarium in collo eius, dicens: stola jucunditatis,
induat te Dominus. Ipsa autem imponat velamen capiti suo palam
omnibus de altari acceptum, cum Antiph. Ipsi sum desponsata, cui
angeli. . . Ad annulum dandum. Accipe annulum fidei, signaculum
spiritus sancti, ut sponsa Christi voceris, si ei fideliter servieris. Per.
Ad torquem. Accipe signum Christi in capite, ut uxor eius efficiaris,
et si in eo permanseris, in perpetuum coroneris.” Prosequitur Missa
ab evangelio.17 Pontificale Romano-Germanicwn saec. 10 (derivatum
’· Apud M. Andrieu, Les Ordines Romani du haut moyen-âge IV (Louvain 1956)
199 sq.; cf. 114, 140.
1TM. Hittorp, De divinis catholicae ecclesiae officiis et mysteriis (“Magna bibliotheca
veterum patrum,” torn. 10, Parisiis 1644) 161 sq.

DE SUBIECTO

455

ex praefato Ordine Romano antiquo) eiusque progenies Pontificale
Romanum saec. 12 fert eundem omnino ordinem.'' Pontificale Guilelmi
Durandi, circa finem saec. 13, mere archeologice refert abbreviatam
formam eiusdem iam obsoleti ordinis, referens orationem “Exaudi,
Domine, preces nostras” et impositionem orarii.10

Ex his aliisque locis apparet quam difficile sit iudicium ferre de
occidentalibus istis diaconissis. Institutum quidem atque officium
extitit, sed minus determinatum ac minus stabile quam germana
Orientis institutio; ex una enim parte desuetudo baptismi adultorum
per immersionem et ex alia parte increscens momentum institutionis
religiosarum mulierum, paulatim evacuavit omnem consistentiam diaconissatus eiusque umbram cum evacuato ipso nomine relegavit prae­
cipue in monasteriis, ita ut non raro ipsa abbatissa diacona vocaretur.
Ceterum idem nomen, una cum cognata appellatione presbytcrae aut
presbyterissae, suo originali ac ministerial! sensu evacuatum, ex­
tensiorem usum usurpavit, ita ut significaret matronas, praesidentes,
uxores presbyterorum aut diaconorum, sanctimoniales, abbatissas/'
“Apud M. Andrieu, Le Pontifical Romain au moyen-âge I (Città dei Vaticano
1938) 168 sq.
“ Ibid. III (1940) 411. Haec ipsa mentio cecidit complete ab hodierno Pontificali
Romano, quod a Pontificali Guilelmi Durandi derivatur. In quodam manuscripto
Fat. lat. 1145 eiusdem Pontificalis Durandi, legitur sequens ordo, qui tamen nullam
habet connexionem cum praefato ritu a Durando descripto: “Et si aliquam earum
[virginum] fecerit diaconissam, data corona, det ei librum omcliarum. dicens: ‘Accipe
potestatem legendi evangelium cum omelia in ecclesia Dei, in nomine patris et filii et
spiritus sancti.’ Resp.: ‘Amcn.’” Quibus ipse amanuensis (saec. 15) hanc observationem
addit: “Hoc tempore non fiunt diaconissae, sed communiter in quocumque loco ebdomadaria legit evangelium, vel alia secundum consuetudinem monasterii sui” (ibid. 223).
Duobus nominibus diaconissae et presbyterissae, addendum est rarius nomen episcofiae,
acceptum pro uxore vel matre episcopi. En quaedam exempla variae acceptionis trium
horum nominum. Diaconissa, dicta tum de abbatissa (Vita S. Nili iunioris. c. 12, ML
120. 134; Vita S. Radegundis reginae, n. 12. ML 88. 502; alia exempla habes apud J
Mayer, op. cil. [supra, in p. 3791 67 sq.), tum de uxore diaconi (Cone. Turonense a.
567, can. 20: “Si inventus fuerit presbyter cum sua presbytera, aut diaconus cum sua
diaconissa, aut subdiaconus cum sua subdiaconissa. . .”). Presbytera, dicta tum dc ma­
trona saeculari (Gregorius M . Epist. ad lanuarium episc. Caralitanum) tum de uxore
presbyteri (Gregorius M., Epist. 1. 9. 17; Dial. 4. 11; praefatum Cone. Turonense)
tum dc vidua consecrata (verisimiliter Cone. Romanum a. 743 ct Ordo Romanus 36.
supra cit.), tum de diaconissa (Cone. Laodiccnum, can. 11, cit. in p. 415). Episcopo.
dicta tum de uxore episcopi (Cone. Turonense a. 567, can. 13 sq.: “Episcopum cpiscopiam non habentem nulla sequatur turba mulierum”), tum de matre episcopi (in cap­
pella S. Zenonis ecclesiae S. Praxcdis in Urbe, habetur aliqua inscriptio in qua Theodora,
mater Pashalis II R.P. vocatur cpiscopa).
Testamentum D.N.l.C. bis in conventu ecclesiastico refert presbyteros, ut distinctas
a viduis et diaconissis (1. 1, c. 35; 1. 2, c. 19); non clare apparet dc qua mulierum
classe agatur, utrum de senioribus viduis aut diaconissis, an de senioribus inter ma­
tronas sacculares (nam etiam viri provectioris aetatis, primi prae cactcris. sacris officiis
adstarc solebant). Etiam Epiphanius, supra relatus (p. 408), seniores sive anus vocat
presbytidas, eas distinguens a presby teridis sive presbyterissis vel saccrdotissis. Quidam
in eodem sensu interpretantur praefatum can. 11 Cone. Laodiceni (cf. supra, p. 415),
iuxta sensum quem ei tribuit versio Isidori Mercatoris: “Mulieres quae apud graccos
presbyteros [lege: presbytcrae] appellantur, apud nos autem viduae seniores, univirae

Iam circa medium saec. 10, cum nomen et officium diaconissae
adhuc circumferebatur in praecitatis documentis, Atto (4 961) epis­
copus Vercellensis ac subinde magnus cancellarius Lotharii regis
Francorum, clare ostendit nec se nec alios scire quid esset diaconissa,
huiusmodi quaestioni, a quodam Ambrosio sacerdote sibi positae,
sequentem curiosam dans responsionem: “Igitur quod vestra pru­
dentia consulere indicavit, quid in canonibus presbyteram, quidve
diaconam intelligere debeamus: videtur nobis quoniam in primitiva
ecclesia ... ad adiumentum virorum etiam religiosae mulieres in
sancta Ecclesia cultrices ordinabantur [??]. . . Diaconas vero talium
credimus fuisse ministras. Nam diaconum ministrum dicimus, a quo
derivatam diaconam perspicimus. . . Talibus etiam credimus bapti­
zandi [??] mulieres iniunctum esse officium, ut absque ulla penitus
verecundia aliarum corpora ab his tractarentur ... : quod nunc iam
minime expedit. Nam in tanta parvitate ob parentum religionem infan­
tulae baptizantur, ut nulla eis verecundia, nullus baptizantibus volup­
tatis possit stimulus impedire. Unde iam statum est ut mulier
baptizandi usum assumere non praesumat. Sunt etiam, qui eas priscis
temporibus diaconas asseruere appellatas, quas nunc abbatissas no­
minamus, quod nobis minime congruere videtur. Abbas namque Pater
dicitur; unde secundum normam aliorum nominum in genere feminino
derivatum abbatissa eadem significatione, manente. Cuius vocabuli
vis, timoris pariter et amoris, reverentiae et affectionis explicat quali­
tatem. Diaconam vero nihil aliud quam ministram intelligimus. Qua­
propter si huius officii nomen nunc etiam quodammodo perduraret,
in his quae per mulieres adhuc dispensari videntur, illas diaconas
putaremus, quae aetate senili devictae, religiosam vitam cum castitate
servantes, oblationes sacerdotibus offerendas fideliter praeparant, ad
ecclesiarum limina excubant, pavimenta detergunt. Possumus quoque
presbyteras vel diaconas illas existimare, quae presbyteris vel diaconis
ante ordinationem coniugio copulatae sunt: quas postea caste regere
debent, sicut in canonibus promulgatum est, qui apostolorum titulo
annotantur” (ML 134. 114 sq.).

Haec historica evolutio diaconissatus, vel generaliter cooperationis
mulierum ecclesiastico virorum ministerio, ad sequentes breves Uncas
reduci potest. Tempore apostolico, huiusmodi cooperatio constitit
praecipue in quodam ministerio temporalis assistcntiae sive charitatis, ceteroquin cum ipso spirituali ac liturgico Apostolorum minisct matriculariae [i.e. catalogo inscriptae] nominantur, in ecclesia, tanquam ordinatas,
constitui non debere” (Hardottin 1. 784).
—M
Quoad difficultatem determinandi sensum praefatarum appellationum in antiquis
documentis, confer M. Andrieu, Les Ordines Romani IV (Louvain 1956) 140-147.

terio connexo, atque sponte et occasionaliter assumptum est a piis ac
ferventioribus quibusdam mulieribus, absque ulla particulari classificatione et organizatione. Cum tamen, iam inde ab initio, existeret
quaedam organizata classis viduarum, quarum specialem curam ecclesia
assumebat quaeque oratione et piis operibus vicem suam rependebant,
connaturale fuit ut ipsa cooperatio ministerio Apostolorum ab ea classi
praecipue assumeretur, ita ut paulatim initialis huiusmodi diaconissatus
cum ipso viduatu identifie aretur, et haec fuerit prima organizata, utut
imperfecta, forma diaconissatus. Huiusmodi status indicia sunt ipsa
documenta primaevae Traditionis, seu saec. 2, in quibus tantummodo
de viduis, tanquam de peculiari classi, sermo est: ita apud Ignatium,
Polycarpum et Hermam.
Subinde autem, crescente necessitate muliebris cooperationis, status
viduarum, cui aggregabantur tantummodo mulieres provectioris aeta­
tis (1 Tim. 5. 9: “Vidua eligatur non minus sexaginta annorum”),
impar visus est ad plenam et efficacem cooperationem praebendam:
inde sensim sine sensu enata est nova classis huiusmodi ministrarum,
sive inter viduas sive inter virgines sive inter alias sanctiores vel
aptiores mulieres electarum, quibus novum diaconissarum nomen,
specialis electio et particularia munia obvenerunt, ita ut ministerialis
cooperatio a viduis ad diaconissas transjerretur. Periodus transitionis
legi potest in Testamento D.N.I.C. (si admittatur hoc documentum,
exaratum quidem saec. 5, referre in quibusdam partibus antiquiorem
longe disciplinam); periodus vero creationis diaconissatus assignanda
est in priori parte saec. 3 in Oriente eiusque clarum documentum
agnoscendum est in Didascalia Apostolorum ; periodus tandem aurea
in vita et evolutione diaconissatus reponenda est in saec. 4-5. eiusque
praecipuum documentum exhibetur, circa finem saec. 4. in Con­
stitutionibus Apost., in quibus clare significatur tum distinctio et
superioritas diaconissae relate ad viduam, tum eius intima aggregatio
ecclesiastico coetui, tum characteristicus omnino modus electionis per
manuum impositionem. Subinde, decrescente ex una parte necessitate
muliebris cooperationis ipsi liturgico ministerio, praecipue ob obsole­
tum baptismum adultorum per immersionem, et increscente ex altera
parte momento et organizatione vitae monasticae feminilis, cui
reliqua diaconissarum officia poterant facile commendari, diaconis­
satus paulatim declinare coepit ac tandem in monachatum evanuit,
ita ut, sicut viduis diaconissae, ita monachae diaconissis, in hac
attenuata ministerial! cooperatione successerint. Huiusmodi occasus
coepit saltem post Cone. Trullanum II (a. 692) atque perseveranti
gradu processit, donec inter saec. 10 et saec. 12 substantialiter con­
summatus fuerit.

In latina autem ecclesia proprie dictum diaconissarum institutum,
tanquam determinata classis cum determinatis regulis et officiis ac
determinato aliquo ritu initiationis, prioribus saeculis non videtur
extitisse, nec nisi saec. 5-6 introduci coepisse, non absque aliqua
vivaci oppositione in quibusdam ecclesiis, ob liturgicos abusus ex
parte mulierum ministerio cooperantium. Ceterum, etiam posteriori
tempore, occidentalis diaconissatus nonnisi indeterminatam quandam
faciem et consistendam retinuit, eo quod iam obsoleverat, cum bap­
tismo adultorum per immersionem, ipsum praecipuum baptismale
officium quod ei originem dederat. Hinc non mirum est, ipsum iam
circa finem saec. 10 practice absolevisse, quamvis in liturgicis texti­
bus adhuc circumferretur.*
21
Officia diaconissarum, quorum praecipua referuntur in textibus
supra citatis, peculiariter in Didascalia et Const. Apost., ad sequentia
reducuntur: 1. Assistere mulieribus in baptismo, seu eas adiuvare
dum vestibus exuuntur, cum non deceat eas a viris conspici22 (Didas­
calia, Constit. Apost., Epiphanius; cf. Traditionem Apost., Testamen­
tum D.N.I.C., Statuta Ecclesiae antiqua, quae tamen tria postrema
documenta directe loquuntur de viduis); eas intra baptismum ungere,
ad primam nempe unctionem catechumenatus, seu perficere in cor­
pore unctionem a ministro incepta in capite (Didascalia, Constit.
Apost., Capitula ex his Constit. derivata, quae notant episcopum
ungere caput, diaconum os et pectus, diaconissam totum corpus);
eas ascendentes e baptismal i balneo suscipere seu adiuvare, necnon
de effectu et obligationibus Baptismi instruere (Didascalia, Const.
Apost.; cf. Traditionem Apost. et Statuta Eccl. ant. quae tamen
loquuntur de viduis). 2. lanuas ecclesiae per quas feminae imgredie11 S. Thomas obicctioncm deductam ex mentione diaconissae in Decretis levi digito
evertit, inquiens: “In Decretis fit mentio dc diaconissa et presbytera. Sed diaconissa
dicitur quae in aliquo actu diaconi participat, sicut quae legit homiliam in ecclesia;
presbytera autem dicitur vidua, quia presbyter idem est quod senior” (Suppi., q.39, a. 1).
21 Ceterum, non tam facile antiqui ex baptizandarum nuditate scandalum patiebantur.
Pseudo-Cyprianus (probabiliter Lucius I + circa 254, vel Caelestius pclagianus -f- 431).
De singularitate clericorum: “Hunc plane conventum [dc quo Coi. 3. 11] gloria est
celebrare cum feminis, in quo nulla est discretio qualitatis, ubi tantum licet omnes
aequare sine aliqua differentia: ut nec in ipso baptismate cuiusdam nuditas erubescat,
ubi Adae et Evac renovatur infantia: nec exponit, sed potius accipit tunicam” (3fL
4. 924). Ioannes Moschus (-f- 619) in Prato spirituali, c. 3, narrans historiam cuius­
dam Canonis presbyteri qui pulchram puellam noluerat baptizare eo quod “quoties
mulierem inungeret, scandalizabatur,” refert quod "audiens lioc archiepiscopus Petrus
obstupuit de sene vehementer, voluitque ad hoc opus delegare diaconissam mulierem
Sed id non fecit, ne contra canones fecisse videretur” (MG 87. 2854 sq.). Adhuc innoccntiores xidentur fuisse quidam episcopi hiberni qui “mulierum administrationem ct
consortia non respuebant, quia super petram Christi fundati, ventum tentationis non
timebant." dum alii contra “abnegabant mulierum administrationem separantes cas a
monasteriis" (Apud A. W. Haddan ct W. Stubbs, Councils and ecclesiastical document*
relating to Great Britain and Ireland [Oxford 1878] II—2, p. 292).

bantur custodire, sicut diaconi stabant ad portas virorum {Constit.
Apost., Testamentum D.N.J.C.) 3. Exercere aliquam vigilantiam in
ipsas viduas quae tenebantur diaconissis oboedire (Constit. Apost.
3. S). 4. Privatim feminas docere (Pelagius). 5. Adire eas domos
gentilium quas adire viri non poterant (Didascalia, Constit. Apost.).
6. Comitari, honestatis causa, mulieres quae ad alloquendos minis­
tros (episc., presb. et diaconos) accedebant (Constit. Apost. 2. 26,
58; 3. 7). 7. Assistere mulieres infirmas necnon convalescentes
(Didascalia, Constit. Apost.; solum Testamentum D.N.I.C. loquitur
de diaconissa afferente Eucharistiam mulieri praegnanti quae ad eccle­
siam accedere non posset). 8. Examinare nudum corpus mulieris, in
casu iudicialis accusationis de violato voto castitatis (ad hoc alludit
Epiphanius).
Apud Nestorianos et Mono physitas ampliora quaedam iura et officia
diaconissis concedebantur, quorum quaedam redolent ministeriales
abusus. Apud Nestorianos diaconissae supplebant absentiam diaco­
norum, distribuendo communionem feminis in ecclesia; in absentia
clericorum, curam habebant lampadarum et altaris. Apud Syros
Monophysitas, abbatissae tanquam diaconissae poterant, absente min­
istro et extra sacrificium Missae, distribuere communionem tum suis
religiosis feminis tum etiam tenellis pueris; diaconissae poterant, de
consensu episcopi, infundere vinum et aquam in calice, sed ante
initium Missae; offerebant incensum, omissa tamen oratione; unge­
bant infirmas; pariter exequebantur integram baptismalem unctionem
in mulieres.23
Quoad modum institutionis sive ordinationis, Traditio Apostolica
dicit viduas non esse ordinandas sed tantum nominatim eligendas,
dum Testamentum D.N.I.C. quoad easdem viduas refert aliquem
ritum, consistentem in peculiari benedictione seu oratione episcopi
super electam (cf. in pp. 411, 413). Eodem simpliciori modo
videntur etiam diaconissae in priori aetate institutae fuisse; Didas­
calia nullum indicat peculiarem ritum et Cone. Nicaenum videtur
negare tunc temporis adhibitam fuisse impositionem manuum (cf. in
pp. 412, 414). Subinde huiusmodi ritus introductus est, una cum
peculiari oratione qua advocatur gratia ministerialis, ut constat ex
Constitutionibus Apost. circa a. 400 (cf. in p. 413); propterea ritus
3 Haec omnia testantur monophysitac ipsi scriptores saec. 5-6’ Severus Antiochenus,
Joannes Telensis (loannes bar Cursus, episcopus Tcllae) et lacobus Edessenus (lacobus
Barâdi, episcopus Edessae), relati a Bar-Hebraco (Gregorio Abûlfaraee), canonist.!
monophysita saec. 13, in suo Nomocanon, cuius latinam versionem, exaratam a J. S.
Assemani, edidit A. Mai in sua Scriptorum veterum nova collectione, torn. 10 (Romae
1839) ; vide quoad rem nostram p. 51. Praeterea confer eundem Assemani, Bibliotheca
orientalis II (Romae 1721), Dissertatio dc Monophysitis, c, 10,

communiter vocatus est cheirotesia vel etiam cheirotonia (Constil.
Apost., Cone. Chalcedoneuse, Leges lustiniani, Cone. Trullanum.
Codices graeci, Blastares); nihilominus in ritum latinum manuum
imposito nunquam introducta est: attentata autem a quibusdam
assimilatio institutionis diaconissae cum ordinatione diaconi, tanquam
abusus reiecta est a pluribus conciliis gallicis (cf. in p. 415). In
posteriori ritu, tam orientali quam occidentali, addita est traditio
instrumenti seu impositio stolae, ita ut ordinatio diaconissae in ritu
orientali simillima fieret ordinationi diaconi; in Occidente traditioni
stolae accessit etiam impositio annuli et coronae (Codices graeci,
Blastares, Ordo Romanus antiquus et Pontificale Romanum, cit. in
pp. 451, 454).

Not/\ 5.

De Sacerdotio B. Virginis.

Quamvis quaestio de sacerdotio B. Virginis, quae explicite et in­
stanter a recentioribus theologis posita est, non respiciat directe nos­
trum tractatum, cum non agatur de sacerdotio hierarchico, non abs
re tamen videtur aliquid de ea hic apponere, ob eius saltem indirectam
connexionem cum ipso sacerdotio sacramentali, tam hierarchico quam
baptismali. Relicta autem Mariologis expositione ipsius controver­
siae,24 satis nobis erit aliquas observationes et suggestiones proponere,
tum circa modum ponendi ipsum problema, tum circa convenientiorem
semitam, quae ad optatam problematis solutionem ducere possit.
Prima observatio.
Problema ipsum clare et explicite ponendum est, non de sacerdotio
:| Praecipui, qui inter rcccntiores controversiam dc Sacerdotio B. Virginis exposuerunt
et agitarunt, sunt:
Basilio de S. Pablo. “Los problcmas del saccrdocio y del sacrificio dc Maria,” Estu­
dios Marianos XI (1951) 141-240.
Bover, J. M., Maria Mcdiadora universal o Soteriologia Mariana (Madrid 1946)
331-354.
Garcia Garcés, N., “Cooperaciôn de Maria a nucstra rcdcnciôn a modo de sacrificio,"
Estudios Marianos II (1943) 242-247; cf. 232-242; “La Santisima Virgen y cl saccr­
docio,” ibid. X (1950) 60-104; “Maria, la Iglcsia y cl Saccrdocio,” Ephemerides tnariologicae V (1955) 429-443.
Koser, C., “De sacerdotio Beatae Mariae Virginis,” λ farta et Ecclesia. Acta Congres­
sus Mariologici-Mariani Lourdes a. 195S II (Romae 1959) 169-295. Ibidem etiam, 149167, invenies hanc ipsam nostram dissertationem, fere ad verbum repetitam.
Laurentin R., “Essai sur un malaise thcologiquc: Marie et le sacerdore,” Nouvelle
revue théologique (1947) 271-283; “Le problème du sacerdoce marial devant le Magis­
tère,” Marianum X (1948) 160-178; “Marie et la Messe. Essai sur un problème de
spiritualité,” Nouvelle revue théologique (1949) 39-55; Marie, l’Eglisc et le Sacerdoce,
1: Essai sur le développement d’une idée religieuse, Paris (1952); II: Etude théologique,
Paris 1953 (Hoc ultimum opus est praecipuum sub ratione positiva et diffusius sub
ratione speculativa).
·
Sauras, E.. “<jFué sacerdotal la gracia de Maria?,” Estudios Marianos VU (1948)
387-424.

B. Virginis quomodolibet, sed de eius sacerdotio proprie dicto. Nemo
enim negat, imo omnes concedunt, B. Virgini competere aliquod quodcumque sacerdotium, saltem improprie dictum aut metaphoricum,
saltem de genere illius spiritualis sacerdotii quod ex antiquissima et
concordi Traditione dicitur competere omnibus fidelibus.

Secunda observatio.
De hoc ipso proprie dicto sacerdotio loquentibus, probe attenden­
dum est quae sit ratio conceptus proprii, prout distinguitur a con­
ceptu improprio sive metaphorico, et generaliter attendenda est ratio
conceptus analogici eiusque divisio; nam sacerdotium B. Virginis,
quamtumvis proprium, nequit esse nisi analogicum, seu nequit nisi
analogice convenire sive cum sacerdotio hierarchico collato per sacra­
mentum Ordinis sive et a fortiori cum principali ac fontali sacerdotio
ipsius Christi.
Porro, ut fusius explicatum est in art. 7 (tom. 2, pp. 553-555),
conceptus analogicus, qui nempe significat rationem quae est una non
simpliciter sed tantum secundum quid, seu secundum aliquam pro­
portionem sive commensurationem. tripliciter accipitur. Primo nempe,
iuxta analogiam sive commensurationem intrinsecam, quae dicitur
analogia proportionalitatis propriae quaeque supponit in omnibus
analogatis tot intrinsecas ac proprias notas, ex quarum proportionali
unitate resultat ipse communis conceptus qui de omnibus praedicatur:
hoc modo conceptus entis praedicatur de Deo et creatura, de substantia
et accidenti. Secundo, conceptus analogicus accipitur iuxta analogiam
sive commensurationem extrinsecam. quatenus nempe nota quae in
eo conceptu exprimitur, invenitur intrinsece in uno tantum analogato
(quod propterea dicitur princeps analogatum), ceteris vero tribuitur
ob aliquam relationem quam habent ad illud (ac propterea dicuntur
secundaria analogata). Haec autem analogia iterum duplex est, prout
praefata relatio, quae permittit attributionem nominis, est relatio
similitudinis inter proprias formas (analogia proportionalitatis im­
propriae, sive metaphorica), vel mera relatio causae et effectus (ana­
logia attributionis vel merae proportionis, quam quidam moderni
minus exacte metaphoricam appellant): exemplum prioris est nomen
leonis dictum de bestia et de Christo, posterioris vero exemplum
est appellativum sani dictum de animali et de cibo: ubi notandum
est quod, quamvis utraque haec analogia supponat etiam in secun­
dariis analogatis aliquid intrinsecum, ratione cuius accipiunt com­
mune nomen analogicum, hoc tamen nomen non significat illud in­
trinsecum quod est in secundariis analogatis, sed tantum illud quod
invenitur in solo principali; ita. quamvis in Christo sit fortitudo,

ratione cuius est similis leoni, tamen Christus denominatur analogice
leo ab ipsa forma leonis quae invenitur tantum in bestia, et pariter
cibus denominatur sanus ab ipsa forma sanitatis quae est tantum in
animali, quamvis cibus habeat in se intrinsecam rationem causae
sanitatis.
Quaerere igitur an B. Virgini competat proprie dictum sacerdotium,
idem est ac quaerere utrum analogicus conceptus sacerdotii conveniat
ei secundum rationem analogiae intrinsecae seu proportionalitatis
propriae, ita nempe quod Ipsa in se habeat aliquam notam quae de
se sit sacerdotalis, quaeque, una cum aliis notis inventis in Christo
et in ministris Ecclesiae, concurrat ad efformandum communem ac
analogicum conceptum sacerdotii, nec proinde mere denominetur
sacerdos ab aliqua nota sive forma, inventa in solo Christo aut
ministris Ecclesiae, et ob aliquam relationem similitudinis vel causalitatis inter eius proprietates sive officia et proprietates sive officia
Christi aut ministrorum Ecclesiae. Ob minus autem attentam con­
siderationem harum philosophicarum rationum, non rara accidit con­
fusio, sive idearum sive saltem locutionum, apud auctores disputantes
tum de sacerdotio B. Virginis tum de sic dicto universali fidelium
sacerdotio, quibusdam ab uno ad aliud analogiae genus inconstanter
et ambigue discurrentibus, ut ostensum est in art. 7 (torn. 2, pp.
541-547).

Tertia observatio.
Ratio huiusmodi proprie dicti sacerdotii accipienda ac rimanda est
iuxta rationem sacrificii proprie dicti, nam sacerdotium et sacrificium
sunt essentialiter correlativa, et sacerdotium refertur ad sacrificium,
tanquam ad suum specificum vel principale munus, ita ut cetera
munia non pertineant ad sacerdotium nisi ut secundaria, et quidem
ratione ipsius sacrificii. Unde, si cum quibusdam theologis modernis
conceptus sacerdotii extendatur, ultra munus sacrificale, ad alia munia,
puta ad propheticum et regale, aut, si placet, ad ampliorem ac gen­
eraliorem rationem mediatoris, nemo saltem negabit munus sacrificale
esse principale ac veluti specificum, idque iuxta traditionalem ipsum
sensum Ecclesiae. Porro proprie dictum sacrificium est solum sacri­
ficium externum ac rituale, quod in nova lege est ipsum sacrificium
Crucis, ulterius in Eucharistia sacramentaliter iteratum; sacrificium
vero quod dicitur internum sive spirituale quodque significatur per
externum, quantumvis secundum se sit superius ac principaliter volitum, non est sacrificium proprie dictum, quia non est signum sed
signatum, nec constituit exteriorem religionem sed interiorem; et
pariter sacrificium ipsum externum quod non sit rituale, seu con-

stitutum a fundatore organizatae religionis, non est sacrificium
proprie dictum, sed merum privatum signum interioris privati
sacrificii.
Quapropter proprie dictum sacedotium B. Virginis, si datur, quae­
rendum est in sola re j erentia ad sacrificium Crucis, in Eucharistia
iteratum (cf. dicta in art. 7, torn. 2, pp. 548-553). Illi autem moderni
theologi qui mavunt accipere internum sacrificium tanquam sacrificium
proprie dictum, et super ipsum adstruere proprie dictum aliquod, tum
omnium fidelium, tum B. Virginis sacerdotium (cf. ibid., p. 513-518),
manifeste aequi vocant inter id quod est principale principalitate finis
et materiae, et id quod est principale principalitate formali: internum
quippe sacrificium est secundum se nobilior res quam sacrificium
externum, utpote istius significatum et finis, sed in ipsa ratione
sacrificii est secundarium analogatum, quatenus nomen et rationem
sacrificii emendicat a sacrificio exteriori, in quo solo, tanquam in
principali analogato, ea ratio intrinsece invenitur. Ceterum, cum
contraria illorum modernorum opinio videatur, attentis traditionalibus conceptibus, satis peregrina, et procul dubio valde disputabilis,
nemo saltem negabit securiorem viam perveniendi ad aliquod proprie
dictum sacerdotium B. Virginis esse inquirere in eius relationem ad
sacrificium externum ac rituale, quod ab omnibus habetur ut proprie
dictum sacrificium.

Quarta observatio.
Ex duabus praecedentibus considerationibus sequitur proprie dic­
tum sacerdotium B. Virginis non esse quaerendum in linea sic dicti
universalis sacerdotii fidelium, qua parte hoc est aliquid spirituale et
internum; nam, quamtumvis hoc in B. Virgine sublimetur, non valet
egredi suam specificam rationem sacerdotii improprie dicti. Nequit
nempe spirituale hoc B. Virginis sacerdotium dici sacerdotium ana­
logice secundum intrinsecam analogiam proportionalitatis propriae,
eo quod ratio sive forma expressa per terminum “sacerdotium” non
invenitur intrinsece in utroque analogato, seu in spirituali activitate
B. Virginis et in rituali activitate Christi (aut ministrorum Ecclesiae),
sed in altero tantum; unde dici debet sacerdotium analogice et im­
proprie, vel si placet metaphorice, secundum extrinsecam nempe
analogiam. Haec autem extrinseca sive impropria analogia duplex
est, ut supra explicavimus, alia attributionis (quam quidam vocant
mere metaphoricam) et alia proportionalitatis impropriae( quae vere
est et ab accuratis philosophis dicitur metaphorical, et iuxta alteru­
tram, pro diverso casu, contingit spiritualem activitatem, tum B.
Virginis, tum ceterorum fidelium, dici sacrificalem et eorum digni-

tatem vocari sacerdotalem, ut fuse explicatum est in art. 7 (tom. 2,
pp. 566-570).
Quinta observatio.
Proprie dictum sacerdotium B. Virginis non est ullatenus quaeren­
dum in linea ritualis ac sacramentalis sacerdotii, tum hierarchici tum
etiam universalis omnium fidelium, quorum primum fundatur in
charactere Ordinis, alterum in gemino ac copulato charactere Bap­
tismi et Confirmationis. Ratio est quia B. Virgo non suscepit neque
sacramentum et characterem Ordinis, ut certum habetur ex communi
ac constanti sententia theologorum, confirmata quibusdam recentioribus declarationibus S. Officii, prohibentis tum imagines B. Virginis
vestibus sacerdotalibus indutae, tum propagationem devotionis Virgini-Sacerdoti (cf. infra), neque sacramenta et characteres Baptismi
et Confirmationis, ut communius admittunt theologi, ea innixi ra­
tione quod ipsa Maternitas Divina contulerit B. Virgini plenissimam
incorporationem ad Christum, quam alii fideles imperfecte accipiunt
per utrumque Christianae initiationis characterem.
Ceterum, etiam si cum quibusdam admitatur B. Virginem geminum
hunc characterem suscepisse, non inde sequeretur in eo adstrui posse
aliquod sacerdotium proprie dictum, sicut id non sequitur quoad
ceteros fideles baptizatos et confirmatos. Universale enim fidelium
sacerdotium, etiam qua parte importat elementum rituale, fundatum
in charactere Baptismi et Confirmationis, dicendum est sacerdotium
improprie dictum et metaphoricum, ut contra quosdam recentiores
late ostensum est in art. 7 (tom. 2, pp. 603-609).

DE SUBIECTO

465

dotium quod, ut supra dictum est, nonnisi improprie sacerdotium dici
potest, nec ceteroquin ob suam adiacentiam et coniunctionem cum
rituali sacrificio, proprie ac directe ritualizari ac veluti in proprie dic­
tum sacrificium verti queit, quidquid in contrarium putent quidam
recentiores, quos refutavimus in art. 7 (tom. 2, pp. 567, 598 sq.). Unde
tota ratio proprie dicti sacerdotii B. Virginis quaerenda est in eius im­
mediata ac rituali cooperatione sacrificio Christi, seu oblationi et
immolationi Crucis.

Porro ad huiusmodi immediatam cooperationem statuendam, duplex
via aperta manet. Prima est ut dicatur B. Virgo fuisse vere cooblatrix
et coimmolatrix cum Christo, seu posuisse, una cum Christo, ipsum
actum oblationis et immolationis Crucis, ita ut fuerit simpliciter ac
plene sacerdos. Altera via est ut dicatur B. Virgo tantummodo minis­
trasse Christo, unico oblatori et immolatori ac ideo unico sacerdoti,
ita ut ipsa fuerit non simpliciter ac plene sacerdos, sed tantum minis­
tra sacerdotis aut sacerdotalis ministra, eo analogico modo quo, in
diverso quidem ac hierarchico ordine, diaconus ministrat sacerdoti
immolanti, et sub hac ratione, quamvis non sit simpliciter ac plene
sacerdos, pertinet tamen proprie ad ordinem sacerdotalem, ita ut a
quibusdam Patribus “in sacerdotio” (Optatus ait: “In tertio sacer­
dotio”) post episcopum et presbyterum constitutus dicatur.2**5

Sexta observatio ac resolutio.
Restat igitur ut proprie dictum sacerdotium B. Virginis quaeratur
unice in ipsa linea sacerdotii Christi, seu in eius sacerdotali coopera­
tione sacrificio Christi, in Cruce peracto.23 Attamen, ne iteratae con­
fusiones inducantur aut in incertis discussio illaqueetur, consultius
erit abstrahere ab omni actu merae spiritualis cooperationis B. Vir­
ginis illi sacrificio, qui nomine Compassionis vocitari potest; nam
huiusmodi cooperatio reducitur ad internum sive spirituale sacer­

lamvero, primus modus dicendi difficilis imo impossibilis videtur.
Et prima ratio est, quia ita haberentur in Cruce duo sacrificia, eius­
dem indolis et rationis, alterum Christi, alterum Mariae. Nec valet
cum quibusdam invocare paritatem cum dualitate sacrificii Crucis
et Missae, vel oblationis Christi et sacerdotis hierarchici in sacrificio
Missae, vel sacerdotis hierarchici et fidelium in eodem sacrificio. Nam
in his potius dicrimen quam paritas in ipsa sacrificali ratione apparet:
Crux enim et Missa sunt duo distincti modus offerendi, alter physicus
et alter sacramentalis; Christus et sacerdos hierarchicus diverso modo
Eucharistiam offerunt, alter ut causa principalis et alter ut instru­
mentum; sacerdos hierarchicus proprie offert, quamquam instrumentaliter, fideles vero improprie, uniendo scilicet suum internum ac

u Posset quidem consideratio extendi ad sacrificium eucharisticum, in quo sacrificium
Crucis iteratur quodque ipse Christus principaliter offert; attamen prudentius videtur,
in praesenti saltem statu quaestionis, discussionem limitare ad sacrificium Crucis, ut
prius expoliatur certius ac principale fundamentum Marialis Sacerdotii, quam ulteriores
cius implicationes advocentur. Quoad cooperationem B. Virginis relate ad Eucharistiam
confer: G. Alastruey, Tratado de la Virgen Santisima (cd. 2, Madrid 1947) 678—702;
J. Knox, De necessitudine Deiparam inter et Eucharistiam, Romae 1949; R. Lairentin,
“Marie et la Messe. Essai sur un problème de spiritualité,” Nuevelle revue thiologique
(1949) 39-55; Notre Dame et la Messe au service de la paix du Christ, Paris 1954;
item opus plurium collaboratorum Marie et l'Eucharistic, Montréal 1954.

'' Epiphanius, Hacr. 59. 4: “Episcopum irreprehensibilem esse oportet, unius uxoris
virum, continentem: similiter et diaconum ct presbyterum . . . propterea quod incredi­
bilis est sacerdotii honor ac dignitas” (MG 41. 1022). Optatus Mil., De schism. Donat.
1. 13: “Quid commemorem laicos ... ? quid ministros plurimos? quid diaconos in
tertio? quid presbyteros in secundo sacerdotio constitutos? Ipsi apices et principes
omnium, aliqui episcopi . . . instrumenta divinae legis impie tradiderunt" (ML 11.
910sq.). Hieronymus, Epist. 48. 21: “Episcopi, presbyteri, diaconi, aut virgines eligun­
tur, aut vidui, aut certe post sacerdotium in aeternum pudici” (MI. 22. 510). Caesarius
Arei.., Serin. 183. 1: “Omnes sacerdotes Domini, non solum episcopi sed etiam presbyteri
et ministri" (CCL 104. 744).

spirituale sacrificium (quod nonnisi improprie sacrificium est) externo
ac rituali ac proprie dicto sacrificio. E converso, si B. Virgo proprie
ac ritualiter obtulisset et immolasset Christum in Cruce, obtulisset
idem ipsum sacrificium quod Christus obtulit, sub eodem nempe
physico respectu et sub eadem ratione causae principalis; nec posset
quis fingere in oblatione B. Virginis aliquam rationem instrumentalitatis, aut etiam aliquam rationem subordinationis causae secundae,
relate ad ipsius Christi oblationem: haec enim duo vix cogitabilia
sunt et ceteroquin plenitudini ac singularitati sacrificii Christi ad­
versarentur.
Altera ac immediata ratio est, quia in cooperatione B. Virginis ad
sacrificium Crucis deest propria actio oblativo-immolativa, seu vitae
Christi traditiva ac aequivalenter occisiva, in qua de facto sacrificium
illud constitit. Solus enim Christus, utpote Deus, ita humanitatem
suam suamque vitam vero ac supremo iure possidebat, ut posset
illam abrenuntiare mortique tradere (Zo. 10. 18: “Nemo tollit eam
[i.e. animam] a me, sed ego pono eam a meipso et potestatem habeo
ponendi eam”), ac ideo solus Christus potuit eam in sacrificium Deo
offerre; ad hanc autem ipsius Christi independentem ac imparticipabilem suae vitae abrenuntiationem, omnino extrinsece et acces­
sorie se habent quaecumque a defensoribus proprie dicti sacrificii
B. Virginis dicuntur de abrenuntiatione iurium maternalium in vitam
Christi: quod nempe B. Virgo consenserit Incarnationi, et Christum,
futuram victinam, generaverit cum intentione sacrificali, sciens nempe
se Filium generare pro redemptione mundi ac ideo pro sacrificio
Crucis (primum “Fiat”; Luc. 1. 38: “Ecce ancilla Domini, fiat mihi
secundum verbum tuum”); quod eadem sacrificali intentione victimam
nutrierit ac custodierit, ut significatum est in Praesentatione pueri
lesu in templo (secundum “Fiat”; Luc. 2. 34 sq.: “Ecce positus est
hic in ruinam et in resurrectionem multorum in Israel et in signum
cui contradicetur; et tuam ipsius animam pertransibit gladius”); quod
tandem iuxta aram Crucis steterit, victimae assistens nec eius morti
contradicens, ac pro tanto eam Deo offerens (tertium “Fiat”; Io.
19. 25: “Stabant autem iuxta crucem lesu mater eius et soror matris
eius Maria Cleophae et Maria Magdalene”).
Restat igitur alter modus explicandi proprie dictum sacerdotium
B. Virginis, scilicet tanquam sacerdotium non plene ac simpliciter
dictum, sed diminutum et secundum quid, ac ideo non proprie tan­
quam sacerdotium (accepta hac voce, ut communiter accipi solet,
pro officio eius qui offert sacrificium), sed tanquam ministerium pro­
prie sacerdotale (accepta hac voce pro officio eius qui ministrat seu

de subiecto

467

assistit, ac pro tanto cooperatur cum eo qui sacrificium offert). Ad
officia autem huiusmodi sacerdotalis ministerii refertur tum supradicta triplex cooperatio, quam quidam assumere volunt ut proprie
dictum sacrificium, scilicet actus generationis sive Maternitas Divina,
qua B. Virgo victimam produxit in mundum, actus prioris et ex­
ternae oblationis, qua victimam in templum adduxit in die Praesen­
tationis, et peculiariter actus ultimae oblationis qua Christo in Cruce
offerenti et immolanti adstitit, tum tota subsequens activitas qua B.
Virgo, sub triplicata ratione Mediatricis, Corredemptricis et Matris
spiritualis, fructus eiusdem sacrificii humano generi dispensat, veluti
in redemptivam Victimae Crucis Communionem. Si quis autem quaerat
de ceteris elementis, quibus huiusmodi proprie dictum sed secundum
quid sacedotium, sive sacerdotale ministerium, B. Virginis, coalescit,
scilicet ordinatione, potestate et gratia, dicere potest, iuxta parallelismum eorum quae contingunt in ipso sacerdotio Christi, quod ordinatio
est ipsa Divina Maternitas (sicut in sacerdotio Christi est ipsa unio
hypostatica), potestas, seu forma sacerdotalis illius ministerii, est
ipsa dignitas (utrum moralis tantum an etiam physica, non refert)
sive ius ministrandi Christo in suo sacerdotio, gratia tandem est
quaedam plenitudo gratiae virtutum et donorum qua B. Virgo in­
signitur ad congruentem usum praefatae potestatis (non confundenda
ceteroquin cum ipsa gratia Divinae Maternitatis, seu cum ea radi­
cal! ac ontologica sanctificatione quae immediate ac formaliter fluit
ab ipsa Maternitate, eo analogico modo quo substantialis sanctificatio
humanitatis Christi fluit ex ipsa unione hypostatica, antecedenter ad
infusionem gratiae sanctificantis, personalis ac capitalis).
Huiusmodi autem explicatio proprie dicti sacerdotii B. Virginis
sequentibus rationibus commendatur.
Primo nempe, haec videtur unica ac necessaria via ad admittendum
aliquod proprie dictum sacerdotium in B. Virgine, ut supra dictum
est, cum ex una parte sacerdotium plene et simpliciter in B. Virgine
convenienter explicari nequeat, et ex alia parte ministerium possit
esse aliquid proprie sacerdotale, quin sit plene ac simpliciter sacer­
dotium, ut patet de diacono in linea hierarchici sacerdotii.
Secundo, haec explicatio est rationi congrua, ut patet ex ipso eodem
exemplo diaconatus, et confirmatur ex ipso perfecto parallelism© quod
ita haberetur inter principale sacerdotium Christi, cui subservit B.
Virgo, et instrumentale sacerdotium hierarchicum, cui subservit dia­
conus. Nec ceteroquin huiusmodi comparatio B. Virginis cum dia­
cono fucum facere debet, ac si esset urgenda quomodocumque, sed
hoc unum significat: quod nempe uterque, et diaconus et B. Virgo,

in propria sua linea et proprio suo modo, vere et proprie suo Sacer­
doti in eius sacrificio ministret; unde inepte quidam obiciunt incon­
venienter B. Virginem vocari diaconam (non enim est quaestio de
nomine); item diaconum evocare conceptum sacerdotii hierarchici
(non enim comparatio fit sub aspectu hierarchico); item diaconum
non esse necessarium ad efficaciam sacrificii sicut cooperatio B. Vir­
ginis fuit ex voluntate Dei necessaria in sacrificio Crucis (quidquid
enim sit de valore huiusmodi cooperationis B. Virginis, etiam coopera­
tio diaconi est necessaria ex ipsa institutione Christi in sacerdotali
organizatione Ecclesiae, etsi non requiratur in omni individua oblatione
sacrificii).
Tertio, ea explicatio non paucis theologis arrisit, qui explicite B.
Virginem dixerunt sociam, vel assistentem, vel diaconam, vel minis­
tram sacerdotii Christi: ita Pseudo-Albertus M., S. Antoninus, Olier,
Scheeben, Lepin, De Lanversin, Terrien, Feckes, Cohausz, Gierens,
Deneffe, Neubert. Ipse Pseudo-Albertus M. (circa medium saec. 13),
a quo primo coepit explicita indicatio alicuius Marialis Sacerdotii,
B. Virginem vocat “Christi coadiutricem et sociam.”-7 In diaconalem
sive ministerialem rationem sacerdotii B. Virginis peculiariter insistunt
M. Scheeben28 et M. Lepin,29 quorum prior B. Virginem vocat “dia­
conam sacerdotalis sacrificii Christi,” alter “ministram proprie dicti
sacrificii” et “sacerdotem ministerialem.”

Quarto, ea explicatio, mediam viam arripiens, satisfacit legitimis
exigentiis utriusque opinionis, negantis et affirmantis, proprie dictum
sacerdotium B. Virginis: nam ex una parte negat proprie dictum
sacerdotium in sensu pleno ac simplici, quod reservat soli Christo
et ministro hierarchico, et simul ex alia parte affirmat proprie dictum
sacerdotium in sensu diminuto et secundum quid, seu in solo sensu
sacerdotalis ministerii. Pariter satisfacit variis appellationibus, hinc
diminutis illinc exaltatis, quibus varii theologi conantur exprimere
peculiarem indolem sacerdotii B. Virginis, relate ad sacerdotium tum
Christi tum ecclesiasticae hierarchiae, scilicet: sacerdotium dependens.
17 Mariale, q. 42: “Omnes ordines Ecclesiae sunt in ministerium: unde etiam pastores
nominantur. . . Beata autem Virgo non est assumpta in ministerium [scilicet hierar­
chicum] a Domino, sed in consortium ct adiutorium. . . Sed si hoc est, non debuit
aliquem habere ordinem: summus enim in ordine Ecclesiae Papa est, qui est vicarius
lesu Christi. Beata autem Virgo non est vicaria, sed coadiutrix et socia, particeps in
regno quae fuit particeps passionuum pro genere humano, quando omnibus ministris
fugientibus et discipulis, sola sub cruce perstitit, et vulnera quae Christus corpore, ipsa
corde suscepit; unde et gladius tunc ipsius animam pertransivit” (Alberti M. Opera
omnia XXXCII [Parisiis 1898] 81; cf. explicationem quae affertur in q. 51, ibid. 97).
Mariology II (transi. M. J. Geukers, St. Louis, Mo., 1947) 222 sq.
3 L’idée du sacrifice dans la religion chrétienne d’après le P. de Condren et Monsieur
Olier (Lyon 1897) 247, 255, 274.

secundarium, associatum, cooperans, sponsale, et sacerdotium superius,
supersacerdotium, ipersacerdotium, archisacerdotium; priores enim
expressiones referri possunt ad defectum plenae formae sacerdotii, seu
ad mere ministrativam indolem sacerdotii B. Virginis, ceterae vero
ad cius immediatam communicationem in ipso principali sacerdotio
Christi, qua praecellit ipsum instrumentale, utut plenum, sacerdotium
ecclesiasticae hierarchiae.
Quinto, ca explicatio apprime congruit documentis ecclesiastici mag­
isterii, eorumque discriminis et apparentis mutuae oppositionis con­
venientem rationem reddit. Nam ex una parte quaedam decisiones
S. Officii proscripserunt imaginem B. Virginis, sacerdotalibus vestibus
indutae, et propagationem devotionis B. Virgini-Sacerdoti,30 nec in
repetitis encyclicis recentiorum RR. Pontificum, in quibus explicitis
nec mitigatis expressionibus extollitur cooperatio B. \’irginis in opere
Redemptionis, unquam B. Virgo sacerdos appellatur; quae quidem
prudentia et silentium ostendit saltem Ecclesiam non putare B. Vir­
gini competere sacerdotium plene et simpliciter, etiam in sensu dis­
tincto a hierarchico sacerdotio. Ex alia vero parte Pius IX in sua
nota epistola ad Van den Berghe (25 aug. 1S73), qua commendavit
illius opus de Maria et Sacerdotio, approbavit doctrinam, iuxta quam
B. Virgo dicatur “divini sacrificii socia” asseruitque B. Virginem “a
virgineo conceptu ad atrocissimam Eius mortem, adeo arcte se iunxisse divini Filii sui sacrificio ut Virgo Sacerdos appellata fuerit ab
Ecclesiae Patribus”11; Pius X a. 1907 approbavit atque indulgentia
ditavit quandam orationem, ad usum religiosarum Filiarum Cordis
lesu, in qua continetur expressio “Sacerdos pariter et altare” necnon
conclusoria invocatio “Maria Virgo Sacerdos, ora pro nobis”1-; prae­
terea, quinque postremi RR. Pontifices, etsi nunquam adhibeant voces
sacerdotii et sacerdotis, tribuunt B. Virgini quondam actum oblationis
et immolationis in ara Crucis33; quae omnia ostendere videntur men-10
*
10 Decretum latum die 15 ian. 1913 sub Pio X. sed publicatum S april. 1916 sub
Benedicto XV: “Imaginem B.V.M. vestibus sacerdotalibus indutam esse reprobandam”
(zlziS’ VIII [1916] 146). .Anno 1927, occasione publicationis articuli S. Fasso, "De
vera devotione Virgini Sacerdoti,” in Palestra de! clero VI (1927) 71 sqq., Cardinalis
Merry del Val, nomine S. Officii, rescripsit episcopo Adriae: “È stato segnalato a questa
suprema Congregazione un articolo su la ‘Vera devozione alia Vergine Sacerdote’. . .
La divozionc di cui ivi si tratta, in conformità al Decreto del Sant’Offizio del S Aprile
1916. non è approvata c non si puo propagare” (Palestra de! clero VI [ 1927] 611).
Ipse E. Ilugon, consulto S. Officio, suspendit publicationem sui operis La Vierge-Prêtre,
primo editi Parisiis 1911, cuius quarta editio tunc parabatur.
“Cit. ab ipso Van den Berghe, Marie et le sacerdoce, (éd. 2, Paris 1S75 [prima editio
prodiit, a. 1873]), pp. vsq.
"/LIS XL (1907) 109. Item apud II. Marin, Documentas Marianos (Madrid 1954)
390.
“Leo XIII, Encycl. “lucunda semper,” 8 sept. 1894: “Praesente ipsa et spectante,
divinum illud [Crucis] sacrificium erat conficiendum, cui victimam de se generosa

tem Ecclesiae esse quod B. Virgini competat aliquod proprie dictum
officium sacerdotale. Haec igitur apparens oppositio vel discrepan­
tia, in documentis Ecclesiae, convenienter solvitur si dicatur B.
Virgini competere proprie dictum sacerdotium non plene et sim­
pliciter, sed diminute et secundum quid, seu proprie dictum sacer­
dotale ministerium, ita ut in sacrificio Crucis ipsa fuerit non
proprie sacerdos sed proprie ministra sacerdotii Christi. Et haec ex­
pressio, quae aequipollet tum verbis Pseudo-Alberti M. “Non vicaria,
sed coadiutrix et socia,” in quibus primitus coepit explicite indicari
Mariale Sacerdotium, tum clariori appellationi Pii IX “Divini sacri­
ficii socia,” quae peculiarem impulsum dedit ulteriori theologorum
inquisitioni, videtur non solum apprime consonare cum omnibus
Ecclesiae documentis, sed etiam de propinquo accedere ad ipsam
veritatem.

(Zn 4 Sent., dist. 25, q. 2, n. 8),35 Petrus Soto (inclinat, De instil
saccrd., lect. 5), Ludovicus Habert {Theologia dogmatica et moralis,
De sacr. in gcn., c. 17, q. 4), Tournely (De sacr. Ordinis, q. 4, a. 4) '5;
inter recentiores P. Schanz (Dic Lchre von den heiligen Sakramenten
der katholischcn Kirche [Freiburg i. Br. 1893] 696).
Quorum rationes sunt: 1. Ex rei inconvenientia. Absurdum videtur
tenellos infantes dici sacerdotes (Durandus). 2. Ex contraria ac
constanti Ecclesiae praxi. Nullus enim in tota Traditione datur
casus ordinationis infantis ad sacros ordines, imo omnes canones et
leges Ecclesiae id districte prohibent, dum praescribunt adultam
aetatem pro tali ordinatione; nec valet id referre ad solam liceitatem,
cum nulla adsit ratio qua ex Scriptura vel Traditione validitas ordi­
nationis infantis adstrui possit (Tournely). 3. Ex ipsa natura Ordi­
nis. Nam sacra potestas datur propter usum, qui consistit in actu
elicito a ratione; qui ergo est incapax usus potentiae, est incapax
ipsius potentiae (antiqui doctores apud Bonaventuram et Tournely);
confirmatur ex hoc quod ideo mulieres sunt incapaces ordinationis
quia non possunt exercere actum autoritatis. 4. Ex defectu requisitae
intentionis. Nam ad susceptionem cuiuslibet sacramenti requiritur
intentio in subiecto, cum agatur de homine, et quidem in adulto
intentio propria, in infante vero intentio aliena sive interpretativa,
scilicet parentum vel Ecclesiae. Iamvero quoad ordinationem intentio

ART 19. Utrum infans, seu nondum adeptus usum rationis, valide
ordinetur (Suppi., q. 39, a. 2; cf. 3 p., q. 68, a. 9; In 4 Sent., dist. 6, q. 1,
a. 2, q. 3).

PARS NEGATIVA ct PARS AFFIRMATIV/A
NEGANT generalem capacitatem infantis ad validam susceptionem
Ordinis pauci admodum theologi, iique fere omnes antiquioris aevi.
Ita aliqui innominati doctores saec. 13 (quos commemorant et im­
pugnant Guido de Orchellis, St. Thomas, et Bonaventura31), Durandus
aluerat; quod in eisdem mysteriis postremum ilebiliusque observatur: ‘Stabat iuxta Cru­
cem lesu Maria Mater eius.’ quae tacta in nos caritate immensa ut susciperet filios.
Filium ipsa suum ultro obtulit iustitiac divinae, cum eo commoricns corde, Doloris gladio
transfixa.” Pius X, Encycl. “Ad diem illum,” 2 febr. 1904: “Deiparae sanctissimae non
hoc tantum in laude ponendum est quod nascituro ex humanis membris Unigenito Deo
carnis suae materiam ministravit, qua nimirum saluti hominum compararetur hostia;
verum etiam officium eiusdem hostiae custodiendae nutriendaeque atque adeo, stato
tempore, sistendae ad aram.” Benedictus XV, Epist. apost. “Inter sodalicia,” 22 maii
1918: “Materna in Filium iura pro hominum salute abdicavit placandaeque Dei iustitiac,
quantum ad se pertinebat, Filium immolavit.” Pius XI, Encycl. “Miserentissinius Re­
demptor,” 8 maii 1928: “Virgo Dei Parens benignissima,, quae, cuin lesum nobis Re­
demptorem ediderit, aluerit, apud crucem hostiam obtulerit, per arcanam cum Christo
coniunctionem eiusdemque gratiam omnino singularem, Reparatrix item extitit picquc
appellatur.” Pius XII, Encycl. “Mystici Corporis.” 29 iun. 1943: “Ipsa fuit, quae vel
propriae, vel hereditariae labis expers, arctissime semper cum Filio coniuncta, eundem
in Golgotha, una cum maternorum iurium maternique sui amoris holocausto, nova
veluti Eva, pro omnibus Adae filiis, miserando eius lapsu foedatis, Aeterno Patri
obtulit" (apud H. Marin, ibid. 287 sq., 370 sq., 419, 450, 562).
"Guido de Orchellis (-f-ante 1233), Tractatus de sacramentis, n. 188: "Dicunt qui­
dam quod ad hoc sacramentum conferendum exigitur tam dantis quam accipientis intentio,
unde parvulus non potest suscipere sacramentum. Nobis autem alitor visum est, quod
in veritate parvulus potest ordinari, ct indigne suscipit ordinem propter defectum
aetatis” (ed. D. et O. Van don Eynde, p. ISO). S. Thomas, Suppi., q. 39, a 2: "Qui­
dam autem dicunt quod ad omnes ordines requiritur usus rationis de necessitate sacra-

menti. Sed eorum dictum ratione vel auctoritate non confirmatur." Bonaventura:
“Dicunt aliqui quod ad ordinum omnium susceptionem requiritur rationis consensus,
pro eo quod in quolibet ordine officium committitur respectu actus eliciti a ratione; et
officium nulli committitur nisi ei qui vult recipere: ct ideo dicunt quod usus rationis
requiritur in ordinato, alioquin nihil omnino fit” (In 4 Sent., dist. 25, a. 2, q. 2).
"Scribit: “Istud . . . videtur satis dubium, praecipue si per parvulos intclligantur
pueri qui omnino carent usu rationis: primo quia satis videtur absurdum quod talis
parvulus posset sacerdos fieri, vel episcopus ordinari. Secundo quia ad susceptionem
cuiuslibet sacramenti requiritur propria intentio suscipiendi si sit adultus, vel interpretativa si sit parvulus, sed in tali parvulo si ordinetur de facto non potest esse
propria voluntas suscipiendi ordinem cum non habeat usum rationis nec interpretativa,
quia licet voluntas parentum, vel eorum qui vicem parentum gerunt possit esse inter­
pretativa voluntatis parvulorum quantum ad ea quae sunt de necessitate salutis par­
vulorum corporalis, vel spiritualis, propter quod intentio parentum cos ad baptismum
offerentium vel ecclesiae sufficit ad susceptionem baptismi salutaris, voluntas tamen
parentum non videtur sufficere ad hoc, ut parvuli suscipiant sacramentum ordinis quod
non est dc necessitate salutis, sed supercrogationis ct constituit hominem in gradu dig­
nitatis, quia quoad hunc non bene patet quomodo voluntas parentum, vel quorum­
cumque aliorum sit interpretativa voluntatis parvulorum, cum parvuli licite possint
talibus dissentire postquam ad annos discretionis pervenerint Et iterum, quia bap­
tismus ordinatur ad deletionem peccati originalis quod contrahit parvulus ex actu paren­
tum, congruum est quod voluntas parentum sufficiat cis ad suscipiendum baptismum:
sed haec causa in aliis sacramentis non habet locum” (In Petri Lombardi Sententias
theologicas commentariorum libri IIII [Venctiis 1586] 364 v.
"Scribit: "Habet utraque opinio negans et affirmans sua non contemnenda momenta,
quibus innititur: verum placet magis sententia Durandi, quae ad mentem ct praxim
Ecclesiae accedere nobis magis videtur. Itaque sit conclusio: Verisimilius videtur, nullam
ct irritam fore ordinationem quae infantibus ante rationis usum, vel amentibus daretur.”

aliena non valet; nam, quamvis aliorum intentio reputetur pro in­
fantis intentione in his quae sunt de necessitate salutis corporalis
vel spiritualis, ac inde sufficiat ut infans baptizetur, nequaquam re­
putatur talis nec sufficit in his quae, sicut Ordo, non sunt de necessi­
tate salutis, et maxime cum per se implicant peculiarem statum vitae
gravesque obligationes; ceterum, quod attinet Ecclesiam, eius in­
tentio prorsus deest, cum potius Ecclesia explicite reluctetur ac con­
tradicat ordinationi infantium (Durandus, Tournely). 5. Ex annexa
obligatione. Ordinationi adnexa est peculiariter obligatio coelibatus;
nemo autem lege constringitur qui consentire non possit (Tournely).
6. Ex disparitate cum Baptismo. Nequit invocari paritas inter ordi­
nationem et Baptismum; nam imprimis Baptismus est aliquid neces­
sarium ad salutem, ac ideo aliena intentio est interpretative intentio
infantis; praeterea, Baptismus ordinatur ad auferendum peccatum
originale quod non propria sed aliena intentione commissum est, ac
ideo aliena intentio sufficit ad illud auferendum, sicut aliena intentio
sufficiens fuit ad illud incurrendum (Durandus, Tournely).
MITIGATA QUORUMDAM OPINIO docet infantes esse in­
capaces solius ordinationis episcopalis, posse vero valide suscipere
ceteros ordines. Pro hac sententia citantur S. Thomas, Bonaventure,
Silvester Pricrias et Henriquez. Imo Bonaventura videtur hanc referre
ut communem sui temporis opinionem (“Est alia opinio maiorum”)
et Victoria, scribens in priori parte saec. 16, idem asserit de sua
aetate; ipse Victoria, quamvis inclinet in contrariam sententiam, non
audet decidere quaestionem sed in medium eam relinquit, scribens:
“Doctores tamen excludunt pueros a consecratione episcopali iure
divino, ut si puer consecretur in Episcopum, consecratio non teneat;
sed certo non adeo gravi ratione permoti. Atque adeo si concedimus
posse in Sacerdotem consecrari, non satis video quid obstet, quominus
et Episcopus possit ordinari; sed in medium hoc relinqui potest;
nec quicquid habeo certi asserere.”37 Etiam in posteriori aetate, phires
doctores. auctoritate S. Thomae commoti, eidem sententiae uno vel alio
modo suffragantur; ita S. Alphonsus scribens: “Quaeritur: an valide
ordinentur infantes? Negant Paludanus, Durandus et Petrus Soto. . .
Sed verius affirmat D. Thomas. . . Dicit tamen idem Angelicus quod
pueri ante usum rationis non possunt valide suscipere episcopatum”
(1. 6, n. 782). Nec deest inter illos modernos, qui negant episcopatum
esse sacramentum vel extendere characterem, unus vel alter qui eidem
sententiae consequenter suffragetur. Ita Pègues, qui in suo commentario
’ Relecciottes teologicas dei Maestro Fray Francisco de Vitoria II (cdiciôn critica
por L. G. Alonso Getino, Madrid 1934) 140.

in textum S. Thomae, absque ulla explicatione suscipit verba S.
Thomae, mox referenda, circa quae tamen alii thomistae angustiam
manifestant ac putant explicatione indigere; M. J. Gerlaud, pariter
commentans textum S. Thomae, scribit: “Le principe fondamental qui
régit l’article est surtout à retenir: le sacrement qui requiert une
activité humaine dans le sujet qui le reçoit, est invalidement reçu
par celui qui n’a pas l’usage de la raison. Celui-là ne peut donc
béféficier du sacrement de pénitence qui est incapable d’un acte
humain de repentir, ni se marier qui ne peut passer un contrat.
Le sacrement de l’Ordre ne suppose pas dans l’ordinand pareille
activité, il confère un pouvoir qui n’est pas nécessairement lié à son
exercice. Il en est autrement de l’épiscopat, participation à la régence
du Christ. Par sa consécration, l’Evêque est élevé à la dignité de
chef, de régent dans le corps mystique du Christ; il prend sur lui
la responsabilité des âmes qui lui sont confiées; ce pouvoir conféré ne
va pas sans un exercice immédiat: ainsi un Evêque n’est jamais con­
sacré, sans recevoir en même temps un titre, fût-ce celui d’une église
désolée.”39
Verba S. Thomae haec sunt: “Omnia sacramenta in quibus non
requiritur actus suscipientis de necessitate sacramenti, sed potestas
aliqua spiritualis divinitus datur, possunt pueri suscipere, et alii
qui usu rationis carent: hac tamen distinctione habita, quod in
minoribus ordinibus requiritur discretionis tempus de honestate, prop­
ter dignitatem sacramenti, sed non de necessitate praecepti neque
de necessitate sacramenti. . . Sed ad maiores ordines requiritur usus
rationis et de honestate, et necessitate praecepti, propter votum con­
tinentiae quod habent annexum, et quia etiam eis sacramenta trac­
tanda committuntur. Sed ad episcopatum, ubi in corpus mysticum
accipitur potestas, requiritur actus suscipientis curam pastoralem.
Et ideo est etiam de necessitate consecrationis episcopalis quod usum
rationis habeat” {Suppi., q. 39. a. 2). Pariter Bonaventura, citata ac
refutata sententia aliquorum qui ad omnes ordines requirebant usum
rationis (cf. supra, p. 471, in nota), prosequitur: “Et ideo est alia
opinio maiorum, quod ad aliquid usus rationis requiritur de necessi­
tate sacramenti, ad aliquem ordinem de necessitate praecepti, ad
aliquos de honestate et congruitate. Ad episcopatum namque, quoniam
ibi contrahitur matrimonium spirituale, necessario requiritur consen­
sus. sine quo non fit matrimonium, nec spirituale nec corporale . . . ;
ac per hoc necessario requiritur usus rationis et discretionis de neces­
sitate sacramenti, licet inulta alia requirantur de necessitate praecepti.
n L’Ordre (“Saint Thomas d'Aquin. Somme Théolonique," Paris [1931]) ISSsq.

Ad ordines vero sacros requiritur rationis usus de necessitate prae­
cepti, pro eo quod ad illos ordines non debent admitti nisi qui pos­
sunt ad continentiam obligari. . . Ad minores vero ordines requiritur
de honestate rationis usus” (In 4 Sent., dist. 25, a. 2, q. 2). Ut
patet, sententia S. Thomae et Bonaventurae est prorsus identica et
ab utroque affertur ut communior sententia apud coaevos doctores.

Plures theologi posteriores (praecipue inter thomistas), ut Paludanus, Dominicus Soto, Gonet, Billuart, Hallier, \rirceburgenses, dicunt
eam S. Thomae affirmationem de invaliditate ordinationis episcopalis,
infanti collatae, intelligendam esse, vel intelligi posse, de episcopatu
prout importat iurisdictionem sive curam pastoralem, non vero prout
importat solam potestatem Ordinis seus extensionem characteris.”
Attamen, ut apte notant alii (Tesch, Huarte, Otten), huiusmodi textus
expositio difficile componitur cum contextu S. Doctoris; nobis autem
arbitraria videtur. Nam, quamvis ipsa nuda verba “Ad episcopatum,
ubi in corpus mysticum accipitur potestas, requiritur actus suscipientis
curam pastoralem” possint esse ambigua, si tamen attendantur in
contextu totius articuli, qui totus est de ipsa ordinatione, referuntur
ad ipsam potestatem Ordinis per ordinationem acceptam. S. Thomas
enim, non secus ac Bonaventura, distinguit omnes ordinationes in
tres classes, quod attinet ad possibilitatem eas conferendi infantibus:
scilicet ordines minores, ordines sacros, et episcopatum, ac docet
usum rationis quoad priores requiri ex sola honestate seu decentia,
ad alteros ex necessitate praecepti, ad ultimum etiam ex necessitate
ipsius ordinationis10; ubi adverte, ideo S. Thomam non dicere: ex
necessitate ipsius sacramenti, quia non putat episcopatum esse sacra­
mentum, quemadmodum ceteros ordines. Et in hoc praecise quaerenda
est vera explicatio mentis S. Thomae. Cum enim neget episcopatum
esse sacramentum atque conferre aut extendere characterem, con­
sequenter ei videtur infantem non posse valide suscipere episcopatum,
sicut valide suscipit ceteros ordines sacramentales ac characteristicos.
eo quod potestas episcopalis non est potestas sacramentalis, consistens
” Billuart: “Verum duo distinguenda sunt in episcopo, scilicet extensio characteris
seu potestas, ct cura pastoralis animarum atque Ecclesiae quacum init matrimonium
spirituale: ad hoc secundum requiritur consensus, non ad primum. Et hoc sensu intclligendum esse S. Thomam, docent nobiles cius interpretes, Paludanus, Dominicus Soto,
Gonet, etc.” (Dc sacr. Ordinis, diss. 3, a. 3).
‘° Vanum autem ct arbitrarium videtur effugium ad quod recurrit. Lépicier, dicens
S. Thomam nonnisi dubitative id asserere: “Advertat lector, id quod hic habet Angeli­
cus. ad episcopatum de necessitate consecrationis episcopalis requiri quod homo usum
rationis habeat, quatenus innuere velit episcopatum invalide conferri homini usu
rationis carenti, dubitative tantum proponi: eadem quippe est ratio de episcopatu,
quae est de sacerdotio et aliis ordinibus” (De sacramento Extremae Unctionis et de
sacramento Ordinis [Romae 1828] 290, in nota).

in physico charactere a suo exercitio perfecte praescindibili, sed est
potestas mere hierarchica in corpus mysticum, de cuius ratione est
actualis quaedam relatio ac dominium in subiectum corpus mysticum,
cuius relationis sive dominii susceptio requirit usum rationis ut libere
suscipiatur et acceptetur. Ratio autem quare supradicti thomistae
conentur S. Thomam aliter interpretari, est quia a pura doctrina S.
Thomae de non sacramentalitate episcopatus, realiter quidem sin
minus verbaliter, deflexerunt, admittentes consecrationem episcopalem
extendere characterem presbyteralem ac pro tanto esse aliquo modo
sacramentalem, ut fuse ostensum est in art. 5 (tom. 2, pp. 175-183).

AFFIRMANT capacitatem infantis ad validam susceptionem Ordi­
nis maior longe pars theologorum, praecipue si abstrahatur ab episco­
patu. Quae quidem sententia recentiori aetate tam communis evasit,
ut quidam moderni, absque ulla etiam distinctione inter episcopatum
et ceteros ordines divinitus institutos, eam dicant certam (Cappello.
Conte a Coronata, Mors, et ut videtur Ferland)41 et unus vel alter
vocet theologice certam (Lercher-Umberg, qui tamen abstrahunt ab
episcopatu, Hervé); quae nota, quod attinet saltem episcopatum,
omnino exaggerata videtur. Quod attinet ordines infra episcopatum,
ipse Catechismus Cone. Trid. (cf. infra) hanc sententiam ut certam
habet et Benedictus XIV (cf. infra) fatetur contrariam paucorum
opinionem Romanae Curiae numquam arrisisse. Quapropter, attenta
concordia modernorum theologorum in declaranda vel supponenda
tanquam certa, doctrina de validitate diaconalis ct presbyteralis ordi­
nationis infantium, non videtur excusari posse ab aliqua nota temeri­
tatis qui contrarium nunc decisive sustineret.

CONCLUSIO
Infans, scu nondum adeptus usum rationis, valide ordinatur saltem ad
diaconatum et presbyteratum.

Probatur 1. EX MENTE ECCLESIAE.

Theologi antiquiores, ut S. Thomas, Bonaventura, Gonet, Frassen,
Billuart, et quidam moderni, ut Paquet, Many, Lépicier, Sola, huc
adducunt quamdam decisionem Innocenta III (Decret., 1. 5, tit. 29,
cap. “Tuae litterae”) qui, consultus quid agendum esset de quodam
clerico, qui ante annos discretionis susceperat subdiaconatum et ordi" Ceterum eadem videtur esse mens quamplurium theologorum, tam dogmaticorum
quam practicorum; nam, quamvis non utantur voce “certa,” tamen rem simpliciter ct
tanquam indubiam proponunt.

nes minores, ac subinde, praetermisso diaconatu, accepit presbytera­
tum, respondit illum suscipere debere diaconatum et ministrare posse
in ordine presbytera!i12: quo silentio circa inferiores ordines significare
videtur eos valide infanti collatos esse. Attamen, huiusmodi docu­
mentum si quid valet, adduci potest tantum ab his qui putant prae­
fatos inferiores ordines esse sacramentales; ceterum, ut opponit Tour­
nely (unus ex negatoribus validitatis ordinationis infantium), in hoc
documento duo incerta sunt, scilicet Innocentium III eos ordines
reputasse sacramentales (quamvis haec fuerit subinde communis sen­
tentia theologorum saec. 13) et praefatum clericum fuisse vere in­
fantem, seu verba “ante annos discretionis” significare “ante usum
rationis,” cum possint significare eam discretionis aetatem, quam
canones ad ordinationem praescribebant.
Catechismus Cone. Trid.: “Pueris autem et furiosis, vel amenti­
bus, quod usu rationis carent, hoc sacramentum dandum non est.
quamvis, si iis quoque administraretur, sacramenti characterem in
eorum anima imprimi, certo credendum sit” (p. 2, c. 7, q. 33). Id
respicit solos ordines episcopatu inferiores, nam, ut ostensum est
in art. 5 (tom. 2, pp. 122, 156), Catechismus non considerat epis­
copatum ut sacramentum.
Benedictus XIV, Instructio “Eo quamvis,” 4 maii 1745, “Super
dubiis ad ritus ecclesiae et nationis Cophtorum pertinentibus” supponit
validitatem ordinationis infantium ad omnes ordines usque ad dia­
conatum inclusive, quae iuxta inveteratam consuetudinem fieri sole­
bat apud Coptos immediate post Baptismum, et in confirmationem
adducit concordem fere sententiam doctorum et Romanae Curiae,
aiens: “Si tamen in huiusmodi provide institutarum legum [circa
aetatem canonicam] contemptum contingeret fortasse ab episcopo
legitima auctoritate suffulto non solum minorum sed etiam sacros
ordines infanti conferri: concordi theologorum, et canonistarum suf­
fragio definitum est. validam sed illicitam censeri hanc ordinationem,
dummodo nullo laboret substantiali defectu materiae, formae et in4’ “Tuae nobis praesentatae litcrae continebant, quod, sicut ex relatione quorumdam
bonorum virorum receperas. P. lator praesentium, diaconatus ordine praetermisso, se
fecit ad sacerdotii ordinem promoveri, quemque super hoc ab ipso quaesisse diligentius
veritatem, ipse sibi quoque secreto humiliter confessus est, se pro certo nescire, si res
taliter se haberet, sed. ex quo boni viri hoc asserebant, inter quos fuerat conversatus,
credebat assertioni eorum, eo, quod ipse tempore, quo ordines inferiores susceperat,
infra talia versio habet: intra 1 annos discretionis fuerat constitutus. Tu igitur, ipsum
ad apostolicam sedem transmittens, a nobis humiliter supplicasti, ut cum eo misericor­
diter agere dignaremur. Nos igitur, eius miseriae condolentes, fraternitati tuae per
apostolica scripta mandamus, quatenus condignam poenitentiam pro huiusmodi negligentia iniungas eidem; qua peracta, quia non intelligitur iteratum quod factum esse
nescitur; ipsum in diaconum ordinare nrocures, ct sic dc misericordia eundem minis­
trare permittas in ordine sacerdotis” (Corpus luris Canonici, ed. Friedberg, II 833).

tentionis in episcopo ordinante: non attenta contraria sententia, quae
raros habet asseclas, et quae supremis tribunalibus, et congregationibus
Urbis numquam arrisit” (§ 20).41 Idem supponit in paulo posteriori
Epistola “Anno vertente,” 19 iun. 1750, de eadem materia et ritibus.44
Codex I.C., can. 968, § 1: “Sacram ordinationem valide recipit
solus vir baptizatus; licite autem, qui ad normam sacrorum canonum
debitis qualitatibus, indicio proprii Ordinarii, praeditus sit, neque ulla
detineatur irregularitate aliove impedimento.” Quamvis Codex explicite
non dicat “solum et omnem virum baptizatum” valide ordinari, tamen
extensivum hunc sensum ille canon videtur accipere ex hoc ipso quod
ex una parte nullum aliud refert validitatis requisitum et ex alia
parte cetera omnia requisita canonicae ordinationis connectit cum
sola liceitate; inter quae requisita cann. 974 sq. referunt “aetatem
canonicam.”
Quamvis igitur Ecclesiae magisterium numquam validitatem ordi­
nationis infantium directe ac decisive declaraverit, ex praefatis tamen
documentis mens eius ita sufficienter colligi videtur, ut. saltem attenta
concordi interpretatione et determinata sententia modernorum theo­
logorum, non exaggerata videatur levis censura quam supra (p. 475)
contrariae sententiae, quod attinet solum diaconatum et presbyteratum,
apposuimus.
Probatur 2.

EX THEOLOGICA RATIONE.

Nihil in infante desideratur ex his quae ad validitatem sacramenti
Ordinis ex parte subiecti requiruntur. Primo, enim, hoc sacramentum
non requirit ex parte subiecti aliquem actum qui sit pars ipsius sacra­
menti, ut contingit in Poenitentia et Matrimonio. Secundo, actus in­
tentionis suscipiendi sacramentum exigitur in subiecto actu capaci
illum eliciendi, non vero absolute et simpliciter ex ratione sacramenti,
quae petit tantum subiectum rationale seu potentia capax eliciendi
intentionem, ut patet ex ipsa habilitate infantium ad suscipienda tria
sacramenta Baptismi, Confirmationis et Eucharistiae; nec exigitur
ex propria ratione sacramenti Ordinis, quatenus importat statum
aliquem peculiarem, non necessarium, et gravibus obligationibus al­
ligatum: nam peculiaritas illius status est ipsa eius dignitas, quae
habet rationem privilegii ac perfectionis et cuius proinde collatio non
nocet sed perficit subiectum, nec eius iura laedit sed illis satisfacit:
ratio non necessitatis relate ad salutem non extinguit rationem neces­
sitatis, communis cuilibet sacramento, relate ad peculiarem gratiam
sacramentalem quae nonnisi ex proprio sacramento obtineri potest;
"Benedicti XIV Bullariuni I (Prati 1845) 519 sq.
"Ibid III-I (1846) 212-215.

obligationes tandem illius status, uti coelibatus, sunt separabiles ab
ipsa consecuta dignitate sicut ipsum huius exercitium, secus ac obli­
gationes Baptismi quae inseparabiliter adhaerent dignitati christiani;
ex quibus intelligitur quare intentio aliena possit esse interpretative in­
tentio propria relate ad infantem, non minus in Ordine quam in Bap­
tismo. Tertio, si attendatur effectus sacramenti, infans non est in­
capax sive gratiae, cuius habitus potest ab actu separari, ut patet
ex ipso effectu Baptismi in parvulis, sive etiam potestatis, ut patet
tum ex ipsa natura characteris, qui est aliqua forma physica in­
delebiliter permanens in anima, etiam cum ad actum non transit,
tum generaliter ex ipsa ratione potestatis, quae a suo actu et exercitio
distinguitur ac separari potest, ac ideo sicut infans habet naturaliter
potentiam ratiocinandi, quamvis actus rationis exercere nequeat, ita
consequi potest sacramentalem potestatem antequam eius actum
exercere queat.
Ad rem S. Thomas: “Per pueritiam et alios defectus [uti amen­
tiam] quibus tollitur usus rationis, praestatur impedimentum actui. Et
ideo omnia illa sacramenta quae actum requirunt suscipientis sacra­
mentum, talibus non competunt, sicut poenitentia, matrimonium et
huiusmodi. Sed quia potestates infusae sunt priores actibus, sicut et
naturales, quamvis acquisitae sint posteriores, remoto autem posteriori,
non tollitur prius, ideo omnia sacramenta in quibus non requiritur
actus suscipientis de necessitate sacramenti, sed potestas aliqua spiri­
tualis divinitus datur, possunt pueri suscipere, et alii qui usu rationis
carent” {Suppi., q. 39, a. 2).

Ex his patet responsio rationibus adversariorum supra enumeratis
(p. 471). 1. Absurdum est tenellos infantes dici sacerdotes, si at­
tendatur liceitas rei (i.e. valde inconveniens ac de facto absolute
illicitum est infantes ordinari sacerdotes), non vero si attendatur rei
validitas, quia denominatio sacerdotis non sumitur ab actu, quem
repugnat infantem exercere, sed a sola potestate, quam ipse potest
habere, quemadmodum absurdum est dicere infantem credere aut
ratiocinari, sed non est absurdum dicere infantem esse fidelem aut
rationalem, ab habitu scilicet fidei et a potentia rationis quam reapse
habet. 2. Nihil mirum in Traditione casus ordinationis infantium,
saltem ad ordines maiores (diaconatum et presbyteratum), non oc­
currere. cum ab ecclesiasticis canonibus constanter prohibeatur, ob
inconvenientia quae sequerentur tum ex obligatione continentiae tum
ex ministratione sacramentorum illis ordinibus commissa; quod autem
ea prohibitio referatur non ad rei validitatem sed ad solam liceitatem.

sufficienter eruitur ex rationibus adductis in Conclusione. Ceterum,
citari potest saltem unus casus, imo una integra praxis, scilicet Cop­
iorum, quae ab infantili ordinatione ad diaconatum non abstinuit et
cuius praeterea validitas a Benedicto XIV explicite agnita est. 3.
Sacra potestas datur quidem propter usum sed non necessario cum
usu, cum distinguatur a suo usu, ac ideo infans potest esse capax
potentiae qui est adhuc incapax usus potentiae; in quo quidem dis­
crepat a muliere quae est radicaliter incapax sacrae potestatis. 4.
Iam inter arguendum dictum est quare intentio aliena potest valere
pro parvulis quoad susceptionem huius sacramenti, sicut et Baptismi.
Ceterum, cum dicitur intentio Ecclesiae valere pro parvulis, voluntas
Ecclesiae non respicit rei liceitatem, secus esset contradictoria sibimetipsi per suos canones prohibenti ordinationem infantium, sed solam
rei validitatem; aliis verbis: cum infans contra canones Ecclesiae
illicite ordinatur. Ecclesia agnoscit validitatem eamque necessario
vult ac intendit, cum ea necessario sequatur ex conditionibus a Christo
statutis pro existentia sacramenti. 5. Ut pariter iam dictum est, obli­
gationes Ordini alligatae, sunt ab eo separabiles; imo sunt de iure
separandae in casu ordinationis infantis, ut infra fusius ostendetur.
6. Inaniter invocatur disparitas inter Baptismum et Ordinem; ratio
quare in Baptismo infantis sufficiat intentio aliena, non est ipsa ab­
soluta necessitas illius sacramenti, prout est absoluta, sed prout est
saltem necessitas, quae ratio valet etiam pro Ordine; nec ratio est
praecise quia per Baptismum aufertur peccatum originale, aliena
intentione commissum, secus neque Confirmatio et Eucharistia possent
parvulis valide conferri.
Diximus supra, in textu Conclusionis (p. 475), infantem valide
ordinari saltem ad diaconatum et presbyteratum; nam quoad validi­
tatem ordinationis episcopalis non videntur esse efficacia argumenta
quae supra exposuimus, quinimmo ipsa propria indoles episcopalis
potestatis videtur huiusmodi validitati repugnare, ita ut memorata
sententia S. Thomae, Bonaventurae aliorumque antiquorum, proba­
bilis sin minus probabilior appareat. Profecto, si cum pluribus modernis
doctoribus admittatur sacramentalitas episcopatus et praecipue si
dicatur episcopalis potestas consistere in novo quodam charactere
aut in extensione presbyteralis characteris, facilius quis convinceretur
episcopalem infantis ordinationem esse validam, seu eandem esse ra­
tionem de episcopali ac de presbyterali infantis ordinatione, quantum
ad earum validitatem. Attamen, si negatur sacramentalitas episco­
patus et a fortiori peculiaris ac proprius character in ipso (ut

probabilius cum S. Thoma aliisque non paucis theologis iudicavimus
in art. 5, tom. 2, pp. 228 sqq.), imo etiam si abstrahatur ab hac
duplici quaestione et consideretur tantummodo propria ac peculiaris
ratio potestatis episcopalis, in ipsa linea quidem Ordinis et prout
per ordinationem confertur (seu abstractione facta a consorti po­
testate iurisdictionis ac magisterii, per papalem commissionem ob­
tenta), satis manifesta ratio videtur quare ab infante suscipi valide
non queat.
Ipsa enim est essentialiter quaedam publica potestas, potestas nempe
capitis, regulatoris cultus, formatoris militum Ecclesiae per sacra­
mentum Confirmationis, constitutoris ducum ac ministrorum cultus
per sacramentum Ordinis, breviter est, ut ait S. Thomas, immediata
“potestas in corpus mysticum” (Suppi., q. 39, a. 2), qua “episcopus
specialiter sponsus dicitur Ecclesiae, sicut et Christus” (Suppi., q. 40,
a. 4, ad 3).45 lamvero aegre concipi potest huiusmodi potestatis
susceptionem fieri absque aliquo “actu suscipientis” (Suppi., q. 39,
a. 2) seu absque libero concursu et intentione; nam, quamvis haec
potestas distinguatur a suo actu et exercitio, est tamen de se com­
pleta et immediate praeparata ad actum, nec indiget, qua talis, ulterius
compleri per motionem divinam, quemadmodum indiget character
sacramentalis in ordinatione collatus, ut explicatum est in art. 11
(p. 256). Propterea S. Thomas, loquens de hac episcopali Ordinis
potestate accepta per consecrationem, absque ullo scrupulo pronun­
tiat: “Sed ad episcopatum, ubi in corpus mysticum accipitur po­
testas, requiritur actus suscipientis curam pastoralem. Et ideo est
etiam dc necessitate consecrationis episcopalis quod [subiectum] usum
rationis habeat” (ibid.; cf. verba Gerlaud supra, p. 473). Et in hoc
sensu intelligenda est pulchra comparatio, instituta a Bonaventura,
inter matrimonium et consecrationem episcopalem, qua episcopus
dicitur fieri sponsus Ecclesiae: “Ad episcopatum namque, quoniam
ibi contrahitur matrimonium spirituale, necessario requiritur consen­
sus, sine quo non fit matrimonium, nec spirituale nec corporale”
(supra, p. 473); non enim haec dicuntur secundum materialem quan­
dam assimilationem et dependentiam, quasi ideo infans nequeat valide
fieri episcopus quia nequit contrahere matrimonium, ut quidam in­
epte intelligunt cum hanc ipsam rationem despiciunt, sed dicuntur
secundum formalem quandam utriusque casus analogiam, quatenus,
sicut infans nequit contrahere matrimonium, ratione publicae ac contractualis illius naturae, ita nequit suscipere episcopatum, ratione
publicae indolis et pastoralis illius naturae, qua ordinatus, assumens
** Plures textus, in quibus S. Thomas aptissime describit propriam indolem potestatis
episcopalis, dedimus supra in art. 10, pp. 60-62.

cultualem curam Ecclesiae, veluti sponsus Ecclesiae constituitur et
spirituali quodam matrimonio cum ea copulatur.40
Diximus supra (p. 479), obligationes quae consequuntur sacram
ordinationem esse ab ea separabiles et, in casu ordinationis infantis,
separandas. Cuius ratio est quia, cum susceptio Ordinis ac conse­
quentium obligationum non sit, sicut susceptio Baptismi, de necessi­
tate salutis sed libera (ut ostensum est in art. 14. pp. 305-308),
nemo nisi sciens et volens eas obligationes incurrit; quod fortiori
ratione valet de obligationibus quae, ut recitatio divini officii et
praecipue continentia ac coelibatus, per solam legem ecclesiasticam
adnectuntur; accedit quod votum castitatis, in ea continentia involu­
tum, nonnisi actus liberi arbitrii esse potest. Nec valet in contrarium
invocare principium illud “Accessorium sequitur principale,” quod
quosdam paucos antiquiores, in hac re dissentientes, commovisse
videtur,47 quatenus nempe, semel posita et agnita validitate ordina­
tionis, omnia iura et obligationes illi adnexa necessario contrahi
videantur: nam praefatum principium valet tantum de his quae con­
naturaliter et inseparabiliter cum principali connectuntur; obliga­
tiones autem, quae ex ordinatione sequuntur, sunt ab ea separabiles
et ceteroquin non tam cum ipsa ordinatione sive sacra potestate im­
mediate connectuntur quam cum eius exercitio, quod separari sive
impediri potest. Unde iam ab aevo communis ac firma sententia doc­
torum docet huiusmodi ordinatos infantes nulla obligatione teneri,
seu potius, cum ad aetatem plenae discretionis pervenerint, integrum
ipsis esse aut suam ordinationem ratam habendi, ac consequenter prae­
fatas obligationes eo ipso incurrendi, aut statum laicalem eligendi,
in quo et iura atque licitum Ordinis exercitium amittunt et ab obli­
gationibus liberi evadunt. Quam sententiam confirmavit Benedictus
XIV in supradicta Instructione “Eo quamvis” (p. 476) aiens:
“Aeque tamen certum et exploratum est. per hanc Ordinum collationem
[infantibus factam] non subiici promotos obligationi servandae casti“ Quapropter propriam indolem potestatis episcopalis, in ipsa linea Ordinis, non satis
penetrant illi qui hanc rationem sponsi Ecclesiae reservant potestati iurisdictionis ac
magisterii, qua episcopus subinde ligatur alicui particulari ecclesiae sive dioecesi, imo
exinde deducunt argumentum ad probandam validitatem episcopalis consecrationis in­
fanti collatae. Ita Itallier scribens: “Sacra ordinatio actum suscipientis non requirit,
ne quidem illa qua quis in episcopum promovetur ... ; quamvis enim iurisdictio
episcopalis consensum requirat ordinati, quo inter episcopum et cius Ecclesiam matri­
monium spirituale contrahatur, et rationis usum, quo episcopalis dioecesis administratio
suscipiatur, cxccccatur, vel alteri delegetur; at consecratio episcopalis nullum huiusmodi
actum requirit, nec nisi adveniente vel praecedente jurisdictione, matrimonium inter
episcopum et Ecclesiam spirituale inducit; ergo rata ac valida debet credi ordinatio
sacra, nequidem excepta episcopali, quae infanti confertur” (De sacris electionibus et
ordinationibus, p. 2, sect. 4, c. 4, in Migne, Theologiae cursus completus XXIV
[Parisiis 1841] S61).
“ Cf. apud Halt.ier, ibid. 864 sq.

tatis, nec aliis omnibus ab Ecclesia impositis; cum electio status a
libera cuiusque pendeat voluntate, et Altissimo nostra, non autem
aliena, vota reddere teneamur.”48

Cum autem agitur de determinanda aetate praefatae plenae dis­
cretionis, in qua infans ordinatus potest ac debet de utro clericali
aut laicali statu decidere, non eodem modo indicant antiquiores ac
recentiores doctores, idque dependenter ab ipsa iuridica praxi ac
legislatione Ecclesiae. Generale quidem critérium sumitur ab ipsa
aetate in qua quis est capax emittendi votum, et quidem non privatum
tantum (nam haec capacitas incipit per se loquendo ab ipso momento
primi usus rationis, non secus ac capacitas mortaliter peccandi), sed
publicum, seu quod ab Ecclesia ratum habetur, adeoque votum religio­
sum. lamvero, iuxta antiquum ius ante Cone. Trid., aetas canonica
pro voto religioso erat aetas pubertatis, seu annus decimus quartus
pro masculis, post Cone. Trid. vero, annus decimus sextus (pubertas
extensiori sensu accepta), in hodierno tandem iure, iuxta Codicem
I.C., est annus decimus sextus quoad votum temporaneum et vicesimus
primus quoad votum perpetuum (can. 573; idem annus assignatur
pro susceptione subdiaconatus in can. 975). Hinc eodem modo doc­
tores, communiter iudicarunt de aetate in qua infans ordinatus de
suo statu decidere debet; antiquiores nempe assignabant annum deci­
mum quartum, idque etiam post Cone. Trid. plures docere perrexerunt
(ita Hallier, + 1659); subinde plures, arguentes ex ipsa tridentina
innovatione, assignarunt annum decimum sextum, quae sententia,
confirmata a Benedicto XIV in praefata Instructione a. 1745,49 com­
munis evasit usque ad hodiernum tempus; tandem post novum Codi­
cem I.C., dum quidam, ut Noldin-Schmitt, Aertnys-Damen, Merkelbach et Fan fani, repetunt critérium sexdecim annorum assignatum a
Benedicto XIV, alii, ut Vermeersch, Cappello, Conte a Coronata et
Regatillo, assignant vigesimum primum aetatis annum (i.e. non
amplius puberem, sed natu maiorem), ob idem fundamentum analogiae
cum aetate ad vota religiosa requisita.
Cappello autem eandem regulam applicat pueris qui, post usum
rationis (adeoque cum requisita intentione) sed ante completam
pubertatem, ordinati fuerint: “Quidnam de valore ordinationis et
obligationibus, si quis ordinetur in sacris post usum rationis, sed
ante pubertatem? Ordinatio valida aut invalida dicenda est, prout
adfuerit, necne, requisita intentio seu voluntas in subiecto. Obliga**Op. cit. (supra, in p. 477) 520.
° “Consonum quippe est. diaconos eo tempore deliberare, quae flege: quo], iuxta Trid.
decreta [sess. 25, de regularibus, cap. 15], in quacumque religione tam virorum quam
mulierum sollemnia castitatis, paupertatis, et obedientiae vota per regularem profes­
sionem emittuntur” (ibid. 521; cf. III 214).

tiones autem non contraxit, quia impubes non censetur adeo sui
compos ut maturo consilio valeat suscipere onera gravissima ordinibus
sacris adnexa. Proinde, ubi compleverit vicesimum primum aetatis
annum, ipsi . . . optio danda est utrum velit permanere in ordine
sibi collato cum implemento adnexarum obligationum, an potius
praeferat transire ad saecularia vota, interdicto exercitio ordinum
susceptorum. Quod dicitur de ordinatione impuberis, dicendum quoque
est de ordinatione pueri vix pubertatem adepti, scii, de puero 12, vel
13 aut 14 annorum circiter, ad obligationem servandam castitatis
ceteraque onera quod attinet.”50 Posset quis quaerere quare Cappello
sistat in aetate 14 annorum, nec applicet etiam provectioribus adules­
centibus 16 annorum, imo et omnibus minoribus, seu usque ad annum
21 inclusive, idem principium iuxta quod nemo ante hanc aetatem
censetur adeo sui compos ut maturo consilio valeat suscipere onera
gravissima ordinibus sacris adnexa, siquidem Ecclesia nonnisi in
hac aetate agnoscit tum publica vota perpetua tum licitam ordina­
tionem ad subdiaconatum. Fortasse generosior aliquis doctor hanc
extensionem in futuro attentabit. Interim videtur moralium doctorum
regulas in hac re, quod attinet pueros, tum infra tum supra usum
rationis ordinatos, cum quodam grano salis accipiendas esse; forte
simplicior ac magis logica esset unica regula aetatis sexdecim annorum:
hac enim aetate omnis homo canonice censetur ita plene sui compos,
ut possit tum gravem statum matrimonii inire tum satis gravem obli­
gationem voti temporanei assumere.
De perpetuo amentibus valent quaecumque de infantibus dicta
sunt, idque ob eandem rationem, quia scilicet ad valorem ordina­
tionis non requiritur usus rationis sed sufficit potentia ratiocinandi.
Assimilatio perpetuo amentium infantibus quoad Ordinem, explicite
proponitur a Catechismo Cone. Trid. (supra cit., p. 476) et sug­
geritur a Codice I.C., can. 754, § 1, in eorumdem assimilatione quoad
Baptismum: “Amentes et furiosi ne baptizentur, nisi tales a nativitate
vel ante adeptum rationis usum fuerint; et tunc baptizandi sunt
ut infantes.” Res confirmatur ex eo quod, si perpetuo amens non
valide ordinaretur, sequeretur quod infantis cuiuslibet ordinatio esset
valida vel invalida prout subinde de facto ipse assequetur, vel non,
usum rationis: quod esset ordinationis validitatem et effectum pendu­
lum facere a futuro eventu. Nec obstat quod perpetuo amenti, secus
ac normali infanti, usus seu exercitium sacrae potestatis semper erit
impossibile; nam haec impossibilitas non est per se sed per accidens,
cum amens, utpote homo, habeat radicalem capacitatem exercendi
M Dc sacra ordinatione (cd. 3, Taurini 1951) 257.

sacram potestatem, sicut habet radicalem capacitatem ratiocinandi;
in quo quidem apparet discrimen a muliere quae, ob suum statum
subiectionis, habet ex positiva institutione radicalem incapacitatem
ad accipiendam sacram potestatem.
ART. 20. Utrum ad validam ordinationem requiratur ac sufficiat
in adulto intentio, interna, habitualis, explicita (3 p., q. 68, aa. 7
et 12; Suppi., q. 39, a. 2; q. 45, a. 4; q. 48, a. 2, ad 3; In 4 Sent., dist. 6,
q. 1, a. 2, qq. 2 et 3).51

STATUS QUAESTIONIS
Haec quaestio iam generaliter ac sufficienter resoluta est in tractatu
De sacr. in genere (art. 23, pp. 344-358; cf. p. 451), ubi etiam allata
et explicata est divisio intentionis in plures eius species vel modos.
Nihilominus necesse est eam iterum tangere, ob quaedam dubia a
quibusdam suscitata tum circa varios casus ordinationis coactae in
antiquiori aetate, tum circa necessitatem intentionis internae. In
textu articuli quatuor involvuntur quaestiones: an requiratur intentio
in adulto, seu vera ac positiva intentio, nec sufficiat mera absentia
contrariae intentionis. 2. An requiratur intentio interna, nec sufficiat
externa; 3. an sufficiat intentio habitualis, seu semel habita et non
retractata, nec requiratur virtualis aut actualis; 4. an requiratur
explicita, utut habitualis, nec sufficiat implicita.

PARS NEGATIVA et PARS AFFIRMATIVA
QUOAD PRIMAM QUAESTIONEM, de necessitate verae sive
positivae intentionis, nullus fuit verus ac practicus dissensus inter
theologos. Aliqui quidem, nominatim Caietanus {In 3 p., q. 68, a. 7),
in quaestione de Baptismo dixerunt ad susceptionem huius sacramenti
per se intentionem non requiri, ut patet ex casu infantium, nam quod
non requiritur in uno recipiente, non est per se de necessitate sacra­
menti in quocumque recipiente, adeoque etiam in adulto (quae qui­
dem sententia interpretative, sive iuxta mentem illorum, intelligenda
est etiam de aliis sacramentis, nominatim de Ordine, ob paritatem
sl Cf. Hallier, Tournely, Gasparri, Many, Tixeront, Cappello, in proprio tractatu De
Ordine. Praeterea practicae indolis articulos: A. Vermeersch, “De revocata vel non
revocata intentione suscipiendi ordines,” Periodica de re morali, canonica, liturgica XV
(1926-27) *
-37
;33
O. Schf.lfiiout, “De intentione requisita in subiecto ut sacramen­
tum Ordinis valide suscipiatur et obligatio caelibatus contrahatur,” Collationes gandavenses XXIII (1936) 18-25; U. Lopez, “De sacerdote ficte suscipiente ordinem pres­
byteratus,” Periodica de re morali, canonica, liturgica XXXII (1943) 59-66; R. J.
Schalk, De coactione morali in sacris ordinibus suscipiendis, Romae 1955; A. Moroni,
La volontà nell’ "Ordo sacer," Milano 1957.

rationis). Attamen, ut notatum est in tractatu De sacr. in genere 347,
huiusmodi dissensus est mere formalis, sin minus verbalis; nam ipse
Caietanus explicite asserit, de facto in adulto intentionem negativam
sive neutralem non dari, adeoque de facto, utut per accidens, neces­
sario haberi positivam intentionem.82
QUOAD SECUNDAM QUAESTIONEM, de necessitate internae
intentionis, praecipua nec adhuc extincta datur controversia. Longe
quidem communior sententia hanc necessitatem docet: ita passim
theologi, praecipue moderni, tam dogmatici quam practici; inter
quos practicos theologos conferri possunt Many et Cappello qui
peculiariter hanc quaestionem agitant in tractatu de Ordine et quorum
alter rem ut certam proponit.53 Nihilominus non defuerunt olim nec
in moderna aetate desunt, pauciores quidam doctores qui refragentur,
docentes sufficientiam externae intentionis: validam scilicet esse ordi­
nationem, si subiectum serio consentiat se subicere exteriori ritui
ordinationis, etsi interne dissentiat, nolens reapse suscipere sacra­
mentum Ordinis eiusque effectus et obligationes. Ita praecipue Robertas
Pullus (saec. 12), R. II. Drouin (saec. 18) et inter recentiores P.
Gasparri, cui favet Vermeersch. Quorum rationes sunt: 1. Verba
Augustini: “Non dubito etiam illos habere baptismum, qui quamvis
fallaciter id accipiant, in Ecclesia tamen accipiunt, vel ubi putatur
esse Ecclesia ab eis” {De bapt. 7. 53. 102). 2. Verba S. Thomae:
“Et ideo alii melius dicunt quod minister sacramenti agit in persona
totius Ecclesiae, cuius est minister, in verbis autem quae profert,
exprimitur intentio Ecclesiae, quae sufficit ad perfectionem sacramenti,
nisi contrarium exterius exprimatur ex parte ministri, vel recipientis
sacramentum” (3 p., q. 64, a. 8, ad 2). 3. Conc. Flor., in Decreto
pro Armenis, docet ad valorem sacramenti requiri materiam, formam
et intentionem ministri, nec ullam mentionem facit intentionis subi­
ecti. 4. Innocentius III in Epist. “Maiores Ecclesiae causas” docet
“eum qui ficte ad baptismum accedit, characterem suscipere christiani­
tatis impressum.” 5. Minor requiritur intentio in subiecto quam in
ministro, adeoque, quamvis in ministro requiratur interna intentio,
"Nihilominus Prosper Lambertini (subinde Benedictus XIV) in suo tractatu De
sacrosancto Missae sacrificio, 1. 3. c. 10, n. 11, eam opinionem, intellectam de vera neu­
trali intentione, non simpliciter reicit, sed tantum dicit contrariam videri in praxi recep­
tam: “Illud tantum inter se theologi disputant, an ad validitatem satis sit si qui Baptis­
mum vel ordinem suscepit indifferens fuerit, id est, nec habuerit voluntatem eum susci­
piendi neque non suscipiendi, et hoc in casu videtur in praxi recepta opinio eorum qui
putant actum esse invalidum.” Eidem sententiae Benedictus XIV clarius adversatur in
Epist. “Postremo mense,” a. 1747 (n. 48).
"Idipsum “certissimum” dixerat idem Prosper Lambertini. verbis nuper citatis
immediate subiungens: “Certissimum autem illud remanet, ei qui reipsa [scilicet
interne] contradixerit, nullum characterem fuisse impressum, actumque totum invali­
dum esse” (cf. infra, p. 495).

— «e··» ■

in subiecto potest sufficere externa. 6. Sacramenta agunt ex opere
operato, adeoque sufficit quod subiectum consentiat in ipsum opus,
seu applicationem ritus. 7. In eo qui ficte accedit, habentur duae
contrariae intentiones, altera interna ac dissentiens, altera externa
ac consentiens; iam vero haec altera elidit priorem, quia subiectum
de facto accedit, ac ideo consideranda est ut praevalens et absoluta.
Iam saec. 12 ROBERTUS PULLUS (-f ca 1150) explicite docuit sufficientiam
externae intentionis tam in ministro quam in subiecto Baptismi; quod quidem
ex eius mente intelligendum est etiam de Ordine, eo vel magis quod directe
significet id valere etiam de ipsa Poenitentia et Matrimonio: “Solus ergo ille aut
baptista aut baptizatus aestimatur, qui iuxta hanc traditionem [i.e. per ablu­
tionem et formulam trinitariam] aut baptizat, aut baptizatur. Nec obest quid­
quam quominus baptisma dicatur, aut lavantis perversitas aut loti. Lotus nullo
modo nocetur aliena, aliquo modo propria; non quidem ut non baptizetur,
verum ut baptizando non emundetur. Quid ergo? loco aut risorie unus baptizat,
alter baptizatur, numquid huiusmodi dicemus baptizatum? Sed dum ille ioco
baptizat, iste serio baptizatur, quid inde perdit? Nonne quod ad se pertinet
facit, dum more ecclesiastico lavacrum suscipit, licet ille in hoc offendat quod
irrisorie lavat, cum tamen regulam baptizandi non excedat. Sic si quis peccata
confitentem sacerdos irrideat, nihilominus tamen irriso recte consulat, reus dis­
crete conhtens diligenterque satisfaciens a reatu nihilominus absolvitur. Contra
si quis catholice per omnia baptizat, baptizandus autem irrisorio animo accedat,
nonne irrisio sicut fictio rem sacramenti [i.e. gratiam] tollit, ipsum tamen sacra­
mentum tollere nequit? baptizatus ergo non mundatus videtur. Sifc] licet quis
coniugium quasi ludo contraxerit, nihilo magis tamen ludi obiectio coniugium
separabit. Sic ergo hinc inde tota baptismi actio irrisorie agitur, tantum ordo
sacramenti rite teneatur, cur ea quae per se sacramento nihil officiunt, coniuncta
extinguant? Aliud nimirum est sacramentum ipsum videre, aliud quid sacramento
agatur inspicere. . . Sacramentum ergo baptismi, quod totum extrinsecus agitur,
integram sui obtinens naturam, nullum omnino videtur suscipere detrimentum,
quidquid irrisionis cuiuslibetve erroris in mente versetur, aut baptizantis aut
baptisma suscipientis” (Sententiae, 1. 5, cc. 15 sq., ML 186. 841 sq.).54

Ad hanc Pulli aliorumque coaevorum doctorum sententiam sese refert Inno­
centius III in Epist. “Maiores” a. 1201, scribens: “Sunt autem nonnulli qui
dicunt quod sacramenta quae per se sortiuntur effectum ut baptismus et ordo
ceteraque similia non solum dormientibus et amentibus sed invitis etiam et
contradicentibus, etsi non quantum ad rem, quantum tamen ad characterem,
conferuntur” (cf. infra, p. 497).
Eandem sententiam omnino explicite ad subiectum omnium sacramentorum et
praecipue eorum quae characterem imprimunt, applicavit saec. 18 R. H. DROUIN
(ψ 1742), unus ex illis non paucis doctoribus qui post Catharinum docuerunt in
ipso ministro sacramentorum sufficere externam intentionem; hanc eandem opin­
ionem Drouin extendit ad subiectum sacramentorum, dicens parem omnino esse
in hac re ministri et subiecti causam: “Affirmamus . . . tum necessariam illis
[i.e. adultis] esse suscipiendi ritus in Ecclesia sacri intentionem, tum diversam
esse, maxime in sacramentis characterem imprimentibus, necessario non debere,
ab illa quam diximus in ministris requiri [i.e. externa intentione]. . . Dicimus . ..
ad perfectionem sacramentorum, ex parte suscipientium, sufficere intentionem qua
velint serio se ministris subiicere, et opus in se impleri, quod Ecclesia velut
sacrum et religiosum celebrare consuevit, nec insuper requiri secretiorem alteram
M Cf. F. Courtney, Cardinal Robert Pullen (Romae 1954) 213 sq., in textu et in nota.

suscipiendi illud ut sacrum: uno verbo eandem illorum ac ministrantium esse
sortem; quod in iis maxime sacramentis elucet, quae imprimunt characterem,
ubi enim vere infigitur, non est dubium esse sacramentum, quia ubicumque effec­
tus reperitur, necessarium est esse causam, sine qua ne intelligi quidem potest;
atqui ut baptismus e.c. signum Christi imperatoris infigat, sufficit iuxta maiorum
doctrinam intentio quam exteriorem appellant. . . Itaque ministrantium ac sus­
cipientium in negotio sacramentorum, quantum ad intentionis necessitatem aequalis
est causa: utrisque enim sufficit expressio exterior intentionis Ecclesiae, quae
satis est ad perfectionem sacramenti, ‘nisi.’ inquit praeceptor Angelicus, ‘contrarium
exprimatur ex parte ministri vel recipientis sacramentum.’ ”55

In moderna aetate eandem sententiam ut veriorem assumpsit P GASPARRl
in suo tractatu de sacramento Ordinis, rciciens tamen assimilationem inter subiec­
tum et ministrum, seu admittens sufficientiam intentionis externae in subiecto,
necessitatem vero intentionis internae in ministro.

Ad rem ipse: “In hac quaestione sententia communis est pro nullitate ordi­
nationis, ct in genere pro nullitate cuiuslibet sacramenti taliter recepti [i.e. cum
sola externa intentione]. . . His non obstantibus, putamus sententiam pro validi­
tate ordinationis in casu veriorem esse. . . [Etenim] Innocentius III .. . et
Glossa maior cum ipso aperte tradunt baptismum in casu fictionis ex parte
subiecti valere; et cum a baptismate ad ordinationem merito argumentari liceat,
hinc deducimus et ordinationem in casu fictionis validam esse. Nec decst ratio
theologica quae valet pro sacramento baptismi, confirmationis et ordinis. Nam
si rem attente perpendis, videbis in casu candidatum, quia accedit, velle sacra­
mentum, cum velit materiam et formam positam a legitimo ministro habente
debitam intentionem, quibus sacramentum constat; sed quia accedit ficte, nolle
effectus sacramenti, idest characterem et gratiam. Atqui primum ex his effectibus
sacramentum semper producit ex opere operato, dummodo subiectum capax sit,
et si est in aetate adulta, habeat intentionem recipiendi sacramentum, iuxta doc­
trinam D. Thomae . . . cum communi. Ergo in casu character imprimitur, licet
subiectum id nolit, et ita baptismus, confirmatio et ordo valent. Quid vero si
candidatus accedens expresse nolit et effectum et ipsum sacramentum? Tunc
forent in candidato duae voluntates inter se contrariae; nam ipse vult sacra­
mentum quia accedit, ct non vult ex hypothesi. Atqui prima voluntas manifeste
praevalet et informat actum, quia de facto candidatus accedit: et ideo huius
tantum voluntatis ratio habenda est. Haec argumenta adeo gravia sunt ut sen­
tentia pro validitate baptismi, confirmationis ct ordinis verior videatur. Nec valde
nos movet sententia communis contraria; nam unus Innocentius III .. . satis
superque nobis est; quem frustra ad alium sensum detorquere conaberis.”’c
“Concludimus notantes differentias inter intentionem subiecti ct intentionem
ministri, necessariam pro validitate ordinationis, aliorumque sacramentorum. Nam
in primis ex parte subiecti. praeter actualem et virtualem. sufficit etiam mere
habitualis intentio. . . E contrario ex parte ministri requiritur actualis vel virtualis.
Praeterea verius valet sacramentum baptismi, confirmationis et ordinis, si subiec­
tum ficte accedit, volens sacramentum, idest materiam et formam positam a
legitimo ministro cum debita intentione, sed nolens effectum sacramenti. . . E
contrario ex parte ministri requiritur ut non solum serio ponat ritum externum
sacramentalem. sed insuper ut hunc ritum serio ponens, intendat facere quod
facit Ecclesia. Nec mirum: nam minister, ut valide conficiat sacramentum, debet
dum verba rebus coniungit. agere tamquam minister Christi, seu uti potestate
a Christo communicata; et ideo in eo requiritur intentio saltem faciendi quod facit
“ De re sacramcntaria contra perduelles haereticos, 1. 1, q. 6, in fine: Appendix
(Venetiis 1737) I H8sq Idem extat apud Mignc, Theologiae cursus completus XX
1530-1533.
“Tractatus canonicus de sacra ordinatione I (Parisiis 1S93) 428-431.

Ecclesia Christi; in qua continetur intentio agendi ut minister Christi. Haec autem
ratio non valet pro subiecto ita ut in ipso sufficiat, Christo D. sic volente,
intentio quoque habitualis recipiendi sacramenti, etiam cum voluntate non recipi­
endi sacramenti effectum qui producitur ex opere operato ab ipsomet sacramento.”57
Sententiae Gasparri favere videtur, etsi cum quadam haesitatione, VERMEERSCH scribens: “In adulto [ordinando] requiritur quoque intentio, seu volun­
tas habitualis. . . Quaenam autem voluntas? Quia sacramentum operatur ex opere
operato, sufficere videtur consensus in applicationem ritus sacri. Hunc autem
necessario praestat qui voluntarie sinit ut ordinans ritum sacrum in ipsum exer­
ceat, quamvis interne dissentiat. Haec enim voluntas eliditur praevalente quae
movet candidatum ad accedendum. Sic C. Gasparri De sacra ordinatione, I, 644,
appellans, n. 643, Innocentium III, in c. 3, §. Item, De baptismo eiusque effectu
(III, 42), quem locum alii violenter interpretari debent. Nihilominus communis
sententia nullam putat esse ordinationem eius qui ficte accedit. Atque secundum
hanc opinionem respondit 5. Off. 2 mart. 1842, cidemque favet quoque responsum
5. Off. 28 nov. 1900, quamvis ibi mere praecipiat iterationem condicionatam (cfr.
Wemz, II, 82, qui nullitatem indubitatam habet.”58

QUOAD TERTIAM QUAESTIONEM, de sufficientia intentionis
habitualis, nullus videtur adesse dissensus. Unus quidem vel alter,
ut Ott et Priimmer mox referendi, loquitur de intentione virtuali, sed
forte intelligendus est de intentione habituali explicita, iuxta expli­
cationem afferendam infra (p. 506 sq.).
QUOAD QUARTAM QUAESTIONEM, de necessitate intentionis
explicitae, quamvis quoad rem videantur generaliter consentire theo­
logi, non unum tamen proferunt dicendi modum, dependenter fortasse
a vario modo quo definiunt vel intelligunt varia membra in quae in­
tentio dividi solet (actualem, virtualem, habitualem, interpretativam),
ut notavimus in tractatu De sacr. in gen. 345 sq. Quidam loquuntur de
intentione habituali implicita (Van Noort-Verhaar, Denis); quidam
mere loquuntur de intentione habituali, sed videntur intelligere explicitam (Gasparri, Many, Cappello, Vermeersch, Diekamp, alii plures);
quidam expresse loquuntur de intentione habituali explicita (Thou­
venin, Michel, Hervé, Daffara, Lercher-Umberg, Merkelbach, Regatillo) ; unus vel alter peregrine loquitur de intentione virtuali, probabi­
liter tamen intelligens habitualem explicitam, ut dictum est supra: ita
Ott, qui in hoc assimilât Ordinem Matrimonio (cf. ad invicem quae ait
in tractatione de Ordine et de sacramentis in genere) et Priimmer, qui
Ordinem assimilât tum Matrimonio tum Poenitentiae.59
" Ibid. II (1894) 200 sq.
M Theologia moralis III (cd. 4, Romae 1948) 414. Idem fere ad verbum refertur a
Vermeersch et Creusen, Epitome iuris canonici II (cd. 6. Mechliniae 1940) 165. In
art. cit. (supra, in p. 484) 35
*
Vermeersch, commemorata sententia Gasparri, notat:
“Sententiae tamen isti, quae fundamento positivo non caret, communiter non adhaeretur."
19 “Gcneratim . . . non requiritur [in subiecto] intentio actualis ct virtutalis, verum
etiam sufficit habitualis, i.e. aliquando habita ct non retractata. Excipitur Matrimonium,
in quo requiritur saltem intentio virtualis, cum ipsi contrahentes sint etiam ministri
istius sacramenti. Idem valet de sacra ordinatione, cum per eam homo suscipiat novum

CONCLUSIO
Conclusio 1. Ad validitatem ordinationis requiritur in adulto intentio,
et quidem vera seu positiva intentio, ita ut non sufficiat intentio negativa
sive neutralis, seu mera absentia contrariae intentionis.

Probatur iisdem rationibus quibus in tractatu De sacr. in gen. 350,
352-355, ostensa est necessitas intentionis pro quolibet sacramento
quaeque peculiari ac fortiori ratione valent quoad sacramentum
Ordinis.
Primo scilicet, subiectum sacramenti est homo, cui proinde con­
venit ut a Deo tractetur humano modo, ut scilicet non coacte sed
libere suscipiat sacramenta, et peculiariter hoc sacramentum per quod
homo constituitur minister, seu libera actione exequens sacrum
ministerium.
Secundo, susceptio sacramentorum involvit obiectivam quandam
subiectionem legi divinae et professionem fidei ac vitae Christianae,
quibus maxime convenit subiectum consentiens; quae convenientia
duplicatur in hoc sacramento Ordinis, ratione gravium obligationum
quae ex eo, tam divina quam ecclesiastica lege, consequuntur.
Tertio, sacramenta omnia, et peculiariter ea quae, ut Ordo, charac­
terem imprimunt, producunt aliquam hominis consecrationem, prae­
viam ac dispositivam ad principaliorem consecrationem gratiae, quae
per eadem sacramenta producitur; unde convenit ut, sicut ista con­
secratio, ita et prior illa, nonnisi in subiecto consentiente suscipiatur;
quod praecipue valet de Ordine, cuius consecratio est quaedam directa
assimilatio ac formalis participatio ipsius sacerdotii Christi.
Quarto, sensus Ecclesiae eidem conclusioni suffragatur, imo eam
certam reddit. Ecclesiae constans praxis et disciplina requirit con­
sensum adulti in Baptismo, qui est sacramentum necessitatis/0 ergo
a fortiori eam requirit in Ordine qui est supererogationis. Verum qui­
dem est, Ecclesiae documenta numquam directe et explicite proposuisse
necessitatem intentionis ad valorem ordinationis, attamen eam im­
plicite proposuit, tum in praefata analogia cum Baptismo, tum in
statum, novaque gravia onera; item de poenitentia, in qua actus poenitentis et notanter
contritio virtualiter saltem adesse debent, cum datur absolutio sacramcntalis” (Theol.
moral, ad 2-3, III, n. 87, p. 69).
"Ea praxis ac disciplina sic refertur tum in Rituali Romano hodierno, tit. 2, c. 3,
n. 9, tum in Codice I.C., can. 754: “§ 1. Amentes et furiosi ne baptizentur, nisi tales
a nativitate vel ante adeptum rationis usum fuerint; et tunc baptizandi sunt ut infantes.
§ 2. Si autem dilucida habeant intervalla, dum mentis compotes sunt, baptizentur, si
velint. § 3. Baptizentur quoque, imminente periculo mortis, si, antequam insanirent,
suscipiendi baptismi desiderium ostenderint. § 4. Qui lethargo aut phrenesi laborat,
vigilans tantum et volens baptizetur; at si periculum mortis impendeat, servetur prae­
scriptum §3.”

canonibus de aetate ordinandorum et de non cogendis ordinandis,
quae supponunt necessitatem intentionis (Codex I. C., cann. 214,
§ 1; 971), tum in responsionibus S. Officii de iteranda ordinatione
invite suscepta (cf. infra, p. 497). Ceterum, Innocentius III in Epist.
“Maiores” infra extensius citanda, quidquid sit de praeciso sensu
et auctoritate huius documenti (cf. infra, p. 497 sq.), directe assimilai
ordinem Baptismo in hac quaestione de necessitate intentionis, reiciens
illorum opinionem “qui dicunt, quod sacramenta, quae per se sortiun­
tur effectum, ut baptismus et ordo ceteraque similia, non solum dormi­
entibus et amentibus, sed invitis etiam et contradicentibus, etsi non
quantum ad rem, quantum tamen ad characterem conferuntur.”
Quapropter mirandum non est si Codex I.C., can. 968, § 1, nihil aliud
requirat in subiecto ad valorem ordinationis nisi ut sit vir et baptizatus
(“Sacram ordinationem valide recipit solus vir baptizatus”), Conc.
Trid. nihil directe doceat de intentione subiecti (tantum in sess. 6.
cap. 6, transeunter commemorat “propositum suscipiendi Baptis­
mum”), et Conc. Flor, tantummodo dicat ad valorem cuiuslibet sacra­
menti tria requiri, scilicet materiam, formam et ministrum habentem
intentionem faciendi quod facit Ecclesia {Denz. 695); nani ratio
quare intentio subiecti non memoretur, est quia ex una parte tan­
quam res facile nota supponitur (praecipuum enim dubium ac con­
troversia, tum in medio aevo, tum subinde contra Protestantes, fuit
de intentione ministri) et ex alia parte ea intentio, stricte loquendo,
non est generalis conditio quae verificetur in quolibet subiecto, ut
patet de infantibus infra usum rationis.

Quod autem non sufficiat intentio negativa sive neutralis, ex eo
patet quod huiusmodi dispositio non est vera intentio, nec nisi abusive
intentio vocatur, cum sit mera absentia contrariae intentionis.

Ex praedictis patet quid dicendum sit de ordinationibus coactis,
seu physica vel morali vi (dolo aut metu) impositis. Validitas scilicet
vel invaliditas huiusmodi ordinationis pendet a praesentia vel ab­
sentia intentionis subiecti; nam praefata coactio, nominatim metus,
non necessario aufert ab actu secuto rationem voluntarii simpliciter,
quod potest simul existere cum involuntario secundum quid. Attamen,
cum obligationes status clericalis sint ab ipsa ordinatione sive digni­
tate separabiles, ille qui sub metu gravi ordinatus est, ab eis liber
evadit ex generali solutione ipso iure communi nunc saltem concessa,
praevio quidem iuridico examine de facto coactionis et defectu rati­
habitionis; antiquitus quidem, taliter ordinati obligationibus subici
intelligebantur: subinde, obsoleta ea duriori disciplina, disputabatur a
canonistis utrum necne, post praefatum processum, opus esset speciali

dispensatione S. Sedis ad eis obligationibus; sententiam negativam, iam
non ambigue inculcatam a Benedicto XIV,01 explicite elegit ac con­
firmavit Codex I.C., can. 214. statuens: “§ 1. Clericus qui metu gravi
coactus ordinem sacrum recepit nec postea, remoto metu, eandem
ordinationem ratam habuit saltem tacite per ordinis exercitium, volens
tamen per talem actum obligationibus clericalibus se subiicere, ad
statum laicalem, legitime probata coactione et ratihabitionis defectu,
sententia iudicis redigatur, sine ullis coelibatus ac horarum canoni­
carum obligationibus. § 2. Coactio autem et defectus ratihabitionis
probari debent ad normam can. 1993-1998.”62

Ex antiquis autem nec paucis casibus coactae ordinationis nihil
deduci potest contra nostram conclusionem, seu nullatenus ostendi
potest communem aliquam tunc temporis extitisse persuasionem de
validitate ordinationis cui desit subiecti consensus; nam, ut dictum
est, coactio non necessario consensum extinguit. Imo plures ex huius­
modi ordinationibus contrariam potius persuasionem ostendunt, cum
nempe preces, minae, saevitiae ac tumultus, quibus nolentes com­
pellebantur, eo tendebant ut ipse consensus ab eis extorqueretur, qui
proinde necessarius putabatur; idque testatur Augustinus, scribens:
“Multi ut episcopatum suscipiant tenentur inviti, perducuntur, in­
cluduntur, custodiuntur, patiuntur tanta quae nolunt, donec eis adsit
voluntas suscipiendi operis boni” (Epist. 173. 2, ML 33. 754).
Hallier, qui hanc quaestionem fusius quam alii discutit pluresque
casus huiusmodi ordinationum commemorat,63 hos in tres classes dis­
tinguit. Primo nempe, praecipue in prioribus saeculis, plures viri a
sacerdotio refugientes ob sui animi sanctitatem, seu ob ipsius gradus
eiusque obligationum altissimam aestimationem et propriae impari­
tatis humillimam conscientiam, multiplici gravique coactione ita pre­
mebantur ut tandem suae ordinationi simpliciter consentirent, quam­
vis secundum quid etiam externe reluctarent; tales fuerunt, sub una
vel alia ratione et gradu, ordinationes Cypriani. Ambrosii, Nazianzeni.
Martini, Chrysostomi, Augustini. Paulini, Pauliniani fratris Hier­
onymi, Gregorii M., et aliorum multorum, ut testatur Augustinus
ipse in textu nuper citato; quos casus in primitiva Ecclesia frequentes
reddebat tum sanctitas candidatorum tum ipsa eorum reluctantia,
quae haberi solebat ut manifestum signum idoneitatis. Ex quibus, ut
n Dc synodo dioeccsana, 1. 12, c. 4, n. 2; cf. Instructionem “Eo quamvis tempore”
a. 1745, dc ritibus Coptorum, §§2Osq.
“Dc ordinationibus metu coactis confer Cappfxlo, De sacra ordinatione, nn 359sq.
De praefato Juridico examine, sive dc causis circa sacram ordinationem, confer ibid.,
670-725, ct S. C. dc Sacramentis, decretum 9 inn. 1931 (AAS XXIII 457-492).
° De sacris electionibus et ordinationibus, p. 1, sect. 5, c. 1, nn. 7-23, in Migne,
Theologiae cursus completus XXIV (Parisiis 1841) 411-427. Brevius eadem fere repe­
tunt Tournely, Billuart, Pourrai, Tixeront.

492

DE CAUSIS EXTRINSECIS ORDINIS

dictum est, nedum obiectio, patens potius confirmatio habetur circa
necessitatem intentionis subiecti ad validitatem ordinationis. Secundo,
nonnunquam quidam, inviti ac coacti, ad superiorem gradum promoti
sunt, ex malevolo animo vel astuto consilio sui episcopi, ut nempe
ab aliquo officio removerentur et molesto suo influxu ac potestate
privarentur; ita testatur Leo M. (Epist. 111. 2, ML 54. 1021 sq.) de
Aetio archidiacono, ab Anatolio archiep. constant, ad sacerdotium
elevato, et Gregorius M. (Epist. 1. 1, epp. 19-21; 1. 2, epp. 18-20,
ML 77. 464-466, 552-556) de archidiacono Honorato, quem Natalis,
episcopus salonitanus in Dalmatia, presbyterum ordinavit seu “quasi
ad fortiorem honorem provehens, conatus est arte callida degradare.”
In quibus casibus nihil probat consensum in ordinatione defuisse;
videntur potius praefati archidiaconi, sub influxu moralis coactionis,
inter duo mala minus elegisse. Tertio, in posteriori praecipue aetate,
relaxata ex una parte clericalis vitae severitate imminutaque erga
sacros ordines reverentia, et aucto ex alia parte saeculari influxu in
ecclesiasticas electiones, multi ad statum clericalem vel monachalem
tanquam ad facilius asylum, metu periculi, sponte confugiebant, vel
tanquam in moralem carcerem a potentioribus cogebantur, ut eis
aditus ad potentiam saecularem praecluderetur. Ita saec. 6 in Galliarum regione, barbaricis moribus nondum expurgata, Clodoaldus,
Clodomeri Francorum regis filius, fratribus suis a patruis interfectis,
ut sibi quoque imminentem caedem evaderet, ad statum clericalem
convolavit, in quo, suscepto sacerdotio, sanctitate vitae et miraculorum
dono claruit; pariter Merovaeus, Chilperici Francorum regis filius,
ob pravos suos mores politicasque machinationes, in clericatum a patre
coactus est ac, presbyter factus, in monasterium relegatus fuit, donec,
exinde aufugiens, miserandam mortem occurrit.01 In his quoque simili­
busque casibus, consensum defuisse probari nequit; videtur potius
externa coactio id effecisse ut ordinatio tanquam minus malum
eligeretur.
Placet quatuor inter alios, durioris coactionis casus, ex antiquiori
aetate referre. Pauliniani, Hieronymi fratris, ordinationem sic ipse
ordinator Epiphanius enarrat: “Cum igitur celebraretur collecta in
ecclesia villae, quae est iuxta monasterium nostrum, ignorantem eum
et nullam penitus habentem suspicionem, per multos diaconos appre­
hendi iussimus, et teneri os eius, ne forte liberari se cupiens, adiuraret
nos per nomen Christi: et primum diaconum ordinavimus, proponentes
ei timorem Dei, et compellentes ut ministraret; valde quippe obnite** De duplici hac historia confer Gregorium Turonensem, Historia Francorum, 1. 3.
n. 18, ML 71. 258; Epitomata, n. 39, ibid. 590; Historia Francorum, 1. 5, nn. 2, 3, 14,
16, ibid. 317, 327, 333-338.

batur, indignum se esse clamitans, et grave onus ultra vires suas
esse contestans. Vix ergo compulimus eum, et persuadere potuimus
testimoniis Scripturarum et propositione mandatorum Dei. Et cum
ministrasset in sanctis sacrificiis, rursus cum ingenti difficultate tento
ore eius, ordinavimus presbyterum et iisdem verbis quibus antea
suaseramus impulimus ut sederet in ordine presbyterii” (Epist. 51
[inter Hieronymianas]. 1, ML 22. 518). Non obstante tam gravi
ac inconsueta coactione, Paulinianus in ordinationem consensit, nam
bis ibi facta persuasio significatur.
Paulinas Nolanus episcopus (t 431 ) de sua presbyterali ordina­
tione ait: “Cum [sacerdotium] pro meritorum meorum conscientia
recusarem, vel potius non auderem recipere . . . , vi subita, invitus,
quod fateor, adstrictus, et multitudine strangulante compulsus, quam­
vis cuperem calicem ipsum a me transire, tamen necesse habui dicere
Domino: ‘Verum non mea voluntas, sed tua fiat’” (Epist. 2. 2, ML
61. 160; cf. epist. 1. 10; 3. 4: Vitant S. Paulini 15. 1). Clare finalis
consensus subiecti exprimitur in hac narratione, quae pro typica
haberi potest et ad cuius sensum explicatio quamplurium casuum
rimari queit.
Macedonii cuiusdam heremitae ordinationem narrat Theodoretus:
“Postquam . . . magnus Flavianus magno Dei gregi pastor est ordi­
natus, et viri virtutem cognovit .... de montis illum vertice per
speciem obiectae accusationis abduxit, et sub mysticum sacrificium
altari admovit, cooptavitque in numerum sacerdotum. Cumque peracta
liturgia hoc illi quidam indicasset (ignorabat enim prorsus quid egis­
sent), primum quidem conviciis verbisque asperis proscidit universos,
deinde arrepto baculo, in quo innixus propter senium incedebat,
pontificem ipsum et alios qui aderant insecutus est, ordinationem
hanc ratus montis verticem sibi optatamque habitationem erepturam.
Sed tum quidem sic indignantem aegre tandem amici quidam sedaver­
unt. Expleto autem habdomadae circulo, cum rediiset dies dominicus,
iterum evocat illum magnus Flavianus, rogatque ut celebritati cum
ipsis intersit. Tum ille ad eos qui venerant: ‘An vobis, ait, non
sufficiunt quae iam acta sunt, sed iterum me presbyterum creare
vultis?’ Et respondentibus illis fieri non posse, ut bis eadem fiat
manuum impositio, non acquievit, nec profectus est. donec illum
tempus et familiares hoc saepius edocuerunt” (Historia religiosa,
n. 13, MG 82. 1402 sq.) Haec narratio, prout extat. videtur ostendere
defectum omnis intentionis, imo et cognitionis rei quae agebatur, ac
ideo persuasionem validitatis ordinationis involuntarie acceptae: unicus
modus rem aliter explicandi est ut dicatur Macedonius tantae fuisse
sanctitatis ut episcopus putaverit eum habitualiter implicite intendisse

suscipere quodlibet onus quod ei de facto a suo episcopo imponeretur,
quamvis secundum quid ac vehementer ab onere sacerdotali refugeret,
ut ostendit posterior eius reactio; quod quidem non prorsus inverisimile est, si attendatur tum singularitas illius facti tum eximia sanc­
titas ac magna simplicitas personarum.
Bassianus, in sua oratione habita in ipso Cone. Chalcedonensi a.
451, sic violentam episcopalem ordinationem ab invido episcopo Mem­
none sibi impositam ut ad aliam dioecesim removeretur, enarrat:
“Memnon autem qui fuit episcopus Ephesi, invidiam habens in istis
quoniam diligebar ab omnibus, nihil non egit ut expellerer a civitate:
et immisit manus suas ut ordinarer episcopum Evazorum, et hoc
fecit. Ego autem non acquiescebam, sed ab hora tertia usque ad
sextam coram altari me plagis afflixit: et sanctum evangelium et altare
sanguine est impletum” (Hardouin 2. 550). Bassianus ad aliam dioe­
cesim ire recusavit et in propria dioecesi ephesina permansit, ibique
subinde episcopus absque nova ordinatione electus, priorem consecra­
tionem ratam habuit, imo ab ea sede depositus, sua iura coram Cone.
Chalcedonense defendit. Hic iterum, sicut praecedens casus, videtur
ostendere persuasionem validitatis ordinationis prorsus involuntarie
susceptae; nihilominus analogia aliarum similium coactionum suadet
fortasse non omnino defuisse internam aliquam intentionem, realem
vel putativam, non obstante vehementi externa reluctantia.
Secus, unus vel alter huiusmodi casus illicitae ac invalidae ordina­
tionis, referendus esset ad particularem quendam abusum et persuasi­
onem, cum omnino ab aliis ac frequentibus casibus dissonaret.
Conclusio 2. Ad validitatem ordinationis requiritur in subiecto intentio
interna, qua nempe intendit suscipere id quod de facto intendit Ecclesia,
seu sacramentum eiusque effectum, nec ullatenus sufficit externa intentio,
qua nempe quis intendit tantummodo suscipere externum ritum, seu serio
se subicere exteriori ordinationi.

Probatur 1. Ex ratione.

Ut probatum est in Conci, praec., in subiecto requiritur intentio
suscipiendi sacramentum. Iamvero intentio quae dicitur externa, seu
qua quis consentit soli externo ritui, non est intentio suscipiendi
sacramentum, nam sacramentum non est merus externus ritus, sed
externus ritus ut collativus gratiae et sacrae potestatis. Ergo intentio
externa non sufficit, sed interna requiritur.
Praeterea, externa intentio sacramenti, prout divulsa ab interna

eique opposita, est mera contradictio et pura simulatio; nam, cum
ex una parte ritus externus et sacramentum sint unum et idem, et ex
alia parte externa actio, qua quis se subicit ritui sacramentali, sit
secundum se manifestati va verae ac interioris intentionis, ille qui
vult externum ritum prout ponitur ab Ecclesia et non vult sacra­
mentum, contradictoria vult; revera nullo modo vult sacramentum, sed
aliud, seu merum externum ritum non sacramentalem, et simul habet
voluntatem simulandi, seu externe significandi intentionem quam re­
vera non habet.
Praeterea, inter eum qui, dum exteriori ritui se submittit, declarat
se nolle suscipere sacramentum sed tantum exteriori ritui se sub­
mittere, et eum qui id non declarat sed in corde tantum proponit,
seu qui habet, ut aiunt, solam externam intentionem, unicum dis­
crimen est obiectivum mendacium sive simulatio istius: uterque enim
caret intentione suscipiendi sacramentum et uterque ritui exteriori
vult se submittere; ex quo sequeretur rationem validitatis sacra­
menti in altero casu esse ipsam malitiam seu simulationem subiecti.
Praeterea, subiectum id recipere intendere debet, quod Ecclesia
et minister conferre intendunt, agitur enim de eodem obiecto tradendo
et accipiendo, imo cuius traditio acceptio est, ac vicissim: iamvero in­
tentio Ecclesiae procul dubio respicit non solum ritum externum, sed
hunc prout est sacramentum, nec pariter alia esse potest intentio
ministri quae debet conformari intentioni Ecclesiae; ergo intentio
subiecti nequit respicere solum ritum externum, sed hunc ut sacra­
mentum. Haec ratio maxime valet contra eos qui. ut Gasparri. ad­
mittunt intentionem ministri debere esse internam: frustranee enim
attentant stabilire discrimen in hac re inter ministrum et subiectum:
discrimen quippe respicere potest naturam intentionis seu potius
gradum voluntarietatis, prout nempe in ministro requiritur intentio
saltem virtualis dum in subiecto sufficit inferior intentio habitualis,
sed nequit respicere ipsum obiectum. cum agatur de eodem obiecto
dando et accipiendo, ac minister et subiectum sacramenti sint
correlativa.
Ad rem Prosper Lambertini (subinde Benedictus XIV): “Quae in
ordinatione [intellige: ordinatore] intentio requiritur, ut valide ordi­
nem conferat, eadem debet esse etiam in ordinando, ut illum valide
suscipiat. . . Ideoque si ordinando [lege: ordinanti] opus est in­
tentio, saltem virtualis, faciendi quod facit Ecclesia, nec satis est
hanc intentionem esse externam, ita in ordinato itidem oportet esse
intentionem suscipiendi quod Ecclesia intendit ab eo suscipi. . .
Invalida est eius ordinatio, qui non obstante metu, obfirmato animo

negat se velle suscipere ordinem, et vi raptus ad ordinationem, accipit
applicationem . . . materiae ad formam, sed vel extrinsecus vel
intrinsecus contradicit.”05
Probatur 2. Ex sensu Ecclesiae.

Communiter huc adducuntur a theologis verba Innocenta III, Epist.
“Maiores” a. 1201: “Ille vero, qui nunquam consentit, sed penitus
contradicit, nec rem nec characterem suscipit sacramenti,” et merito
quidem, nam, ut Benedictus XIV immediate subiungit verbis nuper
relatis, “haec responsio eruitur a decretali Innocentii III.” Attamen
quia, ob alias ambiguas expressiones quae in eodem documento ad­
hibentur, adversarii praecipuum suum argumentum in contrarium
conficiunt, eius discussionem ad inferiorem locum remittimus.
Benedictus XIV, Epist. “Postremo mense,” 28 febr. 1747, loquens
de subiecto Baptismi, docet eum qui externe ac serio, sed cum aliena
sive contraria voluntate, ad sacramentum accedit, invalide baptizari;
quod quidem a paritate valet quoque de ordinatione. S. Pontifex in
§ 47 casum sic clare proponit de eo “qui vultu, atque oculis, ac toto
corpore ad modestiam composito, voluntate tamen alienissima, ad hoc
sacramentum veniat.” Subinde in §§50sq. scribit: “Examen porro
si haberi debeat de adulti proposito, aut voluntate, cum Baptismum
accipit, is profecto est ante caeteros audiendus, et interrogandus;
cavendum tamen, ne inconsulto fides eidem illico habeatur, ubi
responderit, se baptizatum non libere, sed invito. Fieri enim potest
(nec casus sane hic metaphysicus est) ut ipso in actu intentionem
habuerit sufficientem, diabolicis deinde stimulis incitatus et victus,
ad vomitum rediturus mendacium proferat, et de intentione inter­
rogatus nigrum pro albo, ut inquiunt, repraesentet. . . Quod si nulla
sit reliqua dubitatio, planeque constet hac luce clarius, adulto Baptis­
mum accipiendi nullam prorsus fuisse voluntatem, aut intentionem,
nil restat aliud, quam eumdem et hortari, et admonere, ut rite id
faciat, quod iam irrito fecit et suscipiat absolute ac libere sacramen­
tum; ac si obstinate repugnet, tum nihil aliud superest, nisi ut
remittatur.”00 Quae decisio omnino concordat cum doctrina expressius
enunciata ab eodem Benedicto, cum adhuc cardinalis scripsit suum
opus de sacrificio Missae, nuper relatum; unde nonnisi voluntarie
scribit Gasparri: “Si Cardinalis Lambertinus dum scribebat prae­
clarum opus De sacrosancto Missae sacrificio nobis contrarius erat
et communi sententiae favebat assimilans in omnibus, quoad inten“ De sacrosancto Missae sacrificio, 1. 3, c. 10. n. 11, in Mignc Theologiae cursus com­
pletus XXIII (Parisiis 1841) 1145.
-J M
" Bullariuni II (Prati 1846) 185 sq.

tionem, conferentem et suscipientem ordinationem, Benedictus XIV,
auctor cit. epist. Postremo mense, nobis potius favet, aut certe con­
trarius non est, distinguens inter intentionem conferentis et intentionem
suscipientis.”07
Plura responsa RR. Congregationum, in dubiis de validitate ordi­
nationis ex capite intentionis, data sunt iuxta sententiam de invaliditate ob defectum internae intentionis. Ita S.C. Concilii, responsa 26
dec. 1665 et 31 mart. 16 8 5 08; responsa 26 nov. 1791 et 16 iun.
179209; S. Officium, responsa 2 mart. 1842 et 28 nov. 1900Λ S. Officii
responsum a. 1842 sic se habet: “Titius dum episcopus confert
ei ordinem subdiaconatus, interna mentis intentione renuit, nec vult
vere acceptare ordinem illum, nec contrahere obligationem perpetuae
castitatis; deinde eodem prorsus modo ordinatur diaconus; denique
ordinem presbyteratus accipit cum debita interna intentione, eumque
ordinem vere et sincere acceptat. Quid agendum? R. Ad Efhum
Maiorem Poenitentiarium, ut Titium promotum ad presbyteratum
per saltum dispenset a suspensione et irregularitate, et mandet ut
omissos ordines subdiaconatus et diaconatus secrete recipiat a quo­
cumque catholico antistite extra tempora, non servatis interstitiis, et
absque dimissoriis proprii episcopi, in quibuscumque diebus festis,
etiam continuis, et postea possit rite Missam in posterum celebrare,
aliaque sacerdotalia munia valide et licite exercere.”71
Supradictum documentum Innocenta III, Epist. “Maiores Ecclesiae
causas,” ad Ymbertum archiep. arelatensem sub finem 1201, ex quo
adversarii nostrae conclusionis praecipuum suum argumentum dedu­
cunt (cf. Gasparri, supra, p. 487), haec habet: “Item vero quae­
ritur, utrum huiusmodi dormientibus et amentibus sacramenti saltem
character in baptismate imprimatur, ut excitati a somno vel ab
aegritudine liberati non sint denuo baptizandi.
“Sunt autem nonnulli, qui dicunt, quod sacramenta, quae per se
sortiuntur effectum, ut baptismus et ordo ceteraque similia, non solum
dormientibus et amentibus, sed invitis etiam et contradicentibus, etsi
non quantum ad rem. quantum tamen ad characterem conferuntur,
quum non solum parvuli, qui non consentiunt, sed et ficti, qui quamvis
non ore, corde tamen dissentiunt, recipiant sacramentum. Sed opponi­
tur talibus, quod, qui fuissent inviti et reluctantes immersi, saltem
ratione sacramenti ad iurisdictionem ecclesiasticam pertinerent, unde
nOp. cit. (supra, in p. 4S7) 432.
“ Relata a Benedicto XIV, op. cit. (supra, in p. 496) 1145 sq.
® Thesaurus LX 234; LXL 96.
'°Collectanea S. C. de Prop, fide I n. 946; II, n. 2096.
"Collectanea S. Congregationis de Propaganda Fide (Romae 1907) I 525.

ad servandam regulam fidei Christianae forent rationabiliter compel­
lendi. Verum id est religioni Christianae contrarium, ut semper in­
vitus et penitus contradicens ad recipiendam et servandam christiani­
tatem aliquis compellatur.
“Propter quod inter invitum et invitum, coactum et coactum alii
non absurde distinguunt, quod is, qui terroribus atque suppliciis
violenter attrahitur, et, ne detrimentum incurrat, baptismi suscipit
sacramentum, talis quidem, sicut et is qui ficte ad baptismum accedit,
characterem suscipit christianitatis impressum, et ipse, tanquam conditionaliter volens, licet absolute non velit, cogendus est ad obser­
vantiam fidei Christianae. . . Ille vero, qui numquam consentit, sed
penitus contradicit, nec rem, nec characterem suscipit sacramenti,
quia plus est expresse contradicere quam minime consentire. . .
Dormientes autem et amentes, si prius quam amentiam incurrerent
aut dormirent, in contradictione persisterent, quia in eis intelligitur
contradictionis propositum perdurare, etsi fuerint sic immersi, charac­
terem non suscipiunt sacramenti. Secus autem, si prius catechumeni
extitissent, et habuissent propositum baptizandi; unde tales in necessi­
tatis articulo consuevit ecclesia baptizare. Tunc ergo characterem
sacramentalis imprimit operatio, cum obicem voluntatis contrariae non
invenit obsistentem.”12
Huius documenti triplex interpretatio allata est. Iuxta primam,
Innocentius docet sufficientiam negativae sive neutralis intentionis,
ut suadent ultima verba “Tunc ergo characterem sacramentalis im­
primit operatio, cum obicem voluntatis contrariae non invenit ob­
sistentem” (ita Caietanus, de quo supra, p. 484). Iuxta secundam
interpretationem, Papa docet sufficientiam externae intentionis, ut
suadent verba “Talis quidem [i.e. qui suscipit Baptismum ex metu],
sicut et is, qui ficte ad baptismum accedit, characterem suscipit
christianitatis impressum, et ipse, tanquam conditionaliter volens,
licet absolute non velit, cogendus est ad observationem fidei Chris­
tianae,” ubi ficte baptizatus dicitur valide baptizari, fictus autem a
Papa intelligitur qui habet solam externam intentionem seu, ut ait
paulo ante, “qui quamvis non ore, corde tamen dissentit” (ita patroni
sententiae de sufficientia externae intentionis). Iuxta tertiam inter­
pretationem, Papa docet tantum sufficientiam intentionis internae
quae non sit plena seu quae coniungatur cum aliqua contrarietate,
ut in eo qui ex metu resolvit suscipere Baptismum, praefata autem
definitio ficti referenda est ad fictionem non intentionis sed disposi­
tionis (ita ceteri theologi, seu defensores nostrae conclusionis).13
13 Corpus turis canonici, cd Friedberg, II 646. Cf. etiam Denz. 411; Cavallera 983.

Prima interpretatio probabilis non est. Nam totum documentum
agit de positiva aliqua intentione requisita ad valorem sacramenti:
ab hoc exorditur quaestio, scilicet an possint amentes et dormientes
baptizari, et ad hoc ducit eius resolutio, scilicet eos baptizari posse
dummodo antea habuerint intentionem; unde sensus ultimi illius
incisi est: “Tunc ergo characterem sacramentalis imprimit operatio,
cum obicem voluntatis contrariae non invenit obsistentem, sed in­
venit voluntatem saltem conditionalem suscipiendi sacramentum.”
Ad rem Benedictus XIV, Epist. “Postremo mense,” 28 febr. 1747,
n. 48, refellens interpretationem Caietani: “At enim vero animad­
vertatur necesse est, Pontificem Innocentium respondere quaestioni,
utrum amentes baptizari absque consensu possint, ac decernere hoc
licere, eorum si consensus adfuerit furori praevius, secus vero, si
nullus dementiam consensus praecesserit ac voluntas. Itaque Pontificis
postea asserentis sacramento imprimi characterem, ‘quando non in­
venit obicem contrariae voluntatis,’ nemo non videt, hanc mentem
esse, Baptismatis haberi effectum, quando quis vel in actu assensum
praebeat, vel iam ante praebuerit. Quod si Pontifex ea in sententia
fuisset, suscipiendo Baptismati satis esse voluntatem non obsistentem,
utique non decrevisset, ut revera statuit, in amentibus voluntatem
necessario requiri antecedentem.”73
Secunda interpretatio aliquam probabilitatem videtur habere, eo
quod fictus, qui dicitur valide suscipere sacramentum, videtur intelligi is qui affert fictionem non solius dispositionis sed ipsius in­
tentionis: nam fictus ibi definitur “qui quamvis non ore. corde dis­
sentit” seu qui ore consentit et corde dissentit, et opponitur parvulo
‘‘qui [mere] non consentit,” ubi verba consentire et dissentire viden­
tur accipi debere in eodem sensu relativo ad actum intentionis. Iuxta
hanc interpretationem, S. Pontifex distingueret: infantem, qui nullam
ponit intentionem; fictum, qui ponit solam externam intentionem;
coactum ex metu qui ponit etiam internam intentionem sed non
plenam seu conditionatam; et plene contradicentem seu qui nec
internam nec externam habet intentionem, imo expresse contradicit;
tres priores valide baptizantur, ultimus vero invalide. Si vera esset
haec interpretatio, dicendum esset S. Pontificem ea verba nonnisi
ex ore aliorum referre (“Alii non absurde distinguunt. . .”), nec
illorum sententiam approbare nisi quoad principale assertum, seu
distinctionem inter invitum conditionaliter volentem et invitum sim­
pliciter contradicentem (quod quidem directe facit ad propositam
quaestionem de baptizandis dormientibus et amentibus), non vero
nOp. cit. (supra, in p. 496) 185.

necessario quoad id quod tantum obiter et ad modum exempli asseri­
tur de ficto.
Attamen, non pauca sunt quae praefatam interpretationem impro­
babilem reddunt et ad tertiam interpretationem impellunt, iuxta quam
S. Pontifex, a primo ad ultimum, loquitur de necessitate internae in­
tentionis, quantumvis diminutae (sicut in eo qui ex metu Baptismum
suscipit), et praeterea, in praefato inciso de ficto, fictionem non
intentionis sed dispositionis intelligit.
Et imprimis, attento ipso textu, ultima verba, quae a Papa pro­
ponuntur ut summa et conclusio totius doctrinae: “Tunc ergo charac­
terem sacramentalis imprimit operatio, cum obicem voluntatis con­
trariae non invenit obsistentem,” vix applicari possunt ficto qui,
quamvis exterius se submittat sacramento, interiori tamen volun­
tate ei contradicit. Pariter vix de eodem ficto intelligi possunt verba
“Si prius catechumeni extitissent, et habuissent propositum bap­
tizandi.”
Secundo, S. Pontifex reicit sententiam eorum qui dicebant invitos
etiam et contradicentes valide suscipere sacramentum; iamvero illi
videntur locutos esse de solo defectu internae intentionis, seu de­
fendisse praecise opinionem de sufficientia externae intentionis; id
sonant verba Roberti Pulli, praecipui qui noscatur inter illos: “Si
. . . baptizandus . . . irrisorio animo accedat, nonne irrisio sicut fictio
rem sacramenti tollit, ipsum tamen sacramentum tollere nequit?”
(cf. supra, p. 486).
Tertio, iuxta usum theologorum illius aetatis, fictio communiter
intelligebatur non intentionis sed dispositionis, et relate non tam ad
validitatem quam ad fructuositatem sacramenti seu effectum gratiae,
ita ut attento communi usu, verba “Ficti, qui quamvis non ore corde
tamen dissentiunt” intelligenda sunt non de oppositione inter exteri­
orem consensum et interiorem dissensum, sed de dissonantia sive
discordantia inter id quod quis profitetur exterius, accedens ad sacra­
mentum, et id quo afficitur interius, seu inter externam fidei profes­
sionem et defectum fidei interioris, inter signa pietatis ac compunc­
tionis et defectum harum dispositionum in animo. Robertus Pullus
(t circa 1150): “Irrisio sicut fictio rem sacramenti tollit” (ipsa
distinctio inter irrisionem et fictionem ostendit, hanc non referri ad
defectum intentionis, sicut illam). Sententiae Divinitatis (circa
medium saec. 12): “Sacramentum et accipiunt omnes pueri et etiam
adulti, si cum poenitentia accedant et cordis contritione, aliter minime.
. . Quidam accipiunt sacramentum et non rem. Sic omnes qui ficte
accedunt, quibus non prodest baptismus” (ed. Geyer, p. 113
*sq.).

Magister Simon (circa idem tempus): “Ficto corde accedentibus
peccata non dimittuntur. Nec tamen baptismus vim suam amittit,
quamvis isti pro nequitia sua non proficiat. . . Sumunt itaque tunc
exterius visibile sacramentum; rem vero sacramenti, cum egerint de
fictione sua poenitentiam, assequuntur” (ed. Weisweiler, p. 4). Petrus
Lombardus (t 1160): “Qui vero sine fide accedunt vel ficte, sacra­
mentum, non rem suscipiunt” (Sent., 1. 4, dist. 4, c. 2). Petrus
Comestor (circa 1170): “Qui vero sine fide accedunt vel ficte, sacra­
mentum quidem suscipiunt et non rem. . . Hinc probatur adultis sine
fide et vera penitudine non conferri gratiam remissionis in baptismo”
(ed. Martin, p. 18
*).
Guido de Orchellis (scripsit paulo post Inno­
centium III, seu circa 1220): “Si vero non contritus accedit, ergo,
cum sit adultus, fictus accedit et impaenitens. . . Fictus dicitur ille . . .
qui in hora baptismi remanet impaenitens” (ed. Van den Eynde, p.
30). Innocentius IV (t 1243), commentans ipsum textum Innocentii
III: “Ficti, id est, adulti non vere credentes” (In cap. “Maiores,”
c. 3). Albertus M.: “Quadruplex fictio colligitur ex verbis Augus­
tini . . . , aut ex parte ritus sive actus sacramenti, aut ex parte operis
operati quod facit Ecclesia. Si primo modo, tunc est qui aliter suscipit
quam Ecclesia exercet ritum, et hoc intelligo de eo qui deridet ritum
Ecclesiae, et tamen intendit accipere quod facit Ecclesia, licet
derideat: ille enim recipit sacramentum. Si autem ex parte operis
operati: tunc aut est secundum rationem, et tunc est non credens;
aut secundum concupiscibilem, et tunc est indevotus; aut ex parte
irascibilis, et tunc est contemnens” (In 4 Sent., dist. 4, a. 2; cf. aa.
3-4); S. Thomas: “Dicitur autem aliquis fictus per hoc quod voluntas
eius contradicit vel baptismo vel eius effectui. Nam secundum Augus­
tinum, quatuor modis dicitur aliquis fictus: uno modo ille qui non
credit, cum tamen baptismus sit fidei sacramentum; alio modo, per
hoc quod contemmit ipsum sacramentum; tertio modo, per hoc quod
aliter celebrat sacramentum, non servans ritum Ecclesiae; quarto,
per hoc quod aliquis indevote accedit. Unde manifestum est quod fictio
impedit effectum baptismi. . . Fictus dicitur aliquis ex eo quod demon­
strat se aliquid velle quod non vult. Quicumque autem accedit ad
baptismum, ex hoc ipso ostendit se rectam fidem Christi habere, et
sacramentum venerari, et velle se Christo conformari, et velle a
peccato recedere. Unde cuicumque peccato vult homo inhaerere, si
ad baptismum accedit, fictus accedit, quod est indevote accedere. . .
Unde fictio hic quodammodo includit omne peccatum” (3 p., q. 69,
a. 9, corp, et ad 3; cf. a. 10; Suppi., q. 9, a. 1: In 4 Sent., dist. 4,
q. 3, a. 2, q. 2, ad 1. 2 et 5; q. 3, sol. et ad 3). Cum autem subinde
coepit nomen fictionis referri etiam ad defectum intentionis, et qui-

deni interioris, sollicite notatum est illum obstare ipsi validitati
sacramenti; ita Bonaventura: “Ex hoc patet illud quod consuevit
quaeri, utrum aliqua fictio impediat susceptionem sacramenti. Si
enim fictio illa non removeat intentionem hanc, videlicet suscipiendi
quod Ecclesia dat vel intendit dare, quantacumque sit fictio, non
impedit susceptionem sacramenti. Si vero ita sit fictus quod non
habeat intentionem recipiendi vel fiendi circa se quod Ecclesia facit
vel intendit facere, sed solum intendit ludere vel alios illudere, non
video quomodo iste suscipiat sacramentum vel rem” (7« 4 Sent.,
dist. 6, p. 2, a. 2, q. 1).
Quarto, inde ab initio verba Innocentii III de ficto valide bapti­
zato, intellecta fuerunt de fictione dispositionis, eiusque doctrina
intellecta est de necessitate internae intentionis ad valorem sacra­
menti. Ita Glossa, in cap. “Maiores,” v. “Perdurare”: “Illi (ficti)
ore exprimunt, licet corde dissentiant; sed tale sacramentum non
prodest ad remissionem peccatorum, nisi cum fictio illa recessit’”4;
quae reviviscentia nequit affirmari de fictione intentionis, si enim,
stante hac fictione, sacramentum validum esset, ea recedente, non
necessario subiectum consequeretur effectum sacramenti, cum ad hoc
non sufficiat intentio sed praeterea bona dispositio requiratur. Inno­
centius IV, in idem cap. “Maiores,” n. 3: “Ficti id est adulti non
vere credentes.”75* Propterea idem Papa in cap. “Si quis puerum,”
1, de baptismo, n. 10, de suo docet explicite fictionem intentionis
invalidum reddere sacramentum: “Sed quid si baptizatus petiit bap­
tismum, sed baptizari non intendebat, nec aliquid per baptismum
conferri? et videtur quod non sit baptizatus, quia nunquam consensit
baptizari, sicut non est matrimonium, ubi non consentit licet verba
consensus exprimat.”70 Eadem fuit communissima interpretatio pos­
teriorum theologorum et canonistarum, si pauci refragantes excipian­
tur, quorum proinde opinio practice sperni potest.
Quinto, si ceteroquin Innocentius III loqueretur dc fictione ipsius
intentionis, adhuc non necessario sequeretur sufficientia externae in­
tentionis; nam sub illa fictione (“Corde dissentiunt”) intelligi posset
dejectus non omnis interioris intentionis, sed tantum plenae inten­
tionis, qualis invenitur in eo qui quacumque de causa, puta ambitione
vel timore, inducitur ad volendum suscipere sacramentum quod secus
non vellet: etiam de eo qui ex metu consentit Innocentius dicit ipsum
“absolute non velle” et “minime consentire,” et hoc modo corde
dissentire. Unde in tali hypothesi dici posset duo incisa “Ficti, qui
14 Corpus iuris . . . cum Glossis, (Ludguni 1671) II 1388.
” In 3 Decret., “De baptismo et cius effectu,” c. 3, In V. libros decretalium commen­
taria (Venetiis 1570), p. 544, coi. 2.
^'3···
’* Ibid, c. 1, p. 544, col. 1.

quamvis non ore, corde tamen dissentiunt” et “Is, qui terroribus
.. . attrahitur . . . , tanquam conditionaliter volens, licet absolute non
velit” idem significare, quod attinet ad vim intentionis, et propterea
Papam assimila re casum inviti ex timore cum casu ficti in genere,
quia utrobique est idem gradus imperfectae intentionis. Sic autem
tunc doctrina Innocentii glossanda esset, adhibendo modernos ter­
minos circa distinctionem intentionis: Valida est susceptio Baptismi
si est simpliciter voluntaria, etiam si sit involuntaria secundum quid,
ut accidit in eo qui impellitur timore vel alia causa,77 quique quo­
dammodo fictus dici potest, quatenus non manifestat exterius illam
imperfectionem intentionis ac veluti oppositionem voluntatis quae
habetur cum aliquid est voluntarium simpliciter et simul involun­
tarium secundum quid.

Rationibus adversariorum supra (p. 485) enumeratis, breviter
respondetur: 1. Mens Augustini minime clara est, ut inde quidquam
certo deduci possit; ceterum, probabilior est interpretatio iuxta quam
S. Doctor loquitur de fictione non intentionis sed solius dispositionis,
ut fusius explicatum est in tractatu De sacr. in genere 446-448.
2. Pariter de mente 5. Thomae in obiecto textu 3 p., q. 64. a. 8, ad 2
(ubi ceteroquin agitur directe non de subiecto sed de ministro sacra­
menti), fuse dictum est ibid. 463-465. Ceterum, nullum dubium est
de generali doctrina S. Thomae requirentis in subiecto internam
intentionem suscipiendi sacramentum, ut clare constat ex 3 p., q. 68,
a. 7; Suppi., q. 39, a. 2; q. 45, a. 4; q. 48, a. 2, ad 3; In 4
Sent., dist. 6, q. 1, a. 2, qq. 2 et 3). 3. Quoad Cone. Flor, responsum
est supra, p. 490. 4. De textu Innocentii III nuper disputatum est.
5. Quod in subiecto requiratur minor intentio quam in ministro,
respicit gradum voluntarietatis, ita nempe quod, dum in ministro
requiritur intentio virtualis, in subiecto sufficiat habitualis, sed nequit
respicere ipsum obiectum intentionis, ita scilicet quod in ministro
requiratur interna et in subiecto sufficiat externa, ut iam animadver­
timus supra (p. 495). 6. Sacramenta agunt ex opere operato.
nS. Pontifex quoad eum qui ex metu vult, adhibet fortiorem expressionem “Condi­
tionaliter vult, absolute non vult” dum in terminis modernis dicimus “Simpliciter vult,
secundum quid non vult.” Nulla autem habetur diversitas conceptuum, nam absolutum
et conditionalc intelliguntur subdividere voluntarium simpliciter, iuxta quod aliquis de
facto ac finalitcr agere resolvit. Qui enim voluntate consequenti aliquid vult, simpliciter
vult, sed tamen potest simpliciter velle vel absolute vel conditionaliter, seu supposita
conditione (puta causa incutcnte timorem). Propterea etiam S. Thomas, de eo qui ex
metu vult, dicit ipsum non habere voluntatem absolutam sed conditionatam: “Non
requiritur in adulto voluntas absoluta suscipiendi quod Ecclesia confert, sed sufficit
voluntas conditionata, sicut est in voluntariis mixtis, ut dicitur in iii Ethic., c. 2; et
ideo ... si ... sit coactio inducens, sicut minis vel flagellis, ita quod baptizatus potius
eligat baptismum suscipere quam talia pati, tunc suscipit sacramentum, sed non rem
sacramenti” (/n 4 Sent., dist. 6, q. 1, a. 2, q. 3).

suppositis tamen validitatis conditionibus in exterioribus causis,
scilicet tam in ministro quam in subiecto. 7. Negandum est quod in
eo qui ficte accedit habentur duae intentiones, altera externa, seu
suscipiendi merum ritum externum sacramentalem, et altera interna,
seu non suscipiendi sacramentum; nam, cum ritus externus et sacra­
mentum sint unum et idem, hae duae voluntates essent contradic­
toriae; revera unica in ficto habetur intentio, scilicet recipiendi ritum
non sacramentalem et eo ipso simulandi susceptionem ipsius sacra­
menti, ut dictum est supra (p. 495). Unde falsum est externam
intentionem praevalere interiori intentione, cum non habeantur duae
sed una intentio, vel, si placet, duae intentiones circa diversum
obiectum. Id unum verum est, scilicet intentionem externam prae­
valere, vel potius valere, in foro externo ac iuridico, quatenus, cum
sit connaturale signum internae ac verae intentionis suscipiendi sacra­
mentum, posito signo, praesumitur adesse signatum,78 nisi aliunde
simulatio probetur, ac consequenter legitime urgentur obligationes et
iura, quae ex susceptione sacramenti consequuntur.
Conclusio 3. Ad validam ordinationem sufficit in subiecto intentio
habitualis, seu semel habita et non retractata, nec requiritur, sicut in minis­
tro, intentio virtualis.

Probatur ex eo quod intentio habitualis sufficit ad susceptionem
sacramenti in genere, et aliunde nulla peculiaris ratio magis exigit
in hoc sacramento. Ut enim dictum est in tractatu Dc sacr. in genere
356, ad validitatem sacramenti non magis requiritur quam ut susceptio
sit vere voluntaria, seu ut habeatur voluntaria passio; ratio autem
voluntarii salvatur in intentione habituali, cum intentio semel habita,
nec retractata, maneat moraliter. Et inde patet discrimen cum minis­
tro, imo inde petitur nova confirmatio: nam in ministro intentio
requiritur ut habeatur voluntaria actio, in subiecto vero ut sit volun­
taria passio; iamvero actio nequit procedere nisi ab actuali inten­
tione (formaliter vel virtualiter praesente), ac ideo in ministro requiri­
tur saltem virtualis intentio, in subiecto vero minor sufficit intentio,
adeoque habitualis, cum non sit agens sed patiens. Nec aliunde
peculiaris ratio exigit in sacramento Ordinis maiorem sive virtualem
intentionem; non enim alia ratio excogitari posset, nisi quod sub­
iectum sit etiam agens seu quod eius actio aliunde requiratur ad
concinnandam materiam et formam sacramenti ac ingrediatur ipsum
compositum sacramentale: hoc autem in sola Poenitentia et Matri­
monio verificatur. Inepte autem invocaretur ratio gravium obligatio''Codex L C., can. 1086, § 1, agens dc Matrimonio, ait: “Internus animi consensus
semper praesumitur conformis verbis vel signis in celebrando matrimonio adhibitis.”

num et peculiaritatis status clericalis, nam haec ad summum exigit
solam habitualem explicitam intentionem, ut infra dicetur.

Exinde resolvitur quaestio de validitate ordinationum temporarie,
amentium et dormientium (ad has duas classes reducuntur fatui,
semifatui, idiotae, furiosi, phrenetici, epileptici, perfecte ebrii, sensi­
bus destituti, ignorantes sive inadvertentes). Si nempe, ante amen­
tiam aut somnum (aut quomodolibet ante statum in quo non habent
sufficientem usum rationis), habuerint actualem intentionem suscipi­
endi ordinationem, valide ordinantur, secus invalide, ut iam eorum
casum resolverat Innocentius III in documento supra citato (p.
497). Ad rem S. Thomas: “Alii . . . sunt amentes qui ex sana mente
quam habuerunt prius, in amentiam inciderunt. Et tales sunt iudicandi secundum voluntatem quam habuerunt dum sanae mentis exis­
tèrent. Et ideo si tunc apparuit in eis voluntas suscipiendi baptismum
[vel ordinem], debet [si agitur de Baptismo, et potest valide, si agi­
tur de Ordine] eis exhiberi in furia et amentia constitutis, etiam si
tunc actu contradicant. Alioquin si nulla voluntas suscipiendi bap­
tismum [vel ordinem] in eis apparuit dum sanae mentis essent, non
sunt baptizandi [et invalide ordinantur]” (3 p., q. 68, a. 12).
Notandum tamen est quod, quamvis intentio habitualis sufficiat
ut praefati amentes et dormientes valide ordinentur, ea intentio
rimanda ac mensuranda est iuxta praecedentem actualem eorum in­
tentionem; unde ex hoc quod quis antea habuerit intentionem suscipi­
endi ordinationem, non necessario sequitur validam esse ordinationem
ei collatam in statu amentiae vel somno, nam nisi quis expresse
statuerit se velle ordinari in quibuscumque circumstantiis, aut secun­
dum huiusmodi voluntatem fuerit manifeste et absolute dispositus,
invalida vel saltem dubia censenda est ordinatio ipsi collata in amentia
vel somno, quia ille non censetur voluisse sacramentum suscipere
nisi in circumstantiis temporis, loci et modi, quibus conferri solent
et ad quas ipsi ordinandi suam cogitationem, ac pro tanto suam
intentionem, dirigere solent. Si tamen quis revera de talibus circum­
stantiis numquam cogitaverit sed tantummodo habuerit simplicem
intentionem suscipiendi ordinationem, valide in amentia vel somno
ordinaretur; nec refert quod, si cogitavisset de ordinatione sibi con­
ferenda in amentia vel somno, eam noluisset, nam de facto non
cogitavit nec ideo habuit nisi interpretativam voluntatem non recipi­
endi, quae interpretativa voluntas nullum habet influxum in validi­
tatem vel invaliditatem sacramentorum, cum non sit, sed esset.
Hoc modo videtur componi posse oppositum in hac re indicium
Billuart ct Gasparri, quorum uterque excedere videtur. Billuart enim

scribit: “Observandum est hanc intentionem habitualem sive explicitam sive implicitam suscipiendi sacramentum, non sufficere ut in
omni casu et modo suscipiatur, sed tunc solum et eo modo quo Chris­
tiano more et rationabiliter potest et debet conferri ac suscipi, scilicet
in casu necessitatis, in periculo mortis, in amentia perpetua, vel etiam
extra casum necessitatis, sed cum advertentia et cognitione. Ratio est.
quia homo vi suae primae intentionis sive explicitae sive implicitae,
non censetur prudenter velle sacramenta suscipere, nisi tempore, ritu
et modo quo conferri solent Christianis. Unde, etsi quis ante mensem
vel aliquot dies habuisset intentionem sive explicitam sive implicitam
suscipiendi baptismum, confirmationem, ordinem, etc., valide non
susciperet in ebrietate, somno, amentia transitoria, ignorantia, etc.,
nisi forte eius intentio expresse se extendisset ad hos casus, tunc enim
valide sed illicite susciperet.”70 Gasparri vero, relata hac Billuart
affirmatione, opponit: “Haec doctrina indiget declaratione, ne falsa
sit. Nam haec sacramenta forent certe irrita, si quis positive noluit
eadem recipere in statu somni, etc.; e contrario forent certe valida,
si quis positive voluit eadem recipere etiam in statu somni, etc., tamdem forent etiam certe valida, si quis volens eadem recipere, ne
cogitavit quidem de eis recipiendis in statu somni, etc., nam tunc in
eo est voluntas habitualis, scilicet semel positive habita et non revo­
cata, quae iuxta communem sententiam sufficit. . . Dices: si ipse
cogitavisset de tempore somni, etc., noluisset eo tempore baptizari,
confirmari, ordinari. Equidem, sed ex hypothesi non cogitavit, et
ideo de facto non verificatur quod noluit, ac proinde prima voluntas
habitualiter remanet, cum non sit revocata.”80
Conclusio 4. Ad validam ordinationem non sufficit intentio habitualis
implicita, de genere illius quae sufficit ad Baptismum, Confirmationem ct
Eucharistiam quaeque continetur in generali intentione christiane vivendi,
sed requiritur intentio habitualis explicita, quae nempe supponit uno vel
alio modo advertentiam de peculiari statu vitae clericalis ciusque obliga­
tionibus.
Probatur ex eo quod ex una parte susceptio Ordinis non est, sicut

Baptismus, de necessitate salutis respectu individui, sed status liberae
electionis, et ex alia parte secum trahit, secus ac Confirmatio et Eucha­
ristia. peculiarem sanctitatem vitae et graves obligationes quae exce­
dunt communem tenorem vitae Christianae; unde in generali saltem
intentione christiane vivendi nullo modo implicite continetur intentio
'De sacramentis in communi, diss. 6, a. 1, Cursus theologiae (Parisiis 1904) VIII 360.
'° Op. cit. (supra, in p. 487) 43S.

suscipiendi Ordinem. Non tamen repugnat ut haec intentio in alia
generali intentione implicite contineatur: potest enim fingi casus quo
quis, nesciens vel non cogitans explicite de Ordine, in suo corde abso­
lute resolvat se velle suscipere quidquid dignitatis ac perfectionis con­
fertur in Ecclesia, puta omnia prorsus sacramenta; in qua quidem
intentione intentio Ordinis implicite continetur; sed casus vix practicus dici potest, ac propterea theologi communiter docent ad validam
Ordinis susceptionem non sufficere implicitam intentionem, sed explicitam requiri, qua quis de ipso Ordine suscipiendo cogitaverit.
Ad rem Lygo: “Esset invalidus ordo, qui homini dormienti daretur,
vel ei, qui post usum rationis in amentiam incidit: quia nimirum
voluntas generalis, quam prius habuit suscipiendi sacramenta, non
fuit voluntas suscipiendi omnia sacramenta, sed ea solum, quae Chris­
tianis communiter dari solent tamquam remedia communia, prout
dari solent eucharistia et extrema-unctio, non vero sacramentum
ordinis; ideo non habet ullam voluntatem circa illud sacramentum.”':
ART. 21. Utrum ad validitatem ordinationis requiratur praevia
susceptio Baptismi {Suppi., q. 35, q. 3).

STATUS QUAESTIONIS
Ex quadam epistola Innocent ii HI, data a. 1206 (infra cit., p.
509), in qua discutitur casus cuiusdam qui. non valide baptizatus,
presbyter ordinatus fuerat, apparet quosdam doctores (imo ipsum
fortasse Innocentium) contra alios, ut probabiliorem defendisse vali­
ditatem huiusmodi ordinationis, dicentes Baptismum non esse abso­
lute necessarium ad susceptionem aliorum sacramentorum, sed
sufficere incorporationem ad Christum, quae fit non tantum per
sacramentum fidei sed etiam per fidem sacramenti, ut patet tum ex
sacramentis A.L. quae Baptismum praecesserunt, tum ex aliis sacra­
mentis N.L., ut Eucharistia et Matrimonio quae etiam a non bap­
tizatis recipi possunt. Cui rationi accedit duplex confirmatio: primo
nempe, ipse ordo institutionis, nam Ordo institutus est ante Baptis­
mum; secundo, grave inconveniens quod sequeretur si ordinatio viri
non baptizati invalida esset, quoniam ita frustranea ac fidelibus
multipliciter nociva evaderet omnis sacramentorum administratio, a
tali putativo ministro exercita. In quam quidem sententiam etiam
ipse Innocentius III speculative inclinare videtur, quamvis praefatum
casum practice resolverit iuxta contrariam ac tutiorem sententiam.
*'De sacramentis in genere, disp. 9, sect. 7, Disputationes scholasticae III (Parisiis:
Vives 1892) 569.

Nihilominos apud notos saltem scriptores illius aetatis nulla huius­
modi controversia aut opinio commemoratur, et quamvis ex illo saltem
Innocentii documento deduci possit hanc quaestionem nondum eo
tempore fuisse ut certam indicatam, tamen, inde a medietate eiusdem
saec. 13, theologi communissime ac constanter necessitatem praeviae
susceptionis Baptismi ad validitatem ceterorum sacramentorum, et
nominatim Ordinis, absque ulla dubitatione docuerunt, ita ut hodie
id doctrina saltem certa indicetur. Dicitur de fide (Mors), doctrina
catholica (Hugon), theologice certa (Lercher-Umberg, Dander,
Hervé), certa (Many, Ferland, Sola. Ott: alii communiter rem mani­
festam dicunt vel supponunt). Unde non videtur nunc sine aliqua
saltem temeritate negari posse.

CONCLUSIO
Ad validitatem ordinationis requiritur praevia susceptio sacramenti Bap­
tismi, quod nulla bona subiecti dispositio, uti baptismus flaminis aut
sanguinis, supplere potest.

Probatur 1. Ex sensu Ecclesiae.

Cone. Nicaenum I a. 325, can. 19, cit. supra (pp. 334, 414),
presbyteros Paulianistas, quorum baptismus invalidus putabatur,
iubet non tantum reordinari sed etiam antecedenter rebaptizari (“Si
qui autem de his praeterito tempore fuerint in clero, baptizati ordi­
nentur”). Ex iussa reordinatione sequitur ordinationem non baptizati
saltem dubiam a Concilio existimatam esse, nam in dubio de valore
sacramenti, pars tutior eligenda est, iuxta regulam posteriorum
theologorum, quam explicite secutus est Innocentius III in dirimendo
casu presbyteri ordinati absque praevia Baptismi susceptione; cum
tamen ante Innocentium de huiusmodi regulis non cogitaretur, proba­
bilius dicitur Concilium praefatam Paulianistarum ordinationem ex
defectu Baptismi simpliciter invalidam reputasse. Existimata invali­
dités Baptismi quarundam sectarum potuit etiam influere in quosdam
alios casus reordinationum, de quibus dictum est in art. 16 (p.
332 sqq.), quamvis de singulis id probari non possit, considerata
varietate ac fluctuatione praxis orientalis in hac re.

Eadem antiquitatis persuasio, de invaliditate ordinationis viri non
baptizati, explicitis verbis consignata est in Poenitentiali Theodori
Cantuaricnsis (episc. 668-690), concinnato paulo post mortem huius
episcopi ex sententiis ipsi tributis et fonte plurium posteriorum poeni-

tentialium et collectionum canonum/'
*
“Si quis presbyter ordinatus
deprehendit se non esse baptizatum, baptizetur et ordinetur iterum,
et omnes quos prius baptizavit” icap. 2, ML 99. 928). Eadem verba
repetierunt subinde Burchardus, Ivo Camo tensis et Gratianus in suis
collectionibus canonum (ML 140. 741; 161. 122 et 1066; 187. 507).
et Innocentius III in epistola mox citanda, ea attribuentes cuidam
ignoto Concilio apud Compendium celebrato: ex quibus documentis
ille canon sub eadem attributione transivit in Decretales Greçorn
IX (a. 1234) icap. “Si quis,” 1. De presbytero non baptizato:
omittitur ultimum incisum: “Et omnes quos prius baptizavit”)/'
ita ut inde iam ad ius commune pertinuerit.

Innocentius III, quamvis speculative nullatenus reprobet sententiam
de validitate ordinationis collatae viro non baptizato, imo in eam
potius inclinet, practice tamen casum resolvit iuxta contrariam sen­
tentiam, ad normam praefati canonis. Ita in Epistola “Veniens,” circa
a. 1206, ad Ferrariensem episcopum: “Veniens ad apostolicam sedem,
dilectus filius I. lator praesentium nobis exposuit, quod, quum per
singulos ordines usque ad gradum sacerdotii ascendisset, comperit
tandem pro certo, quod non fuerit secundum formam evangelii bap­
tizatus, unde nos eum per venerabilem fratrem nostrum N. Tuscu­
lanum episcopum rite fecimus baptizari. Quumque super ordinibus
coram nobis fuisset diutius disputatum, quidam in eam declinaverunt
sententiam, ut, quum baptismus sit fundamentum omnium sacra­
mentorum, ante susceptionem baptismi non suscipiatur aliud sacra­
mentum. quoniam ubi fundamentum non est, superaedificari non
potest. Econtra videri posset. Nam quum quis non solum per sacra­
mentum fidei, sed per fidem etiam sacramenti efficiatur procul dubio
membrum Christi, et qui Christum habet per fidem, etiamsi baptis­
mum non habeat, habet utique fundamentum, praeter quod aliud
poni non potest, quod est Christus lesus: superaedificare posse vide­
tur, sicut salutifera opera, sic et quaelibet ecclesiastica sacramenta,
quum illud non sit generaliter verum, neque de novis, neque de
veteribus sacramentis, quod baptismus sit fundamentum illorum, quo­
niam et sacramentum coniugii et sacramentum etiam eucharistiae
a non baptizatis recipi potest. Praeterea sacramentum ordinis non
solum pontificalis, sed sacerdotalis etiam et levitici ex institutione
sua praecessit baptismum, per quod forsitan videtur, quod ante
“Cf. G. Le Bras, “Pcnitenticls,” Dictionnaire de théologie catholique XII-1 (Paris
1933) 1 166 sq ; “ludicia Theodori,” Revue historique de droit français et étranger
(1931) 95-115.
”Decretales Gregorii IX, 1. 3. tit. 42, c. 1, Corpus iuris canonici, ed. Friedberg, II 648.

baptismum huiusmodi ordines possent rite conferri, maxime his, qui
baptizati esse creduntur.
“Quid enim, si forsitan is, qui baptizatus esse creditur, et non est,
in episcopum saltem de facto fuerit consecratus? Eruntne reordinandi omnes, qui ab eo fuerint ordinati? Et quum de pluribus epis­
copis nesciatur, an renati fuerint aqua baptismatis, quum hoc nec
ipsi reminiscantur, nec alii: dubitatur igitur, an tales sint veraciter
in episcopos consecrati? Unde quot et quanta sequantur non solum
absona, sed absurda, silendum est potius quam dicendum.
“Quia vero in concilio apud Compendium legitur constitutum, quod,
si quis in presbyterum ordinatus deprehenderit, se baptizatum non
esse baptizetur, et iterum ordinetur: nos circa latorem praesentium
in hoc dubitabili casu quod tutius est sequentes, fraternitati tuae
per apostolica scripta mandamus, quatenus ipsum per singulos ordines
usque ad sacerdotium promovere, procures, et permittas, eum in
sacerdotio ministrare, quia non intelligitur iteratum quod ambigitur
esse factum. Nec male de sacramento sentitur, quum illud non reli­
gionis contemptus, sed articulus necessitatis excludit. Et certe de
illo, qui natus est de Christianis parentibus, et inter Christianos
est fideliter conversatus, tam violenter praesumitur, quod fuerit
baptizatus, ut haec praesumptio pro certitudine sit habenda, donec
evident issimis forsitan argumentis contrarium probaretur.”8'

Hodiernum ius in Codice I.C., can. 968, § 1, non mere practicam
ac iuridicam regulam assignat, sed ipsam iuris divini doctrinam
proponit, cum ait: “Sacram ordinationem valide recipit solus vir
baptizatus.” Qui canon, solus sufficeret ad rei certitudinem com­
probandam.
Ceterum, sensus Ecclesiae de hac re implicite manifestatur in expli­
cite repetita affirmatione quod Baptismus est ianua sive fundamen­
tum vitae christianae eiusque sacramentorum. Cone. Flor.: “Primum
omnium sacramentorum locum tenet sanctum baptisma, quod vitae
spiritualis ianua est: per ipsum enim membra Christi ac de corpore
efficimur Ecclesiae” (Denz. 696). Cone. Trid.: “Ecclesia in neminem
indicium exercet, qui non prius in ipsam per baptismi ianuam fuerit
ingressus” (sess. 14, de poenit., cap. 2, Denz. 895). Catechismus
Cone. Trid.: “Hoc sacramentum veluti ianua est, qua in christianae
vitae societatem ingredimur” (p. 2, c. 2, q. 4). Rituale Romanum:
“Sacrum Baptisma, christianae religionis et aeternae vitae ianua.
. . . inter alia novae legis sacramenta a Christo instituta primum
tenet locum” (tit. 2, c. 1, n. 1). Codex I.C., can. 737, § 1: “BapH Corpus iuris canonici, cd. Friedberg, II 648 sq.; idem extat in ML 215. 864-866.

tismus, sacramentorum ianua ac fundamentum.” Vix autem Baptis­
mus dici posset ianua et fundamentum, sive vitae christianae sive et
a fortiori sacramentorum, si una peculiaris gratia vitae christianae et
unum tam excellens tamque christianae vitae ac societati necessarium
sacramentum, qualis est Ordo, independenter ab eo conferri posset.

Probatur 2. Ex ratione theologica, fundata in ipsa natura et effectu
Baptismi.
Hoc enim sacramentum confert primam gratiam regenerationis
primamque ad Ecclesiam incorporationem; unde quaecumque alia
gratia subiecto collata et quodcumque aliud ecclesiasticum ligamen
in ipsum immissum, necesse est ut subsequatur ac superextruatur in
baptismali gratia ac ligatura. Praeterea, hoc sacramentum confert
characterem, veluti potentiam habilitantem ad susceptionem aliorum
sacramentorum; frustra autem huiusmodi potentia conferretur, si
unum vel aliud sacramentum, puta Ordo, posset recipi etiam sine
Baptismo (3 p., q. 35, a. 3). Praeterea, character Baptismi constituit
civem Ecclesiae, character vero Ordinis facit ministrum in eadem
societate et ad eundem finem; nemo autem potest in publica potestate
constitui, nisi prius dignitatem et iura civis acquisierit. Praeterea,
character Baptismi se habet ut po tent ia passiva, character vero
Ordinis ut activa potentia: iamvero potentia passiva praecedit poten­
tiam activam in eodem genere, adeoque character Baptismi debet
praecedere characterem Ordinis in via generationis, ut. ratione ipsius
passivae potentiae, possit recipi activa in eodem subiecto (ibid., ad 1.
relatum supra, in p. 281, ubi diluimus quandam instantiam et ulterius
explicavimus quare vicissim character Confirmationis non praerequiratur characteri Ordinis).
Praefatae autem quatuor obiectioncs, quae ab ipso Innocentio III
(supra, p. 507) indicantur, non difficile solvuntur.
Primo enim, per fidem, et a fortiori per gratiam, aliquis incorpor­
atur Christo et Ecclesiae in linea sanctificationis, non vero directe in
linea societatis et cultus, ad quam pertinent sacramenta.
Secundo, ideo sacramenta A. L. fuerunt a Baptismo independentia.
quia illum tempore praecesserunt, habuerunt aliam prorsus rationem,
non fuerunt ritus Ecclesiae sed Synogogae pertinueruntque ad aliam
prorsus oeconomiam, utut sacramentalem. Falso autem asseritur
Eucharistiam et Matrimonium posse sacramentaliter suscipi a non
baptizato: huiusmodi Matrimonium esset merus contractus naturalis
et huiusmodi communio esset mere materialis nec ullatenus sacramen­
talis susceptio Corporis Christi.

Tertio, nullo modo certum est Baptismum fuisse institutum post
Ordinem seu post Ultimam Coenam, puta in die Ascensionis, imo
longe communior et probabilior est sententia S. Thomae, iuxta quam
Christus Baptismum instituit ad initium sui ministerii, quando ipse
a loanne in Iordane baptizatus est; ceterum, etiam si admittatur
Baptismum esse institutum post Ordinem, nihil inde sequeretur,
quoniam ordo institutionis abstrahit ab ordine susceptionis, secus
omnia sacramenta suscipi possent (imo deberent) a non baptizatis,
si dicatur Baptismus institutus in ultima die Ascensionis.
Quarto, inconvenientia frustranei ministerii, quae sequerentur in
casu quo quis non baptizatus ordinaretur, sunt per accidens, ac
possunt pariter verificari in omni casu, in quo ex quocumque capite,
nec tantum ex defectu Baptismi (puta ex defectu sexus sicut in
hermaphrodita, vel intentionis tam ministri quam subiecti, vel mate­
riae aut formae), contingat ordinationem esse invalidam; ceterum,
ut notat S. Thomas, attenta divina Providentia et Spiritus S. assis­
tentia in Ecclesia, “pie credi potest quod, quantum ad ultimos effectus
sacramentorum [i.e. gratiam], Summus Sacerdos suppleret defectum,
et quod non permitteret hoc ita latere quod Ecclesiae posset periculum
imminere” {Suppi., q. 35, a. 3, ad 2; cf. quae ad hunc textum
adnotavimus superius, p. 282, quaeque quidam non satis attendentes,
sceptica admiratione ea S. Doctoris verba audiunt).
Quinto, obici posset ipsos apostolos fuisse ordinatos non prius
suscepto Baptismo. Attamen, haec obiectio plura supponit quae
minime certa sunt: scilicet apostolos non fuisse antea baptizatos (si
enim Christus iam instituerat Baptismum, potuerunt apostoli illum
suscipere, quemadmodum non improbabile est illum iam aliis ipsos
contulisse, cum missi sunt ad baptizandum, durante Christi minis­
terio): item apostolos debuisse baptizari (cum enim ipsi pertineant
ad fundamentum Ecclesiae, non est de eis sicut de ceteris fidelibus
indicandum); item apostolos fuisse ordinatos in Ultima Coena per
sacramentum Ordinis (nam probabilius est eos suscepisse, sine ullo
peculiari ritu, sacerdotalem potestatem, per solum verbum Christi,
qui suam virtutem sacramentis non alligavit, ut dictum est in toni.
1, p. 612); item absolute non potuisse Christum apostolis conferre
ipsum sacramentum Ordinis, non prius suscepto Baptismo (nam,
cum ipsi pertineant ad fundamentum Ecclesiae, potuit Christus circa
ipsos res aliter disponere, eo vel magis quod ipsi per apostolicam voca­
tionem erant Christo incardinati, tanquam minora fundamenta in petra
angulari, et quod potuerunt etiam baptismalcm characterem sine ipso
sacramento suscipere).

ART 22. Utrum ad validam susceptionem unius ordinis requiratur
praevia susceptio alterius {Suppi., q. 35, a. 5; q. 40, a. 5, Sed contra)/'

STATUS QUAESTIONIS
Ad nullius sacramenti validitatem requiritur ex parte subiecti prae­
via susceptio alterius sacramenti, si excipiatur Baptismi susceptio,
ob rationem statutam in art. praec. Nihilominus, cum ipse Ordo divi­
datur in partes, quarum saltem duae (diaconatus et presbyteratus)
sunt sacramentales, restat ut stabiliatur utrum necne ad valorem unius
ordinationis requiratur praevia alterius susceptio/6 Cum autem epis­
copatus peculiarem indolem sibi vindicet, quatenus minus a presby­
teratu distare ac divelli posse videtur, quam ceteri ordines inter se,
utpote eiusdem presbyteratus sacerdotalis quaedam summitas ac
complementum, praefata quaestio a theologis bifurcari solet: primo
nempe, utrum ordines infra episcopatum possint singillatim suscipi
absque praevia susceptione praecedentis ordinis, ita ut non diaconus
vel ipse laicus fiat immediate presbyter”; secundo, utrum ipse epis­
copatus suscipi valide possit absque praevia susceptione presbyteratus,
ita ut diaconus vel ipse laicus fiat immediate episcopus.

PARS NEGATIVA ct PARS AFFIRMATIVA
QUOAD PRIMAM QUAESTIONEM, de mutua independentia
ordinum infra episcopatum, nullus est nec unquam videtur fuisse
dissensus inter theologos, ita ut res satis certa dici possit.
“Andrieu, M., “La carrière ecclésiastique des Papes et les documents liturgiques du
moyen-âge,” Revue des sciences religieuses XXI (1947) 90-120; Les Ordines Routant
du haut moyen-âge III (Louvain 1951) 562-566.
Cappello, F. M., De sacra ordinatione (ed. 3, Taurini 1951) 38-44.
Gasparri, P., De sacra ordinatione I (Parisiis 1893) 11-16, 80.
Haluer, F., De sacris electionibus et ordinationibus, p. 2, sect. 1, c. 1, nn. 10-18, in
Mignc, Theologiae cursus completus XXIV (Parisiis 1841) 680-686.
Ianssens, Λ., De heilige Wijdingen, I: Bisschoppcn en Priesters (Brussel 1933) 224-232.
Lennerz, IL, De sacramento Ordinis (cd. 2, Romae 1953) 83 sq., 138 sq.
Lercher-Umberg, Institutiones theologiae dogmaticae IV-2/2 (cd. 3, Ocniponte 1949)
317-320.
Lungkofler, J. M., “Die Vorstufcn zu den hoheren Wcihcn nach dem Liber Ponti­
ficalis,” Zeitschrift fur katholischc Théologie LXVI (1942) 1-19.
Many, S., De sacra ordinatione (Parisiis 1905) 16-24, 28 sq.
Merlin, C., Traité historique et dogmatique sur les paroles ou les formes des sept
sacrements de l’Eglise, chap, 26, in Mignc, Theologiae cursus completus XXI (Parisiis
1841) 265-286.
Parisot, J., “Les ordinations ‘per saltum,’” Revue de l’Orient chrétien V (1900)
335-369.
Quaestio de liccitate ct de lege interstitiorum, recurret infra, in art. 23 (pp. 567-569.
Assumimus, cum communiori sententia, subdiaconatum et ordines minores non esse
ordines sacramcntales nec divinae institutionis; ceterum qui contrarium tenent, eodem
modo quaestionem ponunt ac resolvunt.

QUOAD ALTERAM VERO QUAESTIONEM, an scilicet vir
nondum presbyter possit valide ordinari episcopus, satis antiqua viget
controversia, quam implicatam, sin minus insolubilem, reddunt tum
ipse doctorum dissensus de indole episcopatus eiusque habitudine
ad presbyteratum, tum incertitude historicorum factorum quae in
medium adducuntur, tum ipse varius modus quo a quibusdam quaes­
tio proponitur.

SENTENTIA AFFIRMANS necessitatem praeviae susceptionis
presbyteratus, generaliter ac indistincte loquendo, fuit et adhuc est
longe communior apud theologos, tam dogmaticos quam practicos;
quorum generalis ratio duplex est: altera historica, quia nempe Eccle­
sia numquam agnovit validitatem ordinationis episcopalis collatae non
presbytero; altera ac praecipua dogmatica, quia nempe episcopatus
est complementum presbyteratus sive apex sacerdotii, adeoque neces­
sario praesupponit rem complendam ac perficiendam.
Haec sententia tot habet patronos ut quidam ex eis, non sine
aliqua quidem exaggeratione, vix agnoscant existentiam alterius,
dicentes eam esse unanimem (Valentia, quem citant Pesch et alii;
idem videtur significare Bellarminus cum loquitur de communi sen­
tentia), communissimam (Hugon, Van Noort-Verhaar), communis
(Hervé, Bozzola), fere communis (Otten, Daffara, Sola). Sint pauca
tantum nomina: saec. 13, S. Thomas, {Suppi., q. 40, a. 5, Sed contra),
Bonaventura {In 4 Sent., dist. 24, p. 2, a. 2, q. 3; dist. 25, in fine,
dub. 1); saec. 15, G. Biel {In 4 Sent., dist. 24, q. 1, a. 3), Capreolus
{In 4 Sent., dist. 25, q. 1, ad primum Aureoli); saec. 16-17, Domini­
cus Soto {In 4 Sent., dist. 24, q. 2, a. 3), Petrus Soto {De ordine,
lect. 4), Gregorius de Valentia (disp. 9, q. 1, punct. 4), Bellarminus
{De ordine, c. 5), Vasquez {In 3 partem S. Thomae, dist. 240, cc.
4-5), Suarez {De censuris, disp. 31, sect. 1, n. 52), Sanchez {Consil.,
1. 7, c. 1, dub. 14, n. 8), Facultas Sorbonica (cf. infra, p. 522, in
nota), Estius, Isambertus, Hallier {De sacris elect, et ordin p. 2.
c. 1, nn. 13 sq.), Morinus {De sacris Ecclesiae ordinationibus, p. 3,
exercit. 11, c. 2, n. 1), Fagnanus, Thomassinus {Vetus et nova
Ecclesiae disciplina, p. 1, 1. 2, c. 36); saec. 18, Garnier {Ad Librum
Diurnum dissertationes, diss. 2, § 2, in ML 105. 131; cf. 39), Merlin
{Sur les paroles et les formes des sacrements, c. 26), Catalanus
(Comm. in Pontificale Romanum, tit., 3, De consecr. electi in epis­
copum, § 7, n. 3), Juénin, Berti, Tournely, Billuart, S. Alphonsus (1.
6, n. 793); saec. 19-20, Wernz, Gasparri, Ojetti, Cappello (hi tres
tamen concedunt solidam probabilitatem contrariae sententiae88),
“ Gasparri scribit: “Argumenta peremptoria pro una aliave sententia non sunt. Nos

Sasse, Pesch, Huarte, Otten, Lépicier, Hugon, Hervé, Van NoortVerhaar, Denis, Zubizarreta, Diekamp, Verhamme, Daffara, Abârzuza, Ferland, Dander, Lercher-Umberg, Solâ, Bozzola.
S. THOMAS: Unus ordo non dependet a praecedenti, quantum ad necessitatem
sacramenti. Sed episcopalis potestas dependet a sacerdotali, quia nullus potest
recipere episcopalem potestatem nisi prius habeat sacerdotalem. Ergo episcopatus
non est ordo” {Suppi., q. 40, a. 5, Sed contra).

BONAVENTURA: “[Episcopatus] deficit a ratione Ordinis quantum ad hoc
quod dicitur signaculum, quia signaculum ibi accipitur pro charactere; et hic
non imprimitur in episcopatu, cuius signum est quod non potest episcopus con­
secrari nisi sit sacerdos, et ita per se characterem non imprimit” {In 4 Sent.,
dist. 24, p. 2, a. 2, q. 3).
BIEL: “Episcopatus vere est ordo, dicuntur autem tantum septem ordines,
quia episcopatus necessario praesupponit sacerdotium” {In 4 Sent., dist. 24,
q. 1, a. 3).

CAPREOLUS: “Causa autem quare episcopatus praesupponit sacerdotium, est
eadem quare potestas solvendi et ligandi praesupponit potestatem consecrandi et
conficiendi Corpus Christi verum: quia scilicet omnis gratia et remissio in cor­
pore Christi mystico, ex capite suo provenit ei. . . Et ideo, sicut potestas solvendi
praesupponit potestatem conficiendi, ita potestas episcopi supra corpus Christi
mysticum praesupponit potestatem supra corpus Christi verum, quantum ad ea
quae ordinis, licet non quoad illa quae sunt iurisdictionis" {In 4 Sent., dist. 25.
q. 1, ad primum Aureoli).
DOMINICUS SOTO: “Si episcopatus esset per se sacramentum superius
sacerdotio, sequeretur quod novum characterem imprimeret, consequens tamen
est falsum: nam tunc subsequeretur quod si quisquam antequam fieret sacerdos
consecraretur in episcopum eundem episcopalem characterem cum gratia gratum
faciente susciperet: siquidem in susceptione sacramentorum non est essentialis
ordo, ut superius ab inferioribus pendeat: potest enim fieri diaconus qui non erat
subdiaconus, et presbyter ille, qui non erat diaconus ... ; consequens autem est
falsum: quoniam si episcopus ante quam fieret sacerdos consecraretur, nihil fieret"
{In 4 Sent., dist. 24, q. 2, a. 3).

PETRUS SOTO: “Nihil habet necessariae dependentiae superior ordo ab in­
feriori, et cui traditur superior, potestatem accipit omnium inferiorum: quod
tamen intellige de omnibus inferioribus ordine presbyterii. Nam episcopus ordi­
nari non potest, et nulla esset ordinatio, si non esset presbyter; et potestas pres­
byterii non datur, nisi per ordinationem propriam" {De institutione sacerdotum,
De sacr. Ordinis, lect. 4).

VALENTIA: "Omnes sentiunt ordinationem episcopi esse invalidam, nisi prae­
cesserit sacerdotium” (disp. 9, q. 1, punct. 4).

BELLARMINUS: “Atque hinc solvuntur omnia alia argumenta, quae Sotus [cf.
supra] et alii multiplicant. Est enim secundum eorum argumentum eiusmodi.
Si episcopatus esset sacramentum, sequeretur posse aliquem ordinari episcopum
qui non esset presbyter, et posse illum sic ordinatum consecrare Eucharistiam;
quorum utrumque est falsum ex communi sententia. Primum probant, quia unus
igitur putamus alteram sententiam esse vere probabilem tum intrisece tum extrinsece
propter tot tantorumque doctorum [i.e. Mabillon, Martène, etc.] auctoritatem” (op. cit.
[supra, in p. 513] 15 sq.). Ex his quae dicit ibid. 14 et 80, ipse potius assumit primam
ac communiorem sententiam.

DE CAUSIS EXTRINSECIS ORDINIS

DE SUBIECTO

ordo non pendet ab alio, ut patet: quia si quis ordinetur presbyter, qui antea
non fuerit diaconus, ille est vere ordinatus. Secundum probant, quia semper ordo
inferior continetur in superiore, saltem in virtute: posset enim presbyter fungi
munere diaconi, etiamsi ordinem diaconi non haberet. Respondeo: Nihil eorum
sequi. Nam impossibile est ordinari episcopum, qui vel antea non sit presbyter, vel
certe non tunc simul accipiat utramque ordinationem ; quia, ut dixi, utraque est
de essentia episcopatus. Nec est verum, unum ordinem non pendere ab alio, nisi
in iis, quorum unum non est de essentia alterius: nec valet similitudo diaconi
et presbyteri, quia presbyteratus non includit essentialiter diaconatum, sicut
episcopatus includit presbyteratum. Pari ratione non sequitur, posse episcopum,
qui non sit presbyter, consecrare Eucharistiam: non enim episcopatus sine pres­
byteratu est ordo superior, immo nihil est in re, sed merum figmentum in mente,
quomodo archiepiscopus, qui non sit episcopus, vel rationale quod non sit ani­
mal” (De sacr. Ordinis, c. 5).

hoc aliud: utrum ea ordinatione episcopali, qualis de facto nunc adhibetur in
Ecclesia Dei, utraque potestas episcopi et presbyteri possit simul conferri. Et
hoc sensu tuemur sententiam negantem. Si vero primo sensu agitetur quaestio,
videtur satis commode explicari posse quomodo una eademque ordinatione
utraque potestas dari queat. Si enim advertas materiam essentialem utriusque
in sola manuum impositione reponi, modo adiungatur huic impositioni manuum
forma aliqua sufficienter explicans potestantem presbyteri et episcopi, nulla adest
ratio negandi validitatem eiusmodi ordinationis. . . Forte hunc ritum etiam de
facto fuit adhibitum in consecrandis illis Episcopis Romanis, qui ex ordine dia­
conorum electi sunt” (De Ordine et Matrimonio, nn. 110 et 122).

SUAREZ: “Si quis ita consecretur episcopus per saltum, ut sacerdotii ordinem
praetermittat, eum non solum manere suspensum, verum etiam non manere
consecratum, quia character episcopalis, si quis est, essentialiter requirit charac­
terem sacerdotalem, vel ab eo non distinguitur; quod secus est in inferioribus
ordinibus; nam licet inferior, vel inferiores praetermittantur, collatio superioris
valida est quantum ad impressionem characteris” (De censuris, disp. 31, sect. 1,
n. 52, Opera omnia, ed. Vives, XXIII-2, p. 107).
HALLIER: “Episcopalis ordinatio nulla est, quam presbyteralis non praeces­
serit; presbyteralis autem valida est, non susceptis reliquis inferioribus ordinibus.
. . Huius autem discriminis ratio est quia nempe episcopatus ... est summum
sacerdotium et presbyteratum essentialiter involvit; itaque nequit esse episcopus
qui non fuerit ante presbyter, sicut nequit aliquis esse homo qui non fuerit animal;
presbyteratus autem non est diaconatus, nec eum essentialiter involvit, nec dia­
conatus est subdiaconatus, aut eum essentialiter involvit, et sic de ceteris; ideoque
potest aliquis esse presbyter, qui non fuerit diaconus” (De sacris elect, et ordin.,
p. 2. sect. 1, c. 1, nn. 13 sq.).
M0R.INUS: “Hinc etiam colligitur veritas istius axiomatis vulgati, episcopatum
ut valide conferatur, necessario presbyteratum praecedentem requirere, presby­
teratum vero nullum antecedentium ordinum: nullum enim extat exemplum epis­
copatus non presbytero collât i” (De sacris Ecclesiae ordinationibus, p. 3, exercit.
11, c. 2, n. 1). Morinus (f 1659) tamen, contra morem suum, rem ulterius
historice non discutit, secus ac Hallier (f 1659) qui plura facta adducit ac
sufficienter examinat.

VERHAMME, ambigue scribit: “Theoretice spectata, sententia negans [vali­
ditatem episcopalis ordinationis collatae non presbytero] nobis vadetur probabilior
. . . [nam] potestas ordinandi de se non dicit potestatem offerendi sacrificium. . .
Re tamen historice considerata, videtur potius dicendum laicum valide ordinari
episcopum: tempore enim Apostolorum videmus quosdam, v.g. Timotheum et
alios, ordinari episcopos, quin ulla fiat mentio de ordinatione in presbyterum.
Hoc tamen argumentum ex silentio rem non dirimit” (“De distinctione inter
episcopatum et presbyteratum,” Collationes brugenses XXXIX [1939] 288).

SOLA: “Sententia fere communis tenet presbyteratum requiri ad validitatem
episcopatus; alii autem pauci affirmant episcopatum directe laico vel diacono
conferri posse. . . Fortasse potest utraque sententia componi si clare distinguitur
quid intelligatur nomine ordinationis. Ordinatio enim est ritus quo potestas ad
determinatum ordinem traditur. Iam vero, ritus mutari potest, et Ecclesia tacite
et valide ritum determinare valet, dummodo substantialia servet. . . [Unde] cum
materia et forma presbyteratus et episcopatus consistat in impositione manuum
et verbis potestatem exprimentibus, non apparet ulla repugnantia in eo quod
una sola manus impositione cum verbis potestatem presbyteralem simul et epis­
copalem significantibus, uterque ordo simul conferretur. Hoc modo possemus
interpretari illa facta, quae citantur de diaconis ad episcopatum evectis, vel
de lectore statim consecrato episcopo. Nunc vero in formula, quam Pontificale
Romanum adhibet, nullo modo hoc fieri potest, quia in consecratione episcopali
dicitur: ‘Comple in sacerdote tuo ministerii tui summam.’ Quae verba receptum
presbyteratum supponunt” (De sacramento Ordinis, nn. 79 sq., in Sacra theo­
logiae summa, ed. 3, pp. 663 sq.).

PESCH: “Subiectum capax ordinis episcopalis est solus presbyter. . . Ratio est,
quia episcopus est summus sacerdos. Atqui in episcopali consecratione non datur
potestas consecrandi, quae est imprimis sacerdotalis. Ergo hac potestate non sup­
posita nemo potest fieri summus sacerdos seu non potest valide consecrari epis­
copus. Et revera, qui non habet potestatem in corpus Christi reale, non potest
habere potestatem (ordinis) in corpus Christi mysticum . . . , quia corpus Christi
mysticum maxime pascendum est corpore Christi reali. . . Multi quidem ex
scholasticis ideo censebant presbyteratum supponi ab episcopatu, quod episcopatus
solum extendit characterem presbyteratus ad nova munera. . . [Attamen] etiam
ii. qui docent episcopatu novum characterem imprimi, nihilominus docent ad
valorem praerequiri presbyteratum, ut Bellarminus (De ord. c. 5), qui tamen
recte innuit esse aliam quaestionem, itum cogitari non possit una eademque
ordinatione dari simul et presbyteratum et episcopatum, quae quaestio est liberae
disputationis, neque apparet, cur affirmari non possit” (Praei, dogm. VII. n. 645).

SENTENTIA NEGANS necessitatem praeviae susceptionis presby­
teratus, duas formas assumpsit.
Una est antiquior ac minus nota, iuxta quam possit diaconus ordi­
nari episcopus quin simul sit presbyter, ita nempe quod accipiat
puram ac meram potestatem episcopalem absque presbyterali. adeoque
possit quidem confirmare et ordinare, non tamen consecrare et absol­
vere. Haec peregrina sententia, quam FagnanusS£> attribuit quibusdam
ex celebrioribus canonistis, uti Bartholomaeo Brixiensi (t ca 1258),
loanni Andreae (t 1348), Francisco Zabarella (t 1417) et Nicolao de
Tudeschis, vulgo Panormitano (t 1445), ulteriorem fortunam non
habuit.
Altera ac recentior sententia, quae inde a saec. 17-18 invecta est
praecipue a quibusdam rerum historicarum ac liturgicarum peritis, ac

IIUARTE: “Non quaerimus utrum existera possit aliqua ordinatio, in qua
conferatur potestas episcopatus simul cum presbyteratu; sed potius quaeritur

"In cap. Tuae litterae (De clerico per saltum promoto), n. 6; In cap. Requisivit
(De ordinatis ah episcopo), nn. 79-S4.

recenter plures etiam theologos et canonistas allexit vel commovit,
docet posse quemlibet valide consecrari episcopum quin prius sit
presbyter, ita nempe ut per episcopalem ipsam ordinationem con­
sequatur utramque presbyteralem et episcopalem potestatem. Ratio
est tum dogmatica, quia nempe episcopatus involvit etiam quidquid
continetur in presbyteratu, tum ac praecipue historica, quia nempe
indubitanter constat plures huiusmodi episcopales consecrationes,
etiam in ipsa electione Romanorum Pontificum, occurrisse.
Primus qui pro huiusmodi sententia citatur est loannes Bosco
minorita belga (t 1684; Theologia sacramentalis, disp. 10, sect. 1,
conci. 9, n. 200), qui ex priori ac dogmatica ratione arguit; subinde
quidam eruditi indicarunt, tanquam certas consecrationes non pres­
byteris collatas, quaedam facta antiquioris aetatis: ita praecipue I.
Mabillon (f 1707; Commentarius praevius ad Ordinem Romanum,
nn. 16 et 18, in Museo Italico II, pp. eviiisq.; cxix-cxxi; item in
ML 78. 912 sq., 919 sq.), E. Martène (f 1739; De antiquis Ecclesiae
ritibus, 1. 1, c. 8, n. 10) et C. Chardon (f 1771; Histoire des sacre­
ments— De l’Ordre, p. 1, ch. 5, in Migne, Theologiae cursus com­
pletus XX 815 sq.), quibus addi possunt ex ecclesiasticarum antiqui­
tatum historicis eiusdem aetatis: A. Pagitis, Fr. Pagius, S. Balutius,
E. Dupin, Cl. Fleury, J. Bingham, J.-B. Biganti, R. Ceillier. Recentiori tempore eadem sententia novellum favorem obtinuit, tum ob
eadem facta historica iterum attentiusque considerata, tum ob theologi­
cam rationem iuxta quam plures moderni considerant episcopatum
ut sacerdotium totale, presbyteratum vero ut quoddam diminutum
sacerdotium ac veluti partem episcopatus. Ei plus minusve asseve­
ranter adhaerent inter alios: J. Parisot, S. Many, A. lanssens, J.
Tixeront (videtur favere), C. De Clercq (favet), A. Michel (favet).
H. Lennerz, C. Baisi, M. Andrieu, J. Mors, E. Boularand, Ch. Journet.
P.-M. Gy, H. Bouëssé, J. Beyer.
BOSCO: “Cum nos teneamus episcopatum esse ordinem proprie dictum, nullus
debet mirari, si consequenter teneamus eum, qui sacerdos non sit, valide posse
episcopum consecrari.”00
Parisot,01 lanssens02 et Andrieu,03 referunt et magis amplificant historica facta,
iam a Mabillon et Martène indicata, ac pro certo iudicant in eis agi de con­
secratione episcopali collata non presbyteris, absque ulla praevia ordinatione
presbyterali; quorum quidem historica conclusio est praecipuum fundamentum
sententiae illorum paucorum recentiorum theologorum qui docent validitatem
huiusmodi consecrationis.
w Theologia sacramentalis, disp. 10, sect. 1, conci. 9, n. 200.
’“‘Les ordinations ‘per saltum,’” Revue de l’Oricnt chrétien V (1900) 335-369.
” De heilige Wijdingen, I: Bisschoppen en Priesters (Brussel 1933) 224-232.
M“La carrière ecclésiastique des papes et les documents liturgiques du moycn-âgc,"
Revue des sciences religieuses XXI (1947) 90-120.

PARISOT: “Toutefois l’histoire maintient la constatation de ce fait, qua
une époque où les rites étaient définis, la discipline fixée, les transgressions
signalées avec vigilance, on donnait à Rome la consécration épiscopale à des
diacres sans leur imposer le degré intermédiaire de la prêtrise.”·'1

ANDRIEU: “Prêtres et diacres étaient également éligibles au souverain pon­
tificat ct le rituel de l’ordination papal était indcntique pour les uns et pour
les autres. Un diacre ordonné pape passait donc directement du diaconat à l'épis­
copat, sans avoir jamais reçu la prêtrise. Sur ce point, il ne saurait y avoir le
moindre doute. Constantin fait sous-diacre et diacre le lundi matin, en une seule
séance, fut ordonne pape le dimanche suivant. De même, le récit de l’avénement
de Nicolas I ne laisse, entre l’élection et le sacre papal, aucune place pour une
ordination sacerdotale. . . D’ailleurs ... la même règle s’appliquait aux simples
évêques. . . Ce rituel de l’ordination papale nous a été conservé [dans deux
Ordines Romani]. . . Aucun des deux documents ne propose la moindre variante
selon que l’Elu est un prêtre ou un simple diacre. En ce dernier cas, l’ordinand
recevait à la fois les pouvoirs presbytéraux, comme celui de célébrer la messe, et
les pouvoirs épiscopaux."'™
MANY: “Non facile est falsum demonstrare praedictum factum historicum
[de episcopali consecratione virorum non presbyterorum]; pleraque quidem argu­
menta sunt negativa, sed nemo nescit aliquando argumenta negativa fieri positiva,
quando nempe id quod tacetur, debuisset affirmari, si fuisset verum; ceterum
haec materia potius ad historicos quam ad theologos pertinet. Unde, licet quis
dicat praedictum factum non videri certo demonstratum, attamen, propter auctori­
tatem tot tantorumque virorum, Mabillon, Martène. et aliorum, et propter minime
spernenda argumenta ab iis allata, mihi magis arridet prior opinio.”06

LENNERZ omnino decisive scribit: “Distinctio inter episcopos et presbyteros
est distinctio adaequata, et quidem ita, ut collatio episcopatus et presbyteratus
sint inter se independentes (simili modo, quo collatio diaconatus et collatio
presbyteratus inter se sunt independentes), ita ut ordo episcopalis valide conferri
possit subiecto, quod non sit presbyter, et tali subiecto per collationem episco­
patus tota potestas sacerdotalis conferatur. De hac enim independentia ex historia
dubium iam non esse potest. Non raro enim non-presbyteris tota potestas sacer­
dotalis ordinatione episcopali collata est. Cum autem plurimi sint, qui huic asser­
tioni contradicant, necessarium est ex testimoniis allatis ea colligere, quae hoc
manifestum faciant [Recitat insigniora facta historica]. . .
“Ex his testimoniis satis patet, episcopos valide ordinatos esse etiam eos, qui
non erant presbyteri. Hi autem episcopi plane easdem habebant potestates, quas
habent illi episcopi, qui ordinati sunt episcopi, postquam presbyteratum acceperant;
aliis verbis: collatione episcopatus hi. qui nondum erant presbyteri, acceperunt
non solum potestatem confirmandi, ordinandi, consecrandi virgines et basilicas
etc., sed etiam potestatem consecrandi eucharistiam, offerendi sacrificium, remit­
tendi et retinendi peccata. Ergo qui non presbyter ordinatur episcopus, accipit
statim totam plenitudinem sacerdotii; qui vero iam presbyter ordinatur episcopus,
accipit id, quod ei ad plenitudinem sacerdotii adhuc deerat. . . [Refutatis breviter
rationibus contrariae sententiae, iterum concludit:] Ergo cum multa habeantur
testimonia, eaque non pauca in ipsa ecclesia Romana, quae ostendunt valide
consecratos esse episcopos, qui non erant presbyteri, neque solidae rationes in*
* Art. cit. 363.
** Art. cit. 99-101. Cf. Les Ordines Romani du haut moyen-âge III (Louvain 1951)
567 sq., 572 sq.; IV (1956) 155.
MPraelectiones de sacra ordinatione (Parisiis 1905) 23.

contrarium adsint, non iam videtur sustineri posse opinio, (piae dicit solum pres­
byterum esse subiectum capax ordinis episcopalis.”^
MORS: “Episcopatum valide suscipere potest ille qui non est presbyter. Proba­
bilior [sententia]. . . Res constare videtur ex factis historicis. Etenim usque ad
saec. 11 saepe factae sunt ordinationes episcopales, praetermisso presbyteratu,
praesertim etiam in ipsa Ecclesia Romana. . . Si haec sententia vera est, tunc
valet: Qui ordinatur Episcopus quin sit presbyter, unica ordinatione accipit
totam plenitudinem sacerdotii; qui autem iam presbyter ordinatur Episcopus,
accipit id quod ei ad plenitudinem sacerdotii adhuc deerat. In utroque casu valet
forma: ‘Comple in Sacerdote tuo ministerii lui summam, ct ornamentis totius
glorificationis instructum caelestis unguenti rore sanctifica.’ ”98

BOUËSSÉ, O.P.: “[Le pouvoir épiscopal] suppose antérieurement, ou du
moins inclut nécessairement le charactère sacerdotal. . . En conséquence, con­
férer l’épiscopat ‘per saltum,’ à un simple baptisé, fait sans doute primitif, en tout
cas maintes fois réitéré dans l’Eglise, et dans l’église de Rome, mère et maîtresse
de toutes les églises, c’est donner le sacerdoce de premier rang, le sacerdoce
épiscopal; et ce sacerdoce-là comporte cumulativement les deux pouvoirs de
sanctifier et de régir, ou n’existe pas. Le pouvoir de régir l’Eglise du Christ inclut
en effet le devoir de pourvoir aux offices ecclésiastiques afin d’assurer l’expansion
universelle, à travers l’espace et le temps, de la foi et des sacrements de la foi:
or, cette expansion suppose l’expansion et la perpétuité du sacrifice eucharistique,
‘mysterium fidei’ et source de toutes grâces, ce qui implique l'expansion et la
perpétuité du sacerdoce.”3

BOULARAND : “Une pratique assez étrange, ignorée des scolastiques, mais
historiquement bien attestée, vient confirmer ce jugement [i.e. de sacramentalitate episcopatus], celle des ordinations à l’épiscopat, dites ‘per saltum.’ Selon la
discipline actuelle de l’Eglise latine, entre autres conditions d’aptitude pour devenir
évêque, il faut avoir au moins cinq ans de presbytérat. Mais dans l’Eglise ancienne
de nombreux sujets reçurent la consécration épiscopale sans être munis du sacer­
doce. Parmi ceux qui franchirent ainsi d’un saut le presbytérat, citons outre saint
Ambroise, beaucoup de Pontifes romains. Saint Fabien n’était que laïque et
saint Silvère sous-diacre, saint Eleuthère, saint Léon le Grand, Saint Grégoire
le Grand et trente autres Papes, de la fin du iie siècle à celle du neuvième, n’étaient
que diacres quand ils furent consacrés évêques de Rome. De là. nous concluons
ceci. L’ordination à l’épiscopat étant manifestement sacramentelle lorsqu’elle est
conféré à un non prêtre, reste sacramentelle quand elle est conférée à un prêtre.
Car elle ne change ni de rite, ni de signification, ni de mode d’agir d’après l’état
du sujet ou l’ordre auquel il appartient. Ajoutons que cette pratique ancienne
met en pleine lumière que l’épiscopat contient en lui-même tous les pouvoirs du
sacerdoce, toutes les grâces du sacrement de l’ordre.”09

BEYER ab aliis differt in hoc quod ex una parte docet episcopatum secundum
se non esse sacramentum, ct sacramentum Ordinis totum consistere in presby­
teratu, et ex alia parte vult olim. quando dabatur non presbyteris, et verisimiliter
etiam nunc, cum solis presbyteris confertur, episcopalem consecrationem esse de
facto sacramentalem. quatenus tamen est productiva, non potestatis proprie
episcopalis, sed potestatis presbyteralis quae confertur subiecto si ea careat.

JOURNET: “Qu’arriverait-il si un laïque était consacré évêque immédiate­
ment? Les uns pensent qu’une telle ordination serait invalide. . . Suivant les
autres, une telle ordination serait valide. Elle conférerait à elle seule à la fois
le pouvoir de consacer l’eucharistie et les pouvoirs de confirmer et d’ordonner.
L’épiscopat n’est pas un complément du presbytérat, il est un tout dont le
presbytérat est partie. Quelle opinion préférer? C’est à l’histoire de décider. Or
elle établit avec une certitude suffisante que l’ordination épiscopale donnée à des
sujets non prêtres a été regardée comme valide. ‘Sur l’indépendance de l’épis­
copat par rapport au presbytérat aucun doute historique n’est possible. La pléni­
tude du pouvoir sacerdotal a été fréquemment conférée par l’ordination épiscopale
à des sujets qui n’étaient pas prêtres’ [Lcnnerz].”1

“La consécration épiscopale est-elle encore sacramentelle aujourd’hui? L’Eglise
n’a jamais traité explicitement cette question; elle ne s’est pas prononcée sur la
valeur de ces rites, mais nous serions portés à croire que, du fait de cette ambi­
valence, les pouvoirs sacerdotaux ont été transmis avec plus de sécurité dans
l’Eglise: là où la consécration épiscopale se confère aux simples prêtres, elle leur
assure une seconde fois la collation des pouvoirs sacerdotaux. Le fait mérite cer­
tainement d’être pris en considération. Peut-être, soulèvera-t-on un doute au sujet
de la valeur ambivalente des rites de la consécration épiscopale depuis que le
droit moderne de l’Eglise exige explicitement que seuls des prêtres soient élevés
à cette dignité. Le canon 331 du Code a peut-être supprimée l’ambivalence de ce
rite. C’est peu probable. Il faudrait une intervention formelle au sujet du rite
lui-même pour obtenir cet effet.”4

GY, O.P.: “Selon saint Thomas ‘nul ne peut recevoir le pouvoir épiscopal s’il
n’a d’abord le pouvoir sacerdotal’ ... et l’épiscopat n’est pas un ordre sacra­
mentel. . . Une connaissance plus approfondie de la Tradition romaine, nous
oblige à renoncer à la première de ces affirmations: jusqu’au xc siècle des diacres
romains ont souvent reçu directement l’ordination épiscopale.”2
°' De sacramento Ordinis (cd. 2, Romae 1953) 83 sq., 139. Mirum est Lcnncrz in hac
secunda editione sui operis (prima enim est a. 1947) referre lectorem ad facta citata a
lansscns a. 1933, nec cogitare de rcccntiori ct notiori articulo Andrieu a. 1947.
” Theologia dogmatica VI (ed. 2, Bonis Auris, Argentina [19511) 223 sq.
w“La consécration épiscopale est-elle sacramentelle?,” Bulletin dc littérature ecclé­
siastique LIV (1953) 31sq.
’“Vues récentes sur le sacrement de l’Ordre,” Revue thomiste LUI (1953) 86sq.
’"L’Ordre,” Initiation théologique IV (Paris 1954) 710.

“On peut conclure que cette consécration [épiscopale] n’est pas un rite sacra­
mentel mais un sacramental, ou, si l’on veut, un acte de caractère juridictionnel
posé dans une fonction liturgique. Cette conclusion rejoint l’enseignement de
saint Thomas et des théologiens éminents qui ont maintenu son point de vue;
l’usage de l’Eglise confirme irréfutablement leur doctrine. Il ne faut cependant
pas conclure trop facilement: d’autres faits obligent le théologien à nuancer cette
première conclusion. L’histoire nous révèle que plusieurs papes des premiers
siècles dc l’Eglise et du moyen âge étaient diacres au moment de leur élection.
Ils furent ordonnés papes sans recevoir le presbytérat- ils devenaient donc prêtres
dans et par leur consécration épiscopale, qui fut donc vraiment sacramentelle.

Evolutio doctrinae theologorum in hac re sic reconstrui potest, at­
tentis duabus sententiis earuniquc rationibus nuper relatis. Priores
medii aevi doctores, ut S. Thomas et Bonaventura, ideo praecipue
docebant dependentiam ordinationis episcopalis a praevia ordinatione
presbyterali, quia ex una parte negabant episcopatus sacramentalitatem (sacramentales enim ordines sunt ab invicem independentes,
’“Episcopat et sacerdoce. II. L’opinion dc saint Thomas,” Revue des sciences religieuses
Cil (1954) 386.
‘“Nature ct position du sacerdoce,”Nouvelle revue théologique LXXXVI (1954) 369 sq.

cum imprimant proprium ac distinctum characterem, ut patet de pres­
byteratu et diaconatu) et ex alia parte docebant episcopatum nihil­
ominus esse quandam extensionem presbyteratus, sicut potestas in
corpus mysticum est extensio potestatis in corpus physicum sive eucharisticum: oportet enim ut prius res constituatur quam possit ulterius
extendi; quam duplicem rationem repetierunt posteriores defensores
eiusdem sententiae de non sacramentalitate episcopatus, ut Capreolus
et D. Soto. Affirmata subinde a quibusdam sacramentalitate episco­
patus,5 prima illa ratio sacramentalitatis a quibusdam conversa est
in argumentum pro contraria sententia de validitate ordinationis per
saltum: quidam nempe pauci canonistae putarunt episcopatum ita
esse independentem a presbyteratu ut possit alicui conferri omnino
praecisive, seu ita ut ille fieret merus episcopus non-presbyter; alii
vero defensores eiusdem sacramentalitatis episcopatus, relicta priori
ratione, perrexerunt docere omnimodam dependentiam episcopatus a
presbyteratu ob alteram rationem, quia nempe potestas episcopalis
est complementum potestatis presbyteralis, ut significat Bellarminus
disputans contra Soto (p. 515 sq.).
Cum autem subinde a quibusdam sacramentalis episcopatus con­
sideraretur non tam ut mera extensio ordinis presbyteralis quam ut
distinctus ac perfectior ordo, in quo ille includeretur, connaturale
fuit ut unus vel alter cogitaverit de validitate ordinationis episcopalis
quam presbyteralis non praecesserit et in qua haec ipsa includeretur,
idque de facto explicite docuit saltem Bosco supra relatus (p. 518)
et sub aliqua ratione videtur concessisse ipse Bellarminus, suggerens
quandam distinctionem, quae fortunam subinde habuit apud aliquos
theologos recentiores, scilicet neminem posse ordinari episcopum nisi
antea vel simul ordinetur presbyter (cf. in p. 515)n; communis tamen
chorus theologorum processit in eadem antiqua doctrina de necessi­
tate praeviae ordinationis presbyteralis, nec ab ea ullatenus remoti sunt
plures theologi positivi qui, ut Morinus (t 1659), Hallier (f 1659)
et Thomassinus (t 1695), sibi obiecerunt quosdam casus apparentis
consecrationis non presbyterorum.
Vera et communi doctrinae fastidiosa novitas, coepit saec. 18/ cum
° Circa evolutionem huius sententiae confer dicta in art. 5, tom. 2, pp. 221-227.
* Verba tamen Bellarmini intelligi possunt de simultate seu iuxtapositionem duarum
distinctarum ordinationum in eodem ritu sive Missa ordinationum.
Iam circa initium saec. 17 Marcus Antonius de Dominis, archiepiscopus Spalatensis
et apostata a fide catholica ad sectam anglicanam, sequentem propositionem emiserat'
“Si quis, ex laico vel diacono aliove gradu infra presbyteratum, immediate episcopus
ordinetur, is plenissime erit episcopus, et ex tali ordinatione habet totam etiam presbyteralem potestatem." Quam propositionem Facultas Sorbonica a. 1617 sic censurant
"Haec propositio est haeretica et scandalosa, per saltum volens aliquos ad episcopatum
promoveri posse."

praecipue MabiUon (f 1707), Martènc (f 1739) et Chardon (f 1771)
praefata facta historica ut veras consecrationes per saltum indicarunt,
eisque alia plura, ex media praesertim aetate et ex ipsa praxi romana
diffossa, addiderunt. Quod dissidium, quamvis immediatum favorem
non obtinuerit nec multum videatur theologos etiam positivos (ut
Garnier, Merlin, Catalanum, Juénin, Tournely) commovisse, inopina­
tum tamen, utut logicum fructum ac successum in moderna aetate
tandem obtinuit, alliciens quosdam theologos et cogens alios ad suam
affirmationem emolliendam. Ratio quare aliqui theologi (nam pauci
adhuc sunt, nec multo plures quam quos supra enumeravimus) a
communi sententia recesserunt, duplex est: primo, nempe iteratum
studium praefactorum historicorum factorum, in quo excelluerunt
Parisot, Janssens et Andrieu, quoque ultra modum, ut videtur, com­
moti sunt ipsi dogmatici doctores, in fide illorum candide iurantium;
secundo, quorumdam nova vel saltem emphatica appretiatio naturae
episcopatus, iuxta quam sacerdotium est quoddam totum potestati­
vum quod identificatur cum ipso episcopatu, dum presbyteratus est
mera pars huiusmodi sacerdotalis ac episcopalis totius, ita ut epis­
copatus contineat eminenter formaliter presbyteratum, et potiusquam presbyteratum extendi in episcopatum dici debeat episcopatum
restringi per presbyteratum (quam doctrinam tenent praecise supra
relati Boularand, Journet, Gy, et Bouëssé, ut dictum est in art. 5.
tom. 2, p. 225).
Ceterum, ob analogam rationem de natura episcopatus, quia nempe
episcopatum concipiunt paulo aliter non ut meram extensionem pres­
byteratus sed ut quandam superiorem distinctam speciem, quae dividat
ex aequo, una cum presbyteratu, genus sacerdotii (cf. ibidem, p. 225).
quidam patroni communis sententiae inducti sunt ad suam affirma­
tionem aliquatenus reformandam vel emolliendam, quaerentes mediam
quandam viam, qua simul satisfacerent aliquomodo praefato adver­
sariorum historico argumento. Et quidem aliqui, ut Gasparri et Cap­
pello, concesserunt solidam probabilitatem alterius sententiae: alii
vero, ut Pesch, Lépicier, Huarte, Hervé, Dander. Sola, resumentes
vel ita interpretantes supradictam insinuationem Bellarmini. conces­
serunt non esse secundum se necessarium ut presbyteralis ordinatio
praecedat episcopalem, cum possit absolute utraque potestas conferri
unico ritu ordinationis, quo totum sacerdotium simul colligatur, et
fortasse ita olim in quibusdam casibus factum fuerit, sed tamen,
posito actuali ritu eo modo ac formula qua episcopalis consecratio
nunc confertur in Ecclesia, hanc invalidam esse nisi praecesserit pres­
byteralis ordinatio; ita a simplici quaestione, utrum consecratio epis­
copalis collata non presbytero sit invalida, factus est transitus ad

restrictam quaestionem: utrum consecratio episcopalis, qualis nunc
fit in Ecclesia, sit invalida, vel. ut ait Huarte (supra, p. 516), “utrum
ea ordinatione episcopali, qualis de facto nunc adhibetur in Ecclesia
Dei, utraque potestas episcopi et presbyteri [non] possit simul
conferri.”
Ceterum, utraque affirmativa et negativa sententia, sua tum extrinseca tum intrinseca probabilitate gaudet ac libere omnino disputa­
tur, ut declaravit tum Benedictus XIV in eodem saec. 18, cum direc­
tius de hac re controverti coepit, tum Leo XIII ad initium huius
modernae periodi, in qua iterum controversia resumpta est. Bchcdictus XIV: “Nemo prohibet disceptare, num episcopatus sit ordo a
presbyteratu distinctus, an character in episcopali consecratione im­
pressus differat, vel potius sit ampliatio quaedam characteris in col­
latione presbyteralis ordinis impressi, itidemque an vetustioribus tem­
poribus, a diaconatu factus sit transitus ad episcopatum, ordine
presbyterali non antea suscepto” (Epist. “In postremo,” 20 oct.
1766, n. 17).8 Leo XIII: “Sane nihil huc attinet explorare, utrum
episcopatus complementum sit sacerdotii, an ordo ab illo distinctus:
aut collatus, ut aiunt, per saltum, scilicet homini non sacerdoti, utrum
effectum habeat necne” (Epist. “Apostolicae curae.” 13 sept. 1896,
de ordinationibus anglicanis, Denz. 1965).9

CONCLUSIO
Conclusio 1. Ad validam susceptionem ordinum infra episcopatum non
requiritur praevia susceptio alterius ordinis, ita ut laicus vel non diaconus
valide suscipiat presbyteratum.
Probatur 1. EX SENSU ECCLESIAE.

Ut omittamus ordines infra diaconatum, de quorum sacramentali­
tate non constat et quorum saltum sive praetermissionem antiqua
historia abunde ac certo testatur (cf. dicta in art. 6, tom. 2, pp.
356-361, 433), validitatem presbyteralis ordinationis, non prius sus­
cepto diaconatu, ostendunt duo saltem Ecclesiae documenta. Inno* Bullariunt Benedicti XIV III—2 (Prati 1847) 394.
’ Ceterum, ratione controversiae theologorum, consecratio episcopalis non presbyteri
in praxi reputatur dubia, ac ideo, praevio recursu ad S. Officium, iteranda est sub con­
ditione, praemissa absolute ipsa ordinatione presbyterali. ut notant doctores practici.
\d rem Gasparri: “In casu practico consulatur. . . S.C.S. Officii. Certe praemittenda
foret absolute ordinatio presbyteralis ... ; et deinde consecratio episcopalis foret repe­
tenda; sed ob alterius sententiae probabilitatem repetentia foret sub conditione. Maiores
essent difficultates, si hic episcopus confirmaverit, ordinaverit, etc.; quae pariter con­
firmationes et ordinationes essent repetendae sub conditione, si fieri posset” (op. cit.
[supra, in p. 513] 16).

centius III (t 1216) in quadam epistola ad episcopum bononiensem
(inserta in Corpus luris inter Decretales Gregorii IX), quoad casum
cuiusdam presbyteri qui “diaconatus ordine praetermisso, se fecit ad
sacerdotii ordinem promoveri,” iubet quidem ut suppleatur diaconalis
ordinatio, sed validitatem ipsius presbyteralis ordinationis agnoscit:
“Ipsum in diaconum ordinare procures, et sic de misericordia eundem
ministrare permittas in ordine sacerdotis” (cf. integrum textum supra,
p. 476).10 S. Officium, in responso lato 2 mart. 1842 (supra cit..
p. 488) circa casum cuiusdam qui absque debita intentione, adeoque
invalide, susceperat subdiaconatum et diaconatum ac deinceps cum
debita intentione accesserat ad presbyteratum, adeoque fuerat “pro­
motus ad presbyteratum per saltum,” iubet tantum ut suppleantur
ordinationes subdiaconalis et diaconalis, agnoscens validitatem ipsius
presbyteralis ordinationis.
Nec huiusmodi praxis supplendi omissum ordinem,11 ullum prae­
judicium affert ipsi ordinationi obtentae per saltum, ac si Ecclesia
dubitaret de eius valore, secus haec ipsa ordinatio suppleri iuberetur.
Ad summum inde deduci posset presbyterum, per saltum ordinatum,
non esse diaconum seu non habere potestatem diaconalem. quam
proinde Ecclesia per suppletam ordinationem conferre vellet. Ceterum,
non haec est ratio huiusmodi suppletionis; nam semel saltata ordinatio
non amplius valide conferri potest, cum eius effectus eminenter con­
tineatur in superiori ordine, quemadmodum qui immediate factus
est rex vel tribunus nequit amplius fieri praefectus vel centurio, quia
in regalitate continetur praefectura et in potestate tribuni potestas
centurionis. Nec ratio est quia si quis, per saltum presbyter ordinatus,
subinde pervenerit ad episcopatum, non posset conferre ordinem dia­
conatus quem ipse antea non acceperat, iuxta principium quod nemo
dat quod non habet, ut putarunt quidam antiqui12; nam. omisso quod
” Eandem decisionem quoad subdiaconatum dederat antea Alexander II a. 1065, in
casu cuiusdam qui, eo ordine praetermisso, fuerat diaconus et presbyter ordinatus. Haec
decisio refertur a Gratiano in suo Decreto (p. 1, dist. 52, ML 187. 289 sq : cf. etiam
inter epistolas illius pontificis, ML 146. 1350).
" Canonistae, ut Gasparri (I, n. 497), Many (n. 106), Cappello (n 417), VcrtneerscltCreusen (II. n. 24S) et De Clcrcq (n. 272), significant hanc esse vigentem praxim S. Sedis,
sed non adducunt nisi antiquiora documenta, peculiariter praefatum responsum S. Officii
a. 1842. Tamen in Codice I. C. nulla fit mentio de supplendis omissis ordinibus, nisi in
casu quo quis, iam ordinatus ritu orientali, obtinuerit a S. Sede ut possit altiores ordines
suscipere ritu latino, in quo casu suppleri debent illi ordines minores quibus carent
Orientales. Can. 977 nihil aliud statuit quam: “Ordines gradatim conferendi sunt ita
ut ordinationes per saltum omnino prohibeantur.” Can. 1004: “Si quis, ritu orientali
ad aliquos ordines iam promotus, a Sede .Xpostolica indultum obtinuerit superiores
ordines suscipiendi ritu latino, debet prius ritu latino recipere ordines quos ritu orientali
non receperit.”
” Ita Bonaventura scribens: “Nota etiam hic quod, licet possit saltari ab uno ordine,
omisso alio, praetermisso tamen sacerdotio, non potest esse episcopus. . . Si vero omisit
diaconatum, episcopus est, sed illum ordinem quem omisit dare non potest” (In 4 Sent.,
dist. 25, in fine, dub. 1.).

praefatum principium valet in pleno sensu de sola causa principali
dum minister sacramenti Ordinis est mera causa instrumentalis, epis­
copus in suo presbyteratu habet eminenter ordinem diaconatus, etiam
si formaliter illum non acceperit. Ratio igitur praefatae dispositionis
est, tum ut suppleantur caeremoniae Ecclesiae et preces liturgicae,
quae praeter suam significationem habent etiam quandam efficaciam
ex opere operantis Ecclesiae; tum ut publice reparetur ordo laesus;
tum ut iuridica externaque deputatio ad ministerium exercendum
conferatur.

Ex antiqua etiam aetate citantur quaedam probabiles decisiones vel
facta huiusmodi presbyteralis ordinationis per saltum, quae tamen rem
nullatenus evincunt.
Gelasius I (492-496), Epist. ad Victorem episcopum: “Consuluit
dilectio tua de suorum promotione clericorum perhibens, quod diaconi
ad presbyterii gradum (quo ecclesiam tuam memoras indigere) venire
detrectant. Quapropter quia invitos ecclesiastica moderatio gravitas­
que non patitur, ut ex nolentibus fiant volentes, ordinatio illa potest
perficere, si quos habes vel in acolythis, vel subdiaconis maturiores
aetate, et quorum sit vita probabilis, hos in presbyteratum studeas
promovere, ut qui in suis ordinibus proficere noluerint, reddantur suis
inferioribus post minores; ipsaque commoda presbyteri propensius
quam diaconi consequentur, ut hac saltem ratione constricti, et
honorem, quem refugerant, appetere nitantur, et quaestum” (ML 59.
15413). Pelagius I (555-560), Epist. ad Bonum, episcopum sabinatem:
“Et quia praefatus filius noster [Theodorus] nobis retulit invenisse
Rufinum, quemdam monachum olim sibi vita et moribus comprobatum,
et hunc postulat ibi consecrari, quod subito fieri non prorogata ob­
servantia non acquievimus. Ideoque dilectio tua, his acceptis, sabbato
veniente faciat eum subdiaconum et, si Deus voluerit et vixerimus,
mediana hebdomada presbyterum faciemus: quatenus superveniente
festivitate paschali sacra mysteria in memorata basilica a persona
competenti valeant adimpleri.”1’ Andrieu15 putat in his duobus docu­
mentis, et praecipue in secundo, certo agi de ordinatione presbyterali
per saltum diaconatus, nec tantum de dispensatione ab interstitiis
super diaconatum. Attamen, id clarum non est, cum potuerit hic
gradus intra eandem ordinationem vel diem, una cum presbyteratu
conferri. Idem Pelagius in Epist. ad Sepandum episcopum arelatensem
11 Idem apud A. Thiel, Epistolae romanorum pontificum ... a S. Hilaro usque ad
Pelagium II I (Brunsbergae 1868) 488 sq.
“ Ibid. 454. Thiel improbabiliter hanc etiam epistolam tribuit Gelasio I.
u Les Ordines Romani III (Louvain 1951) 564 sq.

conqueritur quod “una eadem die laicus homo et clericus et acolitus
et diaconus et presbyter et episcopus fiat.”10
Pariter Andrieu17 putat idem occurrisse in presbyterali ordinatione
novem ex quindecim RR. Pontificibus saec. 8-9, quorum curriculum
narratur in libro Pontificali, nam ante presbyteratum refertur im­
mediate subdiaconatus absque mentione diaconatus. Attamen, hoc
argumentum ex silentio nullatenus est convincens, ut dicetur infra
quoad omissionem mentionis ipsius presbyteratus ante episcopatum
quoad reliquos sex Pontifices eiusdem aetatis.

Ex antiquiori aetate solent tres praecipue casus citari.18 Pontius
diaconus in sua Vita S. Cypriani, c. 3, testatur hunc post suam con­
versionem ad fidem fuisse immediate baptizatum et ordinatum pres­
byterum et episcopum: “Mora denique circa Dei gratiam [i.e. Bap­
tismum] nulla, nulla dilatio. Parum dixi: presbyterium et sacerdotium
statim accepit. Quis enim non omnes honorum gradus crederet tali
mente credenti?” (M£ 3. 1544). Possidius in sua
S. Augustini,
c. 4, exhibet hunc adhuc laicum, dum assisteret divinis officiis, a
populo arreptum et suo episcopo Valerio praesentatum ut presbyter
ordinaretur: “Eodem itaque tempore in Ecclesia Hipponensi catho­
lica Valerius sanctus episcopatum gerebat. Qui cum, flagitante ecclesi­
astica necessitate, de providendo et ordinando presbytero civitati,
plebem Dei alloqueretur et exhortaretur, iam scientes catholici sancti
Augustini propositum et doctrinam, manu iniecta (quoniam et idem
in populo securus et ignarus quid futurum esset astabat: solebat
autem laicus, ut nobis dicebat, ab eis tantum ecclesiis quae non
haberent episcopos suam abstinere praesentiam) eum ergo tenuerunt,
et, ut in talibus consuetum est, episcopo ordinandum intulerunt, omni­
bus id uno consensu et desiderio fieri perficique petentibus, magnoque
studio et clamore flagitantibus, ubertim eo flente. . . Et eorum, ut
voluerunt, completum est desiderium” (ML 32. 36 sq.). Iuxta Theodoretum, Flavianus episcopus Macedonium quendam heremitam “de
montis . . . vertice per speciem obiectae accusationis abduxit, et
sub mysticum sacrificium altari admovit, cooptavitque in numerum
sacerdotum” (cf. integram narrationem supra, p. 493). Quamvis in
his casibus immediata ordinatio ad presbyteratum contingere potuerit,
nihil tamen in ipsis textibus cogit ad id inducendum nec ipsum
silentium de susceptione diaconatus quidquam probat. Imo de Cy“Apud P. Ewald, “Dic Papstbricfe der Britt. Samml.,” Neucs Archii' V (ISSO) 538sq.
” Op. cit. 565 sq.; cf. articulum eiusdem Andrieu relatum ibidem, in nota.
“Alios vide apud Parisot, ari. cit. (supra, in p. 518) 347, 34Ssq., 350.

528

DE SUBIECTO

DE CAUSIS EXTRINSECIS ORDINIS

priano significatur “omnes honorum gradus” accepisse; de Augustino
non dicitur quando et quo ordine presbyterium acceperit; Macedonius
potuit accipere etiam diaconatum in eadem missa ordinationis, eo
vel magis quod, cum nesciret quid circa se ageretur, facilior erat
ei utrumque ordinem pacifice conferre, secus ac accidit Pauliniano
fratri S. Hieronymi (cf. supra, p. 493), qui cum vehementer renitere­
tur, physica vi coactus est se subicere utrique successivae diaconali
et presbyterali ordinationi, ipsi ab Epiphanio collatae (ex qua Epiphanii agendi ratione confirmatur quam necessarium putaretur, iuxta
morem Ecclesiae, diaconatum presbyteratui praemittere).
Probatur 2. EX PROPRIA RATIONE ORDINUM INFRA EPIS­
COPATUM.

Ordines infra episcopatum, quamvis sint diversi gradus eiusdem
sacerdotalis potestatis ac pertineant ad eandem speciem sacramen­
talem, imo unus virtualiter includatur in alio, ita ut quod potest
inferior possit superior, quemadmodum ducatus includitur in regno,
pes in capite, sensus in intellectu, homo in angelo, tamen non connectuntur inter se tanquam perfectibile et perficiens seu in linea
potentiae et actus, sicut connectuntur quantitas et figura, unitas et
binarius numerus, animal et homo, puer et adultus, sed important
distinctas perfectiones, seu distinctas potestates et characteres. Unde
unus ordo non dependet ab alio in sua existentia nec ad collationem
superioris ordinis praeexigitur collatio inferioris, quemadmodum non
est necesse quod qui est rex prius fuerit dux, quod est caput prius
fuerit pes, quod est intellectus prius fuerit sensus, qui est angelus
prius fuerit homo (Suppi., q. 35, a. 5, corp, et ad 2).
Ex quo intelligitur discrimen cum Baptismo, seu quare ad sus­
ceptionem cuiuslibet ordinis praerequiratur susceptio Baptismi et
non praerequiratur susceptio inferioris ordinis. Nam, quamvis varii
ordines conveniant in una specie ac ita secundum rationem speciei
intimius connectantur inter se quam cum Baptismo, cum quo con­
veniunt tantum in genere sacramenti, tamen, si attendatur proportio
potentiae ad actum, seu ratio perfectibilis et perficientis, magis con­
venit unus ordo cum Baptismo quam cum alio ordine, quia Baptis­
mus confert potentiam passivam recipiendi ordines, dum unus ordo
non dat potentiam passivam recipiendi superiorem ordinem (ad 1).
Conclusio 2. Ad validam susceptionem ordinis episcopalis probabilius
requiritur in subiccto praevia susceptio presbyteratus, adeoque neque laicus
neque diaconus valide in episcopum consecratur.

Probatur 1.

1. Fatentibus ipsis adversariis, inde saltem a saec. 11 vel 12 (seu
a consecratione Gregorii VII a. 1073, vel ab efformatione Pontificalis
Romani saec. 12), certa nec unquam interrupta Ecclesiae praxis fuit
nonnisi presbyteros in episcopos consecrari.19 lamvero. cum nullibi
explicite indicetur eo tempore factam fuisse aliquam in hac praxi
mutationem, hoc ipsum certum ac ininterruptum factum constituit
praesumptionem quod etiam in antiquiori aetate similiter ageretur,
nisi adducantur certa facta quae contrariam praxim ostendant quae­
que proinde talem praesumptionem dissipare valeant. lamvero facta
quae ab adversariis adducuntur, nequaquam certa sunt, ut infra
ostendetur (pp. 531 sqq.), imo tam incerta quibusdam viris, in re
positiva et historica minime ieiunis, visa sunt, ut Pesch absolute
pronuntiet conclusionem nostram ex ipso solo historico facto numquam collatae non presbytero consecrationis episcopalis probari,
Morinus dicat nullum extare exemplum contrariae praxis. Thomassinus, factis ipsis examinatis, concludat ea non satis validum fundare
argumentum, Merlin, diligenter discussis omnibus factis a Mabillon
et Martène adductis, concludat nullam difficultatem in illis contineri,
et Benedictus XIV iudicet contrariam conclusionem ex historicis
factis tuto inferri non posse.
Pesch: “Hoc unum sufficere potest, quod ecclesia numquam legi­
tur agnovisse valorem episcopatus collati ei. qui non erat presby­
ter” (supra, p. 516). Morinus: “Nullum enim extat exemplum
episcopatus non presbytero collati” (supra, p. 516). Thomassinus:
“At id audacius dicitur forsan, quam verius. . . Verum id verisimile
non est, cum nullo satis valido astruatur argumento.”20 Merlin:
“Ad rem ipse Andrh.u: “Dans le Pontifical romain du xiie siècle ... on n’envisage
plus l’hypothèse où l’Elu pourrait être un simple diacre. ‘Interrogatio. Quo honore
fungitur. Rcsp.: Presbyteratus. Interrogatio: Quot annos habuit in presbyteratut
Rcsp.: Decent. Si plures vel pauciores in presbyteratu annos habeat, certum tempus
respondebit.’ Il n’y a donc plus, désormais, le diacre directement sacré évêque. Il faut,
si un diacre est élu à l’épiscopat, l’ordonner prêtre avant de lui conférer la consécration
épiscopale. Telle était bien en effet la pratique déjà ancienne à Rome lorsque fut arrêté
le texte du Pontifical romain du xii' siècle. Nous la voyons en application en 1053, à
propos d’un évêque du Puy. . . En 1058, Etienne IX agit de même envers Altanus,
archevêque élu de Salerne. . . Dès le xi' siècle, dans les milieux de la Curie, on avait
donc le sentiment que la prêtrise était l’antécedcnt nécessarirc dc l’épiscopat. Cela ne
pouvait être vrai pour le sacre des évêques ordinaires sans l'être aussi pour le sacre du
Pape. Un diacre élu au souverain pontificat devait donc, avant sa consécration, recevoir
l’ordination prcsbytérale. Le premier pape dont nous sachions qu’il sc soit conformé au
nouvel usage est Grégoire VII. Diacre au moment dc son élection, le 22 avril 1073,
il voulut être ordonné prêtre aux Quatre-Temps de la Pentecôte (le 22 mai), avant
d’être sacré le dimanche 30 juin.’’ (“La carrière ecclésiastique des Papes ct les documents
liturgiques du moyen âge,” Revue des sciences religieuses XXI (1947] 106 sq.).
Velus ct nova Ecclesiae disciplina, p. 1, 1. 2, c. 36, nn. 17 ct 19.

“Allons à la source d’où nous est venu depuis peu le système singulier
d’attribuer à la consécration épiscopale la vertu d’imprimer un carac­
tère qui supplée à l’ordination presbytérale. Tant de savants font
honneur au célèbre père Mabillon de l’avoir trouvé dans les monu­
ments anciens de l’église romaine, que nous avons été curieux de le
chercher dans ceux qu’il produit. Nous nous sommes efforcés d’y
apercevoir ce qu’il a vu, mais en vain.”21 Benedictus XIV, expositis
nec reprobatis discrepantibus doctorum opinionibus (cf. supra, p.
524), quamvis fateatur se “praetermittere accuratum examen prae­
fati historici facti [de diaconis in episcopos consecratis],” declarat:
“Ex hoc tamen antecedenti numquam inferri tuto poterit, non fuisse
iisdem [diaconis] ante consecrationem episcopalem collatum ordinem
presbyteratus; imo vero locum habet praesumptio, commemoratis
priori veluti extremo, diaconatu nimirum, necnon posteriori, scilicet
episcopatu, non fuisse neglecta intermedia, ac proinde ipsam presby­
teratus collationem.22
2. Saec. 4, tempore controversiae Arianorum contra Athanasium,
in causa cuiusdam Ischirae (sive Scyri), in quem, sacrificium cele­
brantem, Athanasius violentas manus immisisse incusabatur cuique
subinde Ariani in praemium suae calumniae episcopatus honorem
contulerant, Patres tum Concilii Sardicensis a. 343 tum Concilii
Hierosolymitani eam calumniam reiecerunt, tanquam hominis qui se
iactabat episcopum, cum revera nequidem presbyter ordinatus fuerit.13
Quo videntur satis aperte indicare communem persuasionem de nullitate episcopalis consecrationis non presbyteri. Hoc testimonium ex eo
maiorem vim obtinet quod agatur de epistolis synodalibus duarum
illarum ecclesiarum ad alias ecclesias et quod referatur et approbetur
a coaevis Athanasio et Hilario Pictaviensi.
Synodus Hierosolymitana, in epistola synodica ad ecclesiam alexandrinam: “Attamen virum qui presbyter non esset, in huiusmodi
vico episcopum contra antiquam traditionem statuere decreverunt:
gnari sane quam indignum illud esset, sed coacti ob pactam calumniae
mercedem eo adducti sunt. . . Ideo hominem quamprimum episcopum
nominari curarunt, quod, quia ecclesiam non habeat nec presbyter
erat, ideo sycophanta esse ac omnia confinxisse deprehenderetur”
(Apud Athanasium Apologia contra Arianos, n. 85, MG 25. 399402). Synodus Sardicensis, in epistola synodica ad universas ecclesias:
“In huius calumniae mercedem ipsum Ischyram episcopi nomine
donarunt, qui ne presbyter quidem erat. . . Eum qui presbyter non
nSur les paroles et les formes des sacrements, chap. 26, in Migne, Theologiae cursus
completus XXI (Parisiis 1841) 277.
Mjj
e Op. cit. (supra, in p. 524), 392.
53 Cf. in art. 3, tom. 1, pp. 854 sq., 873 sq.

erat, nunc quasi episcopum produxerunt, ut hoc nomine usi, per
sychophantiam eius auditores percellant” (ibid., η. 46, MG 25. 331).
Cum hac Athanasii Sardicensis epistolae relatione omnino concordat
relatio coaetanei Hilarii Pictaviensis: “Denique falsitatis praemium
eidem Scyro honorem episcopatus dederunt, homini qui neque pres­
byter quidem juit. . . Quem tamen velut episcopum illum secum
adduxerunt, qui ante nec presbyter fuit: ut nomine episcopatus vide­
antur falsitatem suam tegere apud audientes” (Operis historici frag­
mentum II, n. 5, ML 10. 636).2‘ Ipse Hilarius haec addit de suo:
‘‘Scyrus de diacono episcopus adseritur ordinatus, ut de contumelia
in presbytero perpessa mentientis episcopi maior auctoritas sit” (ibid.,
n. 16. ML 10. 643).
3. Possent hic merito adduci etiam textus respicientes controver­
siam Nicolai I, Ratramni et Conc. Wormatiensis contra Photium,
latinos incusantem quod diaconos consecrarent episcopos, praeter­
misso presbyterato; sed quia illius controversiae sensus ambiguitate
non caret et imo ab adversariis in suum favorem trahitur, de ea sermo
erit infra in resp. ad obi. 9 (pp. 541-545).

Obiciunt igitur adversarii plura historica jacta, in quibus contrariam
suam sententiam fundant.
Obi. 1. Christus in ultima coena apostolos immediate consecravit
episcopos, non prius collato presbyteratu. Ergo et Ecclesia id facere
potest, cum agatur de eodem sacramento Ordinis et de eadem po­
testate transmittenda.

Resp. Imprimis Christus potuit id facere ex propria sibi potestate
excellentiae, quam omnes admittunt Ecclesiae non communicasse.
Secundo, non probatur Christum contulisse apostolis potestatem sacer­
dotalem per ipsum sacramentum Ordinis, quamvis hoc in eadem
circumstantia instituerit, imo probabilius est id fecisse per sola verba
“Hoc facite in meam commemorationem (cf. in tom. 1, pp. 603,
612). Tertio, certum quidem est apostolos in ultima coena constitutos
esse sacerdotes quantum ad potestatem consecrandi (et in hoc saltem
sensu presbyteros), sed incertum est (quamvis probabilius) eos tunc
etiam suscepisse tum potestatem absolvendi, quam quidam dicunt collatam fuisse in die resurrectionis, tum potestatem episcopalem, quam
quidam dicunt collatam esse in die resurrectionis, vel ascensionis,
vel Pentecostes (cf. ibidem, p. 603, 609).
Obi. 2. Ipsi apostoli in primis suis ordinationibus totum sacer­
dotium ad modum unius et immediate contulerunt, seu episcopos,
’‘Pariter concordat relatio Theororeti, Hist, eccles. 2. 6, MG 82. 1006 sq.

praetermisso presbyteratu, crearunt, ut patet saltem de Paulo et
Barnaba, de Timotheo et Tito, de sic dictis presbyteris quos Paulus
et Barnabas constituerunt in omni a se fundata communitate.

Resp. Ex dictis in art. 1 et 2 (tom. 1) omnia haec incerta sunt
ac disputata inter doctores. Potius probabiliora, quae ex Actibus
A post, deduci possunt, sunt praecise existentia sive ordinatio diaco­
norum et constitutio presbyterorum-episcoporum, quos quidem plures
exegetae putant fuisse omnes simplices presbyteros (cf. ibidem, pp.
778 sqq.). In Act 13. 3 agitur probabilius de episcopali ordinatione
Pauli et Barnabae (quod tamen alii negant), sed nihil probat eos
non fuisse antea iam presbyteros, aut non fuisse ordinatos modo
quodam extraordinario sive per extraordinariam potestatem ordina­
toribus communicatam a Spiritu S., ut quidam putant (cf. ibidem,
pp. 518-523). Episcopalem characterem Timothei et Titi concorditer
admittunt catholici interpretes, sed nihil probat eos non fuisse prius
ordinatos presbyteros antequam ordinarentur episcopi; ceterum, etiam
in consecratione Timothei (de qua 1 Tini. 4. 14; 2 Tini. 1. 6),
sicut in consecratione Pauli et Barnabae, indicatur per incisum “Gratia
quae data est tibi per prophetiam” peculiaris aliquis modus ordina­
tionis (cf. ibidem, pp. 552 sq., 709 sq.).
Obi. 3. In primitiva Ecclesia saec. 1-2, quaedam saltem communi­
tates regebantur solis episcopis et diaconis ac proinde, deficientibus
presbyteris, necessario debuit fieri immediata ordinatio diaconi in
episcopum. Praefata praxis apparet ex S. Paulo {Phil. 1. 1), de­
mente Rom., Didache, aliisque documentis saec. 2, si excipiatur Igna­
tius Antiochenus qui solus refert triplicem gradum hierarchiae. Eam
confirmat tum ulterior praxis ecclesiae alexandrinae usque ad medium
saec. 3, quam testantur Hieronymus, Severus Antioch, et Eutychius
Alex., et iuxta quam collegium aliquod episcoporum regebat ecclesiam,
tum Chronica Arbelensis,25 ex qua apparet ecclesiam arbelensem, in
Mesopotamia, usque ad a. 150 circiter solo episcopo et diaconis
gubernatam fuisse.
Documentum enarrans historiam ct sortes ecclesiae arbelensis ab a. 100 circiter ad
initium saec. 6, inventum ab A. Mingana et ab eo primo editum in originali syriaco et
gallica versione a. 1907. Germanicam versionem edidit E. Sachau a. 1915. Latinam
tandem versionem ex Mingana editione confecit ct edidit F. Zorell, “Chronica ecclesiae
arbelensis,” Orientalia Christiana VIII (1926-1927) 145-204 (in p. 148 affertur bibliographia). Documenti genuinitatem ct vcracitatcm admiserunt plures eruditi, ut Sachau,
Baumstark, A. Dicckmann. Haase, Zorell. Non tamen defuerunt qui eam ut suspectam
habuerint; cf. Zorell, ibid. 145; I*. Peeters, “Le Passionaire d’Adabenc,” Analecta
bollandiana XLIII (1925) 261-384; J. B. Umherg, “Die Sakramentc in der Chronik
von Abela,” Zeitschrift für katholische Théologie XLIX (1925) 515, in nota; J. Ortiz
de Urbina, “Intorno al valore della Cronaca d’Arbcla,” Orientalia Christiana periodica
II (1936) 5-32.
|
1

Resp. Inepte arguitur ex praefatis documentis, de quorum sensu
non parum controvertitur. Ex prioribus documentis quidam e con­
trario arguunt non fuisse episcopos monarchicos in duobus prioribus
saeculis, sed solos presbyteros et diaconos; contra quos egimus in
tom. 1 (pp. 830-836, 955-958), ostendentes signa triplicis gradus
hierarchiae in illa aetate. Praefata praxis alexandrina non uno modo
ab eruditis explicatur, ut fuse expositum est in torn. 2 (pp. 78-90: cf.
tom. 1, pp. 777 sq., 780), et ceteroquin, sive praefatum collegium re­
gens componeretur ex episcopis sive ex presbyteris, nihil ostendit prae­
ter eos non fuisse alios sacerdotes in eadem ecclesia alexandrina.
Chronica Arbelensis, quidquid sit de eius genuinitate quam non omnes
ut certam habent, non est completa historia ecclesiae arbelensis, sed
breviter refert praecipua facta uniuscuiusque episcopi, ceteros vero
gradus hierarchiae nonnisi occasionaliter indicat: ex silentio de pres­
byteris in vita quatuor priorum episcoporum nihil necessario deduci
potest; inde a quinto episcopo, i.e. Xoë, tum diaconi tum presbyteri
mere transeunter et absque ullo signo novitatis commemorantur.2’
Obi. 4. In eadem Chronica Arbclensi triplex refertur casus sim­
plicis diaconi immediate in episcopum ordinati. “Postulaverunt [fi­
deles] ab eo [i.e. ab episcopo Mazrâ], ut diacono Samsoni manum
imponeret eumque sibi episcopum constitueret. Et obsecutus bonae
eorum voluntati, illi manum suam imposuit, quia cognoverat eum
fuisse Peqidae diaconum. Etiam iste igitur coepit hunc coetum divi­
num regere.” “Et imposuit [Abraham episcopus] manus suas Xoë,
diacono suo. Et demigravit in paradisum.” “[Abel episcopus] quodam
die . . . incidit in morbum febrium, et postquam manum suam im­
posuit diacono suo ‘Ebed-Mesiha, noctu mortuus est” (hic, sicut
praefatus Noë, exhibetur subinde ut episcopus Arbelae).27
Resp. Supposita iterum genuinitate et veracitate huius documenti,
de qua quidam dubitant, non necessario sequitur praefatos diaconos
non suscepisse etiam presbyteratum, quamvis commemorentur tantum
duo stabiles gradus, scilicet diaconatus et episcopatus, tanquam ter­
mini a quo et ad quem illi viri brevi tempore aut in eadem circum­
stantia pervenerunt.
:‘“[Noc| postquam multis presbyteris et diaconis manum suam imposuit, transmig­
ravit ad Dominum”; “Post quattuor annos convenerunt christiani regionis nostrae
cum presbyteris ct diaconis et elegerunt ad opus episcopatus Mar Abel”; “\iro cuidam
cius loci manum suam imposuit ct eum presbyterum constituit”; “Multis etiam presby­
teris ct diaconis manum suam imposuit”; “lisquc etiam unum presbyterum consti­
tuerunt”; “Anno suo decimo coepit manum suam imponere presbyteris ct diaconis”
(apud Zorell, ibid. 160 sq., 171, 188).
r Ibid. 151, 157, 165.

Obi. 5. Traditio Apostolica et duo alia documenta, ab ea tamen
dependentia, scilicet Testamentum D.N.I.C. et Canones Hippolyti,
constituunt ut confessores fidei non sint ordinandi diaconi aut pres­
byteri, eo quod ipsa fidei confessio eis pro ordinatione est; debeant
autem ordinari episcopi, si digni inveniantur, per regularem ordina­
tionem. Unde ordinatio presbyteralis non reputabatur necessario
praerequisita ad episcopalem, saltem in casu confessorum fidei.28

Resp. Ut dictum est in torn. 2 (pp. 561-564), nec de genuinitate
nec de sensu constat huiusmodi singularis constituti, cui contradicunt
tum praxis ecclesiastica, exhibita a Cypriano, tum silentium ceterorum
documentorum, tum contrarium constitutum Constihitionum Apost.
Supposita autem genuinitate, ageretur de aliquo particulari abusu,
introducto ex desiderio satisfaciendi immoderatis petitionibus con­
fessorum fidei. Ceterum, in eo constituto supponitur confessor esse
quomodolibet diaconus et presbyter seu habere presbyteralem digni­
tatem, quamvis non per ordinationem sed per fidei confessionem.
Obi. 6. Extra ecclesiam romanam nonnulli occurrerunt casus con­
secrationis viri non presbyteri. Optatus Mil. testatur Coecilianum ex
diacono ordinatum esse episcopum Carthaginiensem; cuius ordinationis
validitatem alii impugnarunt ex sola ratione quod ordinator. Felix
aptungitanus, fuerat traditor: “Iterum a Caeciliano mandatum est.
ut si Felix in se, sicut illi arbitrabantur, nihil contulisset, ipsi tan­
quam adhuc diaconum ordinarent Caecilianum”29 (De schismate
Donatistarum 1. 19, ML 11. 921). Walafridus Strabo refert loannein
diaconum discipulum S. Galli, ordinatum episcopum: “Dux diaconem
venire fecit in medium. Tu es, inquiens, loannes diaconus? Et respon­
dit: Ego plane. . . Dux vero ad illum: potesne, inquit, pontificalis
infulae pondus subire? Tunc venerabilis Gallus se pro filio respon­
surum promisit. . . Subtraxit se diaconus, et fugiens, latibulum quae­
sivit in ecclesia S. Stephani martyris, quae est extra oppidum. Secuti
sunt autem sacerdotes cum plebe, et apprehensum ... in praesentiam
pontificum pertraxerunt et ducis. . . Episcopi itaque duxerunt eum
ad altare et solemni benedictionis officio ordinaverunt antistitem”
(Vita S. Galli Abbatis 1. 25, ML 114. 998). Cone. Sardicense, can.
13, supponit diaconum posse immediate episcopum ordinari: “Osius
episcopus dixit: Et hoc necessarium arbitror, ut diligentissime trac­
tetis, si forte aut dives aut scholasticus de foro, aut ex administratione
episcopus fuerit postulatus, ut non prius ordinetur nisi ei lectoris
a Hanc obicctioncm nullus, quem sciamus, adversarius protulit, sed nos ipsi addidimus.
* Sensus est: Caecilianus accusatoribus respondit (serio pro bono pacis, vel forte per
derisum); Si putatis Felicem traditorem esse et me invalide ordinasse, iterum me ex
diacono episcopum ordinate.

munere et officio diaconi aut presbyteri fuerit perfunctus, ut per
singulos gradus si dignus fuerit, ascendat ad culmen episcopatus”
(Apud Dionysium Exiguum, Codex canonum eccles. 13, ML 67. 180).
Caelestinus / testatur et damnat abusus ordinandi laicos ad episco­
patum, quin tamen huiusmodi ordinationes invalidas declaret: “Ordi­
natos vero quosdam, fratres charissimi, episcopos, qui nullis ecclesi­
asticis ordinibus ad tantae dignitatis fastigium fuerint instituti, contra
Patrum decreta, huius usurpatione qui se hoc recognoscit fecisse
didicimus, cum ad episcopatum his gradibus quibus frequentissime
cautum est debeat perveniri, ut minoribus initiati officiis ad maiora
firmentur. . . Sed iam non satis est laicos ordinare, quos nullus fieri
ordo permittit, sed etiam quorum crimina longe lateque per omnes
pene sunt nota provincias, ordinantur” (Epist. 4, ad episcopos Vien­
nensem et narbonensem, nn. 4 sq., ML 50. 433).20

Rcsp. In nullo istorum textuum dicitur omitti ordinatio presbyteralis eius qui ex diacono vel ex non presbytero fit episcopus, sed
tantum explicite indicantur duo termini a quo et ad quem. Obiectio
igitur est merum argumentum ex silentio, contra quod stat prae­
sumptio communis praxis, ut dictum est supra (p. 529). Caecilianus
diaconus dicitur ordinatus in episcopum, sed quo ordine et modo
non indicatur. Idem responderi potest de ordinatione loannis dis­
cipuli S. Galli (cf. infra, p. 544, in nota). Ceterum, non rari erant
casus coniunctarum ordinationum, legitime vel illegitime pretermissa
lege interstitiorum.21 Canonis Sardiccnsis authentica lectio pro inciso
“diaconi aut presbyteri” habet incisum “diaconi et presbyteri,” ut
patet tum ex textu graeco, tum ex duabus latinis recensionibus Prisca
et Hispana; unde substitutio particulae “aut” pro “et” debetur ipsi
Dionysio Exiguo (circa initium saec. 6)S2; ceterum, etiam si ea lectio*
33
31
'Alios minoris momenti casus, qui a quibusdam obiciuntur, invenies apud Parisot,
art. cit. (supra, in p. 518) 354, 355, 356, 360, 362; Lennerz, De sacramento Ordinis
(ed. 2, Romae 1953) S3.
31 Cf. Vitam Epiphanii, c. 34, MG 41. 68; Epist. ipsius Epiphanii de ordinatione
Pauliniani fratris Hieronymi, cit. supra, in p. 492. Cf. infra, p. 539, in nota.
33 Ad rem ipse Andrieu: “Dans la première décade du vi* siècle, Denys le Petit, en
publiant dans sa collection canonique une recension latine des décrets de Sardique
(a. 343) introduisait un règlement plus simple. Le canon xiii*, dont le but est d’empêcher
les promotions épiscopales trop hâtives, n’exige en effet entre le lectorat et l’épiscopat
que le diaconat ou la prêtrise. . . Or, des diverses récensions des Canons de Sardique,
seule celle de Denys offre l’alternative ‘officio diaconi aut presbyteri.’ L’ancienne Prisca
translatio, depuis longtemps connue à Rome, portait: ‘nisi ante lectoris munere et officio
diaconi et ministerio presbyteri . .
[cf. ML 56. 780]. D’après elle, le futur évêque
devait remplir successivement les charges de lecteur, de diacre et de prêtre. Plus tard,
dans VHisfana, ce xiii* canon latin donnera les mêmes directions: ‘nisi ante et lectoris
munere et officio diaconii et presbyterii fuerit perfunctus . .
[cf. ML S4. 119]. Si,
comme on l'admet communément, les trois récensions latines dérivent d’un même
archétype, il apparaît dès maintenant que ce dernier a toutes chances de s’être, sur ce
point, exactement conservé dans la Prisca et VHis pana. Le remplacement de et par aut

Dionysii authentica esset, ille canon posset convenientius explicari,
de observatione interstitiorum, quatenus nempe requirat ut obser­
ventur interstitia quoad lectoratum et quoad diaconatum vel pres­
byteratum, ut suadet ipsa ratio quae immediate sequitur: “Potest
enim per has promotiones, quae habebunt utique prolixum tempus,
probari qua fide sit, qua modestia, qua gravitate et verecundia.” Et
idem sensus tribuendus est verbis Caclestini, ut suadet incisum “con­
tra Patrum decreta,” quod alludit ad decreta praedecessorum Siricii
et Zosimi de interstitiis ordinationum.
Obi. 7. In ipsa ecclesia romana, saec. 4 occurrunt episcopales con­
secrationes non presbyteri. Liberius papa (352-366), iuxta epitaphium
ei tributum, fuit successive lector, diaconus, summus pontifex (cf.
textum citatum in tom. 1, p. 448). Siricius papa (384-398) pariter
eosdem tres gradus suscepit: “Liberium mox et levita secutus post
Damasum, [Siricius] clarus totos qui vixit in annos, fonte sacro
magnus meruit sedere sacerdos.”33 Etiam patri Damasi papae (336384) nonnisi tres illi ordines attribuuntur: “Hinc pater exceptor, lec­
tor, levita, sacerdos.”31 Id confirmat can. 13 Cone. Sardicensis iuxta
textum latinum, Romae mature receptum.35

Resp. In nullo horum textuum dicitur presbyteratus fuisse praeter­
missus. Ceterum, ratio quare non referatur, potest esse tum ipsa
indoles inscriptionum quae brevitati consulunt, tum ipsa natura pres­
byteratus quae sub ratione sacerdotali de propinquo accedit ad epis­
copatum. Ex canone autem Sardicensi nulla confirmatio deduci potest,
ut supra dictum est; imo in contrarium argumentum retorqueri po­
test, nam, ut dictum est, ea lectio canonis debetur Dionysio Exiguo
saec. 6 et authentica antiquiorque lectio, Romae cognita, exigebat
tum diaconatum tum presbyteratum.30
ne remonterait donc qu’à Denys. La conclusion s’impose si on rapproche des recensions
latines le texte grec [*
ai διακόνου δαί πρεσβυτίρου], . . Pourquoi donc Denys a-t-il
modifié son modèle? L’explication la plus simple s’est qu’il a voulut éviter de le mettre
en contradiction avec les usages qu’il voyait régner à Rome” (Les Ordines Romani III
[Louvain 19S1] 562-564). Quoad hanc ultimam interpretationem variantis Dionysii,
confer infra.
“ Apud De Rossi, Inscriptiones Christianae Urbis Romae II (1888) 102, 138.
u Ibid. 151.
" Ad rem Andrieu: “Cette carrière [de Libère] comporte trois étapes. D’une dignité
à l’autre, la liaison est marquée en termes qui semblent exclure tout échelon intermédiaire.
Peu d’années après, Sirice . . . passa par les mêmes degrés. . . Le père de Damasc . ..
était lui-aussi. parvenu à l’épiscopat, après avoir été successivement lecteur et diacre...
Le 13' canon du concile de Sardique . . . , selon le texte latin, qui fut de bonne heure
reçu à Rome, n’exigeait des personnages de condition élevés à l’épiscopat qu’un stage
préalable dans le lectorat et le diaconat ou la prêtrise. . . Il faut donc voir, dans les
cas de Libère ct de Sirice, des exemples d’avancement normal, selon la coutume du iv‘
siècle” (art. cit. [supra, les in p. 518] 96).
Unde ipse Andrieti, in verbis nuper relatis, tacite corrigit interpretationem quam

Obi. 8. Clarior adhuc ac decisiva est praxis romana posterioris
aetatis (saec. 8-9). Inter quindecim huius aetatis RR. Pontifices,
quorum curriculum refertur in Libro Pontificali, sex consecrati sunt
in episcopos romanos, immediate post diaconatum ncc prius suscepto
presbyteratu, qui nullo modo memoratur, commemoratis tamen aliis
ordinibus quos illi susceperant; tales sunt: Gregorius II (715-731),
Constantinus (767), Hadrianus I (772-795), Stephanus IV (816—
817), Valentinus (827), Nicolaus I (858-867). Imo primus Papa qui,
ex diaconatu ascendens ad pontificatum, explicite dicitur suscepisse
ordinationem presbyteralem, antequam consecraretur episcopus, est
Gregorius VII (a. 1073).37
Signantissimus inter alios est casus consecrationis Constantini, qui.
laicus, pontificatum arripuit et intra unam hebdomadam sequentes
gradus obtinuit: die dominico clericatum, die lunes subdiaconatum
et diaconatum, die dominico subsequent! episcopatum; adnotantur ibi
omnes ordinationes, et quidem cum indicatione ipsius diei, sed nulla
est mentio presbyteratus; sermo est de Georgio episcopo consecra­
tore “qui eum diaconem et pontificem consecravit”; post depositionem
Constantini, Cone. Romanum ei obiecit ordinationes a se contra canones
susceptos, sed iterum absque ulla mentione presbyteratus: idem Con­
cilium deposuit eos quos episcopos ipse Constantinus ordinaverat eosque detrudit ad pristinum gradum diaconatus vel presbyteratus quem
prius habuerant.38 Quae omnia ostendunt presbyteralem ordinationem
non fuisse reputatam necessariam, secus Constantinus eam non omisis­
set, Cone. Romanum eius omissionem ipsi obiecisset, nec diaconos,
a Constantino episcopos ordinatos, ad pristinum diaconatum detrudisset.30
primo dederat de canone Sardicensi et consequenter contradicit confirmationi quam
inde prius desumpserat in favorem suae assertionis de romana praxi saec. 4 con­
ferendi episcopatum non presbyteris. Verum est ipsum eandem confirmationem iterum
sub alia forma instaurare conari, eam deducens non amplius ex ipso canone Sar­
diccnsi sed ex Dionysiana lectione illius canonis, quae accommodata fuerit praxi romanae
tunc vigenti (cf. ad finem eiusdem textus), sed haec est mera coniectura vel potius in­
geniosum eruditi subterfugium. Si enim revera Dionysius intcntionaliter id fecerit, romana
praxis, cui ipse textum accommodavit, intelligi potest de praxi omittendi non ipsum
ordinem sed solum interstitium.
’’Hanc obiectionem urget peculiariter Andrieu, supra cit. (p. 519), qui schematice
profert curriculum horum Pontificum, iuxta ea quae referuntur in Libro Pontificali, cd.
Duchesne I 396, 468 sq., 486; II 49. 71, 151. Eadem habes in antiquiori editione relata
in ML 128. 974, 1150, 1163, 1255, 1275, 135S. Lcnncrz (cit. in p. 519) ex his praecipue
factis valde confidenter concludit: “Non iam videtur sustineri posse opinio, quae dicit
solum presbyterum esse subiectum capax ordinis episcopalis.”
” Cf. Librum Pontificalem, cd. Duchesne, I 46Ssq., item .ML 128. 1150-1155.
"De historia electionis Constantini confer dicta superius, p. 341. Hic casus plures
eruditos post Afabillon et Marlène, peculiariter commovit. Parisot illum affert ut omnino
dccisivum: “Voici un fait authentique de consécration épiscopale, d’où est formellement
exclue l’ordination au presbytérat. . . Les détails de cet attentat furent exposés à Con­
stantin [i.c. objecta fuere Constantino in Cone. Romano, quod cum deposuit et

538

DE CAUSIS EXTRINSECIS ORDINIS

Haec romana praxis luculenter confirmatur ex eo quod Ordo Ro­
manus 34 (iuxta Andrieu; 8 iuxta Mabillon), saec. 8, qui agit de
ordinationibus in ecclesiis suburbicariis, loquitur de diaconis vel pres­
byteris ordinandis in episcopos eundemque prorsus ritum utrisque
assignat, et pariter Ordo Romanus 36 (iuxta Andrieu; 9 iuxta Mabil­
lon), saec. 9, agens de ordinatione R. Pontificis, loquitur de diacono
vel presbytero consecrando in R. Pontificem eundemque ritum pro
utroque assignat.10 Ordo 34: “Interrogantur a domno apostolico sic:
. . Quo honore fungitur?’ Resp.: ‘Diaconus, presbiter,’ aut quod
fuerit. Interrogantur: ‘Quantos annos habet in diaconato aut presbiterato?’ Resp. quantos et quomodo. . . Et dicit: ‘Quod honore fun­
geris?’ Respondet: ‘Diaconus’ aut ‘presbiter,’ vel quod est. Et in­
terrogat eum domnus apostolicus: ‘Quantos annos habes in diaconatu
aut in presbiteratu.’ Resp. quantos. . . Dumque introductus fuerit,
vocat eum domnus apostolicus sic: ‘Clerus et plebs consentiens civi­
tatis talis, cum adiacentibus parrochiis suis, elegerunt sibi Illuni
talem, diaconum,’ vel ‘presbiterum, episcopum consecrari. Oremus
itaque pro eodem viro. . .’ [Incipit Missa consecrationis episcopalis].”41 Ordo 36: “Summus namque pontifex, quando benedicitur,
eligitur unus ex cardinalibus, de qualicumque titulo fuerit, tantum
ut a praecessore sit pontifice ordinatus aut presbitcr aut diaconus,
nam episcopus esse non poterit. »12

Resp. In nullo horum documentorum dicitur presbyteralis ordi­
natio omissa fuisse, sed tantummodo tacetur; unde iterum habetur
merum argumentum negativum, contra quod valet praesumptio com­
munis praxis. Nec valet obicere cum Many, quem quidam alii repe­
tunt, “aliquando argumenta negativa fieri positiva, quando nempe
id quod tacetur, debuisset affirmari, si fuisset verum” (cf. supra, p.
519), nam rationem ipse non indicat quare in illis casibus presby­
teralis ordinatio necessario indicari debuisset. Imo plures probabiles
rationes adduci possunt, quae ipsum silentium sufficienter explicant.
Primo quidem, diaconatus considerabatur veluti stabilis quidam
gradus et officium, cui patebat immediata via ad episcopatum per
dispensationem ab interstitio presbyteratus; unde, quamvis ordo prèsdamnavitI, excepté l’omission de la prêtrise. Si la réception de cet ordre avait clé jugé
nécessaire, Constantin ne l’aurait pas négligée, sans doute, et ni les ennemis dc sa faction
et de sa personne, ni l’autorité du Concile n’auraient manque dc la lui reprocher
Cependant, il n’y ai fait aucune allusion. Ce n’est pas tout. Constantin avait ordonné
des évêques. . . Etienne III les dépose et les replace dans l’ordre de prêtre ou dc diacre
qu’ils occupaient auparavant” (art. cit. [supra, in p. 518] 358 sq.).
"Hanc obiectioncm peculiariter urget Andrieu, supra cit., in p. 519.
■" Apud M. Andrieu, Les Ordines Romani du haut moyen-âge III (Louvain 1951) 60S.
610, 612. Textus Mabillon extat in Λ/Ζ. 78. 1002-1004.
e Apud Andrieu, ibid. IV (1956) 202. Textus Mabillon est in ML 78. 1006.

byteratus reapse conferretur, tamen, tum ob brevissimam moram qua
separabatur ab ordinatione episcopali, cum qua potuit nonnumquam
in eadem totali caeremonia copulari, tum ob eius sacerdotalem in­
dolem qua fere assimilatur episcopatui, necesse non fuit illum com­
memorare: practice enim loquendo, in illis casibus habebatur immedi­
atus transitus a diaconatu ad episcopatum, seu a statu diaconali ad
statuiti episcopalem, quamvis non ab ordine diaconali ad ordinem
episcopalem. Ex hac ipsa ratione copulatae ordinationis ipsius dia­
conatus cum presbyteratu, Duchesne explicat quare in curriculo il­
lorum Paparum eiusdum aetatis mentio diaconatus omittatur/ De
facto quoad omnes et singulos ex quindecim Pontificibus saec. 8-9
commemoratur subdiaconatus, quoad novem additur presbyteratus,
omisso diaconatu, et quoad reliquos sex additur diaconatus, omisso
presbyteratu; ex quo deduci potest quod, cum exhibentur Pontifices
electi ex cardinalibus diaconis, omittitur mentio presbyterii collati
una cum episcopatu, cum vero agitur de electis ex cardinalibus pres­
byteris omittitur mentio diaconatus, collati simul cum presbyteratu:
in utroque autem casu respicitur transitus ab uno ad alium statum,
potiusquam ab uno ad alium ordinem.
Inde soluta manet ratio quam opponit Lennerz: Non intelligeretur
quare indicatur non solum diaconatus sed etiam alii inferiores ordines
in eo qui a diaconatu dicitur transire ad episcopatum.41 Ratio est
quia subdiaconatus (nam hic solus ordo constanter indicatur, nec
nisi bis acolytatus, ceteris vero semper omissis) erat stabilis quidam
status, sicut erat ipse diaconatus in his qui, omisso statu presbyterali,
transibant ad episcopatum; attento igitur statu, potiusquam ordine,
res duplici hoc modo dispositae inveniuntur: subdiaconatus. diacona­
tus et episcopatus (quem immediate praecedit ordinatio presbyteralis).
vel: subdiaconatus, presbyteratus (quem immediate praecedit ordinatio
diaconalis), episcopatus.
Suggestivae autem observationi Andrieu quod Gregorius λ’ΙΙ sit
primus inter mediaevales Pontifices qui, electus ex diaconatu, dicatur
suscepisse presbyteralem ordinationem ante episcopatum, responderi
potest quod aiebat Merlin contra F. Pagium primum illius observa“ “Cet usage de conférer simultanément le diaconat et la prêtrise explique pourquoi
les biographes pontificaux du neuvième siècle, en décrivant le cursus honorum des papes
choisis parmi les cardinaux prêtres, omettent invariablement de mentionner le diaconat
et passent toujours du sous-diaconat à la prêtrise” (Origines du culte chrétien [éd 5,
Paris 1000] 352 sq., in nota).
““Dici non potest in hoc libro [Pontificali] indicari solum illum ordinem quem Sum­
mus Pontifex immediate ante electionem habuit et exercuit, sed ante consecrationem epis­
copalem iis. si non erant presbyteri, collatam esse ordinationem presbyteralem. Nam si
ita esset, non intellegeretur, cur non solus ille ultimus ordo indicatur, sed etiam alii,
quos antea susceperant (ita apud omnes subdiaconatus)” (De sacra mento Ordinis [ed
2, Romae 1953] 83).

tionis inspiratorem: “François Pagi . . . n’a épargné aucune recherche
pour trouver la fin d’un usage qui n’a jamais commencé dans l’Eglise
romaine: c’est de se passer de l’ordre de prêtrise pour faire un pape.
II se flatte de l’avoir rencontrée en 1073 dans Grégoire VII, qui était
archidiacre avant son élection: il fut un jour prêtre, et le jour suivant
évêque. N’est-ce point parce que l’on jugea l’ordination de la prêtrise
nécessaire? Et si on la jugea nécessaire, ce n’est pas par révélation;
car l’histoire en aurait parlé. Si c’est par une raison déjà connue, ce
qui commença à se faire en deux jours, se faisait en un jour aupara­
vant” (op. cit. [supra, in p. 530] 2S6).
Secundo, Liber Pontificalis est compendiosa quaedam notitia vitae
sive curriculi RR. Pontificum; unde non necessario in eo expectanda
est completa ac determinata notitia ordinum ab unoquoque Pontifice
susceptorum, antequam ad supremum pontificatum elevaretur. Idque
similiter valet de aliis historicis libris qui mediaevalium Pontificum
acta enarrant. Quam debile sit argumentum deductum ex omissa men­
tione presbyteratus apparet ex his quae Liutprandus Cremonensis
narrat de consecratione Benedicti V (964-966); prius enim ait ipsum
ex diacono Papam factum esse, tacita mentione presbyteralis ordi­
nationis, subinde vero eum depositum ostendit a pontificatu et presby­
teratu: “Quo mortuo, Romani omnes. . . Benedictum cardinalem
diaconem papam constituunt. . . [Leo VIII, ab imperatore Ottone
papa institutus, coacto concilio] omnibus episcopis dixit: ‘Benedictum,
sanctae Romanae et apostolicae sedis invasorem, omni pontificatus et
presbyteratus honore privamus; ob elemosinam vero domni impera­
toris Ottoni, cuius sumus opera in sedem debitam restituti, diacona­
tus eum ordinem habere permittimus, et non iam Romae, sed in
exilium [destinamus]” (De rebus gestis Ottonis magni imperatoris.
nn. 21 sq., ML 136. 909 sq.).
Tertio, praefati sex casus consecrationis diaconi in R. Pontificem
pertinent omnes ad eam aetatem, ad quam sese refert Photius cum
in sua epistola ad Nicolaum I. ultimum ex illis sex Pontificibus, obicit
in latina ecclesia fieri ordinationes per saltum a diaconatu ad epis­
copatum. lamvero ut mox ostendetur, ea obiectio et accusatio ut
falsa repellitur ab ipso Nicolao I et ab episcopis Galliae et Germaniae;
imo probabile est tum ipsam Photii accusationem tum illorum latinorum repulsionem, respicere solum saltum interstitiorum.
Quarto, quod in praefatis ordinationibus ageretur de saltu solius
interstitii, suadet sollicita ac bis repetita interrogatio de servatis in­
terstitiis in obiecto Ordine Romano 34: “Quantos annos habet in
diaconatu aut presbyteratu?”: a qua quidem lege fiebat dispensatio
super unum ordinem, seu aut presbyteratum aut diaconatum.

Quinto, quod attinet casum Constantini, inepte petitur decisivum
argumentum ex tam insolita ac tumultuaria ordinatione viri, quem
communiter eruditi considerant ut illegitimum pontificem sive antipapam. Praeterea, potuit ipse suscipere presbyteratum eadem die ac
in eadem caeremonia cum episcopatu. Tandem, ipsa eius episcopalis
consecratio a Stephano III et Cone. Romano ut invalida habita est,
saltem iuxta communiorem opinionem eruditorum (cf. supra, p. 342),
ut suadet ipsa iterata ordinatio octo episcoporum a Constantino in­
terim ordinatorum: in quo casu facile intelligitur quare Patres Con­
cilii non inquisierunt an Constantinus omiserit presbyteralem ordi­
nationem, et diaconos quos ipse episcopos ordinaverat in pristinum
diaconatum detruderunt: totum enim eius negotium ut invalidum
ac nullum habitum est.

Obi. 9. Photius, intrusus archiepiscopus constant, (a. 857), in sua
epistola ad Nicolaum I, ut se inter alia purgaret ab irregularitate suae
electionis, quod nempe, susceptis intra quinque dies omnibus ordi­
nibus, ex laico episcopus renuntiatus esset, obicit latinis ipsorum
praxim ordinandi diaconum in episcopatum, praetermisso presbyteratu.
Nicolaus vero, in sua epistola ad Hincmarum aliosque Galliarum
episcopos (a. 867), non simpliciter ac directe negat quod a Photio
obicitur sed tantum retorquet eius obiectionem. eum incusans quod
ex laico per saltum ad episcopatum ascenderit. Verum quidem est,
Ratranmum monachum corbeiensem. pro episcopis gallicis Graecorum
accusationibus respondentem, iuxta suggestionem ipsius Nicolai, ut
falsam et calumniosam reicere praefatam Photii obiectionem, idemque declarare episcopos germanos in peculiari conventu Wormaticnsi;
sed tamen eodem tempore Aeneas, episcopus parisiensis, in suo libro
contra Graecos, obiectam a Photio latinam praxim concedit, ipsam
autem incusationem repellit, dicens id explicari ex eo quod iuxta
Hieronymum in episcopo presbyter continetur. À’erba igitur tum Nico­
lai, tum ac praecipue Aeneae, confirmant in romana ecclesia diaconum
eo tempore in episcopum consecrari consuevisse, praetermisso pres­
byteratu: negatio autem gallicorum ac germanorum episcoporum ex­
plicari potest ex eo quod ipsi loquantur iuxta praxim suae ecclesiae,
ipsam romanam praxim ignorantes,
Photius: “Item si quis apud nos presbyterii consecrationem prae­
teriens, episcopi honore diaconum effecerit, utpote qui maxime de­
liquerit condemnatur: quibusdam vero [i.e. apud latinos] pari duci­
tur loco, e presbytero provehere episcopum, et e diacono, medium
transilientibus ordinem, ad episcopi abripere dignitatem. Et quidem
inter haec quantum interest? Aliae enim in unoquoque ordine et

gradu orationes, aliae caeremoniae, alia item ministeria, aliae et
observationes temporum et morum probationes” (Epistolae 1. 1, epist.
2 MG 102. 606).
Nicolaus I: “Quin et reprehendere satagunt, quia penes nos clerici
barbas radere suas non abnuunt, et quia diaconus non suscepto pres­
byteratus officio apud nos episcopus ordinatur ; cum ipsi etiam illum,
quem patriarcham suum nominant, ex laico subito tonsuratum ac
monachum factum, saltu ad episcopatus apicem imperiali favore ac
brachio provehere, ut ipsi putant, minime formidaverint” (Epist. 152.
ML 119. 1155).
Ratramnus: “Sed criminantur istud falso, sicut et de agni con­
secratione, necnon quod arguunt levitas episcopos fieri, presbyterii
gradu non prius accepto; non reputantes quod in ceteris sibi demant
auctoritatem fidei, quandoquidem in istis tam evidenter mentiuntur...
Quod autem redarguunt levitam episcopum consecrari, cur non con­
tra se dictum advertunt, qui de laicis subito tonsis faciunt episcopos,
contra regulas ecclesiasticas et imperialia decreta?” (Contra Grae­
corum opposita, 1. 4, c. 8, ML 121. 334).
Conventus Wormatiensis (seu responsio episcoporum Germaniae
contra Graecos) : “Quod vero iam dicti Graeci falso fatentur, apud
nos ante de diaconis episcopos quam presbyteros ordinari vehit quo­
dam saltu, firmiter respondemus, pene nos hoc nunquam accidisse,
sed ordinem et modum consecrationis in omni ordine servari canonice,
quod illi solent transgredi absque ulla necessitate. Nuper etenim, ut
fertur, de quodam laico tonsuratum monachum statuerunt, ac sine
dilatione ad archiepiscopalem ordinem contra omnia decreta promove­
runt. Unde in Sardicensi concilio, cap. 13, Osius episcopus dixit. . .”
(ML 119. 1212).
Aeneas, parisiensis episcopus: “De hoc autem quod quaeritur quare
apud Romam plerumque diaconus quodam saltu non percepta presbytcrali benedictione in episcopum subito consecretur, dicendum . . .
[quod] forte illi qui istiusce ordinationi assentiunt, hoc intelligi velint,
quia qui benedictione pontificali perfungitur, reliquarum benedictio­
num honore decoretur, sive quia in consecratione corporis Christi et
sanguinis officium praesulis ac presbyteri mystice uniatur. . . Forsitan
autem illi qui de diacono ordinant episcopum, praetermissa benedic­
tione presbyterali, assertioni B. Hieronymi in epistola loquentis ad
Titum ex parte concredere videntur, qui officium presbyteri in aliquo
comparticipari affirmat ministerio episcopali. Sed ne forte aliquantula
in nobis excitetur motio maiorum dominorum, nostram omittentes
in huius negotii quantitate definitionem, ipsius sancti Hieronymi verba
sine nostrorum intermissione verborum fideliter ponamus [citat cele-

DE SUBIECTO

543

brem textum Hieronymi de aequalitate presbyteri et episcopi]”
{Liber adversus Graecos, c. 220, ML 121. 759 sq.).
Resp. Ex attenta ipsorum textuum consideratione haec apparent:
Photius prima fronte loqui videtur de saltu ipsius ordinis presby­
teratus nec solius interstitii; id sonant saltem priora verba textus
idque etiam exigere videtur polemica eius ratio, nam secus non mag­
nam vim eius accusatio haberet, cum possit immediate ac evidenter
retorqueri in ipsum, qui non unum sed omnia interstitia violavit et
intra quinque dies omnes ordines suscepit. Aliunde tamen, ipsa con­
troversia cum Nicolao suggerit verba Photii intelligenda esse de omis­
sione interstitii, potiusquam ipsius ordinis; nam Photius intendit re­
torquere in ipsum Nicolaum, qui ex diacono S. Pontifex effectus
fuerat, id quod Nicolaus, in sua epistola ad imperatorem Michaelem
obiecerat eius elevationi ad episcopatum, quod nempe ex laico, sus­
ceptis omnibus ordinibus intra quinque dies, episcopus consecratus
fuerit; idque etiam sonant ipsa eius ultima verba. Forte dici potest
Photium, callido Graecorum more, ita suam accusationem concin­
nasse ut utroque modo intelligi posset, sciens, primo modo intellectam,
eam esse efficaciorem, quamvis falsam, secundo vero modo eam esse
veram, quamvis minus efficacem, utpote contra ipsum convertibilem.
De facto videtur Photius scopum suum polemicum obtinuisse, cum
a latinis non uno modo eius obiectio intellecta fuerit et eorum respon­
sio. ob obortam confusionem, minus efficax evaserit.
Nicolaus I videtur obiectionem Photii intellexisse de saltu solius
interstitii, nam immediate eam in Photium retorquet, qui non unum
sed omnia interstitia praeterierat; id suadet etiam expressio “Non
suscepto presbyteratus officio” pro “Non suscepto presbyteratus or­
dine” ; inde explicatur quare Nicolaus, loco directe denegandi obiec­
tionem Photii, eam dissimulare ac tacite concedere videatur, eam
tantummodo retorquendo. Dici etiam potest Nicolaum intellexisse
obiectionem Photii utroque supradicto modo, sed cum primus modus
esset tendentiosus ac manifeste falsus nec aliunde posset retorqueri
in Photium, immediate assumpsit alterum eius sensum et in Photium
efficaciter retorsit, ita ut adaequatus sensus responsionis sit: “Graeci
in sua accusatione non solum falsum asserunt, dicentes apud Latinos
omitti ipsam ordinationem presbyteralem. sed etiam procaciter se
gerunt, cum in quaestione de ordinationibus ipsi potius accusari
debeant quod, violata omni lege interstitiorum, suum patriarcham non
solum ex diaconatu sed ex ipso laicatu assumpserint.” Nihil autem
probat Nicolaum intellexisse simulque dissimulasse ac taciter ad­
misisse obiectionem Photii quantum ad ipsam omissionem presby-

teralis ordinationis, ut volunt adversarii; id enim omni efficacia
privaret argumentationem Nicolai qui, Photio Latinis obicienti saltum
ipsius ordinis, opponeret saltum solius interstitii a Graecis perpetra­
tum, maior enim infractio est saltare ipsum ordinem quam eius in­
terstitium; id quoque non congruit generali ac radicali reprobationi
quam Nicolaus opponit omnibus accusationibus Photii, eas appellans
falsitates et mendacia45; id tandem nullatenus congruit modo quo,
tum episcopi gallici, ore Ratramni, tum episcopi germanici, Photii
accusationem intellexerunt ac reiecerunt.
Ratramnus in prioribus verbis videtur intelligere accusationem
Photii in sensu omissionis ipsius ordinationis (loquitur distinctius de
omissione “presbyterii gradus” dum Nicolaus loquitur de omissione
“presbyteratus officii”) eamque “evidens mendacium” appellat; in
ultimis vero verbis videtur deflectere ad sensum omissionis interstitii
et sub hac ratione obiectionem in Photium retorquet. Ex quibus patet
eius responsionem cum Nicolai responsione essentialiter convenire
eiusque ambiguitatem ipsi callidae ambiguitati obiectionis Photii
correspondere.
Wormatienses quoque Patres simili modo respondent, explicite prae­
terea declarantes obiectam a Photio episcopalem consecrationem per
saltum nunquam in sua regione accidisse.40 Nec valet dicere sive hos
Patres sive Ratramnum praxim romanam prorsus ignorasse; id enim
omnino mirabile esset si ea praxis tam communis fuerit quales prae­
dicatur ab adversariis et iuxta eam ipse Nicolaus I episcopatum
acceperit.
Aeneas quidem parisiensis videtur talem latinam praxim admittere.
Attamen eius testimonium, quod tantopere commovit Mabillonium,
praetermitti debere videtur. Nam imprimis, ut taceamus de ipso
Nicolao I, potius credendum est testimonio Ratramni, loquentis pro
gallicis episcopis, et Patrum Wormatiensium, qui simpliciter reiciunt
accusationem Graecorum; secundo, generalis graecorum refutatio,
facta a Ratramno in suo opere, excellit vigore ac praecisione paral­
lelam refutationem institutam ab Aenea; hic in supracitata sua re­
sponsione loquitur tum emphatice, supponens “apud Romam plerum­
que diaconum in episcopum subito consecrari” quod nequidem Photius41

dicere ausus est, tum veluti dubitative (“Forte illi qui istiusce ordi­
nationi assentiunt,” “Forsitan autem illi qui de diacono ordinant
episcopum”), tum insinuative, videtur enim velle ex ea accusatione,
data nec necessario concessa eius veritate, arripere occasionem insinu­
andi sive inculcandi notam sententiam de sacramentali aequalitate
presbyteri et episcopi, quae, descendens a Hieronymo, transmissa est
usque ad scholasticos mediaevales: propterea ipse longe diffunditur
in proponenda auctoritate Hieronymi, timens, ut ait, “ne forte ali­
quantula in nobis excitetur motio maiorum dominorum [i.e. ceterorum
episcoporum].”
Haec igitur tota obiectio non solum inaniter affertur contra sen­
tentiam de necessitate praeviae ordinationis presbyteralis ad epis­
copatum, sed potius in favorem illius retorqueri debet, ut notatum est
supra (p. 531).

41 “Hi enim odio ct invidia contra nos inflammati, quae inferius annotabimus, nobis
quasi crimina hacrcscos impingere moliuntur”; “In lacu blasphcmiae tinxisse calamum
ct luto erroris usi pro atramento fuisse procul dubio patuere”; “Quid invidis eorum de­
tractionibus opponi necesse sit.”
“ Si his Patribus credamus, falsa est interpretatio quorundam aliorum factorum allata
a Parisot: “D’ailleurs, au sud de rrXllemagne, on procédait encore [saec. 8] à la con­
sécration épiscopale des diacres, sans ordination intermédiaire. Jean, disciple de saint
Gall (vi* ct vii® siècle), étant diacre, fut fait évêque de Constance sans recevoir le sacer­
doce [cf. supra, p. 534]” (art. cit. [supra, in p. 518] 355).

Probatur 2. EX RATIONE THEOLOGICA, seu ex propria indole
episcopatus eiusque habitudine ad presbyteratum.
Patroni nostrae sententiae principalem rationem theologicam se­
quenti modo proponere solent: Consecratio episcopalis de se et ex
natura sua confert tantummodo potestatem confirmandi et ordinandi,
non vero potestatem consecrandi et absolvendi quae confertur per
presbyteratum. lamvero haec altera potestas necessario praesupponitur priori, sicut Corpus Christi physicum seu eucharisticum praesupponitur corpori mystico quod est illius extensio ac complementum,
et sicut essentia sacerdotii, quae in consecrando seu sacrificando con­
sistit, praesupponitur ceteris sacerdotalibus muneribus, et sicut in
naturalibus essentia viventis praesupponitur exercitio potentiae gen­
erandi quod contingit in adulta aetate. Ergo ordinatio presbyteralis
necessario praesupponitur ordinationi episcopali. Alius modus eandem
rationem proponendi est: Episcopatus se habet ad presbyteratum non
ut includens ad inclusum (eo modo quo presbyteratus se habet ad
diaconatum) sed ut perficiens ad perfectibile; iamvero non datur
perficiens nisi prius detur perfectibile, quod ab eo perfici possit:
ergo nequit dari episcopatus nisi prius in eodem subiecto detur pres­
byteratus (dum vicissim potest presbyteratus dari, non praesupposito
diaconatu). Adversarii vero generatim respondent negando maiorem
argumenti sub utraque forma, ac dicunt episcopatum de se conferre
utramque simul potestatem atque de se includere presbyteratum,
sicut totum includit partem, ac ideo, si confertur viro non presbytero,
eo ipso simul illum presbyterum constituere.
Alia ac magis restricta ratio, quam quidam moderni addunt, petitur
ex ipsa forma consecrationis episcopalis “Comple in sacerdote tuo

ministerii tui summam”; haec enim supponit consecrandum iam esse
sacerdotem, seu presbyterum, et consecrationem tantummodo com­
plere iam existentem sacerdotalem potestatem; ex quo sequitur in­
validam esse consecrationem non presbyteri, saltem per eam formam
sive ritum per quem de facto confertur in Ecclesia. Cui rationi ad­
versarii respondent sacerdotem ibi intelligi posse vel factum vel facien­
dum; ministerium ibi referri etiam ad diaconatum qui tamen non
praerequiritur; in ritu mozarabico iuxta Librum Ordinum eandem
formulam adhibitam esse etiam in ordinatione presbyterali (ed. Ferotin, p. 55: “Comple nunc, Domine, mysterii [sic] tui summam”).
Ex his patet alios aliter in hac quaestione indicare, iuxta praeconceptam sententiam quam unusquisque eligit de ipsa natura epis­
copatus eiusque habitudine ad presbyteratum. Utilius ergo erit breviter
recolere praecipuas sententias de natura episcopatus (fusius expositas
in art. 5, tom. 2, pp. 224—227) et examinare utrum et quomodo,
stante unaquaque sententia, possit deduci ordinationem presbyteralem
episcopali praerequiri.
Quidam igitur dicunt episcopatum esse extensionem presbyteratus,
non tamen directe sacramentalem, sed mere hierarchicam, ac ideo
non homogeneam, ita ut consecratio episcopalis non sit secundum se
ritus sacramentalis, sed ritus hierarchicus extensivus sacramenti (seu
sacramentalis presbyteratus) ; quam sententiam ut probabiliorem nos
ipsi cum S. Thoma praetulimus (ibidem pp. 228 sqq.). Posita hac
sententia, efficaciter probatur presbyteralem potestatem episcopali
praerequiri. Cum enim una potestas sit sacramentalis et altera non
sacramentalis, nequit utraque per eundem formalem ritum conferri nec
potest non sacramentalis ritus consecrationis episcopalis conferre sacra­
mentalem effectum potestatis presbyteralis; ex altera autem parte,
oportet ut presbyteralis ordinatio praecedat episcopalem, tum quia
secus consecratio episcopalis conferret potestatem confirmandi et ordi­
nandi viro non habenti potestatem consecrandi et absolvendi, seu
efficeret purum episcopum qui simul non esset presbyter (quod nullus
ex modernis saltem adversariis possibile reputat), tum quia prior
potestas, utpote essentialior ac nobilior, est fundamentum alterius,
nec potest quidquam extrui nisi in suo fundamento, aut prius aut
simul habito (quod quidem valet contra illos paucos antiquos qui
dixerunt posse aliquem fieri episcopum quin ullatenus, nec prius nec
simul, sit presbyter).

Alii docent pariter episcopatum esse extensionem presbyteratus sed
tamen sacramentalem, ita ut ordinatio episcopalis, non minus quam
presbyteralis, sit ritus sacramentalis; extensio autem hic intelligitur

proprie, i.e. non inclusive sed mere perfective ac completive, ita nempe
ut episcopalis potestas non includat presbyteralem sed eam tantum­
modo perficiat ac compleat in eodem ordine sacerdotali, sicut adulta
aetas complet puerilem in eadem substantia hominis. Ex hac sen­
tentia necessario quidem sequitur presbyteralem potestatem requiri
simul cum potestate episcopali, et esse saltem natura priorem, cum
non detur rei complementum sine re quae compleatur, sed non neces­
sario sequitur presbyteralem potestatem simpliciter praerequiri, seu
esse etiam tempore priorem, cum posset utraque sacramentalis po­
testas simul conferri per eundem sacramentalem ritum, qui neque
presbyteralis esset neque praecisive episcopalis, sed simpliciter ac
cumulative sacerdotalis, sicut posset creari homo immediate in adulta
aetate. Nihilominus, etiam ex hac sententia bene saltem sequitur quod
episcopalis consecratio collata presbytero, et episcopalis consecratio
collata non presbytero, differrent inter se. quoniam prior daret unam
tantum potestatem, altera vero duplicem distinctamque potestatem,
imo, ob eandem rationem, altera consecratio non esset proprie epis­
copalis sed simpliciter ac cumulative sacerdotalis: ex quo ulterius
sequitur quod idem ritus episcopalis ordinationis, qui applicatur pres­
bytero, nequit indifferenter applicari non presbytero, quoniam haberet
diversum effectum in utroque casu ac ideo esset simul idem et non
idem, quemadmodum eadem naturae operatio, qua puer deducitur ad
adultam aetatem, nequit efficere ut non homo creetur adultus: unde
ad valorem illius saltem ritus episcopalis, qui nunc exercetur in
Ecclesia, necessario requiritur ut tempore praecedat ordinatio pres­
byteralis, quidquid sit de possibilitate exercendi alium ritum per quem
utraque potestas simul conferatur. Et sub hac restricta ac mitigata
forma, quidam moderni nostram conclusionem amplectuntur ac pro­
bant, ut dictum est supra (p. 523).
Alii inter recentiores docent episcopatum non tantum extendere
sed etiam includere presbyteratum (vel, si placet, eum extendere ac
complere non mere perficiendo sed includendo), sicut totum potentiate
includit suam partem, ita ut episcopatus contineat eminenter for­
maliter presbyteratum, quemadmodum regnum includit ducatum. Ex
qua sententia eius patroni deducunt contrariam nobis conclusionem,
iuxta quam ad valorem episcopalis consecrationis non praeexigitur
presbyteralis ordinatio, quoniam quidquid datur per hanc ordinationem
confertur etiam per episcopalem consecrationem, sicut qui accipit
regnum a fortiori accipit ducatum qui in regno eminenter continetur.
Attamen, etiam supposita hac sententia, stat ratio nuper allata ex
discrimine inter consecrationem episcopalem collatam presbytero, et

consecrationem col latam non presbytero; iuxta hanc enim sententiam,
prima consecratio conferret tantummodo partem sive apicem potes­
tatis sacerdotalis, altera vero conferret totam hanc potestatem; unde
non essent una et eadem consecratio sed duae, nec ideo potest ap­
plicari non presbytero ille idem ritus qui applicatur presbytero, ac
proinde, ad valorem illius saltem ritus qui nunc exercetur in Ecclesia,
necessario requiritur ut praecedat ordinatio presbyteralis, quidquid
sit de possibilitate exercendi alium ritum per quem totum sacerdotium
sive episcopatus simul conferatur.

Alii tandem docent episcopatum proprie loquendo nec extendere
nec includere presbyteratum, sed illum veluti ab extrinseco complere,
sicut species perfectior dici potest complere speciem imperfectiorem
in eodem genere, sicut homo dici potest complere ac perficere brutum
in genere animalis; concipiunt enim sacerdotium ut verum genus,
quod dividatur in duas adaequate distinctas species episcopatus et
presbyteratus, sicut animal dividitur in hominem et brutum. Ex hac
quidem sententia bene sequeretur quod quis possit fieri episcopus
quin prius fiat presbyter, sicut aliquis fit homo quin prius debeat fieri
brutum, sed simul inde sequeretur quod talis episcopus non haberet
potestatem consecrandi, quae est propria ac specifica presbyteratus,
essetque simplex episcopus non presbyter; cum autem praefati auc­
tores velint hanc sequelam vitare, debent necessario dicere speciem
presbyteratus praerequiri speciei episcopatus in eodem subiecto nec
posse quemquam suscipere episcopatum nisi prius suscipiat presby­
teratum: quam quidem conclusionem emunt magno contradictionis
pretio, eiusdem nempe subiecti quod sit simul in duplici opposita
specie, nam aliquem esse simul presbyterum et episcopum, esset idem
ac aliquem esse simul brutum et hominem, adeoque presbyterum et
non presbyterum, brutum et non brutum.
Ex his patet duplici tantum modo posse efficaciter probari presbyteralem ordinationem praerequiri, et quidem etiam tempore, ad epis­
copalem ordinationem. Primo nempe, negando istius sacranientalitatem, quoniam per non sacramentalem ritum episcopalis ordinationis
nequit simul conferri sacramentalis potestas presbyteratus, et aliunde
haec debet praecedere potestatem episcopalem, quia est fundamen­
talior, utpote sacrificalis. Secundo, etiam abstrahendo a variis sen­
tentiis de natura potestatis episcopalis eiusque habitudine ad pres­
byteratum, ex eo nempe quod de facto consecratio episcopalis con­
fertur presbytero adeoque non potest conferri non presbytero; nam
consecratio episcopalis (seu ritus quo intenditur dare alicui propriam
potestatem episcopalem, seu illum constituere episcopum), cum sit

DE SUBIECTO

549

una et eadem ac identica sibimetipsi, eandem significationem et effec­
tum servat, sive detur presbytero sive detur non presbytero; iamvero
cum datur presbytero significat et confert solam potestatem confir­
mandi et ordinandi/4
*7 ergo etiam cum datur non presbytero; atqui
potestas confirmandi et ordinandi nequit, fatentibus ipsis adversariis,
existere separata a potestate consecrandi et absolvendi; ergo subiecto
qui hac potestate careat, seu non presbytero, conferri non potest,
adeoque invalida est ordinatio episcopalis non presbytero collata. Et
haec ratio illustratur ex similitudine simul et discrimine cum ordi­
natione presbyterali relate ad diaconalem; nam ordinatio presby­
teralis eadem est eundemque effectum producit, sive detur diacono
sive non diacono: ratio autem quare possit dari non diacono est
quia potestas presbyteralis ex una parte est adaequate distincta a
diaconali nec ab ea dependet sicut perficiens a perfectibili, et ex alia
parte eam includit, non quidem eminenter formaliter sed eminenter
virtualiter, ut dictum est supra (p. 528): potestas vero episcopalis,
quomodolibet accipiatur, se habet ad presbyteralem ut perficiens ad
perfectibile, seu in linea potentiae et actus in genere sacerdotali, ac
ideo necessario ab ea dependet eamque subsequitur.
Si quis autem quaerat, num Ecclesia possit, si velit, ita disponere
suos ritus, ut per unum ritum conferat non presbytero totam simul
potestatem presbyteralem ct episcopalem (quasi per ordinationem,
non episcopalem, sed generalius ac simpliciter sacerdotalem) et per
alium, seu per consuetum ritum episcopalis consecrationis, conferat
presbytero solum apicem episcopatus, responsio dependet a pluribus
quaestionibus involutis in generali quaestione de potestate Ecclesiae
circa sacerdotium et sacramenta, utrum scilicet ipsa Ecclesia institu­
erit distinctionem et separationem presbyteratus ab episcopatu, utrum
episcopatus sit sacramentum, utrum Ecclesia possit mutare materiam
et formam sacramentorum, et alia id genus, quae negative iam re­
solvimus in propriis locis huius tractatus. Alia vero esset quaestio,
num, supposita divina origine distinctionis presbyteratus et episco­
patus ac duorum rituum quibus conferuntur, possit Ecclesia hos ritus
4’ Inepte autem diceretur cum Beyer consecrationem episcopalem, etiam cum datur
presbytero, significare ac conferre totalem sacerdotii potestatem sive consecrandi et absol­
vendi sive ordinandi et confirmandi, seu esse ut ait, “ambivalentem.” Nam. ut iam nota­
vimus in art. 5 (tom. 2, p. 289), ita haberetur aliqua sacramentalis ordinatio quae in
suo proprio ac sacramcntali effectu, ordinarie ct ex sua ipsa destinatione, frustraretur;
praeterea, ita iteraretur sacramentum Ordinis, quod est de se initerabile: nec dici potest
hic agi de conditionata iteratione, cum Ecclesia consecrationem episcopalem absolute
conferat; tandem, non intelligcrctur quare Ecclesia intenderet conferre presbyteralem
potestatem subiecto quod supponitur iam eam habere: nec valet dicere cum Beyer
Ecclesiam ita agere ut certior fiat transmissio presbyteralis potestatis, nam. si haec ratio
sufficeret ad iterandam collationem potestatis presbyteralis, etiam certior impressio char­
acteris baptismalis sufficeret ad iustificandam iterationem Baptismi.

in unum ritum ita copulare ut per unicam manuum impositionem et
unicam formam, duplicata tamen intentione, uterque gradus confera­
tur. Attenta distinctione duorum ordinum eorumque effectum, nobis
videtur id fieri non posse, nisi ritus ita componatur ut non solum ex
parte intentionis sed etiam ex parte materiae et formae, vel saltem
ex parte ipsius formae, sufficienter appareat ritum, quamvis materi­
aliter unum, esse formaliter duplicem (puta quatenus in ipsa forma
exprimatur collatio utriusque distinctae potestatis) : quod quidem a
fortiori valet in nostra sententia de non sacramentalitate episcopatus,
nam facilius est in unum copulare duos ritus sacramentales quam
unum sacramentalem cum alio non sacramentali.
ART. 23. Utrum ad licitam et fructuosam susceptionem Ordinis
requiratur in subiecto, praeter statum gratiae qui est commune
requisitum sacramentorum vivorum, triplex specialis conditio,
scilicet vocatio divina, congrua intentio et idoneitas canonica
{Suppi., q. 35, a. 4; q. 36, aa. 1-2; q. 39 aa. 2-6; Codex I.C., cann. 973991).48

CONCLUSIO affirmativa
Exponitur.
Licita susceptio et fructuosa susceptio, quamvis non sint formaliter
idem, materialiter tamen coincidere solent,’0 ita ut omnis susceptio,
subiective as graviter illicita, sit infructuosa (quatenus inducit pecca­
tum, adeoque defectum requisiti status gratiae), et omnis infructuosa
susceptio sit per se illicita (auctores tamen morales indicant aliquos
rariores casus, in quibus aliquis licite sed infructuose suscipit aliquod
sacramentum vivorum).
Porro ad fructuosam Ordinis susceptionem non alia requiritur dis­
positio quam existimatus status gratiae, sicut in primo tractatu dictum
est de sacramentis vivorum in genere, ita ut, si revera adsit status
gratiae, ordinatus consequatur propriam gratiam sacramentalem sacer­
dotalem. una cum augmento gratiae communis, si vero reapse non
” Alpiionsus (Liguori), 7'heologia moralis, 1. 6, tr. 5, c. 2, dub. 2 (ed. L. Gaude.
Romae 1909) III 773-803.
Cappello, F. M., De sacra ordinatione (cd. 3, Taurini 1951) 265-398.
De Clercq, Cn., Ordre, Mariage, Extrême-Onction [Paris 1939] 59-74; Des saaements (“Traité de droit canonique,” éd. R. Naz, tom. 2, Paris [ 1947]) 230-261,
Gasparri, P., De sacra ordinatione I (Parisiis 1893) 64-382.
Many, S., De sacra ordinatione (Parisiis 1905) 203-237, 265-372.
Martène, E., De antiquis Ecclesiae ritibus, 1. 1, c. 8, aa. 2-3 (Rotomagi 1700) 262-280.
Tixeront, J., l’Ordre et les ordinations (cd. 2, Paris 1925) 213-241.
4" Cf. tractatum Dc sacr. in genere 366.

adsit, sed tamen existimetur adesse, et aliunde adsit saltem attritio
seu minima dispositio requisita in ipsis sacramentis mortuorum,
consequatur per accidens, cum eadem gratia sacramentali, ipsam
primam gratiam communem seu ipsam justificationem. Ceterum non
obtentam gratiam, ratione obicis seu defectus status gratiae, ordinatus
subinde consequetur, vel amissam iterum recuperabit, per revivis­
cendam sacramenti, quae certa est in omnibus sacramentis characterem
imprimentibus, quamque, quoad ipsum sacramentum Ordinis, signanter
inculcat Pius XI in Encycl. “Ad catholici sacerdotii,” 20 dec. 1935.
inquiens: “E sacris huiusmodi recessibus [exercitiorum spiritualium]
id etiam profluere utilitatis quandoque potest, ut qui ‘in sortem Do­
mini’ non a Christo ipso adseitus, sed terrenis suis consiliis ductus
venerit, ‘resuscitare gratiam Dei’ [cf. 2 Tim. 1. 6] possit: nam cum
et is iam sit Christo Ecclesiaeque perpetuo vinculo addictus, facere
idcirco non potest, quin illud S. Bernardi non amplectatur: ‘Bonas
fac de cetero vias tuas et studia tua et ministerium sanctum: si vitae
sanctitas non praecessit, sequatur saltem.’5051
Quae communiter a Deo
datur gratia, daturque peculiari ratione sacramentum ordinis sus­
cipienti, haud dubie eidem, si modo reapse velit, opitulabitur non
minus ad emendandum, quod initio a se fuerit vitiose forte positum,
quam ad sui muneris accuranda et exsequenda officia” (Denz. 2275).
Ad licitam susceptionem Ordinis
*'
plura tam ex iure divino quam
ac praecipue ex iure ecclesiastico requiruntur, quae ad tria capita
commode revocari possunt, scilicet vocationem divinam, congruam
intentionem, et idoneitatem canonicam. Haec autem canonica idone­
itas, quam ius Ecclesiae condit et iuxta varias aetates determinavit,
alia est positiva ac importat septem requisita, enumerata in Codice
I.C., can. 974, scilicet: praeviam susceptionem Confirmationis, mores
congruentes ordini suscipiendo, aetatem canonicam, debitam scientiam,
susceptionem ordinum inferiorum, observationem interstitiorum, titu­
lum canonicum (si agatur de maioribus ordinibus); alia est negativa,
seu immunitas ab impedimentis, quorum alia sunt perpetua ac dicun­
tur irregularitates (provenientes vel ex defectu: septem enumerantur
in Codice: vel ex delicto: pariter septem), alia sunt temporanea ac
dicuntur impedimenta simplicia (pariter septem). Hinc 28 requisita
totalem hanc canonicam idoneitatem constituunt.

Directa et extensa horum tractatio exsulat a scopo nostro dogma50 Epist. 27, ad Ardut., ML 182. 131.
51 Hic agimus dc omnibus ordinibus, non attendendo ad distinctionem inter ordines
divinos ac sacramcntalcs ct ordines ecclesiasticos (qua)es probabilius sunt subdiaconatus
et ordines minores). Ceterum, quae requiruntur ex ipso iure divino, nequeunt per se
respicere nisi ordines divinae institutionis.

552

DE CAUSIS EXTRINSECIS ORDINIS

tico: duo enim priora capita, scilicet vocationem et intentionem,
moralistarum et asceticorum doctorum est, exponere et inculcare;
tertium vero caput de canonica idoneitate ad iuristarum provinciam
manifesto pertinet. Cum tamen haec omnia fundentur necessario in
dogmaticis rationibus, connexis cum ipsa natura Ordinis, cumque ipsae
historicae variationes, quae occurrunt in requisitis canonicae idonei­
tatis, nonnihil conferant ad complementum dogmaticae tractationis,
utile visum est de his quoque brevem adicere sermonem,52 sequentes
ordinem ipsorum canonum Codicis I.C.
Totum discursum absolvemus decem numeris: de vocatione, inten­
tione, Confirmatione, moribus, aetate, scientia, ordinibus inferioribus,
interstitiis, titulo canonico, immunitate ab impedimentis.
I. VOCATIO.

Codex, dum loquitur de requisitis in ordinandis, nihil directe dicit
de vocatione, nec eam nominat; ad eam tamen referi possunt verba
can. 968, § 1 : “Sacram ordinationem . . . recipit . . . licite . . . , qui
ad normam sacrorum canonum debitis qualitatibus, iudicio proprii
Ordinarii, praeditus sit,” et can. 973, § 3 : “Episcopus sacros ordines
nemini conferat quin ex positivis argumentis moraliter certus sit de
eius canonica idoneitate; secus non solum gravissime peccat, sed etiam
periculo sese committit alienis communicandi peccatis.” In can. 1353
(ibique tantum) vocatio nominatur, sed eius natura non explicatur,
etsi suggestive indicetur: “Dent operam sacerdotes, praesertim paro­
chi, ut pueros, qui indicia praebeant ecclesiasticae vocationis, peculi­
aribus curis a saeculi contagiis arceant, ad pietatem informent, primis
litterarum studiis imbuant divinaeque in eis vocationis germen
foveant.”
Quaedam alia Ecclesiae documenta, praecipue recentiora, clarius
de vocatione loquuntur. Catechismus Cone. Trid.: “Huius igitur tanti
officii onus nemini temere imponendum est, sed iis tantum, qui illud
vitae sanctitate, doctrina, fide, prudentia sustinere possint. Nec vero
‘quisquam’ sumat ‘sibi honorem, sed qui vocatur a Deo tanquam
Aaron’ [Hebr. 5.4]; vocari autem a Deo dicuntur, qui a legitimis
Ecclesiae ministris vocantur” (p. 2, c. 7, q. 3, Enchiridion Clericorum,
n. 104).53
Peculiaris Commissio Cardinalium, a Pio X instituta ad examinan­
dum discussum opus J. Lahitton, hanc responsionem dedit 20 iun.
“Qui plura cupit adeat auctores supra relatos (in p. SSO), peculiariter Gaspard,
Many ct Cappello.
“Ad vocationem refer etiam quae ait Cone. Trid., sess. 23, cap. 4, et Decreto de
reformatione, capp. 4 et 16.
'

1912: ‘Opus praestantis viri losephi canonici Lahitton, cui titulus La
vocation sacerdotale, nullo modo reprobandum esse; imo, qua parte
adstruit: 1° Neminem habere unquam ius ullum ad ordinationem
antecedenter ad liberam electionem episcopi; 2° Conditionem, quae
ex parte ordinandi debet attendi, quaeque vocatio sacerdotalis ap­
pellatur, nequaquam consistere, saltem necessario et de lege ordinaria,
in interna quadam adspiratione subiecti, seu invitamentis Spiritus
Sancti, ad sacerdotium ineundum; 3° Sed e contra, nihil plus in
ordinando, ut rite vocetur ab episcopo, requiri quam rectam inten­
tionem, simul cum idoneitate in iis gratiae et naturae dotibus reposita,
et per eam vitae probitatem ac doctrinae sufficientiam comprobata,
quae spem fundatam faciant fore ut sacerdotii munera recte obire
eiusdemque obligationes sancte servare queat: esse egregie laudan­
dum” (Epist. Secretariae Status ad episcopum Aturensem, 2 iul. 1912,
AAS IV [1912] 485, Enchir. cleric, n. 860). Quam Cardinalium
responsionem approbavit ipse Pius X (ut in eadem epistola notatur).
S. C. de Sacramentis, Instructio “Quam ingens Ecclesiae.” 27 dec.
1930, de scrutinio ordinandorum. § 1, n. 3; § 3, n. 3: “Ne ad tonsuram
et minores ordines admittantur ii, qui sacerdotio fungendo non sint
apti, seu a Deo non sint vocati. . . Quoties episcopus antequam quis
ad diaconatum aut ad sacerdotium initietur, pro certo habeat ex pro­
movendi confessionibus aut ex aliis certis indiciis et probationibus
susceptis, ipsum sacra revera vocatione esse destitutum, S. Sedem
adire non omittat.” Ibid., in Appendice, mod. 1: “Ego . . . testificor
. . . [sacrum ordinem] sponte exoptare, ac plena liberaque voluntate
eumdem velle, cum experiar ac sentiam a Deo me esse revera voca­
tum” (AAS XXIII [1931] 127; Enchir. cleric, nn. 1281, 1295, 1299).
Pius XI, Encycl. “Ad catholici sacerdotii,” 20 dec. 1935: “Moderatores [Seminariorum] . . . quemadmodum hanc, divino instinctu indi­
tam, ad ineundum sacerdotium inclinationem omni ope fovere ac
roborare debent, ita eos . . . arceant, quos non idoneos perspexerint
atque adeo inutiles ad digne sacerdotalia officia sustinenda” (.-DIS
XXVIII [1936] 39; Enchir. cleric., n. 1386).
Dc necessitate divinae vocationis nullum est dubium nec ulla dis­
putatio inter doctores. Indicatur enim, modo saltem generali, in
Scriptura, Ilebr. 5. 4: “Nec quisquam sumit sibi honorem, sed qui
vocatur a Deo, tamquam Aaron” (cf. Io. 10. 1; 15. 16; Lue. 10. 1 sq.:
Act. 1. 24); inculcatur a Patribus, ut Leone M., Serm. 3. 1. et Gre­
gorio M., /vcg. pastor. 1.1, necnon a nuper allatis Ecclesiae documen­
tis; ostenditur praeterea ipsa ratione, nam sacerdos est mediator et re­
conciliator, adeoque debet eligi sive acceptari ab utraque parte, et prae-

sertim ab ea superiori parte ad quam actionem suam mediatricem ac
reconciliatricem dirigit, item sacerdos pro Christo legatione fungitur
et ipsi ut instrumento subservit, adeoque a principio delegante et a
causa principali assumi debet.

De natura™ vero huiusmodi vocationis sat acriter, inde praesertim
ab initiis huius saeculi, disputatum est et adhuc sine fine disputatur.
Controversia primitus peculiari modo incaluit, occasione supradicti
(p. 552) operis Lahitton (La vocation sacerdotale'), qui suam sen­
tentiam sic perstringit in posteriori opere scholastico: “Vocatio sacer­
dotalis, vulgo sic dicta, nihil aliud est quam complexus qualitatum, a
Codice . . . enumeratarum . . . Quod si vocationem sumas in sensu
activo et formali, prout nempe dicit invitationem Dei ad sumendum
sacerdotii honorem (iuxta S. Pauli verbum, Ilebr. 5. 4), haec vocatio
divina non invenitur in subiecto independenter ab Episcopo et antecedenter ad liberam Episcopi electionem, neque in subiecto per prius
inquirenda est ut factum quoddam internum, sicut in eo iuste inquiri­
tur scientia competens et idoneitas; sed haec vocatio ipsi postea
M Plura de hac re scripta sunt, praesertim reccntiori tempore; generales referendas
indicavimus supra, in art. 14 (p. 303), ubi de necessitate sacramenti Ordinis. Utiliter
inter alios consuluntur:
Banducco, F. M., “La vocazione obliga?,” Scuola cattolica LXXXV (1957) 287-296.
Bogliolo, L., "La vocazione religiosa e sacerdotale nel pensiero di S. Tommaso,"
Salesianum XV (1953) 213-243.
Cappello, F. M., De sacra ordinatione (ed. 3, Taurini 1951) 265-278.

advenit a Deo per Episcopum, scilicet ab Episcopo ipsum in nomine
Dei vocante, seu invitante ad onus sacerdotii assumendum. . . Quando
ergo sermo est de vocatione in subiecto per prius inquirenda, ut licite
ordinari possit, non potest esse sermo nisi de qualitatibus, quae con­
stituunt idoneitatem . . . Vocatio sacerdotalis, in sensu formali, proprio
et Paulino vocis, active accipienda est: designat enim actum illum
quo Deus aliquem ad sacerdotium invitat . . . [Cuius vocationis] recta
haec [est] et completa definitio: ‘Vocatio sacerdotalis est libera epis­
copi electio, aliquem hominem ad suscipiendum ordinem, in nomine
Dei invitantis’. . . A vocatione formali et propria dicta .... sedulo
distinguenda est vocatio materialis, quae vulgo ‘vocatio sacerdotalis'
appellatur. Haec definitur: ‘conditio quae ex parte ordinandi attendi
debet, ut rite vocetur ad episcopo’. . . In definitione, vox ‘conditio’
designat, ut patet, qualitatem, seu potius, complexum qualitatum, quae
in ordinando examinari debent.”55
Haec opinio approbata est a supradicta Commissione Cardinalium
(p. 552) et plurium theologorum consensum obtinuit, qua parte
saltem docet vocationem per se non importare peculiarem quandam
aspirationem subiecti seu peculiare quoddam invitamentum Spiritus
S., sed, ex parte ipsius subiecti. reduci ad eius idoneitatem ad munia
sacerdotalia. Impugnata vero est, sub hac ipsa duplici ratione, a qui­
busdam aliis theologis, qui insistunt in subiectivo elemento specialis
motionis Spiritus S., et derelicta est a pluribus aliis, quantum ad aliud
quod principaliter asserit, scilicet vocationem formaliter consistere in
ipsa exteriori electione facta ab episcopo. Recentius iterum controversia
exarsit, directe quoad quaestionem de necessitate sive obligatione
correspondendi vocationi, indirecte vero quoad ipsam naturam voca­
tionis50; in qua altera quaestione manifeste apparet praefatum prin­
cipale assertum Lahitton satis communiter derelictum esse.

Ad cuius quaestionis intelligentiam ac solutionem, notandum est
quod, fatentibus omnibus, tria elementa involvuntur in vocatione aut
saltem cum ea de propinquo connectuntur. scilicet quaedam actio
divinae Providentiae, idoneitas subiecti et electio sive designatio Ec­
clesiae per episcopum. Inde, quamvis plures (sex vel septem) apud
doctores numerentur sententiae de natura vocationis, tamen ad tres
essentialiter reduci possunt, prout praecipue attenditur unum vel
alterum ex tribus illis elementis, tanquam principale sive essentiale.
Quidam enim assumunt actionem divinae Providentiae, et quidem
intellectam de peculiari instinctu ac motione Spiritus S.; et haec est
“ Theologiae dogmaticae theses IV (Parisiis 1932) 264-269.
M Cf. dicta superius, p. 303.

opinio communior apud antiquiores doctores, saltem asceticos, quae
iterum commovit nonnullos modernos. Alii vero assumunt idoneitatem
subiecti; et haec est opinio communior apud modernos, praesertim
systematicos. Alii tandem assumunt ipsam electionem episcopi; et
haec Lahitton opinio, quae aliquod suffragium olim sollicitavit, hodie
videtur rapide declinasse.57 Ut patet, omnibus consideratis, prae­
cipuum punctum controversiae est de necessitate peculiaris alicuius
motionis Spiritus S. ad hoc ut vera vocatio habeatur.
Unaquaeque ex tribus istis sententiis suam veritatis partem secum
fert, et in ipsis Ecclesiae documentis suam confirmationem invenit;
falsitas autem vel excessus esse potest in urgendo unum ex praefatis
tribus elementis cum dispendio ceterorum et in assumendo hoc prae
illo elemento, tanquam principale sive essentiale. Procul dubio vocatio
divina consistit formaliter et essentialiter in aliqua actione divina ac
proinde active accipienda est: id importat ipse conceptus vocationis
(appellationis, invitationis) ex quo metaphora in re nostra desumitur:
attamen, haec divina actio non ita est urgenda ac si corresponderet
cuidam voci interiori ex parte Dei invitantis nec etiam accipienda
est pro aliqua motione Providentiae extraordinariae, ut fatetur supradicta Commissio Cardinalium in sua approbatione operis Lahitton,
sed est obicctiva vocatio, consistente in ipsa actione ordinariae Provi­
dentiae (tam naturalis quam ac praesertim supernaturalis) quae
producit in subiecto ipsum complexum tam naturalium quam supernaturalium qualitatum, quae idoneitatem ad sacerdotium constituunt.

Haec autem idoneitas, cum sit effectus et connaturale signum prae­
fatae obiectivae et activae vocationis, non inepte etiam vocatio (pas­
siva nempe vocatio) dici potest, in sensu scilicet non formali aut
primigeno, sed extensivo ac derivato, extenso scilicet nomine causae
ad suum effectum, quemadmodum etiam contingit in nominibus crea­
tionis, revelationis, et huiusmodi. Haec ceterum idoneitas, coalescens
ex dotibus tum physicis, tum intellectualibus, tum moralibus, recta
intentione fecundatis, connaturaliter producit in subiecto aliquam
inclinationem ad clericalem statum eligendum, quam Pius XI (supra,
p. 553) appellat “divino instinctu inditam, ad ineundum sacerdotium
inclinationem,” quaeque iterum tanquam proximius signum praefatae
actionis divinae Providentiae, vocatio in sensu passivo peculiariter
dici potest et vulgariter dicitur. Ad rem S. Thomas: “Natura humana
communiter ad diversa officia et actus inclinat ... ; sed quia est
‘T Nomina auctorum non afferimus, cum, ob complcxitatcm quaestionis variosque ele­
mentorum cius et ob varios dicendi modos, difficile sit classificationem attentare;
specimina saltem systcmaticorum doctorum, qui huiusmodi varietates ostendunt, sunt
Many, Lahitton, Lépicier, Vcrnieersch, Cappello, Lcrchcr-Umbcrg, Dander.

diversimode in diversis, secundum quod individuatur in hoc vel in
illo, unum magis inclinat ad unum illorum officiorum, alium ad aliud.
Et ex hac diversitate, simul cum divina Providentia, quae omnia
moderatur, contingit quod unus eligat unum officium, ut agriculturam,
alius aliud. Et sic etiam contingit quod quidam eligunt matrimonialem
vitam, et quidam contemplativam [vel clericalem]” (Suppi., q. 41,
a. 2, ad 4). Haec igitur duo, scilicet idoneitas et consequens inclinatio,
recte in sensu extensivo vocatio dici possunt, tanquam immediati ef­
fectus et signa actionis divinae Providentiae, in qua proprie et formaliter vocatio consistit: de utroque signo apte scribit Habert: “Sicut
ex configuratione vasis certo colligitur ad quem usum artifex illud
finxerit, ita prudenter coniectare licet, eum a Deo fuisse electum et
conditum ad sacra ministeria, quem iis aptavit . . . Unde . . . cognos­
cetur quempiam natum ad militiam saecularem aut quamvis artem
profitendam, nisi quia delectatur exercitationibus militaribus, et aliis
accommodatis arti quam profiteri cupit?”58
Ceterum tum actio divina, producens in subiecto idoneitatem ad
sacerdotium, tum haec ipsa idoneitas, ex una parte non facile, ut
in pluribus, cum certitudine dignoscuntur, et ex alia parte, etiam
ubi certo adsint, non pariunt in subiecto ius ad suscipiendos ordines,
ut explicite fatetur supradicta Cardinalium Commissio: hinc advocatio
sive electio Ecclesiae, per episcopum proposita, quae externa vocatio
dici potest, necessario accedere debet ad connaturales exigentias divi­
nae vocationis complendas: nam. cum soli Ecclesiae, tanquam propria
bona, concredita sint sacramenta, solius Ecclesiae est tum indicare
de idoneitate subiecti ad statum sacerdotalem, ac consequenter de
existentia divinae vocationis, tum conferre ipsum ius huiusmodi statum
suscipiendi. Nec est huiusmodi Ecclesiae advocatio confundenda (ut
quidam facere videntur, appellantes cum Lahitton ad verba paulina
“Nec quisquam sumit sibi honorem”) cum ipsa electione ad sacer­
dotium quae consistit in ipsa ordinatione, haec enim non proprie
vocatio sed electio dicitur, et etiam his, qui nec a Deo nec ab Ecclesia
vocantur, necessario confertur, semel posita valida ordinatione: quo
sensu, etiam a se non vocatos, Deus nihilominus eligit ac constituit
suos sacerdotes, vi ipsius divinae voluntatis, qua voluit huiusmodi
electionem sacramento alligare.
Unde divina vocatio ad sacerdotalem statum, attentis tribus ele­
mentis quae in eo uno vel alio modo involvuntur aut concurrunt, con­
sistit essentialiter ac jormaliter in ipsa ordinaria actione divinae Provi­
dentiae qua producitur idoneitas subiecti: consecutive et extensive,
M De Ordine, p. 3, c. 1, apud Many, op. cit. (supra, in p. 550) 211, 213.

consistit in hac ipsa idoneitate, quae est effectus et signum vocationis;
externe vero ac iuridice, quod attinet nempe ad decisivum indicium
de ea et ad accedens ius ordinationem obtinendi, consistit in ipsa
electione sive advocatione Ecclesiae per episcopum, qua ipsa divina
vocatio suum sigillum ac complementum obtinet.
Practice igitur loquendo, et quod attinet ad hoc vocationis requisi­
tum, licite ad ordinationem accedit et ab episcopo tuto vocatur, qui
cum morali certitudine praefatam idoneitatem habet, quae spem fun­
datam praebet fore ut sacerdotalia munia recte obire et obligationes
sancte servare queat. Nec amplius deduci potest ex Ecclesiae docu­
mentis supra relatis (p. 552 sq.).
II. INTENTIO.
Haec debet esse libera, manifestata, recta.
1. Libertas a coactione quae, ut diximus supra (p. 490), si coactio
non aufert intentionem, non requiritur ad validitatem, requiritur ad
liceitatem ac severe ab Ecclesia urgetur. Codex, can. 971: “Nefas
est quemquam, quovis modo, ob quamlibet rationem, ad statum cleri­
calem cogere”; can. 973, § 2: ‘Ordinatus tamen qui superiores ordines
recipere recuset, nec potest ab Episcopo ad eos recipiendos cogi, nec
prohiberi a receptorum ordinum exercitio, nisi impedimento canonico
retineatur aliave gravis, iudicio Episcopi, obsit causa”; can. 2352:
“Excommunicatione nemini reservata ipso facto plectuntur omnes,
qualibet etiam dignitate fulgentes, qui quoquo modo cogant sive
virum ad statum clericalem amplectendum, sive virum aut mulierem
ad religionem ingrediendam vel ad emittendam religiosam professionem
tam sollemnem quam simplicem, tam perpetuam quam temporariam.’'
S.C. de Sacramentis (Instructio 27 dec. 1930) et S. Congregatio de
Religiosis (Instructio 1 dec. 1931) exigunt a candidatis declarationem,
propria manu subscriptam, de plena accessus libertate (cf. supra, p.
553). Ipse qui cogitur, illicite ad ordines accedit; si tamen agatur
de metu gravi, ipse solvitur ab obligationibus, ut dictum est in art.
14 (p. 490). Ex dictis ibidem (p. 491), patet antiquitus minus
severe de hac re indicatum esse, idque causam aliquando fuisse abusus
coactarum ordinationum.
2. Manifestata intentio requiritur. Codex, can. 992: “Omnes tum
saeculares tum religiosi ad ordines promovendi per se ipsi vel per
alios Episcopo aliive qui Episcopi hac in re vices gerat, suum pro­
positum ante ordinationem opportuno tempore aperiant.” Ut nuper
dictum est. duae SS. Congregationes requirunt etiam scriptam liberae
intentionis manifestationem.
xH

3. Recta intentio requiritur, eaque duplex:
Prima respicit finem operantis, seu prosequitur finem supernaturalem, iuxta naturam ipsius operis suscipiendi. Unde accedens ad
ordines ob finem humanum, si ab eo movetur ut a fine unico vel
principali, graviter peccat, si vero ut a fine concomitanti nec princi­
pali, non peccat si finis est secundum se honestus (puta desiderium
succurrendi familiae indigenti), peccat vero, graviter vel leviter,
si finis est graviter vel leviter deordinatus (puta causa ambitionis, de­
siderium honoris, cupiditas lucri vel cuiuslibet commodi temporalis).
Altera intentio respicit ipsum opus suscipiendum. Xam Codex, can.
973, § 1, expresse exigit intentionem suscipiendi omnes ordines usque
ad presbyteratum: “Prima tonsura et ordines illis tantum conferendi
sunt, qui propositum habeant ascendendi ad presbyteratum et quos
merito coniicere liceat aliquando dignos futuros esse presbyteros.”
Hoc videtur exigi sub gravi, tam ex parte ordinati quam ex parte
episcopi ordinantis. Si tamen subiectum post ordinationem propositum
mutaverit, non poterit ab episcopo cogi ad superiores ordines sus­
cipiendos nec prohiberi a receptorum ordinum exercitio (can. 973, § 2.
nuper cit.), adeoque non peccabit permanendo in ordine recepto:
ceterum potest ad statum laicalem redigi, vel sua voluntate ex ipsa
concessione iuris (can. 211, §2) si est in ordinibus minoribus, vel
ex peculiari dispensatione S. Sedis, si est subdiaconus aut diaconus.
Antiquior disciplina praefatam intentionem non exigebat: Cone.
Trid. tantum requirit ut ad minores ordines hi soli admittantur, de qui­
bus fundata spes habetur ut subinde maioribus ordinibus digni sint:
“Quum hinc ad altiores gradus et sacratissima mysteria sit ingressus,
nemo iis [minoribus ordinibus] initietur, quem non scientiae spes
maioribus ordinibus dignum ostendat” (sess. 23. Decr. de reforma­
tione, c. 11); propterea doctores morales indicabant graviter non
peccare qui minores ordines suscipit absque intentione ascendendi ad
maiores (cf. S. Alphonsum, 1. 6, n. 785). Imo in primis Ecclesiae
saeculis ut quid normale habebatur si quis per totam vitam in aliquo
ordine infra presbyteratum permanebat. Unus vel alter modernus
auctor incoepit advocare reditum ad huiusmodi praxim.59
“Ita W. Schamoni, Married men as ordained deacons (London 1955), 7 sq., 67 (est
0 Eisner versio ex gcrmanico originali FamilienvSter als geweihte Diakone, Paderborn
1953) (cf. praeterea ulterius votum huius auctoris circa diaconatum absque coelibatu,
dc quo dicetur infra, p. 590) ; M.-D. Espagneul, “Du rôle des diacres dans l’Eglise
d’aujourd’hui,” Nouvelle revue théologique LXXIX (1957) 153-16S.
Ipse Pius XII, in sua Allocutione ad Congressum internationalem de apostolatu laicorum, habitum Romae 5-13 oct. 1957. explicte sese referens ad tale votum, ait: “Nous
n’avons pas considéré jusqu’ici les ordinations qui précèdent la prêtrise et qui. dans la
pratique actuelle de l’Eglise, ne sont conférées que comme préparation à l’ordination
sacerdotale. L’office attaché aux ordres mineurs est depuis longtemps exercé par des
laïcs. Nous savons qu’on pense actuellement à introduire un ordre du diaconat conçu

Codex loquitur de necessitate intentionis suscipiendi presbyteratum;
quare non episcopatum? fortasse ob disputatam quaestionem an liceat
desiderare episcopatum et quinam sit sensus verborum Apostoli:
“Si quis episcopatum desiderat, bonum opus desiderat” (1 Tim. 3. 1).
Quidam dicunt desiderium episcopatus esse illicitum, ac ideo verba
Apostoli aliter explicant; ita peculiariter Ilolzmcister, qui inde con­
vincitur Apostolum in eo loco sub voce episcopatus intelligere tantum
hodiernum presbyteratum, iuxta suam opinionem quod omnes biblici
episcopi essent simplices presbyteri/0 Alii nullum in eo desiderio
vident peccatum, dummodo abstrahat a ratione dignitatis et respiciat
rationem ipsius “operis” seu ministerii.01 Alii melius distinguunt: tale
desiderium, absolute conceptum et relate ad episcopatum concrete
spectatum, est illicitum, nisi immineat necessitas Ecclesiae, hypothetice
vero expressum et quoad episcopatum veluti abstracte, seu sub sola
ac separata ratione operis boni in utilitatem aliorum, spectatum, caret
reprehensione.
Ita S. Thomas: “In episcopatu tria possunt considerari. Quorum
unum est principale et finale, scilicet episcopalis operatio, per quam
utilitati proximorum intenditur. . . Aliud autem est altitudo gradus,
quia episcopus super alios constituitur. . . Tertium autem est quod
consequenter se habet ad ista, scilicet reverentia et honor, et suffi­
cientia temporalium. . .
“Appetere ergo episcopatum ratione huiusmodi circumstantium
bonorum, manifestum est quod est illicitum, et pertinet ad cupiditatem
vel ambitionem. . . Quantum autem ad secundum, scilicet ad celsi­
tudinem gradus, appetere episcopatum est praesumptuosum. . . Sed
appetere proximis prodesse est secundum se laudabile et virtuosum.
Verum quia, prout est episcopalis actus, habet annexam gradus celsi­
tudinem, praesumptuosum videtur quod aliquis praeesse appetat ad
hoc quod subditis prosit, nisi manifesta necessitate imminente. . .
Potest tamen absque praesumptione quilibet appetere talia opera
facere, si eum contingeret in tali officio esse, vel etiam se esse dignum
comme fonction ecclésiastique indépendante du sacerdoce. L’idée, aujourd’hui du moins,
n’est pas encore mûre. Si elle le devenait un jour, rien ne changerait à ce que Nous
venons de dire sinon que ce diaconat prendrait place avec le sacerdoce dans les dis­
tinctions que Nous avons indiquées” (in L’Osservatorc Romano, 7-8 ottohre, 1957;
versio gallica in La Documentation catholique, t. 54, num. 1264, 10 nov. 1957; cf.
Nouvelle revue théologique LXXX [19581 25 sq., 79).
Ut tamen notavimus iam in art. 6 (torn. 2, p. 362; ci. 414, 457), praefatum votum,
cuius obiectum est restauratio hicrarchici ac sacramentalis diaconatus, non est con­
fundendum cum alio, apparenter simili, voto quorundam, ut TL. Croce et Y Cougar, qui
volunt ut ordines minores detrudantur, ex assumpta forma ordinum ad primitivam, ut
aiunt, formam merorum officiorum, ac concedantur ipsis laicis, ita ut constituant veluti
medium quemdam statum inter laicatum et proprie dictum ac hicrarchicum clericatum
m Cf. in tom. 1, p. 790, in nota.
“ Cf. apud Knabenbauer, in h. I.

ad talia opera exequenda; ita quod opus bonum cadat sub desiderio,
non autem primatus dignitatis” (2—2, q. 185, a. 1).β2

III. CONFIRMATIO.
Susceptio Confirmationis est primum requisitum canonicae idonei­
tatis (cf. supra, p. 551), ut ponitur in Codice, can. 974, § 1: “Ut
quis licite ordinari possit, requiruntur: 1. Recepta sacra con­
firmatio. .
(cf. can. 993, n. 2). Etsi igitur non requista ad validi­
tatem Ordinationis, ut constat ex dictis in art. 22 (p. 513) et art.
11 (p. 281), Confirmatio praerequiritur ad liceitatem. idque iam iure
antiquiori, iubente Cone. Trid.: “Prima tonsura non initientur qui
sacramentum confirmationis non susceperint” (sess. 23, decr. de
reform., c. 4). Ob diversam formam utriusque documenti, olim theologi
dicebant hanc praescriptionem non esse praeceptum sed consilium,
vel obligare tantum sub levi, moderni vero ex Codice deducunt eam
esse verum praeceptum et obligare sub gravi; ut patet, semel omissa
ante susceptionem unius ordinis, Confirmatio debet suppleri ante
susceptionem ordinis sequentis. Ratio autem praecepti est ipsa magna
congruitas rei; nam “de congruitate requiritur omnis perfectio per
quam aliquis reddatur idoneus ad exeeutionem ordinis, et unum de
istis est ut sit confirmatus” {Suppi., q. 35, a. 4), convenit enim ut
quis sit miles antequam dux, et adultus christianus antequam exemplar
et pastor ceterorum.

IV. MORES63
Codex, can. 974, § 1 : “Ut quis licite ordinari possit, requiruntur
. . . mores ordini recipiendo congruentes,” scilicet non solum status
'■ Cf. diffusam expositionem huius quaestionis apud F. Hallier, De sacris electionibus
et ordinationibus, p. 1, sect. 5, c. 2, aa. 1-2, in Migne. Theologiae cursus completus
XXIV (Parisiis 1841) 437-457, praecipue 445 et 44S—155.
"Quoad genus et gradum probitatis, requisitae sive ad ordinationem in genere sive
ad diversas ordinationes, peculiariter per respectum ad castitatem, confer, praeter gen­
eralem bibliographiam asccticam relatam in tom. 1, pp. 54-61, sequentes auctores.
Alonso, S., “La formation integral de quienes aspiran al sacerdocio en los estados de
perfection,” Cienda tomista LXXXV (1958) 177—212.
Beirnaert, L., “Immaturité affective et problèmes de vocation,” l'fe spirituelle — Sup­
plément (1958) 323-327.
Boscnr, A., La castità nei candidati al sacerdozio, Trento 1956.
Canestri, A., “Criteria pro statu ecclesiastico consulendo,” Apollinaris III (1930) 625—
635.
Cappello, F. M., De sacra ordinatione (cd. 3, Taurini 1951) 310-315.
Connors, C., “Candidates for the Priesthood and ‘Sedes Sapientiae,’” Jurist XIX
(1959) 399M12.
Da Vicolo, G., Castità e vocazione alia vita sacerdotale e religiosa, Firenze 1959.
Fabregas, M., “De castimonia requisita in sacrorum alumnis,” Perfice munus XLII
(1953) 121-138.
Gasparri, P., De sacra ordinatione I (Parisiis 1893) 366-376.

gratiae, qui requiritur ad omne sacramentum vivorum, sed etiam quae­
dam morum integritas ac vitae probitas, quae subiectum aptum reddat
ad correlativum ordinem congrue exercendum (cf. can. 973). Quoad
episcopum, cati. 331, § 1, n. 4, has congruentes dotes explicite requirit:
“Bonis moribus, pietate, animarum zelo, prudentia, ceterisque dotibus
praeditus, quae ipsum aptum efficiant ad gubernandam dioecesim de
qua agitur.”
Ceterum, id provenit non ex mera lege ecclesiastica sed ex ipso
iure divino tam positivo quam naturali. Id enim explicite inculcant
tum Apostolus, loquens de virtutibus requisitis in episcopis-presbyteris et in diaconis (1 Tim. 3. 2-13; Tit. 1. 5-9), tum Patres (ut
Chrysostomus, De sacerdotio, 1. 3, nn. 4 et 14; Hieronymus. In Tit.
2. 15), tum frequentia documenta Ecclesiae, post ipsum Cone. Trid.
admonens: “Sciant tamen episcopi, non singulos in ea aetate con­
stitutos debere ad hos ordines [subd. et diaconatus] assumi, sed dig­
nos duntaxat, et quorum probata vita senectus sit. . . Qui ... ad
presbyteratus ordinem assumuntur, bonum habeant testimonium, et
hi sunt, qui . . . diligenti examine praecedente idonei comprobentur,
atque ita pietate et castis moribus conspicui, ut praeclarum bonorum
operum exemplum et vitae monita ab his possint expectari” (sess. 23,
deer, de reform., cc. 12 et 14; cf. Catechismum Cone. Trid., p. 2,
c. 7, qq. 53-54; Leonem XIII, Epist. “Etsi nos” a. 1882; Pium X,
Motu proprio “Sacrorum antistitum” a. 1910; Pium XI, Encycl. “Ad
catholici sacerdotii” a. 1935).
Idipsum ostendit ipsa ratio, quae cum iure divino naturali connectitur. Sacramentum enim Ordinis ex una parte non ordinatur ad
expurgationem et remissionem peccatorum subiecti, sicut Baptismus
et Poenitentia quae ad peccatores directe destinantur, et ex alia parte
Gratton, H., “Quelques expériences d’investigation psychologique et de psycho­
thérapie auprès des candidats au sacerdoce,” Vie spirituelle — Supplément (1957) 354364.
Llamera, B., “Ambiente de la formaciôn religiosa y sacerdotal,” Cienda toniista
LXXXV (1958) 3-51.
McCarthy, T. N., “Evaluation scientifique des aptitudes psychologiques à la voca­
tion religieuse,” Vie spirituelle — Supplément (1958) 188-196.
Mârtil, G., Los Seminarios hoy. Problcmas de formaciôn sacerdotal, Salamanca 1955.
Parrot et Romain, “Maturité affective et vocation sacerdotale,” Vie spirituelle —
Supplément (1958) 307-322.
J
Problemi pratlici intorno alla vocazione (“Numero speciale della Rivista di Ascctica
e Mistica”), Firenze 1958.
Roman, J. C., Orientation vocational. Parle teôrica y parte pratica, Santander 1958.
Tepe, V., “A psicotéonica a serviço das vocaçôes," Revista eclesiastica Brasileira XIX
(195) 569-578.
Vie spirituelle — Supplément (1959), η. 49. Agit integre de vocatione sacerdotali.
WiLMSEN, T., “Die Sorge um den Priesternachwuchs,” Théologie und Glaube XI.V
(1955) 422-432.

est sacramentum eminenter sociale, quod nempe ordinatur ad sancti­
ficationem aliorum, nam ideo subiectum immediate sanctificat ut ipse
possit alios sanctificare; “unde, cum in quolibet ordine aliquis con­
stituatur dux aliis in rebus divinis, quasi praesumptuosus mortaliter
peccat qui cum conscientia peccati mortalis ad ordines accedit” et
quia “ordinati . . . efficiuntur medii inter Deum et plebem . . . , ideo
debent de bona conscientia nitere apud Deum, et bona fama quoad
homines” {Suppi., q. 36, a. 1, corp, et ad 2). Quae exempli ratio,
in ratione sacrae auctoritatis fundata, sic incisive exprimitur a
Hieronymo: “Nemo eorum qui in Ecclesiis sunt, te segniter agente
sic vivat, ut se putet esse meliorem. Qualis enim aedificatio erit
discipuli, si se intelligat magistro esse maiorem? Unde non solum epis­
copi, presbyteri et diaconi debent magnopere providere ut cunctum
populum cui praesident, conversatione et sermone praecedant, verum
et inferior gradus, exorcistae, lectores, aeditui, et omnes omnino qui
domui Dei serviunt. Quia vehementer Ecclesiam Christi destruit,
meliores laicos esse quam clericos” (In Tit. 2. 15. ML 26. 625 sq.).
Exinde tamen non sequitur in ordinatis requiri eximiam prorsus
sanctitatem, puta de genere illius quae consistit in numquam violata
innocentia baptismali. Quae pseudo-puritana doctrina Cone. Pistorien­
sis damnata est a Pio VI sequenti propositione: “Item, quod inter
haec ipsa corruptionis principia refert, quod recessum sit a vetere
instituto, quo, ut ait. Ecclesia insistens Apostoli vestigiis neminem
ad sacerdotium admittendum statuerat, nisi qui conservasset inno­
centiam baptismalem: quatenus innuit, corruptam fuisse disciplinam
per decreta et instituta . . . , quibus iure canonico facta est criminum
distinctio, quae delinquentes reddunt irregulares; quasi per hanc dis­
tinctionem Ecclesia recesserit a spiritu Apostoli, non excludendo gen­
eraliter et indistincte ab ecclesiastico ministerio omnes quoscumque,
qui baptismalem innocentiam non conservassent:—doctrina . . .
falsa, temeraria, ordinis pro ecclesiarum necessitate et commoditate
inducti perturbativa, in disciplinam per canones et speciatim per Tridentini decreta probatam iniuriosa” {Denz. 1553).

V. AETAS CANONICA.
Codex, can. 975: “Subdiaconatus ne conferatur ante annum vice­
simum primum completum; diaconatus ante vicesimum secundum
completum; presbyteratus ante vicesimum quartum completum”: can.
331, § 1, n. 2: Ordinandus episcopus debet esse “annos natus saltem
triginta.” Quoad tonsuram et ordines minores Codex nullam deter­
minatam aetatem praescribit; indirecte tamen et consequenter ali-

quam determinationem assignat in can. 976, § 1 : “Nemo sive saecularis
sive religiosus ad primam tonsuram promoveatur ante inceptum cur­
sum theologicum.”04

In antiquiori iure, varia nec concors fuit Ecclesiae disciplina.
Quoad episcopum, Didascalia (circa medium saec. 3) et Constitu­
tiones Λ post, (circa a. 400), 1. 2, c. 1, praescribunt aetatem 50 an­
norum; Siricius vero (circa a. 385), Epist. ad Himerium, n. 13,
aetatem 45 annorum; lustinianus in suis legibus aetatem 35 annorum;
tandem Cone. Agathense, can. 17, et Arelatense IV, can. 1 (saec. 6),
aetatem 30 annorum, quam subinde in ius commune transtulerunt
tum Cone. Later. III (a. 1179) can. 3, tum Cone. Trid., sess. 7,
deer, de reform., c. 1, tum Codex I.C.
Quoad presbyteratum et diaconatum, a saec. 4 ad saec. 12 prae­
scripta est aetas 30 et 25 annorum respective, ut patet ex Cone.
Carthag. (a. 379), can. 4, Cone. Neocaesariensi (a. 314), can. 11“
Zosimo, Epist. ad Hesychium (a. 418), n. 5, Cone. Agathensi, Arelatensi IV, Toletano II et IV, Trullano (omnibus ex saec. 6-7).
Saec. 13 aetas reducta est ad annos 25 et 20 respective, quam Clemens
V transtulit in ius commune (cap. “Generalem,” 3, De aetate et
qualitate praefic). Cone. Trid. (sess. 23, deer, de reform., c. 12)
determinavit aetatem 25 et 23. Tandem Codex aetatem 24 et 22Λ
Quoad subdiaconatum, primitus requirebatur aetas 20 annorum, ut
constat ex epistolis Siricii et Zosimi, necnon ex canonibus Cone.
Toletani II et Trullani. Subinde quaedam saltem ecclesiae, uti in
Gallia et Hispania, aetatem subduxerunt ad 18 annos, et saec. 12-13
mos fuit admittendi aetatem 14 vel 15 annorum, ut constat ex Hugone
a S. Victore et Petro Lombardo. Saec. 13 Clemens V (in praefato
cap. “Generalem”) ius commune determinavit ad aetatem 18 an­
norum. Cone. Trid. (sess. 23, deer, de reform., c. 12) requisivit
aetatem 22 annorum. Tandem Codex elegit aetatem 21 annorum."
Quoad ordines minores, nulla unquam fuit determinata aetas, saltem
communi iure aut generalibus canonibus,08 imo satis communis praxis
fuit eos conferendi in puerili aetate (nonnumquam ante assecutum
M In iure orientali paulo diversa nec unica viget praxis.
Π
' In hoc canone ratio additur, quia Christus ipse nonnisi aetate 30 annorum baptizatus est ct ministerium praedicationis coepit.
■ |
MUt dictum est supra (p. 476), apud Coptos invaluit inveterata consuetudo confer­
endi infantibus, immediate post Baptismum, omnes ordines usque ad diaconatum
inclusive.
"Teste Benedicto XIV (Instructio “Eo quamvis tempore” a. 1745, n. 45), apud
Maronitas invaluit usus conferendi subdiaconatum pueris quinque vel sex annorum;
quem usum suppressit Synodus Montis Libani a. 1736.
’-Vg
” Fere solum excipitur constitutum imperatoris Iustiniani (Novella 123, c. 13),
proscribentis aetatem 18 annorum pro lectoratu, qui quidem est solus ordo minor,
constanter servatus in orientali ecclesia.

usum rationis) ut constat ex epistolis Siricii et Zosimi aliisque pluribus
documentis.09 S. Thomas hanc praxim inde iustificat quod nulla sit
lex, prohibens susceptionem talium ordinum etiam ante annos dis­
cretionis, etsi reverentia sacramenti (nam docet eos esse sacramentum)
contrarium communiter suadeat.70 Cone. Trid. aliquam determina­
tionem induxit quoad tonsuram, a qua dependet ipsa susceptio
minorum ordinum, statuens: “Prima tonsura non initientur qui sacra­
mentum confirmationis non susceperint, et fidei rudimenta edocti non
fuerint, quique legere et scribere nesciant, et de quibus probabilis
coniectura non sit, eos non saecularis iudicii fugiendi fraude, sed, ut
Deo fidelem cultum praestent, hoc vitae genus elegisse” (sess. 23,
deer, de reform., c. 4); pariter directe quoad minores ordines statuit:
“Minores ordines iis, qui saltem latinam linguam intelligant, per
temporum interstitia, nisi aliud episcopo expedire videretur, confer­
antur, ut eo accuratius quantum sit huius disciplinae pondus possint
edoceri, ac in unoquoque munere iuxta praescriptum episcopi se
exerceant” (ibidem, c. 11). Ex quibus sequitur, inde ab assecuto usu
rationis (seu a septennio, iuxta iuridicam praesumptionem), pueros
potuisse (attento saltem solo iure communi et nisi obstarent particu­
larium dioecesum statuta) tonsurari et in minoribus ordinari, sup­
positis conditionibus sufficientis cognitionis et instructionis: et haec
erat communis opinio doctorum, post ipsum Benedictum XIV (In­
structio “Eo quamvis tempore” a. 1745 de ritibus Coptorum), usque
ad novum Codicem71 qui supradicto indirecto modo maiorem aetatem,
in qua cursus theologicus incipi solet, requisivit.

VI. SCIENTIA DEBITA.
Codex, can. 976: “§ 1. Nemo sive saecularis sive religiosus ad
primam tonsuram promoveatur ante inceptum cursum theologicum.
§2. Firmo praescripto can. 975 [de aetate ordinandorum], subdiaconatus ne conferatur, nisi exeunte tertio cursus theologici anno;
diaconatus, nisi incepto quarto anno, presbyteratus, nisi post medie­
tatem eiusdem quarti anni. § 3. Cursus theologicus peractus esse debet
non privatim, sed in scholis ad id institutis secundum studiorum
rationem can. 1365 determinatam.” Can. 331, § 1, n. 5: Ad episco“ Cf. dicta in art. 6, toni. 2, pp. 356 361 ; item Martène, Dc antiquis Ecclesiae ritibus,
I. 1, c. 8, a. 3, n. 2.
'“Suppi., q. 39, a, 2: “In minoribus ordinibus requiritur discretionis tempus de hones­
tate, propter dignitatem sacramenti, sed non dc necessitate praecepti. . . Unde aliqui, si
necessitas adsit et spes profectus, ad minores ordines possunt ante annos discretionis
promoveri sine peccato . . . , quia quamvis tunc non sint idonei ad officia quae eis
committuntur, tamen per assuefactionem idonei reddentur.” Cf. Lépicier, Tractatus de
sacramento Extremae Unctionis ct de sacramento Ordinis (Romae 1928) 291 sq.
” Cf. S. Alphonsum, VI, n. 799.

patum promovendus debet esse “laurea doctoris vel saltem licentia
in sacra theologia aut iure canonico potitus in athenaeo aliquo vel
in Instituto studiorum a Sancta Sede probatis, vel saltem earundem
disciplinarum vere peritus: quod si ad religionem aliquam pertineat,
a suis Superioribus maioribus vel similem titulum vel saltem verae
peritiae testimonium habeat.” De ordinibus minoribus nihil directe
dicitur; attamen, ex can. 976, § 1, sequitur hos ordines non posse
suscipi nisi post inceptum cursum theologicum, cum subsequantur
tonsuram, et in cann. 996 sq. exigitur ab omnibus ordinandis (praeter
quam ad episcopatum) peculiare examen circa ordinem suscipiendum.
Antiquitus minus stricta erat determinata huiusmodi praescriptio,
ob diversitatem morum aut difficultatem temporum. Etiam regulatio
inducta a Cone. Trid. (sess. 23, deer, de reform.) satis indeterminata
ac levis est, comparata cum canonibus Codicis; quoad tonsuram enim
tantum exigit, ut candidatus cognoscat rudimenta fidei et sciat legere
et scribere (c. 4); quoad ordines minores, ut saltem latinam linguam
intelligat (c. 11); quoad subdiaconatum et diaconatum, ut litteris
et iis quae pertinent ad suum ordinem sit instructus (c. 13); quoad
presbyteratum, ut sit idoneus ad populum docendum ea quae sunt
ad salutem necessaria et ad ministranda sacramenta (c. 14); quoad
episcopatum tamen praescriptio Tridentina (sess. 22, deer, de reform.,
c. 2) concordat cum Codice.
Rationem huiusmodi praescriptionis sic tradit S. Thomas: “In
quolibet actu hominis, si debeat esse ordinatus, oportet quod adsit
directio rationis. Unde ad hoc quod ordinis officium exequatur, oportet
quod habeat tantum de scientia quae sufficiat ad hoc quod dirigatur
in actum ordinis illius. Et ideo etiam talis scientia requiritur in eo
qui debet ad ordines promoveri; et non quod universaliter in tota
Scriptura sit instructus, sed plus vel minus secundum quod ad plura
vel pauciora se eius officium extendit; ut scilicet illi qui aliis prae­
ponuntur curam animarum suscipientes, sciant ea quae ad doctrinam
fidei et morum pertinent, et alii sciant ca quae ad exeeutionem sui
ordinis spectant ...
“Sacerdos habet duos actus; unum principalem, supra corpus
Christi verum, et alium secundarium, supra corpus Christi mysticum.
Secundus autem actus dependet a primo, sed non convertitur. Et
ideo aliqui ad sacerdotium promoventur quibus committitur primus
actus tantum, sicut religiosi quibus cura animarum non committitur.
Et a talium ore lex non requiritur, sed solum quod sacramenta con­
ficiant. Et ideo talibus sufficit si tantum de scientia habeant quod ea

quae ad sacramentum perficiendum spectant, rite servare possint.—
Alii autem promoventur ad alium actum, qui est supra corpus Christi
mysticum. Et a talium ore populus legem requirit. Unde scientia
legis in eis debet esse; non quidem ut sciant omnes difficiles quaes­
tiones legis, quia in his debet ad superiores recursus haberi; sed
sciant ea quae populus debet credere et observare de lege. Sed ad
superiores sacerdotes, scilicet episcopos, pertinet ut etiam ea quae
difficultatem in lege facere possunt, sciant, et tanto magis quanto in
maiori gradu collocantur” {Suppi., q. 36, a. 2, corp, et ad 1).
VII. SUSCEPTIO ORDINIS INFERIORIS.
Codex, can. 977: “Ordines gradatim conferendi sunt ita ut ordina­
tiones per saltum omnino prohibeantur”; can. 2374: “Qui . . . per
saltum ad ordines malitiose accesserit, est ipso facto a recepto ordine
suspensus.” De praxi supplendi omissum ordinem dictum est supra,
p. 525.
Lex prohibens ordinationes per saltum antiqua est. Primum eam,
explicite saltem ac determinate, tulit Cone. Sardicense a. 343 (can.
13, supra cit., p. 5 3 4).72 Eam successive confirmarunt saec. 4-5
Siricius {Epist. 1, ad Himerium, nn. 13 sq.), Innocentius I {Epist.
37, ad Felicem, n. 6), Zosimus {Epist. 9, ad Hesychium, nn. 1 sq.)
et Caelestinus I {Epist. 4, ad episcopos Viennensem et Narbonensem,
nn. 4sq., cit. supra, p. 535). Eam iugiter viguisse ostendunt saec.
12-13 duo documenta Alexandri II et Innocenta III supra memorata
(p. 525, in textu et in nota). Eandem sancivit Cone. Trid. (sess. 23,
deer, de reform., cc. 11, 13, 14). Etiam poena suspensionis, lata in
promotos per saltum, satis antiqua est: eam tulit Cone. Suessionense.
a. 853, atque supponunt dicta documenta .Alexandri II. Innocentii
III et Cone. Trid. (c. 14). Post Pii IX Constitutionem “Apostolicae
Sedis” huiusmodi poena non erat amplius censura latae sententiae,
cum in hac Constitutione omissa fuerit, sed tantum prohibitio exer­
cendi ordinem per saltum susceptum; post Codicem vero (can. 2374)
iterum assumpsit talis censurae rationem, et irregularitatem ex delicto
induxit (can. 985, n. 7).
In antiqua autem aetate non paucae occurrerunt dispensationes
quoad ordinationes per saltum, tum ac praecipue quoad ordines
” Ceterum eam fuisse antiquam praxim Ecclesiae innuit Cyprianus in sua Epist. 52,
ad Antonianum, n. 7, scribens de Cornelio R.P.: “Non iste ad episcopatum subito
pervenit, sed per omnia ecclesiastica officia promotus, et in divinis administrationibus
Deum saepe promeritus, ad sacerdotii sublime fastigium cunctis religionis gradibus
ascendit” (ML 3. 793 sq.).

minores, tum etiam quoad ordines maiores, non tamen quoad episco­
patum (cum probabilius episcopatus invalide per saltum suscipiatur),
ut constat ex dictis in art. 22 (pp. 528-550).T3
Ratio prohibitionis ordinationis per saltum fundatur in ipsa natura
et gradatione ordinum, quam non licet temere aut leviter pervertere.
Unde Pius VI damnavit doctrinam Cone. Pistoriensis “quatenus in­
nuit corruptam fuisse [antiquam] disciplinam per decreta et instituta
. . . quibus ordinationes per saltum vetitae sunt” (Denz. 1553).

VIII. INTERSTITIA.

Codex, can. 978: “§ 1. In ordinationibus serventur temporum inter­
stitia quibus promoti in receptis ordinibus, secundum Episcopi prae­
scriptum, sese exerceant. § 2. Interstitia primam tonsuram inter et
ostiariatum vel inter singulos ordines minores prudenti Episcopi iudicio
committuntur; acolythus vero ad subdiaconatum, subdiaconus ad
diaconatum, diaconus ad presbyteratum ne antea promoveantur, quam
acolythus unum saltem annum, subdiaconus et diaconus tres saltem
menses in suo quisque ordine fuerint versati, nisi necessitas aut utilitas
Ecclesiae, iudicio Episcopi, aliud exposcat. § 3. Nunquam tamen,
nisi de peculiari licentia Romani Pontificis, minores ordines cum subdiaconatu duove sacri ordines uno eodemque die, reprobata quavis
contraria consuetudine, conferantur; imo nec primam tonsuram con­
ferre licet una cum aliquo ex ordinibus minoribus neque ordines
minores una simul.” Can. 331, § 1, n. 3, quoad episcopum requirit ut
sit “a quinquennio saltem in sacro presbyteratus ordine constitutus.”
Lex pariter interstitiorum, sicut praecedens lex de servanda suc­
cessiva gradatione, antiqua ac constans fuit, etsi illorum duratio non
leviter variaverit. Ceterum facilius super hanc legem, quam super
praecedentem, dispensatum fuit, et plures apparentes casus ordina­
tionis per saltum, nonnisi interstitiorum omissiones probabiliter fue­
runt, ut observatum est supra (pp. 526-528).
Primitus ea lex, una cum praecedenti, explicite lata est in supradicto can. 13 Cone. Sardicensis, in quo immediate post verba citata
supra (p. 534) additur: “Potest enim per has promotiones, quae
habent utique prolixum tempus, probari qua fide sit, qua modestia,
qua gravitate et verecundia. Et si dignus fuerit probatus, divino
sacerdotio illustretur, quia conveniens non est, nec ratio vel disciplina
patitur, ut temere et leviter ordinetur aut episcopus, aut presbyter,
aut diaconus, maxime cum et magister gentium Apostolus ne hoc
” Cf. etiam M. Andrieu, Les Ordines Romani du liant moyen-âge 1Π (Louvain
1951) 560-569.

DE SUBIECTO

569

fieret denuntiasse et prohibuisse videatur, sed hi quorum per longum
tempus examinata sit vita et merita fuerint comprobata” (ML 67.
180). Hic duratio interstitiorum prolixa dicitur, sed nullatenus de­
terminatur. Eandem legem confirmarunt subinde iidem suprarelati
Siricius et Zosimus (p. 567), quorum alter exigit ut quis permaneat
quinque annos sive in lectoratu sive in exorcistatu, quatuor in acolythatu vel subdiaconatu, et quinque in diaconatu (Epist. ad Hesychium,
ML 56. 572 sq.). Gclasius I, a. 494, Epist. ad episcopos Lucaniae,
n. 2, primus interstitia sub hoc nomine designavit eorumque durationem sequenti modo contraxit: “Ut si quis ... ad clericale munus
accedit, imprimis eius vita praeteritis acta temporibus inquiratur, si
nullo gravi facinore probatur infecta . . . , si assecutus est litteras,
sine quibus vix fortassis ostiarii possit implere ministerium; ut si
his omnibus quae sunt praedicta fulcitur, continuo lector, vel notarius,
aut certe defensor effectus, post tres menses existât acolythus, maxime
si huic aetas etiam suffragatur: sexto mense subdiaconi nomen ac­
cipiat; ac si modestae conversationis honestaeque voluntatis existit,
nono mense diaconus, completoque anno sit presbyter: cui tamen,
quod annorum interstitia fuerant collatura, sancti propositi sponte
suscepta doceatur praestitisse devotio” (ML 59. 49).
Cone. Trid. (sess. 23, deer, de reform.) inter ordines minores re­
quirit generaliter “temporum interstitia” quin durationem determinet
(c. 11). explicite vero exigit unius anni spatium sive inter acolythatum
et subdiaconatum (c. 11), sive inter subdiaconatum et diaconatum
(c. 13), sive inter diaconatum et presbyteratum (c. 14); quoad epis­
copatum exigit tantum ut quis sit “in sacro ordine antea saltem
sex mensium spatio constitutus” (sess. 22. deer, de reform., c. 2)
sed non specificat huiusmodi ordinem, ita ut inter ipsum presbytera­
tum et episcopatum nullum interstitium constituat. LTnde in Codice
plures restrictiones additae sunt; ut scilicet nec tonsura cum aliquo
minori ordine, nec omnes simul minores ordines, nec minor ordo cum
subdiaconatu. conferri possint; aliunde remissior est disciplina quoad
durationem interstitii inter ordines maiores, quod ex uno anno ad
tres menses reducitur: vicissim inter presbyteratum et episcopatum
exigitur interstitium quinque annorum.

IX. TITULUS CANONICUS.
Codex, can. 979: “§ 1. Pro clericis saecularibus [in maioribus ordi­
nibus constitutis] titulus canonicus est titulus beneficii, eoque defici­
ente, patrimonii aut pensionis. £ 2. Hic titulus debet esse et vere
securus pro tota ordinati vita et vere sufficiens ad congruam eiusdem

sustentationem, secundum normas ab Ordinariis pro diversis locorum
et temporum necessitatibus et adiunctis dandas.” Cann. 980 sq. ul­
terius determinant hunc saecularium clericorum titulum, quatenus
esse potest quintuplex, scilicet beneficii, patrimonii, pensionis, servitii
dioecesis, servitii missionis, quibus in can. 982 additur titulus mensae
communis vel paupertatis pro religiosis. Can. 982: “§ 1. Pro regulari­
bus titulus canonicus est sollemnis religiosa professio seu titulus, ut
dicitur, paupertatis. § 2. Pro religiosis votorum simplicium perpetu­
orum est titulus mensae communis, Congregationis aliusve similis,
ad normam constitutionum. § 3. Ceteri religiosi, etiam ad ordinationis
titulum quod attinet, iure saecularium reguntur.”

Huiusmodi lex, qua per legitimam cautionem seu titulum canoni­
cum,74 providetur congruae ac perpetuae sustentationi clericorum in
maioribus ordinibus, antiqua est ac coepit sub generali et indeter­
minata ratione adscriptionis ordinati ad aliquam particularem ec­
clesiam, ita ut, regulariter salvisque paucissimis exceptionibus, nemo
ordinaretur nisi pro aliqua determinata ecclesia. Cone. Nicaenum
a. 325 in can. 15 hunc usum, iampridem vigentem, lege sancivit:
“Propter multam perturbationem et seditiones quae fiunt, placuit
consuetudinem omnimodis amputari, quae, praeter regulam, in qui­
busdam partibus videtur admissa, ita ut de civitate ad civitatem,
non episcopus, non presbyter, non diaconus transferatur. Si quis
autem, post definitionem sancti et magni concilii, tale quid agere tentaverit, et se huiuscemodi negotio mancipaverit, hoc factum prorsus
irritum ducatur, et restituatur ecclesiae cui fuit episcopus, aut pres­
byter, aut diaconus ordinatus” (versio Dinysii Exigui, ML 67. 150).
Cone. Chalcedonense a. 451, can. 6, eandem legem confirmavit ac
determinavit: “Nullum absolute ordinari debere presbyterum, aut
diaconum, nec quemlibet in gradu ecclesiastico, nisi specialiter ec­
clesiae civitatis, aut possessionis, aut martyrii, aut monasterii qui
ordinandus est pronuntietur. Qui vero absolute ordinantur decrevit
sancta synodus irritam haberi huiuscemodi manus impositionem, et
nusquam posse ministrare ad ordinantis iniuriam” (versio Dionysii
Exigui, ML 67. 172 sq.). Cone. Lateranense III a. 1179, sub Alex­
andro III. can. 5, legem ulterius determinavit in hodiernum sensum
tituli sustentationis: “Episcopus, si aliquem sine certo titulo, de quo
necessaria vitae percipiat, in diaconum vel presbyterum ordinaverit,
74 Titulus significat signum. Saec. 5 ipsae ecclesiae vocari coeperunt tituli, a signo,
puta fundatorum vel martyrum, sub quo ponebantur. Inde clerici, pro aliqua ecclesia
ordinati, titulati vocari coeperunt; subinde pedetemptim vox “titulus” usurpari coepit
pro ipsa adseriptione ecclesiae ac tandem, in hodierno sensu canonico, pro ipsa sustenta­
tionis cautione quae ex ea adseriptione consequitur vel ad eam exigitur, tanquam con­
ditio ipsius legitimae ordinationis,

tamdiu necessaria ei subministret, donec in aliqua ei ecclesia con­
venientia stipendia militiae clericalis assignet: nisi forte talis qui
ordinatur extiterit, qui de sua vel paterna hereditate subsidium vitae
possit habere” (JIardouin 6B. 1676). Hinc incoepit fieri distinctio
inter titulum beneficii, qui solus antea attendebatur, et titulum patri­
monii; ea distinctio clarius apparet, una cum extensione tituli etiam
ad subdiaconatum qui tunc ut ordo maior considerari coeperat, in
sequenti responsione Innocenta III ad episcopum Bisuntinum a. 1208
(inserta subinde in Corpus Iuris a Gregorio IX, sub cap. Tuis, 23.
De praebendis)75: “Tuis quaestionibus respondemus, quod clericos
in minoribus ordinibus constitutos, de patrimonialibus bonis habenti­
bus, unde possint congrue sustentari, etsi nondum fuerint beneficium
ecclesiasticum assecuti, dummodo aliud canonicum non obsistat, ad
superiores poteris ordines promovere.” Cone. Trid. (sess. 21. decr.
de reform., c. 2; sess. 23, decr. de reform., c. 16), “vestigiis sexti
canonis concilii Chalcedonensis inhaerens.” eandem legem iterum
urget et clarius edicit, praeparans viam supra relatis ulterioribus
determinationibus Codicis.

Ύ. IMMUNITAS A CANONICO IMPEDIMENTO.

Iuxta Codicem, cann. 983-987, canonica impedimenta pro ordina­
tione in duo genera dividuntur. Alia sunt perpetua ac dicuntur irregu­
laritates; quae iterum dividuntur in irregularitates ex dejectu, quae
sunt septem: illegitimi: corpore vitiati: epileptici vel amentes vel
energumeni: bigami: infamia iuris notati: index qui mortis sen­
tentiam tulit: munus carnificis exercentes; et irregularitates ex delicto,
quae iterum septem enumerantur: apostatae vel haeretici vel schis­
matici: suscipientes Baptismum ab acatholicis; civile aut sacrilegum
matrimonium attentantes: homicidae et abortum procurantes: se vel
alios mutilantes aut suicidium attentantes: clerici exercentes sibi
vetitam artem medicam aut chirurgicam, si inde mors sequatur: qui
ponunt vetitum sibi exercitium potestatis ordinis. Alia sunt tem­
poraria, ac vocantur simplicia impedimenta ; sunt iterum septem: filii
acatholicorum; viri uxorem habentes: exercentes publicum officium
clericis vetitum; servi servitute proprie dicta; qui nondum militare
servitium expleverunt; neophyti; infamia facti notati. In cann. 988—
991 adduntur quaedam regulae ct explicationes circa impedimentorum
interpretationem et dispensationem. In cann. 992-1001 sermo est de
his quae sacrae ordinationi praeire debent, et principaliter de scrutinio
”Cf. V. Fucns, Der Ordinationtitci von seiner Entstehung bis auf Innosenz HI,
Bonn 1930.

ordinandorum seu examine idoneitatis, signanter quod attinet immuni­
tatem ab impedimentis.
Horum impedimentorum expositionem relinquimus canonistis.76*
S. Thomas in Suppi., q. 39, aa. 3-6, exponit theologicam rationem
quae fundat quatuor inter antiquiora ac notiora impedimenta, scilicet
servitutem, homicidium, illegitimam nativitatem et dejectum mem­
brorum:1'1
Quoad servitutem: “In susceptione ordinis mancipatur homo divinis
officiis. Et quia nullus potest dare quod suum non est, ideo servus,
qui non habet potestatem sui, non potest ad ordines promoveri. Si
tamen promovetur, ordinem suscipit, quia libertas non est de neces­
sitate sacramenti, sed de necessitate praecepti, cum non impediat
potestatem, sed actum tantum. Et similis ratio est de omnibus qui
sunt aliis obligati, ut ratiociniis detenti, et huiusmodi personae.” (a. 3;
cf. tamen 2-2, q. 177, a. 2).78
Quoad homicidium: “Omnes ordines referuntur ad Eucharistiae
sacramentum, quod est sacramentum pacis nobis factae per effusionem
sanguinis Christi. Et quia homicidium maxime contrariatur paci, et
homicidae magis conformantur occidentibus Christum quam ipsi
Christo occiso, cui omnes ministri praedicti sacramenti debent con­
formari, ideo de necessitate praecepti est quod non sit homicida qui
ad ordines promovetur, quamvis non sit de necessitate sacramenti. . .
’’Cappello, F. M., De sacra Ordinatione (cd. 3, Taurini 1951) 336-398.
De Clercq, C., Ordre, Mariage, Extrême-Onction (Paris 1939) 66-74. — Des sacre­
ments (“Traité de droit canonique,” cd. R. Naz, tom. 2, Paris 1947) 244-261.
Gougnard, A., “De cessatione irregularitatum atque impedimentorum ad Ordines,”
Collectanea Mechliniensia XVI (1927) 74-79.
Mair, F., “Absolution von Zensur und dispens von Irregularitat ex delicto,” Theologisch-Praktische Quartalschrift LXXIII (1920) 568-577.
MartÈne, E., De antiquis Ecclesiae ritibus, 1. 1, c. 8, a. 2 (Rotomagi 1700 ) 262-273.
Refert historiam impedimentorum.
Prummer, D„ “Irregularitas ex defectu corporis," Homiletic and pastoral review
XXVIII (1928) 761-765.
Regatillo, E. F., "De irregularitatibus aliisve impedimentis,” Sal terrae XII (1923)
44 sq. — "Irrcgularidad ex defectu natalium," ibid. XXI (1932) 1035-1038. — “Irregularidad por usurpation de orden," ibid. 1038-1040, 1124—1125.
Vermeersch, A., “De irregularitatibus propter positum actum Ordinis clericis in
ordine sacro constitutis reservatum,” Periodica de re morali, canonica, liturgica XIX
(1930) 117*-119*.
Vogelpohl, H J., The simple impediments to Holy Orders, Washington 1945.
Woywood, S., “Irregularities to ordination arising from defect,” Homiletic and pastoral
review XXIII (1922-23) 45-53. — “Irregularities to ordination arising from crime,”
ibid. 142-149.
” S. Doctor in ea quaestione, cum agat etiam de validitate ordinationis, enumerat sex
impedimenta, addens sexum femineum et carentiam usus rationis, quorum primum
pertinet ad incapacitatem, alterum ad defectum aetatis canonicae.
” Quoad historiam huius impedimenti cf. MartÈne, op. cit. 269; praeterea E. I.
Jonkers, “Das Verhaltcn der alten Kirche hinsichtlich der Ernennung zum Priester
von Sklaven, frcigelassenen und curiales," Mnemosyne X (1942) 286-302.

Irregularitas non incurritur propter peccatum tantum, sed principali­
ter propter ineptitudinem personae ad sacramentum Eucharistiae
ministrandum. Et ideo iudex, et omnes qui in causa sanguinis ei
participant, sunt irregulares, propter hoc quod effusio sanguinis non
decet ministros dicti sacramenti” (a. 4, corp, et ad 2).
Quoad illegitimam nativitatem: “Ordinati in quadam dignitate prae
aliis constituuntur. Ideo ex quadam honestate requiritur in eis claritas
quaedam, non de necessitate sacramenti, sed de necessitate praecepti,
ut scilicet sint bonae famae, bonis moribus ornati, non publice poenitentes. Et quia obscuratur hominis claritas ex vitiosa origine, ideo etiam
ex illegitimo toro nati a susceptione ordinum repelluntur, nisi cum eis
dispensetur; et tanto est difficilior eorum dispensatio quanto eorum
origo est turpior” (a. 5).
Quoad dejectum membrorum: “Aliquis efficitur ineptus ad sus­
ceptionem ordinum vel propter impedimentum actus, vel propter im­
pedimentum claritatis personae. Et ideo patientes defectum in mem­
bris impediuntur a susceptione ordinis si sit talis defectus qui maculam
notabilem inferat, per quem obscuretur personae claritas, ut abscissio
nasi, vel periculum in exeeutione facere possit. Alias non impeditur.
Haec autem integritas exigitur de necessitate praecepti, sed non de
necessitate sacramenti” (a. 6).
ART 24. Utrum obligatio ecclesiastici coelibatus, quae, tum lege
Ecclesiae tum annexo religionis voto, ex sacra ordinatione conse­
quitur, sit maxime conveniens {Suppi., q. 53, aa. 3 et 4; 2-2, q. 8S, aa.
7 et 11; q. 184, a. 6: Quodl. 8, q. 5, a. 10; Quodl. 10, q. 5, a. 11, ad 1).™
*' Abundantissima est bibliographia de hac materia, praecipue inde a saec. 16 ob
polemicam protcstanticam. Roskovany (cf. infra) integrum edidit volumen, 708 solidis
paginis constans, in quo referuntur innumeros auctores tam catholici quam acatholici
qui de coelibatu ecclesiastico scripserunt, inde a Clemente Romano (circa a. 96) ad
annun 1859; cui subinde additum est supplementum, producens elenchum usque ad
annum 1887; ex saec. 17, tempore effervescentis Reformationis, plusquam 300 scriptores
numerantur. Elenchum Roskovany compendiatur Leclercq in gallico Dictionario Archeologiae (cf. infra). Ceterum, in solo saeculo 19, plus quam 1000 auctores numerari
possunt. Inter moderniores utilius conferuntur: Roskovany, Bickell, Funk, Vacandard,
Leclercq; et quoad particularem quaestionem de voto coelibatui annexo: Dilgskron,
Scharnagl, Jubany Arnau, Puschmann.
Alzas, E. [protestans], “L’apôtre Paul et le célibat,” Revue de théologie et de
philosophie (1950) 226-232.
Analecta iuris pontificii IX (1867) 671-725: “Le célibat ecclésiastique.”
Arendt, G., “Quomodo concordare debent canones 214 et 1072, remoto conflictu
utriusque fori.” Ius pontificium VIII (1928) 63-77.
Auffroy, IL, “Le célibat des prêtres,” Etudes (1912) 5-20, 206-226.
Berto, V. A., “La virginité ct la personne,” Pensée catholique, n. 34 (1954) 43-56.
Bertrams, W., “Pricstcrtum, Jungfraülichkeit und Keuschheitsgelübde in ihren theologischcn Bcziehungen,” Geist und Leben XVIII (1955) 95-104.
Bickell, G., “Der Côlibat dcnnoch eine apostolischc Anordnung,” Zeitschrift jür
katholische Théologie II (1878) 26-64; III (1879) 792-799.

Bobak, J., De coclibalu ecclesiastico deque impedimento Ordinis sacri apud Orientales
et praesertim apud Ruthenos, Romae 1941.
Bôiimer, H., “Dic Entstehung des Zolibats,” Gcschichtliche Studicn. Festgabe fur
Hauck, 1916.
Boussard, Gaufredus, De continentia sacerdotum sub hac quaestione nova utrum
Papa possit cum sacerdote dispensare ut nubat, Parisiis 1505; Rotomagi 1513. Opus valde
rarum.
Brusciielli, D. F., II cclibato ecclesiastico, 1911.
Camelot, P., Virgines Christi, Paris 1945.
Cappello, F. M., De sacra ordinatione (ed. 3, Taurini 1951) 432-451, 527-529; De
Matrimonio (ed. 5, Taurini 1947) 413-427, 91S-922.
Catharinus, .Ambrosius, De coelibata adversus impium Erasinum, Romae 1565.
Catholicisme II (Paris [1949]) 756-769: “Célibat, des religieux et des clercs” (auctori­
bus Jombart, Dalmais, Congar, Jaquemet).
Célibat (Le) est-il un échec? (ex plurium auctorum collaboratione), Mulhouse, 1957
Chanson, P., Sacerdoce et célibat, Paris [1952],
CoucnovD, P. L., Les prêtres et le mariage, Paris 1927.
Dauvillier, J. ct De Clercq, C., Le mariage en droit canonique oriental, Paris 1936.
Dilgskron, C., “De voto solcmni perpetuae continentiae sacro Ordini annexo.”
Analecta ecclesiastica I (1893) 333-339, 430-436, 467 sq.; II (1894) 42-46. 267-275,
323-329, 421-426.
Doms, II., Vom Sinn des Zolibats, Miinster 1954.
Dugnani, F., “Dissertazione sopra 1’origine del chicrical celibato,” Nuova raccolta
d’opuscoli (cd. Calogera), VUl (1761) 251-308.
Eberle, J., “Der Pricstcrzolibat. ‘Raub am russischen Erbgut’?,” Schonere Zukumjt
XI (1935-1936) 535-537.
Fuchs, V., “Erprcsster Zutritt zu den hoheren Weihen und Zolibatspflicht des Klerikers
(can. 214),’’ Archiv jiir katholisches Kirchcnrecht CXIX (1939) 3-30.
Funk, F.-X., “Colibat und Priestcrehc in christlichcn Altertum,” Kirchengeschichtliche
Abhandlungen und Untersuchungen I (Paderborn 1897) 121-155; “Handel und Gcwerbe
im christlichcn Altertum,” ibid. II (1899) 60sqq.
Gasparri, P., Tractatus canonicus de Matrimonio (ed. nova ad mentem Codicis I. C.,
Romae 1932) I 362-375.
Gilbert, Le mariage des prêtres, Paris 1903.
Godefroy, L., “Mariage,” Dictionnaire de théologie catholique IX-2 (Paris 1927)
2071-2075, 2085-2087.
Gonsi.tte, J., “Sacerdoce et virginité.’’ Nouvelle revue théologique LXXIV (1952)
244-258.
Grillmeier, A., “Heilige Jungfraülichkcit,”S<i>nwen der Zcit CLVI (1954-1955),81-92.
Guzman. F., Dc coclibatu ministrorum, Toleti 1506.
Hi fele, K. J., “Die Entwicklung des Zolibats und der kirchlichen Gcsctzgebung iibcr
denselbcn sowohl bei den Gricchen als Lateincrn,” Bcitrage zur Kirchcngcschichte 1
(1864) 122 sqq.
Herman, E., “Célibat des clercs. 2. En droit oriental,” Dictionnaire dc droit canonique
HI (Paris 1942) 145-156.
Hill, R., “Married priests or married deacons," The Month CCI (1956) 230 sqq.
Jombart, E., “Célibat des clercs. 1. En droit occidental,” Dictionnaire de d’o:t
canonique III (Paris 1942) 132-145; “Chasteté,” ibid. 665-675.
Jubany Arnau, N., “EI impedimento matrimonial del orden sagrado en cl Concilio d·
Trento,” Revista espaiiola de derecho canônico III (1948) 7-34; El voto de castided cn
la ordcnacion sagrada. Estudio historico-canonico, Barcelona 1952.
King, A. A., Celibacy oj the clergy, 1923.
Klitsciie, T. F„ Gcschichte des Colibats der katholischen Geistlichen von den Zeitcn
der Aposteln bis zu Gregor VII, Augsburg 1930.
Knetes, C., “Ordination and matrimony in the eastern orthodox Church,” Journal of
theological studies XI (1910) 348-400, 481-513.
Laurin, F., Der Colibat der Geistlichen nach canonischcn Rechte, Wien 1880.
Lavallée (Mgr), “Le célibat ecclésiastique ct le problème de la population,” Le
Semaine Sociale de Grenoble en 1923 (Paris-Lyon) 233-250.
Lea, H. C. [protestans], .In historical sketch oj sacerdotal celibacy in the Christian
Church, Philadelphia 1867; cd. 2, Boston 1885,

Leclercq, H., “La législation conciliaire relative au célibat ecclésiastique,” Histoire
des Conciles (Hefelc-Leclercq) II—2 (Paris 1908) 1321-1348; “Célibat,” Dictionnaire
d'archéologie chrétienne et de liturgie II—2 (Paris 1910) 2802-2832.
Lecordier, G., “Une récente apologie du célibat ecclésiastique,” Revue apologétique
(1932 ) 685-700.
Lépicier, A. H. M., Tractatus de sacramento Extremae Unctionis et de sacramento
Ordinis (Romae 1928) 335-382.
Lowenstein, F. zu, “Pricsterwcihe cincs Verheirateten,” Stimmen der Zeil CXLIX
(1951-1952) 387-389.
Magnin, E., “Célibat ecclésiastique et religieux,” La documentation catholique XXXV'
(1936) 1027-1038.
Medina, M., De sacrorum hominum continentia, Venetüs: Ex officina Iordani Zileti
1569. Cf. praecipue, 1. 1, cc. 49-67, pp. 34-59.
’
Merces de Melo, C., “Aspecto social da virginidade,” Brotéria LX (1955) 617-631.
Nassaux, X., “La chasteté du prêtre," Revue diocésaine de Tournai X (1955) 289-298.
Oesterle, G., “Lex sacri caelibatus iuxta Gratianum,” Studia Gratiana II (Bononiae
1954) 425-441. — “Wann darf ein Priester mit der Dispcns von Zolibat rcchnen?,”
Anima XIV (1959) 227-237.
Paw (Mgr), Du célibat ecclésiastique, éd. 2, Paris 1852.
Perrone, J., Tractatus dc Ordine, c. 5, Praelectiones theologicae (Parisiis 1874) III
446-478.
Plus, R. et Rayez, A., “Chasteté et perfection,” Dictionnaire de spiritualité II (Paris
1953) 788 sq.
Puschmann, B., “Zur kontroverse über den Rechtsgrund von Zôlibat und Keuschheitverpflichtung bei Majoriten,” Tricrer thcologische Zeitschrift LXII (1952) 309-317.
Rhenanus, “Das Pricstcrzolibat. Zu einem derzeit wieder umkampftcn Thema."
Schonere Zukunft X (1934-1935) 1165 sqq.
Roskovany, A., Coelibatus et breviarium, duo gravissima clericorum officia, e monu­
mentis omnium saeculorum demonstrata. Accessit completa litteratura, 11 voll.. Pestini
et Nitriae 1861-1881. Supplementum, 6 voll., Nitriae 1881 1890. Copiosa, nec tamen
critica, bibliographia refertur in torn. 5 ct in Suppi., torn. 3.
Roy, L., “La chasteté parfaite,” Sciences ecclésiastiques VI (1954) 203-220.
Salmanticenses, Cursus theologiae moralis, tract. 8, De Ordine, c. 6 (Venetiis. apud
N. Pczzana 1728) II 27-32.
Schamoni, W., Familenvdter ais geueihte Diakonc, Paderborn 1953. Versio anglica
O. Eisner: Married men as ordained deacons, London 1955.
Scharnagl, A., Das feierliche Gcliibde als Ehehindcrnis in seiner geschichtlichen
Entwicklung dargestellt, Freiburg, 1908.
Schulte, J. F. von [vetero-catholicus], Der Ccilibatszwang und dessen Aufhebung,
Bonn 1876.
Schwientek, A., “Charta magna de virginitatis religiosae excellentia (1 Cor. 7. 2540),” Commentarium pro religiosis V (1924) 179-185. Cf. ibid. Ill (1922) 341-345.
SiMONED, A., “Aspects de la chasteté sacerdotale,” Revue diocésaine de Namur X
(1955-1956) 20-33.
SoDRADiLLO. A. de, “Oricntaciones pontificias: La santa virginidad y la castidad per­
fecta,” Salmanticensis II (1955) 103-118.
Suarez, Dc religione, pars 2, 1. 9, cc. 17-20, Opera omnia XV (Parisiis: Vives: 1859)
787-819.
TnoMASsiNUS, L., Velus et nova Ecclesiae disciplina (Parisiis 1688) I 418-441
Thurian, M. fprotestans], Mariage et célibat, Neuchâtel, 1955.
Thurston, IL, “Clerical celibacy in the anglo-saxon Church,” The Month CXIV
(1909) 180-194.
Tixeront, J., L’Ordre et les ordinations (éd. 2, Paris 1925) 241-251.
Toletus, F., De sacrorum ministrorum coelibatu, Venetiis 1569.
Tournely, H., De sacramento Ordinis, quaestio ultima, Praelectiones theologicae X
(Parisiis 1765) 285-325.
Trimdos, C. J. B. J., “liet priestcrlijk celibaat,” Nederlandsche katholiekc Stemmen
LI (1955) 320-327.
Vacandard, E., “Les origines du célibat ecclésiastique,” Etudes de critique et d’histoire
religieuse I (Paris 1905) 71-120; “Célibat ecclésiastique,” Dictionnaire dc théologie
catholique II—2 (Paris 1905) 2068-2088,

STATUS QUAESTIONIS
Ultima quaestio circa subiectum respicit obligationes ex ordina­
tione consequentes; quae quidem quaestio tota abdicanda esset doctoribus moralibus et canonicis, nisi signantissima obligatio ecclesi­
astici coelibatus suum non despiciendum historico-dogmaticum mo­
mentum etiam haberet, quod nostri negotii interesse videtur. De ceteris
obligationibus breve verbum faciemus ad calcem huius articuli.
Coelebs, sive matrimonio non copulatus iuxta communem usum
vocis apud latinos scriptores, derivari dicitur ex graecis vocibus
κοίτη (lectus, vel lectus matrimonialis) et λα'™ (relinquo). Coelibatus,
sive status coelibis, distinguitur a continentia et a virginitate quae
etiam in statu matrimoniali servari possunt, ac dividitur in profanum,
qui assumitur ex fine naturali, sive malo sive de se indifferenti; Chris­
tianum, qui eligitur ex fine supernaturali, scilicet plenius ac liberius
Deo serviendi; privatum, qui assumitur ex privata electione, sive ex
simplici animi proposito sive ex voto seu promissione Deo facta;
religiosum, qui sancitur publico religionis voto, ab Ecclesia agnito;
ecclesiasticum, sive clericalem, qui consequitur ipsum factum sacrae
ordinationis, vi saltem ecclesiasticae legis.
De huius ecclesiastici coelibatus obligatione tria in textu articuli
quaeruntur, quorum duo priora respiciunt eius indolem sive fontem,
tertium vero eius convenientiam: 1. Utrum obligatio procedat a lege
mere ecclesiastica, non vero divina sive apostolica. 2. Utrum procedat
non solum a lege sed etiam a voto. 3. Utrum huiusmodi lex sit maxime
conveniens.

PARS NEGATIVA et PARS AFFIRMATIVA
QUOAD PRIMAM QUAESTIONEM, disputatur inter catholicos.

Quidam, ut Thomas Waldensis (De sacram., c. 128, n. 5; c. 129,
nn. 1 et 5), loannes Maior (In 4 Sent., dist. 24, q. 2), lodocus
Vassal, A., Le célibat ecclésiastique aux premiers siècles de l’Eglise, depuis NoireSeigneur Jésus-Christ jusqu’à l’an 1000, Paris 1896.
Vegcian, T., Il celibato ecclesiastico, cd. 2, 1915.
Vernet, F, “Célibat ecclésiastique,” Dictionnaire de spiritualité II (Paris 1953) 385396.
Villien, A., “Le célibat ecclésiastique,” Revue pratique d’apologétique XI (1911)
801-830.
Wernz, F.-X., lus decretalium (Romae 1923) Il 114-135.
Willwoll, A., “Chasteté. 2. Psychologie de la chasteté.” Dictionnaire de spiritualité
Il (Paris 1953) 804-806.
Zaccaria, A., Storia polemica del celibato sacro, da contraporsi ad alcune detestabili
opere uscite a questi tempi, Roma 1774; Nuova giustificazione del celibato sacro,
Foligno 1785.

DE SUBIECTO

577

Clitovacus (De continentia sacerdotum, c. 4), Michael Medina (infra
cit.), Francisais Turrianus {Liber de sexta synodo, in can. 3), Joannes
Azor {Instil. moral., 1. 3, c. 12, q. 1), A. Zaccaria (op. cit., supra
in p. 576), et inter recentiores, Pavy, Phillips, Bickell et Lépicier,
docent obligationem ecclesiastici coelibatus esse de lege divina sive
apostolica (intellige apostolico-divina). Solent etiam inter antiquiores
citari Bellarminus {De clericis, cc. 18-19), Valentia, Vasquez,
Thomassinus, sed incerte aut improbabiliter aut falso; ita Valentia
contrarium statuit, docens “legem coelibatus quoad omnia illa, quae
includit, esse tantummodo iuris ecclesiastici, non divini: atque adeo
votum continentiae iure tantum ecclesiastico sacris ordinibus annexum
esse” (disp. 9, q. 5, punct. 5, § 1). Ceterum, ex praefatis antiquioribus,
solus Turrianus videtur rem decisive ac simpliciter docere; Maior
autem, Clitovaeus et signanter Medina, sententiam emolliunt, sic dis­
tinguentes: prohibitionem contrahendi matrimonium post susceptum
Ordinem esse de iure divino, prohibitionem vero utendi matrimonio
iam ante Ordinem contracto esse de iure ecclesiastico, ut apparet ex
licentia Orientalium.
Ratio praefatae sententiae est, tum quia matrimonio uti, vel saltem
illud contrahere, videtur repugnare sanctitati sacerdotii X.L., tum
quia Patres, cum inculcant ecclesiasticum coelibatum, apostolicam
traditionem appellant: ita Tertullianus {Monog. 8; De exhort, castit.
13), Clemens Alex. {Strom. 3. 6), Hieronymus {Epist. 48. 21: “Apos­
toli vel virgines vel post nuptias continentes. . .”), Epiphanius {Haer.
48. 9: “Id Apostoli deinde ecclesiastica sacerdoti regula honeste et
religiose decreverunt”), Siricius {Epist. ad Himerium, 7: “Et ideo
Ecclesiae, cuius Sponsus est, formam castitatis voluit splendore radi­
are. . .”), Conc. Carth. a. 390 (can. 2: “Ut quod Apostoli docuerunt
et ipsa servavit antiquitas, nos quoque custodiamus”). Eam obliga­
tionem quidam videntur explicare per veram legem, alii (ut Lépicier)
per solam consuetudinem a more apostolico descendentem et vim obligativam habentem; item, mitigatam disciplinam orientalem permit­
tendi usum iampridem contracti matrimonii, quidam (ut Bickell)
explicant per relaxationem antiquae disciplinae, alii (ut (Lépicier)
per legitimam dispensationem Ecclesiae in iure divino.80
“Medina: “Ad quod genus traditionum apostolicarum, ea, qua sacerdotes, diaconi ct
subdiaconi, a propriis uxoribus, susceptis sacris ordinibus, abstinere iubentur, pertineat,
satis patere arbitror. Non enim ad prius illud, quod prorsus divinum est. sed ad secun­
dum, quod inter humanas constitutiones censetur, est referenda, cum tamen illa altera,
qua post sacros ordines ab eisdem avocantur [i.e. a matrimonio contrahendo], ad prius
genus pertineat. Ratio autem utriusque, apud me ca abunde esse videtur, quod sacros
homines, neque in latina, neque gracca ecclesia, ulla temporum memoria usus uxoribus,
post ordines susceptos, cum ordinis sacri exccutione legamus, cum tamen orientales

Longe communior sententia, praecipue inter recentiores, docet obli­
gationem coelibatus oriri ex sola lege ecclesiastica, etsi fundata in
ipsa perfectione rei quam commendaverunt Christus, apostoli et ipsa
multorum clericorum praxis; quam praxim subinde Ecclesia in suam
legem convertit. Ita inter multos alios, Albertus M., S. Thomas,
Bonaventura, Scotus, aliique antiqui de quibus sermo erit infra (p.
581), Sanchez, Suarez, Vasquez, Schelstrate, Tillemont, Lupus,
Natalis Alexander, Hyquaeus, Salmanticenses, Gonet, Billuart, Tour­
nely, S. Alphonsus, Probst, Hefele, Laurin, Thurston, Gury-Ballerini,
Funk, Gasparri, Sasse, Lehmkuhl, Vacandard, Villien, Leclercq, Tixeront, Otten, Prümmer, Merkelbach,81 Cappello, Bobak, Daffara, Op­
penheim, Kurtscheid, Dander, Jombart, Herman, Vernet, Sola.
Ceterum his adde maiorem partem auctorum quos citabimus in
proxima quaestione de voto, quique, sive votum admittant sive negent,
totam obligationem referunt tandem ad legem ecclesiasticam, si
excipiantur pauci supradicti. Rationes autem huius sententiae dabimus
infra, in Conci. 1.

QUOAD SECUNDAM QUAESTIONEM, pariter disputatur inter
theologos.82

Quidam pauci negant obligationem coelibatus procedere etiam ex
voto, seu negant existentiam alicuius veri voti, sacrae ordinationi an­
nexi. Ita aliqui antiqui canonistae qui, quaerentes quodnam peccatum
omnes ecclesiae eosdem, uxoribus ante ordinationem acceptis, uti permittant” (De
sacrorum hominum continentia, 1. 2, c. 39, [Vcnctiis 1569] 121, coi. 2; cf. 61, col. 1).
Lépicier: “Quae cum ita sint, concludendum est, disciplinam dc coelibatu ecclesiastico,
ab ipsis Apostolis repetere originem, nec audiendos esse qui contendunt [Citat in nota
Funk contradicentem], ab initio usque ad saec. iv, coelibatum, etsi a pluribus ad praxim
traductum, liberum tamen prorsus extitisse. . . Quaestio. Quoniam iure coelibatus ecclesi­
asticis viris praescribitur. Resp. Iure divino, fundato scilicet in Christi Domini voluntate
Apostolis manifestata. Nimirum, cum eiusmodi existât praxis coelibatus clericorum, ut
illius non sit deprehendere, in historia ecclesiastica, originem, sed inde ab Apostolorum
temporibus observata perhibeatur, hinc iure meritoque ipsiusinct Christi Domini volun­
tati adseribi debet; quatenus mentem suam eis sive verbis, sive interno instinctu, mani­
festaverit. . . Hoc igitur pacto dicendus erit Christus voluntatem suam hac super re
pandisse, ut Ecclesiae munus relinqueret legem sanciendi, primo virtualiter aut acquivalenter, inducta scilicet universali, saltem in Occidente, consuetudine, postea vero
formali ratione, decretis Summorum Pontificum sancitam. . . Dispensationes vero
identidem ab Ecclesia concessae intelligendae erunt hoc sensu, quod ipsa, tanquam
iuris divini interpres, declaret legis obligationem, in determinatis casibus, suspendi aut
tolli, idcoquc determinatos clericos, licet tali lege adstrictos, valide tamen et matri­
monium contrahere, ct prolem ex eo gignere posse” (De sacramento Extremae Unctionis
et de sacramento Ordinis [Romae 1928] 353, 356 sq.).
“ Hic auctor peregrine suggerit excipiendum esse episcopatum, scribens: “Impedi­
mentum. inquanlum est dirimens matrimonium contrahendum, est iuris ecclesiastici;
pro ordine tamen episcopatus, ab illo nunquam fuit dispensatum, ita ut quis suspicari
posset ibi adesse dispositionem iuris divini” (ed. 3, III, n. 890).
“Hanc quaestionem apte exponunt, inter antiquiores, Medina, Suarez ct Salmanti­
censes; inter recentiores vero, Dilgskron, Jombart et Jubany Arnau (cf. bibliographiam
supra, p. 573).

committat presbyter fornicarius et qua poena sit puniendus, dixerunt
illum committere peccatum simplicis fornicationis (adeoque non sac­
rilegium, quod proveniret ex voto), id deducentes sive ex iure, dist.
82, cap. Presbyter, 5, ubi mere dicitur: “Presbyter, si fornicationem
fecerit . . .
sive ex eo quod clerici non solemniter vovent sed
tantum castitatem promittunt.
Primus, qui hanc sententiam protulerit, fuit celeber canonista Gandulphus Bononiensis (circa a. 1170), qui scribit: “Nihil votum an­
nexum videtur, cum nec ipsa susceptio ordinis, nec ipse ordo, nec
susceptio religiosi habitus, ullatenus votum dicatur. Unde dicendum
videtur, quod susceptio sacri ordinis vel religiosi habitus est aliud
a voto, quod matrimonium impedit. Sicut enim sollemne votum,
ita susceptio sacri ordinis vel religiosi habitus perpetuam exigit con­
tinentiam.”83 Idem explicite sustinuit Io annes de Friburgo (saec. 13):
“Quod ergo ordinati in sacris ordinibus tenentur continere, hoc non est
propter votum annexum ordini, sed propter constitutionem Ecclesiae
super hoc factam et propter honestatem ordinis conservandam.”''
Stephanus Tornacensis (circa a. 1160) alludit ad aliquos, docentes
in ordinatione non haberi votum implicitum, adeoque ordinatum non
teneri ad continentiam nisi expresse voverit: “Hoc contra opinionem
illorum, qui dicunt, nisi quis in ordinatione sua propria voce professus
fuerit continentiam, poterit et uxorem ducere et in ordinatione
permanere.”85

Solent autem inepte citari pro hac sententia plures etiam theologi
antiquiores, qui, abstrahendo a quaestione de existentia voti quam
aliunde supponunt, vel etiam explicite asserta existentia voti, dis­
putant duplicem aliam prorsus quaestionem, utrum scilicet illud votum
sit iuris divini an ecclesiastici, et utrum effectus inhabilitatis ad con­
trahendum matrimonium proveniat ex illo voto an ex mera lege ecclesi­
astica, ac respondent votum esse iuris ecclesiastici vel praefatam inhabilitatem provenire non ex voto sed tantum ex lege Ecclesiae. Ita
Scotus (In 4 Sent., dist. 37, q. un.), Durandus, quem refert et ap­
probat Turrecremata (In c. Placuit, 13, dist. 32, a. 1, n. 6, ad 5),
Paludanus (In 4 Sent., dist. 37, q. 1, conci. 2; q. 2, conci. 2), Archidiaconus, Praepositus, Valentia (supra cit., p. 577), I. Gutierrez,
Coninck, Palaus.8C
u Apud J. Walter, Magistri Gandulphi Bononiensis Sententiarum libri quatuor
(Vindobonae 1924) 542.
“Summa Sancti Raymundi de Peniajort . . . cum glosis loannis de Friburgo (Avenione
1715) 452.
15 Apud J. Schulte, Die Summa des Spephanus Tornacensis Uber das Decretum Gra­
tiani (Giessen 1891) 42.
M Eorum verba refert apteque iudicat Ballerini, in nota apposita ad Gury, i .0.
Gury-Ballcrini, Compendium theologiae moralis (ed. 10, Romae 1889) II 30-33.

Ob male tamen intellectam horum antiquorum sententiam (prae­
cipue Scoti, Durandi et Paludani) et ob eorum praecipue auctori­
tatem, quidam theologi, inde ab initio saec. 17, post Thomam Sanchez
(t 1610) qui primus, ut videtur, inter theologos hanc viam arripuit,
coeperunt discutere clarius ac distinctius ipsam quaestionem de existentia voti, et negativam sententiam probabilem dixerunt, quamvis
ipsi communiter affirmativam ut communiorem et probabiliorem as­
sumpserint; ita Sanchez {De matrimonio, 1. 7, disp. 27, nn. 5 et 9),
Suarez (De religione, tract. 7, 1. 9, c. 17) et 5. Alphonsus (1. 6, n.
808); ceterum pro sententia negativa hi afferunt praefatos antiquiores,
concorditer quidem Scotum, Paludanum et Valentiam (de quo Suarez
leviter pronuntiat: “Sequitur expressius Valentia . . . disp. 9, q. 5,
punct. 5, § 1”), S. Alphonsus addit Mastrium, Bosco, Herincx et
Aversam.87 Ad rem S. Alphonsus: “Quaeritur ... an haec obligatio
[coelibatus] sit immediate ex praecepto Ecclesiae, vel mediate per
votum ordinatorum. Utraque est probabilis, ex eodem Tridentino
[sess. 24, can. 9]. Prima sententia, quam tenent Mastrius, Bosco,
Herincx, etc. apud Holzmann; ac Scotus, Paludanus, Valentia et
Aversa, apud Salmant. (qui cum Sanchez merito probabilem putant),
dicit quod non ex voto, sed ex sola Ecclesiae lege, ordinati in sacris
teneantur ad castitatem. . . Secunda tamen sententia, probabilior et
communior, cum S. Thoma . . . , tenet quod obligatio castitatis non
oritur immediate ex lege Ecclesiae, sed ex voto quod in ipso facto
ordinationis emittitur” (1. 6, n. 808).
Clarius ac magis decisive eandem sententiam proposuerunt plures
recentiores (praecipue inter germanos), ut Leitner," Scharnagl," De
Smet," Schulte, Scherer, Schmitzer, Sagmüller, II'ergenrother-Hollweck, Hilling, Dujon, Gaugusch, Ilaring, Knecht, Linneborn, Eich­
mann, Schonsteiner, Iorio"' Crnica"2 Quidam, non sine aliqua ra­
tione, ad eandem sententiam trahunt Dilgskron (qui in hanc ma­
teriam peculiariter inquisivit) ; attamen, ut infra dicetur, potius repo­
nendus est inter patronos contrariae sententiae.
Ceterum fatendum est unum vel alterum ex his, nominatim Aversam (-f- 1657) et
Herincx (-f- 1677), ita loqui ut videantur omnino negare ipsam existentiam voti proprie
dicti. Alii, quos refert et impugnat Medina (De sacr. hom. contin., 1. 5, cc. 1-2).
admiserunt quidem votum implicitum, sed ita illud explicarunt ac si nihil aliud sit quam
ipsa obligatio oriens ex sola lege Ecclesiae.
“ Lchrbuch des katholischen Eherechts, Paderborn 1902.
" Das feierliche Celiibde ais Ehehindernis in seine geschichtliche Entwicklung dargestclll (Freiburg, 1908) 203-215.
* In prioribus editionibus (usque ad primam post Codicem a. 1920, inclusive) sui
operis De sponsalibus et matrimonio. Confer etiam eius gallicam versionem et amplifica­
tionem Les fiançailles et le mariage (Bruges 1912) 444-447.
w Theologia moralis (Neapoli 1936) II 677 sq.
” Commentarium theoretico-praclicum Codicis luris Canonici I (Sibenik 1940) 150 sq.

Pro hac sententia plures rationes afferuntur, quas singillatim ex­
aminabimus in Cone. 2, sub forma obiectionum (pp. 623-630).
Longe communior sententia theologorum, tam antiquorum quam
modernorum, docet obligationem oriri non ex sola lege Ecclesiae sed
etiam ex voto, ac votum involvi in ipsa Ordinis susceptione. Ceterum,
in hac communi sententia duplex est dicendi modus vel discrimen.
Primo, quidam dicunt eam obligationem oriri immediate a solo voto,
mediate vero a lege Ecclesiae, vel, si placet, a lege Ecclesiae mediante
voto, quatenus Ecclesia immediate imponat non ipsam continentiam,
sed faciendum votum de continentia, ex quo oritur ipsa obligatio;
alii vero, ut commode solvant rationes sive difficultates contrariae
sententiae, dicunt obligationem coelibatus sequi quasi ex aequo et
immediate tum ex lege tum ex voto a lege imposito. Secundo, cum
coelibatus importet tum obligationem castitatis tum vim impedi­
menti dirimentis matrimonium, quidam dicunt utrumque etiam a
voto procedere, alii vero dicunt obligationem procedere a voto (vel
a lege et voto), impedimentum vero dirimens a sola lege.
Satis erit referre aliquos inter innumeros auctores. Saec. 12: inter
theologos: Anonymus Cum omnia sacramenta (e schola Anselmi Laudunensis, f 1117), Sententiae Hermanni, Hugo a S. Victore. Senten­
tiae Parisienses, Magister Simon, Robertus Pullus, Isagoge in Theo­
logiam, Bandinus, Simon Tornacensis: inter canonistas: Rolandus
Bandinelli (Alexander III), Rufinus, Stephanus Tornacensis, Summa
Parisicnsis, loannes Faventinus, Sicardus Cremonensis. Omnebene.
Huguccio. Saec. 13: Glossa Ordinaria (loannis Teutonici), Raymundus de Penafort, Hostiensis, Petrus de Tarentasia (Innocentius V),
Albertus M. (In 4 Sent., dist. 24, aa. 28 et 36: dist. 37. aa. 1. 3, 4, 5),
Bonaventura (In 4 Sent., dist. 37, a. 1. q. 2), S. Thomas (Suppi.,
q. 53, aa. 3 et 4; 2-2, q. 88, aa. 7 et 11; q. 184, a. 6: Quodl. 8,
q. 5, a. 10; Quodl. 10, q. 5, a. 11. ad 1). Saec. 14: Scotus (In 4
Sent., dist. 37, q. un.), Durandus (In 4 Sent., dist. 24. q. 2. nn. 2
et 7), Paludanus (In 4 Sent., q. 37. qq. 1-2).98 Saec. 15: Waldensis
(De sacram., c. 66, n. 2), Abulensis, Torquemada. Saec. 16: Caietanus (In 2-2, q. 88. a. 11: Opusc. 1. tract. 27, q. un.), Navarrus,
Dom. Soto, Toletus, Michael Medina (De sacrorum hominum con­
tinentia, 1. 5, cc. 1-6). Saec. 17: Azor, H. Henriquez, Thomas Sanchez
(De matrimonio, 1. 2, disp. 27, η. 10), Bellarminus (De matrimonio,
1. 1. c. 21), Suarez (Dc religione, tract. 7. 1. 9. c. 17), Vasquez (disp.
246, c. 3; disp. 147, c. 7), Petrus Ledesma, Pontius, Granados,
"Horum aliorumque doctrinam, usque ad Paludanum inclusive, exponit N. Jvbany
Arnau, El voto de caslidad en la ordenaciôn sagrada (Barcelona 1952) 30-77.

Leander, Dicastillo, Reiffenstuel, Salmanticenses morales (tract. 8,
c. 6, dub. 2). Saec. 18: Benedictus XIV, Billuart, S. Alphonsus (1. 6,
n. 808). Saec. 19-20: Gury-Ballerini (cf. supra, p. 579), Wernz
(-Vidal-Aguirre), Gasparri, Dilgskron (cf. infra), Rosset, Lehmkuhl,
Cerato, De Smet (cf. infra), Tixeront, Lépicier, Noldin, Génicot,
Ferreres, Prümmer, Merkelbach, Aertnys-Damen, Vermeersch, Vermeersch-Creusen, Cappello, Brys, Regatillo, Coronata, ClaeysBoùùaert, Chelodi-Ciprotti, Jone, Bobak, Jombart, Jubany Arnau,
Puschmann.
Ex his auctoribus quidam suam sententiam proponunt ut proba­
biliorem tantum, ita Tixeront, Prümmer, Coronata, Brys, Regatillo,
et a fortiori Claeys-Boùùaert, Chelodi-Ciprotti et Jone; alii vero ut
certam, ita Gury-Ballerini, Vermeersch, Vermeersch-Creusen, Cappello
(“Vera et tenenda”), Jombart (“L’opinion qui supprime le voeu . . .
ne jouit pas d’une sérieuse probabilité”), Jubany Arnau (“La existencia de este [voto] creemos que no puede ponerse en duda”),
Puschmann (contraria opinio non resistit crisi). lam Medina dixerat:
“Haec autem sententia [i.e. negans votum] est omnino falsa et
Ecclesiae doctrinae contraria”; itemque Suarez: “Certum existimo
intentionem Ecclesiae esse, ut is, qui sacrum ordinem voluntarie sus­
cipit, votum castitatis emittat, et ad hoc obligare sic ordinatum.”34
ANONYM US Cum omnia sacramenta (e schola Anselmi Laudunensis f 1117):
“Publica quoque vota, nisi dispensatio interveniat, necessaria in latina ecclesia
retrahunt a coniugio subdiaconos, diaconos, sacerdotes, canonicos regulares,
monachos, sanctimoniales et alios si publice voverint continentiam.”05
ROLAN DUS BAN DINELLI (subinde Alexander III; scripsit circa a. 1148):
“Ex annexo voto tenentur in sacris ordinibus absque voto castitatis constituti,
veluti subdiaconi, diaconi et deinceps, in quorum ordinatione votum semper
est exigendum. . . Si quis ergo voto praemisso sive non praemisso, huiusmodi
voto annexa, quae scilicet absque voto praestare non debent, susceperit, voto
procul dubio tenetur. Voto enim teneri dicitur, non quia ipse vel alius pro eo
unde teneatur voverit, sed quia voto annexa sponte suscepit.”0*
*1

S. THOMAS, Suppi., q. 53, a. 3: “Ordo sacer de sui ratione habet, ex quadam
congruentia, quod matrimonium impedire debeat, quia in sacris ordinibus con­
stituti sacra vasa et sacramenta tractant, et ideo decens est ut munditiam cor­
poralem per continentiam servent. Sed quod impediat matrimonium, ex con­
stitutione Ecclesiae habet. Tamen aliter apud Latinos quam apud Graecos. Quia
apud Graecos impedit matrimonium contrahendum solum ex vi ordinis. Sed
apud Latinos impedit ex vi ordinis, et ulterius ex voto continentiae, quod est
M Quod autem Suarez paulo ante ait etiam contrariam opinionem “aliquod verum
continere,” refertur praecipue ad casum cius qui accedit cum expressa voluntate non
vovendi, in quo casu, ait, deficiente voto, sola lex illum obligat.
* Apud F. Bliemetzrieder, Anselms von Laon syslcmalische Scntenzen (Munster
1919) 148.
M Apud F Thaner, Die Summa Magistri Rolandi nachmals Papstes Alexander 111
(Innsbruck 1874) 117.

ordinibus sacris annexum; quod etiam si quis verbotenus non emittat, ex hoc
ipso quod ordinem suscipit secundum ritum Occidentalis Ecclesiae, intelligitur
• · M
emississe.
2-2, q. 88, a. 11: “Est ergo considerandum utrum continentia sit essentialiter
annexa ei ad quod votum solemnizatur, quia si non est ei essentialiter annexa,
potest manere solemnitas consecrationis sine debito continentiae; quod non
potest contingere si sit essentialiter annexum ei ad quod votum solemnizatur.
Non est autem essentialiter annexum debitum continentiae ordini sacro, sed ex
statuto Ecclesiae. Unde videtur quod per Ecclesiam possit dispensari in voto
continentiae solemnizato per susceptionem sacri ordinis. Est autem debitum
continentiae essentiale statui religionis, per quem homo abrenuntiat saeculo, totali­
ter Dei servitio mancipatus; quod non potest simul stare cum matrimonio, in
quo incumbit necessitas procurandae uxoris et prolis et familiae, et rerum quae
ad hoc requiruntur. . . Et ideo in voto solemnizato per professionem religionis
non potest per Ecclesiam dispensari” (cf. a. 7).

2-2, q. 184, a. 6: “Per hoc quod aliqui suscipiunt sacrum ordinem, accipiunt
potestatem quosdam sacros actus perficiendi; non autem obligantur ex hoc ipso
ad ea quae sunt perfectionis nisi quatenus apud occidentalem ecclesiam in sus­
ceptione sacramenti Ordinis emittitur continentiae votum, quod est unum eorum
quae ad perfectionem pertinent.”
MEDINA: “Negamus . . . solius constitutionis [ecclesiasticae] vigore, nunc
post votorum introductionem, eundem sacrum clerum ad castitatem teneri, sed
utriusque simul, immo vero immediate haec obligatio a voto solemni castitatis
tacito, mediate vero a constitutione derivatur. Constitutio enimvero ecclesiastica
post introductum in sacrum clerum votorum usum, solum hoc operatur, ut nemini
sacri ordines conferantur, qui non vel expresse ut olim, vel tacite ut nunc, votum
solemne castitatis emiserit.”07
SUAREZ: “Certum existimo intentionem Ecclesiae esse, ut is, qui sacrum
ordinem voluntarie suscipit, votum castitatis emittat, et ad hoc obligare sic
ordinatum, quod recte facere potest. Tota haec conclusio colligitur aperte ex
tota traditione adducta capitibus praecedentibus. . . Voluit Ecclesia mediante
voto hanc obligationem [servandae castitatis] imponere, et ad ipsum votum
implendum obligare, ut sacratior et quodammodo immobilior esset obligatio . . . ;
nam si obligatio haec tantum esset ex praecepto Ecclesiae, maiori facilitate posset
per illius dispensationem auferri, et dispensatio sine causa data valida esset,
quamvis illicite daretur; interveniente autem voto, et difficilior est dispensatio, et
sine causa data non tenet.”08

SALMANTICENSES: “Obligatio continentiae in recipientibus sacros ordines,
non oritur immediate ex lege ecclesiastica castitatem praecipiente, sed ex voto
in ipso facto ordinationis sacrae emisso, ac proinde sacerdos, qui peccatum carnale
committeret, novam malitiam in suo peccato haberet contra religionem aperiendam
in confessione.”00

5. ÀLPHONSUM supra citavimus (p. 580).
DILGSKRON, qui hanc quaestionem sub aspectu historico penitius exagitavit,
ad sequentem conclusionem pervenit: “Ex supra exscriptis ecclesiasticis monu­
mentis . . . tria manifesta sunt: 1) Ordini sacro votum castitatis esse annexum:
2) hoc votum esse solemne; 3) et emitti ipso actu susceptionis sacri Ordinis.”
Attamen, subinde theologicam quandam ac peregrinam explicationem huiusmodi
"De sacrorum hominum continentia (Venetiis 1569) 414 sq.
* De religione, tract. 7, 1. 9, c. 17, Opera omnia XV (Parisiis 1S59) 788 sq.
"De sacramento Ordinis, c. 6, dub. 2, Cursus theologiae moralis (Venctiis 1728) II 29.

voti attentat, qua veram voti naturam fere evacuat, una manu destruens quod
altera construxit. Ait enim non agi de voto individui, sed de quodam generali
“voto Ecclesiae,” quo nempe Ecclesia semel pro semper “se obstrinxit Deo, ne
sacra Eius faceret aut res sanctas tractaret, nisi per manus sanctas ac perfecte
puras”; tale Ecclesiae votum attingit subinde ipsum individuum, quatenus "quis­
quis valide et libere ordinatur, emittit votum castitatis acceptando votum Ec­
clesiae.”1 Ut patet, tota huiusmodi intentio et actio Ecclesiae, quae ceteroquin
proprie votum dici nequit, reducitur ad legem qua velit obligare ordinatum ad
castitatem, nec apparet ubinam sit votum individui nec quomodo improprie
dictum illud Ecclesiae votum convertatur in proprie dictum, utut tacitum et
implicitum, votum individui. Propterea aliqui auctores citant Dilgskron inter
adversarios communis sententiae de existentia voti (cf. supra, p. 580).
DE SMET sic reformavit priorem ac negativam sententiam quam emiserat in
prioribus editionibus sui operis de Matrimonio, imo et in prima editione post
Codicem (cf. supra, p. 580) : “Quibus attentis, sententiam, in quam iam in­
clinamur, iuxta quam caelibatus obligatio proxime derivatur a castitatis voto,
ita intelligimus ut dicta obligatio dimanet a lege (virtualiter duplici), coeli­
batum imponente mediante voto in ordinatione tacite emittendo; dum in op­
posita sententia, quam hucusque proposuimus, derivatur eadem obligatio a lege,
illam imponente independenter a voto.”*
I2 Et in suo tractatu synoptico eiusdem
tituli scribit: “Probabilior sententia tenet [non solum prohibitionem ineundi
matrimonium, sed etiam] vim irritativam ab Ecclesia directe et immediate adnecli
voto castitatis, in ordinatione tacite emittendo, potius quam dicatur eam directe
et immediate adnecti ipsi ordinationi, quatenus scii. Ecclesia legem tulerit clericos
ad ordines maiores promotos inhabilitantem, independenter a voto.”34

JOMBART: “En somme, la chasteté du clerc in sacris (dans l’Eglise latine . . .)
est la même que celle du religieux à voeux solennels: des deux côtés, voeu
solennel, sacrilège en tout acte opposé à la chasteté parfaite, empêchement
dirimant pour le mariage. Toutefois la profession solennelle seule, et non l’ordre
sacré, rompt un mariage précédemment contracté mais non consommé (can.
1119). . . Ici viendraient les questions si souvent débattues au cours des siècles.
Est-ce que l’obligation de la chasteté parfaite (sous peine de sacrilège) dérive
immédiatement ou médiatement (directement ou indirectement) de la loi de
l’Eglise ou du voeu? Ou des deux éléments? De même, l’empêchement dirimant
résulte-t-il du voeu ou de la loi ecclésiastique? Ces questions quelque peu by­
zantines n’ont guère d’importance pratique. Il suffit d’admettre les deux éléments:
voeu et loi positive. La loi de l’Eglise suffit à établir l’empêchement dirimant
et le voeu solennel y suffirait de son côté (l’Eglise ayant attaché cet effet, une
fois pour toutes, à tout voeu solennel). Le voeu impose la chasteté parfaite; sans
le voeu la loi de l’Eglise suffit non seulement à obliger au célibat mais à faire
un sacrilège de tout acte extérieur contraire à la chasteté; pour les actes intérieurs
le voeu semble nécessaire. Loi et voeu: c’est ce qu’on est en droit de conclure
avec la grande majorité des auteurs. L’opinion qui supprime le voeu, due surtout
à certaines confusions, ne jouit pas d’une sérieuse probabilité.”*

JUBANY ARNAU, relatis Ecclesiae documentis in quibus agitur de voto cleri­
corum, concludit: “He aqui algunos textos legales que, posteriormente a Boni­
facio VIII, suponen un voto tacito de castidad en la ordcnaciôn sagrada. La
existencia de esto crcenios que no puede ponerse en duda en nuestro derecho
‘“De voto solemni perpetuae continentiae sacro Ordini annexo,” Analecta ecclesiastica
I (1893) 335; II (1894) 327 sq.
’De sponsalibus et matrimonio (ed. 4, B rugis 1927) 505.
‘Editio scholaris altera, ad norniatn Codicis exarata (Brugis 1927) 259; cf. 260.
4 “Chasteté [des clercs],” Dictionnaire de droit canonique III (Paris 1942) 672.

actual y que el c. 132 § 1, a pesar le la concisiôn de su enunciado, lo supone.
Tal fué la afirmaciôn de Bonifacio VIII en su decretal relativa a la solemnizaciôn
del voto y tal fué la disciplina anterior al Codigo de Derecho canonico.”5

QUOAD TERTIAM QUAESTIONEM, de huiusmodi obligationis
et legis convenientia, eam simpliciter impugnarunt soli haeretici, prae­
cipue Protestantes, quibus partialiter consentierunt tum quidam Schis­
matici Orientales, quatenus improbarunt strictiorem formam legis
latinae, tum aliqui pauci catholici, quatenus advocati fuerint aliquam
legis latinae relaxationem, ratione aut difficultatum temporum aut
praesumpti boni Ecclesiae.

Iam circa finem saec. 4 duo haeretici, ex ipso ecclesiastico coetu
exorti, seu lovinianus et Vigilantius, quos peculiaribus opellis im­
pugnat Hieronymus, convenientiam status continentiae impugnarunt,
lovinianus, professione monachus, divitiis affluens ac vitiis deditus,
“Epicurus Christianorum” a Hieronymo appellatus, “ita nuptias prae­
dicabat, ut virginitati detraheret” et “dicit, virgines, viduas, et mari­
tatas, quae semel in Christo lotae sunt, si non discrepent caeteris
operibus, eiusdem esse meriti” (Adv. lovinianum, 1. 1. n. 3, ML
23. 223 sq.). Vigilantius, presbyter, “continentiam [dicebat esse]
haeresim; pudicitiam, libidinis seminarium”: peculiariter clericorum
coelibatum respuebat: “Proh nefas!,” scribit Hieronymus, “episcopos
sui sceleris dicitur habere consortes: si tamen episcopi nominandi
sunt, qui non ordinant diaconos, nisi prius uxores duxerint: nulli caelebi
credentes pudicitiam, imo ostendentes quam sancte vivant qui male
de omnibus suspicantur: et nisi praegnantes uxores viderint cleri­
corum, infantesque de ulnis matrum vagientes, Christi sacramenta non
tribuant” (Contra Vigilantium, nn. 1-2, ML 23. 355 sq.).
Protestantes ultro reiecerunt convenientiam legis caelibatus cleri­
corum. Praecipue eorum rationes sunt: 1. Matrimonium est divina
institutio, ac ideo nulla humana potestas potest illud ulli classi fidelium
prohibere. 2. De facto in prioribus Ecclesiae temporibus, clerici matri­
monium contrahebant. 3. Lex ecclesiastici caelibatus fuit fons tot
malorum ac scandalorum ut eius suppressio quam maxime expediat.
Ut patet, Novatores non tam convenientiam ipsius coelibatus quam
legis sive ecclesiasticae obligationis illius impetiti sunt, quin potius
plures, praesertim inter recentiores Protestantes, clericorum coeli­
batum, sponte tamen susceptum, laudent et in suis ecclesiis advocen­
tur. Priorum reformatorum impugnatio invenitur praecipue in 67
articulis Zwinglii (a. 1523), art. 28-30: Confessione Augustana (a.
' FJ voto de caslidad en la ordcnaciôn sagrada (Barcelona 1952) 82,

1530), art. 23; Apologia Confessionis Augustanae Melanchthonii,
art. 10; Articulis Smalkaldicis (a. 1538), III, 11; 39 articulis fulci
anglicanae (a. 1562-71), art. 32.°
LUTHERUS sic in hanc legem invehit: "Quibus erroribus et caecitatibus id
accessit maioris captivitatis, quo se latius a ceteris Christianis, tanquam profanis
secernerent se ipsos, sicut Galli Cybeles sacerdotes castraverunt, et caelibatu
onerarunt simulatissimo. Nec satis erat hypocrisi et operationi erroris huius,
digamiam prohibere, hoc est, ne quis duas uxores haberet simul, ut in lege
fiebat (id enim digamiam significare scimus), sed digamiam interpretati sunt,
si quis duas successive virgines duxisset, aut semel viduam. Imo sanctissima ista
sanctitas huius sacrosacratissimi sacramenti tantum valet, ut nec sacerdotari possit,
qui virginem duxerit, vivente eadem uxore. Ac ut summum fastigium sanctitatis
attingat, etiam is arcetur a sacerdotio, qui ignorans et merae infelicitatis casu
corruptam virginem duxerit. At si sexcentas meretrices polluerit, aut matronas
ac virgines quaslibet constuprarit, aut etiam Ganymedes multos aluerit, nihil
impedimenti fuerit, vel episcopum vel cardinalem vel papam eum fieri.”7
CALVINUS, dum negat Matrimonium esse sacramentum, sic ad hominem
arguit contra catholicos: “Matrimonium vero, Sacramenti titulo commendatum,
immunditiem postea, et pollutionem, et carnales sordes vocare quam vertiginosa
est levitas? Quam absurdum est arcere a Sacramento sacerdotes? Si a Sacra­
mento se arcere negent, sed a coitus tantum libidine: non ita mihi elabuntur.
Nam et coitum ipsum partem esse Sacramenti tradunt, eoque demum figurari
unionem quae nobis est cum Christo, in naturae conformitate: quia vir et mulier
non nisi carnali copula, una caro fiant.”8

CONFESSIO AUGUSTANA, exarata a. 1530 (variata a. 1540), art. 15: “Refici­
untur igitur traditiones, quae sine peccato non possunt observari, ut traditio de
caelibatu.”9
Art. 32, inter 39 articulos ecclesiae anglicanae: “De coniugio sacerdotum. Epis­
copis, presbyteris, et diaconis nullo mandato divino praeceptum est, ut aut
coelibatum voveant, aut a matrimonio abstineant. Licet igitur etiam illis, ut
caeteris omnibus Christianis, ubi hoc ad pietatem magis favere judicaverint, pro
suo arbitratu matrimonium contrahere.” Hic articulus, exaratus a Parker a. 1563,
reclamat independentiam ecclesiae anglicanae in decidendo de matrimonio suorum
clericorum. Ceterum, iam inde ab anno 1549 senatus Angliae matrimonium cleri­
corum legale declaraverat; subinde quidem regina Elizabeth a. 1559 iniunxit ut
clerici obtinerent sanctionem suorum episcoporum antequam matrimonium con­
traherent; praefatus autem art. 32 omnem restrictionem abstulit, ita ut clerici
“pro suo arbitratu matrimonium contrahere” possent.

Inter recentiores Protestantes, dum quidam, ut americanus H.-Ch.
* Priorum horum reformatorum doctrinam de matrimonio ct coelibato compendio
tradit L Cristiani, “Reforme,” Dictionnaire de théologie catholique XIII-2 (Paris
1937) 2092-2096.
Protcstantibus praeivit ipse Erasmvs Roterodamus (-f- 1536), praecipue in sua Epis­
tola apologetica de interdicto esu carnium (a. 1522), directe impugnans coelibatum non
solum sacerdotale sed etiam monasticum. Cf. E. V. Telle, Erasme de Rotterdam et It
septième sacrement. Etude d’évangélisme matrimonial au xvic siècle et contribution à
la biographie intellectuelle d'Erasme (Genève 1954) 189-200.
'De captivitate babylonica, § De Online, D. Martini Lutheri opera latina I’ (ed. H
Schmidt, Francofurti ad M. 1868) 107 sq.
* Institutiones christianae religionis, 1. 4, c. 19, n. 36, loannis Calvini opera selecta V
(cd. P. Barth ct G. Nicscl, Monachii 1936) 469 sq.
* Melanchthons Werke VI (cd. R. Stupperich, Giitersloh, 1955) 22,

Lffl,10 renovarunt priorum Novatorum acrimonias contra catholicum
coelibatum, plures alii, praesertim inter Anglicanos et gallohelveticos
Calvinistas, convenientiam ecclesiastici coelibatus laudarunt (non
tamen ipsius legis, sive obligationis, in quo iugiter manet discrimen a
doctrina catholica) eiusque reditum in praxim suae ecclesiae in­
vocarunt: inde nata est quaedam restauratio monachismi apud Angli­
canos (abbatia Nashdom monachorum O.S.B., in Anglia) et Calvinis­
tas (communitas Taizé-lès-Cluny, in Gallia, fundata a. 1942), cum
consequenti praxi coelibatus.
J. IK, WORSLEY anglicanus, commentans praefatum art. 32 anglicanum. scri­
bit: “There can be no doubt that in the early Church the marriage of the
ministers of the word and sacraments was usual. In the midde ages enforced
celibacy was productive of many scandals, and the provision of the article [32],
besides being primitive and Catholic, is wise. . . On the other hand, ‘the church
cannot be accused of Manichaean asceticism, when she recognizes as even higher
than the grace of marriage the grace of Christian virginity. While nothing
is more selfish and unworthy of a Christian than to abstain from marriage out
of dislike of responsibilities or out of cynical indifference, it is a noble thing
to feel, and voluntarily embrace, and suffer patiently, the privations of the
single life, in order to be more freely at the disposal of God and man. .
Mason, Faith oj the Gospel, p. 342. ”n

E. J. BICKELL, commentans eundem articulum, scribit: “The points at
issue between ourselves and Rome are really the right of a national Church
to legislate for herself on such matters and also the expediency of such a change
i.e. quoad coelibatum ecclesiasticum]. The root of the trouble has been the
ailure to realize that the unmarried life is quite definitely a vocation, and
that as being a vocation it comes from God to some people only, and cannot
be made to order. Protestantism as a rule has fallen into the opposite error of
minimizing the need and the desirability of unmarried clergy or of bodies of
men who have voluntarily bound themselves to live under rule in a com­
munity. . . Abroad the missions of the Roman Church are often both more
economical and more successful than the non-Roman missions, because of the
abundance of monastic orders and the enforced celibacy of the clergy. . . For
aggressive work in a heathen or hostile land a celibate clergy is almost essential
The comfortableness of Anglicanism has seriously interfered with its missionary
spirit. If, then, we believe that there is work that can only be done by celibate
priests, we are bound to believe also that some are called by God to fulfil it.’’12
.V. THURI AN, membrum supradictae abbatiae Calvinisticae. scribit: “Le céli­
bat. Il ne faut pas en exagérer le caractère exceptionnel, car pour le Christ et
saint Paul, cela semble ordinaire autant que le mariage, dans l’ordre du Royaume
de Dieu (Matth. 19/12; 1 Cor. 7/32-35). C’est une vocation complémentaire au
ministère ou à la communauté. Il n’est pas une nécessité pour tout ministre de
l’Eglise, mais seulement pour ceux qui en reçoivent l’exigence et la force de
Dieu. Le célibat devient une nécessité pour celui qui reçoit un appel à la disponiwztn historical sketch of the sacerdotal celibacy in the Christian Church, Philadelphia
1867. Eum imitavit in Germania notus canonista vetero-catholicus J. F. von Schvltf.
Der Colibatsswang und dessen Aufhebung, Bonn 1876.
" The theology of the church of England (London 1913) 203 sq.
”.4 theological introduction to the Thirty-Nine Articles of the Church of England
(London: Longmans, Green and Co., first published 1919, 3rd edition rev. by H. J.
Carpenter 1954) 393 sq.

bilité totale au service du Royaume. . . Le célibat redonne au mariage le sens
d’une vocation, car il n’y a vocation possible que lorsqu’il y a choix possible entre
plusieurs états. Le célibat est encore un signe. Il est le signe qu’une seule chose
pour le chrétien est vraiment nécessaire: aimer, servir, adorer le Christ. Il est
le signe de la disponibilité qu'il faut avoir au service du Royaume de Dieu II
est le signe même de ce Royaume qui vient, où l’on ne se mariera pas, car l’amour
de Dieu remplira tout en tous.”13

Modernus Rationalismus et Modernismtis etiam contra clericalem
coelibatum suum impetum direxit. Pius IX in Syllabo hanc loannis
Nuytz propositionem condemnavit: “Bonifacius VIII votum casti­
tatis in ordinatione emissum nuptias nullas reddere primus asseruit”
(Denz. 1772). Idem in Encycl. “Qui pluribus,” 9 nov. 1846, et
Litteris Apost. “Multiplices inter,” 10 iun. 1861, damnavit Rationalis­
tarum placita de clericorum coelibatu abolendo et de matrimonio
virginitati anteferendo (Denz. 1774 a). Pius X, Encycl. “Pascendi,”
8 sept. 1907, de Modernistis refert: “Sunt demum, qui magistris
protestantibus dicto lubentissime audientes sacrum ipsum in sacer­
dotio coelibatum sublatum desiderent” (Denz. 2104).

Apud Schismaticos Orientales nihil aliud quoad praesentem materiam
invenimus nisi occasionaliter repetitam calumniam contra latinum
coelibatum, quam olim opponebat Photius, eorum pater; “dicunt
[nempe] . . . nos abominari nuptias, quia presbyteros sortiri coniuges
prohibemus,” ut conquerebatur Nicolaus I (Epist. 152 ad Hincmarum,
ML 119. 1155). Eam sic expresserat ipse Photius in sua epistola ad
eundem Nicolaum I: “Legitimis nuptiis presbyter Romae uxori coniunctus non invenitur: nos vero eos qui unico coniugio vitae suae
moderati sunt, edocti sumus in presbyteri gradum efferre, eosque
qui hoc in discrimine ponunt, ac se secernunt, ne ab his Domini
corporis participationem capiant, undique excludimus, eodem loco
ducentes eos qui legem aut fornicationis sanciunt, aut nuptiarum
tollunt” (MG 102. 606).
Etiam inter catholicos non defuerunt, nec desunt, qui, ob unam
vel aliam sive politicam sive religiosam rationem, advocaverint ali­
quam legis coelibatus abolitionem aut mitigationem, praecipue a
rigore praxis latinae.
Iam saec. 14-15 quidam pauci putarunt per huiusmodi mitiga­
tionem. saltem iuxta modum praxis orientalis, occurri posse malis
Ecclesiae. Ad rem Fernet: “Des catholiques crurent que, pour prévenir
les abus, il serait bon d’adopter sur ce point la discipline de l’Eglise
orientale: ce fut le cas de Durand le jeune au concile de Vienne
““La communauté de Cluny,” Verbunt Caro II (1948) 116 sq.

(1311), du cardinal Zabarella au concile de Constance, et de l’em­
pereur Sigismond à celui de Bâle. Sainte Brigitte dut protester contre
un archevêque ‘ami de Dieu’ disant que s’il était pape, en vue du
bien il permettrait le mariage des prêtres, Revelationes, 1. VII, c. x,
Rome, 1628, t. II, p. 202-203. Nicolas Tedeschi de Palerme (Panor­
mitanus, f 1445), dans son commentaire des Decretales, 1. Ill, tit.
ii, c. 10, exprimait l’avis de laisser aux clercs le libre choix entre la
continence et le mariage. D’après Platina, De vitis ac gestis sum­
morum pontificum, Cologne, 1540, p. 295, Pie II aurait dit: ‘Sacer­
dotibus magna ratione sublatas nuptias, maiori restituendas videri.’’
G. Vogt, Enea Silvio dei Piccolomini ais Papst Pius des zweite und
sein Zeitalter, Berlin, 1863, t. III, p. 577, rejette énergiquement
l’authenticité de ce mot.”14
Saec. 16, imperator Carolus V, ut germanos Novatores ad Ecclesiam
reduceret, per edictum “Interim” concessit eis relaxationem a lege
coelibatus, ad tempus, seu donec Cone. Trid. de ipsa decerneret. Ad
rem Pallavicini: “Ç’avait toujours été la croyance de beaucoup de
catholiques qu’on pouvait ramener ceux qui avaient dévié à la foi
antique, si l’on se relâchait sur certains points qui étaient possibles,
et surtout sur deux: l’usage du calice aux laïques, et le mariage aux
prêtres. Cela avait été proposé dès le temps que Campegge et Aléandre
traitèrent en Allemagne des affaires de la religion au nom de Clément
et de Paul. . . Dernièrement l’empereur, dans son écrit VInterim,
avait provisoirement jusqu’au concile permis l’une et l’autre chose
aux protestants, les considérant comme des points sur lesquels il
n’espérait pas faire respecter son autorité, et dont il était persuadé
que le concile finirait par dispenser, parce que se n’était pas là une
loi divine, mais une loi ecclésiastique: et les trois nonces que Paul
avait ensuite envoyés en Allemagne, à la demande de l’empereur.
’“‘Célibat ecclésiastique,” Dictionnaire de spiritualité II (Paris 1953) 389. Quoad
Pium II (1458-1464) Tournely {De Ordine, q. ultim., a. 2, concl. 2) hacc verba refert
ex cius Epistola 307 ad loanncm Frunt a. 1450, dum nondum esset S. Pontifex: “Credi­
mus te uti non insulso consilio, si, cum nequeas continere, coniugium quaeris; quamvis
id prius cogitandum fuerat, antequam initiareris sacris Ordinibus: sed non sumus dii
omnes, qui futura prospicere videamus. Quando huc ventum est, ut legi carnis resistere
nequeas, melius est nubere, quam uri.” Tamen ibidem Aeneas Silvius addit: “Non tamen
haec Pontificis sententia, ut dispensandum censeat. Stat in sua severitate, nec putat uni
concedendum, quod multos in noxium vertat malum, et unum pati pro multis non
inconveniens arbitratur.” Et in alia Epistola 130 contra Taboritas ait: “Secundum
tempora leges variantur humanae: neque enim quod semel utile fuit decretum, semper
utile perseverat. Non erravit Ecclesia primitiva, quae sacerdotibus permisit uxores:
nec errat moderna, quae subtrahit . . . nec nos ad omnia tenemur, quae patres in
primitiva Ecclesia egerunt. Illis uxores fuerunt, nobis desunt, et magis meremur. Quid
vos Bohemos sub norma latina nutritos, in communione calicis graecari compellit? Cur
non coniugio copulamini, quasi id cum Graeca possetis, quod cum Ecclesia Latina facere
non decet?”

avec des pouvoirs très amples, eurent entre autres choses ces pouvoirslà avec les réserves et les conditions convenables.”15
In altera medietate eiusdem saeculi, immediate post Cone. Trid.,
imperator Ferdinandus / a. 1564 eiusque successor Maximilianus II
instanter a S. Sede petierunt ut dispensatio a coelibatu clericis sui
territorii concederetur; ratione oppositionis Philippi II. Pius IV, qui
de dispensatione concedenda serio cogitabat, rei decisionem anceps
postposuit eamque moriens suspensam reliquit Pio V, qui tandem
totum negotium praetermisit.1*3
In Codice civili Napoleonis omissum fuit sacerdotium in numero
impedimentorum matrimonii.
Recentissime unus vel alter advocavit reditum ad diaconatum uxora­
torum qui fuit in usu in prioribus saeculis, ut scilicet, considerata
actuali penuria sacerdotum et exquisitiori praeparatione requisita ad
ordinem presbyteralem, ordinentur ad diaconatum, praecipue pro locis
missionum, etiam viri uxorati, dempta eisdem spe ascendendi ad
presbyteratum. Hanc suggestionem, prolatam in Germania a Joscpho
Hornej a. 1949-1950, determinavit et rationibus corroboravit Guild·
mus Schamoni in recenti suo opere germanico “De viris uxoratis tan­
quam ordinatis diaconis.”
Ad rem SCHAMONI : “In Germany and France it has been repeatedly asked
whether in the modem world, where the Church has become once more largely
a missionary Church, the ordination of married laymen as deacons might not
do much to alleviate the frequently alarming situations brought about by the
shortage of priests. Joseph Hornef, who has studied the matter thoroughly,
recommends this solution. On the one hand, married deacons could assist the
pastor professionally; on the other hand, they could continue to do what they
have long been doing as lay apostles, but with more authority and power since
they would be ordained. . .1T

“During the critical times of persecution ... the celibacy of bishops appears
. . . as a matter of course. And it is the same in the case of the deacon. Ven’
often the bishop may have had one deacon only, whom he chose as assistant
from the most active, unmarried, young men that were the best workers in
the community life; and since the deacon was the bishop’s presumptive successor,
he too would remain a virgin. The community, too, preferred their deacons to
remain unmarried. Deacons were the administrators of church property and
almoners, and. with married deacons, there might be a danger that family interest
would interfere with community interests, that church property might be with­
drawn from its proper purpose, used in the interest of his family, enter into a
private inheritable estate, and that the office of the deacon might thus become
hereditary. . .
' J
,J Histoire du Concile de Trente, I. 12, c. 8, η. 1
c. 17, nn. 1, 5, 6, pp. 490. 493, 494.
’‘Cf. G. Constant, Concession à l'Allemagne dc la
(Paris 1923) 546-612. 1013-1023; idem brevius in suo
théologie catholique X1I-’ (Paris 1935) 1644—1646.
’’Joseph Hornef in Die Besinnung, 1949, no. 6,
kath. Laienarbeit, nos. 1 and 3.

(Montrouge 1844) 624; cf. I. 10,

communion sous les deux espèces
articulo “Pic IV,” Dictionnaire dr
and 1950, no. 6; Werkhefte fur

"The Church desires that the priest appointed to celebrate the Eucharistic
sacrifice should live entirely devoted to Christ. That is why it clings to the
celibacy of priests. Celibacy is not commanded by the Divine Founder, but
introduced and prescribed by the Church. The vow is already taken on receiving
ordination as subdeacon. The Church which decreed this obligation can also lift it
and confine it to those who did not explicitely declare before ordination that
they wanted to keep open the possibility of marriage. Such a declaration was
made possible for deacons by the Council of Ancyra in 314 {Can. 10). . .
“It could be found by practical experiment whether the idea of a revival of
the ordained diaconate is only a pious wish of many, or a possibility that
should be realized for the greater glory of God and for the salvation of souls.
For there are surely men who satisfy all requirements of canon law and who
possess all prerequisites for receiving diaconal ordination. They may be a few
only, single or widowers, who can pray the Latin breviary. But they would
be an important proof for the many whom the Church could put into her service
if she should be prepared to ordain also married men. . . ‘The salvation of souls
is the supreme law.’ To this law our Holy Father has given attention when he
devised the special regulation concerning celibacy for convert Protestant clergy­
men who become priests. Not unjustified is the hope that the same Pope might
devise a similar regulation for suitable candidates for the office of deacon, candi­
dates who will not advance to priesthood.”18
Married men as ordained deacons (London: Burns and Oates 1955) 9. 19 sq.. 43.
66 sq. Versio O. Eisner ex germanico originali Familianvatcr als gesveihte Diakone.
Paderborn 1953. Cf. supra, p. 559.
Circa eandem quaestionem necnon generaliorem quaestionem de renovando ordine
Diaconatus ad tramitem antiqui Diaconatus, confer:

CONCLUSIO
Conclusio 1. Obligatio clericalis coelibatus procedit non a lege divina
sed a lege mere ecclesiastica.

Probatur 1. ex eo quod Ecclesia numquam prohibuit, imo explicite
admisit, usum matrimonii ante ordinationem contracti, apud clerum
orientalem; salva autem Ecclesiae indefectibilitate et inerrantia, nequit
dici eam per tot saecula tolerare potuisse, imo nec prohibere ac tacite
admittere, violationem iuris divini. Ad rem Benedictus XIV: “Etsi
expetendum quam maxime esset, ut Graeci, qui sunt in sacris ordini­
bus constituti, castitatem, non secus ac Latini servarent: nihilominus
ut eorum clerici, subdiaconi, diaconi, et presbyteri uxores in eorum
ministerio retineant, dummodo ante sacros ordines, virgines, non
viduas, neque corruptas, duxerint, Romana non prohibet Ecclesia.”19
Probatur 2. ex eo quod, etiam pro Latinis, Ecclesia dispensavit
ac dispensat super legem coelibatus20; nequit autem Ecclesia dis­
pensare ab observatione legis divinae, quamvis possit, ex sic dicta
vicaria potestate, dispensare ab obligationibus sponte susceptis in
materia iuris divini, quales sunt votum et iuramentum. Ad praefatum
factum quod attinet, generalis dispensatio facta est tum a Iulio III
(Brevi “Dudum,” 8 martii 1554, ad Reginaldum Polum, legatum
in Anglia) in favorem anglorum presbyterorum qui, ante restaura­
tionem catholici cultus per reginam Mariam Tudor, uxorem duxerant,
tum a Pio VII (Brevi “Etsi apostolici,” 15 aug. 1801, ad nuntiun
in Gallia) in favorem gallicorum presbyterorum qui, durante revolu­
tione, civile matrimonium contraxerant. Recenter Pius XII quibusdam
pastoribus protestantibus, ad catholicam fidem conversis, concessit
ut et ad sacerdotium ordinarentur et in praevio matrimonio per­
manerent.21 Etiam ob causam privatam, dispensatio conceditur, etsi
nunquam episcopis,22 rarissime tamen presbyteris, et raro diaconis
“ Constit. “Etsi pastoralis,” 26 maii 1742, Benedicti XIV Bullarium I (Prati 184S)
207. Cf. alia documenta infra, p. 614, in nota, praecipue Pium XI, cit. in p. 642.
* Proinde inadvertenter S. Ai.phonsus negat Ecclesiam posse dispensare cum sacerdoti­
bus ac putat hanc fuisse communem sententiam doctorum: “Sed hoc esset contra
communem sententiam doctorum, qui tantum in casu urgentissimo concedunt Pontifici
in hoc dispensare cum solis ministris . . . , sed non cum sacerdotibus” (1. 6. n. 808).
11 Cf. LOsservatore Romano, 19 dec. 1951, p. 1; La documentation catholique, 10
febr. 1952, coll. 145-152.
“ In casu principis Talleyrand, olim episcopi Augustoduncnsis, non dispensationem a
coelibatu sed solam reductionem ad laicalcm statum Pius VII concessit. Proinde nonnisi
illicite et invalide ipse tum civile tum religiosum matrimonium attentavit. Cf. recentem
articulum R. Limouzin-Lamothe, “Mgr de Quelcn et la conversion de Talleyrand.
Documents inédits,” Bulletin de littérature ecclésiastique LVIII (1957) 151-172.
Falsum est Decretum editum a P. L. CoucnouD (Les prêtres et le mariage, Paris
1927), iuxta quod Leo XIII a. 1898 permiserit nuptias sacerdotibus Americae Latinae.
Cf. F. C., “Un faux,” Revue apologétique XLVI (1928) 116-118.

ac subdiaconis, non ita quidem ut in ministerio perseverent, sed ut
ad statum laicalem redigantur.23

Probatur 3. ex historico argumento, quo ostenditur non inde ab
intio, nec semper, nec universaliter, legem coelibatus in Ecclesia
viguisse, sed pedetemptim et per gradus introductam esse. Ad cuius
rei evidentiam, iuverit quatuor periodos distinguere, quarum prima
(saec. 1) ostendit remotum ac indirectum influxum doctrinae Christi
et apostolorum; secunda (saec. 2-3) propagationem praxis coelibatus;
tertia (saec. 4-7) ortum et extensionem ipsius legis coelibatus; quarta
(saec. 8 ad nostrum aevum) consolidationem et ulteriorem determina­
tionem eiusdem legis.
Prima Periodus (Saec. 1). Scripturae Commendationes
Continentia.

de

In A.T. coelibatus sacerdotibus non praescribebatur, sed tantum ut,
tempore quo debebant pro vice sua in templo ministrare, ab uxoribus
abstinerent {Ex. 19. 10, 15, 22; Lev. 8. 33-35; 1 Reg. 21. 4sq.;
Luc. 1. 23 sq.24); in quo quidem videri potest quaedam commendatio
perpetuae continentiae clericorum N.T., qui sacro ministerio omni
die parati esse debent.
Christus praxim continentiae laudavit {Mat. 19. 12: “Sunt eunuchi
qui seipsos castraverunt propter regnum coelorum. Qui potest capere
capiat”) ac pro tanto dici potest ipsis etiam clericis peculiariter com­
mendasse; quod etiam sonat paulo posterior responsio ad Petri inter­
rogationem (Ecce nos reliquimus omnia, et secuti sumus te: quid
ergo erit nobis?): “Omnis qui reliquerit domum vel fratres aut sorores
aut patrem aut matrem aut uxorem aut filios aut agros propter nomen
meum, centuplum accipiet et vitam aeternam possidebit” {Mat. 19.
27, 29). Nullum tamen in evangelio obligationis signum invenitur.
Ipse S. Paulus, qui omnibus christianis virginitatem commendat (1
Cor. 7. 7: “Volo enim omnes vos esse sicut meipsum; sed unusquisque
proprium donum habet ex Deo: alius quidem sic, alius vero sic”:
7. 32: “Volo autem vos sine sollicitudine esse. Qui sine uxore est
sollicitus est quae Domini sunt quomodo placeat Deo”), cum tamen
loquitur de dotibus requisitis in episcopis et diaconis, non aliud exigit
quam ut non sint bigami sed unius uxoris viri: 1 Tim. 3. 2, 4, 8, 12:
aAd hoc refer can. 214 Codicis I. C. de ordinatione coacta (cf. supra, p. 491); ad
ordines diaconatus et subdiaconatus, non vero presbyteratus ct episcopatus, refer quae
habentur in cann. 1043-1045, de dispensatione super impedimenta matrimonii in casibus
urgentioribus.
il Praeterea sacerdotibus prohibebatur nubere mulierem meretricem vel a marito
repudiatam, "quia consecrati sunt Deo suo,” et Summo Sacerdoti prohibebatur etiam
nubere viduam {Lev. 21. 7, 13-15).

‘Oportet ergo episcopum irreprehensibilem esse, unius uxoris
virum . . . , suae domui bene praepositum, filios habentem subditos
cum omni castitate. . . Diaconos similiter pudicos. . . Diaconi sint
unius uxoris viri, qui filiis suis bene praesint et suis domibus”; Tit.
1.6: “Constituas per civitates presbyteros, sicut et ego disposui tibi,
si quis sine crimine est, unius uxoris vir, filios habens fideles, non
in accusatione luxuriae aut non subditos.” In quibus verbis Apostolus
imprimis permittit ut episcopus aut diaconus sit uxoratus, id tamen
non iubet (ut inepte putarunt quidam tempore Chrysostomi, In 1
Tim., hom. 10. 1: “Quidam vero putant hoc dici, quod unam habere
uxorem deberet.” MG 62. 547, cf. etiam Hieronymum, In Tit. 1. 6. et
repetierunt quidam Novatores saec. 16), ita ut verbum “oportet” non
referatur ad vocem “uxoris,” sed tantum ad vocem “unius,” ut exigit
saltem supradicta commendatio de virginitate; secundo, Apostolus
excludit bigamiam non solum simultaneam (nam haec ne laicis quidem
erat permissa, imo eo tempore tum apud ludaeos tum apud gentiles
prohibita), sed etiam ac directe successivam; tertio, Apostolus cense­
tur permittere ut episcopus vel diaconus contrahat vel utatur matri­
monio, nihil enim in textu suggerit sermonem esse de viduo, vel ab
uxore (simpliciter aut solo toro) separato, ac ita imperari vel com­
mendari coelibatum: imo ipsum silentium suggerit contrarium, cum,
data tam facili occasione, debuisset S. Paulus huiusmodi legem vel
commendationem clare exhibere, si tunc lata fuerit.
Quoad Apostolos autem, ex praefatis verbis Mat. 19. 27, 29, col­
ligi potest eos post suam vocationem, continentes vixisse, imo proba­
bilius suas uxores dereliquisse, si unquam habuerint; nec contrarium
indicant verba S. Pauli de “muliere sorore” quam apostoli circum­
ferebant (1 Cor. 9. 5: “Numquid non habemus potestatem mulierem
sororem circumducendi, sicut et ceteri apostoli et fratres Domini et
Cephas?”), nam nihil probat ibi agi de uxore apostolorum, imo
communior et probabilior opinio interpretum est αδελφήν γυναίκα ibi
significare generaliter “aliquam mulierem Christianam” ministerii
adiutricem,25 quemadmodum in Act. 15. 7 άνδρε? αδελφοί (viri fratres)
In aliis quidem locis primae illius epistolae ad Corinthios vox 'yi·*'’? significat
sponsam, si excipiatur 7. 34 (“Et mulier innupta ct virgo”), vox vero άδΐλφή significat
Christianam seu sororem in fide; inde in 9. S ex utraque voce coniuncta resultaret
sensus: “sponsa Christiana” vel "christiana. ut sponsa,” si idem communis sensus priori
voci tribuatur. Et hanc quidem interpretationem assumunt generaliter Protestantes et
unus vel alter catholicus, ut Lemonnyer, ita ut inde sequeretur apostolos uxores ha­
buisse Alia interpretatio est: “sponsa, quae tamen non ut uxor sed ut soror habeatur,”
sed haec interpretatio non attendit ad sensum sororis in fide, quem vox “soror” habere
solet. Tertia ct communis ac traditionalis catholicorum interpretatio accipit vocem
γυνή in sensu non sponsae sed mulieris, ita ut copulata expressio significet mulierem
Christianam seu in fide sororem (cf. Hieronymum, Adv. Ιουinia num 1. 26), nec necesse

significat Christianos in genere; ceterum, etiam si ageretur de uxore
apostolorum, nihil saltem ostendit eos continentiam cum uxore non
servasse, nec tanquam sororem retinuisse.

Quod attinet ipsam historicam ac secundariam quaestionem, utrum
apostoli fuerint antea uxorati, vix quidquam certi ex Scriptura colligi
potest; praefatus textus 1 Cor. 9. 5 nihil necessario probat, ut
dictum est. De solo Petro evangelium testatur eum uxoratum fuisse,
loquens de sanatione socri Petri, seu matris uxoris eius, quamvis ipsam
uxorem in enarratione non inducat (Mat. 8. 14 sq.: “Et cum venisset
lesus in domum Petri, vidit socrum eius iacentem et febricitan­
tem. . .”). S. Paulum fuisse non solum continentem sed etiam coelibem, certum videtur ex eo quod, commendans aliis tum continentiam
tum coelibatum, bis seipsum affert tanquam exemplum (1 Cor. 7. 7 sq.:
“Volo enim omnes vos esse sicut meipsum. . . Dico autem non nuptis
et viduis: Bonum est illis si sic permaneant sicut et ego”) ; nec obstant
verba Phil. 4. 3: “Etiam rogo et te, germane compar, adiuva illas,
quae mecum laboraverunt in evangelio,” nam ibi agitur de viro (cum
vox
= germane, ponatur in masculino; σι'ι<υγε — compar, est
probabiliter nomen proprium, ita ut pro “germane compar” intelligendum sit “charissime Synzyge”).
Documenta antiquae Traditionis in hac re non leviter discordant.
Clemens Alex., alludens ad praefatum locum Phil. 4. 3, ait Paulum
uxorem habuisse. Idem ipse ait de apostolo Philippo, addens prae­
terea hunc et S. Petrum procreasse prolem ex legitimo matrimonio;
ubi videtur Philippum apostolum confundere cum alio Philippo, uno
de septem diaconis, quem Act. 21. 8 sq. perhibent quatuor filias vir­
gines habuisse (cf. textum apud Eusebium Caes., Hist, eccles. 3.
30, MG 20. 278 sq.). Idem de Philippo refert Polycrates episcopus
ephesinus (apud Eusebium, ibid. 3. 31, col. 379). Epiphanius significat
Petrum, Andream, Matthaeum et Bartholomaeum fuisse uxoratos ac
proinde Christum non illis sed loanni, ob eius virginitatem. Virginem
Matrem commendasse (Adv. haer., 1. 3, haer. 78, n. 10. MG 42. 714).
Pseudo-Ignatius Antiochenus ait “Petrum et Paulum et reliquos
apostolos . . . nuptiis fuisse sociatos: qui non libidinis causa, sed
posteritatis subrogandae gratia coniuges habuerunt” (Epist. ad Philad.
4. 5, Funk 2. 131). Etiam Basilius ait “Petrum ... ac ceteros aposest quod 7ΐ’»'ή retineat eundem sensum in omni loco illius epistolae, cum ceteroquin
etiam in 7. 34 significet mulierem in genere. Allo in suo recenti commentario mediam
viam arripit, dicens vocem
in eo loco habere quondam sensum largiorem, ita ut
possit significare, veluti distinctive, aut sponsam aut aliam mulierem christianam, prout
illi apostoli qui uxorem habebant, eam secum in suum ministeriale auxilium circum­
ferebant, ceteri vero aliam mulierem christianam ad eundem finem adhibebant. Cf.
Première épitre aux Corinthiens (Paris 1956) 211-214.

tolos” ad genus non virginum sed coniugatorum pertinuisse (Sermo
de renuntiatione sacculi 1, MG 31. 627). E converso, apud Latinos
Tertullianus, quem sequitur Hieronynus, ait ex apostolis solum Petrum
uxorem habuisse; Tertullianus: “Petrum solum invenio maritum, per
socrum; monogamum praesumo per ecclesiam. . . Ceteros cum maritos
non invenio, aut spadones intellegam necesse est aut continentes”
(De monogamia 8. 4 CCL 2. 1239). Hieronymus: “Iuxta quam regu­
lam Petrus et caeteri apostoli, ut ei [i.e. loviniano impugnanti coeli­
batum] ex superfluo interim concedam, habuerunt quidem uxores sed
quas eo tempore acceperant, quo evangelium nesciebant. Qui assumpti
postea in apostolatum, relinquunt officium coniugale. . . Quamquam,
excepto apostolo Petro, non sit manifeste relatum de aliis apostolis
quod uxores habuerint; et cum de uno scriptum sit ac de caeteris
tacitum, intelligere debemus sine uxoribus eos fuisse, de quibus nihil
tale Scriptura significet” (Adv. lovinianum, 1. 1, n. 26, ML 23.
256 sq.). Praeterea Hieronynus de loanne apostolo magis decisive
asserit caelibem fuisse: “Et tamen loannes unus ex discipulis, qui
minimus traditur fuisse inter apostolos, et quem fides Christi vir­
ginem receperat, virgo permansit, et ideo plus amatur a Domino et
recumbit super pectus lesu. . . Si autem [lovinianus] obnixe con­
tenderit loannem virginem non fuisse, et nos amoris praecipui causam
virginitatem diximus, exponat ille, si virgo non fuit, cur caeteris
apostolis plus amatus sit?” (ibid. 258).
Ex dictis haec cum sufficienti certitudine erui possunt: duo apostoli,
Paulus et loannes, coelibes fuerunt; unus, scilicet Petrus, coelebs
non fuit; de ceteris nihil certo scimus; probabile est omnes qui uxorem
habuerint, eam dereliquisse ut Christum sequerentur; probabilius
saltem est omnes, post vocationem ad apostolatum, perpetuam con­
tinentiam servasse; et haec ultima assertio in latina Traditione prae­
valuit, post Hieronymum dicentem: “Apostoli, vel virgines, vel post
nuptias continentes. Episcopi, presbyteri, diaconi, aut virgines eligun­
tur, aut vidui, aut certe post sacerdotium in aeternum pudici” (Epist.
48. 21, ML 22. 510).

Quod autem attinet clericorum coelibatum, concludi debet ex una
parte nullam legem aut obligationem deduci posse ex dictis et praxi
apostolorum, et nihilominus recte asseri ab eis clericorum continentiam
ita commendari, ut exinde connaturaliter in primitiva Ecclesia exorta
fuerit praxis ipsa continentiae, quae in posteriori aetate obligativam
vim assumere debebat. Ceterum dici potest ipsam S. Pauli praescrip­
tionem, excludentem bigamos ab episcopatu et diaconatu, quae usque
ad hodiernum tempus constituit unum ex ecclesiasticis ordinationis

impedimentis (cf. supra, p. 571), fuisse primum gressum versus
legem clericalis coelibatus, quatenus processit ex eadem generali
ratione amplioris puritatis, quae ipsum coelibatum inspiravit.
Notandum est hanc apostolicam praescriptionem de monogamia non uno modo
intellectam fuisse. Tertullianus eam tantopere urget ut velit ipsam attingere
etiam laicos, cum ex ipso laicato clerici assumantur {De monogamia, c. 12). Alii
eam ita extenderunt ut bigamum dicerent etiam qui nupserat viduam aut
eiectam aut meretricem aut aliam mulierem indignae conditionis; ita in Constit.
Apost., 1. 8, c. 47, can. 18: “Qui viduam accepit aut eiectam aut meretricem
aut ancillam aut aliquam e numero scenicarum, non potest esse episcopus aut
presbyter aut diaconus aut omnino e catalogo ordinis ecclesiastici” (Funk 1. 569).
E converso quidam, computantes annos vitae ab accepto Baptismate quod est
nova generatio, putarunt paulinam illam praescriptionem abstrahere a matrimonio
ante Baptismum contracto, ita ut bigamus non esset qui duplex matrimonium,
alterum ante et alterum post Baptismum, contraxerit; ita can. 17 earumdem
Constit. Apost.: “Qui post baptismum duobus matrimoniis fuit coniunctus aut
concubinam habuit, non potest esse episcopus aut presbyter aut diaconus aut
omnino e catalogo ordinis ecclesiastici” {Funk 1. 569).

Alii, ut Theodorus Mopsuestenus ct Theodorctus e schola antiochena, coarctarunt apostolicam prohibitionem ad solam bigamiam simultaneam, non vero suc­
cessivam, ita ut ab ordinibus arceatur non qui bis successive matrimonium con­
traxerit, sed qui duabus simul uxoribus copuletur; ad rem Theodorctus: “Illud
autem, ‘unius uxoris virum,’ mihi videntur quidam recte dixisse [seu: intellexisse].
Olim enim consueverant et Graeci et ludaei, cum duabus, et tribus, et pluribus
etiam uxoribus simul iungi lege matrimonii. Quin nunc etiam nonnulli, tametsi
leges imperatoriae prohibeant duas simul uxores ducere, rem habent cum con­
cubinis et meretricibus. Dixerunt ergo divinum apostolum dixisse, eum qui cum
una sola uxore pudice cohabitat, dignum esse qui ordinetur episcopus. Neque
enim secundum, inquiunt, reiecit matrimonium, qui illud saepe iussit fieri” (In
1 Tim. 3. 2, MG 82. 805).

Secunda Periodus (Saec. 2-3). Praxis Clericalis Coelibatus.

In hac periodo praxis coelibatus vulgatur in clero, praecipue occi­
dentali, semel superato extrinseco impedimento tum iudaicae mentalitatis abhorrentis sterilitatem, tum legis paganae in imperio romano
impugnantis coelibatum,20 ratione cuius in prioribus temporibus
coelibes difficilius inveniebantur. In ortum et propagationem illius
praxis absque dubio influxum habuerunt tum Christi et Apostoli
commendationes de virginitate, tum ipsum exemplum apostolorum
de quo supra, tum praescriptio S. Pauli de monogamia ordinandorum
in episcopatum et diaconatum. Sanctioribus enim clericis congruentius
visum est, non solum a secundis sed etiam a primis nuptiis abstinere,
iam contracti matrimonii usui aut contrahendi iuri sponte abrenun­
tiando: potuit etiam in quosdam indirecte influere tum eschatologica
mentalitas primorum fidelium, quibus frustraneum videretur incum­
bere generis humani propagationi, proxima iam adstante Domini
MCf. E. Cuq, Les constitutions juridiques des Romains II (Paris 19OS) 81-83, 623 sq.

parousia,27 tum infiltratio cuiusdam puritanismi gnostico-manichaeistici, matrimoniale opus despicientis, qui subinde haereticam formam
assumpsit in sectis Gnosticis et Montanisticis, apud quas ministerium
ipsum uxoratorum presbyterorum ut invalidum habebatur.
Saec. 2 vix quidquam invenitur quod ad rem nostram facere possit.
De Dionysio episcopo Corinthiorum (qui floruit circa 166-174) Euse­
bius Caes. refert quod scripserit “epistolam ad Gnossios [in insula
Cretae], in qua Pinytum Ecclesiae illius episcopum monet, ne grave
onus castitatis fratrum cervicibus tanquam necessarium imponat, sed
eius quae in plerisque hominibus inest infirmitatis rationem habeat”
(Hist, cedes., 1. 4, c. 23, MG 20. 387); ubi, quamvis explicite non
dicatur, verisimile est agi de castitate clericorum.
Circa initium saec. 3 Tertullianus testatur multos clericos con­
tinentiam observasse: “Quanti igitur et quantae in ecclesiasticis or­
dinibus de continentia censentur, qui deo nubere maluerunt, qui
carnis suae honorem restituerunt” (De exhort, cast. 13. 4, CCL 2.
1035). Haec verba nihilominus obligationem non sonant, imo sug­
gerunt suppositionem non omnes in clero continentes fuisse; ceterum
idem Tertullianus etiam testatur multos fuisse episcopos uxoratos,
imo et bigamos: “Quot enim et digami praesident apud nos, insul­
tantes utique apostolo” (De monog. 12. 3, CCL 2. 1247), ubi illos
non reprobat quia uxoratos, sed quia bigamos; fatendum tamen est
ipsum non dicere illos fuisse incontinentes post ordinationem.
Clemens Alex, videtur supponere etiam clericos uti matrimonio:
“Quin et unius quoque uxoris virum utique [Apostolus] admittit,
seu sit presbyter, seu diaconus, seu laicus, utens matrimonio citra
reprehensionem: ‘Servabitur autem per filiorum procreationem’”
(Stromata, 1. 3, c. 12, MG 8. 1189). Minus autem probabiliter quidam
post Bickell dicunt verba “utens matrimonio” referri ad solum laicum
quem immediate sequuntur, ut ostendit etiam ipsa appositio “Serva­
bitur autem per filiorum procreationem”, quae non videtur clericis
convenire; quam explicationem decisive reiciunt Funk et Vacandard.
ut oppositam ipsi logico discursui, qui est de liceitate matrimonii,
exclusa bigamia, sive in presbytero sive in diacono sive in laico, dum­
modo matrimonii usus sit absque reprehensione.
” Ad rem Tertullianus: “Addicunt quidem sibi homines causas nuptiarum de sollici­
tudine posteritatis ct liberorum amarissima voluptate. Nobis otiosum est. Nam quid
gestiamus liberos serere, quos cum habemus, praemittere optamus, respectu scilicet ct
imminentium angustiarum, cupidi ct ipsi iniquissimo isto sacculo eximi ct recipi apud
dominum, quod etiam apostolo votum fuit? . . . Cur enim dominus ‘Vac praegnantibus
et nutricantibus’ cecinit, nisi quia filiorum impedimenta testatur in illa dic expeditionis
incommodum futura?’’ (Ad uxorem 5. 1-5, CCL 1. 37Ssq.).

Origenes testatur perpetuam continentiam sacerdotum N.L. in
oppositione ad sacerdotes A.L. quibus usus matrimonii, debito tem­
pore, indulgebatur: “Aliquando enim et de posteritate generis et de
successu sobolis [sacerdotibus A.L·.] indulgetur. Sed ego in sacerdoti­
bus Ecclesiae huiusmodi intelligentiam non introduxerim. Aliam nam­
que rem video occurrere sacramento. Possunt enim et in Ecclesia
sacerdotes et doctores filios generare [i.e. spiritualiter], sicut et ille
qui dicebat: ‘Fiioli mei, quos iterum parturio, donec formetur Christus
in vobis’ [Gal. 4. 19]” (In Lev., hom. 6, n. 6, MG 12. 474). Verba
“Sed ego in sacerdotibus Ecclesiae huiusmodi intelligentiam non
introduxerim” videntur supponere multos, non tamen necessario
omnes, sacerdotes tunc continentiam observasse. Alibi Origenes per­
petuam clericorum continentiam indirecte inculcat, cum ait nonnisi
perpetuo castum offerre posse perpetuum orationis sacrificium: “Unde
videtur mihi quod illius est solius offerre sacrificium indesinens, qui
indesinenti et perpetuae se dovoverit castitati” (In Num., hom. 23,
n. 3, MG 12. 749). In alio loco Origenes, discutiens quaestionem de
bigamis, loquitur de his qui eliguntur in episcopatum quin unquam
usque ad senectutem continentiam servaverint; attamen non signi­
ficat eos continentiam non servasse post ordinationem: “Cum autem
fieri posse videremus, ut unius uxoris viris nonnulli bis matrimonio
coniuncti longe meliores essent, dubii eramus quamobrem Paulus ab
ecclesiasticis magistratibus digamos arceat: id enim mihi examine
dignum videbatur propterea quod fieri potest, ut qui in duobus matri­
moniis fuerit infelix et alteram uxorem etiamnum iuvenis amiserit,
reliquum vitae tempus ad senectutem usque castissime traduxerit.
Quis ergo iure merito incertus non haeret, quid sit cur Ecclesiae
principe opus sit, hunc duarum uxorum virum, propter ista connubii
vocabula, non praeficimus, unius autem uxoris virum etiam si ad
senectutem usque uxori convixerit, nec se fortasse unquam, ad casti­
tatem et continentiam exercuerit, principem eligimus?” (In Mat.,
tom. 14, η. 22, MG 13. 1242 sq.).
Conc. Antiochenum a. 269 testatur episcopum consuevisse con­
tinenter vivere, cum in epistola synodica de depositione Pauli
Samosateni, conqueritur quod is qui unam mulierem (seu uxorem)
dimiserat, nihilominus duas subintroductas. ut vocabantur, mulieres
circumferret: “Quid hic referre attinet subintroductas, ut Antiocheni
vocant, mulieres, tam ipsius quam presbyterorum cius ac diacono­
rum? . . . Quo . . . modo increpabit alium et admonebit ut a frequentiori mulieris consuetudine abstineat, ne forte corruat, sicut
scriptum est, is qui unam quidem iam dimisit, duas vero aetate
florentes et forma conspicuas secum habet, et quocumque preficiscitur

circunducit” (apud Eusebium Caes., Hist, eccles. 7. 30, MG 20. 715).
Cyprianus incusat Novatum, presbyterum Carthaginiensem, quod
uterum praegnantis uxoris calce percusserit ac ita parricidium com­
miserit: “Uterus uxoris calce percussus et abortione properante in
parridicium partus expressus. Et damnare nunc audet [Novatus]
sacrificantium manus [i.e. lapsos qui idolis sacrificaverant], cum sit
ipse nocentior pedibus quibus filius, qui nascebatur, occisus est?”
(Epist. [ad Cornelium P.] 7. 2, ML 3. 752 sq.). Quidam ex hoc
textu probant presbyteris tunc licuisse uti matrimonio, sed frustra,
ut videtur; nam Cyprianus incusat Novatum de occisione filii et
percussione uxoris, sed non necessario excusat, vel ut licitum agnoscit,
usum matrimonii cum sua uxore: aliunde enim scimus (cf. Leonem
M., infra, p. 610, nota) clericos matrimonio copulatos consuevisse
apud se uxorem retinere nec tamen ea uti, qua quidem cohabitatione
aliqui abutebantur, ad usum matrimonii illicite redeuntes, et forte
ratio quare Novatus uterum uxoris percusserit et abortum procura­
verit, fuit ne illegitima proles panderetur.
Ex his testimoniis sequentia colligi possunt: 1. Praxis clericalis
continentiae late vulgata invenitur, tum quoad matrimonium post
ordinationem non contrahendum, tum etiam quoad non usum matri­
monii iam antea contracti. 2. Lex tamen vel stricta obligatio con­
tinendi, nullibi explicite significatur. 3. Quaedam verba Dionysii
Corinthii, Clementis Alex., Tertulliani et Origenis, videntur significare
vel innuere plures clericos maiores licite non observasse continentiam
seu saltem usos esse matrimonio ante ordinationem contracto: atta­
men ea verba ambigua sunt ac possunt alio modo explicari. 4. Unde
testimonia huius aetatis nec pro nec contra existentiam obligationis
coelibatus invocari possunt; tamen ipsum silentium de obligatione
est argumentum praesumptionis contra strictae obligationis existen­
tiam. praecipue quoad attinet usum matrimonii ante ordinationem
contracti.

Tertia Periodus (Saec. 4-7). Introductio Obligationis Coeli­
batus Per Formales Leges, Prius Particulares, Subinde
Generales.
In hac aetate ipsa vulgata praxis coelibatus, in particularibus
ecclesiis firmatur ac sancitur per veram obligationem ortam ex for­
mali et explicita lege, quae tamen nonnisi paulatim rationem assump­
sit legis generalis, ex concursu particularium ipsarum legum generatae.
Ipsa quidem praxis immutata permansit, imo ita generalis evasit
ut, etiam abstrahendo a formalibus legibus hic vel illic enascentibus,

praebeat indicium alicuis communis persuasionis de practica quadam
obligatione ex ipsa consuetudine exurgente; attamen plures dantur
exceptiones quae independenter a praefatis legibus de quibus infra,
ostendant obligationem non fuisse intellectam ut strictam et multo
minus ut generalem.
EUSEBIUS CAES, late exagitat generalem quaestionem “quam ob causam
non ut prisci illi [i.e. sancti A.T.], ita nos quoque numerosae soboli operam
damus." Loquens peculiariter de clericis, ait: “Verumtamen eos, qui sacrati sint,
atque in Dei ministerio cultuque occupati, continere deinceps seipsos a com­
mercio uxoris decet: qui autem non ad tantum assumpti sint sacerdotii munus,
iis idem sermo divinus indulget ac propemodum palam omnibus praedicat, quod
utique ‘honorabile sit coniugium, et torus immaculatus, fomicatores et adulteros
judicaturus sit Deus’ [Ilebr. 13. 4]” (Demonstr. evangel., 1. 1, c. 9, MG 22. 78.
82sq.). Rationem autem reddit: “His autem ipsis maxime in praesentia, ut
melioribus studiis vacent liberius, seiunctus a re uxoria victus adamatur, veluti
iis, qui divina et incorporea sobole propaganda, occupati teneantur, et non unius,
neque duorum liberorum, sed accrvatim innumerabilis multitudinis educationem
sanctamque disciplinam ac reliquae instituendae vitae curam susceperint” (ibid.
82). Eusebius non loquitur de obligatione servandi coelibatum, sed de decentia.

ATHANASIUS “Ne . . . credas iis qui dicunt episcopatum esse peccati causam
atque hinc peccandi occasiones oboriri. . . Novimus enim et episcopos qui ieiunent
et monachos qui comedant. . . Sunt quoque ex episcopis multi qui numquam
nupserint, monachi autem reperiuntur qui filios suscepere, quemadmodum vicissim
episcopos filiorum parentes, monachos vero nullam posteritatem habuisse cerni­
mus” (Epist. ad Dracontium 9, MG 25. 531-534). Athanasius non dicit uxoratos
episcopos usos fuisse matrimonio post ordinationem, imo comparatio cum mona­
chis, qui filios habuerint ante professionem, contrarium potius suadet.
CYRILLUS HIER.: “Decebat enim eum qui purissimus est et puritatis
magister ex puris prodire thalamis. Si enim is qui apud lesum bene fungitur
sacerdotio abstinet a muliere, ipse lesus quomodo ex viro et muliere proditurus
foret?” (Catcch. 12. 25, MG 33. 758). Haec verba non necessario aliquam
obligationem sonant, sed potius decentiam ut quis meliori modo fungatur
sacerdotio.
BASILIUS: “Num igitur quisquis quoquo modo praesulis dignitatem adeptus
est et presbyterorum coetui adseriptus, presbyter est ac senior? an potius is, qui
presbyteri insigne characteremque citra ullam reprehensionem prae se fert,
maxime si uxorem non duxerit? Rursus si iuxta Domini legem sit unius uxoris
vir, filios habens fideles . . . , si non sit superbus, non iracundus . . . , hic pres­
byter ac senior est” (In Is., c. 3, n. 103, MG 30. 286).
Quidam adducunt Gregorinni Nazianzenum loquentem de patre suo qui erat
episcopus (Carmina, 1. 2, sect. 1. carm. 11, MG 37. 1033: “Erat mihi pater
praeclarus ac probus valde, senex, moribus simplex. . . Primum errabundus,
postea Christi amicus, deinde pastor ac pastorum columen”), sed nihil probat
Gregorium generatum esse a patre iam episcopo, imo examen chronologiae
gestorum Gregorii contrarium suggerit, scilicet patrem Gregorii omnes filios suos
ex S. Nonna nonnisi ante sacerdotium genuisse.

EPIPHANIUS: “Iis enim [Christus] delectatur quidem, qui eiusmodi pietatis
specimen praestare potuerint, ut virginitatem, castimoniam continentiamque pro­
fiteantur; singulares porro nuptias commendat: cum sacerdotalia munera et
ornamenta cum iis, qui post unas nuptias continentiam servaverint, aut in

virginitate perstiterint, communicanda esse velut in quodam exemplari monstra­
verit; id quod apostoli, deinde ecclesiastica sacerdotii regula honeste ac religiose
decreverunt” (Adv. haer., haer. 48. 9, MG 41. 867). “Atque istud ipsum [i.e.
praescriptionem Apostoli de episcopo monogamo] sacrosancta Dei Ecclesia cum
omni provisione diligentiaque servat. Quin cum insuper, qui adhuc in matrimonio
degit ac liberis dat operam, tametsi unius sit uxoris vir, nequaquam tamen ad
diaconi, presbyteri, episcopi aut hypodiaconi ordinem admittit. Sed eum duntaxat, qui ab unius uxoris consuetudine sese continuerit, aut ea sit orbatus: quod
in illis locis praecipue fit, ubi ecclesiastici canones accurate servantur. At enim
nonnullis adhuc in locis presbyteri, diaconi et hypodiaconi liberos suscipiunt:
respondeo, non illud ex canonis auctoritate fieri, sed propter hominum ignaviam,
quae certis temporibus negligenter agere ac connivere solet, ob nimiam populi
multitudinem, cum scilicet qui ad eas se functiones applicent non facile reperiuntur” (ibid., haer. 59. 4, MG 41. 1024).
Hunc praecipue textum in suum favorem adducunt illi qui, ut Bickell, docent
clericorum coelibatum esse de iure divino-apostolico; alii vero in hoc textu legunt
saltem veram obligationem et legem ecclesiasticam. Nisi quis velit verba “decre­
verunt — ecclesiastica regula — ecclesiastici canones — canonis auctoritate” acci­
pere in sensu latiori de communi praxi, cui non facile nec prudenter contradicitur,
dicendus esset Epiphanius exaggerare in sua illius praxis interpretatione, eam in
veram legem convertens: ex mox enim dicendis apparebit nonnisi in quibusdam
ecclesiis Occidentis propriam ac formalem legem existitisse, quo tempore Epi­
phanius opus suum exaravit (a. 374—377); ceterum notandum est Epiphanium
testari etiam contrariam praxim quorumdam locorum, quamvis eam voluntarie
adscribat ignaviae hominum et violationi generalium canonum.
HIERONYMUS ad inculcandam clericorum continentiam asserit apostolos
coelibes fuisse aut saltem post vocationem continentes (Adv. lovinianum, 1. 1, n.
26, cit. in p. 596) ; iterum idem asserit explicite, affirmans clericos maiores
continentiam observasse: “Apostoli, vel virgines, vel post nuptias continentes.
Episcopi presbyteri, diaconi, aut virgines eliguntur, aut vidui, aut certe post
sacerdotium in aeternum pudici” (Epist. 48. 21, ML 22. 510). Praeterea, dispu­
tans contra lovinianum. continentiae impugnatorem (cf. supra, p. 585), scribit:
“Sed et ipsa episcopalis electio mecum facit. Non enim dicit [Apostolus]:
Eligatur episcopus, qui unam ducat uxorem et filios faciat, sed qui unam ducat
uxorem et filios in omni subditos disciplina (1 Tim. 3. 2, 4; Tit. 1. 6). Certe
confiteris non posse esse episcopum, qui in episcopatu filios faciat. Alioqui. si
deprehensus fuerit, non quasi vir tenebitur, sed quasi adulter damnabitur. Aut
permitte sacerdotibus exercere opera nuptiarum, ut idem sint virgines quod
mariti, aut si sacerdotibus non licet uxores tangere, in eo sancti sunt, quia
imitantur pudicitiam virginalem. Sed et hoc inferendum. Si laicus et quicumque
fidelis orare non potest, nisi careat officio coniugali, sacerdoti, cui semper pro
populo offerenda sunt sacrificia, semper orandum est. Si semper orandum est.
ergo semper carendum matrimonio” (Adv. lovinianum, 1. 1, n. 34, ML 23.
268 sq.). Agens contra Vigilantium, clericalis continentiae impugnatorem. ut
nefandam condemnat praxim episcoporum. Vigilantii fautorum, qui nonnisi uxo­
ratos diaconos ordinabant (cf. supra, p. 585); eandemque confutat per con­
trariam praxim universalis Ecclesiae, continuo addens: “Quid facient Orientis
Ecclesiae? Quid Aegypti et Sedis apostolicae. quae aut virgines clericos accipiunt
aut continentes; aut, si uxores habuerint, mariti esse desistunt?”
Hoc Hieronymi testimonium iterum maxime urgent illi qui defendunt clericalem
coelibatum esse iuris apostolici vel divini. Attamen Hieronymus refert tantum ipsam
communem praxim nec directe indicat aliquam legem aut obligationem. Si autem in
eius verbis velit quis obligationem legere ad summum poterit colligere obligationem
provenientem ex ecclesiastica consuetudine vel lege, quatenus de facto, cum
Hieronymus haec scribebat contra lovinianum (circa a. 393) et Vigilantium (a.

406), iam, saltem in Occidente, huiusmodi lex existebat; in quo casu, quod
Hieronymus generaliter statuit etiam de Oriente, aliqua exaggeratione non careret,
etsi ipse bene noverit utriusque ecclesiae consuetudines.

PALLADIUS, in suo Dialogo historico de vita S. loannis Chrysostomi, narrat
quemdam Antonimum, episcopum Ephesi, in synodo habita Constantinopoli a.
400, apud Chrysostomum accusatum fuisse septem criminum, quorum sextum erat
“quod dimissa uxore sua, cum ea rursus congressus esset filiosque ex ea procreasset”; seniores autem episcopos, cum Chrysostomo congregatos, iudicasse
“unumquodque uniuscuiusque capitis [accusationis] maxime impium esse et undequaque sacris legibus interdictum” (cap. 34, MG 47. 48, 49). Ex hoc textu unice
deduci potest episcopo non licuisse amplius uti uxore, in casu quo sponte eam
in ordinatione dimisisset.
SYNESIUS CYRENENSIS (circa a. 370-414), ex pagano christianus et ex
uxorato laico episcopus invite a Theophilo alexandrino consecratus,28 in quadam
epistola conqueritur se ad episcopale officium aptum non esse et inter alias
rationes affert quia ipse habet uxorem ac ea utendi voluntatem retinet: “Cum
enim mea omnia palam in medium proferam atque et omnibus de me illi [i.e.
Theophylo, Alexandriae primati] deliberandi potestatem faciam, quid est quod
accusari merito possim? Mihi igitur et Deus ipse, et lex. et sacra Theophyli manus
uxorem dedit. Quare hoc omnibus praedico, testorque, neque me ab ea prorsus
velle separari, neque adulteri more cum ea clanculum consuescere. Alterum enim
nequaquam pius est, alterum illicitum. Sed hoc utique cupiam ac precabor,
plurimos mihi et quam optimos esse liberos. Hoc unum ab eo [i.e. a Theophylo]
ignorari non oportet, penes quem creandi [i.e. ordinandi] potestas est” (MG
66. I486).
Hoc testimonium a quibusdam (iam a schismaticis canonistis Balsamone et
Zonara) affertur ad ostendendum episcopis tunc licuisse uti matrimonio iam
contracto. At immerito, cum contrarium potius, inde probetur: Synesius enim
suam epistolam scripsit ante consecrationem, cum a civibus Ptolemeae in Lybia
ad episcopatum peteretur ac proinde eam matrimonii rationem opposuit ne
ordinaretur, sciens iuxta consuetudinem non amplius post ordinationem sibi
matrimonio uti licere.
SOCRATES, in sua Historia ecclesiastica circa a. 440 Constantinopoli exarata,
diversam omnino, orientalis praxis interpretationem, affert ab ea quam produnt
Epiphanius et Hieronymus, dicens nullam in Oriente (si excipiatur Thessalia,
Thessalonica, Macedonia et Achaia) extitisse legem prohibentem maioribus cleri­
cis usum matrimonii iam contracti, imo multos etiam episcopos genuisse filios
tempore episcopatus, etsi multi clerici sponte continentiam servaverint: “Aliam
quoque consuetudinem in Thessalia esse cognovi. Clericus ibi promotus, si post
clericatum dormierit cum uxore quam ante clericatum legitimo matrimonio sibi
copulaverat, abdicatur: cum in Oriente cuncti sua sponte, etiam episcopi ab
uxoribus abstineant, nulla tamen lege aut necessitate constricti id faciant. Multi
enim illorum, episcopatus etiam sui tempore, liberos ex legitimo coniugio susce­
perunt. Huius porro in Thessalia consuetudinis auctor fuit Heliodorus. Tricae,
quae eius regionis urbs est, episcopus: cuius nomine circumferuntur amatorii
libri quos ille dum iuvenis esset composuit et Aethiopicos inscripsit. Eadem
consuetudo Thessalonicae et in Macedonia atque Achaia observatur” (Hist, eccles.,
1. 5. c. 22. MG 67. 639).
Notandum tamen est. Epiphanium (cum Hieronymo) et Socratem non essen­
tialiter differre quoad ipsa facta relata, sed tantum quoad illorum interpreta­
tionem: uterque enim testatur tum praxim continentiae apud multos tum
plurium recessum a communiori praxi. sed hunc recessum Socrates interpretatur
” Cf. dicta in tom. 1, p. 436.

ut legitimum, Epiphanius ut abusum, et communem praxim Socrates dicit pro­
cedere ex omnino libera voluntate, Epiphanius vero ex regulis sive canonibus
Ecclesiae. Testimonium Epiphanii magis videtur congruere cum aliis testimoniis
supra relatis; ceterum, et hoc est valde notabile, Socrates fatetur in quibusdam
ecclesiis orientalibus viguisse legem sive prohibitionem utendi matrimonio post
ordinationem. Aliud quoque fortiusque testimonium affert Socrates de contraria
praxi orientali, scilicet exhortationem Paphnutii in Cone. Nicaeno, sed de hoc
erit sermo infra.

Prima formalis lex de continentia clericorum lata est in Occidente
pro regione hispanica a Cone. Illiberitano (Elvira, sive Granada) inter
300 et 306, in can. 33: “Placuit in totum prohiberi episcopis, presby­
teris, et diaconibus, vel omnibus clericis positis in ministerio, abstinere
se a coniugibus suis, et non generare filios: quicumque vero fecerit
ab honore clericatus exterminetur” (Hardouin 1. 253 sq.; Denz.
5 2 0).29 Quidquid sit de generali severitate canonum huius Concilii
et de regionali eius charactere, negari non potest praefatum canonem
firmasse iam late vulgatam praxim in Occidente ac influxum habuisse
in mox prodituram generalem constitutionem Cone. Romani sub Siricio
a. 386, qua tota latina Ecclesia liganda erat.
Cone. Ancyranum (Ancyrae in Galatia) a. 314, can. 10: “Diaconi
quicumque, cum ordinantur, si in ipsa ordinatione protestati sunt,
dicentes, velle se habere uxores, nec posse se continere; hi postea
si ad nuptias venerint, maneant in ministerio, propterea quod his
episcopus licentiam dederit. Quicumque sane tacuerunt, et susceperunt
manus impositionem, professi continentiam, si postea ad nuptias
venerint, a ministerio vel clero cessare debebunt” (Hardouin 1. 275).
Hic etiam habetur lex coelibatus, quamvis sub forma valde mitigata,
et in orientali ecclesia, saltem Galatiae. Supponi potest eam excep­
tionem, factam pro diaconis, valuisse consequenter etiam pro episcopis
et presbyteris, quatenus saltem ad hos gradus assumerentur ipsi
diaconi iam uxorati. Canon videtur concedere ut diaconi non solum
utantur matrimonio iam contracto sed etiam post ordinationem illud
contrahant, dummodo antea manifestaverint propositum non con­
tinendi.30 Lex continentiae in hoc consistit ut licentia episcopi requira3 Ut patet, expressio “prohibere abstinere a coniugibus” est mera imperfecta formulatio, qua adhibetur “prohibere” pro “praescribere,” secus haberetur sensus contrarius
menti Concilii, scilicet non prohibitio sed praescriptio matrimonii eiusque usus. Praeterea,
particula “vel” videtur accipienda pro “scilicet” (ita Vacandard), secus canon respiceret
etiam subdiaconatum et minores ordines, quod non congruit ipsi posteriori praxi ecclesiae
latinae; quidam tamen (Hefele-Leclcrcq) putant particulam “vel” accipiendam esse in
sensu non explicativo sed comulativo, ita ut respiciat etiam ceteros clericos, provocantque
ad similem expressionem Cone. Carthaginiensis a. 390 (cf. infra, p. 609), quae tamen
eadem ambiguitate laborat.
*° Huiusmodi mitigatio, qua (etsi sub conditione prius declaratae intentionis nubendi)
permittitur matrimonium contrahi post ordinationem, est prorsus peregrina et inaudita,
etiam in praxi ac disciplina orientali. Unde accipienda est ut localis ac temporaria

tur ad hoc ut tales diaconi, nolentes observare continentiam, ad ordi­
nem admittantur, et diaconi, qui tale propositum non manifestaverint,
teneantur continentiam servare.

Cone. Neocaesariense (in Ponto), inter 314 et 325, can. 1: ‘‘Pres­
byter si uxorem acceperit, ab ordine deponatur” (Hardouin 1. 282).
Hic lex coelibatus praescribitur quod attinet exclusionem matrimonii
post ordinationem. Can. 8: “Mulier cuiusdam adulterata laici con­
stituti, si evidenter arguatur, talis ad ministerium cleri venire non
poterit. Si vero post ordinationem adulterata fuerit, dimittere eam
convenit. Quod si cum illa convixerit, ministerium sibi commissum
obtinere non poterit” (Hardouin 1. 283). Prior pars huius canonis
veluti extendit legem de monogamia ex parte mulieris quae, utpote
adulterata, bis copulata fuit. Altera pars non necessario supponit
clericum usum fuisse uxore sed tantum cum ea saltem cohabitasse,
etsi ut sorore; idem enim constitutum profert in Occidente praefatum
Cone. Illiberitanum, quod tamen praescribit continentiam cleri­
corum31; ceterum, ratio constituti utriusque Concilii ex eo intelligitur
quod uxores clericorum continentium, ex ipsa mariti continentia magis
expositae erant tentationi illiciti commercii cum alio viro.
Cone. Nicaenum, a. 325, can. 3: “Interdixit per omnia magna
synodus, non episcopo, non presbytero, non diacono, nec alicui omnino,
qui in clero est, licere subintroductam [συν«σακτον] habere mulierem:
nisi forte aut matrem, aut sororem, aut amitam, vel eas tantum
personas quae suspicionem effugiunt” (Hardouin 1. 323). Quidam,
arguentes ex silentio de uxore inter praefatas mulieres, inepte putant
in hoc canone involvi quaestionem de coelibatu clericorum, seu vel
supponi permissum matrimonium clericorum (ita quidam doctores
orientales) vel e contra eis imponi coelibatum (ita Baronius), iuxta
diversas interpretationes. In ea quidem cautela circa castimoniam
clericorum videri potest suppositio praxis coelibatus (non enim tam
stricta cautela necessaria esset, si supponatur in domo clerici uxorem
adesse), non tamen necessario illius obligatio: unde videtur Con­
cilium ab hac abstrahere et, supposita praxi coelibatus, intendit coelibes clericos protegere decernens ne ulla mulier, extranea vel sus­
pecta, cum illis cohabitet: eandem praescriptionem paulo ante tulerat
quaedam dispositio, quae subinde nullum favorem aut propaginem habuit ; idque notant
ipd canonistae orientales, qui dicunt canonem Ancyranum per canonem Trullanum
abrogatum esse.
”Can. 65: “Si cuius clerici uxor fuerit moechata et scierit eam maritus suus moechari,
ct non eam statim proiccerit, nec in fine accipiat communionem: ne ab iis qui exemplum
bonae conversationis esse debent, ab eis videantur scelerum magisteria procedere”
(Hardouin 1. 257).

in Occidente Cone. Illiberitanum, can. 27,32 et in Oriente Cone.
Ancyranum, can. 19.
Cum hoc canone, vel quomodolibet cum actis Concilii Nicaeni,
connectitur curiosum ac discussum episodium Paphnutii, episcopi in
superiore Thebaide, narratum a Socrate in sua Historia ecclesiastica
(circa a. 440) necnon a Sozomeno33 et Gelasio Cyziceno34 qui a
Socrate probabiliter dependent, iuxta quod Patres Nicaeni sibi pro­
posuerant prohibere usum matrimonii clericis iam ante ordinationem
uxoratis, sed, ob auctoritatem Paphnutii, qui strenue obstitit, ab eo
proposito recesserunt. Ad rem Socrates: “Paphnutius igitur cuiusdam
urbis in superiori Thebaide fuit episcopus: vir adeo pius Deoque
charus, ut admiranda ab eo signa ederentur. . . Illud . . . quod ad
utilitatem Ecclesiae, et ad honestatem clericorum, eius consilio gestum
est . . . exponam. Visum erat episcopis novam legem in Ecclesiam
inducere, ut quicumque in sacrum ordinem allecti essent, id est episcopi,
presbyteri et diaconi, ab uxorum quas cum laici essent matrimonii
iure sibi sociaverant, concubitu abstinerent. Cumque hac in re in
medium proposita, singulorum sententiae rogarentur, surgens in medio
episcoporum consessu Paphnutius, vehementer vociferatus est, non
esse imponendum clericis et sacerdotibus grave hoc iugum: honora­
biles nuptias et torum immaculatum esse dicens, ne ex nimia severi­
tate damnum potius inferrent Ecclesiae: neque enim omnes ferre
posse tam districtae continentiae disciplinam, ac forsitan inde even­
turum esse ut cuiusque uxoris castitas minime custodiretur. Casti­
tatem autem vocabat congressum viri cum uxore legitima. Satis esse,
ut qui in clerum fuissent ascripti, iuxta veterem Ecclesiae traditionem,
iam non amplius uxores ducerent: non tamen quemquam seiungendum
esse ab ea quam antehac, tunc cum esset laicus, legitime duxisset.
Atque haec dixit, ipse non modo coniugii, sed muliebris congressus
penitus expers: quippe qui a puero in monasterio educatus fuisset,
et ob singularem castimoniam ab omnibus celebratus. Caeterum uni­
versus sacerdotum coetus Paphnutii sermonibus assensus est. Proinde
omissa eius rei disceptatione, singulorum arbitrio permiserunt ut ab
uxorum consuetudine abstinerent, si vellent” (Hist, eccles., 1. 1, c. 11.
MG 67. 102 sq.).
Haec narratio, si vera esset, ostenderet Cone. Nicaenum propositum
habuisse ferendi generalem ac radicalem legem de coelibatu, de genere
"“Episcopus vel quilibet alius clericus, aut sororem, aut filiam virginem dicatam
Deo. tantum sccum habeat; extraneam nequaquam habere placuit” (Hardotiin 1. 253)
' Hist. cedes. (scripta circa a. 450) 1. 23, MG 67. 925.
Actorum Concilii Nicaeni commentarius (exaratus saec. 5), 1. 2, c. 31, nn. 20 et 32,
MG 85. 1335-1338.

illius quam paulo ante in ecclesia hispanica tulerat Cone. Illiberitanum, et in tale propositum fortasse influxum habuisse Osium, epis­
copum Cordubensem, qui utrique Concilio adfuit et Concilio ipso
Nicaeno praefuit (fortasse tanquam legatus R. Pontificis, ut quidam
sustinent35). Quidam eruditi, ut Natalis Alexander, Tournely, Funk,
Vacandard, Hefele-Leclercq (I—1, pp. 620-624), quos sequuntur
Tixeront, Bobak, Herman, Vernet, V. C. De Clercq,36 hanc historiam
ut veram habent, eo quod nulla ostendi possit solida ratio quare eius
veritas in dubium revocanda sit et aliunde apprime congruat cum
praxi orientali de mitigato coelibatu, qualis apparet tum ante tum
ac praesertim post Cone. Nicaenum. Alii vero, ut Bellarminus,
Baronius (Annales, ad a. 58, n. 21), Valesius (Adnot, ad Socratem,
in MG 67. 101), Arcudius, Thomassinus, Stiltingus, quos sequuntur
Bickell, Lépicier aliique, eam ut falsam vel dubiam reiciunt, ratione
tum silentii aliorum documentorum (nam ante saec. 5 seu ante
Socratem nullibi memoratur), tum suspectae indolis Socratis et
Sozomeni qui, et laici erant ac ideo disciplinae ecclesiasticae minus
attenti, et labe Novatianismi infecti, tum oppositionis cum antiqua
ac communi praxi etiam ecclesiae orientalis, qualis refertur praecipue
ab Epiphanio et Hieronymo. Quo stante eruditorum dissidio, ea nar­
ratio ut dubia habenda est, quod attinet ad decidendam quaestionem
de Orientalium coelibatu. Ceterum, supposita narrationis veritate,
saltem ex ea colligi potest Cone. Nicaeum indirecte sanxisse legem
coelibatus, quatenus exclusit matrimonium post ordinationem.
Cono. Gangrense (in Asia Minori), circa medietatem eiusdem saec.
4, can. 4: “Quicumque discernit a presbytero qui uxorem habuit,
quod non oporteat eo ministrante de oblatione percipere, anathema
sit” (Hardouin 1. 534). In hoc canone damnantur Eustathius epis­
copus semiarianus in Armenia eiusque asseclae, qui docebant matri­
monium non posse conciliari cum statu clericali ac ideo renuebant
assistere divinis officiis ab uxoratis sacerdotibus celebratis. Hunc
canonem quidam, ut Hefele-Leclercq et Vacandard, assumunt ut
testimonium usus matrimonii apud clericos orientales: alii vero, ut
Baronius et Bickell, dicunt in eo agi de clericis ante ordinationem
uxoratis, qui tamen post ordinationem ab eius usu abstinebant.
Siricius R.P. (cum Concilio Romano), Epist. “Directa ad deces­
sorem” ad Himerium episc. Tarraconensem. 10 febr. 385, capp. 7
et 16: “Veniamus nunc ad sacratissimos ordines clericorum, quos
in venerandae religionis iniuriam, . . . per vestras provincias calcatos
“Ci. V. C De Ci.ercq, Ossius of Cordova (Washington 1954) 278-289, praecipue
278-280.
” Loc. cit.

atque confusos, charitate tua insinuante, reperimus. . . Plurimos enim
sacerdotes Christi atque levitas post longa consecrationis suae tem­
pora, tam de coniugiis propriis quam de turpi coitu sobolem didicimus
procreasse, et crimen suum hac praescriptione defendere, quia in
Veteri Testamento sacerdotibus ac ministris generandi facultas legi­
tur attributa. . . [Divinarum de castitate] sanctionum omnes sacer­
dotes atque levitae insolubili lege constringimur, ut a die ordinationis
nostrae sobrietati ac pudicitiae et corda nostra mancipemus et cor­
pora, dummodo per omnia Deo nostro in his quae quotidie offerimus
sacrificiis placeamus. . . Et quia exempla praesentia cavere nos prae­
monent in futurum si quilibet episcopus, presbyter atque diaconus
(quod non optamus) deinceps talis fuerit inventus, iam nunc sibi
omnem per nos indulgentiae aditum intelligat obseratum; quia ferro
necesse est excidantur vulnera quae fomentorum non senserint medi­
cinam. . . Nunc fraternitatis tuae animum ad servandos canones et
tenenda decretalia constituta magis ac magis incitamus; ut haec quae
ad tua consulta rescripsimus, in omnium coepiscoporum nostrorum
proferri facias notionem, et non solum eorum qui in tua sunt dioecesi
constituti, sed etiam ad universos Carthaginenses, ac Boeticos, Lusi­
tanos, atque Gallicos, vel eos qui vicinis tibi collimitantur hinc inde
provinciis, haec quae a nobis sunt salubri ordinatione disposita, sub
litterarum tuarum prosecutione mittantur” {ML 56. 558-562; item
in Denz. 89).
Siricius suum constitutum etiam directe communicavit episcopis
Africae in peculiari epistola, quam Patres Concilii Telcnsis a. 386,
in ea regione celebrati, publice legerunt. Inter alia scribit: “Litteras
tales dare placuit, non quae nova praecepta aliqua imperent, sed
quia ea quae per ignaviam desidiamque aliquorum neglecta sunt, ob­
servari cupiamus, quae tamen apostolica Patrum constitutione sunt
constituta. . . Praeterea, quod dignum et pudicum est et honestum
suademus, ut sacerdotes et levitae cum uxoribus suis non coeant, quia
in ministerio ministri quotidianis necessitatibus occupantur. . . Qua
de re hortor, moneo, rogo, tollatur hoc opprobrium, quod potest iure
etiam gentilitas accusare” {ML 56. 726-728).
Omnes doctores concedunt, hoc Siricii constitutum continere for­
malem ac plenam legem coelibatus {seu nec matrimonium contrahendi
nec contracto utendi} quoad episcopos, presbyteros et diaconos, idque
pro tota ecclesia latina. Nihilominus quidam videntur illius momentum
exaggerare, perinde ac si ante Siricium huiusmodi generalis lex aut
saltem obligatio nondum existeret; ipse enim Papa fatetur se “non
nova praecepta imperare” sed tantummodo urgere “quae apostolica
Patrum constitutione sunt constituta,” et iuxta quae “omnes sacer-

dotes atque levitae insolubili lege [continentiae] constringimur.” Unde
ex documento Siricii recte colligitur a longo iam tempore extitisse in
Ecclesia latina huiusmodi obligationem coelibatus, etsi non formali
lege, saltem longa praxi ac consuetudine inductam.

Cone. Carthaginiense, a. 390, can. 2: “Ita placuit, ut condecet
sacrosanctos antistites, et Dei sacerdotes, nec non et levitas, vel qui
sacramentis divinis inserviunt, continentes esse in omnibus . . . , ut
quod apostoli docuerunt, et ipsa servavit antiquitas, nos quoque cus­
todiamus” (Hardouin 1. 951).
Cone. Carthaginiense, a. 401, can. 3: “Praeterea cum de quorum­
dam clericorum, quamvis erga uxores proprias, incontinentia referre­
tur, placuit episcopos, et presbyteros, et diaconos, secundum priora
statuta, etiam ab uxoribus continere. Quod nisi fecerint, ab ecclesias­
tico removeantur officio. Ceteros autem clericos ad hoc non cogi,
sed secundum uniuscuiusque ecclesiae consuetudinem observari debet”
(Hardouin 1. 987).

Idem Siricii constitutum ulterius firmavit subinde Innocentius I
(t 417), Epist. 21, ad Exsuperium episc. Tolosanum, c. 1: “De his
[i.e. de clericis incontinentibus] et divinarum legum manifesta est
disciplina et beatae recordationis viri Siricii episcopi monita evidentia
commearunt. . .” (ML 56. 501), et Epist. 24, ad Victricem episc.
Rothomagensem, c. 10 (ML 56. 523), necnon Leo M. (f 461), Epist.
14, ad Anastasium episc. Thessalonicensem, c. 4, qui eandem obliga­
tionem extendit ad sub diaconatum,37 constituens: “Nam cum extra
clericorum ordinem constitutis nuptiarum societati et procreationi
filiorum studere sit liberum, ad exhibendam tamen perfectae continen­
tiae puritatem, nec subdiaconis quidem connubium carnale conceditur:
” In praefata Epistola Siricii, subdiaconi explicite eximuntur a lege coelibatus: "Qui
ab accessu adolescentiae usque ad tricesimum aetatis annum si probabiliter vixerit, una
tantum, et ea quam virginem communi per sacerdotem benedictione perceperit, uxore
contentus, acolythus et subdiaconus esse debebit; post quae ad diaconii gradum, si se
ipse primitus continentia praeeunto dignum probavit, accedat” (ML 56. 560). Unde
Leo M. saec. 5 primus legem coelibatus ad subdiaconos extendit. Ceterum nondum haec
extensio ut stricta et universalis intclligebatur, ut patet ex subdiaconis Siciliae qui, usque
ad finem circiter sacculi sequentis, matrimonio utebantur; quam peregrinam praxim
Pelagius II a. 588 ita limitavit ut subdiaconi uxorati unum de duobus eligerent, aut
scilicet ministerium, relicto usu uxoris, aut usum uxoris, relicto ministerio; tandem
Gregorius M. in suis epistolis ad Petrum subdiaconum Siciliae et ad Leonem episcopum
Catanensem a. 591 (ML 77. 505 sq., 710) eam Siciliae praxim simpliciter suppressit, ita
ut dici possit inde a Gregorio M., legem de coelibata universaliter etiam ad subdiaconos
extendi intellectam esse. Ceterum completa certitudo ac firmitas de huiusmodi extensione
accessit saec. 12, cum subdiaconatus consideratus fuit ut “ordo sacer” praecise ob
annexam legem continentiae (cf. dicta in art. 6, in torn. 2, p. 328) et Cone. Later. I
et II subdiaconatum numerarunt inter eos ordines quorum susceptio inducit impedimen­
tum dirimens matrimonium (cf. infra, p. 613).

‘ut qui habent, sint tanquam non habentes’ (1 Cor. 7. 29), et qui non
habent, permaneant singulares. Quod si in hoc ordine, qui quartus a
capite est, dignum est custodiri, quanto magis in primo aut secundo vel
tertio servandum est, ne aut levitico, aut presbyterali honore, aut
episcopati excellentia quisquam idoneus aestimetur, qui se a voluptate
uxoria necdum frenasse detegitur” (ML 54. 672 sq.).
In Oriente circa idem tempus Constitutiones Apostolorum (circa a.
400) emittunt praescriptionem de coelibatu clericorum, quatenus
prohibent contrahere matrimonium post ordinationem sed simul per­
mittunt usum matrimonii iam contracti. L. 6, c. 17: “In episcopum,
presbyterum et diaconum constitui praecipimus viros unius matrimonii,
sive vivant eorum uxores, sive obierint; non licere autem illis post
ordinationem, si uxores non habeant, matrimonium contrahere, aut
si uxores habeant, cum aliis copulari, sed contentos esse ea, quam
habentes, ad ordinationem venerunt. Ministros vero, cantores, lectores
et ostiarios, ipsos quoque monogamos esse iubemus: quod si ante
coniugium ad clerum accesserint, permittimus eis uxores accipere, si
quidem ad id propensionem habent, ne, cum deliquerint, in castiga­
tionem incurrant” (MG 1. 955-958; Funk 1. 339-341). L. 8, c. 47,
can. 5: “Episcopus aut presbyter aut diaconus uxorem suam prae­
textu religionis ne eiciat; si vero eiecerit segregetur; quod si per­
severat, deponatur” (Funk 1. 565).3a Ibid., can. 26: “Qui innupti
ad clerum promoti sunt, ex iis iubemus lectores ac cantores solos
uxores ducere, si velint” (Funk 1. 571).
Canones Hippolyti (circa a. 500), can. 55: “Presbyter cuius uxor
peperit ne segregetur.”39 Canon ambiguus est. Intellectus sub luce
Const. A post., significaret liceitatem usus matrimonii ante ordina­
tionem contracti.

Nihilominus lex coelibatus, iuxta regulam latinam qua prohibebatur
ipse usus matrimonii, observata est in non paucis ecclesiis orientalibus,
ut constat ex supra relatis testimoniis Epiphanii, Hieronymi, Synesii
u Hic canon ambiguus est ac variis interpretationibus ansam praebet. Quidam dicunt
in eo iuberi ut uxores non despiciantur nec necessario alimento priventur; alii, ut
uxores domi retineantur, etsi coniugale commercium cum cis non habeatur; alii, ut tale
commercium habeatur, seu uxoribus non denegetur. Primus sensus est nimis extenuatus.
Secundus sensus congruit cum ipsa praxi romana saec. 5, iuxta quam clerici iam uxorati
post ordinationem domi retinerent uxorem, tanquam sororem, ut fatetur Leo M. in sua
Epist. 117, ad Rusticum episc. Narbonensem; “Unde, ut de carnali fiat spirituale coniuidum, oportet eos [i.e. diaconos iam uxoratosl nec dimittere uxores ct quasi non habeant
sic habere, quo et salva sit charitas connubiorum, et cesset opera nuptiarum” (JfL 54
1204). In tertio sensu illum canoncm accepit ct fere ad verbum contra Latinos repetiit
Cone. Trullanunt a. 692, can. 13.
" Apud L. Duchesne, Origines du culte chrétien (éd. 5, Paris 1909) 53S.

(quoad ecclesiam alexandrinam) et ipsius Socratis (quoad Thessaliam,
Thessalonicam, Macedoniam et Achaiam) (cf. supra, pp. 601-604).
Circa initium saec. 5, Codex Theodosianus (a. 420), renovat dupli­
cem praescriptionem can. 3 Nicaeni (cit. in p. 605) de excludendis
extraneis aut suspectis mulieribus a contubernio clericorum et can. 5
Constit. Λ post, de non eiciendis uxoribus legitime ductis ante ordi­
nationem. Haec altera praescriptio sic sonat: “Illas etiam non relinqui
caritatis hortatur affectio, quae ante sacerdotium maritorum legitimum
meruere coniugium. Neque enim clericis incompetenter adiunctae
sunt, quae dignos sacerdotio viros sui conversatione fecerunt” (1. 16,
tit. 2, c. 44).‘° Eadem ambiguitas subsistit quae habetur in Constit.
Apost., nam permittitur sacerdotibus, adeoque etiam episcopis,
uxores retinere, sed non significatur an possint matrimonio uti; si
attendatur praxis orientalis, videtur dicendum usum matrimonii per­
mitti, saltem non episcopis.

Saeculo sequenti severior disciplina introducitur per Codicem lustiniani (527-565), quod attinet continentiam episcoporum, quatenus
ab episcopatu excluduntur non solum uxorati, sed etiam qui ex
defuncta uxore prolem aut nepotes habuerint. Decretum a. 531:
“Sancimus, neminem in episcopum ordinari, nisi et in aliis rebus
utilis et optimus sit, et neque mulieri cohabitet, neque liberorum
existât pater, sed loco uxoris adhaereat quidem et continens sit circa
sanctissimam Ecclesiam: loco vero liberorum omnem Christianum et
orthodoxum habeat populum” (cf. 1. 1. tit. 3, c. 41; Novellae vi, c. 1.
§7; cxxiii, c. 1; cxxxvii, c. 2). Aliis clericis permittitur uxorem re­
tinere ac uti: “Clericos autem non aliter ordinari permittimus, nisi
. . . honesta vita sint, neque concubinam aut naturales habuerunt aut
habeant filios, sed caste viventes aut uxorem legitimam et ipsam
unam et primam habentes neque viduam neque separatam a viro,
neque aliter legibus aut sacris canonibus interdictam” (Novella cxxiii.
c. 12).
Tandem circa finem saec. 7 Concilium Quiniscxtum sive Trullanum
II, a. 692, cann. 12 et 13, definitive determinavit disciplinam orien­
talem, quae per saecula hucusque generaliter viguit, tam apud Schis­
maticos quam apud catholicos. Quoad episcopos retinet constitutum
lustiniani de perfecto coelibato, ita tamen illud mitigans ut etiam
uxorati possint consecrari, dempto subinde matrimonii usu: “Porro
hoc quoque ad nostram cognitionem pervenit, quod in Africa et Libya
et aliis locis quidam ex iis, qui illic sunt, religiosissimi praesules cum
" Ed. Th. Mommsen 1-2 (Bcrolini 1905) S51.

propriis uxoribus, etiam postquam ad eos processit ordinatio, una
habitare non recusant, ex eo populis offendiculum et scandalum
afferentes. Cum itaque studium nostrum in eo magnopere laboret,
ut omnia ad gregis in manus nostras traditi nobisque commissi utili­
tatem fiant, nobis visum est, ut nihil huiusmodi deinceps ullo modo
fiat” (can. 12, Hardouin 3. 1663-1665). Quoad presbyteros vero et
diaconos, ultro confirmat, non sine explicita acrimonia in legem
latinam, praecedentem praxim et legislationem orientalem: “Quoniam
Romanae ecclesiae pro canone traditum esse cognovimus, ut pro­
movendi ad diaconatum, vel presbyteratum, profiteantur se non am­
plius suis uxoribus coniungendos: nos antiquum canonem Apostolicae
perfectionis ordinisque servantes, hominum qui sunt in sacris legitima
coniugia deinceps quoque firma et stabilia esse volumus, nequaquam
eorum cum uxoribus coniunctionem dissolventes, vel eos mutua tem­
pore convenienti consuetudine privantes. Quamobrem si quis dignus
inventus fuerit, qui hypodiaconus, vel diaconus, vel presbyter ordine­
tur, is ad talem gradum assumi nequaquam prohibeatur, si cum legi­
tima uxore cohabitet. Sed neque ordinationis tempore ab eo postuletur,
ut profiteatur se a legitima cum uxore consuetudine abstenturum: ne
ex eo a Deo constitutas et sua praesentia benedictas nuptias iniuria
afficere cogamur, evangelica voce exclamante: ‘Quae Deus coniunxit,
homo non separet,’ et Apostolo docente ‘honorabiles nuptias et torum
immaculatum,’ et: ‘Alligatus es uxori? ne quaere solutionem’” (can.
13, Hardouin 3. 1666; item Kirch, Enchiridion 1093).
Quarta Periodus (Saec. 8 ad Nostrum Aevum). Corroboratio
Generalis Legis Perfecti Coelibatus in Ecclesia Latina, per
Elevationem Ordinis Sacri ad Rationem Impedimenti Dirimentis
Matrimonium.

Non obstante generali lege coelibatus, iam inde a Siricio lata in
Ecclesia latina, obscuriori illa aetate, quae a saec. 8 ad 12 decurrit,
plurimi abusus perpetrati sunt, ita ut clericorum concubinatus et
illegitima matrimonia late vigerent, quae ipsa auctoritas ecclesiastica
extinguere non valuit nisi saec. 12, cum ordo evasit impedimentum
dirimens matrimonium. Iam Gregorius VII (f 1085), in sua tenaci
lucta contra incontinentiam et simoniam clericorum necnon contra
servitutem laicalis investiturae, illarum matris ac tutricis, videtur
matrimonium clericorum practice ut invalidum considerasse, quin
tamen ullam emiserit explicitam de hac re declarationem: idem dici
potest de decretis Leonis IX in Cone. Romano a. 1049, Urbani IT
in Cone. Amalphitano a. 1089-90, Paschalis II in Cone. Trecensi a.

1107, et Callisti II in Cone. Rhemensi a. 1119. Explicita autem
declaratio primo lata est a Cone. Lateranensi I a. 1123, sub Callisto
II, can. 21: “Presbyteris, diaconibus, subdiaconibus, et monachis,
concubinas habere, seu matrimonia contrahere, penitus interdicimus:
contracta quoque matrimonia ab huiusmodi personis disiungi, et per­
sonas ad poenitentiam debere redigi, iuxta sacrorum canonum defini­
tiones, iudicamus” (Hardouin 6-2. 2013; cf. can. 3); subinde confir­
mata est et clarius expressa a Cone. Lateranensi II, a. 1139, sub
Alexandro II, can. 7: “Ad haec praedecessorum nostrorum Gregorii
VII, Urbani, et Paschalis Romanorum Pontificum vestigiis inhaerentes,
praecipimus ut nullus Missas eorum audiat, quos uxores vel concubinas
habere cognoverit. Ut autem lex continentiae, et Deo placens munditia
in ecclesiasticis personis et sacris ordinibus dilatetur: statuimus
quatenus episcopi, presbyteri, diaconi, subdiaconi, regulares canonici,
et monachi atque conversi professi, qui, sanctum transgredientes
propositum, uxores sibi copulare praesumpserint, separentur. Huius­
modi namque copulationem, quam contra ecclesiasticam regulam con­
stat esse contractam, matrimonium non esse censemus. Qui etiam
ad invicem separati pro tantis excessibus condignam poenitentiam
agant” (Hardouin 6-2. 2209; cf. can. 6).
Cone. Tridentinum, matrimonium a clericis in sacris contractum,
esse invalidum solemniter definivit, in sess. 24, can. 9: “Si quis
dixerit, clericos in sacris ordinibus constitutos, vel regulares casti­
tatem solemniter professos, posse matrimonium contrahere, contrac­
tumque validum esse, non obstante lege Ecclesiastica vel voto, et
oppositum nil aliud esse, quam damnare matrimonium; posseque
omnes contrahere matrimonium, qui non sentiunt se castitatis (etiamsi
eam voverint) habere donum: A.S.” (Denz. 979).41
Pius IX in Syllabo hanc propositionem de origine huius impedi­
menti dirimentis damnat: “Bonifacius VIII votum castitatis in ordi­
natione emissum nuptias nullas reddere primus asseruit” (Denz.
1772).
“ Notandum est Patres tridentinos sub ea expressione “non obstante lege ecclesiastica
vel voto” intendisse solummodo damnare doctrinam Lutheri, qui his ipsis verbis ute­
batur, et abstrahere a theologorum quaestione utrum coelibatus sit lex mere ecclesiastica
non vero divina (nccnon ab ulteriori quaestione utrum habeat votum annexum). Id
patet ex sequenti declaratione Cardinalis Lotharingii, qui videtur inclinasse in divinam
originem illius legis: “In ix. can. non placet, quod dicitur, non obstante lege ecclesiastica,
si tamen maiori parti patrum placuerit, approbabo canonem; sed eo sensu, quo scriptus
est, et a patribus approbatus, quorum hanc mentem fuisse non animadverti, ut vellent
decernere legem coelibatus esse legem ecclesiasticam, cum nec proposita fuerit haec quaes­
tio, nec a patribus disputata; sed tantum verba Lutheri posita fuerint, videlicet non
obstante lege ecclesiastica, vel voto, cuius error ipsius verbis positus iuste fuit a patribus
damnatus”; quam observationem fere ad verbum repetiit Cardinalis Varntiensis, unus
ex praesidentibus Concilii (apud A. Theiner, Acta genuina ss. oecuinenici Concilii Tridentini [Zagabriae in Croatia (1874)] II 463, 475).

Codex I.C. antiquam legem latinam duobus canonibus 132 et 1072
constringit. Can. 132: “§ 1. Clerici in maioribus ordinibus constituti
a nuptiis arcentur et servandae castitatis obligatione ita tenentur, ut
contra eandem peccantes sacrilegii quoque rei sint, salvo praescripto
can. 214, § 1 [Ubi a lege coelibatus eximitur qui metu gravi ordinem
susceperit nec subinde ordinationem ratam habuerit]. § 2. Clerici
minores possunt quidem nuptias inire, sed, nisi matrimonium, fuerit
nullum vi aut metu eisdem incusso, ipso iure e statu clericali decidunt.
§ 3. Coniugatus qui sine dispensatione apostolica ordines maiores,
licet bona fide, suscepit, ab eorumdem ordinum exercitio prohibetur.”
Can. 1072: “Invalide matrimonium attentant clerici in sacris ordini­
bus constituti.” Praeterea Codex statuit canonicas poenas contra cleri­
cos in sacris matrimonium attentantes, scilicet excommunicationem
(can. 2388, § 1), amissionem officiorum (can. 188, n. 5), irregulari­
tatem ex delicto (can. 985, n. 3), suspensionem (can. 2359, § 1) et
degradationem (can. 2388, § l).42
Unde lex coelibatus in latina Ecclesia quatuor effectus et obliga­
tiones importat: primo scilicet, dirimit sive invalidât matrimonium
contractum post sacrum ordinem, inducens obligationem huiusmodi
frustraneum matrimonium non attentandi; secundo, prohibet usum
matrimonii ante sacrum ordinem initi; tertio, imponit positivam obli­
gationem servandae castitatis, et ita ut contra eandem peccantes sint
etiam rei sacrilegii; quarto, exigit ut uxoratus non ordinetur, ita ut
ipsum matrimonium sit impedimentum ordinis (cf. can. 987, n. 2).
Ordines minores legi coelibatus non subiciuntur; attamen indirecte
ab ea attinguntur, quatenus, ob valide contractum matrimonium, ipso
facto amittuntur, ita nempe ut ordinati evadant laici: quo sensu
minoritae dici possunt conditionate obstringi lege coelibatus, si et
quatenus in statu clericali permanere velint.43
Ad Orientales quod attinet, etiam actualis disciplina essentialiter
concordat cum ea quam statuerat Cone. Trullanum quamque S. Sedes
iugiter toleravit14 nec ullatenus prohibuit. Lex scilicet coelibatus in­
tegre episcopo applicatur, sicut in Ecclesia latina, ita ut et matri­
monium post consecrationem dirimat et iam antea contracti matri­
43 Adde illcgitimitatc affici filios natos cx matrimonio valido, cuius usus, ratione
suscepti ordinis sacri, tempore conceptionis prohibitus erat (can. 1114).
u Lex coelibatus numquam ab Ecclesia extensa fuit ad ordines minores; imo olim
nec indirecte et conditionate, sicut hodie, clerici minores ab ca lege attingebantur,
quatenus poterant matrimonium inire coque uti. quin c statu clericali deciderent.
“Stcphanus IX (a. 1258), Decretum Gratiani, dist. 31, c. 14; Innocentius III (a.
1203), Decretales, 1. 3, t. 2, c. 6; Benedictus XIV (a. 1742). “Etsi pastoralis,” § 7, n. 26;
Pius XI (a. 1935), “Ad catholici sacerdotii” (.4/1S XXVIII [1936] 24 sq., 28). In
Cone. Lugdunensi II et Florentino, in quibus praecipua capita discriminis examinata
sunt, quaestio de coelibatu nullo modo contra Graecos mota est.

monii usum prohibeat. Quoad presbyteros, diaconos et subdiaconos,
lex mitigatur quoad alteram partem, seu licitum usum matrimonii
antea contracti15 (et consequenter quoad liceitatem ordinandi uxo­
ratos)4*5; integra vero manet quoad priorem partem prohibentem et
invalidantem subsequens matrimonium, idque non solum in his qui
coelibes ordinem susceperunt sed etiam in uxoratis quorum uxor
post ordinationem obierit.
Ante publicationem sectionis de Matrimonio Codicis Orientalis,
qui nunc a S. Sede pedetemptim editur (sectio de Ordine nondum
edita est), duo incerta aut indeterminata erant, scilicet: primo, an
matrimonii celebratio prohiberetur etiam post susceptionem subdiaconatus, nam varia erat in variis ecclesiis disciplina et plures id per­
mittebant; secundo, utrum matrimonium, post ordines sacros sus­
ceptum, esset tantum illicitum an etiam invalidum, saltem de iure
communi (nam apud quosdam, ut Italo-Graecos, Armenos et Maronitas, declaratum fuerat invalidum): in qua quaestione alii aliter iudicabant, ut notat ipse Benedictus XIV qui tamen in sententiam de matri­
monii invaliditate inclinabat (cf. Constit. “Eo quamvis tempore,”
a. 1745 et Instruet. “Anno vertente” a. 1750, de ritibus Coptorum).44
*47
Utramque incertitudinem et indeterminationem abstulit iam a. 1949
praefata nova S. Sedis codificatio, statuens: “Invalide matrimonium
attentant clerici maiore ordine aucti. Subdiaconatui, aeque ac maiori­
bus ordinibus, vis dirimendi matrimonium tribuitur.”48

Quae diffuse in hac Conclusione exposuimus, ad haec breviora capita
reduci possunt, ex quibus apparet obligationem coelibatus non pro­
venire ex aliqua lege divina aut apostolico-divina. sed ex mera ec­
clesiastica consuetudine ac lege, et ostenditur modus quo haec ipsa
lex paulatim per successivos ac determinatos gressus introducta fuerit,
donec assumpserit duplicem illum diversum gradum, iuxta quem in
u Quidam auctores notant presbyteros orientales debere a coniugali commercio absti­
nere per aliquod tempus, puta per hebdomadam vel triduum, ante celebrationem sacrificii.
Nemo non videt quam difficile sit ullam regulam statuere (cogita de pastore qui pro
ovibus quotidie celebrare velit aut debeat). Ceterum ca res hodie judicatur esse non
de praecepto, sed de consilio.
44 Ceterum aliquae ecclesiae orientales catholicae ad praxim latini coelibatus accesse­
runt. Cf. J. Bobak, Dc coelibatu ecclesiastico deque impedimento Ordinis sacri apud
Orientales et praesertim apud Ruthenos (Romae 1941) SOsq., in nota. In novo Codice
Orientali, ubi de Matrimonio, can. 48, sermo est de illis “ritibus in quibus clerici a
recepto subdiaconatus ordine obligatione servandi sacrum coelibatum tenentur.”
4T Bobak concludebat: “Certum est ac indubium, hucusque nondum esse latam legem
matrimonium post Ordines sacros contractum irritantem pro tota Ecclesia Oricntalibyzantina” (ibfd. 164). Pariter Cappello: “An clerici orientales, post ordinem sacrum
susceptum, ita a nuptiis arceantur, et eas non solum illicite, sed etiam invalide celebrent,
nullo apostolico decreto generaliter definitum est” (Dc matrimonio, cd. 5, n. 90S).
“ Litterae Apostolicac Motu Proprio datae ... de disciplina sacramenti Matrimonii
pro Ecclesia Orientali, cap. 3, can. 62 (Typis Polyglottis Vaticanis 1949) 20.

utraque Ecclesia observatur. Nec Christus nec Apostoli ullibi mani­
festant voluntatem ut ministri Ecclesiae debeant coelibatum observare,
etsi eorum commendationes de continentia et virginitate connaturalem
occasionem dederint origini praxis coelibatus inter clericos; ipse S.
Paulus, dum loquitur praecise de dotibus episcoporum et diaconorum,
supponit hos esse uxoratos, imo probabilius et matrimonio utentes, nec
amplius ab eis exigit quam ut sint monogami; et haec quidem mono­
gamia, sive successivae bigamiae exclusio, in qua agnoscitur quidam,
utut inferior, gradus continentiae et publicae honestatis, considerari
potest ut primus gressus versus futuram legem coelibatus.
Iam saec. 2-3 praxis coelibatus ita vulgata ac commendata inveni­
tur in utraque ecclesia, ut suspicio ingeri possit quod iam ipsa con­
suetudo obligationem pepererit; nihilominus nullibi huiusmodi obliga­
tio explicite indicatur ipsumque silentium ei praeiudicium affert, eo
vel magis quod e converso quaedam testimonia, scilicet Dionysii
Corinthii, Clementis Alex., Tertulliani et Origenis, utut ambigua,
videantur indicare quosdam de clero licite matrimonio usos fuisse.
Saec. 4 certo obligatio enasci coepit, tum ex ipsa consuetudine, ex
quo quidem explicantur fortiores expressiones quorundam Patrum,
signanter Epiphanii et Hieronymi, qui videntur communem praxim
coelibatus ut veram obligationem interpretari, tum ac praecipue ex
formali atque explicita lege. Attamen, ex neutro capite probari potest
iam adfuisse obligationem tum strictam tum universalem, et multo
minus determinatam secundum eas pleniores formas quas subinde
assumpsit, praecipue in ecclesia latina. Nam consuetudo nonnisi
paulatim obligationem parit, et priores leges, quae de coelibatu latae
sunt, apparent potius ut praescriptiones particularium ecclesiarum nec
adhuc totam materiam attingunt: hinc explicatur apparens contradictio
inter testimonium Epiphanii ac Hieronymi et testimonium Socratis
circa praxim orientalem et illius interpretationem.
Primae leges quae emittuntur circa initium saec. 4, scilicet a Conc.
Illiberitano in Occidente et Conc. Ancyrano in Oriente, exhibent
iam tum essentialem unitatem tum radicale discrimen quod lex coeli­
batus subinde assumere debebat in utraque ecclesia. Primum, in quo
conveniunt, est exclusio matrimonii post ordinationem contracti; al­
terum, in quo discrepant, est exclusio ipsius usus matrimonii iam
contracti, quam sola occidentalis ecclesia inde ab initio decisive
adoptavit. Et in hoc constitit secundus gressus legis coelibatus, scilicet
a monogamia, praescripta a S. Paulo, ad prohibitionem matrimonii
post ordinationem; ad hunc quidem gressum mature pervenit ipsa
quoque ecclesia orientalis, nam, etsi aliqua adhuc mitigatio ostendatur
in Conc. Ancyrano quoad diaconos qui ante ordinationem mani-

festaverint explicitum propositum posterius nubendi, huiusmodi pere­
grinum constitutum ulteriorem fortunam non habuit, ut ostendunt ipsi
posteriores canones orientales. Quoad alterum vero gressum, scilicet
prohibitionem usus iam contracti matrimonii quam inde ab initio
assumpsit ecclesia latina, videntur haesitanter et oscillanter se ges­
sisse catholici orientales, donec explicite illi renuntiaverint: hinc ex­
plicatur ambiguus tenor canonum Conc. Neocaesariensis et Nicaeni,
necnon varia et partialiter discordantia testimonia Epiphanii. Hierony­
mi, Synesii et Socratis (cf. supra, p. 610), et peculiariter curiosa illa,
si vera sit, historia Paphnutii a Socrate relata: ceterum, non sim­
pliciter illi gressui posteriores Orientales valedixerunt, sed illum ad
solum ordinem episcopatus limitarunt, ita ut episcopo prohiberetur,
ceteris vero concederetur, usus iam contracti matrimonii: in quo
apparet quaedam evolutio inter canones Constitutionum Apost. et
canones Conc. Trullani, ex quibus geminis documentis orientalis legis­
latio processit. Inde saltem a Conc. Trullano a. 692, lex mitigati illius
coelibatus generalis evasit pro toto Oriente; in ecclesia vero latina
iam inde a fine saec. 4, seu a constituto Siricii, lex plenioris coelibatus
ut universalis considerari potest. Nondum tamen completa erat, sive
quoad personas, nam nonnisi inde a saec. 5-6 (Leone M. et Gregorio
M.) extensa est ad subdiaconatum, sive quoad vim. nam nonnisi inde
a saec. 12, saltem certo et universaliter, ordo sacer evasit impedi­
mentum dirimens matrimonium ; et hic fuit quartus ac ultimus gressus
legis coelibatus (ad quem et ipsi catholici orientales, iubente S. Sede,
recenter universaliter accesserunt) ; ceterae enim dispositiones Codicis
I.C., circa ordines minores, circam matrimonium ut impedimentum
Ordinis, circa poenas illatas in violatores coelibatus, secundariae
sunt, relate ad ipsam legis substantiam, et suas historicas vicissi­
tudines habuerunt, quas effodere non vacat.
Conclusio 2. Obligatio ecclesiastici coelibatus procedit non solum a lege
sed etiam a tacito voto, per legem Ordini annexo, imo immediate procedit
ab ipso voto, sive a lege mediante voto.
Probatur.

In modo probandi hanc Conclusionem non prorsus concordant ipsi
eius defensores; alii enim afferunt rationes quas alii, una cum ipsis
adversariis conclusionis, reiciunt; nonnisi una ratio, quae ex ipsis
Ecclesiae documentis petitur, ab omnibus tanquam efficax affertur,
luverit igitur varias rationes proponere et ad trutinam revocare.
Prima ratio petitur ex ipsa materia castitatis ad quam obligat lex

coelibatus. Observatio scilicet castitatis, in re quae ex natura sua
non est mala, non est materia praecepti sed consilii, ac ideo nequit
directe imponi sed tantum mediante ipsius subiecti promissione, ita
ut directum obiectum obligationis ecclesiasticae sit non ipsa servanda
castitas sed emissio promissionis sive voti servandae castitatis ex parte
subiecti. Attamen, haec ratio claudicat, aequivocando in ratione prae­
cepti. Nam, quamvis Ecclesia non possit in praefata libera materia
castitatis obligare quemquam directe et absolute, potest tamen in­
directe et conditionate, quatenus susceptioni Ordinis, quae ex parte
subiecti est omnino libera, apponit onus sive conditionem observandi
castitatem, ut patet etiam de aliis obligationibus, puta recitandi
breviarium, quae ordinationem sequuntur. Unde ex allata ratione non
sequitur obligationem coelibatus importare existentiam voti.

Secunda ratio petitur ex eo quod ad dispensandum super legem
coelibatus requiritur ex parte Ecclesiae iusta causa, sine qua dis­
pensatio invalida esset: hoc autem valet si obligatio coelibatus oritur
ex voto, nam votum, semel factum, pertinet ad ius divinum, non vero
si oritur ex mera lege ecclesiastica, super quam Ecclesia potest valide
dispensare etiam sine iusta causa. Attamen, haec etiam ratio laborat
gratuito supposito; nam adversarii qui negant existentiam voti ultro
concedunt Ecclesiam posse pro libito valide dispensare super legem
coelibatus, et illi qui hoc negant, id deducunt praecise ex existentia
voti.

Tertia ratio petitur ex ratione sacrilegii quae, fatentibus omnibus
cum ipso Codice I.C. (can. 132), adest in peccato contra castitatem
commisso a clerico in sacris, praeter communem ipsam rationem con­
tra virtutem castitatis; ratio enim sacrilegii nequit provenire nisi
ex voto, nam sola lex Ecclesiae non induceret obligationem diversae
speciei a communi obligatione castitatis, ut patet ex aliis Ecclesiae
praeceptis. Attamen, nec ista ratio, quae tamen melior videtur, neces­
sario concludit; nam potest ratio sacrilegii provenire etiam ex lege
Ecclesiae si haec condatur ex motivo religionis, quemadmodum per­
cussio clerici induit duplicem malitiam, alteram contra iustitiam ex
lege naturali, alteram contra religionem ex lege Ecclesiae quae ex
motivo religionis prohibet laedere personam Deo mancipatam: qui­
dam etiam ex adversariis addunt aliam minusque aptam rationem,
independentem a lege Ecclesiae, scilicet sacrum characterem personae
ordinatae, qui fundaret rationem sacrilegii in actu contra castitatem.4’
• Hanc rationem non valere, ex eo patet quod persona ordinati fit quidem sacra
secundum quid, non vero simpliciter aut in linea castitatis, nisi supponatur votum vel
saltem lex Ecclesiae, veluti consecrans corpus in divinum servitium et honorem; si ca
ratio valeret, omnia peccata ordinati essent sacrilegia.

Quarta ratio petitur ex ratione sacrilegii in actu mere interno con­
tra castitatem. Scilicet: clericus in sacris, peccans contra castitatem
per actum mere internum, committit sacrilegium. Atqui ratio sacri­
legii in actu mere interno nequit provenire nisi ex voto, non vero
ex mera lege ecclesiastica, quippe quae non possit attingere actus
mere internos. Ergo clericus in sacris emittit votum castitatis.
Haec ratio procul dubio eflicacior est, pro quanto communius et
probabilius a theologis indicatur Ecclesiam non posse attingere directe
actus internos. Cum tamen hoc a quibusdam negetur vel ut non
certum habeatur, facilis inde adversariis patet evasio. Quidam ad­
versarii respondent negando ipsam maiorem argumenti, quia aiunt.
Ecclesia nequit imperare actus mere internos ac ideo lex coelibatus
non respicit actus internos sed externos. Alii vero ac frequentiores,
concessa maiori, negant minorem, quia, ut aiunt quidam, Ecclesia
potest imperare etiam actus mere internos, idque ex motivo religionis,
ex quo illi actus induunt rationem sacrilegii, vel quia, ut aiunt alii,
ratio sacrilegii provenit ex ipsa ordinatione, seu ex hoc ipso quod
ordinatus evadit res sacra quae sine sacrilegio profanari non potest,
quin sit recurrendum ad legem Ecclesiae imperantem actus internos.
Unde praefata ratio tria supponit de quibus non concordant theologi,
scilicet Ecclesiam non posse imperare actus internos, actum internum
contra castitatem in ordinato esse sacrilegium, et rationem sacrilegii
non provenire nisi a voto vel a lege Ecclesiae.

Quinta ratio petitur a paritate inter religiosum et clericum in sacris.
Nam ex una parte ordinatio habet pro effectu ut sit impedimentum
dirimens matrimonium, sicut votum solemne religiosum, et ex alia
parte religiosus et clericus in sacris idem specifice peccatum contra
castitatem committunt, ita ut religiosus, qui sit in sacris, non teneatur
in confessione manifestare suum statum religiosum, sed satifaciat
integritati confessionis si dicat se esse ordinatum in sacris. Attamen,
hac ratio non valet. Nam prior paritas non tenet quoad religiosum
votorum simplicium, et ceteroquin paritas inter religiosum votorum
solemnium et clericum in sacris peti potest ex ipsa sola lege Ecclesiae
quae velit ut Ordo sit clericis impedimentum dirimens matrimonium,
sicut est votum solemne pro religiosis, quin inde sequatur Ordini
adnecti votum. Altera vero paritas petit principium, vel laborat falso
supposito; nam adversarii, qui negant ordinatum emittere votum,
respondere possunt non esse specifice idem peccatum in religioso
et in ordinato, ac ideo religiosum teneri ad confitendum ipsam viola­
tionem voti religiosi, vel, si est specifice idem peccatum, scilicet sacri­
legii, id contingere ex uno vel altero fonte, seu ex voto vel ex viola-

tione legis Ecclesiae obligantis ex motivo eiusdem virtutis religionis
quo obligat ipsum votum, ac ideo satis esse ut poenitens dicat se per
peccatum impuritatis commisisse etiam sacrilegium, quin indicet de­
terminatum fontem ex quo sacrilegium processit.
Sexta ratio, eaque efficax, petitur ex documentis Ecclesiae, in quibus
verum votum indicatur.
Iam in quibusdam documentis priorum saeculorum sermo est de
promissione, vel professione, vel sponsione, servandae castitatis, a
clericis etiam explicite emittenda; quae suggerit rationem voti proprie
dicti, quamvis votum non vocetur. Conc. Ancyranum a. 314 (supra
cit., p. 604) loquitur de tacita “professione continentiae” in ipsa
ordinatione contenta; textus tamen ambiguus est, eo vel magis quod
in ecclesia orientali theologi votum continentiae non agnoscant. Conc.
Arausicanum I, a. 441, can. 22: “Sedit praeterea, ut deinceps non
ordinentur diacones coniugati, nisi qui prius conversionis proposito
professi fuerint castitatem” {Hardouin 1. 1786). Conc. Arelatense II,
a. 443 vel 452, can. 2: “Assumi aliquem ad sacerdotium non posse
in coniugii vinculo constitutum, nisi fuerit praemissa [aliter: promissa]
conversio50” (Hardouin 2. 773); can. 43 repetit can. 22 Conc. Arausi­
cam. Conc. Toletanum, a. 527, can. 1: “Quibus si gratia castitatis,
Deo inspirante, placuit, et professionem castimoniae suae absque
coniugali necessitate se spoponderint servaturos, hi tanquam appeti­
tores arctissimae viae, lenissimo Domini iugo subdantur: ac primum
subdiaconatus ministerium habitu probationis suae vicesimo anno
suscipiant. . . Cavendum tamen est his, nequando suae sponsionis
immemores, aut ad terrenas nuptias, aut furtivos concubitus ultra
recurrant. Quodsi forte fecerint, ut sacrilegii rei damnentur, et ab
ecclesia habeantur extranei” (Hardouin 2. 1139sq.). Gregorius M.
(+ 604). Epist. ad Petrum subdiaconum: “Unde videtur mihi ut a
praesenti die episcopis omnibus dicatur ut nullum subdiaconum facere
praesumant, nisi qui se victurum caste promiserit” (ML 77. 506).

Inde a saec. 12, ipsa documenta pontificia loquuntur de “voto.”
Alexander III, a. 1180. Epist. ad episcopum Herfordensem: “Provi­
deas attentius, ne deinceps clericus coniugatus ad . . . sacros ordines
. . . admittatur, nisi forte castitatem voveret perpetuam” (Corpus
Iuris Canonici, ed. Friedberg, II 457).
Innocentius III, a. 1203. rescribens archiepiscopo Acherontino circa
electionem alicuius episcopi cuius pater fuerat graecus sacerdos et
iuxta ritum graecum in sacerdotio eum genuerat, ait: “Nos igitur,
** Continentia sponsorum, conversio appellabatur.

attendentes quod Orientalis Ecclesia votum continentiae non admisit,
quin [aliter: quoniam] Orientales in minoribus ordinibus contrahant
et in superioribus utantur matrimonio iam contracto . . . , mandamus,
quatenus . .
{ML 215. 152 sq.; textus relatus est in Corpus Iuris
Canonici, ed. Friedberg II 458). Supponit ergo Innocentius in Ec­
clesia occidentali emitti votum continentiae ab ordinatis.
Bonijacius VIII, circa a. 1298, rescribens episcopo Biterensi circa
quaestionem quodnam votum esset considerandum ut solemne ac diri­
mens matrimonium, ait: “Quod votum debeat dici solemne ac ad
dirimendum matrimonium efficax, nos consulere voluisti. Nos igitur,
attendentes, quod voti solemnitas ex sola constitutione ecclesiae est
inventa, matrimonii vero vinculum ab ipso ecclesiae capite rerum
omnium, conditore, ipsum in paradiso et in statu innocentiae institu­
ente, unionem et indissolubilitatem acceperit: praesentis declarandum
duximus oraculo sanctionis, illud solum votum debere dici solemne,
quantum ad post contractum matrimonium dirimendum, quod solemnisatum fuerit per susceptionem sacri ordinis, aut per professionem
expressam vel tacitam, factam alicui ex religionibus per sedem apostolicam approbatis” {Corpus Iuris Canonici, ed Friedberg II 1053).
S. Pontificem loqui de proprie dicto voto, involuto in ordinatione,
satis manifestum facit tum comparatio cum voto professionis religi­
osae, tum communis doctrina doctorum eiusdem saeculi, tum com­
munis interpretatio huius Decretalis, allata a doctoribus saeculi sequen­
tis, uti Scoto, Durando, loanne Andreae canonista, Paludano.51
loannes XXII, edicto 1 dec. 1322, finem imponens disputationi
theologorum circa quaestionem an votum contentum in ordinatione
dirimeret non solum matrimonium contrahendum sed etiam matri­
monium iam contractum, ratum tamen et non consummatum, sicut
illud dirimit solemne votum religiosum, decidit: “Antiquae concer­
tationi finem cupientes imponere, ac animarum periculis inde proveni­
entibus salubriter providere, de fratrum nostrorum consilio praesenti
declaramus edicto, quod, licet votum solemnizatum per sacri sus­
ceptionem ordinis, quantum ad impediendum matrimonium contra­
hendum, ac ad dirimendum, si post contractum fuerit, secundum
statuta canonum sit efficax reputandum, ad dissolvendum tamen prius
contractum, etiam si per carnis copulam non fuerit consummatum,
quum nec iure divino nec per sacros reperiamus canones hoc statu­
tum, invalidum est censendum, auctoritate apostolica districtius in­
hibentes, ne quisquam durante matrimonio, nondum etiam consum“Cf. N. Jubany Arnau, EI volo de castidad en Ia ordcnaciôn sagrada (Barcelona
1952) 65-77.

mato, aliquem de sacris ordinibus praesumat suscipere, nisi prout
sacris canonibus noverit convenire.””
Cone. Trid., sess. 24, can. 9, supra cit. (p. 613), distinguendo
inter legem ecclesiasticam et votum, nequaquam intendit docere
obligationem castitatis in ordinatis provenire a sola lege ecclesiastica,
dempto voto, sed sub generali quadam formula abstrahit a quaestione
de voto incluso in ordinatione, quippe quae ad finem damnandi recla­
mationem Protestantium nullatenus faciebat53; ceterum dici potest
Concilium existentiam praefati voti supponere, tum quia omnes the­
ologi minores in concilio id profitebantur tum quia etiam extra Con­
cilium nondum exorta erat in agmine theologorum opinio quae id in
dubium revocaret.84
Benedictus XIV, Constit. “Inter praeteritos,” 3 dec. 1741, edita
occasione futuri Anni Sancti 1750, declarat poenitentiarios minores
non habere facultatem dispensandi super vota solemnia, emissa sive
in professione religiosa sive in sacra ordinatione: “Quod idem est
ac si dicatur, ipsos potestatem dispensandi in votis solemnibus casti­
tatis, paupertatis et oboedientiae in solemni religiosa professione, sive
in Ordinis sacri susceptione emissis, minime habere. Haec autem sola
solemnia vota sunt; quum alia omnia vota, licet publice facta, sim­
plicia vota sint, secundum Bonifacii VIII Decretalem.”55 Hic, sicut
in Decretali Bonifacii VIII. votum Ordinationis assimilaiur voto
professionis religiosae.
Pius IX in Syllabo hanc loannis Nuytz propositionem damnavit:
“Bonifacius VIII votum castitatis in ordinatione emissum nuptias
nullas reddere primus asseruit” (Denz. 1772).50 Qua damnatione
Pontifex non solum existentiam voti supponit, sed etiam eius vetusti­
orem antiquitatem sustinet.
Codex I.C., can. 132 (supra cit., in p. 614), loquitur de “casti­
tatis obligatione” quin votum explicite memoret. Hinc quidam adver­
sarii arguunt non existentiam voti. At immerito. Nam imprimis, non
improbabiliter votum implicatur in mentione sacrilegii quod dicitur
inesse peccato clerici contra castitatem (“Contra eandem peccantes
sacrilegii quoque rei sunt”): Codex enim non distinguit inter peccata
externa et interna, probabilius autem est rationem sacrilegii in pec­
cato interno non posse provenire nisi ex voto; praeterea. Codex in
” Extravag. loannis XXII, tit. 6, cap. un., Corpus iuris canonici, cd. Friedberg II
1212 sq.
“ Cf. dicta supra, p. 613, in nota.
M Cf. N. Jubany Arnau, “EI impedimento matrimonial del orden sagrado en el
Concilio de Trento,” Rrvista espaiiola de derecho canônico III (1948) 7-34.
“ Benedicti XIV Bullarium III—1 (Prati 1846) 174.
I i
** Cf. prohibitionem operis luris ecclesiastici institutiones illius auctoris, in Pii IX
P. M. Acta I 288.

can. 6, η. 4, statuit: “In dubio num aliquod canonum praescriptum
cum veteri iure discrepet, a veteri iure non est recedendum,” unde
cum vetus ius loquatur de voto, Codex vero sileat nec contradicat,
in praesenti dubio de existentia voti pro iure antiquo, illam affirmante,
standum erit, eo vel magis quod ad cann. 132 et 1072 allegantur
etiam fontes iuris antiqui in quibus de voto sermo est.
Pius XI, Constit. “Si unquam,” 15 iul. 1924, declarat, sicut Bene­
dictus XIV, poenitentiarios minores durante Anno Sancto non posse
dispensare super votum castitatis annexum sacrae ordinationi: “Nul­
latenus tamen ab eodem [voto castitatis solemni] illos dispensent,
qui vi ordinis sacri ad legem coelibatus tenentur, etiamsi ad statum
laicalem redacti sint.” Idem declaratur ab eodem Pio XI. Constit.
“Indicto a nobis,” 30 ian. 1933, et a Pio XII, Constit. “Decessorum
nostrorum.” 10 iul 1949 (AAS XVI [1924] 312; XXV [1933] 16:
XLI [1949] 342).
Adversarii nostrae conclusionis vim istorum documentorum duplici­
ter eludere conantur: vel scilicet accipientes vocem “votum” in sensu
largiori, seu improprie et similitudinarie, pro voluntaria acceptatione
obligationis castitatis, contenta in ipso voluntario accessu ad ordi­
nationem (ita Aversa. Herincx. Leitner, aliique plures57), vel con­
cedentes olim consuetudinem obtinuisse emittendi votum, et quidem
explicitum, in sacra ordinatione, quae tamen nullam involvebat iuris
communis obligationem, quaeque, quomodolibet ceteroquin intelligatur, in desuetudinem abiit, ita ut saltem nunc in ordinatione nullum
votum emittatur, ut constat ex Codice I.C. (ita Haring. Linnerborn,
Cocchi). lamvero, impropriam illam acceptionem voti excludit tum
non semel repetita et explicita assimilatio cum voto professionis
religiosae, tum communis doctrina et interpretatio theologorum quod
attinet documenta quae Cone. Trid. praecesserunt: cessationem vero
voti post Codicem excludit tum recta interpretatio silentii Codicis (cf.
supra, p. 622), tum continuata et explicita mentio voti ordinationis
in ipsis documentis post Codicem.

Positive autem contra voti existentiam sequentes rationes obiciunt:
Obi. 1. Nulla est lex positiva, explicite praescribens votum, et
peculiariter Codex tacet de huiusmodi voto: quod silentium valde
mirabile esset, si huiusmodi obligatio existeret.
’7 Herincx similitudinariam hanc acceptionem sic explicat: “Similitudo . . . consistit
in eo, quod sicut votum . . . quisque libere assumit et in obligationem consequentem
se coniicit, eamque voluntarie acceptat et profitetur, sic ordinandus simpliciter non
potest compelli ad hanc obligationem per legem aliquam, sed illam sponte assumit et
acceptat, suscipiendo ipsum ordinem” (Summa theologica scholastica ct moralis
[Amberes 1660] 509).

i

Resp. Omnia documenta nuper relata, quorum quaedam sunt legalia
(Innocentius III, Bonifacius VIII, loannes XXII), talem legem
supponunt. Silentium autem Codicis aliorumque legalium documen­
torum explicari potest ex eo quod, ad fines et effectus iuridicos, satis
sit loqui generaliter de lege coelibatus, quin ulterius determinetur
quomodo haec lex influat, utrum sola aut cum voto, utrum immediate
an mediante voto, cum tandem aliquando tota obligatio reducatur ad
legem ecclesiasticam qua ipsa emissio voti iubetur. Ad rem Gasparri:
“Cone. Trid., et Codex post ipsum, hanc quaestionem [de voto ordi­
nationis] intactam relinquunt quae revera in praxi parvi momenti
est.”58
Obi. 2. De facto nunc ordinati in sacris nullum emittunt votum.
Resp. Emittunt votum implicitum sive tacitum, contentum in ipsa
susceptione Ordinis, iuxta intentionem et legem Ecclesiae; unde “etiam
si quis verbotenus [votum] non emittat, ex hoc ipso tamen, quod
Ordinem suscipit secundum ritum Occidentalis Ecclesiae, intelligitur
emisisse” {Suppi., q. 53, a. 3). Hoc modo etiam religiosum votum
castitatis olim emittebatur sub una vel alia forma in ipsa professione
religiosa, quae quidem praxis suppressa est a Codice I.C., can. 572,
§ 1, n. 5; quaedam antiquiora documenta (cit. in p. 620) osten­
dunt olim, saltem in pluribus locis, consuevisse emitti explicitum
votum in ordinatione; in quo casu dici potest praxim sive legem
ecclesiasticam evolvisse ex voto explicito ad implicitum quoad ordi­
nationem et vicissim ex voto implicito ad explicitum quoad profes­
sionem religiosam.

Obi. 3. In ecclesia orientali nullum emittitur votum, ut omnes faten­
tur; ergo etiam in ecclesia occidentali.
Resp. Inepte arguitur ad uno ad alium ritum, cum ceteroquin in
ipsa lege coelibatus magnum habeatur discrimen inter binos ritus.
Quod de facto in ritu orientali nullum emittatur ordinationis votum,59
scimus tum ex eo quod in documentis orientalibus nulla fit mentio
voti, tum ex explicita affirmatione Innocentii III (cit. in p. 621),
tum ex communi interpretatione iuristarum et theologorum post S.
Thomam (cit. in p. 582). Xec valet in contrarium arguere ex eo
quod etiam clericus orientalis committat sacrilegium in peccato contra
castitatem, sive externo sive etiam interno: nam id certum non est
ac dependet praecise a quaestione utrum ratio sacrilegii proveniat ex
' Tractatus canonicus de Matrimonio (ed. post Codicem, Romae 1032) II 365.
J Dubitari tamen potest de illis orientalibus qui latinam legem coelibatus adoptarunt,
ut dictum est supra, p. 615, in nota. Probabilius negandum est ab eis votum emitti,
donec Ecclesia mentem suam manifestaverit; nam aliud est eandem obligationem quae
est apud Latinos assumere et aliud est eam assumere per votum ab Ecclesia impositum

DE SUBIECTO

625

solo voto an possit provenire ex ipsa lege Ecclesiae, et ulterius utrum
Ecclesia possit praecipere actus internos; iuxta autem dicta superius
(p. 618 sq.), videtur dicendum quod, deficiente voto, clericus orien­
talis probabiliter committit sacrilegium in actu externo contra casti­
tatem, quippe qui ab Ecclesia supponatur prohiberi ex motivo reli­
gionis, probabilius vero nullum committit sacrilegium in actu interno,
quippe qui a lege Ecclesiae probabilius attingi non possit. Ratio
autem quare ecclesia orientalis obligationem voti non adoptaverit,
videtur inveniri in ipsa mitigata forma quam lex coelibatus apud
orientales assumpsit, permisso scilicet usu matrimonii ante ordina­
tionem contracti; exinde enim sequeretur diversum votum, in eadem
ecclesia et in eadem ordinatione, emitti ab uxorato et a non uxorato:
prior quippe diminutum ac imperfectum, alter vero perfectum voveret
coelibatum.00
Obi. 4. Votum castitatis, ab Ecclesia imperatum, videtur aliquid
absurdum, cum votum sit actus tum essentialiter liber ac spontaneus,
tum necessario internus.
Resp. Ecclesia non potest imponere votum lege absoluta, bene vero
lege conditionata, quatenus susceptioni Ordinis, quae est omnino
libera ex parte subiecti, apponit onus sive conditionem emittendi
votum castitatis, quemadmodum, etiam abstrahendo a voto et per
meram legem, potest imponere perfectam castitatem eidem ordinato
(cf. supra, p. 6IS). Per huiusmodi obligationem, lex Ecclesiae non
attingit directe actum internum sed externum cum interno necessario
coniunctum, seu, ut dici solet, actum mixtum.

Obi. 5. Praefatum votum est saltem frustraneum, cum Ecclesia possit
per meram legem et absque voto ad eandem materiam obligare.
Resp. Posito voto, conditio et obligatio ordinati sacratior et firmior
evadit: sacratior quidem, quia “continentiae votum ... est unum
eorum quae ad perfectionem pertinent” (2-2, q. 184, a. 6), ut patet
ex trino voto religiosae perfectionis; firmior autem, quia Ecclesia
difficilius potest a voto dispensare (nec valide sine iuxta causa)
quam a mera lege ecclesiastica, cum, semel humanitus emisso, votum
transit in ius divinum (cf. supra, p. 618). Ad rem Suarez: “Potius
voluit Ecclesia mediante voto hanc obligationem imponere, et ad
” Quaeri potest an clericus latinus, qui ordinetur ab episcopo orientali, teneatur lege
coelibatus iuxta formam orientalem, et vicissim an clericus orientalis, ordinatus ab
episcopo latino, teneatur latinae legi ac voto coelibatus. Si utra ordinatio illegitima fuit,
nullum peculiarem parit iuridicum effectum, seu ordinatus latinus latino coelibatui,
orientalis orientali coelibatui subicitur; si vero ordinatio fuit legitima, seu ex apostolico
induito, eius effectus pendet ab ipsius indulti tenore, quo tamen generatim nulla ritus
mutatio concedi solet.

ipsum votum inplendum obligare, ut sacratior et quodammodo im­
mobilior esset obligatio. . . Nam si obligatio haec tantum esset
ex praecepto Ecclesiae, maiori facilitate posset per illius dispensa­
tionem auferri, et dispensatio sine causa data valida esset, quamvis
illicite daretur; interveniente autem voto, et difficilior est dispensatio,
et sine causa data non tenet.”81

Obi. 6. Si lex coelibatus pareret votum, non tam facile Ecclesia
ab ea lege dispensaret.
Rcsp. Ut dictum est supra (p. 592), Ecclesia nonnisi raro et
ex gravi causa ab ea lege dispensat; ex quo quidem retorqueri potest
argumentum, quatenus haec ipsa raritas assumi queit ut probabile
indicium existentiae voti. Ubi non est confundenda dispensatio a
iam contracta obligatione coelibatus cum suppressione ipsius legis
coelibatus; nam. cum haec lex, etiam cum annexo voto, sit iuris
ecclesiastici. Ecclesia posset quandocumque eam simpliciter sup­
primere, vel iuxta formam orientalem mitigare.
Obi. 7. Si sacra ordinatio haberet annexum votum solemne casti­
tatis, dirimeret non solum matrimonium contrahendum sed etiam
matrimonium iam contractum, ratum scilicet nec consummatum, sicut
illud dirimit votum solemne professionis religiosae. lamvero sacra
ordinatio non dirimit matrimonium ratum et non consummatum, ut
patet ex declaratione loannis XXII (supra cit., p. 621) et ex Codice
I.C., can. 1119. Ergo non habet annexum votum solemne castitatis.
Rcsp. Negatur paritas inter utrumque votum, idque saltem ob
voluntatem Ecclesiae quae et votum condidit et solemnitatem ei ad­
didit. Pendet enim a voluntate Ecclesiae solemnitatem voto addere et
gradum solemnitatis statuere; sicut igitur ipsa voluit ut in religiosa
professione, praeter votum simplex quod nullum matrimonium dirimit,
esset etiam votum solemne, quod utrumque matrimonium, tam con­
trahendum quam contractum nec consummatum, dirimat; ita statuit
ut verum votum in ordinatione emittatur eique talis remissus solemni­
tatis gradus adderetur quo solum contrahendum, non vero contractum
ratum matrimonium dirimatur. Potuit etiam ampliorem ei solemni­
tatem addere illudque in omnibus aequiparare voti solemni religionis
(cf. can. 1119). sed de facto id non fecit.
Obi. S. Si obligatio coelibatus procederet ex voto, sequeretur quod,
si quis ignoraret adesse votum castitatis annexum ordinationi, vel,
sciens, nollet votum emittere, nulli subdereretur obligationi servandae
castitatis et posset valide matrimonium contrahere: in utroque enim
n De religione, pars, 2, 1. 9, c. 17, Opera omnia XV (Parisiis: Vivès 1859) 789.

casu votum deesset (nemo quippe vovet quod nescit, et a fortiori
nemo vovet qui vovere non vult) ac ideo corrueret omnis obligatio
ex voto procedens et lex coelibatus simpliciter frustraretur.
Rcsp. In responsione ad hanc obiectionem, quae praecipua et satis
molesta videtur, non parum insudant theologi, nec unusquisque sibi
constans apparet. Generaliter loquendo, ex triplici diverso praesupposito suam responsionem conficiunt: quidam enim dicunt obliga­
tionem coelibatus procedere immediate a duobus fontibus, tum nempe
a lege tum a voto, ac ideo, deficiente voto, urgeri a lege: quae evasio
primo aspectu arbitraria videri potest; alii docent obligationem coeli­
batus procedere immediate a solo voto: quae durior positio cogit
eos ad aliquid obicienti concedendum vel ad subtiles contorsiones
conficiendas; alii vero ita distinguunt ut dicant obligationem con­
tinentiae procedere a voto (vel a voto et lege), rationem vero im­
pedimenti dirimentis matrimonium procedere a sola lege: quae dis­
tinctio videtur politicum effugium ad eludendum principale punctum
difficultatis, respiciens impedimentum dirimens matrimonium.
Ceterum, quia duo illi casus, qui in obiectione proponuntur, scilicet
viri ignorantis existcntiam voti et viri expresse contradicentis, non
sunt omnino idem ac paulo diversam ingerunt difficultatem, iuverit
eos distincte considerare.
Quoad primum casum de ignorantia voti,62 qui ceteroquin obici
posset etiam si non adesset votum, sed sola lex coelibatus (an scilicet
qui, ignorans legem coelibatus, voluntarie ordinatur, contrahat coeli­
batus obligationes et impedimentum matrimonii), plures inter anti­
quiores dixerunt eum. qui cum ignorantia voti vel legis continentiae
ordinatur, teneri obligatione continentiae et ita ut matrimonium ab
eo contractum sit nullum, quia Ecclesia voluit omnes qui voluntarie
Ordinem suscipiunt obligationi continentiae subicere et inhabiles
reddere ad contrahendum matrimonium; sed dividuntur inter se,
quatenus quidam docent id provenire ex sola lege ecclesiastica, alii,
ut Sanchez, Salmanticenses et Billuart, ex ipso voto, etiam in tali
casu implicite emisso per ipsum voluntarium accessum ad ordina­
tionem, “nam sicut qui vult officium praetoris aut magistratus ad­
mittere, vult etiam subire omnes obligationes tali officio annexas,
etiam [si] illas ignoret: ita qui vult ordines sacros recipere, vult
“Animadvertunt auctores casum hunc vix esse practicum. sed potius hypotheticum;
nam vix cogitari potest ut quis adultus voluntarie accedat ad ordinationem absque aliqua
cognitione saltem confusa obligationis cum Ordine connexae (non enim amplior cognitio
requiritur ad contrahendam obligationem); casus accidere posset, si quis impuber (ante
decinum quartum aetatis annum) aut absque ulla praevia instructione vel admonitione
admitteretur ad ordinationem: quorum neutrum in praxi contingit, quoniam impuberes
excluduntur ct ceteri, saltem ab episcopo ordinante, de obligationibus praemonentur.

etiam emittere votum castitatis, quod tali ordini est annexum, etiamsi
illud ignoret, quia vult talem ordinem cum omnibus quae secum
affert.”63 Alii vero antiquiores, ut Coninck, Palaus, Lacroix (apud
S. Alphonsum, 1. 6, n. 809), quos sequuntur communiter moderni, ut
De Smet, Prümmer, Cappello, Merkelbach, Jombart, praefatum subi­
ectum probabilius solvunt a lege continentiae et ab impedimento
dirimente matrimonium, quia, ignorans obligationem, nec votum emit­
tit nec lege obligatur.61
Quidquid sit de veritate alterutrius sententiae, quarum unaquaeque
suam probabilitatem servat, praesens obiectio nihil probat contra
existentiam voti ordinationis, quoniam, si cum priori sententia dica­
tur ignorantia non excusare ab obligatione, haec repeti potest (cum
Sanchez et Salmanticensibus) ex voto implicito, si vero cum altera
sententia admittatur ignorantia excusare ab obligatione, id nullum
praeiudicium affert existentiae voti sicut non affert existentiae ipsius
legis, dempto voto, nam, in casu ignorantiae, neque votum emittitur
neque lex urget; obiectio subsistit solummodo, si quis dicat, cum
quibusdam, in eo ignorantiae casu votum non adesse sed tamen legem
urgere, et tunc obiectio solvenda est ad tramitem dicendorum de eo
qui expresse contradicit.
Qtioad alterum igitur casum, viri nempe expresse contradicentis nec
vovere volentis, omnes doctores admittunt ipsum contrahere impedi­
mentum dirimens matrimonium (quia Ecclesia vult ut omnes, volun­
tarie ordinati, sint inhabiles ad contrahendum matrimonium, velint
nolint) et praeterea contrahere obligationem supplendi votum quod
sacrilege (i.e. profanando susceptum sacramentum) omisit. Discrepant
vero quoad quaestionem an ille contrahat etiam obligationem con­
tinentiae (ita ut interim peccans contra castitatem committat etiam
speciale peccatum sacrilegii). Quidam enim, ut Dicastillo, Salmanticenses et Billuart, id negant, quoniam huiusmodi obligatio nequit
procedere ex voto, quod non existit, neque ex lege Ecclesiae quae
non obligat nisi mediante voto (nulla enim, aiunt, datur lex de
observanda castitate, sed de emittendo voto castitatis), unde prae­
fatus ordinatus contrahit tantum obligationem emittendi votum et
° Salmanticenses morales, tr. 8, de Ordine, c. 6, dub. 2. n. 35. His antiquioribus
consentit unus vel alter modernus, ut Cerato {Matrimonium a Codice I. C. integre
desumptum [Patavii 1920], n. 67), quatenus dicit impedimentum dirimens matrimonium
contrahi in casu, quia iuxta can. 16, “nulla ignorantia legum irritantium aut inhabilitan·
tium ab eisdem excusat, nisi aliud expresse dicatur.”
“ Ad praefatam rationem, a quibusdam modernis deductam ex can. 16, respondet
Cappello: “Nec obstat quod ignorantia non excuset ab impedimentis (can. 16) ; nam
impedimentum ordinis sacri fundatur in obligatione castitatis servandae, qua obligatione
cessante ob ignorantiam, cessat impedimentum ipsum, cum careat tunc fundamento"
(De Matrimonio, ed. 5, n. 437).

contra eam iugiter peccat donec votum emittat. Alii vero, ut Sanchez,
Holzmann, Amicus, S. Alphonsus, quos videntur communiter sequi
moderni (nam plures valde confuse in tota hac quaestione loquuntur),
affirmant obligationem eamque dicunt provenire ex lege Ecclesiae,
dificiente voto. Ab eadem ceteroquin lege, omnes (etiam priores
theologi) repetunt, in hoc casu defectus voti, impedimentum dirimens
matrimonium.
Supponendo igitur quod, in praesenti casu hominis expresse nolentis
vovere, desit verum votum (quod quidem certum est), contrahatur
impedimentum dirimens (quod omnes doctores fatentur), contrahatur
etiam obligatio servandae castitatis (quod probabilius est et com­
munius admittitur), solvenda est difficultas, in obiectione proposita,
quomodo hi duo effectus, qui adnectuntur voto, possint produci ubi
votum non adsit. Quidam igitur respondent hos effectus procedere
aeque et immediate a duplici causa, scilicet tum a lege tum a voto,
ac ideo, ubi deficit votum adhuc produci a lege.05 At haec responsio,
quamvis valde commoda ad solvendam difficultatem videatur, tamen
non valde logica apparet, qua parte assignat duplicem immediatam
causam eidem effectui absque ulla ad invicem relatione ac subordinatione. Alii sustinent eos effectus procedere immediate a voto nec
nisi mediate a lege Ecclesiae, quantenus haec votum ipsum imponit,
et praefatae obiectioni Suarez respondet in eo casu effectus procedere
a voto praesumpto ac debito, etsi non vero, quatenus Ecclesia ita
voluerit eos voto adnectere, ut, si verum votum desit, nihilominus ipsi
procedant vi voti quod fieri deberet et quod obiective praesumitur
adesse, seu, quod perinde est, vi ipsius ordinationis.00 Attamen haec
responsio, quamvis novum ac speciosum elementum addat, non videtur
re differre a praecedenti.
Facilior ac magis logica datur responsio si, in unum copulatis duabus
praecedentibus responsionibus et attentis ipsis verbis S. Thomae
(“[Lex coelibatus matrimonium contrahendum] impedit ex vi ordinis
et ulterius ex voto continentiae”: cf. supra, p. 582), dicatur Ec“ Hacc videtur satis communis responsio modernorum, quamvis quidam oscillanter
loquantur.
““Dicendum videtur intentionem quidem et voluntatem Ecclesiae esse, ut hoc im­
pedimentum [dirimens matrimonium! existât mediante voto castitatis per sacram ordina­
tionem solemnizato. . . Et ratio [est] . . . quia hoc impedimentum ordine naturae, ut
sic dicam, supponit obligationem non ducendi uxorem; hacc autem obligatio, quantum
est ex intentione Ecclesiae, oriri debet ex voto, ut diximus. Quia vero Ecclesia non
iudicat de occultis, et quia fraus ct dolus nemini patrocinari debet, ideo ita positum
est hoc impedimentum ab Ecclesia, ut essentialiter non pendeat a vero voto, sed sufficiat
votum praesumptum ac debitum iuxta ordinationem ipsius Ecclesiae. . . Ad difficultatem
ergo propositam [quod scilicet ordinatus qui votum non omitteret, posset valide con­
trahere matrimonium] negatur sequela, quia hic effectus [dirimendi matrimonium] non
est adaequatus voti solemnis veri, sed in praesenti oriri potest etiam ex praesumpto,
vel, quod perinde est, ex sola ordinatione in sacris” (op. cit. [supra, in p. 626] 791).

clesîam per legem coelibatus duo determinate et absolute velle, ut
nempe per ordinationem contrahatur obligatio continentiae atque im­
pedimentum dirimens, et ut simul id contrahatur per voluntarium
ac verum votum, quin tamen haec altera voluntas quidquam detrahat
absolutae efficacitati prioris, ita ut, hac altera frustrata per omissionem
voti, adhuc prior et absoluta voluntas pergat suum influxum atque
effectum producere, quamvis hic denudetur ea peculiari determina­
tione, quam Ecclesia intendebat obtinere mediante voto, scilicet per­
fectiori ac firmiori ratione religiositatis. Unde in eo qui votum emittit,
illa obligatio procedit immediate ex voto, vel, si placet, ex lege Ec­
clesiae imperante votum et mediante voto; in eo vero qui votum
omittit, eadem obligatio, nude tamen sumpta et absque perfectione
quam addit votum, procedit a sola lege Ecclesiae quae, deficiente in­
strumento voti, suum principalem effectum nihilominus attingit quem
absolute intendebat. Utrum autem in hoc casu, deficiente voto, actus
contra castitatem, tam exterior quam interior, assumat etiam rationem
sacrilegii, pendet a disputata quaestione utrum necne lex Ecclesiae,
lata ex motivo religionis, talem rationem inducere possit et utrum
etiam actum interiorem attingere queat, quorum primum probabile,
alterum improbabile videtur, ut iam superius notavimus (p. 618).
Conclusio 3. Lex ecclesiastici coelibatus est maxime conveniens.

Probatur.

Ecclesia licite condere potest et convenienter condit legem ecclesi­
astici coelibatus, si ipse hic coelibatus est maxime conveniens ad per­
fectionem et efficacitatem sacri ministerii. Iamvero talis praecise est
ecclesiasticus coelibatus; nam separando hominem ab opere et vita
maritali, et integram mentem ac indivisum cor dirigendo ad sacrum
ministerium, eum perficit in his quae sunt ad Deum et eius opus
liberius et efficacius reddit in his quae sunt ad homines.
PRIMO QUIDEM IN HIS QUAE SUNT AD DEUM, sacerdoti
utpote mediatori accedenti ad Divinitatem, convenit maior sanctitas
vel saltem maior socialis perfectio quam ceteris de populo; coelibatus
autem est perfectior status quam vita matrimonialis, ut docet Scrip­
tura (Mat. 19. 11 sq.; 1 Cor. 7. 25 sq., 38, 40), testatur tota Traditio
(cf. Augustinum, De sancta virginitate, c. 19; De bono coningali,
c. 22; S. Thomam, 2-2, q. 152, a. 4) et definit Cone. Trid. contra
Protestantes: “Si quis dixerit, statum coniugalem anteponendum esse
statui virginitatis vel coelibatus, et non esse melius ac beatius, manere
in virginitate aut coelibatu, quam iungi matrimonio: A.S.” (sess. 24.

can. 10, Denz. 980). Ipsum votum, legi annexum, maiorem adhuc
huic statui coelibatus confert perfectionem, nam “continentiae votum
... est unum eorum quae ad perfectionem pertinent” (2-2, q. 184,
a. 6), ut patet ex tribus votis quibus ipsa religiosa perfectio coalescit.
Praeterea, sacerdos est instrumentum Christi, continuator Christi,
veluti alter Christus; unde convenit ut per coelibatum assimiletur
Christo, qui ex Virgine natus est, virgo fuit, a virgine nutritio patre
custoditus est, virginem apostolum prae ceteris dilexit. virginitatem
maxime commendavit. Ad rem Pius XI: “Hoc autem legis [coeli­
batus] praescriptum nihil aliud facit nisi ut cuidam, ut ita dicamus,
postulato, quod ex Evangelio Apostolorumque praedicatione oritur,
vim praebeat atque addat. Quod Divinus Magister, quem ‘florem
Matris Virginis”’7 canimus, castitatis donum tanta aestimatione prose­
cutus est, ut id supra communem hominum virtutem efferret08; quod
inde a teneris unguiculis in Nazarethana domo cum Maria et losepho,
virginibus utrisque educari voluit; quod integros castosque animos,
loannis nempe Baptistae et Evangelistae, peculiari caritate dilexit:
quod denique gentium Apostolus, fidelis ille evangelicae legis doc­
trinaeque Christi interpres, inaestimabiles virginitatis laudes praedicat,
ad sollertiorem praesertim Dei famulatum quod attinet” (AAS
XXVIII [1936] 25 sq.).

Praeterea, sacerdos et clerici maiores ordinantur peculiariter et
immediatius ad sacra tractanda, ad actus spirituales, ad bonum
divinum, ad bonum animae. Iamvero, cum his omnibus matrimonium
eiusque usus, quamvis de se bonum ac sacramentale. habet aliquam
repugnantiam, quatenus immediate exercetur in linea corporali, infert
aliquam immumditiam corporalem, impedit actus spirituales. Ad rem
S. Thomas: “Ordo sacer de sui ratione habet ex quadam congruentia,
quod matrimonium impedire debeat, quia in sacris ordinibus con­
stituti sacra vasa et sacramenta tractant, et ideo decens est ut
munditiam corporalem per continentiam servent” (Suppi., q. 53, a. 3) ;
“Quamvis ordo sacer non habeat contrarietatem ad matrimonium
inquantum sacramentum, habet tamen repugnantiam quandam ad
ipsum ratione actus sui, qui spirituales actus impedit” (ibid., ad 1);
“Illi qui sunt in minoribus ordinibus constituti, ex vi ordinis non
prohibentur matrimonium contrahere, quia quamvis ordines illi depu­
tentur ad aliqua spiritualia, non tamen immediate habent accessum
ad tractanda sacra, sicut illi qui sunt in sacris ordinibus” (ibid.,
ad 4). “Bonum divinum est potius humano bono. . . Bonum animae
r Breviarium Romanum, Hymnus ad Laudes in festo SS. Nominis lesu.
"Mat. 19. 11.

‘ '

praefertur bono corporis. . . Bonum contemplativae vitae praefertur
bono activae. Virginitas autem ordinatur ad bonum animae secundum
vitam contemplativam, quod est ‘cogitare ea quae sunt Dei.’ Coniugium
autem ordinatur ad bonum corporis, quod est corporalis, multiplicatio
generis humani, et pertinet ad vitam activam, quia vir et mulier
in matrimonio viventes necesse habent cogitare ‘quae sunt mundi,’
ut patet per Apostolum 1 Cor. 7. 33. Unde indubitanter virginitas
praeferenda est continentiae coniugali” (2-2, q. 152, a. 4). Haec
omnia breviter delineavit ipse Apostolus, inquiens: “Qui sine uxore
est, sollicitus est quae Domini sunt, quomodo placeat Deo. Qui autem
cum uxore est, sollicitus est quae sunt mundi, quomodo placeat uxori,
et divisus est” (1 Cor. 7. 32 sq.).
Praeterea, praecipuum munus sacerdotis vel ministrorum in sacris
est sacrificium offerre, vel illi immediate ad altare ministrare. Id
autem peculiariter clericalem continentiam exigit, ut sacerdos puris
manibus, integra mente et indiviso corde, Purissimo Spiritui obla­
tionem elevet et puro corpore purissimam Christi carnem de purissima
Virgine conceptam, transubstantiativa voce in altari conficiat, mani­
bus contrectet, fidelibus administret. Propterea etiam sacerdotibus
A.T., qui lege coelibatus non tenebantur, praescribebatur ut con­
tinentiam ab uxoribus servarent, tempore quo vice sua altari inservie­
bant {Ex. 19. 10, 15, 22; Lev. 8. 33-35; 1 Reg. 21. 4sq.; Luc. 1.
23 sq.). Ad rem Origenes: “Unde videtur mihi quod illius est solius
offerre sacrificium indesinens, qui indesinenti et perpetuae se devoverit
castitati” {In Num., hom. 23, n. 3, MG 12. 749). Siricius R.R.:
“Omnes sacerdotes atque levitae insolubili lege constringimur, ut a
die ordinationis nostrae sobrietati ac pudicitiae et corda nostra man­
cipemus et corpora, dummodo per omnia Deo nostro in his quae
quotidie offerimus sacrificiis placeamus” (Epist. ad Himerium, supra
cit., p. 608). Hieronymus: “Si autem laicis imperatur ut propter ora­
tionem abstineant se ab uxorum coitu (1 Cor. 7. 5): quid de episcopo
sentiendum est, qui quotidie pro suis populique peccatis illibatas Deo
oblaturus est victimas? Relegamus Regum libros, et inveniemus sacer­
dotem Abimelech de panibus propositionis noluisse prius dare David
et pueris eius, nisi interrogaret, utrum mundi essent pueri a muliere,
non utique aliena, sed coniuge (1 Reg. 21. 4-6). . . Tantum interest
inter propositionis panes et corpus Christi, quantum inter umbram
et corpora, inter imaginem et veritatem. . . Castitas [igitur] propria
et ut ita dicam pudicitia sacerdotalis [talis debet esse], ut non solum
ab opere se immundo abstineat, sed etiam a iactu oculi et cogitationis
errore mens Christi corpus confectura sit libera” {In Tit. 1. 8 sq.,

ML 26. 603). “Si laicus et quicumque fidelis orare non potest, nisi
careat officio coniugali, sacerdoti, cui semper pro populo offerenda
sunt sacrificia, semper orandum est. Si semper orandum est, ergo
semper carendum matrimonio. Nam et in veteri lege qui pro populo
hostias offerebant, non solum in domibus suis erant, sed purificabantur
ad tempus ab uxoribus separati, et vinum et siceram non bibebant,
quae solent libidinem provocare” (Adv. lovinianum, 1. 1, n. 34, ML
23. 269). Innocentius I: “Nam si priscis temporibus de templo Dei
sacerdotes anno vicis suae non discedebant, sicut de Zacharia legimus,
nec domum suam omnino tangebant, quibus utique propter sobolis
successionem uxorius usus fuerat relaxatus, quia ex alia tribu et
praeter ex semine Aaron ad sacerdotium nullus fuerat praeceptus
accedere: quanto magis hi sacerdotes vel levitae pudicitiam ex die
ordinationis suae servare debent, quibus vel sacerdotium, vel minis­
terium, sine successione est, nec praeterit dies qua vel a sacrificiis
divinis aut a baptismatis officio vacent? Nam si Paulus ad Corinthios
scribit, dicens: ‘Abstinete vos ad tempus, ut vacetis orationi’ (1 Cor.
7. 5), et hoc utique laicis praecipit, multo magis sacerdotes, quibus
et orandi et sacrificandi iuge officium est. semper debebunt ab huius­
modi [uxorum] consortio abstinere. Qui si contaminatus fuerit carnali
concupiscentia, quo pudore vel sacrificare usurpabit, aut qua con­
scientia quove merito exaudiri se credet. . . ?” {Epist. ad Victricium
c. 10, ML 56. 524).
Praeterea, peculiare munus sacerdotis est orare pro populo, quod
in N.T. firmatur obligatione recitandi divinum officium. Assiduitas
autem et puritas orationis impeditur per mentis et carnis ligamina
quae in opere coniugali et vita familiari implicantur. Ad hoc alludit
Apostolus cum ipsis uxoratis laicis ait: “Nolite fraudare invicem [i.e.
in usu matrimonii], nisi forte ex consensu ad tempus, ut vacetis ora­
tioni” (1 Cor. 7. 5): quae verba commentatur Hieronymus nuper
citatus. S. Thomas (cit. in p. 632) notat “virginitatem ordinari ad
bonum animae secundum vitam contemplativam, quod est ‘cogitare
ea quae sunt Dei.’ ”
SECUNDO, IN HIS QUAE SUNT AD HOMINES (quod est alter
aspectus sacerdotalis muneris) ministerii opus liberius et efficacius
redditur per coelibatum, idque attenta triplici potestate Ordinis, iuris­
dictionis et magisterii, quae in eo opere uno vel alio modo com­
miscentur.
Er parte populi, coelibatus conciliat et auget tum reverentiam tum
fiduciam erga sacerdotes. Populus enim non ita venerari consuevit

quos vix a saecularibus in suis operibus et vita cernit diversos; nec
tam fiducialiter secreta cordis pandet his quos novit cor divisum et
ipsos habere: quod maxime valet de sacramentali confessione, et
peculiariter de peccatis coniugalem vitam respicientibus; facilius quo­
que oculos et aures convertet ad praeceptum et doctrinam eorum qui,
per perfectam continentiam, Christianae abnegationis loquens praebent
exemplum. Peculiariter etiam populi reverentiam et fiduciam erga
sacerdotem offendunt filiorum eius vitiosi aut indisciplinati mores;
ad quod Hieronymus: “Tam sanctum nomen est sacerdotii, ut nobis
etiam ea quae extra nos sunt posita reputentur, non quo propter vitia
nostra episcopi non fiamus, sed quod propter filiorum incontinentiam
ab hoc gradu arcendi simus. Qua enim libertate possumus alienos
filios corripere et docere quae recta sunt, cum nobis statim possit
qui fuerit correptus ingerere: Ante doce filios tuos? Aut qua fronte
extraneum corripio fornicantem, cum mihi conscientia mea ipsa re­
spondeat: Exhaereda ergo fornicantem filium, abiice filios tuos vitiis
servientes? Cum autem nequam filius in una tecum conveniat domo,
tu audes ab alterius oculo festucam detrahere, in tuo trabem non
videns {Mat. 8. 3-5)?” {In Tit. 1. 6, ML 26. 599 sq.).

Ex parte ipsius sacerdotis, coelibatus prodest et quantum ad scien­
tiam, qua debet alios dirigere, ne coecus coeco ducatum praestet et
quantum ad zelum, qua debet tanquam pater et pastor tam multiplex
auxilium praebere.
Communis ipsa experientia et profana historia ostendit, continen­
tiam esse matrem scientiae, veluti sterilitatem carnis in fecunditatem
mentis convertentem: praecipui inter scientiarum cultores a matri­
monialibus curis soluti inveniuntur: etiam apud ludaeos, qui abhor­
rebant coelibatum et ad nuptias compellebant, ab hac severitate rabbini excipiebantur, ut plenius ac liberius legis divinae scientiae se
conferrent. Idque praecipue valet de cognitione speculativa et de con­
templatione altissimorum mysteriorum, qua praecipue innititur scientia
sacra; propterea S. Thomas (supra cit., p. 632) non conciatur as­
serere “virginitatem ordinari ad bonum animae secundum vitam con­
templativam, quod est cogitare ea quae sunt Dei.”

Zelus sacerdotis manifestatur in sua spirituali paternitate, cuius
veritas et efficacitas per coelibatum augetur, abrenuntiata carnali
coniuge pro indivisa Ecclesiae desponsatione. Ad rem Eusebius Caes.:
“His autem ipsis maxime in praesentia, ut melioribus studiis vacent
liberius, seiunctus a re uxoria victus adamatur, vehit iis, qui divina et
incorporea sobole propaganda, occupati teneantur, et non unius, neque
duorum liberorum, sed acervatim innumerabilis multitudinis educa­

tionem sanctamque disciplinam ac reliquae instituendae vitae curam
susceperint” (Dem. cvang., 1. 1, c. 9, MG 22. 82). Pastoris cura,
demptis maritali ac familiari ligaminibus, indivise ad solum Christi
gregem dirigitur, ita ut sacerdos iugiter expeditus sit ad Viaticum
moribundis quacumque hora deferendum; ad peccatores poenitentes
prompte suscipiendos; ad vitae commoda facilius dimittenda; ad
hospitalitatem, eleemosynam aliaque misericordiae opera exercenda,
quae minus facile exercere posset si filios haberet, in quorum cura,
alimento et haereditaria provisione, omnia fere bona temporalia con­
sumeret; tandem ad patriam regionem pro locis missionum derelin­
quendam, cum ea facilitate ac promptitudine, quam unice solutio a
familiaribus ligaminibus permittere queit.
Ad rem Perrone: “Per caelibatum . . . illos removeri obices, qui
sacerdotalibus muniis rite obeundis in coniugali statu quam maxime
obsistunt, compertum est. Si quis enim conferre velit clericorum et
coniugatorum munera et partes, huius rei veritatem nullo negotio
deprehendet. Coniugatus enim oeconomicis et domesticis innumeris
prope curis obstrictus est, coniugis et liberorum sustentationi provi­
dere debet, istorum institutioni seu educationi prospicere, futurae ip­
sorum sorti consulere, aliaque non pauca matrimonii onera ferre, qui­
bus absterrita ingens hominum turba a matrimonio contrahendo ultro
se retrahit. Porro si Apostolo teste, II ad Timoth. II, 4: ‘Nemo mili­
tans Deo implicat se negotiis secularibus,’ ut nempe magis expeditus
sit in officiis suis exequendis, nemo est qui non videat, ab his omnibus
oneribus liberum esse caelibem Ecclesiae ministrum, qui propterea non
debet negotiationibus vacare et quaestibus, bona ecclesiastica in pro­
pinquos dissipare, ac dignitates ecclesiasticas constituere haereditarias
non sine ingenti Ecclesiae detrimento. Illa vero quae possidet poterit
in pauperes erogare, lue aliove contagioso morbo laborantes invisere,
dignitatem digniori dimittere, aliaque praestare, quae matrimonio
iunctus vix ac ne vix quidem praestare potest. Quid si paroeciae praeessct in vicis aut pagis constitutae, quae vix praebeat victui parochi
necessaria? Quid si vellet ad silvestres ac barbaras gentes Christianae
fidei lucem afferre.”00

Haec sunt, per summa veluti capita, multifaria commoda et bene­
ficia ecclesiastici coelibatus, quae fundant convenientiam ac veluti
moralem necessitatem legis Ecclesiae. “Constat enim,” ait Benedictus
XV. “si Latina viget floretque Ecclesia, magnam partem roboris
gloriaeque eius ab ipso clericorum coelibatu manare, ob eamque rem
omnino esse sartum tectum conservandum.”70
’Tractatus dc Ordine, c. 5. prop. 2, Praelectiones theologicae (Parisiis 1S47) III 453 sq
Allocutio consistorialis, 16 dcc. 1920, /MS XII (1920) 587,

Argumentum confirmatur ex ipsa commendatione sacerdotalis vir­
ginitatis extra Ecclesiam catholicam et in ipsis paganis religionibus.
In A.T., quamvis non esset lex coelibatus, sacerdotes obligabantur ad
continentiam tempore quo vice sua sacro officio fungebantur (cf.
supra, p. 632); et quamvis ludaei abhorrerent sterilitatem et coeli­
batum, rabbinorum tamen continentiam reverebantur, ut aptius
medium ad scientiam divinae legis excolendam. Plures inter moderni­
ores Protestantes ultro agnoscunt perfectionem et convenientiam sacer­
dotalis coelibatus, etsi negent ipsum posse ecclesiastica lege imponi (ci.
supra, pp. 587 sq.).71 In nonnullis paganis religionibus verus quidam
aut saltem legalis coelibatus, feminis praecipue sacerdotissis, praescri­
bebatur; ita apud Babylonienses sacerdotissa virginitati vovebatur et
apud Romanos Vestales vere virgines erant et de violata virginitate
crudeli morte puniebantur (cf. supra, pp. 382, 384); apud Phrygias
et Chaldaeos, viri sacerdotes castrabantur (sacerdotium eunuchorum).'2
In qua paganorum praxi Tertullianus, una cum diabolica fraude, Dei
sacramenta affectante, videt indirectam commendationem christianae
castitatis: “Ad hanc meam cohortationem . . . accedunt etiam saecu­
laria exempla, quae saepe nobis etiam in testimonium posita sunt,
cum quid bonum et deo placitum ab extraneis quoque agnoscitur et
testimonio honoratur. Denique monogamia apud ethnicos ita in sum­
mo honore est, ut virginibus legitime nubentibus univira pronuba
adhibeatur — et si auspicii causa, utique boni auspicii est — item,
ut in quibusdam sollemnibus et officiis prior sit univirae locus. Certe
Flaminica non nisi univira est. Quae <si> et Flaminis lex est — nam
ipsi Pontifici Maximo iterare matrimonium non licet — utique mono­
gamiae gloria est. Cum autem dei sacramenta satanas affectat, provo­
catio est nostra, immo suffusio, si pigri simus ad continentiam deo
exhibendam, quam diabolo quidam praestant nunc virginitate nunc
viduitate perpetua. Novimus virgines: Vestae, et lunonis apud Achaiae
oppidum, et Apollinis apud Delphos, et Minervae et Dianae quibus­
dam locis. Novimus et continentes: et viros quidem tauri illius Aegyp­
tii antistites, feminas vero Cereris Africanae, cui etiam et sponte
abdicato matrimonio assenescunt, aversantes exinde contactum mas­
culorum usque ad oscula filiorum. Invenit scilicet diabolus post
” Ipse etiam Calvinus, qui invehens in legem coelibatus, ait: “Quam absurdum est
arcere a Sacramento [i.e. matrimonio] sacerdotes” (cf. supra, p. 586), nihilominus,
commentans 1 Cor. 7. 33 et 38, admittere cogitur excellentiam coelibatus prae coniusrio,
scribens: “Ergo sic intelligemus. divisum esse hominem coniugatum, quia partim Deo.
partim coniugi se addicat, non sit autem Dei in solidum. . . Summa totius disputationis
[Apostoli] huc redit, meliorem esse coelibatum coniugio, quia in illo maior sit libertas
ut expeditius serviant homines Deo.”
”Cf. P. Gordon, Le sacerdoce à travers les âges (Paris [1950]) 38-41, 44sq., ubi
ostenditur quomodo huiusmodi sacerdotium in immoralitatcm degeneraverit.

luxuriam etiam castitatem perditricem, quo magis reus sit Christianus,
qui castitatem recusaverit conservatricem” (Dc exhort, castit. 13.
1 sq., CCL 2. 1033 sq.). Plura de his vide apud Hieronymum, Adv.
lovinianum, 1. 1, nn. 41—49 (ML 23. 282-296).

Adversarii autem ecclesiastici coelibatus sequentia obiciunt:
Obi. 1. Lex coelibatus adversatur iuri divino naturali, quod ex
una parte condidit matrimonium, et ex alia parte ius unicuique
homini contulit matrimonii contrahendi.
Rcsp. Deus condidit matrimonium sed illud nulli individuo prae­
cepit, necessariae autem hominis propagationi sufficienter providit
per sexualem instictum, ratione cuius de facto ac connaturaliter maior
pars hominum matrimonium ineunt: ad quod Hieronymus: “Noli
metuere ne omnes virgines fiant: difficilis res est virginitas, et ideo
rara, quia dificillis. . . Si omnes virgines esse possent, numquam et
Dominus diceret: ‘Qui potest capere, capiat’ ” (Adv. lovinianum,
1. 1, n. 36, ML 23. 271). Per legem coelibatus Ecclesia non laedit
ius uniuscuiusque ad matrimonium ineundum, quia non absolute iubet
coelibatum, quod non potest, sed tantum conditionate, scilicet si quis
velit suscipere Ordinem, quod quidem potest, ut patet de aliis obliga­
tionibus, quae in quacumque societate sequuntur ex aliquo statu vel
officio libere suscepto; unde, sicut libere quis suscipit Ordinem, ita
libere suscipit ipsam obligationem coelibatus, quamvis, semel libere
suscepto Ordine, necessario obligationi coelibatus subiciatur, quae pro­
inde ex vera lege procedit. Coeterum ad coelibatum vel continentiam
servandam multi alii homines, praeter clericos, etsi non lege, naturali
rerum et circumstantiarum necessitate compelluntur: ita qui canonicam
aetatem ad contrahendum non habent: qui ratione paupertatis vel
aliorum impedimentorum contrahere adhuc nequeunt: quorum coniuges
incurabili morbo laborant.

Obi. 2. Coelibatus adversatur bono individui estque ei nocivus tum
corporaliter tum moraliter, quia cum contrarietur naturali atque irresistibili inclinationi ad actum generationis, reddit corpus infirmum
et animum tristem atque exasperatum.
Rcsp. Haec ratio manifesto exaggerat, convertens id quod est per
accidens in id quod est per se. Inclinatio ad actum generationis magna
quidem est, non tamen irresistibilis, et gradus habet iuxta aetates,
temperamenta et tempora: adsunt autem, tum in animo tum in ipso
corpore, auxilia quibus instinctus ille regulari possit. Accidere quidem
potest, ut occasione luctae continentiae corpus alicuius infirmetur et
animus tristetur, sed id nec per se nec regulariter contingit, quinimmo
sive doctores scientiae medicae sive ipsa communis experientia testa-

tur, continentes et corpore sano vegetare ac longaevos esse, et animum
ac vultum hilariorem prae se ferre, ita ut nonnumquam aliorum
stuporem ac invidiam excitent. Quod attinet corporis vires, paganus
poeta Virgilius canit: “Sed non ulla magis vires industria firmat, quam
venerem et caeci stimulos avertere amoris”; quod attinet serenitatem et
hilaritatem animi, quae fructus est sapientiae, paganus philosophus
Theophrastus ait: “Non est ergo uxor ducenda sapienti. Primum
enim impediri studia philosophiae, nec posse quemquam libris et
uxori pariter inservire. . . Sapiens autem numquam solus esse potest.
Habet secum omnes qui sunt, qui umquam fuerunt boni, et animum
liberum quocumque vult, transfert. Quod corpore non potest, cogita­
tione complectitur. Et si hominum inopia fuerit, loquitur cum Deo.
Numquam minus solus erit quam cum solus erit.”73 Ceterum, etiam
ex usu et vita matrimoniali tum infirmitas corporis tum exasperatio
animi per accidens procedere potest, ac de facto frequentius procedit,
quin ullus sanae mentis, nisi exaggerando, dicet matrimonium esse
homini nocivum. Nemo est qui nesciat quot animorum dissidiis, quantaequc animi tristitiae et exasperationi, divortiorum matri, solent
coniugia, ob humanam fragilitatem et praecipue fortasse ex parte
mulierum, quotidie occasionem praebere: hinc ipsa libri Proverbiorum
bis repetita quaerela: “Melius est sedere in angulo domatis, quam
cum muliere litigiosa et in domo communi” (21. 9; 25. 24; cf. alia
dicta sapientialia, supra relata in p. 422).
Eidem obiectioni, explicite sibi propositae, sic ipse S. Thomas re­
spondet: “Sollicitudo et occupatio quam habent hi qui coniugio utun­
tur, de uxoribus, filiis, et necessariis vitae acquirendis, est continua.
Inquietatio autem quam homo patitur ex pugna concupiscentiarum,
est ad aliquam horam. Quae etiam minoratur per hoc quod ei aliquis
non consentit: nam quanto aliquis magis delectabilibus utitur, tanto
magis crescit in eo delectabilis appetitus [III Ethic. 12. 7]. Debilitan­
tur etiam concupisentiae per abstinentias, et alia exercitia corporalia
quae conveniunt his qui continentiae propositum habent. Usus etiam
corporalium delectabilium magis abducit mentem a sua altitudine, et
impedit a contemplatione spiritualium, quam inquietudo quae provenit
resistendo concupiscentiis horum delectabilium: quia per usum de­
lectabilium. et maxime Venereorum, mens maxime carnalibus inhaeret:
cum delectatio faciat quiescere appetitum in re delectabili. Et ideo
his qui ad contemplationem divinorum, et cuiuscumque veritatis,
intendunt, maxime nocivum est venereis deditos esse, et maxime utile
ab eis abstinere. Nihil autem prohibet, quamvis universaliter dicatur
uni homini melius esse continentiam servare quam matrimonio uti.
’’Apud Hieronynum, .·1</ι>. Iovinianum, 1. 1, n. 47, ML 23. 289 sq.

quin alicui illud melius sit. Unde et Dominus, facta de continentia
mentione, dicit [Mat. 19. 11 sq.] : ‘Xon omnes capiunt verbum hoc,
sed qui potest capere, capiat” (C. Gent. 3. 136, ad quintum).

Obi. 3. Coelibatus adversatur bono societatis, quae innumeris civibus
per eum defraudatur.
Resp. Coelibatus universim sumptus potest taliter nocere societati,
non vero coelibatus ecclesiasticus qui relative parvo hominum numero
imponitur. Ad rem Perrone: “Mirum est, pseudopoliticos cum Protestantibus in unum invehi coelibatum ecclesiasticum tanquam unicam
reipublicae perniciem, et oculos avertere ab immensa coelibum turba,
quae vera causa existit damni, quod respublica a coelibatu patitur.
Viget enim praeter ecclesiasticum coelibatus militaris, coelibatus
nauticus, coelibatus philosophicus, coelibatus famulitius, coelibatus
libertinus; cum quibus omnibus si comparentur pauci ecclesiastici, qui
continentiam profitentur, patebit, risu excipiendos esse adversariorum
clamores, qui ex solo odio in clerum catholicum, seu potius in reli­
gionem catholicam oriuntur. Si tantopere ipsis cordi est reipublicae
profectus, quare non insurgunt in recensitos coelibatus, a quibus
innumerorum civium procreatio impeditur, et qui causa sunt effraenis
libidinis et vitiorum colluviei?”n Ceterum, hoc quodeumque corporale
societatis detrimentum, ecclesiasticus coelibatus compensat multiplici
morali beneficio, intellectualis scilicet ac moralis iuventutis institu­
tionis, multifariae corporalis beneficientiae et charitatis (curae scilicet
pauperum, orfanorum, infirmorum), ac praecipue moralis ac religiosae
institutionis familiarum iuxta praecepta mutui amoris coniugum et
castitatis ipsius coniugalis, a quibus et integritas familiarum et con­
sequenter ipsa filiorum procreatio et numericum societatis incre­
mentum dependet: quo sensu dici potest clericos coelibes multo
efficacius quam viros coniugatos, etsi indirecte, concurrere ad ipsam
societatis conservationem et propagationem.
Obi. 4. Coelibatus adversatur bono spirituali individuorum. Exponit
enim clericos multis gravibusque tentationibus et peccatis, quae facile
per matrimonium vitari possunt, iuxta illud Apostoli, 1 Cor. 7. 2, 9:
“Propter fornicationem autem unusquisque suam uxorem habeat. . .
Quod, si non se continent, nubant: melius est enim nubere quam uri.”
Generat praterea multa scandala, quae nocent tum ipsis individuis
tum ecclesiasticae societati.
Resp. Plura alia sunt, tum in statu clericali tum in ipso statu
matrimoniali, quae homines exponunt tentationibus et peccatis, etiam
in ipsa materia castitatis: numquid inde mali evadunt ipsi status cleriu Op. cit. (supra, in p. 635) 470.

calis et matrimonialis? Coelibatus quidem, susceptus ex motivo reli­
gionis, est status perfectionis, qui non omnibus convenit, sed ad
talem statum pauci exploratique homines eliguntur, eique, non minus
quam aliis vitae conditionibus, Deus proportionatum auxilium gratiae
adnectit, vi cuius, coopérante bona voluntate, non difficile erit, saltem
regulariter, obligationibus continentiae satisfacere; etiam in hoc statu,
et non obstante hoc gratiae auxilio, peccata ex humana fragilitate
contingent, sed ea generaliter ac sufficienter sanat ipsa gratia sacer­
dotalis coelibatus et abundanter compensat multiplicitas spiritualium
fructuum qui ex ipso coelibatu ipsi animae clerici proveniunt: attentis
tum difficultate coelibatus, tum naturali humana fragilitate, tum
magno numero clericorum, potius mirandum est legem coelibatus
tam generaliter observatam inveniri nec plura detegi incontinentiae
peccata et publica scandala apud clerum. Ad textum Apostoli, dicen­
dum est ibi tantum significari melius esse homini nubere quam,
manendo in coelibatu, fornicari vel peccare contra castitatem: non
enim uritur qui tentationem patitur sed qui ei succumbit; Apostolus
respicit tantum casum eius qui liber sit nubendi, nec ceteroquin matri­
monium suadet omnibus qui tentationes pati possunt, secus, cum
hoc sit communis hominum conditio, nequaquam generaliter com­
mendaret coelibatum tanquam meliorem statum (ibid. 7. 1, 6 sq., 8).
Ad obiecta clericorum scandala quod attinet, haec observa cum
Hurter: “Mala . . . quae coelibatum consequi crepantibus buccis
iactare solent illius osores, vel a) exaggerata aut etiam conficta sunt;
vel b) retorqueri possunt in quemlibet vitae statum, etiam in ipsum
matrimonium; probant siquidem solum, nil sub sole esse perfectum,
atque homines, quamdiu hic vivunt, admodum esse fragiles. Hinc
c) si nimis urgentur, sequeretur quoque, licita esse adulteria, polygamiam etc., nam matrimonium unius cum una idque indissolubile
multa etiam ex hominum malitia consequuntur incommoda et mala.
Ceterum d) consulimus hisce ‘orbis curatoribus,’ ut eos belle Chrysostomus de virg. n. 14 vocat, ut prius quam ex oculis cleri eruant
festucam malorum, quae coelibatum propter hominum fragilitatem
subinde consequuntur, ad crimina sive propria sive aliorum respiciant,
cum fatente ipso Voltaire,73 vel tristissimis Ecclesiae temporibus laici
clericis semper peiores fuerint.”70
Obi. 5. Coelibatus adversatur bono spirituali ipsius Ecclesiae. Nam
imprimis privat sacerdotes uno ex divinis sacramentis eiusque gratia
”“La vie séculière a toujours été plus vicieuse que celle des prêtres; mais les désordres
de ceux-ci ont toujours été plus remarquables par leur contraste avec la règle” (apud
De Maistre, Du Pape, 1. 3, ch. 3).
’* Theologiae dogmaticae compendium (Oeniponte 1891) III 540.

sacramentali. Privat Ecclesiam exemplaribus coniugibus et familiis
quae florerent praecipue in coetu clericorum. Arcet ab hoc coetu
multos utiles viros, altiori ingenio vel activis dotibus praeditos, qui
in bonum Ecclesiae et salutem animarum libenter et efficaciter adlaborarent, quibus tamen deest voluntas vel habilitas ad servandam
continentiam. Impedit vel difficiliorem reddit conversionem Orien­
talium Schismaticorum et Protestantium clericorum vel ministrorum,
qui ex una parte volunt retinere suum statum ministerialem et ex
alia parte nolunt matrimonio abrenuntiare.
Quae omnia inconvenientia aggravantur praecipue in moderna
aetate, attentis tum penuria ministrorum qua laborant quaedam
regiones, tum mentalitate populi quae non amplius abhorreret matri­
monialem conditionem clericorum, tum urgenti motu oecumenismi
qui fratres separatos ministrosque acatholicos ad unionem catholicam
attrahit. Unde non defuerunt, nec praecipue nostris diebus desunt
inter catholicos, qui suppressionem vel saltem mitigationem legis
coelibatus advocati fuerint, eo vel magis quod agatur de mera ecclesi­
astica lege, nec prioribus tribus saeculis cognita nec unquam in ipsa
catholica ecclesia orientali in pleniori ac propria forma observata.
Resp. Praefata inconvenientia non nocent spirituali bono Ecclesiae,
quia sunt partialia et accidentalia, et aliunde multis supradictis com­
modis, quae coelibatum per se consequuntur, abunde compensantur.
Et imprimis, sacramentum Matrimonii non est nessarium ad salu­
tem, sed est moraliter necessarium ad vitam coniugalem recte geren­
dam; unde nihil obstat quominus clerici ab Ecclesia eo defraudentur
ob altiorem finem, sicut mulieres ab ipso Deo sacramento Ordinis
privantur; ceterum, clerici non directe sacramento privantur, sed
matrimonio, ac consequenter sacramento, cum hoc identificetur cum
ipso sacramento: tunc tantum inconveniens fraus haberetur, si haec
duo distincta essent et Ecclesia concederet matrimonium, denegato
sacramento.
Melius est pro Ecclesia habere clericos coelibes, quam clericos qui
sint exemplares patres familias, cum prior status perfectior et utilior
sit; ceterum ex una parte, si clerici essent uxorati facile caderent
in eosdem defectus in quos ceteri uxorati cadere solent, et ex alia
parte boni patres familias et exemplares familiae possunt procurari
ac de facto procurantur inter ipsos laicos, mediante bona vita Chris­
tiana et per auxilium gratiae sacramentalis Matrimonii, quin sit necesse
recurrere ad familias clericales.
Per vigilem selectionem et providam praeparationem candidatorum
ad sacerdotium, Ecclesia sufficientem obtinet numerum hominum qui.
tam speculativis quam activis, polleant dotibus ad sacrum ministerium

necessariis; si ratione inhabilitatis ad continentiam, opus ministerii
privetur auxilio aliquorum aliunde habilium ac ingeniosorum virorum,
id est per accidens nec ceteroquin omnimode frustraneum, cum inde
increscere potest numerus validiorum cooperatorum in laicali ac
fructuosissimo apostolatu.
Schismaticorum clericorum conversio non impeditur latina lege
coelibatus, cum ipsi absque ulla mutatione aggregentur ritui catholico
orientali, in quo eadem mitigatio legis viget quae apud Schismaticos;
quoad Protestantes vero ministros, cum non sint sacerdotes, nullum
eis ius est suum pastoralem statum in catholicum verumque sacer­
dotium commutandi, nisi ab ipsa Ecclesia ad hoc vocentur, nec, si
vocantur, ullum ius habent statum matrimonialem retinendi, nisi
Ecclesia cum eis exceptionaliter ac benigne dispenset, ut recenter cum
quisbusdam egit.
Quotquot autem hucusque ex parte catholicorum manifestata sunt
reclamationes vel desiderata pro abolitione aut mitigatione legis coeli­
batus, nec a purioribus fontibus processerunt nec S. Sedi probata
fuerunt; imo Benedictus XV bis explicite declaravit numquam fore
ut Ecclesia ad huiusmodi abolitionem aut mitigationem descendat:
“Omni asseveratione affirmavimus: scilicet ecclesiastici caelibatus
legem, ut praecipuum sacerdotii catholici decus eiusque virtutum
optimarum fontem, sancte inviolateque esse retinendam, nec umquam
futurum esse ut eam haec Apostolica Sedes abolere aut mitigare
velit.”77 “Sollemniter affirmateque testamur, fore numquam ut haec
Apostolica Sedes sanctissimam eam maximeque salutarem legem caeli­
batus ecclesiastici aliqua ex parte extenuando mitiget, nedum
aboleat.”78
Cum ea sit lex mere ecclesiastica, potest quidem a S. Sede valide
abrogari, aut ad tramitem orientalis praxis mitigari etiam pro ec­
clesia latina. Attamen, ex una parte quibusdam gravibus inconveni­
entibus in particularibus casibus Ecclesia occurrere potest et occurrit
per particulares dispensationes, de quibus diximus supra (p. 592):
ex alia vero parte, orientalis ipsa mitigatio, praeter romanam ac
universalem praxim exorta et a quodam nec universali nec approbato
Concilio (Conc. Trullano II) sancita, et a S. Sede, etsi iugiter per­
missa, numquam tamen commendata,79 commoda perfecti coelibatus
''Epistola ad Franciscum Kordac, archicpiscopum Pragenscm, 3 ian. 1920, 4.IS XII
(1920) 34.
’’Allocutio consistorialis. 16 dcc. 1920, /1.45 XII (1920) 587.
” Cf. verba Benedicti XV, supra cit. (p. 592). Pius XI, in Encyclica “Ad catholici
sacerdotii,” 20 dec. 1935, commendans latinum coelibatum, observat: “Nihilo secius
quae adhuc, ecclesiasticum caelibatum commendantes, verba fecimus non idcirco in­
tellegi volumus, ac si Nobis in mente esset absimilem illam disciplinam quodammodo
improbare ac redarguere, quae in Orientalem Ecclesiam legitime invecta est; sed revera

amittit et incommoda non sufficienter removet sed complicat. Unde
latina praxis perfecti coelibatus, tot iam saeculorum usu commendata,
longaevam adhuc vitam sibi repromittere potest. Nonnisi in triplici
hypothetico nec probabili casu decidere posset: vel nempe si Ec­
clesia ad peculiarem unquam priscae aetatis fervorem regrederetur,
in quo, nulla extante proprie dicta lege, clerici sponte coelibatum as­
sumebant, ut recentiori Christi et Apostoli commendationi indubi­
tanter obsequerentur: at huiusmodi intensissimus fervor cum ipsa
iuvenili aetate solet sine spe reditus pertransire; vel si e converso,
frigescente charitate multorum. Ecclesia ad talem statum tepiditatis
perveniret ut, ratione necessariae continentiae, sufficientem numerum
sacerdotalium vocationum non amplius colligere posset: at huiusmodi
status cum indifectibilitate Ecclesiae et assistentia Spiritus S.. qui
vocationes inspirat, vix componi posse videtur; vel tandem si in ipsa
naturali societate ad tantam deveniretur connaturalium inclinationum
mutationem, ut maior pars hominum, aut amore virginitatis aut hu­
manis motivis, a matrimonio refugeret, in quo casu matrimonium
ipsum clericorum remedium esset humanitatis: at hic casus est mere
chimaericus, attenta divina lege ipsi naturae humanae indita per illa
verba: “Crescite et multiplicamini et replete terram” (Gen. 1. 28).
Unde Hieronymus lepide ad lovinianum: “Noli metuere ne omnes
virgines fiant: difficilis res est virginitas, et ideo rara, quia difficilis”
(Adv. lovin., 1. 1, n. 36, ML 23. 271).

UT INNUIMUS SUPRA (p. 576), PRAETER ECCLESIASTI­
CUM COELIBATUM ALIAE SACRAM ORDINATIONEM SE­
QUUNTUR OBLIGATIONES, de quibus oportet breve verbum
adicere, remissa ad auctores morales et canonicos ampliore explica­
tione. Omnes istae obligationes, ratione quarum aliqui theologi, inde
a Scoto, tribuunt sacrae potestati, sive sacramentali characteri, nomen
“signi obligativi” (addentes quartum hoc membrum trinae communiori
divisioni: signi configurativi, distinctive dispositi vi ), enumerantur
in Codice I.C., tit. 3 “De obligationibus clericorum.” cann. 124-145,
ac possunt ad undecim reduci, quarum ceteroquin nonnisi duae, coeli­
batus scilicet et recitatio divini officii, ipsum sacramentum Ordinis,
vel saltem ordinationem in sacris (inclusis nempe subdiaconatu et
episcopatu) immediate et peculiariter sequuntur, ceteris respicientibus
statum clericatus generice et complexive sumpti.
1. Vita sanctior prae laicis. Ad hanc rationem referuntur omnes
animus Noster eo unice spectat, ut eam veritatem efferamus, quam et praeclarissimam
ducimus catholici sacerdotii gloriam, ct quae videtur Nobis sacratissimi Icsu Cordis
consiliis ac votis, ad sacerdotum animos quod attinet, dignius aptiusque respondere”
I 1 is XXCIII [ 1936] 28: cf. 24).

644

DE CAUSIS EXTRINSECIS ORDINIS

peculiares obligationes quae sequuntur. Can. 124: “Clerici debent
sanctiorem prae laicis vitam interiorem et exteriorem ducere eisque
virtute et recte factis in exemplum excellere.”
2. Frequentia sacramenti Poenitentiae, oratio mentalis, visitatio
SS. Sacramenti, recitatio rosarii B.V., conscientiae discussio. Haec
omnia potius committuntur curae Ordinarii (can. 125).
3. Spiritualia exercitia, tertio saltem quoque anno (can. 126).
4. Reverentia et oboedientia Ordinario (can. 127).
5. Susceptio et impletio muneris ab Ordinario assignati (can. 128).
6. Studium scientiae sacrae (can. 129-131).
7. Coelibatus, necnon abstinentia a cohabitatione et frequenta­
tione mulierum (cann. 132-134).
8. Recitatio divini officii (can. 135).80
9. Delatio decentis habitus ecclesiastici (can. 136).81
10. Abstinentia ab his quae statum clericalem dedecent vel sunt
aliena (cann. 137-142).81b”
11. Residentia in propria dioecesi (cann. 143-145).

Ut nuper dictum est, omnes istae obligationes reducuntur ac fluunt
ex generali quadam obligatione “ducendi sanctiorem prae laicis vitam
*° Haec obligatio, gravissima inter alias, conncctitur immediate cum officio orandi
pro populo, quod est proprium sacerdotis, sicut obligatio coelibatus conncctitur pecu­
liariter cum primario officio offerendi sacrificium. Ad rem Pius XII: “Sacerdos denique,
hac etiam in re lesu Christi munus persequens, qui ‘erat pernoctans in oratione Dei’
[Luc. 6. 12] et ‘semper vivit ad interpellandum pro nobis’ [Ilebr. 7. 25], publicus ex
officio exstat ad Deum pro omnibus deprecator: eidem in mandatis est non modo pro­
prium verumque altaris sacrificium Ecclesiae nomine caelesti Numini offerre, sed etiam
‘sacrificium laudis’ [Psal. 49. 14] communcsque preces: is nempe psalmis, supplica­
tionibus ct canticis quae magna ex parte a sacris Litteris mutuatur, cotidie iterum
atque iterum debitum Deo adorationis munus persolvit, atque necessarium eiusmodi
impetrationis officium pro hominibus perficit” (Encycl. “Ad catholici sacerdotii,” 20 dec.
1935, Denz. 2276).
De hac obligatione sub aspectu morali confer auctores morales ct canonicos, pecu­
liariter Cappello, De sacra ordinatione (ed. 3, Taurini 1951) 452—477; sub aspectu vero
historico, confer A. Roskov any, Coelibatus et breviarium, 11 voll., Pestini ct Nitriae
1861-1881; P. Batiffol, Histoire du Bréviaire, Paris 1893; H. Leclercq, “Bréviaire,”
Dictionnaire d’archéologie chrétienne et dc liturgie II—1 (Paris 1910) 1262-1316, ubi
ampla traditur bibliographia; J. Tixeront, L’Ordre et les ordinations (éd. 2, Paris
1925) 251-265.
Apud Orientales generalis lex recitandi divinum officium hucusque non datur, imo in
nulla ecclesia datur gravis obligatio recitandi quotidie integrum officium, sicut apud
Latinos; apud aliquos videtur esse obligatio gravis recitandi partem officii, apud alios
vicissim obligatio recitandi integrum officium sed sub levi tantum, apud alios tandem
nulla viget obligatio. De qua re vide Cappello, De sacra ordinatione (cd. 3, Taurini
1951) 530-533.
,l Cf. B. J. Ganter, Clerical attire. A historical synopsis and a commentary, Washing­
ton 1955.
,lbl· Cf. J. Tn . Donovan, The clerical obligations of canons 138 and 140, Washington
1948.

interiorem et exteriorem,” ut statuit can. 124 (cf. S. Thomam, Suppl.,
q. 35, a. 1, ad 3; alios textus cit. in art. 9, pp. 13—16) ?2
Circa hanc autem peculiarem vitae sanctitatem, quae vi ipsius
ordinationis exigitur in sacerdote, recentiori tempore agitata est vivax
quaedam controversia: utrum nempe existât peculiaris quaedam ac
specifica spiritualités, propria sacerdotis dioecesani prout distinguitur
a religioso, et utrum dici possit sacerdotem dioecesanum esse et ipsum
in quodam vero statu perfectionis, distincto a statu religiosae perfec­
tionis.83 Plures, inter quos Peinador et Carpentier, id negarunt, do­
centes non duplicem sed unicum dari statum perfectionis, qui verificatur proprie et plene in sola professione religiosa; sacerdoti autem
saeculari, vi ipsius ordinationis, non competere statum perfectionis,
quamvis, ex ecclesiastica lege coelibatus, illi ordini sit annexum unum
ex tribus elementis status perfectionis ac religiosi, scilicet votum
castitatis, ratione cuius sacerdos secularis sive dioecesanus est im­
proprie, vel si placet initialiter tantum, in statu perfectionis, nec
in alio quam in eodem ac unico statu perfectionis, quae soli religiosae
professioni proprie ac complete competit. Alii vero, ut Masure et
Thils, arripientes audaciorem novamque viam, iampridem indicatam a
Card. Mercier (in suo opere De vita interiori), affirmarunt duplicem
ac distinctam esse speciem perfectionis, alteram quae competat pro­
fessioni religiosae et alteram quae tribuenda sit sacerdoti dioecesano,
quaeque, iuxta Masure, consistit in participatione ipsius peculiaris
perfectionis quae (iuxta notam doctrinam S. Thomae) est propria
ipsius episcopi, cuius ordo ac dignitas in presbyteratu participatur;
iuxta Thils vero consistit vel emanat ex ipso apostolatu, qui, utpote
u Quoad hanc sanctiorem vitam et spiritualitatem sacerdotii, confer amplam bibliographiam asceticam, allatam in tom. 1, pp. 54-61.
‘’Arnau Jubany, N., EI voto de castidad en la ordenaciôn sagrada (Barcelona 1952)
1-14.
Carpentier, R., “La spiritualité du clergé diocésain,” Nouvelle revue théologique
I.XVIII (1946) 192-217; “Autour de la spiritualité du clergé diocésain,” ibid. LXXII
(1950) 1063-1069; “L’idéal dc perfection du clergé d’après les récentes paroles de
S.S. Pie XII,” ibid. LXXIII (1951) 621-632.
Clergé (Pour le) diocésain. Une enquête sur sa spiritualité particulière, Paris 1947.
Lemaître, G., Notre sacerdoce, Paris 1945.
Lopez, U., “Sacerdotium. Apostolatus. Perfectio,” Periodica de re morali, canonica,
lilurgica XXXI (1942) 201-216.
Masure, E., De l’éminente dignité du sacerdoce diocésain, Paris 1938; Prêtres dio­
césains, Lille (1947).
Peinador, Sacerdotium sacculare et status religiosus, Romae 1940; cd. hispanica:
Santidad sacerdotal y perfection religiosa, Madrid 1943.
Piault, B., “Le sacrement dc l’Ordre," Nouvelle revue théologique LXXI (1949)
1030-1044.
Tnn.s, G., Le clergé diocésain. 1. Doctrine (Bruges 1942); Nature et spiritualité du

excellentissimum opus charitatis, perfectionem appellat ac confert,
ita ut ipsa ac unica perfectio evangelica realizetur sub duplici dis­
tincta forma, seu sive sub forma professionis religiosae sive sub
forma apostolatus.
Hanc asceticam controversiam, quam placuit indigitare, utpote con­
nexam cum voto castitatis implicite emisso in sacra ordinatione ex
lege coelibatus, ad nos non pertinet iudicare nec fusius exponere, eo
vel magis, quod essentiale ipsum punctum discussionis non undequaque clarum sit nec eodem modo ab utrisque contendentibus partibus
proponatur, quod quidem partialiter debetur diversae ac fluctuanti
conceptioni de ipsa propria natura sacramenti Ordinis et sacerdotalis
potestatis. Videtur tamen prior sententia propinquius ad veritatem
accedere, utpote quae apprime congruat tum cum traditionalibus
conceptibus de vita religiosa, ut proprio statu perfectionis, tum cum
doctrina S. Thomae (2-2, q. 184, a. 6), tum etiam ac peculiariter
cum sequenti declaratione facta ab ipso Pio XII, eo ipso tempore quo
acrius controversia fervebat: “Veritati absonum est asseverare cleri­
calem statum, utpote talem et prout ex divino iure procedit, ob
naturam suam vel saltem ob eiusdem naturae postulatum quoddam
exposcere, ut ab eisdem sodalibus evangelica consilia serventur et
hac de causa debere aut posse statum evangelicae perfectionis
(acquirendae) appellari. Clericus igitur non vi divini iuris evangelicis
consiliis paupertatis, castitatis, oboedientiae devincitur; ac praesertim
non eodem modo devincitur eademque ratione, qua ex votis publice
nuncupatis in religioso statu capessendo huiusmodi obligatio exoritur.
Id autem non prohibet, quominus privatim suaque sponte clericus
haec vincula suscipiat. . . Clericus vero regularis, non prout est
clericus, sed prout est religiosus, evangelicae perfectionis condicionem
et statum profitetur. . . Nulla profecto ratio officit, quominus clerici
in Saecularia Instituta coalescant ut, ad evangelicae perfectionis sta­
tum, huiusmodi vitae delectu et genere contendant, sed tum ipsi quo­
que sunt in statu perfectionis acquirendae, non utpote clerici, sed
utpote Saecularis Instituti gregales. Huiusmodi enim Institutum evan­
gelica consilia, quae, religiosi status propria, ibi summa perfectione
in rem deducuntur, habet sane veluti vitae rationem, cui inhaereat,
ita tamen complet, ut e statu regulari non pendeat, sed per se stet
in externa vitae forma ad perfectionem nuper memoratam haud neces­
sario pertinente” (/1/1S XLIII [1951] 29 sq.).

CAPUT VI

DE MINISTRO
Ut constat ex disputatis in tractatu De sacramentis in genere, minis­
ter capax omnis sacramenti est homo, viator, distinctus a subiecto
(art. 34); minister vero validus est adultus, a Christo deputatus,
habens intentionem internam, saltem virtualem, faciendi quod facit
Ecclesia, quamvis careat fide et probitate (art. 36-39): minister tan­
dem licitus est qui ab administratione huius vel illius sacramenti non
arcetur per voluntatem Ecclesiae, cui a Christo commissa est cura
et dispensatio sacramentorum (art. 32).
Porro ea omnia applicantur huic Ordinis sacramento.
Quod attinet duo requisita naturae humanae et status viatoris,
etiam ad ministrum applicari possunt ea quae notavimus supra (p.
375. in nota), agentes de subiecto, scilicet multipliciter convenire
ut minister Ordinis, qui debet sicut Christus transmittere sacram
potestatem ac veluti Ecclesiam aedificare, sit homo inter homines
conversans et humanam societatem regens, et nihilominus non repug­
nare ut extraordinario modo aliquis angelus vel anima separata
deputetur a Deo ad aliquam ordinationem conferendam, eo vel magis
quod animae eorum, qui fuerunt, in sua vita ordinati, retinent charac­
terem Ordinis, seu ipsam potentiam ministrandi (quod valet saltem
de diaconis et presbyteris, necnon de episcopis si dicatur episcopatus
esse sacramentum). Unde “quia boni angeli sunt nuntii veritatis, si
aliquod sacramentale ministerium a bonis angelis [ vel pariter ab
hominibus beatis] perficeretur, esset ratum habendum, quia deberet
constare hoc fieri voluntate divina, sicut quaedam templa dicuntur
angelico ministerio consecrata” (3 p., q. 64, a. 7; cf. ob. 2 et ad 2).
Quod spectat sufficientiam intentionis nec necessitatem fidei et
probitatis in ministro ad conferendam validam ordinationem, ita ut
valida sit ordinatio ministrorum haereticorum ct schismaticorum,
quaestio sufficienter exposita ac resoluta est, tum in tractatu De
sacramentis in genere, tum in praesenti volumine, art. 16 de initerabilitate huius sacramenti (pp. 329-368), ubi, exponentes spinosam
ipsam quaestionem de reordinationibus, ostendimus numquam Ec­
clesiam docuisse praefatorum ministrorum ordinationes fuisse in­
validas, nec quorumdam theologorum sententiam de potestate Ec­
clesiae, in ea quae sunt necessaria in ministro ad valorem sacra­
647

mentorum, esse sufficientem ad explicandum factum reordinationum,
et multo minus esse secundum se probabilem.
Quod attinet requisitam Christi deputationem in valido ministro,
patet hanc non esse collatam laicis sed solis clericis, seu ipsis ordi­
natis, atque ordinare vel conferre sacram potestatem esse actionem
eminenter sacerdotalem, secus non servaretur proportio inter effectum
et causam, utut instrumentalem, et clericatus subderetur laicatui,
rectores constituerentur a plebe, pes emineret capiti. Cum tamen
clerici in diversis ordinibus constituantur et hoc sacramentum Ordinis
variis gradibus constet, quaestio agitanda manet quis sit proprius
ordinationis minister tam ordinarms quam extraordinarius. Scilicet:
Utrum solus episcopus sit ordinarms minister omnis ordinationis sacra­
mentalis vel divinitus institutae (art. 25). Utrum simplex presbyter
possit esse extraordinarius minister trium ordinationum certe divinitus
institutarum, seu diaconatus, presbyteratus et episcopatus (art. 26).
Utrum idem presbyter sit extraordinarius minister minorum ordinum
et sub diaconatus, sive sint ordines sacramentales sive non (art. 27).
Praeterea, circa ipsum ministrum licitum, duae veniunt peculiares
quaestiones agitandae: Utrum in consecratione episcopali requirantur
tres episcopi, qui singuli agere debent ut veri consecratores seu con­
celebrantes (art. 28). Utrum legitimus minister omnis ordinationis sit
episcopus proprius (art. 29).
ART 25. Utrum solus episcopus sit ordinarius minister sacra­
menti Ordinis ac cuiuslibet ordinationis (3 p., q. 65, a. 3, ad 2; Suppi.,
q. 38, a. 1 ; cf. In 4 Sent., dist. 7, q. 3, a. 1, q. 3; dist. 13, q. 1, a. 1, q. 2, ad
2; 3 p., q. 72, a. 11; q. 82, a. 1, ad 4; Suppi., q. 40, a. 4, Sed contra, corp,
et ad 3; a. 6, ad 3; C. Gent. 4.76; Opusc. De Perfectione vitae spiritualis.)
**

STATUS QUAESTIONIS
Agitur de ministro validae ordinationis. Episcopus hic intelligitur
in sola linea potestatis Ordinis (episcopus consecratus), abstrahendo
a linea potestatis iurisdictionis (episcopus electus et confirmatus),
quae directe exulat a nostra consideratione, ita ut omnis episcopus
consecratus, etsi carens iurisdictione, sit minister, nullus vero episco­
pus mere electus et confirmatus, seu habens iurisdictionem sed non­
dum consecratus, sit minister ordinationis, etsi possit concedere suis
subditis litteras dimissorias, quod pertinet ad potestatem iurisdic­
tionis. Vox “solus” indicat exclusionem tum laici tum cuiuslibet viri
habentis inferiorem ordinem, et signanter simplicis presbyteri. MinisM Huc etiam facit bibliographia afferenda in art. seq., pp. 65S-660.

ter ordinarius intelligitur ille qui, vi solius ordinis recepti, habet
potestatem ordinandi, extraordinarius vero ille qui praeterea indiget
commissione superioris auctoritatis, qua ei confertur potestas ordi­
nandi vel in eo completur radicalis aptitudo ad ordinandum, contenta
in ipso ordine suscepto. Loquimur de sacramento Ordinis et de qualibet
ordinatione, ob disputatam quaestionem de divina origine et sacra­
mentalitate variarum ordinationum: nam quidam theologi omnes
ordines, etiam diaconatu inferiores, habent ut sacramentales, alii
tantummodo diaconatum, presbyteratum et episcopatum, alii solos
diaconatum et presbyteratum, concessa episcopatui sola origine di­
vina et denegata proprie dicta ac directa sacramentalitate; quam
ultimam sententiam elegimus ut probabiliorem in art. 5 (tom. 2,'
pp. 228 sqq.).

Porro in hac quaestione nulla est aut fuit disputatio vel dissensus
theologorum, cum affirmativa responsio tam facile eruatur ex monu­
mentis Traditionis et tam clare proponatur in ipsis Ecclesiae docu­
mentis, ut communiter tamquam de fide aut saltem theologice certa
a theologis habeatur (cf. infra, p. 652). Totus autem dissensus
theologorum respicit solam quaestionem de ministro extraordinario,
de qua sermo erit in art. seq.
Inter acatholicos vero praefata episcopalis praerogativa negata est
verisimiliter a Wicleff, quatenus docuit “clericorum ordinationem reser­
vari Papae et episcopis propter cupiditatem lucri temporalis et honoris
(cf. infra, propositionem damnatam a Cone. Constantiensi) et explicite
a Protestantibus (exceptis Anglicanis et Episcopalianis), qui vel
negant divinam institutionem omnis formae determinati ministerii
(Independentes) vel admittunt institutionem unius tantum gradus,
scilicet presbyterorum, quorum ceteroquin electionem sive ordina­
tionem dicunt fieri debere non ab ipsis pastoribus sive presbyteris
sed simul a congregatione fidelium et a gubernante concilio presbyterali (Presbyteriani), ut fusius exposuimus in art. 1 (tom. 1, pp.
141-160: cf. art. 4, tom. 2, pp. 6-9). Ipsorum priorum Novatorum,
uti Lutheri et Calvini, doctrina sic proponitur in ultimo ex septem
articulis, quos tridentini theologi examinandos susceperunt: “Epis­
copos non esse presbyteris superiores neque habere ius ordinandi,
aut, si habent, id illis esse commune cum presbyteris, ordinationesque
ab ipsis factas sine plebis consensu irritas esse”; quem articulum
fere ad verbum damnavit Concilium in can. 7, infra cit.
E contra, Anglicani quam maxime contra Presbyterianos urgent
nativum ac exclusivum ius episcopale quoad ordinationem minis­
trorum. habentes episcopatum ut “essential and self-propagating min-

istry” (cf. in tom. 1, pp. 143-146); imo recenter unus ex ipsorum
theologis, T. G. Jalland, attribuit originem Presbyterianismi theologiae
catholicae, deflectenti a primitiva Patrum doctrina, et peculiariter
Bullis Bonifacii IX et Innocentii VIII, quibus dicitur concessa pres­
byteris facultas ordinandi diaconos et presbyteros (cf. art. 4, tom. 2,
pp. 17 sq.).

CONCLUSIO
Solus ct omnis consecratus episcopus est ordinarius minister tum sacra­
menti Ordinis tum cuiuslibet ordinationis, idque dc iure divino quoad
ordinationes sacramentalcs aut divinitus institutas, dc iure vero ecclesiastico
quoad ordinationes non sacramentalcs ct ecclesiasticae institutionis.

Probatur 1.

EX MAGISTERIO ECCLESIAE.

Innocentius III, Professio fidei Waldensibus praescripta a. 1208:
“Firmiter credimus et confitemur, quod quantumcumque quilibet
honestus, religiosus, sanctus et prudens sit, non potest nec debet
Eucharistiam consecrare nec altaris sacrificium conficere, nisi sit
presbyter, a visibili et tangibili episcopo regulariter ordinatus” (Denz.
424).
Benedictus XII in libello “Iam dudum,” a. 1341, inter errores
Armenis tributos hunc recenset: “Item quod Catholicon minoris
Armeniae dedit potestatem cuidam presbytero, ut posset ordinare
in diaconos, quos vellet de subiectis” {Denz. 548).
Cone. Constantiense a. 1414-1418, inter errores Wicleffi hunc
damnavit: “Confirmatio iuvenum, clericorum ordinatio, locorum con­
secratio reservantur Papae et episcopis propter cupiditatem lucri
temporalis et honoris” {Denz. 608).
Cone. Florentinum, Decr. pro Armenis a. 1439: “Ordinarius minis­
ter huius sacramenti | i.e. Ordinis] est episcopus.” Ibidem de Con­
firmatione pariter dicitur: “Ordinarius minister est episcopus.” In
opusculo vero S. Thomae Dc articulis fidei ct Ecclesiae sacramentis,
ex quo Decretum illud excerptum est, deest vox “ordinarius” in
utroque loco: “Minister autem huius sacramenti [Confirm.] est solus
episcopus,” “Minister huius sacramenti [Ordinis] est episcopus qui
confert ordines.”
Cone. Trid., sess. 23, cap. 4: “Sancta Synodus declarat . . . epis­
copos . . . presbyteris superiores esse, ac sacramentum confirmationis
conferre, ministros Ecclesiae ordinare, atque alia pleraque peragere
ipsos posse, quarum functionum potestatem reliqui inferioris ordinis

nullam habent” (Denz. 960). Can. 7: “Si quis dixerit, episcopos
non esse presbyteris superiores, vel non habere potestatem confirmandi
et ordinandi, vel eam quam habent, illis esse cum presbyteris com­
munem ... : A. S.” (Denz. 967). Cum Concilium coiungat ac veluti
parificet duas potestates confirmandi et ordinandi, et alibi definiat
episcopus esse “ordinarium ministrum” Confirmationis (sess. 7, can.
3 de Confirm., Denz. 873), legitime infertur mentem Concilii esse ut
episcopus sit pariter ordinarius minister Ordinis. Ceterum, id aequivalenter ac directe exprimitur cum negatur potestatem ordinandi,
quam habent episcopi, “illis esse cum presbyteris communem.” si
enim non solus episcopus, sed etiam presbyter, esset ordinarius minis­
ter ordinationis, potestas ordinandi esset omnino communis episcopo
et presbytero, sicut potestas celebrandi Eucharistiam. Quo sensu,
episcopum esse ordinarium ministrum ordinationis est de fide aequivalenter definita a Cone. Trid. (cf. infra, p. 652).
Catechismus Cone. Trid., p. 2, c. 7, qq. 28-29: “Pastores doce­
bunt . . . quis huius sacramenti minister sit. Constat enim, ad epis­
copum eam administrationem pertinere: quod etiam sanctarum Lit­
terarum auctoritate, certissima traditione, omnium Patrum testimonio.
Conciliorum decretis, sanctae Ecclesiae usu et consuetudine facile
erit comprobare. Quamvis autem nonnullis Abbatibus permissum sit.
ut minores et non sacros ordines interdum administrarent, tamen hoc
proprium episcopi munus esse nemo dubitat, cui uni ex omnibus,
praeterea nemini, licet reliquis ordinibus, qui sacri et maiores dicun­
tur, initiare. Nam subdiaconos, diaconos et sacerdotes unus tantum
episcopus ordinat. Episcopi ex apostolica traditione, quae perpetuo in
Ecclesia custodita est a tribus episcopis consecrantur.”
Leo XIII, Epist. “Apostolicae curae,” de ordinationibus anglicanis,
13 sept. 1896: “In primis episcopatus muniis illud . . . est, ministros
ordinandi in sanctam Eucharistiam et sacrificium” (Denz. 1965).
Codex I.C., can. 951: “Sacrae ordinationis minister ordinarius est
Episcopus consecratus: extraordinarius, qui, licet charactere episcopali
careat, a iure vel a Sede Apostolica per peculiare indultum potestatem
acceperit aliquos ordines conferendi.” Similiter Codex loquitur ubi
agit de ministro Confirmationis, can. 872: ‘Ordinarius confirmationis
minister est solus Episcopus. Extraordinarius minister est presbyter,
cui vel iure communi vel peculiari Sedis .Apostolicae induito ea facultas
concessa sit.”

In his omnibus documentis episcopus exhibetur saltem ut minister
ordinarius (sin minus proprius sive exclusi vus). Et quidem id im­
plicite proponitur ab Innocentio III, Benedicto XII, Cone. Con-

stantiensi et Leone XIII; aequivalenter vero a Conc. Trid. (“Ea
[potestas confirmandi et ordinandi] quam habent [episcopi] illis
[non] est cum presbyteris communis) et a Catechismo Conc. Trid.
(“Hoc proprium episcopi munus est”) ; explicite vero, adhibita scilicet
ipsa appellatione “minister ordinarius,” a Conc. Flor, et Codice I.C.
Ex his omnibus documentis sequitur id pertinere saltem ad doctrinam
catholicam: ex ipso autem soloque canone Tridentino sequitur etiam
id esse de fide, aequivalenter (quidam dicunt implicite, vel formaliter
implicite) definita.
Hanc theologicam notam “De fide definita” assignant communiter
theologi: ita Perrone, Tanquerey, Hugon, Hervé, Diekamp. Larnicol.
Daffara, Gigon, Ferland, Mendive, Abârzuza, Dander, Baisi, Bozzola,
Ott, Sola. Quidam tamen pauci, ut Lercher-Umberg et Mors, assignant
inferiorem notam “theologice certum.” Attamen, attento theologorum
dissensu circa immediatam divinam institutionem episcopatus (nam,
ut fuse exposuimus in art. 4, tom. 2, pp. 24-32, 100-110, quidam
moderni defendunt Concilium in can. 685 definivisse solam mediatam
divinam institutionem episcopatus), distinguendum est inter tres se­
quentes propositiones: 1) “Episcopum esse ordinarium ministrum or­
dinationis,” abstrahendo ab ulteriori determinatione iuris ex quo id
proveniat; et hoc est de fide aequivalenter definita a Conc. Trid. 2)
“Episcopum esse, de iure divino saltem mediato, ordinarium ministrum
ordinationis”; et hoc est pariter de fide, nam Concilium utrumque defi­
nivit, scilicet et episcopatum esse institutionis divinae saltem mediatae
(can. 6) et episcopum esse ministrum ordinarium ordinationis (can.
7); 3) “Episcopum esse, de iure divino immediato, ordinarium minis­
trum ordinationis”: et hoc non est saltem certe de fide, sed a pluribus
quidem theologi diceretur de fide, a quibusdam doctrina catholica,
ab aliis doctrina probabilior, ab aliis vero paucioribus prorsus reicieretur, iuxta varia placita de ipsa immediata divina institutione
episcopatus.
Probatur 2.

EX SCRIPTURA ET TRADITIONE.

Omnes ordinationes quae exhibentur in Scriptura a solis episcopis
factae sunt, ut constat ex dictis in art. 1 (tom. 1, pp. 508-570).
ubi retulimus sex locos, quorum duo certe (1 Tini. 4. 14 et 2 Tim.
1. 6sq.), duo valde probabiliter (Act. 6. 6 et 14. 22), duo probabilius
(Act. 13. 3 et 1 Tim. 5. 22), sacramentalem ordinationem proponunt.
Ordinatio Timothei ad episcopatum, de qua in duobus prioribus textiM “Si quis dixerit, in Ecclesia catholica non esse hierarchiam, divina ordinatione in­
stitutam, quae constat ex episcopis, presbyteris et ministris: A. S.” {Denz. 966).

bus, facta est ab ipso Apostolo, nec incisum “Cum impositione
manuum presbyterii” (1 Tini. 4. 14) necessario significat cetera etiam
illius presbyterii membra, praeter Apostolum, fuisse simplices presby­
teros aut coopérasse plusquam mere caeremonialiter ordinationi Timo­
thei; duplex enim congrua hypothesis fieri potest: aut illi erant omnes
episcopi atque vere co-ordinaverunt Timotheum, aut, quod est veri­
similius, erant simplices presbyteri nec aliud persolverunt quam mere
caeremonialem impositionem manuum, de genere illius quae in pos­
teriori Traditione usque ad hodiernum diem adhibita est in ordina­
tione presbyterorum (cf. in tom. 1, pp. 548-551). Pariter prima
ordinatio diaconorum, de qua in Act. 6. 6, ab ipsis solisque Apostolis
facta est (cf. ibid., p. 510). Paulus et Barnabas, iampridem in epis­
copatum constituti, ordinarunt presbyteros per varias ecclesias in suo
primo itinere apostolico, ut fertur in Act. 14. 22. Episcopalis ordi­
natio ipsorum Pauli et Barnabae, de qua Act. 13. 3, censenda est
facta ab episcopis: nihil enim ostendit prophetas et doctores antiochenos, qui fortasse eos consecrarunt, fuisse simplices presbyteros,
aut ab ipsis prophetis, nec ab aliis, ibi abstantibus episcopis aut ab
ipsis Apostolis, Paulum et Barnabam revera consecratos esse (cf.
ibid., pp. 522 sq.). Tandem in 1 Tim 5. 22 agitur de ordinationibus a
Timotheo episcopo86 faciendis, praevio examine ordinandorum; ad
ordinationes presbyterorum a Tito episcopo faciendas referri potest
etiam textus Tit. 1. 5: “Ut . . . constituas per civitates presbyteros.”
Hoc Scripturae argumentum vim suam habet si, cum duplici proba­
biliori opinione, admittatur extitisse iam presbyteros, praeter epis­
copos et diaconos, tempore apostolico (seu si dicatur biblicos presbyteros-episcopos fuisse vel omnes simplices presbyteros vel alios sim­
plices presbyteros et alios veros episcopos) : si vero cum tertia quo­
rumdam opinione sustineatur eos fuisse omnes veros episcoposST iam
fere nulla nostro argumento vis relinquitur, quoniam, si omnes tunc
erant episcopi, nonnisi ab episcopis potuit ipsa ordinatio, sicut et
cetera sacramenta, celebrari; solum posset ex posteriori Traditione
quaedam lux emendicari, quatenus, cum posterius instituti fuerint
simplices presbyteri, soli episcopi ordinationes peregerunt, quod mani­
festaret saltem mentem apostolicam, a prioribus Patribus hereditatam.

Traditio practica, manifestata praecipue in monumentis liturgicis
et in canonibus Conciliorum, solos episcopos ordinantes inducit et
ipsis solis ordinationem attribuit; ex quo sequitur episcopum esse
M Quoad episcopalem characterem Timothei et Titi confer dicta in art. 1, tom. 1,
pp. 708-711, 744.
"Tres illas opiniones fuse exposuimus ac discussimus in art. 1, tom. 1, pp. 745-792.

ordinationis ministrum saltem ordinarium (sin minus proprium et
exclusivum).
Omnia documenta Uturgica, tam antiqua quam recentiora, sive in
occidente sive in oriente, etiam apud haereticos et schismaticos, solum
episcopum ut ordinatorem exhibent. Inter antiqua documenta, Tradi­
tio Apostolica (saec. 3), Hippolyto romano attributa, solum episcopum
ut ministrum trium maiorum ordinationum (episc., presbyt. et diae.)
inducit. Praeterea explicite ait: “Presbyter enim huius solius habet
potestatem, ut accipiat; dare autem non habet potestatem. Qua­
propter clerum non ordinat” (cf. in art. 1, tom. 1, pp. 309-311).
Constitutiones Apostolorum (circa a. 400) pariter solum episcopum
ut ministrum earundem ordinationum exhibent (1. 8, cc. 4-5, 16,
17-18; cf. in tom. 1, pp. 441-444). Praeterea, explicite statuunt:
“Per impositionem manuum episcopi, datur haec dignitas” (1. 3, c. 10,
MG 1. 787). “Episcopum vero praecipimus ordinari a tribus epis­
copis: aut ut minimum a duobus; non licere autem vobis ab uno con­
stitui. Nam duorum et trium testimonium firmius est et indubium.
Item iubemus ut presbyter et diaconus ab uno episcopo ordinetur,
et reliqui clerici, utque nec presbyter, nec diaconus clericos ex laicis
ordinent: sed solummodo, presbyter quidem doceat, offerat, baptizet,
benedicat populo; diaconus vero ministret episcopo ac presbytero,
hoc est, ministerium seu diaconatum exerceat, sed non peragat caetera’’
(1. 3, c. 20; MG 1. 803-806). “Episcopus benedicit, non benedicitur:
manus imponit, ordinat, offert. . . Presbyter benedicit, non benedici­
tur ... : manus imponit, non ordinat [χαροθ^τά, ού x^otora]” (1. 8,
c. 28, nn. 2-3, Funk 1. 531). “A Domino edocti rerum consequentiam,
episcopis quidem assignavimus quae ad pontificatum pertinent, pres­
byteris vero, quae ad sacerdotium, diaconis autem, quae ad minis­
teria. . . Neque enim diacono licet sacrificium offerre aut baptizare
aut benedictionem seu parvam seu magnam facere, neque presbytero
ordinationes peragere, quia aequum non est ordinem inverti” (1. 8.
c. 46, nn. 10-11, Funk 1. 561). “Episcopus igitur ab episcopis ordine­
tur duobus vel tribus, presbyter ab uno episcopo ac diaconus et re­
liqui clerici” (1. 8. c. 47. η. 1 [i.e. primus ex Canonibus Apostolorum].
Funk 1. 565). Testamentum D.N.I.C. (circa a. 475) et Canones Hip­
polyti (circa a. 500) solum episconum ut ministrum trium ordina­
tionum inducunt. Praeterea praefati canones explicite aiunt: “Epis­
copus in omnibus rebus aequiparetur presbytero, excepto nomine
cathedrae et ordinatione, quia potestas ordinandi ipsi [i.e. presbytero]
non tribuitur” (cf. in art. 1. tom. 1. dd. 921-926). Statuta Ecclesiae
antiqua, circa a. 500. quae magnum influxum exercuerunt in efformationem posteriorum latinorum liturgicorum librorum, pariter earun-

dem ordinationum ministrum solum episcopum exhibent (cann. 90-92,
cf. ibidem, pp. 930 sq.).
Id quoque notabile est, quaedam ex antiquioribus monumentis
liturgicis continere mentionem potestatis ordinandi in ipsa ac sola
formula ordinationis episcopalis; quod quidem signanter ostendit
hanc potestatem esse propriam episcopi, idque ex iure divino, non
secus ac ipsum munus episcopale. Traditio Apostolica: “Da . . . super
hunc servum tuum . . . primatum sacerdotii tibi exhibere . . . , spiritu
primatus sacerdotii habere potestatem dimittere peccatum secundum
mandatum tuum, dare sortes [δώόναι κλήρους; dare cleros, seu in clerum
accipere]” (cf. integrum textum, cit. in art. 1, tom. 1, pp. 309 sq.).
Constitutiones Apost.: “Da illi, Domine . . . , ut habeat potestatem
remittendi peccata secundum mandatum tuum, dandi cleros iuxta
praeceptum tuum” (cf. integrum textum, cit. ibidem, p. 442). Ea
tamen mentio omittitur in Testamento D.N.I.C. et in Canonibus Hip­
polyti (ut notatum est ibidem, pp. 923, 926) necnon in posterioribus
Sacramentariis et Pontificalibus latinis.
Omnia pariter antiqua Concilia, in suis canonibus circa ordina­
tiones, nonnisi episcopum ut earum ministrum exhibent: Cone.
Ancyranum a. 314, can. 9; Nicaenum I a. 325, cann. 4, 8. 16, 19;
Antiochenum a. 341, cann. 9, 10, 13, 19: Sardicense a. 343, cann.
6, 18; Laodicenum a. 343/381, can. 26; Carthaginiense III a. 397,
cann. 21, 22, 45; Nicaenum II a. 787, can. 14. Quorum canonum
plures citavimus in a. 3, tom. 1, pp. 895-903.

Traditio theoretica concinit ac signanter confirmat Traditionem
practicam, praecipue in eo quod quidam Patres significant potestatem
ordinandi esse ita propriam episcopo, ut per eam praecipue episcopus
distinguatur a presbytero eique praecellat. Notum est celebre Hierony­
mi effatum: “Quid enim facit, excepta ordinatione, episcopus, quod
presbyter non faciat?” (Epist. 146. 1. ML 22. 1194), quod quidem ex
eo magnum accipit valorem quod proferatur a S. Doctore dum totis
viribus contendit ultra modum ipsam presbyteri dignitatem, ac veluti
cum episcopo aequalitatem, extollere. Ceterum, non in solo Hieronymo
huiusmodi expressio invenitur, quin ascendat ad ipsam Traditionem
Apostolicam (saec. 3) et transmittatur subinde de manu in manum
apud scriptores ecclesiasticos. Traditio Apostolica, iam superius
citata: “Presbyter enim huius solius habet potestatem, ut accipiat;
dare autem non habet potestatem. Quapropter clerum non ordinat.”
Idem repetunt duo documenta, ab eadem Trad. Apost. derivata,
scilicet Constitutiones Apost. supra cit.: “Episcopus manus imponit,
ordinat. Presbyter manus imponit, non ordinat” et Canones Hippolyti

w

supra cit.: “Episcopus in omnibus rebus aequiparetur presbytero,
excepto nomine cathedrae et ordinatione, quia potestas ordinandi
ipsi non tribuitur.” Chrysostomus repetit, aequivalentibus verbis, idem
prorsus indicium Hieronymi: “Sola namque ordinatione [episcopi
presbyteris] superiores sunt, et hinc tantum videntur presbyteris prae­
stare” {In 1 Tint., hom. 11, n. 1, MG 62. 553). Epiphanius, ad
refutandam “stoliditatis plenissimam,” ut ait, sententiam Aërii de
episcopi et presbyteri aequalitate, ad hoc ordinativae potestatis dis­
crimen directe provocat, inquiens: “Episcoporum ordo ad gignendos
patres praecipue pertinet. . . [Presbyter vero] manuum imponendarum
ius nullum habet” {Adv. haer., haer. 75, nn. 3 sq., MG 42. 506 sq.,
extensius cit. in torn. 1, pp. 859 sq.). loannes Diaconus: “Episcopus
ordinandi presbyteros meruit [merito nempe obiectivo, i.e. habet] po­
testatem” {Epist. ad Senarium, nn. 7 sq., ML 59. 403., extensius cit.
ibidem pp. 931 sq.). Pseudo-Dionysius Areop.: “. . . quin ne sacerdos
quidem erit [quispiam], nisi pontificiis initiationibus ad sortem istam
fuerit promotus” {De eccles. hier. 5, MG 3. 506).
Accedunt verba Synodi Alexandrinae, relata et approbata ab
Athanasio, quae inde probant Ischyram, incusatorem Athanasii, non
fuisse presbyterum, quia non potuit ordinari nisi a Collutho qui
non erat verus episcopus sed simplex presbyter ac ideo carebat
potestate ordinandi: “Unde igitur presbyter Ischyras? quo ordi­
nante? num Collutho? id enim solum restat. Atqui Colluthum, pres­
byterum obiisse, ambasque eius manus sine auctoritate fuisse, ac
omnes qui ab eo schismatis tempore ordinati sunt, ad laicorum
statum redactos ita conventibus intéressé, omnibus notum, ac nulli
dubium est” (apud Athanasium, Apol. c. Arianos 11 sq., MG
25. 267-270).88

Ceterum, hoc argumentum, ex theoretica Traditione deductum,
fusius explicavimus in art. 4 (torn. 2, pp. 45-49) agentes de
divina origine distinctionis et superioritatis episcopatus relate ad
presbyteratum, ex qua pro praesenti quaestione sequitur episcopum
esse ordinarium ministrum ordinationis ex ipso iure divino. Difficultas
vero, quae contra hoc divinum ius deduci solet sive ex ambigua
doctrina ipsius Hieronymi sive ex posterioribus latinis scriptoribus.
“Dc hac Ischyrae historia confer textus allatos in art. 3, torn. 1, pp. 854sq., 873 sq.
Baisi (II ministro straordinario dcgli ordini sacramentali [Romae 1935] 144-147), ita
eam historiam interpretatur ut Colluthus, ordinator Ischyrae, fuerit consecratus episcopus
a schismaticis, ac, qua talis, aenitus ut invalide consecratus ac ideo ut simplex presbyter
in quo casu ageretur de reputata invaliditate ordinationum schismaticorum. Ut patet
etiam in hac singulari interpertatione illius historiae, manet vis citati textus quoad
nostram quaestionem, quoniam Synodus Alexandrina ita putavit potestatem ordinandi
esse propriam episcopi (saltem non schismatici) ut non conveniret simplici presbytero.

qui inde a Pseudo-Hieronymo videntur dicere ordinationem reserva­
tam fuisse episcopo ob contingentes rationes, seu “propter auctori­
tatem, ne a multis disciplina ecclesiae vindicata concordiam sacer­
dotum solveret, scandala generaret,” fuse exposita ac soluta est ibidem
(pp. 47 sq., 52-93).
Probatur 3. EX RATIONE CONVENIENTIAE, scilicet ex propria
natura tum episcopatus tum sacrae ordinationis. Ex una enim parte,
episcopus secundum ipsam etiam potestatem Ordinis est caput sive
princeps Ecclesiae et regulator cultus: habet enim supremam Ordinis
potestatem, quae ad cultum et sacramenta tota refertur; ex alia vero
parte, ordines sunt publica officia in linea cultus. lamvero in regulata
societate pertinet ad principem et gubernatorem conferre publica
officia: potestas enim principis se habet ad inferiora officia sicut
politica, quae respicit bonum commune, se habet ad inferiores artes
et virtutes, quae respiciunt aliquod bonum particulare, ut docet
Philosophus in Ethica, 1. 1, c. 2. Ergo pertinet ad episcopum, saltem
tanquam proprium sive ordinarium ministrum, conferre ordines, seu
sacras ordinationes peragere.
Ad rem S. Thomas, 3 p., q. 65, a. 3, ad 2: “Per ordinem et con­
firmationem deputantur fideles Christi ad aliqua specialia officia
quae pertinent ad officium principis. Et ideo tradere huiusmodi sacra­
menta pertinet ad solum episcopum, qui est quasi princeps in Ec­
clesia.” Suppi., q. 38, a. 1: “Potestas episcopalis habet se ad potes­
tatem ordinum inferiorum sicut politica, quae coniectat bonum com­
mune, ad inferiores artes et virtutes, quae coniectant aliquod bonum
speciale, ut ex dictis patet [cf. In 4 Sent., dist. 24. q. 3, a. 2, 3,
seu Suppi., q. 40, a. 6]. Politica autem, ut dicitur in I Eth., ponit
legem inferioribus artibus, scilicet quis quam debeat exercere, et
quantum et qualiter. Et ideo ad episcopum pertinet in omnibus
divinis ministeriis alios collocare. Unde ipse solus confirmat, quia
confirmati in quodam officio confitendi fidem constituuntur. Ideo
etiam solus ipse virgines benedicit, quae figuram gerunt Ecclesiae
Christo desponsatae, cuius cura ipsi principaliter committitur. Ipse
etiam in ministeriis ordinum ordinandos consecrat, et vasa quibus
debent uti eis determinat sua consecratione, sicut et officia saecularia
in civitatibus distribuuntur ab eo qui habet excellentiorem potestatem,
sicut a rege.” Cf. In 4 Sent., dist. 7, q. 3, a. 1, q. 3; dist. 13, q. 1,
a. 1, q. 2, ad 2; 3 p., q. 72, a. 11; q. 82, a. 1, ad 4; Suppi., q. 40,
a. 4, Sed contra, corp, et ad 3, a. 6, ad 3; C. Gent. 4. 76; Opusc. De
perjectione vitae spiritualis.
Hanc rationem, quam post S. Thomam repetierunt passim theologi

usque ad hodiernum diem, sic iam delineaverat Guilelmus Altissiodorciisis (t 1231): “Quia ergo confirmare, ordinare, consecrare epis­
copos, benedicere abbates et huiusmodi opera perfectionis sunt ad
ordinationem et decorem ecclesiae, quae est ut castrorum acies ordi­
nata, pertinet ut perfectiores in ecclesia, scilicet episcopi, huiusmodi
opera perfectionis exerceant, minores vero, minora opera possunt
exercere.”80
ART. 26. Utrum simplex presbyter possit esse extraordinarius
minister diaconatus, presbyteratus et episcopatus (3 p., q. 72, a. 11,
ad 1; Suppi, q. 38, a. 1, ad 3 et 5; In 4 Sent., dist. 7, q. 3, a. 1, q. 3).iu

STATUS QUAESTIONIS
Haec est praecipua quaestio praesentis capitis, sub ratione con­
troversiali, signanter apud moderniores theologos qui iam per ultra
quinquaginta annos super hanc quaestionem calamos et atramentum
dissipant, quin adhuc quidquam solidum concludere possint. Sub
aspectu autem dogmatico, quamvis ipsa aliquatenus conferat ad illus­
trandam vel investigandam propriam indolem episcopatus eiusque
distinctionem a presbyteratu, non est tamen tanti momenti: nam,
etiam si denegetur presbytero ratio ministri extraordinarii sacramenti
Ordinis, seu presbyteratus et diaconatus, manet iugiter theologice
explicanda, et quidem eodem prosus modo, ratio ministri extraor­
dinarii Confirmationis (necnon ordinum inferiorum, si dicantur esse
sacramenta), quam nemo catholicus iam denegare potest. Hoc autem
essentiale ac fundamentale problema de simplici presbytero, ministro
extraordinario quorundam (quaecumque sint) divinorum munium
proprie episcopalium, iam agitavimus ac pro posse resolvimus in art.
5 (tom. 2, pp. 251-279), agentes de sacramentalitate episcopatus.
Unde praesens quaestio est potius positiva et historica, dogmatice
autem subsidiaria ac complementaris.
Ut certa ab incertis secernamus, agimus tantum de extraordinario
ministro trium maiorum ordinationum, quarum singulae sunt divinae
institutionis (saltem mediatae) et duae postremae (presbyteratus et
diaconatus) sunt certe sacramentales. Quaestionem autem de pres­
bytero ministro extraordinario subdiaconatus et ordinum minorum,
de qua nulla nunc est controversia inter doctores (sive eos ordines
habeant ut sacramentum sive non), mittimus ad articulum sequentem.

PARS AFFIRMATIVA et PARS NEGATIVA
Duae habentur principales sententiae in hac quaestione: una nempe
quae negat presbyterum evadere posse extraordinarium ministrum
cuiuslibet ex tribus praefatis ordinibus, altera quae id affirmat, quoad
unum saltem vel alterum ordinem, ac ideo haec sententia triplicatur,
prout id affirmat de solo diaconatu, aut de diaconatu et presbyteratu,
aut de diaconatu, presbyteratu et episcopatu. Haec tamen ultima
opinio vix sententia dici potest, cum nonnisi unus vel alter, tam inter
antiquiores quam inter recentiores, nec firmiter et absolute, suggesserit
Vermeer, P. (O.Cist.), “Is de priester buitcngewoon bcdienaar der H. Wijdingen?,”
Bijdragen XIII (1952) 262-275; XIV (1953) 277-283; “Is het privilege der Cistcrciënserabten om subdiakens en diakens te wijdcn herroepen?,” ibid. XVI (1955) 271-27S.
Wassmer, Tn. A., “The nature of the power to confirm on the part of the extraordi­
nary minister,” Bijdragen XX (1959) 356-370.

possibilitatem simplicis presbyteri consecrantis episcopum. Re his­
torice considerata, prior ac negativa sententia fuit et adhuc est longe
communior. Et quidem, usque ad saec. 16 ea dici potest simpliciter
vel fere communis inter theologos, cum paucissimi omnino nominari
possint qui in contraria sententia cum frequentioribus canonistis con­
senserint. Inde vero a saec. 16 usque ad nostrum aevum, haec con­
traria et affirmativa sententia increvit inter ipsos theologos, suam
tamen affirmationem communiter limitans ad diaconatum (nonnisi
enim pauci libenter contemplati sunt possibilitatem eam extendendi
ad presbyteratum), idque praecipue ob notitiam cuiusdam Bullae
Innocentii VIII quae videbatur concedere presbytero collationem dia­
conatus. Tandem his ultimis decenniis, tum ob eiusdem Bullae atten­
tius studium tum ac praecipue ob inventionem duarum novarum Bul­
larum Bonifatii IX et Martini V, in quibus dicitur concedi presbytero
collatio sive diaconatus sive etiam presbyteratus, ea sententia, quae
saeculo elapso videbatur fere emortua, vires suas non modo revocavit
sed plures praesertim recentissimos theologos ita agitavit ut non
amplius solum aut saltem diaconatum, sed quammaxime ipsum pres­
byteratum, in sua extraordinarii ministri affirmatione vindicent; imo
nec unus alterve deest, qui possibilitatem presbyteri ministri ipsius
episcopatus discrete suggerere incipiat.
Ad cuius evidentiam iuverit hanc theologicae controversiae evolu­
tionem ordinate ostendere per tres successivas periodos, quarum prima
currit usque ad medium saec. 16, altera usque ad finem saec. 19, tertia
usque ad hodiernum diem.
B

Prima Periodus. A Medio Saec. 12 ad Medium Saec. 16, Seu
Usque ad Primam Notitiam Bullae Innocentii VIII Apud
Theologos.
Inde a saec. 12 controversia doctorum de presbytero ut extraordi­
nario ministro maiorum ordinum diaconatus, presbyteratus et epis­
copatus, exordium coepit ab aliquo jacto historico, scilicet ab ipsis
pontificiis concessionibus quibus presbyter occasionaliter evaserat iam
minister extraordinarius tum Confirmationis (quod primus conces­
serat Gregorius M. presbyteris Sardiniae) tum quorumdam inferiorum
ordinum (quod videbatur concedi presbyteris cardinalibus et abbati­
bus). Huiusmodi autem historico facto logice commiscebantur doc­
trinales considerationes et opiniones.
Presbyterum posse ex S. Pontificis commissione evadere extraor­
dinarium ministrum praefatarum maiorum ordinationum (vel omnium,
vel tantum presbyteratus et diaconatus, vel saltem solius diaconatus),

fuit communis opinio antiquorum canonistarum, praecipue e schola
bononiensi, nominatim Glossae ordinariae, Huguccionis (f 1210;
scripsit circa 1180-1190), Vincentii Hispani (floruit a. 1212-1230),
Silvestri (circa idem tempus), Tancredi (f 1234 vel 1236), loannis
Teutonici (f 1245 vel 1246; compilatoris Glossae ordinariae, casti­
gatae subinde a Bartholomaeo Brixiensi f 1258), Innocenta IV
(Sinibaldi Fieschi, S. Pontificis a. 1243-1254), Bernardi Parmensis
seu de Botone (f 1263), Nicholai de Tudeschis (vulgo Panormitani;
t 1445), et Oriani (Ludovici de Oriano; f ca 1534), quibus ex parte
et minus firmiter consentierunt pauci theologi, nominatim Innocentius
V, O.P. (Petrus de Tarentasia; f 1276), Petrus Aureolus, O.F.M.
(t 1322), Petrus de Palude, O.P. (t 1342), Richardus Armachanus
(Fitzralph; f 1360), Angelus Carleti, O.F.M. (auctor Summae an­
gelicae; f 1493); Gabriel Biel (f 1495) eiusque discipulus et con­
tinuator Wendelinus Steinbach (fl519).

Sequentes aflerunt rationes, vario modo a variis doctoribus con­
sertae ac concinnatae: 1. Ecclesia de facto concedit presbyteris ex­
traordinariam facultatem Confirmandi et conferendi ordines minores
qui sunt sacramentales; ergo potest concedere eandem facultatem
quoad ordines maiores: nam utrobique agitur de sacramentali quadam
potestate. 2. Ecclesia habet plenam potestatem in his quae Christus
expresse non constituit91; cum ergo Christus nihil expresse con­
stituerit de ministro ordinum, potest Ecclesia conferre etiam non epis­
copis facultatem conferendi maiores ordines. 3. Episcopus et presbyter
non differunt ratione Ordinis sed ratione iurisdictionis92; vel saltem
initio Ecclesiae presbyter et episcopus erant eiusdem ordinis ac digni­
tatis nec nisi posterius ab ipsa Ecclesia inducta est eorum distinctio93;
ergo per Ecclesiae dispensationem presbyter evadere potest minister
eorum quae pertinent ad potestatem episcopalem, qualis est collatio
maiorum ordinum. 4. Episcopus potest ordinare episcopum, sibi aequ­
alem in ordinis potestate; ergo ex dispensatione Ecclesiae etiam pres” In hac potestatis Ecclesiae plenitudine maxime insistebant canonistac Bononienses,
qui inde repetebant etiam invaliditatem ordinationum haereticorum ct schismaticorum,
ut dictum est in art. 16 (pp. 353-356).
w In hoc tamen principio non conveniunt canonistae, quinimmo maior pars eorum
(nominatim HtiRuccio ct Panormitanus) sustinebat episcopatum esse verum ordinem,
imo verum sacramentum, ita ut sacramcntalitas episcopatus diceretur thesis canonista­
rum, non sacramcntalitas vero thesis theologorum (cf. in art. 5, tom. 2, pp. 184 sqq.).
Pariter inter praefatos theologos Gabriel Kiel sequitur thesim canonistarum. E contra
Aureolus, Paludanus ct Armachanus, negant cum aliis theologis sacramcntalitatcm epis­
copatus (cf. ibidem, pp. 147-150).
M Hoc sustinebant plurcs canonistae, nominatim Sicardus Cremonensis ct Panormitanus
(cf. in art. 5, tom. 2, pp. 125, 193) ; Huguccio vero id negabat, referens distinctionem
inter episcopum ct presbyterum ad ipsum initium Ecclesiae.

byter potest ordinare presbyterum et diaconus diaconum, ita ut quis­
que possit conferre ordinem quem habet.

Ex his principiis non una est horum doctorum conclusio, quod attinet
ad extensionem huiusmodi potestatis Ecclesiae ad constituendum ex­
traordinarium ministrum sacramentorum, nominatim Confirmationis
et Ordinis.
Quidam enim dicunt posse delegari quemquam, etiam laicum, ad
conferendum sacramentum quod ipse habet, scilicet confirmatus ad
confirmandum, ordinatus ad ordinandum, et quidem presbyter ad
conferendum presbyteratum (et a fortiori diaconatum et inferiores
ordines), diaconus ad conferendum diaconatum, et ita porro. Ita
Glossa ordinaria, Huguccio, Silvester, Tancredi, loannes Teutonicus,
Innocentius IV, Angelus Carieti.
GLOSSA ORDINARIA: “Ex demandatione Papae quilibet conferre potest quod
habet: unde ordinatus ordinem quem habet, et confirmatus confirmationem.”
(Dist. 5, c. 4 de Cons.).

HUGUCCIO: “Item posset papa similiter concedere simplicibus presbiteris,
ut conferrent omnes ordines? Credo, quod sic, prêter episcopalem. Nam ordinem,
quem non habet, nemo potest conferre, set quem habet, potest. Cum ergo presbiter non habeat ordinem episcopalem, qualiter posset eum conferre? Qualiter
ergo posset ordinare episcopum, nisi velis dicere, quod ultra sacerdotium non
sit ordo?”04
IOANNES TEUTONICUS: “Ex demandatione pape quilibet potest conferre,
quod habet, unde ordinatus ordinem, quem habet ... et confirmatus confirma­
tionem, alias non.”05

TANCREDUS: “Credo etiam, quod ex demandatione pape et aminiculo habiti
sacramenti potest conferre quilibet, quod ipse percepit.”06
INNOCENTIUS IV sic refert sententiam Silvestri: “Silvester dixit, quod ex
delegacione domini papae ct adminiculo sacramenti habiti quilibet clericus97
potest quicquid habet ipse, conferre; quod vero non habet, minime."95 Eam
autem videtur sequi, cum eam referat ultimo loco inter varias opiniones ac ra­
tionibus confortet. Panormitanus (infra cit.) ait Innocentium “aperte eam tenere,
non approbando eam nec reprobando.”

Alii vero dicunt posse delegari solum omnemque clericum, ad conferendum sacramentum quod habet, puta Confirmationem et proprium
ordinem. Ita Bernardus de Botonc et alii; imo si credamus Panor*'Apud Fr. Gili.mann, Zur Lchre der Scholastik vom Spender der Firmung und des
Wcihesakraments (Paderborn 1920) 7, in nota.
” Ibid. 40, in nota.
” Ibid. 42, in nota.
"Alia lectio fert: “quilibet tam clericus quam laycus.” Quae quidem quadrat cum
relatione Panormitani, mox referenda.
** Divina Innocenta IIII Pontificis Maximi doctoris subtilissimi in F. libros Decreta­
lium Commentaria (Vcnetiis 1570) 40.

mitano (mox citand.), scribenti tamen saec. 15, haec erat sententia
communior, saltem qua parte excludebat laicum.
BERNARDUS DE BOTONE: “Dicunt quidam, quod papa potest hoc [i.e.
Confirmationem delegare] etiam laico, quia ipse habet plenitudinem potestatis
Dico, quod papa hoc delegare potest simplici sacerdoti et non laico, sicut credo,
et sic ex tali delegatione et adminiculo habiti sacramenti potest conferre, quicquid habet. Immo quilibet clericus hoc facere potest; que vero non habet, non
posset conferre.”09

Alii tandem docent posse delegari solum presbyterum, ad con­
ferenda sacramenta Confirmationis et Ordinis, et quidem vel ad con­
ferendum etiam ipsum episcopatum quem non habet: ita pauci, nec
firmiter, ut Vincentius Hispanus, Paludanus et forte Orianus (quidam
addunt Guilelmum Altissiodorensem, sed inepte, ut videtur), vel ad
conferendum presbyteratum et diaconatum: ita Innocentius V et
Panormitanus, vel ad conferendum solum diaconatum: ita Aureolus
(?) et Biel.
VINCENTIUS HISPANUS: “Set nunquid similiter papa posset simplici sacer­
doti conferre, ut consecraret episcopum nomine papae, sicut Gregorius concessit
confirmationem? Et forte ex plenitudine potestatis hoc facere posset. Fecisse autem
hoc neminem credo.”1

PALUDANUS: “Si consecratio Episcopi non sit sacramentum, sed sacramentale,
videtur quod Papa possit circa illud dispensare: ut scilicet minister conferens
illa sacramenta quibus aliquis praeficitur corpori Christi mystico [i.e. Confirma­
tionem et Ordinem] sic sit a Christo determinatus, scilicet quod sit sacerdos,
secundum quod placuerit Ecclesiae ipsum consecrare. Unde qui praeest toti Ec­
clesiae, potest ei committere sine hac consecratione. Sed quia generaliter statuit
quod non episcopus hoc non faciat, ideo qui contra hoc facit, nihil facit. Deter­
minationem enim sacerdotis Christus Ecclesiae commisit; sed quod sacerdos esset,
hoc determinavit. Unde forte Papa potest facere quod simplices sacerdotes Epis­
copum consecrarent. . . Et quamvis ista non probentur, tamen isto modo esse
potuit. Et isto modo salvari potest quod Ecclesia Romana facit, de qua sup­
ponendum est quod non errat.” Relatis his aliisque dictis Paludani, Capreolus
observat: “Forte tamen non oportet sustinere omnia quae dicit Petrus circa bene­
dictionem materiae confirmationis, aut unctionis, aut Episcopi; quia non omnia
videntur esse de mente sancti Thomae; cuius dicta suscepimus defendenda, vel
potius sustinenda dumtaxat.”2
ORIANUS (Ludovicus de Oriano, canonista, ψ ca 1534): “Papa quoque com­
mittere potest simplici sacerdoti, collationem sacrorum ordinum, quia in primi­
tiva ecclesia apostoli hoc faciebant. Illius enim memores quod Deus mandaverat
Moysi spiritu divino docente cognoverunt, quod collatio ordinum ex rationabili
causa committi posset simplici sacerdoti. Et quando ob fidelium paucitatem, pauci
erant sacerdotes aliquando concesserunt ut simplex sacerdos posset ordines etiam
sacerdotium conferre, quam ob rem omnes dicebantur episcopi, quia eis con­
cessum erat episcopi officium exercere. Sed multiplicatis sacerdotibus, ne quod
ad bonum finem concessum erat verteretur in confusionem, et ut sacerdotes
simplices, se inferiores esse cognoscerent, et episcoporum dignitatem venerarentur
» ■ -■ ■■
” Apud GnxMANN, op. cit. 92, in nota.
1 Ibid. 35, in nota.
’ Defensiones theologicae Divi Thomae Aquinatis (Turonibus 1906) VI 137, 141.

„

praefatum privilegium apostolica authoritate fuit revocatum. Numquam tamen
per apostolos concessum fuit, ut non sacerdos posset per manuum impositionem
alios ordinare.”3

GUILELMUS ALTISSIODORENSIS: "Sicut cum ad sacerdotem proprie per­
tineat baptizare, in articulo necessitatis tamen licite alius potest baptizare quam
sacerdos, similiter cum dominus papa non habeat superiorem vel parem, de
necessitate inferior consecrat cum. Unde si non essent in mundo nisi tantum
tres simplices sacerdotes oporteret quod aliquis illorum consecraret alium in
episcopum et alium in archiepiscopum.”4 Quidam sic hunc textum interpretantur
ut Guilelmus doceat presbyterum posse ex papali delegatione consecrare episcopum;
sed ibi agitur de casu in quo nullus episcopus, nec ipse Papa, existeret: unde
videtur Guilelmus cogitare de extraordinario interventu Dei, qui suae Ecclesiae
necessario providet nec aliunde virtutem suam sacramentis alligavit.
INNOCENTIUS V (seu Petrus de Tarentasia) obicienti quod presbyter nequit
confirmare sicut non potest ordinare, respondet: “Falsum est, nam papa posset, ut
dictum est, ex causa legitima, committere non solum collationem minorum ordi­
num. immo ct sacrorum.”5

PANORMITANUS, sic refert ac iudicat praefatas tres opiniones canonistarum:
“Respectu papae reperiuntur tres opiniones: prima quod papa collationem horum
sacramentorum potest delegare presbytero dumtaxat; secunda opinio quod etiam
simplici clerico dummodo habeat illud sacramentum, quod alii conferre vult. et
in hac opinione videtur residere glosa; tertia opinio quod etiam layco potest
hoc papa demandare, dummodo laycus receperit illud sacramentum, et hanc opin­
ionem refert glosa et Innocentius aperte eam tenet non approbando eam nec
reprobando. Communior tamen opinio videtur, ut layco hoc demandare non
possit et videtur opinio iustior. . . Ego potius putarem ut sacerdoti haec possit
delegare indistincte quia licet de sacramento Eucharistiae sit dispositum institu­
tione dominica, qui habent illud ministrare, hoc tamen non est dispositum in
collatione ordinum. Nam olim in communi presbyteri regebant ecclesiam et ordi­
nabant sacerdotes, unde quemadmodum olim poterant, ita videtur, quod papa
possit concedere sacerdoti, maxime delegando, cum nihil exerceat delegatus nomine
proprio.”0
AUREOLUS: "Papa potest committere ministrationem [eorum quae, ut Ordo,
reservantur episcopo] alteri quam episcopo, unde committit de facto abbatibus
quod possint conferre ordines minores et aliquibus quosdam sacros.”7 Aureolus
non significat de quibusnam ordinibus sacris loquatur; cum tamen sese referat ad
factum concessionis, nec ulla noscatur concessio ordinandi presbyterum aut dia­
conum ante a. 400 (seu ante Bullam Bonifacii IX). verisimile est ipsum loqui
directe dc subdiaconatu. quamvis emphatice utatur plurali expressione "Quosdam
sacros.” In art. 5 (tom. 2, p. 147) diximus Aureolum denegare episcopatui tum
rationem sacramenti tum rationem veri ordinis, ac concipere distinctionem inter
episcopatum et presbyteratum tanquam inter ordinem non ligatum ad aliquos
actus et ordinem ligatum; ex quo intelligi potest ipsum logice potuisse inferre
quod presbyter possit esse minister eorundem episcopalium actuum, soluta per
Ecclesiam praefata alligatura, quamvis hanc conclusionem explicite in tota sua
extensione non significet.8
1 Dc potestate Summi Pontificis (Venctiis 1523), apud G. B. da Farnese, Il sacramento
dell’Ordine. . . (Roma 1946) 122, in nota.
'Summa aurea, 1. 4, tr. 8, q. 1.
‘In 4 Sententiarum, dist. 7, q. 3 (Tolosae 1562) 85.
'Lectura super I Decretalium Librum (Lugduni 1566), fol. 95, coli. 1-3.
’ Commentarium in quartum librum Sententiarum, dist. 24, a. 2 (Romae 1605). fol. 163
'Cf. apud Capreolum, Defensiones theologicae, dist. 25, q. 1, a. 2, arg. 2 Aureoli:
a. 3, ad 2 Aureoli (Turonibus 1906) VI 480, 486.

BIEL: “Sacerdoti non episcopo potest ex generali, vel speciali commissione
Papae minores, et forte maiores ordines, dempto sacerdotio, conferendi dari
potestas. Nec videtur hic militare dictum antiquorum, qui hanc conclusionem non
admittunt de ordinibus maioribus. Nam non potest dari ratio diversitatis.”0

Communis vero sententia theologorum fuit presbyterum non posse
ex S. Pontificis commissione evadere extraordinarium ministrum trium
illarum maiorum ordinationum. Theologi tardius quam canonistae
hanc quaestionem sibi explicite proposuerunt; ea non apparet apud
doctores prioris partis saec. 13, ut Praepositinum, Guidonem de
Orchellis, Guilelmum Altissiodorensem (ut diximus supra, p. 665),
eius verba de presbytero ordinante episcopum non sunt ad rem),
Guilelmum Alverniensem; apud theologos alterius partis eiusdem
saeculi (Albertum M., Pseudo-Halensem, S. Thomam, Innocentium
V, Richardum de Mediavilla, Scotum) proponitur iam quaestio de
extraordinario ministro Confirmationis et ordinum minorum, sed ipsa
quaestio de extraordinario ministro maiorum ordinum, nonnisi ab uno
vel altero directe discutitur, et signanter a S. Thoma. Ceterum ex
modo generali et exclusive quo communiter loquuntur, cum asserunt
solius episcopi esse confirmare et ordinare, apparet communem eorum
mentem10 esse, presbyterum non posse delegari ad conferendos maiores
ordines, imo quidam hanc delegationem excludebant etiam quoad or­
dines minores et signanter quoad Confirmationem ita ut nullam ex­
ceptionem admitterent, et facultatem confirmandi, factam a Gregorio
M. quibusdam presbyteris, alio modo explicabant.11 Idque etiam
notabile est, hanc sententiam evasisse communem atque firmam inter
theologos, quamvis ex una parte communiter negarent episcopatum
esse ordinem sacramentalem (imo quidam dicerent illum non esse
ordinem sed merum gradum iurisdictionis) et ex alia parte communi­
ter affirmarent ipsos ordines minores esse sacramentales.
* In IV Sententiarum, dist. 25, q. 1 (Brixiae 1574) 79.
10 Tamen Innocentius V, de quo supra, videtur subisse influxum contrariae sententiae
canonistarum.
"Ita Albertus M, In 4 Sent., dist. 7, a. 4: “Ad aliud quod objicitur de Gregorio,
dicendum quod ille numquam permisit ut esset confirmatio quae collata fuit a simplici
sacerdote: sed propter scandalum, abusum ct ignorantiam non correxit. Vel dicatur,
quod erat benedictio quaedam data confirmandis, sicut panis benedictus datur quibus­
dam loco Eucharistiae: ct hoc permisit ad tempus Gregorius.” Etiam Bonaventura.
quamvis directe instituat quaestionem dc ministro tum Confirmationis tum Ordinis,
tamen nequidem commemorat sive eam Grcgorii dispensationem sive privilegium abba­
tum ct cardinalium conferentium ordines minores, quamvis ad utramque dispensationem
fortasse alludat cum ait “secundum ius commune” solum episcopum posse ordinare et
confirmare. In 4 Sent., dist. 25, a. 1. q 1: “Dicendum quod, sicut sacri canones dicunt,
secundum jus commune non potest aliquis Ordines, dispensare, praesertim Ordines sacros,
nisi solus episcopus.” Breviloqiiium, p. 6, c 5: “(Sacramenta Confirmationis ct Ordinis]
tanquam suprema non possunt dispensari nisi ab episcopis ct pontificibus, quantum
est dc iure communi.”

Juverit exponere sententiam S. Thomae necnon Scoti, nam ab his
praecipuis doctoribus ceteri posteriores communiter dependent.
S. Thomas hanc quaestionem tangit, agens tum de Confirmatione
(sive in Summa Theol., sive in Comment, super Sent, seu Supple­
mento) tum de Ordine (in Comment, supra Sent, seu Supplemento).
Refert et concedit utramque extraordinariam commissionem confirm­
andi et conferendi ordines minores; inde occasionem arripit resolvendi
negative quaestionem de possibilitate eiusdem commissionis quoad
ordines maiores (respicit explicite presbyteratum et diaconatum). Eius
doctrina ad hanc reducitur:
Papa, ex plenitudine episcopalis sive pontificalis potestatis, potest
extraordinario modo concedere quaedam, quorum solus episcopus est
ordinarius minister, quibusdam inferioribus. Quaenam et quibus?
Solummodo Confirmationem et ordines minores, non vero maiores, et
quidem solis presbyteris, non vero diaconis (quod quidem de facto
contigit, ut patet ex concessione Gregorii M. quoad Confirmationem
et ex aliis concessionibus quoad ordines minores). Quare tantum
Confirmationem et ordines minores, nec etiam maiores? Quia Con­
firmatio refertur ad corpus mysticum et ordines minores nonnisi
mediate ac praeparatorie referuntur ad corpus Eucharisticum, dum
ordines maiores habent immediatam relationem ad corpus Eucha­
risticum Quel materiam eius), ct Papa relate ad hoc corpus consecran­
dum non habet maiorem potestatem quam simplex presbyter, habet
vero relate ad corpus mysticum, sicut ipse episcopus et amplius, cum
sit summus episcopus. Quare solis presbyteris et non etiam diaconis?
Quia solus presbyter potest consecrare Corpus Christi Eucharisticum,
seu habet supremum actum circa illud corpus, ct omnis operatio
sacramentalis circa corpus mysticum, per quam confertur gratia (qua­
lis est administratio Confirmationis et ordinum minorum) dependet
ab operatione sacramentali circa Corpus Eucharisticum. nam gratia
sacramentalis descendit in corpus mysticum ab ipso Capite huius
corporis quod in Eucharistia continetur.
Aliis verbis: cum omnis gratia sacramentalis descendat in corpus
mysticum a Christo Capite qui residet in Eucharistia, solus ille
delegari potest ad eam conferendam (per Confirmationem et ordines
minores) qui habet actum consecratorium Eucharistiae, scilicet pres­
byter; hic tamen nequit a Papa delegari ad conferendum ipsum ordi­
nem presbyteralem aut alium ordinem maiorem, quia Papa relate ad
Eucharistiam, quam immediate respiciunt ordines maiores, non habet
altiorem potestatem quam ipse presbyter, sicut vicissim habet relate
ad ea quae referuntur immediate ad corpus mysticum, quales sunt
Confirmatio et ordines minores.

Ad rem ipse, 3 p., q. 72, a. 11, ad 1: “Papa in Ecclesia habet plenitudinem
potestatis, ex qua potest quaedam quae sunt superiorum ordinum committere
quibusdam inferioribus, sicut quibusdam presbyteris concedit conferre minores
ordines, quod pertinet ad potestatem episcopalem. Et ex hac plenitudine potes­
tatis concessit beatus Gregorius Papa quod simplices sacerdotes hoc sacramentum
[Confirmationis] conferrent, quandiu scandalum tolleretur.”
Suppi., q. 38, a. 1, ad 3: “Papa, qui habet plenitudinem potestatis pontificalis,
potest committere non episcopo ea quae ad episcopalem dignitatem pertinent,
dummodo illa non habeant immediatam relationem ad verum corpus Christi.
Et ideo ex eius commissione aliquis sacerdos simplex potest conferre minores
ordines et confirmare, non autem aliquis non sacerdos. Nec iterum sacerdos maiores
ordines, qui habent immediatam relationem ad corpus Christi, supra quod con­
secrandum Papa non habet maiorem potestatem quam simplex sacerdos."

Ibid., ad 5: “Ad communicandum alteri quod quis habet, non exigitur solum
propinquitas, sed completio potestatis. Et quia sacerdos non habet completam
potestatem in hierarchicis officiis, sicut episcopus, ideo non sequitur quod possit
diaconos facere, quamvis ille ordo sit sibi propinquus.”
In 4 Sent., dist. 7, q. 3, a. 1, q. 3, Sed contra: “Ex mandato Papae aliqui non
episcopi conferunt quosdam ordines, sicut sunt presbyteri Cardinales, qui con­
ferunt minores ordines. Ergo multo fortius ex mandato Papae potest aliquis
simplex sacerdos confirmare.”
Ibid., Solutio: “Circa hoc [i.e. utrum simplex sacerdos possit ex commissione
Papae confirmare] est multiplex opinio. Quidam enim12 dicunt, quod presbyter
simplex non possit ex mandato Papae confirmare; et quod dicitur ... de Gregorio,
exponunt quod illi presbyteri ex mandato Papae non conferebant sacramentum
Confirmationis, sed aliquod sacramentale simile illi sacramento, sicut alicui por­
rigitur panis benedictus loco Eucharistiae. Sed non videtur conveniens, ut talem
simulationem in dispensatione sacramentorum iuduxisset Gregorius, vel sustinuis­
set: quia dispensatio sacramentorum pertinet ad veritatem doctrinae, quae non
est propter scandalum dimittenda.
“Et ideo alii13 dicunt, quod auctoritas Papae tanta est, quod eius mandato
quilibet potest conferre quod habet, ut confirmatus confirmare, sacerdos sacer­
dotium quod habet, diaconus diaconatum; non autem mandato ipsius potest
aliquis conferre quod non habet, ut diaconus ordinem sacerdotalem. Sed haec
opinio videtur nimis ampla; et ideo media via secundum alios tenenda est.
“Et ideo sciendum est, quod cum episcopatus non addat aliquid supra sacer­
dotium per relationem ad corpus Domini verum, sed solum per relationem ad
corpus mysticum, Papa per hoc quod est episcoporum summus, non dicitur
habere plenitudinem potestatis per relationem ad corpus Domini verum sed per
relationem ad corpus mysticum. Et quia gratia sacramentalis descendit in corpu?
mysticum a capite, ideo omnis operatio in corpus mysticum sacramentalis, per
quam gratia datur, dependet ab operatione sacramentali super corpus Domini
verum; et ideo solus sacerdos potest absolvere in foro poenitentiali ct baptizare
ex officio.
“Et ideo dicendum quod promovere ad illas perfectiones, quae non respiciunt
corpus Domini verum sed solum corpus mysticum, potest a Papa, qui habet
plenitudinem pontificalis potestatis, committi sacerdoti, qui habet actum summum
super corpus Domini verum; non autem diacono, vel alicui inferiori, qui non habet
perficere corpus Domini verum, sicut nec absolvere in foro poenitentiali. Non
autem potest simplici sacerdoti committere promovere ad perfectionem quat
respicit aliquo modo corpus Domini verum; et ideo simplex sacerdos ex mandato
uUt Albertus M., nuper citatus.
u Scilicet canonistac communiter.

Papae non potest conferre ordinem sacerdotii: quia ordines sacri habent actum
supra corpus Domini verum, vel supra materiam eius. Potest autem concedere
simplici sacerdoti quod conferat minores ordines, quia isti nullum actum habent
supra corpus Domini verum, vel materiam eius, nec etiam supra corpus mysticum
actum per quem gratia conferatur; sed habent ex officio quosdam actus secun­
darios et praeparatorios. Et similiter potest concedere alicui sacerdoti quod con­
firmet, quia Confirmatio perficit eum in actu corporis mystici, non autem habet
aliquam relationem ad corpus Domini verum.”

Scoti doctrina longe pauperior est. Refert quidem utramque supradictam extraordinariam concessionem confirmandi et conferendi mi­
nores ordines, explicite etiam negat similem concessionem fieri posse
quoad ordines maiores, sed huiusmodi negationis nullam affert ra­
tionem. Praeterea, agens de concessione confirmandi, facta a Gregorio
M., duas affert “probabiles,” ut ait, explicationes, a S. Thoma dis­
crepantes, ex quibus logice sequeretur etiam possibilitas concedendi
presbytero facultatem conjerendi ipsos ordines maiores: primo scilicet,
quod in primitiva Ecclesia non erat differentia inter episcopum et
presbyterum ac subinde facta est episcopalis reservatio quorumdam
officiorum, puta confirmandi et ordinandi, ita ut Papa nunc possit
huiusmodi reservationem tollere, sicut initio eam posuit; secundo,
quod Papa potest facere ut aliquis presbyter fiat episcopus ad aliquem
tantum actum, puta ad confirmandum, quin eum necessario constituat
episcopum simpliciter et quoad omnes actus episcopales.
Ad rem ipse, Opus Oxonicnse, In 4 Sent., dist. 24, q. unica: “Quaeras, quis
est minister idoneus? Respondeo, dico quod Episcopus est solus in sacris Ordi­
nibus; in aliis autem non sacris aliquando ex commissione aliqui privilegiati, ut
Abbates.”u
Opus Parisiense, In 4 Sent., dist. 24. q. unica: “Minister vero idoneus ad
conferendum Ordinem, et maxime tres Ordines sacros, est solus Episcopus, quia
interdum conferre quatuor Ordines inferiores committitur aliis quam Episcopis,
ut Abbatibus et Prioribus.”15
Opus Oxonicnse, In 4 Sent., dist. 7, q. 1 : “Ad tertium [de facultate con­
firmandi concessa presbyteris a Gregorio M.] sunt quatuor modi dicendi. Primus
quod Papa consensit, quod possent ungere in fronte oleo, sed non Chrismate,
sed hoc est contra textum litterae. . . Secundus modus dicendi est. quod propter
scandalum vitandum concessit illud ad tempus, vel magis permisit; sed istud
nihil est. quia utilius scandalum nasci permittitur, quam veritas relinquatur. . .
Alii possunt esse duo modi dicendi probabiles. Unus, quod in primitiva Ecclesia
non erat differentia inter Sacerdotes ct Episcopos [subinde vero facta est prae­
latio episcoporum et quorundam sacramentorum eis reservatio]. . . Quod si
verum est, Gregorius bene potuit Sacerdotes illos subiectos Januario Episcopo
licentiare ad confirmandum, quia in hoc non concessit potestatem eis non con­
venientem, sed revocavit prohibitionem prius eis factam. . . Quartus modus di­
cendi est, quod si a principio non licuit Sacerdoti simplici, Papa tamen potuit
quemlibet Sacerdotem illius regionis facere Episcopum, quantum ad istum actum.
non tamen conferendo sibi simpliciter gradum Episcopalem, nec quantum ad
M Opera omnia XIX (Parisii·;: Vivès 1894) 76.
"Ibid. XXIV 356.

alios actus, et tunc quilibet eorum vere confirmavit tanquam Episcopus quantum
ad istum actum.”16

Opus Parisicnsc, In 4 Sent., dist. 7. q. 1 : “Dicitur a luristis quod [Gregorius
M.] tantum concessit eis inungere in fronte pueros oleo, sed non chrismate sancto.
Sed hoc nihil est, quia tunc fuisset fictio, et deceptio populi. . . Aliter dicitur,
quod licet Dominus Papa hoc non posset concedere illis Presbyteris, quia hoc
esset contra praeceptum et statutum Christi, tamen propter scandalum vitandum
inter eos concessit eis hoc fieri ad tempus. Sed neque istud valet, quia scandalum
utilius nasci permittitur, quam veritas derelinquatur. . . Ad istud dico . . . quia
. . . in primitiva Ecclesia non fuit tanta distinctio inter Sacerdotes et Episcopos,
ut videtur probabile. . . Si, inquam, in primitiva Ecclesia non fuit distinctio Pres­
byteri ab Episcopo, et tunc concedebatur Presbyteris omnibus confirmare sicut
Episcopo . . . tunc bene potuit Dominus Papa concedere sacerdotibus illius
regionis auctoritatem Confirmationis et potestatem confirmandi, quia iterum posset
facere omnes Sacerdotes illius regionis Episcopos, et tunc omnes ex officio possent
confirmare.”17

Eandem sententiam communiter secuti sunt posteriores theologi
usque ad medium saec. 16, vario modo accedentes ad rationem alla­
tam a S. Thoma vel a Scoto, quibusdam etiam redeuntibus ad severi­
orem opinionem Alberti M. et aliorum, qui negabant possibilitatem
committendi presbytero etiam administrationem Confirmationis et
minorum ordinum, alio modo interpretantes concessionem factam a
Gregorio M. quoad Confirmationem. Ita ex schola thomistica seu O.P.:
Natalis Ilcrvaeus, Durandus a S. Porciano (qui tamen ita reformat
sententiam S. Thomae ut dicat ideo presbytero committi posse ad­
ministrationem ordinum minorum quia probabiliter non sunt sacramentales; cf. in torn. 2, p. 405), Capreolus, Paulus Barbus (alias
Soncinas, discipulus et continuator Capreoli) Turrecremata, Silvester
Pricrias, Caietanus (qui tamen videtur negare divinam originem et
sacramentalitatem non solum ordinum minorum sed etiam diaconatus,
ut ostensum est in tom. 1, p. 618.sq., et torn. 2, p. 406), Victoria (qui
pariter reicit sacramentalitatem minorum ordinum: cf. infra, p. 680).
Catharinus, Dom. Soto (qui ex administratione minorum ordinum per
presbyteros ait “bonum sumi argumentum, minores ordines non esse
sacramenta)”.18 Ex schola scotistica seu ex O.F.M.: Franciscus de
Mayronis (qui putat nec confirmandi facultatem posse presbyteris
concedi et de Gregorio M. ait: “Videtur difficile eum posse excusari”).
Alvarus Pelagius, Guilelmus de Rubionc (negat simpliciter presbyteris
posse committi etiam Confirmationem et ordines minores), Petrus de
Aquila (alias Scotellus: sequitur explicationem Scoti), Guilelmus de
Vorilongo (negat presbyteris committi posse ipsam Confirmationem
*" Ibid. XVI 691-693.
” Ibid. XXIV 3 sq.
u In 4 Sent., dist. 25, q. 1, a. 1, ad 2. Cf. in tom. 2, p. 407.

et admittit errorem in Gregorio M.), Nicolaus de Orbellis (sequitur
explicationem Scoti). Extra praefatas binas scholas: Thomas de Argen­
tina, O.S.A. (sequitur sententiam et explicationem S. Thomae), Marsilius de Inghcn, Petrus de Alliaco (sequitur Scotum), Thomas Netter
(alias Waldensis), O. Carm., Hadrianus VI (negat posse committi
presbyteris ordines et Confirmationem et admittit possibilitatem er­
roris in Gregorio M.: reicit rationem discriminis inter Confirmationem
et ordines maiores, allatam a S. Thoma),’" Contarini (adhaeret sen­
tentiae S. Thomae), Joannes Maior (pariter adhaeret S. Thomae; cf.
infra, p. 679).
Ex dictis patet in hac negativa sententia distinguendam esse dupli­
cem opinionem: alteram radicalem, quae negat non solum ordines
maiores sed et minores (necnon Confirmationem) posse presbytero
committi, et alteram moderatam, quae negationem limitat ad solos
ordines maiores: et praeterea in hac altera opinione distinguendam
esse duplicem rationem sive explicationem, alteram S. Thomae, al­
teram Scoti. Inde iuxta has distinctiones, diversimode hi auctores
respondent ad supradictas rationes (p. 662) allatas ab adversariis.
Ad primam rationem de facto concessionis confirmandi et adminis­
trandi ordines minores, quidam negant ipsum factum concessionis, et
ad documentum Gregorii M. vel dicunt Papam concessisse aliquam
unctionem non sacramentalem. aut abusum ad tempus permisisse seu
dissimulasse (Albertus M., et alii antiquiores apud S. Thomam et
Scotum, qui eos impugnant), vel fatentur Gregorium errasse aut errare
potuisse (Franciscus de Mayronis, Guilelmus de Vorilongo, Hadrianus
VI). Alii vero, admisso facto concessionis, vel recurrunt ad potestatem
Ecclesiae quae, tantum quoad Confirmationem et ordines minores, sol­
vit radicalem potestatem presbyteri ab impedimento quod initio ipsa
apposuit, reservando episcopo duo illa sacramenta (Scotus et aliqui
Scotistae, ut Petrus de Aquila, Nicolaus de Orbellis, Petrus de Al­
liaco), vel dicunt ordines minores non esse sacramentales, sicut
maiores, ac ideo posse ab Ecclesia committi presbytero ( Durandus,
Caietanus, Victoria, Dom. Soto), vel admissa minorum ordinum sac­
ramentalitate, dicunt eos non referri immediate ad Eucharistiam,
’’“Fidio videtur quod possit i Papa] simplici sacerdoti committere potestatem con­
firmandi et non conferendi ordines saltem maiores, ut ibi ipsi dicunt. Nec suffragatur
si recurrant ad hoc quod papa non habet maiorem potestatem supra corpus Christi
verum quam simplex sacerdos, et ideo non posset ipsi committere conferre ordines
maiores, qui respiciunt Corpus Domini verum, quia similiter papa non habet potestatem
roborandi animam spiritualem, et tamen secundum cos potest committere simplici
sacerdoti” (Di IV Sententiarum, dist. 7, q. 3 [Romae 1522], fol. 24 sq.).

sicut maiores, ad ideo posse committi presbytero (S. Thomas, Natalis
Hervaeus, Capreolus, Barbus, Thomas de Argentina, Contarini,
Maior).
Ad secundam rationem, quod nempe Christus nihil constituit de
ministro Ordinis ac ideo Ecclesia habet potestatem id constituendi,
dando presbytero facultatem administrandi ordines maiores, S. Thomas
et thomistae negarent antecedens, quoniam in ipsa natura ordinum
maiorum, quatenus referuntur immediate ad Eucharistiam, et in
ipsa natura potestatis papalis, prout eminet presbytero tantum
in his quae referuntur ad corpus mysticum, continetur impos­
sibilitas huiusmodi facultatis a Papa presbyteris communicabitis;
Scotus vero et qui eum sequuntur, logice deberent concedere argu­
mentum quoad possibilitatem et negare solum factum concessionis:
cum tamen videantur negare ipsam possibilitatem, non manet ipsis
via ad hanc obiectionem removendam.
Ad tertiam rationem, quod nempe episcopus et presbyter non dif­
ferunt ratione Ordinis sed iurisdictionis, respondent quidam antiqui­
ores, ut Albertus M., Pseudo-Halensis et Bonaventura, eos differre
ratione utriusque vel ratione eminentis cuiusdam dignitatis quae est
propria episcopi20; sed haec responsio debetur ambiguitati eorum
doctrinae de natura episcopatus, quem non clare concipiebant ut dis­
tinctum ordinem sed potius ut merum gradum dignitatis in eodem
ordine, qui quidem intelligi poterat ut gradus in linea iurisdictionis.
S. Thomas vero, perficiens eorum doctrinam, docet episcopatum esse
verum ac distinctum ordinem, quamvis non sacramentalem, ac ideo
differre a presbyteratu ratione Ordinis nec solius iurisdictionis (cf.
dicta in art. 5, tom. 2, pp. 176 sq.).
Ad quartam rationem, quod nempe, sicut episcopus potest ordinare
episcopum, ita a pari presbyter presbyterum et diaconus diaconum,
seu unusquisque conferre potest ordinem quem ipse habet, respondent
S. Thomas. Bonaventura aliique post ipsos, reicientes eam paritatem
illudque principium tam facile assumptum a canonistis, quod mani­
festum excessum redolet eosque in supra relatas (p. 663) tres opin­
iones ac distinctiones scindit. Nam, ad communicandum alteri quod
"Albertus M., In 4 Sent., dist. 7, a. 4: “Ncc ex ordine tantum, nec ex iurisdictione
tantum id potest episcopus [scilicet confirmare], sed ex ordine simul et iurisdictione.
Hoc enim annexum est officio episcopali, sicut et consecratio ecclesiarum, et ordinatio
clericorum, et velatio virginum, et huiusmodi.” Bonaventura, In 4 sent., dist. 7, a. 1,
q. 3: “Ad illud quod . . . obicitur: unde habet hoc episcopus [scilicet ut possit con­
firmare], dicendum quod nec a iurisdictione nec ab ordine sacerdotali, sed auctoritate
et dignitate episcopali; ct haec dicit ordinem in eminentia. Haec autem eminentia con­
fertur episcopo, cum consecratur; et ideo si renuntiet jurisdictioni, adhuc potest con­
firmare. Quamvis igitur non habeat ex ordine sacerdotali nec ex iurisdictione temporali;
habet tamen ex aliquo quod supcrexcellit utrumque.”

quis habet, non sufficit illud quomodolibet habere, sed oportet illud
habere secundum aliquam plenitudinem, ac ideo ad communicandam
sacram potestatem per ordinationem requiritur ut minister habeat
“completam potestatem in hierarchicis officiis” {Suppi., q. 38, a. 1,
ad 5, cit. in p. 668) quam habet episcopus et qua caret presbyter.
Ad rem Bonaventura: “Posse . . . gradus distribuere et conferre non
est cuiuslibet potentis, sed eius qui in potentia supereminet, sicut
patet etiam in regimine curiae saecularis. . . Ad hoc . . . quod aliquid
aliud faciat sibi simile vel perfectum, non sufficit quod sit perfectum
perfectione sufficientiae, sed redundantiae; et quoniam in sacerdote
est perfectio sufficientiae, in episcopo, ratione eminentiae superadditae,
est perfectio redundantiae, ideo haec perfectio sufficit ad generandum
filios perfectos, non prima” {In 4 Sent., dist. 25 a. 1, q. 1 sol. et
resp.).
Secunda Periodus. A Medio Circiter Saec. 16, Seu a Prima
Notitia Bullae Innocentii VIII Apud Theologos, ad Finem
Circiter Saec. 19.

Saec. 16, prima vice apparet apud theologos notitia Bullae Inno­
centii VIII “Exposcit,” 9 april. 1489, qua videtur concedi quisbusdam
abbatibus jacultas conjerendi diaconatum. Hinc novum ac mo­
mentosum factum versabatur in praesentem controversiam. Nonnisi
tamen paucissimi theologi illius saeculi ad hanc notitiam pervenerunt
vel eam prodere curarunt; vix enim quatuor doctores nominatim citari
possunt, qui ceteroquin non prorsus concordant tum in relatione docu­
menti tum in eius appretiatione, scilicet loannes Maior21 (t ca 1540),
qui refert aliquos dicere abbates Cistercienses obtinuisse privilegium
conferendi ordines sacros, dempto sacerdotio; Franciscus de Victoria,
O.P. (t 1546), qui testatur se vidisse Bullam Papae concedentis
abbatibus Cisterciensibus ut possent conferre subdiaconatum, et alios
auctores dicere quod privilegium respicit etiam diaconatum; Navarrus22 (t 1586), qui idem privilegium attribuit cuidam abbati Cisterciensi Alemanniae; Gabriel Vasquez, S.J., (t 1604), qui idem privi­
legium, ut se extendens ad diaconatum, ex parte verbatim citat ac
testatur se vidisse in Collegio Complutensi S.J.23 Fundati super is­
torum testimonium, praecipue Victoriae et Vasquesii qui ut testes
oculares sese exhibent, theologi posteriores24 illud documentum fre11 John Mayr, anglus, nominalista, primus editor operis Scoti Reportata Parisiensia.
” Martinus Azpilcueta, a patria Navarrus communiter vocatus, celebris iuris peritus
necnon moralista.
a Horum verba referemus infra, pp. 675, 679 sq.
Quorundam istorum verba mox referemus. Alia habes apud Pium de Lanconio,
“De Bulla Innoccntiana seu dc potestate papae committendi simplici presbvtero sub-

quentissime in suam discussionem versarunt, ut hinc inde illius vim
exaggerarent vel extenuarent in favorem utri usque sententiae affirman­
tis vel negantis presbyterum esse posse extraordinarium ministrum
maiorum ordinum, notanter diaconatus.

Sententiam affirmantem tenent, vel in eam decisive inclinant, prae­
sertim theologi Franciscani, quibus ipse Scotus logicam viam indirecte
praeparaverat, ut, Emmanuel Rodriguez, Aversa, Hyquaeus, Herincx,
Laurentius Brancatius, Francisais Henno, Frassen, Panger, Rciffinstucl, Sparer; item plures Jesuitae, ut ipse Vasquez (favet huic sen­
tentiae, imo non improbabile reputare videtur presbyterum evadere
posse ipsius presbyteratus ministrum); Suarez (distinctius favet),
Tanner, Castro Palao, Fr. Amicus, Caspar Hurtadus, Ludovicus
Maeratius, Escobar y Mendoza, Silvester Maurus (hi quatuor post­
remi admittunt presbyterum posse fieri etiam ministrum presbytera­
tus), Rod. Arriaga, Pihring, Gobât, Platdius, J. IVcx, Schmalzgruber,
et recentius, saeculo elapso, De Augustinis et Hurter; alii plures extra
eas praecipuas scholas, ut A. Tamburini (Vallisumbranus; historicus),
Phil. Gamachaeus, A. Barbosa, Isambcrtus (doctor Sorbonicus), Io.
Morinus (f 1659); Oratorianus; historicus et positivus theologus; ad­
mittit presbyterum etiam ut ministrum presbyteratus), L. Engel
(Benedictinus), M. Grandin (doctor Sorbonicus), L. Van Roy (Augustinianus), C. Henriquez (historicus), A. Manrique (historicus), E.
Martène (Benedictinus; historicus et positivus), A. M. Canali (Ser­
vita), J. B. Dall’Oca, I. L. Berti (f 1766; Augustini anus), U. Giraldi
(Scolopius), Dom. Schram (Benedictinus) et recentius Panhôlzl et
De Angelis.
Rationes, quas hi auctores afferunt, reformando vel determinando
ipsas rationes allatas ab antiquioribus (cf. supra, p. 662 sq.), sunt:
1. Historicum factum Bullae Innocentii VIII, concedentis abbatibus
Cisterciensibus ut conferrent diaconatum: quod confirmatur ipso
diuturno usu concessionis. Quidam addunt idem privilegium fuisse
concessum abbatibus Benedictinis, et missionariis Franciscanis in
India (Vasquez, Tanner, Morinus, Henno, Herincx, Berti, Engel,
Schram). 2. Antiquitus chorepiscopi, cum essent simplices presbyteri,
ordinabant diaconos (Vasquez aliique). 3. Conc. Flor, statuens, quod
episcopus est “ordinarius” minister Ordinis, supponit presbyterum
posse esse ministrum extraordinarium (Tanner, Hurtadus, Escobar,
Castro Palao, Grandin). 4. Si presbyter potest administrare subdiaconatum, potest etiam diaconatum, cum in officio non essentialiter
diaconatus ct diaconatus collationem,” Analecta ecclesiastica IX (1901) 314-318, 358-365,
421 sq., et C. Baisi, II ministro straordinario degli ordini sacramentali (Roma 1935)
17sq.f in nota, 70-104.

differant (Aversa, Amicus). 5. Ratio adversariorum, a S. Thoma de­
rivata, iuxta quam diaconatus habet immediatam relationem ad
Eucharistiam, non concludit, et ceteroquin ad summum valeret quoad
solum presbyteratum, seu excluderet presbyterum posse ordinare
presbyterum (ita plures).
VASQUEZ: “De diaconatu vero idipsum potest probari, primum contra eos
qui de subdiaconatu concedunt posse a simplici sacerdote ex commissione con­
ferri; nam difficile est assignare discrimen inter hos duos ordines, cum non
solum sint sacramenta, sed inter maiores ordines numerentur et ad corpus Christi
verum eodem modo referantur. Praeterea quia tam Chorepiscopis quam Abbati­
bus Cisterciensibus non minus videtur facta commissio ad conferendum ordinem
diaconatus quam subdiaconatus. De Chorepiscopis id probabitur, cum de sacer­
dotio agemus. De Abbatibus autem Cisterciensibus. Major, in 4. dist. 7. q. unie.,
‘secundo arguitur,’ non multum ante finem, affirmat, per Bullas Pontificis ali­
quando illis concessum fuisse ut omnes ordines, excepto sacerdotio, conferrent:
concessum autem fuit hoc privilegium pro ipsis monachis dumtaxat ordinandis,
ut habetur in libro Privilegiorum dicti Ordinis, privileg. 118; et alii recentiores
auctores testantur se vidisse similem Bullam concessam Abbatibus Benedictinis ;
nec desunt theologi qui dicant se accepisse a viris fide dignis hoc idem privilegium
Praelatis Franciscanis in India concessum fuisse. Nos vero vidimus Bullam in qua
Innocentius VIII praedictum privilegium Abbatibus Cisterciensibus concedit, et
habetur in nova compilatione privilegiorum, privileg. 118 et in vetusto codice
qui inscribitur ‘Collecta Bullarum Ordinis Cisterciensis’, atque in bibliotheca huius
nostri Collegii Coni plut ensis servatur, cuius verba subiicere placuit: ‘Ne
monachi. . .’ Quae Bulla data est Romae ab Innocentio VIII, anno Domini
14S9 et 4. pontificatus. Ejus meminit Navarrus in Conciliis lib. 5, agens de
privilegiis, concilio 13, et dicit Abbates Cisterciensis Ordinis ante Concilium
Tridentinum semper fuisse usos eo privilegio et facultate.”25

EMMANUEL RODRIGUEZ: “Et sic concludo, dicendo: primo, non posse
negari Summum Pontificem supradictum privilegium concessisse dictis Abbatibus;
secundo, dico Summum Pontificem id concedere potuisse, siquidem de facto
ipsum concessit, et Patres supradicti eo usi sunt, prout accepi a Patribus dicti
Ordinis: quod non concederetur, et quo non uterentur, si secundum ius non
posset ab ipso Papa concedi, argumento eorum quae in iure notantur.”2*3

SUAREZ: “Dico ergo: aliqui Praelati religionum possunt primam tonsuram
et minores Ordines conferre, et olim potuerant etiam subdiaconos et diaconos
ordinare. Haec assertio partim constat iure communi, partim privilegiis extra
illud existentibus. . .
“Additum praeterea est, ab Innocentio VIII in dicto Induito, ut Abbas Cis­
terciensis, et quatuor principales Abbates eiusdem ordinis possint etiam diacona­
tum et subdiaconatum conferre. De qua commissione controversia est inter
Theologos, an possit a Papa fieri, ut in materia de Ordine tractandum est27;
nunc autem jactum tanquam certum supponimus, et ideo credimus iure etiam esse
jactum, quamvis in ratione et modo explicandi hoc ius possit esse varietas, de
qua suo loco. Verumtamen privilegium hoc quoad hanc partem revocatum esse
per Concilium Tridentinum, sentit Navarrus. . . Quae sententia Navarri mihi
placet; nam, licet (ut ipse etiam putavit) revocatio illa non sit tam expressa.
n Commentaria et disputationes in tertiam partem D. Thomae, disp. 243, c. 4 (Lugduni
1620) 596.
* Quaestionum regularium et canonicarum, tom. 1, q. 18, a. 3 (Venetiis 1611) 103.
” Suarez tamen tractatum de Ordine subinde non scripsit, sed materiam de sacramentis
Extrema Unctione absolvit.

quin possint coniecturae illae dissolvi, nihilominus privilegium illud adeo est
exorbitans, ut eius revocatio etiam tacita, et insinuata tantum, admittenda sit.
Videtur enim Concilium consulto noluisse expressam mentionem privilegii facere,
sed tacite illud praeterire, ne videretur illud tanquam validum recognoscere (quod
controversum est), sed simpliciter statuit, et supposuit quae in privilegio
repugnabant, addita solum generali revocatione, per quam hoc etiam privilegium
revocatum intelligitur. Quod etiam sensit collector compendii Privilegiorum Or­
dinis Cisterciensis, hoc privilegium omittens.”28

A. TAM BURINI : “Valde inanis videtur responsio quorumdam dicentium,
privilegium supra positum non concedere Abbatibus potestatem conferendi Subdiaconatum et Diaconatum, sed facultatem, ut in propriis monasteriis possint
per quemlibet Episcopum suos monachos Subdiaconatus et Diaconatus ordinibus
initiari facere: qui sensus repugnat ipsius privilegii verbis. . . Unde si privilegii
verba accipienda sunt sicut sonant, cum non dicat: Liceat rite conferre facere,
sed: Liceat rite conferre, non video cur isti retorqueant huiusmodi privilegium
ad episcopos, quatenus ad monasteria ab Abbatibus ad id vocari possint, maxime
cum de facto Abbates praedicti, eodem privilegio, ut dictum est, usi fuerint.”29
ISAMBERTUS: “Altera pars propositionis de subdiaconatu et diaconatu patet
ex privilegio per Innocentium octavum, anno Domini 14S9 concesso Abbatibus
Cistercii et quatuor eiusdem Ordinis monasteriorum, quae vulgus dicit quatuor
filias, quo Abbas Cistercii potest quibuscumque monachis sui Ordinis et reliqui
Abbates dictarum filiarum religiosis suorum monasteriorum conferre valide et
licite ordines subdiaconatus et diaconatus, quoque privilegio dicti Abbates non
tantum ante Tridentinum Concilium usi sunt, sed etiam et hoc ipso tempore
adhuc utuntur, videntibus nec repugnantibus, imo consentientibus et probantibus
Episcopis in quorum dioecesi praedictae Abbatiae sunt constitutae; nam dictos
religiosos a suis praedictis Abbatibus in subdiaconos et diaconos ordinatos ct ad
se pro suscipiendo ordine presbyteratus missos, visis eorum diaconatus et sub­
diaconatus litteris cum obedientiis suorum Abbatum sine ulla difficultate vel
scrupulo conscientiae ordinant sacerdotes.”30

G. IIURTADUS refert et approbat sententiam Aureoli, Angeli a Clavasio,
Innocentii IV et Vasquesii, “qui docent et merito Sacerdotem non Episcopum
posse ex commissione Romani Pontificis omnes ordines, usque ad Sacerdotium
inclusive, conferre.”31
MORINUS: “De diaconatu longe maior est difficultas, sed de presbyteratu
maxima. Multi theologi negant presbyterum delegatione Pontificis posse dia­
conum ordinare. Nonnulli tamen hoc affirmant, persuasi potissimum auctoritate
Innocentii VIII, qui hoc privilegium concessit Abbatibus Cisterciensibus, quo
usi sunt et hactenus utuntur. Privilegium eiusmodi illos habere iamdudum testatus
est Maior. . . Illud asservatur, inquit Vasquez . , . , in Collegio Complutensi. . .
Illius quoque meminit Navarrus, . . Henriquez . . . refert simile privilegium
concessum esse praelatis Franciscanis in India. Qui collegerunt Cisterciensis Or­
dinis privilegia istud numero 118 collocarunt. His rationibus fulti recentiores
plerique asseverant delegatione Pontificis presbyterum conferre posse non modo
subdiaconatum sed etiam diaconatum. . . De presbyteratu difficultas videtur
maxima. Non desunt tamen auctores qui affirment simplicem presbyterum a
Pontifice delegari posse ad presbyteri ordinationem.”32
” Dc religione, tract. 8, 1. 2, c. 29, nn. 3 et 24, Opera omnia XVI (Parisiis: Vives
1866) 263, 269 sq.
jMB
“ De iure abbatum, disp. 2, q. S (Lugduni 1650) I 10 sq.
tertiam D. Thomae, De sacramento Ordinis, disp. 6, a. 1 (Parisiis 1643) 460.
“ De sacramentis et censuris, (Antucrpiac 1633) 400.
” Commentarius de sacris Ecclesiae ordinationibus, pars 3, cxcrc. 4, c. 3 (Parisiis
1655) 61 sq.

BERTI (qui fusius controversiam exponit et privilegium Innocentianum strenue
defendit): “Nos Innocentii Bullam legimus non tantum apud Chr. Henriquez
Cisterciensem in Bullario eiusdem Ordinis, tom. I, pag. 190 edit. Antuerpiensis,
verum etiam in Collect. Emm. Roderici Ordinis Minorum.”33
Quod attinet ordinationem presbyteralem, scribit: "Ipsa quoque divina et praestantissima sacerdotum potestas, ut in ultima coena a Christo Domino, et in
Ecclesiae primordiis ab apostolis collata fuit, ita quolibet peregrinantis Ecclesiae
tempore ab his, qui tenent apicem sacerdotii, debet splendidissima origine propa­
gari. His ergo de causis, quantumcumque spectat ad ordinem presbyteratus, non
ausim ab hac doctrina recedere. Non est illa tamen adeo communis ut jacere
possit theologorum consensus argumentum prorsus invictum, quemadmodum ait
Hallier. Etenim quod Sacerdos non Episcopus presbyteratum conferre valeat,
tenuerunt Cardinalis Hostiensis, Innocentius IV, aliique celebres canonistae laudati
a Morino Exerc. 4, cap. 3, necnon Guillemus Antissiodorensis, Petrus Aureolus,
Nicolaus de Orbcllis, Ludovicus Maeratius, aliique bene multi, eo loco ab eodem
Morino recensiti.”3·*

DE AUGUSTINIS: “Quinta pars thesis statuit non posse presbyterum presby­
teratus ordinem conferre, ut ministrum extraordinarium, etiam ex delegatione
Summi Pontificis:—et haec [est] communissima theologorum sententia adversus
paucos antiquiores. . . Septima et ultima pars thesis spectat ordinem diaconatus,
ad quem conferendum delegari posse presbyterum ex concessione Summi Pon­
tificis, theologi, praesertim antiquiores, communius negant. . . Attamen, tantae
auctoritatis sunt testimonia quae contrarium referunt, ut reapse negari non
posse videatur privilegium aliquando datum fuisse presbyteris, ut diaconatus ordi­
nem conferre valeant. Hoc autem privilegium, si vere concessum fuit, ostendit
presbyterum posse, delegatione accepta a Pontifice Summo, ministrum esse ex­
traordinarium diaconatus.”35
HURTER rem non discutit, sed tantum asserit in nota ad calcem paginae:
“Quod attinet subdiaconatum atque ordines minores, potest presbyter eosdem ex
romani pontificis concessione conferre. Controversia est de diaconatu, quae tamen
dirempta censeri debet bulla Innocentii VIII a. 1481, qua quibusdam abbatibus
s. ord. Cist. privilegium concedit ordinandi diaconos, cuius bullae genuinitatem
probat Panhblzl. . . Idem ius fuse tuetur et probat Wcx S.J. in epitome canon,
p. II. controv. 2.”3G

Sententiam negativam tenet adhuc maior pars doctorum, praecipue
dogmaticorum. Et imprimis tota schola Dominicana, stricte adhaerens
sententiae S. Thomae: Victoria, Nugnus, Gonet, lacobatius, Natalis
Alexander, Serry (qui adhuc negat presbyterum esse ministrum ex­
traordinarium Confirmationis et quoad ordines minores id concedit
quia reputat eos non esse sacramentales), Drouin, Gazzaniga, Gotti,
Billuart; plures lesuitae, ut Io. Azor, Lessius, Coninck, Becanus,
Esparza, Viva, Laymann, Holtzclau (in Theologia Wirceburgensi), et
saeculo elapso Joannes Perrone et Ballcrini-Palmicri ; non pauci extra
has duas scholas, ut Ioannas Maior (f ca 1540), Navarrus (t 1586),
Estius (qui adhuc negat Papam posse concedere presbytero ipsam
a De theologicis disciplinis, 1. 36, c. 13 (Romae 1745) VIII 437.
"Ibid. 436.
"De re sacrament aria, I. 4 Dc Ordine ct Matrimonio (Woodstock Marylandiae
1878-1879) II 122, 125.
"Theologiae dogmaticae compendium (cd. 7, Ocniponte 1891) III 527.

collationem ordinum minorum, utpote sacramentalium), R. Benzonius,
Trullcnch, F. /V. Gavardi, O.S.A., M. Bonacina, E. Amort, Wiggcrs,
Silvius, Salmanticenses morales, S. Alphonsus de Ligorio, sorbonici
doctores Habert, Wit asse et Tournely, oratoriani Clericatus, Rallier
et Juénin, cappuccini Bernardus a Bononia, Thomas a Charmes et
recentior Albertus Knoll.
Eorum rationes sunt: 1. Ratio theologica S. Thomae, deducta ex
immediata relatione ordinum maiorum ad Eucharistiam et ex eo quod
Papa relate ad Eucharistiam non habet maiorem potestatem quam
simplex presbyter (thomistae communiter et plures alii). 2. Argu­
mentum antiquae Traditionis, quae potestatem ordinandi attribuit
episcopatui tanquam notam distinctivam a presbyteratu (plures, sese
referentes ad communem conclusionem quam statuimus in art. praec.).
3. Perpetua praxis Ecclesiae, in qua inauditum est huiusmodi privi­
legium: si enim huiusmodi potestas competeret Ecclesiae, vix proba­
bile est eam potuisse otiosam manere, praesertim cum non defuerint
occasiones (ut tempore persecutionis) illud privilegium concedendi
(Habert, Hallier, Tournely, Holtzclau).

Ad praecipuum autem historicumque adversariorum argumentum,
quo videtur haec ultima ratio suis viribus desciscere, scilicet ad Bul­
lam Innocenta VIII, hi doctores iam excogitaverant omnes fere res­
ponsiones quae hodie a defensoribus eiusdem sententiae afferuntur,
quaeque ad tres sequentes reducuntur:
1. Documentum non est authenticum, vel saltem nimis dubiae
authenticitatis ut ex eo peti possit solidum argumentum pro contraria
sententia (omnes, passim). Nam non invenitur in Bullario Romae
edito (Habert, Tournely, Billuart, Holtzclau, Thomas a Charmes),
quod autem quidam dicant illud legisse in particularibus collectionibus
non probat eius authenticitatem (Billuart); qui illud legerunt, dis­
cordantia dicunt: ita Victoria testatur in eo agi de solo subdiaconatu,
Vasquez vero etiam de diaconatu (Hallier, Gonet, lacobatius, Habert,
Holtzclau, Knoll); non constat abbates Cistercienses eo privilegio usos
fuisse, in sensu saltem adversariorum, nec Henno, Van Roy et Berti
contrariam suam affirmationem ullo fulciunt testimonio (Coninck,
Gonet, Habert. Hallier, Gavardi, Silvius, Gotti, Billuart); Cone. Trid.,
sess. 23, cap. 1 de reformatione, referens ac restringens privilegia
abbatum quoad ordinationem, nullam illius mentionem facit, sed tan­
tum privilegii conferendi tonsuram et ordines minores (Tournely, Bil­
luart, Holtzclau) : textus Bullae est sibimetipsi discordans, nam in
prima parte petitur ab abbate renovatio privilegii conferendi ton­
suram et ordines minores, in altera vero parte fit a Papa concessio

conferendi etiam subdiaconatum et diaconatum (Tournely, Billuart,
Thomas a Charmes); inverisimile est Papam huiusmodi privilegium
concessisse praeter ius commune et contra communem sententiam
theologorum et auctoritatem S. Thomae (Gazzaniga, Drouin).
2. Data sed non concessa documenti authenticitate. ipsum con­
venienter exponi potest in eo sensu quod abbatibus concessa fuerit
facultas dandi suis subditis litteras dimissorias, quibus fieret potestas
cuilibet episcopo ordinandi monachos Cistercienses, non habita ra­
tione Ordinarii loci (Benzonius, Hallier, Habert, Drouin, Gotti,
Tournely).
3. Data sed non concessa tum authenticitate Bullae tum veritate
concessionis praefati privilegii, non inconvenit dicere quod Papa
potuerit errare, quatenus, cum non agatur de documento doctrinali
sed practico, suam concessionem licite attemperaverit opinioni plurium
antiquorum canonistarum quam probabiliorem putaverit (Gonet. Salmanticenses morales, Witasse, Billuart, S. Alphonsus, Ballerini-Palmieri; alii autem, ut Victoria, Coninck, Esparza, Xatalis Alexander.
Gotti, Clericatus, hanc explicationem prorsus reiciunt, dicentes quod,
si revera factum probatur vel admittitur, factum tenet, quia intolera­
bile est admittere errorem in R. Pontifice, in re tam gravi).
IOANNES MAIOR (-j- ca 1540): “B. Thomas et sui dicunt quod [R. Pontifex]
potest concedere eis [i.e. abbatibus] potestatem conferendi ordines non sacros,
sed non ordines sacros. Et tamen dicunt nunc aliqui aliquos abbates Cis­
tercienses habere ex privilegio quod possint ordines conferre sacros et non sacros:
dempto sacerdotio: quod tam Beatus Thomas quam alii negarent esse licitum:
quia non videtur potior ratio dc sacerdotio quam de diaconatu vel alio ordine.
Si ex institutione Christi soli episcopi sunt collatores ordinis vel sacerdotii, non
videtur quod Romanus Pontifex possit alicui non episcopo facultatem talium
concedere. . . Tutius est igitur ordines accipere ab episcopis et non ab abbatibus.”·’7
FRANCISCUS DE VICTORIA (f 1546), postquam generaliter alluserit ad
concessionem factam abbatibus Bencdictinis conferendi ordines sacros, addit:
“Saltem de subdiaconatu vidi ego Bullam Papae quibusdam abbatibus ordinis
Cisterciensis concedentis quod possent conferre subdiaconatum. Et alii dicunt
quod diaconatum etiam. Si hoc est. ego dico quod factum tenet, excepto sacer­
dotio. alias esset intolerabilis error.”38
“Tertia propositio: Tota potestas Ordinis in Ecclesia derivata est. et pendet
immediate ab Episcopis. λζοϊο dicere, quod sicut Apostoli, et illi soli habuerunt
iure divino ordinare, et consecrare Presbyteros, ct alios inferiores Ministros,
ita omnes, et soli Episcopi hoc habent etiam iure divino. . . Consuetudo uni­
versalis Ecclesiae hoc semper tenuit, ut soli Episcopi ordinationes faciant: et
est . . . gravissimum argumentum, quod numquam factum est. ideo non esse,
quia non licuerit, aut certe non potuerit. . . Verum, est quod qui teneret, ut
sunt qui disputent Episcopum a Presbytero non differre consecratione, sed sola
” In 4 Sententiarum quaestiones, dist. 7, q. un. (Parisiis 1516)
"Summa sacramentorum Ecclesiae (Vcnetiis 1570), fol. 157. Hoc opus est compendium
commentarii Victoriae in Sententias, exaratum ab eius discipulo Thoma de Claves et
ab ipso Victoria perlectum ct approbatum.

potestate iurisdictionis, consequenter necessario habere concedere quemlibet Pres­
byterum posse etiam Presbyteros consecrare: nam potestas iurisdictionis non facit
potestatem consecrandi. Sed quia illam sententiam existimo falsam . . . , persevero
in conclusione posita, quod omnibus, et solis Episcopis convenit ordinatio
Ministrorum.
“Nec nunc disputo, an ex privilegio summorum Pontificum Abbates aliqui
habeant conferre aliquos ordines, vel minores vel etiam maiores. Si enim aliqui
ordines non sunt iuris divini, ut certo constat de minoribus, non est dubitandum,
quin collatio illorum committi possit non Episcopo. Si vero maiores omnes iuris
divini sunt (quod in praesentia non puto)30 projecto videtur nec committi etiam
posse nisi Episcopis, qui soli iure divino habent: quamquam non est eadem ratio
de Presbyteratu, et de Diaconatu, ut fateor, sed hoc omnino videtur probabilius,
quod nec etiam Diaconi ordinari possint nisi ab Episcopis, siquidem iuris divini
ille ordo est.”40

NAVARRUS (Martinus Azpilcueta; j- 1586): “Abbas cuiusdam monasterii Ger­
maniae, cisterciensis ordinis, habet privilegium conferendi ordinem subdiaconatus,
concessum et confirmatum a multis Maximis Pontificibus ante Concilium Triden­
tinum.” Deinde iudicat tale privilegium fuisse tacite revocatum per Cone. Trid.
ac proinde Gregorium XIII in sua generali approbatione privilegiorum abbatum
non intendisse illud privilegium includere, utpote omnino exorbitans: “Non au­
derem dicere S.D.N. [Gregorius XIII] per suam generalem confirmationem voluisse
tam exorbitans privilegium confirmare, praesertim cum expresse in ea exceperit
privilegia Concilio contraria.”41
R. BENZONIUS (-f- 1613): “Nec verum est quod Victoria dixit, Papam
aliquando Abbati commisisse ordinare diaconos. Numquam enim Ecclesia agnovit
presbyteros vel diaconos, nisi ab episcopis ordinatos. . . Bulla autem Innocentii
VIII, in qua videtur concedere quibusdam abbatibus benedictis facultatem con­
ferendi suis monachis ordinem subdiaconatus et diaconatus, declarata fuit a
Congregatione Cardinalium super Concilium Tridentinum anno 1592 et a
Clemente Papa VIII in Bulla Cisterciensium, quod sit intelligenda quantum
ad facultatem concedendi dimissorias suis regularibus pro ordinibus maioribus et
non aliter.”42

FR. H ALLIER: “Patet igitur ex praedictis ordinarium abbatum privilegium
fuisse ut tonsuram clericalem minoresque ordines conferrent; maiores autem
ordines conferendi, vel numquam. vel nonnisi raro datam illis potestatem esse
reperies. Refertur singulare quoddam privilegium ad petitionem loannis abbatis
Cistercii. pro subdiaconatu et diaconatu conferendis, anno 1489 ab Innocentio VIII
concessum. . . Hoc privilegium ait Vasques exstare in collegio Complutensi
societatis lesu; Victoria ait se vidisse bullam qua Cisterciensis abbas ius habeat
conferendi subdiaconatum, additque aliquos id ipsum affirmare de diaconatu; proindeque bullam istam quam vidit Victoria, non eam fuisse oportet quam iam
retulimus, in qua expressa fit mentio diaconatus, adeo ut vix de subdiaconatu
aliquid legisse potuerit, quin de diaconatu idem in ea concessum adverterit.
Pius autem V sumus pontifex ea bulla qua Praemonstratensi abbati, ut sub­
diaconatus ordinem conferre posset, facultatem denegavit, id olim Cisterciensibus, licet subobscure, concessum videtur innuere. Quare nihil in ca re certi, nihil
explorati, saltem quod diaconatus ordinem attinet; nemo enim quem legerim,
"In art. 3 (tom. 1, p. 620) notavimus Victoriam post Caietanum dubitasse de divina
institutione et sacramentalitate diaconatus.
w Relecciones teoldgicas del Maestro Fray Francisco de Vitoria (cdicion critica por
L. G. A. Gctino, Madrid 1933-1935) II 152-154.
“Consiliorum seu responsorum in quinque libros distributorum, 1. 5, cons. 15 (Venetiis
1610) VI 442.
“De Anno Sancto lubilaei, 1. 2, c. 23 (Venetiis 1599) 154.
‘‘A
*

praeter Vasquesium, bullam ullam qua diaconatus licentia Cisterciensibus con­
cedatur se vidisse testatur; caetera fere de solo subdiaconatu loquuntur, ideoque
praedictae bullae fidem minuunt. . .
“Quin etiam Bensonius, ubi istius bullae meminit, asserit bullam istam Inno­
centii VIII, quae videbatur concedere abbatibus Cistercii ut subdiaconos ac
diaconos ordinarent, non id tamen vere concessisse, nec mentem Pontificis hanc
fuisse, sed solum, ut litteras dimissorias monachis suis dare possent, quibus
cuilibet catholico antistiti rite promoto monachos Cistercienses ordinandi, non
habita dioeceseon ac provinciarum ratione, potestatem facerent; et ita non solum
Romae declaratum fuisse ab eminentissimis cardinalibus congregationis concilii
Tridentini anno 1592; verum etiam explicatum fuisse a Clemente VIII in
bulla Cisterciensium. Denique nec Cistercienses nostra aut patrum nostrorum
memoria, eo privilegio usi dicuntur; quod si hoc privilegium a sancta Sede
obtinuissent, nusquam ab eius usu tamdiu se continuissent, praesertim in Gallia,
in qua saltem a paucis annis concilii Tridentini decreta recepta, si tamen un­
quam recepta sunt, et quamvis recepta forent, cum tamen expresse in Tridentino
privilegio isti derogatum non sit, iure sibi iam ab aliquo tempore dato gaudere
utique voluissent, nec ad huius privilegii tam eximii usu abstinuissent. Quare
iterum concludimus totum istud privilegium, saltem quoad diaconatum, incertae
esse auctoritatis, probabilius esse quod fictum ac suppositum censendum sit."
'
*

I-B. GONET: “Dico. . . : Nequit simplex sacerdos ex commissione Summi
Pontificis conferre maiores ordines.” Affert et evolvit argumentum S. Thomae
Ad difficultatem petitam ex Bulla Innocentii VIII scribit: “Respondet Coninck.
incertum esse, an tale privilegium vere a Sede Apostolica emanaverit; quia si
revera a Sede Apostolica emanasset, nullum debet esse dubium, quin eo semper
usi fuissent Abbates Cistercienses. quamdiu potuissent; quod vix credibile est
eos fecisse: primo, quia cum ille usus fuisset publicus, non potuisset ita vulgo
omnes latere, sicut latuit. Secundo, quia nulla est causa, cur illi Abbates, post
Concilium Tridentinum, desiissent eo privilegio uti; tum quia nullibi in toto
Concilio ullo modo revocatur; tum etiam, quia tametsi tacite et implicite fuisset
revocatum, tamen Concilium Tridentinum. quoad decreta de reformatione, in
Gallia, ubi Abbatiae illae Ordinis Cisterciensis sunt constitutae, nonnisi in rebus
paucissimis, idque satis recenter, fuit receptum. Addo ex Nufio. hic quaest. 58.
art. 1, in expositione articuli, versus finem, quod ‘Magister Victoria refert se vidisse
diploma Summi Pontificis, in quo concedit facultatem Abbatibus Ordinis Cister­
ciensis, ut possent Conferre Ordinem subdiaconatus suis subditis.' Ubi nulla fit
mentio Ordinis Diaconatus, sed tantum Subdiaconatus.
“Sed quidquid sit de hoc. respondeo, quod si revera tale privilegium a Sede
Apostolica emanaverit, usus est Pontifex opinione quam probabiliorem existimavit,
licet revera sit minus probabilis: quamvis enim in materia morum et Sacra­
mentorum, non liceat uti opinione probabili, in concursu alterius, quam proba­
biliorem existimamus (ut in dissertatione de probabilitate fuse ostendimus'!
bene tamen in concursu alterius, quae creditur probabilior, licet revera sit minus
probabilis.”44

H. TOURNELV: "Ordines, sacri ct hierarchici. episcopatus, presbyteratus, et
diaconatus, a solis dumtaxat episcopis valide et legitime conferri possunt.” Ad
Bullam Innocentii congerit communes responsiones: si Bulla esset authentica,
ageretur de litteris dimissoriis, sed ea dicenda est saltem dubiae auctoritatis, ob
varias rationes inter quas haec est notabilis: “In prima huius Bullae parte seu
supplicatione abbas hoc unum postulat, ut sibi renovetur privilegium monachis
u De sacris electionibus ct ordinationibus, pars 2, sect. 5, c. 1, n. 20, apud Migne,
Theologiae cursus completus XXIV (Parisiis 1841) 913 sq.; cf. 924-930.
44 De sacramento Ordinis, disp. 3, a. 1, nn. 3 ct 13, ClyPcus theologiae thomisticae VI
(Parisiis 1876) 743, 745.

suis conferendi tonsuram et minores ordines, in posteriori autem parte, sive in
concessione, datur facultas conferendi subdiaconatum et diaconatum. Ultra petita
S. Pontifex concedit.”45

V. L. GOTTI, negata possibilitate committendi presbytero collationem prae­
sertim diaconatus et presbyteratus, authenticitatem Bullae Innocentii VIII im­
pugnat peculiariter ex non usu privilegii ex parte Cisterciensium: “Quare ergo
abbates Cistercienses nunc suos ad subdiaconatum, aut etiam ad diaconatum non
promovent? Quare nunquam promoverunt? Certe quia illud [privilegium] nun­
quam habuerunt.” Subinde tamen addit: “Quod si de illius veritate constaret,
dicere deberemus, a Summo Pontifice demandari posse simplici presbytero etiam
subdiaconi et diaconi ordinationem.”40
T. IIOLTZCLAU : “Dico II. Sacerdos simplex non est minister extraordinarius
presbyteratus, hoc est, non potest hunc ordinem conferre alteri etiam ex com­
missione Ecclesiae, vel summi Pontificis. Est communissima [sententia] auctorum
tum veterum tum recentiorum. . . Dico III. Sacerdos simplex etiam probabilius
non est minister extraordinarius diaconatus. Est communis tum veterum, tum
recentiorum. contra recentiores alios, nixos praecipue privilegio concesso Abbatibus
Cisterciensibus, ex quo tamen . . . infirmum petitur argumentum.”

Ad hanc Bullam Innocentii VIII breviter et apte congerit varias responsiones
passim ab anterioribus allatas: “Bullam hanc supposititiam esse ait Sylvius in
supplem. S. Thomae, q. 38, a. 4. Hallerius de ministro Ordinationis, a 2, sect.
3, et alii. Primo, quia nullum eius authenticum exemplar hactenus produci potuit;
non enim extat in Bullario Romae edito. Secundo, quod de ea pugnantia testentur auctores; nam Franciscus Victoria ait sibi quidem eam ad manus venisse,
sed in ea solum exprimi subdiaconatum; Vasquez e contra etiam diaconatum.
Tertio, Henno, qui testatur ea facultate usos esse Generales, nullo id probat
testimonio. Quarto, Benzonius L. 2 de anno Jubilaei, cap. 23, ait Bullam, quae
videtur concedere Abbatibus Cisterciensibus, ut subditos sibi religiosos ordinent
subdiaconos et diaconos, loqui tantum de litteris dimissorialibus, quae possint
suis dare ad quemlibet catholicum Antistitem, non habita ratione provinciarum,
aut dioecesium, et ita declarasse Sacram Congregationem Concilii Tridentini anno
1592 et Clementem VIII. Quinto, quod Concilium Tridentinum, dum Sess. 23.
cap. 8, ordinationem reservat Episcopis, et cap. 10. Abbatum, etiam exemptorum,
restringit privilegia minora, nullam faciat mentionem privilegii conferendi dia­
conatum; ergo supponit hoc privilegium ipsis numquam concessum fuisse, alioquin
illud prae aliis meminisset.
“Tametsi non sit nobis animus decidere, sitne Bulla illa vera, vel non. id
tamen ex ultro citroque dictis non immerito colligitur, esse fidei dubiae; proinde
argumentum ex ea petitum infirmum esse; et subsistere conclusionem, qua solum
dicimus, probabilius esse sacerdotem etiam non esse ministrum extraordinarium
respectu diaconatus.”47

IO. PERRONE: “Nunc inter omnes Catholicos Theologos convenit, posse
Presbyterum a Romano Pontifice delegari ad Ordines minores ac Subdiaconatum
conferendos: quod vero spectat ad Ordines hierarchicos, una iam pariter sen­
tentia est Theologorum, hos conferri non posse nisi a solo Episcopo. Si qui
fuerunt ex veteribus scholasticis et canonistis qui docuerint, posse Romanum
Pontificem delegare Presbyterum ad inaugurandos Diaconos et Presbyteros, iatndiu
istorum paucorum sententia obsoleta est, nec ullum patronum iam sibi vindicat,
adeo ut non opus sit pluribus eam refellere. Ad Diaconatum enim quod attinet,
"Dr sacramento Ordinis, q. 4. a. 2, Praelectiones theologicae (Vcnetiis 1765) X 63, 67.
4* Theologia scholastico-dogmatica (Bononiae 1733) XV 72.
‘ De sacramento Ordinis, diss. 1, c. 2, a. 9. Theologia Wirceburgensis (cd. 3, Parisiis
1880) X 388, 392 sq.

de quo potissime controversia viguit, qui tenuerunt, eum posse ex delegatione
Romani Pontificis a Presbytero conferri, innituntur tanquam fundamento prae­
cipuo, privilegio abbatibus Cisterciensibus ab Innocentio VIII concesso, ut pos­
sent monachis sibi subiectis, praeter minores Ordines et Subdiaconatum, etiam
Diaconatum conferre. Verum plerique negant, eiusmodi privilegium unquam fuisse
concessum; plures vero non immerito suspicantur, diploma pontificium depravatum
luisse; cum nutet propterea singulare ac fortasse unicum fundamentum huius
sententiae, nutat sententia ipsa eidem innixa.”48

Comparando hanc periodum cum praecedenti, haec observantur.
Obtinetur fere unanimitas doctorum quoad presbyterum ut extraor­
dinarium ministrum Confirmationis et ordinum minorum, imo et subdiaconatus (nonnisi enim pauci adhuc obsistunt, uti Serry quoad
Confirmationem, Estius quoad ordines minores, et quidam alii quoad
subdiaconatum), atque controversia dirigitur principaliter ad dia­
conatum: nonnisi pauci (ut Vasquez, Hurtadus, Maeratius, Escobar
y Mendoza, Silvester Maurus, Morinus) explicite defendunt vel favent
opinioni de presbytero ministro presbyteratus, et quorundam antiqu­
orum latissima sententia qui hanc presbyteri facultatem extendebant
ad ipsum episcopatum (cf. supra, p. 664) complete evanescit. Dis­
cussio praecipue convertitur ad novum historicum argumentum, seu
Bullam Innocentii VIII; cetera argumenta, ab antiquioribus hinc inde
allata, minus attrahere videntur et non raro emolliuntur aut reforman­
tur. Numerus theologorum, qui ad antiquam affirmativamque canonis­
tarum sententiam accedunt, rapide increscit, etsi contraria sententia
non leviter communior permanserit. Ceterum, plures ex patronis huius
sententiae iam minus confidenter loquuntur eamque nonnisi ut proba­
biliorem defendunt aut saltem agnoscunt difficultatem provenientem
ex praefato historico argumento; plures etiam ultro fatentur quod,
si Bulla Innocentii probaretur esse authentica, standum esset pro facto,
seu admittenda esset contraria opinio de presbytero extraordinario
ministro diaconatus.

Tertia Periodus. A Fine Circiter Saec. 19 ad Hodiernum
Diem, Seu Tempore Quo, Sive Accuratior Inquisitio Bullae
Innocentii VIII Facta Est, Sive Duae Novae ac Magis Mo­
mentosae Bullae Bonifatii IX et Martini V in Notitiam
Theologorum Accesserunt.

Dum saeculo elapso haec controversia videbatur fere sopita, in
favorem quidem communioris ac negativae sententiae, ita ut Perrone
potuerit, etsi non sine aliqua exaggeratione, affirmare “iamdiu . . .
paucorum [veterum] sententiam obsoletam esse, nec ullum patronum
** Tractatus de Ordine, c. 4, Praelectiones theologicae (Parisiis 1874) III 440 sq.

iam sibi vindicare,”43 circa finem eiusdem saeculi iterum coepit direc­
tius agitari, atque iterum illa Innocentii Bulla attentionem erudi­
torum attraxit. Viam aperuit Card. Gasparri, qui in suo tractatu de
Ordine edito Parisiis a. 1893-94 asserit sibi relatum esse, facta in­
spectione in archivio Vaticano, bullam Innocentii VIII ibi quidem
inveniri (adeoque esse genuinam), sed in ea mentionem diaconatus
deesse. Hoc Gasparri testimonium, quod confirmabat testimonium
Victoriae (cf. supra, p. 679) evasit classicum apud theologos et
visum est decisivum; nam inde, concessa quidem genuinitate docu­
menti sed evacuato eius tenore quod attinet absentiam mentionis dia­
conatus, quaestio ipsa historica, super illud elaborata, concidere vide­
batur. Attamen paulo post, a. 1901, Pius de Langonio, Cappuccinus,
instituit speciale studium de eadem Bulla, prius in Etudes Francis­
caines, subinde ac fusius in Analectis ecclesiasticis, congerens argu­
menta pro genuinitate alterius textus Bullae, quem testatur se vidisse
Vasquez et in quo explicita diaconatus mentio continetur; hinc nova
theologorum commotio, necnon initium novellae fortunae pro sen­
tentia affirmante presbyterum evadere posse extraordinarium minis­
trum saltem diaconatus. Diximus “initium novellae fortunae,” nam
verisimiliter quaestio ipsa theologica mansisset in statu quo ante, nisi
mox nova eaque prorsus inopinata inventio successisset, duarum scilicet
Bullarum Bonijatii IX (1 feb. 1400; evulgatae a F. Fofi a. 1924)
et Martini V (16 nov. 1427; publicatae a K. A. Fink a. 1943), in
quibus nedum diaconatus sed ipsius etiam presbyteratus administratio
simplicibus presbyteris concessa ostenderetur. Inde enata est satis
copiosa bibliographia de hac quaestione50 et incaluit iterum ipsa
theologorum controversia, ita ut praefata affrmativa sententia ex suo
latibulo audacior exierit et inter modernos theologos, positivae prae­
sertim aut progressivae indolis, numerosiores in dies asseclas acquisi­
erit, suam affirmationem iam decisive extendens ad collationem non
solum diaconatus sed etiam ac signanter presbyteratus.

In hac sententia affirmativa distinguenda est triplex opinio, quatenus
respicit vel solum diaconatum, vel etiam presbyteratum, vel tandem
ipsum quoque episcopatum.
Quidam dicunt presbytero posse committi administrationem solius
diaconatus. Ita ante a. 1924 (seu ante inventionem Bullae Bonifatii
IX) Pius a Langonio (a. 1901; quoad diaconatum decisive admittit,
" Cf. supra, p. 682.
“ Cf. supra, pp. 658-660. Peculiare studium circa Bullam Bonifatii IX edidit Z. Puig
de la Bcllacasa a. 1925 et totam quaestionem de ministro extraordinario sacrorum ordi­
num, in connexione cum Bullis Innocentii VIII et Bonifatii IX, examinavit ac discussit
C. Baisi a. 1935.

quoad presbyteratum vero assentit communi sententiae neganti) et
Many (a. 1905; quoad diaconatum multo probabilius, quoad presby­
teratum vero “ableganda est haec opinatio inter fabulas”); post a.
1924 vero, Hermann (ed. 7, a. 1937; sententiam ut certam proponit),
Merkclbach (a. 1932; ait tantum: presbytero committi posse “forsan
diaconatum”), Conte a Coronata (a. 1946: “[Hanc] sententiam
probabiliorem habemus”), Cappello (ed. 3, a. 1951; mitigate ait:
intrinsece probabile est quoad diaconatum, minus vero probabile quoad
presbyteratum) et Talbot, O. Cist. (a. 1944; tantum historice dis­
serit, sed favere videtur). Ratio praecipua id admittendi quoad dia­
conatum est Bulla Innocentii VIII et ratio id excludendi quoad pres­
byteratum est vel quia nondum cognoscebantur duae aliae Bullae
(Pius de Langonio, Many) vel quia hae possunt aliter explicari, puta
de facultate concedendi litteras dimissorias (Cappello). Praeterea,
quidam ex patronis sententiae negantis de quibus infra (p. 696 sq.).
quamvis simpliciter enuntient suam sententiam negativam, tamen
paratos se ostendunt ad admittendam probabilitatem praefatae com­
missionis quoad diaconatum, dummodo excludatur quoad presby­
teratum.51
Quidam sustinent presbytero posse committi administrationem tum
diaconatus tum presbyteratus. Ante a. 1924 (seu ante cognitam Bul­
lam Bonifatii IX) vix invenitur qui id sustineat. Post a. 1924 vero
usque ad a. 1943 (seu ante cognitam Bullam Martini V) plures iam
id defendunt, etsi non tam decisive: Fofi (satis decisive), Lépicier (ut
probabile), De la Taille (favet, sed rem nonnisi leviter et transeunter
attingit),52 Gerlaud (valde inclinat), Baisi (ut certum), Dc Clercq
51 Ita iam Roudiniion a. 1901: “Le diacre est, après tout, le ministre et l’inférieur du
prêtre; on s’explique donc sans trop de peine l’ordination d’un diacre par un simple
prêtre, spécialement autorisé à cet effet par le Pape. Pour ces mêmes raisons, l’ordination
d’un prêtre par un prêtre, sans être absolument impossible, semble infiniment plus
difficile à accorder” (cf. infra, p. 699).
Paquet a. 1903: “De diaconatu non tam plane apparet quod nequeat a presbytero,
dispensante Pontifice, conferri. . . Attamen quae scribit Gasparri . . . oppositum suadere
videntur. . .” (Commentaria in Summam Theologicam D. Thomae, Dc sacramentis,
secunda pars fQucbcci 1903] 297).
Recentius SolA: “Respectu ad diaconatum; quamvis diximus sententiam vere proba­
bilem esse hanc facultatem concedi non posse, attamen etiam probabile est contrarium :
et quidem sunt rationes quibus sustineri posset sententia adversariorum. Nam si atten­
dimus rationes quas SS. Patres dant ad ostendendum solos episcopos esse ministros
Sacramenti Ordinis, videntur referri primario et per se ad sacerdotium; diaconatus
autem non est nisi praeparatio ad sacerdotium et ad ministerium ipsius. Ideo, quamvis
in sententiam in thesi propositam multo magis inclinemur, nihilominus quantum ad
diaconatum attinet, non tanta contentione illam defenderemus, sicut pro presbyteratu”
(De sacramento Ordinis [“Sacrae theologiae summa,” auctoribus Patribus hispanis S.J.,
IV, ed. 3, Matriti 1956] 694). Idem repetit in recenti articulo in .VF Semana cspaiiola
de teologia, infra cit. p. 701.
° Mysterium Fidei (Parisiis 1921; ed. 3, 1931) 412 sq., in nota; item in anteriori
articulo "Dc missa sacerdotis ab Ecclesia praecisi aut exauctorati antiquarum senten­
tiarum crisis," Gregorianum I (1920) 340, in nota. Cf. infra, p. 728, in nota.

(inclinat), Diekamp (ut solide probabile). Post a. 1943 (seu post
cognitam Bullam Martini V) numerosiores et audaciores facti sunt
defensores huius sententiae: Gigon (refert ac sequitur Lépicier et
Gerlaud), Lennerz (satis decisive; non parvum influxum in alios
habuisse videtur), Congar (satis decisive), Bonetti (videtur favere),
Mancini (videtur favere), Mors (ut probabilius), C. Bock, Lécuyer
(decisive), Journet (citat et sequitur Lennerz; derelinquit contrariam
sententiam quam secutus fuerat in prima editione sui operis a. 1941),
Boularand (satis decisive; nec abnuit ut impossibile quod presbyter
possit ordinare etiam episcopum: cf. infra, p. 693), Michel (re­
tractavit priorem sententiam), Vermeer (decisive), Bouëssé (deci­
sive), Beyer (decisive), Dander (ut probabilius), Dom. Fernandez
(satis decisive).

Quidam pauci iam coeperunt timide ac discrete suggerere possi­
bilitatem committendi presbytero ipsam ordinationem episcopalem
(quod quidem iam in medio aevo suggesserant Vincentius Hispanus
et Paludanus, ut dictum est supra, p. 664). Ita De Clercq (aliqua­
tenus ambigue), Bouëssé (generaliter et absque distinctione affirmat:
“Le pouvoir épiscopal est pourtant suppléable, les faits nous l’enseig­
nent, par le pouvoir d’une juridiction délégué par le Souverain Pontife
à un simple prêtre, sous l’aspect précis du pouvoir de régence. . .
[Cette délégation] peut dans la mesure où le Pape l’entend, donner
pouvoir de régir à un simple prêtre”), Boularand (clarius: “Mais
jusqu’où peut aller cette concession [du Pape]? Impossible de le
déterminer à priori. . . [De la discipline constante de l’Eglise] nous
inférons . . . que le Siège Apostolique ou bien ne se reconnaît pas le
droit ou du moins n’estime pas sage de concéder à un simple prêtre
de consacrer un évêque. . .”).
Rationes quas afferunt sunt fere eaedem, quas audivimus supra (p.
674) ab antiquioribus, etsi novis factis corroboratae et novo modo
elaboratae. Aliae petuntur a posteriori seu ex historia, aliae a priori
ex potestate Ecclesiae et natura ordinum sacrorum. 1. Tres praefatae
Bullae sunt authenticae, accipiendae sunt ut sonant (i.e. de ipsa
facultate ordinandi), et Papa de facto nequit errare in re tam gravi,
etiam si agatur de una vel paucis concessionibus (ita omnes: et hoc
est praecipuum argumentum). 2. Initio Ecclesiae, cum nondum exis­
teront episcopi et ecclesiae regerentur per collegium presbyterale, ipsi
presbyteri ordinabant presbyteros (De Clercq, Boularand). 3. Chor­
episcopi conferebant ordines maiores, etsi non essent episcopi
(Lépicier, De Clercq, Congar). 4. Conc. Flor, dicit episcopum
esse ministrum ordinarium Ordinis; ergo relinquit locum pro près-

bytero ut ministro extraordinario; pariter Codex T.C. dicit presby­
terum esse ministrum extraordinarium aliquorum ordinum, nec de­
terminat aut ullam facit exceptionem (sic pauci, et potius suggestive
quam assertive). 5. Ecclesia habet “potestatem excellentiae” super
sacramenta “(Boularand) vel saltem talem potestatem qua potest
solvere radicalem ac ligatam potestatem ordinandi quam presbyter
iam habet (Journet, Beyer). 6. Presbyter est minister extraordinarius
sacramenti Confirmationis et ordinum inferiorum (quae sunt iuxta
aliquos, ut Lépicier, sacramenta); nihil ergo mirum quod possit
conferre etiam sacramentum diaconatus aut presbyteratus (Lépicier,
Cappello, alii). 7. Presbyter potest consecrare Eucharistiam, quae
est omnium excellentissima potestas; ergo habet etiam inferiorem po­
testatem ordinandi (Cappello). 8. Cum diaconus sit inferior presbytero
eiusque minister, non repugnat neque inconvenit quod presbyter dia­
conum ordinet (Pius a Langonio, Cappello, alii); nec ratio S. Thomae
de immediata relatione diaconatus ad Eucharistiam tenet, tum quia
est aprioristica, tum quia ea immediata relatio non est conspicua et
evidens nec multum differt ab ea quam habet ipse subdiaconus (ita
plures). 9. Presbytero in hac re applicari legitime potest principium
illud antiquorum: “Unusquisque potest dare quod habet” (Gerlaud).
Sint quaedam testimonia, iuxta ordinem quo auctores supra nominavimus:

PIUS A LANGONIO diffuse et erudite hanc propositionem defendendam sus­
cipit: “Bulla [Innocentii λ;ΙΙΙ] est authentica: ergo Papa talem facultatem [i.e
ordinandi diaconum] simplici presbytero committere perbelle potest: et proinde
haud sine reprobanda temeritate impugnatum fuit Innocentianum privilegium."'3
Quoad collationem presbyteratus observat: “Quidam Auctores, pauci tamen
. . . concludunt simplicem presbyterum, de Papae commissione, etiam presby­
teratum posse conferre. Tenuitatis meae non est hanc sententiam improbare
aut approbare: momenta quibus innititur sapientioribus iudicanda relinquo, et
fundatissimi Schmalzgrueber assertis . . . adsentio. nempe: ‘De presbyteratu
satis convenit inter DD. illius collationem sacerdoti non-episcopo delegari non
posse; quod confirmatur ex praxi Ecclesiae; neque enim ostendi potest a S.A.
unquam concessum esse hoc privilegium sacerdoti non-episcopo quod signum est.
a posteriori, potestatem illam non esse delegabilem.’ Si vero rationem intrinsecam
perquirere velimus, eam, ni fallor, invenire est in mutua presbyteratus diacona­
tusque subordinatione: nam diaconus, ut ex vi nominis ipsius elucescit, minister
est sacerdotis; ideoque quod sacerdos suum ordinare possit ministrum, nec repug­
nans nec inconveniens apparet; secus vero si suum ordinaret aequalem.”54
S. MANY: “Valde difficile est negare ius Pontificis Romani committendi sim­
plici presbytero potestatem conferendi diaconatum. Sola quidem inspecta tradi­
tione antiqua . . . , probabilius esset ius pontificium non ita extendi, quia nempe
tres isti ordines, episcopatus, presbyteratus et diaconatus, ponuntur in eodem
gradu, quoad ministrum, nempe episcopum. Verum acta et gesta Romanorum
Pontificum, quando agunt, non ut privati, sed ut totius Ecclesiae pastores, conM“Dc Bulla Innoccntiana, scu dc potestate Papae committendi simplici presbytero
subdiaconatus ct diaconatus collationem,” Analecta ecclesiastica IX (1901) 311.
H Ibid. 469.

688

DE CAUSIS EXTRINSECIS ORDINIS

stituunt aliquo modo partem traditionis. Unde multi doctores, attentis praefatis
privilegiis, tenent Romano Pontifici vere ius competere delegandi presbyteros ad
conferendum diaconatum. . . Licet ergo non pauci doctores, quibus communiter
adhaerent hodierni, teneant praefatum ius non competere R. Pontifici, opinionem
contrariam multo probabiliorem existimaverim. . .
“Plures quidem doctores, a Morino allegati, tenent R. Pontificem posse com­
mittere simplici presbytero ut ordinet etiam presbyteros. Verum, cum ex una
parte, traditio antiqua . . . huic opinioni omnino contraria sit, et, ex altera
parte, nullum unquam memoratum fuerit exemplum huiusmodi commissionis
pontificiae, ableganda est haec opinatio inter jabulas.”5*
I. HERRMANN : “An autem simplex sacerdos possit a S. Pontifice delegari
ad subdiaconatum et diaconatum conferendum, controvertitur. Affirmantem sen­
tentiam veluti certam admittimus. Ratio est. quia facultas subdiaconos et diaconos
ordinandi ab Innocentio VIII, an. 1489, concessa est. . .”56
CAPPELLO: ‘Omnibus mature consideratis, intrinsece probabilis dicenda sen­
tentia affirmativa [quod attinet diaconatum]. Nam per se non obstat ratio sacra­
menti, quia et confirmationis collatio committi potest presbytero; neque obstat
ratio ordinis hierarchici, nam cum diaconatus sit inferior ac multum distet a
presbytero, nihilque habeat quod ipse solus prae inferioribus valide facere possit,
‘nulla repugnantia apparet, ut nequeat Papa committere presbytero, ut ordinet
suum ministrum’ [Ballerini-Palmieri]. . . [Quod attinet collationem presbyteratus]
altera sententia [i.e. negans] longe communior est eaque, attenta praesertim tradi­
tione ac disciplina ecclesiastica, ut probabilior habenda; et etiam affirmativa
sententia intrinsece probabilis est. tum quia ex una parte argumentum validis­
simum contra hanc sententiam afferri nequit, tum quia ex alia parte presbyteri
potestas in corpus reale Christi excellentissima et maxima est, quae alias
potestates complecti atque excedere videtur.”57

F. FOFI: "Siccome è certo che — almeno quella volta — colla bolla di Boni­
facio IX ‘Sacrae religionis’ il sommo Pontefice ha concesso questa facoltà, ne
seque che tale concessione è valida. . . Chi dice che il Sommo Pontefice conce­
dendo questo privilegio ha fatto una concessione invalida, owero che si è fondato
sopra una opinione niente più che probabile, diminuisce oltre misura l’autorità
del Romano Pontefice, di cui Benedetto XIV (de Syn. dioec. VII. 7) dice, facendo
sue le parole del Vera Cruz: ‘De potestate Pontificis postquam dispensavit dubi­
tare. instar sacrilegii est’. . . II potere dei capo supremo della Chiesa si estende
anche a dare a un semplice sacerdote la facoltà di ordinarne un altro. Che lo
voglia fare ancora, come l’ha fatto almeno una volta per il passato, dipende solo
dalla sua volontà e dalla sua prudenza. poichè egli solo ha titolo per dare il
giudizio definitivo sulla convenienza della concessione.”58

LEPICIER: “Non est cur Summo Pontifici potestas denegetur committendi
simplici presbytero collationem diaconatus, cum ordines inferiores, ut diximus,
sint et ipsa sacramenta, non secus ac diaconatus ipse; nec valet obiici quod
habet S. Thomas, nempe Papam posse committere simplici presbytero ea solum
quae non habent immediatam relationem ad corpus Christi, in diaconatu vero
talem haberi relationem: nam plus et minus non variant speciem: ideoque si
Papa potest presbytero committere ordinationem subdiaconi, quidni diaconi?
Concludendum igitur, utique non sine aliqua contrariae sententiae formidine ac
reverentia, et salvo semper Ecclesiae infallibili iudicio. non repugnare, ut a
Papa simplici presbytero committatur diaconi ordinatio. . .
“ De sacra ordinatione (Parisiis 1905) 148 sq.
“ Institutiones theologiae dogmaticae (cd. 7, Lugduni 1937) 743.
,T De sacra ordinatione (ed. 3, Taurini 1951) 197 sq.
““Un singolare privilegio riguardante il ministro dell’ Ordine sacro,” La scuola
cattolica LII (1924) 184, 185, 188.

“Videtur probabiliter dici posse, cum quibusdam theologis, quos inter, ex
antiquioribus, numeratur Innocentius IV, posse presbyteratum, de lege ex­
traordinaria, ex Summi Pontificis commissione, a simplici presbytero conferri.
Imprimis enim certa res non est, omnes illos chorepiscopos, qui leguntur an­
tiquitus presbyteros ordinasse, fuisse episcopali dignitate insignitos; deinde, cum
diaconatus, non secus ac presbyteratus, sit ordo hierarchicus, si simplici sacer­
doti committi potest ordinatio diaconi, non apparet cur committi eidem non
possit et ordinatio presbyteri. . . Confirmatur haec sententia ex concessione facta
a Bonifacio IX. . . Hic quoque applicari illud debet, quod antea diximus, videlicet
talem pontificiam commissionem, vel in uno alterove casu, nobis tanquam dogma
esse habendam, secus, in re fidei, Christi Vicarius gravissime errasset.”59

M.-J. GERLAUD: “Cette opinion [des anciens, qui disaient que, par déléga­
tion du Pape, chacun peut administrer le sacrement qu'il a lui-même reçu,
comme le confirmé la Confirmation, le prêtre la prêtrise, le diacre le diaconat],
on le voit, embrasse un objet plus large que le notre; elle répond à tout le
problème du ministre des sacrements; avec elle, on s’engage dans le dédale des
doctrines et des faits qui relie toute la question des réordinations à celle des
rebaptisants. Certes, elle est pour une part exagérée, en ce qu’elle n’apporte
aucune distinction entre les ministres des divers sacrements. Pourtant en ce qui
concerne le sacrement de l’ordre elle a quelque chose de commun avec la pensée
de S. Thomas, Le docteur angélique enseigne, en effet, que dans ce sacrement,
le ministre, détenteur du pouvoir qu’il communique, est de quelque manière
cause univoque dans la collation de ce pouvoir; son action revêt un certain
caractère de causalité seconde principale, dépasse ainsi celle, uniquement instru­
mentale, du ministre des autres sacrements, et suffit, au titre de cause immédiate,
à expliquer l’effet du sacrement [Suppl., q. 34, a. 4, ad 1; a. 5]. . .
“De nos temps, cette doctrine n’est plus soutenue, bien que jamais, si ce n’est
par le P. Pie de Langogne, la question n’ait été reprise à fond; on a répété
les arguments des prédécesseurs sans résoudre les difficultés de la thèse opposée.
Cette difficulté reste entière: puisque, dc fait, des délégations ont été accordées
en vue de la collation de certains ordres, pourquoi ne pourraient-elles pas l’être
en vue de tous? Le sacrement de l’ordre est un tout potestatif, chacun des ordres
un sacrement partiel, tous requièrent en conséquence dans leur ministre respectif
un jouvoir de même nature. A qui refuse la sacramentalité des ordres mineurs
et du sous-diaconat, le problème s’impose encore en raison des deux privilèges,
relatifs au diaconat et au sacerdoce. En réalité, l’objet du vrai problème est la
nature du pouvoir ministériel dans le sacrement de l’ordre. Qu’est ce que
l’épiscopat? Qu’est ce que le sacerdoce?”00

C. BAISI a. 1935 scribebat: “Noi, avendo già provata la storicità di questi
privilegi, storicità che non deve essere messa in dubbio, cercheremo ora di
sciogliere questa précisa questione: Qual’è il loro valore teologico? Ammetto
senz’altro che in esse non si ha una definizione di fede: ammetto pure che,
speculativamente pariando, i papi potrebbero aver errato nel concederle. Quello
che nego è precisamente questo che i Sommi Pontefici abbiano moralmente
polulo errare ed abbiano errato di fatto e che pcrciô le bolle non constituiscano
in qualche modo un principio teologico. La questione infatti che viene trattata e
in certo senso risolta in esse è perfettamente dommatica: da essa dipende il valore
dei sacramenti; nelle bolle anzi si ha in qualche modo l’autentica interpretazione
della tradizione cristiana.”01
* Tractatus dc sacramento Extremae Unctionis et de sacramento Ordinis (Romae
1928) 257 sq., 260 sq.
"“Le ministre extraordinaire du sacrement dc l’ordre,” Revue thomiste XIV (1931)
883-885.
“ Il ministro straordinario degli ordini sacramentali (Roma 1935) 117.

A. 1949, post inventionem bullae Martini V, scribit: “Quaestio . . . utrum
simplices sacerdotes possint de mandato Papae conferre ordines maiores diacona­
tus et presbyteratus libere disputatur. Sententiam tamen affirmantem utpote
certam amplectimur. . . Aut concludendum . . . summos Ecclesiae Pastores errasse
in re tam gravi et apprime respicienti doctrinam atque validitatem sacramen­
torum; aut inferendum Papam hac potestate revera pollere, proptereaque de eius
mandato posse simplicem sacerdotem ordinare diaconos et presbyteros. Porro,
alterum disjunctionis membrum evidenter eligendum [Prosequitur auctor, sua
faciens verba Lennerz, mox citanda].”02
DE CLERCQ: “Dès que la distinction est devenue nette entre l’évêque et
la prêtre, c’est à l’évêque qu’est réservé le droit d’ordonner prêtres et diacres.
Lorsque les conciles du iv‘‘ siècle interdisent aux chorévêques d’ordonner des
prêtres ou des diacres sans la permission écrite de l’évêque on ne voit pas si
c’est sous peine d’invalidité de leurs ordinations. . . L’exemption des monastères
entraîna peu à peu comme conséquence le privilège pour le chef du monastère
dc donner . . . [les] lettres [dimissoriales] et d’ordonner lui-même s’il était
évêque. Le Saint-Siège alla-t-il plus loin et permit-il à des abbés qui n’étaient
point évêques d’élever religieux à la prêtrise ou tout moins au diaconat?
Deux bulles pontificales semblent le prouver [l’une de Boniface IX et l’autre
d’Innocent VIII]. . .

“zXucune des deux bulles ne présente la faveur accordée comme extraordinaire,
aussi certains auteurs interprètent-ils la première comme un privilège de laisser
conférer les ordres par un autre évêque que l’évêque du diocèse et rejettent-ils
l’authenticité de la seconde, dont le sens est indiscutable mais dont l’original
est perdu. Ce procédé est assez spécieux. Si on admet que généralement aux
deux premiers siècles de l’Eglise il n'y eu au dessus des diacres qu’un collège
de presbytres-épiscopes qui cooptait ses membres par l'imposition des mains et
que ce n’est qu’au iiie siècle que les chefs de ces collèges se sont réservés
le nom d’évêque ct le droit d’ordination, on est tout autant fondé à reconnaître
au Souverain Pontife le privilège exclusif de rendre ce droit aux simples prêtres.
Ici aussi la comparaison avec le droit de confirmation justifierait l’hypothèse.’’’
“Dès que la distinction est devenue nette entre l’évêque et le prêtre, c’est
au premier qu’est réservé le droit d’ordonner d’autres évêques, des prêtres et
des diacres. Peut-être au début du iv° siècle, l’évêque concède-t-il encore à
d’autres le droit d’ordonner à la prêtrise et au diaconat; par la suite, il ne le
fait plus que pour le sous-diaconat ct les ordres inférieurs, qui continueront à
pouvoir être conférés par certains dignitaires non-évêques. En Occident, le SaintSiège se réservera le droit de décider à qui appartiennent de tels pouvoirs d’ordi­
nation; il semble même qu’au xv‘‘ siècle il ait accordé, à titre exceptionnel, à
différents abbés réguliers de conférer le diaconat ct la prêtrise.”0·1
FR. DI EKAM P : “Omnes fere [theologi antiquiores] . . . negaverunt Romanum
Pontificem sacerdoti potestatem ordinem presbyteratus vel diaconatus conferendi
dare posse. Sed Summi Pontifices huiusmodi indulta revera concesserunt [Refert
bullas Bonifatii IX et Innoccntii VIII], . . Quae indulta apostolica solidum fun­
damentum constituunt ius Pontificis ad talia privilegia danda agnoscendi. C. Baisi
in libro suo propugnat tale ius probabilissime eis competere.”05

H. LENNERZ: “Quid concludendum? Ex una parte non habentur argumenta,
quae ostendant Summum Pontificem non posse dare simplici presbytero faculc Institutiones theologiae scholasticae IV (Milano [19491) 618 sq.
“ Ordre, Mariage, Extrême-Onction [Paris 1939 ] 55 sq.
“Des sacrements ("Traité de droit canonique,” cd. R. Naz, II, Paris [1947]) 216 sq.
“ Theologiae dogmaticae manuale (ed. Hoffmann) IV (Parisiis 1946) 425.

tatem conferendi ordines diaconatus ct presbyteratus, nisi quis argumentum vocare
velit opinionem aliquorum [? ? ?J theologorum. Ex altera parte constat de facto
a tribus Summis Pontificibus simplici sacerdoti facultatem collatam esse conferendi
ordines diaconatus, vel diaconatus et presbyteratus. Videtur proinde dicendum:
ergo presbyter ex concessione Summi Pontificis potest esse minister huius
sacramenti.
"Non enim dici potest, tres illos Summos Pontifices errasse in re adeo gravi,
qualis est ordinatio sacramentalis. Quamdiu sola bulla Innocentii VIII theologis
nota erat, et insuper eis non constabat de eius genuinitate, facilius intelligi
potest, plures theologos habuisse difficultatem in agnoscenda illa potestate Summi
Pontificis. Sed si iam de tribus Summis Pontificibus usus huius potestatis con­
stat, signum est, eos revera habere hanc potestatem. Ex eo autem, quod non
frequentius usi sint hac potestate, sicuti in concedenda facultate confirmandi,
nihil sequitur. Non usus potestatis nondum dicit carentiam potestatis. Posset
fortasse ex non usu potestatis ad eius absentiam concludi, si ostendi posset, usum
potestatis fuisse necessarium. Nam in tali casu non usus potest esse indicium.
Summum Pontificem censere se non habere hanc potestatem. Sed ne hoc quidem
certum est, cum possint esse aliae rationes, ob quas potestate sua non sit usus.
Nullus autem in historia ecclesiae indicari potest casus, in quo necessarium fuerit
simplici sacerdoti concedere ordinationes sacramentales. Quando autem nulla est
necessitas utendi aliqua potestate, non usus non est signum eam non adesse. Et in
ipsis bullis de quibus agitur, facultas conceditur non propter veram aliquam
necessitatem, sed agitur de favore, quem Summus Pontifex illis monasteriis
exhibere voluit.
"Et sic melius videtur concludere: Summi Pontifices hanc facultatem contulerunt
simplicibus sacerdotibus; ergo hoc potuerunt; ergo ex concessione Summi Pon­
tificis presbyter potest esse minister ordinationis diaconatus et presbyteratus.' '"

Y. CONGAR: “Il semble qu’il ne reste guère de place pour un doute sur
l’authenticité de cette bulle [d’Innocent VIII]. Il y a donc là un fait dont la
théologie sacramentairc se doit de tenir compte plus sérieusement qu’elle ne l’a
fait jusqu’ici. Car une rapide et facile enquête à travers les meilleurs manuels
montre que, loin de prendre un fait de ce genre en considération à titre de donné,
on s’est généralement contenté de s’en debarasser, parfois avec désinvolture. Les
canonistes, hommes du fait, sont ici plus objectifs que les théologiens. . .
"On voit que des questions considérables se posent, ou sont susceptibles de se
poser en théologie sacramentelle et dans la théologie des pouvoirs de l’Eglise,
des que l’on consulte les faits. Il est donc très important que les théologiens ne
se hâtent pas, en ces matières, de construire un système, de prononcer sans appel
sur ce qui est possible ou impossible. Un certain nombre de faits, peut-être, ne
sont pas encore mis au jour, et d’autres, connus des historiens ou des canonistes,
ont peut-être manqué ou ont cessé de retenir l’attention des théologiens. Du fait
que l’Eglise a fait une chose, on peut conclure quelle pouvait et peut le faire.
Mais, du fait qu’elle ne fait pas une chose, ou du moins qu’on n’a pas connaissance
quelle l’ait faite, il n’est pas toujours prudent de conclure quelle ne peut le
faire ct ne le fera jamais. Le passé et le présent ont apporté des démentis auxquels
l’avenir ajoutera sans doute encore les siens.”07
J. MORS: “Diaconatum posse ex delegatione R. Pontificis conferri a simplici
presbytero ... est probabilior [sententia]. . . Ordinationem sacerdotalem simplici
presbytero committi posse, videtur vere probabile.”08
r De sacramento Ordinis (cd. 2, Romae 1953) 143 sq. Idem scripserat in prima editione
a. 1917.
‘’"Faits, problèmes et réflexions à propos du pouvoir d'Ordrc et des rapports entre
le presbytérat et l’épiscopat,” La Maison-Dieu XIV (1948). 112. 128.
" Theologia dogmatica VI (cd. 2, Bonis Auris, Argentina [1951]) 226sq.

J. LÈCUYER: “[A l’évêque] seront réservé normalement les sacrements qui
comportent une mission dans l’Eglise, la confirmation pour les laïcs, et l’Ordre
pour les clercs. Ce n’est pas qu’un simple prêtre ne puisse, par délégation spéciale
du corps épiscopal, ou au moins du chef visible de ce corps, le Pape, conférer
ces sacrements, y compris le presbytérat00; mais un tel pouvoir n’est pas inclus
de soi dans le premier degré du sacerdoce qui est celui du sacrifice: une messe
célébrée selon les règles liturgiques et avec l’intention requise sera toujours valide;
tandis qu’une confirmation conférée sans délégation par un simple prêtre ne l'est
pas. Mais il doit y avoir au moins un sacrement qui ne peut être délégué à un
simple prêtre, et c’est l’épiscopat lui-même: la grâce de l’Apostolat, reçue au jour
de la Pentecôte, ne se transmet que par le canal des Apôtres et de leurs suc­
cesseurs. L’Eglise du Christ n’est pas presbytérienne; elle est apostolique, c’està dire épiscopalienne et romaine.”70
“On devine . . . quelle eût été la position de saint Thomas devant les faits
que nous avons appris depuis, nous voulons dire devant les trois Bulles ponti­
ficales de Boniface IX, de Martin V et d’Innocent VIII,71 concédant à de simples
prêtres le pouvoir d’ordonner aux Ordres Sacrés. Nous ne croyons pas que notre
Docteur eût hésité à s’incliner devant les faits, et les intégrer dans sa théologie.
Qu’on ne pense pas, d’ailleurs qu’il y ait là quelque chose dont on ait lieu de
s’effaroucher, la supériorité de l’Ordre épiscopal ne s’en trouvant nullement
atteinte. Si on admet, en effet, que l’Episcopat est bien un Ordre conférant la
grâce et imprimant un caractère distinct du presbytérat, le pouvoir de conférer
ce degré suprême du sacerdoce demeurera toujours comme une prérogative in­
aliénable du Corps épiscopal. Le principe posé par saint Jérôme et mille fois
répété sous les formes les plus diverses par la théologie latine, joue, dans le cas
présent, en faveur de l’épiscopat: ‘Ut enim accipit quis, ita et dare potest.’”72

CH. JOURNET: “Les prêtres, moyennant une délégation juridictionnelle, peu­
vent être ministres extraordinaires de la confirmation et certains ordres. De quels
ordres? Cela n’est pas dit [dans le Code]. Les résultats des recherches historiques
inclinent les théologiens à penser non plus seulement aux ordres mineurs et au
sous-diaconat, mais encore au diaconat. Et même à la prêtrise. . . La grande
majorité des théologiens . . . déniaient au prêtre le pouvoir radical de conférer
même le diaconat, à plus forte raison la prêtrise. De nos jours, cependant, on
assiste à un revirement et l’on voit des théologiens toujours plus nombreux penser,
non certes qu’un diacre puisse jamais conférer le diaconat, mais qu’un prêtre
pourrait, avec une délégation du souverain pontife, conférer la prêtrise. Qu’est-ce
qui justifie ce changement?73 C’est, avant tout, la mise en lumière de trois
® “Pour la confirmation, le fait est connu depuis longtemps. Pour l’Ordre, si l’on se
limite aux Ordres mineurs et au sous-diaconat, c’est aussi une pratique courante. Au
contraire, pour le diaconat et presbytérat, on l’a cru longtemps impossible: trois docu­
ments récemment remis en lumière, ne semblent plus pouvoir laisser de doute sur cette
possibilité.”
’° “La grâce de la consécration épiscopale,” Revue des sciences philosophiques et
théologiques XXXVI (1952) 416 sq.
. |
’“‘Bulle ‘Exposcit’ du 9 Avril 1489, accordant à plusieurs abbés cisterciens le pouvoir
de conférer le sous-diaconat ct le diaconat. Le texte a été souvent reproduit, et cela dès
1491 (voir, par exemple, ‘Etudes Franciscaines,’ Février 1901, p. 130). On en a cependant
mis en doute l’authcncité, sous prétexté qu’on n’en avait pas retrouvé la copie dans
les Archives Pontificales; moms pouvons enfin annoncer que la minute en a été retrouvée
par Mgr A. Mercati, ct nous avons pu la lire nous-meme aux Archives (Arm. 54, tom.
8, fol. 295).”
” “Aux origines de la théologie thomiste de l’Episcopat,” Gregorianum XXXV (1954)
87 sq.
” In nota ad calcem paginae auctor fatetur se etiam, sententiam suam mutasse (“C’est
l’explication que nous avions acceptée”), quam admiserat in prima editione operis

importants documents pontificaux [Exponit tres bullas earumque interpretationes
apud theologos]. . . De plus en plus, ces interprétations semblent devoir être
abandonnées. Voici les conclusions de H. Lennerz, auxquelles nous nous rangerons
[Citat textum Lennerz, a nobis supra relatum]. . . Nous professons ainsi en
même temps: 1. qu'un prêtre délégué par le souverain pontife peut conférer la
prêtrise; 2. que cependant la différence entre évêques et prêtres est de droit
divin.”7·*

E. BOULARAND: “Rien ne sert de contester l’authenticité des bulles ‘Exposcit
tuae’ et ‘Sacrae Religionis,’ ni de les interpréter comme si elles concédaient aux
Abbés susdits non pas d’ordonner eux-mêmes leurs sujets au diaconat ou à la
prêtrise, mais seulement de les faire ordonner dans leur monastère, indépendam­
ment de la juridiction de l’évêque du lieu, ni non plus de reconnaître la validité
de ce privilège, pour nier ensuite sa portée dogmatique, d’après le principe qu’un
acte ne fait pas loi. Le problème de fond déborde le cas de ces ordinations
majeures. Il se pose aussi pour le sous-diaconat, les ordres mineurs, la tonsure
et pour la confirmation, que de simples prêtres peuvent conférer en vertu du
droit commun ou d’un induit du Siège apostolique: et personne ne peut rejeter
ces faits. Il faut donc chercher une solution qui. loin de récuser les données de
l’histoire, les incorpore dans la synthèse théologique. . .
“Comment comprendre cette puissance de surcroît qui, sans . . . élever [le
prêtre] jusqua la dignité et à l’indépendance d’un ministre ordinaire, lui permet
cependant d’accomplir des rites sacrés dépassant son pouvoir propre? . . . [Affert
varias aliorum explicationes] Toutes ces explications se révélant insuffisantes, nous
préférons voir dans cette délégation une certaine communication de ce ‘pouvoir
d'excellence’ que le Christ en tant qu’homme, possède sur les sacrements. Saint
Thomas n'enseigne-t-il pas qu’il pouvait donner à ses ministres une telle plénitude
de grâce qu'ils auraient pu eux-mêmes instituer des sacrements et conférer, par
leur seul commandement et sans les rites, leurs effets? Certes, il ajoute qu’il ne l’a
point fait, pour l’utilité des fidèles [3 p., q. 64, a. 4, corp, et ad 1; In 4 Sent.,
dist. 5. a. 3, q. 2, ad 2]. Pourtant, les concessions que nous avons constatées ne
sont-elles pas la preuve que l’Eglise possède quelque chose de cette ‘potestas
excellentiae’ de Jésus-Christ? et que le Souverain Pontife, nonobstant son in­
compétence sur la substance des sacrements, déterminée par le Christ lui-même,
peut transmettre, sans rite consécratoire, un certain pouvoir liturgique, ressortis­
sant à la juridiction par son origine et à l’ordre par sa fin. mais ne répondant
exactement ni à l’un ni à l’autre?

".Mais jusqu’où peut aller cette concession? Impossible de le déterminer à priori.
L’Eglise nous en apprend les limites par ses actes: le Christ qui a disposé ses
remèdes de grâce, les sacrements, avec bonté, sagesse et puissance, l’assistant
par son Esprit pour qu’elle les dispense de même. On s’explique ainsi quelle ait
pu accorder à des prêtres d’ordonner des prêtres et qu’elle ait ensuite révoqué
ces privilèges, afin de manifester l’excellence du sacerdoce, en réservant sa trans­
mission au plus parfait représentant du Christ souverain prêtre, l’évêque. Et
comme, d’autre part, les documents liturgiques et canoniques les plus anciens
nue nous possédions, en matière d’ordination, attribuent toujours la consécration
de l’évêque à plusieurs de ses pairs et que le droit commun de l’Eglise latine le
réserve maintenant au Pontife romain, nous inférons de cette discipline constante
que le Siège Apostolique ou bien ne se reconnaît pas le droit ou du moins n’estime
pas sage de concéder à un simple prêtre de consacrer un évêque. Si on objectait
L’Elise du Verbe Incarné I [ Bruges 10411 112; cf. ed. 2, a. 1955, pp. 112. in nota,
et 146. in nota.
’“‘Vues récentes sur le sacrement de l’Ordre,” Revue thomiste LUI (1953) 91, 99,
100, 101. Hunc articulum integraliter auctor inseruit praefatae novae editioni sui operis
L'Eglise du Verbe Incarné I.

encore ici la coutume primitive d’Alexandrie, nous répondrions— à supposer
quelle fut démontrée et qu'on ne put l’expliquer autrement, comme nous l’avons
fait — que les prêtres de cette Eglise, pour ordonner leur patriarche, jouissaient
exceptionnellement d'un privilège tacite, du fait que le Pape de Rome ne réprouvait
pas leur pratique. Auquel cas, cette concession même, en suppléant à leur défaut
de pouvoir d'ordre, achèverait de manifester la distance qui sépare le ministre
extraordinaire du ministre ordinaire des ordinations.”75
A. MICHEL prius defenderat negativam sententiam, in tribus articulis in
L’ami du clergé XLIII (1926) 468 sq.; XLV (1928) 370-373, et in Diet, théol.
cath. XI-2 (1932) 13S5 sq., explicans duplicem Bullam Innocentii VIII et Bonifatii IX in sensu alicuius momentaneae disciplinae ab Ecclesia permissae nec
ullatenus praeiudicantis ipsam quaestionem de iure seu validitate concessionis (ita
cum Rivière et Pesch), vel in sensu privilegii exemptionis a iurisdictione episcopi
loci (ita cum Puig de la Bellacasa et Hugon). Subinde, a. 1953, post cognitam
tertiam Bullam Martini V, quamvis hypothetice adhuc suggesserit possibilitatem
prioris explicationis iuxta quam R. Pontifex potuerit errare in hac materia
disciplinari, sicut in facto reordinationum, tamen simpliciter accessit ad sententiam
affirmativam, admittens tum authenticitatem trium Bullarum, tum veritatem con­
cessionis ordinandi, tum absentiam erroris R. Pontificis in hac concessione.
Inde occasionem arripit theologice explicandi hoc factum per theoriam de potestate
Ecclesiae in designando sive determinando ministrum sacramentorum, quam ex­
posuimus in art. 4 et 5 (torn. 2, pp. 22-24, 267).
En quomodo ipse suam evolutionem exponit: “En 1928 (et précédemment
en 1926, p. 468), nous avions . . . émis des doutes sérieux sur la portée d’une
Bulle d’Innocent VIII conférant aux abbés cisterciens le pouvoir ou le privilège
de conférer le diaconat. En 1937, reproduisant un passage de notre article Ordre’
du ‘D.T.C.’ nous admettions que la consécration épiscopale conférée à un simple
diacre suppléait à l’absence du presbytérat. Postérieurement à ces deux arti­
cles . . . , nous avions adopté, à la fin de l’article Ordre,’ une position analogue.
Sur la bulle d’innocent VIII, notre concession extrême était celle du regretté Jean
Rivière: ‘Même en admettant l’authenticité de la bulle et la concession, la ques­
tion dogmatique resterait entière; ce serait “une discipline momentanément
autorisée par l’Eglise et qui ne préjuge pas la question de droit”. . . Quant à la
bulle de Boniface IX . . . , si elle était authentique et comportait la concession
exorbitante qu’on pense y trouver, la solution serait la même. . .’

‘‘Depuis la parution de ces articles, la question a fait de réels progrès dont il
est nécessaire de tenir compte. Une troisième bulle, de Martin V. du 16 novembre
1427, accorde à l’abbé de Altzellc le même privilège qu'avait accordé Boniface
IX a l’abbé de Saint-Osithe. Les trois bulles sont publiées par le R. P. H.
Lennerz. . . De l’authenticité des trois bulles, on ne saurait plus douter. Que
faut-il donc en conclure? se demande le professeur romain. . . [Citat textum
Lennerz]
“Explication à titre de simple hypothèse. Le fait une fois établi [par les trois
bulles], reste à en donner l’explication théologique. On nous permettra toutefois
une remarque préalable, uniquement provoquée par l’argumentation du P. Lennen.
Afiirmons-le dès le début, elle ne répond à aucune arriére pensée de notre part.
En parlant de la concession faite aux abbés cisterciens, le distingué professeur
romain déclare: On ne saurait dire que ces trois Souverains Pontifes ont erré
en chose aussi grave que l’est l'ordination sacramentelle.’ — C’est peut-être
aller vite en besogne. Les ‘réordinations’ furent aussi des décisions très graves
en matière d'ordination sacramentelle. Et cependant, on ne doit pas hésiter à
” “La consécration épiscopale est-elle sacramentelle?,” Bulletin de littérature ecclésias­
tique LIV (1953) 22-25; cf. 14.

reconnaître que les papes qui s’y sont livrés se sont trompés, non sur le dogme
de l’impossibilité de réitérer une ordination véritable, mais sur le fait de la
validité d’un ordre reçu d’un évêque simoniaque ou hérétique. C’est en ce sens
qu’on peut parler avec M. Saltet d'un ‘obscurcissement du dogme’ ou peut-être
plus exactement, comme nous l’avons fait nous-même, d’ ‘une véritable méconnais­
sance de la théologie du sacrement de l’ordre’. . . [Refert aliorum explicationes
circa hoc factum reordinationum] Quelle que soit l’explication apportée, les papes
qui ont procédé aux ‘réordinations’ ont été victimes d’une erreur de fait. Aucune
irrévérence à l’égard des prérogatives du soverain pontificat: l’infaillibilité n’est
pas en cause. A pari, ne pourrait-on pas tenir le même raisonnement au sujet
des trois bulles accordant le pouvoir de conférer les ordres sacrés à de simples
prêtres? Aucune irrévérence à l’égard des prérogatives du souverain pontificat:
l’infaillibilité ne serait pas en cause.

"Explications théologiques. Mais il est entendu que ce n’est point là un effu­
gium auquel on entend recourir pour esquiver le problème. Il est entendu, au
contraire, que nous admettons l’authenticité des trois bulles, et que nous accep­
tons pleinement que les papes ne se sont pas trompés. Le problème reste donc
entier. Et pour le résoudre, . . . deux thèses . . . proposent leur thème général
et leurs arguments. Premier thème: Il n’y pas de différence essentielle de droit
divin, quant au pouvoir d’ordre, entre l'épiscopat et le presbytérat. . . Cette
thèse, à laquelle personnellement nous avons pu jadis nous rallier en partie, nous
parait aujourd’hui peu défendable. Voyons donc l’autre thèse, et les considéra­
tions qui l’appuient. Second thème: Entre l’épiscopat et le presbytérat il y a une
différence de droit divin, quant au pouvoir d'ordre. . .

"Solution du problème. . . [Problema solvit, accedens ad explicationem Congar
et Boularand, eam tamen reformando vel determinando per thesim de potestate
Ecclesiae circa determinationem non solum materiae et formae sed etiam ipsius
ministri sacramentorum],”7C
•·
+
H. BOUESSE: “La découverte et la publication par Finck de la bulle ‘Gerentes
ad vos’ de Martin V, 1427, concédant à l’abbé cistercien d’Atzelle (Saxe) le
pouvoir d’ordonner ‘ses sujets à tous les ordres sacrés.’ confirme le contenu et
l’authenticité des bulles connues antérieurement, ‘Exposcit’ d’Innocent VIII
(14S9), accordant à l’abbé de Cîteaux de ‘conférer le diaconat à tous les
religieux de son Ordre,’ et ‘Sacrae Religionis,’ de Boniface IX, honorant l’abbé
de Saint-Osith (1400) du privilège de donner ‘tous les ordres mineurs et même
les ordres du sous-diaconat, du diaconat et du presbytérat.’ Du coup se pose
à nouveau avec acuité aux théologiens contemporains la question de la distinction
de l’épiscopat et du sacerdoce. L’épiscopat est-il, oui ou non. un sacrement?
Nous voudrions brièvement répondre pour notre compte à un problème que nous
nous posons depuis vingt ans, persuadé que sur ce point se vérifie particulièrement
l’importance pratique pour la vie de l’Eglise d’une position qui peut d’abord
sembler de pure spéculation, sinon de vaine subtilité. Sauf erreur de notre part,
la solution apportée à cette question, même en une simple esquisse, engage toute
une conception de l’Eglise du Christ en terre, et peut éclairer, à la lumière des
principes, maint problème d’hier et d’aujourd’ hui. . .
“Le pouvoir épiscopal est . . . suppléable, les faits nous l’enseignent, par le
pouvoir d’une juridiction déléguée par le Souverain Pontife à un simple prêtre,
sous l’aspect précis du pouvoir de régence. Il l’est en raison d’une part du
caractère sacerdotal qui y dispose et le soutient comme son assise nécessaire,
et d’autre part de la juridiction qui, déléguée par l’évêque de Rome, détenteur
’“‘Episcopat et sacerdoce: N’y a-t-il qu’une différence d’exercice et non de nature?,”
L’ami du clergé LXIII (1953) 721-727.

dans l’Eglise du suprême pouvoir de juridiction, peut dans la mesure où le Pape
l’entend, donner pouvoir de régir à un simple prêtre. Un simple prêtre peut
donc recevoir un pouvoir de juridiction qui lui permette de confirmer et d'ordon­
ner, tout comme un simple prêtre peut recevoir, par délégation épiscopale ou
pontificale, pouvoir et mission de prêcher les plus hauts mystères de la foi et
les voies de la perfection chrétienne. En fait le plus grand nombre des prédicateurs
de ce genre dans l’Eglise d'aujourd’hui est constitué de simples prêtres, non
d’évêques. Cette juridiction, ces missions, supposent toujours et nécessairement
le caractère sacerdotal: le mystère de l’Eucharistie est la fin de l’Eglise de
la terre. Tout comme la généreuse confession de la foi, par mission officielle,
encore, suppose chez le baptisé le caractère de la confirmation. Tout comme le
pouvoir et la mission de prêcher chez le diacre supposent le caractère qui l’ordonne
directement au service du prêtre à l’autel.”77

J. BEYER, expositis tribus bullis, scribit: “Les théologiens s’inclinent devant
ces faits. L’Eglise n’a pu se tromper en des questions si importantes, de façon
répétée, pendant plusieurs siècles. Pour eux il n’y a pas de doute possible; leur
conclusion est nette: le Pape peut permettre qu’un simple prêtre confère les
ordres majeurs. L’induit pontifical a ici le même effet, que ceux qui autorisent
la confirmation: il délie un pouvoir dont l’Eglise ne permet pas au simples prêtres
de se servir. La validité de leur exercice dépend donc de la volonté de l’Eglise.
Prêtres et évêques possèdent des pouvoirs égaux mais les prêtres voient l’exercice
de ces pouvoirs limité par la volonté de l’Eglise. Ce que l’Eglise lie, elle peut
le délier.”78
F. DANDER: “Hodie constare videtur [factum concessionis, iuxta tres Bul­
las]. . . Iamvero cum dici nequeat tres Summos Pontifices in re tanti momenti
errasse, concludendum videtur: Presbyter ex concessione speciali Summi Pontificis
minister extraordinarius Diaconatus et Presbyteratus esse potest.”79

D FERNANDEZ, praemisso quod tres bullae sunt authenticae et quod agunt
de ipsa collatione ordinum et quod R. Pontifex in re tam gravi non potest errare,
concludit: “Esta es. a nuestro juicio, la postura mas prudente. Por eso, sin
mâs razonamientos, puesto que ‘hechos cantan,’ al mismo tiempo que admitimos
la autenticidad de las Bulas, admitimos que el Papa puede otorgar tales concesioncs y que el simple sacerdote, puede ser. por comision dei Papa, ministro
extraordinario del orden sacerdotal.”*0

Sententia negans simplici presbytero committi posse collationem
trium ordinum diaconatus, presbyteratus et episcopatus, est nihilo­
minus adhuc communior inter theologos, praecipue systematicos,
quamvis recentissime amiserit aliquorum suffragium.
Ante a. 1924 (seu ante cognitam Bullam Bonifatii IX) haec sen­
tentia est fere communis, ut patet ex dictis ubi de contraria sententia:
eam peculiariter sustinent: Gasparri (a. 1894), Wernz, Mendive,
Tepe, Boudinhon, Einig, Heinrich, Paquet, Pesch, H. Mazzella,
Minges, Sanda, Pohlep1 MacGuinncss, Tixeront, Otten, Gillmatin.
"“Episcopat et sacerdoce,” Revue des sciences religieuses XXVIII (1954) 240, 387 sq.
’“‘Nature et position du sacerdoce,” Nouvelle revue théologique LXXVI (1954) 367 sq.
™ De sacramentis Christi II (Oeniponte 1954) 63.
*° "Distinciôn entre episcopado y presbiterado y su problcmâtica respecto al ministro
extraordinario del sacramento del Orden,” Λ’Κ Semana cspaiiola de teologia 19^
(Madrid 1956) 205.
“ Cf. infra, p. 728, in nota.

Post a. 1924 et ante a. 1943 (seu post cognitam Bullam Bonifatii
IX nec adhuc publicatam Bullam Martini V): Ilocedez, Puig de la
Bcllacasa, Rivière, Cinietier, Jombart, Huarte, Brinktrine, Lercher,
Hugon, Zubizarreta, Ferland, Van Noorl-Verhaar, Dafjara.
*
2 Post a.
1943 (seu post cognitam Bullam Martini V): IIürth-Abellân, Denis,
Abârzuza, Piolanti, Bozzola, Regatillo, Lercher-Umberg, Hervé, Gy,
Sold™
Rationes quas afferunt sunt caedem quas audivimus supra (p. 678)
ab antiquioribus, etsi sub forma magis mitigata et simul magis elabo­
rata. 1. Antiqua Traditio theoretica, quae in ipsa ordinatione statuit
proprium discrimen episcopi a presbytero (quidam hoc argumentum
mitigant, dicentes ipsum valere saltem vel praecipue quoad ordina­
tionem sacerdotalem). 2. Traditio practica, seu constans praxis Ec­
clesiae, nunquam concedendi presbytero facultatem ordinandi dia­
conum et presbyterum. 3. Ratio S. Thomae de immediata relatione
diaconatus et presbyteratus ad Eucharistiam (in hac ratione iam
quidam non amplius insistunt vel eam prorsus omittunt).
Quod attinet ad tres Bullas, iam authenticitas admittitur praecipue
quoad duas postremas, quamvis non simpliciter concedatur quoad
primam (scilicet Bullam Innocentii VIII). Xegatio autem dirigitur
vel ad earum auctoritatem (scilicet infallibilitatem Papae quoad unum
vel alterum casum istarum concessionum: ita valde communiter:
Mendive, Wernz, Pesch, Mazzella, Sanda. Pohle, MacGuinness,
Hocedez, Rivière, Huarte, Lercher. Hugon. Van Xoort-Verhaar, Puig
de la Bellacasa, Denis, Lercher-Umberg, Gy, Sola)®
*
vel ac libentius,
ad earum sensum qui esset non de facultate ordinandi sed de facultate
dandi epistolas dimissorias, seu de privilegio exemptionis ab Ordinario
loci (sic fere omnes).

Ex quibus apparet hanc negativam et adhuc communiorem sen­
tentiam aliquid de suo robore, recentius praecipue, amisisse et intra
Mittimus auctores morales, qui gencratim rem nonnisi leviter attingunt et communi
huic dogmaticorum sententiae prudenter consentiunt: Génicot-Salsvianss, Aertnys-Damen,
Prümmer, Fanfani.
‘’Quidam tamen, ut Denis, Abârzuza, Piolanti. Bozzola, Regatillo, bullam Martini V
nequidem commemorant camque ignorare videntur.
“Huic explicationi explicite valedicunt pauci, qui solam Bullam Innocentii VIII cogno­
verunt quique proinde, si admisissent authenticitatcm illius Bullae vel si cognovissent
ceteras duas, casque authenticas, Bullas, inter patronos contrariae sententiae verisimiliter
vel logice invenirentur. Ita Gasparri: “Si id verum foret, quaestioni locus non esset.”
Boudinhon: “Il est tres legitime de conclure du fait au droit et de reconnaître au
Pape le pouvoir d’autoriser ces ordinations, précisément parce qu’ils les a autorisées, ne
fût-ce qu’une fois.” “Que si cependant on en prouvait l’authenticité, il n’y aurait qu’à
s’incliner.” Tixeroxt: “D’autre part, on ne saurait dire que le pape, en donnant cette
bulle, a outrepassé son droit et celui de la vérité. Si la bulle est authentique, il faut
purement et simplement admettre qu’un prêtre, autorisé par le pape, peut conférer le
diaconat.”

angustiores limites suam negationem ac defensionem constrinxisse.
Mitigavit nempe suam negationem, ita ut praecipue eam ad presbyteralem ordinationem direxerit (et unus vel alter non multum de diaconali ordinatione curaverit) ; coacta est admittere authenticitatem
duarum saltem Bullarum, ita ut nonnisi de prima Bulla adhuc dubi­
taverit (quod ceterum non multum prodesse videtur, cum aliae Bullae,
quae admittuntur ut authenticae, loquantur etiam de diaconatu); sua
argumenta et responsiones reducere vel emollire coacta est, ita ut
rationi S. Thomae non magnum pondus iam tribuerit, et argumentum
Traditionis, per praefatas Bullas apparenter infirmatum, ea ratione
corrobare conetur, ut illarum tenorem potius ad diversum sensum
detorqueat; recentius aliquos impugnatores invenit inter ipsos systematicos sive informativos theologos, uti Lépicier, Diekamp, Gigon.
Lennerz, Mors, Dander,85 et unum vel alterum desertorem inter ipsos
suos defensores, uti Journet et Michel, agnovit.
P. GASPARRI: “Communiter admittunt auctores R.P. dare non posse po­
testatem conferendi presbyteratum, et multo minus episcopatum; nam eam
numquam dedit, et soli episcopo proprium esse videtur ut valeat creare sibi
pares. Tandem quaestio fuit num dare posset potestatem conferendi diaconatum.
Qui affirmativam tuebantur sententiam, fere unice innitebantur bullae ‘Exposcit.’
V Id. Ap., qua Innocentius VIII concessisset abbati generali Cisterciensium pro
omnibus monachis sui ordinis, et quatuor primariis eius abbatibus pro religiosis
suorum monasteriorum, potestatem conferendi subdiaconatum et diaconatum. Si
id verum foret, quaestioni locus non esset; sed dum multi de bullae genuinitate
dubitant, mihi, jacta inspectione in archivio Vaticano, relatum est bullam quidem
ibidem reperiri, sed mentionem de diaconatu in eadem dcesse. Quae cum ita sint,
probabile non est hoc privilegium umquam ab Apostolica Sede concessum iri."·’
F.-X. WERNZ: “Quod si de ipsius [Bullae Innocentii VIII] authentia quaeri­
tur. concedendum est illam argumentis a priori petitis non posse impugnari. Nam.
si sola natura rei attendatur, Christus Dominus sine dubio potuit Romano Pon­
tifici eodem modo concedere, quo illi permisit simplicem sacerdotem deputare
ad administrationem sacramenti confirmationis, ct ad conferendos ordines minores,
immo etiam subdiaconatus, qui ex multorum theologorum opinione sunt vera
sacramenta: ipsi vero subdiaconi sunt ministri sacri et immediati altaris, qui a
“ Nemo autem, praesertim nostris diebus proferret sequentes quorumdam exaggeratas
affirmationes: Michel (a. 1932): “C’est la doctrine commune de tous les théologiens,
apres comme avant le concile de Trente, que le simple prêtre, même par délégation
pontificale, ne peut administrer le diaconat” (art. “Ordire,” DTC 1385). Tanqverly
(a. 1947): “Certum est presbyteros non posse delegari ut ministros extraordinarios
episcopatus ct presbyteratus. Ita omnes” (Synopsis theologiae dogmaticae III [Romae
1947] 740). Hürth ct Abellan (a. 1947): “An simplici sacerdoti dari possit potestas
ordinandi diaconum, controvertitur; sententia fere communis negat; multo magis hoc
valet de conferendo presbyteratu per sacerdotem simplicem” (De sacramentis [Romae
1947] 308). Bozzola (a. 1948): “Quod [presbyter] non possit conferre presbyteratum
vel diaconatum ex speciali delegatione est sententia communis” (Cursus theologicus IV
[Neapoli 1948] 295). Hervé (adhuc a. 1951): “Omnes fere theologi, paucis tantum
contradicentibus, asserunt presbyterum non posse a S. Pontifice delegari ad presbytera­
tum conferendum. . . Plerique etiam negant presbyterum posse delegari ad diaconatum
conferendum” (Manuale theologiae dogmaticae [ Parisiis 1951] IV 439 sq.
"De sacra ordinatione II (Parisiis 1894) 84 sq.

diaconis non multum distant. Hinc si omnes illi theologi non invenerunt difficulta­
tem vindicandi Romano Pontifici potestatem indulgendi facultatem presbytero
ad collationem subdiaconatus, ex natura rei et a priori extensio illius potestatis
Pontificiae ad diaconatum non videtur repugnare, ita ut inde contra authentiam
huius Bullae efficax argumentum peti non possit. Universa igitur controversia ex
traditione divina est resolvenda. Qua in re sola Bulla Innocentiana non constituit
sufficiens argumentum ; etenim sese habet ad instar alicuius insulae in mari magno,
atque similis doctrinae antea nullibi reperitur vestigium, immo negatio apud
antiquos scholasticos.”87
.4. BOUDINII ON : “Au premier abord, les témoignages de l'antiquité semblent
complètement opposés non seulement au fait d'une ordination quelconque accom­
plie par un prêtre, mais même à sa possibilité. S’il est une conclusion qui res­
sorte clairement des documents des premiers siècles, c’est que l’ordination est
privilège exclusif des évêques. . . 11 ne faudrait pas cependant se hâter de
formuler une conclusion générale. Il parait bien certain, au contraire, que de
simples prêtres pouvaient conférer, du consentement de l’évéque, les ordres in­
férieurs, mais non le diaconat ct la prêtrise. Nous voulons parler, on le pense
bien, des chorévêques, si fréquemment nommés dans les conciles orientaux du
* siècle. . . Nous trouvons plus tard, et en Orient et en Occident, les ordres
iv
inferieurs conférés par des abbés. . .
"Que dire enfin du diaconat? Il faut reconnaître que la concession d’innocent
VIII ne peut se prévaloir d’aucun antécédent sur ce point, et c'est une raison de
n’en admettre l’authenticité que sur des preuves convaincantes. Quand on ré­
fléchit à l’esprit éminemment traditionnel de l'Eglise, on ne peut qu'être étonné
de rencontrer ainsi brusquement, au xvc siècle, une pratique je ne dis pas seule­
ment inconnue à l’antiquité, mais en opposition avec ses lois et ses exemples, sans
motif grave pour justifier la nouveauté, sans évolution historique pour la préparer.
Que si cependant on en prouvait l'authenticité, il n’y aurait qu’à s'incliner.”9*

CHR. PESCII: “Quaestio . . . solvenda erit ex praxi ecclesiae [non vero
ratione a priori]. Nam si summi pontifices saepius potestatem ordinandi dia­
conos concesserunt presbyteris, dubitari nequit, quin hoc fieri possit. Sin tale
quid factum non est, nullam habemus rationem statuendi eiusmodi privilegium.
Iam praecise disputatio est inter doctos, utrum tales concessiones factae sint
necne. . . Genuinitas [huiusmodi concessionis, de qua in Bulla Innocentii] est
saltem probabilis.

“Genuinitate concessionis supposita, estne quaestio dogmatica, dc qua hic agi­
tur, soluta? Non videtur; nam unum factum pontificium non facit legem neque
dogma. Potuit pontifex opinionem sequi, quae a multis doctoribus defendebatur,
non eo ipso definiens hanc opinionem. Cum enim in tota historia ecclesiastica
nullum aliud simile exemplum occurrat, videtur ecclesia sentire se non posse talem
facultatem concedere: nam si qua in re pontifices censebant se habere potestatem
concedendi similia privilegia, saepissime ea usi sunt et utuntur. Cogita de ordinibus
non sacramcntalibus et dc confirmatione. Cur igitur in una hac re pontifices po­
testate sua numquam usi sunt praeter unum illum casum, cuius certitudo saltem
non est omni exceptione maior? Hoc eo magis urget, quod nonnulli pontifices
posteriores, ut Pius V ct Clemens VIII. concesserunt abbatibus cistcrciensibus
facultatem conferendi ordines minores ct subdiaconatum. nulla mentione facta
illius privilegii. Itaque sententiae neganti manet saltem sua maior probabilitas,
idque iam propter auctoritatem eorum, qui eam defendunt, inter quos maximi
theologi ct canonistae.”80
•’/ui Decretalium II (Romae 1906) 59 sq., in nota.
“"L’ordination au Sous-Diaconat et au Diaconat faite par un simple prêtre,” Le
canoniste contemporain XXIV (1001 ) 397—400.
"Praelectiones dogmaticae (Friburgi Br. 1909) λΊΙ 332—334,

E. HOCEDEZ: “L’authenticité de ces deux bulles [de Boniface /X] est hors
de doute: on possède en outre la preuve de leur promulgation en Angleterre.
Leur signification n’est pas plus douteuse. . . Un grave problème de théologie
se pose donc. Le Reverendissime abbé [Fofi] croit la question de droit tranchée
par la bulle même. . .

“Assurément la concession du pouvoir d’ordonner, faite par le Souverain Pon­
tife, constitue un argument probable ct sérieux en faveur de la thèse que soutenait
déjà Vasquez: le ministre extraordinaire du sacrement de l’Ordre, même de la
prêtrise, est tout prêtre par délégation du Souverain Pontife. Mais il serait
exagéré de dire que cet argument est certain et péremptoire. Dans le cas présent
aucune des conditions requises pour l’infaillibilité pontificale, tells que l’a définie
le concile du Vatican, ne se trouve réalisée. Une concession de privilège n'est à
aucun titre une définition de foi, à plus forte raison une définition solennelle ‘ex
cathedra’. . . Ni directement donc ni indirectement on ne peut prouver que le
pape Benoit [ lege : Boniface] IX était couvert par l’infaillibilité quand il ac­
cordait ce privilège extraordinaire à l’abbé anglais. Cette bulle ne tranche pas
définitivement le problème: la question reste ouverte à la discussion. . .
“Nous ne pouvons entreprendre ici cette étude. Il suffit de rappeler que
l’opinion contraire est presque universellement défendue par tous les théologiens,
à la suite de saint Thomas, ce qui constitue déjà un argument de grande valeur,
et surtout que la tradition patristique semble contraire à Vasquez. puisque les
Pères considèrent que la distinction essentielle entre les simples prêtres et les
évêques consiste dans le pouvoir exclusif d’ordination.”00

L. LERCH ER: “Licet definitum non sit, tamen satis certo constat, episcopum
non modo ordinarium, sed ita proprium ministrum sacramenti ordinis esse, ut
presbyter ne per S. Pontificem quidem extraordinarius minister ordinis designari
possit. . . Concessiones particulares et rarissimae [de quibus in Bullis Innocentii
et Bonifatii], etsi certo historicae demonstratae essent, argumentum petitum «
ampla traditione non eliderent. Fieri enim potuit, ut Pontifices praedicti in deciden­
da causa particulari sequerentur erroneam opinionem quorundam theologorum.
Interim vero non est, cur Pontifices errasse necessario concedamus [nam in Bulla
Innocentii deest mentio diaconatus, ut testatur Gasparri]. . . Bonifacius IX in
praedicta bulla solum privilegium exemptionis totalis concessisse videtur."01

E. HUGON: “Potest utique [concessio de qua in bullis Innocentii et Bonifatii]
explicari de privilegio exemptionis, ita ut illi ordinarentur in proprio monasterio,
per Ordinatorem vero charactere episcopali insignitum. Si autem intelligitur de
potestate concessa presbytero ordinandi diaconum vel sacerdotem, iam dicimus,
cum P. Pesch. . . [Citat textum Pesch, supra relatum].
“Tenendum quidem est Romanum Pontificem non errare, quum intendit quaes­
tiones controversas dirimere aut veritatem catholicam proponere, et idcirco non
concedimus erroneum esse Eugenii IV decretum, in quo ecclesiasticorum sacra­
mentorum veritatem proponit; et pariter, quando Romani Pontifices consueverunt
dispensare, de potestate Pontificis, postquam dispensavit, dubitare, instar sacri­
legii esset, ut fert commune effatum: at. quando semel tantum dispensavit et
mox concessionem retractavit et nullius esse valoris vel momenti voluit, iam est
ratio supponendi Pontificem ex inadvertentia egisse. Eo ipso quippe quod in­
dultum suum irritum declaraverit, indicium est Papam non intendisse illa con­
cessione dirimere quaestionem adeo gravem sub respectu theologico et dogmatico
sed potius ultra limites bona fide progressum esse et mox se correxisse. Et in
hoc iterum apparet assistentia Summi Sacerdotis Christi, qui non permittit Ec*°“Unc découverte thcologique,” Nouvelle revue théologique T,T (1924) 335-337.
*l Institutiones theologiae dogmaticae IV (cd. 2, Oeniponte 1935) 612 sq.

clesiae imminere periculum, sed res ita disponit ut ea quae possunt esse periculi
occasio mox corrigantur vel revocentur. Haec explicatio satisfacit.

‘‘Sed melior solutio est quae documentum interpretatur de privilegio totalis
exemptionis. . . Huic ergo simpliciter adheremus, et quia verba documenti rite
explicat et quia totam difficultatem dogmaticam removet. Tenendum est igitur
episcopum esse unicum ordinationis presbyteralis ministrum, nec unquam con­
cessam fuisse dispensationem, nec ullam datam simplici presbytero delegationem
qua valeret ordinem presbyteratus conferre nec unquam in hoc puncto excessisse
vel defecisse Romanos Pontifices.”02
/. PUIG DE LA BELLACASA: ‘Ordinum episcopatus, presbyteratus et dia­
conatus ne extraordinarius quidem minister presbyter esse potest. . . Quoad epis­
copatum thesis est omnino certa; quoad presbyteratum, saltem probabilissima;
et quoad diaconatum, saltem probabilior.”93 Ad bullam Innocentii, ait probabiliter
verba “subdiaconatus et diaconatus” esse interpolata pro “omnes ordines minores.”
Bullae Bonifatii admittit authenticitatem, sed verba intelligit de privilegio ex­
emptionis. Ad utramque observat quod si revera ageretur de privilegio ordina­
tionis diaconalis et presbyteralis, “haberemus absurdum theologicum simul et
historicum. . . S. Pontificis agentis contra consensum unanimem theologorum."94

LERCHER-UMBERG: “Episcopum solum esse ministrum saltem ordinarium
sacramenti Ordinis (ut Confirmationis) est theologice certum, eum esse ministrum
ita proprium, ut ne presbyter quidem delegari possit, est saltem probabilius;
esse hoc omnino certum, asseri vix potest, cum obstare videantur facta illa,
quae infra . . . afferentur. . . [Obicitur] Summi Pontifices concesserunt presby­
teris (abbatibus) privilegium ordinandi diaconos, immo et presbyteros [ut constat
ex tribus bullis Innocentii. Bonifatii et Martini], Atqui quod S. Pontifices faciunt
praesumendum est recte fieri. Ergo S. Pontifex potest presbyteros delegare ad
ordinandos diaconos atque presbyteros. Rcsp. 1. Tr. maior, et D. min.:
id valet de iis, quae S. Pontifices saepe faciunt. C. min.; secus. A’., et hoc
praecise obtinet in hac re nostra. 2. Privilegium a Bonifatio IX concessum videtur
omnino intelligendum non de potestate abbatis conferendi per se ipsum sacra­
menta Diaconatus et Presbyteratus, sed de privilegio exemptionis totalis.”‘5

P.-M. GY haec pauca dubitanter ait: “Les trois bulles papales que nous venons
de mentionner sont sans nul doute authentiques ; d'ailleurs elles s’accordent bien
avec une théorie qui avait cours chez certains canonistes médiévaux. Faut-il dire
que le Pontife romain n’a pu errer dans une décision pratiquc'dc cette importance?
La réponse ne s’impose pas aussi nettement que pour la constitution apostolique
‘Sacramentum Ordinis’ dans laquelle les meilleurs autheurs (Hurth) voient une
décision pratique ‘de facto’ infaillible mais non une définition ‘ex cathedra.’ ”90

FR. DE P. SOLA: “Simplicem sacerdotem non posse esse ministrum extraordi­
narium presbyteratus, est sententia multo probabilior (aliqui dicunt saltem proba­
bilissimam, certam et communem). Simplicem sacerdotem non posse esse minis­
trum extraordinarium diaconatus est sententia probabilis.”87 Concedit authentici­
tatem trium Bullarum, sed Bullam Innocentii explicat per interpolationem et alias
duas per privilegium exemptionis, sicut Puig de la Bellacasa.
K Tractatus dogmatici III (ed. 13, Parisiis 1948) 706-708.
'De sacramentis I—11 (Barcelona 1941) 678.
w Ibid. 682. Quod quidem fusius evolverat in praecedenti articulo “La Bula ‘Sacrae
religionis’ de Bonifacio IX,” Estudios cclesidsticos Ιλζ (1925) 3-19, 113-137; cf. praecipue,
113, 121 sq., 136.
m Institutiones dogmaticae IV-2 2 (ed. 3, Oeniponte 1940) 322, 325 sq.
•'“L’Ordre,” Initiation théologique IV (Paris 1954) 710,
Ορ. cit. (supra, in p. 685) 691.

“^Concediô el Papa a un simple presbitero la facultad de conferir ôrdenes
mayores? ... El Diaconado tienc todas las probabilidades de ser sacramento y
de institution divina, por lo menos mediata. Ciertamcnte es de institution apos­
tolica. No obstante, su misma indole de auxiliar del Sacerdote, la limitation de
sus funciones, lo reducido de sus facultades y la estrechez de sus atribuciones, hace
que no aparczca inconveniente en que su constitution pueda caer en cl ambito
del poder sacerdotal, y por lo mismo no se ve tanto inconveniente en que cl simple
presbitero pueda ordenar diâconos. La Iglesia, sin embargo, respectando los
derechos de los Obispos, que por institution y derecho propio son ministros
ordinarios del Sacramento del Ordcn, ha concedido muy parcamente a simples
presbiteros la facultad de ordenar diaconos.
“El caso serio e importante es cl presbiterado, para el cual hasta el presente
solas dos bulas, ambas del siglo xv, se pueden aducir. Son claras y perenloriasî
Ciertamente que no. . . Si las bulas en cuestiôn demuestran en realidad el uso,
tendremos un argumento positivo muy importante, aunque no sea definitivo;
pues la prdtica sola, en casos excepcionales, no es suficiente para demoslrar Ia
exislencia de un poder. Podria darse el caso de equivocation en el uso o un error
pratico acerca de la extension de facultades. El caso ... de las reordenaciones
lo pone de manifesto. No creemos, sin embargo, que sea menester acudir a este
extremado recurso, que también ofrece serios inconvenientes. Basta, y es lo mâs
importante, estudiar el significado y alcance de las dos bulas en cuestiôn. Son
ciertamcnte tan claros los términos, que no admitan otra interpretation? . . .
[Prosequitur, explicando duas Bullas in sensu privilegii exemptionis, et, relatis
variis factis historicis, ad Bullam Martini V observat-] Todos estos hechos, y el
mismo tenor de la Bula, favorecen mâs bien a un privilegio de exenciôn, que a
una facultad de ordenar por si mismo a sus monjes. En todo caso, no puede
afirmarse que se trate de una bula en que se concede un privilegio del que ya
no cabe dudar. Tampoco pretendemos nosotros afirmar que el tenor de la bula no
puede entenderse en el sentido que le dan los que sostienen tratarse de verdadera
cotation de ôrdenes efectuada por un simple presbitero. Nuestra position es
negativa, es decir. afirmamos que el tenor de la buta puede entenderse, sin
extorsion alguna dei texto ni del contexto, en sentido de exenciôn de dependencia
del Obispo diocesano para la election de obispo ordenante. No consta, pues,
con certeza. a juzgar por los hechos, que el Papa pueda a un simple presbitero
concederle 1a facultad de conferir el presbiterado.”08

CONCLUSIO

·

In praesenti statu historicae inquisitionis et theologicae controversiae,
salva probabilitate contrariae opinionis, adhuc probabilius est presbyterum
non esse extraordinarium ministrum sive presbyteratus sive etiam diaconatus,
seu R. Pontificem non posse ei committere horum ordinum collationem,
ita ut episcopus sit non solum ordinarius sed etiam proprius sive cxclusivus
minister diaconatus, presbyteratus ct episcopatus.

Probatur 1.

EX RATIONE THEOLOGICA.

Quamvis haec quaestio praecipue decidenda sit ex sensu Tradi­
tionis, legitime tamen, cum S. Thoma illustrari potest theologica ra” “< Hasta que punto puede depender de la potestad de jurisdiction cl valor de los
sacramcntos?,” ΛΨ Sentana cspaüola de teologia (Madrid 19S6) 19-25.

tione, deducta ex ipsa indole potestatis diaconalis, presbyteralis et
episcopalis. Quae ratio, superius (p. 667) ex locis ipsius Angelici
expressa, ad hanc reducitur: Tres illi ordines dicunt immediatam
relationem ad corpus Christi verum, seu ad Eucharistiam (diaconatus
ministrando, presbyteratus consecrando; episcopatus vero, ratione ip­
sius presbyteratus quem necessario includit et extendit). Atqui Papa
non habet maiorem potestatem super corpus Christi verum seu Eucha­
ristiam quam simplex presbyter, cum eius potestas respiciat corpus
Christi mysticum, sicut ipsa potestas episcopalis quam excedit tan­
quam Supremus Pontifex et episcopus episcoporum. Ergo Papa nequit
conferre simplici presbytero potestatem conferendi aliquem ex tribus
praefatis ordinibus, sicut a fortiori nequit conferre diacono vel laico
potestatem consecrandi Eucharistiam.
Ad intelligentiam huius rationis, quam adversarii, etiam inter mod­
ernos thomistas, flocci faciunt" haec animadverte. Ratio S. Thomae,
quare nequeat presbytero committi facultas talium ordinationum, non
est imprimis ratio publici officii, quae in eis involvitur quaeque per­
tinet ad episcopum seu ad caput societatis; nam ex ea tantum sequitur
episcopum esse ordinarium illarum ministrum (cf. in art. praec.. p.
657), non vero exclusivum, ita ut presbyter non possit delegari: idque
etiam patet ex ipso facto extraordinarii ministri Confirmationis et in­
feriorum ordinum (si hi dicantur divinae institutionis ac sacramentales). Neque est ratio sacramenti qua talis, ut patet ex extraordinario
ministro sacramenti Confirmationis. Neque est ratio Ordinis qua talis,
seu hierarchicae potestatis, nam ea inest etsi diversimode omnibus
ordinibus, cum omnes simul efficiant unum totum potestativum, ac
proinde, si presbyter potest conferre unum ordinem, non repugnat
ut conferat et alium, attenta ea sola ratione. Neque est ratio Ordinis
sacramentalis, ut patet ex dictis: unde ipse S. Thomas admittit pres­
byterum posse conferre ordines minores, quamvis doceat eos esse sacramentales; unde frustra Maeratius1 arguit ad hominem, quod, si
presbyter posset conferre ordines minores, quamvis a S. Thoma et
aliis reputentur sacramentales, nulla est ratio quare non posset con­
ferre etiam ordines maiores, et quidam antiquiores, ut Durandus.
“Cum hoc, ut patet, a S. Thomae sententia discedimus. . . : licet dici
possit eum ibi rem academice potius quam definitive tractasse” (op. cit. [supra, in p.
6881 258, in nota). Gf.ri.aud, O.P.: “Cette solution apportée [par S. Thomas, Suppl.,
q. 38, a. 1, ad 3] au problème du ministre extraordinaire de l’ordination doit être
modifiée en partie. . . La délégation en vue de l’ordination des sous-diacres est incon­
testable, et elle suffit à entamer ce que contient d’absolu l’argumentation en cause”
(cf. supra, p. 689). CoNGAR, O.P.: “La systématisation thomiste du sacrement d’Ordre
par l’idée d’un rapport au corps vrai du Christ a, dans scs applications, quelque chose
d’artificiel” (art. rit. [supra, in p. 6911 109).
’/η Summani Theol. S. Thomae, De Ordine, disp. 8, sect, 2.
wLépicier:

Guilelmus de Rubione, Hadrianus VI, Estius, ideo negant presby­
terum posse conferre ipsos ordines minores, quia hos reputant sacramentales. Neque est ratio Ordinis eucharistici, seu habentis quam­
libet relationem ad Eucharistiam, nam, iuxta S. Thomam, omnes
ordines habent aliquam relationem ad Eucharistiam et iuxta eam
distribuuntur ac dividuntur; unde inepte Durandus arguit quod si,
ob relationem ad Eucharistiam, non potest presbytero committi col­
latio subdiaconatus, pariter nec collatio acolythatus posset ipsi com­
mitti.2 Sed, iuxta S. Thomam, est ratio Ordinis habentis immediatam
relationem ad Eucharistiam, vel si placet ratio Ordinis sacerdotalis,
quae convenit perfecte presbytero, imperfecte vero ipsi diacono. Quae
ratio completur per subsumptum principium, quod nempe Papa non
habet ampliorem, quam presbyter, potestatem relate ad corpus Christi
eucharisticum, sed tantum relate ad corpus mysticum.
Ad hoc igitur S. Thomae argumentum ita intellectum, quidam non
leviter causantur, arguentes tum contra maiorem tum ac praecipue
contra minorem.
Contra maiorem dicunt quod verum non est diaconatum habere im­
mediatam relationem ad Eucharistiam, cum nihil faciat diaconus quod
non possit valide (et ex permissione Ecclesiae, licite) facere non
diaconus (ita Pius a Langonio3) et certe non multo magis immediatam
ad Eucharistiam relationem habet diaconus quam subdiaconus, ac
proinde si presbyter potest conferre subdiaconatum, potest etiam con­
ferre diaconatum, cum magis et minus non mutent speciem (ita
Amicus, Aversa, Lépicier et Gerlaud; cf. supra, p. 703, in nota).
Attamen, imprimis nemo negabit eam immediatam relationem in­
veniri saltem in presbyteratu, ac proinde quoad hunc saltem ordinem
argumenti maiorem valere. Praeterea, ipse diaconus tangit Corpus
Christi et est proprius ac immediatus minister sacerdotis in actu sacri­
ficii, idque ex officio et, ut supponimus, ex divina institutione; nec
verum est nihil competere diacono quod non possit fieri per non
diaconum, quoniam, si diaconatus est divinae institutionis, praefatum
munus soli diacono competit ex officio et ex divino iure: ex praefata
’“Si ergo propter relationem ad corpus Christi verum non potest committi [presbytero]
collatio subdiaconatus eadem ratione nec acolytatus. Et si collatio acolytatus potest
committi quia se habet a remotiori ad corpus Christi quam subdiaconatus, eadem ratione
poterit dici quod collatio subdiaconatus potest committi quia se habet a remotiori quam
diaconatus, quod nullus adhuc dicit” (In 4 Sent., dist. 7, q. 4).
* “Contactus physicus diaconi cum corpore Christi, si distribueret, relationem cum
eodem Corpore minime constituit immediatiorem quam fidelium primitivae Ecclesiae,
qui sacrosanctam Eucharistiam a Sacerdotibus acceptam in pretiosissimis sacculis aut
capsulis . . . adservabant, sibique urgente martyrio, ministrabant, nec non hodiernorum
fidelium qui sacratissimum Panem in ore ct in corde recipiunt. Imbellis igitur ct affatim
caduca obicctio de immediata cum corpore Christi relatione” (art. cit. [supra, in p.
687] 424).

ratione quidam, ut Durandus, Caietanus et recenter Beyer, ulterius
argumentati sunt contra ipsam divinam institutionem et sacramentalitatem diaconatus (cf. dicta in art. 3, tom. 1, pp. 616-622, 653); e
contrario Patres tanti existimarunt diaconi ministerium, ut illud habe­
rent tanquam aliquid proprie sacerdotale et Optatus Milevitanus dicat
diaconum esse “in tertio sacerdotio” (cf. ibid., in indice analytico
sub voce “diaconatus”). Unde magnum discrimen est inter diaconum,
tangentem Corpus Christi ex officio et divina institutione, et non
diaconum, idem facientem ex mera permissione Papae, nec idem est
Papam permittere ut quis tangat Corpus Christi et conferre facul­
tatem ut quis illud tangat ex officio et ut minister divinitus institutus,
ac consequenter ut presbyter talem ministrum ordinare queat. Ex quo
etiam sequitur (quidquid sit de sententia ipsius S. Thomae in quaes­
tione an presbyter possit conferre subdiaconatum; cf. infra, p. 706)
non valere invocatam paritatem cum subdiaconatu, etiam si dicatur
hunc esse sacramentum (ut putant Lépicier et Gerlaud); si vero
eius sacramcntalitas negatur, ea paritas est omnino impertinens, ut
per se patet.
Contra minorem argumenti obiciunt quod ex hoc quod Papa non
habet maiorem, quam presbyter, potestatem circa consecrationem
Eucharistiae, sequitur quidem Papam non plus posse consecrare quam
presbyter, sed non sequitur Papam non posse committere presbytero
collationem ordinis habentis immediatam relationem ad consecra­
tionem4; duo enim haec sunt prorsus disparata: sicut ex hoc quod
Papa non habet potestatem roborandi animam spiritualiter, non sequi­
tur quod non possit committere presbytero facultatem confirmandi.5
Attamen, qui sic arguunt, rationem S. Thomae nec penetrasse nec
intellexisse videntur. Ratio enim est quod potestas Papae, qua epis­
copalis seu pontificalis, refertur non ad corpus Christi eucharisticum
sed ad corpus mysticum: iamvero, si Papa posset committere pres­
bytero ordinationem presbyteri seu consecratoris Eucharistiae (vel
etiam diaconi, seu ministri immediati et ex officio eiusdem sacramenti),
haec papalis potestas referretur ad ipsum corpus eucharisticum. secus
4 Pius de Langonio: “Sed subsumes. Papa super corpus Christi non habet maiorem po­
testatem quam simplex sacerdos. Optime dictum, ct inde sequitur Papam non
ut ita
dicatur, quam simplex sacerdos, consecrare hostiam; minime vero eamdem esse Papae
ct simplicis sacerdotis potestatem circa minores maioresque ordines conferendos” (art.
cit. [supra, in p. 687] 424).
’Hadrianus VI (supra cit., p. 671), quamvis neget Papam posse committere presby­
tero collationem maiorum ordinum, tamen ut probet, contra S. Thomam, Papam nec .
ipsam Confirmationem illi committere posse, negat vim argumenti S. Thomae, quo
assignatur discrimen inter utrumque sacramentum: “Quia similiter Papa non habet
potestatem roborandi animam spiritualem, et tamen secundum eos potest committere
simplici sacerdoti.”

ac mera potestas ordinandi quae refertur directe ad corpus mysticum.
Quod quidem patet ex ipso discrimine inter ineram potestatem ordi­
nandi et potestatem constituendi ipsum ordinatorem, seu commit­
tendi alicui potestatem ordinandi. Potestatem enim ordinandi homo
habet a Deo per ordinationem divinitus institutam eaque utitur instrumentaliter, dum potestatem committendi alicui ut possit ordinare
consecratores Eucharistiae Papa haberet vi sui muneris et ea uteretur
principaliter. Id autem esse non posset absque aliquo dominio super
sacramentum Eucharistiae, de genere illius potestatis excellentiae
quam solus Christus habet super sacramenta:0 cum enim aliquis sacer­
dos, qui sic ordinaretur ab habente papalem facultatem ordinandi,
consecraret Eucharistiam, ratio huius consecrationis resolveretur in
concessionem Papae, tanquam in fontem principalem (haberet enim
ille ex hac concessione ut possit consecrare) ac pro tanto Papa dici
posset habere maiorem potestatem in consecrando Eucharistiam quam
simplex sacerdos. Et hoc est quod S. Doctor intendit in illis verbis:
“Super quod consecrandum Papa non habet maiorem potestatem
quam simplex sacerdos”; non enim ita inbecillis aut ingenuus tantus
Doctor reputandus est, ut non videat manifestum esse Papam non
magis nec melius consecrare posse quam simplex presbyter, cum
consecratio magis ac minus suscipere non queat.
Haec S. Thomae theologica ratio fortior et evidentior evadit, si
negatur eius sententia de sacramentalitate subdiaconatus et ordinum
minorum, atque sacramentalitas vel divina institutio limitatur ad
tres superiores ordines, seu ad ipsum ac solum sacerdotium, quod in
diacono imperfecte et ministerialiter, in presbytero essentialiter ac
formaliter, et in episcopo perfecte sive extensive invenitur. Sic enim
simpliciter concidit obiectio, quae peti potest ex extraordinaria colla­
tione minorum ordinum et subdiaconatus per presbyterum et ex ipsa
indole istorum ordinum, quatenus et ipsi, utut imperfecte et secun­
darie, habent aliquam relationem ad Eucharistiam (quamvis non
habeant actum circa ipsum Corpus Christi, ut presbyteratus, aut
circa materiam eius, sicut diaconatus), ex qua quidem relatione,
iuxta ipsum S. Thomam, derivant suam specificam Ordinis rationem.
Rationes autem sive obiectiones, quae adducuntur ab adversariis
in favorem suae sententiae (cf. supra, pp. 662, 674, 686), nutantes
prorsus ac incertae apparent, nec proveniunt ab uno aliquo firmitatis
principio, in quo eorum negatio consistere possit, quemadmodum S.
* Vi huiusmodi potestatis, Papa posset etiam concedere diacono vel laico ut ordinet
presbyterum nccnon ut consecret Eucharistiam.

Thomae affirmatio systematice ex supradicto eucharistico principio
procedit et in eo firmiter consedit.

Prima obiectio deducitur ex plenitudine potestatis Ecclesiae, in his
saltem quae Christus expresse non constituit, qualis est determinatio
ministri Ordinis, ut etiam apparet ex primitivis ecclesiis quae, ante
introductionem episcopatus, regebantur per collegium presbyterorum
(ita, uno vel alio modo, antiqui canonistae et moderni De Clercq,
Congar, Boularand, Michel).
Resp. Haec ratio supponit plura, apud theologos discussa et a
nobis in superioribus propriisque locis iam refutata, scilicet distinc­
tionem episcopatus a presbyteratu non esse divinae institutionis: non­
nisi serius episcopatum (etiam ut ordinem) introductum fuisse in
Ecclesiam; Ecclesiam saltem habere quandam potestatem excellentiae
in sacramenta, qua possit determinare et mutare ministrum sacra­
menti. Ceterum, haec ratio nimis probaret: ex ea enim sequeretur
Ecclesiam posse delegare presbyterum ad conferendum etiam epis­
copatum, necnon diaconum ad conferendos ordines; quas quidem
conclusiones, iamdiu ab omnibus reiectas, logice deduxerunt aliqui
inter antiquiores doctores (cf. supra, pp. 663 sq.).

Secunda obiectio petitur a paritate cum extraordinario ministro
Confirmationis et ordinum minorum. Si enim presbytero possunt com­
mitti sacramenta Confirmationis et ordinum minorum, possunt etiam
committi diaconatus et presbyteratus, eo vel magis quod omnes ordines
efficiunt unum totum potestativum quod proinde eandem in ministro
potestatem requirere videtur (Gerlaud, Lépicier; cf. supra, pp.
688 sq.).
Resp. Paritas cum sacramento Confirmationis, non valet, quia est
diversum sacramentum ab Ordine, nec communis ratio sacramenti
sufficit ad inferendam conclusionem, secus quicumque potest conferre
unum sacramentum, posset conferre omnia sacramenta, quod mul­
tipliciter falsum apparet. Paritas cum ordinibus minoribus supponit
istorum sacramentalitatem, quae prorsus incerta est et a pluribus
nunc negatur; unde potius argumentum disparitatis inde peti potest.
Ceterum, etiam si concedatur illorum sacramentalitas, allata ratio non
probat, quoniam, etsi omnes ordines efficiant unum totum potesta­
tivum, tamen inter se distinguuntur ut diversae partes illius totius,
ac ideo quidam ac superiores ordines possunt habere peculiarem in­
dolem (puta immediatam relationem ad Eucharistiam), ratione cuius
petant peculiarem ministrum, ita ut consequenter etiam potestas minis­
trorum ordinantium sit quoddam unum totum potestativum, resultans

ex distinctis partibus, scilicet potestate presbyterali (quoad ordines
minores) et potestate episcopali (quod ordines maiores). Praeterea,
si praefata ratio valeret, nimis probaret, cum ex ea sequeretur unum
esse ministrum, sicut unus est Ordo, adeoque presbyterum vel posse
conferre omnes ordines, incluso episcopatu, et esse omnino aequalem
episcopo in ratione ministri Ordinis, vel non posse conferre ullum
ordinem, nequidem minorem.
Tertia obiectio ducitur a peculiari paritate cum subdiaconatu. Si
enim presbyter potest conferre sacramentum subdiaconatus potest et
sacramentum diaconatus, cum hi duo ordines non essentialiter nec
tantopere differant in suo officio et in sua relatione ad Eucharistiam
(Aversa, Amicus, Lépicier, Gerlaud).
Rcsp. Haec etiam ratio procedit ex suppositione sacramentalitatis
subdiaconatus, qua negata (ut communius fit a modernis), prorsus
concidit, imo contra obicientes retorquetur. Ceterum, etiam in ea
suppositione, ratio ex una parte non concludit, nam falso assumit duos
illos ordines non essentialiter nec multum differre, nisi velimus distinc­
tionem ordinum supprimere, et ex alia parte, si valeret, nimis con­
cluderet, nam etiam presbyteratus et episcopatus non multum dif­
ferunt (maxime in communiori opinione quod episcopatus sit mera
extensio presbyteratus et ab eo proinde differat minus quam dia­
conatus a subdiaconatu), ex quo sequeretur presbyterum posse ordi­
nare etiam episcopum, cum possit ordinare presbyterum, ab episcopo
non valde distantem.

Quarta obiectio petitur ex aequalitate ordinantis et ordinati, vel
ex paritate cum episcopo ordinante alium episcopum. Episcopus ordi­
nat episcopum qui est sibi aequalis; ergo presbyter, saltem ex com­
missione Ecclesiae, potest ordinare sibi aequalem, seu presbyterum,
ita ut saltem quoad presbyterum valeat axioma invocatum ab antiquis
canonistis: “Unusquisque potest conferre ordinem quem habet.” Quod
quidem axioma iustificatur ipsis principiis S. Thomae: tum philosophi­
cis, ait enim: “Res viva facit alterum quale ipsum est, quia animal
facit animal et planta plantam. Et ulterius secundum speciem tale
animal facit tale animal, ut homo generat hominem et oliva olivam”
(In De Anima, 1. 2, lect. 7), tum theologicis, ait enim, scribens de
ipso sacramento Ordinis: “Alia sacramenta non ordinantur principali­
ter ad effectus similes potestati per quam sacramenta dispensantur,
sicut hoc sacramentum. Et ideo in hoc sacramento est quasi quaedam
communicatio univoca” {Suppi., q. 34, a. 4, ad 1; cf. corp., ad 1).
“Hoc quod in sacramento confertur, in aliis sacramentis derivatur
tantum a Deo, non a ministro, qui sacramentum dispensat: sed illud

quod in hoc sacramento traditur, scilicet spiritualis potestas, derivatur
etiam ab eo qui sacramentum dat, sicut potestas imperfecta a per­
fecta” (ibid., a. 5; cf. ad 2 et 3) (ita Lépicier et Gerlaud, copulatis
utriusque rationibus).
Resp. Illud axioma, quod antiquos canonistas duxit ad varias ineptasque conclusiones (cf. supra, p. 663). iam ut exhorbitans iudicatum ac communiter derelictum est a theologis, post S. Thomam scri­
bentem: “Sed haec opinio videtur nimis ampla” (supra, p. 668);
ex eo enim sequeretur etiam diaconum posse aequalem diaconum ordi­
nare, et, cum non sit ratio illud restringendi ad sacramentum Ordinis,
praefati antiqui doctores logice illud applicabant etiam ad sacramen­
tum Confirmationis, inferentes omnem confirmatum confirmare posse
ex commissione Ecclesiae. Illius autem restrictio ad solum presby­
teratum voluntaria videtur et a mera necessitate defendendae causae
requisita.
Inepte autem illius iustificatio petitur ex S. Thomae doctrina de
vivente generante sibi simile, nam S. Doctor in eodem loco Com­
mentarii in librum De Anima addit id competere tantum his quae
sunt perfecta in hoc vel illo genere viventis (“Excipiuntur . . . illa
quae sunt imperfecta, sicut pueri non generant. Quod enim potest
alterum facere quale ipsum est, in unoquoque genere perfectum est”)
et hoc principium applicat praecise in nostra quaestione de ministro
Ordinis, dicens ideo presbyterum non posse ordinare ipsum diaconum
quia ad hoc requiritur potestas completa in hierarchicis officiis, qua
caret presbyter, habet vero episcopus (Suppi., q. 38. a. 1. ad 5: “Ad
communicandum alteri quod quis habet, non exigitur solum propin­
quitas. sed completio potestatis. Et quia sacerdos non habet com­
pletam potestatem in hierarchicis officiis, sicut episcopus, ideo non
sequitur quod possit diaconos facere, quamvis ille ordo sit sibi propin­
quus”). Nec huic doctrinae contradicit id quod S. Doctor dixerat in
eodem loco (q. 34. aa. 4 et 5. a Gerlaud invocato), quod scilicet in
hoc sacramento habetur quasi quaedam univoca communicatio po­
testatis, ita ut potestas spiritualis traducatur ab ordinante in ordina­
tum. tanquam simile a simili, sicut potestas imperfecta a perfecta:
nam. quidquid sit de praeciso sensu huius profundae sed aliquatenus
obscurae assertionis S. Doctoris. quem alibi explicare conati sumus
(cf. in art. 8. in torn. 2, p. 859, et in art. 17. hic. pp. 369 sq.),
certum est iterum S. Thomam id intelligere de sola potestate episcopali,
saltem quod attinet collationem ordinum sacerdotalium (scilicet diae.,
presbyt. et episc.), non vero de potestate presbyterali, etiam relate
ad solum diaconatum conferendum, nam loquitur de potestate per­
fecta ex qua derivatur imperfecta et in loco nuper citato negat près-

byterum habere potestatem perfectam in hierarchicis (quamvis habeat
potestatem perfectam in ordine sacerdotali ac sacramentali, quae non
sufficit ad ordinandum, etiam in eodem ordine, ut docet S. Doctor in
C. Gent. 4. 76).7 Unde non inepte, quod attinet saltem praesentem
quaestionem de ministro ordinationis, presbyter comparari potest ad
episcopum, sicut puer, qui nequit generare ob imperfectionem poten­
tiae naturalis, comparatur adulto habenti expeditam potentiam
generativam: sicut nempe puer, manens puer, nequit unquam gen­
erare, ita presbyter, manens presbyter et donec fiat episcopus,
ordinare non potest.8

Quinta obiectio petitur ex propinquitate potestatis presbyteralis ad
potestatem episcopalem. Presbyter differt ab episcopo non ratione
Ordinis sed ratione iurisdictionis (ita quidam antiqui, quibus inter
modernos accedunt Baisi et Morsdorf) ; aut saltem ita differt in ra­
tione Ordinis ut eadem omnino Ordinis potestas inveniatur in episcopo
et in presbytero, sed in episcopo sit soluta, in presbytero vero alligata
(Diekamp, Gigon, Journet, Beyer). Unde nihil mirum quod presbyter
possit ordinare diaconum et presbyterum, per commissionem Ecclesiae,
quae aut addit iurisdictionem aut solvit seu expeditam reddit nativam
eius potestatem.
Rcsp. Varias has modernorum explicationes, ceteroquin ab eis ex­
cogitatas praecise ad iustificandam suam thesim de presbytero extraor­
dinario ministro tum Confirmationis tum Ordinationis, expandimus
ac refutavimus in art. 5 (tom. 2, pp. 260-264, 271-274). Ceterum,
data nec concessa ea paritate inter presbyterum et episcopum, sequere­
tur presbyterum posse ordinare etiam episcopum, per ampliorem con­
cessionem iurisdictionis vel totalem solutionem alligamenti; et de
facto non amplius deest unus vel alter theologus, qui logice in hanc
conclusionem, a pluribus saltem saeculis inauditam, inclinat, ut nota­
tum est supra (p. 686).

Sexta obiectio deducitur ex propinquitate ac superioritate presbyT “Quia vero omnium horum ordinum collatio cum quodam sacramento perficitur, ut
dictum est, sacramenta vero Ecclesiae sunt per aliquos ministros Ecclesiae dispensanda
necesse est aliquam superiorem potestatem esse in Ecclesia alicuius altioris ministerii,
quae Ordinis sacramentum dispenset. Et haec est episcopalis potestas, quae, etsi quidem
quantum ad consecrationem Corporis Christi non excedat sacerdotis potestatem, excedit
tamen eam in his quae pertinent ad fideles.”
‘ Cf. tamen quae de hac comparatione diximus in art. 11, pp. 286 sq. Pius de
Langonio hanc theologorum comparationem lepide despicit, scribens: “Supervacaneum
foret, ni fallor, argumentum Aegidii Trullench supra relatum prolixe confutare, quippe
quod rhetorem potiusquam theologum sapiat. Nam, si sacerdos respectu episcopi non
sit nisi puer generandi incapax, diaconus respectu sacerdotis erit lactens seu neonatus,
subdiaconus vero nonnisi foetus; quid ergo de clericis minoribus? An inter futuribilia
amandandi? Cuilibet comparationi plus minusve claudicare, non tamen utroque crure,
licet” (ari. cit. [supra, in p. 687] 426).
I

teratus relate aci diaconatum. Diaconus scilicet est inferior presbytero
eiusque minister. Unde non repugnat nec inconvenit ut presbyter
ordinet suum inferiorem ac ministrum (Pius a Langonio, Cappello,
alii).
Rcsp. Ut audivimus a S. Thoma in resp. ad quartam obiectionem
(supra, p. 709), ad hoc ut quis possit communicare alteri, etiam inperfecte, potestatem quam habet, non sufficit ut sit propinquus aut
superior illo, sed requiritur ut habeat potestatem completam et per­
lectam in suo genere; solus autem episcopus habet completam po­
testatem in genere hierarchico seu Ordinis sacerdotalis. Ceterum, ex
ea ratione, si quid probaret, sequeretur etiam diaconum posse ordinare
subdiaconum, supposito quod subdiaconatus sit divinae institutionis
ac sacramentalis.

Septima obiectio desumitur ex potestate presbyterali prout est consccrativa Eucharistiae. Si enim presbyter habet hanc potestatem quae
est omnium excellentissima, potest etiam habere inferiorem potestatem
ordinandi (Cappello).
Resp. Iam S. Thomas hanc rationem sibi obiecerat eamque levi
digito removerat, respondens: “Quamvis sacramentum Eucharistiae
sit maximum sacramentum in se, tamen non collocat in aliquo officio,
sicut Ordinis sacramentum. Et ideo non est similis ratio” (Suppi.,
q. 38, a. 1, ad 4). Agitur nempe de potestatibus disparatis, ac ideo
non sequitur quod qui habet unam, quamvis secundum se superiorem,
habeat et alteram; sicut ex hoc quod homo possit ratiocinari, quod est
nobilius, non sequitur quod possit volare. Ceterum, si ea ratio valeret,
sequeretur etiam quod presbyter possit episcopum ordinare, cum hoc
sit minus quam Eucharistiam consecrare.
Probatur 2. EX SENSU TRADITIONIS ET PRAXI ECCLESIAE.

Omnia documenta allata in art. praec. (pp. 652-657) ad proban­
dum quod episcopus est saltem minister ordinarius trium maiorum
ordinationum, debent huc iterum adduci ad probandum quod epis­
copus est etiam earundem minister proprius sive exclusivus. Quamvis
enim haec altera conclusio minus evidenter pateat, eo quod dicta et
facta illorum documentorum possint, absolute loquendo, intelligi etiam
in solo sensu pleniori, seu de ministro ordinario, vel saltem in sensu
abstractivo, seu de regulari ministro, abstrahendo a peculiaritate et
extraordinario charactere alterius ministri, tamen nemo negare potest
ea documenta cum tali emphasi ac tanta constantia episcopum ut
ministrum ordinationis proferre, ut exclusivum sensum vehementer

I

suggerant.0 Ad quod maxime facit quod plures Patres, tam occiden­
tales quam orientales, nominatim Hieronymus, Chrysostomus et Epiphanius, in hac ordinandi potestate vident proprium ac essentiale dis­
crimen inter episcopum et presbyterum, quamvis aliunde idem
Hieronymus totis viribus conetur sustinere eorum aequalitatem in
ceteris officiis. Idem dic de documentis Ecclesiae, relatis in art. praec.
(pp. 650-652), peculiariter de definitione Cone. Trid.: quamvis enim
non explicite loquantur de episcopo ut ministro exclusivo, tamen
tali modo ac in tali contextu loquuntur ut sensum exclusivum
suggerant.10
Nihilominus cum praefata dicta et facta Traditionis possint, abso­
lute loquendo, intelligi etiam in supradicto sensu pleniori vel abstractivo, nec etiam repugnet ut sensus ipse Traditionis aliquam evolu­
tionem subierit ac paulatim devenerit ad explicitam cognitionem de
nativa potestate Ecclesiae committendi extraordinario modo etiam
presbytero collationem ordinum superiorum, ad complementum ac
robur nostri argumenti omnino necesse est interrogare ipsam praxim
Ecclesiae: utrum nempe aliquando Ecclesia collationem praefatorum
ordinum presbytero commiserit, et quae fuerit sensus ac vis huius­
modi concessionis. In hoc sensu, et in hoc tantum, dici potest hanc
* Ad rem Boudinhon: “Au premier abord, les témoignages de l’antiquité semblent
complètement opposés non seulement au fait d’une ordination quelconque accomplie
par un prêtre, mais même à sa possibilité. S’il est une conclusion qui ressorte clairement
des documents des premiers siècles, c’est que l’ordination est le privilège exclusif des
évêques” (loc. cit. [supra, in p. 699]).
,u Inepte quidam adversarii provocant ad verba Conc. Trip.: “Si quis dixerit episcopos
. . . non habere potestatem confirmandi ct ordinandi, vel eam quam habent, illis esse
cum presbyteris communem, A.S.,” arguentes Concilium parificare potestatem ordinandi
in episcopo cum potestate confirmandi, quam antea in sess. 7, can. 3 de Confirm.,
explicaverat dicens episcopum esse “Confirmationis ordinarium ministrum.” Nam,
praeterquam quod, etiam si Concilium vocassct episcopum ordinarium ministrum Ordi­
nationis nihil inde sequeretur, cum id ad ordines minores referretur, dc facto Concilium
ab ea voce “ordinarius” abstinuit quoad Ordinem, eam vero adhibuit quoad Confirma­
tionem; ex quo quidam theologi confidenter retorquent argumentum contra adversarios
Pariter inepte quidam (cf. supra, p. 674) obiciunt verba Conc. Flor.: “Ordinarius
minister huius sacramenti est episcopus,” ex quibus inferunt locum relinqui ministro
extraordinario, seu presbytero. Nam Concilium solum supponit adesse ministrum extra­
ordinarium minorum ordinum, qui sacramentalcs reputabantur, iuxta communiorem
sententiam doctorum ct ipsius S. Thomae, cuius opusculum Concilium fere ad verbum
exscribit.
Item ineptius quidam (ut Lépicicr) arguunt ex Codice I. C. (can. 951), statuente
quod presbyter est minister extraordinarius quoad “aliquos ordines” non specificando
quosnam, quo innueret etiam maiorum ordinum ministrum presbyterum esse posse. Nam
Codex attendit ad factum seu actualem disciplinam Ecclesiae, in qua solorum minorum
ordinum collatio presbytero conceditur (cann. 239, § 1, n. 22; 294, § 2; 957, § 2; 964, n. 1),
unde sensus incisi “aliquos ordines” non est “aliquos quoscumque ordines” sed “aliquos
ordines de quibus in ipso Codice”; si quis velit ea verba Codicis theologice premere
potius in adversarios ca retorquere posset (ut quidam v.g. Hugon et Solâ, de facto
faciunt, non sine aliqua pariter exaggeratione), quoniam, si Codex loquitur de aliquibus
ordinibus, ergo non de omnibus, et si aliquos excludit, certe altiores excludit.

quaestionem esse historicam et ex factis historicis decidendam: nam
aliunde integra manet vis supradicti argumenti, deducti ex con­
naturali sensu Traditionis, et integra inde subsistit praesumptio contra
extraordinariam potestatem presbyterorum, donec per certa et auctoritativa facta dissipetur.
Incipiendo a S. Scriptura, in ea nonnisi episcopos ordinantes in­
venimus, ut diximus in art. praec. (p. 652 sq.). Unum quidem est
quod posset aliquam dubitationem ingerere, scilicet ordinatio Timothei
quae dicitur facta “cum impositione manuum presbyterii” (1 Tim.
4. 14), et in qua proinde exhibetur aliqua extraordinaria participatio
presbyterorum. Attamen, ut dictum est supra (p. 653), huiusmodi
participatio ab omnibus exegetis explicatur in sensu accidentalis caere­
moniae exhibitae a simplicibus presbyteris, vel verae concelebrationis
factae tamen ab aliis episcopis (puta ab Apostolis ibi praesentibus),
idque suggerit totus contextus, praeter ipsam circumstantiam quod
ibi agatur non de presbyterali sed de ipsa episcopali consecratione
Timothei; etiam si ageretur de presbyterali ordinatione Timothei
(ita nempe ut nonnisi in altero textu 2 Tim. 1. 6 sermo esset de
eius episcopali consecratione), inverisimile prorsus esset concursum
presbyterorum fuisse ordinativum nec tantum caeremonialem, qualis
praecise ostenditur fuisse in subsequent! Ecclesiae praxi, exhibita
iam saec. 3 in Traditione apostolica (cf. in tom. 1, p. 310).

Si vera esset opinio illorum eruditorum qui sustinent episcopalem
dignitatem nonnisi tardius introductam esse et saec. 2 ecclesias gen­
eraliter gubernatas fuisse per collegium presbyterorum (cf. in art. 3,
tom. 1, pp. 729-732), sequeretur necessario ipsos presbyteros ordi­
nasse presbyteros, donec, iam constituto episcopatu, Ecclesia huic
altiori gradui reservaverit ordinationis iura; in quam conclusionem
manifeste inclinat De Clercq (supra relatus, in p. 690). Attamen,
praefata opinio de origine episcopatus nec probata nec probabilis
existimatur a maiori parte theologorum, et proinde non valet infirmare
praemissum argumentum deductum ex sensu Traditionis, contra quod
nonnisi ex certis factis argui potest. Idem dicendum est de celebri
illa historia, narrata a Hieronymo. Severo et Eutychio, de praxi
Alexandrine per plura saecula inde a Marco evangelista vigente, iuxta
quam ipsi presbyteri suum episcopum constituerint; totum enim est
incertum ac disputatum circa eam, sive cius historicitas sive eius
sensus, et communior eruditorum opinio, data historicitate facti, tenet
praesules illos alexandrinos fuisse veros episcopos (cf. diffusam dis­
sertationem de hac re in art. 4, tom. 2, pp. 78-90); unde inaniter
Boularand ad desperatam illam hypothesim descendit quod, si ea

' -’tf

714

DE CAUSIS EXTRINSECIS ORDINIS

praxis non aliter explicari posset, dicendum esset presbyteros alexandrinos habuisse, ex tacito consensu S. Sedis, privilegium conse­
crandi suum episcopum (cf. supra, p. 694).
Solidius prima fronte videtur FACTUM CHOREPISCOPORUM"
ORDINANTIUM DIACONOS ET PRESBYTEROS, quod a non
paucis adversariis inde a saec. 16 in medium proditur (Vasquez,

Morinus12 aliique post ipsos). Attamen ut mox ostendetur, incertus
est sive simplex presbyteralis, nec episcopalis, character illorum chor­
episcoporum, sive sensus antiquorum canonum qui supponunt eos
ordinare potuisse presbyteros et diaconos, adeoque ex incerto facto
solidum argumentum peti non potest.

Quoad historiam.
Chorepiscopi (χωρ£7τίσκο7τος a χώρα, pagUS, vel χώρτ/, vicus, et
άτίσκοπος = ί’πίσκοπος ti/ç χωράς — episcopus pagi vel vici, italice “della
campagna”) erant praelati qui regebant communitates distantes a
centro dioecesis, cum limitata potestate tum ordinis tum iurisdic­
tionis, sub regimine episcopi simpliciter dicti, in ipso centro residentis
(ί’πίσκοττος π/ς πόλίως, seu urbis). Eorum origo ascendit saltem ad saec.
3 (quidam ut Gillmann, dicunt ad saec. 2, et forte ad finem saec. 1)
nam, inde ab initio saec. 4, concilia incipiunt leges ferre circa eorum
officia et attributa eaque limitare, quod quidem supponit satis longam
existentiam ex qua abusus irrepere potuerint. Ex iisdem conciliis ap­
paret probabilem locum originis fuisse eandem Asiam Minorem.
Prima conciliaris dispositio circa eos et prima eorum mentio, sub
nomine chorepiscoporum, apparet in Cone. Ancyrano a. 314, can. 13;
sequuntur immediate et in eadem fere prima medietate eiusdem sae­
culi: Cone. Neocaesariense a. 314/325, can. 13; Cone. Nicaenum I
a. 325, can. 8; Cone. Antiochenum a. 341, can. 10; Cone. Sardiccnse
a. 343, can. 6: Cono. Laodicenum 343/381. can. 57. Saec. 5 chorepis­
copi apparent inter subscribentes in Cone. Ephesino et Chalcedonensi.
Subinde eorum momentum in Oriente declinare incipit. Apparent
ultima vice in decisionibus Con. Nicaeni II a. 785, can. 14. Tamen
reliquia quaedam chorespicoporum adhuc subsistit in ecclesiis orienta­
libus, sub diversis nominibus et sub ratione vicariorum vel delega­
torum episcopi, cum variis attributionibus et officiis; apud Syros et
Maronitas huiusmodi chorepiscopi non sunt episcopi, sed tamen
confirmant et conferunt minores ordines”; in ecclesiis ritus byzantini,
15 “Est igitur non modo certissimum, sed etiam manifestissimum chorepiscopos illos
dc quibus antiqua Ecclesiae monumenta mentionem faciunt tam frequenter episcopos
non fuisse, sed tantum presbyteros dignitate caeteris presbyteris praeeuntes, dioecesis
partem aliquam sub episcopi proprii auctoritate regentes. . . Nec his repugnat quod
aliquando contingeret quemdam ex istis chorepiscopis esse episcopum. Id enim rarissi­
mum erat et plane fortuitum, quod uno vel altero saeculo vix semel aut bis contin­
gebat. . . Posterior quaestio ex prioris definitione nascitur, sed spinosa et impedita.
Nam si chorepiscopi non fuerunt episcopi, sed tantum presbyteri dignitate aliqua presby­
terorum vulgus superante ordinati, ut archidiaconi supra diaconos, sequi videtur inde
presbyteros aliquos potestate delegata non modo diaconos sed etiam presbyteros ordinare
posse. Nonnulla enim et evidentia antiquiorum Patrum testimonia testantur diaconos
et presbyteros ab antiquis illis chorepiscopis conciliorum indulgentia ordinatos fuisse”
(Commentarius de sacris Ecclesiae ordinationibus, pars 3, cxercit. 4 [Parisiis 1655] 59,61).
11 Ritum ordinationis chorepiscopi apud Maronitas exhibet E. Martène, De antiquis
Ecclesiae ritibus (Rotomagi 1700) II 553,

ipsi sunt veri episcopi et, sub dependentia principalis episcopi, ad­
ministrant aliquam paroeciam maioris magnitudinis vel etiam partem
territorii dioecesani pluribus paroeciis constantem, atque etiam maiores
ordines conferunt. Nestoriani et Monothelitae chorepiscopos habuerunt
usque ad saec. 13; lacobitae monophysitae eos retinuerunt usque ad
hodiernum diem.
CONC. ANCYRANUM (Ancyrae in Galatia), a. 314, can. 13 (vel 12), iuxta
latinam versionem Dionysii Exigui: “Chorepiscopis non licere presbyteros aut
diaconos ordinare [vciporovei/] : sed nec presbyteris civitatis, sine praecepto
episcopi vel litteris, in unaquaque parochia aliquid imperare, nec sine auctoritate
litterarum eius, in unaquaque parochia aliquid agere’’ (Hardouin 1. 275; fere
eadem est versio Isidori Mercatoris). Textus graecus actualis (non ita certe
originalis) est brevior atque potest referre duplicem diversum sensum in altera
eius parte, scilicet “Chorepiscopis non licere presbyteros aut diaconos ordinare,
nec presbyteris civitatis [zd licere], absque scripta licentia episcopi, in alia
paroecia” (hunc sensum eligit Leclercq), vel: “Chorepiscopis non licere pres­
byteros aut diaconos ordinare, nec [o fortiori cis licet ordinare] presbyteros civi­
tatis, absque scripta licentia episcopi, in unaquaque dioecesi” (hunc sensum
eligit Gillmann).
In priori parte textus, chorepiscopi prohibentur ordinare presbyteros et dia­
conos, quod quidem connaturaliter supponere videtur eos potuisse valide ordinare;
in altera parte, si eligitur prior sensus, eadem prohibito fit quoad presbyteros
civitatis et eadem proinde potestas valide ordinandi eis agnoscitur; si vero eligitur
alter sensus, totus canon respicit solos chorepiscopos quibus interdicitur facere
eas ordinationes, tum in suo rurali territorio, tum a fortiori in ipsa civitate
aut in alia dioecesi, absque episcopi consensu. In priori tamen sensu exurgit
theologica, imo et historica, difficultas eo quod non solum chorepiscopi, sed ipsi
etiam presbyteri, supponantur posse ordinare; quam difficultatem solvunt J.
Peters, X. Le Bachelet et H. Leclercq, dicentes eos civitatis presbyteros fuisse
ct ipsos veros episcopos, non minus quam chorepiscopos, sed residentes in ipsa
civitate, imo ipsos chorepiscopis praecclluisse in materia ordinationis, quatenus,
iuxta canonem Ancyranum chorepiscopis ordinationes simpliciter prohibentur,
praefatis vero presbyteris-episcopis ordinatio permittitur, dummodo habeant
licentiam episcopi loci in quo celebranda fuerit.
CONC. NEOCAESARIENSE (in Ponto), inter a. 314 et a. 325, can. 14
(vel 13): “Presbyteris ruris in ecclesia civitatis, episcopo praesente vel presby­
teris urbis ipsius, offerre non possunt, nec panem sanctificatum dare, calicemque
porrigere. Si vero absentes hi fuerint, et ad dandam orationem vocentur, soli
dare debebunt. Chorepiscopi quoque ad exemplum quidem ct formam Septuaginta
videntur esse: ut comministri [i.e. ut concelebrantes cum episcopo in sacrificio]
autem, propter studium quod erga pauperes exhibent, honorentur” (Hardouin 1.
286). Fit distinctio inter presbyteros ruris et chorepiscopos, et hi admittuntur ad
concelebrationcm cum episcopo, illi excluduntur.
CONC. NICAENUM I. a. 325, can. 8: “De his qui se nominant catharos.
id est mundos, si aliquando venerint ad ecclesiam catholicam, placuit sancto et
magno concilio, ut impositionem manuum accipientes, sic in clero permaneant. . .
Ubicumque vero sive in vicis, sive in civitatibus ipsi soli reperti fuerint ordinati;
qui inveniuntur in clero, in eodem habitu perseverent. Ubi autem catholicae
ecclesiae episcopo vel presbytero constituto, quidam ex illis adveniunt, certum
est quod episcopus ecclesiae habebit episcopi dignitatem. Is autem qui nominatur
apud eos episcopus, honorem presbyterii possidebit; nisi placuerit forte episcopo,
nominis eum honore censeri. Si vero hoc ei minime placuerit, providebit ei aut

DE MINISTRO

717

chorepiscopatus, aut presbyterii locum, ut in clero prorsus esse videatur: ne in
una civitate duo episcopi probentur existere” (Hardouin 1. 326 sq.).

CONC. ANTIOCHENUM, a. 341, can. 10: “Qui in vicis vel possessionibus
chorepiscopi nominantur, quamvis manus impositionem [χαρο0€σίαν] episcoporum
perceperint, et ut episcopi consecrati sint, tamen sanctae synodo placuit, ut
modum proprium recognoscant, ut gubernent sibi subiectas ecclesias, earumque
moderamine curaque contenti sint. Ordinent [καθιστάν] etiam lectores, et sub·
diaconos, atque exorcistas: quibus promotiones istae sufficiant. Nec presbyterum
vero, nec diaconum audeant ordinare [yeiporomv] praeter civitatis episcopum, cui
ipse cum possessione subiectus est. . . Chorepiscopum vero civitatis episcopus
ordinet, cui ille subiectus est” {Hardouin 1. 597).
In textu graeco, prior pars quae loquitur de episcopali charactere chorepisco­
porum est ambigua, ob particulas à καί quae possunt significare sive “quamvis”
(i.e. “quamvis manus impositionem episcoporum perceperint et ut episcopi con­
secrati sint”) sive “etiam si” (i.e. “etiam si manus. . .”); in priori sensu, quem
eligit Gillmann, significaretur omnes chorepiscopos fuisse episcopos, in altero
sensu, qui commovit Thomassinum et dubium relinquit Leclercq, significaretur
non omnes sed aliquos tantum fuisse episcopos. In altera parte textus renovatur
prohibitio, facta iam a Cone. Ancyrano, circa ordinationem presbyteri et diaconi,
quae iterum supponit chorepiscopos habuisse potestatem eos ordines valide con­
ferendi; simul tamen eis conceditur facultas conferendi inferiores ordines lectoratus. exorcistatus et subdiaconatus.
CONC. SARDICENSE (Sardicae in Thracia), a. 343, can. 6: “Osius epis­
copus dixit: . . . Licentia vero danda non est ordinandi episcopum aut in vico
aliquo, aut in modica civitate, cui sufficit unus presbyter: quia non est necesse
ibi episcopum fieri, ne vilescat nomen episcopi et auctoritas” (Hardouin 1. 639642). Quamvis nomen chorepiscopi non adhibeatur, agitur tamen non de episcopo
integrali sed de chorepiscopo, ut suadet similis canon Cone. Laodiceni.

CONC. LAODICENUM (Laodiceae in Phrygia), inter a. 343 et 381, can. 57:
“Quod non oporteat in villulis vel in agris episcopos constitui, sed visitatores.
Verumtamen iampridem constituti nihil faciant praeter conscientiam episcopi
civitatis. Similiter et presbyteri praeter consilium episcopi nihil agant” (Hardouin
1. 792). Ob hanc substitutionem visitatorum chorepiscopis, quidam inferunt inde
a Cone. Laodiccno chorepiscopos caruisse episcopali consecratione ac fuisse sim­
plices presbyteros; attamen, hoc particulare concilium tantum influxum nequa­
quam in alias ecclesias habuisse, patet ex continuata vita orientalis chorepisco­
patus. saltem usque ad Cone. Nicaenum IL et peculiariter ex chorepiscoporum
participatione in oecumenicis Conciliis Ephesino et Chalcedonensi.

CONC. NICAENUM II, a. 787. can. 14: “Lectoris autem manus imnositionem
licentia est unicuique abbati in proprio monasterio solummodo faciendi, si dum­
taxat abbati manus impositio facta noscatur ab episcopo secundum morem prae­
ficiendorum abbatum, dum constet illum esse presbyterum. Simili modo secun­
dum antiquam consuetudinem chorepiscopos praeceptione episcopi oportet promo­
vere lectores” (Hardouin 4. 495). Concilium concedit chorepiscopis solam ordi­
nationem ordinis minoris, et quidem sub conditione licentiae episcopi dum eandem
concessionem facit abbati modo absoluto, ut videtur.

In ecclesia occidentali chorepiscopi tardiorem originem habuerunt
(saltem sub eo nomine et ut regulare institutum) necnon seriorem
occasum. Iam quidem saec. 3-4 in Italia et Africa unus vel alter in­
venitur. qui comparari potest sic dicto hodierno episcopo auxiliari, sed
nonnisi saec. 5-6 apparent primi ac rari chorepiscopi, praedecessores

futuri intituti occidentalium chorepiscoporum. Primum specimen ap­
paret in Gallia saec. 5, cum Conc. Regense (Riez) a. 439 deposuit
quemdam Armentarium eo quod consecratus fuerit a duobus tantum
episcopis et absque metropolita, eumque detrusit ad inferiorem quendam gradum dignitatis sub titulo chorepiscopi, sese referens ad ipsum
canonem Conc. Nicaeni I (cf. infra, p. 779); aliud exemplum oc­
currit circa idem tempus in Dalmatia, ubi in quodam epitaphio legi­
tur: “Depositio Eugrafi chorepiscopi De. X. K. Novembres.”
Permanens institutum chorepiscopatus debetur Zachariae R.P. (741752), graccae originis, qui primus elegit chorepiscopos, ut constat
ex duabus epistolis ad Pipinum et ad episcopos Galliarum et Alemanniae (ML 89. 932; Monumenta Germaniae historica, Epist. Ill—1,
363). Subinde saec. 8-9 eorum numerus et influxus increvit. Saec. 9
tamen, magna lucta incoepit contra chorepiscopos eo fine ut eorum
institutum supprimeretur aut saltem eorum attributiones ad minimum
reducerentur; non obstante eorum defensione, suscepta a Rabano
Mauro (qui a. 841 scripsit peculiarem tractatum de chorespiscopis
sub titulo “Si liceat chorepiscopis presbyteros et diaconos ordinare
cum consensu episcopi sui,” ML 110. 1195-1216), in eos severe
egerunt Conc. Parisiense a. 829, quod primum eos reprehendit, Conc.
Aquisgranense a. 836, Conc. Meldense a. 845 (quod prohibuit chore­
piscopis omnia episcopalia officia, nec eis permisit ipsos ordines
minores conferre aut reconciliare poenitentes, absque episcopi licen­
tia), et peculiariter Pseudo-Isidorus in suis falsificatis decretalibus,
quae, utpote sub mentito nomine Clementis aliorumque antiquorum
RR. Pontificum, magnum influxum exercuerunt. Res eousque proces­
sit, ut quidam dubitarent de valore Confirmationis et ordinationum a
chorepiscopis collatarum et ea sacramenta iterum conferrent. A. 853
Hincmarus Rhemensis quaerebat a Leone IV quid faciendum esset
circa talia sacramenta a chorepiscopis administrata (ML 135. 131):
a. 864 Nicolaus I responsum dedit Rodulpho Bituricensi, agnoscens
validitatem ordinationum a chorepiscopis collatarum eorumque epis­
copalem characterem,14 sed, hoc non obstante, Conc. Metense a. 888,
in quo fit ultima publica mentio chorepiscoporum, praescripsit reconsecrationem ecclesiarum a chorepiscopis consecratarum. Exinde
chorepiscopatus coepit rapide declinare, donec in decursu saec. 10-11
’* Epist. 66. 1: “A chorepiscopis asseris multas esse in regionibus vestris ordinationes
presbyterorum et diaconorum effectas, quos quidam episcoporum deponunt, quidam
vero denuo consecrant. Nos vero dicimus, nec innocentes oportere percelli, ncc ullas
debere fieri reordinationes, vel iteratas consecrationes. Ad formam enim Septuaginta
chorepiscopi facti sunt, quos quis dubitet episcoporum habuisse officia? Sed quia sacri
canones vetant ne omnes sibi omnia vindicent, ac per hoc dignitas episcoporum ad
chorepiscopos suos videatur transferri, fiatque vilior honor episcopi, decernimus nihil in
hoc praeter regulas ulterius fieri” (AfL 19. 884).

sensim sine sensu necessaria morte decesserit; titulus chorepiscopi,
qui adhuc in nonnullis ecclesiis servatus fuit, saepius nonnisi archidiaconos vel praepositos capitulorum designavit.

Quoad dignitatem chorepiscoporum, utrum nempe, spectata potes­
tate Ordinis, essent veri episcopi, an simplices presbyteri, quatuor
sunt eruditorum sententiae: erant simplices presbyteri, vel veri epis­
copi, vel alii presbyteri et alii episcopi, vel aliquis ordo medius inter
episcopatum et presbyteratum. Quarta sententia dimitti potest, tan­
quam rara, peregrina et ambigua; tertia sententia fundi potest cum
prima, nam ordinarie patroni utriusque sententiae concedunt aliquos
chorepiscopos fuisse accidentaliter veros episcopos, sed sustinent eos
per se et plerumque fuisse simplices presbyteros.
Prima sententia, quam tenet Bellarminus, Morinus (praecipuus
patronus), Hallier (paulo anceps videtur), Thomasinus, Witasse,
Natalis Alexander, Martène (ambigue loquitur),15 Benedictus XIV,le
Holtzclau, et unus vel alter recentior, ut Boudinhon, docet chorepis­
copos fuisse simplices presbyteros (saltem per se et plerumque).
Rationes sunt: Conc. Antiochenum (can. 10) significat ordinationem
chorepiscopi fieri ab uno episcopo, dum iuxta antiquam traditionem
episcopus ordinabatur a tribus episcopis.17 Conc. Ancyranum (can.
13) et Antiochenum (can. 10) significant chorepiscopos non posse
ordinare presbyteros et diaconos, quod tamen pertinet ad proprium
officium episcopale. Conc. Neocaesariense (can. 13) assimilât chorepis­
copos septuaginta discipulis Christi, quibus solent assimilari presby­
teri, dum episcopi dicuntur successores duodecim apostolorum. Conc.
Nicaenum I (can. 8) reduxit ad gradum chorepiscoporum eos Xovatianos ad Ecclesiam reversos, in quorum sede iam habebatur epis­
copus catholicus; quod indicat chorepiscopos fuisse simplices presby­
teros ad quorum inferiorem gradum aggregantur quandoque ipsi
episcopi degradati, eo modo quo presbyteri reducebantur ad com­
munionem laicalem. Apocryphae epistolae RR. Pontificum Damasi,
u De antiquis Ecclesiae ritibus (Rotomagi 1700) II 2S7 sq. coli, cum 666.
"De synodo diocesana, 1. 3, c. 3, n. 6.
,T Hanc rationem iam obicicbant praefatae falsae decretales. Ita epistola Psf.udoDamasi, quam exscribit Gratianus in suo Decreto: “Unde Damasus Papa ait ad Episc.
Africae, epist. V: ‘Chorepiscopi tam ab hac sacra sede, quam a totius orbis fuerant
episcopis prohibiti. Nimis ergo eorum institutio improba, nimis est prava, quia, ut hi
de summo sacerdotis ministerio aliquid praesumant, omni auctoritate caret. . . Nam
non amplius quam duos ordines inter discipulos Domini esse cognovimus, id est duo­
decim apostolorum et septuaginta discipulorum. Unde iste tertius processerit, funditus
ignoramus. Et quod ratione caret, extirpari neccssc est. Quod autem episcopi non sint,
qui minus quam a tribus sunt ordinati episcopis, omnibus patet, quoniam, ut bene
nostis, prohibitum a sanctis est Patribus, ut qui ab uno vel a duobus sunt ordinati
episcopis nec nominentur episcopi. Si nomen non habent, qualiter officium habebunt”
(ML 1S7. 353 sq.).

Leonis et loannis, quae reiciunt episcopalem characterem chorepis­
coporum, quatenus authenticae reputatae sunt et approbatae ab epis­
copis et conciliis Galliarum, manifestant sensum Ecclesiae.
Secunda sententia, communior inter moderniores eruditos, quam
sustinent Pctavius, Chardon, Tournely, A. Hauck, F. Gillmann, L.
Saltet, H. Leclercq, J. Tixeront, T. Gottlob, V. Fuchs, L. Taché, A.
Schebler, J. Leclef, R. Aigrain, B. Kurtscheid,18 docet chorepiscopos
fuisse veros episcopos, saltem initio usque ad Cone. Antiochenum
(a. 341) inclusive, in Oriente, et iugiter in Occidente, quamvis in
Oriente, inde fortasse a Cone. Laodiceno (a. 343/381) potuerit acci­
dere ut chorepiscopis episcopalis consecratio denegaretur. Rationes
sunt: Ipsum nomen suadet illos fuisse episcopos, quamvis villicos ac
dependentes ab episcopo civitatis. Cone. Ancyranum (can. 13) et
Antiochenum (can. 10), quamvis prohibeant chorepiscopis ordinationes
presbyterorum et diaconorum, tamen supponunt eos habere potes­
tatem eas ordinationes valide perficiendi, quod pertinet exclusive ad
episcopalem potestatem.10 Idem Cone. Antiochenum (can. 10) sig­
nificat chorepiscopos tanquam episcopos consecrari per impositionem
manuum episcoporum. Cone. Sardicense et Laodicenum episcopalem
characterem chorepiscoporum supponunt dum praescribunt ne con­
stituatur chorepiscopus in vico vel modica civitate ne vilescat nomen
et auctoritas episcopi.
Ad supradictas rationes adversariorum respondent: Cone. Anti­
ochenum in initio eiusdem canonis ait chorepiscopum ordinari per im­
positionem manuum episcoporum, adeoque a pluribus episcopis, unde,
cum in fine addit chorepiscopum ordinari debere ab episcopo civitatis,
loquitur de ordinatione facienda ab episcopo proprio (utique cum
concursu aliorum episcoporum, iuxta receptam praxim), quemadmoEtiam moderniores theologi hanc sententiam praeferunt, inter cos nempe qui docent
presbytero non posse committi ordinationem presbyteri ct diaconi: De la Bellacasa,
D’Herbigny, Cappello, Zubizarrcta, Hervé, Lercher-Umbcrg, Sola.
In hac ratione (quae quidem ad quaestionem quam hic agitamus nihil confert quo­
niam contineret petitionem principii, nam adversarii praecise sustinent ordinationes
maiores posse extraordinario modo committi simplici presbytero), plures insistunt. Ita
Leclercq scribens: “D’après ces canons d’Ancyre ct d’Antioche, le pouvoir d’Ordre des
chorévêques ne semble pas discutable. Il s’en faut cependant que les théologiens, les
canonistes et les historiens se soient entendu pour le leur reconnaître (Refert discrepantes
opinioncsl. . . On peut, croyons-nous, ne plus s’attarder aujourd’hui à chacune dc ces
opinions. Nous ne voyons pas, en ce qui nous concerne, la possibilité de se dérober aux
conséquences qui découlent des textes tels que le canon 13° d’Ancyre et le canon 10’
d’Antioche. Le moins qu’on puisse accorder, c’est donc qu’entre le milieu du iii° siècle
et l’année 341, date du concile d’Antioche, les chorévêques sont pourvus de l’ordination
épiscopale. Cette conclusion s’impose puisque les deux conciles en question proclament
le droit des chorévêques à conférer les Ordres majeurs du diaconat ct de la prêtrise
Or la collation do ces orders a toujours appartenu aux seuls évêques auxquels il faut
assimiler, pour la période du temps indiquée, les chorévêques.” (Histoire des Conciles
(Hefcle-Leclercql Π-2 [Paris 1908] 1214; cf. 1234).

dum ad proprium episcopum loci pertinent ceterae ordinationes suorum
clericorum; ceterum, pluralitas episcoporum consecratorum non est
nec fuit necessaria ad validitatem consecrationis, ut saltem nunc
certum est. Cone. Ancyranum et Antiochenum prohibent quidem
chorepiscopis ordinationes presbyteri et diaconi, sed supponunt eas
fore validas, adeoque illos fuisse veros episcopos, quamvis eorum
iura limitarentur quoad licitum usum. Assimilatio chorepiscoporum
septuaginta discipulis, facta a Cone. Xeocaesariensi, valet etiam si
ipsi erant episcopi, nam ipsi erant inferiores episcopo civitatis tum
quoad iurisdictionem tum quoad licitum usum potestatis Ordinis;
nec refert quod ab auctoribus ecclesiasticis soleat fieri assimilatio
presbyterorum cum septuaginta discipulis (cf. in art. 4. torn. 2 pp.
32-34), nam assimilatio currit quoad utrosque, tam chorepiscopos
quam presbyteros, ut distinctos a pleno episcopo, quamvis sub diversa
ratione; unde praefata comparatione, nonnisi incidenter prolata a
Concilio Neocaesariensi, indebite iam abutebantur adversarii chorepis­
coporum, ut Pseudo-Damasus et Cone. Parisiense a. 829. tempore
supradictae luctae contra chorepiscopatum: ceterum Nicolaus I (supra
cit.. p. 718, in nota), defendens validitatem ordinationum a chorepis­
copis collatarum, ex eadem ipsa comparatione deducit illorum epis­
copalem characterem, dicens septuaginta discipulos fuisse episcopos.
Praescriptio Cone. Nicaeni, reducentis episcopos novatianos ad gradum
chorepiscoporum, plene intelligitur etiam si chorepiscopi erant quoad
Ordinem veri episcopi, nam ipsi revera constituebant inferiorem
gradum, tum quoad iurisdictionem tum quoad plenum usum potesta­
tis Ordinis. Obiectum argumentum ex apocryphis epistolis RR. Pon­
tificum. quod Morinus habet ut “efficacissimum argumentum.” nul­
lum valorem habere videtur, cum eae epistolae confectae fuerint a
Pseudo-Isidoro praecise ad impugnanda episcopalia iura chorepis­
coporum, tempore controversiae ipsorum episcoporum gallicorum, et
praefatus Nicolaus I explicite declaraverit episcopalem characterem
chorepiscoporum.20

Ad rem nostram quod attinet, haec dicenda sunt. De Occidentalibus
chorepiscopis, qui ordinationes presbyterorum et diaconorum per­
fecerunt, vix dubitari potest eos fuisse veros episcopos; idque sonat
praefata declaratio Nicolai I (p. 718. in nota). Quoad orientales
chorepiscopos, sola Concilia Ancyranum et Antiochenum loquuntur
de praefatis ordinationibus atque supponunt chorepiscopos valide,
etsi non licite, potuisse eas perficere. lamvero, saltem incertum est
* Quoad falsas illas Decretales eorumque influxum in controversia de chorepiscopis,
vide Saltet, op. cit. (supra, in p. 714) 112—124.

eos fuisse simplices presbyteros, imo communior ac probabilior
modernorum eruditorum opinio est eos fuisse veros episcopos. Quoad
textum Cone. Antiocheni, probabilior lectio exprimit explicite epis­
copalem illorum characterem; si vero altera lectio, quae suggerit non
omnes chorepiscopos fuisse episcopos, vera esset, nondum probaretur
ordinationes in illo textu referri ad omnes chorepiscopos potiusquam
ad eos qui inter illos dicuntur esse episcopi. Quoad textum Cone.
Ancyrani, si altera pars intelligatur de presbyteris civitatis non ordi­
nandis a chorepiscopis, nulla est difficultas; si vero intelligatur de
presbyteris civitatis qui prohibeantur ordinare presbyteros et dia­
conos, ac ideo supponuntur habere et ipsi potestatem id valide faciendi,
speciosa quidem oritur difficultas, quae tamen interim solvi potest
dicendo eos presbyteros fuisse episcopos, non minus quam chorepis­
copos, donec contrarium probetur. Cum igitur tota haec quaestio
de chorepiscopis sit saltem incerta, concidit eo ipso obiectio desumpta
ex chorepiscopis, tanquam presbyteris extraordinariis ministris dia­
conatus ac presbytertus; nam, ut dictum est supra (p. 713), nisi
certa jacta in contrarium adducantur, integra manet praesumptio, cx
sensu Traditionis derivata, adversus praefatam extraordinariam po­
testatem presbyterorum relate ad maiores ordinationes.
Unum tantum certum manet ex tota hac quaestione de chorepis­
copis, scilicet officium conferendi ordines tum minores tum etiam
maiores, coepisse iam transferri ad praelatos qui, saltem jurisdic­
tione, erant inferiores episcopo dioecesis, seu episcopo in sensu pleno.

SECUNDUM FACTUM, quod ad nostram quaestionem facere
posset, est extraordinaria facultas concessa simplici presbytero CON­
FERENDI ORDINES MINORES ET SUBDIACONATUM, quae
quidem concessio ascendit ad antiquiora tempora et hodiedum per­
sistit, in ipso iure partialiter codificata (cf. supra, p. 712). Inde a
quibusdam arguitur ad possibilitatem concedendi presbytero etiam
collationem diaconatus et presbyteratus, nam in utroque casu sacra­
mentum administratur (Lépicier, Cappello), imo in utroque casu
agitur de eodem Ordinis sacramento, quod est unum totum potesta­
tivum ac proinde eandem potestatem supponit in eius ministro (Gerlaud; cf, in p. 689).
Attamen, imprimis hoc factum non est directe ad rem, cum his­
torice inquiramus an aliquando concessa fuerit presbytero facultas
conferendi ipsos diaconatum et presbyteratum; unde haec argumen­
tatio reducenda est ad rationem theologicam, deductam a paritate
omnium ordinum in ratione sacramenti et Ordinis, quam ceteroquin
supra diximus (p. 703) non valere, quoniam in ipsa ratione Ordinis

sacramentalis potest inveniri aliqua ratio discriminis inter varios
ordines quae aliunde suadeat quosdam ordines, diaconatum scilicet
et presbyteratum, ob immediatam eorum relationem ad Eucharistiam,
non posse committi simplici presbytero. Praeterea, ea argumentatio
procedit ex suppositione sacramentalitatis ordinum diaconatu in­
feriorum, quae quidem ad minus certa non est, immo communius
negatur a modernis theologis; unde ex hoc ipso incerto facto de
presbytero extraordinario ministro sacramenti Ordinis nihil in re
nostra, etiam indirecte, concludi potest contra supradictum sensum
Traditionis. Si tamen vera ac certa esset sacramentalitas inferiorum
ordinum, concedendum esset nostrum argumentum deductum ex sensu
Traditionis non leviter infirmari, quoniam non amplius simpliciter
verum esset generale principium prolatum a Hieronymo, Epiphanio
et Chrysostomo et consignatum in ipsis documentis liturgicis, iuxta
quod proprium discrimen episcopi a presbytero repetendum sit ex
ipsa potestate ordinandi (cf. supra, pp. 655 sq.. 711 sq.): posita
enim una exceptione, universalitas principii evanescit, nec amplius
ab ea peti potest argumentum contra possibilitatem ulterioris ex­
ceptionis. Propterea S. Thomas, cum admiserit inferiorum ordinum
sacramentalitatem, coactus est recurrere ad aliam, eamque mere
theologicam, rationem (immediatam scilicet relationem ad Eucha­
ristiam), ut excluderet presbytero posse concedi etiam administrationem superiorum ordinum.
TERTIUM ET IUXTA ADVERSARIOS DECISIVUM FAC­
TUM PETITUR EX IPSA DIRECTA CONCESSIONE ORDI­
NANDI DIACONUM ET PRESBYTERUM, QUAE DICITUR
CONTINERI IN TRIBUS FAMOSIS AC SOLITARIIS BULLIS
BONIFATII IX (7 FEBR. 1400), MARTINI V (16 NOV. 1427)
ET INNOCENTII VIII (9 APRIL. 1489), EIUSDEM SAECULI
15.
Ad cuius argumenti valorem discutiendum quatuor consideranda
veniunt, scilicet textus Bullarum, earum historica cognitio a theologis,
earum authenticitas et earum sensus ac vis.21

1. Textus Bullarum.

Bulla Bonifatii IX “Sacrae religionis” 1 febr. 1400, iuxta textum
‘‘Peculiarem expositionem
Ptiig de la Bellacasa; quoad
centii VIII: Panholzl, Pius
Bullam considerat Baisi in
sacramentalium.

exhibent, quoad Bullam Bonifatii IX: Fofi, IJocedez et
Bullam Martini V: Finck et Bock; quoad Bullam Inno­
a Langonio, Boudinhon et Talbot. Primam et tertiam
suo ampliori opere de extraordinario ministro ordinum

integraliter publicatum a. F. Foil,22 ex archivo Vaticano, Reg. Lat.
81, fol. 264:
“BONIFATIUS etc. ad perpetuam rei memoriam. Sacrae religionis sub qua
dilecti filii Abbas et Conventus Monasterii Apostolorum Petri et Pauli ac Sancte
Osite virginis et martyris in Essexia Ordinis sancti Augustini Londoniensis diecesis23 devotum et sedulum exhibent altissimo famulatum promeretur honestas
ut votis eorum illis presertim per que utilitas dicti monasterii procuratur et cultus
divinus in eodem in dies augmentatur, ac honor abbatibus eiusdem monasterii pro
tempore existentibus uberius impenditur in futurum quantum cum Deo possumus
favorabiliter annuamus. Hinc est quod nos2* ipsorum Abbatis ct Conventus in
hac parte supplicationibus inclinati ut idem abbas et successores sui in perpetuum
abbates eiusdem monasterii pro tempore exis tentes omnibus et singulis Canonicis
presentibus et juturis projessis eiusdem Monasterii omnes minores necnon subdia­
conatus diaconatus ct presbyteratus ordines statutis a iure temporibus conferre
libere et licite valeant et quod Canonici sic per dictos abbates promoti in sic sus­
ceptis ordinibus licite et libere ministrare possint quibuscumque Constitutionibus
Apostolicis et aliis contrariis incontrarium editis quibuscumque quacumque firmi­
tate roboratis nequaquam obstantibus eisdem abbati et successoribus suis ac
eorum Canonicis auctoritate apostolica tenore praesentium indulgemus.
“Ipsis Abbati et Conventui de uberioris dono gratie concedentes et eadem
auctoritate decernentes quod si forsan imposterum gratias ut indulgentias seu
privilegia vel alias quascumque concessiones seu litteras apostolicas de huiusmodi
ordinibus conferendis seu suscipiendis aut de alia quacumque materia seu re
per Sedem Apostolicam vel predicta auctoritate imperpetuum vel ad certum
tempus predictis Abbati et Conventui vel aliis quibuscumque in partibus anglie
vel alibi concessa per eamdem sedem in genere vel in specie revocari restringi
aut minui contigerit, per hoc presens indulgentia nullatenus revocetur restringatur
aut in aliquo quomodolibet minuatur. Et présentes litterae nisi de ipsis plena et
expressa de verbo ad verbum mentio habeatur in omni sua permaneant robore
firmitate. Constitutionibus et ordinationibus apostolicis et aliis quibuscumque
gratiis privilegiis indulgentiis seu litteris apostolicis vel aliis quomodolibet com­
muniter vel divisim concessis et aliis contrariis non obstantibus quibuscumque.
Nulli igitur etc. nostrae concessionis et constitutionis in forma gracie etc. Si quis
etc. Datum Rome apud Sanctumpetrum kal. februarii. Anno undecimo etc. De
mandato labobus de Teramo.”

Hanc Bullam secuta est alia (6 febr. 1403) quae concessa privilegia revocavit.
Textus, pariter editus est a Fofi,25 ex eodem codice Vaticano Reg. Lat. 108,
fol. 132:
“Bonifatius etc. ad futuram rei memoriam. Apostolice Sedis providentia cir­
cumspecta nonnunquam concessa seu ordinata per eam cassat revocat ct annullat
prout rerum circumstantiis pensatis presertim Cathedralium ac prelatorum illis
presidentium statui id conspicit utiliter expedire. Dudum siquidem nos ab dilec­
torum filiorum Abbatis et Conventus monasterii sancte Osi the Ordinis Sancti
Augustini londoniensis diecesis petitionis instantiam ut ipse Abbas et successores
sui abbates dicti monasterii qui essent pro tempore mitra annulo et omnibus
~ “Un singolarc privilegio riguardante il ministro dellOrdine sacro,” La scuola cattolica
LII (1924) 179sq.
” Agitur de monasterio Augustinianorum, nomine SS. Petri et Pauli ac Sanctae Ositae
(alias Osythae) in regione Essex ct in dioecesi I.ondonicnsi in Anglia. Nomen abbatis
in Bulla tacetur. Cf. L. H. Cottinf.au, Répertoire topobibliographique des abbayes et
prieurés (Macon 1939) II 2380.
” Italici typi nobis adseribantur.
s Art. cit. 187 sq.

aliis pontificalibus insigniis libere uti. Quodque in dicto monasterio et prioratibus
eidem monasterio subiectis ac parochialibus et aliis ecclesiis ad ipsos communiter
vel divisim pertinentibus quamvis ipsis pleno iure non subessent benedictionem
solemnem post missarum vesperorum et matutinorum solemnia dummodo in
benedictione huiusmodi aliquis Antistes vel sedis apostolice legatus presens non
esset elargiri possent per quasdam primo.
“Et deinde ut20 Abbas ct successores prejati omnibus et singulis Canonicis
presentibus et juturis projessis ejusdem monasterii omnes minores necnon Sub­
diaconatus Diaconatus et presbyteratus ordines statutis a iure temporibus con­
ferre libere et licite valerent felicis recordationis Alexandri PP. Ill predecessoris
nostri que incipit Abbates et aliis quibuscumque Constitutionibus apostolicis
nequaquam obstantibus eisdem Abbati et successoribus auctoritate apostolica per
quasdam alias nostras duximus indulgendum prout in predictis litteris plenius
continetur.
“Cum autem sicut exhibita nobis pro parte venerabilis fratris nostri Roberti
Episcopi Londoniensis petitio continebat monasterium prefatum in quo idem
Episcopus ius obtinet patronatus per quosdam ipsius Episcopi predecessores
londonienses episcopos qui fuerant pro tempore fundatum extiterit ac littere et
indulta huiusmodi in gravem ipsius Episcopi et iurisdictionis sue ordinarie ac
ecdesie londoniensis lesionem vergere dignoscantur Pro parte eiusdem Episcopi
nobis fuit humiliter supplicatum ut sue et eiusdem ecclesie indemnitati consulere
in premissis de benignitate apostolica dignaremur. Nos super hiis prout ex iniuncti
nobis ministerii pastoralis officio tenemur providere volentes huiusmodi supplica­
tionibus inclinati literas et indulta huiusmodi auctoritate apostolica ex certa scien­
tia tenore presentium revocamus cassamus et irritamus ac nullius esse volumus
roboris vel momenti Districtius inhibentes Abbati et Conventui ac successoribus
predictis ne pretextu dictarum litterarum contra revocationem nostram huiusmodi
aliquid attemptare aut iisdem litteris uti quoquomodo présumant et decernentes ex
nunc irritum et inane quidquid contrarium a quoquam quavis auctoritate scienter
vel ignoranter contigerit attemptari predictis litteris et Constitutionibus Apostolicis
et aliis contrariis non obstantibus quibuscumque. Nulli ergo etc. nostre revoca­
tionis et cassationis irritationis voluntatis et constitutionis infringere etc. Si quis
autem etc. Datum Rome apud Sanctumpetrum octavo Id. februarii anno quartodecimo. N. XXXX de Benevento.”

Bulla Martini V “Gerentes ad vos,” 16 nov. 1427, iuxta textum
primo publicatum a K. A. Fink,27 ex archivo status Saxoniae (n. 6043)
in civitate Dresden (nonnisi in levioribus differt a textu asservato in
archivo Vaticano, Rcg. Lat. 271, fol. 203):
"MARTINUS Episcopus, servus servorum Dei. dilectis filiis, abbati et con­
ventui Monasterii Celle sanctae Mariae, Cist. Ordinis, Misnensis dioecesis,28 ad
31 Italici typi nobis adseribantur.
r “Zur Spcndung der hiihcrcn Weihen (lurch den Priester,” Zeitschrift der SavignyStiftung fiir Rechtsgcschichte LXIII (“Kanonistische Abteilung,” XXXII [1943])
506-508.
’Agitur de monasterio Cistcrcicnsium, cui nomen Cellae Sanctae Mariae (Altzelle =
Vetus Cella), fundato a. 1175 in dioecesi Misnensi (Meissen) in Saxonia. Abbas, qui in
Bulla non nominatur, est quidam Vincentius (1411-1442), fundator collegii Cisterciensis
in Leipzig, non confundendus cum Vinccntio Griiner de Zwickau (Cygnaeus), uno ex
primis rectoribus universitatis Leipzig, fundatae a. 1409. Cf. E. Beyer, Das Cistercienser
Stift und Kloster Alt-Zcllc in dem Bisthum Meissen, Dresden 1855; Annales VeteroCellenses (“Monumenta Germaniae historica — Scriptores,” XVI [Hannover 18591)
41-47; L. Janauscuek, Originum Cistcrcicnsium I (Vindobonae 1877) 171 sq.; E.

Romanam ecclesiam nullo medio pertinentis, salutem et apostolicam benedictionem.
Gerentes ad vos et monasterium vestrum paternae dilectionis affectum ad com­
moda vestra libenter intendimus ac petitionibus vestris illis praesertim, quibus
dispendiis vestris occurritur, facilem impertimur assensum. Hinc est quod nos
volentes vos et monasterium ipsum praerogativa gratiae prosequi et honoris tibi
fili abbas, quotiens hoc hinc ad quinquennium opportunum fuerit, singulas ec­
clesias ad tuam et tuorum conventus collationem, provisionem, praesentationem
seu quamvis aliam dispositionem communiter et divisim pertinentes ac membra
dicti monasterii in dioecesi Misnensi consistentis eorumque cimetcria sanguine vel
semine polluta reconciliandi singulis'-0 monachis eiusdem monasterii ac personis
tibi abbati subiectis omnes etiam sacros ordines conferendi dioccesani loci licentia
super hoc minime requisita, constitutionibus et ordinationibus apostolicis ceterisque
contrariis nequaquam obstantibus, auctoritate apostolica tenore praesentium licen­
tiam concedimus et etiam facultatem. Nulli ergo etc. Datum Romae apud Sanctos
apostolos XVI kal. Decembris pontificatus nostri anno decimo.”

Bulla Innocenta VIII “Exposcit,” 9 april 1489, iuxta textum ex­
scriptum a Pio de Langonio,30 ex Collectaneis Cisterciensium privilegi­
orum31 (editis Divione a. 1491, duobus fere annis post ipsam Bullae
concessionem, iussu ipsius abbatis loannis de Cirey qui Bullam
obtinuerat) :32
“INNOCENTIUS episcopus, servus servorum Dei, dilecto filio loanni33 abbati
monasterii Cistercii, Cabillonen. dioecesis, salutem et apostolicam benedictionem.
“Exposcit tuae devotionis sinceritas et religionis promeretur honestas ut tam
te, quem speciali dilectione prosequimur, quam tuum et alia quattuor principalia
tui Cisterciensis Ordinis monasteria post praedictum monasterium tuum immediate
fundata, primas quattuor illius filias nuncupata,3 * condignis honoribus attollamus.*29
Hoffmann, “Altzellc,” Dictionnaire d’histoire ct de géographie ecclésiastique II (Paris
1914) 846 sq.; Dietrich, “Studium und Studierende der Cistcrcicnser Ordcns in Leipzig,"
Cistcrcicnser Chronie XXVI (1914) 290; J.-M. Canivez, Statuta Capitulorum Genera­
lium Ordinis Cisterciensium ab anno 1116 ad annum 1786 (Louvain 1936) IV 21, 60,
309 sq.
29 Typi italici nobis adseribantur.
M “De Bulla Innoccntiana, seu dc potestate Papae committendi simplici presbytero
subdiaconatus et diaconatus collationem,” Analecta ecclesiastica IX (1901) 312sq.
” Canivez, in art. “Citcaux” mox referendo (coi. 746), dat paulo diversum titulum:
Collecta quorumdam privilegiorum ordinis cisterciensis.
”Praemittit Pius de Langonio: “In capite Bullae, per modum indicatoriae mantissae
praemittitur titulus iste, ab ipso Collectore superadditus: ‘Gratia specialis ad Domum
Cistercii et quattuor primas cius filias quod pro Ordinis decore possint perpetuis tem­
poribus in locis Ordinis pallas altaris, quaeque ornamenta ecclesiastica . . . benedicere
. . . minores ordines personis Ordinis conferre. . . Quod abbas Cistercii quibuscumque
monachis sui Ordinis, alii vero quattuor suorum monasteriorum religiosis, idoneis,
Subdiaconatus et Diaconatus ordines conferre . . . valeant’” (art. cit. 311 sq.).
” In hac Bulla abbas suo nomine designatur: loannes (Jean dc Cirey), a. 1481 electus
abbas monasterii Citcaux ct abbas generalis totius Ordinis Cisterciensis usque ad a.
1501. De cius zelo ct activitate, phirimisquc Bullis privilegiorum quas obtinuit ab
eodem Innocentio VIII, confer Canivez, Statuta, nuper citata 576 sq., 634, 670,
714; et art. “Citcaux,” Dictionnaire de droit canonique III (Paris 194 2 ) 74 6, 748, 783;
item, H. Talbot, “The Bull ‘Exposcit’ and a famous privilege,” The Downside review
LXII (1944) 84-86.
“ Ex abbatia Cistcrciensi (Cîteaux, in dioecesi Divionis, seu Dijon, olim Cabillonii
seu Chalon-sur-Saône), centro et matre Ordinis Cisterciensium, fundata a. 1113, im­
mediate prodierunt 28 abbatiae sive filiationes usque ad a. 1464. Quattuor antiquiores,
de quibus loquitur haec Bulla, sunt: Firmitatis (La Ferte, in dioecesi Chalon) eodem

ac specialibus favoribus et gratiis prosequamur. Cum itaque sicut exhibita nobis
nuper pro parte tua petitio continebat, ex privilegiis et induitis apostolicis, tibi
et aliorum quattuor monasteriorum praedictorum abbatibus pro tempore existentibus. ut omnes:,:· ordines minores personis ordinis eiusdem intra monasteria praedicta
conferre, ac pallas altaris ct alia ornamenta ecclesiastica benedicere, ac mitra
et anulo et aliis pontificalibus insigniis uti, nec non in illis et aliis monasteriis et
prioratibus illis subiectis, ac parrochialibus et aliis ecclesiis ad eos communiter vel
divisim pertinentibus, quamvis eis pleno iure non subessent, benedictionem sol­
lemnem post missarum, vesperarum et matutinarum sollemnia, dummodo in bene­
dictione huiusmodi aliquis antistes, vel apostolicae Sedis legatus praesens non
foret, elargiri, ac ecclesias et monasteria dicti ordinis, quoties foret oportunum,
dummodo ex homicidiis polluta non forent, reconciliare, aqua prius per aliquem
catholicum antistitem, ut moris est, benedicta obtenta, valerent, diversis vicibus
ac partibus quandoque singillatim quandoque simul, prout ista privilegia edocent,
concessum fuerit, et ab aliquibus haesitetur an tu et dicti abbates pallas
et alia ornamenta hujusmodi extra ipsius ordinis monasteria, et etiam illa quae
ad monasteria ct loca dicti ordinis non spectarent, et an possint in quibuslibet
aliis monasteriis et locis dicti ordinis utriusque sexus benedicere, licet abbates
praedecessores a tanto tempore citra cujus contrarii hominum memoria non existit,
praemissa omnia seu majorem partem facere consueverint.
‘‘Nos qui ordinem ipsum prae caeteris in visceribus gerimus caritatis, et illum
intendimus non minoribus gratiis et privilegiis quam praedecessores nostri fecerunt,
decorare, tuis in hac parte supplicationibus inclinati, tibi et successoribus tuis,
ac dictis abbatibus aliorum quattuor monasteriorum praedictorum nunc et pro
tempore existentibus, ut de caetero perpetuis futuris temporibus, praedicta et
quaecumque alia vestimenta, ac ornamenta ecclesiastica, corporalibus vasculisque
ad reponendam sacram eucharistiam ac imaginibus quibuslibet comprehensis, in
locis et domibus dicti ordinis benedicere, et calices consecrare tam de dicto ordine
quam si ad vos aliunde nonnunquam deferantur, ac altaria de novo constructa,
seu translata, restaurata, aut mutata in quibuslibet locis dicti ordinis, chrismate
sacro prius ab aliquo catholico antistite recepto consecrare, et etiam benedic­
tionem sollemnem post missarum, vesperarum ct matutinarum sollemnia in
quibuslibet monasteriis, domibus ac locis dicti ordinis utriusque sexus, servatis
gradibus superioritatis inter vos elargiri: ac ne monachi dicti ordinis pro sus­
cipiendis Subdiaconatus ct Diaconatus ordinibus extra claustrum hinc inde dis­
currere cogantur, tibi ct successoribus tuis, ut quibuscumque dicti ordinis monachis,
aliis vero quattuor abbatibus praefatis, ac eorum successoribus, ut suorum monas­
teriorum praedictorum religiosis, quos ad id idoneos repereritis, Subdiaconatus et
Diaconatus ordines hujusmodi alias rite conferre; ac cum negotiorum qualitas
)ro tempore ingruentium id exegerit antequam illucescat dies, circa tamen diurnam
ucem. ita quod id nec vobis nec sacerdoti taliter in praesentia vestra celebranti
ad culpam valeat imputari, missam in vestra et cujuslibet vestrum, ac familiarium
vestrorum vobiscum praesentia per vosmetipsos missam celebrare et per alium
sacerdotem idoneum facere celebrari.
“Et quia interdum propter munus benedictionis quod per episcopos abbatibus
et abbatissis dicti ordinis impenditur, contentiones ac privilegiorum ordinis vestri
laesiones oriantur, sub praetextu quod episcopi praefati ex impensione muneris
hujusmodi praetendunt aliquam postmodum in cos ct eorum monasteria jurisdic­
tionem et superioritatem. contra dicti ordinis vestri privilegia habere, tibi et
successoribus tuis praedictis dumtaxat, ut munus benedictionis hujusmodi quihuscumquc dicti ordinis abbatibus et abbatissis impendere, ac abbatibus et ab­
batissis praedictis ut dictum munus a te et successoribus tuis praefatis recipere.
a. 1113, Pontiniaci (Pontigny, in dioecesi .Auxerre) a. 1114, Claraevallis (Clairvaux)
et Morimontis (Morimont; utraque in dioecesi Langres) a. 1115.
” Typi italici nobis adseribantur.

libere et licite possitis et possint, auctoritate apostolica et ex certa scientia tenore
praesentium de specialis dono gratiae indulgemus. Non obstantibus constitutionibus
et ordinationibus apostolicis nec non omnibus illis quae in litteris privilegiorum et
indultorum hujusmodi concessum est non obstare, cacterisque contrariis quibus­
cumque. Proviso quod hujusmodi concessione ante diem celebrandi seu celebrari
faciendi parce utamini, quia cum in altaris officio immoletur Dominus noster
Dei filius Jesus Christus qui candor est lucis aeternae, congruit hoc non noctis
tenebris fieri sed in luce.

“Verum quia difficile foret praesentes litteras ad singula quaeque loca in quibus
expediens fuerit deferre, volumus et praefata auctoritate decernimus quod il­
larum transumptis manu publici notarii inde rogati subscriptis, et sigillo tuo
aut alicujus curiae ecclesiasticae, seu personae in ecclesiastica dignitate con­
stitutae munitis, ea prorsus fides indubia adhibeatur quae praesentibus adhiberetur
si essent exhibitae vel ostensae. Nulli ergo hominum . . . etc. Datum Romae
apud sanctum Petrum, anno incarnationis Dominicae millesimo quadringentesimo
octuagesimo nono, V idus aprilis, Pontificatus nostri anno quinto.”

2. Historica cognitio Bullarum.

Est factum mirabile, eruditos et theologos nonnisi recentissime in
cognitionem duarum Bullarum Bonijatii IX et Martini V devenisse.
Prioris Bullae summarium primus publicavit Twemlow a. 1903.
ipsum vero textum (sive Bullae concessionis sive Bullae revocationis)
primus ex ipso archivo Vaticano publicavit a. 1911 Egerton Beck '
ac subinde a. 1920 partialiter Franciscus Gillmann,38 sed theologorum
attentionem non attraxit nisi postquam a. 1924 publicatus est a
Frederico Fofi, abbate generali Canonicorum Regularium Lateranen­
sium, qui ipsum exscripsit ex archivo Vaticano, ut dictum est supra
(p. 724). Alteram Bullam primus publicavit a. 1943 K. A. Fink
ex archivo status Saxoniae in civitate Dresden: invenitur etiam in
ipso archivo Vaticano, ut dictum est supra (p. 7 2 5).39 Fortasse ratio
praefatae ignorantiae doctorum circa existentiam harum Bullarum
” In opere Calendar of entries in the. Papal registers relating to Great Britain and
Ireland. Papal letters V (London 1903) 334; cf. 333.
"“Two Bulls of Boniface IX for the Abbot of St. Osyth,” The English historical
review XXVI (1911) 124-127.
“Zur Lehre der Scholastik vont Spender der Firmung und des Weihesakramentts
(Paderborn 1920) 137. Etiam Df. la Taille, in opere Mysterium fidei a. 1921, et Ροπυ
in opere Lehrbuch der Dogmatik a. 1922, primi inter dogmaticos theologos brevem
mentionem faciunt illius Bullae, et ipsius theologicae quaestionis inde exurgentis, dis­
cordantem solutionem tradunt.
Tamen, notat Fr. de P. SolA, neque petitionem abbatis, neque concessionem Papae
inveniri in libro petitionum ct concessionum in archivo Vaticano: “Que favores pidiô
[el Abad], no lo sabemos. En los Archives del Vaticano faltan algunas carpetas de
aquella época. Encontramos, si, la bula de Martin V en el corrcspondientc registre,
pero en el volumen de peticiones no esta Ia del Abad Vicente, ni tampoco esta en cl de
concesiones.” “El R. P. Miguel Batllori, S.J., acccdiendo a mustros descos. buscô cuidadosamente en el archivo Vaticano. A él debemos este dato y una fotografia de la bula
que discrepa en pormenores muy iusignificantcs de la reproducciôn hecha pro K A
Fink” (“^ Hasta que punto puede depender de la potestad de jurisdicciôn el valor de
los sacramcntos?," ΛΈ Semana espaüola de teologia [Madrid 1956] 23, in textu ct
in nota).

est quia prior explicite revocata est ab eodem Papa post tres annos,
in altera vero privilegium conferendi ordines datum est tantum “ad
quinquennium,” nec scimus utrum de facto abbates eo privilegio usi
sint, aut iterum petierint; unde sicut absque strepitu enatae, ita
absque ulteriori resonantia, illae Bullae a memoria posterorum
evanuerunt.
E contrario, tertia Bulla Innocentii VIII satis longam et oscillantem
historiam habet in cognitione et disputatione theologorum. Primus,
qui eam commemorat, est loannes Maior (fca 1540) circa initium
saec. 16, subinde eodem saeculo soli Francisais de Victoria (f 1546),
Navarrus (t 1586) et Vasquez (f 1604), quos retulimus supra (pp.
675, 679, 680). Haec autem priora testimonia, (praecipue Victoriae
et Vasquesii), quibus innituntur posteriores theologi, non parum dis­
crepant inter se: Maior enim loquitur tantummodo ex auditu (“Di­
cunt nunc aliqui. . .”), Navarrus loquitur de abbate Cisterciensi in
Germania et de solo subdiaconatu, Victoria ait se vidisse Bullam et
in ea agi de solo subdiaconatu. et addit alios dicere quod etiam col­
latio diaconatus concessa fuerit, Vasquez tandem etiam testatur se
vidisse Bullam et quidem in Collegio Complutensi eamque loqui etiam
de diaconatu.10 Subinde unus vel alter, ut I. L. Berti (cf. supra, p.
677), testatur se Bullam, eamque de diaconatu loquentem. legisse
in collectaneis privilegiorum Cisterciensium; nec id mirum est, cum
de facto extet in illis Collectaneis inde a prima collectione edita ab
ipso abbate loanne de Cirey a. 1491.
Recenter quidam conati sunt effodere ipsum originale exemplar
Bullae et connaturaliter ad Vaticanum archivum cucurrerunt. A. 1894
Gasparri (subinde Cardinalis) in suo opere de Ordinatione declaravit
quod, facta inspectione in archivo Vaticano, sibi relatum est Bullam
quidem ibi inveniri, at in ea non fieri mentionem de diaconatu; sed
non dixit quinam inspectionem fecerit et in quo archivi loco Bullii in­
veniretur. Subinde inquisitionem fecerunt Pius de Langonio, Fr. Gill­
mann et ipse Angelus Mercati, illius archivi praefectus, sed nec eam
nec aliam similem Bullam invenerunt. Tandem a. 1954 J. Lécuyer
annuntiavit “minutam” (vulgo: la minuta) Bullae (et quidem cum
mentione diaconatus, ut supponitur) inventam esse ab eodem Angelo
Mercati in archivo Vaticano (Arm. 54, tom. 8, fol. 295).41
"Refert titulum Collecta Bullarum Ordinis Cistcrcicnsis ct numerum huius privilegii
sive Bullae (n. 118), citans praecipua cius verba. Verisimiliter haec collecta, a Vasquesio
inspecta, est ca quam congregatio cistcrcicnsis hispanica edidit praecise Compluti a.
1574, cura Francisci Portes, sub titulo Sacri ordinis cistcrcicnsis privilegia tum a summis
pontificibus, tum ab orthodoxis principibus ab anno 1100 ad annum 14S9 induit a. Cf.
Canivez, art. cil. (supra, in p. 726) 746.
41 “Aux origines de la théologie thomiste de l’épiscopat,” Gregorianum XXXV (1954)
S7 sq., in nota. Cf. infra, p. 732 sq.

Quidquid sit de hac ultima notitia, relata in aliqua furtiva nota ad
calcem paginae, certum est Bullam cum mentione diaconatus inveniri
in Collectaneis Cisterciensium privilegiorum, editis inde a tempore
ipsius concessionis. Prima generalis editio, in qua praefata Bulla cum
ea mentione continetur, facta est Divione (Dijon) a. 1491. duobus
annis post concessionem Bullae, iussu ipsius abbatis loannis de Cirey,
cui concessio facta est; titulum habet: Collecta quorumdam privilegi­
orum ordinis cisterdensis (ex hac editione Pius de Langonio extraxit
textum supra relatum)’2; altera generalis editio facta est a. 1713
Parisiis, iussu Capituli Generalis Ordinis sub titulo: Privilèges
de l’ordre de Cisteaux recueillis et compilez de l’autorité du chapitre
général et par son ordre exprès (textus Bullae invenitur in pp. 135138); editores testantur originalia illorum privilegiorum servari in
abbatia Citeaux, in archivo Ordinis Cisterciensis. Ceterum alia extant
edita Collectanea, magis particularis aut privatae indolis, uti ea quae
a. 1574 edidit Compluti congregatio hispanica quaeque vidit Vasquez
(cf. supra, p. 729), ea quae referunt Emmanuel Rodriguez, O.F.M.,
Quaestionum regularium et canonicarum (Venetiis 1916) 254; Chrysostomus Henriquez, Ord. Cist., Menologium Cisterciense (Antwerpiae
1630) 1; L. Meschet, Privilèges de l’Ordre de Citeaux (Paris 1713)
135; R. Kbndig, Ord. Cist., Elenchus privilegiorum Regularium (Co­
loniae 1729) 391-394.
3. Authenticitas Brillarum.

Authenticitas trium Bullarum admittitur concorditer ab omnibus
qui favent sententiae de presbytero ministro extraordinario diacona­
tus et presbyteratus, iuxta numerum, ut patet, Bullarum ab unoquo­
que auctore cognitarum et cum maiori asseverantia apud recentiores
auctores. Pius a Langonio: “Bulla [Innocentii] est authentica.” Fop:
“Dal lato storico . . . non c’è luogo a dubio [sulla bolla di Bonifacio].”
Lépicier: “Hanc quidem concessionem [Bonifatii], de qua nulla est
dubitatio. . .” Gerlaud: “Ce privilège [De Boniface] dont l’authenti­
cité est hors de doute.” Baisi: “La storicità di queste bolle [di Boni­
facio] non puo essere messa in dubio: si trovano in fait i nel regesto
pontificio,” “Le bolle di Bonifacio IX e Innocenzo VIH sono certamente storiche e autentiche, e questo oggi viene ammesso quasi da
tutti.” De Clercq: “Deux bulles pontificales [de Boniface et Innocent]
43 Exemplar huius editionis Edoardns d’Alençon, archivista generalis Cappuccinorum.
invenit in bibliotheca romana Vittorio Emmanuele (sub registro 70. 4. A. 35), qui inde
exscriptam Bullae copiam communicavit Pio dc Langonio, qui eam integre edidit in
suo articulo in Analectis ecclesiasticis anno 1901. Aliud exemplar eiusdem editionis
invenit et examinavit Boudinhon in bibliotheca national! Parisiensi (Rés., Π., 942;
Bulla invenitur in fol. 169-171) (cf. art. cit. [supra, in p. 699] 260, in nota).

semblent prouver le fait de la concession.” Diekamp: “Dubia contra
authenticitatem huius Bullae [Innocentii] mota rem infirmare non
valent.” Canivez: “Les circonstances historiques, trop peu examineés
jusqu’à présent, ne permettent pas de douter de l’authenticité de la
célèbre Bulle [d’innocent].”13 Lennerz: “Serium dubium de illa [bulla
Innocentii] hodie non iam videtur sustineri posse.” Congar: “Il semble
qu’il ne reste guère de place pour un doute sur l’authenticité de cette
bulle [d’innocent].” Lécuyer: “Trois documents récemment remis en
lumière, ne semblent plus pouvoir laisser de doute cur cette possibilité
[de l’ordination d’un diacre ou prêtre par un prêtre].” Journet: “[Les
autres] interprétations [des Bulles] semblent devoir être abandon­
nées.” Bouëssé: “Le pouvoir épiscopal est suppléable, les faits nous
l’enseignent . . . , dans la mesure où le Pape l’entend.” Beyer: “Les
théologiens s’inclinent devant ces faits. . . Il n’y a pas de doute possi­
ble.” Dander: “Hodie constare videtur [factum concessionis iuxta tres
Bullas].” Fernandez: “Hoy dia nadie duda de la autenticidad de
estas bulas [de Bonifacio],” “Nadie ha puesto en duda su autentici­
dad [i.e. de la bula de Martin],” “Hoy podemos dar por superados
los escrûpulos que se oponian a la autenticidad de la bula [de
Inocencio].”
Patroni vero nostrae conclusionis de impossibilitate committendi
presbytero ordinationem diaconi et presbyteri, non eodem modo loqu­
untur. Quoad Bullas Bonifatii IX et Martini V fere et ipsi concordant
in admittenda authenticitate, eo quod inveniantur in archivo Vaticano,
et tantum insudant in explicando earum sensum et vim; ita Ilocedez:
“L’authenticité [de la Bulle de Boniface] est hors de doute”: Puig
de la Bellacasa: “Bulla quidem [Bonifatii] est authentica,” “Tengo
ei documento [de Bonifacio] . . . por rigorosamente auténtico, y no
hallo como pueda, racionalmente, ponerse en duda su autenticidad”;
et post eos: Lercher, Hugon, Zubizarreta, Cappello, Daffara, Denis,
Piolanti, Regatillo, Hervé, Gy, Solâ. Non desunt tamen ambiguae
quaedam expressiones; ita Van Noort-Vcrhaar: “Circa bullam Boni­
fatii IX indicium theologorum adhuc maturescere debet”; Bozzola:
“Res historice adhuc non apparet satis explorata”: Lercher-Uniberg
obicienti historicam veritatem concessionis quoad tres Bullas, mere
respondent: “Transeat.”
Quoad Bullam vero Innocentii VIII omnino inter se discrepant,
communius tamen dubiam declarantes authenticitatem. Et quidem,
plures Bullam habent ut spuriam vel valde dubiam, saltem quoad
verba quae mentionem diaconatus et presbyteratus continent (Gas° “Citeaux,” Dictionnaire de droit canonique III (Paris 1942) 783.

parri, Wernz, Otten, Huarte, Lercher, Hugon, Zubizarreta, Ferland.
Van Noort-Verhaar, Puig de la Bellacasa, Daffara, Piolanti, Sola),
Alii concedunt maiorem vel minorem probabilitatem, non sufficientem
tamen ut Bulla possit invocari contra communem sensum Traditionis
(Boudinhon, Pesch, Tixeront, Hervé," Lercher-Umberg, Bozzola).
Unus tandem vel alter simpliciter fatetur Bullam esse authenticam
(Hocedez, Regatillo, Gy).44
4S*48
RATIONES DUBITANDI DE BULLAE INNOCENTII VIII AUTIIENT1CITATE sunt sequentes, in quarum responsione patroni ipsius authenticitatis
afferunt sua argumenta:
PRIMA OBIECTIO. Bulla originalis vel eius authenticum transumptum non
invenitur nec apud Cistercienses nec in archivo Vaticano. Proinde, ait Boudinhon,
“provisoirement [i.e. aussi longtemps qu’on n’a pas trouvé la Bulle], on doit
dire que l’absence de ce document dans les registres d’Innocent VIII constitue,
sinon une preuve absolue, du moins une grave présomption contre l’authenticité."
RESPONDENT.™ Bulla originalis inveniebatur saltem in archivo generali
Cisterciensi (quod destructum est durante gallica revolutione). Id implicant verba
addita ipsi Bullae in prima Divionensi editione Collectaneorum Cisterciensium
a. 1491 : “Quod vidimus fides adhibeatur sicut originali” et “Nos frater loannes
[de Cirey] . . . nonnulla tam nova quam vetera apostolica et quaedam regalia
ex copiosissimo privilegiorum Ordinis cumulo ... ab archiviis Cistercii extrahi
et conscribi fideliter, ad originalia et registra auscultari, ac diligenter anno
Domini 1490 in modum qui sequitur imprimi fecimus.” Id etiam testantur auctores
secundae sive Parisiensis editionis a. 1713 (cf. supra, p. 730). Quod in archivo
Vaticano Bulla originalis aut eius minuta non inveniatur, mirum non est, nam
ex una parte Bulla debuit mitti ad ipsam abbatiam et ex alia parte registratio
Bullarum in Curia Romana saepe omittebatur, maxime quoad monachos qui tali
Concellariae formalitati, utpote dispendiosae, libenter se subrahebant, ut patet
ex eo quod multorum authenticorum documentorum transcripta in regestis pon­
tificiis pariter desiderentur; praeterea, regesta Innocentii VIII nondum accurate
explorata sunt, ac proinde non improbabile est ut, facta ulteriori inquisitione,
minuta Bullae inveniatur (ita Pius de Langonio). Ceterum, post infructuosas
inquisitiones factas a Pio de Langonio, Gillmann et ipso Mercati, praefecto archivi
Vaticani, tandem a. 1954. J. Lécuyer annuntiavit eundem Mercati Bullam in
archivo invenisse (Arm. 54, tom. 8, fol. 295) et se eam legisse: “On ... a
44 Boudinhon: “A lui seul, cet argument [de l’usage du privilège par les Cisterciens]
suffirait à rendre téméraire la négation absolue dc l’authenticité de la Bulle; et, pour
ma part, je me suis contenté de faire des réserves. Mais précisément parce que la preuve
est indirecte, je ne me sens pas pleinement rassuré.” “Il faut reconnaître que la con­
cession d’innocent VIII ne peut se prévaloir d’aucun antécédent sur ce point, et c’est
une raison dc n’en admettre l'authenticité que sur des preuves convaincantes" (art. cit.
[supra, in p. 699] 324, 399). Pesch: “Gcnuinitas [Bullae] est saltem probabilis."
Tixeront, expositis probabilibus rationibus authenticitatis, concludit: “Et cependant il
reste une ombre. . . L’objection la plus importante vient du texte même de la bulle"
(L’Ordre et les ordinations [éd. 2, Paris 1925] 194 sq.). Hervé: “Videtur saltem pro­
babiliter genuina.”
43 Hocedez: “Cette authenticité [de la Bulle d’innocent] semble peu douteuse.”
Regatillo: “Authentia bullarum [Innocentii ct Bonifatii] indubia est.” Gy: “Les trois
bulles papales sont sans nul doute authentiques.”
48 Cf. scripta Pii de Langonio et Baisi, neenon reccntiorem articulum H. Talbot,
O. Cist., “The Bull ‘Exposcit’ and a famous privilege,” The Downside review LX1I
(1944) 84-94, in quo quaedam alia facta, confirmatoria authenticitatis Bullae, referuntur.

cependant mis en doute l’authenticité [de la Bulle], sous prétexte qu’on n'en avait
pas retrouvé la copie dans les Archives Pontificales; nous pouvons enfin annoncer
que la minute en a été retrouvée par Mgr. A. Maercati et nous avons pu la lire
nous-même aux Archives (Arm. 54, torn. 8, fol. 295).”47
Ceterum, abstrahendo ab eius inventione in archivis, authenticitas Bullae in­
signiter, utut indirecte, confirmatur ipso diuturno usu concessi privilegii apud
Cistercienses, quem testantur non pauci scriptores coaevi.4’
E. Rodriguez, O.F.M. (-f
* 1613) testatur abbates Cistercienses “eo [privilegio]
usos esse, prout accepi a Patribus dicti Ordinis.”49 Chr. Henriquez, O. Cist.
(f 1632): “Quod privilegium etiam hodie in suo vigore perseverat, variosque
egoniet vidi monachos, per praefatos abbates ad subdiaconatus et diaconatus
ordines promotos.”"0 N. Isambcrtus, doctor sorbonicus (f 1642): “Quo privilegio
dicti abbates non tantum ante Tridcntinum Concilium usi sunt, sed etiam et hoc
ipso tempore adhuc utuntur.”51 Io. Morinus, C. Or. (f 1659): “Innocentius VIII
. . . hoc privilegium concessit abbatibus Cisterciensibus, quo usi sunt et hactenus
utuntur.”52 I. Caramuel Lobkowicz, O. Cist. (·]■ 1682): “In Ordine Cisterciensi
Abbas Cistertii et quatuor Coabbates possunt non solum minores ordines, sed
etiam diaconatum et hypodiaconatum conferre, et huius, potestatis usus est in
viridi usu. et cognovi aliquos qui ab huiusmodi abbatibus fuerunt ad ordines
maiores evecti.”53 L. Van Roy, O.S.A. (f 1699) : “Generalis Ordinis Cisterciensis, anno 1663. Gandavi, religiosos Ordinis Cisterciensis in diaconos et subdiaconos ordinavit, quemadmodum fecerat Romae, scilicet anno 1662. sciente
et consentiente Pontifice [Alexandro VII].”54 Idem omnino testimonium, fortasse
““Aux origines de la théologie thomiste de l’épiscopat,” Gregorianum XXXV (1954)
87 sq., in nota.
“ Baisi: “Le testimonianze di autori coevi, che rammentano ordinazioni di diaconi
fatte da abbati cistercensi, sono assolutamente probatorie” (op. cil. [supra, in p. 689]
22). Ipse quoque Boudinhon huic rationi magnam vim tribuit, scribens: “Ceci me
ramène à l’argument très considérable qui résulte dc la pratique. Car, malgré les doutes
ct même malgré les dénégations exprimés par certains auteurs, il est incontestable que
les abbés de Citeaux, et vraisemblablement ceux des quatres autres abbayes, se sont
prévalu, sans opposition, de la Bulle d’Innocent VIII pour conférer le sous-diaconat
et le diaconat à leurs sujets réguliers. . . Les auteurs cisterciens parlent de cette ordina­
tion comme d’un fait courant qui ne souffre aucune difficulté. . . L’exercice du privilège,
après le concile de Trente, est donc indubitable. . . Tels sont les faits: quelle preuve
en résulte-t-il en faveur de l’authenticité de notre Bulle? Aucune preuve directe, mais
une preuve indirecte très puissante. . . Il est invraisemblable, impossible même, qu’on
ait laissé, en plein xvii
*
siècle, les abbés de Citeaux faire des ordinations, à Rome
même, si l’on avait eu des doutes sur la valeur de leur privilège, sans en rechercher la
concession première; bref, qu’on ait toléré pendant plusieurs siècles dans l’Eglise une
pratique basée sur une pièce apocryphe ou du moins interpolée. A lui seul cet argument
suffirait à rendre téméraire la négation absolue dc l’authenticité de la Bulle” (art. cit.
[supra, in p. 699] 322-324).
° Cit. supra, in p. 675.
* Menologium Cistcrciense (Antwerpiae 1630) 2.
“Cit. supra, in p. 676.
"Cit. supra, in p. 676.
"Theologia moralis fundamentalis, lib. 3 de sacramento Ordinis, fundam. 69 (Lugduni
1675) 286.
"Theologia moralis, p. 4, c. 4, q. 1 (Antwerpiae 1702) V 337. De gandavensi ordina­
tione extat sequens testimonium in archivo illius civitatis: “Nos, Frater Claudius
Vaussin. Abbas CLstercii totiusque Cisterciensis Ordinis Caput, etc. Superior Generalis.
Notum facimus universis, quod nos dic data praesentium, sacros ordines iuxta privile­
gium nobis a felici recordationis Innoccntio Papa octavo concessum, et missam pontificaliter celebrantes in maiori altari ecclesiae monasterii nostri de Baudeloo, dilectum
nobis in Christo Fratrem Franciscum Dhooghe, subdiaconum dicti monasterii religiosum
expresse professum, praevio examine idoneum repertum, ad sacrum diaconatus ordinem
rite ct canonice in Domino promovimus. In cuius rei fidem praesentes a nobis et a

ex Van Roy excerptum, repetunt Fr. Henno, O.F.M. (f 1713), Franciscus Maria
a Bruxelles, O.M.Cap. (f 1713) et alii. In opere Gallia Christiana refertur:
“loannes XII Petit,55* patris cabilonensis, asceta cisterciensis et iuris canonici
doctor, die 20 iunii 1670 suffragiis 69 in abbatem electus, sabato quatuor tem­
porum post Pentecosten anno 1672 sacros subdiaconatus et diaconatus Ordines
in suo coenobio contulit, iique monachi, qui hisce ordinibus initiati sunt, ad pres­
byteratum postea admissi sunt ab archiepiscopo Vesontion., vi bullae Innocentii
VIII datae anno 14S9.”50 Praeterea Rituale Cisterciensium, editum Parisiis a.
16S9 (libr. 8, cap. 17 sq., pp. 631-649), refert ritum ordinationis subdiaconi et
diaconi per abbatem, et immediate ante caeremonias dc ordinationibus refert ipsam
Bullam Innocentii VIII.57 Tandem in archivo abbatiae Claraevallensis leguntur
scripta testimonia ordinationum subdiaconorum et diaconorum ab abbatibus
peractarum.58

Privilegium igitur in usu fuit ac remansit usque fere ad finem saec. 18, seu
usque ad tempus gallicae revolutionis,50 quo monasteria Cisterciensia suppressa
et archiva destructa sunt. Post restaurationem vero, reformato ac diviso Ordine
a Leone XIII a. 1892. privilegium implicite revocatum esse videtur ab eodem
Pontifice per Brevem “Non mediocri,” 30 iulii 1902, in quo, approbans privilegia
Cisterciensium, S. Pontifex refert privilegium abbatis “conferendi . . . suis sub­
ditis primam tonsuram et quatuor ordines minores tantummodo.” Ceterum nulli
dubium esse potest saltem per novum Codicem I.C. (can. 964) privilegium illud
revocatum esse.00
secretario nostro subscriptas, sigilli nostri appositione muniri iussimus. Datum Gandavi,
dic sabbati quatuor temporum post Exaltationem Sanctae Crucis, vigesima secunda
mensis Septembris, anno Domini millesimo sexcentesimo sexagesimo tertio. Claudius,
Abbas Cisterciensis generalis. Franciscus Destrechy, Prior Gandiensis, secretarius” (Gent
Rijksarchief, Fonds abdij Baudeloo, n. 664; apud P. Vermeer, art. cit. [supra, in p. 660]
266 sq., in nota). Quoad romanam vero ordinationem, Pius de Langonio observat Van
Roy “enormiter errare,” quoniam ibi ille Abbas nonnisi “clericalem tonsuram ordinesque
minores suis contulit monachis,” ut constat ex opere Gallia Christiana IV (Parisiis 1728)
1015.
M Successor praefati Claudii Vaussin.
M Gallia Christiana IV (Parisiis 1728) 1017.
” Cf. Pium de Langonio, art. cit. [supra, in p. 687] 422, et Talbot qui scribit:
“Pope Alexander VII issued a decree on 27th September, 1659, restricting the use of
Pontificals for all prelates not enjoying the Episcopal dignity. Anxious to learn how
this affected the privileges granted by the Bull ‘Exposcit,’ the Cistercians advised their
Procurator General, Hilarius Roncati, to obtain a decision from the Sacred Congrega­
tion of Rites. There was no point in drawing up a new Pontifical if they had lost
their privileges. The Sacred Congregation replied on the 20th January, 1660. that
the Cistercian privileges were in no way restricted. The question of a uniform Ritual
was, therefore, carried into effect, and eventually in 1688 the official text, bearing the
Bull ‘Exposcit’ on the pages immediately preceding the ceremonies of Ordination, was
approved and printed. This Ritual is in use to-day. The intrinsic authority it possesses
and its acknowledgement by the Sacred Congregation of Rites lends probability to the
authenticity of the Bull printed in its pages” (art. cit. [supra, in p. 732] 93).
“Canivez; “Dans l’ordre de Citcaux, on n’en a jamais douté [de l’authenticité de la
bulle] et on a utilisé les dites concessions jusqu’à la fin du xviii* siècle: témoins les
attestations manuscrites de sous-diaconat et de diaconat reçus des abbés, qu’on peut
lire dans les archives de l’abbaye dc Clairvaux (archiv. départ, de l’Aube, 311, 145)"
(loc. cit. [supra, in p. 731]).
‘’Quidam, ut Navarrus, Suarez (cf. in pp. 675, 680) et Benedictus XIV (adhuc
secretarius S. C. Concilii), asseruerunt privilegium tacite saltem revocatum fuisse a
Cone. Trid. (sess. 23, de reform., c. 10; cf. infra, p. 756. At id certo ex verbis Tridentinis deduci non posse, ostendit Pius a Langonio (art. cit. [supra, in p. 687] 429 sq.)
“Leonis XIII Pontificis Maximi Acta XXII (Romae 1903) 163; vel Acta S. Sedis
XXXV 385 Quaestionem an privilegium revocatum fuerit agitat P. Vermeer, 0. Cist .
"Is het privilege der Cistcrciënserabten om subdiakens en diakens tc wijdcn herroepen?,"
Bijdragen XVI (1955) 271-278.

SECUNDA OBJECTIO. In textu Bullae, quem testatur se vidisse Victoria
(cf. supra, p. 679), et in exemplari Vaticano, quod Gasparri testatur inventum
esse in archivo Vaticano (cf. supra, p. 729), nulla mentio habetur de diaconatu
sed tantum dc subdiaconatu.

RESPONDENT. Testimonium \zictoriae est unicum nec ab aliis corroboratum
usque ad Gasparri atque opponitur clariori testimonio Vasquesii qui citat ipsa
verba ex editione quam vidit quaeque correspondet Collectaneis publicatis Com­
pluti a. 1574 (cf. supra, p. 729). Testimonium Gasparri non est oculare, nec
ipse dicit quinam Bullam invenerit et in quo archivi loco; qui vero ulteriores in­
quisitiones ibi instituerunt, eam Bullam nondum invenerunt; e contrario, recenter
a. 1954 Lécuyer testatur inventam fuisse minutam Bullae cum mentione diaconatus.
Ceterum, ipsum discrimen inter praefata testimonia convenienter solvitur admit­
tendo duas Bullas, alteram quam testantur Victoria et Gasparri. cum sola men­
tione subdiaconatus, quamque idem abbas loannes obtinuerit a. 14S7 (nam de
facto eo anno abbas obtinuit Bullam confirmatoriam omnium antiquorum privi­
legiorum Cisterciensium), et alteram quam ipse obtinuit a. 1489, in qua. inter
ampliora privilegia concessa, additur privilegium conferendi diaconatum (ita Pius
de Langonio ct Baisi).

TERTIA OBIECTIO. Plura sunt quae suspectam vel dubiam reddunt huius
Bullae authenticitatem, saltem quoad alteram partem quae loquitur de subdiaconatu
et diaconatu, ita ut possit in ea videri aliqua falsificatio. Et primo quidem ipsum
internum examen: nam in priori parte, ubi agitur de petitione abbatis, sermo est
de solis ordinibus minoribus, in altera vero parte, ubi agitur de concessione,
sermo est de subdiaconatu ac diaconatu, et ordines minores omnino tacentur;
unde Papa ex una parte non respondet petitis et ex alia parte concedit non
petita, quod est tum inconsequens (Tixeront, Puig de la Bellacasa. Solâ et iam
antiquiores Tournely, Billuart, Thomas a Charmes), tum inverisimile, nam Papa
in aliqua Bulla, quae est generaliter confirmatoria iam habitorum privilegiorum,
sponte et absque ulla abbatis petitione et sine ullo signo novitatis, concederet
presbytero tam magnum atque unicum privilegium ordinandi diaconum (ita Boudinhon). Secundo, exteriores circumstantiae probabilitatem falsificationis corroborant:
nam ex una parte constat ex historia, tempore Innocentii VIII plures extitisse
curiae romanae officiales qui pro recepta merccde Bullas falsificabant. et eo
ipso anno 1489, quo nostra Bulla concessa est. detecta fuit quaedam horum
falsariorum consociatio.01 et cx alia parte sive continuata praxis Ecclesiae sive
communis tunc temporis theologorum sententia, tam decisive presbyterum a col­
latione diaconatus excludebant, ut prorsus inverisimile est. ne dicatur omnino
inadmissibilc, quod Papa tam sponte ct absque peculiari ratione illi praxi ct doc­
trinae contradicere voluerit (ita Boudinhon, Bellacasa. alii). Hinc Puig de la
Bellacasa (quem sequitur Solâ) suggerit in altera parte Bullae falsificata sive
interpolata esse verba “subdiaconatus et diaconatus” loco “omnes ordines minores.”

RESPONDENT. Quoad internum examen textus, discrepantia inter petitionem
et concessionem non obstat, quoniam potest legislator, motu proprio et cx causis
sibi beneplacitis, ultra petita concedere, et valor Bullae, iuxta regulas iuris,
dimetiendus est non ex parte petitoria sed ex parte concessoria. Ceterum, ea
discrepantia levari potest admittendo (ut supra observatum est) quod ab­
bas obtinuerit successive duas Bullas, alteram loquentem de solis ordinibus
minoribus et alteram de maioribus, quam quidem abbas petierit veluti summarie
et forsitan oretenus, ct quod redactor secundae Bullae, cum deesset petitoria pars,
cam suppleverit cx priori Bulla in qua sola mentio minorum ordinum continebatur
(ita Pius dc Langonio et Baisi). Externae vero circumstantiae non leviter exag"Cf. apud ipsum Pium a Langonio, art. cit. (supra, in p. 6S7) 426, qui refert testi­
monium Ludovici Pastor in sua Historia Paparum.

gerantur et inepte invocantur. Quod enim plures aliae Bullae tunc falsificatae
fuerint, non probat hanc etiam ex falsificatione prodiisse; ceterum vix dici potest
abbatem illum loannem, qui eo ipso anno 1489 Romae degebat et Innocentii
VIII familiaris erat, tam facile a falsificatoribus decipi potuisse et multo minus
ipsum scientem illorum crimini consensisse aut Bullam falsificasse (ita Pius de
Langonio, Baisi et alii post ipsos). Quamvis praxis Ecclesiae et doctrina theo­
logorum esset tunc aliena ab huiusmodi concessionibus, plures tamen tunc erant
canonistae qui defendebant Papam posse committere presbytero collationem su­
periorum ordinum, ac proinde Papa communi doctrinae non contradixit, nec
aliunde communior ac contraria sententia theologorum, vel auctoritas ipsius S.
Thomae, tanti ponderis erat ut debuerit Papam avertere ab eo privilegio con­
cedendo.

His positis hinc inde obiectionibus ac responsionibus, quarum unaquaeque proba­
bilem suum valorem retinet, haec nobis observanda veniunt. Primo, si certum
argumentum pro authenticitate Bullarum petendum sit ex earum saltem inven­
tione in archivo Vaticano, duae priores Bullae Bonifatii IX et Martini V sunt
certo authenticae02; authenticitas Bullae Innocentii VIII pendet a veritate facti
inventionis in eodem Archivo, quam annuntiat Lécuyer. Dolendum tamen est,
hunc auctorem nonnisi transeunter et in brevi nota ad calcem paginae, et sine
ulteriori descriptione aut determinatione, prodere tanti momenti notitiam, quam
posteriores scriptores in praesenti quaestione nequidem advertisse videntur (ex
his quos novimus, nonnisi Beyer et Vermeer eam Lécuyer affirmationem com­
memorant, idque iterum transeunter in aliqua nota ad calcem paginae); magni
enim momenti esset scire cuiusnam tenoris sit ea Vaticana minuta, quo modo
conveniat aut discrepet a nota Bulla publicata a Pio de Langonio, an contineat
explicitam mentionem diaconatus (ac ita differat omnino a Bulla quam Gaspard
testatur inventam esse in eodem archivo Vaticano), an in priori eius parte sermo
sit de solis minoribus ordinibus et in altera de solo subdiaconatu et diaconatu.
Quidquid, sit, 1res manent obscuritates, quae nondum sufficienter dissipatae
sunt quaeque, donec saltem purificetur quaestio de praefato exemplari sive minuta
inventa in archivo Vaticano, rationabile dubium inducunt circa authenticitatem
Bullae vel potius circa verba Bullae quae loquuntur de diaconatu.

Primum est discrimen inter Bullam quam vidit Victoria ac testatur Gaspard
et eam quam legit Vasquez et publicavit Pius de Langonio; utrique enim fides
legitime adhibetur. Difficultas enim non solvitur supponendo existentiam duarum
Bullarum (cf. supra, p. 735), nam praeterquam quod haec suppositio sit satis
gratuita, quaeritur ubinam sit prior Bulla quam testatur Gasparri et quare ille
qui eam quaesivit tempore Gasparri potuit eam tam facile invenire in archivo
Vaticano, alii vero plures qui attentius, ut supponitur, eam subinde quaesierunt,
nullo modo invenire potuerunt.

Secundo, inanitas huiusmodi solutionis increscit, si consideratur difficultas pro­
veniens ex discrimine inter primam Bullae partem, in qua sermo est de solis
ordinibus minoribus, et alteram partem, in qua nominatur tantum subdiaconatus
et diaconatus; nam tunc deberemus non duas sed tres Bullas supponere: unam
nempe in qua ageretur de solis ordinibus minoribus (quamque adhibuerit redac­
tor ultimae Bullae, ut ex ea suppleret partem petitoriam; cf. supra, p. 735);
secundam in qua ageretur etiam de subdiaconatu (quam testantur Victoria et
Gasparri); tertiam in qua ageretur etiam de diaconatu.
“ Quoad Bullam Bonifatii IX, certitudo authenticitatis increscit tum ex eo quod
etiam Bulla privilegii revocatoria in eodem Vaticano archivo invenitur, tum ex eo quod
constat de promulgatione illius in Anglia, si fidem rationabiliter praestamus supradictae
(p. 728, in nota) publicationi Papal letters.

Tertio, argumentum quod pro authenticitate concessionis petitur ex ipso eius
usu apud Cistcrcienses, non omnino eam authenticitatem evincit; nam, admissa
veritate huiusmodi usus, cuius ceteroquin testimonia eadem fere paucioraque
facta referunt et apparent ad invicem dependentia nec in omnibus vera sunt,03
quaeri adhuc potest an obiective legitimus esset talis usus, nec potuerit fundari
in aliquo documento in sua origine partialiter falsificato et bona fide suscepto
et ut tali in usum deducto, quem quidem usum ipsa auctoritas ecclesiastica
dimiserit nec impedierit, ratione bonae fidei utentium necnon ipsius difficultatis
iudicandi de eius origine et valore. Unde Boudinhon, postquam concesserit mag­
num valorem huic argumento ex usu deducto (cf. supra, p. 733), illud ad
debitam proportionem apte reducit, scribens: “Il est évident que l’usage d’un
privilège, aussi bien constaté qu’on le suppose, ne saurais jamais être, qu’une
preuve indirecte; après tout, il n’y a pas deux manières différentes d’utiliser
une concession quelconque, suivant qu’elle est authentique ou apocryphe; dès
lors qu’on la tient pour véritable. Or, la bonne foi des abbés de Cîteaux . . . n’est
révoquée en doute par personne. Mais enfin la valeur originale de documents
quelconques ne dépend en rien de la pratique ultérieure. . . Précisément parce que
la preuve est indirecte, je ne me sens pas pleinement rassuré [au sujet de
l’authenticité de la Bulle]. Je ne puis oublier, en effet, qu’il y a bien des exemples
de privilèges, de faveurs spirituelles, d’indulgences, d’exemptions, qui doivent leur
origine à des apocryphes, à des falsifications ajourd’hui avérées, ce qui ne les a
pas empêchés de devenir, à la longue, officiels et certains. Des pratiques pour­
suivies, sinon toujours inaugurées, de bonne foi, ont donné naissance à un titre
de fait, à une sorte de possession d’état, à une certaine prescription; et ces titres
acquis l’Eglise les a respectés, sans d’ailleurs se prononcer sur l’origine historique
des documents allégués; elles les a parfois confirmés par des concessions nouvelles
et expresses.04 Serions-nous en présence d’un nouvel exemple de cette manière
de faire? Je suis loin de l’affirmer; mais cela ne me semble pas impossible.”05

Ceterum, quamvis haec quaestio de authenticitate Bullae Innocen­
tii VIII adhuc servet aliquem valorem, ratione diuturnae eius his­
toriae et satis certae applicationis in praxi (quod dici nequit de
duabus aliis Bullis), tamen, ad decidendam nostram quaestionem,
capitale suum momentum amisit, postquam inventae sunt duae aliae
Bullae Bonifatii IX et Martini V, quarum authenticitas pro certa
iam communiter habetur. Propterea, theologi qui negant R. Pontificem
posse concedere presbytero facultatem ordinandi diaconum et pres­
byterum, totum fere suum conamen convertere solent ad explicandum
ipsum tenorem concessionis in eis contentae, ita ut suae sententiae
contradicere nequeat.
α Ita, quod Van Roy testatur de abbate Cisterciensi celebrante ordinationem diaco­
norum in ipsa "Roma, sciente et consentiente Pontifice” quodque ex eo repetunt alii
usque ad hodiernum diem (v.g. olim Henno, subinde Boudinhon, hodie Vermeer ct
Fernandez), ab ipso Pio de Langonio vocatur enormis error, ut notatum est supra
(p. 734, in nota).
“Quod tamen in nostro casu non accidit, quin e converso Leo XIII a. 1902 in sua
Bulla confirmatoria privilegiorum Cisterciensium, occasionem arripuerit excludendi privi­
legium ordinandi diaconos ct subdiaconos (cf. supra, p. 734), etsi nihil explicite signi­
ficaverit de praevia existentia vel non existentia huiusmodi privilegii.
° Art. cit. (supra, in p. 699) 324 sq.

4. Sensus et vis Bullarum.
In quo quidem duas hi doctores vias arripiunt™ aliam qua negetur
sensus concessionis, illum detorquendo a facultate ordinandi ad facul­
tatem faciendi ordinare, seu dandi litteras dimissoriales ut monachi
ordinentur a quocumque episcopo et celebrandi has ordinationes etiam
in ipso monasterio, uno verbo ad exemptionem ab episcopo locali in
materia ordinationum (ita Benzonius, f 1613, qui forte primus hanc
solutionem proposuit, Hallier, Habert, Drouin, Gotti, Tournely, Puig
de la Bellacasa, Hugon, Tanquerey, Cimetier, Lercher, Michel Eolim],
Piolanti, Solâ, aliique communiter), et aliam qua admisso verbali sensu
concessionis de ipsa jacultate ordinandi, negetur validitas conces­
sionis, seu dicatur Papa in eo casu potuisse errare vel limites suae
potestatis transgredi, quatenus, cum non agatur de documento doc­
trinali sed mere practico, potuit licite (etsi de facto non valide) suam
concessionem attemperare opinioni quorumdam coaevorum canonis­
tarum (docentium Papam habere huiusmodi potestatem), quam ipse
probabiliorem putaverit (ita Gonet, Salmanticenses, Witasse, Billuart,
S. Alphonsus, Ballerini-Palmieri, Mendive, Wernz, Pesch, Mazzella,
Sanda, Pohle, MacGuinness, Hocedez, Rivière, Huarte, Lercher,
Hugon, Van Noort-Verhaar, Puig de la Bellacasa, Denis, LercherUmberg, Michel [adhuc ut probabilem hanc explicationem proponit,
etsi mutaverit sententiam principalem], Gy, Sola). Generatim
moderniores auctores proponunt, ut primariam ac sufficientem,
priorem solutionem, subsidiarie vero ac veluti hypothetice addunt et
alteram,GT dicentes nempe quod in ea concessione agitur de solo
privilegio exemptionis, et quod, etiam si probaretur ibi agi de ipsa
potestate ordinandi, non est impossibile nec inconveniens admittere
practicum errorem Papae in uno vel altero tam raro ac particulari
casu.
Prior solutio tribus fulcitur rationibus, quarum prima petitur ex
stylo Curiae, altera ex interno examine Bullarum, tertia ex historicis
M Mittimus peregrinam solutionem unius vel alterius, uti Leitner (Handbuclt des
katholischen kirchenrechts [19221 128), qui assumit abbates fuisse fortasse episcopos.
Si id verum esset, concideret tota difficultas. Attamen, imprimis de abbate Cisterciensi
loanni de Circy certo scimus cum non fuisse episcopum. Praeterea, in Bulla Bonifatii
IX conceditur abbati S. Ositae etiam privilegium adhibendi insignia pontificalia, quo
privilegio abbas non indiguisset, si episcopus fuisset. Tandem in Bulla revocatoria
declaratur irritum et inane quidquid in futurum contra revocationem attentaretur, quod
quidem sensum non haberet, si abbas erat episcopus, cum, iuxta communem saltem
sententiam, Papa non possit invalidum reddere exercitium potestatis Ordinis in episcopo.
Cf. Puig de la Bellacasa, “La Bula ‘Sacrae Religionis’ de Bonifacio IX,” Estudios
eclesiasticos IV (192S) 114-117.
" Excipe unus vel alter, signanter Hocedcz, qui priorem solutionem ut contrarium
ipsi textui reicit (cf. infra, p. 740, in nota).

DE MINISTRO

739

circumstantiis.08 Singulas rationes exponemus immediate apponendo
adversariorum responsiones.

Prima ratio. Stylus Curiae, saec. 13-15 vigens, permittit eam inter­
pretationem iuxta quam “conferre ordines” significet in hoc casu
“conferre ordines per se vel per alium” (seu “facere ordinari,”
“habere ius faciendi ut aliquis ordinetur independenter ab episcopo
loci,” “praesentare ad ordines,” “dare licentiam ut aliquis ordinetur,”
“concedere litteras dimissorias”). Ita Clemens V a. 1307 concessit
abbati monasterii Opitergiensis facultatem “conferendi, praeter ton­
suram et ordines minores, etiam maiores ordines, statutis a iure
temporibus, seu praesentandi subditos professos episcopo ut licite
ordinentur,” et a. 1309 cardinali episcopo Sabinensi in Sicilia legato,
tribuit facultatem “clericalem tonsuram necnon, statutis a iure tem­
poribus, minores et maiores ordines . . . conferendi per te vel per
alium.” Alia exempla afferunt Bellacasa et Cappello, desumpta ex
Bonifatio VIII, ex Conc. Trid. et ex Codice I.C. Ipsa praesertim
expressio “conferre libere et licite” (Bonifatius IX) indicat non agi
de ipsa physica potestate ordinandi (secus diceretur non “licite”
sed “valide”), sed de exemptione ab episcopo locali (libere, i.e.
independenter ab episcopo; licite, i.e. sine transgressione legis ecclesi­
asticae et laesione iuris episcopi).09

Respondent. Stilus Curiae saec. 13-15 contrarium probat, nam
expressio “conferre ordines” imo “ordines conferre libere et licite”
significabat ipsam potestatem conferendi ordines. Ita Gregorius IX
a. 1283 concessit cuidam abbati facultatem “conferendi fratribus
tuis minores ordines,” et Sixtus IV a. 1483 concessit facultatem ut
“quatuor ordines minores novitiis et aliis religiosis professis dicti
monasterii conferre licite et libere valeatis”70; in quibus documentis
* Quidam antiquiores, ut Bensonius (cf. supra, p. 6S0), Haberi ct Drouin, in medium
produnt praesumptam aliquam declarationem tum S. C. Concilii a. 1596 tum Clementis
VIII a. 1592, iuxta quam privilegium concessum ab Innocentio VIII sit intelligcndum
tantummodo de litteris dimissoriis. Attamen, ut ostendunt Pius de Langonio et Baisi, in
duobus illis documentis habetur mera quaedam generalis declaratio, attingens quoslibet
abbates ct praelatos habentes potestatem conferendi tonsuram et ordines minores, et
nullo modo respicit aut alludit ad ipsum singulare privilegium concessum tantummodo
quinque abbatibus Cisterciensibus. Responsum illud S. C. Concilii sic sonat (et fere
idem continetur in Bulla Clementis VIII): “Abbates benedictos sive habentes faculta­
tem a Sede Apostolica exercendi ea quae ab abbatibus benedictis exerceri possunt, posse
tantum primam tonsuram ct minores ordines suis subditis regularibus concedere. Item,
tam eosdem abbates quam alios quoscumquc regulares posse concedere litteras dimissorias
suis subditis regularibus, ad episcopum tamen dioccesanum, a quo circa doctrinam
examinari debent” (lib. 8 Decret. S. C. Concilii ab anno 1594, dic 3 ianuar. ad mens,
ianuar. 1597).
“Hanc rationem evolvit peculiariter Puic. de la Bellacasa, ari. cit. (supra, in p.
738) 122-131.
”Btiliarium Lateranense (Romae 1727) 77, ct Appendix, p. 4.

certe agitur de concessione ipsius potestatis ordinandi. Exempla autem
in contrarium adducta non sunt ad rem, imo oppositum potius pro­
bant, nam nullibi habetur sola expressio “conferre ordines” in sensu
“praesentandi ad ordines” vel “conferendi ordines etiam per alium,”
sed haec verba apponuntur praecise ut explicativa ambiguae cuiusdam
expressionis, ut in duobus documentis Clementis V; quod nequaquam
fit in nostris tribus Bullis. Cetera exempla allata a Bellacasa et
Cappello minus adhuc ad rem faciunt (ita Hocedez et Fernandez).”

Secunda ratio. In ipsis Bullis varia habentur indicia quae sua­
deant in eis agi de solo exemptionis privilegio. In Bulla Martini V
datur facultas conferendi sacros ordines “dioecesani loci licentia
super hoc minime requisita”; hoc autem necesse non erat dicere, si
ageretur de ipsa potestate ordinandi. In altera Bulla Bonifatii IX
dicitur privilegium revocari ob quaerelam episcopi londoniensis, seu
quia vergebat “in gravem ipsius episcopi et iurisdictionis suae ordi­
nariae laesionem”; iamvero hoc convenientius intelligitur si agatur de
privilegio exemptionis quam de ipsa facultate ordinandi ac propterea
episcopus londoniensis tacuit de potestate Ordinis et appellavit sola
iura patronatus et iurisdictionis; ipsa tam facile obtenta revocatio
privilegii idipsum suadet. In tribus Bullis nihil est quod novitatem
et solemnitatem sonet, ut connaturaliter expectaretur in concessione
tam magni et extraordinarii privilegii; rationes autem quae pro favore
concesso allegantur, scilicet honor abbatis et disciplina monasterii
(Innocentius VIII: “Ne monachi pro suscipiendis subdiaconatus et
diaconatus ordinibus extra claustrum hinc inde discurrere cogantur”),
non sunt pares tantae concessioni, dum e converso sufficiunt ad
explicandum solum exemptionis privilegium (Haec ultima ratio
maxime commovit Boudinhon).72
Respondent. Verba Martini V implicant quod abbas poterat non
solum ordinare sed etiam id facere absque ulla episcopi licentia: non
enim prior facultas est eadem ac altera; etiam ante concessionem
facultatis ordinandi, abbas poterat advocare alium episcopum haben11 Hocedez: “Il n’est pas possible . . . d’interpréter le privilège comme une simple
concession de faire ordonner par un évêque au choix de l’abbé. . . Il n’y a . . . pas de
doute possible sur le sens de la bulle.” ludicium huius auctoris eo vel magis valet quod
aliunde ipse faveat sententiae neganti posse presbytero committi collationem diaconatus
et presbyteratus, ac propterea cogatur recurrere ad aliud argumentum dc possibilitate
practlci erroris in Papa.
n “Ces . . . concessions, exorbitantes au sens du droit, sont bien misérablement mo­
tivées. Le Pape va modifier, sur [des] . . . points importants, la pratique très ferme
de l’Eglisc . . . , il va formuler une concession qui soulève une grosse difficulté théolo­
gique et va à l’encontre dc l’enseignement unanime des théologiens. Or, voici par quelles
raisons il motive ces . . . décisions: ‘Ne monachi. . .’ Mais c'est là une raison assez
puérile.”

tent potestatem ordinandi et tamen idem abbas et ipse episcopus
indigebant licentiam episcopi loci ad ordinationem celebrandam.
Ceterum, nihil probat ea verba (“Diocesani loci licentia super hoc
minime requisita”) referri debere ad ipsas solasque ordinationes
potiusquam ad cetera privilegia quae simul conceduntur (ita Fer­
nandez)/3 Iura patronatus et iurisdictionis episcopi londoniensis lae­
debantur etiam per concessam facultatem ordinandi, nam ita ille non
amplius poterat monachos proprio iure ordinare, qui ita suae Jurisdic­
tion! funditus subtrahebantur. De concessionis rationibus et formulatione solius S. Pontificis concedentis est iudicare; una ratio tam
extraordinarii privilegii, ab Innocentio VIII concessi abbati loanni de
Cirey, potuit esse ipsa peculiarissima existimatio et paterna familiari­
tas, qua illum prosequebatur, ut scimus ex historia et innuitur circa
initium ipsius Bullae (“Ut te, quem speciali dilectione prosequi­
mur . . .”) ; etiam alia ratio, ne scilicet monachi ad suscipiendos
subdiaconatum et diaconatum extra claustra discurrerent, nequaquam
inepta aut inadaequata dicenda est, nec opponi potest monachos
debuisse nihilominus claustra egredi ad suscipiendum presbyteratum,
nam saltem duobus ex tribus itineribus per privilegium praecavebatur
(ita Pius de Langonio).
Ceterum saltem Bulla Bonifatii IX contraria affert indicia quae
suadeant in ea agi de concessione ipsius potestatis ordinandi. Et
imprimis, sermo est de diaconis et presbyteris “sic per dictos abbates
promotis,” ubi promotio sive ordinatio tribuitur ipsis abbatibus (ita
Fernandez). Praeterea, in verbis “Constitutionibus et ordinationibus
apostolicis . . . contrariis non obstantibus” fit allusio etiam ad Constit. “Abbates” Alexandri IV (insertam Corpori Iuris, in Sexto Decre­
talium, 1. 5, tit. 7, De privilegiis, c. 3 “Abbates”), in qua dicitur
abbates posse conferre solam tonsuram: unde nova facultas quae, ea
Constitutione non obstante, conceditur abbatibus quoad ordinationem
diaconatus et presbyteratus est eiusdem generis facultas, seu potestas
ordinandi, non vero merum ius exemptionis, (ita Hocedez et Fer­
nandes).74 Tandem, in altera Bulla, revocatoria privilegii, “irrita et
inanis” declaratur quaelibet ordinatio quae in futuro ad normam
praecedentis privilegii attentaretur, quod quidem supponit ordina­
tiones, evantualiter antea habitas, fuisse validas, seu abbates habuisse
’’Pius de Langonio, loquens dc Bulla Innocentii VIII, radicaliter hanc obiectionem
evertit sequenti generali ac gratuita affirmatione, quam recentiorcs repetere non audent
“Privilegium concedendi dimissorialcs ad quemcumquc benevolum episcopum, in illud
temporis, omnibus jere regularibus coni munissimum erat. Unde Innocentius VIII abbati
Cisterciensi privilegium, ‘dc gratia speciali’ concessisset, quo iam ille, sicut et caetcri
quamplurcs, de plano fruebatur” (art. cit. [supra, in p. 687] 428. Contrarium ostendit
Puig DE LA Bellacasa, art. cit. (supra, in p. 738) 118-121.
'‘Refutationem huius rationis lege apud Cappello, n. 311, ed. 1951, p. 209.

potestatem valide ordinandi (ita Fernandez, qui hanc rationem vocat
“el argomento mas fuerte”).

Tertia ratio petitur ex sequentibus historicis circumstantiis, quae
suadent non agi de potestate ordinandi sed de privilegio exemptionis
quoad ordinationes. Ex historia scilicet constat difficultates et lites
facile intervenisse inter abbates et Ordinarios locorum, ratione
quarum inde a saec. 13 abbates a iurisdictione Ordinariorum coe­
perant se subtrahere per privilegia apostolica; in particulari abbas
ille Vincentius, monasterii Altzelle, cui Martinus V suam Bullam con­
cessit, non paucas quaerelas habuit cum suo Ordinario Misnensi
Rudolpho Planitz.75 Nihil inde mirum quod quidam audaciores
abbates, seu tres illi destinatarii trium Bullarum, conati fuerint suam
exemptionem ab episcopo dioecesano, quam partialiter iam habebant,
amplius extendere ad ipsas ordinationes maiores, ut inde liberiores
fierent a iurisdictione Ordinarii ac molestae lites et difficultates extinguerentur; ad quem scopum ample sufficiebat merum privilegium
exemptionis quoad ordinationes, vi cuius poterat advocari quilibet
extraneus episcopus, nec ullatenus necessaria erat ipsa tam extra­
ordinaria facultas ordinandi, abbatibus concessa (ita Sola, ad men­
tem, et alii). Praeterea, altum silentium theologorum et canonistarum
circa Bullas Bonifatii IX et Martini V ostendit nihil ipsos in istis
Bullis peculiare deprehendisse, adeoque non magis quam consuetum
exemptionis privilegium in eis legisse. Tandem constans praxis
Ecclesiae et communis sententia theologorum, iuxta quam non
poterat presbyter esse minister diaconatus et presbyteratus, omnino
improbabilem reddunt, Papam tam facile et sine haesitatione huius­
modi potestatem concedere voluisse.
Respondent. Praefati tres abbates potuerunt ob varias rationes
concupiscere et obtinere etiam privilegium potestatis ordinandi, quae
conferebat maiorem auctoritatem ipsis abbatibus, maiorem independentiam (etiam ab extraneis episcopis) illorum monasteriis, et
securiorem disciplinam ipsis monachis, quorum divagationi extra
claustra praecavebatur. Fortasse theologi et canonistae duas Bullas
Bonifatii IX et Martini V nequidem cognoverunt, ratione ipsius
brevis existentiae privilegii in eis contenti (cf. supra, p. 729). Usque
ad illud tempus non pauci doctores, et inter eos duo S. Pontifices,
Innocentius IV et Innocentius V, sustinuerunt oppositam sententiam,
iuxta quam Papa potest concedere presbytero potestatem conferendi
presbyteratum et diaconatum, vel saltem diaconatum, imo haec erat
”Cf. SolA, art. cit. (supra, in p. 728, 22-25; C. Bock, “La bulle ‘Gerentes ad vos'
de Martin V,” Collectanea Ordinis Cisterciensium Reformatorum XIII (1951) 4sq.

DE MINISTRO

743

communior opinio canonistarum, quam in priori parte eiusdem saec.
15, in quo tres illae Bullae prodierunt, sustinuit peculiariter Nico­
laus de Tudeschis, vulgo Panormitanus (f 1445), vir maximae auc­
toritatis in iure canonico (cf. supra, pp. 663-666).

Altera solutio, iuxta quam non est impossibile neque inconveniens
dicere quod Papa in tribus illis Bullis potuerit errare limitesque suae
potestatis transgredi, fundatur in hoc quod ex una parte illae con­
cessiones non continent eas infallibilitatis conditiones, quae assignan­
tur a Cone. Vaticano, et ex alia parte continent casus quosdam
practicos ac raros, in quibus non necessario concludendum est R.
Pontificem semper recte ac valide agere, ubi graves rationes con­
trarium suadeant: quod quidem Pesch exprimit noto effato, a pluribus
repetito “Nam unum factum pontificium non facit legem neque
dogma”70 et Lercher-Umberg emolliunt, dicentes praesumendum qui­
dem esse id quod S. Pontifices faciunt recte fieri, si agatur de his
quae ipsi saepe faciunt, non necessario si agatur de his quae semel
vel raro faciunt et praefatae praesumptioni obstent vere graves
rationes. Et in confirmationem quidam (ut Michel, cf. supra, p. 694)
adducunt casus reordinationum in quibus putant quosdam Papas
errasse, non doctrinaliter sed practice, circa factum valons ordina­
tionis collatae ab episcopis haereticis vel simoniacis. Unus vel alter
(ut Hugon; cf. supra, p. 700), in confirmationem adducit quod
Bonifatius IX retractaverit Bullam et indultum suum irritum declara­
verit, ita ostendens se ex inadvertentia egisse nec ullatenus quaes­
tionem ipsam dogmaticam suo induito dirimere voluisse.
Respondent vero adversarii (quibus in hac re suffragantur etiam
pauci inter patronos nostrae Conclusionis, ut Gasparri. Boudinhon
et Tixeront; cf. supra, p. 697, in nota), absolute negantes Papam
in illis concessionibus potuisse moraliter vel de facto errare, cum
in eis agatur de aliqua re connexa cum dogmate, qualis est valor et
fructus sacramentorum qui dependet ab ipsa validitate ordinationis
et consequenter a validitate pontificiae concessionis factae presbyteris
ut possint diaconos et presbyteros ordinare. Sensus horum auctorum
videtur sic enucleari posse: In illis concessionibus non agitur quidem
de definitione ex cathedra, seu de primario obiecto infallibilitatis;
neque etiam de generali declaratione, aut generali lege, aut de sic
dicto facto dogmatico seu de secundario obiecto infallibilitatis (qui­
dam tamen, ut Pius de Langonio et Lépicier loquuntur explicite de
facto dogmatico) ; unde theorctice loquendo Papa potuit errare in
’* Hocedez paulo aliter: “Aucum théoloeien ne prétend qu’il [le Pape] est infaillible
dans les jugements particuliers ou lorsqu’il édicte des lois particulières.”

illis concessionibus; attamen de jacto non potuit errare, cum agatur
de re tam gravi, connexa cum valore sacramentorum et sanctifica­
tione animarum.77

Ad rem nostram quod attinet, haec dicenda veniunt.
Abstrahendo a variis particularibus rationibus, quas hinc inde con­
tendentes theologi afferunt, pro vel contra veritatem et obiectivitatem
concessi privilegii quaeque suum retinent probabilitatis valorem, unum
certum est, scilicet huiusmodi privilegium adversari tum connatural!
ac pleniori sensui antiquae Traditionis (de quo supra, pp. 711-713),
tum constanti praxi Ecclesiae etiam posterioris temporis, tum com­
muni sententiae theologorum usque saltem ad Cone. Trid., atque
Gasparri: “Si id [i.e. factum concessionis] verum foret, quaestioni locus non esset."
Pius de Langonio: “Innoccntiana concessio doctrinalem importat decisionem, nempe
Summo Pontifici potestatem inesse committendi simplici presbytero subdiaconatus et
diaconatus collationem: ibi proinde tum factum, tum de facto doctrina, seu, prout
loquuntur theologi, factum dogmaticum, quod non potes in dubium vertere, supposita
Bullae authentia, quin ipsam Romani Pontificis inerrantiam aliqualiter offendas.
Firmiter igitur teneto, quidquid minus rcctc aut minus advertenter insinuatum reperies,
opinionem quam circa potestatem sibi divinitus inditam sequitur Papa Bullam emanans,
ut in casu, non amplius opinionem esse sed certitudinem” (art. cit. [supra, in p. 687] 469.
Boudinhon: “Il est très legitime de conclure du fait au droit.”
Lépicier: “Quando agitur de factis dogmaticis, ut esset praecise collatio facultatis
factae simplici presbytero confirmandi, repugnat vel in uno puncto Summum Pontificem
in errorem induci” (De Baptismo et Confirmatione, p. 404). Hic quoque applicari
illud debet, quod antea diximus, videlicet talem pontificiam commissionem [qua presby­
ter possit ordinare diaconum ct presbyterum], vel in uno alterove casu, nobis tanquam
dogma esse habendam, secus in re fidei, Christi Vicarius gravissime errasset” (De
Extrema Unctione et Ordine, p. 261).
Baisi: “Ammetto senz’altro che in esse [i.e. nelle predette concessioni] non si ha
una definizione di fode: ammetto pure che, spcculativamente pariando, i papi potrebbero
aver errato nel concederle. Quello che nego è precisamente questo: che i Sommi Pontefici
abbiano moralmente potuto errare ed abbiano errato di fatto c che percio le bolle non
costituiscano in qualche modo un principio tcologico” (op. cit. [supra, in p. 689] 117).
Fernandez: “Sobre su valor y autoridad diremos: 1. En estas bolas no sc trata de
una ‘definitio ex cathedra,’ aunque se trata de un echo dogmdtico que impica gravisimas
consecucncias. 2. Por non tratarse de un caso de infalibilidad pontificia, tcoricamente el
Papa se podria equivocar. 3. Sin embargo, negamos que se haya equivocado. No admitimos el hecho, el ‘factum’ de un error en varios Pontifices en un asunto tan grave"
(art. cit. [supra, in p. 696] 203).
In his et similibus assertionibus, aliqua confusio observatur. Pius de Langonio et
Lépicier exaggerare videntur cum unum alterumvc particularem casum, aliquo modo
connexum cum dogmate vel potius cum validitate sacramentorum, reducunt ad “facta
dogmatica,” in quibus omnes theologi admittunt Papam esse infallibilem; sic enim
facta dogmatica possent in infinitum multiplicari. Baisi vero et Fernandez, qui emolliunt
suam affirmationem ac concedunt in uno vel altero particulari casu (qualia sunt tria
praefata privilegia), thcoretice loquendo Papam posse errare, non vero practice, ambigue
vel illogice loquuntur: nam vel putant talem casum reducendum esse ad facta dogmatica,
et tunc Papa est infallibilis, tum thcoretice tum practice, sicut in omnibus factis dogma­
ticis, vel putant talem casum non constituere verum factum dogmaticum, ct tunc
voluntarie assumunt Papam non posse in eo errare et inepte distinguunt inter inerran­
tiam theoreticam et inerrantiam practicam. Rectius igitur alii theologi distinguunt inter
casum rarum et casum frequentem, ct dicunt non in priori sed tantum in altero Papam
errare non posse, eo quod prior non demonstretur esse tam proxime connexum cum
dogmate revelato ut possit constituere verum “factum dogmaticum.”
r'

“sese habere ad instar alicuius insulae in mari magno” (Wernz,
supra, p. 699) vel tanquam melchisedechianum quoddam saec. 15
simulacrum, absque ulla genealogia aut progenie in tota Traditionis
historia.78 Id autem theologice suspectam reddit suam ipsius existentiam, et probabilitatem sententiae quae illud sustinet non modice
inficit, quidquid ceteroquin sit de valore particularium rationum, qui­
bus impugnari possit sive authenticitas unius vel alterius Bullae, sive
ac praesertim sensus vel auctoritas concessionis; aliquis enim defec­
tus rationabiliter et probabiliter in eo privilegio suspicitur adesse,
quamvis non clare appareat an in authenticitate Bullae, an in sensu
concessionis, an in auctoritate concedentis.
Quibus attentis, necnon considerata ipsa discrepantia opinionum
theologorum, nequit saltem dici certum esse jactum validae conces­
sionis, qua simplex presbyter evaserit extraordinarius minister diacona­
tus et presbyteratus. Adeoque, ut non semel notatum est supra (pp.
713, 722, 723), cum nondum allatum sit jactum certum quod
contrarium probet, integra manet vis argumenti quod supra (pp.
711-713) deduximus ex connaturali sensu Traditionis et integra manet
praesumptio contra possibilitatem conferendi presbytero extraordi­
nariam potestatem administrandi subdiaconatum ct presbyteratum,
donec contrariis a e certis jactis dissipetur. Ac pro tanto, in praesenti
statu historicae inquisitionis et theologicae controversiae, probabilior
adhuc dicenda est sententia quae docet presbyterum non posse evadere
extraordinarium ministrum diaconatus et presbyteratus, et a fortiori
episcopatus, ut asserebamus in ipso textu nostrae Conclusionis (p.
702).
’‘Quidam ut Vasqucz (supra, p. 675), Tanner, Morinus, Hcnno, Herincx, Bcrti,
Engel, Schram, Pius de Langonio, Many, Baisi, Congar, Beyer, asserunt vel suggerunt
similia privilegia fuisse concessa etiam Praelatis Franciscanis, missionariis in India, et
quibusdam abbatibus Benedictinis. Hallier (op. cit. [supra, in p. 6801 914) refert
monachos monasterii San-Dionysiaci (Saint Denis) iactitasse se habere simile privilegium.
Navarrus (supra, p. 680) asserit abbatem quondam cistcrcicnsem in Germania ha­
buisse privilegium ordinandi subdiaconos, sed non constat utrum loquatur de eodem
privilegio de quo Victoria ac ideo confundat Galliam cum Germania, an dc distincto,
et ceteroquin tale privilegium respicit solum subdiaconatum.
Attamen, huiusmodi incerta facta frustra invocantur, mere ex auditu (solus Engel,
apud Gasparri ct \rcrmccr, affirmat: “Ipse scio quaedam monasteria S. Benedicti similia
habere”) ct absque ulla specificatione Pontificis concedentis, abbatis vel praelati destinatarii, loci, temporis ct tenoris concessionis. Proptcrca non multum his historiis fidere
videntur quidam ex ipsis relatoribus, uti Pius de Langonio et Baisi qui scribit:
“Un’altra testimonianza relativa a simili privilegi, e di grande valore se potesse essere
storicamentc controllata, la si potrebbe avere dalla bolla che alcuni autori abbastanza
insistentemente, spccialmente nei sccoli XVII et XVIII, dicono concessa ai prelati
Franccscani in India. Ma fin’ora non è venuto alla luce alcun autcntico documento.
P. Giuseppe M. Pou y Marte O.F.M., che sta compilando il Bollario Francescano pel
secolo XVI, mi ha assicurato che taie bolla non esiste, e che se fosse stata concessa,
certamcnte se ne sarebbe tramandato il ricordo tra i Padri del suo Ordine” (op. cit,
[supra, in p. 689] 26).

Et haec nobis videtur rationabilis positio, eligenda a quocumque
prudenti ac traditional! theologo. Nec aliunde irrationabilis aut im­
prudens talis positio ex futuro exitu probaretur, si nempe aliquando
certo constiterit de veritate concessionis supradicti privilegii, quoniam
omnes norunt, opinionem, quae nunc sit tantum probabilior, posse
evadere improbabilem et falsam, ubi nova indicii elementa introducan­
tur, quae certitudinem de contrario parere valeant.
Et nos quidem ad hanc rationabilem Conclusionem descendere coacti
sumus, quamvis aliunde personali quadam inclinatione in contrariam
opinionem alliceremur, eo quod ex hac ipsa opinione iterum ac signanti
modo confirmaretur sententia S. Thomae, quam ut probabiliorem
assumpsimus in art. 5 (tom. 2, pp. 22Ssqq.), de non-sacramentali
indole ordinis episcopalis.79 Nec inde ceteroquin in peculiarem theo­
logicam difficultatem impingeremus, explicandi scilicet quo modo possit
presbyter esse minister extraordinarius sacramenti Ordinis, nam id
non aliter explicaretur quam quoad alterum certumque casum Con­
firmationis, ut constat ex fuse disputatis in eodem art. 5 (tom. 2,
pp. 251-279).

ART 27. Utrum simplex presbyter sit extraordinarius minister
minorum ordinum et subdiaconatus (3 p., q. 72, a. 11, ad 1; Suppi.,
q. 38, a. 1, ad 3; In 4 Sent., dist. 7, q. 3, a. 1, q. 3, Sed contra et solutio).

STATUS QUAESTIONIS
Haec quaestio non est tam otiosa quam prima fronte videri possit.
Nam, quamvis moderni theologi conveniant in affirmativa sententia,
tamen primo, plures antiquiores theologi dissentiebant, nec sine aliqua
ratione, adeoque quaestio retinet suum historicum momentum; secun­
do, etiam moderni theologi quamvis conveniant quod attinet ordines
minores, ratione evidentis praxis Ecclesiae, non tamen prorsus con­
cordant in iudicio quod proferunt relate ad subdiaconatum, ob defec­
tum actualis praxis Ecclesiae et ob minorem certitudinem quoad
antiquiorem praxim; tertio, sententia de non-sacramentalitate et ec­
clesiastica institutione ordinum diaconatu inferiorum non est tam
certa quam quidam putare videntur, sed tantum nunc communior et
probabilior, adeoque nonnisi arbitrarie quidam theologi (Huarte, Bozzola) praesentem quaestionem uno flatu resolvunt ac levi digito re­
movent, absque ulteriori expositione, dicentes evidens esse presby” Vim huiusmodi confirmationis uno vel alio modo fateri coguntur non pauci theologi,
etiam inter eos qui pugnant pro sacramcntalitate episcopatus, ut ostensum est in eodem
Joco, pp. 2S2 sq.

DE MINISTRO

747

terum esse extraordinarium ministrum illorum ordinum, cum sint
ecclesiasticae institutionis ac ideo ab Ecclesia possint, cuicumque ipsa
voluerit, committi (imo quidam, ut Lercher, Bellacasa, Piolanti) rem
ut tam claram assumunt, ut nequidem dignentur ipsam quaestionem
tangere, sed agunt tantummodo de ministro diaconatus, presbyteratus
et episcopatus.

PARS NEGATIVA ct PARS AFFIRMATIVA
Communis quidem modernorum sententia tenet presbyterum esse
ministrum extraordinarium certe quoad ordines minores
*
0 et saltem
probabilius quoad subdiaconatum. Sed huiusmodi sententia suas vicis­
situdines suamque historiam habuit, dependenter tum a diversis opin­
ionibus de sacramentalitate illorum ordinum tum a praxi sive con­
cessionibus Ecclesiae.
Et primo quidem, sententiam affirmativam connaturaliter amplexi
sunt tum quotquot inde a medio aevo usque ad hodiernum diem
negarunt illorum sacramentalitatem, quos quidem enumeravimus in
art. 6 (tom. 2, pp. 403-415), tum quotquot, praecipue inde a saec. 16,
admiserunt presbyterum posse esse extraordinarium ministrum ipsius
diaconatus et presbyteratus quosque retulimus in art. praec. (pp.
661 sq., 674, 684-686). Discrimen autem et evolutio accidit in
campo eorum qui, aut sacramentalitatem illorum ordinum admiserunt,
aut presbyterum posse esse diaconatus et presbyteratus ministrum
negaverunt; utraque enim ratio, tum sacramentalitatis, tum pari­
tatis vel unitatis cum altioribus ordinibus, quibusdam visa est ob­
stare quominus inferiorum etiam ordinum collatio simplici presby­
tero committeretur; subinde vero, cognitio et evolutio ipsius praxis
Ecclesiae theologos docuit neutram illarum rationum obstare: quod
quidem factum est primo ac satis celeriter quoad minores ordines,
posterius ac multo lentius quoad subdiaconatum.

Rigidiorem positionem in hac re assumpserunt pauci theologi praetridentini, qui excluserunt presbyterum a ratione ministri tum quorum­
libet ordinum tum ipsius Confirmationis, non obstantibus notis privi­
legiis concessis abbatibus inde a Conc. Nicaeno II a. 787 quoad ordines
minores et ab ipso Gregorio M. quoad Confirmationem, huiusmodi
privilegiorum vel sensum immutantes vel ipsam auctoritatem impug­
nantes: ita Albertus M., Bonaventura (cuius tamen mens clara non
est), Franciscus de Mayronis, Guilelmus de Rubione, Guilelmus de
Vorilongo, et immediate ante Conc. Trid. Hadrianus Dedel (sub“ Quidam addunt “ct quoad tonsuram,” sed frustra, ut videtur, cum omnes admittant
tonsuram non esse sacramentalem sed merae ecclesiasticae institutionis.

inde Hadrianus VI. f 1523), quos omnes retulimus in art. praec. (p.
670 sq.); quamvis enim aliqui inter hos doctores loquantur directe
aut praecipue de Confirmatione, cum excludunt presbyterum posse
esse ministrum extraordinarium, tamen eorum mens est id valere
etiam, sin minus a fortiori de ordinibus, etiam minoribus, quatenus
reputaverint hos esse sacramenta. Haec sententia post Cone. Trid.
nonnisi unum vel alterum defensorem, nominatim Guil. Estium
(t 1613),81 retinuit ac sensim sine sensu decidit, locum relinquens
moderatae sententiae S. Thomae {Suppi., q. 38, a. 1, ad 3, cit. in
p. 668). iuxta quam presbyter potest esse minister extraordinarius
ordinum minorum, non tamen subdiaconatus.82 Hanc praetulerunt
plures theologi, praesertim thomistae, saltem usque ad saec. 17, uti
Paludanus (apud Capreolum), Capreolus {In 4 Sent., dist. 7, q. 2,
a. 3, ad 3 et 10, ubi refert et approbat, ut de mente S. Thomae,
verba Paludani), Dom. Soto, Bellarminus (incerte tamen loquitur,
nec videtur absolute negare presbyterum posse ordinare subdiaconum),
Nugnus, Sanchez, Bonacina, Dicastillo, Gonet (minus decisive negat
presbyterum posse ordinare subdiaconum et contrariam sententiam,
quam refert, non simpliciter reicit),83 Billuart (quatenus ponit suam
affirmativam conclusionem de solis ordinibus minoribus, quamvis
subinde, referens “plures censere etiam posse ex commissione con­
ferri [subdiaconatum] a simplici presbytero,” hanc opinionem non
reprobet, imo conetur ostendere S. Thomam ei non adversari).

Nihilominus etiam haec sententia inde a saec. 17 declinare coepit
"Ad obicclioncm de privilegio quibusdam presbyteris ab Ecclesia concesso, respondet
“Quamvis omnes ordines, etiam minores, sint sacramentum, potest committi ut illos
[presbyteri] conferant, non tanquam sacramentum, sed tanquam sacramcntalia, seu
potius officia quaedam sacra, quae sine sacramentali ordinatione communicari atque
exerceri possunt, eo quod nullam requirant supcrnaturalem potestatem, cuiusmodi in
sacerdotis officio requiritur” (In IV Sententiarum, pars posterior, dist. 24 [Duaci 1616]
42 sq.).
“ Quidam thomistae, ut Salmanticenses morales ct Billuart, dicunt S. Thomam, cum
docet presbyterum esse posse ministrum solorum ordinum minorum, “non autem
maiorum ordinum," nequaquam excludere subdiaconatum, sed cos tantum ordines qui
quovis tempore in Ecclesia habiti sunt ut maiores ct sacri, scilicet presbyteratum et
diaconatum. Attamen, huiusmodi exegesis videtur contradicere ipsis verbis S. Thomae;
nam alibi S. Doctor docet “esse. . . tres ordines sacros, scilicet sacerdotem, ct diaconum
. . . ct subdiaconum” (Suppi., q. 37, a. 3) ct ordines sacros opponit ordinibus minoribus,
inquiens: “Alii dixerunt quod in sacris ordinibus imprimitur character, non autem in
minoribus” (ibid., q. 35, a. 2). Unde, cum in q. 38, a. 1, ad 3, ait: “Aliquis sacerdos
simplex potest conferre minores ordines . . . nec [tamen] maiores ordines” intendit
excludere etiam subdiaconatum cum aliis maioribus ac sacris ordinibus. Idque etiam
confirmatur ex ipsa doctrina thomistarum (ct ipsius Billuart), qui nonnisi tardius, nec
omnino decisive, accesserunt ad sententiam de presbytero extraordinario ministro
subdiaconatus.
** De Ordine, disp. 3, a. 1, n. 3: “Licet non evidenter constet quod subdiaconatus
dicat immediatum ordinem ad corpus Christi (ideoque plures existiment posse Pontificem
concedere simplici sacerdoti, ut ordinet subdiaconum), id tamen de sacerdotio ct diaco­
natu manifestum est."

(cum ceteroquin plures ex eius patronis nuper relatis, signanter
Bellarminus, Gonet et Billuart, de ea dubitare coeperint), ac sensim
sine sensu theologi coeperunt magis vel minus decisive accedere ad
communem hodiernam sententiam, iuxta quam presbyter esse potest
extraordinarius minister etiam subdiaconatus. Huic evolutioni non
levem impulsum videtur dedisse testimonium Victoriae et Navarri de
concesso quibusdam abbatibus privilegio ordinandi subdiaconos (cf.
supra, p. 673). Fr. Hallier (t 1659) ait sibi “videri omnino proba­
bile quod ad subdiaconatus ordinem conferendum Ecclesiae dispensa­
tio simplicem presbyterum idoneum efficere possit” (De sacris elect,
et ordin., p. 2, sect. 5, c. 1, a. 3, n. 7). Salmanticenses morales
(Andreas a Matre Dei, t 1674) magis decisive scribunt: “Nos vero
cum Granado . . . asserimus, posse Summum Pontificem praebere
facultatem ad conferendum ordinem subdiaconatus . . . , nec D.
Thomas . . . oppositum tenet” (De Ordine, c. 4, punct. 1, n. 28).
Iam in altera parte saec. 18 Wirceburgenses (Th. Holtzclau, t 1783)
non timent asserere: “Potest tamen sacerdos simplex ex concessione
Ecclesiae conferre subdiaconatum: item ordines minores. Est com­
munis sententia” (De Ordine, diss. 1, c. 2, a. 9, dico 4). Melius for­
tasse S. Alphonsus (t 1787) exprimit ac sequitur communiorem iam
sententiam theologorum, inquiens: “Alii demum probabiliter cum Salmant . . . negant de diaconatu . . . affirmant vero de subdiaconatu.
quia eius munus non habet relationem tam immediatam ad Christi
corpus. Neque huic obstare dicunt Salmant. doctrinam D. Thomae”
(1. 6, n. 762).
Theologi moderni non solum unanimes sunt, sed etiam cum maiori
asseverantia loquuntur et sententiam ut certam proponunt, maxime
quod attinet ordines minores, imo quidam notam “theologice certum"
enuntiant. Et quidem, quoad ordines minores, sententia dici solet
“certa” (De Augustinis, Gasparri, Tixeront, Van Noort-Verhaar, Diekamp, Denis, Fcrland, Ott, Sola; alii rem supponunt ut certam, etsi
id non dicant), unus vero vel alter (Cappello, Hervé) dicunt eam esse
“theologice certam.” Quoad subdiaconatum vero, minor est concordia
in asseverantia; quidam dicunt id esse “theologice certum” (Cappello,
Hervé, alii certum (De Augustinis, Tixeront, Diekamp, Ferland, Ott.
Sola), alii sententiam probabilem (Zubizarreta), alii contenti sunt
dicere id esse sententiam communiorem (Van Noort-Verhaar), alii
sententiam communem (Denis, Gigon, Baisi qui valde ambigue ait:
“in catholica doctrina commune”).
Ut patet, in aliqua ex huiusmodi indicia influxum habet sententia
de non-sacramentalitate horum ordinum, quam quidam assumunt ut

certam, dum revera non est nisi probabilior; propterea Pesch veluti
perfunctorie rem decidit, scribens: “Ordines minores et subdiaconatum
administrari posse a simplici presbytero delegatione summi pontificis
evidens est. Cum enim hi ordines sint ecclesiasticae institutionis, ec­
clesiae quoque est statuere a quo et quomodo conferendi sint” (Praei,
dogm. VII, n. 665).
Nota theologicae certitudinis est prorsus exaggerata quoad subdia­
conatum, valet fortasse quoad ordines minores. Melius dicendum
videtur: certum quoad ordines minores, ita ut contrarium sit saltem
temerarium; probabilius vero quoad subdiaconatum (cf. infra, p.
760).

CONCLUSIO
Simplex presbyter est certe minister extraordinarius ordinum minorum;
probabilius etiam esse potest minister extraordinarius subdiaconatus.

Probatur 1. EX RATIONE THEOLOGICA.

Hi enim ordines vel sunt ecclesiasticae institutionis nec sacramentales (ut tanquam probabilius demonstravimus cum communiori sen­
tentia in art. 6, tom. 2, pp. 419 sqq.), et tunc ratio petitur ex ipsa
hac humana eorum institutione, nam pendet ab institutore decernere
quomodo et a quo ministro aliquis ritus conferendus sit; vel sunt
divinae institutionis ac sacramentales, ut vult quorumdam nec im­
probabilis opinio, et tunc ratio petitur cum S. Thoma ex ipsa eorum
indole, quatenus non referuntur directe et immediate ad corpus Christi
eucharisticum, iuxta dicta in art. praec. (pp. 702-706). Quoad hoc
quidem dubium esse posset de subdiaconatu, qui immediate inservit
ad altare et explet officium circa ipsam materiam et vasa sacrificii:
attamen, huiusmodi relatio ad Eucharistiam est adhuc remota ac prae­
paratoria, cum officium illud sit non circa ipsam materiam consecra­
tam, sicut officium diaconi qui tangit et distribuit Eucharistiam, sed
circa materiam adhuc consecrandam. Ad rem ipse S. Thomas: “Primo
enim, est ministerium quo minister cooperatur sacerdoti in ipso sacra­
mento, quantum ad dispensationem, sed non quantum ad consecra­
tionem, quam solus sacerdos facit; et hoc pertinet ad diaconum. . .
Secundo, est ministerium ordinatum ad materiam sacramenti ordinan­
dam in sacris vasis ipsius sacramenti. Et hoc pertinet ab subdiaconum.
Unde dicitur in littera [Sent., 1. 4, dist. 24, c. 9] quod corporis et
sanguinis Domini vasa portant et oblationes in altari ponunt. Et ideo

accipiunt calicem de manu episcopi, sed vacuum, cum ordinantur”
(Suppi., q. 37, a. 2).

Probatur 2. EX PRAXI ECCLESIA E, seu ex ipsa existentia ex­
traordinariae facultatis, concessae presbytero, conferendi tum ordines
minores tum probabiliter etiam subdiaconatum.
Antiquitus soli episcopo omnis ordinatio, etiam quoad inferiores
ordines, reservabatur, ut constat praecipue ex documentis liturgicis
allatis in art. 25 (p. 654 sq.), seu Traditione Apostolica, Constitu­
tionibus Apost., Testamento D.N.I.C., Canonibus Hippolyti et Statutis
Ecclesiae antiquis (circa a. 500); ex epistolis Cypriani apparet ipsum
per se contulisse lectoratum Aurelio, Celerino, Saturo et Optato, necnon subdiaconatum eidem Optato (cf. in art. 6, tom. 2, pp. 339 sq.).
Ratione autem tum minoris momenti ac simplicioris ritus horum ordi­
num, tum probabiliter eorum merae ecclesiasticae institutionis, in
tardiori aetate coepit illorum collatio committi occasionaliter ipsi
simplici presbytero. Quandonam id incoeperit, non satis constat.
Quidam eruditi huc iterum adducunt casum chorepiscoporum, qui­
bus Conc. Antiochenum a. 341 (can. 10) concedit facultatem “ordi­
nandi lectores et subdiaconos atque exorcistas,” sed ut ostensum est
in art. praec. (pp. 719-722), praefati chorepiscopi erant veri episcopi
quoad potestatem Ordinis, vel saltem, si dicatur non omnes fuisse
episcopos, nequit probari illos praecise quibus Concilium committit
ordinationes, non fuisse episcopos sed simplices presbyteros.

Primus casus, qui prima fronte videatur ad rem facere, exhibetur
circa finem saec. 5 apud Gelasium R.P. (492-496), Epist. 9, c. 6,
ad episcopos Lucaniae: “Nec minus etiam presbyteros ultra modum
suum tendere prohibemus; nec episcopali fastigio debita sibimet
audacter assumere: non conficiendi christmatis, non consignationis
pontificalis adhibendae sibimet arripere facultatem; non praesente
quolibet antistite, nisi fortasse iubeantur, vel orationis, vel actionis
sacrae supplendae sibi praesumant esse licentiam; neque sub eius
aspectu, nisi iubeantur, aut sedere praesumant, aut veneranda tractare
mysteria. Nec sibi meminerint ulla ratione concedi, sine summo
pontifice [i.e. sine episcopo], subdiaconum aut acolythum ius habere
jaciendi; nec prorsus addubitent, si quidquam ad episcopale minis­
terium specialiter pertinens suo motu putaverint exsequendum, con­
tinuo se presbyterii dignitate et sacra communione privari” (ML
59. 50).
Hunc textum afferunt communissime theologi et eruditi ad proban­

dum R. Pontificem concessisse aliquando presbyteris facultatem ordi­
nandi acolythum et subdiaconum: hoc enim, inquiunt, supponunt
verba Gelasii/' Attamen, hic textus minime clarus est, imo contrarium
suggerere videtur. Et imprimis, in verbis “sine summo pontifice” non
agitur de Papa sed de simplici episcopo, qui tunc summus pontifex
appellabatur et de quo sermo est in toto contextu; unde, si ageretur
de ordinandi facultate presbytero delegabili, haec delegatio non Papae
sed ipsi episcopo attribueretur, quam tamen plures saltem ex iisdem
doctoribus, qui hunc textum citant, docent soli Papae competere.
Totus contextus suggerit nullo modo presbyteris concedi ea quae sunt
omnino propria episcopi, inter quae, iuxta sensum coaevae Traditionis,
quam maxime ipsa ordinatio reponenda est. Ipse extraordinarius
character huiusmodi concessionis eiusque absoluta singularitas (nam
usque ad Cone. Nicaenum II a. 787, in Oriente quidem celebratum,
nullum consimile invenitur documentum) suspectum reddit sensum
qui verbis Gelasii ab auctoribus tribui solet. Unde videntur ea verba
intelligi potius debere in contrario sensu merae ac simplicis exclusionis
presbyteri ab ordinatione, ita ut incisum “sine summo pontifice,” sub
imperfecta quidem expressionis forma, significet “nisi summo pontifici”
et textus sic glossari possit: “Nec sibi meminerint ulla ratione concedi,
nisi summo pontifici (i.e. cum id soli episcopo competat), subdiaco­
num aut acolythum ius habere faciendi”; nec improbabile est ibi
Gelasium alludere ad abusus qui potuerint irrepere circa ius quod
concedebatur presbyteris praesentandi clericos pro ordinatione ab
episcopo facienda, vel quomodolibet cooperandi per suum consilium
in designatione ordinandorum, iuxta Statuta Ecclesiae antiqua eius­
dem aetatis (circa a. 500): “Ut episcopus absque consilio compresbyterorum suorum clericos non ordinet, ita ut civium conniventiam
et testimonium quaerat” (can. 10, ML 56. 881).
Primus certus casus concessae presbytero facultatis conferendi in­
feriores ordines exhibetur circa finem saec. 8 in can. 14 Cone. Nicaeni
II a. 787 (citato in p. 716),85 in quo tum chorepiscopis (qui fortasse
tunc temporis amiserant episcopalem dignitatem ut significatum est
M Hugon: “Asseritur ct necessitas simul et factum delegationis pontificiae.” Otten
“Ergo supponit presbyterum ex concessione Summi Pontificis hoc ius accipere posse.”
Tixeront: "On a de ce fait, dans l’antiquité, une preuve dans la lettre ix, 6 du pape
Gélase (492—196) aux évêques dc Lucanie, par laquelle il défend aux prêtres d’ordonner
des sous-diacres ou des acolytes sans l’autorisation du Souverain pontife.” Dr. Clercq:
“Ainsi que l’écrivait déjà le pape Gélase (-f- 496) aux évêques de Lucanie, le Souverain
Pontife peut accorder le droit de conférer le sous-diaconat ct les ordres inférieurs à
un simple prêtre.”
“ Cf. commentarium orientalium canonistarum Balsamonis, Zonarae ct Arisieni super
ilium canonem (MG 137. 959-966); item P. De Meester, Dc monachico statu iuxta
disciplinam byzantinam (“Sacra Congrcgazionc per la chicsa Orientale. Codificazionc
canonica orientale. Fonti,” serie 2, fasc. 10, Typis Polyglottis Vaticanis 1942) 19, 249-252.

supra, p. 720) tum abbatibus (qui explicite dicuntur esse simplices
presbyteri), conceditur ut possint ordinare lectores:8’ abbatibus qui­
dem sub tribus conditionibus, ut scilicet per benedictionem episcopi
fuerint regulariter praefecti monasterio, ut acceperint ordinationem
presbyteralem et ut lectoratum conferrent tantummodo suis subditis
et intra monasterium. Concilium solius lectoratus mentionem facit,
qui erat unicus ordo minor infra subdiaconatum in ecclesia orientali;
tonsuram ideo non commemorat quia, secundum probabiliorem opin­
ionem, in ecclesia orientali illa caeremonia commiscebatur cum ipso
lectoratu (cf. in art. 6, tom. 2, p. 377 sq.); de subdiaconatu, etsi
haberetur ut ordo minor in ecclesia orientali, omnino tacet ac ideo
non censetur iuri abbati illum commisisse (cf. tamen infra, p. 759).
Itaque prima certa concessio simplicibus presbyteris ut possent
conferre ordines minores facta est circa finem saec. 8 in Oriente'7
et quidem quoad abbates, necnon quoad chorepiscopos si dicatur ori­
entales chorepiscopos tunc temporis amississe originalem suam epis­
copi dignitatem quam iugiter retinuerunt in Occidente/5 Ex eodem
canone Nicaeno videntur originem habuisse similes concessiones pos­
teriori tempore abbatibus factae in Occidente, ut patet ex insertione
canonis Nicaeni Corpori luris (Decreto Gratiani, p. 1. dist. 69, cap.
1, ML 187. 353 sq.) et ex mox citanda referentia Innocentii III ad
praefatum canonem.

Cone. Meldense a. 845 aliaque Concilia et falsae Decretales eius­
dem saec. 9, quae chorepiscopis bellum indixerunt eorumque episco­
palem dignitatem negarunt, huiusmodi putativis presbyteris agnosce' De historica origine potestatis ordinis apud abbates disserit F. Chamard, “Les abbés
au moyen-age,” Revue des questions historiques XXXVII (1SS5) 71 sqq. Cf. etiam
L. Taché, “Chorévêques ct abbés. A propos du pouvoir d’ordre,” Etudes d'histoire
littéraire et doctrinale du XIII
*
siecle II (Paris 1932) 193-202.
” Ceterum omnino verisimile est iam ante Cone. Nicaenum similes concessiones extitissc, quas Concilium disciplinare voluerit, abusus coercendo; nec canon ille ullum
signum novitatis ostendit. Abbatum enim ac monasteriorum exemptiones coeperant inde
a saec. 7 sub variis formis, ac connaturale est ut pedetemptim exemptio extenderetur
ad ipsas minores ordinationes, ut ita praecaveretur difficultati urbes et episcopos ade­
undi pro monachis qui ut plurimum heremum habitabant. Multo ante Cone. Nicaenum,
in Occidente S. Gallus abbas, ut refert S. Gregorius Turonensis (*f· ca 593) in sua
Vita Patrum, c. 6, “puerum clericum fecit” (ML 71. 1030), ex quo aliisque similibus
locis recte infert Thomassinus abbates iam eo tempore consuevisse saltem tonsuram
clericalem conferre (Disciplina Ecclesiae, p. 1, I. 2, c. 39).
“ Ex eo quod abbates coeperint, una cum chorepiscopis, tale privilegium obtinere eo
ipso tempore quo, praecipue in Oriente, chorepiscopatus rapide declinabat et mox
extinguebatur, quidam (ut Chamard et Leclercq) inferunt abbates esse veluti successores
chorepiscoporum quoad potestatem ordinis. Quos refutat L. Taché (loc. cit.) ostendens
ibi agi de mera coincidentia sine ulla connexione, cum ex una parte abbates coeperant
habere privilegia exemptionis, sub variis formis, inde a saec. 7, quamvis praefata
exemptio quoad ordinationem lectoris accesserit circa finem saec. 8, ct ex alia parte ipsi
chorepiscopi per longum adhuc tempus supervixerunt, una simul cum abbatibus, saltem
in Occidente, ubi nonnisi sacc. 10-11 totaliter interierunt (cf. supra, p. 718 sq.).

bant ius conferendi ordines minores, ex licentia episcopi, ita ostenden­
tes huiusmodi concessiones non fuisse tunc alienas a communi sensu
et praxi. Cone. Pictaviensc sub Paschali II (1099-1118) decrevit “ut
nullus praeter episcopum clericis coronas benedicere [seu conferre
tonsuram] praesumat, exceptis abbatibus, qui illis tantummodo coronas
faciant, quos sub regula beati Benedicti militaturos susceperint”
(Hardouin 6-2, 1859); nondum quidem agitur de privilegio confer­
endi ipsos ordines minores, sed ex hac ipsa facultate conferendi
tonsuram facile intelligitur quomodo pedetemptim privilegium ad
ipsos ordines, tonsurae proximiores, extenderetur. Primum huius iam
vigentis privilegii testimonium exhibetur saec. 12 ab Alexandro III
(1159-1181), qui circa ordines collates ab episcopo qui suo muneri
renuntiaverat, rescripsit ad archiepiscopum Toletanum: “In . . . casu
distinguendum putamus, utrum sacros contulerit, an minores. Si enim
a tali ordines usque ad subdiaconatum89 quis acceperit, quia et huius­
modi ordines a non episcopis quandoque conferuntur, et in illis de­
servire poterit, et ad maiores, si idoneus fuerit, promoveri”90 ubi agi­
tur de omnibus ordinibus minoribus et fit allusio ad abbatum saltem
facultates. Innocentius III (1198-1216) in sua decretali epistola ad
archiepiscopum Rothomagensem, inserta Corpori luris confirmat
privilegium abbatum conferendi tonsuram, appellans ad supra relatum
canonem Nicaenum: “Quum contingat interdum, quod laici ad monas­
teria convolantes a suis abbatibus tonsurentur apostolicae sedis oracu­
lum requisisti, an clericatus ordo in tonsura conferatur? Super quo
tibi respondemus, quod quum in vii. synodo sit statutum, ut lectores
per manus impositionem licentia sit unicuique abbati in proprio monas­
terio solummodo faciendi, dummodo ipsis ad episcopo, secundum
morem praeficiendorum abbatum, manus impositio facta noscatur, et
constet, eum exsistere sacerdotem, per primam tonsuram, iuxta formam
ecclesiae datam, a talibus abbatibus clericalis ordo confertur.”91 Alex­
ander IV (1254-1261) ulteriorem concessionem fecit, pariter Corpori
luris insertam, iuxta quam abbates possent conferre tonsuram etiam
suis subditis saecularibus: “Nec eis licitum sit, aliis quam monas­
teriorum suorum conversis, et qui ad illa convolaverint, et in quos
ecclesiasticam et quasi episcopalem jurisdictionem obtinent, primam
clericalem conferre tonsuram.”92
Revera in nulla Decretali explicite fit abbatibus facultas confer" Non constat utrum ibi intclligcndum sit usque ad subdiaconatum inclusive an exclu­
sive. Cf. infra, p. 757.
w Corpus luris, Decretales Gregorii IX, 1. 1, tit. 13, c. 1, ed. Friedberg II 125.
” Ibid., tit. 14, c. 11 “Quum contingat,” p. 129.
” Ibid., 1. 5, tit. 7, c. 3 “Abbates,” p. 1084.

encli omnes quatuor ordines minores, sed agitur directe de sola ton­
sura; attamen, ipsa Innocentii III referentia ad canonem Nicaenum,
in quo agitur de lectoratu (solo ordine infra subdiaconatum apud
Orientales) necnon ipsa indoles trium ceterorum ordinum quorum
unus, i.e. ostiariatus, est inferior lectoratu, et alii duo, i.e. exorcistatus
et acolythatus, non multum ab eo distant, id effecit ut, ex consue­
tudine, collatio omnium minorum ordinum abbatibus concessa intelligeretur. Propterea plures auctores saec. 13-14 commemorant hoc
abbatum privilegium, ut aliquod notum et admissum (S. Thomas,
3 p., q. 72, a. 11, ad 1; In 4 Sent., dist. 7, q. 3, a. 1, q. 3, Sed contra;
supra cit., p. 668, ubi tamen non nominat abbates, quamvis ad
eos etiam sese referat; Scotus: “Interdum conferre quatuor ordines
inferiores committitur aliis quam episcopis, ut abbatibus et prioribus”:
cit. supra, in p. 669); quidam tamen (ut Raymundus de Pefiafort,
Alvarus Pelagius et xAiguanus) privilegium intelligunt de solis duobus
prioribus ordinibus, seu usque ad lectoratum.
Praeterea, plures doctores (S. Thomas, in altero ex relatis textibus,
Thomas de Argentina, Marsilius de Inghen) commemorant idem
privilegium pertinuisse etiam ad presbyteros Cardinales; quod quidem
videtur obtinuisse ex quadam consuetudine, non quidem praescriptiva
(nam potestas Ordinis praescribi non potest), sed interpretativa pari­
tatis inter dignitatem cardinalitiam et abbatialem, fundata in eo quod
in iisdem Decretalibus Gregorii IX, in quibus potestas ordinandi con­
ceditur abbatibus, ipsis etiam Cardinalibus conceduntur plura iura
episcopalia, etsi mere iurisdictionalia. Quidquid sit de modo quo
privilegium cardinalitium introductum fuerit, certum est ipsum iugiter
perseverasse consentientibus communiter ipsis canonistis et theologis,'·”
non obstante alto silentio tum Cone. Trid. tum Catechismi Cone. Trid.
qui de solis abbatibus loquuntur; cumque ipsum in ipsa Roma,
sciente S. Pontifice, in usu fuerit, dici potest iuridice firmatum per
tacitum consensum S. Pontificis, donec in hodierno Codice I.C. ex­
plicitant legalem formam assumpserit.
’’Quidam tamen de huiusmodi privilegii veritate dubitarunt. Ita Haluer (-f- 1659)
scribens: “Possunt autem cardinales presbyteri ex generali quadam consuetudine, non
tonsuram modo, verum etiam minores ordines conferre, ut notant Soto, Henriquez,
Valentia, ct alii passim, sed neque hoc omnino apud me certum est. . . [nam] tam
concilium Tridcntinum, quam Catechismus Romanus . . . , privilegii solum abbatibus
ad id concessi meminerint, cardinalium mentionem nullam faciant. . . Unde sententia
Maioli, quod si minores ordines sunt sacramenta, tutius sit ne recipiantur nisi ab
episcopo, quantum ad cardinales spectat, quorum privilegium iure non habetur expres­
sum, imo a Tridcntino . . . videtur, saltem circa scculares aut regulares sibi non subditos,
reiectum, mihi videtur in praxi tutior, nec omnino repudianda” (De sacris electionibus
et ordinationibus, p. 2, sect. 5, c. 1, a. 2, n. 25, in Migne Theologiae cursus completus
XXIV [Parisiis 1841] 916 sq.).

Inde a saec. 13 usque ad Cone. Trid., facultas abbatum conferendi
quatuor ordines minores, quae, saltem explicite, non erat de iure
communi, coepit rapide extendi per particularia privilegia. Gre­
gorius IX a. 1283 concessit cuidam abbati facultatem “conferendi
fratribus tuis minores ordines”; Clemens V a. 1307 concessit
abbati monasterii Opitergiensis ius “conferendi, praeter clericalem
tonsuram et ordines minores, etiam maiores ordines, statutis
a iure temporibus, seu praesentandi subditos professos episcopo
ut licite ordinentur” (de hac tamen ambigua facultate confer
dicta superius, p. 739); Sixtus IV a. 1483 concessit facultatem
ut “quatuor ordines minores novitiis et aliis religiosis professis
dicti monasterii conferre licite et libere valeatis”; ad eundem saec.
15 pertinent tres famosae Bullae Boni/atü IX a. 1400, Martini lz
a. 1427 et Innocentii VIII a. 1489, de quarum tamen sensu et auctori­
tate, quatenus concedunt abbatibus collationem etiam superiorum
ordinum, disputatur inter theologos, ut fuse ostensum est in art.
praec. (pp. 738-745). Tamen Cone. Trid., sess. 23, de reformatione,
c. 10, ab abbatibus eousque obtenta privilegia restrinxit, quod attinet
subiectum ordinationis, ita ut nonnisi subiectis monachis, non vero
saecularibus, applicaretur (quoad hoc supprimens vel reformans supradictum caput “Abbates” ex Decretali Alexandri IV) : “Abbatibus ac
aliis quibuscumque quantumvis exemptis non liceat in posterum intra
fines alicuius dioecesis consistentibus, etiam si nullius dioecesis vel
exempti esse dicantur, cuiquam, qui regularis subditus sibi non sit,
tonsuram vel minores ordines conferre; nec ipsi abbates et alii exempti,
aut collegia vel capitula quaecumque, etiam ecclesiarum cathedralium.
litteras dimissorias aliquibus clericis saecularibus, ut ab aliis ordinen­
tur, concedant. Sed horum omnium ordinatio, servatis omnibus, quae in
huius sanctae synodi decretis continentur, ad episcopos, intra quorum
dioecesis fines exsistant, pertineat; non obstantibus quibusvis privi­
legiis, praescriptionibus aut consuetudinibus, etiam immemorabilibus.”
Clemens VIII a. 1592 et S.C. Concilii a. 1596, ad mentem Cone.
Trid. sequentem declarationem emiserunt: “Abbates benedictos, sive
habentes facultatem a Sede Apostolica exercendi ea quae ab abbatibus
benedictis exerceri possunt, posse tantum primam tonsuram et mi­
nores ordines suis subditis regularibus concedere. Item, tam eosdem
abbates quam alios quoscumque regulares posse concedere litteras
dimissorias suis subditis regularibus, ad episcopum tamen dioecesanum, a quo circa doctrinam examinari debent.”04
Subdiaconatum quod attinet, factum concessionis in ecclesia latina
** Decreta S. C. Concilii, 1. 8, ab anno 1594, die 3 ianuar. ad mens, ianuar. 1597.

satis dubium 'videtur. Ut diximus supra (p. 751 sq.), unicum quod
ex antiquitate affertur Gelasii Papae testimonium non est ita clarum
ut communiter existimatur. Usque ad tardius medium aevum, nullum
profertur clarum testimonium. Adduci quidem solet textus Alexandri
III (supra cit., p. 754), sed minime clarum est utrum Papa affirmet
ordines non sacros conferri a non episcopis usque ad subdiaconatum
inclusive, an exclusive; imo hoc alterum probabilius videtur, nam
iam tempore Alexandri III (1159-1181) subdiaconatus inter ordines
sacros sive maiores computari coeperat: id saltem affirmat paulo post
successor Alexandri Innocentius III (1198-1216): “Licet [subdiacona­
tus] sacer ordo non reputaretur in ecclesia primitiva, tamen a con­
stitutione Gregorii atque Urbani [rectius Alexandri II. t 1073] secun­
dum moderna tempora sacer gradus esse minime dubitatur” (cf. dicta
in art. 6, tom. 2, pp. 725-729). Saec. 14 Petrus Aureolus (f 1322)
testatur Papam “committere de facto abbatibus quod possint conferre
ordines minores et aliquibus quosdam sacros” (cf. supra, p. 665):
sed quae fides praestari debeat tam peregrinae ac solitariae affirma­
tioni, modo tam indefinito prolatae ut videatur loqui non solum de
subdiaconatu sed etiam de diaconatu ac presbyteratu? Quod attinet
tres celebres Bullas saec. 15, scilicet Bonifatii IX, Martini Γ et
Innocentii VIII, earum veritas (seu sensus aut valor) tam incerta est
ut de ea acriter adhuc con trover tatur inter theologos, ut dictum est
supra (p. 756), et ceteroquin eae Bullae non minus produnt privi­
legium ordinandi ipsos diaconos ac presbyteros quam privilegium or­
dinandi subdiaconos. quod proinde eadem incertitudine inficitur.
Cone. Trid., Clemens VIII. S.C. Concilii in nuper citatis testimoniis
et Catechismus Cone. Trid.05 existentiam huiusmodi privilegii prorsus
ignorant (imo Catechismus aequivalenter negat), ac propterea quidam
cx auctoribus, qui dicunt plures abbates olim illud habuisse, asserunt
Cone. Trid. implicite illud revocasse.
Cetera testimonia, quae ab auctoribus in medium prodi solent, sunt
sequentia: Pius V et Clemens VIII concesserunt abbatibus Cisterciensibus facultatem conferendi ordines minores ct subdiaconatum, et
huius privilegii meminit Pius V in ea ipsa Bulla in qua eam facul­
tatem denegavit abbati Praemonstratensium: attamen, auctores qui
hoc asserunt quique invicem se repetunt (Sold. Cappello, Many, post
Wirceburgenses ad quos alii se referre solent) documenta non afferunt
et multo minus discutiunt. Victoria testatur se legisse Bullam in qua
«P. 2. c. 7, n. 28: “Quamvis autem nonnullis abbatibus permissum sit, ut minores
ct non sacros Ordines interdum administrent, tamen hoc proprium episcopi munus esse
nemo dubitat, cui uni cx omnibus, praeterea nemini, licet reliquis ordinibus, qui sacri
ct maiores dicuntur, initiare. Nam subdiaconos, diaconos et sacerdotes unus tantum
episcopus ordinat."

conceditur abbatibus Cisterciensium facultas ordinandi subdiaconos
(supra, p. 679), similemque Bullam testatur Gasparri inveniri in
archivo Vaticano; Navarrus asserit quendam abbatem Cisterciensem
in Germania idem privilegium obtinuisse (supra, p. 680); Alviset
(saec. 17) idem asserit de coaevo abbate Cisterciensi in Polonia'"';
recenter Ph. Hojmeister asserit S. Congregationem pro negotiis ecclesi­
asticis extraordinariis a. 1916 concessisse Administratoribus Apostolicis et Vicariis Capitularibus in Polonia, qui episcopali charactere
carebant, facultatem administrandi Confirmationem, ordines minores
et subdiaconatum97; attamen, quam difficile sit iudicare de valore
horum aliorumque privatorum testimoniorum patet ex dictis in art.
praec. (pp. 729, 732-737, 744 sq.), ubi de praecipuis testimoniis
Victoriae, Navarri et Gasparri; unde exaggerate ac leviter Pius de
Langonio asserit: “Privilegium conferendi minores ordines, imo et
subdiaconatum, non certe tunc [i.e. saec. 15, tempore Innocentii VIII]
specialissimum . . . , sed e contra communissimum ac, ita si dici
possit, tritum fuit”; item Gerlaud: “Déléguer de simples prêtres en
vue de la collation des ordres mineurs et du sous-diaconat fut un
usage assez général.” Apud Orientales hegumenus seu abbas habuit et
adhuc habet facultatem conferendi etiam subdiaconatum, seu ordinat
tum lectores tum subdiaconos (cf. infra, p. 759); attamen, exinde
non sequitur idem privilegium valuisse in Occidente, imo contrarium
certum est de hodierna disciplina, et praeterea conceptus aut vis subdiaconatus non est omnino idem in Oriente ac in Occidente, quod
praecipue ex eo patet quod in Oriente subdiaconatus adhuc inter
ordines minores computetur.
In hodierna disciplina, Codice I.C. regulata, extraordinarius minis­
ter subdiaconatus non existit et, si unquam extiterit, certe iam huius­
modi privilegium revocatum est. Tonsurae vero et minorum ordinum
extraordinarii ministri sunt tantummodo, ex ipso iure communi (et
salvo speciali induito S. Sedis):98 1. Cardinales, qui iuxta can. 239,
§ 1, n. 22, inde a sua promotione in Consistorio facultate gaudent
“conferendi primam tonsuram et ordines minores, dummodo promo­
vendus habeat dimissorias proprii Ordinarii litteras”; 2. Vicarius ac
Praefectus Apostolicus, Abbas vel Praelatus nullius, iuxta can. 957,
§ 2 : “Si episcopali charactere careant, possunt nihilominus in proprio
territorio et durante tantum numere, conferre primam tonsuram et
” De privilegiis omnium Regularium, sect. 3, c. 20, § 1, n. 10 (Campidonac 1673) 191.
” “Oel- und anderc Pontifikalwcihcn durch cinfache Priester,” Archiv jiir Katholisches
kirchenrecht CXIII (1933) 49-72.
’’Recole can. 951: “Sacrae ordinationis minister ordinarius est Episcopus consecratus;
extraordinarius, qui, licet charactere episcopali careat, a iure vel a Sede Apostolica per
peculiare indultum potestatem acceperit aliquos ordines conferendi.”

ordines minores tum propriis subditis saecularibus ad normam can.
956, tum aliis qui litteras dimissorias iure requisitas exhibeant; ordi­
natio extra hos fines ab eisdem peracta irrita est” (cf. can. 294, 2);
3. Abbates regulares de regimine, iuxta can. 964, § 1 : “Abbas regularis
de regimine, etsi sine territorio nullius, potest conferre primam ton­
suram et ordines minores, dummodo promovendus sit ipsi subditus
vi professionis saltem simplicis, ipse vero sit presbyter et benedic­
tionem abbatialem legitime acceperit. Extra hos fines, ordinatio, ab
eodem collata, revocato quolibet contrario privilegio, est irrita, nisi
ordinans charactere episcopali polleat.”09

In ecclesia orientali hegumenus sive abbas monasterii potest ex
immemorabili consuetudine, fundata in extensiva quadam interpreta­
tione can. 14 Cone. Nicaeni II (quod loquitur tantum de lectoratu:
cf. supra, p. 753), conferre tum lectoratum (ac coniugem cantoratum) tum subdiaconatum, qui sunt duo soli ordines minores in illa
ecclesia. Inter statuta ecclesiae byzantinae de statu monachali, col­
lecta et edita a De Meester pro codificatione canonica orientali, se­
quens statutum invenitur: “Hegumenus quilibet, dummodo canonice
sit institutus atque sacerdotio insignitus et chirothesiam ab Epis­
copo susceperit, potest in proprio monasterio monachos sibi subiectos
lectores et psaltas necnon hypodiaconos ordinare.”’ Hoc statutum
consignatum est in nova Codificatione Orientali, De Monachis ceterisque religiosis, can. 174, § 2: “Superior monasterii sui iuris potest con­
ferre ordines minores dummodo promovendus sit ipsi subditus vi
professionis saltem minoris, ipse vero sit presbyter, et benedictionem,
si eam ad normam § 1 recipere debet, legitime receperit. Extra hos
fines ordinatio ab eodem collata est irrita nisi ordinans charactere
episcopali polleat” (in Motu Proprio Pii XII “Postquam Apostolicis,”
9 febr. 1952, AAS XLIV [1952] 54 sq.).2
Huiusmodi interpretatio ac consuetudo ascendit saltem ad saec.
10-11, seu ad can. 6 Nicephori I Confessoris archiep. Constant, (a.
806-815: canones tamen Nicephoro tributi pertinent probabilius ad
saec. 10-11), qui sonat: “Qui in monachorum praepositum benedictus
et consecratus fuit, estque presbyter, lectorem ac subdiaconum in
proprio monasterio ordinat” (MG 100. 855). Ratio huiusmodi exten­
sionis explicari potest cum Dc Meester ex eo quod, obsoleto munere
subdiaconatus, lectores et subdiaconi eodem die et iisdem fere caere”Cf. M. Gomez, "Dc abbatum potestate tonsuram minoresque ordines conferendi
*
’
Commentarium pro religiosis IX (1928) 434-440; X (1929) 45-52.
’ O^. cit. (supra, in p. 752) 19.
’Supra, in art. 6, tom. 2, p. 334, diximus in eodem Codice subdiaconatum adhuc ut
ordinem minorem accipi.

moniis ordinabantur, ita ut ambo gradus pro aequipollentibus haberen­
tur, et aliunde monasterium, ab hegumeno rectum, speciem et statu­
tum cuiusdam parvae eparchiae prae se ferebat. Quamvis tres in­
signes canonistae saec. 12, Balsamo n, Zonaras et Aristenus, in suo
commentario super can. 14 Conc. Nicaeni, eam interpretationem
ignorent, imo distinguant inter abbates conferentes lectoratuni et
chorepiscopos conferentes tum lectoratum tum subdiaconatum (iuxta
can. 10 Conc. Antiocheni a. 341), consuetudo tribuens abbati ius
ordinandi subdiaconos firmata ac transmissa est per saecula, etiam
apud Schismaticos orientales. Ad rem Jugie: “Solum episcopum esse
trium ordinum maiorum ministrum unanimiter docent Graeco-Russi.
Presbyterum vero de episcopi licentia subdiaconatum et lectoratum
vel cantoratum posse conferre omnes pariter concedunt. Usu recep­
tum est hegumenum seu abbatem sacerdotio insignitum suos subditos
posse subdiaconos vel lectores ordinare (can. 14 septimae synodi,
can. 6 Nicephori Homologetae).”' Quoad Russos observat De Meester: “In Russia quidem, recentioribus temporibus, non omnium mon­
asteriorum Hegumenis seu Archimandritis facultas ordinationum
minorum, id est lectoratus atque hypodiaconatus fuit concessa, at solis
magnorum coenobiorum Praefectis, sicut Laurae Cryptarum Chioviensis, etc.”4
Ex his patet veritas nostrae Conclusionis, ut eam expressimus supra
(p. 750). Quoad ordines scilicet minores, sive dicantur sacramcntalcs
sive et a fortiori si non sunt sacramentales, certum est (fortasse
theologice certum) presbyterum esse posse, ac de facto esse, minis­
trum extraordinarium: nam id sequitur ex ipsa certa ac continuata
praxi et ex lege Ecclesiae, in qua error admitti non potest. Quoad
subdiaconatum vero, si, cum hodie communiori ac probabiliori sen­
tentia, dicatur non sacramentalis, sic hypothetice certum est presby­
terum esse posse extraordinarium cius ministrum; si vero cum alia
sententia dicatur sacramentalis, id probabile est, pro quanto probabile
est Ecclesiam ipsam Romanam aliquando huiusmodi facultatem pres­
bytero concessisse et probabilius est subdiaconatum orientalem, cuius
administratio certe conceditur abbatibus orientalibus, esse substan­
tialiter eundem cum subdiaconatu latino: cum autem non-sacramentalitas subdiaconatus non sit certa sed tantum probabilior, sequitur
inde quod, simpliciter loquendo, nonnisi probabilius sit Ecclesiam
posse concedere presbytero ut sit extraordinarius minister sub­
diaconatus.
1 Theologia dogmatica Christianorum orientalium ab Ecclesia catholica dissidentium
ITT (Parisiis 1950) 428.
‘ Op. cit. (supra, in p. 752) 250.

Duae Secundariae Quaestiones Ulterius

a

Theologis Dis-

Γ

PUTANTUR.

Prima quaestio est, utrum non solum Papa, sed etiam simplex epis­
copus, possit concedere presbytero jacuit at em conjerendi ordines
mitiores et subdiaconatum. Omnes quidem admittere videntur epis­
copum id non posse, si Papa sibi reservet huiusmodi ius, et Papam
posse sibi hoc reservare. Sed ulterius duo quaeri possunt, alterum de
tacto et alterum de iure.
Primo quaeri potest: an de jacto, saltem pro ecclesia latina, Papa
tale ius sibi reservaverit. Iamvero, quoad hodiernam disciplinam id
certum est ex tenore canonum Codicis I.C. (praecipue can. 951);
quoad anteriorem disciplinam inde a medio aevo, id longe probabilius
est (quamvis quidam pauci theologi hoc negaverint), iuxta statutum
Gregorii IX, consignatum in ipso Corpore Iuris: “Licet episcopus
committere valeat, quae iurisdictionis exsistunt, quae ordinis tamen
episcopalis sunt, non potest inferioris gradus clericis demandare”
{Decretales, 1. 3, tit. 40, c. 9); quoad vetustiorem vero disciplinam
id prorsus incertum est, adeoque aliqui (ut Hallier, De sacr. elect,
et ordin., p. 2, sect. 5, c. 1, a. 1, n. 18; a. 3, n. 9), innixi praesertim
verbis Gelasii Papae et Conc. Meldensis (supra, pp. 751. 753 ),
putant olim episcopos potuisse concedere presbyteris facultatem con­
ferendi inferiores ordines.
Secundo quaeritur, quod attinet ipsum ius: utrum, praescindendo
a praedicta reservatione S. Sedis necnon a possibili concessione (ex­
plicite vel implicite) facta episcopis a S. Sede, ipsi episcopi habeant
nativum ius sive potestatem concedendi presbyteris huiusmodi facul­
tatem. Contra paucorum antiquiorum opinionem (quibus inter moder­
nos favet Cappello, n. 291), communis sententia (S. Thomas, Suppl.,
q. 38, a. 1, ad 3, Waldensis, Astensis, Soto, Bellarminus, Hallier,
qui immerito dicitur favere priori opinioni) recte denegat episcopis
praefatam potestatem; nam, sive inferiores ordines dicantur non
sacramentales sive, et a fortiori, si habeantur ut sacramentales, ipsi
pertinent, ut dicitur, ad causas maiores, seu ad materiam respicientem
universalem Ecclesiam, quales sunt ritus et actus cultus, ac ideo
nonnisi “Papa, qui habet plenitudinem potestates pontificalis, potest
committere non episcopo ea quae [sive ex divina institutione sive etiam
ex ecclesiastico iure] ad episcopalem dignitatem pertinent” {Suppl.,
q. 38, a. 1, ad 3; cf. 3 p., q. 72, a. 11, ad 1; In 4 Sent., dist. 7, q. 3,
a. 1, q. 3; cit. supra, in p. 668 sq.). Unde frustra quidam opponunt
“causas maiores esse duplicis generis ad normam can. 220: alias ...
tales natura sua, alias solum lege positiva” (Cappello); nam, in

quacumque causa respiciente universalem Ecclesiam, qualis est ritus
et cultus, etsi ecclesiasticae institutionis, solius Papae est statuere
ac iudicare.

Secunda quaestio est: utrum facilitas conferendi subdiaconatum et
ordines minores possit committi etiam ministris infra presbyterum,
seu diacono, subdiacono, minoritae cuilibet, imo et ipsi laico, ita
ut quilibet possit conferre quemlibet ex illis ordinibus, etiam quem
ipse non habet, puta acolythus subdiaconatum, exorcista acolythatum.
et ita porro.
Certum est factum nunquam concessae ab Ecclesia huiusmodi
facultatis clerico infra presbyterum, nequidem diacono, et multo minus
laico; pariter ab omnibus conceditur id non expedire et incongruum
esse, saltem regulariter, et maxime quoad laicum. Quaestio est utrum
id de iure et valide ab Ecclesia fieri possit. Cui quaestioni auctores
generatim affirmative vel negative respondent, prout negant vel affir­
mant illorum ordinum sacramentalitatem.
5. Thomas, admissa hac sacramentalitate, sic ratiocinatur: Solus
presbyter, non vero diaconus aut aliquis inferior, potest esse ex­
traordinarius minister inferiorum ordinum sacramentalium, quia solus
presbyter, potest consecrare Corpus Christi Eucharisticum, seu habet
supremum actum circa illud Corpus, et omnis operatio sacramentalis
circa corpus mysticum Christi, per quam confertur gratia (qualis
est confectio sacramentorum, et in hoc casu, inferiorum ordinum),
dependet ab operatione sacramentali circa Corpus Eucharisticum, cum
gratia sacramentalis descendat in corpus mysticum ab ipso Capite
huius corporis quod in Eucharistia continetur (In 4 Sent., dist. 7,
q. 3, a. 1, q. 3, cit. supra, in p. 668). Addi potest alia ratio, petita
ex ipsa indole potestatis ordinandi prout est, saltem per se et iure
ordinario, episcopalis; ad actum enim supremae huius episcopalis
potestatis nequit elevari nisi ordo immediate subsequens, seu presby­
teratus, qui cum sit supremum infimi in linea Ordinis, non repugnat
ut attingat infimum supremi, seu infimum gradum propriae operationis
episcopalis, qualis est collatio inferiorum ordinum; diaconus vero,
cuius ordo non est proximus episcopatui sed presbyteratui, nequit
elevari ad aliquem actum, utut minimum, qui sit proprie episcopalis,
cum mediet presbyter, sed potest elevari tantum ad actum infimum in
linea presbyterali, qualis est solemnis administratio Baptismi, cuius
diaconus est minister extraordinarius, ita attingens et ipse infimum
supremi in linea pure sacerdotali, cum et ipse si supremum infimi in
eadem linea, scilicet primus inter ministros sacerdotis.

Et hae sunt congruentes optimaeque rationes, ab omnibus admit­
tendae saltem hypothetice, seu in hypothetica ac probabili quidem
opinione quod inferiores illi ordines sint sacramentales: imo non alia
ratio afferri potest ad ostendendum diaconum non posse conferre dia­
conatum (ordinem iuxta omnes sacramentalem) ab illis auctoribus
qui admittunt presbyterum posse ordinare presbyterum et diaconum,
quique reiciunt alteram rationem in contrarium adductam a S. Thoma,
de immediata scilicet relatione presbyteratus et diaconatus ad
Eucharistiam.

Reiecta vero cum maiori probabilitate inferiorum ordinum sacra­
mentalitate et admissa pura eorum ecclesiastica institutione, plures
moderni auctores pro re evidenti habent quod Ecclesia possit illorum
collationem cuilibet cui voluerit committere, non exclusis ipsis laicis.
Ita Gaspard: “Cum ii gradus sint ecclesiasticae institutionis. . . R.P.
posset etiam diacono aut subdiacono privilegium elargiri conferendi
subdiaconatum et gradus ei inferiores: imo, absolute loquendo, posset
etiam clerico in inferioribus constituto dare privilegium conferendi
ordinem altiorem institutionis ecclesiasticae, et etiam laico; sed haec
incongrua forent” (De sacra ordin. II, n. 799). Cappello: “Cum ton­
sura et ordines minores, sint institutionis ecclesiasticae, ac propterea
potestas eosdem conferendi sit iuris mere ecclesiastici . . . , manifesto
consequitur, R. Pontificem eam potestatem concedere posse non solum
presbyteris, sed etiam diaconis vel subdiaconis ceterisve clericis, immo
et laicis” (De sacra ordin., n. 290). Attamen, haec cum grano salis
nec sine aliqua distinctione accipienda sunt, saltem quod attinet pos­
sibilitatem conferendi ipsis laicis huiusmodi facultatem, utut ecclesias­
tici iuris ac institutionis. Nam, iuxta dicta in art. 10 (p. 69), de
iure divino est ut omnis potestas in ecclesia, sive iurisdictionis sive
et a fortiori Ordinis, quantumvis ecclesiasticae ipsius institutionis,
adstruatur, saltem regulariter, super fundamentum potestatis Ordinis,
ita ut laicus non possit, saltem regulariter, habere potestatem iuris­
dictionis ecclesiasticae et multo minus Ordinis, etiam ab Ecclesia in­
stituti: secus enim perverteretur ecclesiasticae societatis ordo, divini­
tus institutus, et clericatus subderetur laicatui, clerici benedicerentur
et constituerentur a laicis, subditi distribuerent officia rectorum. Un­
de non videtur posse S. Pontifex committere laicis, saltem regulariter,
ut conferant ordines inferiores (nec pariter primam tonsuram), quia,
quamvis sint mere ecclesiasticae institutionis, tamen, semel instituti,
cadunt sub iure divino quo laici prohibentur praeesse in Ecclesia ac
consequenter ecclesiasticae potestatis gradus conferre.

ART. 28. Utrum ad liceitatem episcopalis consecrationis re­
quirantur tres episcopi, quorum alter pariter et tertius sint veri
consecratores.5

STATUS QUAESTIONIS
Articulus tres involvit quaestiones: 1. Utrum ad licitam consecra­
tionem episcopalem requirantur tres episcopi. 2. Utrum idem nu­
merus requiratur etiam ad validitatem. 3. Utrum duo episcopi, qui
associantur principali consecratori, sint non mere assistentes sed veri
consecratores, adeoque con-consecratores, ita ut habeatur vera ac
proprie dicta concelebratio ordinationis. Prima quaestio nullam con­
troversiam involvit, cum facile decidatur ex praxi et iure Ecclesiae:
secunda autem et tertia quaestio (et maxime secunda), quae satis
acriter olim a canonistis et theologis controvertebantur, iam saltem
practice et quod spectat tempus praesens, diremptae sunt per ipsam
Constitutionem Pii XII, et quidem una in sensu negativo (Non
requiruntur plures episcopi) ct altera in sensu affirmativo (Adsistentes
episcopi sunt veri consecratores), ita ut, quod attinet ad tempus
praesens, contraria sententia sit saltem temeraria. Quaestio tamen
suum non despiciendum momentum adhuc servat, sub aspectu tum
historico tum etiam theologico, quatenus abstrahitur a tempore prae­
senti et res consideratur secundum seipsam seu secundum ipsam
divinam institutionem.

PARS NEGATIVA et PARS AFFIRMATIVA
QUOAD PRIMAM QUAESTIONEM solum disputari posset de
iure antiquo, utrum revera semper adfuerit stricta et generalis obligatio
adhibendi numerum ternarium aut etiam ipsam pluralitatem epis­
coporum, nam, cum agatur de iure prius inducto per consuetudinem
ac subinde firmato per leges non omnino determinatas nec sibi in­
vicem omnino consentientes, connaturale est ut observetur aliqua
: Benedictus XIV, De synodo dioccesana, 1. 13, c. 13, nn. 2-10, in Migne, Theologiae
cursus completus XXV (Parisiis 1841) 1369-1471.
Cappello, F. M., De sacra ordinatione (ed. 3, Taurini 1951) 210-216.
Chardon, C., Histoire des sacrements — De 1’Ordre, p. 2, chap. 7, in Migne, Theologiae
cursus completus XX (Parisiis 1841) 896-902.
;
Corra, S., “Solcnni decisioni di Pio XII intorno al sacramento dellOrdinc," Studia
patavina I (1954) 341-369.
Duchesne, L., Origines du culte chrétien (éd. 5, Paris 1909) 366-370, 379-385.
Gasparri. P., De sacra ordinatione II (Parisiis 1894) 83 sq., 264-281.
Rallier, F., De sacris electionibus et ordinationibus, p. 2, sect. 5, c. 2, in Migne,
Theologiae cursus completus XXIV (Parisiis 1841) 930-961.
Many, S., De sacra ordinatione (Parisiis 1905) 515-520.
Oppenheim, Ph.. “Constitutio Apostolica de duobus episcopis qui episcopali conse­
crationi adsunt. Adnotationes,” Apollinaris XIX (1946) 15-34.

fluctuatio ac diversitas in numero episcoporum requisito, iuxta ec­
clesiarum diversitatem, quamvis generatim aliqua episcoporum plurali­
tas exigeretur. De iure autem hodierno, fundato ceteroquin in ipsa
generali ac immemorabili praxi, ambigi nullatenus potest, cum ex­
plicite formuletur in Codice I.C., can. 954: “Episcopus consecrator
debet alios duos Episcopos adhibere, qui sibi in consecratione assistant,
nisi hac super re a Sede Apostolica dispensatum fuerit.”
QUOAD SECUNDAM QUAESTIONEM, seu an tres episcopi re­
quirantur ad validitatem consecrationis, hodie post Codicem I.C.. a.
1918, et a fortiori post Constitutionem Pii XII a. 1944, omnes theologi
partem negativam eligunt ac eligere debent, saltem quod attinet ad
tempus praesens et saltem ratione dispensationis R. Pontificis. Xam.
aliquis qui sustineret Ecclesiam posse statuere conditiones validitatis
quoad ministrum ordinationis, posset consequenter adhuc sustinere
olim tres episcopos fuisse necessarios ad validitatem consecrationis
nisi accesserit explicita vel tacita dispensatio S. Sedis, ut saepius
contigit, et etiam hodie idcirco tres episcopos non esse necessarios
quia Pius XII per suam Constitutionem abstulit hanc necessitatem
quantum attinet ad solam validitatem. Tamen fatendum est huiusmodi explicationem non omnino quadrare tum cum praefata Constitu­
tione tum cum Codice I.C., ut infra ostendetur in Conci. 2 (p.
776-778).
Ante hanc igitur Constitutionem duae erant theologorum princi­
pales sententiae.

Affirmativa sententia fuit communior usque ad medium circiter
saec. 17,® subinde coepit declinare, ita ut apud moderniores fere
omnem favorem amiserit. Eam tenuerunt iam saec. 9 illi episcopi
gallici et Pseudo-Isidorus qui declarabant chorepiscopos non fuisse
veros episcopos eo quod ab uno tantum episcopo ordinati fuerint (cf.
in art. 25, p. 715 sq,), quorum opinionem ex Pseudo-Damasi Papae
epistola exscribit nec reprobat Gratianus in suo Decreto (cf. ibid.,
pp. 718-720). Subinde: Hostiensis (Henricus de Secusia: In tit. De
sacra Unctione, n. 5). Caietanus (De comparatione auctoritatis Papae
ct Concilii, c. 13. sed ambigue loquitur; a quibusdam citatur etiam
In 3 p., q. 67, a. 6, sed inepte), Bellarminus (De conciliis ct Ecclesia,
1. 4, c. 8), Vasquez (Disp. 243, c. 6, n. 63), Castro Palao, Barbosa,
Dicastillo, Morinus ( De sacris Eccl. ordin., p. 3, exerc. 4. c. 2, nn.
2-8), Arriaga. Isaac Habert, Gonet, Tournely (De Ordine, q. 7, a. 1.
Hallier
1659), quamvis contrariae sententiae suffragetur, tamen fateri cogitur:
“IHacc sententia] communis est, ct hoccc tempore magis recepta.”

De ministro), Chardon (f 1733).7 Ut autem facilius occurrant obiectioni desumptae ex ipsa praxi Ecclesiae, seu ex pluribus historicis ex­
ceptionibus ordinationum ab unico episcopo peractarum, plures, ut
Bellarminus, Vasquez, Discastillo et Chardon emolliunt hanc sen­
tentiam, dicentes ex dispensatione S. Pontificis vel ex urgenti neces­
sitate sufficere unum episcopum ad valorem consecrationis.8
Rationes huius sententiae sunt: 1. Universalis ac perpetua Ecclesiae
praxis quae ad tempus apostolicum ascendit. 2. Aliqui conciliorum
canones, ut Antiocheni a. 341 (can. 19; cf. infra, p. 779) et Regensis
(Riez, in Gallia) a. 439 (can. 1; cf. ibid.), irritas declararunt
ordinationes peractas ab uno episcopo. Pariter in mediaevali contro­
versia gallicorum episcoporum contra chorepiscopos, motivum allatum
ad impugnandum eorum episcopalem characterem fuit quia nonnisi
ab uno episcopo ordinarentur. 3. Non solum principalis consecrator
sed etiam ceteri duo episcopi sunt veri consecratores, cum ponant et
ipsi materiam et formam consecrationis. 4. Iuxta Hebr. 7. 7, “quod
minus est a meliore benedicitur,” i.e. maior a minori non benedicitur
nec similiter par a pari; episcopus autem est par cum altero, ergo
ab uno solo episcopo nequit alius consecrari, sicut presbyter a pres­
bytero nequit ordinari.

Negativa sententia, iam a quibusdam antiquioribus inculcata, facta
est communior inde a medio saec. 17 et fere communis evasit recentiori tempore, praecipue ob patrocinium quod ipsi praebuit Benedic­
tus XIV, quamvis, etiam paulo ante Constitutionem Pii XII, quidam
nonnisi ut probabiliorem eam proposuerint. Pro ipsa citantur: Paludanus {Liber de potestate Papae), Turrecremata (Cap. Porro, dist.
66, n. 3), Silvester (verb. Consecratio), Sanchez (1. 7 Conf., c. 3,
dub. 15, η. 7), Granadus, Hallier {De sacris elect, et ordin., p. 2, sect.
5, c. 2, a. 3n), Diana, Herincx, Salmanticenses morales {De Ordine,
1 Citari solent tum pro hac sententia, tum pro contraria, S. Antoninus (Summa
theol., p. 3, tit. 14, c. 16, § 9) et Azor (p. 2, 1. 3, c. 30. q. 3) qui mere recitative referunt
utramque ac pro tanto probabilem reputant. Pariter S Alphonsus (-f- 1787), ct quidem
explicite, “utramque sententiam esse probabilem” dicit, addens tamen in praxi sequen­
dam esse hanc sententiam, tanquam tutiorem, cum agatur de valore sacramenti (1. 6.
n. 755).
'Ad rem Chardon: “Encore à présent les ordinations faites par un ou deux évêques
seulement seraient rejetées et cassées, si elles se faisaient sans la dispense et la permission
du Pape, à moins qu’il n’y eût nécessité de se dispenser des règles de l’Eglise, ct que
les choses ne fussent en tel état, qu’on ne pût avoir recours à son autorité” (Hisloirt
des sacrements — De l’Ordre, p. 2, chap. 7, circa finem).
’“Incertum est, ct inter auctores catholicos controversum, an consecratio episcopi
omnino nulla, irrita et invalida sit, nec solum illegitima, quae a paucioribus tribus
episcopis peracta fuerit. . . Difficilis utique haec controversia est, in qua tamen posterior
quam modo confirmavimus sententia longe probabilior et fortioribus innixa mihi videtur
argumentis. . . Quia tamen prior communis est, et hocce tempore magis recepta, non
solum prioris rationes dissolvere tentabimus, verum quid argumentis pro posteriore

c. 4, dub. un., η. 8), Lupus, Cabassutius, Thomassinus (De vet. et
iiov. Eccl. disciplina, p. 2, 1. 2, c. 12), Witasse, L. Habert, Van Espen,
Juénin, Gotti, Catalanus, Billuart (De Ordine, diss. 4, a. 3), Bene­
dictus XIV (t 1758; De synodo dioecesana, 1. 13, c. 13, nn. 4-1010).
Inter recentiores: De Augustinis (probabilius), Gasparri (certum),
Many (certum), Pesch (multo probabilius), Paquet, Tixeront, Huarte
(sententia praeferenda), Otten (satis certum), Lépicier, Zubizarreta,
Hugon (certum post Codicem). Post Constitutionem vero Pii XII,
omnes theologi hanc sententiam ut certam amplecti videntur, iuxta
dicta superius (p. 765).
Rationes sunt quas afferemus in Conci. 2.

QUOAD TERTIAM QUAESTIONEM, seu an duo episcopi, qui
cooperantur principali, sint veri consecratores (nec mere caeremonialiter assistentes), nunc pariter post Constitutionem Pii XII omnes
affirmativam partem eligunt ac eligere debent, saltem quod attinet ad
tempus praesens, nam, cum sit quaestio de lege et voluntate Eccle­
siae, decernentis ut praefati episcopi vere consecrent, aliquis dicere
potest eos olim non fuisse consecratores, quatenus non tenerentur
formam consecrationis pronuntiare aut cum intentione consecrandi
pronuntiare.
Ante eam igitur Constitutionem duplex habebatur sententia: altera
affirmativa, quam generatim tenebant illi qui etiam in praecedenti
quaestione affirmabant tres episcopos requiri ad validitatem, quique
praecise, ad hoc probandum, rationem desumebant ex eo quod omnes
tres episcopi sint veri consecratores (cf. supra, p. 765); altera
negativa et ante Pii XII Constitutionem longe communior, quam
tenebant vicissim fere omnes illi qui in praecedenti quaestione nega­
bant tres episcopos requiri ad validitatem,” quique pariter, ad hoc
allatis responderi sole.it, vel quoquomodo possit, proferemus, quamvis responsiones
istas, si mature perpendantur, nulli satisfacturas credamus” (in Migne, Theologiae
cursus completus XXIV [Parisiis 1841] 938, 946sq.).
‘•“Etsi affirmari nequeat, ab hac Sancta Sede fuisse definitam praedictam quaestionem,
an episcopi consecratio, quam unus expleverit episcopus, irrita sit ct nulla, an potius
tantummodo illicita; nemo tamen inficias ierit, quin probabilior et magis plausibilis
sit . . . opinio quae . . . validam esse propugnat, quamvis illicitam, ciusmodi ordina­
tionem; haneque amplexi fuerint et in praxim redegerint Romani Pontifices, qui fre­
quenter indulta elargiuntur, ut in remotioribus regionibus, in quibus haud facile tres
episcopi una convenire possunt, ordinandus consecrationis munus recipiat ab uno episcopo
duabus sibi assistentibus dignitatibus vel duobus etiam simplicibus sacerdotibus: quod
porro nullatenus praestarent, nisi probabiliorem arbitrarentur sententiam illam” (n. 5,
in Migne, Theologiae cursus completus XXV [Parisiis 1841] 1496sq.).
11 Uno vel altero excepto, ut Gasparri qui priori sententiae ut probabili iam adhaeserat,
scribens: “In Ecclesia Latina . . . episcopi assistentes sunt probabiliter comministri
cum episcopo consecratore. Sane una simul cum eodem ipsi manus imponunt super caput
electi, ct una simul pronuntiant verba: ‘Accipe Spiritum Sanctum,’ quibus solis iuxta
receptam sententiam episcopalis consecratio valet: unde non est ratio qua unus magis

probandum, rationem desumebant ex eo quod duo alii episcopi sint
mere assistentes, iuxta verba ipsius Pontificalis Romani: ita inter
moderniores Pesch, Huarte, Lépicier, Hugon.
Ut patet, Constitutio Pii XII medio quodam modo totam prae­
cedentem controversiam resolvit, priorem scilicet quaestionem (an
tres episcopi requirantur ad validitatem) negative, alteram vero (an,
cum tres habentur episcopi, ut fit in communi praxi et lege, omnes
episcopi sint consecratores) affirmative.

CONCLUSIO
Conclusio 1. Iuxta antiquam praxim ac legem, ad licitam consecrationem
episcopalem conferendam, requiritur concursus plurium, et generatim trium,
episcoporum; iuxta hodiernam disciplinam, firmatam in Codice I.C., tres
determinate episcopi requiruntur, salva dispensatione S. Sedis.
Probatur ex ipsa constanti praxi Ecclesiae, quae ad tempus ipsum

apostolicum verisimiliter ascendit quaeque vim obligativam, a pluribus
Conciliis firmatam, connaturaliter usurpavit.
In ipsa Scriptura origo huiusmodi praxis probabiliter detegi potest.
Ad rem facit praecipue episcopalis consecratio Pauli et Barnabae, de
qua in Act. 13. 1-4, quatenus iuxta communiorem et probabiliorem
sententiam, in eo textu agatur de ipsa episcopali consecratione et
quatenus dicatur ea facta fuisse a tribus prophetis sive doctoribus
antiochenis qui episcopi essent, ut explicatum est in art. 2 (torn. 1,
pp. 518-523). Addi etiam potest episcopalis consecratio Timothei (1
Tim. 4. 14), si dicatur, cum minus probabili tamen sententia, incisum
“Cum impositione manuum presbyterii” implicare verum actum consecrativum ex parte aliorum cooperantium cum Paulo consecratore,
eosque fuisse veros episcopos (cf. in art. 25, p. 652 sq.). Prae­
terea, Clemens Alex., quem refert et approbat Eusebius Caes., narrat
tres apostolos. Petrum. lacobum seniorem et loannem, constituisse
alterum lacobum, fratrem Domini, episcopum hierosolymitanum:
“lacobum qui ob eximiam virtutem lustus ab antiquis cognominatus
est, Hierosolymitanae Ecclesiae episcopatum primum accepisse per­
hibent. Clemens certe in sexto Institutionum libro ita tradit. Ait
enim ‘post Servatoris ascensum Petrum. lacobum et loannem, quam­
vis Dominus ipsos caeteris praetulisset, non idcirco de primo honoris
gradu inter se contendisse, sed lacobum cognomine lustum Hiero­
solymorum episcopum elegisse” (Hist. cccl., 1. 2, c. 1, MG 20. 135);
minister sit consecrationis episcopalis, quam ceteri duo, sed coniunctim omnes sunt
unica causa, seu unicus totalis minister consecrationis” (Dc sacra ordinatione II [Parisiis
1894] 265).

in Constitutionibus Apost. quoque legitur: “Et ego lacobus, frater
quidem Christi secundum carnem, servus autem eius ut Dei unigeniti,
episcopus vero Hierosolymorum ab ipso Domino [intellige: ut inspi­
rante] et ab apostolis ordinatus haec dico” (Funk 1. 543-545).

Inde fortasse explicatur quam cito et quam constanter praxis
concursus episcoporum in episcopali ordinatione ortum habuerit ac
servaretur. Saec. 3 eam tanquam apostolicae originis testatur Cypri­
anus cum Cone. Carthaginiensi, scribens: “Propter quod diligenter
de traditione divina et apostolica observatione servandum est et
tenendum quod apud nos quoque et fere per provincias universas
tenetur, ut ad ordinationes rite celebrandas ad eam plebem cui prae­
positus ordinatur, episcopi eiusdem provinciae proximi quique con­
veniant, et episcopus deligatur plebe praesente, quae singulorum vitam
plenissime novit et uniuscuiusque actum de eius conversatione per­
spexit” (Epist. 68. 5, ML 3. 1064); tamen liturgicus ipse concursus
episcoporum in his verbis explicite non significatur. Eodem saeculo
ipse schismaticus Novatianus procuravit ut consecraretur a tribus
episcopis, ne forte eius consecratio impugnaretur, seu, ut narrat coae­
vus Cornelius R. P., “accitos tres episcopos . . . inani manuum imposi­
tione episcopatum sibi tradere per vim cogit” (apud Eusebium Caes.,
Hist. eccl. 6. 43, MG 20. 619). Eodem pariter saeculo ea praxis con­
signatur in ipso primo liturgico documento, seu Traditione Aposto­
lica, a quo dependent posteriora documenta Constitutionum Apost.
(ca 400) et Statutorum Ecclesiae antiquorum (ca 500). In eo enim
legitur: “Episcopus ordinetur electus ab omni populo; quique cum
nominatus fuerit ct placuerit omnibus conveniet populum una cum
presbyterio et hi qui praesentes fuerint episcopi, die dominica. Con­
sentientibus omnibus, imponat super eum manus et presbyterium
adstet quiescens. . . Ex quibus unus de praesentibus episcopis ab
omnibus rogatus imponens manum ei qui ordinatur episcopus, oret
ita dicens . . . [sequitur forma consecrationis]”12; liturgicus cetero­
rum episcoporum concursus per manuum impositionem indicatur,
quamvis ipsa forma consecratoria nonnisi ab uno episcopo proferri
dicatur.
Saec. 4 ipsa Concilia in suis canonibus legem ferunt de praefato
plurium episcoporum concursu. Iam circa initium huius saeculi in
Occidente Cone. Arclatcnse I a. 314, can. 20. statuit: “De his qui
usurpant sibi quod soli debeant episcopos ordinare, placuit ut nullus
hoc sibi praesumat, nisi assumptis secum aliis septem episcopis. Si
“Apud G. Dix, The treatise on the Apostolic Tradition of St. Hippolytus of Rome I
(London 1937) 2 sq.

tamen non potuerit septem, infra tres non audeat ordinare” (Ilardouin 1. 226). Paulo post, ipsum oecumenicum Conc. Nicaenum 1
a. 325, can. 4, decrevit: “Episcopum convenit maxime quidem ab
omnibus qui sunt in provincia episcopis ordinari. Si autem hoc diffi­
cile fuerit, aut propter instantem necessitatem, aut propter itineris
longitudinem, tribus autem omnimodis in idipsum convenientibus,
et absentibus quoque pari modo decernentibus, et per scripta con­
sentientibus, tunc ordinatio celebretur. Firmitas autem eorum quae
geruntur, per unamquamque provinciam, metropolitano tribuatur
episcopo” {Hardouin 1. 323). Et haec subinde facta est generalis
regula, applicata per particularia Concilia Antiochenum a. 341, can.
19, Sardicense a. 343, can. 6, Romanum a. 386, can. 15,” Cartha­
giniense a. 390, can. 12, Regense a. 439, praefatio et can. 2, Arausicanum I a. 441, can. 21, et Toletanum a. 633, can. 19.
Documenta quoque liturgica. eandem regulam sequuntur et liturgicam participationem aliorum episcoporum cum episcopo consecratore
determinant.
Constitutiones Apost. (ca 400), 1. 3, c. 20: “Episcopum vero prae­
cipimus ordinari a tribus episcopis; aut ut minimum a duobus: non
licere autem vobis ab uno constitui. Nam duorum et trium testi­
monium firmius est et indubium” (MG 1. 803; cf. Funk 1. 217).
L. 8, c. 4, n. 6: “Silentioque facto unus ex primis episcopis una cum
duobus aliis prope altare stans, reliquis episcopis ac presbyteris tacite
orantibus atque diaconis divina Evangelia super caput eius, qui
ordinatur, aperta tenentibus, dicat ad Deum . . . [Sequitur oratio
consecratoria]” (Funk 1. 473). L. 8, c. 27, nn. 2 sq.: “Episcopus a
tribus vel duobus episcopis ordinetur; si quis autem ordinatus fuerit
ab uno episcopo, deponatur et ipse et is, qui ordinavit eum. Quodsi
necessitas incidens coegerit ab uno ordinari, eo quod propter per­
secutionem aut aliam similem causam plures interesse non possint,
afferat auctoritatem mandati plurium episcoporum” (Funk 1. 531).
L. 8, c. 47 (Canones Apostolorum'), n. 1: “Episcopus igitur ab epis­
copis ordinetur duobus vel tribus, presbyter ab uno episcopo ac
diaconus et reliqui clerici” (Funk 1. 565).14
” Ex Epist. 5 Siricii ad episcopos Africae: “Ne unus episcopus episcopum ordinare
praesumat propter arrogantiam, ne furtivum beneficium praestitum videatur. Hoc enim
in synodo Nicaena constitutum est ct definitum” (.VL 13. 1157 sq.).
" Discrepantiam inter canonem Nicaenum, requirentem “omnimodis” tres episcopos,
ct Constitutiones Apost., requirentes duos vel tres, canonista orientalis Zonaras solvit,
dicens in canone Nicaeno agi de sola electione, in Constitutionibus vero agi de ipsa
ordinatione; ad praecedentem scilicet electionem requirebantur saltem tres episcopi,
subinde vero ad ipsam ordinationem etiam duo sufficiebant (MG 137. 235). Cf. etiam
commentarium Balsamonis et Ajustent ad utrumque locum (ibid. 35-38, 235-238).
\ttamen, inde non explicatur quare subsequens praxis orientalis, quae praecipue in ipsis

Testamentum D.N.I.C., 1. 1, cc. 20 sq.: “Qui talis ergo fuerit, die
dominica suscipiat manus impositionem, omnibus consentientibus
ipsius ordinationi testimoniumque de eo perhibentibus, una cum
cunctis presbyteris et episcopis vicinis. lidem episcopi manus, post­
quam eas praecedenter laverint, super illum imponant. . . Episcopi
super illum imponentes manus dicant. . . Post haec unus episcopus,
praeceptum habens ab episcopis reliquis, imponat super illum manus
dicens invocationem ipsiusmet ordinationis ita: ‘Deus, qui
omnia. . ”15*
Canones Hippolyti (ca 500), can. 10, ambigue dicunt: “Deinde
eligatur unus ex episcopis et presbyteris, qui manum capiti eius
imponat et oret, dicens. . .”10
Statuta Ecclesiae antiqua (ca 500) in Occidente, can. 90 (vel 2):
“Episcopus cum ordinatur, duo episcopi exponant et teneant Evangelioruin codicem super caput eius; et uno super eum fundente bene­
dictionem, reliqui omnes episcopi qui adsunt, manibus suis caput eius
tangant” (ML 56. 887; Denz. 150).

Eadem regula idemque ritus transmittitur per posteriora documenta
liturgica, Sacramentaria scilicet. Ordines et Pontificalia. Pontificale
Romanum saec. 12, avus hodierni Pontificalis, habet: “Surgunt quo­
que episcopi et elevantes electum deducunt eum ante presentiam
pontificis. Et pontifex accipiens textum evangeliorum ponit ipsum
apertum super scapulas electi. Et tunc ipse et omnes episcopi qui
adsunt tangunt caput ipsius electi et dicit pontifex media voce hanc
orationem. Episcopi quoque in hac et in aliis ipsum prosequuntur
voce suppressa usque ad finem consecrationis [Sequitur praefatio
consecrativa].”17 Pontificale Curiae Romanae saec. 13: “Dum autem
ista examinatio [episcopi electi] legitur, episcopi et papa consecrantes
mitras debent habere in capite, sed consecrandi nequaquam. . . Et
uno super eum fundente benedictionem, ipse prior et post eum
reliqui episcopi qui adsunt ambabus manibus suis caput eius tangant.
Et dicit ordinator deposita mitra, alta voce (alii vero submissa) in
modum orationis: ‘Propitiare, domine. .
Et dicit alta voce et
Constitutionibus Apost. fundatur, numquam adhibuerit duos episcopos in consecratione,
sed constanter tres (imo quatuor) episcopos Si quis ea Constitutionum verba intelligerct
referri ad solos episcopos assistentes, ita ut dicantur exigi duo vel tres episcopi praeter
ipsum principalem ordinatorem (adeoque tres vel quatuor, incluso principali ordinatore),
explicaretur quare in ritu orientali quandoque tres quandoque quatuor episcopi adhibe­
rentur (cf. infra, p. 786, ubi dc praecipuo Euchologio Graecorum).
“Apud I. E. Rahmani, Testamentum Domini Nostri Jesu Christi (Moguntiae 1899)
29-31.
“Apud L. Duchesne, Origines du culte chrétien (éd. 5, Paris 1909) SU.
” Apud M. Andrieu, I.e Pontifical Romain au moyen-âge I (Città del Vaticano
1938) 147.

astantes submissa in modum prephationis: Ter omnia secula seculorum . . . [Sequitur praefatio consecrativa].”18 Pontificale Guilelmi
Durandi, (editum circa a. 1295), pater hodierni Pontificalis: “Tunc
ordinator imponit utramque manum super caput illius dicens: ‘Accipe
spiritum sanctum.’ Idemque faciunt et dicunt omnes episcopi, tam
tenentes librum quam alii successive. Quo facto, illo genu flectente,
dicit ordinator media voce et etiam alii episcopi, submissa tamen
voce, cum ipso: Oratio: ‘Propitiare, domine. . .’ Deinde consecrator
dicit voce mediocri, iunctis manibus ante pectus, et alii etiam epis­
copi, tenentes libros, idem dicunt voce submissa. Prephatio. ‘Per
omnia secula seculorum . . .’ [Sequitur praefatio consecrativa].”18
Hodiernum Pontificale Romanum: “Adsint duo ad minus episcopi
assistentes. . . Hora igitur competenti, consecrator, electus, assistentes
episcopi, et alii, qui consecrationi intéressé debent, ad Ecclesiam con­
veniunt” (Rubricae ante ordinationem). “Tunc consecrator, accepto
libro Evangeliorum, illum apertum, adiuvantibus episcopis assistenti­
bus, nihil dicens, imponit super cervicem et scapulas electi. . . Deinde
consecrator et assistentes episcopi ambabus manibus caput conse­
crandi tangunt, dicentes: “Accipe Spiritum sanctum.’ Quo facto,
consecrator stans, deposita mitra, dicit: ‘Propitiare . . . Per omnia
. . . [Sequitur praefatio consecratoria].”

Etiam cum consecratur R. Pontijex, tres episcopi ex antiqua praxi
adhibentur, quamvis nonnisi unus vocetur consecrator. Ordo Romanus
36 (iuxta Andrieu; 9 iuxta Mabillon), exaratus circa a. 900, habet:
“Et accedit unus episcopus, dat orationem super eum et recedit. Et
alter similiter. Accedit tertius et consecrat illum.”20 Pontificale Ro­
manum saec. 12: “Tunc episcopus Albanensis dat primam orationem
super electum dicens: ‘Adesto . . .’ Deinde episcopus Portuensis dat
orationem secundam dicens: ‘Propitiare
Tunc episcopus Hostiensis consecrat eum dicens: ‘Deus honor omnium dignitatum,’ et
caetera, sicut continetur in consecratione episcopi.”21 Pariter Ponti­
ficale Curiae Romanae saec. 13: “Interim episcopus Ostiensis, qui
romanum pontificem consecrare debet . . . calciet se caligiis et san­
daliis. . . Tunc episcopus Albanensis dat primam orationem. . . Deinde
episcopus Portuensis dat orationem secundam. . . Post haec episcopus
Ostiensis ponit apertum librum evangeliorum super cervicem conse­
crandi. . . Tunc consecrator imponat manum dextram super caput
consecrandi, nichil dicendo, et similiter faciant omnes episcopi car” Ibid. II (1940) 355, 359.
19 Ibid. Ill (1940) 382 sq.
10 Apud M. Andrieu, Les Ordines Romani du haut moyen-âge IV (Louvain 1956) 203.
n Apud Andrieu, op. cit. (supra, in p. 771) 249 sq.

dinales ac alii archiepiscopi et episcopi qui assistunt. Post hec ipse
Ostiensis episcopus elevata voce dicit in modum prephationis: Ter
omnia secula. .
[Sequitur praefatio consecrativa].”22 Pontificale
Guilelmi Durandi (circa a. 1295) concordat cum praecedenti, sed
magis determinat ultimam partem: “Et episcopus Hostiensis, qui
consecrat eum, dicit mediocri voce, iunctis manibus ante pectus, aliis
episcopis astantibus eadem voce submissa dicentibus. . . [Sequitur
praefatio consecrativa] .”23

Etiam Ritrialia orientalia saltem tres requirunt episcopos24; Euchologium Graecorum, loquitur de quatuor seu tribus praeter principalem
ordinatorem.25 In editione Goar huius Euchologii legitur: “Conscen­
dit Pontifex crepidinem, quae est ante sanctam mensam, et ab
astantibus tribus Pontificibus a dextro latere, Ordinandus illi
offertur. . . Explicat autem evangelium Pontifex, et manum etiam
admoventibus aliis Pontificibus, capiti et cervicibus Ordinati im­
ponit. Mox cruces tres in eius capite exprimens et manum ei imposi­
tam tenens, precatur hoc pacto: ‘Dominator, Domine . .
[Sequitur
oratio consecrativa].”20 Ritus byzantinus hodiernus est substantialiter
idem ac exigit duos episcopos praeter episcopum ordinantem.27
Praxis Ecclesiae hodie firmata est per explicitam legem in Codice
I.C.
Can. 954: “Episcopus consecrator debet alios duos Episcopos
adhibere, qui sibi in consecratione assistant, nisi hac super re
a Sede Apostolica dispensatum fuerit.” Hic duo asseruntur: neces­
sitas comparticipationis trium episcoporum et potestas R. Pontificis
dispensandi ab hac necessitate. Quidam intulerunt tertium, scilicet
duos episcopos praeter principalem esse meros assistentes nec veros
consecratores, eo quod nonnisi ut assistentes a Codice exhibeantur,
sed huiusmodi interpretationem inanem fuisse ostendit subsequens
declaratio Constitutionis Pii XII (cf. infra, p. 7SSsq.).
Can. 953: “Consecratio episcopalis reservatur Romano Pontifici ita
ut nulli Episcopo liceat quemquam consecrare in Episcopum, nisi
prius constet de pontificio mandato.” In medio aevo haec reservatio
non vigebat modo generali, sed, iure communi (capp. 6-7 (De tem­
poribus ordinationum) consecratio suffraganei pertinebat ad metro”/&/</. II (1940) 371-373.
n Ibid. Ill 39S.
“Cf. H. Denzinger, Ritus Orientalium (Wirccburgi 1863-64) I 142.
M Cf. dicta supra, p. 786, in nota.
M Ευχολόγιο»' sive Rituale Graecorum (Lutetiae Parisiorum 1647) 302.
” Cf. Pl. De Meester, Studi sui sacramenti administrati seconde il rito bizantino
(Roma [1947]) 262, 264, 270.

politam. Non constat quando ea papalis reservatio incoeperit tam­
quam de iure communi (cf. infra, p. 800). Ipsa supponitur vigens
a Cone. Trid. (sess. 23, can. 8) et consignata est in Pontificali Ro­
mano, primo edito a Clemente VIII a. 1596 (subinde castigato ab
Urbano VIII a. 1644 et a Benedicto XIV a. 1755) his verbis: “Nemo
consecrari debet, nisi prius constet consecratori de commissione con­
secrandi sive per litteras Apostolicas, si sit extra curiam, sive per
commissionem, vivae vocis oraculo, a Summo Pontifice consecratori
factam, si consecrator ipse sit cardinalis” (Rubricae de consecratione
episcopi, ad initium).
Can. 2370: “Episcopus aliquem consecrans in Episcopum, Episcopi
vel, loco Episcoporum, presbyteri assistentes, et qui consecrationem
recipit sine apostolico mandato contra praescriptum can. 953, ipso
iure suspensi sunt, donec Sedes Apostolica eos dispensaverit.” Hac
suspensionis poena firmatur vis can. 953 de papali reservatione con­
secrationis episcopalis.
In ecclesia orientali non videtur necessarium esse indultum S. Sedis,
de quo in can. 954, ad hoc ut, ratione necessitatis, consecratio fiat
ab unico episcopo cum assistentia duorum presbyterorum, nec viget
papalis reservatio consecrationis, de qua in can. 953, sed consecratio
suffraganei pertinet ad metropolitan! vel ad eum quem metropolita
designaverit, consecratio vero ipsius metropolitae pertinet ad patri­
archam vel ad episcopum ab eo designatum. Ita sive in antiquo iure
sive in nova Codificatione Orientali, in qua legitur, can. 256: “Patri­
archae competit ius ordinandi metropolitas, per se, vel, si impeditus
fuerit, per alios episcopos”; can. 319: “Metropolitae . . .est: epis­
copos suae provinciae . . . ordinare, eosque inthronizare” (Motu
proprio Pii XII “Cleri sanctitati,” 11 iun. 1957, AAS [ 1957] 510,
528).

Ut patet ex hoc historico excursu, essentialis vis huiusmodi obliga­
tionis respexit inde ab initio aliquam pluralitatem episcoporum in
ordinatione episcopi, et quidem episcoporum vicinorum locorum eius­
dem ecclesiasticae provinciae. Numerus ipse aliquatenus fluctuans
fuit (Cone. Arelatense optat septem episcopos, etsi dicat sufficere
tres), saltem ante Cone. Nicaenum, quod, proponens ut minimum
numerum ternarium, generalem quandam regulam statuit, cui subsequens praxis liturgica attemperata est in utroque orientali ac occi­
dentali ritu. Constitutiones quidem Apostolorum exigunt tantummodo
duos vel tres episcopos, sed, quidquid sit de sensu ambigui illius
statuti, praxis orientalis numquam numerum binarium adoptavit, adeo-

que statutum illud potuit tantummodo ita influere in orientalem
praxini ut adhiberentur vel duo vel tres episcopi praeter ipsum prin­
cipalem ordinatorem, ac ita numerus ternarius servaretur qui a Cone.
Nicaeno assignatus intelligebatur.

Ratio autem huiusmodi praxis ac legis Ecclesiae fuit principaliter
ea quam innuit Cyprianus et clarius significant Constitutiones Apost.
et Testamentum D.N.1 .C., ut scilicet ab aliis episcopis “bonum testi­
monium de eo [ordinando] perhiberetur,” ac ita consuleretur elec­
tioni digni episcopi, praecluderetur via abusibus, provenientibus ex
falso vel insufficienti unius episcopi iudicio et ex tyrannide consecra­
toris vel ambitione consecrati, significaretur insimul ac praeservaretur
unitas episcopatus et per eam unitas ipsius plebis christianae. In
praesenti latina disciplina, qua omnis episcopalis designatio ac con­
secratio reservatur S. Pontifici, ex cuius mandato tam consecrans
quam con-consecrantes episcopi ordinant, praefata ratio symbolica
unitatis episcopatus adhuc subsistit et quammaxime elucet.
Conclusio 2. Triplicitas aut pluralitas episcoporum, cooperantium episco­
pali consecrationi, non est nec unquam fuit requisita ad eius validitatem.

Probatur 1. a priori ac negative, ex consideratione ipsius consecra­

tionis episcopalis, comparata cum aliis ordinationibus et sacramentis.
Nulla enim ratio apparet quare in consecratione episcopali, in eaque
sola, proprie dicta concelebratio et multo minus mera assistentia
plurium ministrorum requiratur ad eius validitatem. Non quidem ex
parte materiae et formae; nam hae, sicut in aliis ordinationibus et
sacramentis, possunt poni totaliter ab uno episcopo ac, semel positis,
eo ipso constituunt perfectum ritum, qui illico existere ac operari
queit. Neque ex parte effectus, seu potestatis conferendae; nam haec
non coalescit veluti ex frustulis seu ex partialibus potestatibus, et
ceteroquin unusquisque episcopus habet plenam ac perfectam Ordinis
potestatem quam alii tradit per consecrationem, nec ex concursu
aliorum episcoporum eius potestas augetur aut minuitur. Neque ex
parte ministri, ob hanc ipsam eandem rationem plenitudinis potestatis
in unoquoque episcopo.
Inde concidunt duae ex quattuor rationibus supra adductis ab ad­
versariis (p. 766). Ex hoc enim quod etiam alii duo episcopi, praeter
principalem ordinantem, sint et ipsi veri consecratores (ut saltem
nunc obtinet, post Constitutionem Pii XII), sequitur tantum quod

habeatur vera concelebratio et quod haec sit nunc necessaria de lege
Ecclesiae et ad liceitatem, non vero quod sit necessaria secundum se
et ad validitatem, quemadmodum non est necessaria in aliis ordina­
tionibus et sacramentis.
Subtilis autem illa obiectio, iuxta quam nemo benedicitur nisi a
maiori, sicut presbyter non benedicitur sive ordinatur a presbytero
sed ab episcopo, ac ideo ipse episcopus nequit consecrari ab uno
episcopo sed a pluribus ut sit superioritas in ordinante, multipliciter
claudicat. Nam imprimis, illud axioma, fundatum in principio de superioritate causae relate ad effectum, valet stricte ac simpliciter in
causis aequivocis, non vero in causis univocis quae producunt eumdem sibi specifice effectum, ac proinde sicut homo generat hominem,
ita episcopus episcopum generare potest; frustra autem invocatur
paritas cum presbytero qui nequit ordinare presbyterum, nam ratio
huius impossibilitatis est quia ad communicandum quod quis habet,
non sufficit ut illud habeat, sed debet illud habere pleno ac perfecto
modo, solus autem et omnis episcopus habet potestatem Ordinis se­
cundum totam suam plenitudinem (cf. dicta superius, p. 709). Prae­
terea, quidquid superioritatis relate ad effectum salvatur in causis
ipsis univocis (omnis quippe causa, inquantum causa, est superior
effectu), salvatur etiam in episcopo consecrante alium episcopum,
sicut in homine generante alium hominem. Praeterea, in consecra­
tione episcopus est mera causa instrumentalis Dei, a quo principaliter
descendit episcopalis potestas in consecratum, quamvis haec potestas
assimiletur ipsi potestati possessae ab instrumento, ac ideo episcopus
ordinatus benedicitur sive consecratur simpliciter ab altiori, scilicet
a Deo. Tandem, negatur ipsum suppositum obiectionis; nam plurali­
tas ministrorum non facit nec convertitur in eorum superioritatem,
cum plures episcopi non importent maiorem potestatem episcopalem
quam unus episcopus, et ea solemnitas quae obtinetur per concelebrationem sit mere accidentalis ac impertinens ad perfectionem causae
qua talis et ad valorem causalitatis, quamvis sit conveniens ac suffi­
ciens ad fundandam legem Ecclesiae et ad inducendam contrariae
praxis illiceitatem.
Probatur 2. Ex declarationibus Ecclesiae.

S. Sedes nonnumquam consecrationem collatam ab unico episcopo
declaravit validam, quamvis illicitam, quin ceteroquin significaret
eam validitatem provenire ex dispensatione pontificia, imo absentiam
huius dispensationis supponeret.
Alexander VII, Litteris Apostolicis “Alias,” 27 febr. 1660, validam.

etsi illegitimam, declaravit consecrationem factam ab unico episcopo,
absque apostolico induito.
S.C.S. Officii, 13 martii 1669, proposito dubio: “An ab uno tantum
episcopo consecratus sit valide consecratus . . . [et] an . . . denuo
consecrari debeat sine conditione, vel debeat sub conditione conse­
crari,” respondit: “Non esse iterum sub conditione consecrandum.”23
S.C. dc Propaganda Fide, 18 maii 1695, declaravit: “Illicitam sed
non invalidam efficere ordinationem (Episcopi) deficientiam duorum
Episcoporum cum consecratore.”23
Pius XII in sua Constitutione “Episcopalis consecrationis,” 30 nov.
1944, idem aequivalenter asserit: “Episcopalis consecrationis minis­
trum esse episcopum et ad huius consecrationis validitatem unum
solum sufficere episcopum, qui cum debita mentis intentione essen­
tiales ritus perficiat, extra omne dubium est diuturnaque praxi com­
probatum,” et inferius iterum ait: “Ad episcopalis consecrationis
validitatem unus tantummodo requiritur episcopus idemque sufficit,
cum essentiales ritus perficiat” (cf. integrum Constitutionis textum
infra, p. 788 sq.). Quod autem validitatem huiusmodi consecrationis
Papa non intelligat esse pendulam a consensu seu dispensatione R.
Pontificis, sed subsistere secundum se et ex ipsa rei natura, patet
tum ex modo absoluto quo eam validitatem proclamat, tum ex eo
quod ad eam comprobandam appellat non ad dispensationem R. Pon­
tificis, sed ad ipsam generalem diuturnamque praxim Ecclesiae, quae
vix explicari posset per dispensationem, etiam tacitam, R. Pontificis,
cum inverisimile prorsus sit huiusmodi dispensationem in re tam gravi
et, iuxta hypothesim, pertinente ad validitatem ordinationis, durare
potuisse per tot saecula. Addi etiam potest quod, si pluralitas epis­
coporum requireretur ad validitatem, esset de iure divino, ac ideo
R. Pontifex dispensare non posset: sed haec ratio, quam quidam
reiciunt, mox expendetur.
Codex I.C., can. 2370 (supra cit., p. 774), supponit validitatem
consecrationis factae ab uno tantum episcopo (assistentibus duobus
simplicibus presbyteris, loco episcoporum) absque mandato R. Pon­
tificis, atque solam poenam suspensionis inurit, donec S. Sedes ab
hac poena dispensaverit. Unde, ad mentem Codicis, validitas conse­
crationis ab uno episcopo peractae non est pendula a dispensatione
sive mandato R. Pontificis, cum supponatur episcopus agere absque
mandato R. Pontificis, imo contra eius voluntatem seu contra can.
953. Nec obstat quod in hoc canone agatur directe de sola papali
” Collectanea S. Congregationis de Propaganda Fide I (Ex Typographia Polyglotta
S. C. de Prop. Fide 1907) 56.
9 Ibid. 80.

reservatione consecrationis, dum de necessitate adhibendi tres epis­
copos in consecratione agitur in sequenti can. 954, nam stat quod
de facto in eo casu violatur uterque canon et quod de facto Codex
agnoscit validitatem consecrationis ab unico episcopo peractae contra
legem canonicam seu contra voluntatem R. Pontificis.
Probatur 3. Ex historicis ac frequentibus jactis administratae con­
secrationis ab unico episcopo, seu ex frequentibus exceptionibus gen­
erali regulae adhibendi tres episcopos, quae ostendunt eam non
respicere validitatem sed solam liceitatem, nec esse iuris divini sed
ecclesiastici.
Antequam facta referamus, oportet ipsius argumenti sive illationis
valorem purgare, ne incassum ea recitemus. Nam adversarii, quibus
consentiunt etiam aliqui inter defensores nostrae Conclusionis (uti
Billuart et De Augustinis) dicunt praejata jacta explicari posse ex
ipso consensu Ecclesiae sive R. Pontificis, habentis a Deo potestatem
dispensandi in hac re (vel potius aliter disponendi in hac re), quam­
vis pertineat ad ius divinum et ad validitatem ordinationis, “potuit
enim Christus instituere ut tres episcopi essent ministri ordinarii con­
secrationis episcopalis, et quod unus ex commissione pontificis esset
minister extraordinarius, sicut diximus de ministro confirmationis et
ordinis; in quo casu pontifex non dispensaret in iure divino, sed
secundum ius divinum ageret.”30
Attamen huiusmodi evasio non valet.

Primo enim, non esset paritas inter presbyterum extraordinarium
ministrum Confirmationis et Ordinis et unum episcopum valide con­
secrantem ex mera dispensatione Ecclesiae. Quomodolibet enim ratio
ministri extraordinarii explicetur, eius radicalis potestas completur
aliquo modo ac elevatur per commissionem Ecclesiae, ita ut presbyter
possit agere aliquid quod est superioris ordinis ac pertinet ad altiorem
lineam episcopalem (ac si fieret veluti episcopus partialiter et ad hunc
actum, ut dicebant quidam antiqui cum Scoto), dum episcopus, cui
committeretur consecrationem, pertinentem de iure ordinario ad tres
episcopos, nonnisi abusive diceretur elevari ac compleri in sua po­
testate per commissionem Ecclesiae, cum non detur altior potestas
quam potestas episcopalis, ac proinde nonnisi abusive diceretur ex­
traordinarius minister consecrationis: haec ceteroquin expressio est
inaudita in traditionali theologia; praeterea, ratio ministri extraor­
dinarii superadditur nec contradicit rationi ministri ordinarii, dum e
* Ita Billuart, Dc Ordine, diss. 4, a. 3, quem ad verbum refert ct approbat Dr
Augustinis. Eandem explicationem Rallier (Dc sacr. elect, et ordin., p. 2, sect. 5, c. 2,
a. 2, n. 20) ponit in ore eorum qui nostrae Conclusioni adversantur.

converso ratio unitatis in ministro contradicit rationi pluralitatis minis­
trorum, ut patet ex nativa oppositione inter unum et plura, ac ideo
unus episcopus et plures episcopi nequeunt habere inter se rationem
ministri extraordinarii et ministri ordinarii.

Secundo, hypothetica illa papalis potestas permittendi uni episcopo
ut valide consecret quem ex iure divino nonnisi plures episcopi con­
secrare possent, quamvis secundum se non repugnaret, esset tamen
aliquid tam extraordinarium tamque substantiae ipsi sacramentorum
vicinum, ut nonnisi certis factis et argumentis sustineri posset. Huius­
modi autem facta desiderantur, et ea quae adversarii in medium
produnt (cf. supra, p. 766), evidentia contrariorum factorum, de
quibus infra, obnubilantur.
Praecipuum enim factum esset ipsa universalis ac perpetua Ecclesiae
praxis, ad tempus apostolicum ascendens, adhibendi plures episcopos:
attamen, non omnia quae generaliter statuta ac servata sunt in Ec­
clesia, etiam inde a tempore apostolorum, sunt iuris divini ac pertinent
ad validitatem sacramentorum, cum potuerint apostoli, praeter ea
quae a Christo sunt instituta, quaedam facere et observare quae Ec­
clesia subinde religiose imitavit ac servavit: quod maxime valet de
his in quibus aliqua varietas et oscillatio observatur in ipsa Ecclesiae
praxi, ut in praesenti materia; nam ipsa origo apostolica praesentis
praxis certa ac determinata non est (cf. in pp. 768. 781), et ceteroquin ante Concilium Nicaenum vix sermo esse potest de aliqua vera
ac generali lege et obligatione, et ipse ternarius numerus episcoporum
consecratorum non ab omnibus retentus fuit, etiam post Cone. Nicae­
num, ut patet saltem ex Constitutionibus A post.
Alterum argumentum deduci solet ex canone 19 Cone. Antiocheni
a. 341 et can. 2 Cone. Regentis a. 439, in quibus ordinationes factae
a paucioribus quam tribus episcopis irritae declarantur.31 necnon ex
mediaevali gallicorum episcoporum controversia de chorepiscopis,
>lConc, Antiochenum; “Episcopus praeter synodum ct praesentiam metropolitan! nul­
latenus ordinetur. Hoc autem modis omnibus coram posito, melius quidem est ut omnes
simul adsint eiusdem provinciae sacerdotes, quos mctropolitanus episcopus advocare
debebit. Et si quidem omnes accurrerint optime: quod si difficile fuerit, saltem plures
adesse omnino convenit, aut certe scriptis eiusdem sententiae comprobari: et ita sub
plurimorum vel praesentia vel decreto ordinatio celebretur. Quod si secus contra definita
factum fuerit, nullas ordinatio vires habeat” {Hardouin 1. 601).
Conc. Recense, praemisso quod consecratio Armentarii praesumpta fuerit, “sacris
ecclesiae canonibus, ac reverendis patrum constitutionibus omni parte neglectis absque
trium episcoporum praesentia, absque comprovincialium litteris, sine metropolitan! aucto­
ritate, irritam ordinationis speciem a duobus temere convenientibus,” declarat: “Itaque
ordinationem quam canones irritam definiunt, nos quoque evacuandam esse censuimus;
in qua praetermissa trium praesentia, nec expetitis comprovincialium litteris, metropoli­
tan! quoque voluntate neglecta, prorsus nihil quod episcopum faceret, ostensum est”
{Hardouin 1. 1747, 1749).

quorum consecratio declarata fuit invalida, ut pote ab unico episcopo
celebrata. Attamen, irritatio de qua praefata duo concilia loquuntur,
non necessario significat invaliditatem ipsius ordinationis, sed, iuxta
modum loquendi antiquorum, potest significare inhabilitatem ad
officium, seu privationem iurium et officii episcopalis, quod totum
reducitur ad quaestionem de liceitate et de jurisdictione. Hunc esse
sensum can. 2 Regensis certum videtur; nam in can. 3 Armentarius
ille, cuius consecratio, a duobus tantum episcopis facta, irrita declara­
tur, detruditur tantum ad inferiorem gradum chorepiscopi iuxta
canonem Nicaenum (cf. supra, p. 718), cum iure offerendi sacri­
ficium ante presbyteros et conferendi Confirmationem, et clericorum
ab eo ordinatorum validitas agnoscitur; quoad Cone, autem Antio­
chenum, nequidem certum est ipsum absolute requirere ipsam prae­
sentiam plurimorum episcoporum, cum eius verba sonent disjunctive
(“Quod si difficile fuerit [omnes episcopos advenire], saltem plures
adesse omnino convenit, aut certe scriptis eiusdem sententiae com­
probari”). Quod attinet controversiam de chorepiscopis, validitas con­
secrationis illorum declarata est a Nicolao I contra impugnationem
gallicorum episcoporum, qui in hac re manifeste errarunt una cum
falsis Decretalibus RR. Pontificum, a Pseudo-Isidoro eodem tempore
et ad defendendam eandem causam concinnatis (cf. supra, p. 718).
Quapropter tum haec chorepiscoporum controversia, tum praefati
canones Cone. Regensis et Antiocheni, constituunt potius argumentum
quod in nostros adversarios retorqueri potest.

Tertio, vix dici potest, in tam frequentibus casibus consecrationis
factae ab uno episcopo, regulariter adfuisse explicitam vel tacitam
dispensationem R. Pontificis aut quomodolibet superioris ecclesi­
asticae auctoritatis, sed potius apparet in pluribus casibus rem proprio
ac privato consilio ab episcopo consecratore decisam esse, ratione
necessitatis seu difficultatis obtinendi concursum plurium episcoporum,
ut suadet ipse tenor Constitutionum Apost. 8. 27. 2 sq. (cit. in p.
770), idque non obstante lege Cone. Nicaeni quae etiam in casibus
necessitatis videbatur requirere praesentiam trium saltem episco­
porum. Ceterum id in quo canones maxime insistunt, non tam est ipsa
physica praesentia episcoporum quam eorum moralis praesentia, seu
eorum consensus, mandatum et testimonium, ut praecipue apparet ex
can. 19 Cone. Antiocheni et Constitutionibus Apost.
Quarto ac praecipue, aliqui casus afferri possunt consecrationis
episcopalis per unum episcopum, peractae praeter causam necessi­
tatis aut contra canones ecclesiasticos, quae tamen subinde agnita
fuerit ut valida; ita praecipue consecratio Syderii facta a Philone

Cyrenensi et consecratio Evagrii facta a Paulino Antiocheno, utraque
contra iura et leges celebrata, ut asserunt earum coaevi relatores
(cf. infra).

Unde frustra fit recursus ad dispensationem Ecclesiae sive R. Pon­
tificis, ad infirmandum valorem argumenti, quod ex sequentibus pluri­
misque factis deducitur.
In 5. SCRIPTURA invenimus unum Paulum consecrantem Timotheum in epis­
copatum, saltem iuxta communiorem et probabiliorem sententiam (cf. supra, p.
768). Solus Titus in insula Cretae, de mandato Apostoli, “constituit per civi­
tates presbyteros” (Tit. 1. 5) seu consecravit episcopos, saltem si dicantur illi
presbyteri episcopi fuisse. Probabile est solum Paulum, absque consortio aliorum
Apostolorum peregrinantem ad fundandas ecclesias, consecrasse omnes suos dele­
gatos, seu Timotheum, Titum, Tychicum. Artemam, Silam, Epaphram. Archip­
pum et Epaphroditum (de quibus dictum est in art. 3, tom. 1. pp. 703-713).
Omnino inverisimile est tres aut plures Apostolos, variis dissitisque laboribus
occupatos, in unum convenisse ad peragendas omnes et singulas episcoporum
consecrationes quae eo tempore factae sunt in ecclesiis.

CONC. ANTIOCHENUM a. 341, can. 19 (supra cit., p. 779, in nota),
quamvis cum Cone. Nicaeno urgeat praesentiam plurium episcoporum, videtur
tamen esse contentum scripto eorum testimonio. Verba enim “Et si quidem omnes
[eiusdem provinciae episcopi] accurrerint optime: quod si difficile fuerit, saltem
plures adesse omnino convenit, aut certe scriptis eiusdem sententiae comprobari"
possunt dupliciter intelligi, vel: omnes debent adesse, aut saltem plures adesse
et ceteros mittere scriptum consensum; vel: omnes aut saltem plures debent
adesse aut mittere scriptum consensum. Qui alter sensus magis congruit formae
verborum, quamvis minus conveniat cum canone Nicaeno.

CONSTITUTIONES APOST. (ca 400) 8. 27. 2 sq. (supra cit.. p. 770) ex­
plicite dicunt in casu necessitatis unum episcopum sufficere, dummodo alii signi­
ficent suum consensum, et ceteroquin ipsam regulam generalem statuit, iuxta
quam sufficiunt duo vel tres episcopi.
SYNESIUS CYRENENSIS, Ptolemaidis episcopus (ca 370-414) in Epist. 67
ad Theophilum Alexandrinum refert Philonem, Cyrenensem antistitem, absque
consortio ullius episcopi et contra omnia iura consecrasse quemdem Syderium in
episcopatum, eamque consecrationem agnitam fuisse ut validam, imo et tolera­
tam. ita ut ipse S. Athanasius subinde praefatum Syderium ad dignitatem metropolitae elevaverit. “Per id tempus haeresis dominabatur. Nam multitudine super­
abat. et opportuna admodum erat agendarum rerum calliditas, quae est administra
prudentiae. Quamobrem unum illum ac solum esse Palaebiscae creatum episcopum.
Sed nec ipsum legitime, imo contra iura omnia, quantum de senioribus accepi,
cum neque Alexandriae sit. nec a tribus hic constitutus, quamvis illinc ordinandi
esset facta potestas. Etenim solum beatae memoriae Philonem ausum esse col­
legam suum episcopum renuntiare. . . Hunc solum venientem ferunt beatum
Syderium creasse et in throno collocasse. Sed formidolosis temporibus summum
ius praetermitti necesse est. Ideo magnum illum Athanasium id tempori dedisse;
ac non multo post, cum exiguam adhuc orthodoxae fidei scintillam, quae in
Ptolemaide erat, favere et magis magisque oporteret accendere, hominem illum
maioribus rebus gerendis idoneum eo commigrare iussisse, ut metropolitanam
ecclesiam gubernaret” (MG 66. 1414-1418).
THEODORETUS (ca 386-ca 458), Hist, eccl., 1. 5, c. 23, narrat Paulinum
episcopum antiochenum, solum seu absque concursu duorum episcoporum et

contra legem ecclesiasticam, consecrasse episcopum Evagrium qui ei successit,
eamque consecrationem et electionem ratam habuisse Aegyptios et Romanos, ad­
versus Flavianum quem interim in eandem antiochenam sedem Orientales intro­
duxerant: “Ea res [i.e. suffectio Flaviani in eam sedem] Romanis et Aegj^ptiis
diuturnum adversus Orientales odium peperit: nam nec Paulini morte simultas
sublata est. Sed post illum quoque, cum Evagrius illius sedem occupasset, non
desierunt cum magno Flaviano inimicitias exercere, quamvis Evagrius contra
legem ecclesiasticam provectus fuisset. Solus enim Paulinus illum creaverat, mullis
simul canonibus violatis. Neque enim morienti permittunt ut suo loco quemquam
deligat, et omnes episcopos provinciae convocari iubent, et absque tribus rursum
episcopis episcopum ordinari vetant. Attamen horum illi nihil scire cupientes, et
Evagrii communionem amplexi sunt, et imperatoris aures adversus Flavianum
concitarunt” (MG 182-1247).32 Subinde autem, cum Innocentius I (-f- 417) dis­
sidium composuit cum Alexandro qui solus remanserat Antiochiae episcopus, hanc
apposuit conditionem ut ille ordinatos ab Evagrio cum propriis ordinibus et
officiis susciperet: “Nam [antiochena ecclesia] missis legatis ita pacem postulavit
et meruit, ut et Evagrianos suis ordinibus ac locis, intemerata ordinatione quam
acceperant a memorato [Evagrio] susciperet” (Epist. 23. ad Bonifacium pres­
byterum, ML 20. 546).
PSEUDO-DIONYSIUS AREOP. (saec. 5), De eccles. hier. 5. 2, describens
episcopalem consecrationem, nonnisi unius consecratoris meminit (“Atque hoc
modo a pontifice, qui ipsum consecrat, sanctissimis adprecationibus consecra­
tur .. .
MG 3. 510); quod silentium mirabile videri potest, si ipse consecra­
torum pluralitatem ad valorem necessariam esse reputasset.

CONC. REGENSE a. 439 (cf. supra, p. 779) consecrationem Armentarii,
factam a duobus tantum episcopis, ut validam agnovit, quamvis illum ab officio
episcopali removerit ct ad inferiorem statum chorepiscopi detruserit.
CHRONICA ARBELENSIS (ca 500), quae narrat historiam ecclesiae arbelensis in Mesopotamia ab a. 100 circiter ad initium saec. 6 (cf. supra, p. 532),
ostendit consecrationes, factas ab unico episcopo, fuisse frequentes tam ante quam
post Cone. Nicaenum.
PELAGIUS I R.P. (555-560) nonnisi a duobus episcopis et uno presbytero
consecratus est. quin ullus unquam huius consecrationis validitatem impugna­
verit. Sic enim refert Anastasius Bibliothecarius: “Et dum non essent episcopi
qui eum ordinarent, inventi sunt duo episcopi loannes de Perusio et Bonus de
Ferentino, et Andreas presbyter de Ostiis, et ordinaverunt cum pontificem; tunc
enim non erant in clero, qui possent eum promovere.”33

PSEUDO-GREGORIUS I (circa initium saec. 8; Gregorius ipse vixit ca 540604) Epist. 64, ad Augustinum Anglorum episcopum: “[Octava interrogatio Augus­
tini] Peto si longinquitas itineris magna interiacet, ut episcopi facile non possint
convenire, an debet sine aliorum episcoporum praesentia episcopus ordinari.
[ Responsio Gregorii papae] Et quidem in Anglorum Ecclesia, in qua adhuc solus
tu episcopus inveneris, ordinare episcopum non aliter nisi sine episcopis potes.
Nam quando de Galliis episcopi venient, illi in ordinationem episcopi testes tibi
assistent. Sed fraternitatem tuam ita volumus in Anglia episcopos ordinare, ut
"Quidam ex nostris adversariis dicunt Theodorctum, fautorem Flaviani, falsa narrare
quod attinet consecrationem Evagrii per solum Paulinum, cum Evagrius ordinatus
fuerit post mortem Paulini, ut apparet ex Socrate (Hist. eccl. 5. 15) ct Sozomcno (Hist,
eccl. 7. 15). Attamen, ex duobus his historicis tantummodo colligitur Evagrium electum
ct agnitum fuisse ut episcopum ab his qui adversabantur Flavianum, non autem negatur
Evagrium ordinatum fuisse ab ipso Paulino moriente, ut asserit Thcodorctus.
"Cf. L. Duchesne, Liber Pontificalis I (Paris 1886) 303,

ipsi sibi episcopi longo intervallo minime disiungantur, quatenus nulla sit neces­
sitas ut in ordinatione alicuius episcopi convenire non possint. Pastorum quoque
aliquorum praesentia valde est utilis, ut facillime debeant convenire. Cum igitur,
Deo auctore, ita fuerint episcopi etiam in propinquis sibi locis ordinati, per omnia
episcoporum ordinatio sine aggregatis tribus vel quatuor episcopis fieri non debet”
(.VL 77. 1191).
Circa hanc tamen epistolam duo dubia moventur, primum de auctore, alterum de
veritate ipsius lectionis “Ordinare episcopum non aliter nisi sine episcopis potes."
Quoad primum, haec epistola invenitur in nonnullis codicibus Registri Gregorii
M. eique ipsa tribuitur a Beda, Gregorio satis propinquo atque anglicae stirpis
(673—735; Historia ecclesiastica gentis Anglorum, . 1, c. 27, JfL 95. 57; cf.
60 sq.) ct post Bedam ab Isidoro Hisp., Reginone, Anselmo, Ivone Carnotensi
et Gratiano, in suis scriptis et collectionibus. Deest autem in plurimis codicibus,
ac propterea plures moderni de eius authenticitate dubitant vel hanc prorsus
reiciunt (cf. E. Dekkers, Clavis Patrum Latinorum [Steenbrugis 1951] 289,
qui cum S. Brechtcr eam epistolam ut certe subdititiam habet); quidquid sit,
epistola est valde antiqua et ante a. 731 exarata dicitur. Alterum dubium est circa
praefatam ipsam lectionem; nam quaedam exemplaria produnt contrarium
sensum “Ordinare episcopum non aliter nisi cum episcopis potes." Primum dubium
non multum influit in nostram quaestionem, nam saltem in ea epistola habemus
testimonium aliquod saec. 8 de valore consecrationis factae ab uno episcopo,
idque attributum fuit ipsi Gregorio M. Alterum vero dubium infirmaret vim huius
testimonii, sed tamen tum longe maior numerus manuscriptorum qui priorem
lectionem ferunt, tum insertio huius lectionis praefatis scriptis Bedae et aliorum,
tum mox referendum testimonium Bedae. tum, ut videtur, ipsa congruentia con­
textus, maiorem probabilitatem huic lectioni praestant, ita ut legitime hic a
nobis invocari possit.
BEDA in sua Historia ecclesiastica gentis rXnglorum nonnisi unicum ordina­
torem supponit in consecratione Melliti et lusti. facta ab Augustino, et Romani,
facta ab eodem lusto: “Augustinus. Britanniarum archiepiscopus. ordinavit duos
episcopos, Mellitum videlicet et lustum.” “Cui [Mellito] statim successit in
pontificatum Justus, qui erat Hrofensis ecclesiae episcopus. Illi autem ecclesiae
Romanum pro se consecravit episcopum, data sibi ordinandi episcopos auctoritate
a pontifice Bonifacio” (1. 2, cc. 3 et S, ML 95. 85. 93).

In ECCLESIA CELTICA (i.e. apud Hibernos, Bretones et Scotos), inde a
tempore S. Patricii, primi illius apostoli, tam frequens ac veluti consueta fuit
consecratio celebrata ab unico episcopo, ut adhuc in tardiori aetate Lanfrancus
(f 1089) et S. Anselmus (ψ 1109). scribentes ad reges Hiberniae, de ea consue­
tudine conquesti essent, et quidam in Anglia ut illicitas ac suspectas habuerint
consecrationes in illa ecclesia celebratas: propterea Poenitentiale Pseudo-Theodori
Cantuariensis (archiep. 668-690). concinnatum probabiliter paulo post mortem
Theodori, statuit in cap. 9: “Qui ordinati sunt Scotorum vel Britonum episcopi
qui in Pascha vel tonsura catholicae non sunt adunati Ecclesiae, iterum a catholico
episcopo manus impositione confirmentur. Similiter et ecclesiae quae ab ipsis
episcopis ordinantur [lege: consecrantur], aqua exorcizata aspergantur, et aliqua
collectione confirmentur. Licentiam quoque non habemus eis poscentibus chrisma
vel eucharistiam dare, nisi ante confessi fuerint velle nobiscum esse in unitate
ecclesiae. Et qui ex eorum similiter gente, vel quicumque de baptismo suo
dubitaverit, baptizetur”(MZ, 99. 932).34

Chorepiscoporum consecratio saec. 9, quamvis celebrata ab unico episcopo et
qua tali ut irrita impugnata a pluribus episcopis et conciliis gallicis necnon a
MCf. L. Gougaud, “Celtiques (Liturgies),” Dictionnaire d’archéologie chrétienne et
de liturgie II—2 (Paris 1910) 3023 sq.

falsis decretalibus Pseudo-Isidori, valida declarata est ab ipso Nicolao I (cf.
supra, pp. 710, 780).

In antiqua aetate R. Pontifex, nonobstante generali contraria praxi firmata
ab ipso Siricio in Conc. Romano a. 386 (cf. supra, p. 770), cum ipse consecrabat
episcopum, solus consecrationem peragebat, ut constat ex Ordinibus Romanis 34
(saec. 8) et 36 (circa finem saec. 9) in quo legitur: “Et tunc [consecrandus]
accedit propius ad altare, subnixo capite. Pontifex vero ponet manum super caput
eius et dicit unam orationem in modum collectae, alteram eo modulamine quo
solet contestata cantari. Et sedet pontifex in sella sua. Ipse vero osculatur pedem
eius et suscipitur ad pacem et sic consummatur consecratio illius.”35 Inde assertum
Fulgentii Ferrandi (■[■ ante 546) diaconi Carthaginiensis: “Ut unus episcopus epis­
copum non ordinet, excepta Ecclesia Romana” (Breviatio canonum 6, ML 67.
949). Nonnisi inde a saec. 12 Papa consecrans episcopum, sibi duos alios episcopos
adseivit, ut patet ex supra relatis (p. 771 sq.) Pontificalibus Romanis saec. 12 et
saec. 13.
Post Conc. Trid. plures S. Pontifices, ratione urgentis necessitatis, et generatim ob defectum copiae episcoporum in locis missionum, consueverunt dis­
pensare super legem de adhibendis tribus episcopis, permittentes generatim ut
unus episcopus consecrator sibi adscisceret duos presbyteros. Alexander VII, Lit­
teris Apostolicis “Alias,” 27 febr. 1660, ait: “Sedes Apostolica solita [est] circa
numerum episcoporum dispensare” et iam tempore Pii V (1566-1572) 5. C. Con­
cilii id tanquam curialem regulam proposuerat, ut notatur lib. 10 Regestorum his
verbis: “Cum san. mem. Pius V consuluisset Congregationem Concilii, an in pro­
vincia in qua episcoporum copia haberi non posset, dispensandum esset, ut. loco
duorum episcoporum, qui consecrationi interesse debent, sufficiantur abbates,
duove alii habentes dignitates ecclesiasticas, Congregatio, secuta sententiam maioris
partis theologorum, quos tunc consuluit, respondit dispensationem esse con­
cedendam.”30 De facto dispensationem concesserunt: Pius V (Brevi “Hispaniarum
rex.” 1 aug. 1562) quoad Indias orientales37; Gregorius XIII patriarchae Aethio­
piae ex Societate lesu; Alexander VII (Brevi “Onerosa,” 4 febr. 1664), quoad
vicarios apostolicos in Sinis38; Clemens XI in casu alicuius episcopi, qui sub­
inde dubium de sua consecratione ei submisit eo quod nonnisi unus presbyter
assistens adhibitus fuerat, cuique litteris 26 nov. 1718 respondit consecrationem
validam fuisse30; Pius IX quod consecrationem lustini de lacobis, vicarii apostolici in Aethiopia, in pago Massoauah celebratam a. 1849
*°;
Leo XIII a. 1897
quoad Americam Latinam.41

Conclusio 3. Quamvis, secundum se et ex iure divino, neque ad validi­
tatem neque ad liceitatcm sit neccsse ut duo vel plures episcopi, qui as­
sociantur principali consecratori, sint et ipsi veri consecratores seu conconsecratorcs, nec forte semper de facto ita fuerit, tamen nunc saltem, post
Constitutionem Pii XII, hoc est ad liceitatem necessarium de lege Ecclesiae,
“Apud M. Andrieu, Les Ordines Romani du haut moyen-âge IV (Louvain 1956)
202; cf. Ill (1940) 584-586.
“ Apud Benedictum XIV, De synodo dioecesana, 1. 13, n. 5.
" Refertur ex integro in Collectaneis S. Congregationis de Propaganda Fide I (Ex
Tipographica Polyglotta S. C. de Prop. Fide 1907), p. 56, in nota ad n. 177.
“De Martinis, Ius pontificium de Propaganda Fide I 341; Benedictum XIV, De
synodo dioecesana, 1. 13. c. 13, n. 9.
-t-diJ£ai
”Apud Benedictum XIV, ibid., nn. 2-10.
40 Apud Lépicier, Tractatus de sacramento Extremae Unctionis et de sacramento
Ordinis (Romae 1928) 254, in nota.
° Cf. Codicis Iuris Canonici fontes, n. 633.

ita ut praefati episcopi debeant ponere materiam et formam et sic habeatur
vera et proprie dicta concelcbratio.

Probatur.

Ipsa participatio plurium episcoporum non est necessaria de iure
divino, ut probatum est in Conci, praec.; ergo a pari, sin minus a
fortiori, eorum participatio per modum consecratorum, seu vera et
proprie dicta concelcbratio, non est necessaria de iure divino. Xec
potest fingi aliqua lex divina quae obliget veluti hypothetice tantum,
iuxta quam scilicet plures episcopi non requirantur sed. si libere
adhibentur, debeant esse veri consecratores: huiusmodi enim lex nul­
lum sensum haberet in iure divino, quoniam excluderet ab ipsa as­
sistentia episcopali consecrationi omnes illos qui. aut non possunt
(ut presbyteri), aut nolint (ut quilibet alii episcopi), vere concele­
brare. Ceterum, in nulla alia ordinatione aut sacramento, concelcbratio
est necessaria de iure divino, nec ulla est peculiaris ratio quare sit
necessaria in sola ordinatione episcopali, ut ostensum est supra (p.
775).

Unde totum negotium reducitur ad praxim et legem Ecclesiae, seu
utrum Ecclesia, adhibendo duos episcopos praeter principalem conse­
cratorem, de facto intenderit quod essent et ipsi veri consecratores
nec meri assistentes aut accidentalis caeremoniae cooperatores, ac ideo
illi, exequendo ritus ab Ecclesia praescriptos et uniformando suam
intentionem intentioni Ecclesiae, vere consecraverint ac proprie con­
celebraverint cum principali consecratore.
Porro affirmativa responsio huic quaestioni, quae nunc est certa
ac decisa quoad tempus praesens per explicitam declarationem volun­
tatis Ecclesiae in Constitutione Pii XII, non tam certa apparet quod
spectat tempus praeteritum, et maxime priora saecula, quinimmo at­
tenta consideratio documentorum suggerit aliquam interfuisse evolu­
tionem, secundum quam a mera assistentiali ac caeremoniali partici­
patione paulatim factus sit transitus ad veram celebrativam partici­
pationem seu proprie dictam concelebrationem, quae quidem et ipsa
non tam certe ac determinate in rubricis ritualibus aut in praxi sese
manifestavit, quin de eius existentia usque ad praefatam Constitu­
tionem Pii XII maior pars theologorum dubitaverit.

Priora quidem liturgica atque canonica documenta insistunt in prae­
sentia plurium episcoporum, potiusquam in eorum liturgica participa­
tione, ac potius solliciti sunt de collectiva electione quam de collectiva
ordinatione, idque patet tum ex ratione quam concursui assignant,

scilicet ut habeatur conveniens testimonium de dignitate eligendi nec
fiat imprudens ac temeraria electio et ordinatio; tum ex maiori plurali­
tate, quam per se exigunt, ut scilicet non tres tantum sed omnes
provinciae episcopi conveniant; tum ex facile concessa dispensatione
super ipsam physicam praesentiam dummodo haberetur scriptus con­
sensus (cf. documenta adducta in Conci. 1, pp. 769-775). Ceterum,
connaturale fuit ut ipsa praesentia, ac mera assistentia ritui consecra­
tionis, evolveretur in aliquam caercnionialem participationem.
Haec autem, saltem usque ad saec. circiter 12 seu ad efformationem
Pontificalis Romani, limitata fuit ad unum tantum ex duobus ele­
mentis quae in ordinatione pro essentialibus habentur, scilicet ad
impositionem mannum per plures episcopos (imo per omnes qui prae­
sentes erant), quemadmodum in ipsa ordinatione presbyterali ipsi
presbyteri praesentes cooperabantur imponendo manus post episco­
pum; ipsa vero forma, seu praefatio consecrativa, nonnisi ab uno
episcopo, etsi de aliorum consensu ac veluti repraesentans totum prae­
sentem episcopatum, dicebatur. Manuum impositio tribuitur omnibus
episcopis a Cornelio R.P., Traditione Apostolica, Testamento D.N.I.C.,
Statutis Ecclesiae antiquis, Euchologio Graecorum, pronuntiatio vero
praefationis consecrativae tribuitur soli principali episcopo, imo in
praefatis liturgicis documentis fit distinctio inter duas manuum im­
positiones, alteram collectivam per omnes episcopos et alteram subsequentem per solum episcopum principalem dum hic pronuntiat
formam consecrativam; Constitutiones Apost. quidem dicunt “reliquos
episcopos ac presbyteros tacite orare” dum principalis episcopus recitat
formam, sed nec constat utrum agatur de oratione ipsa consecratoria
an de quolibet alio devotae mentis concursu, nec multo minus utrum
haec consecratoria oratio esset dicenda cum intentione consecratoria,
imo id videtur excludi ab ipso consortio presbyterorum in eadem
oratione, qui satis ostendit hanc communem episcoporum ac presby­
terorum participationem in oratione fuisse mere caeremonialem.
Saec. 12 vero in tribus Pontificalibus (cf. supra, p. 771) observa­
tur aliqua evolutio vel saltem determinatio primitivi ritus, quatenus
episcopis assistentibus tribuitur tum impositio manuum tum pronun­
tiatio praefationis consecrativae, una cum principali ordinante, etsi
submissa voce (Pontificale Romanum saec. 12: “Episcopi quoque
in hac [oratione] et in aliis ipsum prosequuntur voce suppressa usque
ad finem consecrationis”). Attamen, num revera agatur de pronuntia­
tione consecrativa dubitari potest ex ipso omnino secundario munere
quod tribuitur aliis episcopis, nam principalis episcopus vocatur sim-

pliciter “ordinator” et “consecrator,” ceteri vero vocantur “alii epis­
copi,” “episcopi qui adsunt,”*2 et eis conceditur tantum ut praefa­
tionem submissa voce pronuntient. Dubium increscit ex consideratione
ritus consecrationis R. Pontificis in iisdem tribus Pontificalibus et in
Ordine Romano; nam duobus episcopis assistentibus, Albanensi et
Portuensi, assignatur specialis ac distincta oratio, soli autem episcopo
Hostiensi assignatur dicenda praefatio consecrativa et ipse emphatice
vocatur ille qui consecrat vel qui consecrare debet R. Pontificem
(“Accedit tertius et consecrat eum,” “Tunc episcopus Hostiensis
consecrat eum,” “Episcopus Hostiensis, qui romanum pontificem con­
secrare debet,” “Episcopus Hostiensis, qui consecrat eum”); nec
refert quod in ultimo Pontificali Guilelmi Durandi, in eoque solo,
addatur alios episcopos astantes dicere praefationem ordinativam voce
submissa, quoniam ex hoc ipso quod id referatur ad omnes episcopos
praesentes, nec tantum ad duos immediate assistentes, ostenditur agi
de mera caeremoniali participatione.
In hoc tamen Durandi Pontificali aliqua vera additio ac peculiaritas
notatur, quae propinquiorem consecrativam participationem ex parte
aliorum episcoporum indicare videtur, scilicet impositio manuum et
pronuntiatio verborum “Accipe Spiritum Sanctum” quam peragunt
omnes episcopi; attamen, haec verba saltem nunc non pertinent ad
formam consecrationis nec probari potest tunc pertinuisse, et ceteroquin ipsa dicuntur proferri ab “omnibus episcopis, tam tenentibus
librum [seu duobus assistentibus] quam aliis,” ex quo sequeretur
omnes episcopos praesentes consecrationi esse veros consecratores.
Eadem ambiguitas subinde transivit in hodiernum Pontificale Ro­
manum, quod a Durandi Pontificali descendit. Nam solus principalis
episcopus dicitur constanter consecrator, ceteri vero duo dicuntur
“assistentes episcopi” (Rubricae ante consecrationem: “Consecrator,
electus, assistentes episcopi, et alii, qui consecrationi intéressé debent,
ad ecclesiam conveniunt”) ; sive consecrator sive assistentes imponunt
manum et dicunt: “Accipe Spiritum S.” et tamen solus consecrator
extensis manibus (quae est impositio manuum consecrativa, saltem ut
unita priori) recitat praefationem consecrativam, ac omittitur rubrica
Pontificalis Guilelmi Durandi et aliorum duorum Pontificalium de
praefatione dicenda submissa voce etiam ab aliis episcopis; in rubrica
quidem, quae praecedit examen electi, praescribitur “assistentes episuUna exceptio observatur in Pontificali Curiae Romanae saec. 13, ubi legitur:
“Episcopi ct papa consecrantes mitras debent habere in capite, sed consecrandi nequa­
quam” (cf. supra, p. 771; sed ibi fortasse vox "consecrantes” ponitur ratione Papae
consecrantis ct ut consulatur brevitati; inferius ipsi mere vocantur “duo episcopi.”

copos submissa voce dicere quaecumque dixerit consecrator,” sed
non constat hanc praescriptionem referri ad universum consecrationis
ritum.

Ex quibus omnibus patet non sine urgenti ratione quamplurinios
theologos dubitasse aut simpliciter negasse assistentes episcopos olim
fuisse veros consecratores una cum principali ordinatore, sive ipsi
recitarent submissa voce ipsam praefationem, ut fieri solebat Romae,
sive et a fortiori si eam omitterent et solam formulam “Accipe Spiri­
tum S.” cum consecratore pronuntiarent, ut contingebat in aliquibus
locis. Ad quam totam ambiguitatem et difficultatem removendam,
Pius XII in sua Constitutione “Episcopalis consecrationis,” 30 nov.
1944, practicam decisionem emisit, qua pro tempore juturo vera con­
celebrat io imponitur, ita ut duo episcopi assistentes debeant cum in­
tentione consecrandi perficere integrum essentialem ritum, seu tum
manuum impositionem tum consecrativam praefationem, ac sint, et
deinceps vocandi sint, con-consecratores, ita ut utriusque vel alterius
influxu ipsa consecratio valida sit, etiam si principalis consecrator
aliquid ad valorem necessarium omiserit.43 Qua decisione aliquis for­
tasse indirecte confirmatam videbit opinionem eorum qui affirmabant
episcopos assistentes fuisse, etiam ante hanc Constitutionem, veros
consecratores: nam, non sine ratione Papa suam decisionem, utut
mere practicam et hypothetice novam, illi opinioni attemperavit, quam­
vis ipsam controversiam, respicientem ritum temporis anteacti, nul­
latenus dirimere intenderit.
Ea PII XII CONSTITUTIO, quae praeparavit cognatam Constitutionem (“Sac­
ramentum Ordinis,” 30 nov. 1947), dirimentem alteram theologorum controver­
siam de materia et forma ordinationis, sic integre sonat:
*
4

“Pius Episcopus. Servus servorum Dei, ad perpetuam rei memoriam.
“Episcopalis Consecrationis Ministrum esse Episcopum et ad huius Consecra­
tionis validitatem unum solum sufficere Episcopum qui cum debita mentis in­
tentione essentiales ritus perficiat, extra omne dubium est diuturnaque praxi
comprobatum. A priscis tamen Ecclesiae temporibus plures Episcopi huiusmodi
Consecrationi adstiterunt, ac nostra quoque aetate ‘Pontificalis Romani’ auctori4’Corrà, art. cit. (supra, in p. 764) 361, putat ex Constitutione Pii XII non posse
certo inferri (absque ulteriori declaratione S. Sedis) quod, si principalis consecrator
invalide consecraverit, consecratio sit valida ex sola actione unius vel utriusque conconsecratoris, eo quod expressio “Unus tantummodo requiratur Episcopus idemque
sufficiat” videatur referri ad solum principalem consecratorem ; quod praecipue ridetur
confirmari ex verbis “Materia est manuum impositio quae ab episcopo consecratore fit.”
quae ponuntur in alia germana Constitutione “Sacramentum Ordinis,” titulus enim
“episcopus consecrator” est ex ipsa priori Constitutione nomen technicum solius prin­
cipalis consecratoris. Attamen, si mens ipsa, nec mera materialis expressio, S. Pontificis
consideratur, videtur satis inanis esse huiusmodi Corrà scrupulus.
44 Commentarium huius Constitutionis, comparatae cum subséquent! Constitutione
“Sacramentum Ordinis,” de essentia ritus ordinationis, vide apud eundem Corrà, loc.
cit. Cf. etiam Ph. Oppenheim, loc. cit. (supra, in p. 764).

tatc praescribitur cluo alii Episcopi Consecrationi adsint oportere, quamvis in
peculiaribus rerum adiunctis a vetere instituto dispensatio concedatur, si Adsistentes haberi nequeant. Utrum vero qui adsunt Episcopi cooperatores et con­
secratores sint, an testes dumtaxat Consecrationis, non omnibus satis exploratum
est eo vel magis quod ‘Pontificalis Romani’ Rubricae, ubi de precibus reci­
tandis agunt, saepe unum Consecratorem singulari numero innuunt, et mani­
feste non constat Rubricae praescriptionem, quae initio prostat ante Examen
Electi — adsistentes videlicet Episcopos submissa voce dicere debere quaecumque
dixerit Consecrator — ad universum pertinere totius Consecrationis ritum.
“Exinde factum est ut alicubi Episcopi adsistentes verbis ‘Pontificalis Romani’
inhaerentes, prolatis verbis ‘Accipe Spiritum Sanctum' dum caput Electi cum
Consecratore tangunt, postea ea quae sequuntur non pronuntient; alicubi vero,
ut in Urbe, Episcopi non tantum praefata verba, sed submissa voce orationem
quoque ‘Propitiare’ cum sequenti Praefatione, quin etiam omnia et singula
proferant quae Consecrator ab initio ad finem usque sacri ritus recitat vel canit.
“Quibus omnibus dilegentissime perpensis, eo consilio permoti ut Episcoporum,
qui in Consecratione Electi ad Episcopatum adsunt, officio et ministerio providea­
tur et tam in Urbe quam in ceteris terrarum orbis partibus unus idemque semper
agendi modus in posterum hac in re servetur, de Apostolicae plenitudine po­
testatis ea quae sequuntur declaramus, decernimus ac statuimus:

“Licet ad Episcopalis Consecrationis validitatem unus tantummodo requiratur
Episcopus idemque sufficiat, cum essentiales ritus perficiat, nihilominus duo
Episcopi, qui ex vetere instituto, secundum ‘Pontificalis Romani’ praescriptum,
adsunt Consecrationi, debent cum eodem Consecratore, et ipsi Consecratores
effecti proindeque Conconsecratores deinceps vocandi, non solum utraque manu
caput Electi tangere, dicentes ‘Accipe Spiritum Sanctum’, sed. facta opportuno
tempore mentis intentione conferendi Episcopalem Consecrationem una simul
cum Episcopo Consecratore, orationem quoque ‘Propitiare’ recitare cum integra
sequenti Praefatione, itemque, universo ritu perdurante, ea omnia submissa voce
legere quae Consecrator legit vel canit, exceptis tamen precibus ad pontificalium
indumentorum benedictionem praescriptis, quae in ipso Consecrationis ritu sunt
imponenda.
“Quae autem hisce litteris Nostris declaravimus, decrevimus, statuimus, ea
omnia rata firmaque permanere auctoritate Nostra iubemus, quibuslibet minime
obstantibus, peculiari etiam mentione dignis; proindeque volumus ac decernimus
ut secundum data praescripta ‘Pontificale Romanum’ opportune reformetur.

“Nemini vero hanc paginam declarationis, decreti, statuti et voluntatis Nostrae
infringere vel ei contraire liceat; si quis autem id ausu temerario attentare
praesumpserit, indignatione omnipotentis Dei et Beatorum Apostolorum Petri
et Pauli se noverit incursurum.

“Datum Romae apud S. Petrum anno Domini millesimo nongentesimo quad­
ragesimo quarto, die trigesima Novembris mensis, in festo S. Andreae Apostoli.
Pontificatus Nostri anno sexto. Pius PP. XII” (.4.45 XXXVII [1945] 131 sq.).

Hic est ultimus casus concelebrationis qui occurrit in theologia sacramentali, sive dicatur ordinatio episcopalis esse secundum se sacra­
mentalis, sive, ut probabilius, id negetur, nam episcopatus invenitur
quomodolibet in linea sacramenti Ordinis, saltem ut eius extensio, et
illius indoli ac legibus attemperatur, et ceteroquin eadem concelebratio
valide, etsi non licite, fieri posset etiam in sacramentali ordinatione

presbyteri et diaconi. Ex disputatis igitur in superioribus tractatibus45
sequitur concelebrationem validam esse in omnibus sacramentis, ex­
cepto Matrimonio ob eius peculiarem naturam (non enim eidem coniugi duo copulari possunt), licitam vero in sola Eucharistia et ex
parte etiam in Ordine, quatenus permittitur, imo nunc exigitur, in
sola ordinatione episcopali. Quod autem attinet modum, quo haec
episcopalis concelebratio fieri possit, res intelligenda est ad tramitem
dictorum in tractatu Dc Extrema Unctione II 791-799. Quatuor
scilicet excogitari possunt modi, quo duo vel plures ministri in administrationem eiusdem sacramenti concurrant, quorum prior est in­
validus in quolibet sacramento, alter est peculiaris ac validus in sola
Extrema Unctione, tertius vero est validus in omni sacramento et
consequenter etiam in ordinatione episcopali, quartus tandem proba­
bilius valet quoad Extremam Unctionem, eamque solam.
Primus modus esset ut unus minister ponat materiam et alter for­
mam (vel, si placet, ut unus tantum minister ponat utramque ma­
teriam et formam, alter vero solam materiam aut solam formam);
et hic modus qui est invalidus, quia una actio nequit poni a pluribus
agentibus (cum actus multiplicetur secundum multiplicationem agen­
tium), nonnumquam inscienter observatus est a quisbusdam epis­
copis assistentibus qui solam impositionem manuum olim peragebant
absque prolatione praefationis consecrativae, quatenus habuerint in­
tentionem consecrandi.
Secundus modus esset ut unus minister ponat partialem aliquam
materiam et formam et alter pariter ponat aliam partialem materiam
et formam; hic modus, qui secundum se est validus, de facto verificari
potest in sola Extrema Unctione, quae sola constat ex pluribus partiali­
bus materiis et formis, seu distinctis unctionibus cum suis formulis.
Si quis tamen sustinet quod Ecclesia potest mutare seu determinare
pro libito materiam et formam sacramentorum, potest fortasse cogi­
tare de aliqua via talem modum applicandi etiam aliis sacramentis:
ita v.g. quod Ecclesia determinaret ut ordinatio presbyteralis fiat
per duplicem ritum, seu per traditionem instrumentorum, qua sig­
nificaretur ac conferretur potestas sacrificandi, et per impositionem
manuum, qua conferretur reliqua pars potestatis sacerdotalis, puta
absolvendi, et similiter ut ordinatio episcopi fiat per duplicem caere­
moniam, aliam collativam potestatis ordinandi et aliam potestatis con­
firmandi; tunc enim prima fronte videtur quod possint constitui duo
ministri concelebrantes, ita ut unus conficiat unam partem ordinationis
et alter alteram; reapse tamen hoc impossibile videtur, cum ipsa
** De Baptismo et Confirmatione 177-180; De Eucharistia I 754-769; De Poenitentia
IV 773-784; De Extrema Unctione II 774-799.

DE MINISTRO

791

sacerdotalis potestas, sive presbyteri sive episcopi, non sit divisibilis
sicut effectus Extremae Unctionis, ac ideo etiam ipse ritus, eam sig­
nificans ac conferens, nequeat dividi, saltem formaliter.
Tertius modus est ut omnes et singuli ministri ponant, et quidem
simul, integram materiam et formam; et hic est validus modus quo
omnia sacramenta (excepto Matrimonio) a pluribus ministris con­
celebrari possunt, et quo, iuxta Constitutionem Pii XII, consecratio
episcopalis concelebranda est.
Quartus denique modus esset ut singuli ministri ponant quidem
integram materiam et formam, sed tamen successive, ita ut unus
ponat totum ritum, vel saltem illum absolvat, postquam alius illum
absolverit, ut fit apud Orientales quoad Extremam Unctionem. Hic
tamen modus, cuius validitas a pluribus simpliciter negatur, si est
probabilius validus quoad Extremam Unctionem, ob peculiarem huius
sacramenti naturam, non videtur posse esse validus quoad Ordina­
tionem, ut constat ex dictis in tractatu De Extrema Unctione II
798 sq. Itaque, si in consecratione episcopali unus episcopus ponat
integram materiam et formam, ac subinde, ea actione terminata, alter
episcopus id faciat, vel saltem si unus formam recitet postquam alter
eam essentialiter absolverit, nulla habetur concelebratio sed simplex
celebratio, facta ab eo tantum qui prius integrum ritum absolverit.

ART. 29. Utrum ordinationis minister licitus sit qui est in statu
gratiae, non impeditur poena canonica et servat praescripta iuris
circa collationem ordinum; minister vero legitimus seu iuridicus sit
episcopus proprius, salvis tum R. Pontificis reservatione tum quo­
rumdam religiosorum iuribus.48

CONCLUSIO affirmativa
Exponitur.

I.

DE MINISTRO LICITO.

Status gratiae est generalis conditio liceitatis in ministro omnium
sacramentorum. Solum posset dubitari de consecratione episcopali, si
ipsa, iuxta probabilem sententiam, non sit sacramentum, an episcopus
in statu peccati consecrans committat sacrilegium: certe si malitia
sacrilegii affirmatur, ea tunc deducenda est non ex profanatione sa­
cramenti sed ex alia ratione, puta ex ipsa sacra indole ordinationis
episcopalis, quatenus est ritus collativus sacrae potestatis, ad instar
sacramenti, atque ipsum sacramentum sacerdotalis ordinationis com­
plet ac consummat.
Poena ecclesiastica a conferendis ordinibus arcetur omnis acatholicus (can. 2261, § 1 coll, cum can. 2314, § 1) et omnis catholicus ir­
retitus impedimento irregularitatis (can. 985, nn. 1 et 7) aut poena
excommunicationis (can. 2261), suspensionis (can. 2279, § 1 ; § 2, nn.
2, 5, 6, 8, 9), interdicti tam personalis quam localis (cann. 2270,
2272, § 1, 2275, n. 2).
Praescripta iuris circa collationem ordinum respiciunt tum canoni­
cam idoneitatem ordinandi, de qua in cann. 973-991 quamque ex­
plicavimus in art. 23 (pp. 550-573); tum ea quae in ordinatione ob­
servanda sunt, seu ea quae praeire debent (cann. 992-1001), ritus
ipsos ac caeremonias (cann. 1002-1005), tempus et locum (cann.
1006-1009), adnotationem et testimonium peractae ordinationis (cann.
1010 sq.), de quibus omnibus sermo erit in art. seq.; tum non laeden­
dum ius aliorum ministrorum circa ordinationem, quod quidem pro­
prius respicit quaestionem de legitimo ministro, seu episcopo proprio,
iamiam exponendam.
II.

De MINISTRO LEGITIMO.

Legitimus sive iuridicus minister ordinationis non est omnis episNaurois, L. de, “Le ‘proprie évêque’ pour l’ordination dans le clergé séculier,”
Bulletin de littérature ecclésiastique LI (1950) 15—40.
Pugliese, A., “De episcopo proprio sacrae ordinationis,” Salesianum I (1939) 450-452.
Regatillo, E. F., "Obispo proprio para la ordenaciôn,” Sal Terrae XXVIII (1940)
601-604; lus sacramentarium (ed. 2, Santander 1949) 476—487.
Schaaf, V. T., “Episcopus proprius ordinationis,” [American] ecclesiastical review
XC (1934) 352-365, 491-509.
Vito, P., “L’ordinazionc c il vcscovo proprio,” Palestra del clero X (1931) 284 286.
Woywood, S., “The minister of the sacred ordinations,” Homiletic and pastoral review
XXII (1922) 982-989, 1093-1102.

copiis (quamvis omnis episcopus sit ex ipso iure divino ordinarius
minister, quod spectat validitatem), sed solus episcopus proprius,
seu cui ordinandus iurisdictionaliter sublectus est. Hanc expressionem
“episcopus proprius” haneque regulam firmavit ipsum Cone. Trid.,
statuens: “Unusquisque a proprio episcopo ordinetur” (sess. 23. de
reform., cap. 8) ct determinavit Codex J.C., can. 955 mox referendo.
Quamvis haec regula dici possit antiqua ac traditionalis, tamen
ipsa canonica definitio sive determinatio episcopi proprii, vel si placet
ipsius vinculi iurisdictionalis sublectionis quoad hanc materiam inter
ordinandum et episcopum, non parvam evolutionem habuit, quousque
assumpserit praecisiorem illam formulationem quam obtinet in hodi­
erno Codice T.C.
Primis quippe Ecclesiae saeculis, quilibet episcopus erat quodam­
modo episcopus proprius quoad ordinationem laici, quatenus posset
quemlibet laicum, ac proinde nondum per ordinationem adseriptum
alicui dioecesi, ordinare ac suae dioecesi adseribere: cum tamen,
semel uni dioecesi adseriptus per primam ordinationem, intelligebatur ad illius dioecesis episcopum iam pertinere nec proinde posse
ab alio episcopo ulteriores ordinationes accipere, eo ipso prima
lineamenta sic dicti episcopi proprii constituebantur. Et hanc regulam
urgent frequenter Concilia saec. 4: Illiberitanum, can. 24. Arelatense,
can. 17. Nicaenum, can. 16. Antiochenum, cann. 13 et 22. Sardicense.
can. 15.17 Quapropter eo tempore ratio episcopi proprii fundabatur
ac definiebatur per solum titulum ordinationis iam obtentae. Ille
scilicet erat alicui episcopus proprius quoad subséquentes ordinationes,
qui iam eum ordinaverat ac clericum effecerat. Subinde vero, firmata
territoriali organisatione ecclesiarum, sensim sine sensu ratio episcopi
proprii extensa est etiam ad laicos, ita ut hi non possent nisi ab
episcopo sui loci primitus ordinari: ac ita in definitione episcopi
proprii accessit alia nota sive titulus, seu titulus originis (vel Baptismi,
loci originis, domicilii); hunc sensum ferunt canones quorundam con­
ciliorum saec. 5, ut Arausicam’ I a. 441. can. 8.4R
Inde a medio aevo usque ad Cone. Trid.. alii duo tituli aut deter­
minationes illorum titulorum accesserunt, scilicet titulus beneficii
et titulus familiaritatis (quo episcopus licite poterat ordinare suum
familiarem), ita ut iam haberentur quatuor tituli: originis, domicilii
“ Conc. Nicaenum, can. 16: “Si quis ... ad alium pertinentem audacter invadere,
et in sua ecclesia ordinare tentaverit non consentiente episcopo, a quo discessit is, qui
regulae mancipatur, ordinatio huiuscemodi irrita comprobetur” (JIardouht 1. 330).
*' “Si quis alibi consistentem clericum ordinandum putaverit, prius definiat, ut cum
ipso habitet. Sic quoque non sine consultatione eius episcopi, cum quo ante habitavit,
cum, qui fortasse non sine causa diu ab alio ordinatus non est, ordinare praesumat"
(Itardouin 1. 1784).

(separatus a titulo originis), beneficii (qui determinat priorem titulum
ordinationis) et familiaritatis. Clemens IV (1265-1268) loquitur de
titulis originis et beneficii,49 Bonifacius VIII (1294—1303) refert titulos
domicilii et beneficii.50 Titulus familiaritatis, introductus ex mera
consuetudine, confirmatus est a Cone. Trid. (sess. 23, de reform., c. 9)
et ab Innocentio XII (Constit. “Speculatores,” 5 nov. 1694, in qua
referuntur et fuse explicantur quatuor illi tituli originis, domicilii,
beneficii et familiaritatis51). Recentius tandem accessit quintus titulus
incardinationis novae dioecesi (ex Decretis S.C. Concilii 20 iul. 1898
et 24 nov. 1906), ita ut ante novum Codicem I.C. quinque haberentur
tituli ordinationis pro saecularibus: originis, domicilii, beneficii, famili­
aritatis et incardinationis.

Codex vero titulos reduxit ad duos priores, scilicet originis et domi­
cilii, vel, pressius, domicilii cum origine et domicilii sine origine.52
Can. 955, § 1: “Unusquisque a proprio Episcopo ordinetur aut cum
legitimis eiusdem litteris dimissoriis”; § 2: “Episcopus proprius, iusta
causa non impeditus, per se suos subditos ordinet; sed subditum
orientalis ritus, sine apostolico induito, licite ordinare non potest.”
Can. 956: “Episcopus proprius, quod attinet ad ordinationem saecu­
larium, est tantum Episcopus dioecesis in qua promovendus habeat
domicilium una cum origine aut simplex domicilium sine origine; sed
in hoc altero casu promovendus debet animum in dioecesi perpetuo
manendi iureiurando firmare, nisi agatur de promovendo ad ordines
clerico qui dioecesi per primam tonsuram iam incardinatus est, vel
de promovendo alumno qui servitio alius dioecesis destinatur ad nor­
mam can. 969, § 2, vel de promovendo religioso professo, de quo
in can. 964, n. 4.”
Ex his patet duo iura competere huic episcopo proprio, scilicet
ordinare suos subditos (idque per se est etiam obligatio, seu nisi
iusta causa excusaverit) et dare litteras dimissorias ut ordinetur ab
alio episcopo (si ipse impeditus sit).
49 Cap. 11 “Saepe contingit,” 1, De temporibus ordinationum: “Statuimus ut nullus
episcoporum Italiae de cetero aliquem ultramontanum clericum ordinare praesumat, nisi
a Nobis specialem licentiam habeat, vel ab episcopo dc cuius dioecesi traxit originem
ordinandus, vel in cuius dioecesi beneficiatus existit.”
50 Cap. “Cum nullus,” 3, De temporibus ordinationum : “Cum nullus clericum parochiae
alienae, praeter superioris ipsius licentiam, debeat ordinare, superior intelligitur in hoc
casu episcopus de cuius dioecesi est is, qui ad ordinem promoveri desiderat, oriundus,
seu in cuius dioecesi beneficium obtinet ecclesiasticum, seu habet, licet alibi natus fuerit,
domicilium in eadem.”
“Integram Constitutionem citat Many, op. cit. (supra, in p. 791) 605-612.
c Regatuxo sic pressius rem exprimit: “Hodie unicus titulus sortiendi episcopum
proprium quoad tonsuram est domicilium cum origine vel domicilium qualificatum cum
iuramento assertorio animi in tali dioecesi perpetuo manendi. Quoad ulteriores ordine',
incardinatio in tali dioecesi” (op. cit. [supra, in p. 792] 478).

Episcopo dioecesano, qui est simpliciter episcopus proprius, aequiparantur in hac re Vicarius ac Praefectus Apostolicus, necnon Abbas
vel Praelatus nullius, qui proinde, si pollent charactere episcopali,
possunt in territorio suae iurisdictionis et ordinare et dare litteras
dimissorias, si vero eo charactere carent, possunt tantummodo con­
ferre ordines minores necnon litteras dimissorias etiam ad maiores
ordines (can. 957); praeterea etiam Vicario Generali et Vicario Capi­
tulari fit ius dandi litteras dimissorias, sub quibusdam tamen condi­
tionibus (can. 958).
Ius tamen episcopi proprii limitatur aliquo modo tum reservatione
R. Pontificis, tum iuribus quorundam religiosorum.
R. Pontifex, praeter consecrationem omnium episcoporum in latina
ecclesia (can. 953; cf. supra, p. 773), sibi reservavit promotionem
ad altiorem ordinem cuiuslibet qui iam ab ipso R. Pontifice aliquem
ordinem susceperit (can. 952: “Nemini licet ordinatum a Romano
Pontifice ad altiorem ordinem promovere sine Sedis Apostolicae facul­
tate”)53; quae reservatio, introducta ab antiquo per consuetudinem,
etiam ante Codicem vigebat (cf. Cap. 12 De temporibus ordinationum,
et Benedictum XIV, Epist. “In postremo,” 20 oct. 1756, §3sq.).M
Religiosi regulares proprie dicti (seu religiosi tum votorum solemnium, tum votorum simplicium sed pertinentes ad religionem exemp­
tam) iique soli (nam alii religiosi in hac re reguntur more saecu­
larium) sequentibus iuribus gaudent: Abbas regularis de regimine,
potest suis subditis religiosis conferre primam tonsuram et mino­
res ordines (can. 964, η. I).55 Ceteri superiores possunt ac debent
concedere litteras dimissorias suis religiosis subditis (ibid., nn. 2 sq.),
ita ut sine his dimissoriis illi nequeant ab episcopo ordinari, easque
dare debent ad episcopum dioecesis in qua sita est domus religiosa,
salvis casibus necessitatis in Codice enumeratis (cann. 965-967). Si
superiores (etiam religionis non exemptae) pollent necessaria potes­
tate Ordinis, possunt ordinare suos subditos, si et quatenus possunt
litteras dimissorias eis concedere (can. 959).
“ Propterea R. Pontifex a quibusdam vocatur episcopus proprius omnium et singulo­
rum in toto orbe terrarum. Sed haec appellatio non videtur propria et canonica, iuxta
definitionem can. 956, quamvis R. Pontifex sit magis quam episcopus proprius et habeat
a fortiori ct eminenter quidquid iuris continetur in ratione episcopi proprii.
“Cf. Haluer, of>. cit. (supra, in p. 791) 1024-1029: Many, op. cit. (ibid.) 112-115.
“De privilegiis abbatum in materia ordinationis diffuse tractant Gasparri, op. cit.
(supra, in p. 791) 175-189, ct Many, op. cit. (ibid.) 127-143. Cf. etiam M. Gomez,
“De abbatum potestate tonsuram minoresque ordines conferendi,” Commentarium Pro
religiosis IX (1928) 434-440; X (1929) 45-52

ART. 30. Utrum convenienter assignentur caeremoniae, — seu
observantiae, circumstantiae et ritus, — huius sacramenti aliarumque
ordinationum.50
“Quoad bibliographiam dc ritibus orientalibus, confer infra, p. 798. Huc adduci
etiam possunt aliqua ex operibus relatis in art. 6, ubi de ordinibus minoribus, ct in
art. 8, ubi de materia ct forma sacramenti Ordinis, torn. 2, pp. 313-315, 610-615.
Albright, P., Sacra liturgia. I sacramenti e i sacramentali, Vicenza 1940.
Alfonso, P., I riti della Clticsa III (Roma 1946) 80-95.

Vix aliud inter cetera inveniri queit sacramentum, quod, sicut su­
orum ministrorum electionem et ordinationem, tot Ecclesia observan­
tiis munierit ac caeremoniis adornaverit: id ceteroquin connaturaliter
suasit ipsa huius sacramenti suprema ratio, a qua totius cultus exer­
citium ac societatis ipsius existentia dependet. Si quis praeterea at­
tendat quinque etiam ordines diaconatu inferiores non pertinere
probabilius ad sacramentum Ordinis, facilius adhuc intelliget quot
quantisque ritibus Ecclesia sacramenti essentiam vallaverit, ut per
exteriores huiusmodi gradus vir laicus ad sanctuarium paulatim
ascenderet, donec in episcopali apice, sacerdotii fastigio potiretur.
Praefatorum rituum extensa ac determinata expositio, nostro dogLardone, G., “Il tempo dello sacre ordinazioni." Perfice munus I (1926) 239-241.

matico-historico scopo prorsus discordat nec intra proportionates fines
huius tractatus comprehendi posset. Mens igitur est, non secus ac
in parallelo loco superiorum tractatuum, summaria manu colligere
et exponere praecipuas caeremonias, quae ad hoc sacramentum ac
generaliter ad omnes ordines referuntur, praetermissa tamen repeti­
tione eorum, quae iam de iisdem ritibus in praecedentibus praeoc­
cupare ac theologice discutere necesse fuit, praesertim agendo de ma­
teria et forma, in quibus ipse essentialis ritus consistit. Porro, tum
haec ipsa ratio tum ipsarum caeremoniarum multitudo ac varietas,
cogit hic seponere logicam aliunde divisionem assumptam in tractati­
bus de Baptismo, Confirmatione et Extrema Unctione, iuxta quam
caeremoniae distribuuntur in praecedentes, concomitantes et subsé­
quentes essentiam ipsam sacramenti, atque assumere commodiorem
earum divisionem in observantias, circumstantias et ritus.

Antiquae disciplinae caeremoniarum fontes sunt: pro priori aetate,
Traditio Apostolica (saec. 3) et alii libri liturgici ab ea immediate
dependentes usque ad finem circiter saec. 6, scilicet Constitutiones
Apostolorum (ca 400), Testamentum D.N.I.C. (ca 475), Canones
Hippolyti (ca 500), Statuta Ecclesiae antiqua (ca 500); pro altera
aetate, Sacramentaria, Ordines et mediaevalia Pontificalia (ex Sacramentariorum et Ordinum fusione exorta), quae in variis ecclesiis
viguerunt usque ad promulgationem communis Pontificalis Romani
a. 1596,57 quod latinum ordinationis ritum ad universalem unitatem
redegit.58
■' Hoc Pontificale Romanum descendit ex Pontificali Romano saec. 12 et magis proxime
ex Pontificali Guilelmi Durandi (ca 1295). Immediatus tamen eius praedecessor est illud
quod, facta collatione cum ‘Ordinario Papae,” redegit a. 1485 Patritius Piccolomini
(cf. L. Fischer, “Der Ordinarius Papae’ und der ‘Pontificalis Ordinis Liber’ des Wilhelm
Duranti des Aeltercn,” Romische Quartalschrift XXXVIII 11930] 7-21). Nostrum Pon­
tificale primo edidit ac promulgavit Clemens VIII a. 1596, subinde recognoverunt prae­
cipue Urbanus VIII a. 1644, Benedictus XIV a. 1755 et ultimo Leo XIII a. 1888. Pius
XII in duabus recentibus Constitutionibus “Episcopalis consecrationis” a. 1944 ct “Sa­
cramentum Ordinis” 1947, iussit Pontificale reformari in quibusdam, ad tramitem eorum,
quae dc ipso sacramento Ordinis et de episcopali consecratione, in iisdem decernuntur.
“De caeremoniis ecclesiarum orientalium, inde a tempore quo notabiliter a latinis
ritibus discrepare coeperunt (cum scilicet post saec. 6, hinc latinum Sacramcntarium,
illinc Graecum Euchologium efformari coepit), directe hic non agimus, eo vel magis
quod, praetermissa generali quadam unitate in ritu essentiali (quem in art. 8, tom. 2,
p. 618-623, agentes de materia et forma, indicavimus), nulla habetur in tot variisque
ecclesiis uniformitas, sed unaquaeque particularibus suis observantiis ac ritibus gaudet.
Interim, si lubet, adiri possunt cultores orientalium rituum. Sufficientem informationem
quis colliget quoad ritum orientalem generaliter, ex I. Goar, Ευχολόγιο»' sive Rituale
Graecorum (Lutetiae Parisionim 1647) 237-243 (Notae de ordinatione lectoris), 246-249
(subdiaconi), 255-261 (diaconi), 297-301 (presbyteri), 311—316 (episcopi), nam Eucho­
logium habetur ut praecipuus fons liturgiae orientalis. Quoad ritum byzantinum, ex
Pl. De Meester, Studi sui sacramenti amministrati secondo il rito bizantino (Roma
[1947] 241-274. Quoad varios ritus, ex I. Morino, Commentarius de sacris Ecclesiae
ordinationibus, 2 pars (Parisiis 1655) 211-256 (notae in ritum graccum), 489-503
(notae in ritum Syrorum), ubi afferuntur etiam Ritualia Graecorum, Syrorum ct Cod-

Ceterum ipse Codex I.C., quamvis “plerumque, nihil decernat de
ritibus et caeremoniis” (can. 2) ac generaliter remittat ad libros
liturgicos, declarans “omnes liturgicas leges vim suam retinere, nisi
earum aliqua in Codice expresse corrigatur” (ibid.), in hac tamen
materia de sacra Ordinatione non pauca determinat, scilicet: “De
iis quae sacrae ordinationi praeire debent” (cann. 992-1001), “De
ritibus et caeremoniis sacrae ordinationis” (cann. 1002-1005), “De
tempore et loco sacrae ordinationis” (cann. 1006-1009). “De adnotatione ac testimonio peractae ordinationis (cann. 1010-1011).
Unde utrique fonti, Pontificali scilicet et Codici, ac praeprimis ipsi
Codici, presse adhaeremus in exponenda hodierna disciplina de ob­
servantiis, circumstantiis et ritibus ordinationis. Ubi Codex silet,
vox Pontificalis subintrat, iuxta can. 1002: “In quovis conferendo
ordine, minister proprios ritus in Pontificali Romano aliisve ritualibus
libris ab Ecclesia probatis descriptos, adamussim servet, quos nulla
ratione licet praeterire vel invertere.”
CONCLUSIO affirmativa
Exponitur.
I. Observantiae.

1. DESIGNATIO CANDIDATI.

Ut patet ex dictis in art. praec. (p. 794 sq.), designatio candidati
fit ex generali regula ab episcopo proprio ordinandi (Codex I.C., cann.
955 sq.), salvis iuribus R. Pontificis, qui sibi reservat pro ecclesia
latina designationem ac ordinationem episcoporum et eorum qui ali­
quem ordinem iam susceperint a R. Pontifice (cann. 952 sq.), necnon
iuribus religiosorum regularium, quorum superiores designant suos
subditos ad ordinationem per litteras dimissorias. Ea episcopalis
designatio, si dirigitur ad alium episcopum, ut candidatus ab eo ordi­
nari possit, vocatur litterae dimissoriae: est quippe episcopi licentia
(proprius scripta, etsi possit etiam oraliter fieri) ut eius subditus ab
alio ordinetur.59

Antiquitus designatio episcopi saepe fiebat ab ipso populo, iuxta
Traditionem Apostolicam: “Episcopus ordinetur electus ab omni poptorum; A. Michel, “Ordre, Ordination," Dictionnaire dc théologie catholique XI-2
(Paris 1932) 1257-1263; Cn. De Clercq, Ordre, Mariage, Extrême-Onction (Paris
1939) 36-47; F. M. Cappello, Dc sacra ordinatione (cd. 3, Taurini 1951) 519-533.
“’Ampliorem explicationem harum litterarum dimissoriarum, tam pro saecularibus
quam pro regularibus, vide apud Cappello, op. cit. (supra, in p. 796) 237-24S. Quoad
antiquum ius et historiam earundem, confer Hallier, op. cit. (ibid.) 1035-1067.

iilo,” Constit. Apost.: ‘Ordinandus est episcopus ... a cuncto populo
electus.” Testamentum D.N.I.C.: “Ordinetur episcopus, eligendus
ab universo populo,” Canones Hippolyti: “Episcopus eligatur ex omni
populo” (cf. in tom. 1, pp. 309, 442, 922, 925). Ceterum ipsi episcopi
hanc popularem designationem dirigebant, confirmabant, quandoque
corrigebant imponentes suum candidatum; huiusmodi populi ac cleri
designatio et electio expressionem liturgicam assumpsit in ipsa col­
lectiva manuum impositione per episcopos ad initium ordinationis,
de qua loquitur eadem Traditio Apostolica: “Consentientibus omnibus,
imponant super eum manus [episcopi] et presbyterium adstet quies­
cens.” Progrediente ecclesiastica organizatione, ius designationis paulatim devolutum est ad solos episcopos, qui ex vicinis dioecesibus in
unum conveniebant, ita tamen ut metropolita potiores partes haberet:
id constat ex epistola Cypriani (supra citata, p. 769) qui loquitur
de praxi observata “per provincias universas” et ex frequentibus
Conciliis saec. 4 (relatis in p. 769 sq.), signanter ex can. 4 Conc.
Nicaeni, in quo ius metropolitae instanter affirmatur: “Firmitas autem
eorum quae geruntur, per unamquamque provinciam, metropolitano
tribuatur episcopo.” Huiusmodi praxis diu perduravit, donec in medio
aevo, inde a Bonifacio VIII (1294-1303), ea metropolitae praeroga­
tiva coeperit extingui per reservationem S. Sedis,00 ita ut iam tempore
Conc. Basileensis (1431-1449) haec reservatio generaliter viguerit
pro ecclesia latina; quam expressit Conc. Trid. in sess. 23, can. 8
(“Si quis dixerit, episcopos qui auctoritate Romani Pontificis assu­
muntur, non esse legitimos et veros episcopos, sed figmentum hu­
manum: A.S.”) et Codex I.C., can. 953; etiam pro ecclesia orientali
eadem reservatio accessit ac consignata est in recenti codificatione
orientali (cann. 392, §2; 394, §3).
Designationem candidatorum ad ordines infra episcopatum per­
tinere ad episcopum proprium, res est tam antiqua quam ipsa deter­
minatio episcopi proprii, ut constat ex canonibus Concilii Nicaeni
aliorumque conciliorum saec. 4, de quibus supra (p. 793).

2. SCRUTINIUM™
"*
Ad scrutinium tria revocantur: inquisitio de candidati idoneitate,
MInepte Hallier (op. cit. [supra, in p. 796] 1080-1082) de huiusmodi papali rcservatione. utut timide et erga S. Sedem reverenter, conqueritur, optans ut antiquae consuetu­
dinis “restaurandae saltem aliqua ex parte ratio adinveniri possit.”
iwb‘" Cappello, F. M., “De litteris dimissoriis,” Periodica de re morali, canonica, liturgica XVIII (1929) 250 sq.
Creusex, J., “Enquête à faire sur les candidats aux ordres sacrés avant leur ordina­
tion,” Nouvelle revue théologique LVIII (1931) 539-545.
Gallagher, Th. R., The examination of the qualities of the ordinand, Washington
1944.

litterae testimoniales de canonica idoneitate, publicatio nominum
promovendorum.
Inquisitio de candidati idoneitate respicit idoneitatem tum moralem,
seu vocationem et rectam intentionem, tum iuridicam sive canonicam,
quam per singula elementa exposuimus in art. 23 (pp. 550-573)
quamque proponit Codex I.C., cann. 968- 991. Ad haec iam Conc.
Trid., antiquos canones secutum, statuerat: “Sancta synodus anti­
quorum canonum'11 vestigiis inhaerendo decernit, ut, quando epis­
copus ordinationem facere disposuerit, omnes, qui ad sacrum minis­
terium accedere voluerint, feria quarta ante ipsam ordinationem, vel
quando episcopo videbitur, ad civitatem evocentur. Episcopus autem,
sacerdotibus et aliis prudentibus viris peritis divinae legis ac in ec­
clesiasticis sanctionibus exercitatis sibi adscitis, ordinandorum genus,
personam, aetatem, institutionem, mores, doctrinam et fidem dili­
genter investiget et examinet” (sess. 23, de referm., c. 7). Eadem
verba repetit Pontificale Romanum (Rubricae generales de Ordinibus
conferendis). Liturgica expressio huiusmodi inquisitionis habetur in
Pontificali Romano, ad ordinationes diaconi et presbyteri: “Pontifex
interrogat dicens: ‘Scis illos dignos esse?’ Respondet archidiaconus:
‘Quantum humana fragilitas nosse sinit, et scio, et testificor ipsos
dignos esse ad huius onus officii.”
Ad hanc inquisitionem peculiariter referuntur: Declaratio intentionis
ac libertatis a coactione (can. 992; cf. cann. 971, 973, 2352; In­
structio S.C. de Sacramentis et S.C. de religiosis, quae exigit scriptam
declarationem de plena accessus libertate: cf. supra, p. 558): examen
dc scientia (cann. 996 sq.); testimonia seu documenta de ultima ordi­
natione, de studiis peractis, de bonis moribus, de Baptismo et Con­
firmatione, testimoniales litterae Ordinarii loci in quo candidatus
tantum temporis moratus est ut canonicum impedimentum ibi con­
trahere potuerit, testimoniales litterae superioris maioris si agatur
de religiosis (cann. 995, 993).

Litterae testimoniales (non confundendae cum litteris dimissoriis
nec cum praefatis testimoniis sive documentis) sunt ea quae fidem
faciunt de candidati canonica idoneitate (cann. 544, §§ 2—4; 545,
14; 993, §§ 4-5; 994; 995; 2373, n. 2: 2374). Ad huiusmodi litteras,
Maroto, Ph., “Dc litteris dimissoriis,” Apollinaris III (1930) 233-236.
Mocnick, V., "Uber das vom Bischof vorzunehmendc Wciheskrutinium,” 1'heologischpraktische Quartalschrift LXXXVII (1934) 594-59S.
Quinn, J., Documents required for the reception of Orders, Washington, 1948.
Woywood, S., “Testimonial letters before ordination,” Homiletic and pastoral review
XXIII (1922—23) 375-082.
"Agitur peculiariter dc can. 11 Conc. Nannetensis (saec. 7 vcl 9) qui insertus fuit
mediaevalibus canonum collectionibus, uti Rcginonis, Burchardi et Ivonis, et inde
Decreto Gratiani (p. 1, dist. 24, c. 5, ML 187. 140sq.).

ante Codicem referuntur praecipue duo documenta Innocentii XII,
Constit. “Speculatores,” 5 nov. 1694 (cf. supra, p. 794) et Pii IX,
Constit. “Apostolicae Sedis,” 12 oct. 1859.02

Publicatio nominum ad maiores ordines promovendorum (non tamen
religiosorum) facienda est in paroeciali ecclesia cuiusque candidati,
die festo de praecepto intra Missam, aut alia die et hora quibus maior
populi frequentia in ecclesia habeatur {can. 998). Huic publicationi
correspondet obligatio tum fidelium, quoad revelationem impedimen­
torum ad ordines, si quae sint {can. 999), tum parochi, quoad trans­
missionem ad curiam testimonialium litterarum de facta publicatione
eiusque exitu {can. 1000). Huiusmodi praescriptionis non desunt praeformationes in antiqua praxi, ut apparet iam ex epistolis Cypriani
saec. 3,03 sed ipsa determinata lex ascendit ad Cone. Trid., quod per
analogiam ad publicationes, quae fiunt de matrimonio contrahendo,
praescripsit: “Hi . . . qui ad singulos maiores [ordines] erunt assu­
mendi, per mensem ante ordinationem episcopum adeant, qui parocho
aut alteri cui magis expedire videbitur, committat, ut nominibus ac
desiderio eorum, qui volunt promoveri publice in ecclesia propositis,
de ipsorum ordinandorum natalibus, aetate, moribus et vita, a fide
dignis diligenter inquirat, et litteras testimoniales, ipsam inquisi­
tionem factam continentes, ad ipsum episcopum quam primum trans­
mittat” (sess. 23, de reform., c. 5).
3. EXERCITIA
FIDEI.

SPIRITUALIA,

IEIUNIUM,

PROFESSIO

Exercitia spiritualia per tres dies a promovendis ad tonsuram et
ordines minores, et per sex dies a promovendis ad ordines maiores,
fieri debent, ac de peractis spiritualibus exercitiis, per testimonium a
superioris domus in qua fiunt, vel superioris maioris quoad religiosos,
episcopus certior fieri debet {Codex I.C., can. 1001).
Quae fuit olim privata praxis sanctorum virorum, qui ad sacram
ordinationem digne suscipiendam sese oratione variisque pietatis
operibus disponebant, paulatim evasit obiectum urgentis commenda­
tionis ecclesiasticae auctoritatis ac tandem formalis legis Ecclesiae.
Spiritualia haec exercitia praescripsit Alexander VII, constit. “Apos“ Canonicam explicationem harum litterarum vide apud Cappello, op. cit. (supra, in
p. 796) 404—408; Many, op. cit. (ibid.) 308-328, qui tamen scripsit ante Codicem.
” Epist. 33: “In ordinationibus clericis, fratres charissimi, solemus vos ante consulere
et mores ac merita singulorum communi consilio ponderare” (ML 4. 325 sq.). In Epist.
24, notificans plebi se, impellente necessitate, ordinasse Saturum lectorem et Optatum
subdiaconum, sic sese excusat: “Nihil ergo a me absentibus vobis novum factum est.
sed quod iampridem communi consilio omnium nostrum coeperat, necessitate urgente
promotum est” (ML 4. 294 sq.).

tolica sollicitudo,” 7 aug. 1662, statuta etiam poena suspensionis
contra ordinantes vel ordinatos absque spiritualibus exercitiis, atque
peculiariter urserunt quoad Ordinarios Italiae Innocentius XI, Decr.
S.C. Ep. et Reg. 9 oct. 1682 (praescribens decem dies exercitiorum
tam pro maioribus quam pro minoribus ordinibus), et Clemens XI,
Epist. encycl. S.C. Concilii 1 febr. 1710 (praescribens decem dies
exercitiorum tantummodo pro maioribus ordinibus); praefata poena,
statuta ab Alexandro VII, retenta est, cum aliqua tamen limitatione, a
Pio IX in sua Constit. “Apostolicae Sedis,” 12 oct. 1869, sed decidit
a novo Codice I.C.
Ad eiusdem praxis finem referuntur publicae ac solemnes preces,
quae olim diebus ordinationum praemitti solebant, nominatim romanae processiones sive litaniae, habitae feria quarta ante diem ordi­
nationis (ut constat ex Ordinibus Romanis), quaeque cum ipso
ecclesiastico ieiunio, ad eundem finem indictum, copulabantur.

Ieiunium in Codice I. C. non praescribitur directe ordinandis aut
ad finem ipsum ordinationis, sed de facto cum ordinatione copulatur,
quatenus praescribitur pro feria quarta, sexta et sabbato Quatuor
Temporum (can. 1252, § 2) et simul ordinarium tempus ordinationum
in sacris determinatur ad sabbata quatuor temporum, necnon sabba­
tum ante dominicam Passionis et Sabbatum Sanctum (can. 1006, §2);
praeterea, cum ordinans et ordinati debeant die ordinationis servare
ieiunium eucharisticum (utut nunc mitigatum), ratione celebrationis
Missae vel communionis, utroque modo aliquatenus servatur antiqua
praxis, apostolicae ipsius originis, praemittendi ieiunium sacris
ordinationibus.
Ipse Christus ieiunium per quadraginta dies suscepit, antequam
suum ministerium incoeperit. Iuxta Act. 13. 3 ordinationem Pauli et
Barnabae ieiunium praecessit: “Tunc ieiunantes et orantes imponentesque eis manus dimiserunt illos,” idemque observarunt hi duo
apostoli cum in suo itinere apostolico constituerunt novos presbyteros
in ecclesiis, Act. 14. 22: “Et cum constituissent illis per singulas
ecclesias presbyteros et orassent cum ieiunationibus, commendaverunt
eos Domino, in quem crediderunt.” Quidam eruditi putant disciplinam
ieiunii in feriis Quatuor Temporum (quae fuit generalis inde a saec.
5) coepisse praecise principaliter ratione celebrandarum ordina­
tionum. Leo M., Epist. 9, ad Dioscorum episcopum Alexandrinum,
c. 1, agens de tempore ordinationis, scribit: “Quod ergo a patribus
nostris propensiore cura novimus esse servatum, a vobis quoque volu­
mus custodiri, ut non passim diebus omnibus sacerdotalis vel levitica
ordinatio celebretur, sed post diem sabbati, eius noctis quae in prima

sabbati lucescit, exordia deligantur, in quibus hi qui consecrandi
sunt ieiunis et a ieiunantibus sacra benedictio conferatur. Quod eius­
dem observantiae erit, si mane ipso Dominico dic, continuato sabbati
ieiunio, celebretur, a quo tempore praecedentis noctis initia non
recedunt, quam ad diem resurrectionis, sicut etiam in Pascha Domini
declaratur, pertinere non dubium est. Nam praeter auctoritatem con­
suetudinis, quam ex apostolica novimus provenire doctrina, etiam
sacra Scriptura manifestat (Act. 13), quod cum apostoli Paulum et
Barnabam ex praecepto Spiritus sancti ad Evangelium gentibus
mitterent praedicandum, ieiunantes et orantes imposuerunt eis manus:
ut intelligamus quanta et dantium et accipientium devotione curan­
dum sit, ne tantae benedictionis sacramentum negligenter videatur
impletum” (ML 54. 625 sq.). Eadem intima ac intentionalis coniunctio ordinationum cum Quatuor Temporum ieiunio apparet ex constituto
Gelasii I circa tempus ordinationis, de quo infra (pp. 806, 808).
Cum ordinatio celebratur extra statuta tempora, recentior saltem
interpretatio fuit quod ipsa ieiunii obligatio cum ipso tempore disce­
deret; unde S.C.S. Officii, 14 dec. 1898, declaravit: “Quoad ordina­
tiones, sufficit servare ieiunia Quatuor Temporum; nam, pro ordina­
tionibus extra tempora, non adest ieiunii obligatio”; idque ob eandem
rationem valuit quoad consecrationem episcopalem, quippe quae
diebus dominicis vel in natalitiis apostolorum conferatur; unde ipsum
Pontificale Romanum significat solam convenientiam, citra obliga­
tionem, ut die praecedenti consecrationem observetur ieiunium a con­
secrante et consecrando: “Statuta die consecrationis, quae debet esse
Dominica, vel natalitium Apostolorum . . . , tam consecrator quam
electus conveniens est, ut praecedenti die ieiunent” (De consecra­
tione electi in episcopum, rubricae, circa initium).
Professio fidei emittenda est ab omnibus promovendis ad sub­
diaconatum (can. 1406, § 1, n. 7), non vero ad ordines minores aut
primam tonsuram. Huiusmodi obligatio subinde extensa est ad jura­
mentum antimodernisticum per Motu Proprio Pii X “Sacrorum
Antistitum,” 1 sept. 1910.

4. ADNOTATIO ET TESTIMONIUM PERACTAE ORDINA­
TIONIS.
Expleta ordinatione, nomina ordinatorum ac ministri ordinantis,
necnon locus et dies ordinationis, adnotantur tum in peculiari libro
Curiae tum (si agatur de ordinatione ad subdiaconatum) in libro
baptizatorum. transmissa notitia ordinationis ad parochum baptismi
(cann. 1010 sq.).

Antiquissima cetcroquin Ecclesiae praxis fuit, clericorum adscrip­
ts ecclesiastico catalogo eaque olim maiori longe solemnitate fieri
solebat. In antiquis documentis ac canonibus sermo est de catalogo
ordinis ecclesiastici (κατάλογος τοϋ αρατικου), Ita Cyprianus, Epist. 35.
ad clerum et plebem, admonet ‘'ut Numidicus presbyter adseribatur
presbyterorum Carthaginiensium numero et nobiscum sedeat in clero”
(ML 4. 334); Constitutiones Apost., 1. 8, c. 47 (canones Aposto­
lorum), cann. 17, 18 et 51, decernunt de his qui sunt “e catalogo
ordinis ecclesiastici” (Funk 1. 569, 581): ex Basilii Epist. 54 ad
chorepiscopos videtur inferri triplicem clericorum catalogum asservari
consuevisse, scilicet apud episcopum, apud chorepiscopos et apud
clerum cuiusque pagi: “Necessario accessi ad Patrum canones reno­
vandos, ac vobis scribo, ut mittatis mihi catalogum ministrorum cuius­
que pagi, et a quo quisque introductus sit, et quae eius sit vivendi
ratio. Habete autem et ipsi apud vos catalogum, ut cum scriptus apud
nos repositis vestra conferantur, nec cuiquam liceat seipsum, cum
voluerit, inscribere” (MG 32. 402).

II. Circumstantiae.
1. TEMPUS.
Ad hoc duo referuntur, scilicet determinatio diei liturgicae et cir­
cumstantia celebrationis Missae; cetera vero duo, quae circumstan­
tiam temporis involvunt, scilicet canonica aetas ordinandorum et
interstitia, potius pertinent ad ipsam subiecti canonicam idoneitatem
ac ideo considerata sunt superius, ubi de subiecto. art. 23, pp. 563 sq..
568 sq.

Dies liturgica pro ordinationibus est dies dominicus vel natalitium
Apostolorum, quoad consecrationem episcopalem: sabbatum Quatuor
Temporum necnon sabbatum ante dominicam Passionis et Sabbatum
Sanctum (aut, ex gravi causa, quilibet dies dominicus aut festum
de praecepto), quoad ordines maiores; quilibet dies dominicus vel
festum duplex, quoad ordines minores; quilibet dies et hora, quoad
tonsuram (can. 1006)·, si agatur tantum de iteranda ordinatione vel
aliquo ritu supplendo, id fieri potest etiam extra tempora et secreto
(can. 1007).
In prioribus saeculis usque ad Gelasium I (492—496) maiores ordi­
nationes, scilicet ad episcopatum, presbyteratum et diaconatum (nam
subdiaconatus nondum inter maiores ordines numerabatur), fieri sole­
bant, ex antiqua traditione ac canonum disciplina, tantummodo diebus
dominicis, seu mane in die dominico vel nocte praecedentis sabbati

quae ad diem dominicum liturgice pertinebat. Id diserte ac constanter
testatur Leo I (440-461), consuetudinem iam in legem transferens:
Epist. 6. 6 ad Anastasium Thessalonicensem, Epist. 9. 1 ad Dioscorum
Alexandrinum (21 iul. 445; supra cit., p. 803), Epist. 10. 6 ad
episcopos Viennenses, Epist. 111. 2 ad Marcianum (ML 54. 620,
625 sq., 634, 1021), reprobans quorundam abusus conferentium solum
episcopatum die dominico, presbyteratum vero ac diaconatum aliis
diebus (cf. praefatas Epist. 6 et 111). Gelasius, retento die dominico
pro consecratione episcopali, mutationem induxit quoad ordinationes
presbyteralem et diaconalem, eas affigens sabbatis Quatuor Temporum
et sabbato ante Passionem ; ita in Epist. 9. 11 ad episcopos Lucaniae,
Brutiorum et Siciliae (a. 494): “Ordinationes etiam presbyterorum
et diaconorum, nisi certis temporibus et diebus, exercere non debent,
id est, quarti mensis ieiunio, septimi, et decimi, sed et etiam quadragesimalis initii, ac mediana Quadragesimae die, sabbati ieiunio circa
vesperam noverint celebrandas” (ML 59. 52).°’ Ut patet, mutatio
non respicit ipsum diem, scilicet a dominica ad sabbatum, nam ves­
pera sabbati ad dominicam liturgice pertinebat, sed determinationem
sive restrictionem temporis, a qualibet scilicet dominica ad quinque
illas quae ieiunio copulabantur, necnon ad ipsam vesperam sabbati;
ratio mutationis fuit convenientia tum reducendi numerum dierum
pro ordinatione tum hanc copulandi cum ieiunio, et peculiariter cum
ieiunio Quatuor Temporum quod videtur introductum fuisse saec. 4,
ut ita utroque modo consuleretur tum solemnitati tum sanctitati ordi­
nationum (cf. dicta de ieiunio, supra, p. 803). Eadem Gelasii regula
servata est in Libro Diurno (collectione officiali Curiae Romanae
saec. 7, vel saec. 6-8)65, in Sacramentariis Gelasiano et Gregoriano
(cf. infra), in Ordinibus Romanis 34 (saec. 8)/
*
35 et 36 (mox
citandis), in duobus Pontificalibus Romanis saec. 12 et 13, atque
inserta Corpori luris (Decreto Gratiani, p. 1, dist. 75, c. 1, ML
187. 368).
Posteriori aevo, cum Missa vespertina sabbati, quae iam retro a
tempore matutino diei dominici translata fuerat, ulterius transferretur
ad mane sabbati, ipsae ordinationes ad diaconatum et presbyteratum,
quae in ea peragebantur, eandem sortem obtinuerunt, ita ut simpliciter
sermo sit de sabbato, ut proprio tempore earundem ordinationum,
servato iugiter quolibet die dominico pro consecratione episcopali.
Praefatis quinque sabbatis multo serius additum est etiam Sab“Est Epist. 14 in editione Thiel, Epistolae Romanorum Pontificum I 368 sq.
“ Cf. in art. 8, tom. 2, p. 6S4, in nota.
““Ordinationes si feceris, aptis temporibus fac, id est primi, quarti, septimi et decimi
mensis.” Cf. M. Andrieu, Les Ordines Romani du haut moyen-âge III (Louvain 1951)
556 sq., 610 sq.

batum Sanctum, in tardiori quidem medio aevo, nam de eo mentio
desideratur sive apud Amalarium Metcnsem (saec. 9) sive in ipsis
collectionibus Reginonis Prumiensis (saec. 10) et Ivonis Carnotensis
(saec. 12), imo et in praefatis Pontificalibus Romanis saec. 12 et 13:
primum documentum profertur ab Alexandro III (1159-1181; Cap.
“De eo,” 3 De temporibus ordinationum™), saltem quod attinet gen­
eralem disciplinam, nam probabile est iam anteriori aetate Romae
huiusmodi ordinationes quandoque Sabbato Sancto celebratas fuisse/'9
Haec disciplina de sex sabbatis ordinationum, iam medio aevo Cor­
pori Iuris inserta, subinde confirmata fuit a Cone. Trid. (sess. 23, de
reform., cap. 8; mere generaliter se refert ad antiquum ius, inquiens:
‘Ordinationes sacrorum ordinum statutis a iure temporibus . . . cele­
brentur”) ac consignata in Pontificali Romano (Rubricae generales
de Ordinibus conferendis: “Tempora ordinationum sunt: sabbata in
omnibus Quatuor Temporibus, sabbatum ante Dominicam de Pas­
sione, et Sabbatum Sanctum”), et exinde integra transivit in novum
Codicem I.C.
Quoad subdiaconatum et ordines minores, quos non respiciebat
praefata lex Gelasiana, tempus ordinationis non erat olim determina­
tum, quamvis mature consuetudo obtinuerit eos conferendi diebus
dominicis vel aliis diebus solemniorum festivitatum, ut constat v.g.
ex Sacramentariis Gelasiano et Gregoriano (iuxta formam ampliatam
saec. 9-10): “Maiores gradus ante Evangelium, minores vero post
Communionem dentur; et minores quidem Dominicis diebus, si necesse
est, maiores vero in Sabbatis duodecim lectionum per quatuor tem­
pora tantummodo” (ML 78. 218), ex Ordine Romano 35 (exarato in
priori medietate saec. 10): “Subdiaconum vero vel ceteros gradus
inferiores consuetudindem habet sedes apostolica consecrandos die
dominico vel ceteris festivitatibus preclaris, in quibus pontifici com­
placuerit vel quo tempore ipse missarum sollemnia agere voluerit.
" “De co autem quod quaesivisti, an liceat extra iciunia Quatuor Temporum aliquos
in ostiarios, lectores, exorcistas, vel acolythos aut etiam subdiaconos promovere, taliter
respondemus quod licitum est episcopis, dominicis ct aliis festivis diebus unum aut duos
ad minores ordines promovere. Sed ad subdiaconatum, nisi in Quatuor Temporibus, aut
sabbato sancto, vel in sabbato ante dominicam dc Passione, nulli episcoporum, praeter­
quam Romano Pontifici, licet aliquos ordinare.” Praeter hanc R. Pontificis praerogativam,
idem Alexander III, Epist. ad Card. S. Stcphani in Montccclio, legatum S. Sedis,
testatur morem S. Pontificis celebrandi ordinationes in ipsa dic consecrationis suae:
“Solus R. Pontifex. . . , ante hymnum angelicum consecratur, ct postmodum ipse
Missarum sollemnia incipit ct perficit consecratus, in dic consecrationis suae [valet]
ordines celebrare” (Cap. 28 “Dc electione”).
“In Ordine Romano 16 (saec. 8), exarato a quodam monacho gallico, qui conatur
adhaerere usibus liturgicis romanis, legitur: “Sabbato pentecosten, omnes ieiunium
faciunt ct omni officio divino, tam leccionibus quam et baptismum v[cl) ordine, sicut
ct in sabbato sancto celebrantur” (apud Andrieu, loc. nuper cit. 153).

808

DE CAUSIS EXTRINSECIS ORDINIS

Nam presbyterum et diaconum nullatenus consecrat nisi in quatuor
tempora”*50 et ex Ordine Romano 36 (exarato circa finem saec. 9):
"Deinde, sicut Sacramentorum codex70 continet, quando et ubi libitum
fuerit, usque in subdiaconatus officium ordinantur. Diaconi vero atque
presbiteri numquam nisi in publica ordinatione.”71
Inde vero a saec. 12, cum subdiaconatus aequiparari coepit ordinibus
maioribus et tandem inter eos simpliciter enumerari (saltem sub
Innocentio III, 1198-1216, ut expositum est in art. 6, tom. 2, pp.
327-329), haec etiam ordinatio aggregata est maioribus ordinationibus
quoad tempus celebrationis; quod quidem primo statutum est ab Alex­
andro III in supra relato Cap. “De eo” (p. 807; cf. etiam Cap.
“Subdiaconos,” 1, et Cone. Dalmaticum a. 1199, can. 2, tempore
Innocentii III); in duobus tamen Pontificalibus Romanis saec. 12
et 13, nondum subdiaconatus accensetur diaconatui et presbyteratui,
sed his duobus tantum ordinibus consueta Quatuor Tempora as­
signantur.72
Eandem regulam servavit hodiernum Pontificale Romanum, in
rubricis generalibus de ordinibus conferendis: “Clericatus, seu prima
tonsura, quacumque die et hora et loco conferri potest. Minores vero
ordines possunt dari singulis Dominicis et festivis diebus duplicibus
ex praecepto ubicumque in mane tamen”; eandemque assumpsit
novus Codex I.C.
Ratio praefatae legis Gelasianae, affigentis tempus ordinationum
tempori solemnis ieiunii ac orationis Ecclesiae, est, praeter supradictum exemplum apostolicum in ordinatione Pauli ac Barnabae (p.
803), ipsa rei convenientia, ut scilicet tum ipsi candidati tum tota
Ecclesia concurrant ad dignam ac fructuosam celebrationem tanti
mysterii, quo ipsa Ecclesia veluti aedificatur. Quidam praeterea scrip­
tores singulis temporibus ordinationis peculiares affigunt rationes
symbolicas; ita Honorius Augustodunensis (tea 1150), Gemma
animae, 1. 3, c. 155: “Ministri Ecclesiae ideo in Quatuor Temporibus
ordinantur, quatenus sub quatuor Evangeliis Christo et Ecclesiae
servire admoneantur. In Quadragesima idcirco ordinantur, ut vitiis
marceant; in vere ideo, ut virtutibus floreant; in septimana Spiritus
Sancti et in aestate ideo ut sint ‘spiritu ferventes, Domino servientes’
° Apud Andrieu, Les Ordines Romani du haut moyen-âge IV (Louvain 1956) 36.
10 Non ipsum Sacramentarium Gregorianum-Hadrianum, tunc in usu Romae, quippe
quod silet dc ordinationibus diaconatu inferioribus, sed aliud Sacramentarium, notum
ipsi rcdactori huius Ordinis.
T1 Scilicet in sabbatis Quatuor Temporum, ut apparet ex contextu. Apud Andriev,
op. cit. 195; cf. 125 sq.
” Cf. Andrieu, Le Pontifical Romain au moyen-âge I (Città dei Vaticano 1938) 130;
II (1940) 337.

(Rom. 12. 11); in autumno et in festo tabernaculorum, ideo ut
fructus bonorum operum colligant et ipsi tabernaculum Deo fiant;
in hieme et ante Nativitatem, ideo ut mundo moriantur et cum Christo
in virtutibus renascantur. Ideo in sabbato ordines fiunt, quia Deus
sabbatum sanctificavit, in quo et requievit, et ipsi debent esse sancti
et vacare servitio Dei. Sabbatum quoque est septimus dies, et ipsi
per septiformem Spiritum septem gradibus distribuuntur” (ML
172. 686).

Celebratio liturgica, seu circumstantia celebrationis Missae.
Tum consecratio episcopalis tum tres ordinationes ordinum maiorum
fieri debent intra Missarum solemnia (can. 1006, §§ 1-2); ordines
minores et prima tonsura conferri possunt etiam extra Missam, dum­
modo ordines minores conferantur hora matutina (dum tonsura qua­
libet hora conferri potest) (ibid., § 4; idem dicunt rubricae Pontifi­
calis Romani, De clerico faciendo et De minoribus ordinibus); ut
patet, cum fiunt ordinationes generales, etiam ordines minores et ton­
sura intra eandem Missam conferuntur. Missa episcopalis consecra­
tionis debet ab ipsomet consecratore celebrari (can. 1003). Omnes ad
maiores ordines promoti tenentur ad recipiendam Communionem in
ipsa ordinationis Missa (can. 1005; ex quo canone sequitur tonsuratos et minoritas ad Communionem non teneri, etsi id sit summopere
conveniens et communiter observetur).73 Ipsum Pontificale Romanum
bis eandem obligationem adnotat; initio rubricarum de sacris ordi­
nibus in genere: “Sacri et maiores ordines sunt subdiaconatus, dia­
conatus et presbyteratus: ad quos ordinati omnes debent communi­
care: ideo parentur pro eorum numero hostiae parvae consecrandae”:
in rubricis intra ordinationem presbyteri: “Interim parantur per min­
istros hostiae super altare, pro numero ordinatorum in ordinibus
sacris, qui omnes communicare debent.”
Pars Missae, in qua unusquisque ordo suscipiendus est, determina­
tur in Pontificali Romano, cuius ritus Codex iubet adamussim servan­
dos (can. 1002). Rubrica Pontificalis haec habet: “In sabbatis Qua­
tuor Temporum, in quibus fiunt ordinationes generales, tonsurae fieri
debent post ‘Kyrie eleison.’ Deinde dicta prima lectione, ordinantur
ostiarii. Post secundam lectionem, lectores. Post tertiam, exorcistae.
Post quartam, acolythi. Post quintam, subdiaconi. Finita epistola,
diaconi. Et demum ante ultimum versum Sequentiae, ordinantur pres” Diaconi ct subdiaconi ad id tenentur sub levi, ex communi interpretatione legis.
Presbyteri vero, cum concelebrent in Missa ordinationis (cf. tractatum De Eucharistia
I 760sq.), tenentur sub gravi ad Communionem accipiendam, eo fine ut sacrificium com­
pleant. Idem valet dc episcopo consecrato, qui una cum consecratoribus, concelebrat
sacrificium cucharisticum (cf. ibid 756).

byteri.” Cum ordinationes fiunt sabbato ante Dominicam Passionis
vel Sabbato Sancto (quorum primum caret multiplicitate lectionum
et alterum abundat numero prophetiarum) ordines minores simul
conferuntur, immediata successione. Ratio huiusmodi dispositionis est
ex una parte ut ordines altiores intra intimiorem ritum Missae con­
ferantur, et ex alia parte ut quidam ex ordinatis possint immediate
suo munere fungi, ac proinde clericus fit ad initium Missae post in­
troitum, minoritae eliguntur gradatim post singulas lectiones, subdiaconi ante epistolam, diaconi et presbyteri ante evangelium.
Etiam in vetustissima Ecclesiae praxi ordinationes intra Missam
conferebantur. Illius origo videri potest in Act. 13. 3: “Ministrantibus
autem illis Domino [seu liturgiam Missae celebrantibus] et ieunantibus dixit illis Spiritus sanctus: Segregate mihi Saulum et Barnabam in
opus, ad quod assumpsi eos. Tunc ieiunantes et orantes imponentesque eis manus dimiserunt illos,” ubi probabilius agitur de episcopali
consecratione Pauli et Barnabae, ut ostensum est in art. 2 (tom. 1,
pp. 518-523). Constantis praxis testimonia sunt omnes libri rituales,
Sacramentaria, Ordines et Pontificalia, inde a primo rituali Tradi­
tionis Apostolicae.
Quoad celebrantem Missam ordinationis, aliqua observatur evolutio
inter priorem et posteriorem praxim. Nam, iuxta priora documenta,
ipse episcopus consecratus celebrabat Missam immediate post suam
consecrationem, ut constat ex Traditione Apostolica: “Qui cumque
factus fuerit episcopus omnes os offerant pacis, salutantes eum, quia
dignus effectus est. Illi vero offerant diacones oblationes, quique im­
ponens manus in eam cum omni presbyterio dicat gratias agens:
Dominus vobiscum. . . Sursum corda. . . [Prosequitur Missa a prae­
fatione].”74 In posteriori vero liturgia, scilicet Sacramentariis, Ordi­
nibus et Pontificalibus, Missa etiam episcopalis consecrationis cele­
bratur principaliter ab episcopo consecratore. Ceterum, prioris praxis
vestigium permansit in consecratione solius R. Pontificis; nam, ut
testatur Alexander III (cf. supra, p. 807, in nota) consuetudo erat
ut ipse Papa consecratus Missam immediate celebraret, incipiens a
“Gloria in excelsis Deo” et intra eam etiam ordines aliis conferret.
Eandem praxim Papae celebrantis Missam, immediate post suam
consecrationem, testantur Ordo Romanus 36 (exaratus circa finem
saec. 9), Ordo Romanus 40A (qui fortasse ascendit ad saec. 6 atque
insertus fuit Libro Diurno, rituali officiali Curiae Romanae, saec.
6-8) et tria Pontificalia, Romanum saec. 12, Curiae Romanae saec.
’‘Apud G. Dix, The treatise on The Apostolic Tradition of St. Hippolytus of Rowe I
(London 1937) 6 sq.

DE CAEREMONIIS

811

13 et Guilelmi Durandi (circa finem saec. 13); in his enim omnibus,
absoluta Papae consecratione per Cardinalem Hostiensem, dicitur
Papa ascendere ad sedem, dare pacem omnibus, dicere 'Gloria in
excelsis Deo’ ac perficere Missam.75
Quod spectat partem Missae, in qua ordinatio celebrabatur, dum
diaconatus et presbyteratus constanter collati sunt ante evangelium,
varia fuit praxis quoad ordines minores et subdiaconatum (qui minori­
bus accensebatur), quando de facto intra Missam conferebantur. Nam
in antiquiori aetate ordines minores et subdiaconatus conferebantur
circa finem Missae, ante vel etiam post Communionem; ita Ordo
Romanus 34 (saec. 8), ipsius romanae originis, ordinationes acolythi
et subdiaconi refert immediate ante communionem (“Dumque venerit
episcopus aut ipse domnus apostolicus ad communicandum faciunt
eum [i.e. ordinandum in acolythum] venire ad se. . .”),76 et Sacramentaria Gelasianum et Gregorianum (iuxta formam ampliatam saec.
9-10) referunt collationem ordinum minorum post communionem
(“Maiores gradus ante evangelium, minores vero post Communionem
dantur,” ML 78. 218). In posteriori vero aetate invaluit consuetudo
remittendi ordines minores ad initium Missae, ut ita omnes ordines,
tam maiores quam minores, conferrentur ante evangelium. Quam romanam consuetudinem commemorat et applicat Pontificale Curiae
Romanae saec. 13, inquiens: “Nota quod secundum consuetudinem
romane ecclesie vel curie consecrator incipit ordines facere post
penultimum versum tractus, vel ante repetitionem alleluia quod dici­
tur immediate ante evangelium.”77 Subinde Pontificale Guilelmi
Durandi praecisiorem dispositionem ordinum conferendorum induxit,
quam suscepit modernum Pontificale Romanum.78
Quod attinet obligationem ordinatorum in sacris recipiendi com­
munionem, ipsa rei congruitas suspicionem ingerit suae antiquitatis.
Praxim commemorant praefati libri liturgici, i.e. Ordines 34, 35 et
36,79 Pontificale Romanum saec. 12: “Omnes vero qui ordinati sunt
oblationes deferant ad manus episcopi et ab eo postmodum com­
municentur,” Pontificale Curiae Romanae saec. 13: “Sacram com­
munionem recipiant de manu pontificis, recipiendo osculum pacis
’’Apud Andrieu, Les Ordines Romani (supra cit., in p. 808) IV 203 sq., 297, et
Le Pontifical Romain (supra cit., in p. 808) I 250; II 370; III 395. In eo Ordine 36
legitur: “Et tunc inter archidiaconum ct diaconum elevatur in sede. Stans vero in
gradibus ipsius sedis, elevata voce, dicit: ‘Gloria in excelsis Deo’ . . . Celebrat igitur
ipse missam per ordinem ct communicat omnes.” Modus quo nunc fit ordinatio vel
episcopalis consecratio R. Pontificis describitur in Caeremoniali Romano, 1. 1, tit. 2; cf.
Gasparri, De sacra ordinatione II (Parisiis 1894) 370-373.
’’Apud Andrieu, Les Ordines Romani III 603 sq.; cf. 546, 554.
n Apud Andrieu, Le Pontifical Romain II 329.
'•Ibid. Ill 339sq.
”Apud Andrieu, Les Ordines Romani III 613; IV 40, 75, 110, 199.

ab eo, presbyteri scilicet et diaconi,” Pontificale Guilelmi Durandi:
“Et nota quod in romana ecclesia qui ad sacros ordines promoventur
debent de honestate, non de necessitate, communicare. Unde ibi predici debet eis ut se ad hoc digne préparent et pro eorum numero
debet acolitus consecrandas hostias preparare. Cum ergo pontifex circa
finem missae sanguinem sumpserit . . . accedunt qui communicare
debent, primo presbiteri, secundo diaconi et tertio subdiaconi. . .
Apud nos tamen solummodo presbyteri communicant.”80

2. LOCUS.
Episcopus nequit in alieno territorio eos ordines conferre quorum
collatio requirit exercitium pontificalium (seu usum baculi et mitrae),
scilicet ordines maiores, nisi obtineat licentiam episcopi alieni terri­
torii, salvo peculiari iure Cardinalium, de quo in can. 239, § 1, n. 15
{can. 1008); proinde potest tonsuram et ordines minoris suis subditis
conferre in alieno territorio absque licentia Ordinarii loci, dummodo
eos conferat absque exercitio pontificalium. Cum consecratio episco­
palis et ordines maiores conferendi sint intra Missarum solemnia {can.
1006, § 1), sequitur quod connaturalis locus ordinationis, sicut ipsius
Missae, sit ecclesia; vicissim, cum tonsura et ordines minores possint
conferri extra Missarum solemnia {can. 1006, § 4), videretur sequi
eos posse conferri extra ecclesiam et in quolibet loco, et de facto
id sonare videntur verba Pontificalis Romani: “Clericatus, seu prima
tonsura, quacumque die, hora et loco conferri potest. Minores vero
ordines possunt dari singulis Dominicis et festivis diebus duplicibus
ex praecepto, ubicumque, in mane tamen” (Rubricae generales de
ordinibus conferendis), ac ita interpretabantur quidam auctores ante
Codicem (ita Many, qui, citatis his verbis Pontificalis, concludit:
“Ergo non requiritur ecclesia, sed sufficit quicumque locus, modo
decens et honestus”); attamen, Codex I.C. (ibid.), omittens voces
“in quolibet loco” et “ubicumque” ac positive permittens ut “prima
tonsura et ordines minores conferri possint etiam in privatis oratoriis”
manifeste restringit sensum verborum Pontificalis, ita ut etiam ton*° Apud .Andrieu, Le Pontifical Romain, I 137; II 350; III 348; cf. 370. In his verbis
Guilelmi Durandi duo notabilia sunt. Imprimis ipse testatur in Galliis vcl saltern in sua
dioecesi Mimatensi (Mende), quam rexit a 1286-1295, solos presbyteros communicasse;
idque concordat cum antiqua praxi gallicana, quam gallicus ipse auctor Ordinis Romani
36 (saec. 9) commiscet suae exhibitioni ritus romani, referens solam communionem
presbyterorum (apud Andrieu, Les Ordines Romani IV 199: “Tollit vero pontifex
oblatas integras et dat singulis noviciis presbiteris ct inde communicantur usque dies
viii”). Secundo Durandus affirmat contrariam praxim romanam, iuxta quam etiam
diaconi ct subdiaconi communicabant, non importasse strictam obligationem, sed tantum
honestatem sive convenientiam; quod quidem non longe discrepat ab ipsa interpreta­
tione modernorum moralistarum qui dicunt eam obligationem urgere tantum sub veniali.

sura et minores ordines conferri debeant in aliquo loco sacro, seu
saltem in privato oratorio.
Cum fiunt ordinationes generales (pluralitate nempe ordinandorum
et ordinum conferendorum), debent publice celebrari in ecclesia
cathedrali aut, si fiunt in alio dioecesis loco, in ecclesia digniori,
quantum fieri potest: ex iusta tamen causa, possunt celebrari in aliis
ecclesiis aut in oratorio domus episcopalis, aut Seminarii, aut domus
religiosae; prima autem tonsura et ordines minores conferri possunt
etiam in privatis oratoriis (can. 1009}.
Iuxta rubricas Pontificalis Romani, omnes ordinationes, inclusa
tonsura, censentur fieri ad altare, ubi sedet vel stat Pontifex dum
ordines confert; e converso apud Orientales, saltem in ritu byzantino,
maiores ordines (episcopatus, presbyteratus et diaconatus) ad altare
sive intra sanctuarium, minores vero (lectoratus, cum consorte cantoratu, et subdiaconatus) extra sanctuarium conferuntur.81
Quod attinet antiquam praxim, canones Conciliorum frequenter ac
severe insistunt contra ordinationes ab episcopis factas in alieno ter­
ritorio. Sit unum pro omnibus, Cone. Antiochenum a. 341, can. 13:
“Nullus episcopus ex alia provincia audeat ad aliam transgredi et
ad promotionem ministerii aliquos in ecclesiis ordinare” (Hardouin
1. 600; cf. cann. 9 et 22); in his aliisque canonibus, quamvis directe
sermo sit de non violandis iuribus episcopi proprii, quoad personas
nempe alii subiectas, iuxta dicta superius (p. 792 sq.), tamen
etiam ipsa territorialia iura implicari videntur. Quidquid sit. saltem
ex consuetudine et sensim sine sensu, haec ipsa territorialia iura
constituta sunt iam longe ante Cono. Trid., quod ad legem urgendam
decrevit: “Nulli episcopo liceat cuiusvis privilegii pretextu pontificalia
in alterius dioecesi exercere, nisi de Ordinarii loci expressa licentia
et in personas eidem Ordinario subiectas tantum. Si secus factum
fuerit, episcopus ab exercitio pontificalium, et sic ordinati ab exsecu­
tione ordinum sint ipso iure suspensi” (sess. 6, de reform., c. 5).
Quod spectat ipsam ecclesiam, ut legitimum locum ordinationis,
iam tempore apostolico consecratio Pauli et Barnabae, de qua in
Act. 13. 3 (cf. supra, p. 810), in loco sacro et intra Missam cele­
brata est: ordinatio autem septem priorum diaconorum, de qua in
Act. 6. 1-6. facta est coram ecclesiastica multitudine. Tempore per­
secutionis, ibi ordinationes celebrabantur, ubi ipsa divina mysteria
conficiebantur, seu in catacumbis vel domibus privatis, quae tunc pro
loco sacro assumebantur. Priora documenta liturgica concorditer locum
“ Cf. Pt. De Meester, Studi sui sacramenti arnministrati seconda il rito bizantino
(Roma 11947] 244.

sacrum et concursum Christianae plebis significant, inde a prima
Traditione Apostolica: “Episcopus ordinetur electus ab omni populo;
quique cum nominatus fuerit et placuerit omnibus conveniet populum
una cum presbyteris et his qui praesentes fuerint episcopi, die do­
minica. . .”82 Ad rem faciunt quotquot documenta adduximus supra,
quoad ordinationes celebrandas intra Missam. Quod attinet locum
intra ipsam ecclesiam, Amalarius Metensis (saec. 9) refert et ap­
probat verba Ambrosiastri dicentis solos presbyteros et diaconos ante
altare ordinari83; quod, si verum est, indicat olim latinam praxim a
supradicta moderna praxi orientali non discrepasse; nihilominus an­
tiqua Sacramentaria et Ordines Romani videntur supponere omnes
ordinationes fieri ad altare; circa finem saec. 13 Pontificale Guilelmi
Durandi explicite monet: “Et est notandum quod omnes ordines dari
debent et distribui coram altare.”81 Mos etiam fuit peculiare altare
eligendi, praecipue ubi corpus fundatoris cathedrae episcopalis iacebat;
propterea Romae celebratio ordinationum coniungebatur cum Missa
stationali ad S. Petrum (“Statio ad S. Petrum”85); attamen Romae
per totum medium aevum, ad ipsum altare S. Petri, solius S. Pontificis
consecratio perficiebatur, missis ceteris ordinationibus ad altare laterale
S. Andreae, fratris S. Petri.
Cone. Trid. principalem praxim Ecclesiae confirmavit et ursit,
iubens: “Ordinationes sacrorum ordinum statutis a iure temporibus
ac in cathedrali ecclesia, vocatis praesentibusque ad id ecclesiae
canonicis, publice celebrentur; si autem in alio dioecesis loco, prae­
sente clero loci, dignior, quantum fieri poterit, ecclesia semper adeatur” (sess. 23, de reform., cap. 8). Quae iussio verbatim transivit in
Pontificale Romanum (Rubricae generales de ordinibus conferendis)
ac inde in novum Codicem I.C. (can. 1009, § 1, supra relato).
Ratio huiusmodi observantiae ac legis Ecclesiae manifesta est.
Praesentiam populi requirit tum ratio liturgica, nam antequam in­
cipiat ordinationem diaconorum ordinator interpellat clerum et popu­
lum: “Si quis habet aliquid contra illos, pro Deo, et propter Deum,
"Apud G. Dix, The treatise on The Apostolic Tradition of St. Hippolytus of Rome I
(London 1937) 2sq.
"Verba Ambrosiastri sunt: “Unde nec ordinationem ante altare assequuntur [ordines
diacono et presbytero inferiores], eo quod nec ministeriis ministrare statuuntur.” Quae
sic commentatur Amalartps: “Iuxta verba Ambrosii intelligimus subicctos onlines
diacono et presbytero non debere ordinationem accipere circa altaria” (Liber officialis,
1. 2, c. 6, ed I. M. Hanssens, p. 213 sq.).
M Apud Andrieu, op. cit. (supra, in p. 80S) III (1940) 338.
" Pontificale Romanum saec. 12: “Ordo qualiter in romana ecclesia diaconi et presbiteri eligendi sunt. Mense primo, quarto, septimo ct decimo sabbatorum dic in duodecim
lectionibus statio ad sanctum Petrum” (ibid. I [1938] 130; idem dicitur in Pontificali
Curiae Romanae saec. 13, ibid. II [1940] 337).

cum fiducia exeat et dicat,” tum ratio socialis, in qua olim insistere
solebat Cyprianus, ut scilicet ipsa Christiana plebs suo consensu ac
suffragio concurrat subordinato modo ad electionem suorum rectorum
ac pastorum, quemadmodum electioni primorum septem diaconorum
communitas Hierosolymitana suum concursum praestitit (Act. 6. 1-6).
Ecclesiam sive locum sacrum pro ordinationibus requirit ipsa propria
ratio sacrae ordinationis, per quam rectores cultus, confectores sacra­
mentorum atque altaris ministri, constituuntur.
III. Ritus, Sive Caeremoniae Proprie Dictae.

Cum habeantur septem distinctae ordinationes, imo, addita epis­
copali consecratione et primae tonsurae collatione, novem distincti
ritus collativi ecclesiasticae dignitatis vel potestatis, cumque ex una
parte omnes sequantur easdem generales lineas liturgicas et ex alia
parte omnes, excepta episcopali consecratione, simul frequenter con­
ferri soleant in eadem Missa in generalibus ordinationibus, onerosum
et ad nostrum scopum fere frustraneum esset, uniuscuiusque ordina­
tionis ordinem separatim prosequi et explicare. Unde utilius erit sum­
mario quodam modo omnium ordinationum ritus proferre, sequendo
generalem processum ipsius Pontificalis Romani.
1. PROMULGATIO POENALIS EDICTI.

Incoepta Missa, immediate post “Kyrie eleison,” archidiaconus
vocat generaliter omnes ordinandos (“Accedant omnes qui ordinandi
sunt”). Quibus, per unum ex suis, episcopus promulgat poenam ex­
communicationis (ferendae sententiae) pro his qui absque canonica
idoneitate accedere praesumant. In Pontificali Guilelmi Durandi, a
quo nostrum descendit, huiusmodi promulgatio non invenitur, sed
primo occurrit, in Pontificali ecclesiae Moguntinae, quod Martène
citat ac refert ad a. 1300 circiter.80

2. ADVOCATIO AC PRAESENTATIO CANDIDATORUM.
Singuli ordinandi iterum ac nominatim advocantur, cum praesentan­
tur ad singulos ordines. Praesentatio ad tres ordines qui sunt certe
divinae institutionis, scilicet diaconatum, presbyteratum et episcopa­
tum, fit solemniori modo per petitionem: “Reverendissime Pater,
postulat sancta mater Ecclesia Catholica,” ut hunc praesentem subdiaconum vel diaconum vel presbyterum ad onus diaconatus vel pres­
byteratus vel episcopatus ordinetis.
M E. Martène, De antiquis Ecclesiae ritibus, 1. 1, c. 8, a. 11, Ordo 16 (Rotomagi
1700) 472.

Praefata nominalis advocatio est antiquae originis. In Ordine Ro­
mano 39 (circa finem saec. 8) legitur: “Et vocat pontifex vocae magna
unumquemque [ex ordinandis presbyteris] per nomina ipsorum ad
sedem et dicit: ‘Talis presbyter, regionis tertiae, titulo tale, Ille.’”*1
Formula vero praesentationis “Postulat mater Ecclesia” descendit
ex Pontificalibus Romanis saec. 12-13, in quibus uniformiter invenitur.

3. INTERROGATIO DE DIGNITATE ET ELECTIO CANDI­
DA TOR UM.
Haec fit ad solos ordines diaconatus et presbyteratus sub verbis
episcopi “Scis illos dignos esse?,” quibus respondet archidiaconus qui
candidatos praesentat: “Quantum humana fragilitas nosse sinit, et
scio, et testificor ipsos dignos esse ad huius onus officii”; sub hac
forma, liturgicam expressionem assumit ipsum canonicum scrutinium
de idoneitate, quod de omnibus ordinibus praecesserat, ut notavimus
supra (p. 800). In consecratione episcopali, loco huius caeremoniae,
habetur scrutinium de obtento mandato apostolico celebrandi consecra­
tionem loco R. Pontificis (sub brevi forma: “Habetis mandatum
apostolicum? Habemus. Legatur”)88 et de fidelitate ac fide candidati,
sub forma iuramenti et multifariae interrogationis.89 In R. Pontificis
electi, sive ordinatione sive episcopali consecratione, omittitur omnis
huiusmodi interrogatio, ob manifestam Capitis dignitatem, ut monet
Cacremoniale Romanum, editum iussu Gregorii X (t 1276): “Nec
ante receptionem ordinis diaconatus, dicetur illa postulatio: ‘Postulat
mater ecclesia nostra,’ etc. Illa petitio non est necessaria in Papa, quia
scimus per omnia esse dignum; nec etiam cum promovebitur ad
ordinem presbyterii eadem postulatio dicetur. . . Nulla [pariter cum
consecrabitur in episcopum] ... fit examinatio primo nec secundo
illa consueta in consecratione aliorum episcoporum quae incipit:
‘Antiqua’ ” {ML 78. 1107 sq.).00 Post praefatam archidiaconi affirma­
tivam responsionem, episcopus acceptat sive eligit candidatos, post­
quam tamen monuerit praesentes ut impedimenta sive indignitatem
" Apud Andrieu, Les Ordines Romani du haut moyen-âge IV (Louvain 1956) 2S4.
“ Ut patet ex antiquioribus documentis, uti Ordinibus Romanis 34 et 36 ct ipso Pon­
tificali Guilelmi Durandi (circa a. 1295), cum nondum existcrct papalis reservatio circa
consecrationem episcopalem, petebatur decretum electionis sive designationis a populo
et clero, puta a capitulo, vacantis dioecesis, directum ad metropolitan! ordinantem.
Unde interrogatio et responsio erat: “Habetis decretum? Habemus. Legatur” (ut ponitur
ad verbum in eo Pontificali), vel alia expressio huic simillima.
De hoc iuramento confer quae habet Cappello, De sacra ordinatione (cd. 3, Taurini
1951) 160-162.
*° Hoc Cacremoniale refert etiam Gasparri, De sacra ordinatione II (Parisiis 1894)
371 sq., et ad illud remittit ipse Codex I.C. in Appendice, Documentum I, tit. 2, c. 7,
ubi de consecratione R. Pontificis.

candidatorum ad diaconatum et presbyteratum, si quae sit, patefaci­
ant: “Si quis habet aliquid contra illos, pro Deo et propter Deum
cum fiducia exeat et dicat; verumtamen memor sit conditionis suae.”91
Haec admonitio est antiquissima et invenitur iam in liturgia saec.
9, ut in Ordinibus Romanis 36 et 39, in quibus tamen, loco vocis
“conditionis” in ultimo inciso (quae extat in tribus Pontificalibus saec.
12-13), habetur vox “communionis” (“Verumtamen memor sit com­
munionis suae”); obscurus sensus utriusque expressionis potest esse:
vel caveat ne excommunicetur dicens falsum testimonium, vel memor
sit eucharisticae Communionis quam accipit et super quam iurat
(quatenus quandoque iuramentum Communione firmabatur), vel
caveat vir laicae conditionis ne temere sibi superiorem incuset et
clericalem honorem offendat. Prior etiam illa interrogatio “Scis illos
dignos esse?” est valde antiqua; deest quidem in praefato Ordine
Romano 36, invenitur vero verbatim et integra in Sacramentariis
Gelasiano et Gregoriano (iuxta formam ampliatam saec. 9-10: ML
Ί8. 221), ex quibus transivit ad supra relata tria Pontificalia saec.
12-13. Supra dicta examinatio circa fidem et mores episcopi con­
secrandi invenitur in iisdem tribus Pontificalibus, deest tamen inter­
rogatio de mandato apostolico, quia in duobus prioribus Pontificalibus,
seu Romano saec. 12 et Curiae Romanae saec. 13, agitur de ipso
Papa consecrante et, quod attinet Pontificale Guilelmi Durandi, non­
dum eo tempore aderat reservatio papalis sed consecratio episcopi
spectabat ad metropolitan!. Proprie dictum iuramentum, in consecra­
tione episcopali, probabiliter introduci coepit saec. 11. tempore Gregorii VII (1073-1085), ad servandam fidelitatem episcopatus erga S.
Sedem, contra usurpationes potestatum saecularium: nonnisi tamen
” In veteri praxi romana, in Missa Feriae IV et Feriae VI Quatuor Temporum notarius
exquirebat testimonium fidelium, et subinde, in sabbato ordinationis, ipse Pontifex
iterum huiusmodi testimonium a fidelibus petebat; hinc explicatur praefata formula
admonitoria in liturgia. Cum autem nunc praecedat districtum scrutinium canonicum,
ea admonitio propria vi evacuatur ac manere videtur ut merum liturgicum ac symbolicum vestigium.
Ad rem autem observat Cappello: “Innocentius III in ‘cap. unie, de scrutinio in
ordine faciendo,’ inquirit num archidiaconus possit respondere ordinandum dignum
esse, si ex privata notitia cognoverit esse indignum. Hodie habenda est ut mera caere­
monia [lis] attestatio archidiaconi, cum Episcopus ordinans vitam ct mores ordinandi
iam aliunde exploraverit. Quare licet archidiaconus fortasse non cognoscat ordinandum,
potest nihilominus tuta conscientia respondere dignum esse, cum Episcopus eundem
dignum habuerit post scrutinium a sacris canonibus statutum. Immo quamvis archidia­
conus ex privata scientia sciat ordinandum esse indignum, tamen nec tenetur nec potest
in actu ordinationis indignitatem manifestare, ita ut etiam in hoc casu respondere
valeat, dignum esse. Ratio est, quia archidiaconus tunc munus personae publicae gerit,
et habere debet ut idoneos quos a Curia episcopali recipit. Animadvertit Innocentius III
archidiaconum non asserere simpliciter promovendum dignum esse, sed quantum humana
fragilitas nosse sinit, cum illum, quem indignum esse non novit, dignum habere debeat”
(De sacra ordinatione [cd. 3, Taurini 1951] 143 sq.).

inde a saec. 14, cum ipsa papalis reservatio episcopalis consecrationis
invaluit, obligatio iuramenti ad omnes consecrandos episcopos ex­
tensa est; de facto in duobus Pontificalibus Romanis saec. 12-13 et
in Pontificali Guilelmi Durandi tale iuramentum deest, quamvis in
examine electi constanter et uniformiter ipse interrogetur de volun­
tate subiectionis erga R. Pontificem. In praefato Pontificali Curiae
Romanae saec. 13 fertur etiam ea admonitio coaevi Gregorii X de
omittendo scrutinio circa dignitatem electi, in episcopali consecratione
Papae.02
4. ADMONITIO SIVE ALLOCUTIO EPISCOPI.

Episcopus alloquitur ordinandos, ad unumquemque ordinem, ex­
pandens propria uniuscuiusque officia et gravitatem. Deest allocutio
ad tonsuram; valde autem brevis est ad consecrationem episcopalem
(“Episcopum oportet indicare, interpretari consecrare, ordinare, of­
ferre, baptizare et confirmare”)· Huiusmodi caeremonia deest, saltem
in forma explicita, in antiquioribus documentis et in ipsis Pontificali
Romano saec. 12 et Pontificali Curiae Romanae saec. 13; primo
introducta est a Guilelmo Durando in suo Pontificali.
5. INVITATIO AD ORANDUM. PRECES.

Episcopus postulat concursam populi ad orandum, ut fructuosa
sit ordinatio (“Oremus, fratres charissimi”) ; invitatio repetitur ad
omnes ordinationes. Sequuntur variae orationes ad singulos ordines;
ad ordinationes maiores, a subdiaconatu inclusive ad episcopatum
inclusive, adduntur Litaniae Maiores, ad quorum terminum fit triplex
solemnis invocatio, sub triplici signo crucis: “Ut hos electos [vel
hunc electum] benedicere; benedicere et sanctificare; benedicere,
sanctificare et consecrare digneris, te rogamus, audi nos.”93
Haec generalis caeremonia est antiqua; invenitur iam in Ordine
Romano 34 (saec. 8), ad ordinationes diaconi et episcopi.91 Pariter
perantiquus est ipse cantus Litaniarum (ratione cuius omittebatur
“Kyrie eleison” initio Missae), in solis tamen ordinationibus diaconi,
presbyteri et episcopi, cum subdiaconatus nondum consideraretur ut
ordo maior; invenitur inde a saec. 8 in Ordine Romano 34, subinde
wApud Andrieu, Le Pontifical Romain au moyen-âge II (Città dei Vaticano 1940) 371
” In ordinatione presbyteri additur hymnus “Veni, Creator Spiritus” (qui prima vice
apparet in Pontificali Curiae Romanae saec. 13 et subinde in Pontificali Guilelmi
Durandi) et in consecratione episcopi praeter hunc hymnum additur etiam hymnus
“Te Deum,” sed in alia parte Missae, post peractam ordinationem seu episcopalem
consecrationem.
MB
M Cf. Apud Andrieu, op. cit. (supra, in p. 816) III (1951) 605, 612.

in Online Romano 35, et in Sacramentariis Gelasiano et Gregoriano;
deest vero in Statutis Ecclesiae antiquis, Missali Francorum et Ordine
36, quae tria documenta referunt praxim gallicanam; unde ritus
dicendus est originis romanae.

6. ORDINATIO.

liam in art. 8 (tom. 2, pp. 616-693) fuse exposuimus trium su­
periorum ordinationum (episcopatus, presbyteratus et diaconatus)
ritum, tam essentialem (impositionem manuum et praefationem sive
formulam) quam accidentalem (traditionem instrumentorum et im­
positionem vestimentorum quoad omnes, unctionem quoad presby­
terum et episcopum, ultimam impositionem manuum quoad solum
presbyterum), sive iuxta hodiernam disciplinam sive iuxta historicam
evolutionem ac determinationem. Pariter in eodem articulo (p.
622 sq.) exhibuimus sufficienter ritum subdiaconatus et quatuor
ordinum minorum, consistentem in ipsa traditione instrumentorum et
formula concomitante, ac descendentem, saltem sub ea determinata
forma, ab antiqua liturgia gallicana (ut constat ex Statutis Ecclesiae
antiquis, circa a. 500); quae omnia complenda sunt per ea quae fuse
exposuimus in art. 6 (pp. 316-373) de origine et historica evolutione
horum minorum ordinum eorumque rituum; ubi etiam, in peculiari
appendice (pp. 373-378), dedimus originem et historiam primae ton­
surae, cuius simplicissimus ritus in Pontificali Romano traditur, nec
puculiari expositione indiget. Unde hic nihil superest dicendum de
ritu ipsius ordinationis, sed procedimus in expositione caeremoniarum,
quae ordinationes subsequuntur, in ipsa Missae celebratione.
7. OBLATIO CEREORUM.
Absolutis omnibus ordinationibus, usque ad presbyteralem inclusive,
statim post lectum Offertorium, ad episcopum sedentem accedunt,
bini et bini, omnes ordinati eique offerunt candelas accensas, veluti
peculiarem eorum oblationem ac offertorium, in similitudinem antiquae
praxis collectivae oblationis fidelium. Ex responso S.C. Rituum 12
nov. 1831 et 7 dec. 1844, sufficit ut unus ex ordinatis offerat candelam
accensam, ceteris offerentibus non accensam. Iuxta “taxam Innocentianam” seu Instructionem Innocentii XII 8 oct. 1678, qualitas et
pondus candelae committitur arbitrio uniuscuiusque ordinati. Haec
caeremonia servanda est etiam cum fiunt ordinationes particulares,
sicut ad ipsam primam tonsuram et ordines minores. In sola epis­
copali consecratione hic ritus non observatur, fortasse quia eius
oblativa ac tributaria ratio consecrationi capitis non convenit, quam-

vis ei maxime conveniant variae symbolicae rationes quae a quibus­
dam excogitantur, uti significatio fidei et bonorum operum, quibus
clerici debent obviam ire Christo sponso, iuxta illud: “Sint . . .
lucernae ardentes in manibus vestris.”
Etiam antiqua documenta romana loquuntur de oblatione. Ordo
Romanus 39: “Deinde [neopresbyteri] offerunt pontifici ante omnes
presbiteros et communicant similiter eodem die ante omnes.”05 Pon­
tificale Romanum saec. 12: “Omnes vero qui ordinati sunt oblationes
deferant ad manus episcopi et ab eo postmodum communicentur.
Iuxta morem vero romane ecclesie, presbiteri et diaconi cardinales
quisque duos cereos dextra laevaque tenere debent accensos et duos
panes in manutergio inter brachia sua positos, quos simul cum ceteris
post evangelium offerre debent pontifici.”9" Pontificale Curiae Ro­
manae saec. 13 determinat res offerendas: “Iuxta morem romane
ecclesie, presbiteri et diaconi cardinales vel alii quilibet duos cereos
accensos et duos panes et duas amphoras vini post evangelium offere
debent pontifici.”97 Ritus deest in Pontificali Guilelmi Durandi.
8. PARTICIPATIO ORDINATORUM IPSI CELEBRATIONI
MISSA E.

Peracta propria cuiusque gradus ordinatione, ordinati in sacris in­
cipiunt officium suum explere, partem assumendo in ipsa celebratione
Missae ordinationis, ita nempe ut unus ex novellis subdiaconis cantet
epistolam ante ordinationem diaconorum, et unus ex novellis diaconis
cantet evangelium post ordinationem presbyterorum,98 et omnes sub­
inde neopresbyteri, incipientes ab Offertorio, vere concelebrent cum
episcopo ac ipsam eucharisticam consecrationem simul cum ipso per­
ficiant; similiter in episcopali consecratione, consecratus cum con­
secratoribus vere concelebrat inde ab Offertorio, ut notatur pro utraque
concelebratione in Pontificali Romano et explicatum est in tractatu
De Eucharistia I 754-769. Ut dictum est supra (p. 810), antiquitus
episcopus consecratus non concelebrabat sed potius ipse solus cele­
brabat Missam immediate post suam consecrationem, quem morem
in medio aevo servavit solus S. Pontifex in sua ipsius consecratione,
veram praeterea Missam ordinationis celebrans, in qua scilicet aliis
clericis ordines conferebat.
w Apud Andrieu, op. cit. (supra, in p. 816) IV 285.
Apud Andrieu, op. cit. (supra, in p. 818) I (1938) 137.
" Ibid. II (1940) 34.
*' Iam in Ordine 36 (circa finem saec. 9) legitur: “Et statim unus cx noviciis diaconi­
bus legit evangelium ct ad ipsam missam ministrant unusquisque secundum officium
suum" (apud Andrieu, op. cit. [supra, in p. 816] 199).

9. DATIO PACIS ANTE COMMUNIONEM.
Episcopus dat pacem (“Pax tecum”) uni ex ordinatis cuiuslibet
ordinis, ad eum successive accedenti, qui ceteris eiusdem ordinis eam
transmittit. Etiam in episcopali consecratione, principalis consecrans
dat pacem consecrato, antequam eam det duobus suis con-consecratoribus.

10. COMMUNIO ORDINATORUM.
De hac caeremonia, quae involvit etiam canonicam obligationem,
maxime quoad presbyteros qui, utpote concelebrantes, debent com­
municando complere suum sacrificium, satis dictum est superius (pp.
809, Sil). Quod quidem valet etiam de episcopo consecrato, cum
hoc tamen duplici discrimine quod solus episcopus consecratus com­
municat sub utraque specie (non vero ceteri, nec ipsi presbyteri, quam­
vis sint veri concelebrantes), et quidem de calice ipsius ordinatoris,
et ei ordinator dat in communionem propriam distinctam hostiam ab
eo ipso antea consecratam (Pontificale Romanum: “Et ponatur una
hostia consecranda, pro consecrante et consecrato, et vinum con­
secrandum in calice, sufficiens pro utroque”). Nihilominus presbyteris
communicantibus non datur absolutio (“Misereatur,” “Indulgentiam”),
quia sunt concelebratores; quod pariter de episcopo. Quamvis non
communicent sub utraque specie, datur tamen omnibus ordinatis
aliquid vini, bibendi ex distincto calice non consecrato: quod quidem
est evacuatum aliquod vestigium antiquae praxis communionis sub
utraque specie, ut sonant etiam relicta verba “Et se purificant” (“Ad
quem [calicem] singuli communicati accedunt, et se purificant, os
astergunt”).

In antiqua liturgia romana servabatur aliquod vestigium sic dicti
eucharistici “fermenti”1’0 (praxis nempe, iuxta quam celebrans mitte­
bat ad alios partem de sua Eucharistia), quatenus in Missa consecra­
tionis episcopus consecrans dabat episcopo consecrato tantum de
pane consecrato quantum ei sufficeret ad privatim communicandum
per quadraginta dies. Ita Ordo Romanus 34 (saec. 8), romani auc­
toris: “Dum vero venerit ad communicandum, domnus apostolicus
porrigit ei formatam [i.e. documentum acceptae ordinationis] atque
sacratam oblationem et, eam suscipiens, ipse episcopus ex ea com­
municat super altare et caeterum ex ea sibi reservat ad communi”Cf. tractatum De Eucharistia I 461.

candum usque ad dies quadraginta.”1 Idem refert Ordo 35 (in priori
medietate saec. 10), gallici auctoris,*2 ex quo rubrica illa transivit in
Pontificale Romano-Germanicum moguntinum (saec. 10) et exinde
tum in Pontificale Romanum saec. 123 tum in ipsum Pontificale Curiae
Romanae saec. 13, iuxta formam breviorem (nam in longiori forma,
ea rubrica supressa est, utpote quae in desuetudinem abierit).4 Am­
pliorem fortunam huiusmodi caeremonia obtinuit in regionibus gal­
licis, cum per Ordinem Romanum 36 (circa finem saec. 9), auctoris
gallici, relata fuerit in ipsa ordinatione presbyterorum, ita tamen ut
daretur neopresbyteris tantum de pane consecrato quantum sufficeret
per octo dies5; qui Ordo ex integro reproducitur in praefato Pon­
tificali Romano-Germanico; pariter Ordo 39 (circa finem saec. 8),
gallici auctoris, eam caeremoniam refert in ordinatione presbyteri,
sed servat tamen numerum quadraginta dierum, ut in supradicto
Ordine 34.®

11. ULTIMA IMPOSITIO MANUUM SUPER PRESBYTEROS
cum formula “Accipe Spiritum S., quorum . . . ,” facta post Com­
munionem, de qua fuse actum est in art. 8 (tom. 2, pp. 687-689).
Cui immediate sequitur explicatio casulae (quam unusquisque pres­
byter habet super humeros complicatam) cum formula: “Stola inno­
centiae induat te Dominus.” In episcopali consecratione, in hac eadem
parte Missae, traduntur quaedam insignia pontificalia, scilicet mitra
et chirothecae (annulus vero et baculus iam antea traditi fuerant,
una cum unctione, immediate post ipsam ordinationem).
12. PROMISSIO OBOEDIENTIAE ET OSCULUM PACIS.
Ante orationem “Postcommunio” episcopus expostulat ab ordinatis
presbyteris ecclesiasticam oboedientiam Ordinario. Disputant doc­
tores morales an ex hac promissione oriatur nova ac gravis obligatio
fidelitatis quoad servitium dioecesis pro qua quis ordinatus est, dis­
tincta nempe ab ea generali obligatione qua presbyter ligatur ut
subditus erga suum superiorem; quidam negant; alii affirmant (cf.
Benedictus XIV et S. Alphonsum); alii, medio modo, negant gravem
‘Apud Andrieu, op. cit. (supra, in p. 816) III (1951) 613.
' Ibid. IV (1956) 46.
‘Apud Andrieu. op. cit. (supra, in p. 818) I (1938) 151.
4 Ibid. II (1940) 366.
’ “Tollit vero pontifex oblatas integras ct dat singulis noviciis presbiteris et inde
communicantur usque dies viii” (apud Andrieu, op. cit. [supra, in p. 816] 199).
‘“Deinde offerunt pontifici ante omnes presbiteros et communicant similiter eodem
die ante omnes. Et accipit unusquisque a pontifice firmata oblata de altare, unde ct
communicat XL diebus” (ibid. 285). Haec et alia circa historiam illius caeremoniae
refert Andrieu (ibid. Ill [1951] 587-591).

et affirmant levem obligationem. Episcopus, suscepta promissione,
dat unicuique osculum pacis, tenens manus ordinati inter suas, quod
quidem est symbolicum vestigium illius observantiae qua olim totum
presbyterium novella membra in suum consortium suscipiebat; idem
fit episcopo consecrato a tribus consecratoribus, praemissa trina can­
tata acclamatione “Ad multos annos.”

Ritus osculi ascendit saltem ad saec. 3, seu ad Traditionem Apostolicam, etsi sub varia forma: nam in variis documentis agitur vel
de toto presbyterio osculante ordinatum, vel de ordinato osculante
episcopum ordinantem ceterumque presbyterium, vel de episcopo
ordinante osculante ordinatum, sub peculiari forma liturgica quae est
recentioris originis. Traditio Apostolica: “Qui cumque factus fuerit
episcopus omnes os offerant pacis, salutantes eum. quia dignus effec­
tus est.”7* Ordo Romanus 35: “Tunc [neopresbyter] dat osculum
pontifici et diaconibus et deportatur ab archidiacono in presbiterio
et osculat episcopos vel presbiteros et stat in ordine suo.”5 Ordo
36: “Ipse [i.e. neoepiscopus] vero osculatur pedem eius [i.e. Papae
ordinantis] et suscipitur ad pacem et sic consummatur consecratio
illius.”9 Ordo 39: “Ducit eos [i.e. neopresbyteros] archidiaconus
osculando per ordinem episcopos, deinde presbiteros.”10*Pontificale Ro­
manum saec. 12: “Hac benedictione completa [i.e. ad finem Missae]
is qui presbiter est ordinatus, osculatis primum pedes pontificis, det
osculum tam eidem pontifici quam episcopis, presbiteris, diaconibus
et caeteris ministris altaris qui affuerint.”11 Pontificale Guilelmi Du­
randi, sicut hodiernum Pontificale quod ab eo descendit, loquitur de
episcopo tenente manus ordinati inter suas dum osculat illum.’2 Cuius
peculiaritatis originem quidam vident in feudali iure gcrmanico, iuxta
quod vassallus ponebat ambas manus inter manus principis sive
domini (immixtio manuum), qui. dans ei osculum (osculum foederis),
sub suo patrocinio eum assumebat.
13. INIUNCTIO ONERIS PRECUM VEL MISSARUM.
Immediate ante ultimum evangelium, episcopus omnibus ordinatis
iniungit spirituale onus, seu celebrationem trium Missarum neopres’ Apud Gr. Dix, The treatise on the Apostolic Tradition of St. Hippolytus of Rome I
(London 1937) 6.
* Apud Andrieu, op. cit. (supra, in p. 816) 40.
9 Ibid. 202.
10 Ibid. 285.
“Apud Andrieu, op. cit. (supra, in p. SIS) I (1938) 37. Idem dicitur in Pontificali
Curiae Romanae saec. 13, ibid. II (1940) 349.
“ Cf. P. Batiffol, "L’immixtio manuum et l’osculum dans l’ordination sacerdotale,”
Bulletin de la Société Nationale des Antiquaires de France, a. 1925, pp. 301-306.

DE CAUSIS EXTRINSECIS ORDINIS

byteris, recitationem unius Nocturni divini officii diaconis et subdiaconis, recitationem septem psalmorum poenitentialium minoritis et
tonsuratis. In qua oneris iniunctione quidam doctores morales vident
veram obligationem, saltem levem, alii vero, ac communius inter
modernos, dicunt in ea nullum proprie dictum praeceptum contineri,
sed merum, etsi urgens, consilium; quod quidem colligunt ex mitis­
sima forma qua spirituale illud officium expetitur. Omnes ceteroquin
concedunt neopresbyteris solam celebrationem iniungi, non vero in­
tentionem, adeoque, pro tribus missis quae dicuntur, stipendium ab
eis percipi posse.
Huiusmodi caeremonia est recentioris originis; non invenitur nec
in antiquis Sacramentariis et Ordinibus nec etiam in tribus memoratis
Pontificalibus saec. 12-13.

Aperientes Introductionem huius tractatus, diximus Ordinem prae­
cedere cetera sacramenta, una excepta Eucharistia, in linea dignitatis,
cum sit ad commune ecclesiasticae societatis bonum directe ordinatus,
atque sub hac ipsa ratione publicae utilitatis ipsum Matrimonii sacra­
mento assimilari, pro quanto spiritualis paternitas imitatur et excellit
generationem corporalem. Ex disputatis autem in decursu tractatus,
apparet illam assertionem non fuisse exaggeratam; super funda­
mentum enim, quod sacramento Ordinis exstruitur et episcopali fas­
tigio consummatur, ipsa consistit “Ecclesia Dei vivi, columna et fir­
mamentum veritatis” (1 Tim. 3. 15) et ex spirituali connubio, quod a
sacerdote cum Christi Sponsa contrahitur, ecclesiastica proles inex­
hausta foecunditate generatur.

(Textus citantur iuxta ordinem quo occurrunt in hoc volumine)
EFFECTUS SACRAMENTI ORDINIS
(pp. 6sq., 40-42, 171-183).

Effectus gratiae valde probabiliter os­
tenditur in duplici loco 1 Tim. 4. 14 et
2 Tim. 1. 6 sq. ct suggeritur etiam in Act.
6. 6 et 13. 3. Effectus sacrae potestatis
clarius adhuc ex iisdem locis, necnon ex
Act. 14. 23 et 1 Tim. 5. 22, eruitur. In
duobus prioribus locis de ordinatione
Timothei, sub voce “gratia Dei” proba­
bilius exhibetur uterque effectus ad mo­
dum unius (pp. 40-42).
Ipse conceptus sacramentalis characteris
suum fundamentum ac germen habet in
Scriptura, praecipue in tribus locis paulinis
2 Cor. 1. 21 sq.; Eph. 1. 13 sq.; Eph.
4. 30. quibus accedunt Rom. 4. 11 sq.;
Coi. 2. 11-13; Apoc. 7. 2-4; 9. 4; 13.
16sq.; 14. 9-11; 16. 2; 20. 4. Unde, at­
tento tum canone interno, tum canone
externo sive traditional! interpretatione,
nequit omnis vera probabilitas denegari
argumento scripturistico in hac re, quid­
quid in contrarium sentiant aliqui exegetae
et theologi (pp. 171-183).
SUBIECTUM (pp. 396-404, 439-443,
456 sq., 531 sq., 593-597).

Mulier excluditur a susceptione Ordinis,
attentis tum generali sensu de eius subiectione (Gen. 3. 16), tum praxi antiquae
legis (Ex. 28. 1 sqq.; 29. Isqq.; Lev. 8.
1 sqq.; 21. Isqq.; Num. 3-4; 16-18;
Num. 3. 40; Gen. 17. 10, 14; Num. 18.
9-11), tum modo agendi ipsius Christi,
tum ac praecipue praecepto Apostoli de
silentio a mulieribus servando in ecclesiis
ac de earum originali subiectionc (1 Cor.
14, 34 sq.; 1 Tim. 2. 11-13). Unde con­
traria praxis quarundam sectarum, tam
antiqui quam moderni aevi, ipsi sensui
Scripturae adversari dicenda est (pp. 396404).
Institutio tamen antiqui Diaconissatus,
seu cuiusdam determinati ordinis mulierum
directe adiuvantium ministros Ecclesiae in
sacro ministerio, fundamentum et initium
habet in ipsa Scriptura, seu in pecu­
liari sed indeterminata cooperatione sive
adiutorio a pluribus mulieribus praestito
Christo et Apostolis. Peculiariter in epis­

tolis paulinis apparet primum germen
trium distinctarum categoriarum, quae
subinde invaluerunt in Ecclesia, scilicet
virginum (1 Cor. 7. 7-9, 32-40; cf. Act.
21. 8sq.), viduarum (1 Tim. 5. 3-16; cf.
Act. 6. 1; 9. 39, 41) et diaconissarum
(Phil. 4. 3 ; 1 Cor. 9. 5; Rom. 16. 1, 3 sq.,
12, ubi prima vice mulier vocatur “diacona ecclesiae” quae est in Cenchris) (pp.
439-443, 456 sq.).
Validitas ordinationis per saltum, seu
episcopalis consecrationis alicuius qui non
sit iam presbyter, non habet fundamentum
in his quae in Scriptura dicuntur de con­
secratione Apostolorum per Christum in
Ultima Coena, dc ordinatione Pauli per
doctores Antiochenos ct Timothei per
Paulum (Act. 13. 3; 1 Tim. 4. 14; 2 Tim.
1. 6) (pp. 531 sq.).
Clericalis coelibatus legem esse iuris di­
vini nequit ullatenus deduci ex dictis et
factis Christi et Apostolorum, quamvis ab
illis continentia ita commendetur ut exinde
orta fuerit praxis de continentia cleri­
corum quam subinde Ecclesia sua lege
firmavit (Mat. 19. 12; 19. 27, 29; 1 Cor.
7. 7, 32) (pp. 593-597). Quoad con­
tinentiam ipsorum Apostolorum, ex Scrip­
tura tantum deducitur Petrum fuisse
uxoratum, saltem ante vocationem (Mat.
8. 14 sq.), Paulum vero fuisse coelibem
(1 Cor. 7. 7 sq.; nec obstat Phil. 4. 3),
de ceteris vero Apostolis nihil dicitur (pp.
594 sq.). Verba S. Pauli de episcopo et
diacono “unius uxoris viro” (1 Tim. 3. 2,
4, 8, 12) fuerunt origo impedimenti
bigamiae, ab Ecclesia appositi sacrae or­
dinationi (pp. 593 sq., 597).

MINISTER (pp. 652 sq., 713, 768, 781).

Omnes ordinationes, quae narrantur in
Scriptura, a solis episcopis, seu Apostolis
eorumque delegatis (doctoribus Antioche­
nis, Paulo et Barnaba, Timotheo et Tito),
factae exhibentur (Act. 6. 6; 13. 3; 14.
22; 1 Tim. 4. 14; 5. 22; 2 Tim. 1. 6;
Tit. 1. 5). Ceterum, non certo constat
num tempore apostolico haberentur sim­
plices presbyteri praeter episcopos. Verba
autem S. Pauli de ordinatione Timothei
facta “cum impositione manuum presby­
terii” (1 Tim. 4. 14) non significant sim­

plices presbyteros fuisse proprie concele­
brantes (pp. 652 sq., 713).
Praxis Ecclesiae de pluralitate minis­
trorum in consecratione episcopi proba­
bilem originem habet in Scriptura, seu in
consecratione Pauli et Barnabac per plures
doctores Antiochenos ct in ordinatione
Timothei per Paulum “cum impositione
manuum presbyterii” (Act. 13. 1-4; 1
Tim. 4. 14; 2 Tim. 1. 6) (p. 768).
Ceterum, id non requiri ad validitatem,
patet ex Paulo absque aliorum concursu
consecrante Timotheum (iuxta unam exegetarum opinionem) necnon alios suos

delegatos, seu Titum, Tychicum, Artemam, etc., et ex Tito per se solum con­
stituente presbyteros in insula Cretae (1
ct 2 Tim.; Tit. 1. 5) (p. 781).

CAEREMONIAE (pp. 803 , 810).
Apostolicac ordinationes solcmnizabantur ieiunio ct oratione (Act. 13. 3; 14.
22); ex quo fortasse originem habet pos­
terior disciplina Ecclesiae de ieiunio in
feriis Quatuor Temporum (p. 803). Cele­
brabantur intra Missam (Act. 13. 3) (p.
810).

774, 793
ARELATENSE CONC. II (a. 443/452),
620
ARGENLIEU (B. T.), 88, 92, 106, 128,
244
ARGENTINA (Thomas de), 160
ARISTOTELES, 13, 61, 107, 111, 235, 252,
416, 418, 420 sq., 424, 435, 657
ARNOLD (F. X.), 377, 421 sq.
ASTERIUS .AMASENUS, 194
ATHANASIUS, 42, 182, 191, 339, 456,
530, 601, 656
AUDET (L.), 88, 92, 128, 149, 254, 276
♦AUGUSTINUS. 43, 184, 193, 198, 199218, 220, 222, 224, 238, 265, 269, 337,
365, 503, 528

Text us :
Contra Cresconium
1.35

203,211

Contra epistolam Parmeniani
2.28,30
204,212
2.29
174,202,213,
217
Contra litteras Petiliani
2.239
203, 213
203, 211,212
2.247
De baptismo
1.1-3
200
1.2
204
3.21
184
4.24
202
5. 33 sq.
202,213
6.1
202,212
7.53, 102
485
De bono coniugali
22
630
De civitate Dei
10.5
223
14. 11,2
404
De Genesi ad littera m
3
417

De haeresibus
7
386
23
386
27
391
De sancta virginitate
19
630
Enarrationes in psalmos
Psal. 39, n. 1
200

Epistolae
23.4
201,214
98.5
201,211
105.1
201
173.2
491
173.3
201,211,213
185.23
201,211
Sermo ad Caesariensis ecclesiae plebem
203, 205,210
2
Sermones
8.2
201
Sermo 32 (inter
post-Maurinos) 340
107.7
207
3023
207
Tract, in epist. loannis
5.6
201, 212
Tract, in evang. loannis
6.15 sq.
202
AURELIANENSE CONC. I (a. 511), 336,
337, 342
AURELIANENSE CONC. II (a. 533), 415
AUREOLUS (Petrus), 662, 665, 757
♦BAISI, 79, 125, 129, 132, 161, 177, 332,
342, 356, 358, 361, 362-364, 367, 518,
656, 685, 689, 710, 733, 735, 736, 744,
745
BALSAMON (Theodorus), 452, 752, 760,
770
BARDY (G.), 215
BAR HEBRAEUS, 190
BARNABAE EPISTOLA, 187
BASILIUS, 192, 198, 215, 339, 447 , 595,
601, 805
BEDA, 221, 341, 783
BELLACASA (Puig de la), 126, 659, 684,
697, 701, 723
♦BELLARMINUS, 127, 160, 161, 175, 241,
243, 286, 514, 515, 522, 523, 577, 607,
719, 748, 749, 765
BENEDICTUS VIII, 454
BENEDICTUS XII, 33, 35, 36, 37, 650
♦BENEDICTUS XIV, 168, 306, 395, 475,
476,479, 481, 482, 485, 491,495, 496, 499,
524, 530, 564, 565, 592, 614, 615, 622,
719, 734, 767, 795, 822
BENEDICTUS XV, 635, 642

BENZONIUS, 678, 680, 738, 739
BERENGARIUS, 223, 348
BERNARDUS DE BOTONE, 662, 664
BERTI (I. L.), 161, 674, 677, 729
♦BEYER, 29, 72, 285, 578, 521, 549, 658,
696
BIEL (Gabriel), 156, 165, 173, 212, 240,
514, 515, 662, 666
♦BILLOT (L.), 2, 24, 29, 31, 53, 64, 65,
66, 69, 78, 79, 88, 129-131, 217, 247,
254, 264, 274, 293, 300, 316
BILLUART, 175, 300, 474, 505sq., 677,
748, 749, 778
BLASTARES (Matthaeus), 451
BOCK (C.), 658, 723, 742
♦BONAVENTURA, 56, 102, 103, 104, 106,
107, 108, 109, 110, 111, 112, 114, 115,
116, 117, 125, 127, 174, 2 2 2, 276, 296,
298, 299, 395, 426, 427, 470, 472, 473,
480, 502, 514, 521, 525, 578, 581, 672,
673, 747
BONETTI (L), 88, 658
BONIFATUS VIII, 588, 613 , 621, 624,
794, 800
BONIFATIUS IX, 36, 650, 683 , 684, 685,
697, 723, 723-725, 728 sqq.
BONIZO, 43
BONSIRVEN (J.), 397
BOSCO (L), 518
BOUDINHON (A.), 658, 685, 696, 699,
712, 723, 732, 737, 740
♦BOUËSSE (H.), 2, 19, 23, 78, 88, 92,
128, 159, 161, 171, 179, 183, 184, 208,
218, 250, 2 54, 3 6 7 , 518, 521, 523, 658,
686, 695
BOULANGER (J.), 2, 78
♦BOULARAND (E.), 15, 28, 29, 68, 79,
80, 82, 83, 85, 88, 93, 132, 134, 135, 138,
142, 143, 144-147, 161, 518, 520, 523,
658, 686, 693
BOUVIER (I. B.), 102
BOZZOLA, 129, 161, 177
BRINKTRINE (J.), 29, 72, 658
BULGAKOV (Macarius), 301

CAESARAUGUSTANUM
CONC.
(a.
592), 336, 337
♦CAIETANUS, 64, 76, 117, 156, 160, 165,
174, 212, 237, 240, 251, 267, 270, 285,
290, 308, 309, 314 , 371, 376, 484, 498,
499, 670, 765
CALLE (J.), 89, 94
♦CALVINUS, 26, 96, 164 , 239 , 586, 636,
649
CANONES HIPPOLYTI, 10, 11, 44, 45,
332, 414, 450, 634, 610, 654, 655, 751,
771, 798, 799
CAPPELLO (F. Μ.), 31, 306, 307, 332,
431, 432, 482, 485 , 491, 513 , 514, 628,
688, 711, 722, 761, 763
CAPREOLUS, 117, 314, 514, 515, 670
CAPUENSE CONC. (a. 391), 330
CAROLI MAGNI CAPITULARE, 438

CARTHAGINIENSE CONC. (a. 390 ct
401), 330, 577, 604, 609, 770
•CATECHISMUS CONC. TRID., 4, 5, 32,
33, 35, 36, 37, 38, 49-51, 165, 166, 175,
264, 273, 276, 284, 294, 328, 395, 475,
476, 483, 552, 562, 657, 757
CAVALLERA (F.), 89, 156, 162, 166
CAVELLÜS (Hugo), 117
CHALCEDONENSE CONC., 449, 452,
453, 570, 715
CHARDON (C.), 332, 360, 366, 518, 523,
720
♦CHARRIÉRE (F.), 24, 27, 56, 58, 62, 65,
87
CHEMNITIUS, 96, 154, 239
CHRONICA ARBELENSIS, 532 sq., 782
♦CHRYSOSTOMUS, 8, 9, 10, 45, 182, 193,
198, 215, 404, 406, 409 sq., 423, 447,
562 , 594, 656
CLEMENS IV, 794
CLEMENS V, 739, 756
CLEMENS VI, 35, 36, 37
CLEMENS VIII, 756, 757
CLEMENS XI, 784, 803
♦CLEMENS ALEX., 186, 188, 339, 444,
577, 495, 598, 768
CLEMENS ROMANUS, 37, 330
CLEMENS ROMANUS (Pseudo),
Epist. 2 ad Cor. 7. 6
187, 190
CLERCQ (Ch. de), 686, 690, 713
♦CODEX IURIS CANONICI
Can. 2
799
Can. 6, η. 4
623
Can.107
52
Can.108
52,73
Can. 108, § 1
434
Can. 108, § 3
39,51,434
Can.109
39,51,434
Can.118
395,434
Can.120
87
Cann.124-145
643
Can.124
644
Can.125
644
Can.126
644
Can.127
644
Can.128
644
Cann.129-131
644
Cann.132-134
644
614, 618, 622, 623
Can.132
644
Can.135
644
Can.136
Cann.137-142
644
644
Cann.143-145
559
Can. 211, § 2
291, 593
Can.214
490
Can. 214, § 1
812
Can. 239, § 1, n. 15
712,758
Can. 239, § l,n.22
168
Can. 239, § 20
87
Can. 258, § 1
759
Can.294
712
Can. 294, § 2

Can. 323, § 2
Can.331, § l,n.2
Can. 331, § 1, n. 3
Can.331, § l,n.4
Can. 331, § 1, n. 5
Can. 392, §2
Can. 394, § 3
Can. 544, §§ 2-4
Can. 545, § 4
Can. 572, § l,n.5
Can.573
Can. 709, § 2
Can. 732, § 1
Can. 737, § 1
Can. 738, § 1
Can. 741
Can.754
Can. 754, § 1
Can.781
Can. 782
Can. 802
Can. 813, § 2
Can. 845
Can. 845, § 2
Can.871
Can.872
Can. 887
Can. 888
Can.893
Can. 910, § 1
Can.938
Can. 945
Can.948
Can. 950
Can. 951
Cann.952-953
Can. 952
Can. 953
Can.954
Cann.955-956
Can.955
Can.956
Can. 957
Can. 957, § 1
Can. 957, §2
Can.958
Can. 958, § 4
Can.964
Can. 964, § 1
Can. 964, η. 1
Can. 965
Can.966
Can. 966, § 2
Can. 967
Cann.968-991
Can. 968, § 1

Can. 971
Cann.973-991
Can.973
Can. 973, § 1
Can. 973, § 2

168
563
568
562
565 sq.
800
800
801
801
624
482
395
168,328
510
39
40
489
483
40
39,40
39
395
39
40
40
651
40
40, 50
40
395
40
40
52
52,431
40, 651, 712, 758,
761
799
795
773, 777,795, SOO
765, 773, 778
799
793,794
794, 795
758, 795
168
712
795
168
734,795
759
712
795
795
168
795
SOI
395,429, 431, 477,
490, 510, 552
305, 490, 558, 801
792
SOI
559
305,558, 559

Can. 973, § 3
Can. 974
Can. 974, § 1
Can.975
Can. 976, § 1
Can.977
Can.978
Can.979
Can.980
Can. 981
Can.982
Cann.983-987
Can. 984, n. 2
Can.985
Can. 985, n. 3
Cann.988-991
Cann.992-1001
Can. 992
Can.993
Can. 993, n. 2
Can. 993, §§4-5
Can. 994
Can.995
Cann.996-997
Can. 996
Can.997
Can. 998
Can.999
Can.1000
Can.1001
Cann.1002-1005
Can.1002
Can.1003
Can.1004
Can.1005
Cann.1006-1009
Can. 1006
Can. 1006, § 2
Can.1007
Can.1008
Cann.1010-1011
Cann.1043-1045
Can.1072
Can. 1086, § 1
Can.1119
Can. 1147, § 1
Can. 1147, § 4
Can. 1252, § 2
Can. 1342, § 1
Can.1352
Can. 1353
Can. 1406, § 1, n. 7
Can. 1553, § 2
Can.1554
Can.1560
Can. 1933, § 3
Can.2004, § 1
Can. 2220, § 1
Can.2261
Can. 2261, § 1
Can.2270
Can. 2272, § 1
Can. 2275, n. 2

552
477,551
561
477,482,563
565, 566, 564
525, 567
568
569
570
570
570
571
430
792
614
571
571,792,799
305,558, 801
801
561
801
801
801
801
566
566
802
802
802
802
792,799
799, 809
809
525
809
792,799
805,809, 812
803
328, 805
812
792,799, 804
593
614
504
626
168
40
803
40
305
552
804
87
87
87
87
395
434
792
792
792
792
792

Can.2279
Can. 2314, § 1
Can.2341
Can. 2352
Can.2359, § 1
Can.2370
Can. 2373, n. 2
Can. 2374
Can. 2388, § 1

792
792
87
305,558, 801
614
774, 777
801
567, 801
614

COELESTINUS I, 535, 536, 567
♦CONGAR (Y. M.-J.), 24, 29, 30, 73, 79,
80, 82, 85 , 378, 393, 433 , 560, 658, 691,
703
CONGREGATIONES (SS.) ROMANAE
Concilii, 497, 756, 784
De Propaganda fide, 777
De Religiosis, 558
De Sacramentis, 553, 558
Rituum, 819
S. Officii, 124, 168, 469, 490, 497, 525,
777, 804
CONNELL (F. J.), 128, 177
CONSTANTIENSE CONC., 33, 37, 650
CONSTANTINOPOLITANUM CONC.
IV, 344
CONSTANTINUS (R. P.), 341 sq., 346,
347, 357, 537, 541
♦CONSTITUTIONES APOSTOLORUM, 9,
10, 43, 44, 45, 190, 194, 331, 335, 406,
407, 413, 448 sq., 458, 459, 534, 564, 597,
610, 611, 617, 654, 655, 751, 769, 770,
774, 775, 780, 781, 798, 799, 805
CORNELIUS (R. P.), 42, 446, 769
CORNELY, 176, 179, 180, 401, 403
♦CYPRIANUS, 70, 84, 184, 186, 200, 202,
212, 357, 446, 527 sq., 534, 751

Textus:
Epistolae
600
7 (ad Cornelium), 2
802
33
805
35
52 (ad Antonianum), 7 567
24 333
769, 800
68
189
73 (ad Iubaianum),9
333 sq.
75 (Firmiliani), 7
CYPRIANUS (Pseudo)
8
De aleatoribus 4
De singularitate clericorum 458
CYRILLUS ALEX., 8, 9, 42, 45
♦CYRILLUS HIER., 182,191, 194, 198,601
DABIN (P.), 378, 424, 427, 441
DAFFARA (M.), 2, 128, 161, 371
DAMASCENUS, 219
DANDER, 79, 129, 300
DANIÉLOU (J.), 89, 177, 178, 182, 184,
195, 196, 197, 378
DE AUGUSTINIS, 674, 677
DENIS (L.), 129, 177

DEUSDEDIT (Cardinalis), 353, 357, 358
D’HERBIGNY, 69
DIDACHE, 45, 194, 444
DIDASCALIA APOSTOLORUM, 42, 189,
180, 406, 412, 445, 446, 448, 449, 458,
459, 564
DIEKAMP (Fr.), 128, 686, 690
DILGSKRON (C.), 574, 580, 583
♦DIONYSIUS AREOPAGITA (Pseudo),
102 sq., 109, 112, 218, 656, 782
DIX (G.), 26, 89, 184
DOLAN (G. E.), 89, 128
DÔLGER (F. J.), 79, 89, 184, 196
DONATISTAE, 184, 200, 201-204, 324,
534
DOVINENSE CONC. (a. 527), 415
DROUIN (R. H.), 101, 122, 171, 241, 485,
486, 677
♦DURANDUS (a S. Porciano), 117, 120123, 151, 160-166, 173, 212, 228, 237,
243, 285, 313, 431, 470 sq., 579, 580,
581, 670, 704
DURST (B.), 89, 92, 128, 159, 170, 171,
177, 178, 180, 217, 242, 245, 254, 261,
274
DYOVUNIOTIS (K. J.), 98, 100, 325

EINIG, 128, 161
EPAONENSE CONC. (a. 517), 415
EPHRAEM, 42, 191
♦EPIPHANIUS, 386, 389, 390, 391, 407 sq.,
423, 455, 465, 492, 577, 595, 601, 656
ERASMUS, 392, 586
ESPAGNEUL (M.-D.), 559, 591
ESTIUS, 128, 176, 404, 677, 704, 748
EUCHOLOGIUM (Graecorum), 773, 786
EUSEBIUS CAESARIENSIS, 601, 634
FARINE (M. J. L.), 89, 123
FARNESE (G.-B. da), 2, 24, 89
FAVENTINUS (loanncs), 354
FÉRET (H. M.), 89, 184
FERLAND (A.), 89, 128, 149, 161, 293
FERNANDEZ (D.), 658, 696, 744
FINCK (K. A.), 658, 684, 723, 728
FIRMILIANUS, 333, 339, 388
♦FLORENTINUM CONC., 2, 4, 5, 33, 35,
36, 37 sq., 48, 60, 154, 155, 165, 167,
264, 265, 294, 327, 395 , 485 , 490, 503,
510, 614, 650, 712
FOFI (F.), 658, 684, 685, 688, 723, 724,
728
FORMOSUS (R. P.), 345, 358, 365
FRAIGNEAU-JULIEN (B.), 89, 139
FRANZELIN, 29, 31
FRASSEN, 117, 313, 314
FUCHS (J.), 24, 29, 73

GALOT (J.), 89, 104, 106, 117, 177, 218,
235
♦GANDULPHUS BONONIENSIS, 326,
354, 579
GANGRENSE CONC. (sacc. 4), 607

♦GASPARRI (P.), 161, 485, 487, 496,
505 sq., 513, 514, 524, 525, 624, 658,
684, 696, 697, 698, 729, 735, 736, 74/,
758, 763, 767, 795
♦GELASIUS I. 395, 410, 453, 526, 569,
751 sq., 761, 805, 806
GEMELLI (A.), 378, 428 sq.
GERARDUS PUCELLA, 326, 355
GERBERTUS (Silvester II), 43
GERLAUD (M. J.), 128, 276, 473, 480,
659, 685, 689, 703, 722
GERUNDENSE CONC. (a. 1078), 348,
353, 365
GHELLINCK (J. de), 89, 218, 223, 326
GIGON (A.-C.), 128, 274, 300
GLOSSA SUPER DECRETUM, 326, 355
GLOSSA SUPER SENTENTIAS (e schola
Comestoris), 226, 229
♦GNOSTICI, 385-389
GOAR (J.), 378
GONET, 117, 175, 253, 300, 314, 677, 681,
748, 749
GORE (Ch.), 26, 97, 164, 325
GOTTI, 677, 682
♦GRATIANUS, 221, 350, 351, 353, 765
♦GREGORIUS I, 331, 455, 492, 553, 609,
617, 620, 661, 667, 671, 747
GREGORIUS I (Pseudo), 224, 782
♦GREGORIUS VII, 529, 539 sq., 612, 817
GREGORIUS IX, 154, 756, 761
GREGORIUS XIII, 784
GREGORIUS NAZIANZENUS, 42, 192,
198, 339, 601
GREGORIUS NYSSENUS, 8, 43, 44, 48,
193, 196, 199
GREGORIUS TURONENSIS, 423, 492,
753
GUASTALLENSE CONC., 358, 365
GUIBERT (De), 30, 31, 79
GUIDO DE ORCHELLIS, 102, 224, 227,
233, 240, 470, 501, 666
♦GUILELMUS ALTISSIODORENSIS, 102,
105, 106, 109, 225, 227, 228, 235, 658, 665,
666
♦GUILELMUS ALVERNIENSIS, 102, 105,
106, 108, 121, 227, 228, 235, 237, 327,
355, 362, 666
GY (P. M.), 24, 68, 72, 518, 520, 523,
697, 701

HADRIANUS II, 344
♦HADRIANUS VI (Hadrianus Dedel),
671, 704, 705, 747
HALLIER (F.), 37S, 431, 432, 434, 438,
439, 481, 482, 513, 514, 516, 522, 561,
678, 680, 719, 745, 749, 755, 761, 765,
766, 800
HAMMURABI (Codex), 382
♦HARING (N. M.), 89, 184, 209-211, 218,
221
HARNACK (A.), 96, 1Q6, 205, 239, 378
HENRIQUEZ, 128, 472
HENRY (A. M.), 378

HÉRIS (Ch.-V.), 24, 29, 72, 89, 92, 128,
149 246 2 54
HERMAS,' 186, 187, 190, 444
HERRMANN (I.), 688
HERVÉ (J. M.), 30, 129, 177, 274
HESBURGH (T. M.), 89, 128
♦HIERONYMUS, 330, 334, 385, 447, 465,
492, 545, 562, 577, 585, 594, 596, 602,
632 sq., 634, 637, 643, 655, 713
HIERONYMUS (Pseudo), 657
HINCMARUS RHEMENSIS, 221, 343,
344, 718
HIPPOLYTUS ROMANUS, 330
HOCEDEZ (E.), 659, 697, 700, 723, 732,
740
HÔDL (L.), 89, 105
HOFFMANN (A. M.), 2
HOLTZCLAU, 161, 162, 300, 678, 682,
749
HONORIUS AUGUSTODUNENSIS, 808
HORNEF (I.), 590, 591
HOSTIENSIS, 103
HUARTE, 516, 524
HÜRTH (F.), 371, 378, 428, 429, 430
HUGO a S. CHARO, 102, 225
HUGO a S. VICTORE, 225, 581
HUGON (E.), 2, 128, 469, 659, 697, 700,
712, 743
HUGUCCIO, 224, 226, 227, 230, 241, 351,
354, 581, 662, 663
HUMBERTUS (Cardinalis), 348, 352,
353, 357, 358
HURTADUS (G.), 674, 676
HURTER, 126, 161, 640, 674, 677
IGNATIUS ANTIOCHENUS, 186, 443
IGNATIUS ANTIOCHENUS (Pseudo),
595
♦ILLIBERITANUM CONC. (a. 300/306),
604, 616, 793
♦INNOCENTIUS I, 8, 336, 340, 359, 367,
567, 609, 633
♦INNOCENTIUS III, 96, 153 sq., 151, 239,
263, 264, 438, 439, 475 sq., 485, 486,
490, 496, 497-503, 505, 507, 508,
509 sq,. 511, 525, 567, 571, 614, 620,
624, 650, 754, 757, 808
INNOCENTIUS IV, 395, 501, 662, 663.
Vide Sinibaldus de Flisco
INNOCENTIUS V (Petrus de Tarentasia),
662, 665, 666
INNOCENTIUS VIII, 36, 650, 661, 673,
678, 683, 684, 685, 697, 723, 726-728,
729 sqq.
INNOCENTIUS XI, 803
INNOCENTIUS XII, 794, 802, 819
IOANNA (Papissa), 434
IOANNES VIII, 344, 345, 359, 361, 365
IOANNES IX, 365
IOANNES XII, 346 sq., 359, 361
IOANNES XIX, 454
IOANNES XXII, 32, 37, 48, 621, 624,
626

IOANNES a. S. THOMA, 128, 160, 247,
251, 252 sq., 254, 255, 261, 271, 275, 280,
287 308
IOANNES DE FRIBURGO, 579
IOANNES DIACONUS, 656
IOANNES SCHOLASTICUS, 335, 337,
662, 663
IRENAEUS, 44, 385, 386 sq., 407
ISAGOGE IN THEOLOGIAM, 581
ISAMBERTUS, 674, 676
ISIDORUS HISPALENSIS, 220, 221, 223,
411
ISIDORUS (Pseudo), 718, 719, 721, 765,
780, 784
IUSTINIANI CODEX, 450 sq., 564, 611
IUSTINUS, 385
IVO CARNOTENSIS, 223, 350
JALLAND (T. G.), 650
JANSSENS (A.), 513, 518
♦JOURNET (Ch.), 2, 24, 27, 29, 31, 62,
64, 66, 70, 71, 73, 78, 79, 83, 89, 92,
128, 254, 261, 332, 362, 365, 367, 518,
520, 523, 659, 692
JUBANY ARNAU (N.), 5 74, 581, 582,
584
JUGIE (M.), 89, 98, 333, 364, 760
JUNGMANN (B.), 333, 342, 357
KERN (J.), 333, 342, 351, 357
KNABENBAUER, 441, 442
♦LAHITTON (J.), 128, 303, 552 sq., 554556
LANZA (A.), 379, 428, 429
LAODICENUM CONC. (a. 343/381), 415,
446, 455, 715, 717, 793
LARNICOL, 163
LA TAILLE (M. de), 659, 685, 728
♦LATERANENSE CONC. I, 609, 613
LATERANENSE CONC. II, 609, 613
LATERANENSE CONC. IV, 32, 37, 570
LAURENTIN (R.), 261, 379, 381, 460,
464
LEBEDINSKIJ (S.), 98, 99, 325
♦LÉCUYER (J.), 2, 15, 28, 68, 314, 659,
686, 692, 729, 732, 735
LEIBNITIUS, 97, 164
LEITNER, 580, 623, 738
♦LENNERZ (H.), 2, 90, 126, 163, 166,
176, 179, 180, 183, 184 , 242, 292, 333,
513, 518, 519, 539, 659, 686, 690
LEO I, 331, 352, 359, 492, 553, 609, 610,
617, 803, 806
LEO III, 453
LEO VIII, 357, 540
LEO IX, 347 sq., 352, 358, 359, 612
LEO X, 392
♦LEO XIII, 4, 5 sq., 32 , 34, 35, 39, 168,
328, 357 , 364 , 469, 524, 562 , 592 , 651,
734, 737, 784
♦LÉPICIER (A. H.-M.), 128, 161, 300,

303, 474, 577, 578, 607, 659, 685, 688,
722, 734, 744
LERCHER (L.), 24, 176, 697, 700
LERCHER-DANDER, 90, 129, 161, 176,
177, 178
LERCHER-SCHLAGENHAUFEN, 31
LERCHER-UMBERG, 1, 28, 67, 70, 79,
285, 307, 360, 425, 513, 697, 701, 743
LIBER ORDINUM, 546
LIBERIUS (R. P.), 536
LUCIFER CALARITANUS, 42
♦LUGO, 126, 129, 130, 160, 161, 166, 175
241, 264, 507
♦LUTHERUS, 25, 96, 164, 325, 328, 392
395, 586, 649

MABILLON (I.), 518, 532, 537
M AER ATIUS, 161
MAGISTER MARTINUS, 106, 108, 226
22 S 2 32
MAGISTER SIMON, 226, 228 501 581
MAIOR (Joannes), 576, 671, 673, 677, 679,
729
MALDONATUS, 359
MANY (L.), 306, 307, 333, 360, 379, 432,
485, 513, 518, 519, 538, 659, 685, 687
MARROU (H.-J.), 215
MARSILIUS (de Inghcn), 126, 671, 755
MARTÈNE (E.), 518, 523, 537, 719
MARTINUS V, 36, 661, 683, 684, 697,
723, 725 sq., 728 sqq.
MASTERSON (R. P.), 2, 90, 128
MASTRIUS, 161, 313
MASURE (E.), 2, 15, 28, 68, 90, 292, 645
♦MATISCENSE CONC. (a. 585), 423 sq.
MATTIUSSI, 128, 252
MAZZELLA, 31, 129
McCORMACK. (L.), 90, 128, 254
MEDINA (Michael), 165, 577, 580 581,
583
MELDENSE CONC. (a. 845), 718, 753
761
MERLIN (C.), 513, 514, 529 sq., 539 sq.
METENSE CONC. (a. 888), 718
♦MICHEL (A.), 2, 79, 85, 156, 161, 333,
360, 367, 518, 659, 686, 694, 743
MINGES (P.), 119, 124
MODERNISTAE, 588
MORSDORF (K.), 24, 29, 72, 73, 79,
356, 364, 710
MONOPHYSITAE, 459
MONSEGÙ (B.), 24, 90
♦MONTANISTAE, 389 sq.
MONTEFORTINO, 313, 314
♦MORINUS (loannes), 122, 351, 362 sq.,
379, 416, 439, 445, 451, 453, 516, 522,
529, 674, 676, 715, 719, 721, 733, 765
MORS, 31, 129
MOSTAZA RODRIGUEZ (A.), 659
MOUREAU (H.), 90, 176
MURA, 30, 128

NAVARRUS, 673, 677, 680, 729, 734, 745,
749, 758
NEMAUSENSE CONC. (a. 394), 415,
448, 453
NEOCAESARIENSE CONC. (a. 314/
325), 605, 715, 716, 719, 721
NESTORI ANI, 459
NEVEUT (E.), 3, 90, 276
♦NICAENUM CONC. I, 334, 335, 337,
340, 357, 414 sq., 445, 446, 508, 570,
605-607, 611, 715, 716, 717 718, 719,
721, 770, 774, 779, 780, 793 800
NICAENUM CONC. II, 747, 752 sq., 747,
755, 759
NICEPHORUS I (arch. Const.), 759
NICOLAUS I, 343, 344, 357, 365, 541544, 588, 718, 721, 780, 784
NOV ATIANI, 334
NOV ATI ANUS, 333, 769

OLIVI (Petrus loannes), 117
OPPENHEIM (Ph.), 333, 360
OPTATUS MILEVITANUS, 465, 534
ORDINES ROMANI, 454, 538, 540, 772,
784, 806, 808, 810, 811, 816, 817, 818 sq.,
820, 821 sq., 823
ORIANUS, 662, 664
♦ORIENTALES, 168, 328, 614 sq., 644,
758, 759 sq.,·> 773, 774, 798, 813. Vide:
Schismatici Orientale
ORIGENES, 188, 339, 407, 444 sq., 599,
632
OSTY, 176, 177, 180
OTT, 161, 177
OTTEN, 129, 161
PAGANUS DE CORBOLIO, 226, 231
PALLADIUS, 603
PALLAVICINI, 164
PALUDANUS, 314, 436, 437, 579, 580,
581, 662, 664
PANCHERI (F. X.), 90, 139
PANHÔLZL (Ph.), 659, 723
PANORMITANUS (Nicolaus de Tudeschi),
517, 589, 662, 665
PAPHNUTIUS, 606 sq., 617
PAQUET (L.-A.), 90, 128
PARISIENSE CONC. (a. 829), 416, 718,
721
PARISOT (J-), 513, 518, 519, 537, 544
PELAGIUS I, 336, 340, 359, 409, 447 sq.,
526, 782
PELAGIUS II, 609
PÉRINELLE (J.), 90, 254
PERRONE (I.), 635, 639, 677 682 683
PESCH (Chr.), 126, 129, 176,
242,
274, 300, 333, 361, 431, 434, 516 529,
696, 699, 743
PETAMUS, 720
PETRUS CANTOR, 106, 108 227, 228,
231, 240
PETRUS COMESTOR, 226, 229, 501

[16]

INDEX ONOMASTICUS

PETRUS DAMIANUS, 43, 221, 347, 348,
156, 164, 165, 205, 239, 319, 325, 392352, 358
3 94 , 4 00, 5 8 5-5 8 8 , 594 , 622 , 630, 636,
PETRUS DE CAPUA, 106, 224, 227, 228,
641, 649
232
PSEUDO-GREGORIUS I, 8
PETRUS DE TARENTASIA (Innocen­
♦PUECH (L.-M.), 90, 93, 124, 132, 134,
tius V), 237
135, 147-152, 159, 163, 171, 248, 259,
♦PETRUS LOMBARDUS, 221, 222, 224,
260, 264, 269, 270
228, 235, 298, 351, 501
PURSTINGER (B.), 291
PETRUS PICTAVIENSIS, 106, 227, 229
PETRUS PICTAVIENSIS (Pseudo), 224,
R AB ANUS MAURUS, 221, 343, 718
226, 227, 229, 327
RATRAMNUS, 541, 542, 544
PHILARETUS (Drozdov), 98, 99, 301,
RECENSE CONC. (a. 43 9), 718, 766,
770, 779 sq., 782
325
PHOTIUS, 344, 541-545, 588
RITUALE ROMANUM, 489, 510
PIAULT (A.-M.), 3, 15, 28, 68, 90, 293
ROBERTUS CURTONUS, 227, 232
PICTAVI ENSE CONC. (a. 1099/1118),
ROBERTUS PULLUS, 485 , 4 8 6, 500, 581
754
RODRIGUEZ (Emmanuel), 674, 675, 730,
♦PIE DE LANGOGNE, 379, 434, 549, 684,
733
687, 704, 705, 710, 723, 726, 729, 732,
ROGUET (A.-M.), 3, 90, 93, 128, 132,
734, 735, 736, 741, 743, 744, 758
161, 177, 184, 195, 196, 197, 246, 268,
PIERRE (Hiéromoine), 90, 98, 338
292
PIGHIUS (A.), 291
♦ROLANDUS BANDINELLI, 354, 581,
♦PIOLANTI (A.), 3, 90, 128, 133 sq., 697
583. Vide: Alexander III
RONDET (H.), 380
PISTORIENSE CONC., 563, 568
♦ROSMINI (A.), 123 sq.
PIUS II, 589
PIUS IV, 166, 328, 590
RUFINUS, 226, 229, 354
PIUS V, 590, 757, 784
PIUS VI, 563, 568
♦SACRAMENTARIA, 806, 807, 810, 817
PIUS VII, 592
SACRAMENTARIUM GREGORIANUM
PIUS IX, 588, 613, 622, 784, 802, 803
— HADRIANUM, 10, 454
PIUS X, 562, 588, 804
SACRAMENTARIUM SERAPIONIS, 9,
♦PIUS XI
10, 43, 44, 194
Encycl. "Ad catholici Sacerdotii,” 6, 40,
SALAVERRI (J.), 24, 29, 30, 31
52, 168, 307, 551, 553, 556, 562 , 614,
SALMANTICENSES (Dogmatici), 128,
631, 642, 644
253, 254, 258, 260, 271, 274, 280, 314
Encycl. "Casti connubii,” 6, 32, 34, 40,
SALMANTICENSES (Morales), 434, 582,
168, 420, 559 sq., 623, 646
583, 627, 628, 678, 748, 749, 766
♦PIUS XII
SALTET (L.), 326, 333, 342 , 344, 345,
Encycl. "Mystici Corporis,” 470
347, 349, 351, 353 , 354 , 358, 3 60, 366,
Encycl. "Mediator Dei," 169, 170, 171
720
Constit. "Episcopalis Consecrationis,"
SANCHEZ (Thomas), 578, 580
764, 765, 766, 767, 768, 773, 775, 777,
SARDICENSE CONC. (a. 343), 530, 531,
784, 785, 788 sq.
534, 535, 536, 567, 568, 715, 717, 720,
Const. "Sacranientunt Ordinis,” 4, 6, 10,
770
32, 33, 34, 35, 36, 40, 51, 165, 169
SAURAS (E.), 128, 261, 460
PLACENTINUM CONC. (a. 1095), 350,
SCHAMONI (W.), 559, 575, 590
353
SCHARNAGL (A.), 575, 580
PLINIUS (minor), 443
SCHEEBEN (M. J.), 90, 135-144, 146,
PONTIFICALE ROMANUM, 784, 801
147, 151, 260, 276
♦PONTIFICALIA ROMANA
♦SCHISMATICI ORIENTALES, 94, 98(Pont.
Romano-Gerntanicum,
Pont.
100, 301, 325 sq., 588, 603, 641. Vide:
Rom. saec. 12, Pontificale Guilelmi
Orientales
Durandi), 10, 34, 35, 36, 38 sq., 44,
SCHULTE (F. X.), 90, 333
46, 51, 167 sq., 455, 771-773, 774,
♦SCOTUS, 103, 108, 117-120, 124, 151,
786 sq., 798, 806, 807, 808, 809, 810,
154, 156, 165, 173, 212 , 219, 220, 228,
811, 812, 813, 814, 815-824
237, 240, 245, 265, 273, 299, 312, 320,
POURRAT (P.), 90, 184, 208, 218, 220,
405, 578, 579, 580, 581, 643, 666, 669sq.,
333, 365, 366
755
PRAEPOSITINUS, 224, 226, 230, 241,
SEEBERG (R.), 96, 205, 239
666
SENTENTIAE ANSELM 1, 225
PR AT (F.), 176, 180, 441
SENTENTIAE DIVINITATIS, 225, 500
PROCOPOVITCH (Thcophanus), 99
SENTENTIAE P A RISIENSES, 581
♦PROTESTANTES, 25, 94, 96-98, 154,
SERGIUS III, 345 sq., 359

SILVESTER II. Vide: Gerber tus
SILVESTER (Pricrias), 472, 670
SIMON MAGUS, 385 sq.
SIMON TORNACENSIS, 581
SINIBALDUS DE FLISCO, 355, 362.
Vide: Innocentius IV
♦SIRICIUS (R. P.), 334, 536, 564, 567,
569, 577, 604 , 607-609 , 612 , 617 , 632,
770
SIXTUS IV, 756
SMET (A. de), 129, 582, 584
SMYTHE, 97
SOCRATES, 603, 606, 607, 782
SOLA (Fr. de P.), 24, 300, 366, 517, 659,
685, 697, 701, 712, 728, 742
SOTER R. P. (Pseudo), 411, 453
♦SOTO (Dominicus), 101, 117, 122, 161,
174, 175, 290, 291, 314, 426, 431, 432,
434, 436, 514, 515, 522, 581, 670
SOTO (Petrus), 174, 471, 514, 515
SPACIL (T.), 90, 98
SPICQ (C.), 181, 380, 441, 442
STATUTA ECCLESIAE ANTIQUA, 414,
452 sq., 458, 459, 654, 751, 752, 769,
771, 786, 798, 819
STEPHANUS III, 341 sq., 359
STEPHANUS LANGTON, 224, 226, 227,
233
STEPHANUS LANGTON (Pseudo), 224,
226, 227, 230
STEPHANUS TORNACENSIS, 355, 362
STRABO (Walafridus), 534
STRAUB (A.), 31, 79
♦SUAREZ, 126, 127 sq., 129, 130, 160, 161,
175, 247, 251, 255, 264, 273, 435, 436,
437, 516, 578, 580, 583, 625, 629, 674,
675, 734
SUESSIONENSE CONC. (a. 853), 343,
358, 365
SUMMA (e schola Praepositini), 224, 226,
231
SUMMA DECRETI (e schola Bononienti),
354
SUMMA DECRETI LIPSIENSIS, 326,
355
SUMMA PARISIENSIS, 327
SUMMA SENTENTIARUM, 223, 225
SYNESIUS CYRENENSIS, 603, 781
TALBOT (H.), 659, 685, 723, 726, 732,
734
TAMBURINI (A.), 674, 676
TANCREDUS, 662, 663
TEIXIDOR (A.), 3, 91
♦TERTULLIANUS

Textus:
Ad uxorem
1.7.4
445
5.1-5
598
Adversus Marcionem
5. 8
389sq.

De baptismo
1.2 sq.
387, 407
13.2
188
387 sq., 407
17.4sq.
De cultu feminarum
1.1.1 sq.
423
De exhortatione castitatis
13
577
13.1 sq.
636 sq.
13.4
445, 598
De monogamia
8
577
8.4
596
11. 1
446
12
597,598
De poenitentia
188
6. 16
De praescriptione haereticorum
6.6
386
30.6
386
188
36.5
388, 407
41.5
De pudicitia
188
9. 11
13. 7
446
De virginibus velandis
9
407, 445
TESTAMENTUM D.N.I.C., 11, 43, 44,
45, 406, 413, 449, 455, 458, 459, 534,
654, 655, 751, 771, 775, 786, 798, 799
THEODORETUS, 42, 44, 331, 493, 527,
597, 781 sq.
THEODORUS CANTUARIENSIS, 341,
508 sq.
THEODORUS MOPSUESTENUS. 8, 9,
10. 194, 597
THEODOSIANUS CODEX. 611
THEODOTUS (Excerpta ex Theodolo},
186, 188
THOMA A CHARMES, 135
♦THOMAS AQUINAS. Vide: INDEX
THOMISTICUS
THOMASSINUS, 519, 522, 529
THURI AN (M.), 587
TIXERONT (J.), 333, 360, 51S, 659,
696, 697
TOLETANUM CONC. (a. 527), 620
TOLETANUM CONC. (a. 633), 770
TOLETUS, 127, 128, 160, 161
TOURNELY, 128, 300, 333, 431, 432, 471,
589, 678, 681
TRADITIO APOSTOLICA, 9, 10, 43, 44,
45, 411, 446, 458, 459, 534, 654, 655,
751, 769, 786, 798, 799, 810, 814, 823
♦TRIDENTINUM CONCILIUM, 32, 33,
34, 38, 49, 170, 216, 241, 264, 265,
284, 319, 395, 712

Textus
Sessio 6, de justificatione
cap. 6
490
cap. 7
163
cap. 14
4
cap. 16
163
can. 11
163
can. 29
4
Sessio 7, de sacramentis in genere
can. 1
4,315,318
cann. 6-8
4
can. 9
153, 155-166,235
327
Sessio 13, de Eucharistia
cap. 3
294
Sessio 14, de Poenitentia
capp. 1-2
4
510
cap. 2
cann. 1-2
4
Sessio 23, de Ordine
4, 5,320
can. 3
can. 4
4,5,155, 164, 328
652
can. 6
can. 7
651, 652
can. 8
774, 800
cap. 3
4,5,31S
cap. 4
155, 164, 328, 552,
650
decretum de
reformatione 552,559,561,562,
564, 565, 566, 567,
569,571, 756, 793,
794,801, 802,807,
814
Sessio 24, de Matrimonio
can. 9
613, 622
can. 10
630

TRULLANUM CONC. II (a. 962), 335,
448, 451, 457, 564, 610, 611 tq., 6n’
617, 642
TURONENSE CONC. II (a. 576), 416

UMBERG (J. B.),3/3, 532
♦URBANOS II, 349 sq„ 351, 3 53 , 3 54, 358,
359, 361, 612
VALENTIA, 128, 314, 514, 515, 577, 579
VAN DEN EYNDE, 223
VAN ESPEN, 161, 122
VAN NOORT, 161
VAN NOORT-VERHAAR, 19, 129
VAN ROSSUM, 359, 361
VANNESTE (A.), 91
VASQUEZ, 117, 118, 127, 161, 162, 166,
285, 514, 673, 674, 675, 714, 735, 736
VERHAMME, 517
VERMEER (P.), 660, 686, 734
VERMEERSCH (A.), 303 , 485, 488
♦VICTORIA (Franciscus de), 309, 405,434,
436, 472, 670, 673, 677, 679, 729, 735,
736, 745, 749, 757
VIGUERIUS (I.), 21
VINCENTIUS HISPANUS, 662, 664
VITEAU (J.), 380, 439, 440

WALDENSES, 391
WALDENSIS (Thomas), 94, 175, 576, 671
WERNZ (F.-X.), 31, 696, 698, 745
♦WICLEFF, 94-96, 649, 650
WICLEFFITAE, 25, 94, 392, 395
WORMATIENSE CONC. (a. 868), 453,
541, 542, 544

ZACHARIAS (R. P.), 718
ZAPELENA (T.), 24, 29, 31, 75, 87
ZORELL, 176, 179, 180
ZUBIZARRETA, 128, 314
ZWINGLIUS, 97, 164, 585

INDEX ANALYTICUS
(Quoad nomina stellulis signata vide: INDEX ONOMASTICUS)
ABSOLUTIO.
Potestas iurisdictionis, quae includitur in
absolutione, adaequate distinguitur a
potestate Ordinis, etsi cum ea intime
connectatur cx parte exercitii, 46, 53,
55, 58, 62, 66, 283 sq.
Quo modo concursus duarum potestatum
in eodem actu absolutionis sit intelligendus, 63 sq.
Quo modo potestas iurisdictionis, ab extrinseco accedens, fiat sacramentalis
in actu absolutionis, 64 sq.
Quo modo explicanda sit ipsa absolutio
quam Papa suscipit ab inferiori minis­
tro, cui ipse contulit iurisdictionem
absolvendi, 65-67
♦ALBERTUS MAGNUS.
Dissentit a sententia S. Thomae, docens
characterem non esse essentialiter po­
tentiam, sed habitum, 109, 110
Negat presbyterum esse extraordinarium
ministrum Confirmationis et minorum
ordinum, 666, 670, 671, 747
♦ALEXANDER HALENSIS.
Probabiliter primus protulit sententiam
iuxta quam character est essentialiter
quaedam fignura, 104, 108, 237
Est probabilis inventor unius ex duabus
magistralibus definitionum characteris
sacramentalis, 105
ANALOGIA, quotuplex ct qualiter accipia­
tur, 461 sq.
♦ANDRIEU decisive docet ad validam
susceptionem episcopatus non requiri
praeviam susceptionem presbyteratus,
518, 519, 523, 529, 536, 537, 539
♦ANGLICANI.
Mitigant Protcstantium negationem verae
potestatis per Ordinem collatae, loqucntes de quadam morali efficacia ritus,
25 sq.
Pariter emolliunt aliorum negationem
characteris sacramentalis, hunc ut quid
morale accipientes, 96 sq., 164
Plures inter eos admittunt initerabilitatem Ordinis, 325
Contra Presbyterianos urgent quammaxime ius episcoporum quoad ordi­
nationes, 649
♦AUGUSTINUS.
Nonnisi pauca opera Patrum graecorum
cognovit caque in latina versione, cum

caruerit profundiori cognitione ipsius
linguae graecac, 215
Uberrima eius doctrina de sacramentali
charactere, 199-218
Vox “character” in sensu sacramentali
raro adhibetur a Patribus latinis ante
Augustinum, 193
Quidam Protestantes, ut Harnack et Seeberg, ipsi Augustino tribuunt inventi­
onem characteris, 96, 205, 339
Celebre dictum Augustini “Aliud est
habere, aliud utiliter habere,” seu de
distinctione inter sacramentum validum
sed informe et sacramentum validum
ac formatum, 205
De natura tamen characteris S. Doctor
nihil aliud dicit quam illum esse quan­
dam consecrationem et ad Christum
incorporationem, 207
Essentialia elementa de charactere, defi­
nita a Cone. Trid., explicite inveniuntur
in doctrina Augustini, 216
Triplex progressus et triplex defectus in
ea doctrina, 216-218
Peculiariter duplex obscuritas in ea ma­
net, de qua disputant doctores. Una
est: quid proprie ipse intelligat sub
nomine characteris, utrum nempe ip­
sum sacramentum an eius effectum,
207-211; altera est: an revera ipse ad­
miserit aliquem effectum indelebilem,
distinctum ab ipso sacramento, 211-218
♦BAISI.
Negat characterem reduci posse ad ali­
quod cx philosophicis praedicamentis,
125, atque novam viam init ad ex­
plicandam essentiam characteris, nihil
tamen positive resolvens, 132 sq.
Docet Ecclesiam posse invalidare colla­
tionem Ordinis atque exinde explicat
factum antiquarum reordinationum,
356, 362, 363 sq., 367
Ad validam susceptionem episcopatus
non requiritur praevia susceptio pres­
byteratus, 518
Presbyter est extraordinarius minister
diaconatus et presbyteratus, 685, 689 sq.,
710, 744
BAPTISMUS.
Incertum est num Baptismus fuerit a
Christo institutus post Ordinem et
num Apostoli fuerint ordinati ante­
quam Baptismum susceperint, 512

Iuxta Patres, ratio militis Christi funda­
tur in ipso Baptismo potiusquam in
Confirmatione, 196
Cum Baptismus sit ianua Ecclesiae eiusque
sacramentorum, necessario praerequi ·
ritur ad susceptionem Ordinis, ita ut
contraria sententia nequeat absque
aliqua temeritate sustineri, 508-512
De indole characteris Baptismi, 249 sq.,
272, 278-283
Quo sensu etiam iste character, quamvis
sit potentia passiva, dici possit po­
tentia physica instrumentalis, 257 sq.
Comparatio huius characteris cum aliis
duobus characteribus, 278-283
BEATA VIRGO.
Quaestio de sacerdotio B. Virginis, a
pluribus modernis ventilata, quo modo
sit ponenda et in quo sensu resolvenda,
460-470
Congruentius dicitur tale sacerdotium
fuisse quidem proprie dictum, at non
plenum ac simplex, sed diminutum et
secundum quid, ita ut non sit proprie
ac simpliciter dicendum sacerdotium,
sed potius sacerdotale ministerium,
466-470
♦BELLARMINUS.
Character essentialiter consistit in ha­
bitu, non operative sed entitativo, seu
in quadam animi dispositione, 127
Ad validam consecrationem episcopalem
requiruntur tres ministri seu episcopi
consecratores, 765, 766
♦BENEDICTUS XIV.
Supponit infantem valide ordinari, saltem
ad diaconatum, 476 sq.
Docet in subiecto Ordinationis requiri
veram et internam intentionem, 495,
496, tamen, ut privatus doctor, non
simpliciter reicit sententiam quorundam, ut Caietani, de sufficientia ipsius
intentionis negativae seu neutralis, 485
Quaestio de necessitate praeviae suscep­
tionis presbyteratus ad validam conse­
crationem episcopalem libere disputa­
tur, 524, 530
Dc voto annexo legi coelibatus, 622
♦BEYER.
Potestas Ordinis dependet a potestate
iurisdictionis cique simpliciter subordinatur, 29, 72
Ad validam susceptionem episcopatus
non requiritur praevia susceptio pres­
byteratus, 518, 521, 549
Presbyter est extraordinarius minister
diaconatus ct presbyteratus, 686, 696,
710
BIBLIOGRAPHES
De gratia ut specifico effectu sacramenti
Ordinis, 2 sq.

Dc sacra potestate, altero eius effectu, 23
De sacramentali charactere, 88-91
De reordinationibus, 332 sq.
De exclusione mulierum ab Ordinatione,
377-380
De sacerdotali vocatione, 554
De moribus requisitis in ordinandis,
561 sq.
De ecclesiastico coelibatu, 573-576
De presbytero ut extraordinario ministro
ordinationum diaconatus, presbyteratus
et episcopatus, 658-660
Dc chorepiscopis, 714
De caeremoniis, 796 sq.
♦BIEL asserit existentiam characteris non
ostendi ex Scriptura et Traditione sed
ex sola auctoritate Ecclesiae, 156, 173,
212
♦BILLOT.
Distinguens duplicem iurisdictionem in
Ecclesia, alteram principalem ct al­
teram instrumentalem seu in foro in­
terno, minus probabiliter ad hanc
alteram reducit iurisdictionem conten­
tam in sacramentali absolutione, 64 sq.,
66
Ex eadem instrumentali potestate ex­
plicat influxum Ecclesiae in validita­
tem quorundam sacramentorum, 79
Docet quidem, cum S. Thoma, charac­
terem esse essentialiter potentiam, sed
hanc intelligit mere moraliter ac ita
essentialiter non differt a sententia
Suaresii iuxta quam character est habi­
tus, 129-131, 247, 251, 264, 274
♦BONAVENTURA dissentit a sententia S.
Thomae, docens characterem non esse es­
sentialiter potentiam sed habitum, 109,
110
♦BOUËSSÉ.
De propria ratione gratiae sacramentalis,
19 sq., 23
Nimis extenuat vim argumenti scripturistici de existentia characteris, 179,
183
Ad validam susceptionem episcopatus
non requiritur praevia susceptio pres­
byteratus, 518, 521, 523
Presbyter est extraordinarius minister
diaconatus ct presbyteratus, 686,
695 sq.
♦BOULARAND.
Negat potestatem Ordinis adaequate dis­
tingui a potestate iurisdictionis et
magisterii, 28, 68
Influxum Ecclesiae in validitatem quo­
rundam sacramentonim explicat per
quandam altiorcm potestatem ministcrialem, quae medio modo sc habeat
inter potestatem Ordinis ct potesta­
tem iurisdictionis, 79 sq., 82, 85

Novam viam init ad explicandam es­
sentiam characteris, sequens ac perfi­
ciens opinionem Scheeben. Character
scilicet est quaedam gratia consecrativa hominis, ad imitationem gratiae
unionis qua Christus constituitur Me­
diator, 134 sq., 138 sq., 142, 143, 144146
Ostenduntur defectus huiusmodi concep­
tionis, 146 sq., 260
Docet ad validam susceptionem episco­
patus non requiri praeviam suscepti­
onem presbyteratus, 518, 520, 523
Presbyter est extraordinarius minister
diaconatus ct presbyteratus, 636,
693 sq.
CAEREMONIAE.
Observantiae, 799-805
Circumstantiae
(loci et
temporis),
805-815
Ritus sive proprie dictae caeremoniae,
815-824
♦CAIETANUS.
De iurisdictionali sive obligativa vi ma­
gisterii Ecclesiae, 76
Existentia characteris nequit ostendi ex
Scriptura et Traditione, sed habetur
ex sola auctoritate Ecclesiae, 156, 160,
174, 212
Ambigua Caietani sententia dc sufficien­
tia intentionis negativae sive neutralis
in susceptione sacramentorum, 484 sq.
Ad validitatem consecrationis episcopalis
requiruntur tres episcopi sive ministri,
765
♦CALVINUS.
Reicit characterem sacramentalem, 96,
164, 239
Admittit tamen aliquam moralem effi­
caciam Ordinationis, 26
Adversatur ecclesiastico coelibatui, 586,
636
Negat episcopos habere ius ordinandi, 649
♦CATECHISMUS CONC. TRID.
Nequaquam suggerit potestatem magis­
terii non adaequate distingui a po­
testate Ordinis, 50
De gratia et potestate tanquam effectu
Ordinis, 5, 38
Dc charactere sacramentali eiusque defi­
nitione, 166 sq., 273
Infans valide ordinatur, 476
Episcopus est ordinarius minister Ordi­
nis, 651
CHARACTER.
Generale momentum quaestionis dc char­
actere sacramentali a modernis merito
premitur, 92-94, 288
Nomen “character” in sensu sacramentali
raro adhibetur a Patribus latinis ante
Augustinum, 193

r · r ■—

[21]

Nomen et conceptus characteris, qualiter
subinde ab ipso Magisterio proposita
sunt, nonnisi in secunda medietate
saec. 12, post Petrum Lombardum,
determinari coepit, 222-238
Prima acceptio nominis characteris, in
eo moderno sensu, probabiliter tribu­
enda est cuidam Magistro Pagano,
cuius opera ignorantur, 226, 229, 231
Definitio characteris, 271 sq. Duae primae
magistrales definitiones in usu apud
doctores mediaevales, 102-105, 272 sq.
Definitio S. Thomae, 102-105, 112, 273
Essentia:
Physica ipsa realitas characteris est ita
certa iuxta doctrinam Magisterii, ut
contraria sententia Durandi et aliorum,
nunc sine aliqua nota temeritatis doceri
non possit, 166, 170
Variae sententiae theologorum de essentia
characteris, 106-153
Iuxta S. Thomam, essentia characteris in
genere consistit in quadam physica
qualitate, et specifice in quadam po­
tentia phvsica et instrumental!, 246258
Character essentialiter ordinatur ad cul­
tum, seu est potentia ad cultum susci­
piendum vel tradendum, 247-250
Difficilis quaestio: quo sensu character
sit vere physica potentia et quo modo
physice influat, 253-258
An character sit realitas completa vel
incompleta seu quaedam modalitas,
274 sq.
Finalitas primaria characteris est partici­
patio sacerdotio Christi eique assimilatio. Consequenter autem character eva­
dit signum configurativum Christo,
distinctivum fidelium, dispositivum ad
gratiam, 195 sq., 227, 111-117, 258271, 282 sq., 296
Proprietas indelebilitatis characteris quan­
tum ad praesentem vitam, est doctrina
catholica, 271. Id tamen inepte a qui­
busdam asseritur etiam de indelebilitate absoluta seu pro altera quoque
vita, 159, 169 sq. Vide: ad hanc vocem.
Relatio characteris ad gratiam, 265-271
Generalis comparatio characteris cum
gratia, 277 sq.
An character dici possit quaedem gratia
gratis data, 275—277
Disputata quaestio: utrum in sacramento
Ordinis principalis effectus sit gratia,
an ipse character, 288-293, 373, 374.
Dicendum est principalem effectum
esse gratiam, saltem considerato Ordine
formaliter ut sacramento, 293-296
Comparatio inter tres characteres, 278283
Non improbabiliter dicitur tres charae-

teres coalescere in unum, ita ut duo
posteriores characteres Confirmationis
et Ordinis sint modificationes sive
modalitates ipsius fundamentalis char­
acteris Baptismi, 280 sq.
Character Ordinis in particulari. Ipsi
praeprimis conveniunt dicta de char­
actere in communi. Vide: superius.
De eius peculiari natura, numero (pro
variis ordinibus) et subiecto, 283-288
Potestas Ordinis et character sunt unum
et idem, 283 sq.
♦CHARRIÈRE decisive sed inepte negat
potestatem Ordinis et eam potestatem
iurisdictionis quae includitur in sacra­
mentali absolutione adaequate distingui,
27, 56, 58, 62, 65
CHOREPISCOPI.
Historia chorepiscoporum, 715-719
Eorum origo ascendit saltem ad initium
saec. 4. cum de eis agant Conc. An­
cyranum (a. 314) et Nicaenum I (a.
325), 715. In Occidente tamen tardius
inveniuntur et, tanquam permanens in­
stitutum, nonnisi saec. 8 tempore
Zachariae R.P. apparent, 717 sq.
Disputatur ab eruditis utrum essent sim­
plices presbyteri, an veri episcopi, quod
probabilius est, 719-721
Ob incertam eorum dignitatem, frustra
invocatur factum ordinationum a cho­
repiscopis collatarum, ad probandam
thesim de presbytero extraordinario
ministro diaconatus et prcsbvteratus,
721 sq., 751, 752, 783
♦CHRYSOSTOMUS insistit in inferioritate
sexus feminei eiusque ineptitudine ad
sacerdotale ministerium, 409 sq.
CIRCUMCISIONIS parallelismus cum sacramcntali charactere apud Patres, 172,
181, 192, 193, 196 sq.
♦CLEMENS ALEX, praebet primum cer­
tum testimonium de existentia diaconis­
satus, 444
♦CODEX I. C.
Duplex est potestas in Ecclesia, Ordinis
nempe et iurisdictionis, 39. quae qui­
dem adaequate distinguuntur, 51 sq., 73
De charactere sacramentali, 168
De initerabilitate Baptismi, Confirmatio­
nis et Ordinis, 328
Variae iuris restrictiones quoad mulieres,
395, 431
Mulier invalide ordinatur ad episcopa­
tum, presbyteratum et diaconatum.
Quod quidem, iuxta mentem Codicis,
intclligendum est de iure divino, 395
Codex non dicit, sed supponit infantem
valide ordinari, 477
Ad validam susceptionem Ordinis praerequiritur Baptismus, 510

Codex nihil directe dicit de necessitate
clericalis vocationis ad licitam Ordinis
susceptionem, 552
Explicite exigit intentionem liberam,
manifestatam ct rectam, 558 sq.
De variis requisitis ad licitam susceptio­
nem Ordinis, 551-573
Lex ecclesiastici coelibatus, 614
Codex silet de voto annexo legi coeliba­
tus, sed inde immerito arguitur voti
inexistentia, 622, 623 sq.
De aliis variisque obligationibus clerico­
rum, 643 sq.
Episcopus est ordinarius minister Ordinis,
651
De presbytero ut extraordinario ministro
ordinum minorum, 758 sq.
De tribus episcopis consecratoribus in
ordinatione episcopi, 773 sq., 777 sq.
De ministro licito sacrae Ordinationis,
791, 792
De ministro legitimo, 792-795
De caeremoniis Ordinationis, 799-814
COELIBATUS.
Clericalis coelibatus procedit non a lege
divina sed humana, ut patet tum ex
praxi Orientali, tum ex dispensationi­
bus in ipsa Ecclesia latina, tum ex
historico ortu et evolutione huiusmodi
legis. Unde immerito ad legem divinam
appellant aliqui theologi, tam anti­
quiores (Thomas Waldensis) quam recentiores (Lépicier), 576-578
An et quinam Apostoli fuerint uxorati.
Vide: INDEX EXEGETICUS.
Prima ac formalis lex de coelibatu lata
est pro regione Hispanica a Conc. IIlibcritano (a. 300-306), 604
Conc. Nicaenum I abstrahit a lege coe­
libatus. Celebre autem episodium
Paphnutii, si verum est, ostendit tan­
tum Concilium sibi fortasse proposu­
isse legem ferre de coelibatu, sed eam
non tulisse, 605-607
Prima generalis lex coelibatus pro ec­
clesia latina lata est a. 385 a Siricio I
eamque paulo post confirmarunt Inno­
centius I et Leo I, 609. Lex tamen
nondum respexit subdiaconos nisi inde
a Gregorio I, 609
Ea lex nonnisi in medio aevo, inde a
Conc. Later. I (a. 1123), totam vim
ac perfectum complementum obtinuit,
cum Ordo evasit etiam impedimentum
dirimens matrimonium, 612 sq.
Ipsa nunc quatuor distinctas obligationes
involvit, 614
Quoad lecem coelibatus apud Orientales,
vide: Orientales.
Obligatio coelibatus procedit etiam a
voto, ipsi legi annexo ac tacite su­
scepto, ut suadent plures rationes et

certo constare videtur ex Magisterii
documentis, 617-630
Unde immerito existentia huiusmodi voti
negarunt quidam doctores tam antiqui
(primus omnium Ganduiphus Bono­
niensis) quam moderni (Leitner,
Scharnagl, etc.), 578-581, ob speciosas
quasdam rationes, 623-630
Huiusmodi votum non est frustraneum,
supposita ipsa legis obligatione, nam
ex voto obligatio fit sacratior et firm­
ior, cum Ecclesia non possit in voto
dispensare nisi ex gravi ratione, 625 sq.
Comparatio inter illud votum et votum
religiosum, 626
Quomodo solvatur molesta difficultas de
eo qui votum ignoraret aut scienter
emittere nollet, quomodo nempe dici
possit ipse nihilominus contrahere ob­
ligationem coelibatus, 626-630
Lex coelibatus est maxime conveniens,
attentis propriis officiis sacerdotis, sive
ex parte Dei sive ex parte populi, sive
ex parte ipsius ministri, 630-635. Idque
confirmatur ex aliquali praxi continen­
tiae apud ipsos ministros paganarum
religionum, 630 sq.
Unde inepte Protestantes, praecipue anti­
quiores, legem coelibatus graviter in­
cusarunt, 585. Schismatici vero Orien­
tales strictiorem legem latinam des­
pexerunt, 588, et quidam inter ipsos
catholicos illius suppressionem advo­
carunt, 588-591
Quidam moderni catholici solummodo
advocant institutionem cuiusdam dia­
conatus uxoratorum, 590 sq.
Cum agatur de lege mere ecclesiastica,
posset Ecclesia ob graves temporum
rationes eam abrogare aut mitigare,
at vix cogitari potest ad tam graves
contingentias Ecclesiam redigi posse
quae huiusmodi legis mutationem sua­
deant, 642 sq.
CONCELEBRATIONIS sacramentalis varii
modi eiusque discrimen in variis sacra­
mentis, 789-791
CONFIRMATIO.
Iuxta Patres ratio militis Christi funda­
tur non in ipsa Confirmatione sed in
Baptismo, 196
De indole characteris Confirmationis,
250, 272, 278-283
Quo sensu etiam character Confirmatio­
nis, etsi sit potentia passiva, dici possit
potentia physica instrumentalis, 257 sq.
Comparatio huius characteris cum aliis
duobus characteribus, 278-283
Confirmatio quatenus requiritur ad lici­
tam Ordinis susceptionem, 561
♦CONGAR.
Influxum Ecclesiae in validitatem quo-

rundam sacramentorum explicat per
quandam altiorem potestatem ministcrialem, quae medio modo se habeat
inter potestatem Ordinis et potestatem
iurisdictionis, 79 sq., 82, 85
Presbyter est extraordinarius minister
diaconatus et presbyteratus, 686, 691
♦CONSTITUTIONES APOSTOLORUM.
Admittunt reordinationem haereticorum,
355
Exhibent veluti canonicum codicem de
diaconissis, 413, 448 sq.
♦CYPRIANUS.
Eius doctrina ct controversia de rebaptismate, 184, 200, 212
Etiam ordinationes haereticorum invali­
das putasse videtur, 333, 338
Nequaquam indirecte testatur non ad­
fuisse tunc praxim coelibatus apud
clerum, 600
Concursus plurium episcoporum in ordi­
natione episcopi habet apostolicam
originem, 769
Dc adnotatione peractae ordinationis in
ecclesiastico catalogo, 805
♦CYRILLUS HIER, uberius quam alii
coaevi Patres exponit doctrinam de
charactere, seu indelebili sigillo, 191 sq.
DIACONATUS.
Quo sensu diaconatus habet immediatam
relationem ad Eucharistiam, 704 sq.
Diaconus nequit a Papa delegari ad con­
ferendos inferiores ordines, si hi di­
cantur esse divinae institutionis, secus
probabilius potest, 762 sq.
De moderno motu circa reditum ad anti­
quum purum diaconatum, non necessa­
rio ordinatum ad susceptionem pres­
byteratus, 559 sq. imo ad ipsum
diaconatum uxoratorum, lege scilicet
coelibatus expoliatum, 590 sq.
Vide: Character, Ordo.
DIACONISSAE.
Ortus et evolutio antiqui instituti dia­
conissatus, 439-458
Officia diaconissarum, 458 sq.
Modus ordinationis diaconissae, 459 sq.
Primum certum testimonium de diaconis­
sis exhibetur circa initium saec. 3 a
Clemente Alex., 444
Constitutiones Apostolorum (circa a.
400) exhibent veluti canonicum codi­
cem dc orientali diaconissatu, 448 sq.
In ecclesia latina diaconissatus tardius
natus est (saec. 5-6) ac minus mo­
mentum habuit, 452 sq., 458
Restauratio diaconissatus apud recentiores Protestantes, 393 sq.
♦DIONYSIUS AREOPAGITA (PSEUDO).
De sacramentali charactere, 218 sq.

Falso ci attribuebatur una ex duabus
magistralibus definitionibus de char­
actere, confectis a mediaevalibus doctoribus, 102 sq.
Hanc definitionem praetulit et accommo­
davit S. Thomas, 104, 112
♦DURANDUS.
Videtur reponere essentiam characteris in
mera relatione rationis, 120-122
Haec sententia, quatenus docet charac­
terem nihil physice ponere in anima
sed tantum moralem aliquam dignita­
tem, ita dissonat a posteriori definiti­
one tridentina, ut nequeat nunc absolvi
ab omni nota temeritatis, 160-166
Negat infantem valide ordinari, 470 sq.
Non negat votum esse adnexum clericali
coelibatui, 579
ECCLESIAE DOCUMENTA.
De gratia ut specifico effectu Ordinis,
3-6
De altero effectu sacrae potestatis, 32-40
De distinctione inter potestatem Ordinis
et potestatem iurisdictionis ac magis­
terii, 48-52
Dc existentia characteris, 153-171
De initerabilitate Ordinis, 327 sq.
De sacerdotio B. Virginis, 469 sq.
De validitate ordinationis infantium,
475-477
De intentione requisita in susceptione Or­
dinis, 489 sq., 491, 496-503
De susceptione Baptismi requisita ad
susceptionem Ordinis, 508-511
De non requisita susceptione praevii or­
dinis ad validitatem ordinationum in­
fra episcopatum, 524-527
De sacerdotali vocatione, 552 sq.
De clericali coelibatu, 604-614
De voto coelibatui adnexo, 620-623
De episcopo ut ordinario ministro Or­
dinis, 650-652
De concessa presbyteris facultate confer­
endi ordines infra diaconatum, 751-759
De necessitate trium consecratorum in
ordinatione episcopi eorumque indole,
773 sq., 776-778, 784, 788 sq.
Vide: Magisterium.
EFFECTUS. Vide: Gratia sacramentalis,
Potestas Ordinis, Character.
♦EPIPHANIUS.
Contra mulierum participationem in sa­
cerdotali ministerio, 407 sq.
De diaconissis, 408, 447
De clericali coelibatu, 577, 601 sq., 603
EPISCOPATUS.
Probabilius non est sacramentum, si
sumitur praecisive a presbyteratu, 14,
32, 285, 286 sq., 367, 546
Discrepantes theologorum sententiae de
habitudine episcopatus ad presbytera­

tum eiusque sacramentali natura, qua­
tenus influunt in solvendam quaesti­
onem de necessitate praemittendi
ordinationem presbytcralem ad vali­
dam consecrationem episcopalem, 546549
Utrum liceat appetere episcopatum, seu
de sensu 1 Tina, 3. 1: "Si quis epis­
copatum desiderat, bonum opus desi­
derat,” 560 sq.
Episcopus est minister tum ordinarius,
650-658, tum exclusivus trium ordina­
tionum ad diaconatum, presbyteratum
et episcopatum, 702-746. Vide: Min­
ister.
De triplici ministro consecrationis epis­
copali, vide: Minister.
Ad validam consecrationem episcopalem
probabilius requiritur praevia susceptio
presbyteratus, 528-550
EUCHARISTIA.
Est unum sacramentum, unitate totius
integralis, aliter ac Ordo qui est unus
unitate totius potentialis, 320 sq., 369
Quo sensu etiam diaconatus habet im­
mediatam relationem ad Euch., 704 sq.
EXTREMA UNCTIO est unum sacra­
mentum, unitate totius integralis, aliter
ac Ordo qui est unus unitate totius po­
tentialis, 320 sq., 369
♦FLORENTINUM CONC.
De gratia et sacra potestate, ut effectibus
Ordinis, 5, 37 sq.
Concilium nequaquam suggerit potesta­
tem Ordinis non adaequate distingui a
potestate iurisdictionis et magisterii, 49
De sacramentali charactere, 154 sq.
Episcopus est ordinarius minister Ordi­
nis, 650, 712
♦GANDULPHUS BONONIENSIS est pri­
mus qui negaverit clericali coelibatui adnecti votum, 579
♦GASPARRI.
Fere solus inter modernos, decisive susti­
net sententiam quorundam antiquo­
rum, iuxta quam in sacramenti subiecto (non tamen, ut addit, in ministro)
sufficit externa intentio, 485, 487 sq.
Viam aperuit modernae reviviscendae
controversiae de presbytero extra­
ordinario ministro superiorum ordi­
num, annuntians inventionem in Ar­
chivo Vaticano Bullae Innoccntii VIII,
684, 698, 729, 735, 736
Negat tamen presbyterum esse extra­
ordinarium ministrum diaconatus et a
fortiori presbyteratus, 696
♦GELASIUS I.
Incertum est ipsum concessisse presby­
tero facultatem ordinandi subdiaconum, 751 sq.

Ordinationes prcsbytcralcm et diaconalem affixit sabbatis Quatuor Tempo­
rum et sabbato ante Passionem, 805 sq.
♦GNOSTICI, praecipue in sectis Montanistarum et Papuzianorum, concedebant
mulieribus aliquod munus sacerdotale,
385-391
GRATIA SACRAMENTALIS.
Propria et distincta ratio gratiae sacramcntalis in genere, 11, 16-21
Amissa gratia sanctificante per peccatum,
totaliter concidit ipsa gratia sacra­
mentalis, tum habitualis tum etiam ac­
tualis, 22 sq.
Propria gratia Ordinis, seu specificus
eius effectus, est gratia formaliter hierarchica ac sacerdotalis, 11-16, 21-23
Ipsa peculiariter ordinatur ad expel­
lendam ignorantiam a plebe, 12 sq., 21
Ipsa est gratia eminens, nam ad minis­
terium sacerdotale requiritur maior
sanctitas quam in ipso statu religioso,
13, 14, 15
Est varia pro variis ordinationibus ac
vario modo assignatur a Patribus, 10,
14-16
Character est essentialiter ordinatus ad
ipsam gratiam sacramentalem, ac ideo
dicitur signum dispositivum, 265-271
Utrum ipse character vocari possit gratia
gratis data, 275—277
Disputatur utrum principalis effectus
etiam sacramenti Ordinis sit gratia potiusquam character; cui quaestioni
affirmative respondendum est, 288-296
♦GRATIANUS.
Nomen characteris apud Gratianum reti­
net originalem ambiguitatem quam
habuit apud ipsum Augustinum, 221 sq.
Gratianus favet sententiae de invaliditate
ordinationum ab indigno ministro col­
latarum, 351, 353
♦GREGORIUS I.
Quidam antiqui theologi, ut Albertus M.,
negarunt Gregorium concessisse pres­
bytero facultatem confirmandi, 666,
671
♦GREGORIUS VII inepte a quibusdam
eruditis dicitur fuisse primus inter mcdiacvales Pontifices qui, electus ex dia­
conatu, susceperit prcsbyteralem ordinati­
onem antequam episcopus consecraretur,
539 sq.
♦GUILELMUS ALTISSIODORENSIS
praecedentium doctorum conceptum de
charactere amplius determinavit, 233,
at nonnisi ambiguam sententiam protulit,
109, 235
♦GUILELMUS ALVERNIENSIS.
Eius ambiguam opinionem de essentia

characteris alii aliter interpretantur,
103, 121, 237
Essentiam characteris videtur indetermi­
nate reponere in quadam physica qua­
litate consecrativa, non vero in qua­
dam relatione rationis vel reali, ut
Durandus et Scotus, quamvis eius
modus loquendi potuerit influere in
ortum huiusmodi opinionum, 237
Videtur dubitare de absoluta indelebilitate characteris Ordinis, putans illum
posse deleri ab Ecclesia per degradati­
onem, 235 sq., 327
♦HADRIANUS VI, ut privatus doctor,
negavit presbyterum esse extraordinarium
ministrum Confirmationis et minorum
ordinum, 747
♦HARING sustinet nomen characteris apud
Augustinum nunquam significare ipsum
effectum sacramenti (sicut apud theolo­
gos inde a saec. 12) sed tantummodo
ipsum sacramentum. Quae quidem sen­
tentia satis exaggerata videtur, 209-211
HERMAPHRODITA verus ac perfectus,
si daretur, esset subiectum capax Ordi­
nationis; hermaphrodita autem imper­
fectus, qualiter de facto invenitur, non
est capax Ordinationis; tandem, apparens
hermaphrodita, si sit reapse masculinus,
capax est, 428-431
♦HIERONYMUS.
Contra participationem mulierum in sa­
cerdotali ministerio, 385, 386
Testis est vigentis praxis clericalis coeli­
batus, 602
Commendat coelibatum ex continentia
servata ab ipsis sacerdotibus paga­
narum religionum, 637
♦ILLIBERITANUM CONC. (a. 300, 306)
primam formalem legem coelibatus tulit,
etsi pro sola ecclesia hispanica, 604
INDELEBILITAS CHARACTERIS.
Non negatur a Patribus saec. 2-3, ut
Tertulliano, cum loquuntur de sigillo
non servato, fracto, rescisso, 189 sq.
Haec indelebilitas quantum ad praesen­
tem vitam est doctrina catholica, non
tamen quantum ad alteram etiam vi­
tam, 271, 159, 169 sq., 271. Huiusmodi
tamen absoluta indelebilitas deduci po­
test ex ratione, seu ex aeternitate
sacerdotii Christi, cuius character est
quaedam participatio, 245 sq.
INFANS.
Infantem, sive generaliter hominem in­
fra usum rationis, valide suscipere dia­
conatum et presbyteratum, est sen­
tentia nunc certa, quae absque aliqua
nota temeritatis negari nequit, 475

Id constat cx mente Ecclesiae, 475-477,
et theologica ratione, 477-479
Num vero infans valide ordinetur etiam
in episcopatum, libere a theologis dis­
putatur, sed probabilius cum S. Thoma
negative respondetur, 475, 479 sq.
Ordinatus infans non subicitur clericali­
bus obligationibus, nisi, adepta aetate
plenae discretionis, eas acceptaverit,
nec ad statum laicalcm redigi voluerit,
481-483
Eadem valent dc perpetuo amente,
quippe qui infanti assimilatur, 483 sq.,
non vero de temporanee amente aut
dormiente, 505 sq.
INITERABILITAS.
Praxis et doctrina de initerabilitate sacra­
menti validi, ostensa praecipue in
duplici controversia de rebaptismate
et reordinatione, est veluti fecundum
germen ex quo evoluta est doctrina de
indelebili charactere et secura via quam
huiusmodi evolutio secuta est, 184186, 240, 243
Initerabilitatem de facto connecti cum
impressione characteris, est doctrina
catholica, 158, 159, 169 sq., 220, 240
Ex ipsa tamen sacramenti initerabilitate
nonnisi probabili argumento existentia
characteris deduci potest. Dc cuius
argumenti valore non conveniunt the­
ologi, 240-244, 329
Initerabilitas Ordinis, 328-332. Huic non
obstat historicum factum reordinationum ; vide: Reordinationcs.

♦INNOCENTIUS I reprobat ordinationes
haereticorum, sed nequaquam negat
earum validitatem, 336, 340, 367
♦INNOCENTIUS III.
Primum protulit Magisterii documentum
de existentia characteris sacramentalis.
Propterea a quibusdam Protestantibus
habetur ut illius inventor, 153 sq., 239
Celebre ac discussum documentum de
intentione requisita in subiecto sac­
ramenti, 487, 490, 496, 497-503. Cuius
vera interpretatio est, ut requiratur in­
terna ipsa intentio, quamvis sit dimi­
nuta, seu coniuncta cum aliqua volun­
tatis contrarietate, 493, 500-503, 505
Incertum documentum de validitate ordi­
nationis infantis, 475 sq.
Innocentius speculative inclinavit in sen­
tentiam quorundam de validitate Or­
dinationis subiccti nondum baptizati,
quamvis practicum casum resolverit
iuxta contrariam sententiam, 507 sq.,
509 sq., 511
Ad validam susceptionem presbyteratus
non praerequiritur susceptio diacona­
tus, 524 sq.

Dc episcopo ut ordinario ministro Ordi­
nis, 650
INTENTIO.
Discrepantes sententiae doctorum de in­
tentione requisita ad susceptionem Or­
dinis, 484-488
Adhuc unus vel alter, nominatim Gas­
parri, docet sufficientiam externae in­
tentionis, 485, 487 sq.
Requiritur autem intentio vera sive posi­
tiva, 489, necnon interna, 494-504,
Sufficit tamen intentio habitualis,
504-506, dummodo sit explicita, 506 sq.
ludicium dc coactis ordinationibus anti­
quitus frequentatis, 490-494
Ad licitam praeterea Ordinis suscepti­
onem requiritur intentio libera, mani­
festata et recta, 558-561
IURISDICTIO.
Potestas iurisdictionis adaequate dis­
tinguitur a potestate Ordinis, 46-68
Cum ea tamen intime conncctitur, 47,
48, 52, 59, 67
De indole iurisdictionis contentae in actu
absolutionis sacramentalis, vide: Abso­
lutio.
Num iurisdictio Ecclesiae influat in vali­
ditatem sacramentorum, vide: Papa.
Probabilitus potestas iurisdictionis non
adaequate distinguitur a potestate
magisterii, quae etiam involvit veram
iurisdictionem, adeoque non triplex sed
duplex tantum distinguenda est po­
testas in Ecclesia, seu Ordinis et iuris­
dictionis, 74—77
Mulier est, de iure divino mediato, in­
capax ecclesiasticae iurisdictionis, etiam
ab ipsa Ecclesia introductae, 437-439
Vide: Magisterium, Potestas Ordinis.
♦JOURNET.
Negat potestatem Ordinis adaequate dis­
tingui ab ca potestate iurisdictionis
quae includitur in sacramentali abso­
lutione, 27, 62, 65, 66
Minus recte docet in Ecclesia non esse
duplicem hierarchiam, seu Ordinis ct
iurisdictionis, sed unicam tantum, ha­
bentem duplicem praefatam potesta­
tem, 73
Minus recte etiam explicat, per potesta­
tem iurisdictionis, influxum Ecclesiae
in validitatem quorundam sacramen­
torum, 79
Ad validam susceptionem episcopatus
non requiritur praevia susceptio pres­
byteratus, 518, 520, 523
Presbyter est extraordinarius minister
diaconatus et presbyteratus, 686,
692 sq., 710
♦LAHITTON.
Merito negat strictam necessitatem se-

qucndi sub poena peccati clericalem
vocationem, 303
Peculiaris ac nota eius opinio dc es­
sentia huiusmodi vocationis, 552 sq.,
554 sq., 556
♦LATERANENSE CONC. I (a. 1123)
primum explicite declaravit Ordinem esse
impedimentum dirimens matrimonium,
613
♦LÉCUYER.
Negat potestatem Ordinis adaequate dis­
tingui a potestate iurisdictionis ac
magisterii, 28
Presbyter est extraordinarius minister
diaconatus et presbyteratus, 686, 692
Asserit se legisse Bullam Innocentii VIII
in Archivo Vaticano, 729 sq., 736
♦LENNERZ.
Nimis extenuat vim argumenti scripturistici pro existentia characteris, 179
Ad validam susceptionem episcopatus
non requiritur praevia susceptio pres­
byteratus, 518, 519, 537, 539
Presbyter est extraordinarius minister
diaconatus et presbyteratus, 686,
690 sq.
♦LEO XIII.
Dc charactere sacramentali, 163
Quaestio de necessitate praeviae suscep­
tionis presbyteratus ad validam con­
secrationem episcopalem libere dispu­
tatur, 524
Episcopus est ordinarius minister Ordi­
nis, 651
♦LÉPICIER.
Docet obligationem coelibatus esse ex
lege divina, 577, 578
Presbyter est extraordinarius minister
diaconatus et presbyteratus. 685, 6S8,
712, 743 sq.
♦LUGO peregrine docet characterem esse
essentialiter quandam passibilem quali­
tatem, sive ornatum animae, sed cius
mens reapse nonnisi verbalitcr differt a
sententia Saurcsii loquentis dc habitu
entitativo sive dispositione animi, 126 sq.
♦LUTHERUS.
Negat per Ordinationem ullam conferri
veram potestatem, 25
Reicit sacramentalem characterem, 96,
164
Necat initerabilitatem Ordinis, 325, 327
Abicit clericalem coelibatum. 586
Negat episcopum habere ius ordinandi,
649
MAGISTERIUM.
Potestas magisterii adaequate distingui­
tur a potestate Ordinis, 46-48, quamvis
cum ea intime conncctatur, 48, 49, 50,
55, 59, 60, 67

Probabilius vero potestas magisterii non
adaequate distinguitur a potestate
iurisdictionis, atque in se involvit ve­
ram iurisdictionem, ita ut non triplex
sed duplex tantum distinguenda sit po­
testas in Ecclesia, scilicet Ordinis et
iurisdictionis, 74-77
Quomodo explicatur iurisdictionalis in­
doles seu obligativa vis potestatis ma­
gisterii, 75-77
De iure divino mediato mulier est in­
capax cuiuslibet ecclesiastici magisterii,
ipso iure humano introducti, 437-439
Vide: Ecclesiae documenta, Iurisdictio,
Potestas Ordinis.
♦MATISCENSE CONC. a. 585, et fabula,
saec. 17 inventa, iuxta quam in hoc
Concilio discussa fuerit quaestio: utrum
mulier sit praedita anima humana,
423 sq.
MATRIMONIUM subiacet potestati Papae
quoad validitatem, quatenus ipse ap­
ponit impedimenta dirimentia et solvit
matrimonium non consummatum (utut
sacramentale) ; quod quidem facit non
proprie per potestatem iurisdictionis sed
per potestatem Ordinis episcopalis altioris generis, 71 sq., 80-85
♦MICHEL.
Presbyter est extraordinarius minister
diaconatus et presbyteratus, 686,
694 sq.
Influxum Ecclesiae in validitatem quo­
rundam sacramentorum explicat per
quandam altiorem potestatem minis­
teri al em. quae medio modo se habeat
inter potestatem Ordinis et potesta­
tem iurisdictionis. 79, 85
MINISTER ORDINIS.
Ordinarius minister cuiuslibet Ordina­
tionis est solus episcopus, 650-658
Probabilius ipse est etiam minister pro­
prius sive exclusions, quoad ordines
qui sunt certe divinae institutionis, seu
diaconatum, presbyteratum ct episco­
patum. ita ut presbyter nequeat hos
ordines conferre ut extraordinarius
minister, 702-746
De hac re tamen sat vivaciter controvertitur, praesertim inter rccentiores. Ex­
ponitur ortus et evolutio controversiae
usque ad praesentem diem, 660-702
Sententia docens presbyterum esse extraodinarium ministrum illarum ordi­
nationum (saltem diaconatus et pres­
byteratus), 661-666, 674-677, 683-696,
cius rationes. 662 sq., 674 sq., 686 sq.
Quidam pauci eousque processerunt ut
dicerent presbyteros posse ordinare
etiam episcopum, 664. 686. 693
Communior sententia theologorum, tam
antiquorum quam modernorum, id

negat, 666-673, 677-683, cius rationes,
667, 671-673, 678 sq., 697
Quidam ex his cousque olim processerunt
ut dicerent presbyterum non esse ex­
traordinarium ministrum etiam mi­
norum ordinum, 666, 670, 671
Fatum huiusmodi controversiae secutum
est praecipue inventionem trium Bul­
larum Bonifatii IX “Sacrae religionis”
a. 1400, Martini V “Gerentes ad vos”
a. 1427 et Innocentii VIII “Exposcit”
a. 1489, quae concedunt abbatibus
presbyteris facultatem conferendi di­
aconatum et presbyteratum 673-702
Textus illarum Bullarum, 723-728
Historica carum cognitio apud theologos,
728-730
Earum authenticitas, de qua vix nunc
dubitari potest, 730-737
Sensus et vis illarum, iuxta diversas the­
ologorum interpretationes, 738-744
Attentis tum tenore Bullarum tum dis­
crepantibus theologorum interpretati­
onibus, nequit dici certum esse factum
validae concessionis, qua simplex pres­
byter evaserit extraordinarius minister
diaconatus et presbyteratus, 744-746
Theologica autem ratio pro sententia
negante presbyterum esse ministrum
extraordinarium diaconatus ct presby­
teratus, desumi potest cum S. Thoma
ex immediata horum ordinum relatione
ad Eucharistiam, relate ad quod sacra­
mentum Papa non habet maiorem po­
testatem quam simplex presbyter. Quae
ratio non est despicienda sed medi­
tanda, 702-706
Presbyter est extraordinarius minister
ordinum infra diaconatum, certe quoad
ordines minores, probabilius etiam
quoad subdiaconatum, idque constat ex
praxi ct lege Ecclesiae, 750-760
Id quoad minores ordines negarunt pauci
antiqui theologi (ut Albertus M.), quo­
ad subdiaconatum vero multo plures
(cum ipso S. Thoma) usque ad saec.
17, donec accesserit communis consen­
sus theologorum, praecipue ob commu­
nius negatam sacramentalitatem horum
ordinum, 747-750
Primus certus casus concessae presbytero
facultatis conferendi aliquem ordinem
minorem (lectoratum) exhibetur a
Conc. Nicaeno II a. 787, nam textus
Gelasii I, concedentis presbytero facul­
tatem conferendi acolytatum necnon
ipsum subdiaconatum. minime clarus
est, imo contrarium sensum suggerere
videtur, 751-753
Quoad subdiaconatum, huiusmodi conces­
sionem unquam occurrisse in ecclesia
latina, certum non est, 756 sq.
Solus Papa, non vero simplex episcopus.

concedere potest presbytero facultatem
ut sit extraordinarius minister prae­
fatorum ordinum, 761 sq.
Solis presbyteris, non vero inferiori mi­
nistro (diacono, subdiacono, minoritae,
laico), potest Papa committere huius­
modi facultatem, in hypothesi tamen
quod sint sacramcntales, aut divinae
institutionis; secus vero, fortasse po­
test eam aliis committere, non tamen
laicis, saltem regulariter, 762 sq.
In episcopali consecratione, iuxta anti­
quam traditionem lege Ecclesiae confir­
matam, requiruntur tres ministri sive
episcopi, 763-775, non quidem ad vali­
ditatem sed ad solam liceitatem, 775781, sed ita tamen ut omnes tres epis­
copi sint ministri seu consecratores et
habeatur verus casus concelebrationis,
784-791
Haec omnia, olim partialiter disputata,
hodie sunt pacifica ac certa, ratione
explicitae declarationis Pii XII in
Constit. “Episcopalis consecrationis,”
764-768, 777, 788 sq.
Minister licitus est qui est in statu gra­
tiae, non impeditur poena canonica
et servat praescripta iuris circa colla­
tionem ordinum, 791 sq. Minister vero
legitimus seu iuridicus est episcopus
proprius, 791, 792-795
*MONTANISTAE admittebant mulierum
sacerdotale ministerium, 389 sq., 408
♦MORINUS.
Docet Ecclesiam posse invalidarc colla­
tionem Ordinis atque exinde explicat
factum antiquarum rcordinationum,
356, 362
Ad validam susceptionem episcopatus
requiritur praevia susceptio presbytera­
tus, 514, 516, 522, 529
Presbyter est extraordinarius minister
diaconatus et presbyteratus, 674, 676,
715
Ad validitatem consecrationis episcopalis
requiruntur tres ministri sive episcopi,
765
MULIER.
Muliebre sacerdotium admissum est tum
in paganis religionibus, 381-385, tum
in sectis Gnosticis, 385-391, tum in
pseudo-spiritualisticis sectis medii aevi,
391 sq., tum apud hodiernos Protestâ­
tes, 392-394
Quamvis nondum intervenerit explicita
ac directa declaratio solemnis magis­
terii, ut certa doctrina habetur, mu­
lierem de iure ipso divino excludi a
valida susceptione Ordinis, 394-396
Id fundatur in Scriptura, vide: INDEX
EXEGETICUS; et ostenditur ex

sensu Traditionis et praxi Ecclesiae,
405-416
Convenientiam huiusmodi exclusionis os­
tendit tum ratio naturalis subtectionis
sexus muliebris, 416-424, tum ratio
decentiae, 424 sq., tum ratio propriae
significationis sacramenti Ordinis, quae
respicit aliquam gradus eminentiam ac
ideo non convenit illi sexui qui est in
statu subiectionis, 425 sq. Peregrina
quaedam ratio allata a moderno Dabin,
427 sq.
Testimonia antiquorum de inferioritate
sexus muliebris, 419-424
De moderno motu Feminismi, 419 sq.
De hermaphrodita, ut subiecto capaci
Ordinationis, vide: Hermaphrodita.
Num mulier sit subiectum capax saltem
ordinum infra diaconatum et tonsurae,
vide: Ordines inferiores.
De iure divino mediato mulier excluditur
a susceptione cuiuslibet ecclesiasticae
iurisdictionis aut magisterii, etiam in­
stitutionis mere ecclesiasticae, quidquid
in contrarium dicere videantur plures
doctorcs, 433-439
De cooperatione mulierum et de antiquo
instituto diaconissatus, vide: Diaconis­
sae.
De sacerdotio B. Virginis, vide: Beata
Virgo.
♦NICAENUM CONC. I.
lussit rcordinationem aliquorum haereti­
corum, 334, 337
Ambiguus canon de diaconissis, 414 sq..
446
De susceptione Baptismi praerequisita ad
susceptionem Ordinis, 508
Concilium abstrahit a lege coelibatus;
nec celebre episodium Paphnutii, si
verum est, aliud probat quam Concili­
um fortasse intenderit talem legem
ferre sed eam non tulisse, 605-607
Testimonium de chorepiscopis, 716 sq.,
719
Concilium sua lege firmavit ac generalem
reddit praxim trium consecratorum in
episcopali ordinatione, 770
De “episcopo proprio” relate ad sacram
Ordinationem, 793
ORDINES INFERIORES.
Subdiaconatus ct ordines minores proba­
bilius non sunt sacramcntales, 763
Non referuntur immediate ad Eucharis­
tiam, 750
Mulier est de iure divino mediato incapax
horum ordinum, etsi sint ecclesiasticae
institutionis, quidquid in contrarium
dicant aliqui theologi, 433
Presbyter est certe extraordinarius min­
ister ordinum minorum, probabilius
etiam subdiaconatus, 747-750. Exinde

tamen inepte idem argueretur quoad
diaconatum, presbyteratum et episco­
patum, 722 sq.
♦ORDINES ROMANI.
Mentio diaconissarum, 454
Num hi Ordines ostendant consecratio­
nem episcopalem collatam fuisse su­
biecto qui nondum presbyteratum sus­
ceperat, 538 sq., 540
Caeremoniae Ordinationis, 807-824
ORDO.
Est potissimum sacramentum post Eu­
charistiam in linea perfectionis, 13. 824
Definitio metaphysica et physica, 297,
variae definitiones a theologis assigna­
tae, 298-301, definitio S. Thomae, 289
sq., 298 sq.
Proprietates:
Necessitas. Sacramenti Ordinis susceptio
est stricte necessaria, necessitate medii,
si consideretur generaliter et indistincte
tota Ecclesia, 304. Nullo tamen par­
ticulari individuo est necessaria, neces­
sitate tam medii quam praecepti, sive
per se sive per accidens, 305-308
Unitas. Ordo, sicut Eucharistia et Ex­
trema Unctio, ex pluribus materiis et
formis coalescit, cum habeat saltem
duos gradus (presbyteratum et diaco­
natum) qui per distinctos ritus con­
feruntur, 309
Nihilominus Ordo est unum tantum sac­
ramentum, non quidem unitate totius
integralis, sicut Euch. et Extr.-Unctio,
sed unitate totius potentialis, 320-324
Unaquaeque ordinatio est idem sacra­
mentum Ordinis, pluries (saltem bis)
applicatum secundum sui partem vel
imperfectam (diaconatum) vel perfec­
tam (presbvtcratum vel sacerdotium),
322 sq.
Initerabilitas. Vide: ad hanc vocem.
Effectus, Subiectum, Minister, Caeremo­
niae. Vide: ad has voces.
♦ORIENTALES.
Mitigata lex coelibatus apud Orientales
coepit iam ab a. 314 in Conc. An­
cyrano ac fluctuanti modo evoluta est,
donec determinaretur ac firmaretur a
Conc. Trullano a. 692. Eadem autem
iugiter perseveravit, tam apud Schis­
maticos quam apud catholicos, a S.
Sede tolerata vel indirecte approbata,
610-612, 614 sq.
Praefatae mitigatae legi nullum generali­
ter adnectitur votum, secus ac legi
latinae, 624 sq.
Praxis committendi presbytero facultatem
conferendi duos minores ordines orien­
talis ritus, seu lectoratum et subdia­
conatum, 752 sq., 759 sq.

i

Praxis de tribus consecratoribus in ordi­
natione episcopi, 773, 774
Caeremoniae sive ritus Ordinationis, 798
Vide: Schismatici Orientales.

PAGANI.
In religionibus paganis, nominatim Babylonensi, Aegyptiaca, Graeca et Romana,
facile admittebatur muliebre sacerdoti­
um, 381-385
Commendationes dc coelibatu vel con­
tinentia, sive sacerdotali sive generica,
630 sq., 636 sq., 638
PAPA.
Quomodo explicanda sit absolutio quam
Papa suscipit ab inferiori ministro, cui
ipse confert iurisdictionem absolvendi,
65-67
Nequit Papa esse Caput Ecclesiae quin
simul sit sacerdos, 70
Papa influit in validitatem quorundam
sacramentorum non proprie per potes­
tatem iurisdictionis, ut quidam putant,
sed per potestatem Ordinis episcopalis
altioris gradus, 71 sq., 80-85
Ita duae ecclesiasticae potestates Ordinis
et iurisdictionis unificantur ac culmen
attingunt in uno eodemque subiecto,
quod est simul Pontifex et Rex (necnon Doctor) Ecclesiae, 85 sq.
Plures antiqui doctores saec. 12-13 et
aliqui etiam moderniores (ut Morinus,
Baisi et Morsdorf) inepte putant R.
Pontificem posse sua prohibitione in­
validate collationem omnium vel quo­
rundam sacramentorum nominatim Or­
dinis, 355 sq., 362
Quidam theologi, ad eludendam vim
trium notarum Bullarum, quibus vide­
tur concessa presbytero facultas ordi­
nandi diaconum et presbyterum, recur­
runt ad ambiguum effugium iuxta quod
non est inconveniens dicere Papam
posse in similibus practicis decisionibus
errare aut suae potestatis limites trans­
gredi, 743 sq.
Probabilius Papa nequit concedere pres­
bytero ut sit extraordinarius minister
diaconatus et presbyteratus. Vide:
Minister.
Si Papa id posset, haberet dominium
super sacramentum Eucharistiae, de
genere illius potestatis excellentiae
quam Christus habet super sacra­
menta, 706
De consecratione R. Pontificis, 772 sq.,
787
De ordinationibus ab ipso peractis, 784,
795
PAPISSAE I0ANNAE fabula, 434
PATRES. Vide: Traditio.

♦PETRUS LOMBARDUS.
Nomen characteris apud ipsum retinet
adhuc originalem ambiguitatem quam
habuit apud Augustinum, 221 sq.
Non ausus est decidere doctorum contro­
versiam dc validitate Ordinationis collatae ab indigno minstro, 351
♦PHOTIUS.
Sensus ct valor eius incusationis, iuxta
quam apud Latinos conferretur epis­
copalis consecratio, non praemissa
presbyterali ordinatione, 541-545
♦PIE DE LANGOGNE.
Primus integre edidit celebrem Bullam
Bonifatii VIII, qua conceditur pres­
bytero ut sit extraordinarius minister
diaconatus, 726, 730
Docet presbyterum esse extraordinarium
ministrum diaconatus, iuxta praefatam
Bullam, 684, 68 7, 705, 71 0, 732, 741,
743 sq.
♦PIOLANTI novam viam init ad expli­
candam naturam characteris sacramen­
talis, nihil tamen positivum conficiens,
133 sq.
♦PIUS XI.
Effectus Ordinis sunt peculiaris gratia, 4,
5, 6, sacra potestas, 40, character sac­
ramentalis, 168 sq.
Contra exaggerationes moderni Femin­
ism!, 420
♦PIUS XII.
Effectus Ordinis est gratia, 6, et sacra
potestas, 40
Character sacramentalis, collatus per sac­
ramentum Ordinis, est aliquid insculp­
tum in anima, deputans ad cultum
et importans deputationem sacerdotii
Christi, 169
Non datur sacerdotalis quaedam perfec­
tio, specifica ac distincta a religiosa
perfectione, 646
S. Pontifex in Constit. “Episcopalis con­
secrationis” 30 nov. 1944 varias theo­
logorum controversias de ministro
episcopalis consecrationis dirempsit,
declarans in ea requiri tres consecra­
tores, etsi non ad validitatem, ita ut
omnes tres sint vere ministri sive
conconsecratorcs, 764-768, 777, 785,
788 sq.
POENITENTIA. Vide: Absolutio.
♦PONTIFICALIA ROMANA.
Origo hodierni Pontificalis, 798
Forma Ordinationis, 10
Effectus Ordinis, seu gratia, 10, sacra
potestas, 38 sq., 44, character, 167 sq.
In Pontificalibus nequaquam suggeritur
potestatem iurisdictionis et magisterii

non adaequate distingui a potestate
Ordinis, 51
Mentio diaconissae, 454 sq.
Dc concursu trium consecratorum in
ordinatione episcopi, 771-773, 786 sq.
Caeremoniae Ordinationis, 807-824
POTESTAS ORDINIS.
Adaequate distinguitur a potestate iuris­
dictionis ac magisterii, 46-68, quidquid
in contrarium doceant aliqui moderni
auctores, 26-29
Adest autem mutua ac diversa dependen­
tia inter duas illas potestates, quamvis
simpliciter loquendo potestas Ordinis
sit principalis, 68-73
Otiosa quorundam quaestio, utrum di­
cendum sit in Ecclesia adesse duplicem
an unicam tantum hierarchiam, 73
Ex iure divino necessarium est ut potes­
tas iurisdictionis adstruatur regulariter
super fundamentum potestatis Ordinis
seu solis clericis conferatur, 69-71
Nequit Papa esse Caput Ecclesiae quin
simul sit sacerdos, 70
Etiam Papae, qua tali, competit quae­
dam potestas Ordinis altioris minis­
terii, vi cuius influit in ipsam validi­
tatem quorundam sacramentorum, 71
sq. 80-85
Generale problema de potestate Ecclesiae
circa plura quae videntur effugere
utramque Ordinis et iurisdictionis po­
testatem, 77-86
Variae divisiones potestatis Ecclesiae, 8688
Vide: Iurisdictio, Magisterium.
PRESBYTERATUS.
Praevia susceptio presbyteratus proba­
bilius requiritur ad validam suscep­
tionem episcopatus, 528-550
Probabilius nequit presbyter esse minis­
ter extraordinarius ordinum diacona­
tus, presbyteratus ct episcopatus, 702746. Vide: Minister.
Certe tamen ipse est extraordinarius
minister ordinum minorum ct proba­
bilius etiam subdiaconatus, 747-750
♦PROTESTANTES.
Per Ordinationem nulla confertur vera
potestas, 25 sq.
Character sacramentalis est quaedam
mediaevalium inventio, 96-98, 164,
165, 239
Dc muliebri sacro ministerio apud Pro­
testantes, praesertim rccentiores, 392394, ct in quo sensu ipsi accipiant
textus S. Pauli dc subiectionc mulieris
eiusque silentio in ecclesiis servando,
400 sq.
Antiquiores Protestantes legem clericalis
coelibatus ultro ac graviter reiciunt,

585-588, dum e converso quidam mo­
derni, praecipue inter Anglicanes et
Calvinistas, mitius se gerunt, laudantes
et advocantes voluntariam clericorum
continentiam, dempta tamen omni ob­
ligatione ac lege, 587 sq.
Exceptis Anglicanis, Protestantes negant
episcopum esse ex iure divino ordi­
narium ministrum Ordinationis, 649
Vide: Calvinus, Lutherus.
♦PUECH.
In explicanda essentia characeris, novam
viam init, sequens ac perficiens opini­
onem Scheeben at reapse redintegrans
sententiam Scoti. Character sicilicet,
esset quoddam animae sigillum, cx quo
resultat quaedam realis relatio ad
Christum ut Regem, ratione cuius
habetur quaedam mystica unio cum
Christo, in imitationem ipsius hypo­
staticae unionis, 124 sq., 134 sq., 147150, 248, 259, 264, 269, 270
Ostenduntur defectus huiusmodi concep­
tionis, 150-152, 260
REORDINATIONES.
Nunquam in Ecclesia dubitatum est de
ipsa initerabilitate sacramenti valide
administrati, sed, in ipsa controversia
tum de Rebaptismate tum de Reordinatione, quaestio unica fuit de ipsa
validitate sacramenti collati ab indigno
ministro, 200, 220, 332, 337, 351. Vide:
Initerabilitas.
Nihilominus praxis reordinationis potuit
influere indirecte in aliquam obscura­
tionem ipsius doctrinae de indelebili
charactere, in quo initerabilitas sacra­
menti de facto fundatur, 220 sq.
Reordinatio est historicum factum, non
negandum nec dissimulandum, 332-351
Certiores casus reordinationis, ab ipsis
RR. Pontificibus ordinatae, 358 sq.
Rationes quae ad tales reordinationes
impulerunt, 332, 337, 338-340, 351-357
Quod attinet theologicam explicationem,
duplex a theologis afferri solet, scilicet:
vel temporanea obscuratio traditionalis
doctrinae de independentia valoris sac­
ramenti a dignitate ministri (ita Sal­
tet), vel potestas Ecclesiae in determi­
nationem conditionum validae ordina­
tionis (ita Morinus), 359-367
Melius fortasse diceretur reordinationes
factas fuisse (erronee vel secus) ad
mentem Ecclesiae, seu cum absoluta
intentione faciendi quod facit Ecclesia,
367 sq.
♦ROLANDUS BANDINELLI (subinde
Alexander III) defendit invaliditatem
ordinationum extra Ecclesiam collatarum,
354

ROMANUS PONTIFEX. Vide: Papa.
♦ROSMINI peregrina sententia de essentia
characteris aliquam cognationem habere
videtur cum opinione Durandi, iuxta
quam character est mera relatio rationis,
123 sq.
SACERDOTIUM.
Character in genere est quaedam for­
malis participatio sacerdotii Christi,
258-263. Vide: Character, S. Thomas.
Duae theologorum opiniones de formali
constitutivo sacerdotii Christi, 260 sq.
Spiritualitas sacerdotalis, propria, speci­
fica ac distincta a religiosa perfectione,
utrum existât necne, a quibusdam
recentioribus vivaciter controversum
est. Videtur negativa sententia propius
ad veritatem accedere, 645 sq.
Vide: Ordo, Potestas Ordinis.
♦SACRAMENTARIA ROMANA.
Forma Ordinationis, 10
Mentio diaconissarum, 454
Caeremoniae Ordinationis, 806
SACRAMENTUM.
Definitio sacramenti qualiter a theologis
mediaevalibus determinata fuerit, inde
a Bcrengariana controversia de Eucha­
ristia, 223
Origo conceptus rci-ct-sacramcnti in con­
nexione cum evolutione doctrinae de
charactere, 225
Character, ut res-et-sacramentum, ordi­
natur essentialiter ad gratiam, 267, 277
Principalis effectus Ordinis, non secus ac
ceterorum sacramentorum, est gratia,
non vero character, 293-296
Cum triplex distinguatur totum, scilicet
universale, intégrale et potentiale, sac­
ramentum in genere est unum unitate
totius universalis, Poenitentia vero,
Eucharistia et Extrema Unctio, sunt
unum unitate totius intcgralis, Ordo
tandem est unus unitate totius potentialis, 309-312, 315-324, 369
Dc peculiari sacramentalitate quae prae
ceteris sacramentis competit Ordini.
Comparatio Ordinis cum ceteris sacra­
mentis, 368-374
De peculiari ac difficili discrimine assig­
nato a S. Thoma, scilicet quod in Or­
dine materia non effective sed tantum
significative se habeat, 369-372
Dc sacramentali concclebrationc, ciusquc
variis casibus ct modis, 789-791
Vide: Gratia sacramentalis, Baptismus,
Confirmatio, Eucharistia, Poenitentia,
Extrema Unctio, Ordo, Matrimonium.
♦SCHEEBEN.
Ad explicandam essentiam characteris,
novam viam inivit, docens characterem

esse quandam hypostaticam elevatio­
nem sive consecrationem hominis, in
similitudinem
unionis hypostaticae
Christi, quatenus elevat ac consecrat
ipsam hypostasim hominis, per quan­
dam unionem cum hypostasi Christi,
135-137, 376sq.
Ostenduntur defectus huiusmodi novae
conceptionis, comparatae cum senten­
tia S. Thomae, 137-144, 260
♦SCHISMATICI ORIENTALES.
Quidam theologi, praesertim inter Russos,
inde a saec. 18 reiciunt characterem
tum Ordinis tum etiam Baptismi et
Confirmationis. Ex quorum influxu
processit praxis reconfirmandi aposta­
tas ct reducendi clericos ad statum
laicalem, perinde ac si in eis nihil de
suscepto Ordine remaneat, 98-100
Exinde etiam processerunt aliqui reordinationis casus, 325 sq.
Definitio Ordinis, 301
Vide: Orientales.
♦SCOTUS.
Manifeste inclinat in opinionem iuxta
quam essentia characteris consistit in
quadam relatione, quamvis plures Scotistae aliter eius mentem explicare
conentur, 117-120
Docet existentiam characteris non posse
ostendi ex Scriptura et Traditione, sed
tantum haberi ex Ecclesiae auctoritate,
156, 173, 212, 219, 220
Definitio characteris, 273
Definitio sacramenti Ordinis, 299
Inepte docet sacramentum Ordinis esse
unum unitate totius universalis, seu
dividi in septem ordines tanquam
genus in species, 312
Non negat votum esse adnexum clericali
coelibatui, 579
Presbyter nequit esse extraordinarius
minister ordinationum diaconalis, presbyteralis et episcopalis, 669-670
♦SIRICIUS I tulit primam generalem
legem de clericali coelibatu pro tota
ecclesia latina, 607-609
♦SOTO (Dominicus) inclinare videtur in
sententiam Durandi dc essentia char­
acteris consistente in relatione rationis,
122 sq., 161
♦SUAREZ.
Character essentialiter consistit in quo­
dam habitu, non operativo sed mere
entitativo, seu in quadam animi dis­
positione, 127 sq., 247, 252, 264
Definitio characteris, 273
Principalis effectus sacramenti Ordinis est
character, non vero gratia sicut in
ceteris sacramentis, 291 sq.

Mulier est subiectum capax ecclesiasticae
iurisdictionis quae non sit divinae in­
stitutionis, 437
Favet sententiae de presbytero extra­
ordinario ministro diaconatus et pres­
byteratus, 674, 675 sq.
SUBIECTUM.
Validum subiectum Ordinationis:
Mulier invalide ordinatur, infans vero
valide. Vide: Mulier, Injans.
De intentione requisita ad validam sus­
ceptionem Ordinis, vide: Intentio.
De requisita praevia susceptione Baptis­
mi, vide: Baptismus.
De requisita susceptione praecedentis or­
dinis ad validam susceptionem alter­
ius, quod attinet ordinationes infra
episcopatum nequit disputari, nam
negativa responsio communis est apud
doctores et firmatur tum ex sensu
Ecclesiae tum ex propria indole prae­
fatorum ordinum, 524-528
Altera vero ac acriter disputata quaestio,
num ad valide suscipiendum episcopa­
tum praerequiratur susceptio presby­
teratus, probabilius dirimenda est in
sensu affirmativo, 528-550
Nec huic sententiae obstant historica
facta quae in contrarium adduci solent,
531-545, etiam ea quae praecipue
urgentur ab Andrieu, scilicet de pluri­
bus RR. Pontificibus saec. 8-9 qui ex
diaconatu immediate transierunt ad
Supremum Pontificatum, 537-541
Ratio autem deducitur ex propria indole
episcopatus eiusque habitudine ad pres­
byteratum, 545-549
Ambigua quaestio, unum dc facto Ec­
clesia possit conferre non-presbytero
totam simul potestatem presbyteralem
ct episcopalem, saltem copulando duos
ritus in unum, 549 sq.
Licitum subiectum Ordinationis:
Triplex requisita conditio: divina vocatio,
550-558, congrua intentio, 558-561, ct
canonica idoneitas, 551, 561-573. Vide:
Vocatio, Intentio.
Congruentes quidem mores requiruntur,
sed non eximia sanctitas, 563. Pariter
scientia requiritur, congruens susci­
piendo ordini, non tamen profundior,
566 sq.
Consequentes obligationes:
Coelibatus. Vide: ad hanc vocem.
Ceterae variae obligationes, 643 sq.
Quoad rccentiorum controversiam circa
peculiarem spiritualitatem sive perfec­
tionem clericorum, vide: Sacerdotium.
♦TERTULLIANUS.
Non negat indelebilitatem characteris,
cum loquitur dc rescissione ac recupe­
ratione sigilli, 189 sq.

Contra muliebre sacerdotium, 386, 387,
388, 389 sq., 407, 423
De clericali coelibatu, 577. 598
Extendit ad laicos legem monogamiae,
579
Dc continentia apud sacerdotes pagana­
rum religionum, 636 sq.
THEOLOGI.
Dissensus et controversiae:
De adaequata distinctione inter potesta­
tem Ordinis et potestatem iurisdictio­
nis (ac magisterii), 26-29
De mutua illarum potestatum dependen­
tia, 29
De distinctione inter potestatem iurisdic­
tionis et potestatem magisterii, 29-32
De valore argumenti scripturistici quoad
existentiam characteris, 173-180
Dc essentia sacramentalis characteris,
106-153, 247
De formali constitutivo sacerdotii Christi,
260 sq.
De principali effectu Ordinis, utrum sit
gratia an character, 288-293
Dc obligatione sequendi vocationem ad
sacerdotium, 303
De invaliditate ordinationum haeretico­
rum ct schismaticorum eiusque influxu
in reordinationes, 351-356
De duplici quaestione: num mulieribus
possint valide conferri inferiores or­
dines, necnon aliqua iurisdictio ct
magisterium, quae sint non divinae sed
ecclesiasticae institutionis, 431 sq., 434437
Dc validitate ordinationis infantis, etiam
ad episcopatum, 470-475
De intentione requisita in subiecto Ordi­
nationis, et peculiariter de necessitate
intentionis internae, 484-488
Dc necessitate praeviae susceptionis pres­
byteratus ad valide suscipiendum epis­
copatum, 514-524
De natura sacerdotalis vocationis, 554556
De lege, utrum divina an ecclesiastica, ex
qua procedit obligatio clericalis coeli­
batus, 576-578
De voto adnexo legi coelibatus. 578-585
Dc peculiari ac specifica spiritualitate
sacerdotis, 645 sq.
De presbytero ut extraordinario ministro
diaconatus, presbyteratus et episcopa­
tus, 660-702
Dc necessitate trium consecratorum in
ordinatione episcopi, 764-768
♦THOMAS AQUINAS.
Sacramentum Ordinis:
Definitio Ordinis, 289 sq., 298 sq.
Peculiare ac difficile discrimen inter Or­
dinem et alia sacramenta, assignatum
a S. Doctorc, scilicet: in Ordine ma-

tcria non effective sed significative sc
habet, 369-372, 709
Ordo est potissimum sacramentum post
Eucharistiam, in linea perfectionis, 13
Effectus:
De propria gratia Ordinis, 12-15
Haec gratia ordinatur peculiariter ad ex­
pellendam ignorantiam in plebe, 12 sq.,
21
Est gratia eminens, cum ad ministerium
“requiratur maior sanctitas interior
quam requirat religiosus status,” 13,
14, 15
De propria natura gratiae sacramentalis
in genere, 19 sq.
S. Doctor apte exprimit adaequatam dis­
tinctionem inter potestatem Ordinis et
potestatem iurisdictionis ac magisterii,
quam aliqui moderni in dubium revo­
cant, 53-62, 66 sq.
Papae, qua tali, competit quaedam po­
testas Ordinis altioris ministerii, vi
cuius influit in validitatem quorundam
sacramentorum, 84 sq.
Definitio sacramentalis characteris, 102105, 112, 273
Essentia characteris est potentia, seu
secunda species qualitatis, 109 sq., 111,
247-258
Quo sensu character sit signum dispositivum, distinctivum ct configurativum,
111, 112 sq., 115-117
Ut signum configurativum et ut potentia,
character est essentialiter “quaedam
participatio sacerdotii Christi,” 116
In hac essentiali connexione cuiuslibet
characteris cum sacerdotio Christi, ag­
noscenda est tum momentosa novitas
allata a S. Doctore tum summa ingenii
ipsius, 116, 152
Inepte autem quidam moderni, ut Schee­
ben, Boularand et Puech, novas vias
ineuntes, hanc S. Thomae sententiam
derelinquunt aut crisi subiciunt, 137—
144, 147 sq., 248
S. Doctor, primus inter theologos agnovit
vim argumenti ex Scriptura et Tradi­
tione pro existentia characteris, 174 sq.
Ambiguitas in verbis S. Thomae quoad
quaestionem utrum principalis effectus
sacramenti Ordinis sit gratia an char­
acter, 289 sq., 298, 373
Subiectum:
Triplex ratio exclusionis mulieris a sus­
ceptione Ordinis, seu ratio sublectio­
nis sexus, 416-418, ratio decentiae, 424,
et ratio significationis sacramentalis,
425 sq.
Etiam S. Thomas docet mulierem esse
incapacem ipsius ecclesiasticae iurisdic­
tionis ac magisterii, quae sint humani­
tus introducta, 435, 438

Injans valide ordinatur ad diaconatum
et presbyteratum, invalide vero ad
episcopatum, 472—175, 478, 480
In subiecto sacramenti requiritur intentio
interna, 501, 503, 505
Ad validam susceptionem episcopatus
requiritur praevia susceptio presbytera­
tus, 514, 515, 521
Quo sensu licet appetere episcopatum,
560 sq.
Qui gradus scientiae requiratur in ordi­
nando, 566 sq.
De servitute, homicidio, illegitima nativi­
tate et defectu membrorum, tanquam
canonicis impedimentis Ordinationis,
572 sq.
Obligatio clericalis coelibatus est ex sola
lege Ecclesiae, 578
Huic legi adnectitur verum votum, 581,
582 sq.
De utilitate clericalis coelibatus, 638 sq.
Minister:
Episcopus est ordinarius minister Ordi­
nis, 657
Episcopus est etiam cxclusivus minister
Ordinis quoad diaconatum, presbytera­
tum ct episcopatum, ita ut presbyter
nequeat esse extraordinarius minister
horum ordinum, 667-669, 672, 702-706
Theologica ac profunda ratio huiusmodi
presbyteralis exclusionis, 702-706
Presbyter est extraordinarius minister
ordinum minorum, sed non subdiaco­
natus, 748, 750
TOTUM ET PARTES.
Triplex distinguitur totum, scilicet uni­
versale, intégrale et potentiale, 309-312
TRADITIO.
Effectus Ordinis est gratia, 7-11, et
sacra potestas, 42-46
Cum Patres dc triplici potestate Ordinis,
iurisdictionis et magisterii ad modum
unius loquantur, nequit ex antiqua
Traditione confici solidum argumen­
tum pro vel contra adaequatam dis­
tinctionem potestatis Ordinis a ceteris
duabus potestatibus, 47 sq.
Evolutio doctrinae de sacramentali char­
actere, 180-186, apud priores Patres,
186-199, apud Augustinum, 199-218,
apud posteriores Patres et theologos
usque ad initium saec. xiii, 218-238
Constans sensus Traditionis de initerabili­
tate Ordinis, 329-332; cui non officiunt
historica facta de reordinationibus,
vide: Reordinationes
De incapacitate mulieris ad Ordinis sus­
ceptionem, 405-416
De diaconissis, 443-460
De praxi ct lege clericalis coelibatus,
597-617

De episcopo ordinario ministro Ordinis,
653-657
De participatione trium consecratorum
in ordinatione episcopi eiusque indole,
769-775, 778-784, 785 sq.
♦TRIDENTINUM CONC.
De effectu Ordinis, seu gratia et sacra po­
testate, 5, 38
Concilium implicite docet potestatem Or­
dinis adaequate distingui a potestate
iurisdictionis, 49
De sacramentali charatere, vis tridentinae
definitionis, 155-166
Sententia Durandi et aliorum, quatenus
docet characterem nihil physice ponere
in anima sed tantum conferre moralem
quandam dignitatem, ita dissonat a
doctrina Concilii ut saltem nequeat
absolvi ab omni nota temeritatis, 160166
Ordo est unum sacramentum, 315, 318—
320
De initerabilitate Baptismi, Confirma­
tionis ct Ordinis, 158 sq., 327 sq., 329
De requisitis ad licitam Ordinationem,
559, 561, 562, 564, 565, 567, 569, 571
Concilium solemniter definivit Ordinem
esse impedimentum dirimens matri­
monium, 613
Concilium abstrahit a quaestione de voto
adnexo legi coelibatus, 622
Episcopus est ordinarius minister Or­
dinis, 650 sq., 712
Concilium coarctavit privilegia abba­
tum quoad collationem minorum ordi­
num, 756
De tempore et loco celebrandae Ordina­
tionis, 807, 814
♦URBANUS II.
Plures obiective validas ordinationes
iterari iussit, 349 sq., 353, 361

35

Videtur putasse essentiam Ordinationis
consistere in unctione, 349
♦VICTORIA.
Affert unum ex prioribus testimoniis de
Bulla Innocentii VIII concedentis pres­
bytero ut esset extraordinarius minister
alicuius maioris ordinis, 673, 729, 735,
736, 757
Negat presbyterum esse extraordinarium
ministrum diaconatus, 677, 679 sq.
VOCATIO.
Divina vocatio requiritur ad licitam Or­
dinis susceptionem, 551-554
Recentiorum controversia de natura sa­
cerdotalis vocationis, 554-556.
Vocatio essentialiter ac formaliter con­
sistit in ipsa ordinaria actione divinae
Providentiae, qua producitur idoneitas
in subiecto; cetera vero elementa sunt
consecutiva et extensiva, 556-558
Nulla adest pro quolibet particulari in­
dividuo stricta necessitas, sive per se
sive etiam per accidens, sequendi cleri­
calem vocationem, talis nempe quae
fundet peccatum in omissione, 305-308
Plures tamen moderni aliter in hac re
sentiunt, 303
VOTUM, an sit adnexum clericali coelibatui, vide: Coelibatus.
♦WICLEFF.
Negat existentiam sacrae potestatis per
Ordinem collatae, 25
Negat directe indelebilitatem characteris
et indirecte ipsam eius existentiam,
illius essentiam nonnisi moraliter intclligens, 94-96
Implicite negat episcopum esse de iure
divino ordinarium ministrum Ordi­
nationis, 649

